
CAIB.  I. 

T  EABHÀR  ginealaich  losa 
-"  I  Criosd,  mhic  Dhaibhidh, 
mhic  Abrahaim. 

2  Ghin  Abraham  Isaac,  agus 
ghin  Isaac  Iacob,  agus  ghin  Ia- 
cob  Iudas  agus  a  bhràithrean. 

3  Agus  ghin  Iudas  Phares 
agus  Sara  o  Thamar,  agus  ghin 
Phares  Esrom,  agus  ghin  Esrom 
Aram. 

4  Agus  ghin  Aram  Amina- 
dab,  agus  ghin  Aminadab  Naas- 
on,  agus  ghin  Naason  Salmon. 

5  Agus  ghin  Salmon  Boos  o 
Rachab,  agus  ghin  Boos  Obed  o 
Itut,  agus  ghin  Obed  Iese. 

6  Agus  ghin  Iese  Daibhidh 
an  righ,  agus  ghin  Daibhidh  an 
righ  Solomon  o  'n  mhnaoi  a  bha 
aig  Urias. 

7  Agus  ghin  Solomon  Ro- 
boam,  agus  ghin  Roboam  Abia, 
agus  ghin  Abia  Asa. 

8  Agus  ghin  Asa  Iosaphat, 
agus  ghin  Iosaphat  Ioram,  agus 
ghin  Ioram  Osias. 

9  Agus  ghin  Osias  Ioatam, 
agus  ghin  Ioatam  Achas,  agus 
ghin  Achas  Esecias. 

10  Agus  ghin  Esecias  Manas- 
es,  agus  ghin  Manases  Amon, 
agus  ghin  Amon  Iosias. 

11  Agus  ghin  Iosias  Iechon- 
ias  agus  a  bhràithre,  mu  àm  an 
giùlain  do  Bhabilon. 

12  Agus  an  dèigh  an  toirt  do 
Bhabilon,  ghin  Iechonias  Sala- 


tiel,  agus  ghin  Salatiel  Seroba- 
bel. 

13  Agus  ghin  Serobabel  Abiud, 
agus  ghin  Abiud  Eliacim,  agus 
ghin  Eliacim  Asor. 

14  Agus  ghin  Asor  Sadoc,  ag- 
us  ghin  Sadoc  Achim,  agus  ghin 
Achim  Eliud. 

15  Agus  ghin  Eliud  Eleasar, 
agus  ghin  Eleasar  Matan,  agus 
ghin  Matan  Iacob. 

16  Agus  ghin  Iacob  Ioseph 
fear  Mhuire,  o  'n  d'  rugadh  Iosa, 
d'  an  goirear  Criosd. 

17  Uime  sin  na  h-uile  ghin- 
ealaich  o  Abraham  gu  Daibhidh, 
is  ceithir  ginealaich  deug  iad; 
agus  o  Dhaibhidh  gu  bruid  Bha- 
biloin,  ceithir  ginealaich  deug; 
agus  o  bhruid  Bhabiloin  gu 
Criosd,  ceithir  ginealaich  deug. 

18  Agus  mar  so  bha  breith 
losa  Criosd:  oir  an  dèigh  do 
cheangal-pòsaidh  bhiair  a  dhèan- 
amh  eadar  amhàthair  Muire  agus 
Ioseph,  roimh  dhoibh  teachd 
cuideachd,  fhuaradh  torrach  i 
o  'n  Spiorad  Naomh. 

19  Ach  air  bhi  do  Ioseph  a 
fear  'na  dhuine  cothromach,  ag- 
us  gun  toil  aige  ball-sampuill  a 
dhèanamh  dh'i,  bu  mhiann  leis  a 
cur  uaith  os  ìosal. 

20  Ach  ag  smuaineachadh  nan 
nithe  sin  dha,  feuch,  dh'fhoill- 
sich  aingeal  an  Tighearn  e  fèin 
da  ann  am  bruadar,  ag  ràdh,  A 
Ioseph,   a  mhic  Dhaibhidh,  na 

biodh  eagal  ort  do  bhean  Muire 
a  ghabhail  a  d'ionnsuidh  :  oir  an 
ni  a  ta  air  a  ghineamhuin  innte, 
is  ann  o'n  Spiorad  Naomh  e. 

21  Agus  beiridh  i  mac,  agus 
bheir  thu  Iosa  mar  ainm  air ; 
oir  saoraidh  e  a  shluagh  fèin  o  'm 
pencaibh. 

22  (Agus  rinneadh  so  uile 
chum  gu  coimhliontadh  an  ni  a 
thubhairt  an  Tighearna  leis  an 
f  hàidh,  ag  ràdh, 

23  Feuch,  bithidh  maighdean 
torrach,  agus  beiridh  i  mac,  agus 
bheir  iad  Emanuel  mar  ainm  air, 
is  ionnan  sin  r'  a  ràdh,  air  eadar- 
theangachadh,  Dia  maille  ruinn.) 

24  Agus  air  mosgladh  do  Io- 
seph  as  a  chodal,  rinn  e  mar  a 
dh'iarr  aingeal  an  Tighearn  air, 
agus  ghabh  e  d'  a  ionnsuidh  a 
bhean : 

25  Agus  cha  d'aithnich  e  i  gus 
an  d'  rug  i  a  ceud-ghin  mic ;  agus 
thug  e  Iosa  mar  ainm  air. 

CAIB.  II. 

A  GUS  an  uair  a  rugadh  Iosa 
■**-  ann  am  Betlehem  Iudea, 
ann  an  làithibh  Heroid  an  righ, 
feuch,  thàinig  druidhean  o  'n  àird 
an  ear  gu  Ierusalem, 

2  Ag  ràdh.  C'  àit  am  bheil  righ 
sin  nan  Iudhach  a  ta  air  a 
bhreith  ?  oir  chunnaic  sinne  a 
reult  san  àird  an  ear,  agus  a  ta 
sinn  air  teachd  a  thabhairt  aor- 
aidh  dha. 

3  An  uair  a  chual  Herod  an 
righ  sin,  bha  e  fo  thrioblaid,  ag- 
us  Ierusalem  uile  maille  ris. 

4  Agus  air  cruinneachadh 
nan  àrd-shagart  uile  dha,  agus 
sgrìobhaichean  an  t-sluaigh,  dh'- 
fheòraich  e  dhiubh  c'àit  an  robh 
Criosd  gu  bhi  air  a  bhreith. 

5  Agus  thubhairt  iad  ris,  Ann 
am  Betlehem  Iudea :  oir  mar  so 
sgrìobhadh  leis  an  fhàidh, 

6  Agus  thusa  Bhetlehem  an 
tìr  Iudah,  cha  tu  idir  a  's  lugha 


am  measg  cheannard  Iuda:  oir 
asadsa  thig  Uachdaran  a  stiùras 
mo  shluagh  Israel. 

7  An  sin  air  do  Herod  na 
druidhean  a  ghairm  os  ìosal  d'  a 
ionnsuidh,  gheur-fhiosraich  e 
dhiubh  cia  an  t-àm  an  d'  f  hoill- 
sicheadh  an  reult. 

8  Agus  chuir  e  iad  gu  Betle- 
hem,  agus  thubhairte,  Imichibh, 
agus  iarraibh  gu  dìchiollach  an 
naoidhean;  agus  an  dèigh  dhuibh 
fhaotainn,  innsibh  dhomhsa  e, 
chum  gu  racham-sa  fèin,  agus  gu 
dèanam  aoradh  dha. 

9  Agus  an  uair  a  chual  iad  an 
righ,  dh'imich  iad  ;  agus,  feuch, 
chaidh  an  reult  a  chunnaic  iad 
san  àird  an  ear  rompa,  gus  an 
d'  thàinig  i  agus  gu  'n  do  stad  i  os 
ceann  an  ionaid  an  robh  an 
naoidhean. 

10  Agus  an  uair  a  chunnaic 
iad  an  reult,  rinn  iad  gàirdeach- 
as  le  h-aoibhneas  ro-mhòr. 

1 1  Agus  air  dol  a  steach  dhoibh 
do'n  tigh,  fhuair  iad  an  naoidh- 
ean  maille  r'a  mhàthar  Muire, 
agus  thuit  iad  sìos,  agus  rinn 
iad  aoradh  dha:  agus  air  fosgladh 
an  ionmhas  dhoibh,  thug  iad  dha 
tiodhlacan ;  òr,  agus  tùis,  agus 
mirr. 

12  Agus  air  faotainn  rabh- 
aidh  o  Dhia  ann  am  bruadar,  gun 
iad  a  philltinn  a  dh'  ionnsuidh 
Heroid,  chaidh  iad  d'an  dùth- 
aich  fein  air  slighe  eile. 

13  Agus  an  uair  a  dh'imich  iad 
air  an  ais,  feuch,  nochdadh  ain- 
geal  an  Tighearna  do  Ioseph  ann 
am  bruadar,  ag  ràdh,  Eirich,  ag- 
us  gabh  an  naoidhean  agus  a 
mhàthair,  agusteich  do'n  Eiphit, 
agus  bi  an  sin  gus  an  labhair 
mise  riut :  oir  iarraidh  Herod  an 
naoidhean  g'  a  mhilleadh. 

1 4  Agus  dh'  eirich  e,  agus  ghabh 
e  d'a  ionnsuidh  an  naoidhean  ag- 
us  a  mhàthair  san  oidhche,  agus 
dh'imich  e  do  'n  Eiphit : 


CAIB.  III. 


15  Agus  bha  e  an  sin  gu  bàs 
Heroid :  a  chum  gu  coimhliont- 
adh  an  ni  a  labhair  an  Tighearna 
leis  an  fhàidh,  ag  ràdh,  A  mach 
as  an  Eiphit  ghoir  mi  mo 
Mhac. 

16  An  sin  an  uair  a  chunnaic 
Herod  gu  'n  d'  rinn  na  druidhean 
fanoid  air,  las  e  le  feirg  ro-mhòir, 
agus  chuir  e  luchd-mUlidh  uaith, 
agus  mharbh  e  na  bha  do  leanab- 
aibh  mac  am  Betlehem,  agus 
'na  crìochaibh  uile,  o  aois  dhà 
bhliadhna  agus  fuidh,  a  rèir  na 
h-aimsir  a  dh'fhòghluim  e  gu 
dìchiollach  o  na  druidhibh. 

17  An  sin  choimhlionadh  an 
ni  a  labhradh  le  leremias  am 
fàidh,  ag  ràdh, 

18  Chualas  guth  ann  an  Rama, 
caoidh,  agus  gul,  agus  bròn  ro- 
mhòr,  Kachel  a'  caoineadh  a 
cloinne,  agus  cha  b'  àill  leatha 
sòlas  a  ghabhail,  a  chionn  nach 
'eil  iad  beò. 

19  Ach  an  uair  a  dh'eug  He- 
rod,  feuch,  nochdadh  aingeal  an 
Tighearn  ann  am  bruadar  do 
Ioseph  san  Eiphit, 

20  Ag  ràdh,  EirÌGh,  agus  gabh 
an  naoidhean  agus  a  mhàthair, 
agus  imich  gu  talamh  Israeil : 
oir  fhuair  an  dream  a  bha  'g 
iarraidh  anama  an  leinibh  bàs. 

21  Agus  dh'èirich  esan,  agus 
ghabh  e  an  leanabh  agus  a  mhà- 
thair  d'  a  ionnsuidh,  agus  thàinig 
e  gu  talamh  Israeil. 

22  Ach  an  uair  a  chual  e  gu  'n 
robh  Archelaus  'na  righ  an  tìr 
Iudea  an  àit  Heroid  'athar,  bha 
eagaì  air  dol  an  sin  :  ach,airfaot- 
ainn  da  rabhaidh  o  Dhìa  ann  am 
bruadar,  thionndaidh  e  gu  crìoch- 
aibh  Ghalile  : 

23  Agus  thàinig  e  agus  ghabh 
e  còmhnuidh  ann  am  baile  d'  an 
goirear  Nasaret,  a  chum  gu 
coimhliontadh  an  ni  a  labhradh 
leis  na  fàidhibh,  Gu  goirear  Na- 
sarach  dheth. 


CAIB.  III. 

A  GUS  anns  na  làithibh  sin 
■**-  thàinig  Eoin  Baiste,  a' 
searmonachadh  am  fàsach  Iudea, 

2  Agus  ag  ràdh,  Gabhaibh 
aithreachas:  oir  a  ta  rìoghachd 
nèimh  am  fogus. 

3  Oir  is  e  so  an  tì  ud  mu  'n  do 
labhar  Esaias  am  fàidh,  ag  ràdh, 
Guth  an  tì  a  ghlaodhas  anns  an 
fhàsach,  Ulluichibh  slighe  an 
Tighearna,  dèanaibh  a  cheum- 
anna  dìreach. 

4  Agus  bha  a  chulaidh  aig 
Eoin  do  fhionna  chàmhal,  agus 
crios  leathair  aige  timchioll  a 
leasraidh;  agus  is  e  bu  bhiadh 
dha  locuist  agus  mil  fhiadhaich. 

5  Chaidh  Ierusalem  a  mach 
d'  a  ionnsuidh  an  sin  agus  Iudea 
uile,  agus  luchd-àiteachaidh  na 
dùthcha  timchioll  Iordain  uile. 

6  Agus  bhaisteadh  iad  leis- 
san  ann  an  Iordan,  ag  aideach- 
adh  am  peacanna. 

7  Ach  an  uair  a  chunnaic  e 
mòran  do  na  Phairisich,  agus  do 
na  Sadusaich  a'  teachd  a  chum 
a  bhaistidh-san,  thubhairt  e  riu, 
A  shìol  nan  nathraiche  nimhe,  cò 
a  thug  rabhadh  dhuibh-sa  teich- 
eadh  o  'n  f  heirg  a  ta  ri  teachd  ?  ) 

8  Air  an  aobhar  sin  thugaibh 
a  mach  toradh  iomchuidh  do  'n 
aithreachas. 

9  Agus  na  smuainichibh  aràdh 
annaibh  fèin,  A  ta  Abraham  'na 
athair  againn  :  oir  a  ta  mi  ag 
ràdh  ribh,  gur  comasach  Dia  air 
clann  a  thogail  suas  a  dh'Abra- 
ham  do  na  clochaibh  sin. 

10  Agus  a  nis  a  ta  an  tuadh 
air  a  cur  ri  freumh  nan  crann : 
air  an  aobhar  sin,  ge  b'  e  crann 
nach  toir  a  mach  toradh' maith, 
gearrar  e,  agus  tilgear  san  teine 
e. 

11  Gu  deimhin  a  ta  mise  'gur 
baisteadh  le  h-uisge  chum  aith- 
reachais  ;  ach  an  Tì  a  tliig  a'  m' 
dhèigh,  is  cumhachdaiche  e  na 

mi,  agus  cha  'n  airidh  mise  air  a 
bhrògan  a  ghiùlan :  baistidh 
esan  sibh  leis  an  Spiorad  Naomh, 
agus  le  teine : 

12  Aig  am  bheil  a  ghuit  'na 
làimh,  agus  glanaidh  e  gu  ro- 
bhaileach  'ùrlar-bualaidh,  agus 
cruinnichidh  e  a  chruithneachd 
d'  a  thigh-tasgaidh  ;  ach  loisgidh 
e  am  moll  le  teine  nach  feudar  a 
mhùchadh. 

13  An  sin  thàinig  Iosa  o  Gha- 
lile  gu  Iordan  a  dh'  ionnsuidh 
Eoin,  chum  gu  'm  biodh  e  air  a 
bhaisteadh  leis. 

14  Ach  bhac  Eoin  e,  ag  ràdh, 
A  ta  feum  agamsa  bhi  air  mo 
bhaisteadh  leatsa,  agus  am  bheil 
thusa  a'teachdam'  ionnsuidh-sa? 

15  Agus  fhreagair  losa  agus 
thubhairt  e  ris,  Leig  do  'n  chùis 
a  bhi  mar  so  a  nis  :  oir  mar  so  is 
iomchuidh  dhuinn  gach  uile 
fhìreantachd  a  choimhlionadh. 
An  sin  dh'  fhulaing  e  dha. 

16  Agus  an  uair  a  bhaisteadh 
Iosa,  chaidh  e  air  ball  suas  as  an 
uisge;  agus,  feuch,  dh'  fhosgladh 
nèamh  dha,  agus  chunnaic  e 
Spiorad  Dè  a'  tuirling  mar 
choluman,  agus  a'  teachd  air- 
san  : 

17  Agus,  feuch,  guth  o  nèamh, 
ag  ràdh,  Is  e  so  mo  Mhac  gràdh- 
ach,  anns  am  bheil  mo  mhòr- 
thlachd. 

CAIB.  IV. 

\  N  sin  threòraicheadh  Iosa 
-^*-  leis  an  Spiorad  do  'n  fhàs- 
ach,  chum  gu  'm  biodh  e  air  a 
bhuaireadh  leis  an  diabhul. 

2  Agus  an  uair  a  thraisg  e  dà 
fhichead  là  agus  dà  fhichead 
oidhche,  an  dèigh  sin  bha  ocras 
air. 

3  Agus  air  teachd  do  'n  bhuair- 
eadair  d'  a  ionneuidh  thubhairt  e, 
ma  's  tu  Mac  Dhè,  thoir  àithne 
do  na   clochaibh  so   a  bhi  'nan 


4  Ach  fhreagair  esan  agua 
thubhairt  e,  A  ta  e  sgrìobhta, 
Cha  'n  ann  le  h-aran  a  mhàin  a 
bheathaichear  duine,  ach  leis 
gach  uile  f  hocal  a  thig  o  bheul 
Dè. 

5  An  sin  thug  an  diabhul  e 
do  'n  bhaile  naomh,  agus  chuir  e 
air  binnein  an  teampuill  e, 

6  Agus  thubhairt  e  ris,  Ma  's 
tu  Mac  Dhè,  tilg  thu  fèin  sìos  : 
oir  a  ta  e  sgrìobhta,  gu  toir  e 
àithne  d'  a  ainglibh  mu  d'  thim- 
chioll,  agus  togaidh  iad  suas  thu 
'nan  làmhaibh,  chum  nach  buail 
thu  uairairbith  dochosaircloich. 

7  Thubhairt  losa  ris  a  rìs,  A 
ta  e  sgrìobhta,  Cha  bhuair  thu 
an  Tighearna  do  Dhia. 

8  Thug  an  diabhul  e  a  ris 
chum  beinne  ro  àird,  agus  nochd 
e  dha  uile  rìoghachdan  an 
domhain,  agus  an  glòir ; 

9  Agus  thubhairt  e  ris,  Iad  so 
uile  bheir  mise  dhuit,  ma  thuit- 
eas  tu  sìos  agus  ma  ni  thu  aor- 
adh  dhomhsa. 

10  An  sin  thubhairt  Iosa  ris, 
Imich  uam,  a  Shatain :  oir  a  ta 
e  egrìobhta,  Bheir  thu  aoradh 
do  'n  Tighearna  do  Dhia,  agus 
dhasan  'na  aonar  ni  thu  seirbhis. 

11  An  sin  dh'fhàg  an  diabhul 
e ;  agus,  feuch,  thàinig  aingil 
agus  fhritheil  iad  da. 

12  Ach  an  uair  a  chual  Iosa 
gu  'n  do  chuireadh  Eoin  an  làimh, 
dh'  imich  e  do  Ghalile. 

13  Agus  air  fàgail  Nasaret 
da,  thàinig  e  agus  ghabh  e  còmh- 
nuidh  annan  Capernaum,  a  ta  ri 
taohh  na  fairge,  ann  an  leth- 
iomall  Shabuloin  agus  Nephta- 
lim  : 

14  A  chum  gu'n  coimhliont- 
adh  an  ni  a  labhradh  le  Esaias 
am  fàidh,  ga  ràdh, 

15  Talamh  Shabuloin,  agus 
talamh  Nephtalim,  slighe  na 
fairge  air  an  taobh  thall  do  lor- 
dan,  Galile  nan  Cinneach  : 

16  Am  pobull  abha'nan  suidhe 
an  dorchadas,  chunnaic ,  iad 
solus  mòr;  agus  a  ta  solus  air 
e'irigh  do  na  daoinibh  a  bha  'nan 
suidhe  an  tìr  agus  an  sgàil  a' 
bhàis. 

17  O  sin  a  mach  thòisich  Iosa 
air  sermoin  a  dhèanamh,  agus 
a  ràdh,  Gabhaibh  aithreachas, 
oir  a  ta  rìoghachd  nèimh  am 
fogus. 

18  Agus  ag  imeachd  do  Iosa 
ri  taobh  fairge  Ghalile,  chunn- 
aic  e  dithis  bhràithre,  Simon 
d'  an  goirear  Peadar,  agus  Aind- 
reas  a  bhràthair,  a'  tilgeadh  lìn 
san  fhairge  :  (oir  b'  iasgairean 
iad.) 

19  Agus  thubhairt  e  riu, 
Leanaibh  mise,  agus  ni  mi  iasg- 
aii'ean  air  daoinibh  dhibh. 

20  Agus  air  ball  dh'  fhàg  iad 
na  lìonta,  agus  lean  iad  esan. 

21  Agus  air  triall  da  as  a  sin, 
chunnaic  e  dithis  eile  bhràithre, 
Seumas  mac  Shebede,  agus  Eoin 
a  bhràthair,  ann  an  luing  maille 
r'  an  athair  Sebede,  a'  càradh  an 
Jìn  :  agus  ghairm  e  iad. 

22  Agus  air  ball  dh'  fhàg  iad 
an  long  agus  an  athair,  agus 
lean  iad  e. 

23  Agus  dh'  imich  Iosa  tim- 
chioll  Ghalile  uile,  a'  teagasg 
'nan  sionagogaibh,  agus  a'  sear- 
monachadh  soisgeil  na  rìoghachd, 
agus  a'  slànuchadh  gach  gnè 
thinnis,  agus  gach  gnè  eucail  am 
measg  an  t-sluaigh. 

24  Agus  chaidh  a  chliù  feadh 
Shiria  uile  :  agus  thug  iad  d'  a 
ionnsuidh  iadsan  uile  e  bha  eus- 
lan,  agus  a  bha  air  an  cuibh- 
reachadh  le  galaraìbh,  agus  iom- 
adh  gnè  phianta,  agus  iadsan  aig 
an  robh  deamhain  annta,  agus 
air  an  robh  an  tuiteamas,  agus 
luchd  pairilis  ;  agus  shlànuich  e 
iad. 

25  Agus  lean  cuideachd  mhòr 
e  o  Gbalile,  agus  o  Dhecapolis, 


agus  o  Ierusalem,  agus  o  Iudea, 
agus  o  na  crìochaibh  a  ta  an 
taobh  thall  do  Iordan. 

CAIB.  V. 

A  GUS  an  uair  a  chunnaic  Iosa 
-^*-  an  sluagh,  chaidh  e  suas 
air  beinn  ;  agus  air  suidhe  dha, 
thàinig  a  dheisciobuil  d'  a  ionn- 
suidh. 

2  Agus  dh'  fhosgail  e  a  bheul, 
agus  theagaisg  e  iad,  ag  ràdh, 

3  Is  beannaichte  iadsan  a  ta 
bochd,  'nan  spiorad  :  oir  is  leo 
rìoghachd  nèimh. 

4  Is  beannaichte  iadsan  a  ta  ri 
bròn  :  oir  gheibh  iad  sòlas. 

5  Is  beannaichte  na  daoine 
macanta:  oir  sealbhaichidh  iad 
an  talamh  mar  oighreachd. 

6  Is  beannaichte  an  dream  air 
am  bheil  ocras  agus  tart  na 
còrach  :  oir  sàsuichear  iad. 

7  Is  beannaichte  na  daoine 
tròcaireach :  oir  gheibh  iad  tròc- 
air. 

8  Is  beannaichte  na  daoine  a 
ta  glan  'nan  cridhe  :  oir  chi  iad 
Dia. 

9  Is  beannaichte  luchd-dèan- 
amh  na  sìthe :  oir  goirear  clann 
Dè  dhiubh. 

10  Is  beannaichte  an  dream 
a  ta  fulang  geur-leanmhuinn  air 
son  na  còrach :  oir  is  leo-san 
rìoghachd  nèimh. 

11  Is  beannaichte  bhitheas 
sibh  an  uair  a  bheir  daoine  ana- 
cainnt  dhuibh,  agus  a  ni  iad 
geur-leanmhuinn  oirbh,  agus  a 
labhras  iad  gach  uile  dhroch 
f hocal  ribh  gu  breugach,  air  mo 
sgath-sa. 

12  Dèanaibh  gàirdeachas,  ag- 
us  bithibh  ro-shubhach  ;  oir  is 
mòr  bhur  duais  air  nèimh  :  oir 
mar  sin  rinn  iad  geur-lean- 
mhuinn  air  na  fàidhibh  a  bha 
roimhibh. 

13  Is  sibhse  salann  na  talmh- 
ainn :  gidheadh  ma  chailleas  an 

salann  a  bhlas,  ciod  leis  an  saill- 
ear  e  ?  cha 'n  'eil  feum  ann  o  sin 
suas,  ach  à  thilgeadh  mach,  agus 
a  shaltairt  fo  chosaibh  dhaoine. 

14  Is  sibhse  solus  an  t-saogh- 
ail.  Cha  'n  fheudar  baile  a  ta  air 
a  shuidheachadh  air  sliabh  f  hol- 
ach. 

15  Agus  cha  las  daoine  coinn- 
eal,  chum  gu  'n  cuir  iad  i  fuidh 
shoitheach,  ach  ann  an  coinn- 
leir,  agus  ni  i  solus  do  na  bheil  a 
stigh. 

16  Gu  ma  h-ann  mar  sin  a 
dhealraicheas  bhur  solus  an 
làthair  dhaoine,  chum  gu  faic  iad 
bhur  deadh  oibre,  agus  gu  toir 
iad  glòir  do  bhur  n-athair  a  ta 
air  nèamh. 

17  Na  measaibh  gu  'n  d'  thàin- 
ig  mise  a  bhriseadh  an  lagha  no 
nam  fàidhean  ;  cha  'n  ann  a 
bhriseadh  a  thàinig  mi,  ach  a 
choimhlionadh. 

18  Oir  a  ta  mi  ag  ràdh  ribh  gu 
fìrinneach,  Gus  an  tèid  nèamh 
agus  talamh  thairis,  cha  teid  aon 
lide  no  aon  phunc  do  'n  Jagh 
thairis,  gus  an  coimhlionar  gach 
aon  ni. 

19  Air  an  aobhar  sin  ge  b'  e 
neach  a  bhriseas  aon  do  na  h- 
àitheantaibh  so  a  's  lugha,  agus  a 
theagaisgeas  daoine  mar  sin, 
goirear  an  duine  a  's  lugha  dheth 
ann  an  rìoghachd  nèimh :  ach 
ge  b'  e  neach  a  ni,  agus  a  theag- 
aisgeas  iad,  goirear  duine  mòr 
dheth  ann  an  rìoghachd  nèimh. 

20  Oir  a  ta  mi  ag  ràdh  ribh, 
Mur  toir  bhur  fìreantachd-sa 
barrachd  air  fireantachd  nan 
sgrìobhaiche  agus  nam  Phairis- 
each,  nach  tèid  sibh  air  chor  air 
bith  a  steach  do  rìoghachd  nèimh. 

21  Chuala  sibh,  gu  'n  dubh- 
radh  ris  na  sinnsiribh,  na  dèan 
mortadh ;  agus  ge  b'  e  neach  a 
ni  mortadh,  bithidh  e  an  cunn- 
art  a'  bhreitheanais. 

22  Ach  a  ta  mise  ag  ràdh 


ribh,  Ge  b'  e  neach  aig  am  bi 
fearg  r'  a  bhràthair  gun  aobhar, 
gu'm  bi  e  ann  cunnart  a'  bhreith- 
eanais :  agus  ge  b'  e  neach  a  their 
r'  a  bhràthair,  Raca,  gu  'm  bi  e  an 
cunnart  na  comhairle :  ach  ge 
b'  e  neach  a  their,  Amadain, 
gu  'm  bi  e  an  cunnart  teine  if- 
rinn. 

23  Uime  sin  ma  bheir  thu  do 
thabhartas  chum  na  h-altarach, 
agus  gu  'n  cuimhnich  thu  an  sin 
gu  bheil  ni  air  bith  aig  do 
bhràthair  a'  d'  aghaidh ; 

24  Fàg  do  thabhartas  an  sin 
an  làthair  na  h-altarach,  agua 
imich,  agus  dèan  rèite  air  tùs  ri 
d'  bhràthair,  agus  an  dèigh  sin 
thig  agus  tabhair  uait  do  thiodh- 
lac. 

25  Bi  reidh  ri  d'  eascaraid  gu 
luath,  am  feadh  a  bhios  tu  maille 
ris  san  t-slighe ;  air  eagal  gu  'n 
toir  an  t-eascaraid  thairis  thu 
do  'n  bhreìtheamh,  agus  gu  'n  toir 
am  breitheamh  thu  do  'n  mhaor, 
agus  gu  tilgear  an  prìosan  thu. 

26  A  ta  mi  ag  ràdh  riut  gu 
firinneach  nach  tèid  thu  mach 
as  a  sin,  gus  an  ìoc  thu  an 
fheoirling  dheireannach. 

27  Chuala  sibh  gu  'n  dubh- 
radh  ris  na  sinnsiribh,  Na  dèan 
adhaltrannas. 

28  Ach  a  ta  mise  ag  ràdh 
ribh,  Ge  b'  e  neach  a  dh'amh- 
airceas  air  mnaoi  chum  a 
miannachadh,  gu  'n  d'  Tinn  e 
adhaltrannas  leatha  cheana  'na 
chridhe. 

29  Agus  ma  bheir  do  shuil 
dheas  aobhar  tuislidh  dhuit, 
spìon  a  mach  i,  agus  tilg  uait  i : 
oir  is  feàrr  dhuit  gu  sgriosar  aon 
do  d'  bhallaibh,  na  do  chorp 
uile  bhi  air  a  thilgeadh  do  if- 
rinn. 

30  Agus  ma  bheir  do  làmh 
dheas  oilbheum  dhuit,  geàrr 
dhìot  i,  agus  tilg  uait  i :  oir  is 
feàrr  dhuit  gu  sgriosar  aon  do  d' 


CAIB  VI. 


bhallaibh,  na  do  chorp  uile  bhi 
air  a  thUgeadh  do  ifrinn. 

31  Agus  a  dubhradh,  Ge  b' e 
chuireas  a  bhean-phòsda  air 
falbh,  thugadh  e  litir-dhealaich 
dh'  i. 

32  Ach  a  ta  mise  ag  ràdh 
ribh,  Ge  b'  e  neach  a  chuireas  air 
falbh  a  bhean-phòsda  fèin,  ach  a 
mhàin  air  son  strìopachais,  gu 
bheil  e  toirt  oirre  adhaltrannas 
a  dhèanamh :  agus  an  tì  a 
phòsas  a'  bhean  sin  a  chuireadh 
air  falbh,  a  ta  e  a'  dèanamh 
adhaltrannais. 

33  Mar  an  ceudna,  chuala 
sibh  gu  'n  dubhradh  ris  na  sinn- 
sirìbh,  Na  tabhair  mionnan  eith- 
eich,  ach  coimhlion  do  mhionn- 
an  do  'n  Tighearna. 

34  Ach  a  ta  mise  ag  ràdh 
ribh,  Na  tugaibh  mionnan  idir  : 
na  tugaibh  air  nèamh,  oir  is  e 
righ-chaithir  Dhè  e. 

35  Na  tugaibh  air  an  talamh, 
oir  is  e  stòl  a  chos  e  :  na  tugaibh 
air  Ierusalem,  oir  is  e  baile  an 
righ  mhòir  e. 

36  Na  tabhair  mionnan  air 
do  cheann,  oir  cha  'n  urrainn  thu 
aon  fhuiltean  a  dhèanamh  geal 
no  dubh. 

37  Ach  gu  ma  h-e  is  còmh- 
radh  dhuibh,  Seadh,  seadh :  ni 
h-eadh,  ni  h-eadh  ;  oir  ge  b'  eni 
a  bhios  os  ceann  so,  is  ann  o  'n 
olc  a  ta  e. 

38  Chuala  sibh  gu  'n  dubhradh, 
Sùil  air  son  sùla,  agus  fiacail  air 
son  fiacla. 

39  Ach  a  ta  mise  ag  ràdh  ribh, 
Na  cuiribh  an  aghaidh  an  uilc : 
ach  ge  b'  e  neach  a  bhuaileas  tu 
air  do  ghial  deas,  tionndaidh 
thuige  an  gial  eile  mar  an  ceud- 
na. 

40  Agus  an  tì  le  'm  b'  àill  thusa 
a  thagradh  san  lagh,  agus  do 
chòta  a  bhuin  dìot,  leig  leis 
d'  fhalluinn  mar  an  ceudna. 

41  Agus  ge  b'  e  bheir  leis  air 


feadh  mìle  a  dh'  aindeoin  thu, 
imich  leis  air  feadh  dhà  mhile. 

42  Tabhair  do  'n  tì'a  dh'  iarras 
ort ;  agus  uaithsan  le  'm  bu 
mhiann  iasachd  fhaotainn  uait, 
na  pill  air  falbh. 

43  Chuala  sibh  gu'n  dubhradh, 
Gràdhaichidh  tu  do  choimhears- 
nach,  agus  bithidh  fuath  agad  do 
d'  nàmhaid. 

44  Ach  ata  mise  ag  ràdh  ribh, 
Biodh  gràdh  agaibh  do  bhur 
naimhdibh,  beannaichibh  an 
dream  a  mhallaicheas  sibh,  dèan- 
aibh  maith  do  na  daoinibh  air 
am  beag  sibh,  agus  dèanaibh  ùr- 
nuigh  air  son  na  muinntir  a  ta 
buntuinn  ribh  gu  naimhdeil,  ag- 
us  a  ta  'gur  geur-leanmhuinn  : 

45  A  chum  gu  'm  bi  sibh  'nur 
cloinn  aig  bhur  n-Athair  a  ta 
air  nèamh  :  oir  a  ta  esan  a'  tabh- 
airt  air  a  ghrèin  fèin  èirigh  air 
na  droch  dhaoinibh,  agus  air  na 
deadh  dhaoinibh,  agus  a'  cur 
uisge  air  na  fìreanaibh,  agus  air 
na  neo-fhireanaibh. 

46  Oir  ma  bhios  gràdh  agaibh 
do  'n  mhuinntir  aig  am  bheìl 
gràdh  dhuibh,  ciod  an  duais  a 
gheibh  sibh  ?  nach  'eil  eadhon 
na  cìs-mhaoir  a'  dèanamh  an 
ni  ceudna  ? 

47  Agus  ma  chuireas  sibh 
fàilte  air  bhur  bràithribh  fèin  a 
mhàin,  ciod  a  tha  sibh  a'  dèan- 
amh  thar  chàch  ?  nach  'eil  na 
cìs-mhaoir  fèin  a'  dèanamh  an 
ni  ceudna  ? 

48  Air  an  aobhar  sin  bithibh- 
sa  coimhlionta  mar  a  ta  bhur 
n-Athair  a  ta  air  nèamh  coimh- 
lionta. 

CAIB.  VI. 
Hf^HUGAIBH  an  aire  nach  toir 
■*■  sibh  bhur  dèirc  am  fian- 
uis  dhaoine,  chum  gu  'm  faicear 
leo  sibh ;  no  cha  'n  f  haigh  sibh 
tuarasdal  o  bhur  n-Athair  a  ta 
air  nèamh. 

2  Uime  sin,  an  uair  a  bheir 
thu  do  dhèirc,  na  toir  fa'near  gaìl- 
tromp  a  shèideadh  romhad,  mar 
a  ni  na  cealgairean,  anns  na 
sionagogaibh,  agus  anns  na 
sràidibh,  chum  gu  faigh  iad 
glòir  o  dhaoinibh.  Gu  firinn- 
each  a  ta  rnise  ag  ràdh  ribh,  gu 
bheil  an  tuarasdal  aca. 

3  Ach  an  uair  a  bheir  thusa 
dèirc,  na  biodh  fios  aig  do  làimh 
chlì  ciod  a  ta  do  làmh  dheas  a' 
dèanamh ; 

4  Chum  gu'm  bi  do  dheirc  an 
uaignidheas  :  agus  bheir  t'  Ath- 
air  a  chi  an  uaignidheas,  duais 
dhuitse  gu  follaiseach. 

5  Agus  an  uair  a  ni  thu  ùr- 
nuigh,  nabi  mar  luchd  an  fhuar- 
chràbhaidh  :  oir  is  ionmhuinn 
leo  ùrnuigh  a  dhèanamh  anns 
na  sionagogaibh,  agus  ann  an 
coinneachadh  nan  sràid  'nan 
seasamh,  chum  gu  faicear  le 
daoinibh  iad.  Gu  deimhin  tha 
mise  ag  ràdh  ribh,  gu  bheil  an 
tuarasdal  aca. 

6  Ach  thusa,  an  uair  a  ni  thu 
ùrnuigh,  imich  a  steach  do  d' 
sheòmar,  agus  air  dùnadh  do 
dhoruis  duit,  dèan  ùrnuigh  ri  t' 
Athair  a  ta  an  uaignidheas,  ag- 
us  bheir  t'  Athair  a  chi  an 
uaignidheas,  duais  dhuit  gu  foll- 
aiseach. 

7  Ach  an  uair  a  ni  sibh  ùr- 
nuigh  na  gnàthaichibh  ath-iarr- 
tais  dhìomhain,  mar  na  Cinnich  : 
oir  saoilidh  iadsan  gu  'n  èisdear 
riu  air  son  lìonmhoireachd  am 
focla. 

8  Uime  sin  na  bithibh-sa 
cosmhuil  riu  :  oir  a  ta  fios  aig 
bhur  n-Athair  cia  iad  na  nithe  a 
ta  dh'  uireasbhuidh  oirbh,  mu  'n 
iarr  sibh  air  iad. 

9  Air  an  aobhar  sin  dèan- 
aibh-sa  ùrnuigh  air  a'  mhodh  so  : 
Ar  n-athair  a  ta  air  nèamh,  Gu 
naomhaichear  t'  ainm. 

10  Thigeadh    do    rìoghachd. 


Dèànar  do  thoil  air  an  talamh, 
mar  a  nithear  air  nèamh. 

11  Tabhair  dhuinn  an  diugh 
ar  n-aran  lathail. 

12  Agus  maith  dhuinn  ar 
fiacha,  amhuil  mar  a  mhaith- 
eas  sinne  d'  ar  luchd-fiach. 

13  Agus  na  leig  am  buaireadh 
sinn ;  ach  saor  sinn  o  olc :  oir 
is  leatsa  an  rìoghachd,  agus  an 
cumhachd,  agus  a'  ghlòir,  gu 
sìorruidh.     Amen. 

14  Oir  ma  mhaitheas  sibh  an 
cionta  do  dhaoinibh,  maith- 
idh  bhur  n-Athair  nèamhaidh 
dhuibh-sa  mar  an  ceudna : 

15  Ach  mur  maith  sibh  an 
cionta  do  dhaoinibh,  cha  mhò  a 
mhaitheas  bhur  n-Athair  dhuibh- 
sa  bhur  cionta. 

16  Agus  an  uair  a  ni  sibh 
trasgadh,  na  bitheadh  gruaim 
air  bhur  gnùis,  mar  luchd  an 
f  huar-chràbhaidh :  oir  cuiridh 
iadsan  mi-dhreach  air  an  agh- 
aidh  chum  gu  faicear  le  daoin- 
ibh  iad  a  bhi  trasgadh.  Tha  mi 
ag  ràdh  ribh  gu  firinneach,  gu 
bheil  an  tuarasdal  aca. 

17  Ach  thusa,  an  uair  a  ni 
thu  trasgadh,  cuir  oladh  air 
do  cheann,  agus  ionnail  t'  agh- 
aidh : 

18  Chum  nach  faicear  le 
daoinibh  gu  bheil  thu  a'  dèan- 
amh  trasgaidh,  ach  le  t'Athair 
a  ta  an  uaignidheas  :  agus  bheir 
t'  Athair  a  chi  an  uaignidheas, 
duais  dhuit  gu  foliaiseach. 

19  Na  taisgibh  dhuibh  fèin 
ionmhais  air  an  talamh,  far  an 
truaill  an  leomann  agus  a  mheirg 
e,  agus  far  an  cladhaich  na  meir- 
lich  a  stigh  agus  an  goid  iad, 

20  Ach  taisgibh  ionmhais 
dhuibh  fèin  air  nèamh,  far  nach 
truaill  an  leomann  no  a'  mheirg, 
agus  nach  cladhaich,  agus  nach 
goid  na  meirlich. 

21  Oir  ge  b'  e  àit  am  bheil 
bhur  n-ionmhas,  is  ann  an  sin 

a  bhios  bhur  cridhe  mar  an  ceud- 
na. 

22  Is  i  an  t-sùil  solus  a' chuirp : 
uime  sin  ma  bhios  do  shùil  glan, 
bithidh  do  chorp  uile  làn  soluis. 

23  Ach  ma  bhios  do  shùil  gu 
h-olc,  bithidh  do  chorp  uile 
dorcha.  Air  an  aobhar  sin  ma 
tha  an  solus  a  ta  annad  'na 
dhorchadas,  cia  mòr  an  dorch- 
adas  sin  ? 

24  Cha  'n  urrainn  neach  air 
bith  seirbhis  a  dhèanamh  do 
dhà  Thighearn :  oir  an  dara 
cuid  bithidh  fuath  aige  do  neach 
aca,  agus  gràdh  do  neach  eile ; 
no  gabhaidh  e  le  neach  aca,  ag- 
us  ni  e  tàir  air  neach  eile.  Cha  'n 
urrainn,  sibh  seirbhis  a  dhèan- 
amh  do  Dhia  agus  do  Mham- 
on. 

25  Uime  sin  a  ta  mise  ag  ràdh 
ribh,  Na  biodh  ro-chùram  oirbh 
mu  thimchioll  bhur  beatha,  ciod 
a  dh'  itheas  no  dh'  òlas  sibh ;  no 
mu  thimchioll  bhur  cuirp,  ciod 
a  chuireas  sibh  umaibh.  Nach 
mò  a'  bheatha  na  'm  biadh,  agus 
an  corp  na'  n  t-eudach  ? 

26  Àmhaircibh  air  eunlaith  an 
athair :  oir  cha  chuir  iad  sìol, 
agus  cha  bhuain  iad,  agus  cha 
chruinnich  iad  an  saibhlibh: 
gidheadh  a  ta  bhur  n-Atbair 
nèamhaidh-sa  'g  am  beathach- 
adh.  Nach  feàrr  sibhse  gu  mòr 
na  iadsan  ? 

27  Agus  cò  agaibh  le  mòr- 
chùram  a  dh'  fheudas  aon  làmh- 
choille  a  chur  r'  a  àirde  fèin  ? 

28  Agus  c'  ar  son  a  ta  sibh 
ro-chùramach  mu  thimchiollbhur 
culaidh?  fòghlumaibh  cionnus 
a  ta  na  liiighean  a'  fàs  sa' 
mhachair;  cha  saothraich  iad, 
agus  cha  snìomh  iad. 

29  Gidheadh  a  ta  mise  ag  ràdh 
ribh,  Nach  robh  Solamh  fèin  'na 
uile  ghlòir,  air  eudachadh  mar 
aon  diubh  so. 

30  Air  an  aobhar  sin,  ma  tha 


Dia  mar  sin  a'  sgeadachadh  feoir 
na 'macharach,  a  ta  an  diugh  ann, 
agus  am  màireach  air  a  thilg- 
eadh  san  àmhuinn,  nach  mò  na 
sin  a  sgeadaicheas  e  sibhse,  a 
dhaoine  air  bheag  creidimh  ? 

31  Uime  sin  na  bithibh  làn  do 
chùram,  ag  ràdh,  Ciod  a  dh'  ith- 
eas  sinn?  no  ciod  a  dh'  òlas  sinn? 
no  ciod  a  chuireas  sinn  umainn  ? 

32  (Oir  iad  so  uile  iarraidh  na 
Cinnich  ;j  ojr  a  ta  fios  aig  bhur 
n-Athair  nèamhaidh  gu  bheil 
feum  agaibh-sà  air  na  nithibh  so 
uile. 

33  Ach  iarraibh  air  tùs  rìogh- 
achd  Dhe,  agus  fhìreantachd- 
san,  agus  cuirear  na  nithe  so  uile 
ribh. 

34  Uime  sin  na  bitheadh  ro- 
chùram  oirbh  mu  thimchioll  an 
là  màireach :  oir  bithidh  a  làn 
do  chùram  air  an  là  màireach 
mu  thimchioll  a  nithe  fèin:  is 
leòr  do  'n  là  'olc  fèin. 

CAIB.  VII. 

"VjAs  tugaibh  breth,  chum  nach 
■^      toirear  breth  oirbh  : 

2  Oir  a  reir  na  breth  a  bheir 
sibh,  bheirear  breth  oirbh  :  ag- 
us  leis  an  tomhas  le'n  tomhais 
sibh,  tomhaisear  dhuibh  a  rìs. 

3  Agus  c'  ar  son  a  ta  thu  a' 
faicinn  an  smùirnein  a  ta  an  sùiì 
do  bhràthar,  ach  nach  'eil  thu 
toirt  fa'near  an  t-sail  a  ta  ann 
do  shùil  fèin  ? 

4  No  cionnus  a  their  thu  ri 
d'  bhràthair,  Fulaing  dhomh  an 
smùirnein  a  spìonadh  as  do  shùil ; 
agus,  feuch,  an  t-sail  ann  do 
shùil  fèin  ? 

5  A  chealgair,  buin  air  tùs  an 
t-sail  as  do  shùil  fèin ;  agus  an 
sin  is  leir  dhuit  gu  maith  an 
smùirnein  a  bhuntuinn  à  sùil  do 
bhràthar. 

6  Na  toiribh  an  ni  naomh  do 
na  madraibh,agusna  tiJgibhbhur 
nèamhnuidean  am  fianuis  nam 

muc,  air  eagal  gu  saltair  iad  orra 
le  'n  cosaibh,  agus  air  pilltinn 
doibh  gu  reub  iad  sibh  fèin  as  a 
chèile. 

7  Iarraibh,  agus  bheirear 
dhuibh  :  siribh,  agus  gheibh 
sibh :  buailibh  an  dorus,  agus 
fosgailear  dhuibh  : 

8  Oir  gach  uile  neach  a  dh' 
iarras,  glacaidh  e :  agus  ge  b'  e 
a  shireas,  gheibh  e  :  agus  do  'n  tì 
a  bhuaileas  an  dorus,  fosgailear. 

9  Oir  cò  an  duine  agaibh-sa 
ma  's  e  's  gu  'n  iarr  a  mhac  aran, 
a  bheir  cloch  dha? 

»10  Agus  ma  's  iasg  a  dh'  iarras 
e,  an  tabhair  e  nathair  dha  ? 

11  Air  an  aobhar  sin  ma 's 
aithne  dhuibh-sa  a  ta  olc,  tiodh- 
lacan  maith  a  thabhairt  do  bhur 
cloinn,  nach  mò  na  sin  a  bheir 
bhur  n-Athair  a  ta  air  nèamh 
nithe  maithe  dhoibhsan  a  dh'- 
iarras  air  iad  ? 

12  Uime  sin  gach  uile  ni  bu 
mhiann  leibh  daoine  a  dhèan- 
amh  dhuìbh-sa,  dèanaibh-sa  a 
leithid  dhoibhsan  mar  an  ceud- 
na :  oir  is  e  so  an  lagh  agus  na 
fàidhean. 

13  Imichibh  a  steach  air  an 
dorus  chumhann  ;  oir  is  farsuinn 
an  dorus,  agus  is  leathan  an  t- 
slighe  a  ta  treòrachadh  chum 
sgrios,  agus  is  lìonmhor  iad  a  ta 
dol  a  steach  oirre  : 

14  Ach  is  cumhann  an  dorus, 
agus  is  aimhleathan  an  t-slighe  a 
ta  treòrachadh  chum  na  beatha, 
agus  is  tearc  iad  a  ta  'g  amas 
oirre. 

15  Coimhidibh  sibh  fein  o  na 
fàidhibh  brèige,  a  thig  d'  ur  n- 
ionnsuidh  ann  an  culaidhibh 
chaorach,  ach  a  ta  o  'n  leth  a 
stigh  'nam  madaibh-alluidh. 

16  Air  an  toraibh  aithnich- 
idh  sibh  iad :  an  tionail  daoine 
dearcan-fìona  do  dhrisibh,  no 
figean  do  na  foghannanaibh  ? 

17  Agus  mar  sin  bheir  gach 


uìle  chrann  maith  toradh  maith: 
ach  bheir  an  droch  chrann  droch 
thoradh. 

18  Cha  'n  fheud  a'  chraobh 
mhaith  droch  thoradh  a  ghiùlan, 
no  an  droch  chraobh  toradh 
maith  a  thabhairt. 

19  Gach  uile  chrann  nach  giùl- 
ain  toradh  maith,  gearrar  sìos 
e,  agus  tilgear  san  teine  e. 

20  Air  an  aobhar  sin  is  ann  air 
an  toraibh  a  dh'  aithnicheas  sibh 
iad. 

21  Cha  'n  e  gach  uile  neach  a 
their  riumsa,  A  Thighearn,  a 
Thighearn,  a  theid  a  steach  do 
rìoghachd  nèimh  ;  ach  an  tì  a  ni 
toil  m'  Athar-sa  a  ta  air  nèamh. 

22  Is  iomadh  iad  a  their 
riumsa  san  là  ud,  A  Thigh- 
earn,  a  Thighearn,  nach  d'  rinn 
sinn  fàidheadaireachd  a'  t'  ainm- 
sa  ?  agus  a'  t'ainm-sa  nach  do 
thilg  sinn  a  mach  deamhain  ? 
agus  a'  t'  ainm-sa  nach  d'  rinn 
sinn  iomadh  miorbhuile? 

23  Agus  an  sin  aidichidh  mise 
gu  follaiseach  dhoibh,  Cha 
b'  aithne  dhomh  riamh  sibh  : 
imichibh  uam,  a  luchd-dèanamh 
na  h-eucorach. 

24  Air  an  aobhar  sin,  gach 
uile  neach  a  chluinneas  na 
briathra  so  agamsa,  agus  a  ni 
iad,  samhluichidh  mi  e  ri  duine 
glic,  a  thog  a  thigh  air  carraig : 

25  Agus  thuirling  an  t-uisge, 
agus  thàinig  na  tuiltean,  agus 
shèid  na  gaothan,  agus  bhuail 
iad  air  an  tigh  sin  :  agus  cha  do 
thuit  e,  oir  bha  a  bhunadh  suidh- 
ichte  air  carraig. 

26  Agus  gach  uile  neach  a 
chluinneas  na  briathra  so  agam- 
sa,  agus  nach  coimhlion  iad,  samh- 
luichear  e  ri  duine  amaideach 
a  thog  a  thigh  air  a'  ghain- 
eamh : 

27  Agus  thuirling  an  t-uisge, 
agus  thàinig  na  tuiltean,  agus 
shèid  na  gaothan,  agus   bhueil 


CAIB.  VIII. 


13 


iad  air  an  tigh  sin  :  agus  thuit 
e  ;  agus  bu  mhòr  a  thuiteam. 

28  Agus  thàrladh  an  uair  a 
chrìochnaich  Iosa  na  briathra 
so,  gu'n  do  ghabh  am  pobull  iong- 
antas  r'a  theagasg-san : 

29  Oir  theagaisg  e  iad  mar 
neach  aig  an  robh  cumhachd,  ag- 
us  cha'n  ann  mar  na  sgrìobhaich- 
ean. 

CAIB.  VIII. 

A  GUS  air  teachd  a  nuas  o'n 
•**-  bheinn  dha,  lean  cuideachd 
mhòr  e. 

2  Agus,  feuch,  thàinig  lobh- 
ar,  agus  rinn  e  aoradh  dha,  ag 
ràdh,  A  Thighearna,  ma's  àill 
leat,  is  comasach  thu  air  mise  a 
ghlanadh. 

3  Agus  shìn  Iosa  mach  a  làmh, 
agus  bhean  e  ris,  ag  ràdh,  Is 
àill  leam  ;  bi  thusa  glan.  Ag- 
us  air  ball  bha  a  luibhre  air  a 
glanadh. 

4  Agus  thubhairt  Iosa  ris, 
Feuch  nach  innis  thu  do  dhuine 
sam  bith,  ach  imich,  taisbein  thu 
fe'in  do'n  t-sagart,  agus  thoir  d'a 
ìonnsuidh  an  tiodhlac  a  dh'àithn 
Maois,  mar  fhianuis  dhoibh. 

5  Agus  air  dol  do  Iosa  a  steach 
do  Chapernaum,  thàinigd'a  ionn- 
suidh  Caiptin-ceud,  a'  guidhe 
air, 

G  Agus  ag  ràdh,  a  Thigh- 
earna,  tha  m'òglach  'na  luidhe 
a  stigh  am  pairilis,  agus  air  a 
phianadh  gu  h-anabarrach. 

7  Agus  thubhairt  Iosa  ris, 
Theid  mise,  agus  slànuichidh  mi 
e. 

8  Agus  air  freagairt  do'n 
Chaiptin-ceud,  thubhairt  e,  A 
Thighearna,  cha'n  araidh  mise 
air  thusa  a  theachd  a  steach  fo 
m'^chleith  :  ach  a  mhàin  abair 
am  focal,  agus  slànuichear  m'òg- 
lach. 

9  Oir  is  duine  mise  fein  a  ta 
uidh  ùghdarras,   aig  am  bheil 


saighdeara  fodham :  agus  their 
mi  ris  an  fhear  so,  Imich,  agus 
imichidh  e  :  agus  ris  an  fhear  so 
eile,  Thig,  agus  thig  e  :  agus  ri 
m'  sheirbhiseach,  Dèan  so,  agus 
ni  se  e. 

10  'Nuair  a  chual  Iosa  so, 
ghabh  e  iongantas,  agus  thubh- 
airt  e  ris  a'  mhuinntir  a  lean  e, 
Gu  firinneach  a  ta  mi  ag  ràdh 
ribh,  ann  an  Israel  fe'in  nach 
d'fhuairmi  creidimh  comòr  as  so. 

1 1  Agus  a  ta  mi  ag  ràdh  ribh, 
gu'n  tig  mòran  o'n  àird  an  ear, 
agus  o'n  àird  an  iar,  agus  gu'n 
suidh  iad  maille  ri  Abraham,  ag- 
us  Isaac,  agus  Iacob,  ann  an 
rìoghachd  nèimh  : 

12  Ach  gu'n  tilgear  clann  na 
rìoghachd  ann  an  dorchadas  a  ta 
'n  leth  a  muigh ;  bithidh  an  sin 
gul  agus  gìosgan  f  hiacal. 

13  Agus  thubhairt  Iosa  ris  a' 
Chaiptin-ceud,  Imich  romhad, 
agus  biodh  dhuit  a  rèir  mar  a 
chreid  thu.  Agus  shlànuicheadh 
'òglach  air  an  uair  sin  fèin. 

14  Agus  an  uair  a  thàinig  Iosa 
gu  tigh  Pheadair,  chunnaic  e 
màthair  a  mhnà  'na  luidhe,  agus 
i  ann  am  fiabhrus. 

15  Agus  bhean  e  r'a  làimh, 
agus  dh'f hàg  am  fiabhrus  i :  agus 
dh'èirich  i,  agus  rinn  i  fritheal- 
adh  dha. 

16  Agus  an  uair  a  bha  am 
feasgar  air  teachd,  thug  iad  d'a 
ionnsuidh  mòran  anns  an  robh 
deamhain  ;  agus  thilg  e  na  spior- 
aid  amachle'fhocal,  agus  shlàn- 
uich  e  iad  uile  a  bha  euslan  : 

17  A  chum  gu'n  coimhliont- 
adh  an  ni  a  labhradh  le  Esaias 
am  fàidh,  ag  ràdh,  Ghabh  esan 
ar  n-anmhuinneachdan  air  fèin, 
agus  ghiùlain  e  ar  n-euslaintean. 

18  Agus  an  uair  a  chunnaic 
Iosa  sluagh  mòr  m'a  thimchioll, 
dh'àithn  e  dol  à  sin  do  'n  taobh 
eile, 

19  Agus  thàinig  sgrìobhaiche 

àraidh,  agus  thubhairt  e  ris,  A 
mhaighstir,  leanaidh  mise  thu, 
ge  b'e  taobh  a  thèid  thu. 

20  Agus  thubhairt  Iosa  ris, 
Tha  tuill  aig  na  sionnaich,  agus 
nid  aig  eunlaith  an  athair;  ach 
cha'n  'eil  aig  Mac  an  duine  ion- 
ad  anns  an  cuir  e  a  cheann  fuidh. 

21  Agus  thubhairt  fear  eile 
d'a  dheisciobluibh  ris,  A  Thigh- 
earna,  leig  dhomh-sa  imeachd 
air  tùs  agus  m'  athair  adhlac- 
adh. 

22  Ach  thubhairt  Iosa  ris, 
Lean  mise,  agus  leig  leis  na 
mairbh  am  mairbh  fe'in  adhlac- 
adh. 

23  Agus  air  dol  dhasan  a 
steach  do  luing,  lean  a  dheisciob- 
uil  e. 

24  Agus,  feuch,  dh'èirich  doin- 
ionn  mhòr  air  an  fhairge,  ionn- 
us  gu'n  d'fholaich  na  tuinn  an 
long  :  ach  bha  esan  'na  chodal. 

2.5  Agus  thàinig  a  dheisciob- 
uil  d'a  ionnsuidh,  agus  dhùisg 
iad  e,  ag  ràdh,  A  Thighearn, 
teasairg  sinn  :  a  ta  sinn  caillte. 

26  Agus  thubhairt  e  riu,  C'ar 
6on  a  ta  sibh  eagalach,  sibhse 
air  bheag  creidimh  ?  An  sin 
dh'èirich  e,  agus  chronuich  e  na 
gaothan  agus  an  f  hairge ;  agus 
bha  ciùine  mhòr  ann. 

27  Ach  ghabh  na  daoine  iong- 
antas,  ag  ràdh,  Ciod  e  ghnè 
dhuine  so,  gu  bheii  na  gaotha 
fe'in  agus  an  fhairge  ùmhal  dha? 

28  Agus  air  teachd  dha  do'n 
taobh  eiie,  gu  tìr  na  Gergesen- 
each,  thachair  dithis  dhaoine  air, 
anns  an  robh  deamhain,  a'  teachd 
a  mach  as  na  h-àitibh-adhlaic, 
agus  iad  ro-gharg,  ionnus  nach 
feudadh  duine  sam  bith  an  t- 
slighe  sin  a  ghabhail. 

29  Agus,  feuch,  ghlaodh  iad, 
ag  ràdh,  Ciod  e  ar  gnothuch-ne 
riut,  Iosa,  a  Mhic  Dhè?  An 
d'thàinig  thu  an  so  g'ar  pianadh 
roimh  an  àm? 


30  Agus  bha  treud  mòr  mhuc 
am  fad  uatha,  ag  ionaltradh. 

31  Agus  dh'iarr  na  deamhain 
a  dh'athchuinge  airsan,  ag  ràdh, 
Ma  thilgeas  tu  mach  sinn,  leig 
dhuinn  dol  san  treud  mhuc  ud. 

32  Agus  thubhairt  e  riu,  Im- 
ichibh.  Agus  air  dol  a  mach 
dhoibh,  chaidh  iad  anns  an  treud 
mhuc  :  agus,  feuch,  ruith  an 
treud  mhuc  uile  gu  dian  sìos  air 
ionad  corrach,  do'n  chuan  ;  agus 
chailleadh  sna  h-uisgeachaibh 
iad. 

33  Agus  theich  na  buachaill- 
ean,  agns  chaidh  iad  do'n  bhaile, 
agus  dh'innis  iad  na  nithe  so 
uile,  agus  na  thachair  dhoibh- 
san  anns  an  robh  na  deamhain. 

34  Agus,  feuch,  chaidh  am 
baile  uile  a  mach  a  choinneach- 
adh  Iosa ;  agus  an  uair  a  chunn- 
aic  iad  e,  ghuidh  iad  air  imeachd 
as  an  crìochaibh-san. 

CAIB,  IX. 

\  GUS  air  dol  an  luing  dha, 
-^*-  chaidh  e  thar  an  uisge,  ag- 
us  thàinig  e  d'a  bhaile  fèin. 

2  Agus,  feuch,  thug  iad  d'a 
ionnsuidh  duine  air  an  robh  am 
pairilis,  'na  luidhe  air  leabaidh  : 
agus  an  uair  a  chunnaic  Iosa  an 
creidimh,  thubhairt  e  ri  fear  na 
pairilis,  Biodh  deadh  mhisneach 
agad,  a  mhic,  a  ta  do  pheacanna 
air  am  maitheadh  dhuit. 

3  Agus,  feuch,  thubhairt 
dream  àraidh  do  na  sgrìobhaich- 
ibh  annta  fèin,  A  ta  am  fear  so 
a'  labhairt  toibheim. 

4  Agus  air  do  losa  an  smuaint- 
ean  fhaicinn,  thubhairt  e,  C'ar 
son  a  ta  sibh  a'  smuaineachadh 
uilc  ann  bhur  cridheachaibh  ? 

5  Oir  cia  is  usadh  a  ràdh,  A 
ta  do  pheacanna  air  am  maith- 
eadh  dhuit  ?  no  a  ràdh,  Eirich 
agus  imich  ? 

6  Ach  a  chum  gu'm  bi  fios  ag- 
aibh  gu  bheil  cumhachd  aig  Mac 

an  duine  peacanna  a  mhaitheadh 
air  an  talamh,  (thubhairt  e  a» 
sin  ri  fear  na  pairilis,)  Eirich, 
tog  do  leabaidh,  agus  imich  do 
d'  thigh. 

7  Agus  dh'èirich  e,  agus  chaidh 
e  d'a  thigh  fèin. 

8  Ach  an  uair  a  chunnaic  am 
pobull  so,  ghabh  iad  iongantas, 
agus  thug  iad  glòir  do  Dhia,  a 
thug  a  leithid  so  a  chumhachd 
do  dhaoinibh. 

9  Agus  ag  dol  do  Iosa  as  an 
àite  sin,  chunnaic  e  duine  'na 
shuidhe  aig  bòrd  na  cìse,  d'am 
b'ainm  Mata  ;  agus  thubhairt  e 
ris,  Lean  mise.  Agus  dh'èirich 
e,  agus  lean  se  e. 

10  Agus  thàrladh,  air  suidhe 
do  Iosa  aig  biadh  san  tigh,  feuch 
thàinig  mòran  chìs-mhaor  agus 
pheacach,  agus  shuidh  iad  sìos 
maille  ris-san  agus  r'a  dheisciob- 
luibh. 

11  Agusan  uair  achunnaicna 
Phairisich  so,  thubhairt  iad  r'a 
dheisciobluibh,  C'ar  son  a  dh'ith- 
eas  bhur  maighstir-sa  maille  ri 
cìs-mhaoraibh  agus  ri  peacach- 
aibh  ? 

12  Ach  an  uair  a  chual  Iosa 
so,,  thubhairt  e  riu.  Cha'n  ann 
aig  a'  mhuinntir  a  ta  slàn  a  ta 
feum  air  an  lèigh  ach  aig  a' 
mhuinntir  a  ta  euslan. 

13  Ach  imichibh  agus  fògh- 
lumaibh  ciod  is  ciall  da  so,  Tròc- 
air  is  àill  leam,  agus  cha'n  ìob- 
airt :  oir  cha  d'thàinig  mise  a 
ghairm  nam  fireanach,  ach  nam 
peacach  chum  aithreachais. 

14  An  sin  thàinig  deisciobuil 
Eoin  d'a  ionnsuidh,  ag  ràdh, 
C'ar  son  a  ta  sinne  agus  na  Phair- 
isich  a'  trasgadh  gu  minic,  ach 
ni  'm  bheil  do  dheisciobuil-sa  a' 
trasgadh  ? 

15  Agus  thubhairt  Iosa  riu, 
Am  feud  clann  seòmair  an  f hir- 
nuadh-phòsda  bhi  brònach,  am 
feadh  a  bhitheas  am  fear-nuadh- 


pòsda  maille  riu  ?  Ach  thig  na 
làithean  anns  an  toirear  am 
fear-nuadh-pòsda  uatha,  agus  an 
sin  ni  iad  trasgadh. 

16  Cha  chuir  duine  sam  bith 
mìr  do  eudach  nuadh  air  sean 
eudach :  oir  buinidh  an  ni  a 
chuireadh  g'a  lìonadh  suas  as  an 
eudach,  agus  nithear  an  reubadh 
ni's  miosa. 

17  Cha  mhò  a  chuireas  daoine 
fion  nuadh  ann  an  seann  searr- 
agaibh :  no  brisear  na  searrag- 
an,  agus  doirtear  am  fion,  agus 
caillear  na  searragan  :  aeh  cuir- 
idh  iad  fion  nuadh  ann  an  searr- 
agaibh  nuadha,  agus  bithidh  iad 
araon  slàn. 

18  'Nuair  a  bha  e  a'  labh- 
airt  nan  nithe  so  riu,  feuch, 
thàinig  uachdaran  àraidh,  agus 
thug  e  aoradh  dha,  ag  ràdh, 
Fhuair  mo  nighean  bàs  air  ball : 
ach  thig-sa  agus  cuir  do  làmh 
oirre,  agus  bithidh  i  beò. 

19  Agus  dh'èirich  Iosa,  agus 
lean  e  fèin  agus  a  dheisciobuil  e. 

20  (Agus,  feuch,  thàinig  bean, 
air  an  robh  dòrtadh  fola  rè  dhà 
bhliadhna  dheug,  air  a  chùlaobh, 
agus  bhean  i  ri  iomall  'eudaich  : 

21  Oir  thubhairt  i  innte  fèin, 
Ma  bheanas  mi  ach  ri  'eudach, 
bithidh  mi  slàn. 

22  Ach  air  tionndadh  do  Iosa 
mu'n  cuairt,  chunnaic  e  i,  agus 
thubhairt  e,  A  nighean,  biodh 
deadh  mhisneach  agad ;  shlàn- 
uich  do  chreidimh  thu.  Àgus  bha 
a'  bhean  slàn  o'n  uair  sin.) 

23  Agus  an  uair  a  thàinig  Iosa 
gu  tigh  an  uachdarain,  agus  a 
chunnaic  e  an  luchd-ciùil,  agus 
a'  chuideachd  a'  dèamamh  toirm 
bhròin, 

24  Thubhairt  e  riu,  Imichibh 
roimhibh  oir  cha'n  'eil  an  nigh- 
eanag  marbh  ach  'na  codal. 
Agus  rinn  iad  gàire  fochaid  ris. 

35  Ach  an  uair  a  chuireadh  a' 
chuideachd  a  mach,  chaidh  e  a 

steach,  agus  rug  e  air  làimh 
oirre,  agus  dh'èirich  an  nighean- 
ag. 

26  Agus  chaidh  iomradh  sin  a 
mach  air  feadh  na  tire  sin  uile. 

27  Agus  an  uair  a  dh'imich 
Iosa  as  a  sin,  lean  dithis  dhall 
e,  ag  èia^heach,  agus  ag  ràdh,  A 
Mhic  Dhaibhidh,  dèan  tròcair 
oirnne. 

28  Agus  an  uair  a  thàinig  e 
steach  do'n  tigh,  thàinig  na  doill 
d'a  ionnsuidh :  agus  thubhairt 
Iosa  riu,  Am  bheil  sibh  a'  creid- 
sinn  gur  comasach  mise  so  a 
dhèanamh  ?  Thubhairt  iad  ris,  A 
ta,  A  Thighearn. 

29  An  sin  bhean  e  r'an  sùilibh, 
ag  ràdh,  Biodh  e  dhuibh  a  rèir 
bhur  creidimh. 

30  Agus  dh'fhosgladh  an  sùil- 
ean,  agus  bhagair  Iosa  gu  geur 
iad,  ag  ràdh,  Faicibh  nach  faigh 
neach  air  bith  fios  air  so : 

31  Ach  an  uair  a  dh'imich 
iad  a  mach,  sgaoil  iad  a  chliù  air 
feadh  na  dùthcha  sin  uile. 

32  Agus  ag  dol  dhoibhsan  a 
mach,  feuch,  thug  iad  d'a  ionn- 
suidh  duine  balbh  anns  an  robh 
deamhan. 

33  Agus  an  deigh  do'n  deamh- 
an  a  bhi  air  a  thilgeadh  a  mach, 
labhair  am  balbhan  :  agus  ghabh 
an  sluagh  iongantas,  ag  ràdh, 
Cha'n  f  hacas  a  leithid  so  ann  an 
Israel  riamh. 

34  Ach  thubhairt  na  Phai- 
risich,  Troimh  phrionnsa  nan 
deamhan  a  ta  e  a'  tilgeadh  a 
mach  dheamhan. 

35  Agus  ghabh  Iosa  mu 
chuairt  nan  uile  chaithrichean 
agus  bhailtean,  a'  teagasg  'nan 
sionagogaibh,  agus  a'  searmon- 
achadh  soisgeil  na  rìoghachd, 
agus  a'  slànuchadh  gach  uile  eu- 
slaint  agus  eucail  am  measg  a' 
phobuill. 

36  Ach  an  uair  a  chunnaic 
e  an  sluagh,  ghabh  e  truas  diubh, 


air  son  gu'n  robh  iad  air  fannach- 
adh,  agus  air  an  sgapadh  o  chèile, 
mar  chaoraich  aig  nach  'eil 
buacbaill. 

37  An  sin  thubhairt  e  r'a 
dheisciobluibh,  Gu  deimhin  is 
mòr  am  fogharadh,  ach  is  tearc 
an  luchd-oibre. 

38  Uime  sin  guidhibh-sa  air 
Tighearn  an  fhogharaidh,luchd- 
oibre  chur  a  mach  chum  fhogh- 
araidh  fèin. 

CAIB.  X. 

\  GUS  air  gairm  a  dhà  dheis- 
-^*-  ciobul  deug  d'a  ionnsuidh, 
thug  e  cumhachd  dhoibh  an  agh- 
aidh  nan  spiorad  neòghlan,  gu'n 
tilgeadh  a  mach,  agus  a  shlànuch- 
adh  gach  gnè  euslaint,  agus  gach 
gnè  eucail. 

2  Agus  is  iad  so  ainmean  an 
dà  Abstol  deug ;  an  ceud  fhear, 
Simon  d'an  goirear  Peadar,  ag- 
us  Aindreas  a  bhràthair,  Seum- 
as  mac  Shebede,  agus  Eoin  a 
bhràthair ; 

3  Philip  agus  Bartolomeu, 
Tomas,  agus  Mata  an  cìs-mhaor, 
Seumas  mac  Alpheuis,  agus 
Lebeus  d'an  co-ainm  Tadeus ; 

4  Simon  an  Canaanach,  agus 
Iudas  Iscariot,  an  neach  fòs  a 
bhrath  esan. 

5  Chuir  Iosa  an  dà  fhear 
dheug  so  a  mach,  a'  tabhairt 
àithne  dhoibh,  ag  ràdh,  Na 
gabhaibh  gu  slighe  nan  Cinn- 
each,  agus  na  rachaibh  a  steach 
do  aon  bhaile  a  bhuineas  do  na 
Samaraich : 

6  Ach  gu  ma  feàrr  leibh 
dol  a  dh'ionnsuidh  chaorach 
chaillte  tighe  Israeil. 

7  Agus  air  imeachd  dhuibh, 
searmonaichibh,  ag  ràdh,  A  ta 
rìoghachd  nèimh  am  fagus. 

8  Leighisibh  an  dream  a  ta 
tinn,  glanaibh  na  lobhair 
£dùisgibh  na  mairbh,3  tilgibh  a 
mach  na  deamhain :  a  nasgaidh 

fhuair   sibh,  a  nasgaidh   thug- 
aibh  uaibh. 

9  Na  solairibh  òr,  no  airgiod, 
no  umha  ann  bhur  sporanaibh  ; 

10  No  màlachumbhur  turuis, 
no  dà  chòta,  no  brògan,  no  bat- 
aichean  :  (oir  is  airidh  am  fear- 
oibre  air  a  lòn.) 

11  Agus  ge  b'e  air  bith 
caithir  no  baile  d'an  tèid  sibh  a 
steach,  feòraichibh  cò  a  ta  'na 
dheadh  airidh  innte  ;  agus  fan- 
aibh  an  sin  gus  am  fàg  sibh  an 
t-àìte  sin. 

12  Agus  'nuair  a  thig  sibh 
steach  do  thigh,  beannaichibh 
dha. 

13  Agus  ma's  airidh  an  tigh 
sin,  thigeadh  bhur  sìth  air  ;  ach 
mur  airidh,  pilleadh  bhur  sìth  do 
bhur  n-ionnsuidh  fein  a  rìs. 

14  Agus  ge  b'e  neach  nach 
gabh  ribh,  agus  nach  eisd  ri  'ur 
briathraibh  ;  air  dol  a  mach  as  an 
tigh,  no  as  a'  bhaile  sin  dhuibh, 
crathaibh  dhibh  duslach  bhur 
cos. 

15  Gu  deimhin  tha  mi  ag  ràdh 
ribh,  gur  so-iomchaire  a  bhitheas 
staid  fearainn  Shodoim  agus 
Ghomorah  an  là  a'  bhreithean- 
ais,  na  staid  a'  bhaile  sin. 

16  Feuch,  cuiream-sa  sìbhse 
mach  mar  chaoraich  am  measg 
mhadadh-alluidh  :  air  an  aobhar 
sin  bithibh-sa  glic  mar  na  nath- 
raiche,  agusneò-chronail  mar  na 
columain. 

17  Ach  bithibh  air  bhur  faicill 
o  dhaoinibh ;  oir  bheir  iad  an 
làimh  sibh  do  chomhairlibh,  ag- 
us  sgiùrsaidh  iad  sibh  'nan  sion- 
agogaibh  : 

18  Agus  bheirear  sibh  an  làth- 
air  uachdaran  agus  rìghrean 
air  mo  sgàth-sa,  mar  fhianuis 
dhoibh-san  agus  do  na  Cinnich. 

19  Ach  an  uair  a  bheir  iad  an 
làimh  sibh,  na  biodh  e  'na  ro- 
chàs  oirbh  cionnus  no  ciod  a 
labhras  sibh  ;  oir  bheirear  dhuibh 


san  uair  sin  fein  an  ni  a  labhras 
sibh. 

20  Oir  cha  sibhse  a  labhras, 
ach  Spiorad  bhur  n-Athar  fe'in 
a  labhras  annaibh. 

21  Agus  bheir  am  bràthair  a 
bhràthair  fèin  suas  chum  bàis, 
agus  an  t-athair  am  mac ;  agus 
èiridh  a'  chlann  an  aghaidh  am 
pàrantan,  agus  bheir  iad  fa'near 
gu  cuirear  gu  bàs  iad. 

22  Agus  bithidh  fuath  aig  na 
h-uile  dhaoinibh  dhuibh  air  son 
m'ainme-sa  :  ach  ge  b'e  bhuan- 
aicheas  gus  a'  chrìoch,  is  e  so  a 
thèarnar. 

23  Agus  an  uair  a  ni  iad 
geur-leanmhuinn  oirbh  sa'  bhaile 
so,  teichibh  gu  baile  eile ;  oir 
gu  deimhin  tha  mi  ag  ràdh  ribh, 
Nach  imich  sibh  air  feadh  bhailt- 
ean  Israeil  mu'n  tig  Mac  an- 
duìne. 

24  Cha'n  'eil  an  deisciobul  os 
ceann  a  mhaighstir,  noan  seirbh- 
iseach  os  ceann  a  thighearna. 

25  Is  leòr  do'n  deisciobal  a 
bhi  mar  a  mhaighstir,  agus  do'n 
t-seirbhiseach  a  bhi  mar  a  thigh- 
earn  :  ma  ghoir  iad  Beelsebub  do 
fhear  an  tighe,  nach  mò  na  sin  a 
ghoireas  iad  e  d'a  mhuinntir  ? 

26  Uime  sin  na  biodh  eagal 
oirbh  rompa :  oir  cha'n  'eil  ni 
sam  bith  folaichte,  nach  foillsich- 
ear;  agus  an  ceilt,  nach  aith- 
nichear. 

27  An  ni  a  dh'innseas  mise 
dhuibh  san  dorchadas,  labhraibh 
e  san  t-solus ;  agus  an  ni  a 
chluinneas  sibh  sa'  chluais,  sear- 
monaichibh  e  air  mullach  nan 
tighean. 

28  Agus  na  biodh  eagal  na 
muinntir  sin  oirbh  a  mharbhas 
an  corp,  ach  aig  nach  'eil  comas 
an  t-anam  a  mharbhadh :  ach 
gu  ma  mò  bhitheas  eagal  an  Ti 
sin  oirbh,  a's  urrainn  an  corp 
agus  an  t-anam  a  mhilleadh, 
araon  an  ifrinn. 

29  Nach  'eil  dà  ghealbhonn  air 
an  reiceadh  air  f  heoirling  ?  agus 
cha  tuit  a  h-aon  diubh  air  an 
talamh  aa  eugmhais  freasdail 
bhur  n-Athar-sa. 

30  Ach  a  ta  eadhon  fuilteine 
bhur  cinn  uile  air  an  àireamh. 

31  Air  an  aobhar  sin  na  biodh 
eagal  oirbh,  is  feàrr  sibhse  na 
mòran  ghealbhonn. 

32  Uime  sin  ge  b'e  dh'aidich- 
eas  mise  am  fianuis  dhaoine, 
aidichidh  mise  esan  mar  an  ceud- 
na  am  fianuis  m'  Athar  a  ta  air 
nèamh. 

33  Ach  ge  b'e  dh'àicheadhas 
mise  am  fianuis  dhaoine,  àich- 
eadhaidh  mise  esan  am  fianuis 
m'Athar  a  ta  air  nèamh. 

34  Na  measaibh  gu'n  d'thàin- 
ig  mise  a  chur  sìthe  air  an  tal- 
amh :  cha'n  ann  a  chur  sìthe  a 
thàinig  mi,  ach  a  chur  claidh- 
eimh ; 

35  Oir  thàinig  mi  a  chur 
duine  an  aghaidh  'athar,  agus  na 
nighinn  an  aghaidh  a  màthar, 
agus  bean  a'  mhic  an  aghaidh  a 
màthar-chèile. 

36  Agus  is  iad  muinntir  a 
theaghlaich  fèin  a  bhitheas  'nan 
naimhdibh  do  dhuine. 

37  An  tì  a  ghràdhaicheas  ath- 
air  no  màthair  ni's  mò  na  mise, 
cha'n  airidh  orm  e :  agus  an  tì  a 
ghràdhaicheas  mac  no  nighean 
os  mo  cheann-sa,  cha'n  airidh 
orm  e: 

38  Agus  an  tì  nach  glac  a 
chrann-ceusaidh,  agus  nach  lean 
mise,  cha'n  airidh  orm  e. 

39  An  tì  a  gheibh  'anam,  caill- 
idh  se  e  :  ach  an  tì  a  chailleas 
'anam  air  mo  shonsa,  gheibh  se  e. 

40  An  tì  a  ghabhas  ribhse, 
gabhaidh  e  riumsa ;  agus  an  tì  a 
ghabhas  riumsa,  gabhaidh  e  ris 
an  Tì  a  chuir  uaith  mi. 

41  An  tì  a  ghabhas  ri  fàidh  an 
ainm  fàidh,  gheibh  e  duais  fàidh ; 
agus  an  tì  a  ghabhas  ri  firean 


an  ainm  firein,  gheibh  e  duais 
firein. 

42  Agus  ge  b'e  bheir  cupan  a 
dh'uisge  fuar  a  mhàin  r'a  òl  do 
aon  neach  do  na  daoinibh  beaga 
so,  an  ainm  deisciobuil,  gu 
deimhin  tha  mi  ag  ràdh  ribh, 
nach  caill  e  air  chor  sam  bith  a 
dhuais. 

CAIB.  XI. 

AGUS  thàrladh,  an  uair  a 
■^*-  chrìochnaich  Iosa  àith- 
eantan  a  thabhairt  d'a  dhà  dheis- 
ciobul  deug,  gu'n  d'imich  e  as  a 
sin  a  theagasg  agus  a  shearmon- 
achadh  'nam  bailtibh. 

2  A  nis  an  uair  a  chual  Eoin 
sa'  phrìosan  gnìomhara  Chrìosd, 
chuir  e  dithis  d'a  dheisciobluibh 
d'a  ionnsuidh. 

3  Agus  thubhairt  e  ris,  An 
tusa  an  Tì  ud  a  bha  ri  teachd, 
no  am  bi  sùil  againn  ri  neach 
eile  ? 

4  Fhreagair  Iosa  agus  thubh- 
airt  e  riu,  Imichibh  agus  innsibh 
do  Eoin  na  nithe  a  ta  sibh  a' 
cluinntinn  agus  a'  faicinn : 

5  A  ta  na  doill  a'  faotainn  an 
radhairc,  agus  na  bacaich  ag  im- 
eachd,  a  ta  na  lobhair  air  an 
glanadh,  agus  na  bothair  a' 
cluinntinn,  a  ta  na  mairbh  air  an 
dùsgadh,  agus  an  soisgeul  air  a 
shearmonachadh  do  na  bochd- 
aibh. 

6  Agus  is  beannaichte  an  tì 
nach  faigh  oilbheum  annam-sa. 

7  Agus  air  imeacbd  dhoibh- 
san  air  falbh,  thòisich  losa  air 
labhairtris  an  t-sluagh  mu  thim- 
chioll  Eoin,  ag  ràdh,  Ciod  e  an 
ni  a  chaidh  sibh  a  mach  do'n 
fhàsach  a  dh'f haicinn  ?  an  i  cuilc 
air  a  crathadh  le  gaoith  ? 

8  Ach  ciod  e  an  ni  a  chaidh 
sibh  a  mach  a  dh'fhaicinn  ?  an 
e  duine  air  a  sgeadachadh  ann 
an  eudach  mìn  ?  feuch,  a' 
mhuinntir   a  chaitheas    eudach 


CAIB.  XI. 


19 


mìn,  is  ann  an  tighibh  nan  rìgh- 
rean  a  ta  iad. 

9  Ach  ciod  e  an  ni  a  chaidh 
sibh  a  mach  a  dh'f  haicinn  ?  An 
e  fàidh  ?  seadh,  tha  mi  ag  ràdh 
ribh,  agus  ni's  mò  na  fàidh. 

10  Oir  is  e  so  an  tì  mu'm  bheil 
e  sgrìobhta,  Feuch,  cuiream-sa 
mo  theachdaìr  roimh  do  ghnùis, 
a  dh'ulluicheas  do  shlighe  romh- 
ad. 

1 1  Gu  deimhin  tha  mi  ag  ràdh 
ribh,  'nam  measg-san  a  rugadh 
le  mnaibh,  nach  d'èirich  neach 
a's  mò  na  Eoin  Baiste:  gidh- 
eadh,  an  tì  sin  a's  lugha  an  rìogh- 
a.chd  nèimh,  is  mò  e  na  esan. 

12  Agus  o  làithibh  Eoin  Baiste 
gus  a  nis,  a  ta  rìoghachd  nèimh 
a'  fulang  ainneirt,  agus  luchd  na 
h-ainneirt  'ga  glacadh  le  làmh- 
achas-làidir. 

13  Oir  rinn  na  fàidhean  uile 
agus  an  lagh  fàidheadaii*eachd 
gu  àm  Eoin. 

14  Agus  ma's  toil  leibh  a 
ghabhail,  is  e  so  Elias  a  bha  ri 
teachd. 

15  Ge  b'e  aig  am  bheil  cluas- 
an  chum  èisdeachd,  eisdeadh  e. 

J6  Ach  cò  ris  a  shamhluich- 
eas  mise  an  ginealach  so?  Is 
cosmhuil  e  ri  cloinn  a  shuidheas 
anns  a'  mhargadh,  agus  ag  èigh- 
each  r'an  companaich, 

17  Agus  ag  ràdh,  Rinn  sinne 
pìobaireachd  dhuibhse,  ach  cha 
d'rinn  sibhse  dannsa :  rinn  sinne 
tuireadh  dhuibhse,  ach  cha  d'rinn 
sibhse  gul. 

18  Oir  thàinig  Eoin  cha'n  ann 
ag  itheadh  no  ag  òl,  agus  tha  iad 
ag  ràdh,  A  ta  deamhan  aige. 

19  Thàinig  Mac  an  duine  ag 
itheadh  agus  ag  òl,  agus  tha  iad 
ag  ràdh,  Feuch,  duine  geòcach 
agus  pòiteir  fiona,  caraid  chìs- 
mhaor  agus  pheacach  :  ach  a  ta 
gliocas  air  a  fireanachadh  le  a 
cloinn. 

20  An  sin  thòisich  e  air  ach- 


mhasan  a  thabhairt  do  na  bailt- 
ibh  anns  am  mò  a  rinneadh  d'a 
oibribh  cumhachdach,  air  son 
nach  d'rinn  iad  aithreachas. 

21  Is  an-aoibhinn  duit,  a 
Chorasin ;  is  an-aoibhinn  duit, 
a  Bhetsaida :  oir  nam  biodh  na 
h-oibre  cumhachdach  a  rinneadh 
annaibh-sa,  air  an  dèanamh  ann 
an  Tirus  agus  ann  an  Sidon,  is 
fada  o'n  a  dhèanadh  iad  aith- 
reachas  ann  an  saic-eudach  agus 
an  luaith. 

22  Ach  tha  mi  ag  ràdh  ribh, 
Gu'm  bi  staid  Thiruis  agus  Shi- 
doin  ni's  so-iomchaire  ann  an 
là  a'  bhreitheanais,  na  bhitheas 
bhur  staid-sa. 

23  Agus  thusa,  aChapernaum, 
a  ta  air  do  thogail  suas  gu 
nèamh,  tiigear  sìos  gu  h-ifrinn 
thu  :  oir  nam  biodh  na  h-oibre 
cumhachdach  a  rinneadh  annad- 
sa,  air  an  dèanamh  ann  an  So- 
dom,  dh'f  hanadh  e  gun  a  sgrìos 
gus  an  diugh. 

24  Ach  tha  mi  ag  ràdh  ribh, 
gur  so-iomchaire  a  bhitheas  e  do 
fhearann  Shodoim  ann  an  là  a' 
bhreitheanais,  na  dhuitse. 

25  Anns  an  àm  sin  fhreag- 
air  Iosa  agus  thubhairt  e,  Tha 
mi  a'  toirt  buidheachaìs  dhuit, 
O  Athair,  Thighearna  nèimh 
agus  na  talmhainn,  air  son  gu 
d'fholuich  thu  na  nithe  so  o 
dhaoinibh  eagnuidh  agus  tuigs- 
each,  agus  gu  d'fhoillsich  thu 
iad  do  leanabaibh. 

26  Seadh,  Athair,  do  bhrìgh 
gu'm  b'ann  mar  sin  a  bha  do 
dheadh  thoil-sa. 

27  A  ta  na  b-uile  nithe  air 
an  tabhairt  thairis  dhomhsa  o 
m'Athair  :  agus  cha'n  aithne  do 
neach  air  bith  am  Mac,  ach  do'n 
Athair :  ni  mò  is  aithne  do 
neach  air  bith  an  t-Athair,  ach 
do'n  Mhac,  agus  do  gach  aon 
d'an  àill  leis  a'  Mhac  f  hoillseach- 
adh. 

28  Thigibh  a  m'  ionnsuidh- 
sa,  sibhse  uìle  a  ta  ri  saothair, 
agus  fuidh  throm  uallaich,  agus 
bheir  mise  suaimhneas  dhuibh. 

29  Gabhaibh  mo  chuing  oirbh, 
agus  fòghlumaibh  uam,  oir  a  ta 
mise  macanta  agus  iriosal  an 
cridhe  :  agus  gheibh  sibh  fois  do 
bhur  n-anamaibh. 

30  Oir  a  ta  mo  chuing-sa  so- 
iomchair,  agus  a  ta  m'  uallach 
eutrom. 

CAIB.  XII. 
f~lHAIDH  Iosa  san  àm  sin  air 
^  là  na  sàbaid  troimh  na  h- 
achaibh  arbhair,  agus  bha  ocras 
air  a  dheisciobuil,  agus  thòisich 
iad  air  diasan  arbhair  a  bhuain, 
agus  itheadh. 

2  Ach  an  uair  a  chunnaic  na 
Phairisich  so,  thubhairt  iad  ris, 
Feuch,  a  ta  do  dheisciobuil  a' 
dèanamh  an  ni  nach  còir  a  dhèan- 
amh  air  là  na  sàbaid. 

3  Agus  thubhairt  esan  riu, 
Nach  do  leugh  sibh  ciod  a  rinn 
Daibhidh  an  uair  a  bha  ocras  air 
fein,  agus  air  a'  mhuinntir  a  bha 
maille  ris ; 

4  Cionnus  a  chaidh  e  steach  do 
thigh  Dhè,  agus  a  dh'ith  e  aran 
na  fianuis,  nach  robh  ceaduichte 
dha  fèin  itheadh,  no  dhoibhsan  a 
bha  maille  ris,  ach  do  na  sagart- 
aibh  a  mhàin  ? 

5  No  nach  do  leugh  sibh  san 
lagh,  gu  bheil  na  sagairt  anns 
an  teampull  air  làithibh  na  sàb- 
aid  a'  briseadh  na  sàbaid,  agus 
iad  neòchiontach  ? 

8  Ach  a  ta  mise  ag  ràdh  ribh, 
gu  bheil  san  ionad  so  neach  a's 
mò  na'n  teampull. 

7  Agus  nam  biodh  f  hios  agaibh 
eiod  is  ciall  da  so,  Tròcair  is  àill 
leam  agus  cha'n  ìobairt,  cha 
dìteadh  sibh  an  dream  a  ta  neò- 
ehiontach. 

8  Oir  is  e  Mac  an  duine  Tigh- 
earna  na  sàbaid. 


9  Agus  air  dha  imeachd  as  a 
sin,  chaidh  e  steach  d'an  sionag- 
og; 

10  Agus,  feuch,  bha  duine 
ann,  aig  an  robh  làmh  sheargta  : 
agus  dh'fheòraich  iad  dheth,  ag 
ràdh,  Am  bheil  e  ceaduichte 
leigheas  a  dhèanamh  air  làithibh 
na  sàbaid  ?  chum  gu'm  biodh 
cùis  dhìtìdh  aca  'na  aghaidh. 

11  Agus  thubhairt  esan  riu, 
Cò  agaibh-san  an  duine,  aig  am 
bi  aon  chaora,  agus  ma  thuiteas 
i  ann  an  slochd  air  là  na  sàbaid, 
nach  beir  e  oirre,  agus  nach  tog 
e  nios  i  ? 

12  Nach  mòr  ma  ta  is  feàrr 
duine  na  caora?  Uime  sin  a  ta 
e  ceaduichte  maith  a  dhèanamh 
air  làithibh  na  sàbaid. 

13  An  sin  thubhairt  e  ris  an 
duine,  Sìn  amach  do  làmh:  agus 
shìn  e  mach  i ;  agus  bha  i  air  a 
h-aiseag  slàn,  mar  an  làmh  eile. 

14  Ach  chaidh  na  Phairisich 
a  mach,  agus  chum  iad  comhairle 
'na  aghaidh,  cionnus  a  dh'f  heud- 
adh  iad  a  mhilleadh. 

15  Ach  an  uair  a  thuig  Iosa 
so,  dh'  imich  e  as  a  sin  :  agus 
lean  slòigh  mhòr  e,  agus  leighis 
e  iad  uile. 

16  Agus  thug  e  sparradh 
dhoìbh  chum  nach  dèanadh  iad 
aithnichte  e : 

17  A  chum  gu  coimhliontadh 
an  ni  a  labhradh  le  Esaias  am 
fàidh,  ag  ràdh, 

18  Feuch,  mo  sheirbhiseach 
fèin  a  thagh  mi ;  m'  aon  ghràdh- 
ach  anns  am  bheil  tlachd  aig 
m'  anam  :  cuiridh  mi  mo  Spiorad 
fe'in  air,  agus  nochdaidh  e  breith- 
eanas  do  na  Cinnich. 

19  Cha  dèan  e  strì,  agus  cha 
ghlaodh  e ;  ni  mò  a  chluinneas 
neach  air  bith  a  ghuth  air  na 
sràidibh. 

20  Cha  bhris  e  a'  chuilc 
bhrùite,  agus  cha  mhùch  e  an 
lion  as  am  bi  deatach,  gus  an 

tabhair  e  mach  breitheanas  chum 
buaidh. 

21  Agus  is  ann  a  ainm-san  a 
bhitheas  muinighinn  aig  na 
Cinnich. 

22  An  sin  thugadh  d'  a  ionn- 
suidh  duine  anns  an  robh  deamh- 
an,  dall,  agus  balbh  :  agus  shlàn- 
uich  se  e,  ionnus  gu  'n  do  labhair 
am  balbhan  agus  gu  'n  robh  an 
dall  a'  faicinn. 

23  Agus  ghabh  am  pobull  uile 
iongantas,  agus  thubhairt  iad, 
An  e  so  Mac  Dhaibhidh  ? 

24  Ach  an  uair  a  chuala  na 
Phairisich  so,  thubhairt  iad, 
Cha  'n  'eil  amfear  so  a'  tilgeadh 
a  mach  dheamhan,  ach  troimh 
Bheelsebub  prionnsa  nan  deamh- 
an. 

25  Agus  thuig  Iosa  an  smuaint- 
ean,  agus  thubhairt  e  riu,  Gach 
rìoghachd  a  ta  roinnte  'na  h- 
aghaidh  fèin,  nithear  'na  fàsach 
i ;  agus  gach  uile  bhaile  no  tigh 
a  ta  roinnte  'na  aghaidh  fein, 
cha  seas  e. 

26  Agus  ma  thilgeas  Satan  a 
mach  Satan,  a  ta  e  roinnte  'na 
aghaidh  fèin  ;  air  an  aobhar  sin 
cionnus  a  sheasas  a  rìoghachd  ? 

27  Agus  ma  tha  mise  troimh 
Bheelsebub  a'  tilgeadh  a  mach 
dheamhan,  troimh  cò  am  bheil 
bhur  clann-sa  'gan  tilgeadh  a 
mach?  Uime  sin  bithidh  iad 'nam 
breitheamhnaibh  oirbh : 

28  Ach  ma  's  ann  le  Spiorad 
Dhè  a  ta  mise  a'  tilgeadh  a  mach 
dheamhan,  thàinig  rioghachd 
Dhè  do  bhur  n-ionnsuidh-sa. 

29  No  cionnus  is  urrainn  neach 
dol  do  thigh  duine  làidir,  agus 
airneis  a  thighe  a  chreachadh, 
mur  ceangail  e  air  tùs  an  duine 
làidir  ?  agus  an  sin  creachaidh  e 
a  thigh. 

30  An  tì  nach  'eil  leam,  tha  e 
a  m'  aghaidh;  agus  an  tì  nach 
cruinnich  ieam,  sgapaidh  e. 

31  Air  an  aobhar  sin  tha  mi 


ag  ràdh  ribh,  Gu  maithear  gach 
peacadh  agus  gach  toibheum  do 
dhaoinibh :  gidheadh  chamhaith- 
ear  toibheum  an  aghaidh  an 
Spioraid  Naoimh  do  dhaoinibh. 

32  Agus  ge  b'  e  neach  a  labhras 
focal  an  aghaidh  Mhic  an  duine, 
maithear  dha  e:  ach  ge  b'e  neach 
a  labhras  an  aghaidh  an  Spioraid 
Naoimh,  cha  mhaithear  dha  e, 
anns  an  t-saoghal  so,  no  anns  an 
t-saoghal  a  ta  ri  teachd. 

33  An  dara  cuid  dèanaibh  a' 
chraobh  maith,  agus  a  toradh 
maith  ;  no  dèanaibh  a'  chraobh 
truaillidh,  agus  a  toradh  truaill- 
idh :  oir  is  ann  air  a  toradh  a 
dh'  aithnichear  a'  chraobh. 

34  A  shiiochd  nan  nathraiche 
nimhe,  cionnus  a  dh'  f  heudas  sibh 
nithe  maithe  a  labhairt,  o  a  ta 
sibh  fein  olc  ?  oir  is  ann  à  pailt- 
eas  a'  chridhe  a  labhras  am  beul. 

35  Bheir  duine  maith  a  mach 
nithe  maithe  à  deadh  ionmhas 
a  chridhe :  agus  bheir  an  droch 
dhuine  mach  droch  nithe  as  a 
dhroch  ionmhas. 

36  Ach  tha  mi  ag  ràdh  ribh, 
Gu  'n  toir  daoine  cunntas  ann 
an  là  a'  bhreitheanais  air  son 
gach  focail  dhìomhain  a  labhras 
iad. 

37  Oir  is  ann  le  d'  f  hoclaibh  a 
shaorar  thu,  agus  is  ann  le 
d'  f  hoclaibh  a  dhìtear  thu. 

38  An  sin  fhreagair  dream 
àraidh  do  na  sgriobhaichean  ag- 
us  do  na  Phairisich,  ag  ràdh,  A 
mhaighstir,  bu  mhiann  leinn 
comhara  fhaicinn  uait. 

39  Ach  fhreagair  esan,  agus 
thubhairt  e  riu,  A  ta  ginealach 
olc  agus  adhaltrannach  ag  iarr- 
aidh  comhara,  agus  cha  toirear 
comhara  dhoibh,  ach  comhar'  an 
fhàidh  Ionais. 

40  Oir  mar  a  bha  Ionas  am 
broinn  na  muice-mara  trì  làith- 
ean  agus  trì  oidhchean;  is  ann 
mar  sin  a  bhitheas  Mac  an  duine 

ann  an  cridhe  na  talmhainn  trì 
làithean  agus  trì  oidhchean. 

41  Eiridh  muinntir  Ninebheh 
sa'  bhreitheanas  maillerisa'ghin- 
ealach  so,  agus  dìtidh  iad  e  ;  oir 
rinn  iad  aithreachas  aig  sear- 
moin  Ionais ;  agus,  feuch,  a  ta 
ni  's  mò  na  Ionas  an  so. 

42  Eiridh  ban-righinn  na  h- 
àirde  deas  sa'  bhreitheanas  maille 
ris  a'  ghinealach  so,  agus  dìtidh 
i  e :  oir  thàinig  i  o  na  h-àitibh 
a's  iomallaich  do'n  talamh  adh'- 
èisdeachd  gliocais  Sholaimh ; 
agus,  feuch,  o  ta  ni  's  mò  na  Sol- 
amh  an  so. 

43  An  dèigh  do'n  spiorad  neò- 
ghlan  dol  a  mach  à  duine,  imich- 
idh  e  ti'oimh  ionadaibh  tiorma, 
ag  iarraidh  fois,  agus  cha  'n 
fhaigh  e. 

44  An  sin  their  e,  Pillidh  mi 
do  m'  thigh  as  an  d'  thàinig  mi ; 
agus  air  teachd  dha.  gheibh  e  fal- 
amh,sguabta,  agus  deadh-mhais- 
each  e. 

45  Imichidh  e  an  sin,  agus 
bheir  e  leis  seachd  spioraid  eile 
a's  miosa  na  e  fèin,  agus  thèid 
iad  a  steach  agus  gabhaidh  iad 
còmhnuidh  an  sin  :  agus  bithidh 
staid  dheireannach  an  duine  sin 
ni's  miosa  na  a  thoiseach.  Is  ann 
eadhon  mar  sin  a  thachaireas 
do  'n  ghinealach  aingidh  so. 

46  Agus  air  dha  bhi  fathast  a' 
labhairt  ris  a'  phobull,  feuch, 
sheasa  mhàthair  agus  a'bhràith- 
rean  a  muigh,  ag  iarraidh  labh- 
airt  ris. 

47  An  sin  thubhairt  neach 
èigin  ris,  Feuch,  a  ta  do  mhàth- 
air,  agus  do  bhràithrean  'nan 
seasamh  a  muigh,  ag  iarraidh 
labhairt  riut. 

48  Ach  fhreagair  esan  agus 
thubhairt  e  ris  an  tì  a  dh'  innis 
so  dha,  Cò  i  mo  mhàthair  ?  agus 
cò  iad  mo  bhràithrean  ? 

49  Agus  air  sìneadh  a  làimhe 
ehum  a  dheisciobul,  thubhairt  e, 


Feuch   mo  mhàthair,   agus  mo 
bhràithrean ! 

50  Oir  ge  b'  e  neach  a  ni  toil 
m'  Athar-sa  a  ta  air  nèamh,  is  e 
sin  fein  mo  bhràthair,  agus  mo 
phiuthar,  agus  mo  mhàthair. 

CAIB.  XIII. 
\  IR  an  là  sin  fèin  chaidh  Iosa 
"■    mach    as    an    tigh,     agus 
shuidh  e  ri  taobh  na  fairge. 

2  Agus  chruinnich  sluagh  mòr 
d'  a  ionnsuidh,  air  chor  as  air  dol 
a  steach  do  luing  dha,  gu  'n  do 
shuidh  e  ;  agus  sheas  an  sluagh 
uile  air  an  tràigh. 

3  Agus  labhair  e  mòran  do 
nithibh  riu  ann  an  cosamhlachd- 
aibh,  ag  ràdh,  Feuch,  chaidh  sìol- 
adair  a  mach  a  chur  sìl. 

4  Agus  ag  cur  an  t-sìl  da, 
thuit  cuid  dheth  ri  taobh  an 
rathaid  ;  agus  thàinig  na  h-eun- 
laith  agus  dh'  ith  iad  e. 

5  Thuit  cuid  air  ionadaibh 
creagach,  far  nach  robh  mòran 
talmhainn  aige ;  agus  air  ball 
dh'  fhàs  e  suas,  do  bhrìgh  nach 
robh  doimhneachd  talmhainn 
aige. 

6  Ach  air  èirigh  do  'n  ghrein 
dhothadh  e ;  agus  do  bhrigh 
nach  robh  freumh  aige,  shearg  e 
as. 

7  Agus  thuit  cuid  am  measg 
droighinn :  agus  dh'  fhàs  an 
droighionn  suas,  agus  mhùch  se 
e. 

8  Ach  thuit  cuid  eile  am  fear- 
ann  maith,  agus  thug  e  toradh 
a  mach,  cuid  a  cheud  uiread,  cuid 
a  thrì  fichead,  cuid  a  dheich  thar 
fhichead  uiread  'sa  chuireadh. 

9  Ge  b'  e  neach  aig  am  bheil 
cluasa  chum  èisdeachd,  èisdeadh 
e. 

10  Agus  thàinig  na  deisciob- 
uil,  agus  thubhairt  iad  ris,  C'  ar 
son  a  ta  thu  a'  labhairt  riu  ann 
an  cosamhlachdaibh  ? 

11  Fhreagair  esan  agus  thubh- 

airte  riu.Do  bhrìgh  gu'n  d' thug- 
adh  dhuibh-sa  eòlas  a  bhi  agaibh 
air  rùn  dìomhair  rìoghachd 
nèimh,  ach  dhoibhsan  cha  'n  'eil 
so  air  a  thoirt. 

12  Oir  ge  b'  e  neach  aig  am 
bheilj  dhasan  bheirear,  agus 
bithidh  aige  an  tuilleadh  pailt- 
eis :  ach  ge  b'  e  neach  aig  nach 
'eil,  uaithsan  bheirear  eadhon  an 
ni  a  ta  aige. 

13  Uime  sin  a  ta  mise  a'  labh- 
airt  riu  ann  an  cosamhlachdaibh, 
do  bhrìgh  air  dhoibh  faicinn 
nach  faic  iad,  agus  a'  cluinntinn 
nach  cluinn  iad,  agus  nach  tuig 
iad. 

14  Agus  annta-san  a  ta  fàidh- 
eadaireachd  Esaiais  air  a  coimh- 
lionadh,  a  ta  'g  ràdh,  Le  h-èisd- 
eachd  cluinnidh  sibh,  agus  cha 
tuig  sibh  ;  agus  le  h-amharc  chi 
sibh,  agus  cha'n  aithnich  sibh. 

15  Oir  a  ta  cridhe  a'  pho- 
buill  so  air  fàs  reamhar,  agus  an 
cluasan  mall  chum  èisdeachd, 
agus  dhruid  iad  an  sùilean  ;  air 
eagal  uair  air  bith  gu  'm  faiceadh 
iad  le  'n  sùilibh,  agus  gu  'n  cluinn- 
eadh  iad  le  'n  cluasaibh,  agus 
gu  'n  tuigeadh  iad  le  'n  cridhe, 
agus  gu  'm  biodh  iad  air  an  iomp- 
achadh,  agus  gu  'n  slànuichinn- 
sa  iad. 

16  Ach  is  beannaichte  bhur 
sùilean-sa,  oir  a  ta  iad  a'  faic- 
inn  ;  agus  bhur  cluasan,  oir  a  ta 
iad  a'  cluinntinn. 

17  Oir  tha  mi  agràdh  ribh  gu 
fireannach,  Gu  'm  b'  iomadh  fàidh, 
agus  firean  leis  am  bu  mhiann 
na  nithe  so  f  haicinn  a  ta  sibhse 
a'  faicinn,  agus  nach  fac  siad 
iad:  agus  na  nithe  so  chluinn- 
tinn  a  ta  sibhse  a'  cluinntinn, 
agus  nach  cual  iad. 

18  Eisdibh  air  an  aobhar  sin 
ri  cosamhlachd  an  t-sìoladair. 

19  Anuaira  chluinneas  neach 
air  bith  focal  na  rìoghachd,  agus 
nach  toir  e  fa'near  e,  thig  an 


droch  spìorad,  agus  bheir  e  air 
falbh  an  ni  a  chuireadh  'n  a 
chridhe  :  is  e  so  esan  anns  an  do 
chuìreadh  an  sìol  ri  taobh  an 
rathaid. 

20  Ach  esan  a  fhuair  sìol  ann 
an  àitibh  creagach,  is  e  so  an  tì 
a  chluinneas  am  focal,  agus  a 
ghabhas  e  air  ball  le  gàirdeach- 
as ; 

21  Gidheadh  cha  'n  'eil  freumh 
aige  ann  fèin,  ach  fanaidh  e  rè 
tamuill :  agus  an  uair  a  thig 
trioblaid  no  geur-leanmhuinn 
air  son  an  f  hocail,  air  ball  gheibh 
e  oilbheum. 

22  Esan  mar  an  ceudna  a 
ghabh  sìol  am  measg  an  droigh- 
inn,  is  e  so  an  tì  a  ta  cluinntinn 
an  fhocail;  agus  a  ta  ro-chùram 
an  t-saoghail  so,  agus  mealltair- 
eachd  beartais  a'  mùchadh  an 
fhocail,  agus  bithidh  e  gun  tor- 
adh. 

23  Ach  an  tì  ud  a  ghabh  sìol 
ann  an  deadh  fhearann  is  e  sin 
an  neach  a  ta  cluinntinn  an  f  hoc- 
ail  agus  'g  a  thoirt  fa'near ; 
neach  mar  an  ceudna  ta  giùlan 
toraidh,  agus  a  ta  toirt  a  mach 
cuid  a  cheud  uiread,  cuid  a  thrì 
fichead,  agus  cuid  eile  a  dheich 
thar  f  hichead  uiread  's  a  chuir- 
eadh. 

24  Chuir  e  cosamhlachd  eile 
mach  dhoibh,  ag  ràdh,  ls 
cosmhuil  rìoghachd  nèimh  ri 
duine  a  chuir  sìol  maith  'n  a 
fhearann : 

25  Agus  an  uair  a  bha  daoine 
'nan  codal,  thàinig  a  nàmhaid 
agus  chuir  e  cogal  am  measg  a' 
chruithneachd,  agus  dh'  imich  e 
roimhe. 

26  Ach  an  uair  a  thàinig  an 
t-arbhar  fuidh  dhèis  agus  a 
thug  e  macha  thoradh,  dh'fhoill- 
sich  an  cogal  e  fèin  mar  an  ceud- 
na. 

27  Agus  air  teachd  do  sheirbh- 
isich  f  hir-an-tighe  thubhairt  iad 

ris,  A  Thighearna,  nach  do  chuir 
thusa  siol  maith  ann  ad  fhear- 
ann  ?  c'  àite  ma  seadh  as  an 
d'  f  huair  e  an  cogal  ? 

28  Thubhairt  esan  riu,  Rinn 
nàmhaid  èigin  so.  Agus  thubh- 
airt  na  seirbhisich  ris,  An  àill 
leat  uime  sin  gu  'n  tèid  sinne  ag- 
us  gu'n  cruinnich  sinn  ri  chèile 
iad? 

29  Ach  thubhairt  esan,  Cha  'n 
àill ;  air  eagal  'nuair  a  chruinn- 
icheas  sibh  an  cogal,  gu  spìon 
sibh  an  cruithneachd  maille 
ris. 

30  Leigibh  leo  fàs  araon  gus 
an  tig  am  fogharadh  :  agus  an 
àm  an  fhogharaidh  their  mise 
ris  an  luchd-buanaidh,  Cruinn- 
ichibh  ai-r  tùs  an  cogal,  agus 
ceanglaibh  e  'n  a  cheanglachan- 
aibh  chum  a  losgaidh:  ach 
cruinnichibh  an  cruithneachd 
do  m'  shabhal. 

31  Chuir  e  mach  cosamhlachd 
eile  dhoibh,  ag  ràdh,  A  ta  rìogh- 
achd  nèimh  cosmhuil  ri  gràinne 
do  shìol  mustaird,  a  ghabh  neach 
agus  a  chuir  e  'n  a  f  hearann. 

32  Ni  gun  amharus  a's  lugha 
do  gach  uile  phòr :  gidheadh  air 
fàs  da,  is  e  a's  mò  do  na  luibh- 
eanaibh,  agus  fàsaidh  e  'n  a 
chrann:  ionnusgu'ntigeunlaith 
an  athair,  agus  gu  'n  dèan  iad 
nid  'n  a  gheugaibh. 

33  Cosamhlachd  eile  labhair  e 
riu ;  Is  cosmhuil  rìoghachd 
nèimh  ri  taois  ghoirt,  a  ghabh 
bean  agus  a  dh'  f  holaich  i  ann  an 
trì  tomhasaibh  mine,  gus  an  do 
ghoirticheadh  an  t-iomlan. 

54  Na  nithe  sin  uile  labhair 
Iosa  ris  a'  phobull  ann  an 
cosamhlachdaibh ;  agus  gun 
chosamhlachd  cha  do  labhair  e 
riu: 

35  A  chum  gu  coimhliontadh 
an  ni  a  labhradh  leis  an  fhàidh, 
ag  ràdh,  Fosglaidh  mi  mo  bheul 
ann  an  cosamhlachdaibh,  cuiridh 


mi  'n  ceill  nithe  a  bha  folaichte  o 
thoiseach  an  t-saoghail. 

36  An  sin  chuir  Iosa  am  po- 
bull  air  falbh,  agus  chaidh  e 
steach  do  'n  tigh  :  agus  thàinig 
a  dheisciobuil  d'  a  ionnsuidh,  ag 
ràdh,  Mìnich  dhuinne  cosamh- 
lachd  cogail  an  f  hearainn. 

37  Agus  fhreagair  esan  agus 
thubhairt  e  riu,  an  tì  a  chuireas 
an  sìol  maith  is  e  Mac  an  duine  e : 

38  'S  e  'm  fearann  an  domh- 
an :  agus  is  e  an  sìol  maith 
clann  na  rìoghachd  :  ach  is  e  an 
cogal  clann  an  droch  spioraid : 

39  'S  e  an  nàmhaid  a  chuir 
iad  an  diabhul :  's  e  am  foghar- 
adh  deireadh  an  t-saoghail :  ag- 
us  is  iad  na  buanaichean  na  h- 
aingil. 

40  Agus  amhuilmar  achruinn- 
ichear  an  cogal,  agus  a  loisgear 
le  teine  e,  is  ann  mar  sin  a  bhith- 
eas  ann  an  deireadh  an  t-saogh- 
ail  so. 

41  Cuiridh  Mac  an  duine 
aingil  uaith,  agus  tionailidh  iad 
as  a  rìoghachd  na  h-uile  nithe 
a  bheir  oilbheum,  agus  iadsan  a 
ta  dèanamh  aingidheachd  ; 

42  Agus  tilgidh  siad  iad  anns 
an  àmhuinn  air  dearg-lasadh : 
an  sin  bithidh  gul  agus  gìosgan 
fhiacal. 

43  An  sin  dealraichidh  na 
fireana  mar  a'  ghrian,  ann  an 
rioghachd  an  Athar  fein.  Ge 
b'  e  aig  am  bheil  cluasa  chum 
eisdeachd,  èisdeadh  e. 

44  A  rìs,  a  ta  rìoghachd  nèimh 
cosmhuil  ri  ionmhas  air  fholach 
am  fearann  ;  ni  an  dèigh  fhaot- 
ainn,  a  dh'  fholaich  duine,  agus 
air  sgàth  a  ghàirdeachais  air  a 
shon,  dh'  imich  e  agus  reic  e  na 
bha  aige  uile,  agus  cheannaich  e 
am  fearann  sin. 

45  A  rìs,  is  cosmhuil  rìogh- 
achd  nèimh  ri  ceannaiche  àraidh 
ag  iarraidh  nèamhnuide  mais- 
each: 

46  Agus  air  amas  da  air  aon 
nèamhnuid  ro-luachmhoir,  dh'- 
imich  e  agus  reic  e  na  bha  aige, 
agus  cheannaich  e  i. 

47  A  rìs,  a  ta  rìoghachd  nèimh 
cosmhuil  ri  lìon  air  a  thilgeadh 
san  fhairge,  agus  a  chruinnich 
do  gach  uile  sheòrsa  èisg : 

48  Agus  air  dha  bhi  làn, 
tharruing  na  h-iasgairean  e  chum 
na  tràighe,  agus  air  suidhe 
dhoibh,  chruinnich  iad  na  h-èisg 
mhaithe  ann  an  soithichibh,  ach 
thilg  iad  na  droch  èisg  a  mach. 

49  Is  ann  mar  sin  a  bhitheas 
ann  an  deireadh  an  t-saoghail : 
theid  na  h-aingil  a  mach,  agus 
dealaichidh  iad  na  droch  dhaoine 
a  measg  nam  fireanach  ; 

50  Agus  tiJgidh  siad  iad  san 
àmhuinn  theinntich  :  an  sin  bith- 
idh  gul  agus  gìosgan  fhiacal. 

51  Thubhairt  Iosa  riu,  An  do 
thuig  sibh  na  nithe  so  uile  ? 
thubhairt  iad  ris,  Thuig,  a 
Thighearn. 

52  Agus  thubhairt  esan  riu, 
Air  an  aobhar  sin  gach  uile 
sgrìobhaiche  a  ta  fòghluimte 
chum  rìoghachd  nèimh,  is  cosmh- 
uil  e  ri  fear-tighe,  a  bheir  a  mach 
as  'ionmhas  nithe  nuadha  agus 
sean. 

53  Agus  thachair  an  uair  a 
chrìochnaich  Iosa  na  cosamh- 
lachda  so,  gu  'n  d'  imich  e  as  a 
sin. 

54  Agus  an  uair  a  thàinig  e  d'a 
dhùthaich  fèin,  theagaisg  e  iad 
'nan  sionagog,  ionnus  gu  'n  do 
ghabh  iad  iongantas,  agus  gu  'n 
dubhairt  iad,  C'  àit  an  d'  f huair 
am  fear  so  an  gliocas  so,  agus  na 
feartan  ud  ? 

55  Nach  e  so  mac  an  t-saoir  ? 
nach  e  ainm  a  mhàthar  Muire  ? 
nach  iad  a  bhràithre,  Seumas, 
agus  loses,  agus  Simon,  agus 
Iudas  ? 

56  Agus  a  pheathraiche,  nach 
'eil  iad  uile  maille  ruinn  ?  c'  àit 


uime  sin  an  d'fhuair  an  duine  so 
na  nithe  ud  uile  ? 

57  Agus  f  huair  iad  oilbheum 
ann.  Ach  thubhairt  Iosa  riu, 
Cha  'n  'eil  fàidh  gun  urram,  ach 
'na  dhùthaich  fein,  agus  'na  thigh 
fein. 

58  Agus  cha  d'  rinn  e  mòran 
do  oibribh  cumhachdach  an  sin, 
air  son  am  mi-chreidimh. 

^AN  àm  sin  chual  Herod  an 
^     Tetrarch  cliù  losa, 

2  Agus  thubhairt  e  r'  a  sheirbh- 
isich,  Is  e  so  Eoin  Baiste ;  dh'- 
èirich  e  o  na  marbhaibh,  agus 
uime  sin  a  ta  feartan  air  an  oib- 
reachadh  leis. 

3  Oir  'nuair  a  ghlac  Herod 
Eoin,  cheangail  se  e,  agus  thilg 
e  am  prìosan  e  air  son  Herodiais, 
mnà  Philip  a  bhràthar  fèin. 

4  Oir  thubhairt  Eoin  ris, 
Cha  'n  'eil  e  dligheach  dhuit  i  bhi 
agad. 

5  Agus  an  uair  bu  mhiann 
leis  a  chur  gu  bàs,  bha  eagal  a 
phobuill  air,  oir  bha  meas  fàidh 
aca  air. 

6  Ach  an  uair  a  bha  co-ainm 
là-breithe  Heroid  air  a  chumail, 
rinn  nighean  Herodiais  dannsa 
'nan  làthair,  agus  thaitinn  i  ri 
Herod : 

7  lonnus  gu  'n  do  gheall  e  le 
mionnaibh,  gu  tugadh  e  dh'i  ge 
b'  e  air  bith  ni  a  dh'iarradh  i. 

8  Agus  air  dh'  ise  bhi  air  a 
teagasg  le  a  màthair  roimh 
làimh,  thubhairt  i,  Thoir  dhomh 
an  so  ceann  Eoin  baiste  air  mèis. 

9  Agus  bha  'n  righ  doilich: 
ach  air  son  a  mhionnan,  agus  na 
muinntir  a  bha  'nan  suidhe  aig 
biadh  maille  ris,  dh'  àithn  e  a 
thabhairt  d'i. 

10  Agus  air  cur  fir-marbhaìdh 
uaith,  bhuin  e  a  cheann  do  Eoin 
anns  a'  phrìosan. 

11  Agus  thogadh  a  cheann  air 

mèìs,  agus  thugadh  do  'n  chailin 
e  :  agus  thug  ise  d'  a  màthair  e. 

12  Agus  thàinig  a  dheisciob- 
uil,  agus  thug  iad  an  corp  leo,  ag- 
us  dh'  adhlaic  iad  e,  agus  thàin- 
ig  iad  agus  dh'  innis  iad  sin  do 
Iosa. 

13  An  uair  a  chual  losa  so, 
chaidh  e  as  a  sin  air  luing  gu 
ionad  fàsail  air  leth :  agus  an 
uair  a  chual  am  pobull  sin,  lean 
iad  d'  an  cois  e  as  na  bailtibh. 

14  Agus  air  dol  a  mach  do 
Iosa,  chunnaic  e  coimhthional 
mòr,  agus  ghabh  e  truas  mòr 
dhiubh,  affus  shlànuich  e  an 
dream  aca  bha  euslan. 

15  Agus  an  uair  a  b'  fheasgar 
e,  thàinig  a  dheisciobuil  d'  a  ionn- 
suidh,  ag  ràdh,  Is  àite  fàsail  so, 
agus  a  ta  an  t-àm  a  nis  air  dol 
seachad;  cuiransluaghairfalbh, 
chum  gu  'n  teid  iad  do  na  bailt- 
ibh,  agus  gu  'n  ceannaich  iad 
biadh  dhoibh  fèin. 

1G  Ach  thubhairt  Iosa  riu, 
Cha  ruig  iad  a  leas  falbh  ;  thug- 
aibh-sa  dhoibh  r'  a  itheadh. 

17  Agus  thubhairt  iad  ris, 
Cha'n  'eil  againn  an  so  ach  cùig 
arain,  agus  dà  iasg. 

18  Thubhairt  esan  riu,  Thug- 
aibh  an  so  iad  a  m'  ionnsuidh-sa. 

19  Agus  dh'  àithn  e  do  'n  t- 
sluagh  suidhe  sìos  air  an  f  heur, 
agus  ghlac  e  na  cùig  arain,  agus 
an  dà  iasg,  agus  air  amharc  dha 
suas  gu  nèamh,  bheannaich  agus 
bhris  e,  agus  thug  e  na  h-arain 
d'  a  dheisciobluibh,  agus  thug  na 
deisciobuil  do  'n  t-sluagh  iad. 

20  Agus  dh'  ith  iad  uile,  agus 
shàsuicheadh  iad  :  agus  thogiad 
làn  dà  chliabh  dheug  do  'n  bhiadh 
bhriste,  a  bha  dh'  fhuigheal  aca. 

21  Agus  bha  iadsan  a  dh'  ith 
mu  thimchioll  cùig  mìle  fear, 
thuilleadh  air  mnaibh  agus  air 
cloinn. 

22  Agus  air  ball  cho-èignich 
Iosa  a  dheisciobuil  gu  dol  an 


luing,  agus  dol  roimhe  do  'n 
taobh  eile,  gus  an  cuireadh  esan 
an  sluagh  air  falbh. 

23  Agus  an  uair  a  leig  e  an 
sluagh  uaith,  chaidh  e  suas  air 
beinn  'na  aonar  a  dhèanamh 
ùrnuigh  :  agus  an  uair  a  bha  am 
feasgar  air  teachd,  bha  e  an  sin 
'na  aonar. 

24  Ach  bha  an  long  san  àm 
sin  am  meadhon  na  fairge,  air  a 
tilgeadh  a  null  agus  a  nall  leis 
na  tonnaibh  :  oir  bha  a'  ghaoth 
'nan  aghaidh. 

15  Agus  anns  a'  cheathramh 
faire  do  'n  oidhche,  chaidh  Iosa 
d'  an  ionnsuidh,  ag  imeachd  air 
an  fhairge. 

26  Agus  an  uair  a  chunnaic 
na  deisciobuil  e  ag  imeachd  air 
an  fhairge,  bha  iad  fo  bhuair- 
eas,  ag  ràdh,  Is  spiorad  a  ta 
ann  ;  agus  ghlaodh  iad  a  mach 
le  h-eagal. 

27  Ach  labhair  Iosa  riu  air 
ball,  ag  ràdh,  Biodh  misneach 
mhaith  agaibh  ;  is  mise  a  ta  ann, 
na  biodh  eagal  oirbh. 

28  Agus  fhreagair  Peadar  e 
agus  thubhairt  e,  A  Thighearna, 
ma  's  tu  a  ta  ann,  iarr  ormsa 
teachd  a  d'  ionnsuidh  air  na  h- 
uisgeachaibh. 

29  Agus  thubhairt  esan,  Thig. 
Agus  an  uair  a  bha  Peadar  air 
teachd  a  nuas  as  an  luing,  dh'- 
imich  e  air  na  h-uisgeachaibh, 
chum  teachd  gu  h-Iosa. 

30  Ach  an  uair  a  chunnaic  e  a' 
ghaoth  làidir,  ghabh  e  eagal : 
agus  an  uair  a  thòisich  e  air  dol 
fuidh,  ghlaodh  e,  ag  ràdh,  A 
Thighearna,  fòir  crm. 

31  Agus  air  ball  shìn  Iosa 
mach  a  làmh,  agus  rug  e  air,  ag- 
us  thubhairt  e  ris,  O  thusa  air 
bheag  creidimh,  c'  ar  son  a  bha 
thu  fo  amharus  ? 

32  Agus  an  uair  a  chaidh  iad 
a  steach  do  'n  luing,  choisg  a' 
ghaoth. 

33  An  sin  thàinig  iadsan  a 
bha  san  luing,  agus  rinn  iad  aor- 
adh  dha,  ag  ràdh,  Gu  firinneach 
is  tu  Mac  Dhè. 

34  Agus  an  uair  a  chaidh  iad 
do  'n  taobh  eile,  thàinig  iad  gu 
talamh  Ghenesaret. 

35  Agus  an  uair  a  f  huair  luchd 
an  àite  sin  fiosrachadh  uime, 
chuir  iad  fios  air  feadh  na  tìre 
sin  uile  air  gach  taobh  dhiubh, 
agus  thug  iad  d'  a  ionnsuidh  an 
dream  sin  uile  a  bha  euslan. 

36  Agus  ghuidh  iad  air,  gu 
feudadh  iad  beantuinn  ri  iom- 
all  'eudaich  a  mhàin :  agus  a 
mheud  dhiubh  as  a  bhean,  shlàn- 
uicheadh  gu  h-iomlan  iad. 

CAIB.  XV. 

A  N  sin  thàinig  sgrìobhaich- 
■"-  ean  agus  Phairisich  o  Ie- 
rusalem  gu  losa,  ag  ràdh, 

2  C'  ar  son  a  ta  do  dheisciob- 
uil  a'  dol  an  aghaidh  gnàthach- 
aidh  nan  sinnsear?  oir  cha 'n 
ionnlaid  iad  an  làmhan  an  uair 
a  dh'  itheas  iad  aran. 

3  Ach  fhreagair  esan  agus 
thubhairt  e  riu,  C'  ar  son  a  ta 
sibhse  a'  briseadh  àithne  Dhè  le 
bhur  gnàthachadh  fèin  ? 

4  Oir  thug  Dia  àithne,  ag 
ràdh,  Thoir  urram  do  t'  athair 
agus  do  d'  mhàthair:  agus  ge  b'e 
mhallaicheas  'athair  no  'mhàth- 
air,  cuirear  gu  bàs  e. 

5  Ach  their  sibhse,  Ge  b'  e 
neach  a  their  r'  a  athair  no  r'a 
mhàthair,  Biodh  e  'na  thiodh- 
lac  do  'n  teampull  gach  ni  leis  am 
feudadh  tu  buannachd  fhaot- 
ainn  uamsa  ; 

6  Nach  feum  e  urram  a  thabh- 
airt  d'  a  athair  no  d'  a  mhàthair. 
Mar  sin  chuir  sibhse  an  neò- 
bhrigh  àithneDhèle  bhur  gnàth- 
achadh  fèin. 

7  A  chealgairean,  is  maith 
a  rinn  Esaias  fàidheadaireachd 
m'  ur  timchioll,  ag  ràdh, 


8  A  ta  an  sluagh  so  a'  dlùth- 
achadh  riumsa  le  'm  beul,  agus 
a'  toirt  urraim  dhomh  le  'm  bil- 
ibh :  ach  a  ta  ann  cridhe  fada 
uam. 

9  Ach  is  ann  an  dìomhanas  a 
ta  iad  a'  dèanamh  aoraidh 
dhomhsa,  a'  teagasg  àitheanta 
dhaoine  mar  theagasg. 

10  Agus  air  gairm  an  t-slòigh 
dha,  thubhairt  e  riu,  Eisdibh 
agus  tuigibh : 

11  Cha'n  e  an  ni  a  thèid  a 
steach  sa'  bheul  a  shalaicheas  an 
duine;  ach  an  ni  a  thig  a  mach 
as  a'  bheul,  is  e  so  a  shalaicheas 
an  duine. 

12  An  sin  thàinig  a  dheisciob- 
uilj  agus  thubhairt  iad  ris,  Am 
bheil  f  hios  agad  gu  'n  do  ghabh 
na  Phairisich  oilbheum,  an 
dèigh  dhoibh  na  briathran  ud  a 
chluinntinn  ? 

13  Ach  fhreagair  esan  agus 
thubhairt  e,  Gach  uile  luibh 
nach  do  shuidhich  m'  Athair 
nèamhaidh-sa,  spìonar  à  bhun  e. 

14  Leigibh  leo:  is  cinn-iùil 
dhall  nan  dall  iad.  Agus  ma 
threòraicheas  dall  dall  eile,  tuit- 
idh  iad  araon  anns  a'  chlais. 

15  Agus  fhreagair  Peadar  ag- 
us  thubhairt  e  ris,  Mìnich  dhuinn 
a'  chosamhlachd  sin. 

16  Agus  thubhairt  Iosa,  Am 
bheil  sibhse  fathast  mar  an  ceud- 
na  gun  tuigse  ? 

17  Nach  'eil  sibh  a'  tuigsinn 
fathast  ge  b'  e  ni  a  thèid  a  steach 
sa'  bheuì,  gu  'ri  tèid  e  sa'  bhroinn, 
agus  gu  'n  tilgear  a  mach  do  'n 
t-slochd  shalchair  e  ? 

18  Ach  na  nithe  sin  a  thig  a 
mach  as  a'  bheul,  a  ta  iad  a' 
teachd  o  'n  chridhe,  agus  is  iad 
sin  a  shalaicheas  an  duine. 

19  Oir  is  ann  as  a'  chridhe  thig 
droch  smuainte,  mortadh,  adh- 
altrannas,  strìopachas,  gadachd, 
fianuis  bhrèige,  toibheum : 

20  Is  iad  so  na  nithe  a  shal» 

aicheas  an  duine :  ach  itheadh 
le  làmhaibh  gun  ionnlad,  cha 
salaich  sin  an  duine. 

21  Agus  air  dol  do  Iosa  as 
a  sin,  chaidh  e  gu  crìochaibh 
Thiruis  agus  Shidoin. 

22  Agus,  feuch,  thàinig  bean 
do  mhuinntir  Chanaain  o  na 
crìochaibh  sin,  agus  ghlaodh  i 
ris,  ag  ràdh,  Dèan  tròcair  orm, 
a  Thighearn,  a  Mhic  Dhaibh- 
idh ;  a  ta  mo  nighean  air  a 
buaireadh  gu  truagh  le  deamh- 
an. 

23  Ach  cha  d'  thug  esan  freag- 
radh  sam  bith  dh'  i.  Agus  thàin- 
ig  a  dheisciobuil  d'a  ionnsuidh, 
agus  dh'  iarr  iad  air,  ag  ràdh, 
Cuir  air  falbh  i,  oir  tha  i  a' 
glaodhaich  'nar  dèigh. 

24  Ach  fhreagair  esan  agus 
thubhairt  e,  Cha  do  chuireadh 
mise  ach  achumchaorachchaillte 
thighe  Israeil. 

25  An  sin  thàinig  ise  agus 
rinn  i  aoradh  dha,  ag  ràdh,  A 
Thighearna,  cuidich  leam. 

26  Ach  fhreagair  esan  agus 
thubhairt  e,  Cha  chòir  aran  na 
cloinne  a  ghlacadh,  agus  a  thilg- 
eadh  chum  nan  con. 

27  Agus  thubhairt  ise,  Is  fior, 
a  Thighearn :  ach  ithidh  na 
coin  do  'n  sbruileach  a  thuiteas 
o  bhòrd  am  maighstirean. 

28  An  sin  fhreagair  Iosa  ag- 
us  thubhairt  e  rithe,  O  bhean,  is 
mòr  do  chreidimh  :  biodh  e  dhuit 
mar  is  toil  leat.  Agus  rinneadh 
a  nighean  slàn  o"n  uair  sin  a 
mach. 

29  Agus  air  imeachd  do  Iosa 
as  a  sin  thàiuig  e  làimh  ri  fairge 
Ghalile ;  agus  an  uair  a  chaidh 
e  suas  air  beinn,  shuidh  e  sìos 
an  sin. 

30  Agus  thàinig  mòr-shluagh 
d'  a  ionnsuidh,  agus  aca  maille 
riu  bacaich,  doill,  balbhain, 
daoine  ciurramach,  agus  mòran 
eile,  agus  thilg  iad  sìos  aig  cos- 


aibh  Iosa  iad,  agus  shlànuich  e 
iad : 

31  Ionnus  gu  'n  do  ghabh  an 
sluagh  iongantas  'nuair  a  chunn- 
aic  iad  na  balbhain  a'  labhairt, 
na  daoine  ciurramach  slàn,  na 
bacaich  ag  imeachd,  agus  na 
doill  a'  faicinn :  agus  thug  iad 
glòir  do  Dhia  Israeil. 

32  An  sin  ghairm  Iosa  a 
dheisciobuil  d'  a  ionnsuidh,  ag- 
us  thubhairt  e,  A  ta  mi  a'  gabh- 
ail  truais  do'n  t-sluagh,  oir  dh'- 
fhan  iad  maille  rium  a  nis  rè 
thrì  làithean,  agus  cha'n  'eil  ni 
air  bith  aca  r'  a  itheadh  :  agus 
cha  chuir  mi  uam'nan  trasg  iad, 
air  eagal  gu  fannuich  iad  air  an 
t-slighe. 

33  Agus  thubhairt  a  dheis- 
ciobuil  ris,  Cia  as  a  gheibheam- 
aid  na  h-uiread  a  dh'  aran  san 
fhàsach,  as  bu  leòir  a  shàsuch- 
adh  slòigh  co  mhòr  ? 

34  Agus  thubhairt  Iosa  riu, 
Cia  lìon  aran  a  ta  agaibh  ?  agus 
thubhairt  iadsan,  Seachd,  agus 
beagan  a  dh'  iasgaibh  beaga. 

35  AgUs  dh'  àithn  e  do  'n  t- 
sluagh  suidhe  sìos  air  an  làr. 

36  Agus  air  glacadh  nan 
seachd  aran  agus  nan  iasg  dha, 
agus  air  tabhairt  buidheachais, 
bhris  e  ìad,  agus  thug  e  d'  a 
dheisciobluibh,  agus  thug  na 
deisciobuil  do  'n  t-sluagh  iad. 

37  Agus  dh'  ith  iad  uile,  agus 
shàsuicheadh  iad  :  agus  thog 
iad  do'n  bhiadh  bhriste  a  dh'- 
fhàgadh  làn  sheachd  bascaid. 

38  Agus  b'  iad  a'  mhuinntir  a 
dh'  ith,  ceithir  mile  fear,  thuill- 
eadh  air  mnaibh  agus  air  cloinn. 

39  Agus  air  dha  an  sluagh  a 
leigeadh  uaith,  chaidh  e  air  luing, 
agus  thàinig  e  gu  crìochaibh 
Mhagdala. 

CAIB.  XVI. 

A  GUS  air  teachd  do  na  Phair- 
■^*-     isich  agus   do  na  Sadus- 

aich  'g  a  dhearbhadh,  dh'  iarr 
ìad  air  comhar'  a  nochdadh 
dhoibh  o  nèamh. 

2  Ach  fhreagair  esan  agus 
thubhairt  e  riu,  An  uairis  feasg- 
ar  e,  their  sibh,  Bithidh  deadh 
aimsir  ann  ;  oir  a  ta  an  t-athar 
dearg : 

3  Agus  air  maduinn,  BithMh 
droch  aimsir  ann  an  diugh  ;  oir 
a  ta  an  t-athar  dearg  agus 
dorcha.  A  chealgairean,  is  aithne 
dhuibh  breth  a  thoirt  air  gnùis 
an  athair,  agus  nach  'eil  e  'n 
comas  duibh  comharan  nan 
aimsir  a  thuigsinn  c4 

4  A  ta  ginealach  aingidh  agus 
adhaltrannach  ag  iarraidh  comh- 
ara,  agus  cha  toirear  comhara 
dhoibh,  ach  comhar'  an  fhàidh 
Ionais.  Agus  air  dha  am  fàg- 
ail,  dh'  imich  e  as  a  sin. 

5  Agus  an  uair  a  thàinig  a 
dheisciobuil  a  dh'  ionnsuidh  na 
taobh  eile  dhìchuimhnich  iad 
aran  a  thabhairt  leo. 

6  Agus  thubhairt  Iosa  riu, 
Thugaibh  an  aire,  agus  glèidh- 
ibh  sibh  fèin  o  thaois  ghoìrt  nam 
Phairiseach,  agus  nan  Sadus- 
ach. 

7  Agus  bha  iad  a'  reusonach- 
adh  eatorra  fèin,  ag  ràdh,  Is  ann 
air  son  nach  d'  thug  sinn  aran 
leinn. 

8  Agus  'nuair  a  thuig  Iosa  sin, 
thubhairt  e  riu,  O  sibhse  air 
bheag  creidimh,  c'  ar  son  a  ta 
sibh  a'  reusonachadh  eadaraibh 
fe'in,  gur  ann  a  chionn  nach 
d'  thug  sibh  aran  leìbhc4 

9  Nach  'eil  sibh  fathast  a' 
tuigsinn,  no  a'  cuimhneachadh 
nan  cùig  aran  nau  cùig  mìle, 
agus  cia  lìon  cliabh  a  thog  sibh? 

10  No  nan  seachd  aran  nan 
ceithir  mìle,  agus  cia  lìon  basc- 
aid  a  thog  sibh  ? 

11  Cionnus  nach  'eil  sibh  a' 
tuigsinn,  nach  ann  mu  aran  a 
thubhairt  mi  ribh,  sibh  a  bhi  air 


bhur  faicill  o  thaois  ghoirt  nam 
Phairiseach,  agus  nan  Sadusach? 
.  12  An  sin  thuig  iad  cionnus 
nach  d'  iarr  e  orra  bhi  air  am 
faicill  o  thaois  ghoirt  an  arain, 
ach  o  theagasg  nam  Phairiseach, 
agus  nan  Sadusach. 

13  Agus  air  teachd  do  Iosa  gu 
crìochaibh  Chesarea  Philipi,  dh'- 
fheòraich  e  d'  a  dheisciobluibh, 
ag  ràdh,  Cò  tha  daoine  ag  ràdh 
is  e  Mac  an  duine  ? 

14  Agus  thubhairt  iadsan, 
Tha  cuid  ag  ràdh  Eoin  Baiste, 
cuid  Elias,  agus  cuid  eile  Iere- 
mias,  no  aon  do  na  fàidhibh. 

15  Thubhairt  esan  riu,  Ach 
cò  tha  sibhse  ag  ràdh  is  mi  ? 

16  Agus  fhreagair  Simon 
Peadar  agus  thubhairt  e,  Is  tusa 
Crìosd,  Mac  an  Dè  bheò. 

17  Agus  fhreagair  Iosa  agus 
thubhairt  e  ris,  Is  beannaichte 
thusa,  a  Shimoin  Bhar-lona; 
oir  cha  d'  fhoillsich  fuil  agus 
feoil  sin  duitse,  ach  m'  Athair- 
sa  a  ta  air  nèamh. 

18  Agus  a  ta  mise  ag  ràdh 
riut,  Gur  tusa  Peadar,  agus  air 
a'  charraig  so  togaidh  mise  m' 
eaglais :  agus  cha  toir  geatach- 
an  ifrinn  buaidh  oirre. 

19  Agus  bheir  mi  dhuit  iuch- 
raiche  rìoghachd  nèimh :  agus 
ge  b'  e  ni  a  cheanglas  tusa  air 
talamh,  bithidh  e  ceangailte  air 
nèamh ;  agus  ge  b'  e  ni  a  dh'- 
fhuasglas  tusa  air  talamh,  bith- 
idh  e  fuasgailte  air  nèamh. 

20  An  sin  dh'  àithn  e  d'  a  dheis- 
ciobluibh  gun  iad  a  dh'  innseadh 
do  neach  air  bith,  gu  'm  b'  esan 
Iosa  an  Criosd. 

21  O  'n  àm  sin  a  mach  thòis- 
ich  Iosa  air  a  nochdadh  d'  a 
dheisciobluibh,  gur  èigin  dha- 
san  dol  suas  gu  Ierusalem,  agus 
mòran  do  nithibh  fhulang  o  na 
seanairibh,  agus  na  h-àrd-shag- 
artaibh,  agus  na  sgrìobhaichibh, 
agus  a  bhi  air  a  chur  gu  bàs,, 

agus  a  bhi  air  a  thogail  suas  air 
an  treas  là. 

22  Agus  ghabh  Peadar  e,  ag- 
us  thòisich  e  air  achmhasan  a 
thabhairt  dha,  ag  ràdh,  Gu  ma 
fada  sin  uaitse,  a  Thighearna ; 
cha  tachair  sìn  duitse. 

23  Ach  air  tionndadh  dhasan, 
thubhairt  e  ri  Peadar,  Imich  air 
mo  chùl,  a  Shatain  ;  is  oilbheum 
dhomh  thu  :  oir  cha  'n  'eil  spèis 
agad  do  nithibh  Dhè,  ach  do 
nithibh  dhaoine. 

24  An  sin  thubhairt  Iosa  r'  a 
dheisciobluibh,  Ma's  àillle  neach 
air  bith  teachd,  a'  m'  dhèigh-sa, 
àicheadhadh  se  e  fèin,  agus  tog- 
adh  e  air  a  chrann-ceusaidh,  ag- 
us  leanadh  e  mise. 

25  Oir  ge  b'e  neach  le'm  b'àill 
'anam  a  ghlèidheadh,  caillidh  se 
e  ;  agus  ge  b'e  neach  a  chailleas 
'anam  air  mo  sgàth-sa,  gheibh 
se  e. 

26  Oir  ciod  an  tairbhe  a  ta 
ann  do  dhuine,  ged  chosnadh  e 
an  SHOghal  uile,  agus  'anam 
fein  a  chall  ?  no  ciod  i  a'  mhal- 
airt  a  bheir  duine  air  son 
anama  P 

27  Oir  thig  Mac  an  duine 
ann  an  glòir  'Athar,  maille  r'  a 
ainglibh  ;  agus  an  sin  bheir  e  do 
gach  neach  a  rèir  a  ghniomh- 
ara. 

28  Gu  deimhin  tha  mi  ag  ràdh 
ribh,  Gu  bheil  cuid  do  'n  dream 
a  ta  'nan  seasamh  an  so,  nach 
blais  bàs,  gus  am  faic  iad  Mac 
an  duine  a'  teachd  'na  rìoghachd 
fèin. 

CAIB.  XVII. 

AGUS  an  dèigh  shè  làithean, 
ghabh  Iosa  Peadar,  agus 
Seumas,  agus  Eoin  a  bhràthair, 
agus  threòraich  e  iad  airleth  gu 
beinn  àrd, 

2  Agus  dh'  atharraicheadh  a 
chruth  'nan  làthair  ;  agus  dheal- 
raich   'aghaidh    mar  a'   ghrian, 


agus  rinneadh  'eudach  geal  mar 
an  solus. 

3  Agus,  feuch,  chunnacas  leo 
Maois  agus  Elias  a'  còmhradh 
ris. 

4  An  sin  fhreagair  Peadar, 
agus  thubhairt  e  ri  Iosa,  A 
Thighearn,  is  maith  dhuinnebhi 
an  so:  ma  's  àill  leatsa,  dèanam- 
aid  trì  pàilliuna  an  so :  aon 
duitse,  aon  do  Mhaois,  agus  aon 
do  Elias. 

5  Air  dha  bhi  fathast  a'  labh- 
airt,  feuch,  thilg  neul  soillseach 
sgàile  orra :  agus,  feuch,  guth 
as  an  neul,  ag  ràdh,  Is  e  so  mo 
Mhac  gràdhach-sa,  anns  am 
bheil  mo  mhòr-thlachd,  èisd- 
ibh  ris. 

6  Agus  an  uair  a  chuala  na 
deisciobuil  so,  thuit  iad  air  an 
aghaidh,  agus  ghabh  iad  eagal 
ro-mhòr. 

7  Agus  thàinig  Iosa  agus 
bhean  e  riu,  agus  thubhairt  e, 
Eiribh,  agus  na  biodh  eagal 
oirbh. 

8  Agus  an  uair  a  thog  iad 
suas  an  sùilean,  cha'n  fhac  iad 
neach  air  bith,  ach  Iosa  'na  aon- 
ar. 

9  Agus  an  àm  dhoibh  teachd 
a  nuas  o  'n  bheinn,  thug  Iosa 
àithne  dhoibh,  ag  ràdh,  Na  inn- 
sibh  do  neach  air  bith  an  ni  a 
chunnaic  sibh,  gus  an  èirich  Mac 
an  duine  o  na  marbhaibh. 

10  Agus  dh'fheòraich  a  dheis- 
ciobuil  dheth,  ag  ràdh,  C'  ar  son 
ma  seadh  a  their  na  sgrìobhaich- 
ean,  gur  èigin  Elias  a  theachd 
air  tùs  ? 

11  Agus  fhreagair  losa  agus 
thubhairt  e  riu,  Thig  Elias  gu 
firinneach  air  tùs,  agus  aisigidh 
e  na  h-uile  nithe : 

12  Ach  a  ta  mise  ag  ràdh 
ribh,  Gu  'n  d'  thàinig  Elias  a 
cheana,  agus  cha  d'  aithnich  iad 
e,  ach  rinn  iad  gach  ni  bu  toil 
leo  ris :  is  ann  mar  sin  mar  an 

ceudna  a  dh'  f  hulaingeas  Mac  an 
duine  uatha. 

13  An  sin  thuig  na  deisciob- 
uil  gu  'm  b'  ann  mu  Eoin  Baiste  a 
labhair  e  riu. 

14  Agus  an  uair  a  thàinig  iad 
chum  an  t-sluaigh,  thàinig  duine 
àraidh  d'  a  ionnsuidh,  a'  tuiteam' 
air  a  ghlùinibh  dha,  agus  ag 
ràdh, 

15  A  Thighearna,  dèan  tròc- 
air  air  mo  mhac,  oir  a  ta  e  gu 
tinn  leis  an  tuiteamas,  agus  is 
mòr  an  cràdh  a  ta  e  a'  fulang : 
oir  a  ta  e  gu  minic  a'  tuiteam 
san  teine,  agus  gu  tric  san  uisge. 

16  Agus  thug  mi  e  dh'  ionn- 
suidh  do  dheisciobuil,  agus  cha 
b'  urrainn  iad  a  leigheas. 

17  Agus  fhreagair  Iosa  agus 
thubhairt  e,  A  ghinealaich  neo- 
chreidich,  agus  choirbte,  cia 
fhad  a  bhitheas  mi  maille  ruibh  ? 
cia  fhad  a  dh'  fhulaingeas  mi 
sibh  ?  thugaibh  a  m'  ionnsuidh- 
sa  an  so  e. 

18  Agus  chronuich  Iosa  an 
deamhan,  agus  dh'  imich  e  as  : 
agus  shlànuicheadh  an  leanabh 
o  'n  uair  sin  a  mach. 

19  An  sin  an  uair  a  thàinig 
na  deisciobuil  chum  Iosa  fa  leth, 
thubhairt  iad,  C'  ar  son  nach  b' 
urrainn  sinne  a  thilgeadh  a 
mach  ? 

20  Agus  thubhairt  Iosa  riu, 
Air  son  bhur  mi-chreidimh  :  oir 
gu  firinneach  tha  mi  ag  ràdh 
ribh,  Nam  biodh  agaibh  creid- 
imh  mar  ghràinne  mustaird, 
theireadh  sibh  ris  a'  bheinn  so, 
Atharraìch  à  so  an  sud,  agus 
dh'  atharraicheadh  i ;  agus  cha 
bhiodh  ni  air  bith  eu-comasach 
dhuibh. 

21  Gidheadh,  cha  tèid  a'  ghnè 
so  mach,  ach  le  h-ùrnuigh  agus 
le  trasgadh. 

22  Agus  am  feadh  a  bha  iad 
a'  fantuinn  ann  an  Galile,  thu- 
bhairt  Iosa  riu,  Bithidh  Mac  an 


duine   air    a   bhrath  thairis   do 
làmhaibh  dhaoine  : 

23  Agus  marbhaidh  iad  e, 
ach  an  treas  là  èiridh  e.  Agus 
bha  iadsan  ro  bhrònach. 

24  Agus  air  teachd  dhoibh 
do  Chapernaum,  thàinig  luchd- 
togail  na  cìse  gu  Peadar,  agus 
thubhairt  iad  ris,  Nach  'eil  bhur 
maighstir-sa  ag  ìocadh  na  cìse  ? 

25  Thubhairt  esan,  A  ta. 
Agus  an  uair  a  chaidh  e  steach 
do  'n  tigh,  labhair  Iosa  ris  air 
tùs,  ag  ràdh,  Ciod  i  do  bharail- 
sa,  a  Shimoin  ?  co  uaith  a  ta 
rìghrean  na  talmhainn  a'  tog- 
ail  càine  no  cìse  ?  An  ann  o  'n 
cloinn  fèin,  no  o  choigrich  ? 

26  Thubhairt  Peadar  ris,  O 
choigrich.  Thubhairt  Iosa  ris- 
san,  Air  an  aobhar  sin  a  ta  a 
chlann  saor. 

27  Gidheadh,  chum  nach  tug- 
amaid  oilbheum  dhoibh,  imich 
thusa  chum  na  fairge,  agus  tilg 
dubhan  innte,  agus  tog  an  ceud 
iasg  a  thig  a  nìos :  agus  air 
fosgladh  a  bheoil  duit,  gheibh 
thu  bonn  airgid ;  sin  gabh,  ag- 
us  tabhair  dhoibh  air  mo  shon- 
sa,  agus  air  do  shon  fèin. 

CAIB.  XVIII. 

A  NNS  an  àm  sin  fèin  thàinig 
■*■*-  na  deisciobuil  chum  Iosa, 
ag  ràdh,  Cò  is  mò  ann  an  rìogh- 
achd  nèimh  ? 

2  Agus  air  do  Iosa  leanabh 
beag  a  ghairm  d'  a  ionnsuidh, 
chuir  e  'nam  meadhon  e, 

3  Agus  thubhairt  e,  Gu  firinn- 
each  tha  mi  ag  ràdh  ribh,  Mur 
iompaichear  sibh,  agus  mur  bi 
sibh  mar  leanabana,  nach  tèid 
sibh  a  steach  do  rìoghachd 
nèimh. 

4  Air  an  aobhar  sin  ge  b'  e 
dh'  ìslicheas  e  fèin  mar  an  lean- 
aban  so,  's  e  sin  fein  is  mò  ann 
an  rìoghachd  nèimh. 

5  Agus  ge  b'  e  ghabhas  aon 

leanaban  d'  a  leithid  so  ann  am 
ainm-sa,  gabhaidh  e  mise. 

6  Ach  ge  b'  e  neach  a  bheir 
oilbheum  do  aon  neach  do  'n 
mhuinntir  bhig  so  a  ta  creidsinn 
annam-sa,  b'  fheàrr  dha  gu  'm 
biodh  cloch-mhuilinn  air  a 
crochadh  r'  a  mhuineal,  agus 
gu  'm  biodh  e  air  a  bhàthadh  ann 
an  doimhne  na  fairge. 

7  Isan-aoibhinn  do'n  t-saogh- 
al  air  son  oilbheuman :  oir  is 
eigin  do  oilbheumaibh  teachd ; 
ach  is  an-aoibhìnn  do  'n  duine 
sin  troimh  an  tig  an  t-oilbheum. 

8  Uime  sin  ma  bheir  do  làmh 
no  do  chos  aobhar  oilbheim 
dhuit,  geàrr  dhìot  iad,  agus  tilg 
uait  iad :  is  feàrr  dhuit  dol  a 
steach  do  'n  bheatha  air  leth- 
chois  no  air  leth-làimh,  na  dà 
làimh  no  dà  chois  a  bhi  agad, 
agus  thu  bhi  air  do  thilgeadh 
anns  an  teine  shìorruidh. 

9  Agus  ma  bheir  do  shùil 
aobhar  oilbheim  dhuit,  spìon 
asad  i,  agus  tilg  uait  i :  is  feàrr 
dhuit  dol  a  steach  chum  na 
beatha  air  leth-shùil,  na  dà 
shùil  a  bhi  agad  agus  thu  bhi  air 
do  thilgeadh  ann  an  teine  if- 
rinn. 

10  Thugaibh  an  aire  nach 
dèan  sibh  tarcuis  air  aon  neach 
do'n  mhuinntir  bhig  so ;  oir  tha 
mise  ag  ràdh  ribh,  gu  bheil  an 
aingil-san  air  nèamh  a'  faicinn 
a  ghnàth  gnùis  m'  Athar-sa,  a 
ta  air  nèamh. 

11  Oir  thàinig  Mac  an  duine 
a  shaoradh  an  ni  sin  a  bha 
caillte. 

12  Ciod  is  barail  dhuibhse  ? 
ma  bhitheas  aig  duine  ceud 
caora,  agus  gu'n  tèid  aon  diubh 
air  seacharan,  nach  fàg  e  na  naoi 
caoraich  dheugagus  ceithir  fich- 
ead  air  nabeanntaibh,  agus  nach 
tèid  e  dh'iarraidh  na  caorach  a 
chaidh  air  seacharan. 

13  Agus  ma  thàrlas  da  gu'm 


faigh  e  i,  gu  deimhin  tha  mi  ag 
ràdh  ribh,  Gu'n  dèan  e  tuilleadh 
gàirdeachais  air  son  na  caorach 
sin,  na  air  son  nan  naoi  caorach 
dheug  agus  ceithir  fichead,  nach 
deachaidh  air  seacharan. 

14  Mar  so  cha'n  e  toil  bhur 
n-Athar-sa  a  ta  air  nèamh, 
gu'n  rachadh  aon  neach  do'n 
mhuinntir  bhig  so  a  chall. 

15  Uime  sin  ma  pheacaicheas 
do  bhràthair  a'  d'  aghaidh,  im- 
ich  agus  innis  a  lochd  dha  eadar 
thu  fèin  agus  esan  a  mhàin  :  ma 
dh'eisdeas  e  riut,  choisinn  thu 
do  bhràthair. 

16  Ach  mur  èisd  e  riut,  thoir 
leat  aon  no  dithis  eile,  chum 
gu'm  bi  gach  ni  air  a  dhèanamh 
seasmhach  am  beul  dithis  no 
triuir  do  f  hianuisibh. 

17  Agus  ma  dhiùltas  e  iad- 
san  èisdeachd,  innis  do'n  eag- 
lais  e  :  ach  ma  dhiùltas  e  'n  eag- 
lais  èisdeachd,  biodh  e  dhuit 
mar  Gheintileach,  agus  mar 
chìs-mhaor. 

18  Gu  deimhin  tha  mi  ag 
ràdh  ribh,  Ge  b'  e  air  bith  nithe 
a  cheanglas  sibhse  air  talamh, 
bithidh  iad  ceangailte  air  nèamh  : 
agus  ge  b'e  air  bith  nithe  a  dh'- 
f  huasglas  sibhse  air  talamh,  bith- 
idh  iad  fuasgailte  air  nèamh. 

19  A  rìs  tha  mi  ag  ràdh  ribh, 
Ma  chòirdeas  dithis  agaibh  air 
thalamh  mu  thimchioll  aoin  ni  a 
dh'iarras  iad,  nithear  so  dhoibh 
le  m'  Athair-sa  a  ta  air  nèamh. 

20  Oir  ge  b'  e  àit  am  bheil 
dithis  no  triuir  air  an  cruinn- 
eachadh  an  ceann  a  cheile  a'm' 
ainm-sa,  a  ta  mise  an  sin  'nam 
meadhon. 

21  Air  dol  do  Pheadar  d'a 
ionnsuidh  san  àm  sin,  thubhairt 
e,  A  Thighearna,  cia  mìnic  a 
pheacaicheas  mo  bhràthair  a'm' 
aghaidh,  agus  a  mhaitheas  mi 
dha  ?  An  ann  gu  ruig  an  seachd- 
amh  uair  ? 

22  Thubhairt  Iosa  ris,  Cha'n 
abair  mi  riut,  gus  an  seachdamh 
uair,  ach  gu  deich  agus  trì  fich- 
ead  seachd  uairean. 

23  Air  an  aobhar  sin  is  cosmh- 
uil  rìoghachd  nèimh  ri  righ 
àraidh  le'm  b'àill  cunntas  a 
dhèanamh  r'a  sheirbhisich. 

24  Agus  an  uair  a  thòisich  e 
air  cunntas  a  dhèanamh,  thug- 
adh  aon  d'a  ionnsuidh  air  an 
robh  aige  deich  mìle  tàlann : 

25  Ach  do  bhrìgh  nach  robh 
aige  ni  leis  an  dìoJadh  e,  dh'- 
àithn  a  thighearn  e  fèin,  agus 
a  bhean,  agus  a  chlann,  agus 
na  h-uile  nithe  a  bha  aige  a 
reiceadh,  agus  dìoladh  a  dhèan- 
amh. 

26  Air  an  aobhar  sin  thuit  an 
seirbhiseach  sin  sìos,  agus  rinn 
e  ùmhlachd  dha,  ag  ràdh, 
A  Thighearn,  dèan  foighidinn 
rium,  agus  ìocaidh  mi  dhuit  an 
t-iomlan. 

27  An  sin  air  do  thighearn  an 
òglaich  sin  truas  mòr  a  ghabhail 
dheth,  leig  e  a  chead  da,  agus 
mhaith  e  na  fiacha  dha. 

28  Ach  an  uair  a  chaidh  an 
seirbhiseach  sin  fein  a  mach, 
f  huair  e  aon  d'a  chomh-sheirbh- 
isich  air  an  robh  aige  ceud  pegh- 
inn :  agus  chuir  e  làmh  ann, 
agus  rug  e  air  sgornan  air,  ag 
ràdh,  Ioc  dhomh  na  bheil  agam 
ort. 

29  Agus  thuit  a  chomh- 
sheirbhiseach  sios  aig  a  chos- 
aibh,  agus  ghuidh  e  air,  ag 
ràdh,  Dèan  foighidinn  rium,  ag- 
us  ìocaidh  mi  dhuit  an  t-iom- 
lan. 

30  Agus  cha  b'àill  leis-san 
sin  :  ach  dh'imich  e  agus  thilg  e 
am  prìosan  e,  gus  an  ìocadh  e  na 
fiachan. 

31  Agus  an  uair  a  chunnaic  a 
chomh-sheirbhisich  na  nithe  a 
rinneadh,  bha  iad  ro-dhoilich, 
egus  thàinig  iad,  agus  dh'fhoill- 


sich  iad  d'an  tighearn  gach  ni  a 
rinneadh. 

32  An  sin  ghairm  a  thighearn 
air,  agus  thubhairt  e  ris,  A 
dhroch  sheirbhisich,  mhaith  mi 
dhuit  na  fiachan  ud  uile,  do 
bhrigh  gu'n  do  chuir  thu  imp- 
idh  orm : 

33  Nach  bu  chòir  dhuitse 
mar  an  ceudna  tròcair  a  dhèan- 
amh  air  do  chomh-sheirbhiseach 
fèin,  amhuil  mar  a  rinn  mise 
tròcair  ortsa  ? 

34  Agus  ghabh  a  thighearn 
fearg,  agus  thug  e  do  na  ceus- 
adairibh  e,  gus  an  ìocadh  e 
'fhiachan  uile  dha. 

35  Agus  mar  sin  ni  m'  Ath- 
air  nèamhaidh  ribhse,  mur 
maith  gach  aon  agaibh  o  bhur 
cridheachaibh  d'  a  bhràthair  an 
cionta. 

\  GUS  thàrladh,  an  uair  a 
-*-*-  chrìochnaich  Ìosa  na  briath- 
ra  sin,  gu'n  d'imich  e  o  Ghalile, 
agus  thàinig  e  gu  crìochaibh  Iu- 
dea,  air  an  taobh  thall  do  Iord- 
an  : 

2  Agus  lean  sluagh  mòr  e,  ag- 
us  shlànuich  e  iad  an  sin. 

3  Thàinig  na  Phairisich  mar 
an  ceudna  d'a  ionnsuidh  'ga 
dhearbhadh,  agus  ag  ràdh  ris, 
Am  bheil  e  ceaduichte  do 
dhuine  a  bhean  a  chur  uaith  air 
gach  uile  aobhar  ? 

4  Agus  fhreagair  esan  agus 
thubhairt  e  riu,  Nach  do  leugh 
sibh,  An  Tì  a  rinn  air  tùs  iad, 
gu'n  d'rinn  e  iad  fear  agus 
bean  ? 

5  Agus  thubhairt  e,  Air  an 
aobhar  so  fàgaidh  duine  'athair 
agus  a  mhàthair,  agus  dlùth- 
leanaidh  e  r'a  mhnaoi :  agus 
bithidh  iad  araon  'nan  aon 
fheoil. 

6  Air  an  aobhar  sin  cha  dithis 
iad  ni's  mò,  ach  aon  f heoil.   Uime 

sin  an  ni  a  cheangail  Dia,  na 
sgaoileadh  duine. 

7  Thubhairt  iad  ris,  C'ar  son 
ma  seadh  a  dh'àithn  Maois  litir- 
dhealaic?i  a  thabhairt  dh'  i,  agus 
a  cur  air  falbh  ? 

8  Thubhairt  esan  riu,  Dh'- 
fhulaing  Maois  dhuibh-sa  air 
son  cruais  bhur  cridhe,  bhur 
mnài  a  chur  uaibh  :  ach  cha  robh 
e  mar  sin  o  thùs. 

9  Agus  tha  mise  ag  ràdh  ribh, 
Ge  b'e  chuireas  uaith  a  bhean, 
ach  air  son  strìopachais,  agus  a 
phòsas  bean  eile,  a  ta  e  a'  dèan- 
amh  adhaltrannais :  agus  ge  b'e 
neach  a  phòsas  ise  a  chuireadh 
air  falbh,  a  ta  e  a'  dèanamh 
adhaltrannais. 

10  Thubhairt  a  dheisciobuil 
ris,  Ma's  e  sin  cor  an  fhir  r'a 
mhnaoi,  cha'n  'eil  am  pòsadh 
maith  r'a  dhèanamh. 

11  Ach  thubhairt  esan  riu, 
Cha'n  'eil  na  h-uile  dhaoine  com- 
asach  air  a'  chainnt  so  a  ghabh- 
ail,  ach  iadsan  d'an  d'thugadh  e. 

12  Oir  a  ta  cuid  'nan  caillt- 
eanaich,  a  rugadh  mar  sin  o 
bhroinn  am  màthar ;  agus  a  ta 
cuid  do  chaillteanaich  ann,  a 
rinneadh  'nan  caillteanaich  le 
daoinibh ;  agus  a  ta  cailltean- 
aich  ann,  a  rinn  iad  fe'in  'nan 
caillteanaich  air  son  rìoghachd 
nèimh.  Ge  b'e  neach  a  ta  com- 
asach  air  a  ghabhail  d'a  ionn- 
suidh,  gabhadh  se  e. 

13  An  sin  thugadh  clann  bheag 
d'a  ionnsuidh,  chum  gu  cuireadh 
e  a  làmhan  orra,  agus  gu'n  dèan- 
adh  e  ùrnuigh  :  agus  chronuich 
na  deisciobuil  iad. 

14  Ach  thubhairt  Iosa,  Ful- 
aingibh  do  na  leanabaibh,  agus 
na  bacaibh  dhoibh  teachd  a  m' 
ionnsuidh  :  oir  is  ann  d'an  leith- 
idibh  sin  a  ta  rìoghachd  nèimh. 

15  Agus  an  dèigh  dha  a 
làmhan  a  chur  orra,  dh'imich  e 
as  a  sin. 


16  Agus,  feuch,  thàinig  neach 
agus  thubhairt  e  ris,  A  mhaigh- 
stir  mhaith,  ciod  am  maith  a  ni 
mi  chum  gu  faigh  mi  a'  bheatha 
mhaireannach  ? 

17  Agus  thubhairt  esan  ris, 
C'ar  son  a  ghoireadh  tu  maith 
dhìom-sa  ?  cha  'ra  'eil  aon  neach 
maith  ach  a  h-aon,  eadhon  Dia  : 
ach  ma's  àill  leat  dol  a  steach 
chum  na  beatha,  coimhid  na  h- 
àitheanta. 

18  Thubhairt  esan  ris,  Cia 
iad  ?  agus  thubhairt  Iosa,  Na 
dèan  mortadh.  Na  dèan  adh- 
altrannas.  Na  goid,  Na  toir 
fianuis  bhrèige. 

19  Thoir  urram  do  t'athair, 
agus  do  d'  mhàthair :  agus, 
Gràdhaich  do  choimhearsnach 
mar  thu  fèin. 

20  Thubhairt  an  t-òganach 
ris,  Choimhid  mi  iad  sin  uile  o 
m'òige :  ciod  a  ta  dh'  uireasbh- 
uidh  orm  fathast  ? 

21  Thubhairt  Iosa  ris,  Ma's 
àill  leat  bhi  coimhlionta,  imich, 
reic  na  bheil  agad,  agus  tabhair 
do  na  bochdaibh,  agus  gheibh 
thu  ionmhas  air  nèamh ;  agus 
thig,  agus  lean  mise. 

22  Ach  an  uair  a  chual  an  t- 
òganach  na  briathra  sin,  dh'- 
fhalbh  e  gu  brònach :  oir  bha 
mòr-shaoibhreas  aige. 

23  An  sin  thubhairt  Iosa  r'a 
dheisciobluibh,  Gu  firinneach 
tha  mi  ag  ràdh  ribh,  gu  bheil 
e  cruaidh  air  duine  saoibhir  dol 
a  steach  do  rìoghachd  nèimh. 

24  Agus  a  rìs  tha  mi  ag  ràdh 
ribh,  Gur  usadh  do  chàmhal  dol 
troimh  chrò  snàthaid,  na  do 
dhuine  saoibhir  dol  a  steach  do 
rìoghachd  Dhè. 

25  Agus  'nuair  a  chual  a 
dheisciobuil  so,  ghabh  iad  ion- 
gantas  mòr,  ag  ràdh,  Cò  ma  seadh 
an  neach  a  dh'fheudas  a  bhi  air 
a  shaoradh  ? 

26  Ach  air  amharcdo  Iosa  orra, 

thubhairt  e  riu,  Do  dhaoinibh  a 
ta  so  eu-comasach,  ach  do  Dhia 
a  ta  na  h-uile  nithe  comasach. 

27  An  sin  fhreagair  Peadar, 
agus  thubhairt  e  ris,  Feuch, 
thrèig  sinne  na  h-uile  nithe,  ag- 
us  lean  sinn  thusa;  air  an  aobh- 
ar  sin  ciod  a  gheibh  sinn  ? 

28  Agus  thubhairt  Iosa  riu, 
Gu  deimhin  a  ta  mi  ag  ràdh 
ribh,  Sibhse  a  lean  mise,  anns 
an  ath-ghineamhuin,  an  uair  a 
shuidheas  Mac  an  duine  air 
caithir  a  ghlòire  fèin,  gu'n  suidh 
sibhse  mar  an  ceudna  air  dà 
chaithir  dheug,  a'  toirt  breth 
air  dà  threibh  dheug  Israeil. 

29  Agus  ge  b'e  neach  athrèig 
tighean,  no  bràithrean,  no  peath- 
raichean,  no  athair,  no  màthair, 
no  bean-phòsda,  no  clann,  no 
fearann  air  sgàth  m'ainme-sa, 
gheibh  e  a'  cheud  uiread,  agus  a' 
bbeatha  mhàireannach  mar  oigh- 
reachd. 

30  Ach  a  ta  mòran  air  thois- 
each  a  bhitheas  air  dheireadh ; 
agus  air  dheireadh,  a  bhitheas  air 
thoiseach. 

OIR  is  cosmhuil  rìoghachd 
nèimh  ri  fear-tighe,  a  chaidh 
a  mach  moch  air  mhaduinn 
a  thuarasdalachadh  luchd-oibre 
d'  a  ghàradh  fiona. 

2  Agus  an  dèigh  dha  còrdadh 
ris  an  luchd-oibre  air  phegh- 
inn  Romhanaich  san  là,  chuir  e 
d'  a  ghàradh  fiona  iad. 

3  Agus  an  uair  a  chaidh  e  mach 
timchioll  na  treas  uaire,  chunnaic 
e  dream  eile  'nan  seasamh  dìomh- 
anach  sa'  mhargadh. 

4  Agus  thubhairt  e  riu,  imich- 
ibh-sa  mar  an  ceudna  do'n  ghàr- 
adh  f  hìona,  agus  geb'eni  a  bhith- 
eas  ceart,  bheir  mi  dhuibh  e. 
Agus  dh'  imich  iad. 

5  An  uair  a  chaidh  e  mach  a 
rìs  timchioll  na  seathadh  agus 


na  naothadh  uaire,  rinn  e  mar 
an  ceudna. 

6  Agus  an  uair  a  chaidh  e 
mach  mu  thimchioll  na  h-aoin 
uaire  deug,  fhuair  e  dream  eile 
'nan  seasamh  dìomhanach,  ag- 
us  thubhairt  e  riu,  C'  ar  son  a 
ta  sibh  'nur  seasamh  an  so  feadh 
an  là  dìomhanach  ? 

7  Thubhairt  iad  ris,  A  chionn 
nach  do  thuarasdalaich  duine 
air  bith  sinn.  Thubhairt  e-san 
riu,  Imichibh-sa  mar  an  ceudna 
do'n  ghàradh  fhìona,  agus  ge  b'e 
ni  a  ta  ceart,  gheibh  sibh  e. 

8  Agus  'nuair  thàinìg  am 
feasgar,  thubhairt  tighearn  a' 
ghàradh  fhìona  sin  r'a  stiùbh- 
ard,  Gairm  an  luchd-oibre,  agus 
thoir  dhoibh  an  tuarasda),  a' 
tòiseachadh  o  'n  dream  a  thàinig 
mu  dheireadh  gu  ruig  na  ceud 
daoine. 

9  Agus  an  uair  a  thàinig 
iadsan  a  thuarasdalaicheadh  mu 
thimchioll  na  h-aoin  uaire  deug, 
f  huair  gach  duine  dhiubh  pegh- 
inn. 

10  Ach  an  uair  a  thàinig  an 
ceud  dream,  shaoil  iadsan  gu  'm 
faigheadh  iad  ni  bu  mhò ;  ach 
fhuair  gach  aon  diubh  mar  an 
ceudna  peghinn. 

1 1  Agus  air  dhoibh  f  haotainn, 
rinn  iad  gearan  anaghaìdh  fhìr- 
an-tighe, 

12  Ag  ràdh,  An  dream  sin  a 
thàinig  mu  dheireadh,  cha  d'rinn 
iad  obaìr  ach  aon  uair,  agus  rinn 
thu  iad  ionnan  ruinne,  a  ghiùlain 
uallach  agus  teas  an  là. 

13  Ach  fhreagair  e-san  agus 
thubhairt  e  ri  fear  dhiubh,  A 
charaid,  cha'n  'eil  mi  a'  dèanamh 
eucoir  ort :  nach  do  chòird  thu 
rium  air  pheginn  ? 

14  Tog  leat  do  chuid  fèin,  ag- 
us  imich  i\omhad  :  is  i  mo  thoil- 
sa  a  thabhairt  do'n  tì  so  a  thàinig 
mu  dheireadh,  mar  a  thug  mi 
dhuit-sa. 

15  Nach  'eil  e  ceadaichte 
dhomh-sa  an  ni  a  's  toil  leam  a 
dhèanamh  ri  mo  chuid  fèin  ?  am 
bheil  do  shùil-sa  olc,  air  son  gu 
bheil  mise  maith  ? 

16  Mar  sin  bithidh  an  dream 
dheireannach  air  thoiseach,  agus 
an  dream  a  ta  air  thoiseach  air 
dheireadh :  oir  a  ta  mòran  air 
an  gairm,  ach  beagan  air  an 
taghadh. 

17  Agus  a'  dol  do  Iosa  suas 
gu  Ierusalem,  thug  e  an  dà 
dheisciobul  deug  leis  a  leth- 
taobh  auns  an  t-slighe,  agus 
thubhairt  e  riu, 

18  Feuch,  a  ta  sinn  a  dol  suas 
gu  Ierusalem ;  agus  bithidh  Mac 
an  duine  air  a  bhrath  thairis  do 
na  h-àrd-shagartaibh,  agus  do 
na  sgrìobhaichibh,  agus  dìtidh 
iad  chum  bàis  e. 

19  Agus  bheir  iad  thairis  e 
do  na  Cinnich  chum  fanoid  a 
dhèanamh  air,  agus  chum  a 
sgiùrsadh,  agus  a  chèusadh : 
ach  an  treas  là  eiridh  e  a  rìs. 

20  An  sin  thàinig  d'a  ionn- 
suidh  màthair  cloinne  Shebede, 
maille  r'  a  mic,  a'  toirt  aoraidh 
dha,  agus  ag  iarraidh  ni  àraidh 
air. 

21  Agus  thubhairt  e-san  rithe, 
Ciod  a  b'  àill  leat  ?  Thubhairt  i 
ris,  Abair  gu  'n  suidh  iad  so  mo 
dhithis  mhac,  fear  aca  air  do 
làimh  dheis,  agus  fear  eile  air 
do  ìàimh  chlì,  a'  d'  rìoghachd. 

22  Ach  fhreagair  Iosa  agus 
thubhairt  e,  Cha  'n  'eil  fhios  ag- 
aibh  ciod  a  ta  sibh  ag  iarraidh. 
Am  bheil  sibh  comasach  air  a' 
chupan  sin  òl  a  dh'  òlas  mise, 
agus  a  bhi  air  bhur  baisteadh 
leis  a'  bhaisteadh  leis  am  baist- 
ear  mise  ?  Thubhairt  iad  ris,  A 
ta  sinn  comasach. 

23  Agus  thubhairt  e-san  riu, 
Olaidh  sibh  gu  deimhin  do  m' 
chupan-sa  agus  baistear  sibh 
leis  a'  bhaisteadh  leis  am  baist- 


ear  mise :  ach  suidhe  air  mo 
làimh  dheis  agus  chlì,  cha 
leamsa  sin  a  thabhairt,  ach 
dhoibh-san  d'  am  bheil  e  air  ull- 
uchadh  le  m'  Athair-sa. 

24  Agus  'nuair  a  chual  an 
deichnear  so,  bha  iad  diombach 
air  an  dithis  bhràithre. 

25  Ach  ghairm  losa  iad  d'a 
ionnsuidh,  agus  thubhairt  e,  A 
ta  fhios  agaibh  gu  bheil  aig 
uachdaranaibh  nan  Cinneach 
tighearnas  orra,  agus  gu  bheil  aig 
an  daoinibh  mòra  smachd  orra. 

26  Ach  mar  sin  cha  bhi  e  'nur 
measg-sa :  ach  ge  b'e  neach  le'm 
b'  àill  a  bhi  mòr  'nur  measg, 
biodh  e  dhuibh  'na  fhear-frith- 
ealaidh. 

27  Agus  ge  air  bith  le'm  b'àill 
toiseach  a  bhi  aige  'nur  measg, 
biodh  e-san  'na  sheirbhiseach 
dhuibh : 

28  Amhuil  mar  nach  d'thàinig 
Mac  an  duine  chum  gu'n  dèan- 
tadh  frithealadh  dha,  ach  a 
dhèanamh  frithealaidh,  agus  a 
thabhairt  'anama  fe'in  mar  èiric 
air  son  mhòran. 

29  Agus  ag  dol  a  mach  dhoibh 
à  Iericho,  lean  sluagh  mòr  e  : 

30  Agus,  feuch,  dithis  dhaoine 
dalla,  a  bha  'nan  suidhe  ri 
taobh  na  slighe,  'nuair  a  chual 
iad  gu'n  robh  Iosa  a'  dol  seach- 
ad,  ghlaodh  iad,  ag  ràdh,  Dèan 
tròcair  oirnne,  a  Thighearn,  a 
Mhic  Dhaibhidh. 

31  Agus  chronuich  an  sluagh 
iad,  chum  gu  'm  biodh  iad  'nan 
tosd :  ach  is  mòid  a  ghlaodh 
iadsan,  ag  ràdh,  Dèan  tròcair 
oirnn,  a  Thighearn,  a  Mhic 
Dhaibhidh. 

32  Agus  sheas  Iosa,  agus 
ghairm  e  iad^  agus  thubhairt  e, 
Ciod  is  àill  leibh  mise  a  dhèan- 
amh  dhuibh  ? 

33  Thubhairt  iadsan  ris,  A 
Thighearn,  ar  sùilean  a  bhi  air 
am  fosgladh. 

34  Agus  ghabh  Iosa  truas 
dhiubh,  agus  bhean  e  r'  an  sùil- 
ìbh  :  agus  air  ball  thàinig  radh- 
arc  d'  an  sùilibh,  agus  lean  iad  e. 

CAIB.  XXI. 

A  GUS  an  uair  a  dhruid  iad  ri 
■^*-  Ierusalem,  agus  a  thàinig 
iad  gu  Betphage,  gu  sliabh  nan 
crann-oladh,  an  sin  chuir  Iosa 
dithis  d'  a  dheisciobluibh  uaith, 

2  Ag  ràdh  riu,  Rachaibh  do  'n 
bhaile  a  ta  thall  fa  'ur  comhair, 
agus  air  ball  gheibh  sibh  asal 
ceangailte  ann,  agus  loth  maille 
rithe :  fuasglaibh,  agus  thug- 
aibh  a  m'  ionnsuidh-sa  iad. 

3  Agus  ma  labhras  aon  duine 
ni  air  bith  ribh,  abraibh,  Gu 
bheil  feum  aig  an  Tighearn  orra; 
agus  cuiridh  e  uaith  air  ball 
ìad. 

4  Rinneadh  na  nithe  so  uile, 
chum  gu  'n  coimhliontadh  an  ni 
a  labhradh  leis  an  fhàidh  ag 
ràdh, 

5  Innsibh  do  nighean  Shioin, 
Feuch,  a  ta  do  Rìgh  a'  teachd 
a  d'  ionnsuidh  gu  ciùin,  agus 
e'  na  shuidhe  air  asail,  agus  air 
loth  mac  na  h-asail. 

6  Agus  dh'  imich  na  deis- 
ciobuil,  agus  rinn  iad  mar  a  dh'- 
àithn  Iosa  dhoibh  ; 

7  Agus  thug  iad  an  asal  agus 
an  loth  leo,  agus  chuir  iad  am 
falluinnean  orra,  agus  chuir  iad 
esan  'na  shuidhe  air  am  muin. 

8  Agus  sgaoil  mòr-shluagh  am 
falluinnean  air  an  t-slighe;  agus 
gheàrr  dream  eìle  geuga  do  na 
crannaibh,  agus  leag  iad  air  an 
t-slighe  iad. 

9  Agus  thog  an  sluagh  a  bha 
roimhe  agus  'na  dhèigh  iolach, 
ag  ràdh,  Hosanna  do  Mhac 
Dhaibhidh:  beannaichte  gurobh 
an  Tì  a  thig  ann  an  ainm  an 
Tighearna;  Hosanna  anns  na 
h-àrdaibh. 

10  Agus  'nuair  thàinig  e  steach 


do  Ierusalem,   ghluaiseadh  am 
baile  uile,  ag  ràdh,  Cò  e  so  ? 

11  Agus  thubhairt  an  sluagh, 
Is  e  so  Iosa  am  fàidh  o  Nasaret 
Ghalile. 

12  Agus  chaidh  Iosa  a  steach 
do  theampull  Dè,  agus  thilg 
e  mach  iadsan  uile  a  bha  reic 
agus  a'  ceannach  anns  an  team- 
pull,  agus  thilg  e  bùird  luchd- 
malairt  an  airgid  thairis,  agus 
caithriche  luchd-reicidh  nan 
columan. 

13  Agus  thubhairt  e  riu,  A 
ta  e  sgrìobhta,  Goirear  tigh  ùr- 
nuigh  do  m'  thigh-sa  ;  ach  rinn 
sibhse  'na  gharaidh  luchd-reub- 
ainn  e. 

14  Agus  thàinig  na  doill  agus 
na  bacaich  d'  a  ionnsuidh  anns 
an  teampull,  agus  shlànuich  e 
iad. 

15  Agus  an  uair  a  chunn- 
aic  na  h-àrd-shagairt  agus  na 
sgrìobhaichean  na  gnìomharan 
iongantach  a  rinn  e,  agus  a' 
chlann  a'  glaodhaich  san  team- 
pull,  agus  ag  ràdh,  Hosanna  do 
mhac  Dhaibhidh,  bha  corruich 
mhòr  orra. 

16  Agus  thubhairt  iad  ris, 
An  cluinn  thu  ciod  a  ta  a 
mhuinntir  sin  ag  ràdh  ?  Agus 
thubhairt  Iosa  riu,  A  ta  mi 
cluinntinn;  nach  do  leugh  sibhse 
riamh,  A  beul  naoidhean  agus 
chìochran  choimhlion  thu  mol- 
adh? 

17  Agus  an  uair  a  dh'  fhàg  e 
iad,  chaidh  e  mach  as  a'  bhaile 
gu  Betani,  agus  dh'  f  han  e  an 
sin. 

18  Agus  an  uair  a  phill  e  chum 
a'  bhaile  air  mhaduinn,  bha  ocras 
air. 

19  Agus  air  dha  crann-fìge 
fhaicinn  air  an  t-slighe,  thàin- 
ig  e  d'  a  ionnsuidh,  agus  cha 
d'  f  huair  e  ni  air  bith  àir,  ach 
duilleach  a  mhàin;  agus  thu- 
bhairt  e  ris,  Na  fàsadh  toradh  o 

so  suas  gu    bràth  ort.      Agus 
chrìon  an  crann-fìge  air  ball. 

20  Agus  an  uair  a  chunnaic  na 
deisciobuil  e,  ghabh  iadiongant- 
as,  ag  ràdh,  Cia  luath  a  shearg 
an  crann-fìge  as? 

21  Agus  fhreagair  Iosa  agus 
thubhairt  e  riu,  Gu  deimhin  a  ta 
mi  ag  ràdh  ribh,  ma  bhitheas 
creidimh  agaibh,  agus  nach  bi 
sibh  fo  amharus,  cha  'n  e  mhàin 
gu'n  dèan  sibh  an  ni  a  rinneadh 
do  'n  chrann-f  hìge,  ach  mar  an 
ceudna  ma  their  sibh  ris  a' 
bheinn  so,  Togar  thu,  agus  tilg- 
ear  san  fhairge  thu,  bithidh  e 
dèanta: 

22  Agus  ge  b'  e  air  bith  nithe 
a  dh'iarras  sibh  ann  bhur  n-ùr- 
nuigh,  ma  chreideas  sibh,  gheibh 
sibh  iad. 

23  Agus  an  uair  a  thàinig  e 
do'nteampull,  thàinig  na  h-àrd- 
shagairt  agus  seanairean  a'  pho- 
buill  d'  a  ionnsuidh,  agus  e  a' 
teagasg,  ag  ràdh  ris,  Ciod  e  an 
t-ùghdarras  leis  am  bheil  thusa 
a'  dèanamh  nan  nithe  so  ?  agus 
cò  thug  an  cumhachd  so  dhuit  ? 

24  Agus  fhreagair  Iosa  agus 
thubhairt  e  riu,  Feòraichidh 
mise  mar  an  ceudna  aon  ni 
dhibh-sa,  agus  ma  dh'  innseas 
sibh  dhomh  e,  innsidh  mise 
dhuibh-sa  air  mhodh  ceudna  cia 
an  t-ùghdarras  leis  am  bheil  mi 
dèanamh  nan  nithe  so. 

25  Baisteadh  Eoin,  cia  as  a 
thàinig  e  ?  O  nèamh,  no  o 
dhaoinibh?  Ach  reusonaich  iad- 
san  'nam  measg  fèin,  ag  ràdh, 
Ma  their  sinn,  O  nèamh,  their 
esan  ruinn,  C'ar  son  ma  seadh 
nach  do  chreid  sibh  e  ? 

26  Ach  ma  their  sinn,  O 
dhaoinibh,  a  ta  eagal  a'  phobuill 
oirnn;  oir  a  ta  meas  fàidh  aig 
gach  uile  dhuine  air  Eoin. 

27  Agus  fhreagair  iad  Iosa, 
agus  thubhairt  iad,  Cha  'n  'eil 
'fhios  againn.     Agus  thubhairt 


esan  riu  Ni  mò  dh'  innseas  mise 
dhuibh-sa  cia  an  t-ùghdarras 
leis  am  bheil  mi  dèanamh  nan 
nithe  so. 

28  Ach  ciod  i  bhur  barail-sa  ? 
Bha  aig  duine  àraidh  dithis 
mhac,  agus  thàinig  e  dh'  ionn- 
suidh  a'  cheud  mhic,  agus  thu- 
bhairt  e,  A  mhic,  imich,  dèan 
obair  an  diugh  a'  m'  ghàradh 
fiona. 

29  Agus  fhreagair  esan  agus 
thubhairt  e,  Cha  dèan  :  ach  'na 
dheigh  sin,  ghabh  e  aithreachas 
agus  dh'  imich  e. 

30  Agus  thàinig  e  gus  an  dara 
rnac,  agus  thubhairt  e  mar  an 
ceudna.  Agus  fhreagair  esan 
aafus  thubhairt  e,  Thèid,  a 
Thighearn;  gidheadhcha  deach- 
aidh  e. 

31  Cò  do  'n  dithis  a  rinn  toil 
'athar  ?  Thubhairt  iadsan  ris, 
An  ceud  fhear.  Thubhairt 
Iosa  riu,  Gu  firinneach  tha  mise 
ag  ràdh  ribh,  gu  'n  tèid  na  cìs- 
mhaoir  agus  na  strìopaichean  do 
rìoghachd  Dhè  roimhibh-sa. 

32  Oir  thàinig  Eoin  do  'ur  n- 
ionnsuidh  an  slighe  na  fireant- 
achd,  agus  cha  do  chreid  sibh  e: 
ach  chreid  na  cìs-mhaoir  agus 
na  strìopaichean  e.  Agus  ged 
chunnaic  sibhse  so,  cha  do  ghabh 
sibh  aithreachas  'na  dheigh  sin, 
a  chum  gu  'n  creideadh  sibh  e. 

33  Eisdibh  ri  cosamhlachd 
eile  :  Bha  fear-tighe  àraidh  ann, 
a  phlannduich  fion-lios,  agus 
chuir  e  gàradh  m'  a  thimchioll, 
agus  chladhaich  e  ionad-bruth- 
aidh  an  fhìona  ann,  agus  thog  e 
tùr,  agus  shuidhich  e  air  tuath 
e  ;  agus  chaidh  e  fèin  air  choig- 
rich. 

34  Agus  an  uair  a  dhruid  riu 
àm  an  toraidh,  chuir  e  a  sheirbh- 
isich  a  dh'  ioDnsuidh  na  tuatha, 
a  dh'  fhaotainn  a  thoraidh. 

3.5  Agus  rug  an  tuath  air  a 
sheirbhisich,  agus  ghabh  iad  air 

fear  dhiubh,  agus  mhavbh  iad 
fear  eile,  agus  chlach  iad  fear 
eile. 

3G  A  rìs,  chuir  e  seirbhisich 
eile  uaith,  tuilleadh  na,  sa'  cheud 
chuideachd ;  agus  rinn  iad  orra- 
san  mar  an  ceudna. 

37  Ach  ma  dheireadh,  chuir  e 
a  mhac  fèin  d'an  ionnsuidh,  ag 
ràdh,  Bheir  iad  urram  do  mo 
mhac. 

38  Ach  an  uair  a  chunnaic  an 
tuath  am  mac,  thubhairt  iad 
eatorra  fèin,  'S  e  so  an  t-Oighre, 
thigibh,marbhamaide,  agusglac- 
amaid    'oighreachd-san    dhuìnn 

fèin. 

39  Agus  rug  iad  air,  agus  thilg 
iad  a  mach  as  an  fhìon-lios  e, 
agus  mharbh  iad  e. 

40  Air  an  aobhar  sin  an  uair 
a  thig  Tighearn  an  fhion-Hos 
sin,  ciod  a  ni  e  ris  an  tuath  sin? 

41  Thubhairt  iad  ris,  Sgrios- 
aidh  e  gu  truagh  na  droch 
dhaoine  sin,  agus  suidhichidh  e 
am  fion-lios  air  tuath  eile,  a 
bheir  a  thoraidh  dha  'nan  aim- 
siribh  fèin. 

42  Thubhairt  Iosa  riu,  Nach 
do  leugh  sibh  riamh  anns  na 
sgrìobtuiribh,  A'  chlach  a  dhiùlt 
na  clachairean,  rinneadh  i  'na 
cloich-chinn  na  h-oisne  :  's  e  an 
Tighearn  a  rinn  so,  agus  a  ta 
e  iongantach  'nar  sùilibh-ne  ? 

43  Uime  sin  tha  mi  ag  ràdh 
ribh,  Gu'n  toirear  rìoghachd 
Dhè  uaibhse,  agus  gu'n  toirear 
do  chinneach  eile  ì,  a  bheir  a 
toraidh  uatha. 

44  Agus  ge  b'e  neach  a  thuit- 
eas  air  a'  chloich  so,  brisear  e  ; 
ach  ge  b'e  air  an  tuit  i,  ni  i  mìn- 
luaithre  dheth. 

45  Agus  an  uair  a  chuala  na 
h-àrd  shagairt  agus  na  Phairis- 
ich  a  chosamhlachda-san,  thuig 
iad  gu'm  b'ann  mu'n  timchioll 
fein  a  iabhair  e. 

46  Ach  an  uair  bu  mhiann  leo 


breith  air,  bha  eagal  a'  phobuill 
orra,  oir  bha  meas  fàidh  ac'  air- 
san. 

CAIB.  XXII. 

\  GUS  fhreagair  Iosa,  agus 
-^*-  labhair  e  riu  a  rìs  ann  an 
cosamhlachdaibh,  ag  ràdh, 

2  Is  cosmhuil  rìoghachd  nèimh 
ri  rìgh  àvaidh,  a  rinn  banais- 
phòsaidh  d'a  mhac  fèin  ; 

3  Agus  chuir  e  a  sheirbhisich 
a  ghairm  na  muinntir  a  fhuair 
cuireadh  chum  na  bainnse :  ach 
cha  b'àill  leo-san  teachd. 

4  A  rìs,  chuir  e  d'  an  ionn- 
suidh  seirbhisich  eile,  ag  ràdh, 
Abraibh-sa  ris  a'  mhuinntir 
d'an  d'thugadh  cuireadh,  Feuch, 
dheasaich  mi  mo  dhìnneir :  a  ta 
mo  dhaimh  agus  mo  sprèidh 
bhiadhta  air  am  marbhadh,  ag- 
us  a  ta  na  h-uile  nithe  ullamh ; 
thigibh  chum  na  bainnse. 

5  Ach  chuir  iadsan  an  suarach- 
as  e,  agus  dh'imich  iad  rompa, 
fear  dhiubh  d'a  fhearann,  agus 
fear  eile  chum  a  cheannachd : 

6  Agus  rug  a'  chuid  eile 
dhiubh  air  a  sheirbhisich,  agus 
thug  iad  masladh  dhoibh,  agus 
mharbh  siad  iad. 

7  Ach  an  uair  a  chual  an 
rìgh  so  ghabh  e  fearg ;  agus 
chuir  e  'armailtean  uaithe,  agus 
sgrios  e  an  luchd-mortaidh  sin, 
agus  loisg  e  am  baile-san. 

8  An  sin  thubhairt  e  r'a 
sheirbhisich,  Gu  firinneach  a  ta 
a'  bhanais  ullamh,  gidheadh  an 
dream  a  fhuair  cuireadh  cha 
b'airidh  iad  air. 

9  Air  an  aobhar  sin  imichibh- 
sa  gus  na  rathaidibh  mòra,  agus 
a  lìon  daoine  's  a  gheibh  sibh, 
cuiribh  iad  chum  na  bainnse. 

10  Agus  chaidh  na  seirbhis- 
ich  sin  a  mach  air  na  rathaid- 
ibh,  agus  chruinnich  iad  gach 
uile  neach  a  fhuair  iad,  eadar 
olc  agus  mhaith :   agus  lìonadh 

tigh  na  bainnse  le  muinntir  a 
shuidh  chum  bìdh. 

11  Agus  air  dol  a  steach  do'n 
rìgh  a  dh'fhaicinn  nan  aoidh- 
ean,  chunnaic  e  an  sin  duine  aig 
nach  robh  trusgan  na  bainnse 
uime  : 

12  Agus  thubhairt  e  ris,  A 
cbaraid,  cionnus  a  thàinig  thusa 
steach  an  so,  gun  trusgan  na 
bainnse  umad  ?  Acb  dh'fhan 
esan  'na  thosd. 

13  An  sin  thubhairt  an  rìgh 
ris  na  seirbhisich,  Air  a  cheang- 
al  duibh  eadar  chosan  agus  làmh- 
an,  togaibh  leibh  e,  agus  tilgibh 
e  anns  an  dorchadas  iomallach  : 
an  sin  bithidh  gul  agus  gìosgan 
fbiacal. 

14  Oir  a  ta  mòran  air  an 
gaìrm,  acb  beagan  air  an  tagh- 
adb. 

15  An  sin  dh'  imich  na  Phair- 
ìsich,  agus  ghabh  iad  comhairle 
cionnus  a  dh'fheudadh  iad  esan 
a  ribeadh  'na  chainnt. 

16  Agus  chuir  iad  d'a  ionn- 
suidh  an  deisciobuil  fèin,  maille 
ri  luchd-leanmhuinn  Heroid,  ag 
ràdh,  A  mhaighstir,  a  ta  fhios 
againn  gu  bheil  thusa  fior,  agus 
gu  bheil  thu  teagasg  slighe  Dhè 
ann  am  firinn,  agus  nach  'eil 
suim  agad  do  dhuine  sam  bith : 
oir  cha'n  'eil  thu  ag  amharc  air 
pearsaibh  dhaoine. 

17  Uime  sin  innis  dhuinne  do 
bbarail,  Am  bheil  e  ceaduichte 
cìs  a  thabhairt  do  Cheasar,  no 
nach  'eil  ? 

18  Ach  air  tuigsinn  am  mì- 
ruin  a  db'Iosa,  thubhairt  e,  C'ar 
son  a  ta  sibh  ga  m'  bhuaireadh, 
a  chealgaìrean  ? 

19  Nochdaibh  dbomhsa  air- 
giod  na  cìse.  Agus  thug  iad  d'a 
ionnsuidh  peghinn. 

20  Agus  thubhairt  e  riu,  Cò 
dha  a  bhuineas  an  dealbh  so, 
agus  an  sgrìobhadh  a  ta  ma  thìm- 
chioll  ? 


21  Thubhairt  iadsan  ris,  Do 
Cheasar.  An  sin  thubhairt  esan 
riu,  Thugaibh  uime  sin  do 
Cheasar  na  nithe  a's  le  Ceasar  ; 
agus  do  Dhia,  na  nithe  a's  le 
Dia. 

22  Agus  an  uair  a  chual  iad 
so,  ghabh  iad  iongantas,  agus 
dh'fhag  iad  e,  agus  dh'imich 
iad  rompa. 

23  Air  an  là  sin  fèin  thàinig 
d'a  ionnsuidh  na  Sadusaich,  a 
their  nach  'eil  aiseirigh  ann,  ag- 
us  chuir  iad  ceisd  air, 

24  Ag  ràdh,  A  mhaighstir, 
thubhairt  Maois,  Ma  gheibh 
duine  bàs  gun  chlann  aige,  gur 
còir  d'a  bhràthair  a  bhean-san 
a  phòsadh  a  dhlighe  dàimhe,  ag- 
us  sliochd  a  thogail  d'a  bhràtb- 
air. 

25  A  nis  bha  seachdnar 
bhràithre  'nar  measg-ne  ;  agus 
air  do'n  cheud  fhear  dhiubh 
bean  a  phòsadh,  fhuair  e  bàs, 
agus  do  bhrìgh  nach  robh  sliochd 
aige,  dh'fhàg  e  a  bhean  d'a 
bhràthair. 

26  Agus  thachair  mar  an  ceud- 
na  do'n  dara,  agus  do'n  treas 
bràthair,  gu  ruig  an  seachdamh. 

27  Agus  'nan  dèigh  uile  fhuair 
a'  bhean  bàs  mar  an  ceudna. 

28  Air  an  aobhar  sin  anns  an 
aiseirigh,  cò  do'n  t-seachdnar 
d'am  bean  i  ?  Oir  bha  i  aca  uile. 

29  Agus  fhreagair  losa  agus 
thubhairt  e  riu,  A  ta  sibh  'air 
seacharan,  gun  eòlas  agaibh  air 
na  sgriobtuiribh  no  air  cumh- 
achd  Dhè : 

30  Oir  anns  an  aiseirigh  cha 
dèan  iad  pòsadh,  ni  mò  a  bheìr- 
ear  am  pòsadh  iad ;  ach  a  ta 
iad  mar  aingil  Dhè  air  nèamh. 

31  Ach  mu  thimchioll  aiseir- 
igh  nam  marbh,  nach  do  leugh 
sibh  an  ni  sin  a  labhradh  ribh  le 
Dia,  ag  ràdh, 

32  Is  mise  Dia  Abrahaim, 
agus   Dia  Isaaic,  agus  Dia  Ia« 

coib  ?    cha  'n  e   Dia,   Dia  nam 
marbh,  ach  nam  beò. 

33  Agus  an  uair  a  chual  am 
pobull  so,  ghabh  iad  iongantas 
r'  a  theagasg-san. 

34  Ach  an  uair  a  chuala  na 
Phairisich  gu  'n  do  chuir  e  na 
Sadusaich  'nan  tosd,  chruinnich- 
eadh  iad  an  ceann  a  chèìle. 

35  An  sin  chuir  neach  àraidh 
dhiubh,  a  b'  fhear  teagaisg  an 
lagha,  ceisd  air,  'ga  dhearbhadh, 
agus  ag  ràdh, 

36  A  mhaighstir,  cia  i  an 
àithne  a's  mò  san  lagh? 

37  Thubhairt  losa  ris,  Gràdh- 
aichidh  tu  an  Tighearn  do  Dhia 
le  t'uile  chridhe,  agus  le  t'uile 
anam,  agus  le  t'uile  inntinn. 

38  Is  i  so  a'  cheud  àithne  ag- 
us  an  àithne  mhòr. 

39  Agus  is  cosmhuil  an  dara 
rithe  so,  Gràdhaichidh  tu  do 
choimhearsnach  mar  thu  fein. 

40  Air  an  dà  àithne  so  tha'n 
lagh  uile,  agus  na  fàidhean  an 
crochadh. 

41  Ach  air  do  na  Phairisich 
bhi  cruinn  an  ceann  a  chèile, 
dh'fheòraich  Iosa  dhiubh, 

42  Ag  ràdh,  Ciod  i  bhur  bar- 
ail-sa  mu  thimchioll  Chrìosd  ? 
cò  d'am  mac  e  ?  thubhairt  iad- 
san  ris,  Do  Dhaibhidh. 

43  Thubhairt  esan  riu,  Cionn- 
us  ma  seadh  a  ghoireas  Daibh- 
idh  san  spiorad  a  Thighearna 
dheth,  ag  ràdh, 

44  Thubhairt  an  Tighearn 
ri  m'  Thighearn,  Suidh  air  mo 
làimh  dheis,  gus  an  cuir  mi  do 
naimhdean  'nan  stol  fo  d'  chos- 
aibh  ? 

45  Air  an  aobhar  sin  ma 
ghoireas  Daibhidh  a  Thighearn 
dheth,  cionnus  is  mac  dha  e  ? 

46  Agus  cha  b'urrainn  aon 
neach  freagradh  sam  bith  a 
thabhairtair;  nimòabhachridhe 
aig  aon  neach  o'n  là  sin  suas  ni 
air  bith  fheòraich  dheth. 

A  N  sin  labhair  Iosa  ris  an 
-^*-  t-sluagh,  agus  r'a  dheisciob- 
luibh  fèin, 

2  Ag  ràdh,  a  ta  na  sgriobh- 
aichean  agus  na  Phairisich  'nan 
suidhe  ann  an  caithir  Mhaois  : 

3  Air  an  aobhar  sin  na  h-uile 
nithe  dh'iarras  iad  oirbh-sa  a 
choimhead,  coimhidibh  agus 
dèanaibh  iad;  ach  na  dèanaibh 
a  reir  an  oibre :  oir  their  iad, 
agus  cha  dèan  iad. 

4  Oir  ceanglaidh  iad  uallaiche 
troma,  agus  do-iomchar,  agus 
cuiridh  siad  iad  air  guailnibh 
dhaoine  ;  gidheadh  cha  charuich 
iad  fèin  iad  le  h-aon  d'am  meur- 
aibh. 

5  Ach  an  oibre  uile  a  ta  iacl 
a'  dèanamh  chum  a  bhi  air  am 
faicinn  le  daoinìbh :  ni  iad  am 
philacteridh  leathan,  agus  iom- 
all  an  eudaich  mòr  ; 

6  Agus  is  ionmhuinn  leo  na 
ceud  ionada-suidhe  anns  na  fèill- 
ibh,  agus  na  ceud  chaithriche 
anns  na  coimhthionalaibh, 

7  Agus  fàilte  fhaghail  air  na 
margaibh,  agus  daoine  a  ghairm 
Rabbi,  Rabbi  dhiubh. 

8  Ach  na  goirear  Rabbi 
dhibhse :  oir  is  aon  àrd-mhaigh- 
stìr  a  ta  agaibh,  Crìosd;  agus 
is  bràithre  sibh  fèin  uile. 

9  Agus  na  goiribh  bhur  n-ath- 
air  do  dhuine  sam  bith  air  thal- 
amh  :  oir  is  aon  Athair  a  ta  ag- 
aibh,  a  ta  air  nèamh. 

10  Cha  mhò  a  ghoirear  àrd- 
mhaighstirean  dhibh :  oir  is  aon 
àrd-mhaighstir  a  ta  agaibh, 
Crìosd. 

1 1  Ach  an  tì  a's  mò  'nur  measg, 
bithidh  e  'na  òglach  agaibh. 

12  Agus  ge  b'e  neach  a  dh'- 
àrdaicheas  e  fèin,  ìslichear  e; 
agus  ge  b'e  neach  a  dh'ìslich- 
eas  e  fèin,  àrdaichear  e. 

13  Ach  is  an-aoibhinn  dhuibh- 
sa,  a  sgrìobhaichean  agus  Phair- 

ìseacha.achealgairean,  dobhrìgh 
gu  bheil  sibh  a'  druideadh  rìogh- 
achdnèimh  an  aghaidh  dhaoine  : 
oir  cha  tèid  sibh  fèin  a  steach, 
agus  cha'n  fhulaing  sibh  do'n 
dream  a  ta  dol  a  stigh  dol  ann. 

14.  Is  an-aoibhinn  dhuibh,  a 
sgrìobhaichean  agus  Phairis- 
eacha,  a  chealgairean ;  oir  a  ta 
sibh  ag  itheadh  suas  tighean 
bhantrach,  agus  air  sgàth  deadh 
choslais  a'  dèanamh  ùrnuighean 
fada;  uime  sin  gheibh  sibh  an 
damnadh  a's  mò. 

15  Is  an-aoibhinn  dhuibh,  a 
sgrìobhaichean  agus  Phairis- 
eacha.achealgairean;  oircuaìrt- 
ichidh  sibh  muir  agus  tìr  chum 
aon  duine  a  dhèanamh  do  bhur 
creidimh  fein  ;  agus  an  uair  a 
bhitheas  e  dèanta,  ni  sibh  mac 
ìfrinn  dheth  dà  uair  ni's  mò  na 
sibh  fèin. 

16  Is  an-aoibhinn  dhuibh,  a 
chinn-iùil  dhalla,  a  their,  Ge  b'e 
duine  a  bheir  mionnan  air  an 
teampull,  cha  ni  air  bith  sin : 
ach  ge  b'e  bheir  mionnan  air 
òr  an  teampuill,  a  ta  e  ceang- 
ailte. 

17  Amadana,  agus  a  dhaoine 
dalla  !  oir  cò  aca  is  mò  an  t-òr 
no  an  teampull  a  ta  naomhach- 
adh  an  òir  ? 

18  Agus,  ge  b'e  bheir  mionn- 
an  air  an  altair,  cha'n  'eil  suim 
ann :  ach  ge  b'e  bheir  mionnan 
air  an  tiodhlac  a  ta  oirre,  a  ta  e 
ceangailte. 

19  Amadana,  agus  a  dhaoine 
dalla  !  oir  cò  aca  is  mò  an  tiodh- 
lac,  no'n  altair  a  ta  naomhach- 
adh  an  tiodhlaic? 

20  Air  an  aobhar  sin  ge  b'e 
mhionnaicheas  air  an  altair,  a  ta 
e  a'  mionnachadh  oirre  fèin,  agus 
air  gach  ni  a  ta  oirre. 

21  Agus  ge  b'e  mhionnaich- 
eas  air  an  teampull,  a  ta  e  a' 
mionnachadh  airsan,  agus  air  an 
Tì  a  ta  'na  chòmhnuidh  ann. 


22  Agus  ge  b  e  neach  a 
mhionnaicheas  air  nèamh,  a  ta  e 
a'  mionnachadh  air  rìgh-chaith- 
ir  Dhè,  agus  airsan  a  ta  'na 
shuidhe  oirre. 

23  Is  an-aoibhinn  dhuibh,  a 
sgrìobhaichean  agus  Phairis- 
eacha,  a  chealgairean ;  oir  a  ta 
sibh  a'  toirt  an  deachamh  as  a' 
mhionnt,  agus  an  anise,  agus  a' 
chuimin,  agus  dhìobair  sibh  nithe 
cudthromach  an  lagha,  cothrom, 
tròcair,  agus  firinn :  bu  chòir 
dhuibh  iad  so  a  dhèanamh,  agus 
gun  iad  sud  fhàgail  gun  dèan- 
amh. 

24  A  chinn-iùil  dhalla,  a  shìol- 
aidheas  a'  mhìn-chuileag,  agus  a 
shluigeas  an  càmhal. 

25  Is  an-aoibhinn  dhuibh, 
a  sgrìobhaichean  agus  Phairis- 
eacha,  a  chealgairean ;  oir 
glanaidh  sibh  an  taobh  a  muigh 
do'n  chupan,  agus  do'n  mhèis, 
ach  a  ta  iad  an  taobh  a  stigh 
làn  do  reubainn,  agus  do  eu- 
coir. 

26  Phairisich  dhoill,  glan  air 
tùs  an  taobh  a  stigh  do'n  chup- 
an  agus  do'n  mhèis,  chum  gu'm 
bi  an  taobh  a  muigh  dhiubh 
glan  mar  an  ceudna. 

27  Is  an-aoibhinn  dhuibh,  a 
sgrìobhaichean  agus  Phairis- 
eacha,  a  chealgairean :  oir  is 
cosmhuil  sibh  ri  uaighibh  geal- 
aichte,  a  ta  deadh-mhaiseach  air 
an  taobh  a  muigh,  ach  air  an 
taobh  a  stigh  a  ta  làn  do 
chnàmhaibh  dhaoinemarbha,ag- 
us  do'n  uile  shalachar. 

98  Mar  an  ceudna  a  ta  sibhse 
an  leth  a  muigh  am  fianuis 
dhaoine  ann  an  coslas  fhìreana, 
ach  san  taobh  a  stigh  làn  ceilg, 
agus  eusaontais. 

29  Is  an-aoibhinn  dhuibh,  a 
sgrìobhaichean  agus  Phairis- 
eacha,  a  chealgairean ;  oir  a  ta 
sibh  a'  togail  àitean  adhlacaidh 
nam  fàidhean,  agus  a'  dèanamh 

leac-lithidh  nam  firean  deadh- 
mhaiseach, 

30  Agus  ag  ràdh,  Nam  bith- 
eamaid  ann  an  làithibh  ar  n- 
aithriche,  cha  bhitheamaid  com- 
pàirteach  riu  am  fuil  nam  fàidh- 
ean. 

31  Mar  sin  a  ta  sibh  'nur 
fianuisibh  'nur  n-aghaidh  fèin, 
gur  sibh  clann  na  muinntir  a 
mharbh  na  fàidhean. 

32  Mar  sin  lìonaibh-sa  suas 
tomhas  bhur  n-aithriche. 

33  A  nathraiche,  a  shìol  nan 
nathraiche  nimhe,  cionnus  a 
dh'f  heudar  leibh  dol  as  o  dhamn- 
adh  ifrinn  ? 

34Airanaobharsinfeuch,cuir- 
eamsa  d'ur  n-ionnsuidh  fàidh- 
ean,  agus  daoine  glice,  agus 
sgrìobhaichean;  aguscuirfdhiubh 
marbhaidh  agus  cèusaidh  sibh, 
agus  cuid  dhiubh  sgiùrsaidh  sibh 
ann  bhur  sionagogaibh,  agus  ni 
sibh  geui--leanmhuinn  orra  o 
bhaile  gu  baile : 

35  Chum  gu'n  tig  oirbh  gach 
uile  f huil  fhìreanta  a  dhòirteadh 
air  an  talamh,  o  fhuil  Abeil 
fhìreanta,  gu  fuil  Shachariais, 
mhic  Bharachiais,  a  mharbh 
sibh  eadar  an  teampull  agus  an 
altair. 

36  Gu  firinneach  a  ta  mi  ag 
ràdh  ribh,  Gu'n  tig  na  nithe  so 
uile  air  a'  ghinealach  so. 

37  A  Ierusalem,  a  Ierusalem, 
a  mharbhas  na  fàidhean,  agus 
a  chlachas  an  dream  a  chuirear 
a  d'  ionnsuidh,  cia  minic  a  b'àill 
leam  do  chlann  a  chruinneach- 
adh  r'a  che'ile,  mar  a  chruinn- 
icheas  cearc  a  h-eoin  fuidh  a 
sgiathaibh,  agus  cha  b'àill  leibh  ! 

38  Feuch,  fàgar  bhur  tigh 
agaibh  'na  fhàsach. 

39  Oir  tha  mise  ag  ràdh  ribh, 
nach  faic  sibh  mise  o  so  suas, 
gus  an  abair  sibh,  Is  beannaichte 
an  Tì  a  thig  ann  an  ainm  an 
Tighearn. 

\  GUS  chaidh  Iosa  mach,  agus 
-^*-  dh'imich  e  o'n  teampuli  ; 
agus  thàinig  a  dheisciobuil  d'a 
ionnsuidh,  a  nochdadh  dha  ait- 
reabh  an  teampuill. 

2  Agus  thubhairt  Iosa  riu, 
Nach  faic  sibh  iad  so  uile  ? 
gu  firinneach  tha  mi  ag  ràdh 
ribh,  Nach  fàgar  clach  air 
muin  cloiche  an  so  nach  tilgear 
sìos. 

3  Agus  air  suidhe  dha  air 
sliabh  nan  crann-oladh,  thàinig 
a  dheisciobuil  d'a  ionnsuidh  an 
uaignidheas,  ag  ràdh,  lnnis 
dhuinne,  c'  uin'  a  thig  na  nithe 
sin  gu  crìch  ?  agus  ciod  e  comh- 
ara  do  theachd-sa,  agus  deiridh 
an  t-saoghail  ? 

4  Agus  fhreagair  Iosa  agus 
thubhairt  e  riu,  Thugaibh  an 
aire  nach  meall  aon  neach  sibh : 

5  Oir  thig  mòran  a'm'  ainm- 
sa,  ag  ràdh,  Is  mise  Crìosd ; 
agus  meallaidh  iad  mòran. 

6  Agus  cluinnidh  sibh  cog- 
anna,  agus  tuairisgeul  chog- 
anna  :  thugaibh  an  aire  nach  bi 
sibh  fo  amhluadh :  oir  is  èig- 
in  do  na  nithibh  sin  uile  teachd 
gu  crìch,  ach  cha'n  'eil  an  deir- 
eadh  ann  fathast. 

7  Oir  eiridh  cinneach  an  agh- 
aidh  cinnich,  agus  rìoghachd  an 
aghaidh  rìoghachd :  agus  bith- 
idh  gorta,  agus  plàighean,  agus 
criothanna-talmhainn  ann  am 
mòran  àitean. 

8  Agus  cha'n  'eil  annta  so  uile 
ach  toiseach  thruaighean. 

9  An  sin  bheir  iad  thairis  sibh 
chum  àmhghair,  agus  marbh- 
aidh  iad  sibh :  agus  bithidh 
fuath  aig  gach  uile  chinneach 
dhuibh  air  sgàth  m'  ainme-sa. 

10  Agus  an  sin  gabhaidh 
mòran  oilbheum,  agus  brathaidh 
iad  a  chèile,  agus  bithidh  fuath 
aca  d'a  chèile. 

11  Agus    èiridh    mòran   do 

fhàidhibh  breige,    agus    meall- 
aidh  iad  mòran. 

12  Agus  do  bhrìgh  gu'm  bi  an 
eucoir  air  a  meudachadh,  fuar- 
aichidh  gràdh  mhòran. 

13  Ach  ge  b'e  bhitheas  seas- 
mhach  chum  na  crìche,  's  e  so  a 
thèarnar. 

14  Agus  bithidh  soisgeul  so 
na  rìoghachd  air  a  shearmonach- 
adh  air  feadh  an  domhain  uile, 
mar  fhianuis  do  na  h-uile  chinn- 
ich  :  agus  an  sin  thig  an  deir- 
eadh. 

15  Air  an  aobhar  sin  an  uair 
a  chi  sibhse  gràineileachd  an 
lèir-sgrios,  air  an  do  labhair 
Daniel  am  fàidh,  'na  seasamh 
ann  an  ionad  naomh,  (tuigeadh 
an  tì  a  leughas,) 

16  An  sin  teicheadh  iadsan  a 
ta  ann  an  Iudea,  chum  nam 
beann : 

17  An  tì  a  ta  air  mullach  an 
tighe,  na  tigeadh  e  nuas  a 
thabhairt  ni  sam  bith  leis  as  a 
thigh  : 

18  Agus  an  tì  a  ta  sa'  mhach- 
air,  na  pilleadh  e  air  ais  a  thog- 
ail  'fhalluinn  leis. 

19  Agus  is  an-aoibhinn  do  na 
mnaibh  torrach,  agus  dhoibh-san 
a  bheir  cìoch  uatha  sna  làithibh 
sin. 

20  Ach  guidhibh-sa  gun  bhur 
teicheadh  a  bhi  sa'  gheamhradh, 
no  air  an  t-sàbaid  : 

21  Oir  anns  an  àm  sin  bith- 
idh  àmhghar  mòr  ann,  amhuil 
nach  robh  ann  o  thùs  an  domh- 
ain  gus  a  nis,  agus  nach  mò  a 
bhitheas  a  chaoidh. 

22  Agus  mur  biodh  na  làith- 
ean  sin  air  an  giorrachadh,  cha 
bhiodh  feoil  sam  bith  air  a 
tèarnadh:  ach  air  sonnan  daoine 
taghta  bithidh  na  làithean  sin 
air  an  giorrachadh. 

23  An  sin  ma  their  aon  duine 
ribh,  Feuch,  a  ta  Crìosd  an  so, 
no  an  sud  ;  na  creidibh  e : 


24.  Oir  èiridh  Crìosdan  brèige, 
agus  fàidhean  breige,  agus  ni 
iad  comharan  agus  mìorbhuilean 
mòra,  ionnus  gu  mealladh  iad, 
nam  feudadh  e  bhi,  na  daoine 
taghta  fèin. 

2.5  Feuch,  dh'innis  mi  dhuibh 
e  roimh-làimh. 

26  Uime  sin  ma  their  iadribh, 
Feuch,  a  ta  e  san  fhàsach,  na 
rachaibh  a  mach :  feuch,  a  ta  e 
sna  seòmraichibh  uaigneach,  na 
creidibh  sin. 

27  Oir  a  rèir  mar  a  thig  an 
dealanach  o'n  àird  an  ear,  agus 
a  dhealraicheas  i  gus  an  àird 
an  iar ;  mar  sin  mar  an  ceud- 
na  bhitheas  teachd  Mhic  an 
duine. 

28  Oir  ge  b'e  àit  am  bi  a 
chairbb,  is  ann  an  sin  a  chruinn- 
ichear  na  h-iolairean. 

29  Air  ball  an  deigh  trioblaid 
nan  làithean  ud,  dorchaichear  a' 
ghrian,  agus  cha  tabhair  a'gheal- 
ach  a  solus,  agus  tuitidh  na 
reultan  o  nèamh,  agus  bithidh 
cumhachdan  nan  nèamh  air  an 
crathadh. 

30  Agus  an  sin  foillsichear 
comhara  Mhic  an  duine  an 
nèamh :  agus  an  sin  ni  uile 
threubha  na  talmhainn  bròn, 
agus  chi  iad  Mac  an  duine  a* 
teachd  air  neulaibh  nèimh,  le 
cumhachd  agus  glòir  ro-mhòir. 

31  Agus  cuiridh  e  mach  'ain- 
gil  le  fuaim  mhòir  na  gall  truimp, 
agus  cruinnichidh  iad  a  shluagh 
taghta  o  na  ceithir  gaothaibh,  o 
leth-iomall  nèimh  gus  an  leth- 
iomall  eile. 

32  Ach  fòghlumaibh  cosamh- 
lachd  o'n  chrann-fhìge:  an  uair 
a  bhitheas  a  gheug  a  nis  maoth, 
agus  a  dh'fhàsas  an  duilleach, 
aithnichidh  sibh  gur  fagus  an 
samhradh : 

33  Agus  mar  an  ceudna,  an 
uair  a  chi  sibhse  na  nithe  sin 
uile,  biodh  fios  agaibh  gu  bheil 

e  am  fagus,  eadhon  aig  na  dors- 
aibh. 

34  Gu  deimhin  a  ta  mi  ag 
ràdh  ribh,  Nach  tèid  an  gineal- 
ach  so  fèin  thairis,  gus  an  tach- 
air  na  nithe  so  uile. 

35  The'id  nèamh  agus  talamh 
thairis,  ach  cha  tèid  mo  bhriath- 
ra-sa  thairis  a  chaoidh. 

36  Ach  cha'n  'eil  fios  an  là  no 
na  h-uaire  sin  aig  duine  air  bith, 
no  fòs  aig  ainglibh  neimh,  ach 
aig  m'  Athair-sa  a  mhàin. 

37  Ach  amhuil  a  bha  làithean 
Noe,  mar  sin  mar  an  ceudna 
bithidh  teachd  Mhic  an  duine. 

38  Oir  mar  a  bha  iad  anns  na 
làithibh  roimh  an  tuil  ag  ith- 
eadh  agus  ag  òl,  a'  pòsadh  agus 
a'  toirt  am  pòsadh,  gus  an  là  an 
deachaidh  Noe  a  steach  san  àirc, 

39  Agus  nach  robh  fhios  aca 
gus  an  d'thàinig  an  tuil,  agus 
an  do  thog  i  leatha  iad  uile  ;  mar 
sin  mar  an  ceudna  bithidh  teachd 
Mhic  an  duine. 

40  An  sin  bithidh  dithis  air  a' 
mhachair ;  gabhar  fear  aca,  agus 
fàgar  am  fear  eile. 

41  Bithidh  dithis  bhan  a' 
meileadh  anns  a'  mhuilean ; 
gabhar  a  h-aon  aca,  agus  fàgar 
an  aon  eile. 

42  Uime  sin  dèanaibh-sa 
faire,  oir  cha'n  'eil  fhios  agaibh 
cia  an  uair  an  tig  bhur  Tighearn. 

43  Ach  a  ta  fhios  so  agaibh, 
nam  b'  fhiosrach  fear  an  tighe 
cia  an  uair  an  tigeadh  an  gad- 
uiche,  gu'n  dèanadh  e  faire,  ag- 
us  nach  fulaingeadh  e  gu'm 
bristeadh  a  thigh  troimh. 

44  Uime  sin  bithibh-sa  ullamh 
mar  an  ceudna :  oir  is  ann  an 
uair  nach  saoil  sibh,  a  thig  Mac 
an  duine. 

45  Cò  e  ma  seadh  a  ta  'na 
òglach  firinneach  agus  glic,  a 
chuir  a  Thighearn  os  ceann  a 
mhuinntir,  a  thabhairt  bìdh 
dhoibh  na  àm  fèin  ? 


46  Is  beannaìchte  an  t-òg- 
lach  sin,  a  gheibh  a  Thighearna, 
ri  àm  dha  teachd,  a'  dèanamh 
mar  sin. 

47  Gu  deimhin  a  ta  mi  ag 
ràdh  ribh,  gu'n  cuir  se  e  os 
ceann  a  mhaoin  gu  h-iomlan. 

48  Ach  ma  their  an  droch 
sheirbhiseach  ud  'na  chridhe,  A 
ta  mo  Thighearn  a'  cur  dàil  'na 
theachd ; 

49  Agus  ma  thòisicheas  e  air 
a  chomh-sheirbhisich  a  bhual- 
adh,  agus  air  itheadh  agus  òl 
maille  ri  luchd-misge ; 

50  Thig  Tighearn  an  òg- 
laich  sin  ann  an  là  nach  'eil  sùil 
aige  ris,  agus  ann  an  uair  nach 
fios  da, 

51  Agus  gearraidh  e  'na 
bhloighdibh  e,  agus  bheir  e  a 
chuibhrionn  da  maille  ris  na 
cealgairibh :  an  sin  bithidh  gul 
agus  gìosgan  fhiacal. 

CAIB.  XXV. 

AN  sin  samhlaichear  riogh- 
achd  nèimh  ri  deich  òigh- 
ibh,  a  thug  leo  an  lòchrain,  agus 
a  chaidh  a  mach  an  còdhail  an 
f  hir  nuadh-phòsda. 

2  Agus  bha  cùignear  dhiubh 
glic,  agus  cùignear  amaideach. 

3  Thug  iadsan  a  bha  amaid- 
each  an  lòchrain  leo,  ach  cha 
d'thug  iad  oladh  leo. 

4  Àch  iadsan  a  bha  glic,  thug 
iad  oladh  leo  'nan  soithichibh 
maille  r'an  lòchranaibh. 

5  Agus  air  dèanamh  maille 
do'n  fhear  nuadh-phòsda,  thuit 
clò  codail  orra  uile,  agus  suain. 

6  Ach  anns  a'  mheadhon-oidh- 
che  rinneadh  glaodh,  Feuch,  a 
ta  am  fear  nuadh-pòsda  a" 
teachd ;  rachaibh  a  mach  g'a 
choinneachadh. 

•7  An  sin  dh'èirich  na  h-òigh- 
ean  ud  uile,  agus  dheasaich  iad 
an  lòchrain. 

8  Agus  thubhairt  na  h-òigh- 
ean  amaideach  riusan  a  bha  glic, 
Thoirihh  dhuinne  cuid  do  bhur 
n-o!adh  ;  oir  a  ta  ar  lòchrain  a' 
dol  as. 

9  Ach  f  hreagair  iadsan  a  bha 
glic,  ag  ràdh,  Air  eagal  nach  bi 
na  's  leoir  ann  dhuinn  fe'in  ag- 
us  dhuibh-san,  gu  ma  feàrr  leibh 
dol  a  chum  an  luchd-reicidh, 
agus  ceannaichibh  dhuibh  fèin. 

10  Agus  am  feadh  a  bha  iad  a' 
dol  a  cheannach,  thàinig  am 
fear-nuadh  pòsda;  agus  chaidh 
iadsan  a  bha  ullamh  a  steach  leis 
chum  a'  phòsaidh,  agus  dhruid- 
eadh  an  dorus. 

11  'Na  dhèigh  sin  thàinig  mar 
an  ceudna  na  h-òighean  eile,  ag 
ràdh,  A  Thighearn,  a  Thigh- 
earn,  fosgail  dhuinne. 

12  Ach  fhreagair  esan  agus 
thubhairt  e,  Gu  deimhin  a  ta  mi 
ag  ràdh  ribh,  nach  aithne  dhomh 
sibh. 

13  Dèanaibh  faire  air  an 
aobhar  sin,  do  bhrìgh  nach 
aithne  dhuibh  an  là  no  an  uair, 
air  an  tig  Mac  an  duine. 

14  Oir  is  cosmhuil  e  ri  duine 
a'  dol  air  choigrich,  a  ghairm  a 
sheirbhisich,  agus  a  thug  dhoibh 
a  mhaoin  : 

15  Agus  do  h-aon  diubh  thug 
e  cùig  tàlanna,  agus  do  neach 
eile  a  dhà,  agus  do  neach  eile 
a  h-aon ;  do  gach  aon  fa  leth  a 
rèir  a  chomais;  agus  air  ball 
ghabh  e  a  thurus. 

16  Agus  dh'imich  esan  a  fhuair 
na  cùig  tàlanna,  agus  rinn  e 
ceannachd  leo,  agus  bhuannaich 
e  cùig  tàlanna  eile. 

17  Agus  mar  an  ceudna  esan 
a  fhuair  a  dhà,  bhuannaich  e 
dithis  eile. 

18  Ach  an  tì  a  fhuair  a  h-aon, 
dh'imich  e  agus  chladhaich  e  san 
talamh,  agus  dh'  fholaich  e  air- 
giod  a  mhaighstir. 

19  An    dèigh    aimsir    fhada 


thàinig  Tighearna  nan  seirbh- 
iseach  sin,  agus  rinn  e  cunntas 
riu. 

20  Agus  thàinig  esan  a  fhuair 
na  cùig  tàlanna,  agus  thug  e  leis 
cùig  tàlanna  eile,  ag  ràdh,  A 
Thighearna,  thug  thu  dhomh- 
sa  cùig  tàlanna :  feuch,  bhuann- 
aich  mi  cùig  tàlanna  eile  thuill- 
eadh  orra. 

21  Agus  thubhairt  a  Thigh- 
earna  ris,  Is  maith,  a  dheadh 
sheirbhisich  f  hirinnich ;  bha 
thusa  firinneach  ann  am  beagan, 
cuiridh  mise  os  ceann  mhòran 
thu  :  imich  a  steach  do  aoibhneas 
do  Thighearn. 

22  Agus  thàinig  esan  a  f  huair 
an  dà  thàlann,  agus  thubhairt  e, 
A  Thighearna,  thug  thu  dhomh- 
sa  dà  thàlann :  feuch,  bhuann- 
aich  mi  dà  thàlann  eile  thuill- 
eadh  orra. 

23  Thubhairt  a  Thighearna 
ris,  Is  maith,  a  dheadh  sheirbh- 
isich  fhìrinnich  ;  bha  thusa  fir- 
inneach  ann  am  beagan  do  nith- 
ibh,  cuiridh  mise  os  ceann  mòran 
do  nithibh  thu  :  imich  a  steach  do 
aoibhneas  do  Thighearn. 

24  Ach  an  uair  a  thàinig  esan 
a  fhuair  an  t-aon  tàlann,  thubh- 
airt  e,  A  Thighearna,  bha  fhios 
agam  gur  duine  cruaidh  thu,  a 
bhuaineas  san  àite  nach  do 
chuir  thu,  agus  a  thionaileas  san 
ionad  anns  nach  do  sgaoil  thu ; 

25  Agus  air  dhomh  bhi  fo 
eagal,  chaidh  mi  agus  dh'fhol- 
aich  mi  do  thàlann  san  talamh  : 
feuch,  sin  agad  do  chuid  fèin. 

26  Fhreagair  a  Thighearn  ag- 
us  thubhairt  e  ris,  A  sheirbhis- 
ich  uilc  agus  leisg,  bha  f hios  agad 
gu  buainim-sa  san  àit  anns 
nach  do  chuir  mi,  agus  gu  tion- 
alam  as  an  ionad  anns  nach  do 
sgaoil  mi  ; 

27  Bu  chòir  dhuit  uime  sin 
m'  airgiod  a  thabhairt  do'n 
luchd-malairt,  agus  air  dhomh 

teachd  gheibhinn  mo  chuid  fèin 
maille  r'a  riadh. 

28  Buinibh  uaith  uime  sin 
an  tàlann,  agus  thugaibh  dhasan 
e,  aig  am  bheil  na  deich  tàlanna. 

29  (Oir  do  gach  neach  aig  am 
bheil  bheirear,  agus  bithidh  aige 
gu  pailt :  ach  uaith-san  aig  nach 
'eil,  bheirear  eadhon  an  ni  sin  a 
ta  aige.) 

30  Agus  tilgibh  an  seirbhis- 
each  mi-tharbhach  so  do  dhorch- 
adas  iomallach :  an  sin  bithidh 
gul  agus  gìosgan  fhiacal. 

31  An  uair  a  thig  Mac  an 
duine'naghlòir,  agusnah-aingil 
naomha  uile  maille  ris,  an  sin 
suidhidh  e  air  caithir  rìoghail 
a  ghlòire  : 

32  Agus  cruinnichear  'na 
làthair  na  h-uile  chinnich ;  agus 
sgaraidh  e  iad  o  cheile,  amhuil 
a  sgaras  buachaill  na  caoraich 
o  na  gabhraibh  : 

33  Agus  cuiridh  e  na  caoraich 
air  a  làimh  dheis,  ach  na  gabh- 
air  air  a  làitnh  chlì. 

34  An  sin  their  an  Itìgh  riusan 
air  a  dheis,  Thigibh,  a  dhaoine 
beannaichte  m'  Athar-sa,  sealbh- 
aichibh  mar  oighreachd  an  rìogh- 
achd  a  ta  air  a  deasachadh 
dhuibh  o  leagadh  bunaite  an 
domhain : 

35  Oir  bha  mi  ocrach,  agus 
thug  sibh  dhomh  biadh  :  bha  mi 
tartmhor,  agus  thug  sibh  dhomh 
deoch  :  bha  mi  a'm'  choigreach, 
agus  thug  sibh  aoidheachd 
dhomh  : 

36  Lomnochd,  agus  dh'eud- 
aich  sibh  mi :  bha  mi  euslan,  ag- 
us  thàinig  sibh  g'am  amharc : 
bha  mi  am  prìosan,  agus  thàinig 
sibh  a  m'  ionnsuidh. 

37  An  sin  freagraidh  na 
fìreana  e,  ag  ràdh,  A  Thigh- 
earna,  c'  uin'  a  chunnaic  sìnn 
ocrach  thu,  agus  a  bheathaich 
sinn  thu  ?  no  tartmhor,  agus  a 
thug  sinn  deoch  dhuit  ? 


38  No  c'  uin'  a  chunnaic  sin 
a'd'  choigreach  thu,  agus  a  thug 
sinn  aoidheachd  dhuit  ?  no 
lomnochd,  agus  a  dh'  eudaich 
sinn  thu  ? 

39  No  c'  uin'  a  chunnaic  sinn 
euslan  thu,  no  am  prìosan,  agus 
a  thàinig  sinn  a  d'ionnsuidh  ? 

40  Agus  freagraidh  an  Bìgh, 
agus  their  e  riu,  Gu  deimhin  a 
ta  mi  ag  ràdh  ribh,  a  mheud  's 
gu'n  do  rìnn  sibh  e  do  aon  do 
na  bràithribh  a's  lugha  agam-sa, 
rinn  sibh  dhomh-sa  e. 

41  An  sin  their  e  mar  an 
ceudna  riusan  air  an  làimh  chlì, 
Imichibh  uam,  a  shluagh  mall- 
uichte,  dh'ionnsuidh  an  teine 
shìorruidh,  a  dh'ulluicheadh 
do'n  diabhul  agus  d'a  ainglibh  : 

42  Oir  bha  mi  ocrach,  agus 
cha  d'thug  sibh  dhomh  biadh : 
bha  mi  tartmhor,  agus  cha 
d'thug  sibh  dhomh  deoch  : 

43  Bha  mi  a'm'  choigreach, 
agus  cha  d'  thug  sibh  aoidheachd 
dhomh :  lomnochd,  agus  cha 
d'eudaich  sibh  mi :  euslan,  agus 
am  prìosan,  agus  cha  d'thàinig 
sibh  g'am  amharc. 

44  An  sin  freagraidh  iadsan 
mar  an  ceudna  e,  ag  ràdh,  A 
Thighearna,  c'  uin'  a  chunnaic 
sinne  thu  ocrach,  no  tartmhor, 
no  d'  choigreach,  no  lomnochd, 
no  euslan,  no  am  prìosan,  agus 
nach  do  fhritheil  sinn  dhuit? 

45  An  sin  freagraidh  esan 
iad,  ag  ràdh,  Gu  deimhin  a  ta 
mi  ag  ràdh  ribh  a  mheud  's 
nach  d'rinn  sibh  e  do'n  neach 
a's  lugha  dhiubh  so,  cha  d'rinn 
sibh  dhomh-sa  e. 

46  Agus  imichidh  iadsan  chum 
peanais  shìorruidh ;  ach  na 
fìreana  chum  na  beatha  mair- 
eannaich. 

ra  so  uile,  gu'n  dubhairt  e  r'a 
dheisciobluibh, 

2  A  ta  fhios  agaibh  gu  bheil 
a'  chàisg  an  dèigh  dà  là,  agus  a 
ta  Mac  an  duine  air  a  bhrath 
chum  a  chèusadh. 

3  An  sin  chruinnieh  uachdar- 
ain  nan  sagart,  agus  na  sgrìobh- 
aichean,  agus  seanairean  a 
phobuill,  gu  talla  an  àrd-shag- 
airt,  d'  an  goirear  Caiaphas, 

4  Agus  ghabh  iad  comhairle 
le  chèile  chum  Iosa  a  ghlacadh 
le  feall,  agus  a  chur  gu  bàs. 

5  Ach  thubhairt  iad,  Na  dèan- 
amaid  e  san  f  hèill,  air  eagal  gu'm 
bi  buaireas  am  measg  a'  phobuill. 

6  Agus  air  do  Iosa  a  bhi  ann 
am  Betani,  ann  an  tigh  Shimoin 
an  lobhair. 

7  Thàinig  bean  d'a  ionnsuidh 
aig  an  robh  bocsa  alabastair  làn 
do  oladh  ro  luachmhoir,  agus 
dhòirt  i  air  a  cheann  e,  agus  e 
'na  shuidhe  aig  biadh. 

8  Ach  an  uair  a  chunnaic  a 
dheisciobuil  sin,  bha  fearg  orra, 
ag  ràdh,  Ciod  is  ciall  do'n  ana- 
caitheadh  so  ? 

9  Oir  dh'fheudadh  an  oladh 
so  bhi  air  a  reiceadh  air  mhòran, 
agus  a  bhi  air  a  toirt  do  na 
bochdaibli. 

10  Ach  air  aithneachadh  so 
do  losa,  thubhairt  e  riu,  C'ar 
son  a  ta  sibh  a'  cur  dragha  air  a' 
mhnaoi  ?  oir  rinn  i  deadh  obair 
dhomh-sa. 

11  Oir  a  ta  na  bochdan  ag- 
aibh  a  ghnàth  maille  ribh,  ach 
cha'n  'eil  mise  agaibh  a  ghnàth. 

12  Oir  air  dòrtadh  na  h-oladh 
so  dh'  i  air  mo  chorp-sa,  is  ann  fa 
chomhair  m'adhlaic  a  rinn  i  e. 

13  Gu  deimhin  a  ta  mi  ag 
ràdh  ribh,  Ge  b'e  àit  am  bi  an 
soisgeul  so  air  a  shearmonach- 
adh  air  feadh  an  t-saoghail  gu 
h-iomlan,  aithrisear  an  ni  a  rinn 
a'  bhean  so,  mar  chuimhne 
oirre. 


14  An  sin  dh'imich  aon  do'n 
dà  fbear  dheug,  d'am  b'aÌDm 
Iudas  Iscariot,  chum  nan  àrd- 
shagart. 

15  Agus  thubhairt  e,  Ciod  a 
bheir  sibh  dhomh-sa,  agusbrath- 
aidh  mi  dhuibh  e?  Agus  cbòird 
iad  ris  air  dheich  buinn  fhich- 
ead  airgid. 

16  Agus  o'n  àm  sin  a  mach 
dh'iarr  e  fàth  air  esan  a  bhrath. 

17  Agus  air  a'  cheud  ià  do 
fhèill  an  arain   neo-ghoirtichte, 

thàinig  na  deisciobuil  chum  losa, 
ag  ràdh  ris,  C'àit  an  àill  leat 
sinne  a  dh'ulluchadh  dhuit, 
chum  gu'n  ith  thu  a'  chàisg? 

18  Agus  thubbairt  esan,  Kach- 
aibh  do'n  bhaile  gu  leithid  so  do 
dhuine,  agus  abraibh  ris,  Tha 
am  maighstir  ag  ràdh,  A  ta 
m'àm  am  fagus,  cumaidh  mi  a' 
chàisg  aig  do  thigh-sa  maille  ri 
m'  dheisciobluibh. 

19  Agus  rinn  na  deisciobuil 
mar  adh'òrduichlosa  dhoibh,  ag- 
us  dheasaich  iad  a'  chàisg. 

20  Agus  an  uair  a  thàinig  am 
feasgar,  shuidh  e  maille  ris  an 
dà  fhear  dheug. 

21  Agus  ag  itheadh  dhoibh, 
thubhairt  e,  Gu  deimhin  a  ta 
mi  ag  ràdh  ribh,  gu'm  brath  fear 
dhibh  mise. 

22  Agus  bha  iad  ro  bhrònach, 
agus  thòisich  gach  aon  aca  fa 
leth  air  a  ràdh  ris,  Am  mise  e, 
a  Thighearn  ? 

23  Agus  fhreagair  esan  agus 
thubhairt  e,  An  tì  a  thumas  a 
làmh  sa'  mhèis  maille  rium-sa, 
brathaidh  esan  mi. 

24  Gu  deimhin  a  ta  Mac  an 
duine  ag  imeachd,  a  rèir  mar  a 
ta  e  sgrìobhta  m'a  tbimchioll : 
ach  is  an-aoibhinn  do'n  duine 
sin  le'm  brathar  Mac  an  duine  : 
bu  mhaith  do'n  duine  sin  mur 
beirte  riamh  e. 

25  An  sin  fhreagair  Iudas  a 
bhrath  e,  agus  thubhairt  e,  A 

mhaìghstir,  am  mise  e  ?  Thubh- 
airt  esan  ris,  Thubhairt  thu. 

26  Agus  ag  itheadh  dhoibh, 
ghlac  Iosa  aran,  agus  air  tabh- 
airt  buidheachais,  bhris  se  e,  ag- 
us  thug  e*  do  na  deisciobluibh  e, 
agus  thubhairt  e,  Gabhaibh,  ith- 
ibh  :  is  e  so  mo  chorp-saf 

27  Agus  air  glacadh  a'  chup- 
ain,  agus  air  tabhairtbuidheach- 
ais,  thug  e  dhoibh  e,  ag  ràdh, 
Olaibh  uile  dheth : 

28  Oir  is  i  so  m'fhuil-sa  an 
tiomnaidh  nuaidh,  a  dhòirtear 
air  son  mhòran  chum  maithean- 
ais  pheacanna. 

29  Ach  tha  mi  ag  ràdh  ribh, 
Nach  òl  mi  à  so  suas  do  thoradh 
so  na  fionain,  gus  an  là  sin  an 
òl  mi  e  nuadh  maille  ribh  ann 
an  rìoghachd  m'Athar. 

30  Agus  air  dhoibh  laoidh  a 
sheinn,  chaidh  iad  a  mach  gu 
sliabh  nan  crann-oladh. 

31  An  sin  thubhairt  Iosa  riu, 
Gheibh  sibh  uile  oilbheum  ann- 
am-sa  an  nochd  ;  oir  a  ta  e 
sgrìobhta,  Buailidh  mi  am 
buachaill,  agus  sgapar  caoraich 
an  treuda. 

32  Ach  an  dèigh  dhomh-sa 
èirigh  a  rìs,  thèid  mi  roimhibh 
do  Ghalile. 

33  Agus  f  hreagair  Peadar  ag- 
us  thubhairt  e  ris,  Ged  gheibh 
gach  uile  dhaoine  oilbheum  ann- 
ad,  cha'n  fhaigh  mise  oilbheum 
gu  bràth. 

34  Thubhairt  Iosa  ris,  Gu 
deimhin  a  ta  mi  ag  ràdh  riut,  air 
an  oidhche  so  fèin  mu'n  goir  an 
coileach,  gu'n  àicheadh  thu  mi 
trì  uairean. 

35  Thubhairt  Peadar  ris,  Ged 
ab'eigindhomh  bàsachadh  maille 
riut,  cha'n  àicheadh  mi  thu. 
Agus  thubhairt  na  deisciobuil 
uile'mar  an  ceudna. 

36  An  sin  thàinig  Iosa  maille 
riu  gu  ionad  d'an  goirear  Getse- 
mane;  agus  thubhairt  e  ris  na 


deisciobluibh,  Suidhibh-sa  an  so, 
gus  an  tèid  mise  a  dhèanamh 
ùrnuigh  an  sud. 

37  Agus  thug  e  Peadar  leis, 
agus  dithis  mhac  Shebede,  agus 
thoisich  e  air  a  bhi  brònach,  ag- 
us  ro  dhoilgheasach. 

38  An  sin  thubhairt  e  riu, 
Ata  m'anam  ro  bhrònach,eadhon 
gu  bàs:  fanaibh-sa  an  so,  agus 
dèanaibh  faire  mailie  riumsa. 

39  Agus  dh'imich  e  beagan  air 
adhart,  agus  thuit  e  air  agh- 
aidh,  a'  dèanamh  ùrnuigh,  agus 
ag  ràdh,  O  m'  Athair,  ma  dh'- 
fheudas  e  bhi,  rachadh  an  cup- 
an  so  seachd  orm :  gidheadh, 
na  biodh  e  mar  is  àill  leamsa, 
ach  mar  is  toil  leatsa. 

40  Agus  thàinig  e  chum  nan 
deisciobul,  agus  fhuair  e  'nan 
codal  iad,  agus  thubhairt  e  ri 
Peadar,  An  ann  mar  sin,  nach 
b'urrainn  sibh  faire  a  dhèanamh 
aon  uair  a  mhàin  maille  rium- 
sa? 

41  Dèanaibh  faire  agus  ùr- 
nuigh,  chum  nach  tuit  sibh  am 
buaireadh  :  a  ta  gun  amharus  an 
spiorad  togarach ;  ach  a  ta  'n 
fheoil  anmhunn. 

42  A  rìs  an  dara  uair,  dh'- 
imich  e  agus  rinn  e  ùrnuigh, 
ag  ràdh,  O  m'  Athair,  mur 
feudar  gu'n  tèid  an  cupan  so 
seachad  orm,  gun  mi  'ga  òl,  do 
thoil-sa  gu  robh  dèanta. 

43  Agus  thàinig  e  agus  f  huair 
e  iad  a  rìs  'nan  codal :  oir  bha 
an  sùilean  trom. 

44  Agus  dh'fhàg  e  iad,  agus 
dh'imich  e  a  rìs,  agus  rinn  e 
ùrnuigh  an  treas  uair,  ag  ràdh 
nam  briathra  ceudna. 

45  An  sin  thàinig  e  chum 
a  dheisciobul,  agus  thubhairt 
e  riu,  Coidlibh  roimhibh  a  nis, 
agus  gabhaibh  fois ;  feuch,  a 
ta  an  uair  air  druideadh,  agus 
a  ta  Mac  an  duine  air  a  bhrath 
thairis  do  làmhaibh  pheacach. 

46  Eiribh,imicheamaid:  feuch, 
a  ta  an  tì  a  bhrathas  mise  am 
fagus. 

47  Agus  air  dha  hhi  fathast  a' 
labhairt,  feuch,  thàinig  Iudas, 
aon  do'n  dà  fhear  dheug,  agus 
maille  ris  cuideachd  mhòr  le 
claidhibhagusbataibh  o  nah-àrd- 
shagartaibh  agus  o  sheanairibh 
a'  phobuill. 

48  A  nis  bha  an  tì  a  bhrath 
esanairtahhairt  comharadhoibh, 
ag  ràdh,  Ge  b'e  neach  a  phògas 
mise,  is  e  sin  e;  dèanaibh 
greim  air. 

49  Agus  air  ball  thàinig  e 
chum  losa,  agus  thubhairt  e, 
Fàilte  dhuit,  a  mhaighstir  ;  ag- 
us  phòg  se  e. 

50  Ach  thubhairt  Iosa  ris,  A 
charaid,  c'ar  son  a  thàinig 
thu  ?  An  sin  thàinig  iad,  agus 
chuir  iad  làmh  ann  an  Iosa,  agus 
ghlac  iad  e. 

51  Agus,  feuch,  shìn  a  h-aon 
diubhsan  a  hha  maille  ri  Iosa  a 
làmh,  agus  tharruing  e  a  chlaidh- 
eamh,  agus  air  dha  seirbhiseach 
an  àrd-shagairt  a  bhualadh, 
gheàrr  e  a  chluas  dheth. 

52  An  sin  thubhairt  Iosa  ris, 
Cuir  a  rìs  do  chlaidheamh  air 
ais  'na  ionad  fèin :  oir  iadsan 
uile  a  ghlacas  an  claidheamh, 
tuitidh  iad  leis  a'  chlaidheamh. 

53  An  saoil  thusa  nach  feud 
mise  a  nis  m'  Athair  a  ghuidhe, 
agus  bheir  e  dhomh  tuilleadh 
na  dà  legion  deug  do  aing- 
libh  ? 

54  Ach  cionnus  an  sin  hhiodh 
na  sgriobtuirean  air  an  coimh- 
lionadh,  a  tha  'g  ràdh  gur  ann 
mar  so  is  èigin  tachairt  ? 

55  Anns  an  uair  sin  fèin 
thubhairt  Iosa  ris  an  t-sluagh, 
An  d'thàinig  sibh  a  mach  mar  gu 
b'ann  an  aghaidh  gaduiche,  le 
claidhibh  agus  bataibh  chum 
mise  a  ghlacadh  ?  Bha  mi  gach 
là  a'  m'  shuidhe  maille  ribh  san 


teampull  a'  teagasg,   agus  cha 
do  chuir  sibh  làmh  annam. 

56  Ach  thachair  so  uile,  chum 
gu  'm  biodh  sgriobtuire  nam 
fàidhean  air  an  coimhlionadh. 
An  sin  thrèig  na  deisciobuiì 
uile  e,  agus  theich  iad. 

57  Agus  air  dhoibh-san  losa  a 
ghlacadh,  thug  iad  leo  e  gu  Cai- 
aphas  an  t-àrd-shagart,  far  an 
robh  na  sgrìobhaichean  agus  na 
seanairean  air  cruinneachadh. 

58  Ach  lean  Peadar  e  fad 
uatha,  eadhon  gu  talla  an  àrd- 
shagairt,  agus  chaidh  e  steach, 
agus  shuidh  e  maille  ris  na 
seirbhisich,  a  dh'fhaicinn  na 
crìche. 

59  Agus  dh'iarr  na  h-àrd- 
shagairt  agus  na  seanairean, 
agus  a'  chomhairle  uile,  fianuis 
bhrèige  an  aghaidh  Iosa,  chum 
a  chur  gu  bàs. 

60  Àch  cha  d'f huair  iad : 
seadh,  ge  do  thàinig  mòran  do 
fhianuisibh  brèige,  cha  d'f huair 
iad.  Fa  dheòidh  thàinig  dà 
fhianuis  bhrèige. 

61  Agus  thubhairt  iad,  Thu- 
bhairt  am  fear  so,  Is  urrainn 
mise  teampull  Dè  a  leagadh,ag- 
us  a  thogail  a  rìs  an  trì  làith- 
ibh. 

62  Agus  air  do'n  àrd-shagart 
èirigh,  thubhairt  e  ris,  Nach 
freagair  thu  bheag  ?  Ciod  e  a  ta 
iad  sin  a'  toirt  fianuis  a'  d'  agh- 
aidh  ? 

63  Ach  dh'fhan  Iosa'nathosd, 
Agus  fhreagair  an  t-àrd-shag- 
art  agus  thubhairt  e  ris,  A  ta 
mi  ga  d'  mhionnachadh  air  an 
Dia  bheò,  gu'n  innseadh  tu 
dhuinn,  an  tu  Crìosd  Mac  Dhe. 

64  Thubhairt  Iosa  ris,  Thu- 
bhairt  thu :  gidheadh  tha  mi 
ag  ràdh  ribh,  'Na  dhèigh  so  chi 
sibh  Mac  an  duine  'na  shuidhe 
air  deas  làimh  cumhachd  Dhè, 
agus  a'  teachd  air  neulaibh 
nèimh. 

65  An  sin  reub  an  t-àrd-shag- 
art  'eudach,  ag  ràdh,  Gu'n  do 
labhair  e  toibheum ;  ciod  am 
feum  tuilleadh  a  ta  againn  air 
fianuisibh  ?  feuch,  a  nis  chuala 
sibh  a  thoibheum. 

66  Ciod  i  bhur  barail-sa  ? 
Fhreagair  iadsan  agus  thubhairt 
iad,  A  ta  e  toillteanach  air  a' 
bhàs. 

67  An  sin  thilg  iad  smugaid 
'na  eudan,  agus  bhuail  iad  le 
'm  basaibh  e ;  agus  ghabh  cuid 
eile  air  le  slataibh, 

68  Ag  ràdh,  Dèan  fàidhead- 
aireachd  dhuinn,  a  Chrìosd,  Cò 
e  a  bhuail  thu  ? 

69  Agus  shuidh  Peadar  a  mach 
annsantalla:  agus  thàinig  cail- 
in  àraidh  d'a  ionnsuidh,  ag  ràdh, 
Bha  thusa  mar  an  ceudna  maille 
ri  Iosa  o  Ghalile. 

70  Ach  dh'àicheadh  esan  'nan 
làthair  uile,  ag  ràdh,  Cha'n  'eil 
fhios  agam  ciod  a  ta  thu  ag 
ràdh. 

71  Agus  air  dol  a  mach  dha 
do'n  fhor-dhorus,  chunnaic  cail- 
in  eile  e,  agus  thubhairt  i  riu- 
san  a  bha  'n  sin,  Bha  'm  fear  so 
mar  an  ceudna  maille  ri  Iosa  o 
Nasaret. 

72  Agus  dh'àicheadh  e  a  rìs  le 
mionnaibh,  ag  ràdh,  Cha'n  aithne 
dhomh  an  duine. 

73  Agus  tamull  beag  'na 
dheigh  sin  thàinig  an  dream  a 
bha  'nan  seasamh  a  làthair,  agus 
thubhairt  iad  ri  Peadar,  Gu  fir- 
inneach  is  ann  diubh  sud  fèin 
tha  thusa ;  oir  a  ta  do  chainnt 
ga  d'  bhrath. 

74  An  sin  thòisich  e  ri  mall- 
achadh  agus  mionnachadh,  ag 
ràdh,  Cha'n  aithne  dhomh  an 
duine.  Agus  air  ball  ghoir  an 
coileach. 

7.5  Agus  chuimhnich  Peadar 
briathran  Iosa,  a  thubhairt  ris, 
Mu'n  goir  an  coileach,  àicheadh- 
aidh  tu  mi  trì  uairean.    Agus 


air  dol  a  mach  dha,  ghuil  e  gu 
geur. 

\  IR  teachd  do'n  mhaduinn, 
■^*-  ghabh  uachdarain  nan  sag- 
art  uile,  agus  seanairean  a'  phob- 
uill,  comhairle  le  chèile  an  agh- 
aidh  Iosa,  chum  a  chur  gu  bàs. 

2  Agus  air  dhoibh  esan  a 
cheangal,  thug  iad  leo  e,  agus 
thug  iad  thairis  e  do  Phontius 
Pilat  an  t-uachdaran. 

3  An  sin  an  uair  a  chunnaic 
Iudas  a  bhrath  e,  gu'n  do  dhìt- 
eadh  e,  ghabh  e  aithreacbas,  ag- 
us  thug  e  air  an  ais  na  deich 
buinn  fhichead  airgid  do  na  h- 
àrd-shagartaibh,  agus  do  na 
sean^iribh, 

4  Ag  ràdh,  Pheacaich  mi,  ann 
am  brath  na  fola  neòchiontaich. 
Ach  thubhairt  iadsan,  Ciod  e  sin 
duinne  ?  amhairc  thusa  air  sin. 

5  Agus  air  tilgeadh  uaith 
nam  bonn  airgid  anns  an  team- 
pull,  dh'imìch  e  roimhe,  agus 
chaidh  e  agus  chroch  se  e  fèin. 

6  Agus  ghlac  na  h-àrd-shag- 
airt  na  buinn  airgid,  agus  thu- 
bhairt  iad,  Cha  chòir  an  cur  san 
ionmhas,  oir  is  luach  fola  iad. 

7  Agus  air  gabhail  comhairle 
dhoibh,  cheannaich  iad  leo  fear- 
ann  a'  chriadhadair,  chum  a  bhi 
'na  àit-adhlaic  do  choigrich. 

8  Air  an  aobhar  sin  goirear 
do'n  fhearann  sin,  Fearann  na 
fola,  gus  an  là'n  diugh. 

9  (An  sin  choimhlionadh  an 
ni  a  labhradh  le  Ieremias  am 
fàidh,  ag  ràdh,  Agus  ghabh  iad 
na  deich  buinn  fhichead  airgid, 
luach  an  Tì  a  mheasadh,  neach  a 
mheas  iadsan  a  bha  do  chloinn 
Israeil, 

10  Agus  thug  siad  iad  air  son 
fearainn  a'  chriadhadair,  mar  a 
dh'òrduich  an  Tighearna  dhomh- 
sa.) 

11  Agus  sheas  Iosa  an  làthair 
an  uachdarain :  agus  dh'f  hios- 

raich  an  t-uachdaran  dheth,  ag 
ràdh,  An  tusa  Rìgh  nan  Iudh- 
ach  ?  Agus  thubhairt  Iosa  ris, 
Thubhairt  thu. 

12  Agus  an  uair  a  chuir  na 
h-àrd-shagairt  agus  na  seanair- 
ean  cionta  as  a  leth,  cha  do 
fhreagair  e  ni  sam  bith. 

13  An  sin  thubhairt  Pilat  ris, 
Nach  cluinn  thu  cia  lìon  nithe 
air  am  bheil  iad  a'  toirt  fianuis 
a'  d'  aghaidh  ? 

14  Agus  cha  d'thug  e  freag- 
radh  dha  air  aon  f  hocal ;  ionn- 
us  gu'n  do  ghabh  an  t-uachdar- 
an  iongantas  ro  mhòr. 

15  A  nis  ri  àm  na  feille 
chleachd  an  t-uachdaran  aon 
phrìosanach  a  b'àìll  leo  chur  fa 
sgaoil  do'n  phobull. 

16  Agus  bha  aca  san  àm  sin 
prìosanach  ro-chomharaichte, 
d'am  b'ainm  Barabas. 

17  Air  an  aobhar  sin  an  uair 
a  bha  iad  cruinn  an  ceann  a 
chèile,  thubhairt  Pilat  riu,  Cò  is 
àiil  leibh  mise  a  chur  fa  sgaoil 
duibh  ?  Barabas,  no  Iosa,  d'an 
goirear  Crìosd  ? 

18  Oir  bha  fhios  aige  gu'm 
b'ann  o  fharmad  a  thug  iad 
thairis  e. 

19  Agus  an  uair  a  bha  e  'na 
shuidhe  air  caithir  a'  bhreith- 
eanais,  chuir  a  bhean  teachdair- 
eachd  d'a  ionnsuidh,  ag  ràdh, 
Na  biodh  agad-sa  gnothuch 
sam  bith  ris  an  fhìrean  sin  :  oir 
is  mòr  a  dh'fhulaing  mise  an 
diugh  ann  am  bruadar,  air  a 
shon-san. 

20  Ach  chuir  na  h-àrd-shag- 
airt  agus  na  seanairean  impidh 
air  a'  phobull  gu'n  iarradh  iad 
Barabas,  agus  gu  milleadh  iad 
Iosa. 

21  Agus  fhreagair  an  t-uachd- 
aran  agus  thubhairt  e  riu,  Cò 
do'n  dithis  is  àill  leibh  mise  a 
chur  fa  sgaoil  duibh  ?  Thu- 
bhairt  iadsan,  Barabas. 


22  Thubhairt  Pilat  riu,  Ciod 
ma  seadh  a  ni  mi  ri  losa  d'an 
goirear  Crìosd  ?  Thubhairt  iad 
ris  uile,  Cèusar  e. 

23  Agus  thubhairt  an  t- 
uachdaran,  C'ar  son  ?  ciod  an 
t-olc  a  rinn  e  ?  ach  is  mò  gu 
mòr  a  ghlaodh  iadsan,  ag  ràdh, 
Cèusar  e. 

24  Agus  an  uair  a  chunnaic 
Pilat  nach  do  bhuadhaich  e 
bheag  sam  bith,  ach  gu'n  d'èir- 
ich  an  tuilleadh  buaireis,  ghabh 
e  uisge,  agus  dh'ionnlaid  e  a 
làmhan  am  fianuis  an  t-sluaigh, 
ag  ràdh,  A  ta  mise  neòchiont- 
ach  do  f  huil  an  f  hìrein  so ;  faic- 
ibh-sa  sin. 

25  Agus  fhreagair  am  pob- 
ull  uile,  agus  thubhairt  iad, 
Biodh  'fhuil  oirnne,  agus  air  ar 
cloinn. 

26  An  sin  leig  e  fa  sgaoil  Bar- 
abas  dhoibh  :  ach  air  dha  Iosa  a 
sgiùrsadh,  thug  e  thairis  e  chum 
a  chèusadh. 

27  An  sin  thug  saighdearan  an 
uachdarain  leo  Iosa  do  thalla 
a'  bhreitheanais,  agus  chruinn- 
ich  iad  a'  bhuidheann  uile  m'a 
thimchioll. 

28  Agus  air  dhoibh  a  rùsg- 
adh,  chuir  iad  uime  falluinn 
scarlaid. 

29  Agus  air  dhoibh  crùn 
droighinn  fhigheadh,  chuir  iad 
m'acheann  e,  agus  slat  chuilce 
'na  làimh  dheis :  agus  lùb  iad 
an  glùn  'na  làthair,  agus  rinn 
iad  fanoid  air,  ag  ràdh,  Gu'm 
beannaichear  thu,  a  Rìgh  nan 
Iudhach. 

30  Agus  thilg  iad  smugaid 
air,  agus  ghlac  iad  an  t-slat 
chuilce,  agus  bhuail  iad  sa' 
cheann  e. 

31  Agus  an  deigh  dhoibh 
fanoid  a  dhèanamh  air,  thug  iad 
an  fhalluinn  dheth,  agus  chuir 
iad  'eudach  fèin  uime,  agus  thug 
iad  leo  e  chum  a  chèusadh. 

32  Agus  an  uair  a  chaidh  iad 
a  mach,  fhuair  iad  duine  o  Chir- 
ene,  d'am  b'  ainm  Simon  :  esan 
dh'èignich  iad  chum  a  chrann- 
cèusaìdh-san  a  ghiùlan. 

33  Agus  an  uair  a  thàinig  iad 
gu  ionad  d'an  ainm  Golgota,  sin 
r'a  ràdh,  àite  cloiginn, 

34  Thug  iad  dha  r'a  òl  fion 
geur,  measgta  le  domblas :  agus 
air  dha  a  bhlasadh,  cha'n  òladh 
se  e. 

35  Agus  an  uair  a  chèus  iad 
e,  roinn  iad  a  thrusgan  eatorra, 
a'  tilgeadh  crannchuir :  chum 
gu'n  coimhliontadh  an  ni  a  labh- 
radh  leis  an  fhàidh,  Roinn  iad 
m'eudach  eatorra,  agus  chuir  iad 
crannchur  air  mo  bhrat. 

36  Agus  shuidh  iad,  agus 
rinn  iad  faire  air  an  sin : 

37  Agus  chuir  iad  a  chùis- 
dhìtidh  sgrìobhta  os  a  cheann, 
IS  E  SO  IOSA  RIGH  NAN 
IUDHACH. 

38  An  sin  chèusadh  maille 
ris  dà  ghaduiche ;  fear  air  a 
làimh  dheis,  agus  fear  eile  air  a 
làimh  chlì. 

39  Agus  thug  iadsan  a  bha 
dol  seachad  toibheum  dha,  a' 
crathadh  an  ceann, 

40  Agus  ag  ràdh,  Thusa  a 
leagas  an  teampull,  agus  a 
chuireas  suas  an  trì  làithibh  e, 
fòir  ort  fèin :  ma's  tu  Mac  Dhe, 
thig  a  nuas  o'n  chrann-chèus- 
aidh. 

41  Mar  an  ceudna  thubhairt 
na  h-ard-shagairt,  maille  ris  na 
sgrìobhaichibh,  agus  na  seanair- 
ibh,  a'  fanoid  air, 

42  Shaor  e  daoine  eile,  e  fèin 
a  shaoradh  ni  'n  comasach  e : 
ma's  e  Rìgh  Israeil,  thigeadh  e 
nis  a  nuas  o'n  chrann-chèusaidh, 
agus  creididh  sinn  e. 

43  Chuir  e  a  dhòigh  an  Dia; 
saoradh  e  a  nis  e,  ma  tha  toil 
aige  dha :  oir  thubhairt  e,  Is 
mise  mac  Dhè. 


44  Agus  thug  na  gaduichean, 
a  chèusadh  maille  ris,  am  beum 
ceudna  dha. 

45  A  nis  o'n  t-seathadh  uair 
bha  dorchadas  air  an  tìr  uile  gus 
an  naothadh  uair. 

46  Agus  mu  thimchioll  na 
naothadh  uaire  dh'èigh  Iosa  le 
guth  àrd,  ag  ràdh,  Eli,  eli,  lama 
sabachtani?  is  e  sin  r'a  ràdh, 
Mo  Dhia,  mo  Dhia,  c'  ar  son  a 
thrèig  thu  mi  ? 

47  Agus  air  cluinntinn  sin  do 
chuid  diubhsan  a  bha  'nan  seas- 
amh  an  sin,  thubhairt  iad.  A 
ta  am  fear  so  a'  glaodhach  air 
Elias. 

48  Agus  air  ball  ruith  a  h-aon 
diubh,  agus  ghabh  e  spong,  agus 
lìon  e  do  fhìon  geur  i,  agus  air 
dha  a  cur  air  slait  chuilce,  thug 
e  dha  r'a  òl. 

49  Ach  thubhairt  càch,  Leig 
dha,  faiceamaid  an  tig  Elias  g'a 
thèarnadh. 

50  Agus  an  uair  a  dh'èigh  lo- 
sa  a  rìs  le  glaodh  mòr,  thug  e 
suas  a  spiorad. 

51  Agus,  feuch,  reubadh  brat- 
roinn  an  teampuill  'na  dhà 
chuid,  o  mhullach  gu  ìochdar ; 
agus  chriothnuich  an  talamh, 
agus  sgoilteadh  na  creagan : 

52  Agus  dh'fhosgladh  na  h- 
uaighean,  agus  dh'èirich  mòran 
da  chorpaibh  nan  naomh,  a  bha 
'nan  codal, 

53  Agus  chaidh  iad  a  mach  as 
na  h-uaighibh  an  dèigh  'aiseir- 
igh-san,  agus  chaidh  iad  a  steach 
do'n  bhaile  naomh,  agus  nochd- 
adh  iad  do  mhòran. 

54  A  nis  an  uair  a  chunn- 
aic  an  ceannard-ceud,  agus  iad- 
san  a  bha  maille  ris  a'  coimh- 
ead  Iosa,  a'  chrith-thalmhainn, 
agus  na  nithe  eile  a  rinneadh, 
ghabh  iad  eagal  mòr,  ag  ràdh, 
Gu  firinneach  b'e  so  Mac  Dhè. 

50    Agus   bha   an  sin  mòran 
bhan    (ag    amharc   am   fad,)   a 
E2 

lean  Iosa  o  Ghalile,  a'  fritheal- 
adh  dha : 

56  Am  measg  an  robh  Muire 
Magdalen,  agus  Muire  màthair 
Sheumais  agus  Ioseis,  agus 
màthair  cloinne  Shebede. 

57  Agus  air  teachd  do'n 
fheasgar,  thàinig  duine  saoibhir 
o  Arimatea,  d'am  b'ainm  loseph, 
a  bha  e  fe'in  'na  dheisciobul  aig 
Iosa  mar  an  ceudna. 

58  Chaidh  esan  gu  Pilat,  ag- 
us  dh'iarr  e  corp  Iosa :  an  sin 
dh'àithn  Pilat  an  corp  a  tha- 
bhairt  da. 

59  Agus  ghlac  Ioseph  an 
corp,  agus  phaisg  e  ann  an  lìon- 
eudach  fior-ghlan  e, 

60  Agus  chuir  se  e  'na  uaigh 
nuaidh  fèin,  a  chladhaich  e  ann 
an  carraig :  Agus  charuich  e 
clach  mhòr  gu  dorus  na  h- 
uaighe,  agus  dh'imich  e  roimhe. 

61  Agus  bha  Muire  Magda- 
len,  agus  a'  Mhuire  eile  'nan 
suidhe  fa  chomhair  na  h-uaighe. 

62  A  nis  air  an  ià  màireach, 
an  là  'n  dèigh  an  ulluchaidh, 
chruinnicheadh  na  h-àrd-shag- 
airt,  agus  na  Phaiiisich  gu 
Pilat, 

63  Ag  ràdh,  a  Thighearn,  is 
cuimhne  leinn  an  uair  a  bha  am 
mealltair  ud  fathast  beò,  gu'n 
dubhairt  e,  Eiridh  mi  an  dèigh 
thrì  làithean. 

64  Orduich  uime  sin  an  uaigh 
a  bhi  air  a  coimhead  gu  cinnt- 
each  gus  an  treas  là,  air  eagal 
gu'n  tig  a  dheisciobuil  san  oidh- 
che,  agus  gu'n  goid  iad  leo  e, 
agus  gu'n  abair  iad  ris  an  t- 
sluagh,  Dh'èirich  e  o  na  marbh- 
aibh  :  agus  mar  sin  bithidh  am 
mearachd  deireannach  ni's  miosa 
na'n  ceud  mhearachd. 

65  Thubhairt  Pilat  riu,  Tha 
faire  agaibh ;  imichibh,  dèan- 
aibh  an  uuigh  cho  tèaruinte  's 
is  aithne  dhuibh. 

66  Agus   dh'imich   iad   agus 


rinn  iad  an  uaigh  cinnteach,  a' 
cur  seula  air  a'  chloich,  maille 
ri  faire. 

CAIB.  XXVIII. 

\  N  dèigh  na  sàbaid,  aig  bris- 
■"■  eadh  na  fàire  air  a'  cheud 
la  do'n  t-seachduin,  thàinig 
Muire  Magdalen,  agus  a'  Mhuire 
eile,  a  dh'fhaicinn  na  h-uaighe. 

2  Agus,  feuch,  bha  crith- 
thalmhainn  mhòr  ann  ;  oir  thàin- 
ig  aingeal  an  Tighearna  nuas  o 
nèamh,  agus  air  teachd  dha 
charuich  e  a'  chlach  o'n  dorus, 
agus  shuidh  e  oirre. 

3  Agus  bha  a  ghnùis  mar 
dhealanach,  agus  'eudach  geal 
mar  shneachdadh. 

4  Agus  air  eagal  roimhe 
chriothnuich  an  luchd-coimhid, 
agus  chaidh  iad  an  riochdmairbh. 

5  Ach  fhreagair  an  t-aingeal 
agus  thubhairt  e  ris  na  mnaibh, 
Na  biodh  eagal  oirbhse  :  oir  a  ta 
fhios  agam  gu  bheil  sibh  ag  iarr- 
aidh  Iosa,  a  chaidh  chèusadh. 

6  Cha'n  'eil  e  'n  so  ;  oir  dh'- 
eirich  e,  mar  a  thubhairt  e : 
thigibh,  faicibh  an  t-àit  an  robh 
an  Tighearn  'na  luidhe. 

7  Agus  imichibh  gu  luath, 
agus  innsibh  d'a  dheisciobluibh 
gu'n  d'èirich  e  o  na  marbhaibh  : 
agus,  feuch,  tha  e  dol  roimhibh 
do  Ghalile ;  an  sin  chi  sibh  e ; 
feuch,  thubhairt  mise  ribh  e. 

8  Agus  dh'imich  iad  gu  luath 
o'n  uaigh,  le  h-eagal  agus  mòr- 
ghàirdeachas,  agus  ruith  iad  a 
dh'innseadh  d'a  dheisciobluibh. 

9  Agus  ag  imeachd  dhoibh- 
san  a  db'innseadh  d'a  dheisciob- 
luibh,  feuch,  thachair  Iosa  fèin 
orra,  ag  ràdh,  Fàilte  dhuibh. 
Agus  thàinig  iad  am  fagus  da, 
agus  rug  iad  air  a  chosaibh,  ag- 
us  rinn  iad  aoradh  dha. 

10  An  sin  thubhairt  Iosa  riu, 
Na  biodh  eagal  oirbh  :  imichibh, 
abraibh  ri  m'  bhràithribh  iadsan 

&  dhol  do  Ghalile,  agus  an  sin 
chi  iad  mi. 

11  Agus  an  uair  a  bha  iadsan 
ag  imeachd,  feuch,  thàinig  cuid 
do'n  luchd-faire  do'n  bhaile,  ag- 
us  nochd  iad  do  na  h-àrd-shag- 
artaibh  gach  ni  a  thachair. 

12  Agus  air  cruinneachadh 
dhoibhsan  an  ceann  a  chèile 
maille  ris  na  seanairibh,  agus 
air  gabhail  comhairle  dhoibh, 
thug  iad  mòran  airgid  do  na 
saighdearaihh, 

13  Ag  ràdh,  Abraibh-sa  gu'n 
d'thàinig  a  dheisciobuil  anns  an 
oidhche,  agus  gu'n  do  ghoid  iad 
e,  an  uair  a  bha  sinne  'nar  codal. 

14  Agus  ma  chluinneas  an 
t-uachdaran  so,  cuiridh  sinne 
impidh  air,  agus  ni  sinn  sibhse 
tèaruinte. 

15  Agus  ghabh  iad  an  t-air- 
giod,  agus  rinn  iad  mar  a  theag- 
aisgeadh   dhoibh :    agus  a  ta  a' 


chainnt  so  aìr  a  h-aithris  am 
measg  nan  Iudhach  gus  an  là  'n 
diugh. 

16  An  sin  chaidh  an  t-aon 
deisciobul  deug  do  Ghalile,  do'n 
bheinn  far  an  d'òrduich  Iosa 
dhoibh. 

17  Agus  an  uair  a  chunnaic 
iad  e,  rinn  iad  aoradh  dha  :  ach 
bha  cuid  aca  fo  amharus. 

18  Agus  thàinig  Iosa,  agus 
labhair  e  riu,  ag  ràdh,  Thugadh 
dhomh-sa  gach  uile  chumhachd 
air  nèamh  agus  air  talamh. 

19  Uime  sin  imichibh-sa,  agus 
dèanaibh  deisciobuil  do  gach  uile 
chinneach,  'gam  baisteadh  ann 
an  ainm  an  Athar,  agus  a'  Mhic, 
agus  an  Spioraid  naoimh  ; 

20  A'  teagasg  dhoibh  gach  uile 
nithe  a  dh'àithn  mise  dhuibh  a 
choimhead :  Agus,  feuch,  a  ta 
mise  maille  ribh  a  ghnàth,  gu 
deireadh  an  t-saoghail.     Amen. 


An  SOISGEUL  a  reir  MHARCUIS. 


CAIB.  I. 

TOISEACH      Soisgeil      Iosa 
Crìosd,  Mhic  Dhe' : 

2  A  rèir  mar  a  ta  e  sgrìobh- 
ta  annsna  fàidhibh,  Feuch.  cuir- 
eam  mo  theachdair  roimh  do 
ghnùis  a  dh'ulluicheas  do  shlighe 
romhad. 

3  Guth  an  tì  a  dh'èigheas 
anns  an  fhàsach,  Ulluichibh 
slighe  an  Tighearna,  dèanaibh  a 
cheumanna  dìreach. 

4  Bha  Eoin  a'  baisteadh 
anns  an  fhàsach,  agus  a'  sear- 
monachadh  baistidh  an  aith- 
reachais,  chum  maitheanais 
pheacanna. 

5  Agus  chaidh  a  mach  d'a 
ionnsuidh  tìr  ludea  uile,  agus 
luchd-àiteachaidh      Ierusaleim, 


agus  bhaisteadh  leis  iad  uile  ann 
an  amhainn  Iordain,  agaideach- 
adh  am  peacanna. 

6  Agus  bha  Eoin  air  eudach- 
adh  le  fionna  chàmhal,  agus  crios 
leathair  m'a  leasraidh  ;  agus  bu 
bhiadh  dha  locuist  agus  mil 
fhiadhaich. 

7  Agus  shearmonaich  e,  ag 
ràdh,  A  ta  neach  a'  teachd  a'm' 
dheigh  a  's  cumhachdaiche  na 
mise,  neach  nach  airidh  mise  air 
cromadh  sìos  agus  barr-iall  a 
bhròg  fhuasgladh. 

8  Bhaist  mise  gu  dearbh  sibh 
le  h-uisge :  ach  baistidh  esan 
sibh  leis  an  Spiorad  Naomh. 

9  Agus  thàrladh  anns  na  làith- 
ibh  sin,  gu'n  d'thàinig  Iosa  o 
Nasaret  Ghalile,    agus    bhaist- 

eadh  e  le  h-Eoin  ann  an  Ior- 
dan. 

10  Agus  air  ball  an  uair  a 
chaidh  e  suas  as  an  uisge,  chunn- 
aic  e  na  nèamhan  air  am  fosg- 
ladh,  agus  an  Spiorad  mar  cho- 
luman  a'  teachd  a  nuas  air. 

11  Agus  thàinig  guth  o 
nèamh,  ag  ràdh,  Is  tusa  mo  Mhac 
gràdhach,  anns  am  bheil  mo  mhòr 
thlachd. 

12  Agus  air  ball  tharruing 
an  Spiorad  e  do'n  fhàsach. 

13  Agus  bha  e  'n  sin  san  f  hàs- 
ach  dà  fhichead  là  air  a  bhuair- 
eadh  le  Satan,  agus  bha  e  maille 
ris  na  fiadh-bheathaichibh,  agus 
fhritheil  na  h-aingil  dha. 

14  Agus  an  dèigh  Eoina  chur 
am  prìosan,  thàinig  Iosa  do 
Ghalile,  a'  searmonachadh  sois- 
geil  rìoghachd  Dhè, 

15  Agus  ag  ràdh,  Choimh- 
lionadh  an  aimsir,  agus  a  ta 
rìoghachd  Dhè  am  fagus  ; 
dèanaibh-sa  aithreachas,  agus 
creidibh  an  soisgeul. 

16  Agus  air  dha  bhi  'g  im- 
eachd  ri  taobh  fairge  Ghalile, 
chunnaic  e  Simon,  agus  Aindreas 
a  bhràthair,  a'  tilgeadh  lìn  san 
f  hairge  :  (oir  b'  iasgairean  iad.) 

17  Agus  thubhairt  Iosa  riu, 
Thigibh  a'm'  dhèigh-sa,  agus  ni 
mi  'nur  iasgairibh  air  daoinibh 
sibh. 

18  Agus  air  ball  dh'fhàg  iad 
an  lionta,  agus  lean  iad  esan. 

19  Agus  an  uair  a  chaidh  e 
beagan  air  aghaidh  as  a  sin, 
chunnaic  e  Seumas  tnac  Shebede, 
agus  Eoin  a  bhràthair,  agus  iad 
san  luing  a'  càradh  an  lìonta. 

20  Agus  air  ball  ghairm  e  iad ; 
agus  dh'f  hàg  iad  Sebede  an  ath- 
air  san  luing  maille  ris  an  luchd- 
tuarasdail,  agus  lean  iad  esan. 

21  Agus  chaidh  iad  a  steach 
do  Chapernaum ;  agus  air  ball 
air  dha  dol  a  stigh  do'n  t-siona- 
gog  air  an  t-sàbaid,  theagaisg  e. 


^  22  Agus  ghabh  iad  iongantas 
r'a  theagasg :  oir  bha  e  'gan 
teagasg  mar  neach  aig  an  robh 
ùghdarras,  agus  cha  b'ann  mar 
na  sgrìobhaichean. 

23  Agus  bha  'nan  sionagog-san 
neach  anns  an  robh  spiorad 
neòghlan,  agus  ghlaodh  e, 

24  Ag  ràdh,  Leig  leinn ; 
ciod  ar  gnothuch-ne  riut.  Iosa  o 
Nasaret  ?  an  d'thàinig  thu  g'ar 
sgrios-ne?  Is  aithne  dhomh  cò 
thu,  aon  naomh  Dhè. 

25  Agus  chronuich  Iosa  e,  ag 
ràdh,  Bi  a'  d'  thosd,  agus  thig  a 
mach  as. 

26  Agus  an  uair  a  reub  an 
spiorad  neòghlan  e,  agus  a 
ghlaodh  e  le  guth  àrd,  thàinig 
e  mach  as. 

27  Agus  ghabh  iad  mòr- 
iongantas  uile,  ionnus  gu'n  robh 
iad  a'  cur  na  ceisde  so  r'a  chèile, 
ag  ràdh,  Ciod  e  so  ?  Ciod  e  an 
teagasg  nuadh  so  ?  oir  le  h- 
ùghdarras  a  ta  e  toirt  òrduigh 
eadhon  do  na  spioradaibh  neò- 
ghlan,  agus  tha  iad  ùmhal  dha. 

28  Agus  chaidh  a  chliù  air 
ball  a  mach  air  feadh  na  tìre 
uile  timchioll  Ghalile. 

29  Agus  gun  dàil,  air  dhoibh 
dol  a  mach  as  an  t-sionagog, 
chaidh  iad  a  steach  do  thigh 
Shimoin  agus  Aindreais  mailìe  ri 
Seumas  agus  Eoin. 

30  Ach  bha  màthair-cheile 
Shimoin  'na  luidbe  ann  am 
fiabhrus ;  agus  ghrad  labhair  iad 
ris  uimpe. 

31  Agus  thàinig  esan  agus 
thog  e  i,  a'  breith  air  làimh 
oirre  ;  agus  air  ball  dh'fhàg  am 
fiabhrus  i,  agus  fhritheil  i  dhoibh. 

32  Agus  an  uair  a  bha  'm 
feasgar  ann,  air  do'n  ghrèin  dol 
fuidhe,  thug  iad  d'a  ionnsuidh 
iadsan  uile  a  bha  euslan,  agus 
iadsan  anns  an  robh  deamhain. 

33  Agus  bha'm  baile  uile  air  a 
chruinneachadh  chum  an  doruis. 

34  Agus  leighis  e  mòran  air 
an  robh  iomadh  gnè  eucail,  ag- 
us  thilg  e  mach  mòran  dheamh- 
an,  agus  cha  d'fhulaing  e  do  na 
deamhnaibh  labhairt,  air  son 
gu'm  b'aithne  dhoibh  e. 

35  Agus  air  dha  èirigh  sa' 
mhaduinn,  fada  roimh  là,  chaidh 
e  mach,  agus  dh'  imich  e  gu  àite 
fàsail,  agus  rinn  e  ùrnuigh  an 
sin. 

36  Agus  lean  Simon,  agus  an 
dream  a  bha  maille  ris  e. 

37  Agus  air  fhaotainn  dhoibh 
thubhairt  iad  ris,  A  ta  gach  uile 
neach  ga  d'  iarraidh. 

38  Agus  thubhairt  esan  riu, 
Rachamaid  a  dh'ionnsuidh  nam 
bailtean  eile  làimh  ruinn,  chum 
gu'n  searmonaich  mi  an  sin 
mar  an  ceudna:  oir  is  ann  a 
chum  na  crìche  so  thàinig  mise 
mach. 

39  Agus  shearmonaich  e  'nan 
sionagogaibh  air  feadh  Ghalile 
uile,  agus  thilg  e  mach  na  deamh- 
aìn. 

40  Agus  thàinig  lobhar  d'a 
ionnsuidh,  a'  guidhe  air,  agus  a' 
lùbadh  a  ghlùin  da,  agus  ag 
ràdh  ris,  Ma's  àill  leat,  tha  thu 
comasach  air  mise  a  dhèanamh 
glan. 

41  Agus  ghabh  Iosa  truas  mòr 
dheth,  agus  air  sìneadh  a  mach 
a  làimhe,  bhean  e  ris,  agus 
thubhairt  e  ris,  Is  àill  leam ; 
bi-sa  glan. 

42  Agus  co  luath  as  a  labhair 
e,  air  ball  dh'fhalbh  an  luibhre 
uaith,  agus  rinneadh  glan  e. 

43  Agus  thug  e  geur-òrdugh 
dha,  agas  air  ball  chuir  e  air 
falbh  e ; 

44  Agus  thubhairt  e  ris,  Feuch 
nach  innis  thu  bheag  do  neach 
air  bith  :  ach  imich,  nochd  thu 
fèin  do'n  t-sagart,  agus  tabhair 
mar  ìobairt  air  son  do  ghlan- 
aidh  na  nithe  a  dh'àithn  Maois, 
mar  fhianuis  dhoibh. 


45  Agus  air  dhasan  dol  a 
mach,  thòisich  e  air  innseadh 
gu  ro-fhollaiseach,  agus  air  a' 
chùis  a  sgaoileadh  mu'n  cuairt, 
air  chor  as  nach  feudadh  Iosa 
dol  tuilleadh  gu  follaiseach  a 
steach  do'n  bhaile ;  ach  bha 
e  mach  ann  an  àitibh  uaigneach  : 
agus  thàinig  iad  d'a  ionnsuidh  as 
gach  àird. 

CAIB.  II. 

\  GUS  an  dèigh  làithean 
-^**  àraidh,  chaidh  e  a  rìs  a 
steach  do  Chapernaum ;  agus 
chualas  esan  a  bhi  san  tigh. 

2  Agus  air  ball  chruinnich- 
eadh  mòran  an  ceann  a  chèile, 
air  chor  as  nach  robh  àit  a 
chumadh  iad,  eadhon  timchioll 
an  doruis :  agus  labhair  e  am 
focal  riu. 

3  Agus  thàinig  iad,  a'  toirt 
d'a  ionnsuidh  neach  air  an  robh 
am  pairilis,  air  a  ghiùlan  le 
ceathrar. 

4  Agus  a  chionn  nach  b'urr- 
ainn  iad  teachd  am  fagus  da  leis 
an  t-sluagh,  rùisg  iad  mullach 
an  tighe  anns  an  robh  e :  agus 
air  dhoibh  a  tholladh,  leig  iad 
sìos  an  leabadh  air  an  robh  an 
neach  a  bha  tinn  leis  a'  phai- 
rilis  'na  luidhe. 

5  'Nuair  chunnaic  Iosa  an 
creidimh-san,  thubhairt  e  ris  an 
neach  air  an  robh  am  pairilis,  A 
mhic,  tha  do  pheacanna  air  am 
maitheadh  dhuit. 

6  Ach  bha  dream  àraidh  do 
na  sgrìobhaichibh  'nan  suidhe 
an  sin,  agus  iad  a'  reusonachadh 
'nan  cridheachaibh  fèin, 

7  C'ar  son  a  ta  am  fear  so  a' 
labhairt  toibheim  mar  so?  Cò 
dh'fheudas  peacanna  a  mhaith- 
eadh  ach  Dia  a  mhàin  ? 

8  Agus  air  ball  air  aithneach- 
adh  do  losa  'na  spiorad  fèin  gu'n 
robh  iadsan  a'  reusonachadh  mar 
sin  annta  fèin,  thubhairt  e  riu, 

C'ar  son  a  ta  sibh  a'  reusonach- 
adh  nan  nithe  sin  ann  bhur 
cridheachaibh  ? 

9  Cò  aca  is  usadh  a  ràdh  ris 
an  neach  air  am  bheil  ara  pairil- 
is,  Tha  do  pbeacanna  air  am 
maitheadh  dhuit,  no  a  ràdh, 
Eirich,  agus  tog  do  leabadh,  ag- 
us  imich  ? 

10  Ach  a  chum  gu  'm  bi  fios 
agaibh  gu  bheil  ùghdarras  aig 
Macan  duine  peacanna  a  mhaith- 
eadh  air  thalamh,  (thubhairt  e 
ris  an  f  hear  air  an  robh  am  pai- 
rilis,) 

11  A  ta  mi  ag  ràdh  riut,  Eir- 
ich,  agus  tog  do  leabadh,  agus 
imich  do  d'  thigh. 

12  Agus  dh'èirich  esan  air 
ball,  agus  thog  e  an  leabadh, 
agus  chaidh  e  mach  'nam  fianuis 
uile,  ionnus  gu'n  robh  mòr-iong- 
antas  orra  uile,  agus  gu  'n  do 
ghlòraich  iad  Dia,  ag  ràdh,  Cha'n 
fhaca  sinne  riamh  a  leithid  so. 

13  Agus  chaidh  e  mach  a  rìs 
ri  taobh  na  mara  ;  agus  thàinig 
an  sluagh  uile  d'a  ionnsuidh,  ag- 
us  theagaisg  e  iad. 

14  Agus  ag  dol  seachad  da, 
chunnaic  e  Lebhi  mac  Alpheuis 
'na  shuidhe  aig  àite  togail  na 
cìse,  agus  thubhairt  e  ris,  Lean 
mise.  Agus  dh'èirich  e,  agus 
lean  se  e. 

15  Agus  thàrladh,  'nuair  a 
shuidh  Iosa  chum  bìdh 'na  thigh- 
san,  gu'n  do  shuidh  mòran  chìs- 
mhaor  agus  pheacach  maille  ri 
Iosa,  agus  r'a  dheisciobluibh  : 
oir  bha  mòran  ann,  agus  lean 
iad  e. 

16  Agus  an  uair  a  chunnaic 
na  sgrìobhaichean  agus  na  Phair- 
isich  esan  ag  itheadh  maille  ri 
cìs-mhaoraibh  agus  ri  peacach- 
aibh,  thubhairt  iad  r'adheisciob- 
luibh,  C'ar  son  a  ta  e  ag  itheadh 
agus  ag  òl  maille  ri  cìs-mhaor- 
aibh  agus  ri  peacachaibh  ? 

17  Asnis  anuair  a  chuala  Iosa 


so,  thubhairt  e  riu,  Cha'n  'eil 
feum  acasan  a  ta  slàn  air  an 
lèigh,  ach  acasan  a  ta  tinn  :  cha 
d'  thàinig  mise  a  ghairm  nam 
firean,  ach  nam  peacach  chum 
aithreachais. 

18  Agus  bu  ghnàth  le  deis- 
ciobluibh  Eoin,  agus  nam  Phair- 
iseach  a  bhi  trasgadh :  agus 
thàinig  iad,  agus  thubhairt  iad 
ris  C'ar  son  a  ta  deisciobuil 
Eoin,  agus  nam  Phairiseach  ri 
trasgadh,  agus  nach  'eil  do  dheis- 
ciobuil-sa  a'  trasgadh. 

19  Agus  thubhairt  Iosa  riu, 
Am  bheil  clann  seòmair  an  fhir 
nuadh-phòsda  comasach  air 
trasgadh  a  dhèanamh,  am  feadh 
a  bhitheas  am  fear  nuadh-pòsda 
maille  riu  ?  am  feadh  a  ta  am 
fear  nuadh-pòsda  aca  maille  riu, 
cha'n  fheud  iad  trasgadh  a 
dhèanamh. 

20  Ach  thig  na  làithean  anns 
an  toirear  am  fear  nuadh-pòsda 
uatha ;  agus  an  sin  ni  iad  trasg- 
adh  sna  làithibh  sin. 

21  Agus  cha'n  'eil  duìne  sam 
bith  a  dh'fhuaigheas  mìr  do 
eudach  nuadh  air  sean  eudach  ; 
no,  ma  dh'fhuaigheas,  buinidh  am 
mìr  nuadh,  a  chuireadh  g'a  lìon- 
adh  suas,  as  an  t-sean  eudach, 
agus  nithear  an  reubadh  ni  's 
miosa. 

22  Agus  cha  chuir  duine  air 
bith  fion  ùr  ann  an  seann  searr- 
agaibh ;  no  brisidh  am  fìon 
nuadh  na  searragan,  agus  dòirt- 
ear  am  fion,  agus  caillear  na 
searragan:  ach  is  còir  fion  nuadh 
a  chur  ann  an  searragaibh 
nuadha. 

23  Agus  thàrladh  gu'n  deach- 
aidh  e  troimh  na  h-achaibh 
arbhair  air  là  na  sàbaid ;  agus 
thòisich  a  dheisciobuil,  ag  im- 
eachd  dhoibh,  ris  na  diasan 
arbhair  a  spìonadh. 

24  Agus  thubhairt  na  Phair- 
isich  ris,  Feuch,  c'ar  son  a  ta 

ìad  a'  dèanamh  an  ni  nach  'eil 
ceaduichte  air  là  na  sàbaid? 

25  Agus  thubhairt  esan  riu, 
Nach  do  leugh  sibhse  riamh  ciod 
a  rinn  Daibhidh,  'nuair  a  bha 
uireasbhuidh  air,  agus  ocras  air 
fe'in  agus  orra-san  a  bha  maille 
ris  ? 

26  Cionnus  a  chaidh  e  steach 
do  thigh  Dhe  ann  an  làithibh 
Abiatair  an  àrd-shagairt,  agus 
a  dh'ith  e  aran  na  fianuis,  nach 
'eil  ceaduichte  do  neach  air  bith 
itheadh,  ach  do  na  sagartaibh, 
agus  a  thug  e  mar  an  ceudna 
do'n  dream  a  bha  maille  ris  ? 

27  Agus  thubhairt  e  riu,  Dh'- 
òrduicheadh  an  t-sàbaLd  air  son 
an  duine,  cha'n  e  an  duine  air 
son  na  sàbaid : 

28  Air  an  aobhar  sin  is  Tigh- 
earna  Mac  an  duine  air  an  t- 
sàbaid  fèin. 

CAIB.  III. 

A  GUS  chaidh  e  rìs  a  steach 
■"-  do'n  t-sionagog ;  agus  bha 
an  sin  duine  aig  an  robh  làmh 
sheargta. 

2  Agus  rinn  iad  faire  air,  a 
dh'fheuchainn  an  leighiseadh  se 
e  air  là  na  sàbaid,  chum  gu'm 
biodh  cùis-dhìtidh  aca  'na  agh- 
aidh. 

3  Agus  thuhhairt  e  ris  an 
duine  aig  an  robh  an  làmh 
sheargta,  Eirich  sa'  mheadhon. 

4  Agus  thubhairt  e  riu,  Am 
bheil  e  ceaduichte  maith  a  dhèan- 
amh  air  làithibh  na  sàbaid,  no 
olc  ?  anam  a  thèarnadh,  no  a 
sgrios  ?  ach  dh'f  han  iadsan  'nan 
tosd. 

5  Agus  an  uair  a  dh'amhairc 
e  mu'n  cuairt  orra  le  feirg,  air 
dha  bhi  doilich  air  son  cruais 
an  cridhe,  thubhairt  e  ris  an 
duine,  Sìn  a  mach  do  làmh.  Ag- 
us  shìn  e  mach  i :  agus  rinneadh 
slàn  i  mar  an  làmh  eile. 

6  Agus  chaidh  na  Phairisich 


a  mach,  agus  ghahh  iad  comh- 
airle  air  ball  mailie  ri  luchd- 
leanmhuinn  Heroid  'na  agh- 
aidh-san,  cionnus  a  dh'fheud- 
adh  iad  a  sgrios. 

7  Ach  chaidh  Iosa  maìlle  r'a 
dheisciobluibh  a  leth  chum  na 
mara :  agus  lean  sluagh  mòr  e 
o  Ghalile,  agus  o  Iudea, 

8  Agus  o  Ierusalem,  agus  o 
Idumea,  agus  o  thaobh  thall 
Iordain;  agus  iadsan  a  bha 
timchioll  Thiruis  agus  Shidoin, 
thàinig  cuideachd  mhòr  dhiubh 
d'a  ionnsuidh,  'nuair  a  chual  iad 
cia  mòr  na  nithe  a  rinn  e. 

9  Agus  thubhairt  e  r'a  dheis- 
ciobluibh,  long  bheag  a  bhi  feith- 
eamh  air,  air  son  an  t-sluaigh, 
chum  nach  dòmhluicheadh  iad 
e: 

10  Oir  leighis  e  mòran  ;  ionn- 
us  gu'n  do  dhlùth-theann  iad 
ris,  a  mheud  's  air  an  robh 
plàighean,  chum  gu'm  beanadh 
iad  ris. 

11  Agus  na  spiorada  neò- 
ghlan,  an  uair  a  chunnaic  iad  e, 
shleuchd  iad  da,  agus  ghlaodh 
iad,  ag  ràdh,  Is  tusa  Mac  Dhè. 

12  Agus  thug  e  sparradh 
teann  dhoibh  nach  dèanadh  iad 
aithnichte  e. 

13  Agus  chaidh  e  suas  gu 
beinn,  agus  ghairm  e  iadsan  a 
b'àill  leis :  agus  thàinig  iad  d'a 
ionnsuidh. 

14  Agus  dh'òrduich  e  dà 
fhear  dheug,  chum  gu'm  hiodh 
iad  maille  ris,  agus  gu'n  cuir- 
eadh  e  mach  iad  a  shearmon- 
achadh ; 

15  Agus  gu'm  biodh  aca  cumh- 
achd  a  ieigheas  euslainte,  agus 
a  thilgeadh  a  mach  dheamhan. 

16  Agus  air  Simon  thug  e 
Peadar  mar  cho-ainm  : 

17  Agus  Seumas  mac  She- 
bede,  agus  Eoin  hràthair  Sheum- 
ais,  (agus  orra-san  thug  e 
Boanerges  mar  cho-ainm,  is  e 

sin  ri  ràdh,  Clann  na  tairnean- 
aich,) 

18  Agus  Aindreas,  agus  Phi- 
lip,  agus  Bartolomeus,  agus 
Mata,  agus  Tomas,  agus  Seum- 
as  mac  Alpheuis,  agus  Tadeus, 
agus  Simon  an  Canaanach, 

19  Agus  Iudas  lscariot,  an 
neach  sin  a  bhrath  e:  agus 
chaidh  iad  do  thigh. 

20  Agus  chruinnicheadh  an 
sluagh  a  rìs,  ionnus  nach  robh 
e  'n  comas  doibh  uiread  as  aran 
itheadh. 

21  Agus  an  uair  a  chual  a 
chàirdean  so,  thàinig  iad  a  mach 
a  bhreith  air :  oir  thubhairt 
iad,  Tha  e  air  mhì-chèill. 

22  Agus  thubhairt  na  sgrìobh- 
aichean  a  thàinig  a  nuas  o  Ieru- 
salem,  A  ta  Beelsebub  aige,  ag- 
us  is  ann  troimh  phrionnsa  nan 
deamhan  a  ta  e  tilgeadh  a  mach 
dheamhan. 

23  Agus  ghairm  e  iad  d'a 
ionnsuidh,  agus  thubhairt  e  riu 
ann  an  cosamhlachdaibh,  Cionn- 
us  a  dh'fheudas  Satan  Satan  a 
thilgeadh  a  mach  ? 

24  Agus  ma  bhitheas  rìogh- 
achd  roinnte  'na  h-aghaidh  fèin, 
cha'n  urrainn  an  rìoghachd  sin 
seasamh. 

25  Agus  ma  bhitheas  tigh  air 
a  roinn  'na  aghaidh  fèin,  cha'n 
urrainn  an  tigh  sin  seasamh. 

26  Agus  ma  dh'èireas  Satan 
'na  aghaidh  fein,  agus  gu'm  bi 
e  roinnte,  cha'n  urrainn  e  seas- 
amh,  ach  a  ta  crìoch  aige. 

27  Cha'n  urrainn  neach  air 
bith  dol  a  steach  do  thigh 
duine  làidir,  agus  'airneis  a  thog- 
ail  leis,  mur  ceangail  e  'n  duine 
làidir  an  toiseach  ;  agus  an  sin 
creachaidh  e  a  thigh. 

28  Gu  deimhin  a  ta  mi  ag 
ràdh  ribh,  Gu  maithear  na  h- 
uile  pheacanna  do  chloinn  nan 
daoine,  agus  gach  toibheum  a 
labhras  iad. 


29  Ach  ge  b'  e  labhras  toi-» 
bheum  an  aghaidh  an  Spioraid 
Naoimh,  cha'n  fhaigh  e  maith- 
eanas  a  chaoidh,  ach  a  ta  e  an 
cunnart  peanais  shìorruidh  ; 

30  Air  son  gu'n  dubhairt  iad, 
Tha  spiorad  neòghlan  aige. 

31  An  sin  thàinig  a  bhràith- 
rean  agus  a  mhàthair,  agus  air 
dhoibh  seasamh  a  muigh,  chuir 
iad  fios  d'a  ionnsuidh,  a'  gairm 
air. 

32  Agus  bha  'n  sluagh  'nan 
suidhe  m'  a  thimchioll;  agus 
thubhairt  iad  ris,  Feuch,  a  ta  do 
mhàthair  agus  do  bhràithrean  a 
muigh  ga  d'  iarraidh. 

33  Agus  fhreagair  e  iad,  ag 
ràdh,  Cò  i  mo  mhàthair,  no  mo 
bhràithrean  ? 

34  Agus  sheall  e  mu  'n  cuairt 
orra-san  a  bha  'nan  suidhe  m'a 
thimchioll,  agus  thubhairt  e, 
Feuch  mo  mhàthair  agus  mo 
bhràithrean. 

35  Oir  ge  b'e  neach  a  ni  toil 
Dè,  is  esan  mo  bhràthair,  agus 
mo  phiuthar,  agus  mo  mhàthair. 

CAIB.  IV. 

\  GUS  thòisich  a  air  teagasg 
-^*-  a  rìs  Jàimh  ris  a'  mhuir ; 
agus  chruinnicheadh  sluagh  mòr 
d'aionnsuidh,  ionnusgu'ndeach- 
aidh  e  steach  do  luing,  agus  gu'n 
do  shuidh  e  air  a'  mhuir  ;  agus 
bha'n  sluagh  uile  ri  taobh  na 
mara  air  tìr. 

2  Agus  theagaisg  e  dhoibh 
mòran  do  nithibh  ann  an  cosamh- 
lachdaibh,  agus  thubhairt  e  riu 
'na  theagasg, 

3  Eisdibh ;  Feuch,  chaidh 
fear-cuir  a  mach  a  chur  sìl : 

4  Agus  thàrladh  'nuair  chuir 
e  an  sìol,  gu'n  do  thuit  cuid 
deth  ri  taobh  an  rathaid,  agus 
thàinig  eunlaith  an  athair,  agus 
dh'ith  iad  suas  e. 

5  Agus  thuit  cuid  eile  dheth 
air  fearann    creagach,  far  nach 

robh  mòr  thalamh  aige ;  agus 
air  ball  dh'fhàs  e  suas,  do  bhrìgh 
nach  robh  doimhne  talmhainn 
aige  : 

6  Ach  air  do'n  ghrein  èirigh, 
loisgeadh  e ;  agus  a  chionn  nach 
robh  freumh  aige,  shearg  e  as. 

7  Agus  thuit  cuid  eile  am 
measg  droighinn,  agus  dh'f  hàs  an 
droighionn  suas,  agus  thachd  se 
e,  agus  cha  d'thug  e  toradh 
uaith. 

8  Agus  thuit  cuid  eile  air 
talamh  maith,  agus  thug  e  toradh 
uaith  a'  fàs  suas  agus  a'  meud- 
achadh  ;  agus  thug  e  mach,  cuid 
a  dheich  thar  fhichead  uiread, 
agus  cuid  a  thrì  fìchead  uiread, 
agus  cuid  a  cheud  uiread  's  a 
chuireadh. 

9  Agus  thubhairt  e  riu,  An  tì 
aig  am  bheil  cluasa  chum  èisd- 
eachd,  èisdeadh  e. 

10  Agus  an  uair  a  bha  e  'na 
aonar,  dh'fhiosraich  iadsan,abha 
mu'n  cuairt  da,  maille  ris  an  dà 
fhear  dheug,  an  cosamhlachd 
deth. 

11  Agus  thubhairt  e  riu, 
Dhuibhse  thugadh  eòlas  a  ghabh- 
ail  air  nithibh  dìomhair  rìogh- 
achd  Dhè :  ach  dhoibh-san  a  ta 
an  leth  muigh  nithear  gach  ni 
an  cosamhlachdaibh : 

12  Chum  as  ag  faicinn  doibh 
gu'm  faic  iad,  agus  nach  aith- 
nich  iad,  agus  ag  cluinntinn 
dhoibh  gu'n  cluinn  iad,  agus 
nach  tuig  iad;  air  eagal  àm 
air  bith  gu'm  pilleadh  iad,  ag- 
us  gu'm  biodh  am  peacanna  air 
am  maitheadh  dhoibh. 

13  Agus  thubhairt  e  riu,  Nach 
aithne  dhuibh  an  cosamhlachd 
so  ?  agus  cionnus  ma  ta  a  thuig- 
eas  sibh  gach  uile  chosamhlachd  ? 

14  Tha  'm  fear-cuir  a'  cur  an 
fhocail. 

15  Agus  is  iad  so  iadsan  ri 
taobh  an  rathaid,  anns  an  cuir- 
ear  am  focal,  an  dèigh  dhoibh  a 


chluinntinn,  air  ball  a  ta  Satan 
a'  teachd,  agus  a'  togail  leis  an 
fhocail,  a  shìol-chuireadh  'nan 
cridheachaibh. 

16  Agus  is  iad  so  iadsan  mar 
an  ceudna  a  chuireadh  air  fear- 
ann  creagach;  muinntir,  anuair 
a  chluinneas  iad  am  focal,  a 
ghabhas  e  air  ball  le  gàirdeach- 
as : 

1 7  Agus  cha'n  'eil  freumh  aca 
annta  fèin,  ach  mairidh  iad  rè 
sealain  ;  'na  dheigh  sin  'nuair  a 
dh'èireas  àmhghar  no  geur- 
leanmhuinn  air  son  an  fhocail, 
air  ball  a  ta  iad  a'  gabhail  oil- 
bheim. 

18  Agus  is  iad  so  iadsan  a 
chuireadh  am  measg  an  droigh- 
inn,  an  dream  a  dh'èisdeas  ris  an 
f hocal ; 

L9  Agus  a  ta  ro  chùram  an 
t-saoghail  so,  agus  mealltair- 
eachd  saoibhreis,  agus  ana- 
mianna  nithe  eile  teachd  a 
steach,  agus  a'  tachdadh  an 
f hocail,  agus  nithear  neo-thorach 
e. 

20  Agus  is  iad  so  iadsan  a 
chuireadh  ann  an  talamh  maith  ; 
an  dream  a  chluinneas  am  focal, 
agus  a  ghabhas  e,  agus  a  bheir 
a  mach  toradh,  cuid  a  dheich 
thar  f  hichead  uiread,  cuid  a  thrì 
fichead  uiread,  agus  cuid  a  cheud 
uiread  as  a  chuireadh. 

21  Agus  thubhairt  e  riu,  An 
toirear  coinneal  chum  gu'n  cuir- 
ear  i  fuidh  bheul  soithich,  no 
fuidh  leabaidh  ?  nach  ann  a  chum 
a  cur  ann  an  coinnleir? 

22  Oir  cha'n  'eil  ni  air  bith 
foluichte,  nach  foillsichear ;  ag- 
us  cha  robh  ni  air  bith  an  cleith, 
nach  tig  am  follais. 

23  Ma  ta  cluasa  chum  èisd- 
eachd  aig  neach  air  bith,  èisd- 
eadh  e. 

24  Agus  thubhairt  e  riu,  Thug- 
aibh  fa'near  ciod  a  chluinneas 
sibh:  leis  an  tomhas  a  thomh- 

aiseas  sibh,  tomhaisear  dhuibh 
fèin ;  agus  bheirear  tuilleadh 
dhuibh-sa  ta  'g  èisdeachd. 

25  Oir  ge  b'e  neach  aig  am 
bheil,  bheirear  dha  :  agus  ge  b'e 
neach  aig  nach  'eil.bheirear  uaith 
an  ni  sin  fèin  a  ta  aige. 

26  Agus  thubhairt  e,  Is 
amhuil  rìoghachd  Dhè,  mar 
gu'n  cuireadh  duine  sìol  anns 
an  talamh, 

27  Agus  gu'n  coidleadh  e, 
agus  gu'n  eireadh  e  a  dh'oidhche 
agus  a  là,  agus  gu'n  gineadh  an 
sìol,  agus  gu'm  fàsadh  e  suas,  air 
dòigh  nach  fhios  da. 

28  Oirbheir  an  talamh  amach 
toradh  uaith  fèin,  air  tùs  am 
fochann,  a  rìs  an  dias,  an  dèigh 
sin  an  làn  arbhar  anns  an  dèis. 

29  Ach  an  uair  a  ta  'n  toradh 
abaich,  air  ball  cuiridh  e  an 
corran  ann,  a  chionn  gu  bheil 
am  fogharadh  air  teachd. 

30  Agus  thubhairt  e,  Ciod 
an  ni  ri  'n  samhluich  sinn 
rìoghachd  Dhè  ?  no  ciod  e  an 
cosamhlachd  leis  an  coimhmeas 
sinn  i  ? 

31  Is  cosmhuil  i  ri  gràinne 
mustaird,  ni,  'nuair  a  chuirear 
san  talamh  e,  a  's  lugha  do  na 
h-uile  phòraibh  a  ta  air  thal- 
amh. 

32  Ach  an  dèigh  a  chur, 
fàsaidh  e  suas,  agus  cinnidh  e  ni's 
mò  na  luibh  sam  bith  eile,  agus 
fàsaidh  geugan  mòra  air;  ionnus 
gu'm  feud  eunlaith  an  athair 
nid  a  dhèanamh  fuidh  a  sgàile. 

33  Agus  le  iomadh  d'a  leithid- 
ibh  sin  do  chosamhlachdaibh 
labhair  e  am  focal  riu,  a  rèir 
mar  a  b'urrainn  iad  a  chluinn- 
tinn. 

34  Ach  gun  chosamhlachd 
cha  do  labhair  e  riu :  Agusmhìn- 
ich  e  na  h-uile  nithe  d'a  dheis- 
ciobluibh  fèin  air  leth. 

35  Agus  thubhairt  e  riu  air 
an  là  sin  fèin,  air  teachd  do'n 


f  heasgar,  Rachamaid  thairÌ3  do'n 
taobh  eile. 

36  Agus  an  uair  a  sgaoil 
iad  an  coimhthional,  thug  iad 
leo  esan  anns  an  luing  mar  a 
bha  e;  agus  bha  longa  beaga 
eile  maille  ris  mar  an  ceudna. 

37  Agus  dh'èirich  doinionn 
mhòr  ghaoithe,  agus  leum  na 
tonnan  a  steach  do'n  luing,  air 
chor  as  gu'n  robh  i  nis  làn. 

38  Agus  bha  esan  ann  an 
deireadh  na  luinge,  'na  chodal  air 
cluasaig  :  agus  dhùisgiad  e,  agus 
thubhairt  iad  ris,  A  mhaighstir, 
nach  'eil  suim  agad  gu'n  caill- 
ear  sinn  ? 

39  Agus  dh'èirich  e,  agus 
chronuich  e  a'  ghaoth,  agus 
thubhairt  e  ris  an  f hairge,  Tosd, 
bi  sàmhach.  An  sin  luidh  a' 
ghaoth,  agus  bha  fèath  mòr  am. 

40  Agus  thubhairt  e  riu,  C'ar 
son  a  ta  sibh  co  eagalach?  cionn- 
us  nach  'eil  creidimh  agaibh  ? 

41  Agus  ghabh  iad  eagal  ro 
mhòr,  agus  thubhairt  iad  r'a 
chèile,  Ciod  e  an  duine  so,  gu 
bheil  a'  ghaoth,  agus  an  fhairge 
fèin  ùmhal  da  ? 

CAIB.  V. 

A  GUS  thàinig  iad  gu  taobh 
■**•  eile  na  mara,  gu  dùthaich 
nan  Gadarach. 

2  Agus  an  uair  a  chaidh  e 
mach  as  an  luing,  air  ball  thach- 
air  air  as  na  h-àitibh-adhlaic, 
duine  anns  an  robh  spiorad 
neòghlan, 

3  Aig  an  robh  a  chòmhnuidh 
sna  h-àitibh-adhlaic ;  agus  cha 
b'urrainn  neachairbithacheang- 
al,  eadhon  le  slabhraidhibh  : 

4  Oir  chaidh  a  cheangal  gu 
tric  le  geimhlibh  agus  le  slabh- 
raidhibh,  agus  tharruing  e  na 
slabhraidhean  as  a  chèile,  agus 
mhìn-bhris  e  na  geimhlean : 
Agus  cha  b'urrainn  duine  sam 
bith  a  cheannsachadh. 

5  Agus  bha  e  ghnàth,  a  là 
agus  a  dh'oidhche,  sna  beannt- 
aibh,  agus  sna  h-ionadaibh-adh- 
laic,  a'  glaodhaich,  agus  'ga 
ghearradh  fe'in  le  clachaibh. 

6  Ach  an  uair  a  chunnaic 
e  Iosa  fada  uaith,  ruith  e  agus 
shleuchd  e  dha, 

7  Agus  ghlaodh  e  le  guth  mòr, 
agus  thubhairt  e,  Ciod  mo 
ghnothuch-sa  riut,  Iosa,  a  Mhic 
an  Dè  a's  ro  àirde?  tha  mi  a' 
cur  ort  à  h-uchd  Dè,  gun  mo 
phianadh. 

8  (Oir  thubhairt  e  ris,  Thig  a 
mach  as  an  duine,  a  spioraid 
neòghloin.) 

9  Agus  dh'fhiosraich  e  dheth, 
Ciod  is  ainm  dhuit?  Agus 
fhreagair  esan,  ag  ràdh,  Legion 
is  ainm  dhomh :  oir  a  ta  sinn 
mòran  ann. 

10  Agus  ghuidh  e  gu  ro  gheur 
air,  gun  e  g'  an  cur  a  mach  as  an 
dùthaich  sin. 

11  Agus  bha  treud  mòr  mhuc 
an  sin,  ag  ionaltradh  am  fagus 
do'n  bheinn. 

12  Agus  ghuìdh  na  deamhain 
uile  air,  ag  ràdh,  Cuir  sinne 
dh'ionnsuidh  nam  muc,  chum 
gu'n  rachamaid  a  steach  annta. 

13  Agus  air  ball  thug  Iosa 
cead  doibh ;  agus  air  dol  a 
mach  do  na  spioradaibh  neò- 
ghlan,  chaidh  iad  a  stigh  anns 
na  mucaibh,  agus  ruith  an  treud 
sìos  gu  dian  le  àite  cas  do'n 
f  hairge,  (bha  iad  mu  thimchioll 
dà  mhìle,)  agus  thachdadh  iad 
san  fhairge. 

14.  Agus  theich  iadsan  a  bha 
'g  ionaltradh  nam  muc,  agus 
dh'innis  iad  sin,  araon  anns  a' 
bhaile,  agus  anns  an  tìr.  Agus 
chaidh  iad  a  mach  a  dh'fhaicinn 
ciod  e  an  ni  ud  a  thachair. 

15  Agus  thàinig  iad  chum  Iosa, 
agus  chunnaic  iad  an  tì  anns  an 
robh  an  deamhan,  agus  aig  an 
robh  an  legion,  'na  shuidhe,  ag- 


us  'eudach  uime,  agus  a  chiall 
aige ;  agus  ghabh  iad  eagal. 

16  Agus  dh'innis  iadsan  a 
chunnaic  e  dhoibh,  cionnus  a 
thachair  do'n  tì  anns  an  robh  an 
deamhan,  agus  mu  thimchioll 
nam  muc 

17  Agus  thòisìch  iad  ri  guidhe 
air  imeachd  a  mach  as  an  crìoch- 
aibh. 

18  Agus  air  dha  dol  a  stigh 
san  luing,  ghuidh  an  tì  anns  an 
robh  an  deamhan  air,  gu'm  feud- 
adh  e  bhi  maille  ris. 

19  Gidheadh  cha  do  leig  Iosa 
leis,  ach  thubhairt  e  ris,  Imich 
dhachaidh  dh'ionnsuidh  do 
mhuinntir,  agus  innis  dhoibh 
meud  nan  nithe  a  rinn  an  Tigh- 
earna  dhuit,  agus  gu'n  d'rinn  e 
tròcair  ort. 

20  Agus  dh'imich  esan,  agus 
thòisich  e  ri  chur  an  cèill  ann 
an  Decapolis  meud  nan  nithe  a 
rinn  Iosa  dha :  agus  ghabh  iad 
iongantas  uile. 

21  Agus  'nuair  a  chaidh  Iosa  a 
rìs  thairis  anns  an  luing  do'n 
taobh  eile,  chruinnicheadh  sluagh 
mòr  d'a  ionnsuidh ;  agus  bha  e 
làimh  ris  a'  mhuir. 

22  Agus,  feuch,  thàinig  aon 
do  uachdaranaibh  nan  sionagog, 
d'am  b'ainm  Iairus ;  agus  an 
uair  a  chunnaic  e  esan,  leig  se 
e  fein  sìos  aig  a  chosaibh. 

23  Agus  ghuidh  e  gu  dùrachd- 
ach  air,  ag  ràdh,  A  ta  mo  nigh- 
ean  bheag  ann  an  cunnart  grad 
bhàis ;  thig,  tha  mi  a'  guidhe  ort, 
agus  leag  do  làmhan  oirre  chum 
gu'n  slànuichear  i,  agus  mairidh 
i  beò. 

24.  Agus  dh'imich  losa  maille 
ris ;  agus  lean  sluagh  mòr  e, 
agus  dhòmhluich  iad  e. 

25  Agus  oha  bean  àraidh  an 
sin,  air  an  robh  dòrtadh  fola  rè 
dhà  bhliadhna  dheug, 

26  Agus  dh'fhulaing  i  mòran 
o  iomadh  leigh,  agus  chaith  i  na 

bha  aice,  agus  cha  b'  fheairrd  i 
bheag  e,  ach  gu'm  bu  mhiosd  ; 

27  'Nuair  a  chual  i  iomradh 
air  Iosa,  thàinig  i  am  measg  an 
t-sluaigh  o  chùlaobh,  agus  bhean 
i  r'  a  eudach  : 

28  Oir  thubhairt  i,  Ma  dh'- 
fheudas  mi  beantuinn  ach  r'  a 
eudach,  slànuichear  mi, 

29  Agus  air  ball  thiormaich- 
eadh  tobar  a  fola  ;  agus  dh'aith- 
nich  i  air  a  corp  fèin,  gu'n  do 
leighiseadh  i  o'n  phlàigh  sin. 

30  Agus  dh'aithnich  Iosa  air 
ball  ann  fèin  gu'n  deachaidh 
cumhachd  a  mach  as,  agus  air 
dha  tionndadh  san  t-sluagh, 
thubhairt  e,  Cò  a  bhean  ri  m' 
eudach? 

31  Agus  thubhairt  a  dheis- 
ciobuil  ris,  A  ta  thu  faicinn  gu 
bheil  an  sluagh  ga  d'  dhòmh- 
lachadh,  agus  an  abair  thu,  Cò 
a  bhean  rium  ? 

32  Agus  dh'amhairc  e  mu'n 
cuairt  g'a  faicinn-sa  a  rinn  so. 

33  Ach  air  do'n  mhnaoi  bhi  fo 
eagal  agus  air  chrith,  air  aith- 
neachadh  an  ni  a  rinneadh  innte, 
thàinig  i,  agus  leig  si  i  fein  sìos 
'na  làthair,  agus  dh'innis  i  an 
fhìrinn  uile  dha. 

34  Agus  thubhairt  e  rithe,  A 
nighean,  shlànuich  do  chreidimh 
thu  ;  imich  an  sìth,  agus  bi  slàn 
o  d'  phlàigb. 

35  Am  feadh  a  bha  e  fathast 
a'  labhairt,  thàinig  dream  o  thigh 
uachdarain  na  sionagoig,  ag 
ràdh,  Fhuair  do  nighean  bàs; 
c'ar  son  a  chuireadh  tu  tuill- 
eadh  dragh  air  a'  mhaighstir  ? 

36  Co  luath  is  a  chual  Iosa 
an  còmhradh  so  a  labhradh, 
thubhairt  e  ri  uachdaran  na 
sionagoig,  Na  biodh  eagal  ort, 
a  mhàin  creid. 

37  Agus  cha  d'fhulaing  e  do 
neach  air  bith  a  leantuinn,  ach 
Peadar,  agus  Seumas,  agus  Eoin 
bràthair  Sheumais. 


38  Agus  thàinig  e  gu  tigh 
uachdarain  na  sionagoig,  agus 
chunnaic  e  an  iomairt  agus 
iadsan  a  bha  gul,  agus  a'  caoin- 
eadh  gu  mòr. 

39  Agus  'nuair  thàinig  e  a 
steach,  thubhairt  e  riu,  C'ar  son 
a  ta  sibh  ris  an  iomairt  so,  ag- 
us  ri  bròn  ?  cha'n  'eil  an  nigh- 
eanag  marbh,  ach  'na  codal. 

40  Agus  rinn  iadsan  gàire 
fanoid  air  :  ach  air  dhasan  an  cur 
uile  mach,  thug  e  leis  athair  ag- 
us  màthair  na  nighinn,  agus  iad- 
san  a  bha  maille  ris,  agus  chaidh 
e  steach  far  an  robh  an  nighean- 
ag  'na  luidhe. 

41  Agus  rug  e  air  an  nighean- 
aig  air  iàimh,  agus  thubhairt  e 
rithe,  Talitha-cumi ;  's  e  sin,  air 
eadar-mhìneachadh,  A  chailin, 
(a  ta  mise  ag  ràdh  riut.)  èirich. 

42  Agus  air  ball  dh'e'irich  an 
nigheanag,  agus  dh'imich  i;  oir 
bha  i  dà  bhliadhna  dheug  a  dlt'- 
aois :  agus  ghabh  iad  iongantas 
anabarrach. 

43  Agus  thug  e  òrdugh  teann 
doibh,  nach  faigheadh  duine  air 
bith  fios  air  so  ;  agus  dh'àithn  e 
càileigin  a  thoirt  d'i  r'a  itheadh. 

CAIB.  VI. 

A  GUS  chaidh  e  mach  as  a  sin, 
-*•*-  agus  thàinig  e  d'a  dhùth- 
aich  fèin ;  agus  lean  a  dheisciob- 
uil  e. 

2  Agus  an  uair  a  thàinig  an 
t-sàbaid,  thòisich  e  air  teagasg 
anns  an  t-sionngog :  agus  air  do 
mhòran  a  chluinntinn,  ghabh 
iad  iongantas,  ag  ràdh,  Cia  uaith 
a  ta  na  nitbe  sin  aig  an  fhear 
so  ?  Agus  ciod  e  an  gliocas  so 
thugadh  dha,  gu  bheil  a  leithid 
so  do  fheartaibh  air  an  dèanamh 
le  a  làmhaibh-san  ? 

3  Nach  e  so  an  saor,  mac 
Mhuire,  bràthair  Sheumais,  ag- 
us  Ioseis,  agus  Iudais,  agus 
Shimoin  ?     Agus    nach    'eil    a 

pheathraiche  an  so  maille  ruinn  ? 
Agus  f  huair  iad  oilbheum  ann. 

4  Ach  thubhairt  Iosa  riu, 
Cha'n  'eìl  fàidh  gun  urram,  ach 
'na  dhùthaich  fèin,  agus  am 
measg  a  chàirdean,  agus'na  thigh 
fe'in. 

5  Agus  cha  robh  e  'n  comas 
da  mìorbhuil  air  bith  a  dhèan- 
amh  an  sin,  saor  o  gu'n  do  chuir 
e  a  làmhan  air  beagan  do 
mhuinntir  a  bha  tinn,  agus  gu'n 
do  leighis  e  iad. 

6  Agus  bha  iongantas  air  air 
son  am  mi-chreidimh.  Agus 
chaidh  e  timchioll  nam  bailtean, 
a'  teagasg. 

7  Agus  ghairm  e  d'a  ionnsuidh 
an  dà  f  hear  dheug,  agus  thòisich 
e  air  an  cur  a  mach  dithis  agus 
dithis ;  agus  thug  e  dhoibh 
cumhachd  air  spioradaibh  neò- 
ghlan ; 

8  Agus  dh'àithn  e  dhoibh  gun 
ni  air  bith  thoirt  leo  air  son  na 
slighe,  ach  lorg  a  mhàin ;  gun 
mhala,  gun  aran,  gun  airgiod 
'nan  sporan : 

9  Ach  bonn-bhròga  bhi  air  an 
cosaibh,  agus  gun  dà  chòta  bhi 
umpa. 

10  Agus  thubhairt  e  riu,  Ge 
b'e  ionad  air  bith  anns  an  tèid 
sibh  a  steach  do  thigh,  an  sin 
fanaibh  gus  am  falbh  sibh  as  an 
àite  sin. 

11  Agus  cò  air  bith  iad  nach 
gabh  ribh,  agus  nach  èisd  ribh, 
air  dhuibh  imeachd  as  an  àite 
sin,  crathaibh  an  duslach  a 
bhitheas  fo  'ur  cosaibh,  mar 
fhianuis  'nan  aghaidh.  Gu 
deimhin  a  ta  mi  ag  radh  ribh, 
Gur  so-iomchaire  a  bhitheas  e  do 
Shodom  agus  do  Ghomorah  ann 
an  là  a'  bhreitheanais,  na  do'n 
bhaile  sin. 

12  Agus  chaidh  iad  a  mach, 
agus  shearmonaich  iad  gu'n 
dèanadh  daoine  aithreachas. 

13  Agus   thilg   iad    a    mach 


mòran  dheamhan,  agus  dh'ùng 
iad  le  h-oladh  mòran  a  bha  tinn, 
agus  leighis  siad  iad. 

14  Agus  chual  Herod  an  rìgh 
uime,  (oir  chaidh  'ainm  am  foil- 
ais ;)  agus  thubhairt  e,  A  ta 
Eoin  Baiste  air  èirigh  o  na 
marbhaibh,  agus  uime  sin  a 
ta  feartan  air  an  oibreachadh 
leis. 

15  Thubhairt  cuid  eile,  Gur 
e  Elias  a  t'  ann.  Agus  thubhairt 
cuid  eile,  Gur  fàidh  a  t'  ann,  no 
mar  aon  do  na  fàidhibh. 

16  Ach  an  uair  a  chual  Herod 
so,  thubhairt  e,  Is  e  Eoin,  d'an 
do  chuir  mise  an  ceann,  a 
th'ann ;  dh'èirich  e  o  na  marbh- 
aibh. 

17  Oir  chuir  Herod  fe'in  a 
mach  agus  ghlac  e  Eoin,  agus 
cheangail  e  ann  am  prìosan  e, 
air  son  Herodiais  bean  phòsda 
Philip,  a  bhràthar  fèin,  do  bhrìgh 
gu'n  do  phòs  e  i. 

18  Oir  thubhairt  Eoin  ri  He- 
rod,  Cha'n  'eil  e  ceaduichte  dhuit 
bean  do  bhràthar  a  bhi  agad. 

19  Uime  sin  bha  diom  mòr  aig 
Herodias  ris,  agus  bu  mhiann 
leatha  a  chur  gu  bàs;  ach  cha 
b'urrainn  i. 

20  Oir  bha  eagal  Eoin  air 
Herod,  air  dha  fios  a  bhi  aige 
gu'm  bu  duine  ceart  agus  naomh 
e,  agus  thug  e  fa'near  e  ;  agus 
'nuair  a  chual  se  e,  rinn  e  mòr- 
an  do  nithibh  aìr  a  chomhairle, 
agus  dh'èisd  e  ris  gu  toileach. 

21  Agus  air  teachd  do  là 
iomchuidh,  rinn  Herod,  air  co- 
ainm  an  là  an  d'rugadh  e,  suip- 
eir  d'a  uaislibh,  agus  d'a  àrcl- 
cheannardaibh,  agus  do  mhaith- 
ibh  Ghalile : 

22  Agus  an  uair  a  chaidh 
nighean  Herodiais  so  steach,  ag- 
us  a  rinn  i  dannsa,  thaitinn  i  ri 
Herod  agus  riu-san  a  shuidh 
maille  ris,  agus  thubhairt  an 
rìgh,  ris  a'  chailin,  Iarr  ormsa  ge 

b'e  ni  is  àill  leat,  agus  bheir  mi 
dhuit  e. 

23  Agus  thug  e  mionnan  d'  i, 
Ge  b'e  ni  a  dh'iarras  tu  orm, 
bheir  mi  dhuit  e,  gu  leth  mo 
rìoghachd. 

24  Agus  an  uair  a  chaidh  i 
mach  thubhairt  i  r'a  màthair, 
Ciod  a  dh'iarras  mi  ?  Agus 
thubhairt  ise,  Ceann  Eoin 
Bhaiste. 

25  Agus  chaidh  i  air  ball  le 
cabhaig  a  steach  a  dh'ionnsuidh 
an  rìgh,  agus  dh'iarr  i,  ag  ràdh, 
Is  àill  leam  gu'n  tugadh  tu 
dhomh  gun  dàil  ceann  Eoin 
Bhaiste  air  mèis. 

26  Agus  bha  'n  rìgh  ro  dhoil- 
ich ;  gidheadh  air  son  a  mhionn- 
an,  agus  an  dream  a  bha  'nan 
suidhe  maille  ris,  cha  robh  toil 
aige  a  diùltadh. 

27  Agus  aìr  ball  chuir  an  rìgh 
a  mach  fear-millidh,  agus  dh'- 
àithn  e  a  cheann  a  thoirt  a 
steach  :  agus  dh'imich  esan  agus 
thug  e  an  ceann  deth  anns  a' 
phrìosan: 

28  Agus  thug  e  a  cheann  leis 
air  mèis,  agus  thug  e  do'n  chail- 
in  e :  agus  thug  an  cailin  d'a 
màthair  e. 

29  Agus  an  uair  a  chual  a 
dheisciobuil  sin,  thàinig  iad  agus 
thog  iad  a  chorp,  agus  chuir  iad 
ann  an  uaigh  e. 

30  Agus  chruinnicheadh  na 
h-Abstoil  chum  Iosa,  agus  dh'- 
innis  iad  da  na  h-uile  nithe,  ar- 
aon  gach  ni  a  rinn  iad,  agus 
gach  ni  a  theagaisg  iad. 

31  Agus  thubhairt  e  riu,  Thig- 
ibh-sa  air  leth  do  àit  uaigneach, 
agus  gabhaibh  fois  car  tamuill 
bhig :  Oir  bha  mòran  a'  teachd 
agus  a'  dol,  agus  cha  robh  ùine 
aca  uiread  as  biadh  itheadh. 

32  Agus  chaidh  iad  gu  àite 
fàsail  ann  an  luing  air  leth. 

33  Agus  chunnaic  an  sluagh 
iadsan  a'  falbh,  agus  dh'aìthnich 


mòran  e,  agus  ruith  iad  d'an  cois 
as  na  bailtibh  uile  an  sin,  agus 
bha  iad  rompa,  agus  chruinnich- 
eadh  iad  d'a  ionnsuidh. 

34  Agus  an  uair  a  chaidh 
Iosa  mach,  chunnaic  e  sluagh 
mòr,  agus  ghabh  e  truas  mòr 
dhiubh,  a  chionn  gu'n  robh  iad 
mar  chaoraich  gun  bhuachaill 
aca:  agus  thòisich  e  air  mòran 
do  nithibh  a  theagasg  dhoìbh. 

35  Agus  an  uair  a  bha  nis 
mòran  do'n  là  air  dol  seachad, 
thàinig  a  dheisciobuil  d'a  ionn- 
suidh,  ag  ràdh,  A  ta  'n  t-àite  so 
fàs,  agus  a  ta  nis  mòran  do'n  là 
air  dol  thaìris : 

36  Leig  air  falbh  iad,  chum 
gu  te'id  iad  do'n  tir  mu'n  cuairt, 
agus  do  na  bailtibh,  agus  gu 
ceannaich  iad  biadh  dhoibh 
fèin :  oir  cha'n  'eil  ni  air  bith 
aca  r'a  itheadh. 

37  Ach  fhreagair  esan,  agus 
thubhairt  e  riu,  Thugaibh-sa 
dhoibh  r'a  itheadh.  Agus  thu- 
bhairt  ìadsan  ris,  An  tèid  sinn 
agus  an  ceannaich  sinn  luach 
dhà  cheud  peghinn  a  dh'aran, 
chum  gu  tugamaid  dhoibh  ni 
r'a  itheadh  ? 

38  Ach  thubhairt  esan  riu, 
Cia  ]ìon  builinn  a  ta  agaibh  ? 
rachaibh  agus  faicibh.  Agus  air 
faotainn  fios  doibh,  thubhairt 
iad,  Cùig,  agus  dà  iasg. 

39  Agus  dh'àithn  e  dhoibh  a 
thoirt  orra  uile  suidhe  sìos  'nan 
cuideachdaibh  air  an  fheur 
uaine. 

40  Agus  shuidh  iad  sìos  'nam 
buidhnibh  fa  leth,  'nan  ceud- 
aibh,  agus  'nan  leth-cheudaibh. 

41  Agus  air  dha  na  cùig  buil- 
innean  agus  an  dà  iasg  a  ghabh- 
ail,  agus  amharc  suas  gu  nèamh, 
bheannaich,  agus  bhris  e  na 
builinnean,  agus  thug  e  d'a  dheis- 
ciobluibh  iad,  chum  gu'n  cuir- 
eadh  iad  rompa  iad  ;  agus  roinn 
e  an  dà  iasg  orra  uile. 

42  Agus  dh'itli  iad  uile,  agus 
shàsuicheadh  iad. 

43  Agus  thog  iad  dà  chliabh 
dheug  làn  do'n  bhiadh  bhriste, 
agus  do  na  h-iasgaibh. 

44  Agus  b'iad  an  dream  a 
dh'ith  do  na  builinnibh  cùig 
mìle  fear. 

45  Agus  air  ball  cho-eignich 
e  a  dheisciobuil  gu  dol  anns  an 
luing,  agus  dol  roimhe  dh'ionn- 
suidh  na  taoibh  thall  gu  Bet- 
saida,  gus  an  cuireadh  e  an 
sluagh  air  falbh. 

46  Agus  an  uair  a  chuir  e  air 
falbh  iad,  chaidh  e  gu  beinn  a 
dhèanamh  ùrnuigh. 

47  Agus  an  uair  a  bha  'n  t- 
anmoch  ann,  bha  an  long  am 
meadbon  na  mara,  agus  esan  'na 
aonar  air  tìr. 

48  Agus  chunnaic  e  iadsan  air 
am  pianadh  ag  iomramh ;  oir 
bha  a'  ghaoth  'nan  aghaidh  :  ag- 
us  thàinig  e  d'an  ionnsuidh  mu 
thimchioll  na  ceathramh  faire 
do'n  oidhche,  ag  imeachd  air  a' 
mhuir,  agus  b'àill  leis  dol  seach- 
ad  orra. 

49  Ach  an  uair  a  chunnaic 
iadsan  e  ag  imeachd  air  a'  mhuir, 
shaoil  iad  gu'm  bu  tannasg  a 
bh'ann  ;  agus  ghlaodh  iad. 

50  (Oir  chunnaic  iad  uile  e, 
agus  bha  iad  fo  bhuaireas:) 
Agus  air  ball  labhair  e  riu, 
agus  thubhairt  e  riu,  Biodh 
misneach  mhaith  agaibh ;  is 
mise  ta  ann,  na  biodh  eagal 
oirbh. 

51  Agus  chaidh  e  suas  d'an 
ionnsuidh  do'n  luing  ;  agus  luidh 
a'  ghaoth :  agus  bha  uamhas 
mòr  thar  tomhas  orra,  agus 
ghabh  iad  iongantas. 

52  Oir  cha  d'thug  iad  fa'near 
mìorbhuil  nam  builinnean ;  oir 
bha'n  cridhe  air  a  chruadhach- 
adh. 

53  Agus  an  uair  a  chaidh  iad 
thairis,  thàinig  iad  gu  talamh 


Ghenesaret,  agus  tharruing  iad 
gu  tìr. 

54  Agus  an  uair  a  thàinig  iad 
a  mach  as  an  luing,  air  ball  dh'- 
aithnich  iad  e, 

55  Agus  ruith  iad  air  feadh 
na  tìre  sin  uile  mu'n  cuairt,  agus 
thòisich  iad  air  an  dream  a  bha 
tinn  a  ghiùlan  mu'n  cuairt  air 
leabaichibh,  ge  b'e  àit  an  cual 
iad  esan  a  bhi. 

56  Agus  ge  b'  e  air  bith 
bailte,  no  caithriche,  no  dùthaich 
an  deachaidh  e  steach,  chuir  iad 
na  daoine  tinn  air  na  sràidibh, 
agus  ghuidh  iad  air  gu'm  feud- 
adh  iad  beantuinn  a  mhàin  ri 
iomall  'eudaich :  agus  a  mheud 
is  a  bhean  ris,  leighiseadh  iad. 

\  GUS  chruinnicheadh  na 
■^*-  Phairisich  d'  a  ionnsuidh, 
agus  dream  àraidh  do  na  sgrìobh- 
aichibh  a  thàinig  o  lerusalem. 

2  Agus  an  uair  a  chunnaic 
iad  cuid  d'a  dheisciobluibh  ag 
itheadh  arain  le  làmhaibh  salach, 
(sin  r'a  ràdh  neo-ionnlaidte,) 
fhuair  iad  cron  doibh. 

3  Oir  cha'n  ith  na  Phairisich, 
agus  na  h-Iudhaich  uile,  biadh, 
mur  ionnlaid  iad  an  làmhan 
gu  minic,  a'  coimhead  beul-aith- 
ris  nan  seanairean. 

4  Agus  air  dhoibh  teachd  o'n 
mhargadh,  mur  tum  siad  iad, 
cha'n  ith  iad.  Agus  a  ta  mòran 
do  nithibh  eile  a  ghabh  iad  orra 
a  choimhead,  mar  a  ta  nigheadh 
chupan,  agus  phoitean,  agus 
shoithiche  umha,  agus  leabaich- 
ean. 

5  An  sin  dh'fheòraich  na 
Phairisich  agus  na  sgrìobhaich- 
ean  dheth,  C'ar  son  nach  'eil  do 
dheisciobuil  ag  imeachd  a  rèir 
beul-aithris  nan  seanairean,  ach 
a  ta  iad  ag  itheadh  arain  le  làmh- 
aibh  neo-ionnlaidte  ? 

6  Ach    fhreagair  esan   agus 

thubhairt  e  rìu,  Is  maith  a  rinn 
Esaias  fàidheadaireachd  mu  bhur 
timchioll-sa,  a  chealgairean,  a 
rèir  mar  a  ta  e  sgrìobhta,  A  ta 
am  pobull  so  toirt  urraim  dhomh- 
sa  le  'm  bilibh,  ach  a  ta  an 
cridhe  fada  uam. 

7  Ach  is  ann  gu  dìomhanach 
a  ta  iad  a'  toirt  aoraidh  dhomh- 
sa,  a'  teagasg  àitheanta  dhaoine 
mar  theagasg. 

8  Oir  air  dhuibh  àithne  Dhè 
a  thrèigsinn,  a  ta  sibh  a'  cumail 
òrdu,chaidh  dhaoine,  mar  a  ta 
nigheadh  phoitean  agus  chu- 
pan  :  agus  mòran  eile  d'an  leith- 
idibh  sin  a  ta  sibh  a'  dèan- 
amh. 

9  Agus  thubhairt  e  riu,  Is 
maith  a  ta  sibh  a'  cur  air  cùl 
àithne  Dhe,  chum  gu'n  coimhid 
sibh  bhur  òrduchadh  fe'in. 

10  Oir  thubhairt  Maois,  Thoir 
urram  do  t'athair,  agus  do  d' 
mhàthair:  agus,  Ge  b'e  neach  a 
mhallaicheas  athair  no  màthair, 
cuirear  gu  cinnteach  gu  bàs  e. 

11  Ach  their  sibhse,  Ma  their 
neach  r'a  athair,  no  r'a  mhàth- 
air,  Biodh  e  'na  Chorban,  sin  r'a 
ràdh,  'na  thiodhlac  do'n  team- 
pull,  ge  b'e  ni  leis  am  faigheadh 
tu  tairbhe  uamsa  ; 

12  Nach  leig  sibh  dha  à  sin 
suas  ni  sam  bith  a  dhèanamh 
air  son  'athar,  no  a  mhàthar; 

13  A'  cur  focail  Dè  an  neò- 
bhrigh  le  bhur  beul-aithris  fèin, 
a  dh'aithris  sibh :  agus  mòran 
d'an  leithidibh  sin  do  nithibh  a 
ta  sibh  a'  dèanamh. 

14  Agus  'nuair  a  ghairm  e  an 
sluagh  uile  d'a  ionnsuidh,  thubh- 
airt  e  riu,  Eisdibh  riumsa  uile, 
agus  tuigibh : 

15  Cha'n  'eil  ni  sam  bith  o'n 
taobh  a  muigh  do'n  duine,  a 
thèid  a  steach  ann,  d'am  bheil  e 
'n^comas  a  shalachadh ;  ach  na 
nithe  tha  teachd  a  mach  as,  is 
iad  sin  a  ta  salachadh  an  duine. 


16  Ge  b'e  aig  am  bheil  cluasa 
chum  èisdeachd,  èisdeadh  e. 

17  Agus  an  uair  a  chaidh  e 
steach  do'n  tigh  o'n  t-sluagh, 
chuir  a  dheisciobuil  ceisd  air  mu 
thimchioll  a'  chosamhlachd. 

18  Agus  thubhairt  e  riu,  Am 
bheil  sibhse  mar  so  fathast  gun 
tuigse  ?  Nach  'eil  f  hios  agaibh, 
ge  b'e  ni  air  bith  a  thèid  a 
steach  san  duine  o'n  ieth  a 
muigh,  nach  'eil  e  'n  comas  da 
esan  a  shalachadh  ? 

19  Do  bhrìgh  nach  tèid  e 
steach  d'a  chridhe,  ach  do'n 
bhroinn,  agus  thèid  e  mach  do'n 
t-slochd  shalchair,  a'  glanadh 
gach  uile  bhìdh. 

20  Agus  thubhairt  e,  Is  e  an 
ni  a  thig  a  mach  as  an  duine,  a 
shalaicheas  an  duine. 

21  Oir  is  ann  o  'n  taobh  a 
stigh,  à  cridhe  dhaoine,  a  thig 
a  mach  droch  smuaintean,  adh- 
altrannas,  strìopachas,  mort- 
adh, 

22  Goid,  sannt,  aingidheachd, 
mealltaireachd,  macnus,  droch 
shùil,  toibheum,  uabhar,  amaid- 
eachd  : 

23  A  ta  na  h-uilc  so  uile  a' 
teachd  a  mach  o'n  taobh  a  stigh, 
agus  a'  salachadh  an  duine. 

21  Agus  air  dha  èirigh  as 
a  sin,  chaidh  e  gu  crìochaibh 
Thiruis  agus  Shidoin :  agus  an 
uair  a  chaidh  e  steach  do  thigh, 
cha  b'àill  leis  fios  a  bhi  aig 
neach  sam  bith  air ;  gidheadh 
cha'n  fheudadh  e  bhi  'm  folach. 

25  Oir  chuala  bean  uime,  aig 
an  robh  nighean  bheag,  anns 
an  robh  spiorad  neòghlan,  agus 
thàinig  i  agus  thuit  i  aig  a  chos- 
aibh : 

26  (Agus  bu  Ghreugach  a' 
bhean,  Ban-shiropheniseach  a 
thaobh  cinnich;)  agus  ghuidh  i 
air  gu'n  tilgeadh  e  an  deamhan 
a  mach  as  a  nighinn. 

27  Agus  thubhairt  Iosa  rithe, 

Fulaing  do  n  chloinn  air  tùs  a 
bhi  air  an  sàsuchadh :  oir  cha 
'n  'eil  e  iomchuidh  aran  na 
cloinne  a  ghabhail,  agus  a 
thilgeadh  chum  nan  con. 

28  Agus  fhreagair  ise  agus 
thubhairt  i  ris,  Is  fior  sin,  a 
Thighearn  :  gidheadh  ithidh  na 
coin  fo  'n  bhòrd  do  sbruileach  na 
cloinne. 

29  Agus  thuhhairt  esan  rithe, 
Air  son  na  cainnte  so  fèin,  imich 
romhad ;  a  ta  an  deamhan  air 
dol  a  mach  à  d'  nighinn. 

30  Agus  an  uair  a  bha  ise  air 
teachd  a  dh'ionnsuidh  a  tighe, 
fhuair  i  an  deamhan  air  dol  a 
mach,  agus  a  nighean  air  a  cur 
'na  luidhe  air  an  leabaidh. 

31  Agus  a  rìs  'nuair  a  dh'im- 
ich  e  o  chrìochaibh  Thiruis  agus 
Shidoin,  thàinig  e  gu  muir  Gha- 
lile,  troimh  mheadhon  chrìoch 
Dhecapolis. 

32  Agus  thug  iad  d'a  ionn- 
suidh  duine  bodhar,  aig  an  robh 
staduich'nachainnt:  agusghuidh 
iad  air  gu'n  cuireadh  e  a  làmh 
air. 

33  Agus  thug  e  a  leth  o'n 
t-sluagh  e,  agus  chuir  e  a 
mheoir  'na  chluasaibh,  agus 
shil  e,  agus  bhean  e  r'a  theang- 
aidh. 

34  Agus  air  dha  amharc  suas 
gu  nèamh,  rinn  e  osna,  agus 
thubhairt  e  ris,  Ephphata,  is 
e  sin  r'a  ràdh,  Bi  fosgailte. 

35  Agus  air  ball  dh'fhosg- 
ladh  achluasan,  agus  dh'fhuasg- 
ladh  ceangal  a  theangaidh,  agus 
labhair  e  gu  ceart. 

36  Agus  rìh'àithn  e  dhoibh 
gun  iad  a  dh'innseadh  sin  do 
neach  air  bith :  ach  mar  is  mò 
a  thoirmisg  esan  doibh,  bu 
mhòid  gu  ro  mhòr  a  chuir  iad- 
san  an  gnìomh  am  follais ; 

37  Agus  bha  iad  gu  ro  mhòr 
air  an  lìonadh  le  h-iongantas, 
sg  ràdhj  Rinn  e  na  h-uile  nithe 


gu  maith  :  tha  e  araon  a'  tabh- 
airt  air  na  bodhair  gu'n  cluinn 
iad,  agus  air  na  bailbh  gu'n  labh- 
air  iad. 

A  NNS  na  làithibh  sin  air  do 
-^*-  shluagh  ro  mhòr  a  bhi  ann, 
agus  gun  ni  air  bith  aca  r'a  ith- 
eadh,  ghairm  Iosa  a  dheisciobuil 
d'a  ionnsuidh,  agus  thubhairt  e 
riu, 

2  A  ta  truas  mòr  agam  do'n 
t-sluagh,  do  bhrìgh  gu'n  d'fhan 
iad  a  nis  trì  làithean  maille  rium, 
agus  nach  'eil  ni  air  bith  aca  r'a 
itheadh; 

3  Agus  ma  leigeas  mi  d'an 
tighibh  fèin  'nan  trasg  iad,  fann- 
uichidh  iad  air  an  t-slighe  :  oir 
thàinig  cuid  aca  am  fad. 

4  Agus  fhreagair  a  dheisciob- 
uil  e,  Cia  as  a  dh'f  heudas  neacb. 
iad  so  a  shàsuchadh  le  h-aran 
an  so  san  f  hàsach  ? 

5  Agus  dh'f  hiosraich  e  dhiubh, 
Cia  lìon  builinn  a  ta  agaibh? 
Agus  thubhairt  iadsan,  Seachd. 

6  Agus  thug  e  òrdugh  do'n 
t-sluagh  suidhe  sìos  air  an  làr : 
agus  ghlac  e  na  seachd  builinn- 
ean,  agus  air  toirt  buidheachais, 
bhris  e,  agus  thug  e  iad  d'a 
dheisciobluibh,  chum  gu'n  cuir- 
eadh  iad  'nan  làthair  iad :  agus 
chuir  iad  sìos  an  làthair  an 
t-sluaigh  iad. 

7  Agus  bha  aca  beagan  a. 
dh'iasgaibh  beaga :  agus  bheann- 
aich  e  iad,  agus  dh'àithn  e  an 
cur  sìos  'nan  làthair  mar  an 
ceudna. 

8  Agus  dh'ith  iad,  agus  shàs- 
uicheadh  iad  :  agus  thog  iad  làn 
sheachd  bascaidean  do'n  bhiadh 
bhriste,  a  bha  dh'fhuigheall  aca. 

9  Agus  bha  iadsan  a  dh'ith  mu 
thimchioll  cheithir  mìle ;  agus 
leig  e  air  falbh  iad. 

10  Agus  air  ball  chaidh  e 
steach  an  luing  maille  r'a  dheis= 

ciobluibh,    agus    thàinig    e    gu 
crìochaibh  Dhalmanuta. 

11  Agus  thàinig  na  Phairisich 
a  mach ;  agus  thòisich  iad  ri 
ceisdean  a  chur  air,  ag  iarraidh 
comhara  uaith  o  nèamh,  'ga 
dhearbhadh. 

12  Agus  air  dèanamh  osna 
dhasan  'na  spiorad,  thubhairt  e, 
C'ar  son  a  ta  an  ginealach  so  ag 
iarraidh  comhara  ?  gu  deimh- 
in  a  ta  mise  ag  ràdh  ribh  nach 
toirear  comhara  do'n  ghinealach 
so. 

13  Agus  dh'fhàg  e  iad,  agus 
air  dha  dol  a  steach  do'n  luing  a 
rìs,  chaidh  e  do'n  taobh  eile. 

14  Agus  dhìchuimhnich  na 
deisciobuil  aran  a  thoirt  leo ; 
agus  cha  robh  aca  ach  aon  bhuil- 
inn  maille  riu  san  luing. 

15  Agus  dh'àithn  e  dhoibh, 
ag  ràdh,  Thugaibh  an  aire, 
bithibh  air  bhur  faicill  an  agh- 
aidh  taois  ghoirt  nam  Phairis- 
each,  agus  taois  ghoirt  Heroid. 

16  Agus  bha  iadsan  a'  reu- 
sonachadh  'nam  measg  fèin,  ag 
ràdh,  Is  ann  air  son  nach  'eil 
aran  againn  a  ta  e. 

17  Agus  air  aithneachadh  sin 
do  losa,  thubhairt  e  riu,  C'ar 
son  a  ta  sibh  a'  reusonachadh  do 
bhrìgh  nach  'eil  aran  agaibh  ? 
Nach  'eil  fhios  agaibh  fathast, 
agus  nach  'eil  sibh  a'  tuigsinn  ? 
am  bheil  bhur  cridhe  fathast  air 
a  chruadhachadh  ? 

18  Air  dhuibh  sùilean  a  bhi 
agaihh,  nach  faic  sibh  ?  agus  air 
dhuibh  cluasan  a  bhi  agaibh, 
nach  cluinn  sibh  ?  agus  nach  'eil 
sibh  a'  cuimhneachadh? 

19  An  uair  a  bhris  mi  na  cùig 
builinnean  am  measg  nan  cùig 
mìle,  cia  lìon  cliabh  làn  do 
bhiadh  briste  a  thog  sibh  ? 
Thubhairt  iadsan  ris,  A  dhà 
dheug. 

20  Agus  an  uair  a  bhris  mi 
na  seachd  am  meassr  nan  ceithir 


mìle,  cia  lìon  bascaid  làn  do 
bhiadh  briste  a  thog  sibh  ?  Ag- 
us  thubhairt  iadsan,  Seachd. 

21  Agus  thubhairt  e  riu, 
Cionnus  nach  'eil  sibh  a'  tuig- 
sinn  ? 

22  Agus  thàinig  e  gu  Bet- 
saida ;  agus  thug  iad  d'a  ionn- 
suidh  duine  dall,  agus  ghuidh 
iad  air  gu'm  beanadh  e  ris. 

23  Agus  rug  e  air  làimh  an 
doil  agus  threòraich  e  mach  as  a' 
bhaile  e;  agus  air  dha  a  shil- 
eadh  a  chur  air  a  shùilibh,  agus 
a  làmhan  a  chur  air,  dh'fheòr- 
aich  e  dheth  an  robh  e  faicinn 
ni  air  bith. 

24  Agus  dh'amhairc  esan  suas, 
agus  thubhairt  e,  A  ta  mi  faic- 
inn  dhaoine  mar  chraobhan  ag 
imeachd. 

25  'Na  dheigh  sin,  chuir  e  a 
làmhan  a  rìs  air  a  shùilibh,  agus 
thug  e  air  amharc  suas :  agus 
dh'aisigeadh  a  radharc  dha,  agus 
chunnaic  e  gach  uile  dhuine  gu 
soilleir. 

26  Agus  chuir  e  dh'ionnsuidh 
a  thighe  fèin  e,  ag  ràdh,  Na 
rach  a  steach  do'n  bhaile,  agus 
na  innis  do  neach  air  bith  anns 
a  bhaile  e. 

27  Agus  chaidh  Iosa  agus  a 
dheisciobuil  a  mach  gu  bailtibh 
Chesarea  Philipi:  agus  air  an 
t-slighe  chuir  e  ceisd  air  a  dheis- 
ciobluibh,  ag  ràdh  riu,  Cò  a  tha 
daoine  ag  ràdh  is  mise  ? 

28  Agus  fhreagair  iadsan, 
Eoin  Baiste ;  agus  cuid  eile, 
Elias ;  agus  cuid  eile,  Aon  do  na 
fàidhibh. 

29  Agus  thubhairt  esan  riu, 
Ach  cò  a  tha  sibhse  ag  ràdh  is 
mi?  Fhreagair  Peadar  agus 
thubhairt  e  ris,  Is  tu  Crìosd. 

30  Agus  thug  e  sparradh 
dhoibh  gun  iad  a  dh'innseadh  so 
uime  do  neach  sam  bith. 

31  Agus  thòisich  e  r'an  teag- 
asg,  gur  èigin  do  Mhac  an  duine 

mòran  do  nithibh  f  hulang,  agus 
a  bhi  air  a  dhiùltadh  leis  na 
seanairibh,  agus  na  h-àrd-shag- 
artaibh,  agus  na  sgrìobhaichibh, 
agus  a  bhi  air  a  chur  gu  bàs,  ag- 
us  èirigh  a  rìs  an  dèigh  thrì 
làithean. 

32  Agus  labhair  e  a'  chainnt 
so  gu  follaiseach.  Agus  rug 
Peadar  air,  agus  tbòisich  e  r'a 
chronuchadh. 

33  Ach  air  dhasan  tionndadh 
mu  'n  cuairt,  agus  amharc  air 
a  dheisciobluibh,  chronuich  e 
Peadar,  ag  ràdh,  Imich  air  mo 
chùlaobh,  a  Shatain  :  oir  cha'n 
'eil  speis  agad  do  nithibh  Dhè, 
ach  do  nithibh  dhaoine. 

34  Agus  air  gairm  an  t-sluaigh, 
agus  a  dheisciobul  d'a  ionnsuidh, 
thubhairt  e  riu,  Ge  b'e  neach 
leis  an  àill  teachd  a'm'  dhèigh- 
sa,  àicheadhadh  se  e  fein,  agus 
togadh  e  a  chrann-cèusaidh,  ag- 
us  leanadh  e  mise. 

3.5  Oir  ge  b'e  neach  leis  an 
àill  'anam  fèin  a  choimhead, 
caillidh  se  e ;  ach  ge  b'e  neach 
a  chailleas  'anam  air  mo  shon-sa, 
agus  air  son  an  t-soisgeil,  coimh- 
ididh  esan  e. 

36  Oir  ciod  e  an  tairbhe  do 
dhuine,  ge  do  chosnadh  e  an 
saoghal  gu  h-iomlan,  agus  'anam 
a  chall  ? 

37  No  ciod  a  bheir  duine  an 
èiric  'anama? 

35  Oir  ge  b'  e  neach  a  ghabhas 
nàire  dhìomsa,  agus  do  m'fhoc- 
laibh,  anns  a'  ghinealach  adh- 
altrannach  agus  olc  so,  dheth- 
san  gabhaidh  Mac  an  duine 
nàire,  'nuair  a  thig  e  an  glòir 
'Athar,  maille  ris  na  h-ainglibh 
naomha. 

AGU.S   thubhairt    e    riu,    Gu 

■**-     deimhin  a  ta  mi  ag  ràdh 

ribh,  gu  bheil  cuid  dhiubhsan  a 

ta   'nan   seasamh   an    so,    nach 


blais  bàs,  gus  am  faic  iad  rìogh- 
achd  Dhè  a'  teachd  le  cumh- 
achd. 

2  Agus  an  ceann  shè  Iàithean, 
thug  Iosa  Peadar,  agus  Seumas, 
agus  Eoin  leis,  agus  threòruich 
e  iad  leo  fèin  air  Jeth  gu  beinn 
àird  :  agus  dh'atharraicheadh  a 
chruth  'nam  fianuis. 

3  Agus  rinneadh  'eudach 
dealrach,  ro  gheal  mar  an 
sneachdadh ;  air  mhodh  nach 
robh  e  'n  comas  do  ghlanadair- 
eudaich  sam  bith  air  talamh  a 
ghealachadh. 

4  Agus  dh'fhoillsicheadh 
dhoibh  Elias  maille  ri  Maois: 
agus  bha  iad  a'  còmhradh  ri 
Iosa. 

5  Agus  fhreagair  Peadar,  ag- 
us  thubhairt  e  ri  Iosa,  A  mhaigh- 
stir,  is  maith  dhuinne  bhi  an  so  : 
air  an  aobhar  sin  dèanamaid  trì 
pàilliuna  ;  aon  duitse,  agus  aon 
do  Mhaois,  agus  aon  do  Elias. 

6  Oir  cha  robh  fhios  aige 
ciod  a  theireadh  e  :  oir  bha  iad 
fuidh  eagal  ro  mhòr. 

7  Agus  thàinig  neul  a  chuir 
sgàile  orra,  agus  thàinig  guth  as 
an  neul,  ag  ràdh,  Is  e  so  mo 
Mhac  gràdhach-sa,  èisdibh  ris. 

8  Agus  air  ball,  an  uair  a  dh'- 
amhairc  iad  mu  'n  timchioll, 
cha'n  fhac  iad  neach  air  bith  à 
sin  suas,  ach  Iosa  'na  aonar  maille 
riu. 

9  Agus  ag  teachd  dhoibh  a 
nuas  o  'n  bheinn,  dh'àithn  e 
dhoibh  gun  na  nithe  a  chunnaic 
iad  innseadh  do  neach  sam  bith, 
gus  an  èireadh  Mac  an  duine  a 
rìs  o  na  marbhaibh. 

10  Agus  ghlèidh  iad  a'  chainnt 
so  aca  fèin,  a'  fiosrachadh  d'a 
cheile  ciod  bu  chiall  do'n  aiseir- 
igh  o  na  marbhaibh. 

11  Agus  dh'fheòraich  iad 
deth,  ag  ràdh,  C'ar  son  a  ta  na 
sgrìobhaichean  ag  ràdh,  gur 
èigin  Elias  a  theachd  air  tùs  ? 

12  Agus  fhreagair  esan  agus 
thubhairt  e  riu,  Thig  Elias  gu 
deimhin  air  tùs,  agus  aisigidh  e 
na  h-uile  nithe,  agus  mar  a  ta  e 
sgrìobhta  mu  Mhac  aa  duine, 
gu  bheil  e  gu  mòran  do  nithibh 
fhulang,  agus  a  bhi  air  a  chur 
an  dìmeas. 

13  Ach  a  ta  mi  ag  ràdh  ribh, 
gu  bheìl  Elias  da  rìreadh  air 
teachd,  agus  rinn  iad  ris  gach  ni 
a  thogair  iad,  a  rèir  mar  a  ta  e 
sgrìobhta  uime. 

14  Agus  'nuair  thàinig  e  chum 
a  dheisciobul,  chunnaic  e  sluagh 
mòr  mu'n  timchioll,  agus  na 
sgrìobhaichean  a'  deasboireachd 
riu. 

15  Agus  air  ball  bha'n  sluagh 
uile,  'nuair  a  chunnaic  iad  e,  fo 
uamhas  mòr,  agus  air  dhoibh 
ruith  d'a  ionnsuidh,  chuir  iad 
fàilte  air. 

16  Agus  dh'fhiosraich  e  do 
na  sgrìobhaichibh,  Ciod  e  mu  'm 
bheil  sibh  a'  deasboireachd 
riu  ? 

17  Agus  air  freagairt  do  neach 
do'n  t-sluagh,  thubhairt  e,  A 
mhaighstir,  thug  mi  mo  mhac  a 
d'  ionnsuidh,  anns  am  bheil 
spiorad  balbh : 

18  Agus  ge  b'e  ionad  sambith 
an  glac  se  e,  a  ta  e  'ga  tharr- 
uing  as  a  chèile  ;  agus  a  ta  e 
cur  cobhair  as  a  bheul,  agus  a' 
gìosgarnaich  le  'fhiaclaibh,  agus 
a  ta  e  a' seargadh  as :  agus  thu- 
bhairt  mi  ri  d'  dheisciobluibh, 
ìad  g'a  chur  a  mach,  agus  cha 
b'urrainn  iad. 

19  Ach  fhreagair  esan,  agus 
thubhairt  e  ris,  O  chinnich  gun 
chreidimh,  cia  fhad  a  bhitheas 
mi  maille  ribh  ?  cia  fhad  a  dh'- 
fhuilgeas  mi  sibh  ?  thugaibh  e  a 
m'  ionnsuidh. 

20  Agus  thug  iad  d'a  ionn- 
suidh  e  :  agus  an  uair  -a  chunn- 
aic  se  e,  reub  an  spiorad  air  ball 
e ;  agus  thuit  e  air  an  talamh, 


agus  bha  e  'ga  aoirneagan  fèin, 
agus  a'  cur  cobhair  as  a  bheul. 

21  Agus  dh'fhiosraich  e  d'a 
athair,  Cia  fhad  an  aimsir  o 
thàinig  so  air  ?  agus  thubhairt 
e,  O  bha  e  'na  leanabh. 

22  Agus  gu  minic  thilg  e  san 
teine  e,  agus  anns  an  uisge, 
chum  gu  milleadh  se  e  :  ach  ma 
ta  thusa  comasach  air  ni  sam 
bith  a  dhèanamh,  gabh  truas 
dinn,  agus  cuidich  leinn. 

23  Ach  thubhairt  Iosa  ris, 
Ma  's  urrainn  thusa  creidsinn, 
a  ta  gach  aon  ni  comasach  do'n 
neach  a  chreideas. 

24  Agus  ghlaodh  athair  an 
leinibh  a  mach  air  ball,  agus 
thubhairt  e  le  deuraibh,  A  ta  mi 
creidsinn,  a  Thighearn  ;  cuidich 
thusa  le  mo  mhì-chreidimh. 

25  Agus  an  uair  a  chunnaic 
Iosa  an  sluagh  a'  ruith  cuid- 
eachd,  chronuich  e  an  spiorad 
neòghlan,  ag  ràdh  ris,  A  spior- 
aid  bhailbh  agus  bhodhair,  a  ta 
mi  'g  òrduchadh  dhuit,  Thig  a 
mach  as,  agus  na  rach  a  steach 
ann  ni  's  mò. 

26  Agus  ghlaodh  an  spiorad, 
agus  reub  e  gu  ro  chràiteach  e, 
agus  chaidh  e  mach  as :  agus 
bha  e  'n  riochd  mairbh,  ionnus 
gu'n  dubhairt  mòran,  Tha  e 
marbh. 

27  Ach  air  do  Iosa  a  ghlac- 
adh  air  làimh,  thog  e  suas  e, 
agus  dh'èirich  e. 

28  Agus  an  uair  a  chaidh  e 
steach  do'n  tigh,  dh'fhiosraich 
a  dheisciobuil  deth  an  uaignidh- 
eas,  C'ar  son  nach  b'  urrainn 
sinne  a  thilgeadh  mach  ? 

29  Agus  thubhairt  esan  riu, 
Cha'n  'eil  e  comasach  gu'n  tèid 
a'  ghnè  so  mach  le  ni  air  bith, 
ach  le  h-ùrnuigh  agus  trasgadh. 

30  Agus  dh'imich  iad  as  a  sin, 
agus  chaidh  iad  troimh  Ghalile  ; 
agus  cha  b'àill  leis  fhios  so  bhi 
aig  aon  neach. 

31  Oir  theagaisg  e  a  dheis- 
ciobuil  fein,  agus  thubhairt  e 
du,  A  ta  Mac  an  duine  air  a 
thabhairt  thairis  do  làmhaibh 
dhaoine,  agus  cuiridh  iad  gu  bàs 
e  ;  agus  an  dèigh  a  chur  gu  bàs, 
èiridh  e  a  rìs  an  treas  là. 

32  Ach  cha  do  thuig  iad  a' 
chainnt  so,  agus  bha  eagal  orra 
fheòraich  dheth. 

33  Agus  thàinig  e  gu  Caper- 
naum  ;  agus  air  dha  bhi  san  tigh, 
dh'fhiosraich  e  dhiubh,  Cìod  e 
mu'n  robh  sibh  a'  deasboireachd 
eadairibh  fèin,  air  an  t-slighe  ? 

34  Ach  dh'fhan  iadsan  'nan 
tosd :  oir  air  an  t-slighe  bha  iad  a' 
reusonachadh  eatorra  fèin,  cò 
aca  bu  mhò  a  bhiodh. 

35  Agus  air  suidhe  dha, 
ghairm  e  'n  dà  fhear  dheug  d'a 
ìonnsuidh,  agus  thubhairt  e  riu, 
Ge  b'e  neach  leis  am  miann  a 
bhi  air  thoiseach,  bithidh  esan 
air  dheireadh  air  chàch  uile,  ag- 
us  'na  sheirbhiseach  do  na  h- 
uile. 

36  Agus  ghabh  e  leanabh,  ag- 
us  chuir  e  'nam  meadhon  e  :  ag- 
us  an  uair  a  thog  e  suas  'na 
uchd  e,  thubhairt  e  riu, 

37  Ge  b'e  neach  a  ghabhas  ri 
h-aon  d'an  leithidibh  so  do  lean- 
abaibh  a'm'  ainm-sa,  a  ta  e  a' 
gabhail  rìumsa ;  agus  ge  b'e 
neach  a  ghabhas  riumsa,  cha 
mhise  ris  am  bheil  e  a'  gabhail, 
ach  an  Tì  a  chuir  uaith  mi. 

3S  Agus  fhreagair  £oin  e,  ag 
ràdh,  A  mhaighstir,  chunnaic 
sinne  neach  nach  'eil  'gar  leant- 
uinn  a'  tilgeadh  a  mach  dheamh- 
an  a'd'  ainm-sa ;  agus  bhac  sinn 
e,  a  chionn  nach  'eil  e  'gar 
leantuinn  fein. 

39  Ach  thubhairt  Iosa,  Na 
bacaibh  e :  oir  cha'n  'eil  neach 
sam  bith  a  ni  mìorbhuil  a'm' 
ainm-sa,  d'am  bheil  e  'n  comas 
olc  a  labhairt  gu  h-ealamh 
umam. 


40  Oir  ge  b'e  neach  nach  'eil 
'nar  n-aghaidh,  a  ta  e  leinn. 

41  Oir  ge  b'e  neach  a  bheir 
cupan  uisge  dhuibh-sa  r'a  òl  a'm' 
ainm-sa,  a  chionn  gur  le  Crìosd 
sibh,  gu  deimhin  a  ta  mi  ag  ràdh 
ribh,  nach  caill  e  a  dhuais. 

42  Agus  ge  b'e  bheir  aobhar 
oilbheim  do  aon  neach  do  na 
h-aonaibh  beaga  so,  a  ta  creid- 
sinn  annam-sa,  b'  fheàrr  dha 
gu'm  biodh  clach-mhuilinn  air  a 
crochadh  m'  a  mhuineal,  agus 
gu'm  biodh  e  air  a  thilgeadh  san 
fhairge. 

43  Agus  ma  bheir  do  làmh 
aobhar  oilbheim  dhuit,  geàrr 
dhìot  i :  is  feàrr  dhuit  dol  a 
steach  do  'n  bheatha  air  leth- 
làimh,  na  dà  làimh  a  bhi  agad, 
agus  dol  gu  h-ifrinn,  do'n  teine 
nach  mùchar  a  chaoidh ; 

44  Far  nach  bàsaich  an 
cnuimb,  agus  nach  tèid  an  teine 
as. 

45  Agus  ma  bheir  do  chos 
aobhar  oilbheim  dhuit,  geàrr 
dhìot  i :  is  feàrr  dhuit  dol  a 
steach  do'n  bheatha  air  leth- 
chois,  na  dà  chois.a  bhi  agad, 
agus  a  bhi  air  do  thilgeadh  ann 
an  ifrinn,  do'n  teine  nach  mùch- 
ar  a  chaoidh ; 

46  Farnachbàsaichancnuimh, 
agus  nach  tèid  an  teine  as. 

47  Agus  ma  bheir  do  shùil 
aobhar  oilbheim  dhuit,  spìon 
asad  i :  is  feàrr  dhuit  dol  a  steach 
do  rìoghachd  Dhè  air  aon  sùil, 
na  dà  shùil  a  bhi  agad,  agus  a 
bhi  air  do  thilgeadh  ann  an 
teine  ifrinn ; 

48  Far  nach  bàsaich  an 
cnuimh,  agus  naeh  tèid  an  teine 
as. 

49  Oir  saillear  gach  aon  neach 
le  teine,  agus  saillear  gach  aon 
ìobairt  le  salann. 

50  Is  maith  an  salann:  ach 
ma  chailleas  an  salann  a  shaillt- 
eachdj  ciod  e  leis  an  dèan  sibh 

deadh-bhlasda  e  ?  Biodh  agaibh 
salann  annaibh  fein,  agus  bith- 
ibh  siochail  r'a  chèile. 

A  GUS  air  èirigh  dha  as  a  sin, 
■fy  thàinig  e  gu  crìochaibh 
Iudea  troimh  an  dùthaich  a  ta  air 
an  taobh  thall  do  Iordan  :  agus 
thàinig  slòigh  d'a  ionnsuidh  a 
rìs;  agus  mar  bu  ghnàth  leis, 
theagaisg  e  iad  a  rìs. 

2  Agus  thàinig  na  Phairis- 
ich  d'a  ionnsuidh,  agus  dh'f  hios- 
raich  iad  deth,  Am  bheil  e  cead- 
uichte  do  dhuine  a  bhean  a 
chur  air  falhh  ?  'ga  dhearbhadh. 

3  Ach  fhreagair  esan  agus 
thubhairt  e  riu,  Ciod  a  dh'àithn 
Maois  dhuibh  ? 

4  Agus  thubhairt  iadsan, 
Thug  Maois  cead  duinn  litir- 
dhealaich  a  sgrìobhadh,  agus  a 
cur  air  falbh. 

5  Agus  fhreagair  Iosa  agus 
thubhairt  e  riu,  Air  son  cruais 
bhur  cridhe,  sgrìobh  e  an  àithne 
so  dhuibh. 

6  Gidheadh  o  thoiseach  na 
cruitheachd,  rinn  Dia  iad  fear 
agus  bean. 

7  Air  an  aobhar  so  fàgaidh 
duine  'athair  agus  a  mhàthair, 
agus  dlùth-leanaidher'amhnaoi- 
phòsda : 

8  Agus  bithidh  iad  araon  'nan 
aon  fheoil :  ionnus  nach  dithis 
iad  o  sin  suas,  ach  aon  f  heoil. 

9  Air  an  aobhar  sin  an  ni  a 
chuir  Dia  cuideachd,  na  cuir- 
eadh  duine  o  che'ile. 

10  Agus  anns  an  tigh  dh'- 
fheòraich  a  dheisciobuil  deth  a 
rìs  mu  thimchioll  an  ni  cheudna. 

11  Agus  thubhairt  e  riu,  Ge 
b'e  neach  a  chuireas  air  falbh  a 
bhean  fèin,  agus  a  phòsas  bean 
eile,  a  ta  e  a'  dèanamh  adhalt- 
rannais  'na  h-aghaidh. 

12  Agus  ma  chuireas  bean  air 
falbh  a  fear  fèin,  agus  ma  bbith- 


eas  i  air  a  pòsadh  ri  fear  eile,  a 
ta  i  a'  dèanamh  adhaltrannais. 

13  Agus  thug  iad  leanabana 
d'a  ionnsuidh,  chum  gu'm  bean- 
adh  e  riu ;  agus  chronuich  a 
dheisciobuil  a'  mhuinntir  a  thug 
leo  iad. 

14  Ach  an  uair  a  chunnaic 
Iosa  sin,  bha  e  ro  dhiombach, 
agus  thubhairt  e  riu,  Leigibh  do 
na  leanabanaibh  teachd  a  m' 
ionnsuidh,  agus  na  bacaibh  iad  : 
oir  is  ann  d'an  leithidibh  a  ta 
rìoghachd  Dhè. 

15  Gu  deimhin  a  ta  mi  ag 
ràdh  ribh,  Ge  b'e  neach  nach 
gabh  rìoghachd  Dhè  mar  lean- 
abh  beag,  nach  te'id  e  gu  bràth  a 
steach  innte. 

16  Agus  ghlac  e  'na  uchd  iad, 
agus  chuir  e  a  làmhan  orra,  ag- 
us  bheannaich  e  iad. 

17  Agus  an  uair  a  chaidh  e 
mach  air  an  t-slighe,  thàinig 
neach  'na  ruith,  agus  leig  se  e 
fèin  air  a  ghlùinibh  dha,  agus 
dh'fheòraich  e  dheth,  A  mhaigh- 
stir  mhaith,  ciod  a  ni  mi  chum 
gu  sealbhaich  mi  a'  bheatha 
mhaireannach  ? 

18  Agus  thubhairt  Iosa  ris, 
C'ar  son  a  ghoireas  tu  maith 
dhìomsa  ?  cha'n  'eil  neach  sam 
bith  maith,  ach  a  h-aon,  is  e  sin 
Dia. 

19  Is  aithne  dhuit  na  h-àith- 
eanta,  Na  dèan  adhaltrannas, 
Na  dèan  mortadh,  Na  goid,  Na 
toir  fianuis  bhreige,  Na  dèan 
eucoir,  Thoir  urram  do  t'athair, 
agus  do  d'  mhàthair. 

20  Ach  fhreagair  esan  agus 
thubhairt  e  ris,  A  mhaighstir, 
choimhid  mi  iad  so  uile  o  m'òige. 

21  Agus  air  amharc  do  Iosa 
air,  ghràdhaich  se  e,  agus  thubh- 
airt  e  ris,  A  ta  aon  ni  dh'uireas- 
bhuidh  ort :  imich,  reic  na 
bheil  agad,  agus  tabhair  do  na 
bochdaibh,  agus  bithidh  agad 
ionmhas  air  nèamh ;  agus  thig, 

tog  an  crann-cèusaidh,  agus  lean 
mise. 

22  Agus  bha  doilghios  air-san 
air  son  nam  briathra  sin,  agus 
dh'fhalbh  e  gu  tuirseach ;  oir 
bha  mòran  saoibhreis  aige. 

23  Agus  air  amharc  do  losa 
mu'n  cuairt,  thubhairt  e  r'a 
dheisciobluibh,  Cia  deacair  do'n 
mhuinntir  sin  aig  am  bheil  mòr- 
shaoibhreas  dol  a  steach  do 
rìoghachd  Dhè  ! 

24  Agus  bha  mòr-uamhas  air 
na  deisciobluibh  airsonabhriath- 
ra.  Ach  fhreagair  Iosa  a  rìs, 
agus  thubhairt  e  riu,  A  chlann, 
cia  deacair  dhoibh-san  a  chuir- 
eas  an  dòigh  ann  an  saoibhreas, 
dol  a  steach  do  rìoghachd  Dhè  ! 

25  Js  usadh  do  chàmhal  dol 
troimh  chrò  na  snàthaid,  na  do 
dhuine  saoibhir  dol  a  steach  do 
rìoghachd  Dhè. 

26  Ach  bha  uamhas  orra-san 
thar  tomhas,  ag  ràdh  eatorra 
fein,  Cò  ma  seadh  a  dh'fheudas 
a  bhi  air  a  shaoradh  ? 

27  Agus  air  do  Iosa  amharc 
orra,  thubhairt  e,  Do  dhaoinibh 
a  ta  so  eu-comasach,  ach  cha 
''n'eil  e  do  Dhia :  oir  do  Dhia  a 
ta  na  h-uile  nithe  comasach. 

2S  Agus  thòisich  Peadar  air  a 
ràdh  rìs,  Feuch,  thrèig  sinne  na 
h-uile  nithe,  agus  lean  sinn  thu- 
sa. 

29  Ach  fhreagair  Iosa,  agus 
thubhairt  e,  Gu  deimhin  a  ta  mi 
ag  ràdh  ribh,  nach  'eil  neach 
sam  bith  a  dh'fhàg  tigh,  no 
foràithre,  no  peathraìche,  no 
athair,  no  màthair,  no  bean- 
phòsda,  no  clann,  no  fearann, 
air  mo  shonsa  agus  air  son  an 
t-soisgeil, 

30  Nach  faigh  a  cheud  uiread 
san  aimsir  so  fèin,  tighean,  agus 
bràithrean,  agus  peathraichean, 
agus  màthraichean,  agus  clann, 
agus  fearann,  maille  ri  geur- 
leanmhuinn ;      agus      anns     an 


t-saoghal    a    ta   ri    teachd,    a' 
bheatha  mhaireannach. 

31  Ach  a  ta  mòran  air  thùs,  a 
bhitheas  air  dheireadh  ;  agus  air 
dheireadh,  a  bhitheas  air  thùs. 

32  Agus  bha  iad  air  an 
t-slighe  a'  dol  suas  gu  Ierusa- 
lem  :  agus  bha  Iosa  ag  imeachd 
rompa  ;  agus  ghlac  uamhas  iad, 
agus  ag  dhoibh  esan  a  leantuinn, 
bha  eagal  orra.  Agus  thug  e  an 
dà  fhear  dheug  air  leth  a  rìs, 
agus  thòisich  e  air  na  nithe  a 
bha  gu  tachairt  da  innseadh 
dhoibh, 

33  Ag  ràdh,  Feuch,  a  ta  sinn 
a'  dol  suas  gu  Ierusalem ;  agus 
bithidh  Mac  an  duine  air  a 
thoirt  thairis  do  na  h-àrd-shag- 
artaibh,  agus  do  na  sgrìobhaich- 
ibh :  agus  dìtidh  iad  chum  bàis 
e,  agus  bheir  iad  thairis  e  do 
na  Cinnich ; 

34>  Agus  ni  iad  fanoid  air, 
agus  sgiùrsaidh  iad  e,  agus  tilg- 
idh  iad  smugaid  air,  agus  cuir- 
idh  iad  gu  bàs  e  :  agus  air  an 
treas  là  èiridh  e  a  rìs. 

35  Agus  thàinig  d'a  ionn-- 
suidh  Seumas  agus  Eoin,  mic 
Shebede,  ag  ràdh,  A  mhaighstir, 
is  àill  leinn  gu'n  dèan  thu 
dhuinne  ge  b'e  ni  a  dh'iarras  sinn. 

36  Agus  thubhairt  esan  riu, 
Ciod  is  àill  leibh  mise  a  dhèan- 
amh  dhuibh  ? 

37  Agus  thubhairt  iadsan  ris, 
Deònuich  dhuinne  gu'n  suidh- 
eamaid,  a  h-aon  air  do  làimh 
dheis,  agus  am  fear  eile  air  do 
làimh  chlì,  ann  do  ghlòir. 

38  Ach  thubhairt  Iosa  riu, 
Cha'n  aithne  dhuibh  ciod  a  ta 
sibh  ag  iarraidh  :  am  bheil  sibh 
comasach  air  a'  chupan  òl  a  dh'- 
òlas  mise?  agus  a  bhi  air  bhur 
baisteadh  leis  a'  bhaisteadh  leis 
am  baistear  mise  ? 

39  Thubhairt  iadsan  ris,  A 
ta  sinn  comasach.  Ach  thubh- 
airt  Iosa  riu,  Olaidh  sibhse  gu 

deimhin  an  cupan  a  dh'òlas 
mise  ;  agus  baistear  sibh  leis  a' 
bhaisteadh  leis  am  baistear 
mise : 

40  Ach  suidhe  air  mo  làimh 
dheis,  agus  air  mo  làimh  chlì, 
cha  leamsa  sin  r'a  thabhairt,  ach 
dhoibh-san  d'an  d'ulluicheadh  e. 

41  Agus  air  cluinntinn  so 
do'n  deichnear,  thòisich  iad  air 
mòr-chorruich  a  ghabhail  ri 
Seumas  agus  Eoin. 

42  Ach  ghairm  Iosa  iad  d'a 
ionnsuidh,  agus  thubhairt  e  riu, 
A  ta  f  hios  agaibh  gu  bheil  aca- 
san  a  ta  air  am  meas  mar  uachd- 
arain  air  na  Cinnich,  àrd-thigh- 
earnas  orra ;  agus  gu  bheil  aig 
an  daoinibh  mòra  làn-ùghdarras 
orra. 

43  Ach  cha  bhi  e  mar  sin  'nur 
measg-sa  :  ach  ge  b'e  neach  le'n 
àill  a  bhi  mòr  'nur  measg,  bith- 
idh  e  'na  òglach  agaibh  : 

44  Agus  ge  b'e  neach  agaibh 
le'n  àìll  toiseach  a  bhi  aige, 
bithidh  e  'na  sheirbhiseach  do 
na  h-uile. 

45  Oir  cha  d'thàinig  eadhon 
Mac  an  duine  chum  gu'n  dèant- 
adh  frithealadh  dha,  ach  a 
dhèanamh  frithealaidh,  agus  a 
thoirt  'anama  fèin  mar  èiric  air 
son  mhòran. 

46  Agus  thàinig  iad  gu  Ieri- 
cho :  agus  air  imeachd  dhasan 
agus  d'a  dheisciobluibh,  agus  do 
shluagh  mòr,  a  mach  à  Iericho, 
bha  Bartimeus  an  dall,  mac 
Thimeuis,  'na  shuidhe  ri  taobh 
na  slighe,  ag  iarraidh  dèirce. 

47  Agus  an  uair  a  chual  e 
gu'm  b'e  Iosa  o  Nasaret  a  bh'ann, 
thòisich  e  ri  glaodhaich,  agus  a 
ràdh,  Iosa,  Mhic  Dhaibhidh, 
dèan  tròcair  orm. 

48  Agus  chronuich  mòran  e, 
chum  gu'm  biodh  e  'na  thosd  : 
ach  bu  ro  mhòid  a  ghlaodh  esan, 
a  Mhìc  Dhaibhidh,  dèan  tròcair 


49  Agus  sheas  Iosa,  agus 
dh'àithn  e  esan  a  ghairm  d'a 
ionnsuidh :  agus  ghairm  iad  an 
dall,  ag  ràdh  ris,  Biodh  mis- 
neach  agad,  èirich ;  tha  e  ga 
d'  ghairm. 

50  Agus  air  dhasan  'fhalluinn 
a  thilgeadh  uaith,  dh'èirich  e, 
agus  thàinig  e  gu  Iosa. 

51  Agus  fhreagair  Iosa,  agus 
thubhairt  e  ris,  Ciod  is  àill  leat 
miseadhèanamh  dhuit  ?  Thubh- 
airt  an  dall  ris,  A  Thighearn, 
mi  dh'fhaotainu  mo  radhairc. 

52  Agus  thubhairt  Iosa  ris, 
Imich  ;  shlànuich  do  chreidimh 
thu.  Agus  air  ball  fhuair  e  a 
radharc,  agus  lean  e  Iosa  san-t- 
slighe. 

CAIB  XI. 
\  GUS  an  uair  a  thàinig  iad 
-*-*-  am  fagus  do  Ierusalem,  gu 
Betphage  agus  Betani,  aig  sliabh 
nan  crann-oladh,  chuir  e  uaith 
dithis  d'a  dheisciobluibh, 

2  Agus  thubhairt  e  riu,  Rach- 
aibh  do  'n  bhaile  ud  thall  fa 
bhur  comhair ;  agus  air  ball  an 
uair  a  thèid  sibh  a  steach  ann, 
gheibh  sibh  searrach  ceangailte, 
air  nach  do  shuidh  aon  duine 
riamh  ;  fuasglaibh  e,  agus  thug- 
aibh  leibh  e. 

3  Agus  ma  their  neach  air 
bith  ruibh,  C'ar  son  a  ta  sibh  a' 
dèanamh  so  ?  abraibh,  Gu  bheil 
feum  aig  an  Tighearn  air ;  agus 
air  ball  cuiridh  e  'n  so  e. 

4  Agus  dh'imich  iad,  agus 
f  huair  iad  an  searrach  ceangailte 
a  muigh  aig  an  dorus,  aig  coinn- 
eachadh  dà  shlighe;  agus  dh'- 
fhuasgail  iad  e. 

5  Agus  thubhairt  cuid  dhiubh- 
san,  a  bha  'nan  seasamh  an  sin, 
riu,  C'ar  son  a  ta  sibh  a'  fuasg- 
ladh  an  t-searraich  ? 

6  Agus  thubhairt  iadsan  riu 
mar  a  dh'àithn  Iosa  dhoibh  :  ag- 
us  leig  iad  uatha  iad. 

7  Agus  thug  iad  an  searrach 


CAIB.  XI. 


77 


chum  Iosa,  agus  chuir  iad  atn 
falluinnean  air;  agus  shuidh 
esan  air. 

8  Agus  sgaoil  mòran  am  fall- 
uìnnean  fèin  air  an  t-slighe : 
agus  gheàrr  cuid  eile  geugan  do 
na  craobhaibh,  agus  sgaoil  iad 
air  an  t-slighe  iad.  * 

9  Agus  ghlaodh  iadsan  a  bha 
'g  imeachd  roimhe,  agus  iadsan 
a  bha  'ga  leantuinn,  ag  ràdh, 
Hosanna,  is  beannaichte  an  Tì  a 
ta  teachd  ann  an  ainm  an  Tigh- 
earn. 

10  Isbeannaichterìoghachdar 
n-Athar  Daibhidh,  a  ta  teachd 
£ann  an  ainm  an  Tighearna  ;^] 
Hosanna  anns  na  h-àrdaibh. 

11  Agus  chaidh  Iosa  a  steach 
do  Ierusalem,  agus  do'n  teamp- 
ull ;  agus  an  uair  a  dh'amhairc 
e  air  gach  ni  mu'n  cuairt,  agus 
a  bha  'm  feasgar  a  nis  air  teachd, 
chaidh  e  mach  gu  Betani  maille 
ris  an  dà  fhear  dheug. 

12  Agus  air  an  là  màireach, 
'nuair  a  chaidh  iad  a  mach  à 
Betani,  dh'fhàs  e  ocrach. 

13  Àgus  air  faicinn  craoibh- 
fhìge  fada  uaith,  air  an  robh 
duilleach,  thàinig  e,  dh'fheuch- 
ainn  am  faigheadh  e  ni  sam 
bith  oirre :  agus  air  dha  teachd 
d'a  h-ionnsuidh,  cha  d'fhuair  e 
ni  sam  bith  ach  duìlleach  ;  oir 
cha  robh  àm  tionail  nam  fìge 
fathast  ann. 

14  Agus  fhreagair  losa  agus 
thubhairt  e  rithe,  Nar  itheadh 
neach  sam  bith  toradh  dhìotsa 
o  so  suas  a  chaoidh.  Agus  chual 
a  dheisciobuil  e. 

15  Agus  thàinig  iad  gu  Ieru- 
salem :  agus  chaidh  Iosa  a  steach 
do'n  teampull,  agus  thòisich  e 
air  an  dream  a  bha  reiceadh  ag- 
us  a'  ceannach  san  teampull  a 
chur  a  mach,  agus  thilg  e  thairis 
bùird  luchd  malairt  an  airgid, 
agus  caithriche  na  muinntir  a 
bha  reiceadh  choluman  : 


1G  Agus  cha'n  fhuilgeadh  e 
gu'n  giùlaineadh  neach  sam  bith 
soitheach  troimh  an  teampull. 

17  Agus  theagaisg  e,  ag  ràdh 
riu,  Nach  'eil  e  sgrìobhta,  Goir- 
ear  tigh  ùrnuigh  do  m'  thigh-sa 
do  na  h-uile  chinnich  ?  Ach 
rinn  sibhse  'na  gharaidh  luchd- 
reubainn  e. 

18  Agus  chuala  na  sgrìobh- 
aichean  agus  na  h-àrd-shagairt 
so,  agus  dh'iarr  iad  cionnus  a 
dh'fheudadh  iad  esan  a  mhill- 
eadh :  oir  bha  'eagal-san  orra, 
do  bhrìgh  gu'n  robh  an  sluagh 
uile  fo  iongantas  mòr  r'a  theag- 
asg. 

19  Agus  an  uair  a  bha  am 
feasgar  air  teachd,  chaidh  e 
mach  as  a'  bhaile. 

20  Agus  air  mhaduinn,  ag 
gabhail  seachad  dhoibh,  chunn- 
aic  iad  an  crann-fìge  air  crìon- 
adh  o  fhreumhaibh. 

21  Agus  air  cuimhneachadh 
do  Pheadar,  thubhairt  e  ris,  A 
mhaighstir,  feuch,  a  ta  a' 
chraobh-fhìge,  a  mhalluich  thu, 
air  erìonadh. 

22  Agus  f  hreagair  Iosa,  agus 
thubhairt  e  riu,  Biodh  creidimh 
Dhè  agaibh. 

23  Oir  gu  deimhin  a  ta  mi 
ag  ràdh  ribh,  ge  b'  e  neach  a 
theiv  ris  a'  bheinn  so,  Togar 
thu,  agus  tilgear  san  fhairge 
thu,  agus  nach  bi  fo  amharus 
'na  chridhe,  ach  a  chreideas  gu'n 
tachair  na  nithe  a  their  e,  thig 
gach  ni  a  their  e  gu  crìch 
dha. 

24  Air  an  aobhar  sin  tha  mi 
ag  ràdh  ribh,  Ge  b'  e  nithe  air 
bith  a  dh'iarras  sibh  ann  an 
ùrnuigh,  creidibh  gu'm  faigh 
sibh,  agusgheibh  sibh. 

25  Agus  an  uair  a  sheasas 
sibh  a'  dèanamh  ùrnuigh,  maith- 
ibh,  ma  ta  ni  air  bith  agaibh  an 
aghaidh  aoin  duine ;  chum  gu 
maith  bhur  n-Athair  a  ta  ais 

nèamh     bhur     peacanna     fèin 
duibhse. 

26  Ach  mur  maith  sibhse, 
cha  mhò  a  mhaitheas  bhur 
n-Athair  a  ta  air  nèamh  bhur 
peacanna  fèin  duibhse. 

27  Agus  thàinig  iad  a  rìs  gu 
Ierusalem :  agus  air  dhasan  bhi 
a'  spaisdeireachd  anns  an  teamp- 
ull,  thàinig  d'a  ionnsuidh  na 
h-àrd-shagairt,  agus  na  sgrìobh- 
aichean,  agus  na  seanairean. 

28  Agus  thubhairt  iad  ris, 
Ciod  e  an  t-ùghdarras  leis  am 
bheil  thu  a'  dèanamh  nan  nithe 
so  ?  Agus  cò  thug  dhuit  an 
t-ùghdarras  so  chum  na  nithe  so 
dhèanamh  ? 

29  Agus  fhreagair  losa  agus 
thubhairt  e  riu,  Feòraichidh 
mise  mar  an  ceudna  aon  ni 
dhibhse,  agus  freagraìbh  mi,  ag- 
us  innsidh  mise  dhuibh-sa  ciod 
e  an  t-ùghdarras  leis  am  bheil 
mi  dèanamh  nan  nithe  so. 

30  An  ann  o  nèamh,  no  o 
dhaoinibh  a  thàinig  baisteadh 
Eoin  ?  freagraibh  mi. 

31  Agus  bha  iad  a'  reuson- 
achadh  eatorra  fèin,  ag  ràdh, 
Ma  their  sinn,  O  nèamh;  their 
esan  ruinn,  C'ar  son  ma  seadh 
nach  do  chreid  sibh  e  ? 

32  Ach  ma  their  sinn,  O 
dhaoinibh;  bhaeagalant-sluaigh 
orra:  oir  b'e  meas  gach  uile  air 
Eoin  gu'm  b'fhàidh  e  gu  firinn- 
each. 

33  Agus  air  freagairt  dhoibh, 
thubhairt  iad  ri  Iosa,  Cha'n  'eil 
fhios  againn.  Agus  fhreagair 
Iosa  agus  thubhairt  e  riu,  Cha 
mhò  a  dh'innseas  mise  dhuibhse 
ciod  e  an  t-ùghdarras  leis  am 
bheil  mi  dèanamh  nan  nithe  so. 

CAIB.  XII. 

AGUS  thòisich  e  air  labhairt 
riu  ann  an  cosamhlachdaibh. 
Shuidhich  duine  àraidh  fion- 
lios,  agus  chuir  e  gàradh  mu'n 


cuairt  air,  agus  chladhaich  e 
ionad-bruthaidhrtam^/ion-rfAearc, 
agus  thog  e  tùr,  agus  shuidhich 
e  air  tuath  e,  agus  ghabh  e  a 
thurus  as  a  dhùthaich. 

2  Agus  san  àm  dhligheach 
chuir  e  seirbhiseach  a  dhionn- 
suitih  na  tuatha,  chum  gu'm 
faigheadh  e  do  thoradh  an 
fhìon-lios  o'n  tuath. 

3  Ach  air  dhoibh-san  esan  a 
ghlacadh,  bhuail  iad  e,  agus 
chuir  iad  uatha  falamh  e. 

4  Agus  a  rìs  chuir  e  seirbhis- 
each  eile  d'an  ionnsuidh ;  agus 
chlach  iad  e,  agus  reub  iad  a 
cheann,  agus  chuir  iad  uatha  e 
le  h-eas-urram. 

5  Agus  a  rìs  chuir  e  neach 
eile  d'an  ionnsuidh ;  agus  esan 
mharbh  iad ;  agus  mòran  eile, 
a'  bualadh  cuid  diubh,  agus  a' 
marbhadh  cuid  eile. 

6  Fathast  uime  sin,  air  dha 
aon  Mhac  a  bhi  aige,  a  b'  ion- 
mhuinn  leis,  chuir  e  esan  mar 
an  ceudna  fa  dheoidh  d'an  ionn- 
suidh,  ag  ràdh,  Bheir  iad  urrarn 
do  m'  Mhac. 

7  Ach  thubhairt  an  tuath  sin 
'nam  measg  fe'in,  Is  e  so  an 
t-oighre;  thigibh,  marbhamaid 
e,  agus  bithidh  an  oighreachd 
againn  fein. 

8  Agus  rug  iad  air,  agus 
mharbh  iad  e,  agus  thilg  iad  a 
mach  as  an  f  hìon-lios  e. 

9  Ciod  e  uime  sin  a  ni  Tigh- 
earn  an  fhìon-lios  ?  Thig  e  ag- 
us  sgriosaidh  e  'n  tuath  sin,  ag- 
us  bheir  e  am  f  ìon-lios  do  dhaoin- 
ibh  eile. 

10  Nach  do  leugh  sibh  an 
sgriobtuir  so?  A'  chlach  a 
dhiùlt  na  clachairean,  rinneadh 
ceann  na  h-oisinn  d'i. 

11  Rinneadh  so  leis  an  Tigh- 
earn,  agus  is  iongantach  e  'nar 
sùilibh-ne. 

12  Agus  dh'iarr  iad  breith 
air,  ach  bha  eagal  an  t-sluaigh 

orra;  oir  thuig  ìad  gu'm  b'ann 
'nan  aghaidh  fein  a  labhair  e  an 
cosamhlachd :  agus  air  fhàgail 
doibh,  dh'imich  iad  rompa. 

13  Agus  chuir  iad  d'a  ionn- 
suidh  dream  àraidh  do  na  Phair- 
isich,  agus  do  luchd-leanmhuinn 
Heroid,  chum  gu'n  glacadh  iad 
e  'na  chaìnnt. 

14  Agus  air  dhoibh-san  teachd, 
thubhairt  iad  ris,  A  mhaighstir, 
a  ta  fhios  againn  gu  bheil  thusa 
firinneach,  agus  nach  'eil  suim 
agad  do  neach  air  bith :  oir 
cha'n  'eii  thu  ag  amharc  air 
gnùis  dhaoine,  ach  a'  teagasg 
slighe  Dhè  ann  am  firinn.  Am 
bheil  e  ceaduichte  cìs  a  thoirt  do 
Cheasar,  no  nach  'eil  ?  an  tabh- 
air,  no  nach  tabhair  sinn  i  ? 

15  Ach  air  dhasan  an  cealg  a 
thuigsinn,  thubhairt  e  riu,  C'ar 
son  a  ta  sibh  ga  m'  bhuaireadh  ? 
thugaibh  peghinn  a  m'  ionn- 
suidh,  chum  gu'm  faic  mi  i  ? 

16  Agus  thug  iad  d'a  ionn- 
suidh  i,  agus  thubhairt  e  riu,  Cò 
d'an  ìomhaigh  so,  agus  cò  d'  am 
buin  an  sgriobhadh  so?  Agus 
thubhairt  iadsan  ris,  Do  Chea- 
sar. 

17  Agus  fhreagair  Iosa,  agus 
thubhairt  e  riu,  Thugaibh  do 
Cheasar  na  nithe  a's  le  Ceasar, 
agus  do  Dhia  na  nithe  a's  le 
Dia.  Agus  ghabh  iad  iongant- 
as  ris. 

18  An  sin  thàinig  na  Sadus- 
aich  d'a  ionnsuidh,  a  ta  'g  ràdh 
nach  'eil  aiseirìgh  ann ;  agus 
dh'f  heòraich  iad  deth,  ag  ràdh, 

19  A  mhaighstir,  sgrìobh 
Maois  dhuinne,  Nam  faigheadh 
bràthair  duine  air  bith  bàs,  agus 
gu'm  fàgadh  e  bean,  agus  nach 
fàgadh  e  clann,  gu'n  gabhadh  a 
bhràthair  a  bhean  d'a  ionnsuidh, 
agus  gu'n  togadh  e  sliochd  d'a 
bhràthair. 

20  A  nis  bha  seachdnar 
bhràithrean  ann :  agus  ghabh  an 


ceud  f  hear  dhiubh  bean,  agus  an 
uair  a  dh'eug  e,  cha  d'fhàg  e 
sliochd. 

21  Agus  ghabh  an  dara  fear 
i,  agus  fhuair  esan  bàs,  agus  cha 
mhò  a  dh'f  hàg  esan  sliochd  :  ag- 
us  an  treas  fear  mar  an  ceudna. 

22  Agus  ghabh  an  t-seachd- 
nar  i,  agus  cha  d'fhàg  iad 
sliochd:  'nan  dèigh  uile,  chaoch- 
ail  a'  bhean  mar  an  ceudna. 

23  Anns  an  aiseirigh  uime 
sin,  an  uair  a  dh'èireas  iad,  cò 
dhiubh  d'am  bean  i  ?  oir  bha  i 
aig  an  t-seachdnar  'na  mnaoi. 

24  Agus  fhreagair  losa  agus 
thubhairt  e  riu,  Nach  'eil  sibh 
uime  sin  ann  am  mearachd,  do 
bhrìgh  nach  'eil  eòlas  agaibh  air 
na  sgriobtuiribh,  no  air  cumh- 
achd  Dhè  ? 

25  Oir  an  uair  a  dh'eireas  iad 
o  na  marbhaibh,  cha  phòs  iad,  ni 
mò  a  bheirear  am  pòsadh  iad  ; 
ach  a  ta  iad  mar  na  h-aingil  a 
ta  air  nèamh. 

2(5  Ach  mu  thimchioll  nam 
marbh,  gu'n  èirich  iad,  nach 
do  leugh  sibh  ann  an  leabhar 
Mhaois,  cionnus  a  labhair  Dia 
ris  anns  a'  phreas,  ag  ràdh,  Is 
mise  Dia  Abrahaim,  agus  Dia 
Isaaic,  agus  Dia  Iacoib  ? 

27  Cha  'n  e  Dia  nam  marbh 
e,  ach  Dia  nam  beò  :  tha  sibhse 
uime  sin  ann  am  mearachd  mòr 

28  Agus  thàinig  neach  do  na 
sgrìobhaichibh,  agus  an  uair  a 
chual  e  iadsan  a'  deasboireachd 
r'a  chèile,  agus  a  thuig  e  gu'n 
do  fhreagair  e  gu  maith  iad, 
chuir  e  ceisd  air,  Cia  i  a'  cheud 
àithne  do  na  h-àitheantaibh  uile  ? 

29  Agus  fhreagair  Iosa  e,  'S 
i  so  a'  cheud  àithne  do  na  h- 
àitheantaibh  uile,  Eisd,  O  Is- 
rael,  an  Tighearn  ar  Dia-ne,  is 
aon  Tighearn  e ; 

30  Agus  gràdhaichidh  tu  an 
Tighearn  do  Dhia  le  d'uile 
chridhe,  agus  le  d'uile  anam,  ag^ 

us  le  d'uile  inntinn,  agus  le  d'- 
uile  neart :  Is  i  so  a'  cheud 
àithne : 

31  Agus  is  cosmhuil  an  dara 
àithne  rithe  so,  Gràdhaichidh  tu 
do  choimhearsnach  mar  thu 
fèin  :  cha'n  'eil  àithne  eile  ann 
a's  mò  na  iad  so. 

32  Agus  thubhairt  an  sgrìobh- 
aiche  ris,  Is  maith,  gu  firinn- 
each,  a  Mhaighstir,  a  thubhairt 
thu  :  oir  a  ta  aon  Dia  ann,  agus 
cha'n  'eil  atharrach  ann  ach  e 
fèin. 

33  Agus  esau  a  ghràdhachadh 
leis  an  uile  chrìdhe,  agus  Jeis  an 
uile  thuigse,  agus  leis  an  uile 
anam,  agus  leis  an  uile  neart, 
agus  neach  a  ghràdhachadh  a 
choimhearsnaich  mar  e  fèin,  is 
mò  sin  na  na  h-uile  ìàn  ìob- 
airte-loisgte,  agus  thabharta- 
sa. 

34  Agus  an  uair  a  chunnaic 
Iosa  gu'n  do  fhreagair  e  gu 
tuigseach,  thubhairt  e  ris,  Cha'n 
'eil  thu  fada  o  rìoghachd  Dhè. 
Agus  cha  robh  a  mhisnich  aig 
neach  air  bith  o  sin  suas  ceisd  a 
chur  air. 

35  Agus  fhreagair  Iosa  agus 
thubhairt  e,  a'  teagasg  anns  an 
teampull,  Cionnus  a  tha  na 
sgrìobhaichean  ag  ràdh  gur  e 
Crìosd  Mac  Dhaibhidh  ? 

36  Oir  thubhairt  Daibhidh 
fein  troimh  an  Spiorad  naomh, 
Thubhairt  an  Tighearn  ri  m' 
Thighearn-sa,  Suidh  air  mo 
làimh  dheis,  gus  an  cuir  mi  do 
naimhde  'nan  stòl  fo  d'  chos- 
aibh ; 

37  Air  an  aobhar  sin  a  ta 
Daibhidh  fèin  a'  gairm  a  Thigh- 
earna  dheth  ;  cionnus  ma  seadh 
is  e  'mhac  e  ?  Agus  dh'èisd  am 
mòr-shluagh  ris  gu  taitneach. 

38  Agus  thubhairt  e  riu  'na 
theagasg,  Bithibh  air  bhur 
faicill  o  na  sgrìobhaichibh,  leis 
an  ionmhuinn  imeachd  ann  an 


culaidhibh  fada,  agus  fàilte 
fhaotaìnn  air  na  margaibh, 

39  Agus  na  ceud  chaithriche 
anns  na  sionagogaibh,  agus  na 
ceud  àiteacha-suidhe  aig  na 
fèillibh : 

40  A  dh'itheas  suas  tighean 
bhantrach,  agus  air  sgàth  deadh 
choslais  a  ni  ùrnuìghean  fada : 
gheibh  iad  sin  an  dìteadh  a's 
mò. 

41  Agus  air  do  Iosa  suidhe  fa 
chomhair  àite-coimhid  an  ionmh- 
ais,  thug  e  fa'near  cionnus  a  bha 
'm  pobull  a'  cur  an  airgid  anns 
an  ionmhas :  agus  chuir  mòran 
do  dhaoinibh  saoibhir  mòran 
ann. 

42  Agus  air  teachd  do 
bhantraich  bhochd,  thilg  i  dà 
bhonn  bheag  ann,  a  ni  feoir- 
ling. 

43  Agus  air  dha  a  dheisciob- 
uil  a  ghairm  d'a  ionnsuidh, 
thubhairt  e  riu,  Gu  deimhin  a 
ta  mi  ag  ràdh  ribh  gu'n  do  chuir 
a'  bhantrach  bhochd  so  tuilleadh 
san  ionmhas,  na  iadsan  uile  a 
thilg  ann. 

44  Oir  thilg  iadsan  uile  ann 
d'am  mòr-phailteas ;  ach  thilg 
ise  as  a  gainne  na  bha  aice  uile, 
eadhon  a  beathachadh  gu  h-iom- 
lan. 

CAIB.  XIII. 

A  GUS  an  uair  a  bha  e  dol  a 
-^*-  mach  as  an  teampull, 
thubhairt  neach  d'a  dheisciob- 
luibh  ris,  A  Mhaighstir,  feuch 
ciod  e  a'  ghnè  chlach  so,  agus 
ciod  e  a'  ghnè  aitreibh  so  ! 

2  Agus  fhreagair  Iosa  agus 
thubhairt  e  ris,  Am  faic  thu  an 
aitreabh  mhòr  so  ?  cha'n  f  hàg- 
ar  clach  air  muin  cloiche,  nach 
sgarar  o  chèile. 

3  Agus  'nuair  a  shuidh  e  air 
sliabh  nan  crann-oladh,  fa 
chomhair  an  teampuill,  dh'fheòr- 
aich  Peadar,  agus  Seumas,  agus 

Eoin,  agus  Aindreas   an   uaig- 
nidheas  deth, 

4.  Innis  duinne  c'uin'  a  bhith- 
eas  na  nithe  sin,  agus  ciod  e  'n 
comhara  'nuair  a  bhitheas  na 
nithe  sin  gu  lèir  air  an  coimh- 
lionadh. 

5  Agus  fhreagair  Iosa  iad, 
agus  tbòìsich  e  air  a  ràdh,  Thug- 
aibh  an  aire  nach  meali  aon 
neach  sibh  : 

6  Oir  thig  mòran  an  am 
ainm-sa,  ag  ràdh,  Is  mise  e : 
agus  meallaidh  iad  mòran. 

7  Agus  an  uair  a  chluinneas 
sibh  coganna,  agus  tuairisgeul 
choganna,  na  biodh  buaireas 
oirbh :  oir  is  èigin  iad  so  a 
theachd;  ach  cha'neil  an  deir- 
eadh  ann  fathast. 

8  Oir  èiridh  cinneach  an  agh- 
aidh  cinnich,  agus  rìoghachd  an 
aghaidh  rìoghachd :  agus  bith- 
idh  critheanna  talmhainn  ann  an 
iomadh  àit,  agus  bithidh  gorta 
agus  trioblaidean  ann  :  is  iad  sin 
toiseach  dhòruinnean. 

9  Ach  thugaibh  an  aire  dhuibh 
fèin  :  oir  bheir  iad  thairis  sibh 
do  chomhairlibh  :  agus  anns  na 
sìonagogaibh  sgiùrsar  sibh,  agus 
cuirear  sibh  an  làthair  uachdar- 
an  agus  rìghrean  air  mo  shon- 
sa,  mar  fhianuis  dhoibh-san. 

10  Agus  is  èigin  air  tùs 
an  soisgeul  a  bhi  air  a  shear- 
monachadh  do  na  h-uile  chinn- 
ich. 

11  Ach  an  uair  a  bheir  iad 
leo  sibh,'gur  tabhairt  thairis,  na 
biodh  e  na  ro-chùram  oirbh 
ciod  e  a  labhras  sibh,  agus  na 
smuainichibh  roimh-làimh  air : 
ach  ge  b'e  ni  a  bheirear  dhuibh 
san  uair  sin  fein,  abraibh  e :  oir 
cha  sibhse  ta  labhairt,  ach  an 
Spiorad  naomh. 

12  Agus  bheir  am  bràthair  a 
hhràthair  thairis  chum  bàis,  ag- 
us  an  t-athair  a  mhac :  agus 
eiridh  a'  chlann  suas  aa  agh- 


aidh    am    pàranta,    agus    bheir 
iad  fa'  near  an  cur  gu  bàs. 

13  Agus  bithidh  sibh  air  bhur 
fuathachadh  leis  na  h-uile 
dhaoinibh  air  sgàth  m'ainme- 
sa :  ach  an  tì  a  bhuanaicheas 
chum  na  crìche,  is  e  so  a  shaor- 
ar. 

14  Ach  an  uair  a  chi  sibh 
gràineileachd  an  lèir-sgrios,  air 
an  do  labhair  Daniel  am  fàidh, 
'na  seasamh  anns  an  ionad  nach 
bu  chòir  dh'i,  (tuigeadh  an  tì  a 
leughas,)  an  sin  teicheadh  iad- 
san,  a  ta  ann  an  tìr  ludea,  chum 
nam  beann : 

15  Agus  na  tigeadh  esan  a 
ta  air  mullach  an  tighe,  a  nuas 
do'n  tigh,  agus  na  rachadh  e 
steach,  a  thoirt  ni  air  bith  as  a 
thigh. 

16  Agus  an  tì  a  ta  sa'  mhach- 
air,  na  pilleadh  e  air  ais  a  thog- 
ail  'fhalluinn  leis. 

17  Ach  mo  thruaigh  iad  na 
mnài  sin  a  ta  torrach,  agus  iad- 
san  a  ta  toirt  cìche  sna  làithibh 
sìn  ! 

18  Agus  guidhibh-sa  gun 
bhur  teicheadh  a  bhi  sa'  gheamh- 
radh. 

19  Oir  bithidh  àmhghar  anns 
na  làithidh  sin,  amhuil  nach 
robh  a  leithid  ann  o  thoiseach 
na  cruitheachd  a  chruthaicb. 
Dia,  gus  a  nis,  agus  nach  mò  & 
bhitheas. 

20  Agus  mur  giorraicheadk 
an  Tighearn  na  làithean  ud, 
cha  rachadh  feoil  air  bith  as: 
ach  air  son  an  t-sluaigh  thagh- 
ta,  a  thagh  e  fèin,  ghiorraich  e 
na  làithean  ud. 

21  Agus  an  sin  ma  their  neach 
air  bith  ribh,  Feuch,  a  ta  Crìosd 
an  so,  no,  Feuch,  a  ta  e  'n  sin, 
na  creidibh  e : 

22  Oir  èiridh  Crìosdan  breige, 
agus  fàidhean  brèige,  agus  ni 
iad  comharan,  agus  mìorbhuil- 
ean,  chum,  nam  bu  chomasach 

e,     na    daoine    taghta    fèin    a 
mhealladh. 

23  Agus  thugaibh-sa  an  aire  : 
feuch,  roimh-innis  mi  dhuibh  na 
h-uile  nithe. 

24  Ach  anns  na  iàithibh  sin, 
an  dèigh  an  àmhghair  ud,  bith- 
idh  a'  ghrian,  air  a  dorchachadh, 
agus  cha  toir  a'  ghealach  a  solus 
uaipe ; 

25  Agus  tuitidh  reulta  nèimh, 
agus  bithidh  na  cumhachdan  ata 
sna  nèamhaibh  air  an  crathadh. 

26  Agus  an  sin  chi  iad  Mac 
an  duine  a'  teachd  anns  na  neul- 
aibh,  maille  ri  mòr-chumhachd, 
agus  glòir. 

27  Agus  an  sin  cuiridh  e 
'aingil  a  mach,  agus  cruinnich- 
idh  e  r'a  chèile  a  dhaoine  tagh- 
ta  fèin  o  na  ceithir  gaothaibh,  o 
leth-iomall  na  talmhainn  gu 
ìeth-iomall  nèimh. 

28  A  nis  fòghlumaibh  cosamh- 
lachd  o  'n  chraoibh-f  hìge  :  An 
uair  a  bhitheas  a  geug  a  nis 
maoth,  agus  a  chuireas  i  mach 
a  duilleach,  a  ta  fhios  agaibh  gu 
bheil  an  samhradh  am  fagus  : 

29  Agus  mar  an  ceudna  sibhse, 
an  uair  a  chi  sibh  na  nithe  sin 
tachairt,  biodh  fhios  agaibh  gu 
bheil  e  'm  fagus,  eadhon  aig  na 
dorsaibh. 

30  Gu  deimhin  a  ta  mi  ag 
ràdh  ribh,  nach  tèid  an  gineal- 
ach  so  thairis,  gus  an  coimh- 
lionar  na  nithe  sin  uile. 

31  Thèid  nèamh  agus  talamh 
seach  ;  ach  cha  teid  m'  fhocail- 
sa  seach  a  chaoidh. 

32  Ach  cha'n  'eil  fios  an  là 
no  na  h-uaire  sin  aig  neach  air 
bith,  cha'n  'eil  aig  na  h-ainglibh 
a  ta  air  nèamh,  no  aig  a'  Mhac, 
ach  aig  an  Athair. 

33  Thugaibh  fa'near,  dèan- 
aibh  faire  agus  ùrnuigh :  oir 
cha'n  'eil  fhios  agaibh  c'uin'  a 
thig  an  t-àm. 

34  Oir  a  ta  Mac  an  duine  mar 


dhuine  a  chaidh  air  thurus,  ag- 
us  a  dh'fhàg  a  thigh  fèin,  agus 
a  thug  d'a  sheirbhisich  cumh- 
achd,  agus  'obair  fein  do  gach 
neach,  agus  a  thug  àithne  do'n 
dorsair  faire  a  dhèanamh. 

35  Uime  sin  dèanaibh-sa 
faire,  (oir  cha'n  'eil  fhios  ag- 
aibh  c'uin'  a  thig  maighstir  an 
tighe  ;  an  ann  air  feasgar,  no  air 
mheadhon-oidhche,  no  aiggairm- 
choileach,  no  anns  a'  mhad- 
uinn;) 

36  Air  eagal  aìr  teachd  dha 
gu  h-obann,  gu'm  faigh  e  sibh 
'nur  codal. 

37  Agus  na  nithe  a  ta  mi  ag 
ràdh  ribhse,  a  ta  mi  ag  ràdh  ris 
na  h-uile  dhaoinibh,  Dèanaibh 
faire. 

CAIB.  XIV. 

\  GUS  bha  a'  chàisg,  agus  fèill 
■^*-  an  arain  neò-ghoirtichte  an 
dèigh  dà  ià :  agus  dh'iarr  na  h- 
àrd-shagairt  agus  na  sgrìobh- 
aichean,  cionnus  a  ghlacadh  iad 
esan  le  foill,  agus  a  chuireadh 
iad  gu  bàs  e. 

2  Ach  thubhairt  iad,  Cha'n 
ann  air  an  fhe'ill,  air  eagal  gu'n 
èirich  buaireas  am  measg  an 
t-sluaigh. 

3  Agus  air  bhi  dha  ann  am 
Betani,  ann  an  tigh  Shimoin  an 
lobhair,  an  uair  a  bha  e  'na 
shuidhe  air  bòrd,  thàinig  bean, 
aig  an  robh  bocsa  alabastair  do 
oladh  spicnaird,  ro  luachmhoir ; 
agus  bhris  i  am  bocsa,  agus 
dhòirt  i  air  a  cheann  e. 

4  Agus  bha  cuid  dinbh 
diombach  annta  fèin,  agus  ag 
ràdh,  C'ar  son  a  rinneadh  an 
t-ana-caitheadh  so  air  an  oladh  ? 

5  Oir  dh'fheudadh  i  bhi  air  a 
reiceadh  air  son  tuilleadh  na  trì 
cheud  peghinn,  agus  air  a  toirt 
do  ra  bochdaibh.  Agus  rinn 
iad  gearan  'na  h-aghaidh. 

6  Ach  thubhairt  Iosa,  Leig- 

ibh  leatha;  c'ar  son  a  ta  sibh 
cur  dragha  oirre  ?  rinn  i  obair 
mhaith  ormsa. 

7  Oir  a  ta  na  bochdan  a 
ghnàth  maille  ribh,  agus  ge  b'e 
uair  is  àill  leibh,  feudaidh  sibh 
maith  a  dhèanamh  dhoibh :  ach 
cha'n  'eil  mise  a  ghnàth  agaibh. 

8  Rinn  i  na  dh'f  heudadh  i : 
thàinig  i  roimh-làimh  a  dh'- 
ùngadh  mo  chuirp  chum  adh- 
laic. 

9  Gu  deimhin  a  ta  mi  ag 
ràdh  ribh,  Ge  b'e  earrann  aìr 
bith  air  feadh  an  domhain  uile 
am  bi  an  soisgeul  so  air  a 
shearmonachadh,  bithidh  mar  an 
ceudna  an  ni  so  a  rinn  i  air 
innseadh,  mar  chuimhne  oirre. 

10  Agus  dh'imich  Iudas  Isca- 
riot,  aon  do'n  dà  fhear  dheug, 
chum  nan  àrd-shagart,  gu  esan 
a  bhrath  dhoibh. 

11  Agus  'nuair  a  chual  iadsan 
so,  bha  iad  aoibhneach,  agus 
gheall  iad  airgiod  a  thoirt  da. 
Agus  dh'iarr  e  cionnus  a  dh'- 
f  heudadh  e  gu  h-iomchuidh  esan 
a  bhrath. 

12  Agus  air  a'  cheud  là  do 
fhèill  an  arain  neo-ghoirtichte, 
an  uair  bu  ghnàth  leo  an  t-uan 
càisge  a  mharbhadh,  thubhairt 
a  dheisciobuil  ris,  C'àit  an  toil 
leat  sinne  dhol  a  dh'ulluchadh, 
chum  gu'n  itheadh  tu  a'  chàisg? 

13  Agus  chuir  e  dithis  d'a 
dheisciobluibh,  agus  thubhairt  e 
riu,  Rachaibh  a  steach  do'n 
bhaile,  agus  coinnichidh  duine 
sibh  a'  gìùlan  soithich  uisge : 
leanaibh  e. 

14  Agus  ge  b'e  àit  am  tèid  e 
stigh,  abraibh-sa  ri  fear-an- 
tighe,  Tha  am  Maighstir  ag 
ràdh,  C'àit  am  bheil  an  seòmar 
aoidheachd,  anns  an  ith  mi  a' 
chàisg  maille  ri  m'  dheisciob- 
luibh  ? 

15  Agus  nochdaidh  esan 
dhuibh  seòmar  àrd,  farsuinn,  'na 


làn  uidheam   agus    deasaichte : 
an  sin  ulluichibh  dhuinn. 

16  Agus  chaidh  a  dheisciob- 
uil  a  mach,  agus  thàinig  iad  do'n 
bhaile,  agus  fhuair  iad  mar  thu- 
bhairt  e  riu :  agus  dh'ulluich 
iad  a'  chàisg. 

17  Agus  air  teachd  do'n 
fheasgar,  thàinig  esan  maille  ris 
an  da  fhear  dheug. 

18  Agus  an  uair  a  bha  iad 
'nan  suidhe,  agus  ag  itheadh, 
thubhairt  Iosa,  Gu  deimhin  a  ta 
mi  ag  ràdh  ribh,  gu'm  brath  aon 
agaibh-sa,  a  ta  'g  itheadh  maille 
rium,  mise. 

19  Agus  thòisich  iad  air  a  bhi 
dubhach,  agus  a  ràdh  ris  an 
dèigh  a  chèile,  Am  mise  e?  ag- 
us  fear  eile,  Am  mise  e  ? 

20  Agus  air  freagairt  dhasarì 
thubhairt  e  riu,  Is  fear  do'n  dà 
fhear  dheug  e,  a  ta  tumadh 
maille  riumsa  sa'  mhèis. 

21  A  ta  mac  an  duine  gu 
deimhin  ag  imeachd,  mar  a  ta  e 
sgrìobhta  uime,  ach  is  an-aoibh- 
inn  do'n  fhear  sin  le  'm  brathar 
Mac  an  duine  :  bu  mhaith  do'n 
duine  sin  mur  beirteadh  riamh 
e. 

22  Agus  ag  itheadh  dhoibh, 
ghlac  losa  aran,  agus  an  dèigh  a 
bheannachadh,.  bhris  e,  agus 
thug  e  dhoibhsan  e,  agus  thu- 
bhairt  e,  Gabhaibh,  ithibh  :  is  e 
so  mo  chorp-sa. 

23  Agus  air  glacadh  a'  chup- 
ain,  agus  air  tabhairt  buidh- 
eachais,  thug  e  dhoibhsan  e : 
agus  dh'òl  iad  uile  as. 

24  Agus  thubhairt  e  riu,  Is  i 
so  m'fhuil-sa  an  Tiomnaidh- 
nuaidh,  a  dhòirtear  air  son 
mhòran. 

2,5  Gu  deimhin  a  ta  mi  ag 
ràdh  ribh,  Nach  òl  mi  ni's  mò  do 
thoradh  na  fìonain,  gus  an  là  sin 
an  òl  mi  nuadh  e  ann  an  rìogh- 
achd  Dhè. 

26  Asrus  air  dhoìbh  laoidh  a 

sheinn,  chaidh  iad  a   mach   gu 
sliabh  nan  crann  oladh. 

27  Agus  thubhairt  Iosa  riu, 
Gheibh  sibh  uile  oilbheum  ann- 
am-saannochd:  oir  ataesgrìobh- 
ta,  Buailidh  mi  am  buachaill, 
agus  sgapar  na  caoraich. 

28  Ach  an  dèigh  dhomh  eirigh, 
thèid  mi  roimhibh  do  Ghalile. 

29  Ach  thubhairt  Peadar  ris, 
Ged  fhaigh  iadsan  uile  oilbheum 
annad,  gidheadh  cha  'n  fhaigh 
znise  e. 

30  Agus  thubhairt  Iosa  ris, 
Gu  deimhin  a  ta  mi  ag  ràdh 
riut,  An  diugh,  air  an  oidhche  so 
fèin,  mu'n  goir  an  coileach  dà 
uair,  gu'n  àicheadh  thusa  mi  trì 
uairean. 

31  Ach  is  ro  mhòid  a  thubh- 
airt  esan,  Ged  is  èigin  domh  am 
bàs  fhulang  maille  riut,  cha'n 
àicheadh  mi  chaoidh  thu.  Agus 
mar  sin  thubhairt  càch  uile  mar 
an  ceudna. 

32  Agus  thàinig  iad  gu  ionad 
d'am  b'  ainm  Getsemane  ;  agus 
thubhairt  e  r'a  dheisciobluibh, 
Suidhibh-sa  an  so,  gus  an  dèan 
mise  ùrnuigh. 

33  Agus  thug  e  leis  Peadar, 
agus  Seumas,  agus  Eoin,  agus 
thòisich  e  air  a  bhi  fuidh  uamh- 
chrith,  agus  fuidh  anabarra 
bròin. 

34  Agus  thubhairt  e  riu,  Tha 
m'anam  ro  bhrònach,  eadhon  gu 
bàs :  fanaibh-sa  an  so,  agus 
dèanaibh  faire. 

35  Agus  chaidh  e  beagan  air 
aghaidh,  agus  thuit  e  air  an 
talamh,  agus  rinn  e  ùrnuigh, 
nam  bu  chomasach  e,  gu'n  rach- 
adh  an  uair  thairis  air. 

36  Agus  thubhairt  e,  Abba, 
Athair,  a  ta  gach  ni  so-dhèanta 
dhuitse ;  cuir  an  cupan  so 
seachad  orm :  gidheadh,  na  b'e 
an  ni  a  b'àill  leamsa,  ach  an  ni 
a's  toil  leatsa. 

3?    Agus    thàinig     e,    agus 


fhuair  e  iadsan  'nam  codal,  agus 
thubhairt  e  ri  Peadar,  a  Shi- 
moin  am  bheil  thu  a'd'  cbodal  ? 
nach  b'urrainn  thu  faire  a  dhèan- 
amh  aon  uair  ? 

38  Dèanaibh  faire  agus  ùr- 
nuigh,  chum  nach  tuit  sibh  am 
buaireadh  :  a  ta  an  spiorad  gu 
deimhin  togarrach,  ach  a  ta  an 
f  heoil  anmhunn. 

39  Agus  air  dha  imeachd  a 
rìs,  rinn  e  ùrnuigh,  ag  ràdh  nam 
briathra  ceudna. 

40  Agus  an  uair  a  pbill  e, 
fhuair  e  iad  a  rìs  'nan  codal, 
(oir  bba'n  sùilean  trom.)  agus 
cha  robh  fhios  aca  cionnus  a 
bheireadh  iad  freagradh  air. 

41  Agus  thàinig  e  an  treas 
uair,  agus  thubhairt  e  riu, 
Coidlibh  roimhibh  a  nis,  agus 
gabhaibh  fois:  is  leoir  e,  thàin- 
ig  an  uair ;  feuch,  a  ta  ÌVJac  an 
duine  air  a  bhrath  thairis  do 
làmhaibh  nam  peacach. 

42  Eiribh,  imicbeamaid ; 
feuch,  a  ta  an  ti  a  bhrathas 
mise  am  fagus. 

43  Agus  air  ball,  air  dha  bbi 
fathast  a'  labhairt,  thàinig  ludas, 
aon  do'n  dà  fhear  dheug,  agus 
sluagh  mòr  maille  ris  le  claidh- 
ibh  agus  bataibh,  o  na  h-àrd- 
shagartaibh,  agus  na  sgrìobh- 
aichibh,  agus  na  seanairibh. 

44  Agus  bha  an  tì  a  bhrath 
esan  air  toirt  comhara  dhoibh, 
ag  ràdh,  Ge  b'e  neach  d'an  toir 
mise  pòg,  is  e  sin  e;  glacaibh 
e,  agus  thugaibh  leibh.  e  gu 
tèaruinte. 

45  Agus  air  teachd  dha, 
chaidh  e  air  ball  d'a  ionnsuidh- 
sa,  agus  thubhairt  e,  Fàilte 
dhuit,  a  mhaighstir ;  agus  phòg 
se  e. 

46  Agus  chuir  iadsan  làmh 
ann,  agus  ghlac  iad  e. 

47  Agus  air  tarruing  claldh- 
eimh  do  fhear  do  na  bha  làth- 
air,   bhuail  e    òglach    an    àrd- 

shagairt,  agus  gheàrr  e  a  chluas 
deth. 

48  Agus  fhreagair  losa  ag- 
us  thubhairt  e  riu,  An  d'thàinig 
sibh  a  mach  gu  mo  ghlacadh- 
sa,  mar  ga  b'ann  an  aghaidh 
fir-reubainn  le  claidhibh  agus 
le  bataibh  ? 

49  Bha  mi  gach  là  maille  ribh 
san  teampull,  a'  teagàsg,  agus 
cha  do  ghlac  sibh  mi :  ach  a  ta 
so  chum  gu  biodh  na  sgriob- 
tuirean  air  an  coimhlionadh. 

50  Agus  air  do  na  h-uile  a 
thrèigsinn,  theich  iad. 

51  Agus  lean  òganach  àraidh 
e,  aig  an  robh  lìon-eudach  air 
a  chur  m'  a  chorp  lomnochd ; 
agus  rug  na  h-òganaich  air. 

62  Ach  air  dhasan  an  lìon- 
eudach  fhàgail,  theich  e  lom- 
nochd  uatha. 

53  Agus  thug  iad  leo  Iosa 
chum  an  àrd-shagairt :  agus 
chruinnicheadh  maille  ris  na  h- 
àrd-shagairt  uile,  agus  na  sean- 
airean,  agus  na  sgrìobhaichean. 

54  Agus  lean  Peadar  e  fada 
uatha,  gus  an  deachaidh  e  steach 
do  thalla  an  àrd-shagairt :  agus 
bha  e  'na  shuidhe  maille  ris  na 
seirbhisich,  agus  'ga  gharadh  ris 
an  teine. 

55  Agus  dh'iarr  na  h-àrd- 
shagairt,  agus  a'  chomhairle  uile 
iianuis  an  aghaidh  losa,  chum  a 
chur  gu  bàs  ;  agus  cha  d'f  huair 
iad. 

56  Oir  rinn  mòran  dhaoine 
iìanuis  bhrèige  'na  aghaidh,  ach 
cha  do  chòird  am  fianuis  r'  a 
chèile. 

57  Agus  dh'èirich  dream  àr- 
aidh,  agus  thug  iad  fianuis 
bhrèige  'na  aghaidh,  ag  ràdh, 

58  Chuala  sinne  e  ag  ràdh, 
Leagaidh  mi  sìos  an  teampull 
so,  a  rinneadh  le  làmhaibh,  ag- 
us  an  trì  làithibh,  togaidh  mi 
teampull  eile,  neo-dhèanta  le 
làmhaibh. 


59  Agus  mar  sin  fein  cha 
robh  am  fianuis  a'  te  .ci  d  r'  a 
chèile. 

60  Agus  air  èirigh  suas  do'n 
àrd-shagart  sa'  mheadhon,  chuir 
e  ceisd  air  Iosa,  ag  ràdh,  Nach 
toir  thu  freagradh  air  bith  uait  ? 
ciod  sin  mu  bheil  iad  so  'a  toirt 
fianuis  a'  d'  aghaidh  ? 

61  Ach  dh'fhan  esan  'na 
thosd,  agus  cha  do  fhreagair 
e  ni  sam  bith.  A  rìs  dh'fheòr- 
aich  an  t-àrd-shagart  deth,  ag- 
us  thubhairt  e  ris,  An  tu 
Crìosd,  Mac  an  Tì  bheannaichte  ? 

62  Agus  thubhairt  Iosa,  Is 
mi :  agus  chi  sibh  Mac  an  duine 
'na  shuidhe  air  deas  làimh 
cumhachd  Dhè,  agus  a'  teachd 
le  neulaibh  nèimh. 

63  An  sinreubant-àrd-shagart 
'eudach,  agus  thubhairt  e,  Ciod 
am  feum  a  ta  againn  tuilleadh 
air  fianuisibh  ? 

64  Chuala  sibh  an  toibheum : 
ciod  i  bhur  barail-sa?  Agus 
thug  iad  uile  breth  'na  aghaidh 
gu'n  do  thoill  e  am  bàs. 

65  Agus  thòisich  cuid  diubh 
air  smugaid  a  thilgeadh  air,  ag- 
us'aghaidh  fholach,  agus  abhual- 
adh  le  'n  dornaibh,  agus  a  ràdh 
ris,  Dèan  fàidheadaireachd  :  ag- 
us  ghabh  na  seirbhisich  le  m' 
basaibh  air. 

66  Agus  air  do  Pheadar  a  bhi 
shìos  anns  an  talla,  thàinig  aon 
do  bhanoglaich  an  àrd-shag- 
airt : 

67  Agus  'nuair  a  chunnaic  i 
Peadar  'ga  gharadh,  agus  air  dh'i 
beachdachadh  air,  thubhairt  i 
ris,  Bha  thusa  cuideachd  maille 
ri  losa  o  Nasaret. 

68  Ach  dh'àicheadh  esan, 
ag  ràdh,  Cha'n  aithne  dhomh, 
agus  cha'n  'eil  mi  tuigsinn  ciod 
a  ta  thu  'g  ràdh.  Agus  chaidh 
esan  a  mach  do'n  f  hòr-dhorus ; 
agus  ghoir  an  coileach. 

69  Agus  air   do  bhanoglaich 

fhaicinn  a  rìs,  thòisich  i  air  a 
ràdh  riu-san  a  bha  'nan  seas- 
amh  a  làthair,  Is  ann  diubh 
a  ta  'm  fear  so. 

70  Agus  dh'àicheadh  e  rìs. 
Agus  an  ceann  beagan  'na  dhèigh 
sin,  thubhairt  iadsan  a  bha  'nan 
seasamh  a  làthair  a  rìs  ri  Pead- 
ar,  Gu  firinneach  is  ann  diubh 
sud  thu :  oir  is  Galilèach  thu, 
agus  is  cosmhuil  do  chainnt  riu. 

71  Ach  thòisich  esan  air  mall- 
achadh  agus  air  mionnachadh, 
ag  ràdh,  Cha'n  aithne  dhomh  an 
duine  so  mu  'm  bheil  sibh  a' 
labhairt. 

72  Agus  ghoir  an  coileach  an 
dara  uair.  Agus  chuimbnich 
Peadar  am  focal  a  thubbairt 
Iosa  ris,  Mu'n  goir  an  coileach 
dà  uair,  àicheadhaidh  tu  mi  trì 
uairean.  Agus  an  uaìr  a  smuain- 
ich  e  air,  ghuil  e. 

CAIB.  XV. 

A  GUS  air  ball  sa'  mhaduinn 
-^*-  chum  na  h-àrd-shagairt 
maille  ris  na  seanairibh,  agus  na 
sgrìobhaichibh,  agus  a'  chomh- 
airle  gu  h-iomlan,  comhairle, 
agus  air  dhoibh  Iosa  a  cheangal, 
thug  iad  leo  e,  agus  thug  iad 
thairis  e  do  Philat. 

2  Agus  dh'fhiosraich  Pilat 
deth,  Àn  tusa  rìgh  nan  Iudh- 
ach  ?  Agus  air  freagairt  dha, 
thubhairt  e  ris,  Thubhairt  thu 
e. 

3  Agus  chuir  na  h-àrd- 
shagairt  mòran  do  nithibh  as  a 
leth :  ach  cha  do  f  hreagair  esan 
aon  ni. 

4  Agus  chuir  Pilat  a  rìs  ceisd 
air,  ag  ràdh,  Nach  freagair  thu 
ni  sam  bith  ?  feuch  cia  lìon  nithe 
air  am  bheil  iad  sin  a'  toirt  fian- 
uis  a'  d'  aghaidh. 

5  Ach  cha  do  fhreagair  Iosa 
ni  sam  bith  tuilleadh  ;  air  chor 
as  gu'n  do  ghabh  Pilat  iongant- 
as. 


6  A  nis  air  an  fhèill  bu 
ghnàth  leis  aon  phrìosanach,  ge 
b'e  air  bith  a  dh'iarradh  iad,  a 
leigeadh  as  doibh. 

7  Agus  bha  neach  àraidh  d'am 
b'ainm  Barabas,  ceangailtemaille 
r'  a  chompanaich  ceannairce, 
muinntir  a  bha  air  dèanamh 
mortaidh  anns  a'  cheannairc. 

8  Agus  air  glaodhaich  gu  h- 
àrd  do'n  t-sluagh,  thòisich  iad 
air  iarraidh  air,  a  dhèanamh 
dhoibh  mar  a  rinn  e  an  còmh- 
nuidh. 

9  Ach  fhreagair  Pilat  iad,  ag 
ràdh,  An  àill  leibh  gu'n  cuir 
mi  rìgh  nan  Iudhach  fa  sgaoiì 
duibh  ? 

10  (Oir  bha  fhios  aige  gu'm 
b'ann  troimh  fharmad  a  thug 
na  h-àrd-shagairt  thairis  e.) 

11  Ach  bhrosnuich  na  h-àrd- 
shagairt  an  sluagh,  chum  gu'm 
b'fheàrr  leis  Barabas  a  chur  fa 
sgaoil  doibh. 

12  Agus  fhreagair  Pilat,  agus 
thubhairt  e  riu  a  rìs,  Ciod  ma 
seadb  isàill  leibh  mi  a  dhèanamh 
ris  an  duine  sin,  d'  an  goir  sibh 
Kìgh  nan  Iudhach  ? 

13  Agus  ghlaodh  iad  a  ris, 
Cèus  e. 

14  An  sin  thubhairt  Pilat  riu, 
C'ar  son,  ciod  e  'n  t-olc  a  rinn 
e  ?  Ach  bu  ro  mhòid  a  ghlaodh 
iadsan,  Cèus  e. 

15  Agus  air  do  Philat  bhi 
toileach  gnìomh  taitneach  a 
dhèanamh  do  'n  t-sluagh,  dh'- 
f  huasgail  e  Barabas  dhoibh,  agus 
thug  e  thairis  Iosa,  an  dèigh  dha 
a  sgiùrsadh,  chum  a  chèusadh. 

16  Agus  thug  na  saighdearan 
leo  e  steach  do'n  talla,  eadhon 
cùirt  anuachdarain:  agusghairm 
iad  a'  chuideachd  uile  an  ceann 
a  cheile. 

17  Agus  chuir  iad  uime  eud- 
ach  purpuir,  agus  air  dhoibh 
coron  droighinn  f  higheadb,  chuir 
iad  air  e. 

18  Agus  thòisich  iad  air 
beannachadh  dha,  ag  ràdh,  Fàilte 
dhuit,  a  Rìgh  nan  ludhach  ! 

19  Agus  bhuail  iad  sa'  cheann 
e  le  slait  chuilce,  agus  thilg 
iad  smugaid  air,  agus  a'  lùbadh 
an  glùn,  rinn  iad  aoradh  dha. 

20  Agus  an  dèigh  dhoibh 
fanoid  a  dhèanamh  air,  thug  iad 
deth  an  t-eudaeh  purpuir,  agus 
chuir  iad  'eudach  fèin  uime, 
agus  thug  iad  a  mach  e  chum 
gu'n  cèusadh  iad  e. 

21  Agus  dh'èignich  iad  duine 
àraidh  bha  dol  seachad,  Simon 
o  Chirene,  {athair  Alecsandeir 
agus  Rufuis,  a  bha  teachd  as  a' 
mhachair,)  chum  a  chrann-cèus- 
aidh  a  ghiùlan. 

22  Agus  thug  iad  e  gu  ionad 
d'am  b'ainm  Golgota,  is  e  sin 
air  eadar-theangachadh,  àite 
cloiginn. 

23  Agus  thug  iad  da  r'  a  òl, 
fion  air  a  mheasgadh  le  mirr : 
ach  cha  do  ghabh  esan  e. 

24  Agus  an  uair  a  chèus  iad 
e,  roinn  iad  a  thrusgan,  a'  tilg- 
eadh  croinn  air,  ciod  a'  chuid  a 
bhiodh  aig  gach  duine  dheth. 

25  Agus  bha  'n  treas  uair  ann ; 
agus  chèus  iad  e. 

26  Agus  bha  sgrìobhadh  a 
chùise-dìtidh  air  a  sgrìobhadh  os 
a  cheann,  RIGH  NAN  IUDH- 
ACH. 

27  Agus  chèus  iad  maille  ris 
dà  ghaduiche  ;  fear  air  a  làimh 
dheis,  agus  fear  air  a  làimh  chlì. 

28  An  sin  choimhlionadh  an 
sgriobtuir,  a  thubhairt,  Agus 
bha  e  air  àireamh  am  measg  nan 
ciontach. 

29  Agus  thug  iadsan  a  bha 
dol  seachad  anacainnt  da,  a' 
crathadh  an  ceann,  agus  ag  ràdh, 
O  thusa  a  leagas  an  teampull, 
agus  a  thogas  e  ann  an  trì  làith- 
ibh, 

30  Fòir  ort  fèin,  agus  thig  a 
nuas  o  'n  chrann-chèusaidh. 


31  Agus  mar  an  ceudna  thu- 
bhairt  na  h-àrd-shagairt  agus 
na  sgrìobhaichean  r'  a  chèile,  a' 
fanoid  air,  Shaor  e  daoine  eile ; 
cha'n  'eil  e  comasach  air  e  fèin 
a  shaoradh. 

32  Thigeadh  a  nis  Crìosd 
Rìgh  Israeil  a  nuas  o'n  chrann- 
chèusaidh,  chum  gu'm  faic  agus 
gu'n  creid  sinn.  Agus  thug 
iadsan  a  chaidh  chèusadh  maille 
ris,  anacainnt  da. 

33  Agus  an  uair  a  thàinig  an 
seathadh  uair,  bha  dorchadas  air 
an  talamh  uile,  gu  ruig  an  naoth- 
adh  uair. 

34  Agus  air  an  naothadh  uair 
dh'èigh  Iosa  le  guth  àrd,  ag 
ràdh,  Eloi,  Eloi,  lama  sabacht- 
ani?  is  e  sin,  air  eadar-theang- 
achadh,  Mo  Dhia,  mo  Dhia,  c'  ar 
son  a  thrèig  thu  mi  ? 

35  Agus  air  cluinntinn  sin  do 
chuid  diubhsan  a  bha  'nan  seas- 
amh  a  làthair,  thubhairt  iad, 
Feuch,  a  ta  e  a'  gairm  Eliais. 

36  Agus  ruith  fear  diubh, 
agus  air  dha  spòng  a  lìonadh  do 
fhìon  geur  agus  a  cur  air  slait 
chuilce,  thug  e  deoch  dha,  ag 
ràdh,  Leigibh  leis ;  faiceamaid 
an  tig  Elias  g'a  thoirt  a  nuas. 

37  Agus  air  do  Iosa  èigheach 
le  guth  àrd,  thug  e  suas  an  deò. 

38  Agus  bha  brat-roinn  an 
teampuill  air  a  reubadh  'na  dhà 
chuid  o  mhullach  gu  ìochdar. 

39  Agus  an  uair  a  chunnaic 
an  ceannard-ceud,  a  bha  'na 
sheasamh  fa  chomhair,  gu  'n  d'- 
thug  e  suas  an  deò,  a'  glaodh- 
aich  mar  sin,  thubhairt  e,  Gu 
firinneach  b'  e  'n  duine  so  Mac 
Dhe'. 

40  Agus  bha  mar  an  ceudna 
mnài  am  fad  uatha  ag  amharc : 
nam  measg  sin  bha  Muire  Mag- 
dalen,  agus  Muire  màthair 
Sheumais  bu  lugha,  agus  Ioseis, 
agus  Salome ; 

41  Muinntir  a  lean  e  mar  an 

ceudna,  an  uair  a  bha  e  an 
Galile,  agus  a  bha  frithealadh 
dha;  agus  mòran  eile  do  mhna- 
ibh  a  chaidh  suas  maille  ris  gu 
Ierusalem. 

42  Agus  a  nis  air  teachd  do'n 
fheasgar,  (do  bhrìgh  gu'm  b'e  là 
an  ulluchaidh  e,  eadhon  an  là 
roimh  an  t-sàbaid,) 

43  Thàinig  loseph  o  Arimat- 
ea,  comhairleach  urramach,  aig 
an  robh  mar  an  ceudna  sùil  ri 
rìoghachd  Dhè,  agus  chaidh  e 
steach  gu  dàna  dh'ionnsuidh 
Philait,  agus  dh'iarr  e  corp  Iosa. 

44  Agus  b'ioghnadh  le  Pilat 
ma  bha  e  cheana  marbh :  Agus 
air  dha  an  ceannard-ceud  a 
ghairm,  dh'fhiosraich  e  dheth, 
An  robh  fad  o  fhuair  e  bàs. 

45  Agus  air  dha  fios  fhaot- 
ainn  o'n  cheannard-ceud,  thug  e 
'n  corp  do  Ioseph. 

46  Agus  cheannaich  esan  lìon- 
eudach  grinn,  agus  thug  e  nuas 
e,  agus  phaisg  e  san  lìon-eudach 
e,  agus  chuir  se  e  ann  an  uaigh 
a  chladhaicheadh  à  carraig,  ag- 
us  charuich  e  clach  gu  dorus  na 
h-uaigbe. 

47  Agus  dh'amhairc  Muire 
Magdalen,  agus  Muire  màthair 
Ioseis,  air  an  àite  san  do  chuir- 
eadh  e. 

CAIB.  XVI. 

A  GUS  air  dol  do'n  t-sàbaid 
**■  seachad,  cheannaich  Muire 
Magdalen,  agus  Muire  màthair 
Sheumais,  agus  Salome,  spìos- 
raidh  deadh  fhàile,  chum  air 
dhoibh  teachd  gu'n  ùngadh  iad 
e. 

2  Agus  thàinig  iad  gu  ro 
mhoch  air  maduinn  a'  cheud  là 
do  'n  t-seachduin  chum  na  h- 
uaighe,  aig  èirigh  na  gre'ine. 

3  Agus  thubhairt  iad  eatorra 
fein,  Cò  a  charuicheas  dhuinn  a' 
chlach  o  dhorus  na  h-uaighe? 

4  (Agus  air  dhoibh  amharc, 


chunnaic  iad  gu'n  robh  a'  chlach 
air  a  h-atharrachadh  air  falbh,) 
oir  bha  i  ro  mhòr. 

5  Agus  air  dhoibh  dol  a  stigh 
do'n  àit-adhlaic,  chunnaic  iad 
òganach  'na  shuidhe  air  an 
làimh  dheis,  uime  an  robh  trusg- 
an  fada  geal ;  agus  bha  eagal 
orra. 

6  Agus  thubhairt  esan  riu,  Na 
biodh  eagal  oirbh  :  a  ta  sibh  ag 
iarraidh  losa  o  Nasaret,  a  chèus- 
adh :  dh'èirich  e,  cha'n  'eil  e  'n 
so :  faicibh  an  t-àit  anns  an  do 
chuir  iad  e: 

7  Ach  imichibh,  innsibh  d'a 
dheisciobluibh  agus  do  Pheadar, 
gu  bheil  e  dol  roimhibh  do 
Ghalile :  chi  sibh  an  sin  e,  mar 
thubhairt  e  ribh. 

8  Agus  air  dol  a  mach  dhoibb, 
theich  iad  o 'n  uaigh ;  oir  bha 
ball-chrith  agus  uamhunn  orra: 
agus  cha  dubhairt  iad  ni  sam 
bith  ri  neach  air  bith ;  oir  bha 
eagal  orra. 

9  Agus  air  èirigh  do  Iosa  sa' 
mhaduinn  air  a'  cheud  là  do'n  t- 
seachduin,  nochdadh  e  air  tùs 
do  Mhuire  Magdaien,  as  an  do 
thiig  e  seachad  deamhain. 

10  Agus  air  imeachd  dh'  ise, 
dh'innis  i  sin  dhoibh-san  a  bha 
maille  ris,  agus  iad  ri  bròn  agus 
gul. 

11  Agus  iadsan,  an  uair  a 
chual  iad  gu'n  robh  e  beò,  agus 
gu'm  facadh  leatha-san  e,  cha  do 
chreid  iad. 

12  'Na  dhèigh  sin,  nochdadh 
e  do  dhithis  diubh  ann  an  cruth 
eile,  ag  imeachd  dhoibh,  agus 
iad  a'  dol  do'n  dùthaich. 

13  Agus  dh'imich  iadsan  agus 
dh'innis  iad  e  do  chàch :  agus 
cha  mhò  a  chreid  iad  iadsan. 

14  An  dèigh  sin  nochdadh  e 
do'n  aon  fhear  deug,  agus  iad 
'nan  suidhe  aig  biadh,  agus  thilg 
e  orra  am  mì-chreidimh,  agus  an 
cruas-cridhe,  a  chionn  nach  do 

chreìd  iad  iadsan  a  chunnaic  e 
an  dèigh  dha  èirigh. 

15  Agus  thubhairt  e  riu,  Im- 
ichibh  air  feadh  an  t-saoghail 
uile,  agus  searmonaichibh  an 
soisgeul  do  gach  dùil. 

16  Ge  b'e  chreideas  agus  a 
bhaistear,  saorar  e,  ach  ge  b'  e 
nach  creid,  dìtear  e. 

17  Agus  leanaidh  na  comh- 
aran  so  an  dream  a  chreideas : 
Ann  am  ainm-sa  tilgidh  iad  a 
mach  deamhain  ;  labhraidh  iad  le 
teangaibh  nuadha ; 

18  Toaraidh    iad   nathraiche 


nimhe ;  agus  ma  dh'òlas  iad  ni 
air  bith  marbhtach,  cha  chiùrr 
e  iad;  cuiridh  iad  an  làmhan 
air  daoinibh  tinne,  agus  bithidh 
iad  gu  maith. 

19  Mar  sin  an  deigh  do'n  Tigh- 
earna  labhairt  riu,  ghabhadh 
suas  gu  nèamh  e,  agus  shuidh  e 
air  deas  làimh  Dhè. 

20  Agus  air  dhoibh-san  dol  a 
mach,  shearmonaich  iad  anns 
gach  àit,  air  bhi  do  'n  Tighearn 
a'  co-oibreachadh  leo,  agus  a' 
daingneachadh  an  f  hocail  leis  na 
comharaibh  a  lean  e.     Amen. 


An  SOISGEUL  a  reir  LUCAIS. 

T^O  bhrìgh  gu'n  do  ghabh 
mòran  os  làimh  eachdraidh 
sgrìobhadh  ann  an  òrdugh  air  na 
nithibh  sin  a  ta  air  an  coimhlion- 
adh  'nar  measg-ne, 

2  A  rèir  mar  a  dh'aithris  na 
daoine  sin  dhuinne  iad,  a  chunn- 
aic  iad  o  thùs  ie  'n  sùilibh,  ag- 
us  a  bha  'nan  luchd-frithealadh 
an  fhocail : 

3  Chunnacas  dhomh-sa  mar  an 
ceudna,  a  Theophiluis  ro  òir- 
dheirc,  air  faotainn  dearbh  fhios 
nan  uile  nithe  dhomh  o  'n  fhìor 
thoiseach,  sgrìobhadh  a  d'ionn- 
suidh-sa  an  òrdugh, 

4  Chum  gu'm  biodb  fios  agad 
air  cinnteachd  nan  nithe  anns  an 
deachaidh  do  theagasg. 

5  TDHAann  an  làithibh  Heroid 
-*-'  rìgh  Iudea,  sagart  àraidh 
d'am  b'ainm  Sacharias,  do  sheal 
Abia  :  agus  bha  a  bhean  do  nigh- 
eanaibh  Aaroin,  agus  ò'ainm  dh'  i 
Elisabet. 

6  Agus  bha  iad  le  chèile  ion- 
raic  am  fianuis  De,  ag  imeachd 
ann  an  uile   àitheantaibh   agus 


òrduighibh    an    Tighearna,   gu 
neo-lochdach. 

7  Agus  cha  robh  duine  cloinne 
aca,  do  bhrìgh  gu'n  robh  Elisa- 
bet  neo-thorrach,  agus  bha  iad 
le  chèile  aosmhor. 

8  Agus  thàrladh,  am  feadh  a 
bhaesan  a'  frithealadh  mar  shag- 
art  an  làthair  Dhè  ann  an  òrd- 
ugh  a  sheala, 

9  A  rèir  gnàtha  na  sagart- 
achd,  b'  e  a  chrannchur  tùis  a 
losgadh,  air  dha  dol  a  steach  do 
theampull  an  Tighearn. 

10  Agus  bha  coimhthional 
an  t-sluaigh  uile  a'  dèanamh 
ùrnuigh  a  muigh,  ri  àm  na 
tùise. 

11  Agus  chunnacas  leis-san 
aingeal  an  Tighearna  'na  sheas- 
amh  air  taobh  deas  altarach  na 
tùise. 

12  Agus  an  uair  a  chunnai 
Sacharias  e,  bha  e  fo  thrioblaid, 
agus  thuit  eagal  air. 

13  Ach  thubhairt  an  t-aingeal 
ris,  Na  gabh  eagal,  a  Shachari- 
ais ;  oir  fhuair  t'ùrnuigh  èisd- 
eachd,   agus    beiridh   do   bhean 

H  2 


90 


LUCAS. 


Elisabet  mac  dhuit,  agus  bheir 
thu  Eoin  mar  ainm  air. 

14>  Agus  bithidh  aoibhneas 
agus  subhachas  ort ;  agus  ni 
mòran  gàirdeachas  r'a  bhreith. 

15  Oir  bithidh  e  mòr  an  làth- 
air  an  Tighearn,  agus  cha'n  òl  e 
fion  nodeoch  làidir  ;  agus  bith- 
idh  e  air  a  lìonadh  leis  an  Spior- 
ad  naomh,  eadhon  o  bhroinn  a 
mhàthar. 

16  Agus  pillidh  e  mòran  do 
chloinn  Israeil  chum  an  Tigh- 
earn  an  Dè. 

17  Agus  thèid  e  roimhe-san 
ann  an  spiorad  agus  ann  an 
cumhachd  Eliais,  a  thionndadh 
cridhe  nan  aithriche  chum  na 
cloinne,  agus  nan  eas-ùmhal  gu 
gliocas  nam  firean,  a  dh'ulluch- 
adh  pobuill  deas  do'n  Tighearn. 

18  Agus  thubhairt  Sacharias 
ris  an  aingeal,  Cionnus  a  bhios 
f hios  so  agam  ?  oir  is  seann 
duine  mise,  agus  a  ta  mo  bhean 
aosmhor. 

19  Agus  fhreagair  an  t-aing- 
eal  agus  thubhairt  e  ris,  Is 
mise  Gabrìel  a  sheasas  an  làth- 
air  Dhè;  agus  chuireadh  mi  a 
labhairt  riut-sa,  agus  a  dh'inn- 
seadh  an  naidheachd  mhaith  so 
dhuit. 

20  Agus,  feuch,  bithidh  tu 
balbh  agus  gun  chomas  labhairt, 
gus  an  là  anns  an  tig  na  nithe 
so  gu  crìch,  a  chionn  nach  do 
chreid  thu  mo  bbriathra-sa,  a 
bhitheas  air  an  coimhlionadh 
'nan  àm  fèin. 

21  Agus  bha  am  pobull  a' 
feitheamh  ri  Sacharias,  agus 
b'iongantach  leo  a'  mhoille  a 
rinn  e  san  teampull. 

22  Agus  an  uair  a  thàinig  e 
mach,  cha  b'urrainn  e  labhairt 
riu :  agus  thuig  iad  gu'm  fac  e 
seaììaàh nèamhaidh  san  teampull : 
©ir  bha  e  smèideadh  orra,  agus 
dh'fhan  e  'na  thosd. 

23  Agus  thàrladh,  an  uair  a 


choimhlionadh  làithean  a  f hrith- 
ealaidh,  gu'n  deachaidh  e  d'  a 
thigh  fein. 

24  Agus  an  dèigh  nan  làith- 
ean  sin  dh'fhàs  a  bhean  Elisabet 
torrach,  agus  dh'fholaich  si  i 
fèin  rè  chuig  miosan,  ag  ràdh, 

25  Is  ann  mar  so  a  rinn  an 
Tighearna  dhomh  anns  na  làith- 
ibh  air  an  d'amhairc  e  orm,  a 
thogail  dìom  mo  mhaslaidh  am 
measg  dhaoine. 

26  Agus  anns  an  t-seathadh 
mìos,  chuireadh  an  t-aingeal 
Gabriel  o  Dhia,  gu  caithir  do 
Ghalile,  d'am  b'ainm  Nasaret, 

27  Dh'ionnsuidh  òigh  abhafo 
cheangal  pòsaidh  aig  fear  d'am 
b'ainm  Ioseph,  do  thigh  Dhaibh- 
idh  ;  agus  b'  e  ainm  na  h-òigh 
Muire. 

28  Agus  air  dol  a  steach  do'n 
aingeal  d'a  h-ionnsuidh,  thubh- 
airt  e,  Fàilte  dhuit,  o  thusa  d'an 
do  nochdadh  mòr  dheadh-ghean, 
a  ta  an  Tighearna  maille  riut :  is 
beannaichte  thu  am  measg 
bhan. 

29  Agus  an  uair  a  chunnaic  i 
e,  bha  i  fo  thrioblaid  inntinn  air 
son  a  chainnte,  agus  a'  reuson- 
achadh  ciod  a'  ghnè  altacha- 
beatha  dh'fheudadh  bhi  'n  so. 

30  Agus  thubhairt  an  t-aing- 
eal  rithe,  Na  biodh  eagal  ort,  a 
Mhuire :  oir  fhuair  thu  deadh- 
ghean  o  Dhia. 

31  Agus,  feuch,  gabhaidh  tu 
a'd'  bhroinn,  agus  beiridh  tu 
mac,  agus  bheir  thu  losa  mar 
ainm  air. 

32  Bithidh  e  mòr,  agus  goir- 
ear    Mac    an    Tì   a'  s   ro-àird 
dheth ;  agus  bheir  an  Tighear- 
na  Dia  dha  rìgh-chaithir  'athar 
fein  Dhaibhidh. 

33  Agus  bithidh  e  'na  Rìgh 
air  tigh  Iacoib  gu  bràth,  agus 
cha  bhi  crìoch  air  a  rìoghachd. 

34  Agus  thubhairt  Muire  ris 
an  aingesfl,     Cionnus  a  bhitheas 

so,  do  bhrìgh  nach   'eil  aithne 
agam-sa  air  duine  ? 

35  Agus  fhreagair  an  t-aing- 
eal  agus  thubhairt  e  rithe, 
Thig  an  Spiorad  naomh  ort,  ag- 
us  cuiridh  cumhachd  an  Tì  a's 
àirde  sgàil  ort :  uime  sin  an  ni 
naomh  sin  a  bheirear  leat,  goir- 
ear  Mac  Dè  dheth. 

36  Agus,  feuch,  do  bhan- 
charaid  Elisabet,  a  ta  ise  fèin 
torrach  air  mac  'na  sean  aois  ; 
agus  is  e  so  an  seathadh  mìos 
dh'  ise  d'an  goirteadh  bean  neo- 
thorrach  ; 

37  Oir  cha  'n  'eil  ni  sam  bith 
do-dhèanta  do  Dhia. 

38  Agus  thubhairt  Muire, 
Feuch  banoglach  an  Tighearna ; 
biodh  e  dhomh-sa  reir  t'f  hocail. 
Agus  dh'fhalbh  an  t-aingeal 
uaipe. 

39  Agus  air  eirigh  do  Mhuire 
sna  làithibh  sin,  chaidh  i  le  cabh- 
aig  do  dhùthaich  nam  beann,  gu 
baile  do  Iuda. 

40  Agus  chaidh  i  steach  do 
thigh  Shachariais,  agus  chuir  i 
fàilte  air  Elisabet. 

41  Agus  thàrladh,  an  uair  a 
chual  Elisabet  beannachadh 
Mhuire,  gu'n  do  Ieum  an  naoidh- 
ean  'na  broinn :  agus  lìonadh 
Elisabet  leis  an  Spiorad  naomh. 

42  Agus  ghlaodh  i  mach  le 
guth  àrd,  agus  thubhairt  i,  Is 
beannaichte  thu  am  measg  bhan, 
agus  is  beannaichte  toradh  do 
bhronn. 

43  Agus  cionnus  a  dh'èirich 
so  dhomh-sa,  gu'n  tigeadh  màth- 
air  mo  Thighearn  a  m'  ionn- 
suidh  ? 

44  Oir  feuch,  co  luath  as  a 
thàinig  fuaim  do  bheannachaidh 
a'  m'  chluasaibh,  bhriosg  an 
naoidhean  le  h-aoibhneas  ann 
mo  bhroinn. 

45  Agus  is  beannaichte  ise  a 
chreid  :  oir  coimhlionar  na  nithe 
a  labhradh  rithe  leis  an  Tighearn. 


46  Agus  thubhairt  Muire,  A 
ta  m'anam  ag  àrd-mholadh  an 
Tighearn, 

47  Agus  a  ta  mo  spiorad  a° 
dèanamh  gàirdeachais  ann  an 
Dia  mo  Shlànuighear : 

48  Do  bhrigh  gu'n  d'amhairc 
e  air  staid  ìosail  a  bhanoglaich  : 
oir  feuch,  o  so  suas  goiridh  gach 
linn  beannaichte  dhìom. 

49  Do  bhrìgh  gu'n  d'rinn  an 
Tì  a  ta  cumhachdach  nithe 
mòra  dhomh ;  agus  ìs  naomh 
'ainm. 

50  Agus  a  ta  a  thròcair-san  o 
linn  gu  linn,  do  'n  dream  d'an 
eagal  e. 

51  Nochd  e  neart  le  'ghàird- 
ean,  sgap  e  na  h-uaibhrich  ann 
an  smuaintibh  an  cridhe  fèin. 

52  Thug  e  nuas  na  daoine 
cumhachdach  o  'n  caithrichibh 
rìoghaìl,  agus  dh'àrdaich  e  iad- 
san  a  bha  ìosal. 

53  Lìon  e  'n  dream  a  bha 
ocrach  le  nithibh  maithe ;  agus 
chuir  e  uaith  na  daoine  saoibhir 
falamh. 

54  Kinn  e  còmhnadh  ri  Is- 
rael  òglach  fèin,  ann  an  cuimh- 
neachadh  a  thròcair  : 

55  Mar  a  labhair  e  r'ar  n-aith- 
richibh,  do  Abraham  agus  d'* 
shliochd  gu  bràth. 

56  Agus  dh'fhan  Muire  maille 
rithe  mu  thimchioll  thrì  mìosan, 
agus  phill  i  d'a  tigh  fèin. 

57  A  nis  thàinig  làn  inbhe 
Elisabet,  gu'm  biodh  i  air  a  h- 
aisead  ;  agus  rug  i  mac. 

58  Agus  chual  a  coimhears- 
naich  agus  a  càirdean  mar  a 
nochd  an  Tighearna  mòr-thròc- 
air  dh'  i :  agus  rinn iad  gàirdeach- 
as  maille  rithe. 

59  Agus  thàrladh  air  an  ochd- 
amh  là  gu'n  d'thàinig  iad  a 
thimchioll-ghearradh  an  naoidh- 
ein :  agus  ghairm  iad  Sacharias 
deth,  a  rèir  ainme  'athar. 

60  Agus  fhreagair  a  mhàth« 

air,  agus  thubhairt  i,  Ni  h-eadh  ; 
ach  goirear  Eoin  deth. 

61  Agus  thubhairt  iad  rithe, 
Cha'n  'eil  aon  neach  do  d' 
chàirdibh  d'  an  gairmear  an 
t-ainm  so. 

62  Agus  smèid  iad  air  'ath- 
air,  ciod  an  t-ainm  a  b'àill  leis 
thoirt  air. 

63  Agus  air  iarraidh  clàir- 
sgrìobhaidh  dhasan,  sgrìobh  e, 
ag  ràdh,  Is  e  Eoin  is  ainm  dha. 
Agus  ghabh  iad  iongantas  uile. 

64  Àgus  air  ball  dh'fhosgladh 
a  bheul,  agus  dh'fhua.sgladh  a 
theangadh,  agus  labhair  e,  a' 
moladh  Dhè. 

65  Agus  thàinig  eagal  air  an 
coimhearsnaich  uile :  agus  dh'- 
aithriseadh  na  nithe  sin  gu  lèir 
feadh  dhùthaich  àrd  Iudea 
uile. 

66  Agus  iadsan  uile  a  chuala 
na  nitlie  sin,  thaisg  iad  'nan 
cridhe  iad,  ag  ràdh,  Ciod  a' 
ghnè  leinibh  a  bhitheas  an  so  ? 
Agus  bha  làmh  an  Tighearna 
maille  ris. 

67  Agus  bha  Sacharias  'athair 
air  a  lìonadh  leis  an  Spiorad 
naomh,  agus  rinn  e  fàidheadair- 
eachd,  ag  ràdh, 

68  Gu  ma  beannaichte  an 
Tighearna  Dia  lsraeil,  air  son 
gu'n  d'fhiosraich  e,  agus  gu'n 
d'thug  e  saorsa  d'a  phobull, 

69  Agus  gu'n  do  thog  e  suas 
dhuinne  adharc  slàinte,  ann  an 
tigh  Dhaibhidh  'òglaich  fein  ; 

70  A  rèir  mar  a  labhair  e  le 
beul  'fhàidhean  naomha  fèin,  a 
bha  ann  o  thoiseach  an  t-saogh- 
ail ; 

71  A  thoirt  saorsa  dhuinn  o 
ar  naimhdibh,  agus  o  làimh  na 
muinntir  sin  uile  le'm  fuathach 
sinn  : 

72  A  choimhlionadh  na  tròc- 
air  a  gheall  c  d'ar  n-aithrich- 
ibh,  agus  a  chuimhneachadh  a 
choimhcheangail  naoimh  fèin : 


73  Na  mionnan  a  mhionnaich 
e  d'ar  n-athair  Abraham, 

74  Gun  tugadh  e  dhuinn,  air 
dhuinn  bhi  air  ar  saoradh  o 
làimh  ar  naimhde,  gu'n  dèanam- 
aid  seirbhis  dha  as  eugmhais 
eagail. 

75  Ann  an  naomhachd  agus 
ann  am  fireantachd  'na  làthair 
fèin,  uile  làithean  ar  beatha. 

76  Agus  thusa,  a  leinibh, 
goirear  dhìot  Fàidh  an  Tì  a's 
àirde  :  oir  thèid  thu  roimh  agh- 
aidh  an  Tighearna,  a  dh'ulluch- 
adh  a  shlighe ; 

77  A  thoirt  eòlais  na  slàinte 
d'a  phobull,  ann  am  maitheanas 
am  peacanna, 

78  Troimh  thròcair  ro  mhòir 
ar  Dè-ne,  leis  an  d'fhiosraich 
an  ùr-mhaduinn  o'n  ionad  a's 
àirde  sinn, 

79  A  thoirt  soluis  dhoibhsan 
a  ta  'nan  suidhe  ann  an  sgàil  a' 
bhàis,  a  threòrachadh  ar  cos  air 
slighe  na  sìthe. 

80  Agus  dh'fhàs  an  leanabh, 
agus  neartaicheadh  an  spiorad 
e,  agus  bha  e  san  fhàsach  gu  là 
'fhoillseachaidh  do  Israel. 

CAIB.  II. 

\  GUS  thàrladh  sna  làithibh 
-^*-  sin,  gu'n  deachaidh  òrd- 
ugh  a  mach  o  Cheasar  Augus- 
tus,  an  domhan  uile  a  mheas. 

2  (Agus  rinneadh  an  ceud 
mheas  so  'nuair  a  bha  Cirenius 
'na  uachdaran  air  Siria.) 

3  Agus  chaidh  iad  uile  chum 
a  bhi  air  am  meas,  gach  aon  fa 
leth  d'a  bhaile  fèin. 

4  Agus  chaidh  Ioseph  mar 
an  ceudna  suas  o  Ghalile,  à  baile 
Nasaret,  do  Iudea,  gu  baile 
Dhaibhidh,  d'an  gairmear  Bet- 
lehem,  (do  bhrìgh  gu'n  robh  e  do 
thigh  agus  do  shliochd  Dhaibh- 
idh,) 

5  Chum  gu  biodh  e  air  a 
mheas  maille  ri  Muire  a  bha  fo 

eheangal  pùsaidh    dha,    agus  i 
mòr-thorrach. 

6  Agus  thàrladh,  am  feadh  a 
bha  iad  an  sin,  gu'n  do  choimh- 
lionadh  làithean  a  h-inbhe,  chum 
i  bhi  air  a  h~aisead. 

7  Agus  rug  i  a  ceud-ghin  mic, 
agus  phaisg  i  e  am  brat-speilidh, 
agus  chuir  i  'na  luidhe  am  pras- 
aich  e ;  do  bhrìgh  nach  robh  àit 
aca  san  tigh-òsda. 

8  Agus  bha  anns  an  dùthaich 
sin  buachaillean  a'  fantuinn  a 
muigh,  agus  a'  dèanamh  faire- 
oidhche  air  an  treud. 

9  Agus,  feuch,  thàinig  aing- 
eal  an  Tigheam  orra,  agus 
dhealraich  glòir  an  Tighearna 
mu'n  timchioll ;  agus  ghabh  iad 
eagal  mòr. 

10  Agus  thubhairt  an  t-aing- 
eal  riu,  Na  biodh  eagal  oirbh  : 
oir  feuch,  a  ta  mi  ag  innseadh 
dhuibh  deadh  sgèil  mhòr-aoibh- 
neis,abhitheas  do'n  uile  shluagh : 

11  Oir  rugadh  dhuibh  an 
diugh  Slànuighear,  ann  am 
baile  Dhaibhidh,  neach  a  's  e 
Crìosd  an  Tighearna. 

12  Agus  bithidh  so  'na  chomh- 
ara  dhuibh ;  Gheibh  sibh  an 
naoidhean  paisgte  ann  am  brat- 
speilidh,  na  luidhe  am  praa- 
aich. 

13  Agus  air  ball  bha  maille 
ris  an  aingeal  cuideachd  mhòr 
do  armailtibh  nèimh,  a'  moladh 
Dhè,  agus  ag  ràdh, 

14-  Glòir  do  Dhia  anns  na  h- 
àrdaibh,  agus  air  talamh  sìth, 
deadh-ghean  do  dhaoinibh. 

15  Agus  thàrladh,  'nuair  a 
dh'fhalbh  na  h-aingil  uatha  do 
nèamh,  gu'n  dubhairt  na  buach- 
aillean  r'a  chèile,  Rachamaid  a 
nis  eadhon  do  Bhetlehem,  agus 
faiceamaid  an  ni  so  a  rinneadh, 
a  dh'fhoillsich  an  Tighearna 
dhuinne. 

16  Agus  thàinig  iad  gu  grad, 
agus  fhuair  iad  Muire  agus  Io- 


seph,  agus  an  leanabh  'na  luidhe 
sa'  phrasaich. 

17  Agus  an  uair  a  chunnaic 
iad  sin,  dh'aithris  iad  an  ni  a 
dh'innseadh  dhoibh  mu  thim- 
chioll  an  leinibh  so. 

18  Agus  ghabh  gach  neach  a 
chuala  so,  iongantas  ris  na 
nithibh  sin  a  dh'innseadh  dhoihh 
ieis  na  buachaìllibh. 

19  Ach  ghlèidh  Muire  na 
nithe  sin  uile,  a'  beachd-smuain- 
eachadh  orra  'na  cridhe. 

20  Agus  phill  na  buachaillean, 
a'  tabhairt  glòire  agus  molaidh 
do  Dhia  air  son  nan  nithe  sin 
uile  a  chual  agus  a  chunnaic  iad,, 
a  rèir  mar  a  labhradh  riu. 

21  Agus  an  uair  a  choimh- 
lionadh  ochd  làithean  chum  an 
leanabh  a  thimchioll-ghearradh, 
thugadh  IOSA  mar  ainm  air, 
eadhon  an  t-ainm  a  ghairm  an 
t-aingeal  deth  mu  'n  do  ghabh- 
adh  sa'  bhroinn  e. 

22  Agus  an  uair  a  choimh- 
lionadh  làithean  a  glanaidh,  a 
rèir  lagha  Mhaois,  thug  iad  esan 
gu  lerusalem,  chum  a  thaisb- 
eanadh  do'n  Tighearna; 

23  (Mar  a  ta  e  sgrìobhta  ann 
an  iagh  an  Tighearna,  Gach 
ceud-ghin  mic  a  dh'fhosglas  a' 
bhrù,  gairmear  naomh  do'n 
Tighearn  e;) 

24  Agus  a  thoirt  ìobairt  a  reir 
mar  a  theirear  ann  an  lagh  an 
Tighearna,  dà  thurtur,  no  dà 
choluman  òg. 

25  Agus,  feuch,  bha  duine 
ann  an  Ierusalem  d'am  b'ainm 
Simeon;  agus  bha  'n  duine  so 
ionraic  agus  diadhaidh,  agus  bha 
dùil  aige  ri  sòlas  Israeil :  agus 
bha'n  Spiorad  naomh  air. 

26  Agus  dh'fhoillsicheadh  dha 
leis  an  Spiorad  naomh,  nach 
faiceadh  e  bàs,  gus  am  faiceadh 
e  Crìosd  an  Tighearn. 

27  Agus  thàinig  e  le  treòrach- 
adh  an  Spioraid  do'n  teampull : 

Agus  an  uair  a  thug  na  pàrant- 
an  an  leanabh  Iosa  a  stigh,  chum 
gu'n  dèanadh  iad  air  a  shon  a 
rèir  gnàthachaidh  an  lagha, 

28  An  sin  ghlac  esan  'na 
uchd  e,  agus  bheannaich  e  Dia, 
agus  thubhairt  e. 

29  A  nis,  a  Thighearn,  a  ta 
thu  leigeadh  do  d'  sheirbhiseach 
siubhal  an  sìth,  a  rèir  t'f  hocail ; 

30  Oir  chunnaic  mo  shùilean 
do  shlàinte, 

31  A  dh'ulluich  thu  roimh 
ghnùis  nan  uile  shluagh  : 

32  Solus  a  shoillseachadh  nan 
Cinneach,  agus  glòir  do  phob- 
uill  Israeil. 

33  Agus  ghabh  Ioseph  agus  a 
mhàthair  iongantas  mu  na 
nithibh  a  labhradh  uime. 

34  Agus  bheannaich  Simeon 
iad,  agus  thubhairt  e  ri  Muire 
a  mhàthair,  Feuch,  chuireadh 
an  leanabh  so  chum  tuiteam  ag- 
us  aiseirigh  mliòran  ann  an  Is- 
rael,  agus  'na  chomhar'  an  agh- 
aidh  an  labhrar  ; 

35  (Agus  theid  claidheamh 
troimh  d'  anam-sa  fèin,)  chum 
gu'm  foillsichear  smuainte  cridh- 
eacha  mhòran. 

36  Agus  bha  Anna  ban- 
fhàidh,  nighean  Phanueil,  do 
thrèibh  Aseir ;  bha  i  ro  aosmhor, 
agus  chaith  i  seachd  bliadhna 
maille  ri  fear  o  àm  dh'  i  bhi  'na 
h-òigh  : 

37  Agus  bu  bhantrach  i  mu 
thimchioll  ceithir  bliadhna  agus 
ceithir  fichead  a  dh'aois,  nach 
deachaidh  o'n  teampull,  a'  dèan- 
amh  seirbhis  do  Dhia  a  là  agus  a 
dh'oidhche  le  trasgadh  agus  le 
h-ùrnuigh. 

38  Agus  air  teachd  dh'  ise  a 
stigh  san  uair  sin  fein,  thug  i 
moladh  do'n  Tighearn,  agus 
labhair  i  m'a  thimchioll  riusan 
uile  aig  an  robh  sùil  ri  saorsa 
ann  an  lerusalem. 

39  Agus  an  uair  a  choimhlion 


iad  na  h-uile  nithe  a  rèir  lagha 
an  Tighearna,  phill  iad  do  Gha- 
lile,  d'am  baile  fein  Nasaret. 

40  Agus  dh'fhàs  an  leanabh, 
agus  neartaicheadh  an  spiorad 
e,  air  a  lìonadh  le  gliocas ;  agus 
bha  gràsa  Dhè  air. 

41  Agus  chaidh  a  phàranta 
gach  bliadhna  gu  Ierusalem,  aig 
fèill  na  càisge. 

42  Agus  'nuair  a  bha  e  dà 
bhliadhna  dheug  a  dh'aois, 
chaidh  iad  suas  gu  Ierusalem, 
a  rèir  gnàtha  na  fèille. 

43  Agus  air  coimhlionadh  nan 
làithean  sin  doibh,  'nuair  a 
phill  iadsan,  dh'fhan  an  leanabh 
losa  'nan  dèigh  ann  an  Ierusa- 
lem ;  agus  cha  robh  fios  aig  Io- 
seph  no  aig  a  mhàthair  air  sin. 

44  Ach  air  dhoibh  a  shaoilsinn 
gu'n  robh  e  sa  chuideachd,  dh'- 
imich  iad  astar  là  ;  agus  dh'iarr 
iad  e  measg  an  càirdean,  agus 
an  luchd-eòlais. 

45  Agus  an  uair  nach  d'f  huair 
iad  e,  phill  iad  gu  Ierusalem, 
'ga  iarraidh. 

46  Agus  thàrladh  an  de'igh 
thrì  làithean,  gun  d'fhuair  iad  e 
san  teampull,  'na  shuidhe  am 
meadhon  an  luchd-teagaisg,  ar- 
aon  'gan  èisdeachd,  agus  a'  cur 
cheisd  orra. 

47  Agus  ghabh  a'  mhuinntir 
a  chual  e  uile  iongantas  r'a 
thuigse  agus  r'a  fhreagraibh. 

48  Agus  an  uair  a  chunnaic 
iad  e,  ghlac  uamhas  iad :  agus 
thubhairt  a  mhàthair  ris,  A 
mhic,  c'ar  son  a  rinn  thu  mar  so 
oirnn  ?  feuch,  bha  t'athair  agus 
mise  gu  brònach  ga  d'iarraidh. 

49  Agus  thubhairt  esan  riu, 
C'ar  son  a  bha  sibh  ga  m'  iarr- 
aidh  ?  nach  robh  f  hios  agaibh 
gu'm  bu  chòir  dhomh-sa  bhi  ann 
an  tigh  m'Athar  ? 

50  Agus  cha  do  thuig  iadsan 
an  ni  a  labhair  e  riu. 

51  Agus  chaidh  e  sìos  maille 

riu,  agus  thàinig  e  gu  Nasaret, 
agus  bha  e  ùmhal  doibh  :  ach 
ghlèidh  a  mhàthair  na  nithe 
sin  uile  'na  cridhe. 

52  Agus  thàinig  Iosa  air  agh- 
aidh  ann  an  gliocas  agus  am 
meudachd,  agus  ann  an  deadh- 
ghean  aig  Dia,  agus  aig  daoin- 
ibh. 

CAIB.  III. 

A  NIS  anns  a'  chùigeadh 
■*■*-  bliadhna  deug  do  impir- 
eachd  Thiberiuis  Cheasair,  air 
bhi  do  Phontius  Pilat  'na  uachd- 
aran  air  Iudea,  agus  Herod  'na 
Thetrarc  air  Galile,  agus  Philip 
a  bhràthair  'na  Thetrarc  air 
Iturea  agus  dùthaich  Thrach- 
onitis,  agus  Lisanias  'na  Thet- 
rarc  air  Abilene. 

2  An  uair  a  bha  Annas  agus 
Caiaphas  'nan  àrd-shagartaibh, 
thàinig  focal  Dè  chum  Eoin, 
mhic  Shachariais,  anns  an  fhàs- 
ach. 

3  Agus  thàinig  e  do'n  dùth- 
aich  uile  timchioll  Iordain,  a' 
searmonachadh  baistidh  an  aith- 
reachais,  chum  maitheanais 
pheacanna ; 

4  Mar  a  ta  e  sgrìobhta  ann  an 
leabhar  bhriathra  an  fhàidh 
Esaiais,  ag  ràdh,  Guth  an  tì  a 
dh'èigheas  anns  an  fhàsach, 
Ulluichibh  slighe  an  Tigh- 
earna,  dèanaibh  a  cheumanna 
direach. 

5  Bithidh  gach  gleann  air  a 
lìonadh,  agus  gach  beinn  agus 
cnoc  air  an  ìsleachadh ;  agus 
bithidh  na  nithe  cama  air  an 
dèanamh  dìreach,  agus  na  sligh- 
ean  garbha  air  an  dèanamh 
rèidh ; 

6  Agus  chi  gach  uile  fheoil 
slàinte  Dhè. 

7  Uime  sin  thubhairt  e  ris  an 
t-sluagh  a  thàinig  a  mach  chum 
bhi  air  am  baisteadh  leis,  A  shil 
nan  nathraiche  nimhe,  cò  thug 


rabhadh  dhuibh-sa  teicheadh  o'n 
f  heirg  a  ta  ri  teachd  ? 

8  Àir  an  aobhar  sin  thugaibh 
a  mach  toradh  iomchuidh  an 
aithreachais,  agus  na  tòisichibh 
air  a  ràdh  annaibh  fèin,  A  ta 
Abraham  'na  Athair  againn  :  oir 
a  ta  mi  ag  ràdh  ribh,  gur  comas- 
ach  Dia  do  na  clachaibh  so  air 
clann  a  thogail  suas  do  Abra- 
ham. 

9  Agus  a  nis  fein  a  ta  'n 
tuagh  air  a'  cur  ri  bun  nan 
craobh  :  air  an  aobhar  sin  gach 
craobh  nach  toir  a  mach  toradh 
maith,  gearrar  sìos  i,  agus  tilg- 
ear  san  teine  i. 

10  Agus  dh'fhiosraich  an 
slungh  dheth,  ag  ràdh,  Ciod 
uime  sin  a  ni  sinne  ? 

11  Agus  fhreagair  esan  agus 
thubhairt  e  riu,  An  tì  aig  am 
bheil  dà  chòta,  roinneadh  e  ris 
an  tì  aig  nach  'eil ;  agus  an  tì 
aig  am  bheil  biadh,  dèanadh  e 
mar  an  ceudna. 

12  Agus  thàinig  mar  an 
ceudna  cìs-mhaoir  gu  bhi  air  am 
baisteadh,  agus  thubhairt  iad 
ris,  A  mhaighstir,  ciod  a  ni 
sinne  ? 

13  Agus  thubhairt  esan  riu, 
Na  dèanaibh  ni  air  bith  os  ceann 
na  dh'òrduicheadh  dhuibh. 

14.  Agus  dh'fhiosraich  na 
saighdearan  mar  an  ceudna 
dheth,  ag  ràdh,  Agus  GÌod  a  ni 
sinne  ?  Àgus  thubhairt  e  riu,  Na 
dèanaibh  foirneart  air  neach 
sam  bith,  no  casaid-bhrèige,  ag- 
us  bithibh  toilichte  le  'ur 
tuarasdal. 

15  Agus  air  bhi  do'n  phobull 
a'  feitheamh,  agus  na  h-uile 
dhaoine  a'  reusonachadh  'nan 
cridheachaibh  fèin  mu  thim- 
chioll  Eoin,  am  b'  e  Crìosd  a 
bh'ann ; 

16  Fhreagair  Eoin,  ag  ràdh 
riu  uile,  Tha  mise  gu  dearbh 
'gur  baisteadh  le  h-uisge ;  ach 

a  ta  neach  a'  teachd  a's  cumh- 
achdaiche  na  mise,  agus  cha'n 
airidh  mise  air  barr-iali  a  bhròg 
f  husgladh  :  baistidh  esan  sibh 
leis  an  Spiorad  naomh,  agus  le 
teine. 

17  Aig  am  bheil  a  ghuit  'na 
làimh,  agus  ro-ghlanaidh  e  'ùrlar, 
agus  cruinnichidh  e  an  cruith- 
neachd  d'a  thigh-tasgaidh  ;  ach 
loisgidh  e  am  moll  le  teine  nach 
fheudar  a  mhùchadh. 

18  Agus  ag  earalachadh  mòr- 
an  do  nithibh  eile,  shearmonaich 
e  do'n  t-sluagh. 

19  Ach  air  do  Herod  an  Tet- 
rarc  bhi  air  a  chronachadh  leis 
air  son  Herodiais  bean  abhràth- 
ar  (Philip,)  agus  air  son  gach 
olc  a  rinn  Herod, 

20  Chuir  e  so  ris  gach  olc 
eile,  gu'  n  do  dhruid  e  Eoin  am 
prìosan. 

21  Agus  thàrladh,  'nuair  a 
bha  'n  sluagh  uile  air  am  baist- 
eadh,  air  do  Iosa  mar  an  ceud- 
na  bhi  air  a  bhaisteadh,  agus  e 
ri  ùrnuigh,  gu'n  d'fhosgladh 
nèamh. 

22  Agus  gu'n  d'thàinig  an 
Spiorad  naomh  a  nuas  air  an 
coslas  corporra,  mar  choluman, 
agus  gu'n  d'thàinig  guth  o 
nèamh,  ag  ràdh,  Is  tusa  mo 
Mhac  gràdhach,  anns  am  bheil 
mo  mhòr-thlachd. 

23  Agus  thòisich  losa  fèin  air 
a  bhi  mu  tbimchioll  deich  bliadh- 
na  fichead  a  dh'aois,  air  dha  bhi, 
(a  rèir  barail  dhaoine.J  'na  mhac 
do  Ioseph,  mac  Heli, 

24  Mhic  Mhatait,  mhic  Lebhi, 
mhic  Mhelchi,  mhic  Ianna,  mhìc 
Ioseiph, 

'25  Mhic  Mhatatiais,  mhic 
Amois,  mhic  Nauim,  mhic  Esli, 
mhic  Nage, 

26  Mhic  Mhaait,  mhic  Mha- 
tatiais,  mhic  Shemei,  mhic  Io- 
iseiph,  mhic  Iudah, 

27  Mhic  Ioanna,  mhic  Khesa, 


mhic   Shorobabeil,    mhic  Shala- 
tieil,  mhic  Neri, 

28  Mhic  Mhelchi,  mhic  Adi, 
mhic  Chosaim,  mhic  Elmodaim, 
mhic  Eir, 

29  Mhic  Iose,  mhic  Elieseir, 
mhic  Ioreim,  mhic  Mhatait,  mhic 
Lebhi, 

30  Mhic  Shimeoin,  mhic  Iu- 
dah,  mhic  Ioseiph,  mhic  Ionain, 
mhic  Eliacim, 

31  Mhic  Mhelea,  mhic  Mhain- 
ain,  mhic  Mhatata,  mhic  Natain, 
mhic  Dhaibhidh, 

.32  Mhic  Iese,  mhic  Obeid, 
mhic  Bhoois,  mhic  Shalmoin, 
mhic  Naasoin, 

33  Mhic  Aminadaib,  mhic 
Araim,  mhic  Esroim,  mhic  Phar- 
eis,  mhic  Iudah, 

34.  Mhic  Iacoib,  mhic  Isaaic, 
mhic  Abrahaim,  mhic  Thara, 
mhic  Nachoir, 

35  Mhic  Sharuich,  mhic  Rag- 
au,  mhic  Phaleic,  mhic  Ebeir, 
mhic  Shala, 

36  Mhic  Chainain,  mhic  Ar- 
phacsaid,  mhic  Shem,  mhic  Noe, 
mhic  Lameich, 

37  Mhic  Mhatusala,  mhic 
Enoich,  mhic  Iareid,  mhic  Mha- 
leleeil,  mhic  Chainain, 

38  Mhic  Enois,  mhic  Shet, 
mhic  Adhaimh,  mhic  Dhè. 

CAIB.  IV. 
A  GUS  air  do  Iosa  bhi  làn  do'n 
■^*-  Spiorad  naomh,  phill  e  air 
ais  o  lordan,  agus  threòraich- 
eadh  e  leis  an  Spiorad  do'n 
fhàsach, 

2  Agus  bha  e  air  a  bhuaireadh 
rè  dhà  fhichead  là  leis  an 
diabhul ;  agus  cha  d'  ith  e  ni 
sam  bith  anns  na  làithibh  sin : 
agus  air  dhoibh  bhi  air  an  crìoch- 
nachadh,  an  sin  dh'fhàs  e  oc- 
rach. 

3  Agus  thubhairt  an  diabhui 
ris,  Ma  's  tu  Mac  Dhè,  abair 
ris  a'  chloich  so  bhi  'na  h-aran. 

4  Àgus  fhreagair  Iosa  e,  ag 
ràdh,  A  ta  e  sgrìobhta,  nach 
ann  le  h-aran  a  mhàin  a  thig 
duine  beò,  ach  ìe  gach  uile 
fhocal  Dè. 

5  Agus  air  do'n  diabhul  a 
thoirt  gu  beinn  àrd,  nochd  e 
dha  uile  rìoghachdan  an  domh- 
ain  ann  am  mionaid  aimsir. 

6  Agus  thubhairt  an  diabhul 
ris,  Bheir  mise  an  cumhachd  so 
uile  dhuit,  agus  an  glòir;  oir 
thugadh  dhomh-sa  sin ;  agus 
bheir  mi  e  do  neach  air  bith 
a's  toil  leam. 

7  Uime  sin  ma  ni  thu  aoradh 
dhomh-sa,  is  leat  iad  uile. 

8  Agus  fhreagair  Iosa  agus 
thubhairt  e  ris,  Tàr  air  mo 
chùlaobh,  a  Shatain  :  oir  a  ta  e 
sgrìobhta,  Ni  thu  aoradh  do'n 
Tighearn  do  Dhia,  agus  dhasan 
'na  aonar  ni  thu  seirbhis. 

9  Agus  thug  se  e  gu  Ieru- 
salem,  agus  chuir  e  air  binnein 
an  teampuill  e,  agus  thubhairt 
e  ris,  Ma's  tu  Mac  Dhè,  tilg  thu 
fein  sìos  à  so. 

10  Oir  a  ta  e  sgrìobhta,  Bheir 
e  àithne  d'  a  ainglibh  mu  d' 
thimchioll,  thusa  a  choimhead. 

11  Agus  togaidh  iad  suas  thu 
'nan  làmhaibh,  air  eagal  gu'm 
buail  thu  uair  air  bith  do  chos 
air  cloich. 

12  Agus  air  freagairt  do  Iosa 
thubhairt  e  ris,  A  dubhradh,  Na 
buair  thusa  an  Tighearna  do 
Dhia. 

13  Agus  an  uair  a  chrìoch- 
naich  an  diabhul  am  buaireadh 
uile,  dh'imich  e  uaith  rè  tamuill. 

14-  Agus  phill  Iosa  ann  an 
cumhachd  an  Spioraid  chum 
Ghalile  ;  agus  chaidh  'iomradh- 
san  air  feadh  na  dùthcha  mu'n 
cuairt  gu  h-iomlan. 

15  Agus  theagaisg  e  'nan 
sionagogaibh,  a'  faotainn  glòire 
o  na  h-uile  dhaoinibh. 

16  Agus  thàinig  e  gu  Nasaret, 


far  an  d'àraicheadh  e :  agus 
chaidh  e  steach,  mar  bu  ghnàth 
leis,  air  là  na  sàbaid  do'n  t-sion- 
agog,  agus  dh'èirich  e  'na  sheas- 
amh  chum  leughaidh. 

17  Agus  thugadh  dha  leabhar 
an  f  hàidh  Bsaiais  ;  agus  air  fosg- 
ladh  an  leabhair  dha,  fhuair  e 
an  t-àit  anns  an  robh  e  sgrìobh- 
ta, 

18  Tha  Spiorad  an  Tighearn 
orm,  do  bhrìgh  gu'n  d'ùng  e  mi 
a  shearmonachadh  an  t-soisgeil 
do  na  bochdaibh ;  chuir  e  mi  a 
shlànuchadh  na  muinntir  aig 
am  bheil  an  cridhe  briste,  a 
ghairm  fuasglaidh  do  na  braighd- 
ibh,  agus  aiseag  an  radhairc 
do  na  doill,  a  thoirt  saorsa  do'n 
mhuinntir  a  ta  brùite, 

19  A  shearmonachadh  bliadh- 
na  thaitnich  an  Tighearn. 

20  Agus  air  dùnadh  an  leabh- 
air  dha,  thug  e  do'n  f  hear-frith- 
ealaidh  e,  agus  shuidh  e :  agus 
bha  sùilean  na  bha  san  t-sion- 
agog  uile  a'  geur-amharc  airsan. 

21  Agus  thòisich  e  air  a  ràdh 
riu,  An  diugh  a  ta  an  sgriobtur 
so  air  a  choimhlionadh  ann  bhur 
cluasaibh-sa. 

22  Agus  thug  iad  uile  fianuis 
da,  agus  ghabh  iad  iongantas 
ris  na  briathraibh  gràsmhor  a 
thàinig  a  mach  as  a  bheul.  Agus 
thubhairt  iad,  Nach  e  so  mac 
Ioseiph  ? 

23  Agus  thubhairt  e  riu,  Gun 
amharus  thubhairt  sibh  rium  an 
gnàth-fhocal  so,  A  lèigh,  leighis 
thu  fèin :  ge  b'e  air  bith  iad 
na  nithe  a  chuala  sinn  a  rinn- 
eadh  leat  an  Capernaum,  dèan 
mar  an  ceudna  iad  an  so  a'  d' 
dhùthaich  fèin. 

24  Agus  thubhairt  e,  Gu 
deimhin  a  ta  mi  ag  ràdh  ribh, 
nach  'eil  fàidh  air  bith  taitneach 
na  dhùthaich  fein. 

25  Ach  gu  firinneach  a  ta 
mise   ag   ràdh   ribh,   gu'n   robh 

mòran  bhantrach  ann  an  Israel 
an  làithibh  Eliais,  an  uair  a 
dhruideadh  nèamh  rè  thrì  bliadh- 
na  agus  shè  mìosan,  agus  a  bha 
gorta  mhòr  air  feadh  na  tìre  uile : 

26  Ach  cha  do  chuireadh  Elias 
dh'ionnsuidh  aoin  diubh,  ach  gu 
Sarepta  Shidoin,  chum  mnà  a 
bha  'na  bantraich. 

27  Agus  bha  mòran  lobhar 
ann  an  Israel  ri  linn  Eliseuis  an 
fhàidh  ;  agus  cha  do  ghlanadh 
a  h-aon  aca,  ach  Naaman  an 
Sirianach. 

28  Agus  lìonadh  iadsan  uile 
a  bha  san  t-sionagog  le  feirg,  an 
uair  a  chual  iad  na  nithe  sin  ; 

29  Agus  dh'eirich  iad  suas, 
agus  thilg  iad  a  mach  as  a'  bhaile 
e,  agus  thug  iad  leo  e  gu  mal- 
uidh  a'  chnoic,  air  an  robh  am 
baile  togta,  chum  a  thilgeadh 
sìos  an  coinneamh  a  chinn. 

30  Ach  air  gabhail  dhasan 
troimh  am  meadhon,  dh'f  halbh  e, 

31  Agua  chaidh  e  sìos  gu 
Capernaum,  baile  do  Ghalile, 
agus  bha  e  'gan  teagasg  air  làith- 
ibh  na  sàbaid : 

32  Agus  ghabh  iad  iongantas 
r'a  theagasg ;  do  bhrìgh  gu'n 
robh  'fhocal  le  cumhachd. 

33  Agus  bha  anns  an  t-sion- 
agog  duine  anns  an  robh  spior- 
ad  deamhain  neòghloin,  agus 
ghlaodh  e  le  guth  mòr, 

34  Ag  ràdh,  Leig  leinn  ;  ciod 
e  ar  gnothuch-ne  rìut,  losa  o 
Nasaret?  an  d'thàinig  thu  g'ar 
sgrios  ?  a  ta  f  hios  agam  cò  thu, 
Aon  naomh  Dhè. 

35  Agus  chronuich  Iosa  e,  ag 
ràdh,  Bi  a'  d'  thosd,  agus  thig  a 
mach  as.  Agus  air  do'n  deamh- 
an  esan  a  thilgeadh  sìos  'nam 
meadhon,  thàinig  e  mach  as, 
gun  chiurradh  sam  bith  a  dhèan- 
amh  air. 

3G  Agus  thàinig  uamhas  orra 
uile,  agus  labhair  iad  r'a  chèile, 
ag  ràdh,  Ciod  a'  ghnè  cainnte  so  ? 


oir  le  h-ùghdarras  agus  cumh- 
achd  a  ta  e  toirt  òrduigh  do  na 
spioradaibh  neòghlan,  agus  tha 
iad  a'  teachd  a  mach. 

37  Agus  chaidh  iomradh  air- 
san  a  mach  feadh  gach  àite  do'n 
dùthaich  mu'n  cuairt. 

38  Agus  dh'èirìch  e  as  an 
t-sionagog,  agus  chaidh  e  steach 
do  thigh  Shimoin :  agus  bha 
fiabhrus  mòr  air  màthair-chèile 
Shimoin  ;  agus  ghuidh  iad  air  as 
a leth. 

39  Agus  air  dha  seasamh  os 
a  ceann,  chronuich  e  am  fiabh- 
rus,  agus  dh'fhàg  e  i.  Agus 
dh'èirich  ise  air  ball,  agus  rinn  i 
frithealadh  dhoibh. 

40  Agus  ag  dol  fuidhe  na 
grèine,  iadsan  uile  aig  an  robh 
daoine  euslan  le  iomadh  gnè 
tinnis,  thug  iad  d'a  ionnsuidh 
iad  :  agus  chuir  esan  a  làmhan 
air  gach  aon  diubh,  agus  leighis 
e  iad. 

41  Agus  chaidh  mar  an 
ceudna  deamhain  a  mach  a 
mòran,  a'  glaodhaich  agus  ag 
ràdh,  Is  tu  Crìosd  Mac  Dhè. 
Agus  chronuich  e  iad,  agus  cha 
d'fhulaing  e  dhoibh  labhairt : 
oir  bha  fhios  aca  gu'm  b'  esan 
Crìosd. 

42  Agus  air  teachd  do'n  là, 
chaidh  e  mach,  agus  dh'imich  e 
gu  àite  fàsail :  agus  bha'n  sluagh 
'ga  iarraidh,  agus  thàinig  iad 
d'a  ionnsuidh,  agus  b'àill  Jeo  a 
chumail,  chum  nach  rachadh  e 
uatha. 

43  Ach  thubhairt  esan  riu,  Is 
èigin  dhomh-sa  rìoghachd  Dhe 
a  shearmonachadh  do  bhailtibh 
eile  mar  an  ceudna ;  oir  is  ann 
chum  so  a  chuireadh  mi. 

44  Agus  shearmonaich  e  ann 
an  sionagogaibh  Ghalile. 

CAIB.  V. 

AGUS  thàrladh,  'nuair  a  bha 
am  pobull  a'  dlùth-theann- 

adh  air,  chum  focal  De  èisd- 
eachd,  gu'n  do  sheas  e  làimh  ri 
loch  Ghenesaret, 

2  Agus  chunnaic  e  dà  luing 
'nan  seasamh  ri  taobh  an  locha  : 
ach  bha  an  h-iasgairean  air  dol 
a  mach  asda,  agus  a'  nigheadh 
an  lìonta. 

3  Agus  chaidh  e  steach  do 
aon  do  na  longaibh  bu  le  Simon, 
agus  dh'iarr  e  air  dol  a  mach 
beagan  o  thìr :  agus  air  suidhe 
dha,  theagaisg  e  an  sluagh  as 
an  luing. 

4  A  nis  an  uair  a  sguir  e  do 
labhairt,  thubhairt  e  ri  Simon, 
Cuir  a  mach  chum  na  doimhne, 
agus  leigibh  sìos  bhur  lìonta 
chum  tarruing. 

5  Agus  fhreagair  Simon,  ag- 
us  thubhairt  e  ris,  A  mhaighstir, 
shaothraich  sinn  feadh  na  h- 
oidhche  uile,  agus  cha  do  ghlac 
sinn  ni  sam  bith :  ach  air  t'f  hoc- 
al-sa  leigidh  mi  sìos  an  lìon. 

6  Agus  an  uair  a  rinn  iad  so, 
chuairtich  iad  tachdar  mòr  èisg  ; 
ionnus  gu'n  do  bhriseadh  an 
ììon. 

7  Agus  smèid  iad  air  an  comp- 
anaich,  a  bha  san  luing  eile, 
teachd  agus  còmhnadh  a  dhèan- 
amh  leo.  Agus  thàinig  iad,  ag- 
us  lìon  iad  an  dà  luing,  ionnus 
gu'n  robh  iad  an  inbhe  dol 
fuidhe. 

8  'Nuair  a  chunnaic  Simon 
Peadar  so,  thuit  e  sìos  aig  glùin- 
ibh  losa,  ag  ràdh,  Imich  uam- 
sa,  a  Thighearn,  oir  is  duine 
peacach  mi. 

9  Oir  ghlac  uamhas  e  fèin 
agus  iadsan  uile  bha  maille  ris, 
air  son  an  tarruing  èisg  a  ghlac 
iad : 

10  Agus  mar  an  ceudna  Seum- 
as  agus  Eoin,  mic  Shebede,  a 
bha  'nan  companaich  aig  Simon. 
Agus  thubhairt  Iosa  ri  Simon, 
Na  biodh  eagal  ort ;  à  so  suas 
glacaidh  tu  daoine. 


11  Agus  an  uair  a  thug  iad 
an  longa  gu  tìr,  dh'fhàg  iad 
na  h-uile  nithe,  agus  lean  iad 
esan. 

12  Agus  an  uair  a  bha  esan 
ann  am  baile  àraidh,  feuch 
duine  làn  do  luibhre :  agus  air 
dha  Iosa  fhaicinn,  thuit  e  sìos 
air  'aghaidh,  agus  ghuidh  e  air, 
ag  ràdh,  A  Thighearn,  ma's 
toil  leat,  tha  thu  comasach  air 
mise  a  ghlanadh. 

13  Agus  shìn  e  a  làmh,  agus 
bhean  e  ris,  ag  ràdh,  Is  toil 
leam ;  bi  glan.  Agus  air  ball 
dh'f  hàg  an  luibhre  e. 

14  Agus  dh'àithn  e  dha,  gun 
innseadh  do  neach  air  bith : 
Ach  imich,  agus  nochd  thu  fèin 
do'n  t-sagart,  agus  thoir  seachad 
air  son  do  ghlanaidh,  mar  a 
dh'àithn  Maois,  mar  fhianuis 
doibh. 

15  Ach  bu  mhòid  a  sgaoileadh 
'iomradh-san :  agus  thàinig 
sluagh  mòr  an  ceann  a  chèile 
chum  èisdeachd,  agus  a  bhi  air 
an  slànuchadh  leis  o  'n  eucailibh. 

16  Agus  chaidh  e  air  leth 
chum  an  fhàsaich,  agus  rinn  e 
ùrnuigh. 

17  Agus  thàrladh  air  là  àr- 
aidh,  'nuair  a  bha  e  a'  teagasg, 
gu'n  robh  'nan  suidhe  an  sìn 
Phairisich  agus  luchd-teagaisg 
an  lagha,  a  thàinig  as  gach  uile 
bhaile  do  Ghalile,  agus  do  lu- 
dea,  agus  o  Ierusalem :  agus  bha 
cumhachd  an  Tighearn  a  làthair 
chum  an  slànuchadh. 

18  Agus,  feuch,  ghiùlain 
daoine  air  leabaidh  duine  air  an 
robh  am  pairilis :  agus  dh'iarr 
iad  a  thoirt  a  stseach,  agus  a 
chur  'na  làthair-san. 

19  Agus  an  uair  nach  d'fhuair 
iad  seòl  air  am  feudadh  iad  a 
thoirt  a  steach,  le  meud  na 
cuideachd,  chaidh  iad  suas  air 
an  tìgh,  agus  leig  iad  sìos  troimh 
mhullach  an  tighe  e  fè"in  agus  a 

leabadh,  anns   a'  mheadhon  an 
làthair  Iosa. 

20  Agus  an  uair  a  chunnaic  e 
an  creidimh,  thubhairt  e  ris,  A 
dhuine,  tha  do  pheacanna  air 
am  maitheadh  dhuit. 

21  Agus  thòisich  na  sgrìobh- 
aichean  agus  na  Phairisich  air 
reusonachadh,  ag  ràdh,  Cò  e  so 
a  ta  labhairt  toibheim  ?  cò  dh'- 
f  heudas  peacanna  a  mhaitheadh 
ach  Dia  a  mhàin  ? 

22  Ach  air  aithneachadh  an 
smuainte  do  Iosa,  fhreagair  e 
agus  thubhairt  e  riu,  Ciod  a  ta 
sibh  a'  reusonachadh  'nur  cridh- 
eachaibh  ? 

23  Cò  aca  is  usadh  a  ràdh, 
Tha  do  pheacanna  air  am  maith- 
eadh  dhuit,  no  ràdh,  Eirich  ag- 
us  imich  ? 

24  Ach  a  chum  gu'm  bi  fios 
agaibh  gu  bheil  cumhachd  aig 
Mac  an  duine  peacannaamhaith- 
eadh  air  talamh,  (thubhairt  e  ri 
fear  na  pairilis,)  A  ta  mi  ag 
ràdh  riut,  èirich,  agus  tog  do 
leabadhj  agus  imich  do  d' 
thigh. 

25  Agus  dh'èirich  e  air  ball 
nan  làthair,  agus  thog  e  an  leab- 
adh  air  an  robh  e  'na  luidhe, 
agus  chaidh  e  d'a  thigh  fèin,  a' 
toirt  glòire  do  Dhia. 

26  Agus  ghlac  uamhas  iad 
uile,  agus  thug  iad  glòir  do 
Dhia,  agus  lìonadh  le  h-eagal 
iad,  ag  ràdh,  Chunnaic  sinne 
nithe  do-chreidsinn  an  diugh. 

27  Agus  an  dèigh  nan  nithe 
sin,  chaidh  e  mach,  agus  chunn- 
aic  e  cìs-mhaor  d'  am  b'ainm 
Lebhi,  'na  shuidhe  aig  àite  tog- 
ail  na  cìse ;  ,,agus  thubhairt  e 
ris,  Lean  mise. 

28  Agus  air  fàgail  nan  uile 
nithe  dha,  dh'e'irich  e,  agus  lean 
se  e. 

29  Agus  rinn  Lebhi  feisd 
mhòr  dha  'na  thigh  fèin :  agus 
bha  cuideachd    mhòr    do  chìs- 


mhaoraibh,   agus  do  mbuinniìr 
eile  a  shuidh  maille  riu. 

30  Agus  rinn  an  sgriobhaich- 
ean  agus  am  Phairisich  gearan 
an  aghaidh  a  dheisciobul-san, 
ag  ràdh,  C'ar  son  a  ta  sibh  ag 
itheadh,  agus  ag  òl  maille  ri  cìs- 
mhaoraibh  agus  ri  peacach- 
aibh  ? 

31  Agus  fhreagair  losa  agus 
thubhairt  e  rhi,  Cha'n  'eil  feum 
aca-san  a  ta  slàn  air  an  lèigh, 
ach  aca-san  a  ta  tinn. 

32  Cha  d'thàinig  mise  a 
ghairm  nam  firean,  ach  nam 
peacach  chum  aithreachais. 

33  Agus  thubhairt  iadsan  ris, 
C'ar  son  a  ta  deisciobuil  Eoin 
gu  tric  ri  trasgadh,  agus  a' 
dèanamh  ùrnuigh,  agus  mar  an 
ceudna  deisciobuil  nam  Phairis- 
each  ;  aeh  a  ta  do  dheisciobuil- 
sa  ag  itheadh  agus  ag  òl  ? 

34  Agus  thubhairt  esan  riu, 
Am  feud  sibh  a  thoirt  air  cloinn 
seòmair  an  fhir  nuadh-phòsda 
trasgadh  a  dhèanamh,  am  feadh 
a  ta  am  fear  nuadh-pòsda  mailie 
riu  ? 

35  Ach  thig  na  làithean  an 
uair  a  bbeirear  am  fear  nuadh- 
pòsda  uatha;  an  sin  ni  iad  trasg- 
adh  anns  na  làithibh  sin. 

36  Agus  labhair  e  mar  an 
ceudna  cosamhlachd  riu ;  Cha 
chuir  neach  air  bith  mìr  a  dh'- 
eudach  nuadh  air  sean  eudach  : 
no,  reubaidh  an  t-eudach  nuadh 
e,  agus  cha  tig  am  mìr  do'n 
eudach  nuadh  ris  an  t-sean  eud- 
ach. 

37  Agus  cha  chuir  duine  sam 
bith  fìon  nuadh  ann  an  seann 
searragaibh ;  no,  brisidh  am  f  ìon 
nuadh  na  searragan,  agus  dòirt- 
ear  e  fèin,  agus  caillear  na  searr- 
agan. 

38  Ach  is  còir  fìon  nuadh  a 
chur  ann  an  searragaibh  nuadha  ; 
agus  bithidh  iad  le  cheile  tèar- 
uinte. 

39  Agus  cha'n  'eil  duine  sam 
bith,  air  dha  sean  flùon  òl,  a 
dh'iarras  air  ball  fion  nuadh : 
oir  their  e,  is  e  an  sean  fhìon 
a's  feàrr. 

CAIB.  VI. 

A  GUS  thàrladh  air  a'  cheud 
■**■  là  sàbaid  an  dèigh  an 
dara  là  do  fhèill  na  càisge,  gu'n 
deachaidh  e  troimh  na  h-ach- 
aibh  arbhair ;  agus  spìon  a 
dheisciobuil  na  diasan  arbhair, 
agus  dh'ith  iad,  an  dèigh  am 
bruthadh  le'n  làmhaibh. 

2  Agus  thubhairt  cuid  do  na 
Phairisich  riu,  C'ar  son  a  ta 
sibh  a'  dèanamh  an  ni  nach  'eil 
ceaduichte  r'a  dhèanamh  air 
làithibh  na  sàbaid  ? 

3  Agus  fhreagair  Iosa  iad, 
agus  thubhairt  e,  Nach  do  leugh 
sibhse  an  ni  so  rinn  Daibhidh, 
'nuair  a  bha  ocras  air  fèin,  agus 
orra-san  a  bha  maille  ris  ; 

4  Cionnus  a  chaidh  e  steach 
do  thigh  Dhè,  agus  a  ghabh  e 
aran  na  fianuis,  agus  a  dh'ith  e 
fe'in,  agus  a  thug  e  mar  an  ceudna 
dhoibh-san  a  bha  maille  ris ;  ni 
nach  'eil  ceaduichte-itheadh  ach 
do  na  sagartaibh  a  mhàin  ? 

5  Agus  thubhairt  e  riu,  Is 
Tighearn  Mac  an  duine  air  an 
t-sàbaid  fèin. 

6  Thàrladh  mar  an  ceudna 
air  sàbaid  eile,  gu'n  deachaidh  e 
steach  do'n  t-sionagog,  agus 
gu'n  do  theagaisg  e ;  agus  bha 
an  sin  duine,  aig  an  robh  a  làmh 
dheas  air  seargadh. 

7  Agus  rinn  na  sgrìobhaich- 
ean  agus  na  Phairisich  faire,  a 
dh'fheuchainn  an  leighiseadh  e 
air  an  t-sàbaid ;  chum  gu'm 
faigheadh  iad  cùis-dhìtidh  'na 
aghaidh. 

8  Ach  thuig  esan  an  smuaint- 
ean,  agus  thubhairt  e  ris  an 
duine  aig  an  robh  an  Jàmh- 
sheargta,   Eirich,   agus    seas    a 


mach  sa'  mheadhon.     Agus  dh'- 
eirich  esan,  agus  sheas  e. 

9  An  sin  thubhairt  Iosa  riu, 
Feòraichidh  mise  aon  ni  dhibh  ; 
Am  bheil  e  ceaduichte  air  làith- 
ibh  na  sàbaid  maith  a  dhèanamh, 
no  olc?  anam  a  shaoradh,  no 
a  sgrios  ? 

10  Agus  air  dha  amharc  mu'n 
cuairt  orra  uile,  thubhairt  e  ris 
an  duine,  Sìn  a  mach  do  làmh. 
Agus  rinn  e  sin :  agus  dh'aisig- 
eadh  a  làmh  slàn  da  mar  an 
làmh  eile. 

11  Agus  lìonadh  iadsan  do 
chuthach ;  agus  labhair  iad  r'a 
chèile,  ciod  a  dhèanadh  iad  ri 
losa. 

12  Agus  anns  na  làithibh  sin 
chaidh  esan  gu  beinn  a  dhèan- 
amh  ùrnuigh,  agus  bhuanaich  e 
rè  na  h-oidhche  ann  an  ùrnuìgh 
ri  Dia. 

13  Agus  air  teachd  do'n  là, 
ghairm  e  d'a  ionnsuidh  a  dheis- 
ciobuil ;  agus  thagh  e  dà  f  hear 
dheug  asda,  d'an  do  ghior  e 
Abstoil : 

1 4-  Simon,  (a  dh'ainmich  e 
mar  an  ceudna  Peadar,)  agus 
Aindreas  a  bhràthair,  Seumas 
agus  Eoin,  Philip  agus  Bartolo- 
meus, 

15  Mata  agus  Tomas,  Seum- 
as  mac  Alpheuis,  agus  Simon 
d'an  goirear  Selotes, 

1S  Iudas  bràthair  Sheumais, 
agus  Iudas  Iscariot,  esan  a  bha 
'na  fhear-brathaidh. 

17  Agus  thàinig  e  nuas  leo, 
agus  sheas  e  air  ionad  còmhnard, 
agus  coimhthional  a  dheisciobul, 
agus  buidheann  mhòr-shluaigh  o 
Iudea  uile  agus  o  Ierusalem, 
agus  o  chois  fairge  Thiruis  agus 
Shidoin,  muinntir  a  thàinig  g'a 
èisdeachd,  agus  gu  bhi  air  an 
leigheas  o'n  euslaintibh ; 

18  Agus  iadsan  a  bha  air  am 
^ianadh     le     spioradaibh     neò- 

ghfejàn  :  agus  leighiseadh  iad. 

19  Agus  dh'iarr  an  sluagh  uile 
beantuinn  ris  :  oir  chaidh  cumh- 
achd  a  mach  as,  agus  shlànuich 
e  iad  uile. 

20  Agus  thog  e  suas  a  shùil- 
ean  air  a  dheisciobluibh,  agus 
thubhairt  e,  Is  beannaichte  sibhse 
ta  bochd  :  oir  is  leibh  rìoghachd 
Dhe'. 

21  Is  beannaichte  sibhse  ta 
ocrach  a  nis :  oir  sàsuichear 
sibh.  Is  beannaichte  sìbhse  ta 
caoidh  a  nis  :  oir  gàiridh  sibh. 

22  Is  beannaichte  sibh,  'nuair 
a  bheir  daoine  fuath  dhuibh,  ag- 
us  a  chuireas  iad  as  an  cuideachd 
sibh,  agus  a  bheir  iad  cainnt 
mhaslach  dhuibh,  agus  a  thilg- 
eas  iad  a  mach  bhur  n-ainm  mar 
olc,  air  son  Mhic  an  duine. 

23  Dèanaibh-sa  gàirdeachas 
san  là  sin,  agus  leumaibh  le  h- 
aoibhneas :  oir  feuch,  is  mòr 
bhur  duais  air  nèamh :  oir  is 
ann  mar  sin  a  rinn  an  aithriche 
air  na  fàidhibh. 

24  Ach  is  an-aoibhinn  duibhse 
ta  saoibhir :  oir  f  huair  sibh 
bhur  sòlas. 

25  Is  an-aoibhinn  duibhse  ta 
sàitheacb :  oir  bithidh  ocras 
oirbh.  ls  an-aoibhinn  duibhse 
ta  gàireachdaich  a  nis :  oir  ni 
sibh  bròn  agus  gul. 

26  Is  an-aoibhinn  duibhse 
'nuair  a  labhras  daoine  maith 
umaibh :  oir  is  ann  mar  sin  a 
rinn  an  aithriche  ris  na  fàidhibh 
brèige. 

27  Ach  a  ta  mi  ag  ràdh  ribhse 
ta  'g  èisdeachd,  Gràdhaichibh 
bhur  naimhde,  dèanaibh  maith 
dhoibh-san  le'm  fuathach  sibh  ; 

28  Beannaichibh  iadsan  a  ta 
'gur  mallachadh,  agus  dèanaibh 
ùrnuigh  air  son  na  muinntir 
a  ta  buntuinn  gu  naimhdeil 
ribh. 

29  Ris  an  tì  a  bhuaileas  thu 
air  aon  ghial,  cum  an  gial  eile ; 
agus  do'n  tì  a  bheir  t'f  halluinn 


dhìot,  na  bac  do  chòta  mar  an 
ceudna. 

30  Thoir  do  gach  neach  a  dh'- 
iarras  ort ;  agus  o  'n  neach  a 
bheir  uait  do  mhaoin,  na  iarr  air 
ais  i. 

31  Agus  mar  a  b'àill  leibh 
daoine  dhèanamh  dhuibh,  dèan- 
aibh-sa  mar  an  ceudna  dhoibh- 
san. 

32  Oir  ma  ghràdhaicheas  sibh 
iadsan  aig  am  bheil  gràdh  dhuibh, 
ciod  am  buidheachas  a  ta  ag- 
aibh  ?  oir  gràdhaichidh  peacaich 
fèin  an  dream  aig  am  bheil 
gràdh  dhoibh. 

33  Agus  ma  ni  sibh  maith 
do'n  mhuinntir  a  ni  maith 
dhuibh,  ciod  am  buidheachas  a 
ta  agaibh  ?  oir  ni  peacaich  an  ni 
so  fèin  mar  an  ceudna. 

34  Agus  ma  bheir  sibh  ias- 
achd  dhoibhsan  o  'm  bheil  dùil 
agaibh  ri  fhaotainn  a  rìs,  ciod 
am  buidheachas  a  ta  agaibh  ?  oir 
bheir  peacaich  fèin  iasachd  do 
pheacachaibh,  chum  gu'm  faigh 
iad  uiread  a  rìs. 

35  Ach  gràdhaichibh-sa  bhur 
naimhde,  agus  dèanaibh  maith, 
agus  thugaibh  iasachd,  gun  dùil 
a  bhi  agaibh  ri  ni  sam  bith  'na 
èiric :  agus  bithidh  bhur  duais 
mòr,  agus  bithidh  sibh  'nur 
cloinn  do'n  Tì  a's  àirde :  oir  a 
ta  esan  tabhartach  dhoibhsan  a 
ta  mi-thaingeal  agus  olc. 

36  Bithibh-sa  uime  sin  tròc- 
aireach,  mar  a  ta  bhur  n-Athair 
tròcaireach. 

37  Agus  na  tugaibh  breth,  ag- 
us  cha  toirear  breth  oirbh  :  na 
dìtibh,  agus  cha  dìtear  sibh : 
thugaibh  maitheanas,  agus  bheir- 
ear  maitheanas  dhuibh. 

38  Thugaibh  uaibh,  agus 
bheirear  dhuibh ;  deadh  thomh- 
as,  air  a  gheinneadh,  agus  air  a 
chrathadh  ri  chèile,  agus  a'  cur 
thairis,  bheir  daoine  ann  bhur 
n-uchd ;  oir  leis  an  tomhas  le'n 

tomhaìs  sibh,  tomhaisear  dhuibh 
a  rìs. 

39  Agus  labhair  e  cosamh- 
lachd  riu,  Am  feud  an  dall  dall 
a  threòrachadh  ?  nach  tuit  iad 
le  chèile  ann  an  slochd  ? 

40  Cha'n  'eil  an  deisciobul  os 
ceann  a  mhaighstir :  ach  ge  b'e 
neach  a  ta  coimhlionta,  bithidh 
e  mar  a  mhaighstir. 

41  Agus  c'  ar  son  a  ta  thu 
faicinn  an  smùirnein  a  ta  an  sùil 
do  bhràthar,  agus  nach  'eil  thu 
toiit  fa'near  an  t-sail  a  ta  ann 
do  shùil  fèin  ? 

42  No  cionnus  a  dh'fheudas 
tu  ràdh  ri  do  bhràthair,  A 
bhràthair,  leig  dhomh  an 
smùirnein  a  thoirt  à  d'shùil,  ag- 
us  nach  'eil  thu  toirt  fa'near  an 
t-sail  a  ta  ann  do  shùil  fèin  ? 
A  chealgair,  tilg  a  mach  air  tùs 
an  t-sail  as  do  shùil  fèin,  agus 
an  sin  is  lèir  dhuit  gu  soilleir  an 
smùirnein  a  ta  ann  an  sùil  do 
bhràthar  a  thoirt  aside. 

43  Oir  cha  deadh  chraobh  a 
bheir  a  mach  droch  thoradh : 
agus  cha  droch  chraobh  a  bheir 
a  mach  deadh  thoradh. 

44  Oir  aithnichear  gach  craobh 
air  a  toradh :  oir  cha  tionail 
daoine  fìgean  do  dhroighionn, 
na  caoran  fìona  do'n  fhearr- 
dhris. 

45  Bheir  duine  maith  ni  maith 
a  mach  à  deadh  ionmhas  a 
chridhe ;  agus  bheir  droch 
dhuine  ni  olc  a  mach  à  droch 
ionmhas  a  chridhe :  oir  is  ann 
à  pailteas  a  chridhe  a  labhras  a 
bheul. 

46  Agus  c'ar  son  a  ghoireas 
sibh,  a  Thighearn,  a  Thighearn, 
dhìom-sa,  agus  nach  dèan  sibh 
na  nithe  a  ta  mi  ag  ràdh  ? 

47  Gach  neach  a  thig  a  m' 
ionnsuidh-sa,  agus  a  chluinneas 
mo  bhriathra,  agus  a  ni  iad, 
feuchaidh  mi  dhuibh  co  ris  is 
cosmhuil  e : 


4S  Is  cosmhuil  e  ri  duine  a 
thog  tigh,  agus  a  chladhaich 
domhain,  agus  a  chuir  a'  bhun- 
ait  air  carraig :  agus  an  uair  a 
thàinig  an  tuil,  bhuail  an  sruth 
gu  dian  air  an  tigh  sin,  agus  cha 
b'urrainn  e  charachadh  ;  oir  bha 
e  air  a  shuidheachadli  air  carr- 
aig. 

49  Ach  an  tì  a  chluinneas, 
agus  nach  dèan,  is  cosmhuil  e  ri 
duine  a  thog  tigh  air  an  talamh 
gun  bhunait,  air  an  do  bhuail 
an  sruth  gu  dian,  agus  air  ball 
thuit  e ;  agus  bu  mhòr  tuiteam 
an  tighe  sin. 

CAIB.  VII. 

\  NIS  an  uair  a  chrìochnaich 
■**-  e  a  bhriathra-san  uile  ann 
an  èisdeachd  an  t-sluaigh,  chaidh 
e  steach  do  Chapernaum. 

2  Agusbha  seirbhiseach  ceann- 
aird-ceud  àraidh,  a  b'  ionmhuinn 
leis,  gu  tinn,  agus  ri  h-uchd 
bàis. 

3  Agus  an  uair  a  chual  e  nrn 
Iosa,  chuir  e  seanairean  nan 
Iudhach  d'  a  ionnsuidh,  a'  cur 
impidh  air  gu'n  tigeadh  e,  agus 
gu'n  leighiseadh  e  a  sheirbhis- 
each. 

4  Agus  an  uair  a  thàinig  iad 
gu  Iosa,  ghuidh  iad  air  gu  dùr- 
achdach,  ag  ràdh,  Gu'm  b'- 
airidh  e  gu'n  dèanadh  esan  so 
dha : 

5  Oir  is  toigh  leis  ar  cinn- 
each-ne,  agus  thog  esan  dhuinn 
sionagog. 

6  Agus  chaidh  Iosa  maille 
riu.  Ach  air  dha  bhi  nis  fagus 
do'n  tigh,  chuir  an  ceannard- 
ceud  càirdean  d'a  ionnsuidh,  ag 
ràdh  ris,  A  Thighearn,  na  cuir 
dragh  ort  fèin ;  oir  cha'n  air- 
idh  mise  gu'n  rachadh  tu  steach 
fo  m'  chleith  : 

7  Uime  sin  cha  mhò  a  mheas 
mi  gu'm  b'airidh  mi  fèin  air 
teachd  a  d'  ionnsuidh :    ach  a 

mhàin    abair    am    focal,    agus 
slànuichear  m'  òglach. 

8  Oir  is  duine  mise  fèin  air 
mo  chur  fo  ùghdarras,  aig  am 
bheil  saighdeara  fodham ;  agus 
their  mi  ris  an  fhear  so,  Imich, 
agus  imichidh  e ;  agus  ri  fear 
eile,  Thig,  agus  thig  e;  agus  ri 
m'  sheirbhiseach,  Dèan  so,  agus 
ni  se  e. 

9  Agus  an  uair  a  chual  Iosa 
na  nithe  so,  ghabh  e  iongantas 
ris,  agus  air  tionndadh  dha, 
thubhairt  e  ris  an  t-sluagh 
a  lean  e,  A  ta  mi  ag  ràdh 
ribh,  nach  d'fhuair  mi  creid- 
imh  co  mòr  as  so,  ann  an  Israel 
fèin. 

10  Agus  air  pilltinn  air  an 
ais  do'n  tigh  do  na  teachdair- 
ibh  a  chuireadh  d'  a  ionnsuidh, 
f  huair  iad  an  seirbhiseach  a  bha 
tinn,  siàn. 

11  Agus  thàrladh  an  ià  'na 
dheigh  sin,  gu'n  deachaidh  e 
chum  baile  d'an  gairmear  Nain  ; 
agus  chaidh  a  dheisciobuil  maille 
ris,  agus  sluagh  mòr. 

12  A  nis  an  uair  a  thàinig  e 
am  fagus  do  gheata  a'  bhaile, 
feuch,  ghiùlaineadh  a  mach 
duine  marbh,  aon  mhac  a 
mhàthar,  agus  bu  bhantrach  i : 
agus  bha  sluagh  mòr  do  mhuinn- 
tir  a'  bhaile  maille  rithe. 

13  Agus  an  uair  a  chunnaic 
an  Tighearn  i,  ghabh  e  truas 
d'  i,  agus  thubhairt  e  rithe,  Na 
guil. 

14  Agus  thàinig  e  agus  bhean 
e  ris  a'  ghiùlan ;  (agus  sheas 
iadsan  a  bha  'ga  iomchar;)  agus 
thubhairt  e,  Oganaich,  a  ta  mi 
ag  ràdh  riut,  èirich. 

15  Agus  dh'èirich  an  duine 
bha  marbh  'na  shuidhe,  agus 
thòisich  e  air  labhairt :  agus 
thug  e  d'a  mhàthair  e. 

16  Agus  ghlac  eagal  iad  uile : 
agus  thug  iad  glòir  do  Dhia,  ag 
ràdh,  Dh'èirich  fàidh  mor  'nar 


measg-ne ;     agus,     Dh'amhairc 
Dia  air  a  shluagh  fèin. 

17  Agus  chaidh  an  t-iomradh 
so  mach  airsan  air  feadh  Iudea 
uile,  agus  na  dùthcha  mu'n 
cuairt  uile. 

18  Agus  dh'innis  a  dheisciob- 
uil  do  Eoin  mu  thimchioll  nan 
nithe  sin  uile. 

19  Agus  ghairm  Eoin  d'a 
ionnsuidh  dithis  àraidh  d'a 
dheisciobluibh,  agus  chuir  e  iad 
gu  Iosa,  ag  ràdh,  An  tusa  esan 
a  bha  ri  teachd,  no'm  bi  sùil  ag- 
ainn  ri  neach  eile  ? 

20  Agus  air  teachd  do  na 
daoinibh  d'  a  ionnsuidh,  thu- 
bhairt  iad,  Chuir  Eoin  Baiste 
sinne  a  d'  ionnsuidh,  ag  ràdh, 
An  tusa  an  tì  a  bha  ri  teachd, 
no  'm  bi  sùil  againn  ri  neach 
eile  ? 

21  Agus  anns  an  uair  sin  fein 
leighis  e  mòran  o  'n  euslaintibh 
agus  o  'm  plàighibh,  agus  o 
dhroch  spioradaibh  ;  agus  thug 
e  'n  radharc  do  mhòran  a  bha 
dall. 

22  Agus  fhreagair  Iosa,  agus 
thubhairt  e  riu,  lmichibh-sa  ag- 
us  innsibh  do  Eoin  na  nithe  a 
chunnaic  agus  a  chuala  sibh,  gu 
bheil  na  doill  a'  faicinn,  na  bac- 
aich  ag  imeachd,  na  lobhair  air 
an  glanadh,  na  bodhair  a' 
cluinntinn,  na  mairbh  air  an 
dùsgadh,  an  soisgeul  air  a  shear- 
monachadh  do  na  bochdaibh. 

23  Agus  is  beannaichte  esan 
nach  faigh  oilbheum  annam-sa. 

24  Agus  an  uair  a  dh'fhalbh 
teachdairean  Eoin,  thòisich  e 
air  labhairt  ris  an  t-sluagh  mu 
thimchioll  Eoin,  Ciod  an  ni  a 
chaidh  sibh  a  mach  do'n  fhàs- 
ach  a  dh'fhaicinn  ?  an  i  cuilc  air 
a  crathadh  le  gaoith  ? 

25  Ach  ciod  e  an  ni  chaidh 
sibh  a  mach  a  dh'fhaicinn  ?  an 
e  duine  air  a  sgeadachadh  ann 
an    eudach    mìn?    feuch,    iad- 

san  a  ta  sgeadaichte  le  eudach- 
riomhach,  agus  a'  caitheadh  am 
beatha  gu  sòghail,  is  ann  an 
cùirtibh  nan  rìghrean  a  ta  iad. 

26  Ach  ciod  e  an  ni  chaidh 
sibh  a  mach  a  dh'fhaicinn  ?  an 
e  fàidh  ?  seadh,  a  ta  mi  ag  ràdh 
ribh,  agus  ni's  mò  na  fàidh. 

27  Is  e  so  an  tì  mu'm  bheil  e 
sgrìobhta,  Feuch,  cuiridh  mi  mo 
theachdair  roimh  do  ghnùis,  a 
dh'ulluicheas  do  shlighe  romhad. 

28  Oir  a  ta  mi  ag  ràdh  ribh, 
'Nam  measg-san  a  rugadh  le 
mnaibh,  cha'n  'eil  fàidh  a  's  mò 
na  Eoin  Baiste :  gidheadh  an 
tì  a  's  lugha  ann  an  rìoghachd 
Dhè,  is  mò  e  na  esan. 

29  Agus  dh'fhìreanaich  am 
pobull  uile  a  chual  e,  agus  na 
cìs-mhaoir  Dia,  air  dhoibh  bhi  air 
am  baisteadh  le  baisteadh  Eoin. 

30  Ach  chuir  na  Phairisich 
agus  an  luchd-lagha  cùl  ri 
comhairle  Dhe  d'an  taobh  fein, 
am  feadh  nach  do  bhaisteadh  iad 
leis. 

31  Agus  thubhairt  an  Tigh- 
earn,  Cò  ris  uime  sin  a  shamh- 
laicheas  mi  daoine  a'  ghineal- 
aich  so  ?  agus  cò  ris  a  ta  iad 
cosmhuil  ? 

32  A  ta  iad  cosmhuil  ri  cloinn 
a  ta  'nan  suidhe  sa  'mhargadh, 
agus  a  dh'èigheas  r'a  chèile,  ag 
ràdh,  Rinn  sinne  pìobaireachd 
dhuibh-sa,  agus  cha  d'rinn  sibhse 
dannsa:  rinn  sinne  tuireadh 
dhuibh-sa,  agus  cha  d'rinn  sibhse 
gul. 

33  Oir  thàinig  Eoin  Baiste, 
cha'n  ann  ag  itheadh  arain,  no 
ag  òl  fìona ;  agus  their  sibh,  A 
ta  deamhan  aige. 

34  Thàinig  Mac  an  duine  ag 
itheadh  agus  ag  òl ;  agus  their 
sibh,  Feuch  duine  geòcach,  ag- 
us  pòitear-fìona,  caraid  chìs- 
mhaor  agus  pheacach. 

35  Ach  a  ta  gliocas  air  a  fìr- 
eanachadh  le  a  cloinn  uile. 


36  Agus  dh'iarr  duine  àraidh 
do  na  Phairisich  air,  gu'n  ith- 
eadh  e  biadh  maille  ris.  Agus 
chaidh  e  steach  do  thigh  an 
Phairisich,  agus  shuidh  e  sìos 
chum  bìdh. 

37  Agus,  feuch,  an  uair  a 
fhuair  bean  anns  a'  bhaile,  a 
bha  'na  peacach,  fios  gu'n  robh 
e  'na  shuidhe  aig  biadh  ann  an 
tigh  an  Phairisich,  thug  i  Jeatha 
bocsa  alabastair  làn  do  oladh 
chùbhraidh, 

38  Agus  sheas  i  aig  a  chos- 
aibh  air  a  chùlaobh  a'  gul,  ag- 
us  thòisich  i  air  a  chosan  a 
fhliuchadh  le  a  deuraibh,  agus 
thiormaich  i  iad  le  folt  a  cinn, 
agus  phòg  i  a  chosa,  agus  dh'- 
ùng  i  Jeis  an  oladh  iad. 

39  Agus  an  uair  a  chunnaie 
am  Phairiseach,  a  thug  cuireadh 
dha,  so,  labhair  e  ann  fèin,  ag 
ràdh,  Nam  b'fhàidh  an  duine 
so,  bhiodh  fhios  aige  cò  i  a' 
bhean  so  a  ta  beantuinn  ris,  ag- 
us  ciod  is  gnè  dh'  i ;  oir  is  peac- 
ach  i. 

40  Agus  fhreagair  Iosa,  agus 
thubhairt  e  ris,  A  Shimoin,  a  ta 
ni  agam  ri  ràdh  riut.  Agus 
thubhairt  esan,  A  mhaighstir, 
abair  e. 

41  Bha  aig  fear-fiacha  àraidh 
dithis  do  fheichneinibh :  bha 
aige  air  aon  fhear  cùig  ceud 
peghinn,  agus  air  an  fhear  eile 
Jeth-cheud. 

42  Agus  do  bhrìgh  nach  robh 
aca  ni  leis  an  dìoladh  iad,  mhaith 
e  gu  saor  dhoibh  araon.  Innis 
dhomh-sa  uime  sin,  cò  dhiubh 
is  mo  a  ghràdhaicheas  e  ? 

43  Agus  fhreagair  Simon  ag- 
us  thubhairt  e,  Is  i  mo  bharail 
gur  e  an  neach  is  mò  d'  an  do 
mhaith  e.  Agus  thubhairt  © 
ris,  is  ceart  a  thug  thu  breth. 

44  Agus  air  tionndadh  ris  a' 
mhnaoi,  thubhairt  e  ri  Simon, 
Am  faic  thu  a'  bhean  so  ?  thàin- 

ìg  mi  steach  do  d'  thigh,  cha  d'- 
thug  thu  dhomh  uisge  chum  mo 
chos ;  ach  dh'ionnlaid  ise  mo 
chosa  le  deuraibh,  agus  thiorm- 
aich  i  iad  le  folt  a  cinn. 

45  Cha  d'  thug  thusa  dhomh 
pòg  :  ach  o  thàinig  ise  stigh,  cha 
do  sguir  i  a  phògadh  mo  chos. 

46  Cha  d'ùng  thusa  mo 
eheann  le  h-oladh  :  ach  dh'ùng 
ise  mo  chosa  le  h-oladh  chùbh- 
raidh. 

47  Uime  sin  a  ta  mi  ag  ràdh 
riut,  Gu  bheil  a  peacanna  a  ta 
lìonmhor,  air  am  maitheadh ; 
air  an  aobhar  sin  ghràdhaich  i 
gu  mòr  :  ach  ge  b'e  neach  d'am 
maithear  beagan,  bithidh  a 
ghràdh  beag. 

48  Agus  thubhairt  e  rithe, 
Tha  do  pheacanna  air  am  maith- 
eadh. 

49  Agus  thòisich  iadsan  a 
bha  'nan  suidhe  aig  biadh  maille 
ris,  air  a  ràdh  annta  fèin,  Cò  e 
so  a  ta  eadhon  a'  maitheadh 
pheacanna  ? 

.50  Agus  thubhairt  e  ris  a' 
mhnaoi  Shlànuich  do  chreidimh 
thu  ;  imich  an  sìth. 

CAIB.  VIII. 

A  GUS  thàrladh  an  dèigh  sin, 
■^*-  gu'n  d'imich  esan  troimh 
gach  caithir  agus  baile,  a'  sear- 
monachadh,  agus  a'  cur  an  cèill 
soisgeil  rìoghachd  Dhè,  agus  an 
dà  f  hear  dheug  maille  ris ; 

2  Agus  mnài  àraidh  a  leigh- 
iseadh  o  dhroch  spioradaibh  ag- 
us  o  euslaintibh,  Muire  d'an 
gairmear  Magdalen,  as  an  deach- 
aidh  seachd  deamhain, 

3  Agus  Ioanna  bean  Chusa 
stiùbhaird  Heroid,  agus  Susan- 
na,  agus  mòran  eile,  a  bha  frith- 
ealadh  dha  le  am  maoin. 

4  Agus  an  uair  a  chruinnich 
sluagh  mòr,  agus  a  thàinig  iad 
as  gach  baile  d'a  ionnsuidh,  labh- 
air  e  ann  an  cosamhlachd : 


5  Chaidh  fear-cuir  a  mach  a 
chur  a  shìl:  agus  ag  cur  da, 
thuit  cuid  ri  taobh  an  rathaid ; 
agus  shaltradh  sìos  e,  agus  dh'- 
ith  eunlaith  an  athair  suas  e. 

6  Agus  thuit  cuid  eile  air  carr- 
aig,  agus  air  fàs  da,  shearg  e, 
do  bhrigh  nach  robh  sùgh  aige. 

7  Agus  thuit  cuid  eile  am 
measg  droighinn,  agus  dh'fhàs 
an  droighionn  maille  ris,  agus 
thachd  se  e. 

8  Agus  thuit  cuid  eile  air  tal- 
amh  maith  agus  dh'fhàs  e  suas, 
agus  thug  e  toradh  uaith  a  cheud 
uiread  as  a  chuireadh.  Agus  air 
dha  na  nithe  sin  a  ràdh,  ghlaodh 
e,  Ge  b'  e  aig  am  bheil  cluasa 
chum  eisdeachd,  èisdeadh  e. 

9  Agus  dh'fhiosraich  a  dheis- 
ciobuil  deth,  ag  ràdh,  Ciod  e  an 
cosamhlachd  so  ? 

10  Agus  thubhairt  esan, 
Thugadh  dhuibh-sa  eòlas  fhaot-  . 
ainn  air  rùn  dìomhair  rìoghachd 
Dhè ;  ach  do  chàch  an  cosamh- 
lachdaibh,  ionnus  ag  faicinn 
doibh  nach  faiceadh  iad,  agus 
ag  cluinntinn  doibh  nach  tuig- 
eadh  iad. 

11  Ach  is  e  so  an  cosamhlachd  : 
Is  e  an  sìol  focal  Dè. 

12  ladsan  ri  taobh  an  rath- 
aid,  is  iad  sin  a  dh'eisdeas :  'na 
dheigh  sin  a  ta  an  diabhul  a' 
teachd,  agus  a'  togail  air  faibh 
an  fhocail  as  an  cridheachaibh, 
air  eagal  gu'n  creideadh  iad  ag- 
us  gu'm  biodh  iad  air  an  saoradh. 

13  An  dream  air  a'  charraig, 
is  iad  sin  iadsan,  an  uair  a  dh'- 
èisdeas  iad,  a  ghabhas  am  focal 
d'an  ionnsuidh  le  gàirdeachas; 
ach  cha'n  'eil  aca  so  freumh, 
muinntir  a  chreideas  rè  tamuill, 
agus  an  àm  buairidh  a  ta  tuit- 
eam  air  falbh. 

14  Agus  an  ni  a  thuit  am 
measg  di-oighinn,  is  iad  sin  an 
dream  a  dh'èisdeas,  agus  air 
dhoibh  dol  a  mach,  a  ta  iad  air 

an  tachdadh  le  cùram,  agus  le 
saoibhreas,  agus  le  sàimhean  na 
beatha  so,  agus  cha  'n  'eil  iad  a' 
toirt  toraidh  uatha  chum  foir- 
feachd. 

15  Ach  an  ni  a  thuit  san  tal- 
amh  mhaith,  is  iad  sin  iadsan, 
air  dhoibh  am  focal  èisdeachd, 
a  ta  'ga  choimhead  ann  an  cridhe 
trèibh-dhireach  agus  maith,  ag- 
us  a'  toirt  toraidh  uatha  le  foigh- 
idinn. 

16  Cha'n  'eil  neach  air  bith, 
air  dha  coinneal  a  lasadh,  a  dh'- 
fholaicheas  fo  shoitheach  i,  no 
chuireas  fo  leabaidh  i:  ach 
cuiridh  e  ann  an  coinnleir  i, 
chum  gu'm  faic  iadsan  a  thig  a 
stigh  an  solus. 

17  Oircha'n'eil  nisam  bith  fol- 
aichte,  nach  dèanar  follaiseach  ; 
no  uaigneach,  nach  aithnichear, 
agus  nach  tig  am  follais. 

18  Air  an  aobhar  sin  thug- 
'aibh  fa'near  cionnus  a  dh'èisd- 

eas  sibh :  oir  ge  b'e  neach  aig 
am  bheil,  bheirear  dha  ;  agus  ge 
b'e  neach  aig  nach  'eil,  bheirear 
uaith  eadhon  an  ni  sin  a  shaoil- 
ear  a  bhi  aige. 

19  An  sin  thàinig  d'a  ionn- 
suidh  a  mhàthair  agus  a  bhràith- 
re,  agus  cha  b'urrainn  iad  teachd 
am  fagus  da  leis  an  dòmhlas. 

20  Àgus  dh'innseadh  dha  le 
dream  àraidh,  a  thubhairt,  Tha 
do  mhàthair  agus  do  bhràithre 
'nan  seasamh  a  muigh,  ag  iarr- 
aidh  t'fhaicinn. 

21  Agus  fhreagair  esan  agus 
thubhairt  e  riu,  Is  iad  mo 
mhàthair  agus  mo  bhràithrean 
iadsan  a  dh'èisdeas  ri  focai  Dè, 
agus  a  ni  e. 

22  Agus  thàrladh  air  là  àr- 
aidh,  gu'n  deachaidh  e  fèin  ag- 
us  a  dheisciobuii  a  stigh  do 
luing :  agus  thubhairt  e  riu, 
Rachamaid  thairis  gu  taobh  thall 
an  locha.  Agus  chuir  iad  a 
mach  o  thìr. 


23  Ach  ag  seòladh  dhoibh, 
thuit  codal  airsan  :  agus  thàinig 
ànradh  gaoithe  a  nuas  air  an 
loch,  agus  lìonadh  iad  le  h-uisge, 
agus  bha  iad  ann  an  gàbhadh. 

24  Agus  thàinig  iad  d'a  ionn- 
suidh,  agus  dhùisg  iad  e,  ag 
ràdh,  A  mhaighstir,  a  mhaigh- 
stir,  tha  sinn  caillte  !  An  sin 
dh'èirich  esan,  agus  chronuich  e 
a'  ghaoth,  agus  onfa  an  uisge; 
agus  sguir  iad,  agùs  thàinig 
fèath  ann : 

25  Agus  thubhairt  e  riu, 
C'àit  am  bheil  bhur  creidimh  ? 
agus  air  dhoibh  bhi  fo  eagal, 
ghabh  iad  iongantas,  ag  ràdh  r'a 
cheile,  Ciod  a'  ghnè  dhuine  so  ? 
oir  a  ta  e  toirt  àithne  do  na 
gaothaibh,  agus  do'n  uisge  fèinp 
agus  a  ta  iad  ùmhal  dha. 

26  Agus  thàinig  iad  air  tìr 
aig  dùthaich  nan  Gadareneach, 
a  ta  thall  fa  chomhair  Ghalile. 

27  Agus  an  uair  a  chaidh  e 
mach  air  tìr,  choinnich  duine 
àraidh  as  a'  bhaile  e,  anns  an 
robh  deamhain  rè  aimsir  f  hada, 
agus  aig  nach  biodh  eudach 
uime,  agus  nach  fanadh  ann  an 
tigh,  ach  anns  na  h-àitibh-adh- 
laic. 

28  An  uair  a  chunnaic  e  Iosa, 
ghlaodh  e  mach,  agus  thuit  e 
sìos  'na  làthair,  agus  thubhairt 
e  le  guth  àrd,  Ciod  e  mo  ghnoth- 
uch-sa  riut,  Iosa,  a  Mhic  an 
De  a's  ro  àirde  ?  guidheam  ort, 
na  pian  mi. 

29  (Oir  bha  e  air  toirt  àithne 
do'n  spiorad  neòghlan  dol  a  mach 
as  an  duine.  Oir  bu  tric  a  rug 
e  gu  naimhdeil  air  :  agus  cheang- 
ladh  e  le  slabhruidhibh,  agus 
choimhideadh  an  geimhlibh  e ; 
agus  air  briseadh  o  chuibhreacha 
dha,  dh'iomaineadh  e  leis  an 
deamhan  do'n  fhàsach.) 

30  Agus  dh'fhiosraich  Iosa 
dheth,  ag  ràdh,  Ciod  is  ainm 
dhuit?     agus    thubhairt     esan, 

Legion  :  do  bhfìgh  gu'n  deach- 
aidh  mòran  dheamhan  a  steach 
ann. 

31  Agus  ghuidh  iad  air,  gun 
àithne  thoirt  doibh  dol  sìos  do'n 
doimhneachd. 

32  Agus  bha  treud  lionmhor 
mhuc  an  sin,  ag  ionaltradh  air 
an  t-sliabh  :  agus  ghuidh  iad  air 
cead  a  thoirt  doibh  dol  a  steach 
annta.     Agus  thug  e  cead  doibh. 

33  An  sin  air  dol  do  na 
deamhnaibh  a  mach  as  an  duine, 
chaidh  iad  anns  na  mucaibh : 
agus  ruith  an  treud  mhuc  gu 
dian  sìos  le  bruthach  do'n  loch, 
agus  thachdadh  iad. 

34  Agus  an  uair  a  chunnaic 
an  dream  a  bha  'gam  biadhadh 
an  ni  a  rinneadh,  theich  iad,  ag- 
us  dh'innis  iad  e  anns  a'  bhaile, 
agus  anns  an  dùthaich. 

35  Agus  chaidh  iadsan  a  mach 
a  dh'f  haicinn  an  ni  a  rinneadh  ; 
agus  thàinig  iad  gu  Iosa,  agus 
fhuair  iad  an  duine  as  an  deach- 
aidh  na  deamhain,  'na  shuidhe 
aig  cosaibh  Iosa  air  eudachadh, 
agus  e  'na  chèill :  agus  ghabh 
iad  eagal. 

36  Agus  dh'innis  an  dream  a 
chunnaic  e  dhoibh,  cionnus  a 
shlànuicheadh  an  duine  san  robh 
na  deamhain. 

37  An  sin  dh'iarr  muinntir 
dùthcha  nan  Gadareneach  uile 
airsan  imeachd  uatha  ;  oir  ghlac- 
adh  le  h-eagal  mòr  iad :  agus 
chaidh  e  san  luing,  agus  phill  e 
air  ais  a  rìs. 

38  A  nis  ghuidh  an  duine  as 
an  deachaidh  na  deamhain  air, 
e  fèin  a  bhi  maille  ris  :  ach  chuir 
Iosa  uaith  e,  ag  ràdh, 

39  Pill  do  d'  thigh  fein,  agus 
cuir  an  cèill  meud  nan  nithe  a 
rinn  Dia  dhuit.  Agus  dh'imich 
e  roimhe,  ag  innseadh  gu  foll- 
aiseach  air  feadh  a'  bhaile  uile, 
meud  nan  nithe  a  rinn  Iosa 
dha. 


40  Agus  thàrladh,  an  uair  a 
phill  Iosa  air  ais,  gu'n  do  ghabh 
an  sluagh  gu  toileach  ris :  oir 
bha  iad  uile  'ga  fheitheamh. 

41  Agus,  feuch,  thàinig  duine 
d'am  b'ainm  Iairus,  a  bha  'na 
uachdaran  air  an  t-sionagog ; 
agus  thuit  e  aig  cosaibh  losa, 
agus  ghuidh  e  air  gu'n  tigeadh 
e  d'a  thigh  : 

42  Do  bhrìgh  gu'n  robh  aon- 
ghin  nighinn  aige,  mu  thim- 
chioll  dà  bhliadhna  dheug,  agus 
i  faotainn  a'  bhàis.  (Ach  air  dha 
bhi  'g  imeachd,  bha'n  sluagh 
'ga  theannadh. 

43  Agus  thàinig  bean  air  an 
robh  dòrtadh  fola  dà  bhliadhna 
dheug,  agus  a  chaidh  a  beath- 
achadh  uile  ri  leighibh,  agus 
nach  b'urrainn  bhi  air  a  leigh- 
eas  le  neach  air  bith, 

44  Thàinig  ise  air  a  chùlaobh, 
agus  bhean  i  ri  iomall  'eudaich  : 
agus  sguir  a  dòrtadh  fola  air 
ball. 

45  Agus  thubhaìrt  Iosa,  Cò 
bhean  rium  ?  Air  àicheadh  do 
na  h-uile,  Thubhairt  Peadar 
ris,  agus  iadsan  a  bha  maille 
ris,  A  mhaighstir,  tha'n  sluagh 
ga  d'  dhòmhlachadh,  agus  ga  d' 
theannadh,  agus  an  abair  thu, 
Cò  bhean  rium  ? 

46  Agus  thubhairt  Iosa,  Bhean 
neach  èigin  rium :  oir  mhoth- 
aich  mi  cumhachd  a'  dol  asam. 

47  Agus  an  uair  a  chunnaic 
a'  bhean  nach  robh  i  an  ain- 
fhios,  thàinig  i  air  chrith,  agus 
a'  sleuchdadh  dha,  chuir  i  'n 
cèill  da,  an  làthair  an  t-sluaigh 
uile,  c'ar  son  a  bhean  i  ris,  agus 
mar  a  shlànuicheadh  i  gu  grad. 

48  Agus  thubhairt  esan  rithe, 
A  nighean,  biodh  misneach  agad : 
shlànuich  do  chreidimh  thu ; 
imich  an  sìth.) 

49  Am  feadh  a  bha  e  fathast 
a'  labhairt,  thàinig  neach  o  thigh 
Uachdarain    na    sionagoig,    ag 

ràdh  ris,  Tha  do  nighean  mavbh  ; 
na  cuir  dragh  air  a'  mhaighstir. 

50  Ach  an  uair  a  chual  Iosa 
so,  fhreagair  se  e,  ag  ràdh,  Na 
biodh  eagal  ort :  a  mhàin  creid, 
agus  bithidh  i  air  a  slànuchadh. 

51  Agus  an  uair  a  chaidh  e 
do'n  tìgb,  cha  do  leig  e  le  neach 
air  bith  dol  a  stigh,  ach  Peadar, 
agus  Eoin,  agus  Seumas,  agus 
athair  agus  màthair  na  nighinn. 

52  Agus  bba  iad  uile  a'  gul, 
agus  a'  dèanamh  caoidh  air  a 
son :  ach  thubhairt  esan,  Na 
guilibh  ;  cha'n  'eil  i  marbh,  ach 
'na  codal. 

53  Agus  rinn  iad  gàire  fanoid 
ris,  do  bbrìgh  gu'n  robh  fhios 
aca  gu'n  robh  i  marbh. 

54  Agus  air  dha  an  cur  a 
mach  uile,  ghlac  e  air  làimh  i, 
agus  ghlaodh  e,  ag  ràdh,  A  nigh- 
ean,  èirich. 

55  Agus  thàinig  a  spiorad  air 
ais,  agus  dh'èirich  i  air  ball :  ag- 
us  dh'àithn  e  biadh  a  thoirt  d'  i. 

06  Agus  ghlac  uamhas  mòr  a 
pàrantan  :  ach  thug  esan  àithne 
dhoibh  gun  an  ni  a  rinneadh 
innseadh  do  neach  air  bith. 

CAIB.  IX. 
A  GUS  gbairm  e  an  dà  fhear 
-^-  dheug  an  ceann  a  cbèile, 
agus  thug  e  cumhachd  agus  ùgh- 
darras  doibh  air  na  h-uile 
dheamhnaibh,  agus  a  chum  eus- 
laintean  a  leigheas. 

2  Agus  chuir  e  mach  iad  a 
shearmonachadh  ricghachd  Dhè, 
agus  a  shlànuchadh  nan  euslan. 

3  Agus  thubhairt  e  riu,  Na 
tugaibh  ni  air  bith  leibh  chum 
na  slighe,  bataiche,  no  màla,  no 
aran,  no  airgiod ;  ni  mò  bhios 
dà  chòta  aig  gach  fear  agaibh. 

4  Agus  ge  b'e  air  bith  tigh 
d'an  tèid  sibh  a  steach,  fanaibh 
an  sin,  agus  à  sin  rachaibh  a 
mach. 

5  Agus  cò  air  bith  iad  nach 


gabh  ribh,  air  dhuibh  dol  a  mach 
as  a'  bhaile  sin,  crathaibh  dhibh 
eadhon  an  duslach  o  bhur  cos- 
aibh  mar  fhianuis  'nan  aghaidh. 

6  Agus  chaidh  iadsan  a  mach, 
agus  ghabh  iad  troimh  na  bailt- 
ibh,  a'  searmonachadh  an  t-soisg- 
eil,  agus  a'  Jeigheas  anns  gach 
àit. 

7  Agus  chual  Herod  an  Te- 
trarc  na  h-uile  nithe  a  rinn- 
eadh  leis :  agus  bha  e  an  im- 
cheist,  do  bhrìgh  gu'n  dubhradh 
le  cuid,  gu'n  robh  Eoin  air 
eirigh  o  na  marbhaibh  ; 

8  Agus  le  cuid,  gu'n  d'fhoill- 
sicheadh  Eiias ;  agus  le  cuid 
eile,  gu'n  robh  aon  do  na  sean 
fhàidhibh  air  èirigh  a  rìs. 

9  Agus  thubhairt  Herod, 
Thug  mise  an  ceann  do  Eoin  : 
ach  cò  e  am  fear  so  mu  'm  bheil 
mi  cluinntinn  a  leithid  so  do 
nithibh  ?  Agus  dh'iarr  e  f  haic- 
inn. 

10  Agus  air  pilltinn  do  na  h- 
abstolaibh,  dh'innis  iad  dha  gach 
ni  a  ririn  iad.  Agus  thug  e 
leis  iad,  agus  chaidh  e  fa  leth  gu 
àite  fàsail,  a  bhuineadh  do'n 
bhaile  d'an  goirear  Betsaida. 

11  Agus  an  uair  a  fhuair  an 
sluagh  fios  air,  lean  iad  e  :  agus 
ghabh  e  d'a  ionnsuidh  iad,  agus 
labhair  e  riu  mu  thimchioll 
rìoghachd  Dhe,  agus  leighis  e 
iadsan  aig  an  robh  feum  air  leigh- 
eas. 

12  Agus  an  uair  a  thòisich  an 
là  air  teireachdainn,  thàinig  an 
dà  fhear  dheug,  agus  thubhairt 
iad  ris,  Cuir  air  falbh  an  sluagh, 
chum  gu'n  tèid  iad  do  na  bailt- 
ibh  agus  do'n  lìr  mu'n  cuairt, 
agus  gu'n  gabh  iad  tàmh  agus 
gu'm  faigh  iad  biadh ;  oir  tha 
sinn  an  so  an  àite  fàsail. 

13  Ach  thubhairt  esan  riu, 
Thugaibh-sa  dhoibh  ni  r'a  ith- 
eadh.  Agus  thubhairt  iadsan, 
Cha'n  'eil   againn  tuilleadh  na 

cùig  builinnean  agus  dà  iasg: 
mur  tèid  sinn  agus  biadh  a 
cheannach  do'n  t-sluagh  so  uile. 

14  Oir  bha  iad  mu  thimchioll 
cùig  mìle  fear.  Agus  thubh- 
airt  e  r'a  dheisciobluibh,  Cuir- 
ibh  'nan  suidhe  iad,  leth-cheud 
anns  gach  cuideachd. 

15  Agus  rinn  iad  mar  sin, 
agus  chuir  ìad  'nan  suidhe  iad 
uile. 

16  Agus  ghabh  e  na  cùig 
builinnean  agus  an  dà  iasg, 
agus  air  amharc  suas  gu  nèamh, 
bheannaich  e  iad,  agus  bhris  e, 
agus  thug  e  d'a  dheisciobluibh 
iad  gu'n  cur  an  làthair  an 
t-sluaigh. 

17  Agus  dh'ith  iad,  agus  shàs- 
uicheadh  iad  uile:  agus  thogadh 
dà  chliabh  dheug  do  bhiadh 
briste,  a  bha  dh'f  huigheall  aca. 

18  Agus  thàrladh,  air  dha 
bhi  ri  ùrnuigh  fa  leth,  gu'n  robh 
a  dheisciobuil  maìlle  ris :  agus 
dh'fheòraich  e  dhiubh,  ag  ràdh, 
Cò  tha  an  sluagh  ag  ràdh  is 
mise  ? 

19  Fhreagair  iadsan  agus 
thubhairt  iad,  EoinBaiste:  ach 
tha  cuid  ag  ràdh  Elias  :  agus  cuid 
eile,  gu  bheil  aon  do  na  sean 
fhàidhibh  air  èirigh  a  rìs. 

20  Thubhairt  e  riu,  Ach  cò 
tha  sibhse  ag  ràdh  is  mi  ?  Agus 
fhreagair  Peadar,  agus  thubh- 
airt  e,  Crìosd  Dhè. 

21  Agus  air  dha  sparradh 
teann  a  thoirt  doibh,  dh'àithn  e 
gun  iad  a  dh'innseadh  so  do 
neach  sam  bith ; 

22  Ag  ràdh,  Gur  eigin  do 
Mhac  an  duine  mòran  fhulang, 
agus  a  bhi  air  a  dhiùltadh  leis  na 
seanairibh  agus  na  h-àrd-shag- 
artaibh,  agus  na  sgrìobhaichibh, 
agus  a  bhi  air  a  chur  gu  bàs, 
agus  air  a  thogail  suas  air  an 
treas  là. 

23  Agus  thubhairt  e  riu  uile, 
Ma's  àill  le  neach  air  bith  teachd 


a'm'  dhèigh-sa,  àicheadhadh  se  e 
fein,  agus  togadh  e  a  chrann- 
cèusaidh  gach  là,  agus  leanadh 
e  mise. 

24-  Oir  ge  b'e  neach  le'm 
b'àill  'anam  a  thèarnadh,  caill- 
idh  se  e :  ach  ge  b'e  neach  a 
chailleas  'anam  air  mo  sgàth-sa, 
saoraidh  esan  e. 

25  Oir  ciod  e  an  tairbhe  do 
dhuine,  ged  chosnadh  e  an 
saoghal  gu  h-iomlan,  agus  e  fèin 
a  chall,  no  bhi  air  a  sgrios  ? 

26  Oir  ge  b'e  neach  a  ghabh- 
as  nàire  dhìomsa  agus  do  m' 
bhriathraibh,  gabhaidh  Mac  an 
duine  nàire  dheth-san,  an  uaira 
thig  e  'na  ghlòir  fèin,  agus  an 
glòir  'Athar,  agus  nan  aingeal 
naomha. 

2?  Ach  a  ta  mise  ag  ràdh  ribh 
gu  fìrinneach,  gu  bheil  cuid 
'nan  seasamh  an  so,  nach  blais 
bàs,  gus  am  faic  iad  rioghachd 
Dhe'. 

28  Agus  thàrladh,  mu  thim- 
chioll  ochd  làithean  an  dèigh 
nam  briathra  so,  gu'n  d'thug  e 
leis  Peadar,  agus  Eoin,  agus 
Seumas,  agus  gu'n  deachaidh  e 
suas  gu  beinn  a  dhèanamh  ùrn- 
uigh. 

29  Agus  an  uair  a  bha  e  ri 
ùrnuigh,  bha  dreach  a  ghnuise 
air  atharrachadh,  agus  rinneadh 
'eudach  geal  agus  dealrach. 

30  Agus,  feuch,  bha  dithis 
fhear  a'  còmhradh  ris,  eadhon 
Maois  agus  Elias, 

31  A  nochdadh  ann  an  glòir, 
agus  a  bha  labhairt  m'  a  bhàs, 
a  bha  esan  gu  choimhlionadh 
ann  an  Ierusalem. 

32  Ach  bha  Peadar,  agus  iad- 
san  a  bha  maille  ris,  trom  'nan 
codal:  agus  an  uair  a  dhùisg 
iad,  chunnaic  iad  a  ghlòir,  agus 
an  dithis  fhear  a  bha  'nan  seas- 
amh  maille  ris. 

33  Agus  an  uair  a  bha  iadsan 
a'     dealachadh     ris,     thubhairt 

Peadar  ri  Iosa,  A  mhaighstir,  is 
maith  dhuinne  bhi  an  so;  agus 
dèanamaid  trì  pàilliuna,  aon 
duitse,  agus  aon  do  Mhaois,  ag- 
us  aon  do  Elias  ;  gun  fhios  aige 
ciod  a  bha  e  ag  ràdh. 

34  Am  feadh  a  bha  e  ag  ràdh 
so,  thàinig  neul,  agus  chuir  e 
sgàile  orra :  agus  ghabh  iad 
eagal  an  uair  a  bha  iad  a'  dol  a 
stigh  san  neul. 

35  Agus  thàinig  guth  as  an 
neul,  ag  ràdh,  Is  e  so  mo  Mhac 
gràdhach-sa;  eisdibh  ris. 

36  Agus  an  uair  a  rinneadh 
an  guth  so,  fhuaradh  Iosa  'na 
aonar  :  agus  dh'f  han  iadsan  'nan 
tosd,  agus  cha  d'innis  iad  do 
neach  air  bith  anns  na  làithibh 
sin  aon  ni  do  na  chunnaic  iad. 

37  Agus  thàrladh,  an  là  'na 
dhèigh  sin,  an  uair  a  thàinig  iad 
a  nuas  o'n  bheinn,  gu'n  do  thach- 
air  sluagh  mòr  air. 

38  Agus,  feuch,  ghlaodh  duine 
àraidh  do'n  t-sluagh,  ag  ràdh,  A 
mhaighstir,  tha  mi  a'  guidhe  ort, 
amhairc  air  mo  mhac,  oir  is  e 
m'  aon  duine  cloinne  e. 

39  Agus,  feuch,  a  ta  spiorad 
a'  breith  air,  agus  a  ta  e  gu  h- 
obann  ag  èigheach  ;  agus  a  ta  e 
'ga  tharruing  as  a  chèile,  air 
chor  as  gu  bheil  e  cur  cobhair  a 
mach,  agus  an  dèigh  a  chomh- 
bhruthadh  is  gann  a  dh'fhàgas 
se  e. 

40  Agus  ghuidh  mi  air  do 
dheisciobluibh  gu'n  cuireadh  iad 
a  mach  e,  agus  cha  b'urrainn 
iad. 

41  Agus  fhreagair  Iosa  agus 
thubhairt  e,  O  ghinealaich  mhì- 
chreidich  agus  f  hiair,  cia  fhad  a 
bhios  mi  maille  ribh,  agus  a 
dh'fhuilgeas  mi  sibh  ?  Thoir  an 
so  do  mhac. 

42  Agus  am  feadh  a  bha  e 
fathast  a'  teachd,  thilg  an 
deamhan  sìos  e,  agus  reub  se  e  .* 
agus  chronuìch  Iosa  an  spiorad 


neòghlan,  agus  shlànuich  e  an 
leanabh,  agus  thug  e  d'a  athair 
e. 

43  Agus  ghabh  iad  uamhas 
uile  ri  mòr-chumhachd  Dhè. 
Ach  air  dhoibh  uile  bhi  gabhail 
iongantais  ris  na  h-uile  nithibh 
a  rinn  Iosa,  thubhairt  e  r'a 
dheisciobluibh, 

44  Taisgibh  na  briathra  so 
ann  bhur  cluasaibh  :  oir  tha  Mac 
an  duine  gu  bhi  air  a  thoirt 
thairis  do  làmhaibh  dhaoine. 

45  Ach  cha  do  thuig  iadsan 
an  còmhradh  so,  agus  bha  e  fol- 
aichte  uatha,  air  chor  as  nach 
b'aithne  dhoibh  e :  agus  b'eagal- 
ach  leo  ceisd  a  chur  air  mu  thim- 
chioll  a'  chòmhraidh  so. 

46  An  sin  dh'èirich  deasboir- 
eachd  eatorra,  cò  aca  bu  mhò  a 
bhitheadh. 

47  Agus  air  do  Iosa  smuaint- 
ean  an  cridhe  fhaicinn,  ghabh  e 
leanabh,  agus  chuir  e  làimh  ris 
fe'in  e, 

48  Agus  thubhairt  e  riu,  Ge 
b'e  ghabhas  ris  an  leanabh  so 
ann  am  ainm-sa,  tha  e  a'  gabh- 
ail  riumsa :  agus  ge  b'e  neach  a 
ghabhas  riumsa,  tha  e  gabhail 
ris  an  Tì  a  chuir  uaith  mi :  oir  an 
neach  a's  lugha  'nur  measg-sa 
uile,  bithidh  esan  mòr. 

49  Agus  f  hreagair  Eoin,  agus 
thubhairt  e,  A  mhaighstir, 
chunnaic  sinne  duine  àraidh  a' 
tilgeadh  mach  dheamhan  a'  d'- 
ainm-sa ;  agus  bhac  sinn  e,  a 
chionn  nach  'eil  e  'gar  leantuinn- 
ne. 

50  Agus  thubhairt  Iosa  ris, 
Na  bacaibh  e :  oir  ge  b'e  nach 
'eil  'nar  n-aghaidh,  tha  e  leinn. 

51  A  nis  an  uair  a  choimh- 
lionadh  làithean  a  ghabhail  suas, 
shuidhich  e  a  ghnùis  chum  dol 
gu  lerusalem ; 

52  Agus  chuir  e  teachdairean 
roimh  a  ghnùis :  agus  dh'imich 
iad,  agus  chaidh  iad  a  steach  do 

bhaile  leis  na  Samaritanaich,  a 
dh'ulluchadh  air  a  shon-san. 

53  Agus  cha  do  ghabh  iadsan 
ris,  a  chionn  gu'n  robh  'aghaidh 
mar  gu'm  biodh  e  dol  gu  lerusa- 
lem. 

54>  Agus  an  uair  a  chunnaic 
a  dheisciobuil  Seumas  agus  Eoin 
so,  thubhairt  iad,  A  Thighearn, 
an  àill  leat  gu'n  abramaid  teine 
atheachd  a  nuas  o  nèamh,  agus 
an  losgadh,  eadhon  mar  a  rinn 
Elias  ? 

55  Ach  thionndaidh  esan  ag- 
us  chronuich  e  iad,  agus  thu- 
bhairt  e,  Cha'n  'eil  fhios  agaibh 
ciod  a'  ghnè  spioraid  d'am  bheil 
sibh : 

56  Oir  cha  d'thàinig  Mac  an 
duine  a  sgrios  anama  dhaoine, 
ach  g'an  saoradh.  Agus  chaidh 
iad  gu  baile  eile. 

57  Agus  thàrladh,  an  uair  a 
bha  iad  ag  imeachd  air  an  t- 
slighe,  gu'n  dubhairt  duine  àr- 
àidh  ris,  A  Thighearn,  leanaidh 
mise  thu  ge  b'e  àit  an  te'id  thu. 

58  Agus  thubhairt  losa  ris, 
Tha  tuiil  aig  na  sionnaich,  agus 
nid  aig  eunlaith  an  athair ;  ach 
cha'n  'eil  àit  aig  Mac  an  duine 
anns  an  cuir  e  a  cheann  fuidhe. 

59  Agus  thubhairt  e  ri  duine 
eile,  Lean  mise :  ach  thubhairt 
esan,  A  Thighearn,  leig  dhomh 
dol  air  tùs  agus  m'athair  adhlac. 

60  Ach  thubhairt  Iosa  ris, 
Leig  leis  na  mairbh  am  mairbh 
fèin  adhlac ;  ach  imich  thusa  ag- 
us  searmonaich  rìoghachd  Dhe'. 

61  Agas  thubhairt  neach  eile 
mar  an  ceudna,  A  Thighearn, 
leanaidh  mise  thu :  ach  Jeig 
dhomh  air  tìis  mo  chead  a  ghabh- 
ail  diubhsan  a  ta  aig  mo  thigh. 

62  Ach  thubhairt  Iosa  ris, 
Cha'n  'eil  neach  air  bith,  a 
chuireas  a  làmh  ris  a'  chrann- 
araidh,  agus  a  sheallas  'na 
dhèìgh,  iomchuidh  air  son  rìogh- 

\achd  Dhè. 

A  N  dèigh  nan  nithe  sin,  dh'- 
-*■*-  òrduich  an  Tighearna  mar 
an  ceudna  deichnear  agus  trì 
fichead  eile,  agus  chuir  e  lìon 
dithis  agus  dithis  roimh  a  ghnùis 
iad,  do  gach  baile,  agus  àit,  anns 
an  robh  e  fèin  gu  teachd. 

2  Air  an  aobhar  sin  thubhairt 
e  riu,  Tha  am  fogharadh  gu  fìr- 
inneach  mòr,  ach  a  ta  an  iuchd- 
oìbre  tearc :  guidhibh  uime  sin 
air  Tighearn  an  fhogharaidh, 
luchd-oibre  chur  a  mach  chum 
'fhogharaidh  fèin. 

3  Imichibh  :  feuch,  a  ta  mise 
'gur  cur  a  mach  mar  uain  am 
measg  mhadadh-alluidh. 

4  Na  giùlainibh  sporan,  no 
màla,  no  brògan ;  agus  na  beann- 
aichibh  do  neach  air  bith  san  t- 
slighe. 

5  Agus  ge  b'e  tigh  d'an  tèid 
sibh  a  steach,  abraibh  air  tùs, 
Sìth  do'n  tigh  so. 

6  Agus  ma  bhios  mac  na  sìthe 
an  siu  gabhaidh  bhur  sìth  còmh- 
naidh  air :  ach  mur  bi,  pillidh 
bhur  iìth  do  bhur  n-ionnsuidh 
fèin  a  ris. 

7  Agus  fanaibh  anns  an  tigh 
sin,  ag  itheadh  agus  ag  òl  nan 
nithe  a  bheirear  dhuibh :  oir  is 
airidh  an  t-oibriche  air  a  thuar- 
asdal.  Na  rachaibh  o  thigh  gu 
tigh. 

8  Agus  ge  b'e  baile  d'an  tèid 
sibh  a  steach,  agus  san  gabh  iad 
ribh,  ithibh  na  nithe  sin  a  chuir- 
eas  iad  'nur  iàthair. 

9  Agus  leighisibh  a'  mhuinn- 
tir  a  ta  euslan  ann,  agus  abraibh 
riu,  Tha  rìoghachd  Dhe  air 
teachd  am  fagus  duibh. 

10  Ach  ge  b'e  baile  d'an  tèid 
sibh  a  steach,  agus  nach  gabh 
iad  ribh,  air  dhuibh  dol  a  mach 
air  a  shràidibh,  abraibh, 

11  Eadhon  duslach  bhur  baile 
a  lean  ruinn,  tha  sinne  a'  glan- 
adh  dhinn  'nur  n-aghaidh-sa : 

gidheadh,  biodh  fhios  so  agaibh 
gu'n  do  dhruid  rìoghachd  Dhè 
ribh. 

12  Ach  a  ta  mise  ag  ràdh 
ribh,  gur  so-iomchaire  a  bhitheas 
e  do  Shodom  san  là  ud,  na  do'n 
bhaile  sin. 

13  Is  an-aoibhinn  duit,  a 
Chorasin  !  is  an-aoibhinn  duit, 
a  Bhetsaida  !  oir  nam  bitheadh 
na  h-oibre  cumhachdacb  a  rinn- 
eadh  annaibh-sa  air  an  dèanamh 
ann  an  Tirus  agus  ann  an  Si- 
don,  is  fad  o'n  a  dhèanadh  iad 
aithreachas,  'nan  suidhe  ann  an 
saic-eudach  agus  ann  an  luaith- 
re. 

14-  Ach  bithidh  e  ni  's  so- 
iomchaire  do  Thirus  agus  do 
Shidon  anns  a'  bhreitheanas,  na 
dhuibh-sa. 

15  Agus  thusa,  a  Chaper- 
naum,  a  ta  air  t'àrdachadh  gu 
nèamh,  tilgear  sìos  gu  h-ifrinn 
thu. 

16  Esan  a  dh'èisdeas  ribhse, 
èisdidh  e  rium-sa :  agus  esan  a 
dhiùltas  sibhse,  tha  e  ga  mo 
dhiùltadh-sa :  agus  an  neach  a 
dhiùltas  mise,  tha  e  a'  diùltadh 
an  Tì  a  chuir  uaith  mi. 

17  Agus  phili  an  deichnear 
agus  an  trì  fichead  le  gàirdeach- 
as,  ag  ràdh,  a  Thighearn,  a  ta 
na  deamhain  fèin  fo  smachd  ag- 
ainne  troimh  t'ainm-sa. 

18  Agus  thubhairt  e  riu, 
Chunnaic  mi  Satan,  mar  dheal- 
anach,  a'  tuiteam  o  nèamh. 

19  Feuch,  a  ta  mi  toirt  dhuibh 
cumhachd  saltairt  air  nathraich- 
ibh,  agus  air  scorpionaibh,  agus 
air  uile  neart  an  nàmhaid  ;  agus 
cha  ghoirtich  ni  air  bith  air  aon 
dòigh  sibh. 

20  Gidheadh  na  dèanaibh 
gàirdeachas  air  son  gu  bheil  na 
spioraid  fo  bhur  smachd ;  ach 
dèanaibh  gàirdeachas  air  son  gu 
bheil  bhur  n-ainmean  sgrìobhta 
anns  na  nèamhaibh. 


21  Anns  an  uair  sin  fe'in  rinn. 
Iosa  gàirdeachas  'na  spiorad,  ag- 
us  thubhairt  e,  Tha  mi  toirt 
buidheachais  duit,  O  Athair,  a 
Thighearn  nèimh  agus  talmh- 
ainn,  air  son  gu'n  d'fholaich  thu 
na  nithe  sin  o  dhaoinibh  glice 
agus  tuigseach,  agus  gu'n  d'- 
f  hoillsich  thu  iad  do  naoidhean- 
aibh :  seadh,  Athair,  oir  is  ann 
mar  sin  bu  toil  leatsa. 

22  Tha  na  h-uile  nithe  air  aa 
tabhairt  domh-sa  le  m'  Athair : 
agus  cha'n  aithne  do  neach  air 
bith  cò  e  am  Mac,  ach  do'n 
Athair  ;  no  cò  e  an  t-Athair  ach 
do'n  Mhac,  agus  an  neach  d'an 
àill  leis  a'  Mhac  fhoillseachadh. 

23  Agus  air  tionndadh  r'a 
dheisciobluibh,  thubhairt  e  riu 
an  uaignidheas,  Is  beannaichte 
na  sùilean  a  chi  na  nithe  ta 
sibhse  a'  faicinn : 

24  Oir  a  ta  mi  ag  ràdh  ribh, 
Gu'm  b'iomadh  fàidh  agus  rìgh, 
le'm  bu  mhiann  na  nithe  fhaic- 
inn  a  ta  sibhse  a'  faicinn,  agus 
nach  fac  iad ;  agus  na  nithe  a' 
chluinntinn,  a  ta  sibhse  a'  cluinn- 
tinn,  agus  nach  cual  iad. 

25  Agus,  feuch,  sheas  fear- 
lagha  àraidh  suas,  'ga  dhearbh- 
adh,  agus  ag  ràdh,  A  mhaigh- 
stir,  ciod  a  ni  mi  chum  gu 
sealbhaich  mi  a'  bheatha  mhair- 
eannach  ? 

26  Agus  thubhairt  e  ris,  Ciod 
a  tha  sgrìobhta  san  lagh  ?  cionn- 
us  a  leughas  tu  ? 

27  Agus  ag  freagairt  dasan, 
thubhairt  e,  Gràdhaichidh  tu  ara 
Tighearna  do  Dhia  le  d'uile 
chridhe,  agus  le  d'uile  anam,  ag- 
us  le  d'uile  neart,  agus  le  d'uiie 
inntinn;  agus  do  choimhears- 
nach  mar  thu  fein 

28  Agus  thubhairt  esan  ris, 
Is  ceart  a  f  hreagair  thu  :  dèan- 
sa  so,  agus  bithidh  tu  beò.  % 

29  Ach  air  dhasan  toil  a  bhi 
aige  e  fèin  fhìreanachadh,  thu-* 

K  % 

bhairt  e  ri  Iosa,  Agus  cò  e  mo 
choimhearsnach  ? 

30  Agus  fhreagair  Iosa,  agus 
thubhairt  e,  Chaidh  duine  àr- 
aidh  sìos  o  Ierusalem  gu  Iericho, 
agus  thuit  e  am  measg  luchd- 
reubainn,  agus  air  dhoibh  a 
rùsgadh,  agus  a  lotadh,  dh'im- 
ich  iad  rompa,  air  fhàgail-san 
doibh  leth-mharbh. 

31  Agus  thàrladh,  gu'n  d'im- 
ich  sagart  àraidh  sìos  air  an 
t-slighe  sin :  agus  an  uair  a 
chunnaic  se  e,  ghabh  e  seachad 
air  an  taobh  eile. 

32  Agus  mar  an  ceudna  air  do 
Lebhitheach  bhi  dlùth  do'n  ion- 
ad  sin,  thàinig  e  agus  dh'amh- 
airc  e  air,  agus  ghabh  e  seachad 
air  an  taobh  eile. 

33  Ach  air  do  Shamaritanach 
àraidh  bhi  gabhail  an  rathaid, 
thàinig  e  far  an  robh  esan  :  ag- 
us  an  uair  a  chunnaic  se  e, 
ghabh  e  truas  mòr  dheth, 

34  Agus  thàinig  e  d'a  ionn- 
suidh,  agus  cheangail  e  suas  a 
chreuchdan,  a'  dòrtadh  oiaidh 
agus  fìona  annta,  agus  chuir  e 
air  'ainmhidh  fèin  e,  agus  thug  e 
gu  tigh-òsda  e,  agus  ghabh  e 
cùram  dheth. 

35  Agus  air  an  là  màireach, 
'nuair  a  dh'fhalbh  e,  thug  e 
mach  dà  pheghinn  Romhanach, 
agus  thug  e  do  fhear  an  tigh- 
òsda  iad,  agus  thubhairt  e  ris, 
Gabh  cùram  dheth  ;  agus  ge  b'e 
ni  tuilleadh  a  chaitheas  tu,  an 
uair  a  philleas  mise  air  m'ais, 
dìolaidh  mi  dhuit  e. 

36  Cò  a  nis  do'n  triuir  so,  a 
shaoileas  tu,  bu  choimhearsnach 
dhasan  a  thuit  am  measg  an 
luchd-reubainn  ? 

37  Agus  thubhairt  esan,  An 
tì  a  rinn  tròcair  air.  An  sin 
thubhairt  Iosa  ris.  Imich  thusa, 
agus  dèan  mar  an  ceudna. 

38  Agus  ag  imeachd  dhoibh, 
chaidh   e   steach  do  bhaile  àr- 


aidh ;  agus  ghabh  bean  àraidh, 
d'am  b'ainm  Marta,  d'a  tigh  fèin  e. 

39  Agus  bha  piuthar  aice  d'an 
goirte  Muire,  a  shuidh  aig  cos- 
aibh  Iosa,  agus  a  bha  'g  èisd- 
eachd  'f  hocail. 

40  Ach  bha  Marta  air  a  ro- 
chùradh  le  mòran  frithealaidh, 
agus  air  seasamh  dh'  i  'nalàthair, 
thubhairt  i,  A  Thirheam,  nach 
'eil  suim  agad  gu'n  d'fhàg  mo 
phiuthar  mise  a'  m'  aonar  ri 
fritbealadh  ?  uime  sin  abair  rithe 
cuideachadh  leam. 

41  Agus  f  hreagair  Iosa,  agus 
thubhairt  e  rithe,  a  Mharta,  a 
Mharta,  tha  thusa  làn  cùraim, 
agus  dragha  mu  thimchioll  mòr- 
ain  do  nithibh  : 

42  Ach  a  ta  aon  ni  feumail. 
Agus  rinn  Muire  roghainn  do'n 
chuid  mhaith  sin,  nach  toirear 
uaipe. 

AGUS  thàrladh  air  dha  bhi 
-*■*-  ann  an  ionad  àraidh  ri  h- 
ùrnuigh,  'nuair  a  sguir  e,  gu'n 
dubhairt  neach  àraidh  d'a  dheis- 
ciobiuibh  ris,  A  Thighearna, 
teagaisg  dhuinne  ùrnuigh  a 
dhèanamh,  mar  a  theagaisg  £oin 
d'a  dheisciobluibh  fèin. 

2  Agus  thubhairt  e  riu,  'Nuair 
a  ni  sibh  ùrnuigh,  abraibh,  Ar 
n-Athair  a  ta  air  nèamh,  Gu 
naomhaichear  t'  ainm.  Thig- 
eadh  do  rìoghachd.  Dèanar  do 
thoill,  mar  air  nèamh,  gu  ma  h- 
amhluidh  sin  air  thalamh. 

3  Thoir  dhuinn  o  là  gu  là  ar 
n-aran  làthail. 

4  Agus  maith  dhuinn  ar  peac- 
anna :  oir  a  ta  sinne  fèin  a' 
maitheadh  do  gach  aon  air  am 
bheil  iiachan  againn.  Agus  na 
leig  ann  am  buaireadh  sinn,  ach 
saor  sinn  o'n  olc. 

5  Agus  thubhairt  e  riu,  Cò 
agaibh-sa  aig  am  bi  caraid,  agus 
a  thèid  d'a  iounsuidh  air  mheadh- 

on-oidhche,  agus  a  their  ris,  A 
charaid,  thoir  dhomh  trì  builinn- 
ean  air  iasachd; 

6  Oir  thàinig  caraid  dhomh 
a  m'  ionnsuidh  as  a  shlighe,  ag- 
us  cha  'n  'eil  ni  agam  a  chuireas 
mi  'na  làthair : 

7  Agus  gu'm  freagair  esan 
o'n  taobh  a  stigh  agus  gu'n  abair 
e,  Na  cuir  dragh  orm  :  tha  'n 
dorus  a  nis  air  a  dhùnadh,  agus 
tha  mo  chlann  maille  rium  san 
leabaidh ;  cha'n  f  haigh  mi  eirigh 
agus  an  toirt  duit. 

8  A  ta  mi  ag  ràdh  ribh,  Ged 
nach  èirich  e  agus  nach  toir  e 
dha,  air  son  gur  e  a  charaid  e ; 
gidheadh  air  son  a  liosdachd, 
èiridh  e  agus  bheir  e  dha  mheud 
as  a  ta  dh'uireasbhuìdh  air. 

9  Agus  a  ta  mise  ag  ràdh 
ribh,  larraibh,  agus  bbeirear 
dhuibh :  siribh,  agus  gheibh 
sibh ;  buailibh  an  dorus,  agus 
fosgailear  dhuibh. 

10  Oir  gach  neach  a  dh'iarras, 
glacaidh  e :  agus  an  tì  a  shireas, 
gheibh  e  :  agus  do'n  tì  a  bhuail- 
eas,  fosgailear. 

H  Ma  dh'iarras  mac  aran  air 
aon  neach  agaibh-sa  ta  'na  athair, 
an  toir  e  dha  clach  ?  no  ma 
dh'iarras  e  iasg,  an  toir  e  nath- 
air  dha  an  àit  èisg  ? 

12  No  ma  dh'iarras  e  ubh,  an 
toìr  e  scorpion  da  ? 

13  Air  an  aobhar  sin  ma's 
aithne  dhuibh-sa  a  ta  olc,  tiodh- 
lacan  maithe  a  thoirt  do  'ur 
cloinn,  nach  mòr  is  mò  na  sin 
a  bheir  bhur  n-Athair  nèamh- 
aidh  an  Spiorad  naomb  dhoibb- 
san  a  dh'iarras  air  e  ? 

14  Agus  bha  e  tilgeadh  a 
mach  deamhain,  agus  bha  e 
balbh.  Agus  air  dol  do'n  deamh- 
an  a  mach,  labhair  am  balbhan  ; 
agus  ghabh  an  sluagh  iongant- 
as. 

15  Ach  thubhairt  cuid  diubh, 
Is  ann  troimh  Bheelsebub  ceann- 


ard  nan  deamhan  a  ta  e  tilgeadh 
mach  dheamhan. 

16  Agus  dh'iarr  dream  eile 
dhiubh,  ga  dhearbhadh,  comhar 
air  o  nèamh. 

17  Ach  air  dhasan  an  smuaint- 
ean  a  thuigsinn,  thubhairt  e 
riu,  Gach  rìoghachd  a  ta  roinnte 
'na  h-aghaidh  fèin  fàsaichear  i ; 
agus  gach  tigh  a  ta  roinnte  'na 
aghaidh  fein,  tuitidh  e. 

18  Agus  ma  tha  Satan  mar  an 
ceudna  air  a  roinn  'na  aghaidh 
fein,  cionnus  a  sheasas  a  rìogh- 
achd  ?  oir  tha  sibhse  ag  ràdh, 
gu  bheil  mise  troimh  Bheelse- 
bub  a'  tilgeadh  a  mach  dheamh- 
an. 

19  Agus  ma  's  ann  troimh 
Bheelsebub  a  ta  mise  a'  tilgeadh 
mach  dheamhan,  cò  e  troimh  am 
bheil  bhur  clann-sa  'gan  tilg- 
eadh  mach  ?  uime  sin  bithidh 
iadsan  'nam  breitheamhnaibh 
oirbh. 

20  Ach  ma  's  ann  le  mèur  Dhè 
a  ta  mise  a'  tilgeadh  mach 
dheamhan,  tha  rìoghachd  Dhè, 
gun  teagamhj  air  teachd  oirbh- 
se. 

21  'Nuair  a  ghlèidheas  duine 
làidir  fo  armaibh  a  thalla  fein, 
tba  na  bhuineas  da  ann  an 
sìth. 

22  Ach  an  uair  a  thig  duine 
a's  treise  na  e,  agus  a  bheir  e 
buaidh  air,  bheir  e  uaith  'arm- 
achcì  uile  anns  an  robh  a  dhòigh, 
agus  roinnidh  e  a  chreach. 

23  An  neach  nach  'eil  leam-sa, 
tha  e  a'  m'  aghaidh ;  agus  an 
neach  nach  'eil  a'  cruinneachadh 
leam-sa,  sgapaidh  e. 

24  'Nuair  a  thèid  an  spiorad 
neòghlan  a  mach  à  duine,  imich- 
idh  e  troimh  ionadaibh  tiorma, 
ag  iarraidh  foise :  agus  an  uair 
nach  faigh  e  sin,  tbeir  e,  Pillidh 
mi  dh'ionnsuidh  mo  thighe  as  an 
d'  thàinig  mi. 

25  Agus     air    dha     teachd, 

gheibh  se  e  air  a  sguabadh  agus 
air  a  dhèanamh  maiseach. 

26  An  sin  imichidh  e,  agus 
bheir  e  leis  seachd  spioraid  eile 
a's  miosa  na  e  fèin ;  agus  air 
dhoibh  dol  a  steach,  gabhaidh 
iad  còmhnuidh  an  sin:  agus 
bithidh  deireadh  an  duine  sin 
ni's  miosa  na  a  thoiseach. 

27  Agus  an  uair  a  bha  e  labh- 
airt  nan  nithe  so,  thog  bean 
àraidh  do'n  t-sluagh  a  guth,  ag- 
us  thubhairt  i  ris,  Is  beannaichte 
a'  bhrù  a  ghiùlain  thu,  agus  na 
cìochan  a  dheoghail  thu. 

28  Ach  thubhairt  esan,  Is  mò 
gur  beannaichte  iadsan  a  dh'- 
èisdeas  ri  focal  Dè,  agus  a 
choimhideas  e. 

29  Agus  an  uair  a  chruinn- 
ich  an  sluagh  gu  tiugh  d'a  ionn- 
suidh,  thòisich  e  air  a  ràdh,  Is 
droch  ghinealach  so  .*  tha  iad 
ag  iarraidh  comhara ;  agus  cha 
toirear  comhara  dhoibh,  ach 
comhara  Ionais  an  fhàidh. 

30  Oir  mar  a  bha  Ionas  'na 
chomhara  do  mhuinntir  Ninebh- 
eh,  is  ann  mar  sin  mar  an  ceudna 
bhios  Mac  an  duine  do'n  ghin- 
ealach  so. 

31  Eiridh  ban-rìghinn  na  h- 
àirde  deas  suas  anns  a'  bhreith- 
eanas  maille  ri  daoinibh  a 
ghinealaich  so,  agus  dìtidh  i 
iad  :  oir  thàinig  ise  o  iomallaibh 
na  talmhainn,  a  dh'èisdeachd  ri 
gliocas  Sholaimh ;  agus,  feuch, 
a  ta  ni's  mò  na  Solamh  an  so. 

32  Eiridh  muinntir  Ninebheh 
suas  anns  a'  bhreitheanas  maille 
ris  a'  ghinealach  so,  agus  dìtidh 
iad  e  :  oir  rinn  iadsan  aithreach- 
as  le  searmoin  Ionais ;  agus, 
feuch,  a  ta  ni's  mò  na  Ionas  an  so. 

33  Cha  'n  'eil  neach  sam  bith, 
air  dha  coinneal  a  lasadh,  e 
chuireas  am  folach  i,  no  fo 
shoitheach ;  ach  ann  an  coinn- 
leir,  chum  gu'm  faic  an  dream  a 
thig  a  stigh  an  solus. 


34  Is  i  an  t-sùil  solus  a' 
chuirp  :  uime  sin  an  uair  a  bhios 
do  shùil  glan,  bithidh  do  chorp 
uile  làu  soluis :  ach  an  uair  a 
bhios  do  shùil  olc,  bithidh  do 
chorp  mar  an  ceudna  dorcha. 

35  Uime  sin  thoir  an  aire, 
nach  bi  an  solus  a  ta  annad  'na 
dhorchadas. 

36  Air  an  aobhar  sin  ma  bhith- 
eas  do  chorp  uile  soillseach,  gun 
chuid  sam  bith  dheth  dorcha, 
bithidh  e  soillseach  gu  h-iomlan, 
mar  an  uair  a  shoillsicheas  coinn- 
eal  thu  le  dealradh. 

37  Agus  a'  labhairt  dhasan, 
dh'iarr  Phairiseach  àraidh  air  a 
dhìnneir  a  ghabhail  maille  ris : 
agus  chaidh  e  stigh,  agus  sbuidh 
e  chum  bìdh. 

38  Agus  an  uair  a  chunnaic 
am  Phairiseach  sin,  b'ioghnadh 
leis  nach  d'ionnlaid  se  e  fèin 
roimh  a  dhìnneir. 

39  Agus  thubhairt  an  Tigh- 
earna  ris,  A  nis,  Phairiseacha, 
glanaidh  sibhse  an  taobh  a  muigh 
do'n  chupan  agus  do'n  mhèis  : 
ach  a  ta  'n  taobh  a  stigh  dhibh 
làn  do  reubainn  agus  do  aingidh- 
eachd. 

40  Amadana,  an  tì  a  rinn  an 
ni  a  ta  'n  taobh  a  muigh,  nach 
do  rinn  e  an  ni  a  ta  'n  taobh  a 
stigh  mar  an  ceudna  ? 

41  Ach  thugaibh  uaibh  dèirc 
do  na  nithibh  a  ta  agaibh :  ag- 
us,  feuch,  a  ta  na  h-uile  nithe 
glan  duibh. 

42  Ach  is  an-aoibhinn  duibh, 
Phairiseacha :  oir  a  ta  sibh  a' 
toirt  deachaimh  à  mionnt,  agus 
à  rù,  agus  as  gach  uile  ghnè 
luibhean,  agus  a'  gabhail  thair- 
is  air  breitheanas  agus  air  gràdh 
Dhè :  bu  chòir  dhuibh  iad  so  a 
dhèanamh,  agus  gun  iad  sud 
fhàgail  gun  dèanamh. 

43  ls  an-aoibhinn  duibh, 
Phairiseacha :  oir  is  ionmhuinn 
leibh    na    ceud  àiteacha-suidhe 

anns  na  sionagogaibh,  agus  fàilte 
fhaotainn  air  na  margaibh. 

44  Is  an-aoibhinn  duibh,  a 
sgriobbaichean  agus  Phairis- 
eacha,  a  chealgairean  :  oir  a  ta 
sibh  mar  uaighean  nach  faicear, 
agus  do  nach  toir  na  daoine  a  ta 
'g  imeachd  thairis  orra,  an  aire. 

45  Agus  fhreagair  duine  àr- 
aidh  do'n  luchd-lagha,  agus 
thubhairt  e  ris,  A  mhaighstir,  Je 
so  a  labhairt,  tha  thu  toirt  mas- 
laidh  dhuinne  mar  an  ceudna. 

46  Agus  thubhairt  esan,  Is 
an-aoibhinn  dhuibh-sa  mar  an 
ceudna,  a  luchd-lagha  :  oir  a  ta 
sibh  a'  cur  uallacha  troma  do 
ghiùlan  air  daoinibh,  agus  cha 
bhean  sibh  fèin  ris  na  h-uallaich- 
ibh  le  h-aon  do  bhur  mèuraibh. 

47  Is  an-aoibhinn  duibh :  oir 
a  ta  sibh  a'  togail  àitean-adh- 
laic  nam  fàidhean,  agus  is  iad 
bhur  n-aithriche  a  mharbh  iad. 

48  Gu  deimhin  a  ta  sibh  a' 
toirt  fìanuis  gu  bheil  sibh  ag 
aontachadh  le  gnìomharaibh 
bhur  n-aithriche :  oir  mharbh 
iadsan  gu  deimhin  iad,  agus  a  ta 
sibhse  a  togail  an  àitean-adh- 
laic. 

49  Air  an  aobhar  sin  thubh- 
airt  gliocas  De,  cuiridh  mise 
fàìdhean,  agus  abstoil  d'an  ionn- 
suìdh,  agus  cuid  diubh  marbh- 
aidh  iad,  agus  cuid  eile  geur- 
leanaidh  iad: 

50  Chum  gu'n  agrar  air  a' 
ghinealach  so  fuil  nam  fàidhean 
uile  a  dhòirteadh  o  thoiseach  an 
domhain ; 

51  O  fhuil  Abeil  gu  fuil 
Shachariais,  a  mhilleadh  eadar 
an  altair  agus  an  teampull:  gu 
deimhin  a  ta  mi  ag  ràdh  ribh, 
gu'n  agrar  i  air  a'  ghinealach 
so. 

52  Is  an-aoibhinn  duibh,  a 
luchd-lagha :  oir  thug  sibh  air 
falbh  iuchair  an  eòlais :  cha 
deachaidh    sibh    fèin  a   steach, 


agus  an  dream  a  bha  dol  a  steach, 
bhac  sibh  iad. 

53  Agus  an  uair  a  bha  e  iabh- 
airt  nan  nithe  so  riu,  thòisich 
na  sgrìobhaichean  agus  na  Phair- 
iiìch  air  a  chur  thuige  gu  dian, 
agus  a  tharruing  gu  labhairt  air 
mòran  do  nithibh : 

54  A'  dèanamh  feall-aire  air, 
agus  ag  iarraidh  ni  èigin  a  ghlac- 
adh  as  a  bheul,  chum  gu'm 
biodh  cùis-dhìtidh  aca  'na  agh- 
aidh. 

A  NNS  an  àm  sin,  an  uair  a 
■Q-  bha  sluagh  gun  àireamh  air 
cruinneachadh,  ionnus  gu'n  robh 
iad  a'  saltairt  air  a  chèile,  thòis- 
ich  e  air  a  ràdh  r'a  dheisciob- 
luibh  fèin,  Roimh  gach  ni  bith- 
ibh  air  bhur  faicill  o  thaois 
ghoirt  nam  Phairiseach,  eadhon 
cealgaireachd. 

2  Oir  cha'n  'eil  ni  air  bith 
foluichte,  nach  foillsichear;  no 
uaigneach,  air  nach  faighear 
fios. 

3  Air  an  aobhar  sin  ge  b'e  ni 
a  labhair  sibh  san  dorchadas, 
cluinnear  e  san  t-solus :  agus 
an  ni  a  labhair  sìbh  sa'  chluais 
an  seòmraichibh  uaigneach, 
gairmear  e  air  muliach  nan 
tighean. 

4  Agus  a  ta  mi  ag  ràdh  ribhse, 
mo  chàirde,  Na  biodh  eagal 
oirbh  roimh  'n  mhuinntir  sin  a 
mharbhas  an  corp,  agus  'na 
dhèigh  sin  aig  nach  'eil  ni  tuiil- 
eadh  dh'fheudas  iad  a  dhèan- 
amh  : 

5  Ach  nochdaidh  mi  dhuibh 
cò  e  roimh  an  còir  dhuibh  eagal 
a  bhi  oirbh :  Biodh  eagal  an 
Tì  ud  oirbh,  aig  am  bheil  cumh- 
achd,  an  dèigh  neach  a  mharbh- 
adh,  a  thilgeadh  do  ifrinn ; 
seadh,  a  ta  mi  ag  ràdh  rìbh, 
Biodh  eagal  an  Tì  so  oirbh. 

6  Nach  'eil  cùisr  gealbhoinn 

air  an  reiceadh  air  dhà  fheoir- 
ling,  agus  cha'n  'eil  aon  diubh 
air  dhearmad  am  fìanuis  Dè  ? 

7  Ach  a  ta  eadhon  fuilteine 
bhur  cinn  uile  air  an  àireamh. 
Uime  sin  na  biodh  eagal  oirbh  : 
is  feàrr  sibhse  na  mòran  ghealbh- 
onn. 

8  Agus  a  ta  mise  ag  ràdh 
ribh,  Ge  b'e  neach  a  dh'aidich- 
eas  mise  am  fianuis  dhaoine, 
aidichidh  Mac  an  duine  esan 
mar  an  ceudna  an  làthair  aingle 
Dhè: 

9  Ach  ge  b'e  neach  a  dh'- 
àicheadhas  mise  am  fianuis 
dhacine,  àicheadhar  esan  am 
fianuis  aingle  Dhe. 

10  Agus  ge  b'e  neach  a  labh- 
ras  focal  an  aghaidh  Mhic  an 
duine,  maithear  dhae:  ach  do'n 
tì  a  labhras  toibheum  an  agh- 
aidh  an  Spioraid  naoimh,  cha 
toirear  maitheanas. 

11  Agus  an  uair  a  bheir  iad 
sibh  chum  nan  sionagog,  agus 
nan  uachdaran,  agus  nan  daoine 
cumhachdach,  na  biodh  e  'na 
ro^chùram  oirbh  cionnus  no 
ciod  a  fhreagras  sibh,  no  ciod 
a  their  sibh : 

12  Oir  teagaisgidh  an  Spior- 
ad  naomh  dhuibh  anns  an  uair 
sin  fèin  na  nithe  a's  còir  dhuibh 
a  ràdh. 

13  Agus  thubhaìrt  neach  àr- 
aidh  do'n  t-sluagh  ris,  A  mhaigh- 
stir,  abair  ri  m'  bhràthair  an 
oighrenchd  a  roinn  rium. 

14  Agus  thubhairt  e  ris,  A 
dhuine,  cò  a  chuir  mise  a'm' 
bhreitheamh,  no  a'  m'  fhear- 
roinn  os  bhur  ceann  ? 

1.5  Agus  thubhairt  e  riu, 
Thugaibh  an  aire,  agus  glèidh- 
ibh  sibh  fein  o  shannt :  oir  cha'n 
ann  am  mòr-phailteas  nan  nithe 
ta  e  sealbhachadh  tha  beatha 
an  duine. 

16  Agus  labhair  e  cosamh- 
lachd  riu,  ag  ràdh,  Thug  fear- 


ann  duine  shaoibhir  àraidh  bàrr 
pailte  uaith  : 

17  Agus  smuainich  e  ann 
fein,  ag  ràdh,  Ciod  a  ni  mi,  a 
chionn  nach  'eil  agam  àit  anns 
an  cruinnich  mi  mo  thoraidh  ? 

18  Agus  thubhairt  e,  Ni  mi 
so :  leagaidh  mi  mo  shaibhlean, 
agus  togaidh  mi  saibhlean  a's 
mò  ;  agus  cruinnichidh  mi  annta 
sin  mo  thoraidh  uile,  agus  mo 
mhaoin. 

19  Agus  their  mi  ri  m'  an- 
am,  Anam,  a  ta  agad  mòran  do 
nithibh  maithe  air  an  tasgaidh 
fa  chomhair  mòrain  bhliadh- 
nacha ;  gabh  fois,  ith,  òl,  agus 
bi  subhach. 

20  Ach  thubhairt  Dia  ris, 
Amadain,  air  an  oidhche  so 
fein  iarrar  t'anam  uait :  an  sin 
cò  dha  a  bhuineas  na  nithe  sin  a 
dh'ulluich  thu  ? 

21  Is  ann  mar  sin  a  ta  an  tì 
a  thaisgeas  ionmhas  dha  fe'in, 
agus  nach  'eil  saoibhir  a  thaobh 
Dhè. 

22  Agus  thubhairt  e  r'  a  dheis- 
ciobluibh,  Uime  sin  a  ta  mise  ag 
ràdh  ribh,  na  biodh  ro-chùram 
oirbh  mu  thimchioll  bhur  beatha, 
ciod  a  dh'itheas  sibh ;  no  mu 
thimchioll  bhur  cuirp,  ciod  a 
chuireas  sibh  umaibh. 

23  Is  mò  a'  bheatha  na  'm 
biadh,  agus  an  corp  na  'n  t-eud- 
ach. 

24  Thugaibh  fa'near  na  fith- 
ich  :  oir  cha'n  'eil  iadsan  a'  cur 
no  buain ;  cha  'n  'eil  aca  tigh- 
tasgaidh  no  sabhal ;  agus  a  ta 
Dia  'gam  beathachadh  :  Cia  mòr 
is  feàrr  sibhse  na  'n  eunlaith  ? 

25  Agus  cò  agaibh-sa,  le  ro- 
chùram,  is  urrainn  aon  làmh- 
choille  a  chur  r'a  àirde  fèin  ? 

26  Mur  'eil  sibh  uime  sin 
comasach  air  an  ni  a's  lugha  a 
dhèanamh,  c'ar  son  a  ta  sibh  ro- 
chùramach  mu  nithibh  eile  ? 

i     27  Thugaibh  fa'near  na  liligh- 

ean,  cionnus  a  ta  iad  a'  fàs : 
cha'n  'eil  iad  a'  saoithreachadh, 
no  a'  snìomh  :  gidheadh  a  ta  mi 
ag  ràdh  ribh,  nach  robh  Solamh 
fèin  'na  ghlòir  uile,  air  a  sgead- 
achadh  mar  aon  diubh  so. 

28  Agus  ma  tha  Dia  mar  sin 
a'  sgeadachadh  an  fheoir,  a  ta 
'n  diugh  sa'  mhachair,  agus  am 
màireach  air  a  thilgeadh  san 
amhuinn ;  nach  mòr  is  mò  a 
sgeadaicheas  e  sibhse,  O  dhaoine 
air  bheag  creidimh  ? 

29  Uime  sin  na  iarraibh-sa 
ciod  a  dh'itheas  sibh,  no  ciod  a 
dh'òlas  sibh,  agus  na  bithibh 
amharusach. 

30  Oir  na  nithe  so  uile  ta 
Cinnich  an  t-saoghail  ag  iarr- 
aidh  :  ach  a  ta  fhios  aig  bhur  n- 
Athair-sa  gu  bheil  feum  agaibh 
air  na  nithibh  sin. 

31  Ach  iarraibh-sa  rìoghachd 
Dhè,  agus  cuirear  na  nithe  so 
uile  ribh. 

32  Na  biodh  eagal  ort,  a 
threud  bhig ;  oir  is  e  deadh 
thoil  bhur  n-Àthar  an  rìoghachd 
a  thoirt  duibh. 

33  Reicibh  nabheil  agaibh,  ag- 
us  thugaibh  deirc  uaibh  :  dèan- 
aibh  dhuibh  fèin  sporain  nach  fàs 
sean,  ionmhas  nach  teirig  anns 
na  nèamhaibh,  far  nach  tig  gad- 
uiche  am  fagus,  agus  nach  truaill 
an  reudan. 

34  Oir  ge  b'e  àit  am  bheil 
bhur  n-ionmhas,  an  sin  bithidh 
bhur  cridhe  mar  an  ceudna. 

35  Biodh  bhur  leasraidh  crios- 
iaichte  mu'n  cuairt,  agus  bhur 
lòchrain  air  an  lasadh; 

36  Agus  sibh  fèin  cosmhuil  ri 
daoinibh  a  ta  feitheamh  an 
Tighearna,  'nuair  a  philleas  e 
o'n  phòsadh ;  chum  air  dha 
teachd  agus  bualadh,  gu'n  grad- 
f  hosgail  iad  dha. 

37  Is  beannaichte  na  seirbh- 
isich  sin,  a  gheibh  an  Tighearna, 
nuair   a   thig   e,    ri   faire  :      gii, 


deimhin  a  ta  mi  ag  ràdh  ribb, 
gu'n  crioslaich  se  e  fèin  mu'n 
cuairt,  agus  gu'n  cuir  e  'nan 
suidhe  iad  chum  bìdh,  agus  gu'n 
tig  e  mach  agus  gu'n  dèan  e 
frithealadh  dhoibb. 

38  Agus  ma  thig  e  san  dara 
faire,  no  ma  thig  e  san  treas 
faire,  agus  gu'm  faigh  e  iad  mar 
sin,  is  beannaichte  na  seirbhis- 
ich  sin. 

39  Agus  biodh  cinnt  agaibh 
air  so,  nam  biodh  fhios  aig  fear 
an  tighe  cia  an  uair  anns  an 
tigeadh  an  gaduiche,  gu'n  dèan- 
adh  e  faire,  agus  nach  fuilgeadh 
e  a  thigh  a  bhi  air  a  tholladh 
troimh. 

40  Bithibh-sa  uime  sin  deas 
mar  an  ceudna  :  oir  thig  Mac  an 
duine  'nuair  nach  saoil  sibh. 

41  Agus'  thubhairt  Peadar 
ris,  A  Thighearn,  an  ann  ruinne 
a  ta  thu  labhairt  a'  chosamhlachd 
so,  no  ris  gach  uile  ? 

42  Agus  thubhairt  an  Tigh- 
earn,  Cò  e  uime  sin  an  stiùbh- 
ard  fìrinneach  agus  glic  sin, 
a  chuireas  a  Thighearn  os 
ceann  a  theaghlaich,  a  thoirt 
doibh  an  cuibhrinn  bìdh  'na  àm 
fèin  ? 

43  Is  beannaichte  an  seirbh- 
iseach  sin,  a  gheibh  a  Thigh- 
earn,  an  uair  a  thig  e,  a'  dèan- 
amh  mar  sin. 

44  Gu  fìrinneach  a  ta  mi  ag 
ràdh  ribh,  gu'n  cuir  se  e  os 
ceann  na  bheil  aige. 

45  Ach  ma  their  an  seirbhis- 
each  sin  'na  chridhe,  Tha  mo 
Thighearn  a'  cur  dàile  'na 
theachd  ;  agus  ma  thòìsicheas  e 
air  na  h-òglaich  agus  na  banog- 
laich  a  bhualadh,  agus  itheadh, 
agus  òl,  agus  a  bhi  air  mhisg : 

46  Thig  Tighearn  an  t- 
seirbhisicb  sin  ann  an  là  nach 
'eil  sùil  aige  ris,  agus  ann  an 
uair  nach  fios  da,  agus  gearraidh 
e  'na  bhloighdibh   e,  agus  bheir 

e  a  chuibhrionn  da  maille  ris  na 
mì-chreidich. 

47  Agus  an  seirbhiseach  sin 
d'am  b'aithne  toil  a  mhaighstir, 
agus  nach  d'ulluich  e  fèin,  agus 
nach  d'rinn  a  rèir  a  thoile, 
buailear  e  le  mòran  bhuillean. 

48  Ach  an  ti  do  nach  b'aithne, 
agus  a  rinn  nithe  a  b'airidh  air 
buillibh,  buailear  esan  le  beagan 
do  bhuillibh.  Oir  gach  neach 
d'an  d'thugadh  mòran,  iarrar 
mòran  uaith  :  agus  ge  b'e  ri  'n 
d'earbadh  mòran,  iarrar  an  tuill- 
eadh  air. 

49  Thàinig  mise  a  chur  teine 
air  an  talamh,  agus  ciod  is  àill 
leam,  ma  ta  e  cheana  air  fhad- 
adh. 

50  Ach  a  ta  baisteadh  agam 
ri  bhi  air  mo  bhaisteadh  leis,  ag- 
us  cionnus  a  ta  mi  air  mo  theann- 
adh  gus  an  coimhlionar  e  ! 

51  Am  bheil  sibh  a'  saoilsinn 
gu'n  d'thàinig  mise  a  thoirt 
sìthe  air  an  talamh  ?  ni  h-eadh, 
a  ta  mi  ag  ràdh  ribh,  ach  aimh- 
reit. 

52  Oir  bithidh  à  so  suas  cùig- 
near  an  aon  tigh  air  an  roinn, 
triuir  an  aghaidh  dithis,  agus 
dithis  an  aghaidh  triuir. 

53  Bithidh  an  t-athair  air  a 
roinn  an  aghaidh  a'  mhic,  agus 
am  mac  an  aghaidh  an  athar ; 
a'  mhàthair  an  aghaidh  na  nigh- 
inn,  agus  an  nighean  an  agh- 
aidh  na  màthar  ;  a'  mhàthair- 
cheile  an  aghaidh  mnà  a  mic, 
agus  bean  a'  mhic  an  aghaidh  a 
màthar-chèile. 

54  Agus  thubhairt  e  mar  an 
ceudna  ris  an  t-sluagh,  'Nuair 
a  chi  sibh  neul  ag  èirigh  san 
àird  an  iar,  air  ball  their  sibh, 
A  ta  fras  a'  teachd ;  agus  a  ta 
e  mar  sin. 

55  Agus  an  uair  a  chi  sibh  a' 
ghaoth  à  deas  a'  sèideadh,  their 
sibh,  Bithidh  teas  arm ;  agus  a 
ta  e  tachairt. 


56  A  chealgairean,  is  aithne 
dhuibh  breth  a  thoirt  air  agh- 
aidh  nan  speur,  agus  na  tal- 
mhainn  ;  ach  cionnus  nach  'eil 
sibha'toirtbrethairan  aimsirso? 

57  Agus  c'ar  son  nach  'eil 
sibh  eadhon  uaibh  fe'in  a'  breith- 
neachadh  an  ni  sin  a  ta  ceart  ? 

53  'Nuair  a  thèid  thu  mailie 
ri  d'  eascaraid  chum  an  uachd- 
arain,  dèan  dìchioll  san  t-slighe 
air  bhi  air  do  shaoradh  uaith ; 
air  eagal  gu'n  tarruing  e  chum 
a'  bhreitheimh  thu,  agus  gu'n 
toir  am  breitheamh  thairis  do'n 
mhaor  thu,  agus  gu'n  tilg  am 
maor  am  prìosan  thu. 

59  A  ta  mi  ag  ràdh  riut,  nach 
tèid  thu  mach  as  a  sin,  gus  an 
ìoc  thu  eadhon  a'  pheighinn 
dheireannach. 

\  GUS  bha  làthair  san  àm 
■f*-  sin  daoine  àraidh  a  dh'- 
innis  dha  mu  thimchioll  nan 
Galilèach,  muinntir  a  mheasg 
Pilat  am  fuil  maille  r'an  ìobairt- 
ibh. 

2  Agus  fhreagair  Iosa  agus 
thubhairt  e  riu,  Am  bheil  sibh 
a'  saoilsinn  gu'n  robh  na  Gali- 
leaich  sin  'nam  peacaich  ni's 
mò  na  na  Galilèaich  uile,  air 
son  gu'n  d'fhulaing  iad  a  leithid 
so  ? 

3  Ni  h-eadh,  a  ta  mi  ag  ràdh 
ribh  :  ach  mur  dèan  sibhse  aith- 
reachas,  sgriosar  sibh  uile  mar 
an  ceudna. 

4  No  na  h-ochd  fir  dheug  sin 
air  an  do  thuit  an  tùr  ann  an 
Siloam,  agus  a  mharbh  iad,  an 
saoil  sibh  gu'n  robh  iadsan  'nam 
peacaich  os  ceann  nan  uile 
dhaoine  a  bha  'nan  còmhnuidh 
an  Ierusalem  ? 

5  Ni  h-eadh,  a  ta  mi  ag  ràdh 
ribh :  ach  mur  dèan  sibhse 
aithreachas,  sgriosar  sibh  uile 
mar  an  ceudna. 

8  Labhair  e  mar  an  ceudna 
an  cosamhlachd  so:  Bha  aig 
duine  àraidh  crann-fìge  suidh- 
ichte  'na  ghàradh  fìona :  agus 
thàinig  e  ag  iarraidh  toraidh 
air,  agus  cha  d'fhuair  e. 

7  Àn  sin  thubhairt  e  ris  a' 
ghàradair,  Feuch,  a  ta  mi  rè 
thrì  bliadhna  a'  teachd  a  dh'- 
iarraidh  toraidh  air  a'  chrann- 
fhìge  so,  agus  cha'n  'eil  mi  faot- 
ainn  a  bheag:  geàrr  sìos  e, 
c'  ar  son  a  ta  e  fàsachadh  an 
talmhainn  ? 

8  Agus  fhreagair  esan  agus 
thubhairt  e  ris,  À  Thighearna, 
leig  leis  air  a'  bhliadhna  so  mar 
an  ceudna,  gus  an  cladhaich  mi 
m'  a  thimchioll,  agus  gu'n  cuir 
mi  aolach  m'a  bhun : 

9  Agus  ma  ghiùlaineas  e  tor- 
adh,  is  maith  sin :  aeh  mar 
giùlain,  'na  dhèigh  sin  gearr- 
aidh  tu  sìos  e. 

10  Agus  bha  e  a'  teagasg  an 
aon  do  na  sionagogaibh  air  an 
t-sàhaid. 

11  Agus,  feuch,  bha  bean 
àraidh  a  làthair  aig  an  robh 
spiorad  anmhuinneachd  rè  ochd 
bliadhna  deug,  agus  bha  i  air  a 
cromadh  ri  chèile,  agus  gun 
chomas  aice  air  chor  sam  bith  i 
fèin  a  dhìreachadh. 

12  Agus  an  uair  a  chunnaic 
losa  i,  ghairm  e  d'a  ionnsuidh  i, 
agus  thubhairt  e  rithe,  A  bhean, 
tha  thu  air  d'  fhuasgladh  o  d' 
anmhuinneachd, 

13  Agus  chuir  e  a  làmhan 
oirre ;  agus  air  ball  rinneadh 
dìreach  i,  agus  thug  i  glòir  do 
Dhia. 

14  Agus  fhreagair  uachdaran 
na  sionagoig,  agus  e  làn  do  f  heirg 
air  son  gu'n  d'rinn  Iosa  leigh- 
eas  air  là  na  sàbaid,  agus  thubh- 
airt  e  ris  an  t-sluagh,  Tha  sè 
làithean  anns  an  còir  obair  a 
dhèanamh :  orra  so  air  an  aobhar 
sin  thigibhj  agus  bithibh  air  bhur 


leigheas,  agus  na  b'ann  air  là  na 
sàhaid. 

15  An  sin  fhreagair  an  Tigh- 
earn  e,  agus  thubhairt  e,  A 
chealgair,  nach  fuasgail  gach 
aon  agaibh  a  dhamh  no  'asal 
o'n  phrasaich,  agus  nach  toir  e 
gu  uisge  e  air  là  na  sàbaid  ? 

16  Agus  nach  bu  chòir  a' 
bhean  so,  a  ta  'na  nighinn  do 
Abraham,  a  cheangail  Satan  a 
nis  rè  ochd  bliadhna  deug,  a  bhi 
air  a  fuasgladh  o'  n  chuibhreach 
so  air  là  na  sàbaid  ? 

17  Agus  an  uair  a  thubhairt 
e  na  nithe  sin,  chuireadh  a 
naimhdean  uile  gu  nàire :  ach 
rinn  an  sluagh  uile  gàirdeachas, 
air  son  nan  uile  nithe  glòrmhor 
a  rinneadh  leis. 

18  An  sin  thubhairt  e,  Cò  ris 
a  ta  rìoghachd  Dhe  cosmhuil  ? 
agus  cò  ris  a  shamhlaicheas  mi  i  ? 

19  Tha  i  cosmhuil  ri  gràinne 
do  shìol  mustaird,  a  ghabh  duine, 
agus  a  chuir  e  'na  ghàradh  :  ag- 
us  dh'fhàs  e,  agus  rinneadh 
craobh  mhòr  dheth  ;  agus  rinn 
eunlaith  an  athair  nid  'na  geug- 
aibh. 

20  Agus  thubhairt  e  a  rìs, 
Cò  ris  a  shamhlaicheas  mi  rìogh- 
achd  Dhè? 

21  Tha  i  cosmhuil  ri  taois 
ghoirt,  a  ghabh  bean  agus  a  dh'- 
fholaich  i  an  trì  tomhasaibh 
mine,  gus  an  do  ghoirticheadh 
an  t-iomlan. 

22  Agus  chaidh  e  troimh  gach 
caithir  agus  baile  beag,  a'  teag- 
asg,  agus  a'  gabhail  na  slighe  gu 
Ierusalem. 

23  An  sin  thuhhairt  neach 
àraidh  ris,  A  Thighearn,  an 
tearc  iad  a  shaorar  ?  Agus 
thubhairt  esan  riu, 

24  Dèanaibh  spairn  chruaidh 
gu  dol  a  stigh  air  a'  gheata 
chumhann  :  oir  a  ta  mi  ag  ràdh 
ribh,  gu'n  iarr  mòran  dol  a  stigh, 
asrus  nach  urrainn  iad. 

25  O  'n  uaìr  a  dh'eireas  fear 
an  tighe,  agus  a  dhùineas  e  'n 
dorus,  agus  a  thòisicheas  sibhse 
air  seasamh  a  muigh,  agus  an 
dorus  a  bhualadh,  ag  ràdh,  A 
Thighearn,  a  Thighearn,  fosg- 
ail  duinn  :  agus  air  dhasan  freag- 
airt  their  e  ribh,  Cha'n  aithne 
dhomh  sibh,  cò  as  a  ta  sibh  : 

26  An  sin  tòisichidh  sibh  air  a 
ràdh,  Dh'ith  sinn  agus  dh'òl 
sinn  a'  d'  làthair,  agus  theagaisg 
thu  'nar  sràidibh. 

27  Ach  their  esan,  A  ta  mi 
ag  ràdh  ribh,  cha'n  aithne  dhomh 
sibh,  cò  as  a  ta  sibh  ;  imichibh 
uam  uile,  a  luchd-dèanamh  na 
h-eucorach. 

28  An  sin  bithidh  gul  agus 
gìosgan  fhiacal,  an  uair  a  chì 
sibh  Abraham,  agus  Isaac,  agus 
Iacob,  agus  na  fàidhean  uile 
ann  an  rìoghachd  Dhè,  agus 
sibh  fèin  air  bhur  tilgeadh  a 
mach. 

29  Agus  thig  iad  o'n  àird  an 
ear,  agus  o'n  àird  an  iar,  agus 
o'n  àirde  tuath  agus  deas,  agus 
suidhidh  iad  ann  an  rìoghachd 
Dhe'. 

30  Agus,  feuch,  a  ta  daoine 
air  dheireadh  a  bhitheas  air 
thoiseach,  agus  air  thoiseach  a 
hhitheas  air  dheireadh. 

31  Air  an  \k  sin  fèin  thàinig 
Phairisich  àraidh  d'a  ionnsuidh, 
ag  ràdh  ris,  Gabh  a  mach  agus 
ìmich  à  so:  oir  tha  toil  aig  He- 
rod  do  mharhhadh. 

32  Agus  thubhairt  e  riu,  Im- 
ichibh  agus  innsibh  do'n  t-sionn- 
ach  sin,  Feuch,  a  ta  mi  tilgeadh 
mach  dheamhan,  agus  a  ta  mi 
dèanamh  leigheas  an  diugh,  ag- 
us  am  màireaeh,  agus  air  an  treas 
là  bithidh  mi  air  mo  dhèanamh 
foirfe. 

33  Gidheadh,  is  èigin  domh 
imeachd  an  diugh  agus  am  màir- 
each,  agus  an  là  'na  dhèigh  sin : 
oir  cha'n  fheud  e  bhi  gu'n  cuir- 


ear  fàìdhgu  bàs  a  mach  à  leru- 
salem. 

34  A  Ierusalem,  a  lerusalem, 
a  mharbhas  na  fàidhean,  agus 
a  chlachas  an  dream  a  chuirear 
a  d'ionnsuidh  :  cia  minic  a  b'àill 
leam  do  chlann  a  chruinneach- 
adh,  mar  a  chruìnnicheas  cearc 
a  h-àlach  fuidh  a  sgiathaibh, 
agus  cha  b'àill  leibh  ! 

35  Feuch,  dh'fhàgadh  bhur 
tigh  fàs  agaibh  :  agus  gu  deimh- 
in  a  ta  mi  ag  ràdh  ribh,  nach 
faic  sibh  mise,  gus  an  tig  an 
t-àm,  anns  an  abair  sibh,  ls 
beannaichte  an  tì  a  thig  an 
ainm  an  Tighearna. 

CAIB.  XIV. 

AGUS  thàrladh,  an  tràth 
chaidh  e  gu  tigh  uachda- 
rain  àraidh  do  na  Phairisich  a 
dh'itheadh  bìdh  air  là  na  sàbaid, 
gu'n  robh  iad  a'  dèanamh  geur- 
fhaire  air. 

2  Agus,  feuch,  bha  duine  àr- 
aidh  'na  làthair  air  an  rohh  a' 
mheud-bhronn. 

3  Agus  fhreagair  Iosa,  agus 
labhair  e  ris  an  luchd-lagha, 
agus  ris  na  Phairisich,  ag  ràdh, 
Am  bheil  e  ceaduichte  leigheas 
a  dhèanamh  air  là  na  sàbaid  ? 

4  Ach  dh'fhan  iadsan  'nan 
tosd.  Agus  air  dha  breith  air, 
leighis  se  e,  agus  leig  e  uaith 
e: 

5  Agus  fhreagair  e  iadsan, 
ag  ràdh.  Cò  agaibh-sa,  ma  thuit- 
eas  'asal  no  a  dhamh  ann  an 
slochd,  nach  tarruing  a  mach  gu 
grad  e  air  là  na  sàhaid  ? 

6  Agus  cha  b'urrainn  iad  a 
fhreagairt  a  rìs  anns  an  nithibh 
sin. 

7  Agus  labhair  e  cosamhlachd 
riu-san  a  fhuair  cuireadh,  'nuair 
a  thug  e  fa'near  mar  a  thagh 
iad  na  ceud  àiteacha-suidhe,  ag 
ràdh  riu, 

8  'Nuair  a  gheibh  thu  cuir- 

eadh  o  neach  air  bith  chum 
bainnse,  na  suidh  anns  a'  cheud 
àit ;  air  eagal  gu'n  d'  fhuair 
duine  a  's  urramaiche  na  thusa 
cuireadh  uaith ; 

9  Agus  gu'n  tig  an  tì  a  thug 
cuireadh  dhuitse  agus  dhasan, 
agus  gu'n  abair  e  riut,  Thoir 
àit  do'n  duine  so ;  agus  gu'n 
tòisich  thusa  an  sin  le  nàire  air 
suidhe  anns  an  àit  a's  ìsle. 

10  Ach  an  uair  a  gheibh  thu 
cuireadh,  imich  agus  suidh  anns 
an  àit  a's  ìsle ;  chum,  'nuair  a 
thig  esan  a  thug  cuireadh  dhuit, 
gu'n  abair  e  riut,  A  charaid, 
suidh  suas  ni  's  àirde :  an  sin 
gheibh  thu  urram  an  làthair  na 
muinntir  a  ta  'nan  suidhe  air 
bòrd  maille  riut. 

11  Oir  ge  b'e  neach  a  dh'àrd- 
aicheas  e  fèin,  ìslichear  e  ;  agus 
ge  b'  e  neach  a  dh'ìslicheas  e 
fe'in,  àrdaichear  e. 

12  An  sin  thubhairt  e  ris  an 
tì  mar  an  ceudna  a  thug  cuir- 
eadh  dha,  'Nuair  a  nì  thu  dìnn- 
eir  no  suipeir,  na  gairm  do 
chàirdean,  no  do  bhràithre,  no 
do  luchd-dàimh,  no  do  choimh- 
earsnaich  shaoibhir ;  air  eagal 
gu'n  toir  iadsan  mar  an  ceudna 
cuireadh  dhuitse  a  rìs,  agus  gu'm 
faigh  thu  a'  chomain  cheudna. 

13  Ach  an  uair  a  ni  thu  cuirm, 
gairm  na  bochdan,  na  daoine 
ciurramach,  na  bacaich,  na 
doill : 

14  Agus  bithidh  tu  beann- 
aichte,  a  chionn  nach  urrainn 
iad  a'  chomain  cheudna  thoirt 
duit :  oir  gheibh  thu  comain  ann 
an  aiseirigh  nam  fìrean. 

15  Agus  an  uair  a  chual  aon 
do  na  shuidh  maille  ris  air  bòrd 
na  nithe  sin,  thubhairt  e  ris,  Is 
beannaichte  an  tì  sin  a  dh'ith- 
eas  aran  ann  an  rìoghachd 
Dhè. 

16  Ach  thubhairt  esan  ris, 
Rinn  duine  àraidh  suipeir  mhòr, 


agus  thug  e  cuireadh  do  mhòr- 
an  : 

17  Agus  chuir  e  a  sheirbhis- 
each  uaith  an  àm  na  suipeir  a 
ràdh  ris  a'  mhuinntir  a  fhuair 
cuireadh,  Thigibh,  oir  a  ta  na 
h-uile  nithe  a  nis  ullamh. 

18  Agus  thòisich  iad  uile  a 
dh'aon  ghuth  air  an  leithsgeul  a 
ghabhail.  Thubhairt  an  ceud 
fhear  ris,  Cheannaich  mi  fear- 
ann,  agus  is  èigin  domh  dol  a 
mach  agus  f  haicinn :  tha  mi  ag 
guidhe  ort,  gabh  mo  leith- 
sgeul. 

19  Agus  thubhairt  fear  eile, 
Cheannaich  mi  cùig  cuing 
dhamh,  agus  a  ta  mi  dol  g'an 
dearbhadh  :  tha  mi  ag  guidhe 
ort,  gabh  mo  leithsgeul. 

20  Agus  thubhairt  fear  eile, 
Phòs  mi  bean,  agus  air  an  aobh- 
ar  sin  cha  'n  'eil  e  'n  comas 
domh  teachd. 

21  Agus  thàinig  an  seirbhis- 
each  sin,  agus  dh'innis  e  na 
nithe  sin  d'a  thighearn.  An  sin 
air  gabhail  feirge  do  fhear  an 
tighe,  thubhairt  e  r'a  sheirbhis- 
each  Gabh  a  mach  gu  grad  gu 
sràidibh  agus  gu  caol-shràid- 
ibh  a'  bhaile,  agus  thoir  a  stigh 
an  so  na  bochdan,  agus  na  daoine 
ciurramach,  agus  na  bacaich, 
agus  na  doiil. 

22  Agus  thubhairt  an  seirbh- 
iseach,  A  Thighearn,  rinneadh 
mar  a  dh'òrduich  thu,  gidheadh 
tha  àitefalamh  ann  fathast. 

23  Agus  thubhairt  an  Tigh- 
earna  ris  an  t-seirbhiseach, 
Gabh  a  mach  gus  na  rathaidibh 
mòra  agus  na  gàrachaibh,  agus 
co-eignich  iad  gu  teachd  a 
steach,  chum  gu'm  bì  mo  thigh 
air  a  lìonadh. 

24  Oir  a  ta  mi  ag  ràdh  ribh, 
nach  blais  aon  do  na  daoinibh 
ud  a  fhuair  cuireadh,  do  m' 
shuipeir-sa. 

25  Agus   bha  sluagh  mòr  ag 

imeachd  maille  ris :  agus  air 
dha  tionndadh,  thubhairt  e 
riu, 

26  Ma  thig  neach  air  bith  a 
m'  ionnsuidh-sa,  agus  nach  fuath- 
aich  e'  athair,  agus  a  mhàth- 
air  agus  a  bhean-phòsda,  agus 
a  chlann,  agus  a  bhràithrean, 
agus  a  pheathraichean,  seadh, 
agus  a  bheatha  mar  an  ceudna, 
cha'n  'eil  e'n  comas  da  bhi  'na 
dheisciobul  dhomh-sa. 

27  Agus  ge  b'  e  neach  nach 
gìùlain  a  chrann-cèusaidh,  agus 
nach  lean  mise,  cha'n  'eil  e  'n 
comas  da  bhi  'na  dheisciobul 
dhomh-sa. 

28  Oir  cò  am  fear  agaibh-sa 
leis  am  miann  tùr  a  thogail, 
nach  suidh  sìos  air  tùs,  agus  nach 
meas  an  costus,  a  dh'fheuchainn 
am  bheil  aige  na  chuireas  crìoch 
air  ? 

29  Air  eagal  an  deigh  dha  a 
bhunadh  a  leagadh,  agus  gun 
bhi  comasach  air  crìoch  a  chuir 
air,  gu'n  tòisich  na  h-uile  a  chì 
e  ri  fanoid  air, 

30  Ag  ràdh,  Thòisich  an 
duine  so  air  tigh  a  thogail,  agus 
cha  b'urrainn  e  a  chrìochnach- 
adh. 

31  No  cò  an  rìgh,  ag  dol  a 
mach  dha  gu  cogadh  an  agh- 
aidh  rìgh  eile,  nach  suidh  sìos 
air  tùs,  agus  nach  gabh  comh- 
airle,  a  dh'fheuchaìnn  an  urr- 
ainn  e  le  deich  mìle  coinneamh 
a  thoirt  dasan  a  ta  teachd  le 
fichead  mìle  'na  aghaidh  ? 

32  No  air  bhi  dhasan  fathast 
fad  uaith,  cuiridh  e  teachdair- 
eachd  a  dh'iarraidh  cumhachan 
sìthe. 

33  Mar  sin  mar  an  ceudna, 
gach  neach  agaibh-sa,  nach 
trèig  na  h-uile  nithe  a  ta  aige, 
cha'n  'eil  e'n  comas  da  bhi  'na 
dheisciobul  dhomh-sa. 

34  Tha  'n  salann  maith  :  ach 
ma  chailleas  an  salann  a  bhlas, 


ciod   e  leis  an  dèanar    deadh- 
bhlasda  e  ? 

35  Cha'n  'eil  e  iomchuidh 
chum  an  talmhainn,  no  chum 
an  dùnain ;  ach  tilgidh  daoine 
mach  e.  An  tì  aig  am  bheil 
cluasa  chum  eisdeachd,  èisdeadh 
e. 

CAIB.  XV. 

A  N  sin  thàinig  na  cìs-mhaoir 
■*■*-  uile  agus  na  peacaich  am 
fagus  da,  chum  èisdeachd  ris. 

2  Agus  rinn  na  Phairisich  ag- 
us  na  sgrìobhaichean  gearan,  ag 
ràdh,  Tha  am  fear  so  gabhail 
pheacach  d'a  ionnsuidh,  agus  ag 
itheadh  maille  riu. 

3  Agus  labhaìr  e?an  an  cos- 
amhlachd  so  riu,  ag  ràdh, 

4  Cò  an  duine  dhibhse  aig 
am  bheil  ceud  caora,  ma  chaill- 
eas  e  aon  diubh,  nach  fàg  an 
naoi  deug  agus  an  ceithir  fich- 
ead  anns  an  fhàsach,  agus  nach 
tèid  an  deigh  na  caorach  a 
chailleadh,  gus  am  faigh  e  i  ? 

5  Agus  air  dha  a  faotainn, 
cuiridh  e  air  a  ghuaillibh  i  Je 
gàirdeachas. 

6  Agus  an  uair  a  thig  e 
dhacbaidh,  gah-midh  e  a  chàird- 
ean  agus  a  choimhearsnaich  an 
ceann  a  chèile,  ag  ràdh  riu, 
Dèanaibh  gàirdeachas  maille 
rium-sa,  a  chionn  gu'n  d'fhuair 
mi  mo  chaora  bha  caillte. 

7  Mar  sin,  a  ta  mi  ag  ràdh 
ribh,  gu'm  bì  aoibhneas  air 
nèamh  air  son  aoin  pheacaich  a 
nì  aithreachais,  ni  's  mò  na  air 
son  naoi  deug  agus  ceithir  fich- 
ead  fìrean,  aig  nach  'eil  feum 
air  aithreachas. 

8  No  cò  a'  bhean  aig  am  bheil 
deich  buinn  airgid,  ma  chaill- 
eas  i  aon  bhonn  diubh,  nach  las 
coinneal,  agus  nach  sguab  an 
tigh,  agus  nach  iarr  gu  dichioll- 
ach  gus  am  faigh  i  e  ? 

9  Agus  air    dh'  i  fhaotainn. 

gairmidh  i  a  ban-chàirdean  agus 
a  ban-choimhearsnaich  an  ceann 
a  cheile,  ag  ràdh,  Dèanaibh 
gàirdeachas  leam-sa,  oir  fhuair 
mi  am  honn  a  chaill  mi. 

10  Mar  an  ceudna  a  ta  mi  ag 
ràdh  ribh,  A  ta  gàirdeachas  an 
làthair  aingle  Dbè,  air  son  aoin 
pheacaich  a  nì  aithreachas. 

11  Agus  thubhairt  e,  Bha  aig 
duine  àraidh  dithis  mhac  : 

12  Agus  thubhairt  am  tnac  a 
b'  òige  dhiubh  t'a  athair,  Ath- 
air,  thoirdhomh-saa'chuid-roinn 
a  thig  orm  do  d'  mhaoin.  Agus 
roinn  e  eatorra  a  bheathachadh. 

13  Agus  an  dèigh  beagain  do 
làithibh,  chruinnich  am  mac  a 
b'òige  a  chuid  uile,  agus  ghabh 
e  a  thurus  do  dhùthaich  fad  air 
astar,  agus  an  sin  chaith  e  a 
mhaoin  le  beatha  struidheas- 
aich. 

14  Agus  an  uair  a  chaith  e  a 
chuid  uile,  dh'e'irich  gorta  ro 
mhòr  san  tìr  sin  ;  agus  thòisich 
e  ri  bhi  ann  an  uireasbhuidh. 

15  Agus  chaidh  e  agus  cheang- 
ail  se  e  fèin  ri  aon  do  shaor- 
dhaoinibh  na  dùthcha  sin  ;  agus 
chuir  e  d'a  f  hearann  e,  a  bhiadh- 
adh  mhuc. 

16  Agus  bu  mhiann  leis  a 
bhrù  a  lìonadh  do  na  plaosgaibh 
a  bha  na  mucan  ag  itheadh  ;  ach 
cha  d'thug  neach  air  bith  dha. 

17  Agus  an  uair  a  thàinig  e 
d'a  ionnsuidh  fèin,  thubhairt  e, 
Cia  lìon  do  luchd-tuarasdail 
m'athar-sa  aig  am  bheil  aran  gu 
leoir  agus  r'a  sheachnadh,  'nuair 
a  ta  mise  a'  bàsachadh  le  gorta  ? 

18  Eiridh  mi,  agus  thèid  mi 
dh'ionnsuidh  m'athar,  agus  their 
mi  ris,  Athair,  pheacaich  mi  an 
aghaidh  f  hlaitheanais,  agus  a'  d' 
làthair-sa. 

19  Agus  cha'n  airidh  mi  tuill- 
eadh  gu  'n  goirte  do  mhac-sa 
dhìom :  dèan  mi  mar  aon  do  d' 
luchd-tuarasdail. 


20  Agus  dh'èirich  e,  agus 
chaidh  e  dh'ionnsuidh  'athar. 
Ach  air  dha  bhi  fathast  fad 
uaith,  chunnaic  'athair  e,  agus 
ghabh  e  truas  mòr  dheth,  agus 
ruith  e,  agus  thuit  e  air  a 
mhuineal,  agus  phòg  se  e. 

21  Agus  thubhairt  am  mac 
ris,  Athair,  pheacaich  mi  an  agh- 
aidh  fhlaitheanais,  agus  a'  d' 
iàthair-sa,  agus  cha'n  airidh  mi 
tuilleadh  gu'n  goirte  do  mhac 
dhìom. 

22  Ach  thubhairt  an  t-athair 
r'  a  sheirbhisich,  Thugaibh  a 
mach  a'  chulaidh  a  's  feàrr,  agus 
cuiribh  uime  i ;  agus  cuiribh 
fàinne  air  a  làimh,  agus  brògan 
air  a  chosaibh. 

23  Agus  thugaibh  an  so  an 
laogh  biadhta,  agus  marbhaibh 
e ;  agus  itheamaid  agus  biom- 
aid  subhach : 

24  Oir  bha  mo  mhac  so 
marbh,  agustha  e  beò  arìs;  bha 
e  caillte,  agus  fhuaradh  e.  Agus 
thòisich  iad  air  bhi  subhach. 

25  A  nis  bha  a  mhac  bu  shine 
mach  san  fhearann :  agus  an 
uair  a  thàinig  e,  agus  a  thàr  e 
am  fagus  do'n  tigh,  chual  e  an 
ceòl  agus  an  dannsa. 

26  Agus  ghairm  e  d'  a  ionn- 
suidh  aon  do  na  h-òglaich,  agus 
dh'fhiosraich  e  ciod  bu  chiall  do 
na  nithibh  sin. 

27  Agus  thubhairt  esan  ris, 
Thàinig  do  bhràthair ;  agus 
mharbh  t'athair  an  laogh  biadh- 
ta  a  chionn  gu'n  d'fhuair  e  rìs 
slàn  fallain  e. 

28  Agus  ghabh  esan  fearg, 
agus  cha  b'àiil  leis  dol  a  stigh  : 
air  an  aobhar  sin  thàinig  'athair 
a  mach,  agus  chuir  e  impidh  air. 

29  Ach  fhreagair  esan  agus 
thubhairt  e  r'a  athair,  Feuch,  a 
ta  mise  a'  dèanamh  seirbhis  duit 
an  uiread  so  do  bhliadhnach- 
aibh,  agus  uair  air  bith  cha  do 
bhris  mi  t'àithne,  gidheadh  cha 

d'thug  thu  meann  riamh  dhomh, 
chum  gu'm  bithinn  subhach 
maille  ri  m'  chàirdibh. 

30  Ach  an  uair  a  thàinig  do 
mhac  so,  a  dh'ith  suas  do  bheath- 
achadh  maille  ri  strìopaichibh, 
mharbh  thu  an  laogh  biadhta 
dha. 

31  Agus  thubhairt  e  ris,  A 
mhic,  tha  thusa  a  ghnàth  maille 
rium,  agus  na  h-uile  nithe  a's 
leamsa,  is  leatsa  iad. 

32  Bu  chòir  dhuinn  a  bhi 
subhach,  agus  aoibhneach;  oir 
bha  do  bhràthair  so  marbh,  ag- 
us  tha  e  beò  a  rìs  ;  agus  bha  e 
eaillte,  agas  fhuaradh  e. 

CAIB.  XVI. 
A  GUS  thubhairt  e  mar  an 
**■  ceudna  r'  a  dheisciobluibh, 
Bha  duine  saoibhir  àraidh  ann 
aig  an  robh  stiùbhard ;  agus 
chasaideadh  ris  e,  mar  neach  a 
bha  dèanamh  ana-caithidh  air  a 
mhaoin. 

2  Agus  ghairm  se  e,  agus 
thubhairt  e  ris,  Ciod  e  so  a  ta 
mi  cluinntinn  mu  d'  thimchioll  ? 
thoir  cunntas  air  do  stiùbhard- 
achd ;  oir  cha'n  f  heud  thu  bhi 
ni  's  faide  a'  d'  stiùbhard. 

3  An  sin  thubhairt  an  stiùbh- 
ard  ann  fèin,  Ciod  a  nì  mi  ?  oir 
a  ta  mo  mhaighstir  a'  toirt  na 
stiùbhardachd  uam  :  cha'n  urr- 
ainn  mi  ruamhar  a  dhèanamh, 
is  nàr  leam  dèirc  iarraidh. 

4  A  ta  fhios  agam  ciod  a  nì 
mi,  chum  'nuair  a  chuirear  as  an 
stiùbhardachd  mi,  gu  'n  gabh 
iad  a  steach  d'an  tighibh  mi. 

.5  Agus  air  dha  gach  aon 
diubhsan  air  an  robh  fiachan 
aig  a  Thighearn  a  ghairm  d'  a 
ionnsuidh,  thubhairt  e  ris  a' 
cheud  fhear,  Cia  meud  a  ta  aig 
mo  Thighearn  ortsa? 

6  Agus  thubhairt  esan,  Ceud 
tomhas  oladh.  Agus  thubhairt 
e  ris,  Gabh  do  sgrìobhadh,  agus 


suidh  sìos  gu   h-ealamh,    agus 
sgriobh  leth-cheud. 

7  An  sin  thubhairt  e  ri  fear 
eile,  Agus  cia  meud  a  ta  aig 
ortsa?  Agus  thubhairt  esan, 
Ceud  tomhas  cruithneachd.  Ag- 
us  thubhairt  e  ris,  Gabh  do 
sgrìobhadh,  agus  sgrìobh  ceithir 
fichead. 

8  Agus  mhol  an  Tighearn  an 
stiùbhard  eucorach,  do  bhrìgh 
gu'n  d'rinn  e  gu  glic :  oir  a  ta 
clann  an  t-saoghail  so  'nan 
ginealach  fèin  ni's  glice  na  clann 
an  t-soluis. 

9  Agus  a  ta  mise  ag  ràdh 
ribh,  Dèanaibh  dhuibh  fèin  càird- 
ean  le  Mamon  na  h-eucorach; 
chum  'nuair  a  shiubhlas  sibh, 
gu'n  gabhar  sibh  do  àitibh-còmh- 
nuidh  sìorruidh. 

10  An  tì  a  ta  fìrinneach  anns 
an  ni  a  's  lugha,  tha  e  fìrinn- 
each  mar  an  ceudna  ann  am 
mòran  ;  agus  an  tì  a  ta  eucor- 
ach  anns  an  ni  a's  lugha,  tha  e 
eucorach  ann  am  mòran  mar  an 
ceudna. 

11  Air  an  aobhar  sin  mur 
robh  sibh  fìrinneach  anns  an 
t-saoibhreas  eucorach,  cò  a  dh'- 
earbas  ribh  an  saoibhreas  fìor  ? 

12  Agus  mur  robh  sibh  fìrinn- 
each  ann  an  cuid  duine  eile, 
cò  a  bheir  dhuibh  an  ni  a's  leibh 
fèin  ? 

13  Cha'n  'eil  seirbhiseach  sam 
bith  comasach  air  seirbhis  a 
dhèanamh  do  dhà  thighearn ; 
oir  an  dara  cuid  fuathaichidh 
e  aon  diubh,  agus  bheir  e  gràdh 
do'n  fhear  eile  ;  no  gabhaidh  e 
le  aon  diubh  agus  nì  e  tàir  air 
an  fhear  eile.  Cha'n  'eil  sibh 
comasach  air  seirbhis  a  dhèan- 
amh  do  Dhia  agus  do  Mhamon. 

14  Agus  chuala  na  Phairis- 
ich,  abha  sanntach,  na  nithe  sin 
uile  :  agus  rinn  iad  fanoid  air. 

15  Agus  thubhairt  e  riu,  Is 
sibhse    an    dream    a    ta    'gur 

fìreanachadh  fèin  am  fianuis 
dhaoine  ;  ach  is  aithne  do  Dhia 
bhur  cridheachan  :  oir  an  ni  sin 
a  ta  ro  mheasail  aig  daoinihh,  is 
gràineileachd  e  am  fianuis  De. 

16  Bha  an  lagh  agus  na  fàidh- 
ean  ann  gu  teachd  Eoin  :  o  sin 
tha  rìoghachd  Dhè  air  a  sear- 
monaehadh,  agus  a  ta  gach 
duine  a'  dol  le  dian  strì  a  steach 
innte. 

17  Agus  is  usadh  do  nèamh 
agus  do'n  talamh  dol  thairis,  na 
do  aon  lide  do'n  lagh  tuiteam. 

18  Gach  neach  a  chuireas 
uaith  a  hhean,  agus  a  phòsas 
hean  eile,  tha  e  dèanamh  adh- 
altrannais :  agus  ge  b'  e  neach 
a  phòsas  a'  bhean  a  chuireadh 
air  falbh  o  a  fear,  tha  e  dèan- 
amh  adhaltrannais. 

19  Bha  duine  saoibhir  àraidh 
ann,  a  bha  air  a  sgeadachadh  le 
purpur  agus  lìon-eudach  grinn, 
agus  bha  e  caitheadh  a  beatha 
gach  là  gu  sòghail  le  mòr- 
ghreadhnachas : 

20  Agus  bha  duine  bochd 
àraidh  ann,  d'am  b'ainm  Lasar- 
us,  a  chuireadh  'na  luidhe  aig  a 
dhorus,  làn  do  chreuchdaibh, 

21  Agus  bu  mhiann  leis  bhi 
air  a  shàsuchadh  leis  an  sbruil- 
each  a  bha  tuiteam  o  bhòrd  an 
duine  shaoibhir :  seadh,  agus 
thàinig  na  madraidh  agus  dh'- 
imlich  iad  a  chreuchdan. 

'22  Agus  thàrladh  gu'n  d'fhuair 
an  duine  bochd  bàs,  agus  gu'n 
do  ghiùlaineadh  leis  na  h-aing- 
libh  e  gu  uchd  Abrahaim  :  f  huair 
an  duine  saoibhir  bàs  mar  an 
ceudna,  agus  dh'adhlaiceadh  e. 

23  Agus  ann  an  ifrinn  thog  e 
suas  a  shùilean,  air  dha  bhi  ann 
am  piantaibh,  agus  chunnaic  e 
Abraham  fad  uaith,  agus  Lasar- 
us  'na  uchd. 

24.  Agus  ghlaodh  e,  agus 
thubhairt  e,  Athair  Abrahaim, 
dèan  tròcair  orm,  agus  cuir  Las- 


arus,  chum  gu'n  tum  e  bàrr  a 
mheoir  ann  an  uisge,  agus  gu'm 
fuaraich  e  mo  theangadh  ;  oir  a 
ta  mi  air  mo  ro-phianadh  san  las- 
air  so. 

25  Ach  thubhairt  Abraham, 
A  mhic,  cuimhnich  gu'n  d'fhuair 
thusa  do  nithe  maithe  ri  àm 
dhuit  bhi  beò,  agus  Lasarus  mar 
an  ceudna  droch  nithe :  ach  a 
nis  a  ta  esan  a'  faotainn  sòlais, 
agus  a  ta  thusa  air  do  phian- 
adh. 

26  Agus  a  bhàrr  air  so  uile, 
tha  doimhne  mhòr  air  a  cur 
eadar  sinne  agus  sibhse,  air  chor 
agus  iadsan  le  am  b'àill  dol  à  so 
do  'ur  ionnsuidh-sa,  nach  'eil  e 
'n  comas  doibh  ;  agus  nach  mò 
tha  e  'n  comas  do  aon  neach 
teachd  à  sin  d'ar  n-ionnsuidh~ 
ne. 

27  An  sin  thubhairt  e,  Uime 
sin  tha  mi  a'  guidhe  ort,  athair, 
gu'n  cuireadh  tu  e  gu  tigh 
m'athar  : 

28  Oir  a  ta  cùignear  bhràith- 
rean  agam ;  chum  gu'n  toir  e 
fianuis  doibh,  air  eagal  gu'n  tig 
iadsan  mar  an  ceudna  do'n  ionad 
ro  phiantach  so. 

29  Thubhairt  Abraham  ris, 
Tha  Maois  agus  na  fàidhean  aca, 
èisdeadh  iad  riu-san. 

30  Agus  thubhairt  esan,  Ni 
h-eadh,  Athair  Abrahaim :  ach 
ma  theid  neach  d'an  ionnsuidh 
o  na  marbhaibh,  nì  iad  aith- 
reachas. 

31  Agus  thubhairt  e  ris,  Mur 
eisd  iad  ri  Maois  agus  ris  na 
fàidhibh,  cha  mhò  a  chreideas 
iad,  ged  èireadh  neach  o  na 
marbhaibh. 

2  B'fheàrr  dha  gu'm  biodh 
clach-mhuilinn  air  a  crochadh 
m'a  mhuineal,  agus  gu'm  biodh 
e  air  a  thilgeadh  san  fhairge, 
na  gu'n  tugadh  eoilbheumdoaon 
neach  do'n  mhuinntir  bhig  so. 

3  Thugaibh  an  aire  dhuibh 
fein:  mapheacaicheasdobhràth- 
air  a'  d'  aghaidh,  cronuich  e ; 
agus  ma  ghabhas  e  aithreachas, 
thoir  maitheanas  da. 

4  Agus  ma  pheacaicheas  e 
a'  d'  aghaidh  seachd  uairean  san 
là,  agus  gu  'm  pill  e  riut  seachd 
uairean  san  ià,  ag  ràdh,  Tha 
aithreachas  orm ;  thoir  maith- 
eanas  da. 

5  Agus  thubhairt  na  h-abstoil 
ris  an  Tighearn,  Meudaich  ar 
creidimh. 

6  Agus  thubhairt  an  Tigh- 
earn,  Nam  biodh  agaibh  creid- 
imh  mar  ghràinne  do  shìol 
mustaird,  theireadh  sibh  ris  a' 
chraoibh  Shicamin  so,  Bì  air  do 
spìonadh  as  do  fhreumhaibh, 
agus  bì  air  do  shuidheachadh 
sa'  chuan ;  agus  bhitheadh  i 
ùmhal  duibh. 

7  Ach  cò  agaibh-sa  aig  am 
bheil  seirbhiseach  a'  treabhadh, 
no  ri  buachailleachd,  a  their  ris, 
an  dèigh  dha  teachd  a  steach 
o  'n  fhearann,  Thig  air  ball,  ag- 
us  suidh  sìos  chum  bìdh  ? 

S  Agus  nach  dòchadh  e  ràdh 
ris,  Ulluich  ni  a  ghabhas  mise 
gu  m'  shuipeir,  agus  crioslaich 
thu  fèin,  agus  fritheil  domh, 
gus  an  ith  agus  an  òl  mi ;  agus 
'na  dhèigh  sin  ithidh  agus  òl- 
aidh  tusa? 

9  An  toir  e  buidheachas  do'n 
t-seirbhiseach  sin  do  bhrìgh 
gu'n  d'rinn  e  na  nithe  a  dh'òrd- 
uicheadh  dha?  cha  saoil  mìgu'n 
toir. 

10  Mar  sin  sibhse,  'nuair  a  nì 
sibh  na  h-uile  nithe  a  dh'àithn- 
eadh  dhuibh,  abraibh,  Is  seirbh- 
isich  neo-tharbhach    sinn:    oir 


rinn  sinn  a  mhùin  an  ni  bu  dligh- 
each  dhuinn  a  dhèanamh. 

11  A  nis,  ag  dol  suas  da  gu 
Ierusalem,  chaidh  e  troimh 
mheadhon  Shamaria  agus  Gha- 
lile. 

12  Agus  an  uair  a  bha  e  dol  a 
stigh  do  bhaile  àraidh,  thachair 
deichnear  dhaoine  air  a  bha 
'nan  lobhair,  a  sheas  fad  uaith  : 

13  Agus  thog  iad  suas  an 
guth,  ag  ràdh,  Iosa,  a  mhaigh- 
stir,  dèan  tròcair  oirnn. 

14  Agus  an  uair  a  chunnaic  e 
iad,  thubhairt  e  riu,  Imichibh, 
nochdaibh  sibh  fe'in  do  na  sag- 
artaibh.  Agus  ag  imeachd 
dhoibh,  ghlanadh  iad. 

15  Agus  an  uair  a  chunnaic 
aon  diubh  gu'n  do  leighiseadh 
e,  phil!  e  air  ais,  a'  toirt  glòìre 
do  Dhia  le  guth  àrd, 

16  Agus  thuit  e  air  aghaidh 
aig  a  chosaibh-san,  a'  toirt 
buidheachais  da :  agus  bu  Sha- 
maritanach  e. 

17  Agus  fhreagair  Iosa  agus 
thubhairt  e,  Nach  do  ghlanadh 
deichnear?  ach  an  naoinear, 
c'àit  am  bheil  iad? 

18  Cha  d'fhuaradh  a  phill  a 
thoirt  glòire  do  Dhia,  ach  an 
coigreach  so. 

19  Agus  thubhairt  e  ris,  Eir- 
ich,  imich  ;  shlànuich  do  chreid- 
imh  thu. 

20  Agus  an  uair  a  dh'fheòr- 
aich  na  Phairisich  dheth,  c'uin' 
a  thigeadh  rìoghachd  Dhè, 
fhreagair  e  iad  agus  thubhairt 
e,  Cha  tig  rìoghachd  Dhè  air 
chor  gu  faicear  i. 

21  Cha  mhò  a  their  iad, 
Feuch  an  so,  no,  Feuch  an  sin  : 
oir  feuch,  a  ta  rìoghachd  Dhè 
an  taobh  a  stigh  dhibh. 

22  Agus  thubhairt  e  ris  na 
deisciobluibh,  Thig  na  làithean 
anns  am  miannach  leibh  aon  do 
làithibh  Mhic  an  duine  f  haicinn, 
agus  cha'n  f  haic  sibh  e. 

23  Agus  their  iad  ribh,  Feuch 
an  so,  no,  Feuch  an  sud :  na 
rachaibh,  agus  na  leanaibh  iad. 

24  Oir  mar  a  ta  an  dealan- 
ach  a  dhealraicheas  o  aon  ionad 
fo  nèamh,  a'  soillseachadh  gus 
an  ionad  eile  fo  nèamh,  mar  sin 
a  bhitheas  Mac  an  duine  mar 
an  ceudna  'na  là  fèin. 

25  Ach  is  èigin  da  air  tùs 
mòran  do  nithibh  fhulang,  agus 
a  bhi  air  a  dhiùltadh  leis  a' 
ghinealach  so. 

26  Agus  mar  a  bha  e  ann  an 
làithibh  Noe,  mar  sin  mar  an 
ceudna  bithidh  e  ann  an  làith- 
ibh  Mhic  an  duine  : 

27  Bha  iad  ag  itheadh  agus 
ag  òl,  a'  pòsadh  agus  air  an 
toirt  am  pòsadh,  gus  an  là  an 
deachaidh  Noe  a  steach  do  'n 
àirc:  agus  thàinig  an  dìle,  agus 
sgrios  i  iad  uile. 

28  Amhuil  fòs  mar  a  thach- 
air  ann  an  làithibh  Lot;  bhaiad 
ag  itheadh  agus  ag  òl,  a'  ceann- 
ach  agus  a'  reiceadh,  a'  plannd- 
achadh  agus  a'  togail  ait- 
reabh  : 

29  Ach  air  an  là  sin  fèin  anns 
an  deachaidh  Lot  a  mach  à  So- 
dom,  fhrasadh  teine  agus  pi-onn- 
asg  o  nèamh,  agus  sgrios  e  iad 
uiie. 

30  Is  ann  mar  sin  a  bhitheas 
anns  an  là  am  foillsichear  Mac 
an  duine. 

31  Anns  an  là  sin,  an  tì  bhios 
air  mullach  an  tighe,  agus  'air- 
neis  anns  an  tigh,  na  tigeadh  e 
nuas  gu  a  toirt  leis :  agus  an  tì 
a  ta  sa'  mhachair,  na  pilleadh 
esan  air  ais  mar  an  ceudna. 

32  Cuimhnichibh  bean  Lot. 

33  Ge  b'  e  neach  a  dh'iarras  a 
bheatha  fèin  a  thèarnadh,  caill- 
idh  e  i ;  agus  ge  b'  e  neach  a 
chaiiieas  a  bheatha,  glèidhidh 
esan  i. 

34  A  ta  mi  ag  ràdh  ribh,  anns 
an  oidhche  sin    bithidh    dithis 


dhaoine  san  aonieabaidh;  gabh- 
ar  aon  diubh,  agus  fàgar  am 
fear  eile. 

35  Bithidh  dithis  bhan  a' 
bieath  cuideachd ;  gabhar  aon 
diubh  agus  fàgar  a'  bhean  eile. 

36  Bithidh  dithis  dhaoine 
anns  a'  mhachair;  gabhar  aon 
diuhh  agus  fàgar  am  fear  eile. 

37  Agus  f  hreagair  iadsan  ag- 
us  thubhairt  iad  ris,  C'àit,  a 
Thighearn?  agusthubhairtesan 
riu,  Ge  b'  e  àit  am  bì  an  corp,  an 
sin  cruinnichear  na  h-iolairean. 

A  GUS  labhair  e  cosamhlachd 
-*■*-  riu,  a'  nochdadh  gur  còir 
ùrnuigh  a  dhèanamh  a  ghnàth, 
agus  gun  fhannachadh  ; 

2  Ag  ràdh,  Bha  breitheamh 
ann  arn  baile  àraidh,  air  nach 
i-obh  eagal  De,  agus  aig  nach 
robh  urram  do  dhuine: 

3  Agus  bha  bantrach  àraidh 
sa'  bhaile  sin,  agus  thàinig  i  d'a 
ionnsuidh,  ag  ràdh,  Cum  còir 
rium  an  aghaidh  mo  nàmhaid. 

4  Agus  cha  b'àill  leis  rè  tam- 
uill :  ach  'na  dhèigh  sin  thubh- 
airt  e  an  fèin,  Ged  nach  'eil 
eagal  Dè  orm,  no  urram  agam 
do  dhuine ; 

5  Gidheadh  air  son  gu  bheil 
a'  bhantrach  so  cur  dragha  orm, 
cumaidh  mi  còir  rithe,  air  eagal 
le  a  sìr-theachd  gu'n  sgìthich  i 
mi. 

6  Agus  thubhairt  an  Tigh- 
earn,  Eisdibh  ciod  a  ta  am  breith- 
eamh  eucorach  ag  ràdh. 

7  Agus  nach  dèan  Dia  dìogh- 
altas  air  son  a  dhaoine  taghta 
fèin,  a  ta  ag  eigheach  ris  a  là 
agus  a  dh'oidhche,  ged  tha  e 
fad-fhulangach  mu'n  timchioll? 

8  A  ta  mi  ag  ràdh  ribh  gu'n 
dèan  e  dìoghaltas  air  an  son  gu 
luath.  Gidheadh,  an  uair  a 
thig  mac  an  duine,  am  faigh  o 
creidimh  air  an  talamh  ?- 


130 


LUCAS. 


9  Agus  labhair  e  an  cosamh- 
lachd  so  ridrèam  àraidh  a  bha 
'g  earbsadh  asda  fèin  gu'n  robh 
iad  'nam  fireanaibh,  agfts  'a  bha 
dèanamh  tàir  air  dream  eìle?:    -   . 

10  Chaidh  dithis  dhaoine  su*as 
do'n  teampull  a  dhèanamh  ùrn- 
uigh ;  fear  diubh  'na  Phairis- 
each,  agus  am  fear  eile  'na 
chìs-mhaor. 

11  Sheas  am  Phairiseach  leis 
fèin,  agus  rinn  e  ùrnuigh  mar 
so,  A  Dhè,  tha  mi  toirt  buidh- 
eachais  duit  nach  'eil  mi  mar  a 
ta  daoine  eile,  'nan  luchd-foir- 
eigin,  eucorach,  adhaltrannach, 
no  eadhon  mar  an  cìs-mhaor 
so. 

12  Tha  mi  a'  trasgadh  dà 
uair  san  t-seachduin,  tha  mi 
toirt  deachaimh  as  na  h-uile 
nithibh  a  ta  mi  sealbhachadh. 

13  Agus  air  seasamh  do'n 
chìs-mhaor  fad  air  ais,  cha  b'àill 
leis  fiu  a  shùl  a  thogail  suas  gu 
nèamh,  ach  bhuail  e  'uchd,  ag 
ràdh,  A  Uhia,  dèan  tròcair  orm- 
sa  ta  am  pheacach. 

14  A  ta.  mi  ag  ràdh  ribh, 
gu'n  deachaidh  am  fear  so  sìos 
d'a  thigh  air  fhìreanachadh  ni  's 
mò  na  'm  fear  ud  eile :  oir  ge 
b'  e  neach  a  dh'àrdaicheas  e  fèin, 
ìslichear  e  ;  agus  ge  b'e  a  dh'ìs- 
licheas  e  fèin,  àrdaichear  e. 

15  Agus  thug  iad  d'  a  ionn- 
suidh  mar  an  ceudna  naoidh- 
eana,  chum  gu'm  beanadh  e 
riu:  agus  an  uair  a  chunnaic  na 
deisciobuil  so,  chronuich  siad 
iad. 

16  Ach  air  do  Iosa  an  gairm 
d'  a  ionnsuidh,  thubhairt  e, 
Fuilgibh  do  na  leanabaibh 
teachd  a  m'  ionnsuidh-sa,  agus 
na  bacaibh  iad  :  oir  is  ann  d'an 
leithidibh  so  a  ta  rìoghachd 
Dhè. 

17  Gu  deimhin  a  ta  mi  ag 
ràdh  ribh,  ge  b'  e  nach  gabh 
rìoghachd    Dhè    mar    leanabh 


beag,  nach  teid  e  air  chor  sam 
bith  a  steach  innte. 

18  Agus  dh'fheòraich  uachd- 
aran  àraidh  dheth,  ag  ràdh,  A 
mhaighstir  mhaith,  ciod  a  nì  mi 
chum  gu  sealbhaich  mi  a' 
bheatha  mhaireannach  ? 

19  Agus  thubhairt  losa  ris, 
C'ar  son  a  ghoireas  tu  maith 
dhìomsa  ?  cha'n  'eil  neach  sam 
bith  maith  ach  a  h-aon,  eadhon 
Dia. 

20  Is  aithne  dhuit  na  h-àith- 
eanta.  Na  dèan  adhaltrannas, 
Na  dèan  mortadh,  Na  goid,  Na 
toir  fianuis  bhrèige,  Thoir  urr- 
am  do  t'athair  agus  do  d' 
mhàthair. 

21  Agus  thubhairt  esan, 
Choimhid  mi  iad  sin  uile  o  m' 
òige. 

22  Agus  an  uair  a  chual  Iosa 
so,  thubhairt  e  ris,  Tha  aon  ni 
fathast  a  dh'uireasbhuidh  ort : 
reic  na  h-uile  nithe  a  ta  agad, 
agus  roinn  air  na  bochdaibh, 
agus  bithidh  agad  ionmhas  air 
nèamh ;  agus  thig,  agus  lean 
mise. 

23  Agus  an  uair  a  chual  e  so, 
bha  e  ro  dhoilich  :  oir  bha  mòr- 
bheartas  aige. 

24  Agus  an  uair  a  chunnaic 
Iosa  gu'n  robh  e  làn  tuirse, 
thubhairt  e,  Cia  deacair  dhoibh- 
sau  aig  am  bheil  saoibhreas,  dol 
a  steach  do  rìoghachd  Dhe  ! 

25  Oir  is  usadh  do  chàmhal 
dol  troimh  chrò  snàthaid,  na  do 
dhuine  saoibhir  dol  a  steach  do 
rìoghachd  Dhè. 

26  Agus  thubhairt  iadsan  a 
chuala  so,  Cò  ma  seadh  a  dh'- 
f  heudas  bhi  air  a  shaoradh  ? 

27  Ach  thubhairt  esan,  Na 
nithe  a  ta  eu-comasach  do 
dhaoinibh,  tha  iad  comasach  do 
Dhia. 

28  An  sin  thubhairt  Peadar, 
Feuch,  thrèig  sinne  na  h-uile 
nithe,  agus  lean  sinn  thusa. 

29  Agus  thubhaìrt  esan  riu, 
Gu  deimhin  a  ta  mi  ag  ràdh 
ribh,  nach  'eil  aon  neach  a 
thrèig  tigh,  no  pàrantan,  no 
bràithrean,  no  bean-phòsda,  no 
clann  air  son  rìoghachd  Dhe, 

30  Nach  faigh  mòran  ni  's  mò- 
anns  an  aimsir  so  a  ta  làthair, 
agus  anns  an  t-saoghal  a  ta  ri 
teachd  a  bheatha  mhaireannach. 

31  Agus  ghabh  e  an  dà  fhear 
dheug  d'a  ionnsuidh,  agus  thu- 
bhairt  e  riu,  Feuch,  a  ta  sinn  a' 
dol  suas  gu  Ierusalem,  agus 
bithidh  na  h-uile  nithe  a  ta 
sgrìobhta  leis  na  fàidhibh  mu 
Mhac  an  duine,  air  an  coimh- 
lionadh. 

32  Oir  bheirear  tbairis  e  do 
na  Cinnich,  agus  thèid  fanoid  a 
dhèanamh  air,  agus  masluichear 
e,  agus  tilgear  smugaid  air; 

33  Agus  sgiùrsaidh  agus 
marbhaidh  iad  e :  agus  air  an 
treas  là  èiridh  e  a  rìs. 

34  Agus  cha  do  thuig  iadsan 
aon  ni  dhiubh  so :  agus  bba  na 
briathra  so  foluichte  orra,  agus 
cha  b'aithne  dhoibh  na  nithe  a 
chaidh  labhairt. 

35  Agus  thàrladh,  'nuair  a 
dhruid  e  ri  Iericho,  gu'n  robh 
dall  àraidh  'na  shuidhe  ri  taobh 
na  slighe,  ag  iarraidh  deirce  ; 

36  Agus  air  cluinntinn  an  t- 
sluaigh  a'  dol  seachad,  dh'fhios- 
raich  e  ciod  e  so. 

37  Agus  db'innis  iad  da,  gu'm 
b'  e  Iosa  o  Nasaret  a  bha  gabh- 
ail  seacbad. 

38  Agus  ghlaodh  e,  ag  ràdh, 
Iosa,  Mhic  Dhaibhidh,  dèan 
tròcair  orm. 

39  Agus  chronuicb  iadsan  a 
bha  air  thoiseach  e,  chum  gu'm 
biodh  e  'na  thosd  :  ach  bu  mhòid 
gu  mòr  a  ghlaodh  esan,  A 
Mhic  Dhaibhidh,  dèan  tròcair 
orm. 

40  Agus  air  seaeamh  do  losa, 
dh'àithn  e  a  thoirt  d'a  ionnsuidh : 


agus   an   uair   a   thàinig   e   am 
fagus  da,  dh'fhiosraich  e  dheth, 

41  Ag  ràdh,  Ciod  is  àill  leat 
mise  '..a.  dhèanamh  dhuit  ?  agus 
tbubhairt  esan,  a  Thighearn,  mi 
drffhao.tainn  mo  radhairc. 

42  Agus  thubhairt  Iosa  ris, 
Faigh  do  radharc  :  shlànuich  do 
chreidimh  thu. 

43  Agus  air  ball  fhuair  e  a 
radharc,  ag-us  lean  se  e,  a'  toirt 
glòire  do  Dhia :  agus  thug  an 
sluagh  uile  cliù  do  Dhia,  'nuair 
a  chunnaic  iad  so. 

k  GQS  air  do  Iosa  dol  a  steach, 
-^*-     chaidh  e  troimh  Iericho. 

2  Agus,  feuch,  bha  duine  ann 
d'am  b'ainm  Sacheus,  agus  b'àrd 
cbìs-mhaor  esan,  agus  bha  e 
saoibhir : 

3  Agus  bba  dèidh  aige  air 
Iosa  fhaicinn,  cò  e;  agus  cha 
b'urrainn  e  air  son  an  t-sluaigh, 
a  chionn  gu'n  robh  e  ìosal  'na 
phearsa. 

4  Agus  ruith  e  roimhe,  agus 
streap  e  suas  ann.àn  craoibh 
Shicamoir,  chum  gu  faiceadh  se 
e  ;  oir  bha  e  gus  an  t-slighe  sin 
a  ghabhail. 

5  Agus  an  uair  a  thàinig  Iosa 
chum  an  àite  sin,  air  dha  amh- 
arc  suas,  chunnaic  se  e,  agus 
thubhairt  e  ris,  A  Shacheuis, 
thig  a  nuas  gu  grad  ;  oir  is  èig- 
in  domh-sa  stad  an  diugh  aig 
do  thigh. 

6  Agus  thàinig  e  nuas  le 
cabhaig,  agus  ghabh  e  ris  gu 
subhach. 

7  Agus  an  uair  a  chunnaic 
iad  &o,  rinn  iad  uile  gearan,  ag 
ràdh,  Gu'n  deachaidh  e  steach 
air  aoidheachd  gu  duine  a  ta  'na 
pheacach. 

8  Agus  sheas  Sacbeus  agus 
thubhairt  e  ris  an  Tighearn, 
Feuch,  a  Thighearn,  a  ta  mi 
toirt   leth    mo    mhaoin    do    na 

bochdaibh :  agus  ma  thug  mi 
aon  ni  o  neach  air  bith  le  casaid 
bhrèige,  tha  mi  toirt  dha  a 
cheithir  uiread. 

9  Agus  thubhairt  Iosa  rìs, 
Thàinig  slàinte  an  diugh  a  dh'- 
ionnsuidh  an  tighe  so,  do  bhrìgh 
gur  mac  do  Abraham  esan  mar 
an  ceudna. 

10  Oir  thàinig  Mac  an  duine 
a  dh'iarraidh  agus  a  thèàrnàdh 
an  ni  sin  a  bha  caillte. 

11  Agus  ag  cluinntinn  nan 
nithe  sin  dhoibh,  chuir  e  ris, 
agus  labhair  e  cosamhlachd,  do 
bhrìgh  gu'n  robh  e  am  fagus 
do  lerusalem,  agus  gu  'n  do 
shaoil  iadsan  gu'm  biodh  rìogh- 
achd  Dhe  air  a  grad-f  hoillseach- 
adh. 

12  Air  an  aobhar  sin  thu- 
bhairt  e,  Chaidh  duine  uasal 
àraidh  do  dhùthaich  fad  as  a 
dh'fhaotainn  rìoghachd  dha  fèin, 
agus  a  philltinn  air  ais. 

13  Ach  ghairm  e  a  dheich 
seirbhisich,  agus  thug  e  dhoibh 
deich  puind,  agus  thubhairt  e 
riu,  Cuiribh  gu  buil  iad,  gus  an 
tig  mise. 

14  Ach  bha  fuath  aig  muinn- 
tir  a  dhùthcha  dha,  agus  chuir 
iad  teachdaireachd  'na  dhèigh, 
ag  ràdh,  Cha'n  àill  leinn  an 
duine  so  bhi  'na  rìgh  oirnn. 

15  A  nis  an  uair  a  phill  e  air 
ais,  an  dèigh  dha  an  rìoghachd 
fhaotainn,  an  sin  dh'òrduich  e 
na  seirbhisich  ud  bhi  air  an 
gairm  d'a  ionnsuidh,  d'an  d'thug 
e  an  t-airgiod,  chum  gu'm  biodh 
fhios  aige  ciod  a  bhuannaich 
gach  aon  diubh  leis  a  bhuileach- 
adh. 

16  An  sin  thàinig  an  ceud 
fhear,  ag  ràdh,  A  Thighearn, 
bhuidhinn  do  phund  deich  puind. 

17  Agus  thubhairt  e  ris,  Is 
maith,  a  dheadh  sheirbhisich : 
do  bhrìgh  gu'n  robh  thusa  fìr- 
inneach    ann    an    ro-bheagan, j 


biodh     agad-sa    uachdaranachd 
air  deich  bailtibh. 

18  Agus  thàinig  an  dara 
fear,  ag  ràdh,  A  Thighearn, 
rinn  do  phund  cùig  puind. 

19  Agus  thubhairt  e  ris-san, 
Bi-sa  mar  an  ceudna  os  ceann 
chùig  bailtean. 

20  Agus  thàinig  fear  eile,  ag 
ràdh,  a  Thighearn,  feuch  do 
phund,  a  bha  agam-sa  taisgte 
ann  an  neapaicin  : 

21  Oir  bha  eagal  orm  romhad, 
do  bhrìgh  gur  duine  geur-theann 
thu:  tha  thu  a'  togail  an  ni 
nach  do  leag  thu,  agus  a'  buain 
an  ni  nach  do  chuir  thu. 

22  Agus  thubhairt  e  ris,  As 
do  bheul  fèin  bheir  mi  breth  ort, 
a  dhroch  sheirbhisich.  Bha  fhios 
agad  gu'm  bu  duine  geur-theann 
mi,  a'  togail  an  ni  nach  do  leag 
mi,  agus  a'  buain  an  ni  nach  do 
chuir  mi : 

23  Air  an  aobhar  sin  c'ar  son 
nach  d'thug  thu  m'  airgiod  do'n 
luchd-malairt,  agus  air  teachd 
dhomh-sa  thoguinn  e  le  riadh  ? 

24  Agus  thubhairt  e  riusan  a 
bba  'nan  seasamh  a  làthair, 
Thugaibh  uaith  am  pund,  agus 
thoiribh  dhasan  e  aig  am  bheil 
na  deich  puind. 

25  (Agus  thubhairt  iad  ris, 
A  Thighearn,  tha  deich  puind 
aige  ;) 

26  Oir  a  ta  mi  ag  ràdh  ribh, 
Gu'n  toirear  do  gach  neach  aig 
am  bheil :  ach  uaith-san  aig 
nach  'eil,  bheirear  eadhon  an  ni 
sin  a  ta  aige. 

27  Ach  thugaibh  an  so  na 
naimhdean  ud  agam-sa,  leis 
nach  b'àill  mise  bhi  am  rìgh  os 
an  ceann,  agus  marbhaibh  a'  m' 
fhianuis  iad. 

28  Agus  air  dha  so  a  ràdh, 
dh'imich  e  rompa,  a'  dol  suas 
gu  lerusalem. 

29  A  nis  an  uair  a  dhruid  e 
ri  Betphage  agus  Betani,  làimh 

ris  nn  t-sliabh  d'ati  gairmear 
slìabh  nan  crann-oladh,  chuir  e 
dithis  d'  a  dheisciobluibh  uaith, 

30  Ag  ràdh,  Imichibh  do'n 
bhaile  ta  fa  bhur  comhair  ;  anns 
am  faigh  sibh,  air  dhuibh  dol  a 
steach,  searrach  ceangailte,  air 
nach  do  shuidh  aon  duine  riamh  : 
fuasglaibh,  agus  thugaibh  an  so 
e. 

31  Agus  ma  dh'fhiosraicheas 
neach  air  bith  dhibh,  C'ar  son  a 
ta  sibh  'g  a  f  huasgladh  ?  mar 
so  their  sibh  ris,  A  ta  feum  aig 
an  Tighearn  air. 

32  Agus  air  imeachd  dhoibh- 
san  a  chuireadh  air  falbh,  fhuair 
iad  mar  thubhairt  e  riu. 

33  Agus  an  uair  a  bha  iad  a' 
fuasgladh  an  t-searraich,  thu- 
bhairt  a  shealbhadairean  riu, 
C'ar  son  a  ta  sibh  a'  fuasgladh 
an  t-searraich  ? 

34  Agus  thubhairt  iadsan, 
Tha  feum  aig  an  Tighearn  air. 

35  Agus  thug  iad  gu  Iosa  e : 
agus  thiig  iad  am  falluinnean 
air  an  t-searrach,  agus  chuir  iad 
losa  air. 

36  Agus  ag  imeachd  dhasan, 
sgaoil  iad  am  falluinnean  fuidhe 
air  an  t-slighe. 

37  Agus  an  uair  a  thàinig 
e  am  fagus,  eadhon  gu  dol  sìos 
slèibh  nan  crann-oladh,  thòisich 
mòr-chuideachd  nan  deisciobul 
uile  ri  gàirdeachas  a  dhènnamh, 
agus  moladh  a  thoirt  do  Dhia  le 
guth  àrd,  air  son  nan  uile  oibre 
cumhachdach  a  chunnaic  iad. 

38  Ag  ràdh,  Gu  ma  beann- 
aichte  an  rìfjh  a  ta  teachd  ann 
an  ainm  an  Tighearna :  sìth  air 
nèamh,  agus  glòir  anns  na  h-àrd- 
aibh. 

39  Agus  thubhairt  cuid  do  na 
Phairisich  o  mheasg  an  t-sluaigh 
i-is,  A  mhaighstir,  cronuich  do 
dheisciobuil. 

40  Agus  f  hreagair  esan,  agus 
thubhairt  e  riu,  A  ta  mi  ag  ràdh 


ribh,  nam  fanadh  iad  sin  'nan 
tosd,  gu  'n  giaodhadh  na  clacha 
fèin. 

41  Agus  an  uair  a  thàinig  e 
am  fagus,  chunnaic  e  am  baile, 
agus  ghuil  e  air  a  shon. 

42  Ag  ràdh,  Nam  b'aithne 
dhuit,  eadhon  dhuitse,  air  bheag 
sam  bith  ann  ad  là  so  fein,  na 
nithe  a  bhuineas  do  d'  shìth  ! 
ach  a  nis  a  ta  iad  folaichte  o  d' 
shùilibh. 

43  Oir  thig  na  làithean  ort, 
anns  an  tilg  do  naimhde  dìg  mu 
d'  thimchioll,  agus  an  iadh  iad 
umad  mu'n  cuairt,  agus  an  druid 
iad  a  stigh  air  gach  taobh  thu, 

44  Agus  an  leag  iad  co  ìosal 
ris  an  làr  thu,  agus  do  chlann 
annad,  agus  nach  fàg  iad  annad 
clach  air  muin  cloiche ;  do 
bhrìgh  nach  b'aithne  dhuit  aim- 
sir  t'fhiosrachaidh. 

4.5  Agus  chaidh  e  steach  do  'n 
teampull,  agus  thòìsich  e  air  an 
dream  a  bha  reiceadh,  agus  a' 
ceannach  ann  a  thilgeadh  mach, 

46  Ag  ràdh  riu,  Tha  e  sgriobh- 
ta,  Is  tigh  ùrnuigh  mo  thigh- 
sa ;  ach  rinn  sibhse  'na  ghar- 
aidh  luchd-reubainn  e. 

47  Agus  bha  e  gach  là  a' 
teagasg  san  teampull.  Ach  dh'- 
iarr  'na  h-àrd-shagairt  agus  na 
sgrìobhaichean,  agus  ceannard- 
an  a'  phobuill  esan  a  mhilleadhc 

48  Gidheadh  cha  robh  fhios 
aca  ciod  a  dhèanadh  iad :  oir 
bha  am  pobull  uile  ag  èisdeachd 
ris  le  ro-aire. 

AGUS  thàrladh  air  aon  do  na 
làithibh  sin,  an  uair  a  bha 
e  teagasg  a'  phobuill  san  team- 
pull,  agus  a'  searmonachadh  an 
t-soisgeil  gu'n  d'thàinig  na  h- 
àrd-shagairt,  agus  na  sgrìobh- 
aichean  air,  maille  ris  na  sean- 
airibh. 

2    Agus  labhair  iad  ris,    ag 
M 

ràdh,  Innis  duinn  ciod  e  an  t- 
ùghdarras  leis  am  bheil  thu  a' 
dèanamh  nan  nithe  so  ?  no  cò 
esan  a  thug  an  t-ùghdarras  so 
dhuit  ? 

3  Agus  fhreagair  esan  agus 
thubhairt  e  riu,  Feòraichidh 
mise  mar  an  ceudna  aon  ni 
dhibhse  ;  agus  freagraibh  mi : 

4  Baisteadh  Eoin,  an  ann  o 
nèamh  a  bha  e,  no  o  dhaoinibh  ? 

5  Agus  reusonaich  iad  eatorra 
fein,  ag  ràdh,  Ma  their  sinn,  O 
nèamh  ;  their  esan,  C'ar  son  ma 
ta  nach  do  chreid  sibh  e  ? 

6*  Ach  ma  their  sinn,  O 
dhaoinibh,  clachaidh  an  sluagh 
uile  sinn ;  oir  is  deimhin  leo 
gu'm  b'  fhàidh  Eoin. 

7  Agus  fhreagair  iadsan, 
Nach  robh  fhios  aca  cia  uaith  a 
bha  e. 

8  Agus  thubhairt  Iosa  riu, 
Ni  mò  a  dh'innseas  mise  dhuibh- 
sa  ciod  e  an  t-ùghdarras  leis  am 
bheil  mi  dèanamh  nan  nithe  so. 

9  An  sin  thòisich  e  air  a' 
chosamhlachd  so  alabhairt  ris  an 
t-sluagh ;  Phlannduich  duine 
àraidh  fìon-lios,  agus  shuidhich 
e  air  tuath  e ;  agus  chaidh  e 
air  choigrich  rè  aimsir  fhada. 

10  Agus  anns  an  àm  dhligh- 
each  chuir  e  seirbhiseach  dh'- 
ionnsuidh  na  tuatha,  chum  gu'n 
tugadh  iad  da  do  thoradh  an 
f  hìon-lios :  ach  ghabh  an  tuath 
air,  agus  chuir  iad  uatha  falamh 
e. 

11  Agus  a  rìs  chuir  e  seirbh- 
iseach  eile  uaith ;  agus  ghabh 
iad  airsan  mar  an  ceudna,  agus 
mhaslaich  iad  e,  agus  chuir  iad 
uatha  falamh  e. 

12  Agus  a  thuiìleadh  air  sin 
chuir  e  an  treas  seìrbhiseach 
uaith  ;  agus  lot  iad  esan  mar  an 
ceudna,  agus  thiig  iad  a  mach  e. 

13  An  sin  thubhairt  Tigh- 
earn  an  fhìon-lios,  Ciod  a  nì 
rni  ?  cuiridh  mi  mo  Mhae  gràdh- 


ach  d'  an  ionnsuidh  :  feudaidh  e 
bi,  'nuair  a  chì  iad  e,  gu'n  t'oir 
iad  urram  dha. 

14  Ach  an  uair  a  chunnaic  an 
tuath  e,  reusonaich  iad  eatorra 
fein,  ag  ràdh,  Is  e  so  an  t-oighre  : 
thigìbh,  marbhamaid  e,  chum 
gu'm  bì  an  oighreachd  againn 
fèin. 

15  Agus  thilg  iad  a  mach  as 
an  fhìon-lios  e,  agus  mharbh 
iad  e.  Ciod  uime  sin  a  nì  Tigh- 
earn  an  f  hìon-lios  riu  ? 

16  Thig  e  agus  sgriosaidh  e  an 
tuath  ud,  agus  bheir  e  am  fìon- 
lios  do  dhaoinibh  eile.  Agus  an 
uair  a  chual  iad  so,  thubhairt 
iad,  Nar  leigeadh  Dia. 

17  Agus  air  dhasan  amharc 
orra,  thubhairt  e,  Ciod  e  so  ma 
seadh  a  ta  sgrìobhta,  A'  chlach 
a  dhiùlt  na  clachairean,  rinn- 
eadh  ceann  na  h-oisne  dh'i  ? 

18  Ge  b'  e  neach  a  thuiteas 
air  a'  chloich  sin,  brisear  e : 
ach  ge  b'  e  neach  air  an  tuit  i, 
pronnaidh  i  gu  luaithre  e. 

19  Agus  anns  an  uair  sin  fèin 
dh'iarr  na  h-àrd-sha^airt  agus 
na  sgrìobhaichean  làmh  a  chur 
ann  ;  ach  bha  eagal  an  t-sluaigh 
orra  ;  oir  thuig  iad  gu  'm  b'  ann 
'nan  aghaidh  fe'in  a  labhair  e 'n 
cosamhlachd  so. 

20  Agus  rinn  iad  geur-fhaire 
air,  agus  chuir  iad  a  mach  luchd- 
feill,  a  leigeadh  orra  fèin  a  bhi 
'nam  fìreanaibh,  chum  gu  'n 
dèanadh  iad  greim  air  'fhoc- 
laibh,  air  chor's  gu'n  tugadh  iad 
thairis  e  do  chumhachd  agus  do 
ùghdarras  an  uachdarain. 

21  Agus  dh'fhiosraich  iad 
deth,  ag  ràdh,  a  mhaighstir,  tha 
fhios  againn  gu  bheil  thu  a' 
labhairt  agus  a'  teagasg  gu  ceart, 
agus  nach  'eil  suim  agad  do 
phearsa  duine  sam  bith,  ach  gu 
bheil  thu  teagasg  slighe  Dhè  a 
rèir  na  fìrinn. 

22  Am    bheil    e    ceaduichte 

dhuinn  cìs  a  thoirt  do  Cheasar, 
no  nach  'eil  ? 

23  Ach  thuig  esan  an  cuil- 
bheartachd,  agus  thubhairt  e 
riu,  C'ar  son  a  ta  sibh  ga  m' 
bhuaireadh  ? 

24  Nochdaibh  dhomh  pegh- 
inn  :  cò  leis  an  dealbh  agus  an 
sgrìobhadh  a  ta  oirre  ?  Fhreag- 
air  iadsan  agus  thubhairt  iad, 
Le  Ceasar. 

2.5  Agus  thubhairt  esan  riu, 
Thugaibh-sa,  air  an  aobhar  sin, 
do  Cheasar  na  nithe  a's  le  Ceasar, 
agus  do  Dhia  na  nithe  a's  le  Dia. 

26  Agus  cha  b'  urrainn  iad 
greim  a  dhèanamh  air  'fhoc- 
laibh  am  fianuis  an  t-sluaigh : 
agus  ghabh  iad  iongantas  r'  a 
fhreagradh,  agus  dh'fhan  iad 
'nan  tosd. 

27  An  sin  thàinig  d'  a  ionn- 
suidh  dream  àrnidh  do  na  Sad- 
usaich,  a  ta.  'g  àicheadh  gu  bheil 
aiseirigh  ann,  agus  dh'fhiosraich 
iad  deth, 

28  Ag  ràdh,  A  mhaighstir, 
sgrìobh  Maois  dhuinn,  Nam 
faigheadh  bràthair  duine  air 
bith  bàs,  agus  bean-phòsda  aige, 
agus  gu  'm  faigheadh  e  bàs  gun 
chlann,  gu'n  gabhadh  a  bhràth- 
air  a  bhean,  agus  gu'n  togadh  e 
suas  sliochd  d'  a  bhràthair. 

29  Air  an  aobhar  sin,  bha 
seachdnar  bhràithrean  ann  :  ag- 
us  ghabh  an  ceud  fhear  bean, 
agus  fhuair  e  bàs  gun  chlann. 

30  Agus  ghabh  an  dara  fear 
i  mar  mhnaoi,  agus  fhuair  esan 
bàs  gun  chlann. 

31  Agus  ghabh  an  treas  fear 
i ;  agus  mar  an  ceudna  an  t- 
seachdnar.  Agus  cha  d'fhàgiad 
clann,  agus  fhuair  iad  bàs. 

32  Ma  dheireadh  uile  f  huair  a' 
bhean  bàs  mar  an  ceudna. 

33  Anns  an  aiseirigh  uime 
sin,  cò  dhiubh  d'  am  bean  i? 
oir  bha  i  aig  an  t-seachdnar  'na 
mnaoi. 


34  Agus  fhreagair  Iosa,  agus 
thubhairt  e  riu,  Tha  clann  an  t- 
saoghail  so  a'  pòsadh,  agus  air 
an  toirt  am  pòsadh  : 

35  Ach  an  dream  sin  a  mheas- 
ar  gur  airidh  iad  air  an  t-saogh- 
al  ud  fhaghail,  agus  an  aiseir- 
igh  o  na  marbhaibh,  cha  'n  'eil 
iad  a'  pòsadh,  no  air  an  toirt 
am  pòsadh. 

36  Agus  cha  'n  urrainn  iad  bàs 
fhaghail  ni's  mò  ;  oir  thaiad  an 
co-inbhe  ris  na  h-ainglibh ;  agus 
is  iad  clann  Dè  iad,  air  bhi  dhoibh 
'nan  cloinn  do  'n  aiseirigh. 

37  Ach  gu'n  èirich  na  mairbh, 
nochd  Maois  fe'in  aig  a'  phreas, 
an  uair  a  ta  e  a'  gairm  do  'n 
Tighearn,  Dia  Abrahaim,  agus 
Dia  Isaaic,  agus  Dia  Iacoib. 

38  A  nis  cha  'n  e  Dia  nam 
marbh  e,  ach  nam  beò  :  oir  a  ta 
iad  uile  beò  dhasan. 

39  An  sin  fhreagair  dream 
àraidh  do  na  sgrìobhaichibh,  ag- 
us  thubhairt  iad,  A  mhaighstir, 
is  maith  a  labhair  thu. 

40  Agus  cha  robh  chridhe  aca 
tuilleadh  ni  sam  bith  fheòraich 
dheth. 

41  Agus  thubhairt  e  riu, 
Cionnus  a  their  iad  gur  e  Criosd 
mac  Dhaibhidh  ? 

42  Agus  tha  Daibhidh  fèin  ag 
ràdh  ann  an  leabhar  nan  Salm, 
Thubhairt  an  Thighearn,  ri  mo 
Thighearn,  Suidh  air  mo  làimh 
dheis, 

43  Gus  an  cuir  mi  do  naiinhde 
'nan  stòl  fo  do  chosaibh. 

44  Tha  Daibhidh  air  an  aobh- 
ar  sin  a'  gairm  a  Thighearna 
dheth,  cionnus  ma  seadh  is  e  a 
mhac  e? 

45  An  sin  thubhairt  e  r'  a 
dheisciobluibh,  ann  an  e'isdeachd 
an  t-sluaigh  uile, 

46  Thugaibh  an  aire  dhuibh 
fèin  o  na  sgrìobhaichibh,  leis 
am  miann  imeachd  ann  an  cul- 
aidhibh  fada,  agus  leis  an  ionmh- 

uinn  fàììtefhaolainn  air  na  marg- 
aibh,  agus  na  caithrichean  a  's 
àirde  anns  na  sionagogaibh, 
agus  na  ceud  àiteacha-suidhe 
aig  fèillibh  ; 

47  A  shluigeas  suas  tighean 
bhantrach,  agus  air  sgàth  deadh 
choslais  a  nì  ùrnuighean  fada  : 
gheibh  iad  sin  an  dìteadh  a  's 
mò. 

CAIB.  XXI. 

A  GUS  air  dha  amharc  suas, 
-*-*-  chunnaic  e  na  daoine 
saoibhir  a'  tilgeadh  an  tiodhlac- 
an  ann  an  àite  coimhead  an 
ionmhais. 

2  Agus  chunnaic  e  mar  an 
c.eudna  bantrach  bhochd  àraidh 
a'  tilgeadh  dà  leth-fheoirling  an 
sin. 

3  Agus  thubhairt  e,  Gu  fìrinn- 
each  a  ta  mi  ag  ràdh  ribh,  gu'n 
do  chuir  a'  bhantrach  bhochd 
so  ni  's  mò  ann  na  iad  uile. 

4  Oir  thilg  iad  so  uile  d' am 
pailteas  a  steach  do  thiodhlac- 
aibh  Dhè :  ach  thilg  ise  d'a  h- 
uireasbhuidh  fèin  am  beathach- 
adh  uile  a  bha  aice. 

5  Agus  air  do  chuid  diubh 
bhi  labhairt  mu'n  teampull,  mar 
a  bha  e  air  a  dhèanamh  maiseach 
le  clachaibh  sgiamhach,  agus  Je 
tiodhlacaibh,  thubhairt  e, 

6  A  thaobh  nan  nithe  so  a  chì 
sibh,  thig  na  làithean,  annsnach 
fàgar  clach  air  muin  cloiche 
dhiubh,  nach  tilgear  sìos. 

7  Agus  dh'fhiosraich  iadsan 
deth,  ag  ràdh,  A  mhaighstir, 
c'uin'  ma  ta  bhitheas  na  nithe 
so  ?  agus  ciod  e  an  comhara 
'nuair  a  bhios  na  nithe  so  gu 
teachd  gu  crìch  ? 

8  Agus  thubhairt  esan,  Feuch- 
aibh  nach  meallar  sibh  ;  oir 
thig  mòran  ann  am  ainm-sa,  ag 
ràdh,  Is  mise  Crìosd ;  agus  a  ta 
an  t-àm  am  fagus ;  uime  sin  na 
laanaibh  iad» 


9  Ach  an  uair  a  chlu-inneas 
sibh  mu  chogannaibh,  agus  mu 
cheannaircibh,  na  biodh  mòr- 
gheilt  oirbh :  oir  is  èigìn  do  na 
nithibh  so  tachairt  air  tùs  ;  ach 
cha  'n  'eil  a'  chrìoch  air  ball, 

10  An  sin  thubhairt  e  riu, 
Eiridh  cinneach  an  aghaidh 
cinnich,  agus  rìoghachd  an  agh- 
aidh  rìoghachd : 

11  Agus  bithidh  critheanna 
mòra  talmhainn  ann  an  iomadh 
àit,  agus  gortaidh,  agus  plàigh- 
ean  ;  agus  nithe  uamhasach,  ag- 
us  comharan  mòra  o  nèamh. 

12  Ach  rompa  so  uile  cuiridh 
iad  làmh  annaibh-sa,  agus  geur- 
leanaidh  iad  sibh,  'gur  tabhairt 
thairis  do  choimhthionalaibh,  ag- 
us  do  phrìosanaibh,  'gur  tabh- 
airt  chum  rìghrean  agus  uachd- 
aran  air  sgàth  m'ainme-sa. 

13  Agus  tacharaidh  so  dhuibh- 
sa  mar  f  hianuis. 

14.  Air  an  aobhar  sin  daing- 
nichibh  ann  bhur  cridheachaibh, 
gun  smuaineachadh  roimh  làimh, 
ciod  a  fhreagras  sibh  air  bhur 
son  fèin: 

15  Oir  bheir  mise  dhuibh  beul 
agus  gliocas,  nach  bì  bhur 
naimhdean  uile  comasach  air 
labhairt  no  cur  'na  aghaidh. 

16  Agus  brathar  sibh  ìe  'ur 
pàrantaibh,  agus  le  'ur  bràith- 
ribh,  agus  le  'ur  luchd-dàimhe, 
agus  le  'ur  càtrdibh  ;  agus  bheir 
iad  fa'near  cuid  dhibh  a  chur  gu 
bàs. 

17  Agus  bithidh  fuath  aig  na 
h-uile  dhaoinibh  dhuibh  air  son 
m'  ainme-sa. 

18  Ach  cha  chaillear  fuiltein 
do  ghruaig  bhur  cinn. 

19  Ann  bhur  foighidinn 
sealbhaichidhbhurn-anamafein. 

20  Agus  an  uair  a  chì  sibh 
Ierusalem  air  a  cuairteachadh  le 
armailtibh,  an  sin  biodh  fhios 
agaibh  gu  bheil  a  fàsachadh  am 
fagus. 

21  (An  sin  teicheadh  iadsan 
a  ta  ann  an  Iudea  chum  nam 
beann,)  agus  imicheadh  iadsan 
a  ta  'na  meadhon-sa  mach  aisde  ; 
agus  na  rachadh  iadsan  a  ta  sa' 
mhachair,  a  steach  innte. 

22  Oir  is  iad  sin  làithean  an 
dìoghaltais,  chum  gu  'n  coimh- 
lionar  na  h-uile  nithe  a  ta 
sgrìobhta. 

23  Ach  mo  thruaigh  na  mnài 
a  bhios  torrach,  agus  iadsan  a 
bhios  toirt  cìche  anns  na  làith- 
ibh  sin !  oir  bithidh  teanntachd 
mhòr  san  dùthaich,  agus  fearg 
air  a'  phobull  so. 

24  Àgus  tuitidh  iad  le  faobh- 
ar  a'  chlaidheimh,  agus  bheirear 
iad  am  braighdeanas  chum  nan 
uile  chinneach :  agus  bithidh 
lerusalem  air  a  saltairt  sìos 
fuidh  na  Cinnich,  gus  an  coimh- 
lionar  aimsire  nan  Cinneach. 

25  Agus  bithidh  comharan 
anns  a'  ghrèin,  agus  anns  a' 
ghealaich,  agus  anns  na  reult- 
aibh ;  agus  air  an  talamh  airc 
nan  Cinneach,  ann  an  ioma- 
chomhairle ;  an  cuan  agus  na 
tonnan  a'  beuchdaich  ; 

26  Cridhe  dhaoine  'gan  treig- 
sinn  troimh  eagal,  agus  feith- 
eamh  nan  nithe  sin  a  ta  teachd 
air  an  domhan :  oir  bithidh 
cumhachdan  nan  nèamh  air  an 
crathadh. 

27  Agus  an  sin  chì  iad  Mac 
an  duine  a'  teachd  ann  an  neul, 
le  cumhachd  agus  mòr-ghlòir. 

28  Agus  an  uair  a  thòisich- 
eas  na  nithe  so  air  tachairt,  an 
sin  amhaircibh  suas,  agus  tog- 
aibh  bhur  cinn;  oir  a  ta  bhur 
saorsa  am  fagus. 

29  Agus  labhair  e  cosamh- 
lachd  riu,  Amhaircibh  air  a' 
chraoibh-fhìge,  agus  na  craobh- 
an  nile ; 

30  'Nuair  a  bhios  iad  a  cheana 
a'  cur  a  mach  an  duìllich,  tha 
sibh  a'  faicinn,   agus  ag  aith- 


neachadh  uaibh  fe'in,  gu  bheil 
an  samhradh  a  nis  am  fagus. 

31  Agus  mar  an  ceudna  sibhse, 
'nuair  a  chì  sibh  na  nithe  so  a 
tachairt,  biodh  fhios  agaibh  gu 
bheil  rìoghachd  Dhè  fagus  do 
làimh. 

32  Gu  deimhin  a  ta  mi  ag  ràdh 
ribh,  nach  tèid  an  ginealach  so 
thairis,  gus  an  coimhlionar  na 
nithe  so  uile. 

33  Thèid  nèamh  agus  talamh 
thairis  :  ach  cha  tèid  mo  bhriath- 
ra-sa  thairis  a  chaoidh. 

34  Agus  thugaibh  an  aire 
dhuibh  fèin,  air  eagal  uair  air 
bith  gu  'm  bì  bhur  cridhe  fuidh 
uallaich  le  geòcaireachd,  agus  le 
misg,  agus  le  ro-chùram  mu 
nithibh  na  beatha  so,  agus  gu'n 
tig  an  là  sin  oirbh  gu  h-obann. 

35  Oir  mar  ribe  thig  e  air  na 
h-uile  dhaoinibh,  a  ta  'g  àiteach- 
adh  aghaidh  na  talmhainn  uile. 

36  Dèanaibh-sa  air  an  aobh- 
ar  sin  faire,  a'  dèanamh  ùrnuigh 
gach  àm,  chum  gu  measar  gur 
airidh  sibh  air  dol  as  o  na  nith- 
ibh  sin  uile  a  ta  gu  teachd,  agus 
seasamh  an  làthair  Mhic  an 
duine. 

37  Agus  bha  e  san  là  a'  teag- 
asg  san  teampull,  agus  san  oidh- 
che  chaidh  e  mach,  agus  dh'- 
fhan  e  air  an  t-sliabh,  d'  an 
goirear  sliabh  nan  crann-oladh. 

38  Agus  thàinig  an  sluagh 
uile  gu  moch  d'  a  ionnsuidh  san 
teampull,  a  dh'èisdeachd  ris. 

CAIB.  XXII. 

\  NIS  dhruid  riu  fèill  an  ar- 
-^*-  ain  neo-ghoirtichte,  d'  an 
goirear  a'  chàisg. 

2  Agus  bha  na  h-àrd-shag- 
airt  agus  na  sgrìobhaichean  ag 
iarraidh  cionnus  a  dh'fheudadh 
iad  esan  a  chur  gu  bàs ;  oir  bha 
eagal  an  t-sluaigh  orra. 

3  An  sin  chaidh  Satan  ann  ant 
Iudas  d'  an  co-ainm  Iscariot,  a 

M  % 


138 


LUCAS. 


bha    do    àireamh    an    dà    fhir 
dheug. 

4  Agus  dh'imich  e,  agus  labh- 
air  e  ris  na  h-àrd-shagartaibh 
agus  ri  ceannardaibh  an  teamp- 
uill,  cionnus  a  bhrathadh  se  esan 
doibh. 

5  Agus  bha  iad  subhach,  agus 
rinn  iad  coimhcheangal  airgiod 
a  thoirt  da. 

6  Agus  gheall  esan,  agus 
dh'iarr  e  àm  iomchuidh  air  a 
bhrath  dhoibh  gun  an  sluagh  a 
bhi  làthair. 

7  An  sin  thàinig  là  an  arain 
neo-ghoirtichte,  anns  am  b'èigin 
an  t-uan-càisge  a  mharbhadh. 

8  Agus  chuir  e  uaith  Peadar 
agus  Koin,  ag  ràdh,  Imichibh, 
agus  ulluichibh  dhuinn  a'  chàisg, 
chum  gu'n  ith  sinn  i. 

9  Agus  thubhairt  iadsan  ris, 
C'àit  an  àill  leat  sinn  a  dh'ull- 
uchadh  ? 

10  Agus  thubhairt  e  riu, 
Feuch,  air  dhuibh  dol  a  steach 
do  'n  bhaile,  tacharaidh  oirbh 
duine,  a'  giùlan  soithich  uisge  ; 
leanaibh  e  do  'n  tigh  anns  an  tèid 
e  steach. 

11  Agus  abraibh  ri  fear  an 
tighe,  Tha  am  maighstir  ag  ràdh 
riut,  C'àit  am  bheil  an  seòmar 
aoidheachd  anns  an  ith  mi  a' 
chàisg  maille  ri  mo  dheisciob- 
luibh  ? 

12  Agus  feuchaidh  e  dhuibh 
àrd-sheòmar  farsuinn  uidhim- 
ichte  :  ulluichibh  an  sin. 

13  Agus  dh'imich  iad  agus 
fhuair  iad  mar  thubhairt  e  riu: 
agus  dh'ulluich  iad  a'  chàisg. 

14  Agus  an  tràth  thàinig  an 
uair,  shuidh  e  sìos,  agus  an  dà 
abstol  deug  mailie  ris. 

15  Agus  thubhairt  e  riu,  Le 
mòr-thogradh  mhiannaich  mi  a' 
chàisg  so  itheadh  maille  ribh 
roimh  dhomh  fulang : 

16  Oir  a  ta  mi  ag  ràdh  ribh, 
«ach  ith  mi  dh'  i  tuìlleadh,  gus 


an  coimhlionar  i  ann  an  rìogh- 
achd  Dhè. 

17  Agus  ghlac  e  cupan,  agus 
air  dha  buidheachas  athabhairt, 
thubhairt  e,  Gabhaibh  so,  agus 
roinnibh  eadaraibh  fèin  e. 

18  Oir  a  ta  mi  ag  ràdh  ribh, 
nach  òl  mi  do  thoradh  na  fìon- 
ain,  gus  an  tig  rìoghachd  Dhè. 

19  Agus  ghlac  e  aran,  agus 
an  dèigh  buidheachas  a  thabh- 
airt,  bhris  e,  agus  thug  e  dhoibh- 
san  e,  ag  ràdh,  Is  e  so  mo  chorp- 
sa  a  ta  air  a  thoirt  air  bhur 
son-sa :  dèanaibh  so  mar  chuimh- 
neachan  ormsa. 

20  Agus  mar  an  ceudna  an 
cupan,  an  de'igh  na  suipeir,  ag 
ràdh,  Is  e  an  cupan  so  an  tiom- 
nadh  nuadh  ann  am  fhuìl-sa, 
a  dhòirteadh  air  bhur  son-sa. 

21  Ach  feuch,  làmh  an  tì  a 
bhrathas  mise  maille  rium  air  a' 
bhòrd. 

22  Agus  gu  fìrinneach  a  ta 
Mac  an  duine  ag  imeachd,  a 
rèir  mar  a  dh'òrduicheadh  :  ach 
is  an-aoibhinn  do  'n  duine  sin 
leis  am  brathar  e. 

23  Agus  thòisich  iadsan  air 
fiosrachadh  eatorra  fèin,  cò  aca 
bha  gus  an  ni  so  a  dhèanamb. 

24  Agus  bha  mar  an  ceudna 
comhstri  eatorra,  co  aca  bu  mhò 
a  bhiodh. 

25  Ach  thubhairt  esan  riu,  A 
ta  aig  rìghribh  nan  Cinneach 
tighearnas  orra ;  agus  goirear 
daoine  fiala  dhiubh-san,  aig  am 
bheil  ùghdarras  orra. 

26  Ach  na  bithibh-sa  mar 
sin  :  ach  an  neach  a  's  mò  'nur 
measg,  biodh  e  mar  an  neach 
a  's  òige  ;  agus  an  tì  a  's  àirde, 
mar  esan  a  ta  ri  frithealadh. 

27  Oir  cò  aca  is  mò,  an  tì  a 
shuidheas  air  bòrd,  no  esan  a 
fhritheileas?  nach  e  au  tì  a 
shuidheas ;  ach  a  ta  mise  'nur 
measg-sa  mar  fhear-fritheal- 
aidh. 

28  Is  sibhse  iadsan  a  dh'fhan 
maille  rium-sa  ann  am  dheuch- 
ainnibh  ; 

29  Agus  a  ta  mise  ag  òrd- 
uchadh  dhuibh  rìoghachd,  mar 
a  dh'òrduich  m'  Athair  dhomh- 
sa  ; 

30  Chum  gu'n  ith  agus  gu'n 
òl  sibh  air  mo  bhòrd-sa  ann  am 
rìoghachd,  agus  gu'n  suidh  sibh 
air  caithrichibh  rìoghail,  a'  toirt 
breth  air  dà  thrèibh  dheug  lsraeil. 

31  Agus  thubhairt  an  Tigh- 
earn,  A  Shimoin,  a  Shimoin, 
feuch,  dh'iarr  Satan  sibhse, 
chum  bhur  criaradh  mar  chruith- 
neachd. 

32  Ach  ghuidh  mise  air  do 
shonsa,  nach  dìobradh  do  chreid- 
imh  thu  :  agus  an  uair  a  dh'- 
iompaichear  thu,  neartaich  do 
bhràithre. 

33  Agus  thubhairt  esan  ris,  A 
Thighearn,  tha  mise  ullamh  gu 
dol  maille  riut  araon  chum 
prìosain,  agus  a  chum  bàis. 

34  Agus  thubhairt  esan,  A  ta 
mi  ag  ràdh  riut,  a  Pheadair, 
nach  goir  an  coileach  an  diugh, 
gus  an  àicheadh  thu  trì  uairean 
gur  aithne  dhuit  mi. 

35  Agus  thubhairt  e  riu, 
'Nuair  a  chuir  mi  uam  sibh  gun 
sporan,  agus  gun  mhàla,  agus 
gun  bhrògan,  an  robh  uireasbh- 
uidh  ni  sam  bith  oirbh  ?  Agus 
thubhairt  iad,  Cha  robh. 

36  An  sin  thubhairt  e  riu, 
Ach  a  nis  ge  b'  e  aig  am  bheil 
sporan,  togadh  se  e,  agus  mar 
an  ceudna  a  mhàla :  agus  an  tì 
aig  nach  'eil  claidheamh,  reic- 
eadh  e  'f  halluinn,  agus  ceannach- 
adh  e  aon. 

37  Oir  a  ta  mi  ag  ràdh  ribh, 
gur  èìgin  fathast  an  ni  so  ta 
sgrìobhta  a  choimhlionadh  ann- 
amsa,  Agus  bha  e  air  àiretimh 
am  measg  nan  ciontach :  oir  a 
ta  crìoch  aig  na  nithibh  ud,  a  ta 
mu  m'  thimchioil-sa. 


38  Agus  thubhairt  iadsan,  A 
Thighearn,  feuch,  a  ta  dà 
chlaidheamh  an  so.  Agus  thu- 
bhairt  esan  riu,  Is  leoir  e. 

39  Agus  air  dha  dol  a  mach, 
chaidh  e,  mar  bu  ghnàth  leis,  gu 
sliabh  nan  crann-oiadh;  agus 
lean  a  dheisciobuil  e. 

40  Agus  an  uair  a  thàinig  e 
do  'n  àit,  thubhairt  e  riu,  Dèan- 
aibh  ùrnuigh,  chum  nach  tuit 
sibh  ann  am  buaireadh. 

41  Agus  thairngeadh  esan 
uatha  mu  thimchioll  urchuir 
chloiche,  agus  leig  se  e  fèin  air 
a  ghlùinibh,  agus  rinn  e  ùr- 
nuigh, 

42  Ag  ràdh,  Athair,  ma  's  toil 
leat,  cuir  an  cupan  so  seachad 
orm  :  gidheadh,  na  b'  i  mo  thoil- 
sa,  ach  do  thoil-sa  gu  robh 
dèanta. 

43  Agus  dh'fhoillsicheadh  dha 
aingeal  o  nèamh,  'ga  neartach- 
adh. 

44  Agus  air  dha  bhi  ann  an 
cruaidh-ghleachd  anama,  rinn  e 
ùrnuigh  ni  bu  dùrachdaiche : 
agus  bha  'fhallas  mar  bhraon- 
aibh  mòra  fola  a'  tuiteam  sìos 
air  an  talamh. 

45  Agus  air  dha  eirigh  o  ùr- 
nuigh,  thàinig  e  chum  a  dheis- 
ciobul,  agus  fhuir  e  'nan  codal 
iad  troimh  thuirse. 

46  Agus  thubhairt  e  riu,  C'ar 
son  a  ta  sibh  'nur  codal?  èir- 
ibh,  agus  dèanaibh  ùrnuigh, 
chum  nach  tuit  sibh  ann  am 
buaireadh. 

47  Agus  an  uair  a  bha  e  fath- 
ast  a'  labhairt,  feuch  sluagh, 
agus  dh'imich  esan  d'  am  b'  ainm 
Iudas,  aon  do  'n  dà  fhear  dheug, 
rompa,  agus  dhruid  e  ri  losa, 
chum  a  phògadh. 

48  Ach  thubhairt  losa  ris,  A 
ludais,  am  bheil  thu  le  pòig  a' 
brath  Mhic  an  duine  ? 

49  Agus  an  uair  a  chunnaic 
iadsan  a  bha  mu  thimchioll-saa 

an  ni  a  bha  gu  tachairt,  thu- 
bhairt  iad  ris,  A  Thighearn,  an 
buail  sinn  leis  a'  chlaidheamh  ? 

50  Agus  bhuail  aon  diubh 
seirbhiseach  an  àrd-shagairt,  ag- 
us  gheàrr  e  dheth  a  chluas 
dheas. 

51  Agus  fhreagair  Iosa  agus 
thubhairt  e,  Fulaingibh  gu  so. 
Agus  bhean  e  r'  a  chluais,  agus 
shlànuich  e  i. 

52  An  sin  thubhairt  Iosa  ris 
na  h-àrd-shagartaibh  agus  ri 
ceannardaibh  an  teampull,  agus 
ris  na  seanairibh,  a  thàinig  d'  a 
ionnsuidh,  An  d'thàinig  sibh  a 
mach  le  claidhibh  agus  le  bat- 
aibh,  mar  gu  b'  ann  an  aghaidh 
fir  reubainn  ? 

.  53  'Nuair  a  bha  mi  gach  là 
maille  ribh  san  teampull,  cha  do 
shìn  sibh  a  mach  bhur  làmhan 
a'  ni'  aghaidh  :  ach  is  i  so  bhur 
n-uair-sa,  agus  cumhachd  an 
dorchadais. 

54<  An  sin  rug  iad  air,  agus 
thug  iad  leo  e  do  thigh  an  àrd- 
shagairt.  Agus  lean  Peadar  am 
fad  uaith  e. 

55  Agus  air  dhoibh  teine  f  had- 
adh  ann  am  meadhon  an  talla, 
agus  suidhe  sìos  maille  ri  chèile, 
shuidh  Peadar  'nam  meadh- 
on. 

56  Ach  chunnaiccailin  àraidh 
e  'na  shuidhe  aig  an  teine,  ag- 
us  air  dh'i  amharc  gu  geur  air, 
thubhairt  i,  Bha  'm  fear  so  mar 
an  ceudna  maille  ris. 

57  Agus  dh'àicheadh  esan  e, 
ag  ràdh,  A  bhean,  cha'n  aithne 
dhomh  e. 

58  Agus  beagan  'na  dhèigh 
sin  chunnaic  neach  eile  e,  agus 
thubhairt  e,  Is  ann  diubh  thusa 
mar  an  ceudna.  Agus  thubh- 
airt  Peadar,  A  dhuine,  cha  'n 
ann. 

59  Agus  mu  thimchioll  ùine 
aoin  uaire  'na  dhèigh  sin,  chòmh- 
daich  neach  eile  air,  ag  ràdh,  Gu 


firinneach  bha  am  fear  so  mar  an 
ceudna  maille  ris ;  oir  is  Gali- 
le'ach  e. 

60  Agns  thubhairt  Peadar,  A 
dhuine,  cha'n  aithne  dhomh  ciod 
a  ta  thu  'g  ràdh.  Agus  air  ball, 
am  feadh  a  bha  e  fathast  a'  labh- 
airt,  ghoir  an  coileach. 

61  Agus  air  tionndadh  do'n 
Tighearn,  dh'amhairc  e  air  Pea- 
dar ;  agus  chuimhnich  Peadar 
focal  an  Tighearna,  mar  thubh- 
airt  e  ris,  Mun  goir  an  coileach, 
àicheadhaidh  tu  mi  trì  uair- 
ean. 

62  Agus  chaidh  Peadar  a 
mach,  agus  ghuil  e  gu  goirt. 

63  Agus  rinn  na  daoine,  a 
chum  Iosa,  fanoid  air,  'ga  bhual- 
adh. 

64  Agus  an  uair  a  dh'f  holuich 
iad  a  shùilean,  bhuail  iad  e  san 
aghaidh,  agus  dh'fhiosraich  iad 
deth,  ag  ràdh,  Dèan  fàidhead- 
aireachd  cò  e  a  bhuail  thu  ? 

65  Agus  labhair  iad  mòran  do 
nithibh  eile  gu  toibheumach  'na 
aghaidh. 

66  Agus  an  uair  a  bha  an  là 
air  teachd,  chruinnich  seanadh 
an  t-sluaigh,  agus  na  h-àrd- 
shagairt,  agus  na  sgrìobhaichean 
an  ceann  a  cheile,  agus  thug  iad 
esan  chum  an  comhairle, 

67  Ag  ràdh,  An  tusa  Crìosd  ? 
innis  dhuinn.  Agus  thuhhairt 
e  riu,  Ma  dh'innseas  mi  dhuibh, 
cha  chreid  sibh : 

68  Agus  ma  dh'fhiosraicheas 
mi  ni  air  bith,  cha  toir  sibh  freag- 
radh  dhomh,  agus  cha  leig  sibh 
as  mi. 

69  O  'n  àm  so  bithidh  Mac  an 
duine  'na  shuidhe  air  deas  làimh 
cumhachd  Dhe. 

70  An  sin  thubhairt  iad  uile, 
An  tusa  ma  seadh  Mac  Dhè  ? 
Agus  thubhairt  e  riu,  A  ta  sibhse 
ag  ràdh  gur  mi. 

71  Agus  thubhairt  iad,  Ciod 
tuilleadh  am  feum  a  ta  againra 

CAIB.  XXIII. 

AGUS  air  èirigh  d'an  cuid- 
■^*-  eachd  uile,  thug  iad  e  gu 
Pilat. 

2  Agus  thòisich  iad  air  a 
chasaid,  ag  ràdh,  Fhuair  sinn 
am  fear  so  a'  claonadh  a'  chinn- 
ich,  agus  a'  bacadh,  cìs  a  thoirt 
do  Cheasar,  ag  ràdh,  Gur  e  fèin 
Crìosd  an  rìgh. 

3  Agus  dh'fhiosraich  Pilat 
deth,  ag  ràdh,  An  tusa  rìgh  nan 
Iudhach  ?  agus  fhreagair  esan 
agus  thubhairt  e,  A  ta  thu  'g  a 
ràdh. 

4  An  sin  thubhairt  Pilat  ris 
na  h-àrd-shagartaibh  agus  ris  an 
t-sluagh,  Cha'n  'eil  mi  faotainn 
coire  air  bith  san  duine  so. 

5  Agus  bha  iadsan  ni  bu  ro 
dhèine,  ag  ràdh,  Tha  e  buaireadh 
an  t-sluaigh,  a'  teagasg  troimh 
Iudea  uile,  a'  tòiseachadh  o 
Ghalile,  gus  an  àit  so. 

6  'Nuair  a  chuala  Pilat  mu 
Ghalile,  dh'fhiosraich  e  am  bu 
Ghalilèach  an  duine. 

7  Agus  an  uair  a  chual  e  gu'm 
b'ann  fo  uachdaranachd  Heroid 
a  bha  e,  chuir  se  e  gu  Herod,  a 
bha  e  fein  ann  an  Ierusalem  sna 
làithibh  sin. 

8  Agus  an  uair  a  chunnaic 
Herod  losa,  bha  aoibhneas  mòr 
air :  oir  bha  dèidh  aige  rè  ùine 
fhada  air  esan  fhaicinn,  do 
bhrìgh  gu'n  cual  e  mòran  uime  ; 
agus  bha  dùil  aige  gum  faiceadh 
e  mìorbhuil  èigin  air  a  dhèanamh 
leis. 

9  An  sin  dh'fheòraieh  e  mòr- 
an  do  cheisdibh  dheth  ;  ach  cha 
d'thug  e  freagradh  sam  bith 
air. 

10  Agus  sheas  na  h-àrd- 
shagairt  agus  na  sgriobhaichean 
'ga  chasaid  gu  dian. 

11  Ach  chuir  Herod  agus  a 


luchd-cogaidh  an  neo-mheas  e, 
agus  rinn  iad  fanoid  air,  agusan 
dèigh  a  sgeadachadh  an  eudach 
dealrach  chuir  e  air  ais  gu  Pilat 
e. 

12  Agus  rinneadh  Pilat  agus 
Herod  'nan  càirdibh  d'  a  chèìle 
san  là  sin :  oir  bha  iad  roimhe 
sin  an  naimhdeas  r'  a  chèile. 

13  Agus  an  uair  a  ghairm  Pilat 
an  ceann  a  chèile  na  h-àrd- 
shagairt,  agus  na  h-uachdarain, 
agus  an  sluagh, 

14  Thubhairt  eriu,  Thugsibh 
a  m'  ionnsuidh-sa  an  duine  so, 
mar  neach  a  ta  tionndadh  an 
t-sluaigh  a  thaobh  :  agus,  feuch, 
air  dhomh  a  cheasnachadh  ann 
bhur  làthair,  cha  d'fhuair  mi 
coire  air  bith  san  duine  so  thaobh 
nan  nithe  sin  mu  'm  bheil  sibh  a' 
dèanamh  casaid  air  ; 

15  No  mar  an  ceudna  Herod : 
oir  chuir  mi  d'a  ionnsuidh  sibh, 
agus,  feuch,  cha  d'rinneadh  ni 
air  bith  leis  toilltinneach  ah 
bàs. 

16  Uime  sin,  air  dhomh-sa  a 
smachdachadh,  leigidh  mi  as  e. 

17  (Oir  b'èigin  da  aon  a  leig- 
eadh  as  doibh  air  an  fheill.) 

18  Agus  ghlaodh  iad  a  macli 
dh'aon  ghuth,  ag  ràdh,  Beir 
uainn  am  fear  so,  agus  leig  air 
a  chomas  duinne  Barabas  : 

19  (Neach  air  son  ceannairc 
àraidh  a  rinneadh  anns  a'  bhaile, 
agus  air  son  mòrtaidh,  a  thilg- 
eadh  am  prìosan.) 

20  Air  an  aobhar  sin  labhair 
Pilat  riu  a  rìs,  air  dha  bhi  toil- 
each  Iosa  a  chur  fa  sgaoil. 

21  Ach  ghlaodh  iadsan,  ag 
ràdh,  Cèus  e,  ceus  e. 

22  Agus  thubhairt  e  riu  ara 
treas  uair,  C'ar  son  ?  ciod  an 
cron  a  rinn  e  ?  cha  d'  fhuair  mise 
cùis  bhàis  air  bith  ann :  uime 
sin,  an  de'igh  dhomh  a  smachd- 
achadh,  leigidh  mi  as  e- 

23  Affus  luidh  iadsan  air  la 

guthaibh  mòra,  ag  iarraidh  esan 
a  chèusadh  :  agus  bhuadhaich  an 
guthanna-san,  agust/i^/iajmanan 
àrd-shagart. 

24  Agus  thug  Pilat  breth  gu  'n 
dèanta  na  dh'iarr  iad. 

25  Agus  leig  e  mach  dhoibh 
esan  a  thilgeadh  atn  prìosan  air 
son  ceannairc  agus  mortaidh,  an 
neach  a  dh'iarr  iad  ;  ach  thug  e 
thairis  Iosa  d'an  toil. 

26  Agus  an  tràth  thug  iad  leo 
e,rugiad  air  Simon,  duini'  àraidh 
o  Chirene,  a  bha  teachd  o  'n 
dùthaich,  agus  chuir  iad  an 
crann-cèusaidh  air,  g'  a  ghiùlan 
an  de'igh  Iosa. 

27  Agus  lean  cuideachd  mhòr 
e  do'n  t-sluagh,  agusdomhnaibh, 
a  bha  mar  an  ceudna  ri  bròn,  ag- 
us  'ga  chaoineadh-san. 

28  Ach  air  tionndadh  do  Iosa 
riu,  thubhairt  e.  A  nigheana  Ie- 
rusaìeim,  na  guilibh  air  mo  shon- 
sa,  ach  guilihh  air  bhur  son  fein, 
agus  air  son  bhur  cloinne  : 

29  Oir  feuch,  a  ta  na  làithean 
a'  teachd,  anns  an  abair  iad,  Is 
beannaichte  na  mnài  neo-thorr- 
ach.  agus  na  bronna  nach  do 
ghiùlain  clann,  agus  na  cìocha 
nach  d'thug  bainne. 

30  An  sin  tòisichidh  iad  air  a 
ràdh  ris  na  beanntaibh,  Tuitibh 
oirnne ;  agus  ris  na  cnocaibh, 
Folaichibh  sinn. 

31  Oir  ma  nì  iad  na  nithe  so 
ris  a'  chrann  ùr,  ciod  a  nì  iad  ris 
a'  chrìonaich  ? 

32  Agus  thugadh  mar  an 
ceudna  dithis  eile,  a  bha  'nan 
luchd  droch-bheirt,  chum  bhi  air 
au  ceusadh  maille  ris. 

33  Agus  an  uair  a  thàinig  iad 
do'n  àìt  d'an  goirear  Calbhari,  an 
sin  chèus  iad  e  fèin,  agus  na 
droch  dhaoine ;  fear  dhiubh  air 
a  làimh  dheis,  agus  am  fear  eile 
air  a  làimh  chlì. 

34  An  sin  thubhairt  Iosa,  Ath- 
air,  maith  dhoibh ;  oir  cha'n  'eil 


fhios  aca  ciod  a  ta  iad  a'  dèan- 
amh.  Agus  roinn  iad  'eudach, 
agus  thilg  iad  crannchur  air. 

35  Agus  sheas  an  sluagh  ag 
amharc  :  agus  rinn  na  h-uach- 
darain  fanoid  aìr  maille  riusan, 
ag  ràdh,  Shaor  e  daoine  eile  ; 
saoradh  se  e  fèin,  ma  's  e  so 
Crìosd,  aon  taghta  Dhè. 

36  Agus  rinn  na  saighdearan 
mar  an  ceudna  fanoid  air,  a' 
teachd  d'a  ionnsuidh,  agus  a' 
tairgseadh  fìon  geur  dha, 

37  Agus  ag  ràdh,  Ma  's  tu 
rìgh  nan  ludhach,  teasairg  thu 
fèin. 

38  Agus  bha  sgrìobhadh  mar 
an  ceudna  air  a  sgrìobhadh  os  a 
cheann,  annanlitrichibh  Grèigis, 
agus  Laidin,  agus  Eabhra,  IS 
E  SO  KIGH  NAN  1UDH- 
ACH. 

39  Agus  thug  aon  do  na 
droch  dhaoinibh,  a  chrochadh, 
toibheum  dha,  ag  ràdh,  Ma  's  tu 
Crìosd,  saor  thu  fèin  agus  sinne. 

40  Ach  fhreagaìr  am  fear 
eile,  agus  chronuich  se  e,  ag 
ràdh,  Nach  'eil  eagal  Dè  ort,  ag- 
us  gu  bheil  thu  fo  'n  aon  dìteadh 
ris  ? 

41  Agus  sinne  da  rìreadh  an 
ceartas  ;  oir  a  ta  sinn  a'  faotainn 
nan  nithe  sin  a  thoill  ar  gnìomh- 
aran :  ach  cha  d'rinn  an  duine 
so  cron  air  bith. 

42  Agus  thubhairt  e  ri  Iosa, 
A  Thighearn,  cuimhnich  ormsa 
'nuair  a  thig  thu  do  d'  rìogh- 
achd. 

43  Agus  thubhairt  Iosa  ris, 
Gu  deimhin  a  ta  mi  ag  ràdh  riut, 
gu'm  bì  thu  maille  riumsa  an 
diugh  ann  a;n  pàras. 

44  Agus  bha  e  mu  thimchioll 
na  seathadh  uaire,  agus  bha 
dorchadas  air  an  talamh  uile  gus 
an  naothadh  uair. 

45  Agus  dhorchaicheadh  a' 
ghrian,  agus  reubadh  brat-roinn 
an  teampuill  'na  mheadhon. 

46  Agus  an  uair  a  ghlaodh 
Iosa  le  guth  mòr,  thubhairt  e, 
Athair,  a  ta  mi  tiomnadh  mo 
spioraid  a'  d'  làmhaibh-sa  :  agus 
an  uair  a  thubhairt  e  so,  thug  e 
suas  an  deò. 

47  A  nis  an  uair  a  chunnaic 
an  ceannard-ceud  an  ni  a  rinn- 
eadh,  thug  e  glòir  do  Dhia,  ag 
radh,  Gu  f  irinneach  b'  ionracan 
an  duine  so. 

48  Agus  an  sluagh  uile  a 
chruinnich  dh'ionnsuidh  an  t- 
seallaidh  sin,  an  uair  a  chunn- 
aic  iad  na  nithe  a  rinneadh, 
phill  iad  air  an  ais,  a  bualadh  an 
uchd. 

49  Agus  sheas  a  luchd-eòlais 
uile,  agus  na  mnài  a  lean  e  o 
Ghalile,  am  fad  uaith,  ag  amh- 
arc  air  na  nithibh  sin. 

50  Agus,  feuch,  duine  àraidh 
d'  am  b'  ainm  Ioseph,  comh- 
airleach,  a  bha  'na  dhuine  maith, 
agus  'na  fhirean ; 

51  (Cha  d'aontaich  an  duine 
so  d'  an  comhairle  no  d'  an 
gnìomh  ;)  O  Arimatea,  baile  leis 
na  h-Iudhaich ;  neach  mar  an 
ceudna  aig  an  robh  sùil  ri  rìogh- 
achd  Dhè. 

52  Chaidh  esan  gu  Pilat,  agus 
dh'iarr  e  corp  losa. 

53  Agus  air  dha  a  thoirt  a 
nuas,  phaisg  e  ann  an  lìon-eud- 
ach  e,  agus  chuir  e  ann  an  uaigh 
e  a  chladhaicheadh  à  carraìg, 
anns  nach  do  chuireadh  aon 
duine  riamh  roimhe. 

54  Agus  b'  e  sin  là  an  till- 
uchaidh,  agus  bha  an  t-sàbaid 
am  fagus. 

55  Agus  lean  na  mnài  a  thàin- 
ig  maille  ris  o  Ghalile,  agus 
chunnaìc  iad  an  uaigh,  agus 
cionnus  a  chuireadh  a  chorp. 

56  Agus  phill  iad,  agus  dh'- 
ulluich  iad  spìosraidh,  agus  oladh 
deadh  f  hàile ;  agus  ghabh  iad 
tàmh  aìr  là  na  sàbaid,  a  reir  na 
h-àithne. 


CAIB.  XVIV. 

4  NIS  air  a  cheud  là  do  'n  t- 
■^*-  seachduin,  gu  ro  mhoch  air 
mhaduinn,  thàinig  iad  chum  na 
h-uaighe,  a'  toirt  leo  nan  spìos- 
raidh  a  dh'ulluich  iad,  agus 
tnnài  àraidh  eile  maille  riu. 

2  Agus  fhuair  iad  a'  chlach 
air  a  caruchadh  o  'n  uaigh. 

3  Agus  air  dhoibh  dol  a  steach 
cha  d'fhuair  iad  corp  an  Tigh- 
earn  Iot-a. 

4  Agus  am  feadh  a  bha  iad 
an  ioma-cheisd  mu 'n  ni  so, 
feuch,  sheas  dithis  dhaoine 
làimh  riu  ann  an  eudaichibh 
dealrach. 

5  Agus  air  dhoibh  bhi  fuidh 
eagal,  agus  a'  cromadh  an  agh- 
aidh  chum  na  talmhainn,  thu- 
bhairt  iad  riu,  C'ar  son  a  ta  sibh 
ag  iarraidh  an  tì  a  ta  beò  am 
measg  nam  marbh  ? 

6  Cha  'n  'eil  e  'n  so,  ach  dh'- 
èirich  e :  cuimhnichibh  mar  a 
labhair  e  ribh  air  dha  bhi  fathast 
ann  an  Galile, 

7  Ag  ràdh,  Is  e'igin  do  Mhac 
an  duine  bhi  air  a  thoirt  thairis 
do  làmhaibh  dhaoine  peacach, 
agus  a  bhi  air  a  cheusadh,  agus 
èirigh  a  rìs  an  treas  Jà. 

8  Agus  chuimhnich  iad  a 
bhriathran. 

9  Agus  air  dhoibh  pilltinn  o'n 
uaigh,  dh'innis  iad  na  nithe  so 
uile  do'n  aon  fhear  deug,  agus 
do  chàch  uile. 

10  Agus  b'  i  Muire  Magdalen, 
agus  loanna,  agus  Muire  màth- 
air  Sheumais,  agus  mnài  eile 
maille  riu,  a  dh'innis  na  nithe  so 
do  na  h-abstolaibh. 

1 1  Agus  mheasadh  am  briath- 
ra  leo-san  mar  sgeula  faoine,  ag- 
us  cha  do  chreid  siad  iad. 

12  An  sin  air  èirigh  do  Phead- 
ar,  ruith  e  chum  na  h-uaighe ; 
agus  air  dhacromadhsìos, chunn- 
aic  e'n  iion-eudach  'na  luidhe 
leis   fèin,    agus   dh'fhalbh   e,  a' 

gabhail  iongantais  leis  fèin  mu'n 
ni  so  a  rinneadh. 

13  Agus,  feuch,  bha  dithis 
diubh  a'  dol  air  an  là  sin  fe'in 
gu  baile  d'  am  b'  ainm  Emaus, 
a  bha  trì  fichead  stàid  o  Ierusa- 
lem. 

14  Agus  bha  iad  a'  labhairt 
eatorra  fe'in  mu  thimchioll  nan 
nithe  ud  uile  a  thachair. 

15  Agus  an  uair  a  bha  iad  a' 
còmhradh,  agus  a'  co-reusonach- 
adh,  thàinig  Iosa  e  fe'in  am  fag- 
us,  agus  dh'imich  e  maille  riu. 

16  Ach  bha  'n  sùilean  air  an 
cumail,  air  chor  as  nach  d'aith- 
nich  iad  e. 

17  Agus  thubhairt  e  riu,  Ciod 
e  an  còmhradli  so  air  am  bheil 
sibh  a'  teachd  eadaraibh  fe'in,  ag 
imeachd  dhuibh,  agus  sibh  dubh- 
ach? 

18  Agus  fhreagair  fear  diubh 
d'  am  b'  ainm  Cleopas,  agus  thu- 
bhairt  e  ris,  Am  bheil  thusa  a 
mhàin  a'  d'  choigreach  an  Ieru- 
salem,  agus  gun  fhios  agad  air 
na  nithibh  a  rinneadh  innte  anns 
na  làithibh  so  ? 

19  Agus  thubhairt  e  riu,  Ciod 
na  nithe  ?  Agus  thubhairt  iad- 
san  ris,  Na  nithe  a  thaobh  Iosa 
o  Nasaret,  a  bha'  na  fhàidh 
cumhachdach  ann  an  gnìomh 
ag-us  ann  am  focal  am  fianuis 
Dè,  agus  an  t-sluaigh  uile  : 

20  Agus  cionnus  a  thug  na  h- 
àrd-shagairt  agus  ar  n-uachd- 
arain  thairis  chum  dìtidh  bàis  e, 
agus  a  chèus  iad  e. 

21  Ach  bha  dùil  againne  gu'm 
b'esan  an  tì  a  bha  gu  Israel  a 
shaoradh  ;  agus  a  thuilleadh  air 
so  uile,  is  e  'n  diugh  an  treas  là 
o  rinneadh  na  nithe  so. 

22  Agus  mar  an  ceudna,  chuir 
mnài  àraidh  dhinn  fèin,  a  chaidh 
gu  moch  a  dh'ionnsuidh  na  h- 
uaighe,  mòr-ìoghnadh  oirnn: 

23  Agus  an  uair  nach  d'fhuair 
iad  a  chorp,  thàinig  iad,  ag  ràdh, 


gu  'm  fac  iad  sealladh  do  aing- 
I  bh  a  thubhairt  gu  bheil  e  beò. 

24  Agus  chaidh  dream  àraidh 
dhiubh-san  a  bha  maille  ruinn 
fein,  chum  na  h-uaighe,  agus 
fhuair  iad  eadhon  mar  thubhairt 
na  mnài;  ach  cha'n  fhac  iad 
esan. 

25  An  sin  thubhairt  e  riu,  O 
dhaoine  amaideach,  agus  mall- 
chridheach  a  chreidsinn  nan 
nithe  sin  uile  a  labhair  na  fàidh- 
ean ! 

26  Nach  b'èigin  do  Chrìosd  na 
nithe  so  fhulang,  agus  dol  a 
steach  d'  a  ghlòir? 

27  Agus  air  dha  tòiseachadh 
o  Mhaois,  agus  o  na  fàidhibh 
uile,  dh'eadar-mhìnich  e  dhoibh 
anns  na  sgriobtuiribh  uile  na 
nithe  m'  a  thimchioll  fèin. 

28  A^us  dhruid  iad  ris  a' 
bhaile,  d'  an  robh  iad  a'  dol :  ag- 
us  leig  esan  air  gu'n  rachadh  e 
ni  b'fhaide. 

29  Ach  cho-èignich  iadsan  e, 
ag  ràdh,  Fan  maille  ruinne,  oir 
a  ta  e  dlùth  do'n  fheasgar,  agus 
tha  deireadh  an  là  ann.  Agus 
chaidh  e  steach  a  dh'fhuireach 
maille  riu. 

30  Agus  an  uair  a  shuidh  e  gu 
biadh  maille  riu,  air  dha  aran 
a  ghlacadh,  bheannaich  se  e, 
agus,  bhris  se  e,  agus  thug  e 
dhoibh  e. 

31  Agus  dh'fhosgladh  an  sùi!- 
ean,  agus  dh'àithnich  iad  e  ;  ag- 
us  chaidh  e  as  an  t-sealladh. 

32  Agus  thubhairt  iad  r'  a 
chèile,  Nach  robh  ar  cridhe  a' 
lasadh  annainn,  am  feadh  a  bha 
e  a'  labhairt  ruinn  air  an  t- 
slighe,  agus  an  uair  a  dh'f  hosg- 
ail  e  dhuinn  na  sgriobtuirean  ? 

33  Agus  dh'èirich  iad  air  an 
uair  sin  fèin,  agus  phill  iad  gu 
Ierusalem,  agus  fhuair  iad  an 
t-aon  fhear  deug  cruinn  an 
ceann  a  chèile,  agus  an  dream 
a  bha  maille  riu, 

31  Ag  ràclh,  Dh'eirich  an 
Tighearna  da  rìreadh,  agus 
chunnacas  le  Simon  e. 

35  Agus  dh'innis  iad  na  nithe 
a  rinneadk  air  an  t-slighe,  agus 
mar  a  dh'aithnicheadh  leo  e  ann 
am  briseadh  an  arain. 

36  Agus  ag  labhairt  nan  nithe 
so  dhoibh,  sbeas  Iosa  fèin  'nam 
meadhon,  agus  thubhairt  e  riu, 
Sìth  maille  ribh. 

37  Ach  bha  iadsan  fuidh  gheilt- 
chrith  agus  fuidh  eagal,  agus 
shaoil  iad  gur  spiorad  a  chunn- 
aic  iad. 

38  Agus  thubhairt  e  riu,  C'ar 
son  a  ta  sibh  fo  bhuaireas,  agus 
c'ar  son  a  ta  smuaintean  ag  èir- 
jgh  suas  ann  bhur  cridheach- 
aibh  ? 

39  Feuchaibh  mo  làmhan  ag- 
us  mo  chosan,  gur  mi  fèin  a 
th'ann :  làimhsichibh  mi,  agus 
faicibh  ;  oir  cha'n  'eil  aig  spior- 
ad  feoil  agus  cnàmha,  mar  a  chì 
sibh  agam-sa. 

40  Agus  an  uair  a  thnbhairt 
e  90,  nochd  e  dhoibh  a  làmhan 
agus  a  chosan. 

41  Agus  air  dhoibh  bhi  fath- 
ast  mì-chreideach  troimh  aoibh- 
neas,  agus  iad  fuidh  iongantas, 
thubhairt  e  riu,  Am  bheil  biadh 
sam  bith  agaibh  an  so  ? 

42  Agus  thug  iad  da  mìr  do 
iasg  ròiste,  agus  do  chìr-mheala. 

43  Agus  ghlac  se  e,  agus  dh'- 
ith  e  'nam  fianuis. 

44  Agus  thubhairt  e  riu,  'S 
iad  so  na  briathran  a  labhair  mi 


ribh,  'nuair  a  bha  mi  fathast 
maille  ribh,  gur  èigin  do  na  h- 
uile  nithibh  a  ta  sgrìobhta  ann 
an  lagh  Mhaois,  agus  anns  na 
fàidhibh,  agus  anns  na  salmaibh 
mu  m'  thimchioll-sa,  bhi  air  an 
coimhlionadh. 

45  An  sin  dh'fhoìgail  e  an 
tuig^e,  chum  gu 'n  tuigeadh  iad 
na  sgriobtuirean. 

46  Agus  thubhairt  e  riu,  Mar 
so  a  ta  e  sgriobhta,  agus  mar  so 
b'  èigin  do  Chrìosd  fulang,  agus 
èirigh  o  na  marbhaibh  an  treas 
là: 

47  Agus  aitbreachas  agus 
maitheanas  peacaidh  bhi  air  an 
searmonachadh  'na  ainm-san,  do 
na  h-uile  chinnich,  a'  tòiseach- 
adh  aig  lerusalem. 

48  Agus  is  fianuisean  sibhse 
air  na  nithibh  so. 

49  Agus,  feuch,  cuiridh  mise 
gealladh  m'  Athar  oirbh :  ach 
fanaibh-sa  ann  am  baile  Ierusa- 
leim,  gus  an  sgeadaichear  le 
cumhachd  o  na  h-àrdaibh  sibh. 

50  Agus  thug  e  ma«ìi  iad  co 
f had  ri  Betani ;  agus  thog  e  suas 
alàmhan,  agus  bheannaich  e  iad. 

51  Agus  am  feadh  a  bha  e 
'gam  beannachadh,  dhealaich- 
eadh  riu  e,  agus  thogadh  suas 
gu  nèamh  e. 

52  Agus  rinn  iad  aoradh  dha, 
agus  pbill  iad  gu  Ierusalem  le 
gàirdeachas  mòr : 

53  Agus  bha  iad  a  ghnàth 
anns  an  teampull,  a'  moladh  ag- 
us  a'  beannachadh  Dhè.     Amen. 


An  SOISGEUL  a  reir  EOIN. 

A  NNS  an  toiseach  bha  am 
■*■*-  Focal,  agus  bha  am  Focal 
maille  ri  Dia,  agus  b'  e  am  Focal 
Dia. 


2  Bha  e  so  air  tùs  maille  ri 
Dia. 

3  Rinneadh  na  h-uile  nithe 
leis ;  agus  as  eugmhais  cha  d'- 
rinneadh  aon  ni  a  rinneadh. 

;  4   Ann-san  bha  beatha,  agus 
b  i  a'  bheatha  solus  dhaoine. 

5  Agus  tha  'n  solus  a'  soill- 
seachadh  anns  an  dorchadas, 
agus  cha  do  ghabh  an  dorchad- 
as  e. 

6  Chuireadh  duine  o  Dhia, 
d' am  b'ainm  Eoin. 

7  Thàinig  esan  mar  fhianuis, 
chum  fianuis  a  thoirt  mu'n  t- 
solus,  chum  gu  'n  creideadh  na 
h-uile  dhaoine  trid-san. 

8  Cha  b'  esan  an  solus  sin,  ach 
chuireadh  e  chum  gu  tugadh  e 
fianuis  mu'n  t-solus. 

9  B'  e  so  an  solus  fior  a  ta  soill- 
seachadh  gach  uile  dhuine  tha 
teachd  chum  an  t-saoghail. 

10  Bha  e  anns  an  t-saoghal, 
agus  rinneadh  an  saoghal  leis, 
agus  cha  d'aithnich  an  saoghal  e. 

11  Thàinig  e  dh'ionnsuidh  a 
dhùthcha  fèin,  agus  cha  do 
ghabh  a  mhuinntir  fèin  ris. 

12  Ach  a  mheud  as  a  ghabh 
ris,  thug  e  dhoibh  cumhachd  a 
bhi  'nan  cloinn  do  Dhia,  eadh- 
on  dhoibh-san  a  ta  creidsinn  'na 
ainm: 

13  A  bha  air  an  gineamhuin, 
cha'n  ann  o  fhuil,  no  o  thoil  na 
feòla,  no  o  thoil  duine,  ach  o 
Dhia. 

14  Agus  rinneadh  am  Foc- 
al  'na  fheoil,  agus  ghabh  e 
còmhnuidh'nar  measg-ne,  (agus 
chunnaic  sinn  a  ghlòir,  mar 
ghlòir  aoin  ghin  Mhic  an  Athar,) 
iàn  gràis  agus  fìrinn. 

15  (Thug  Eoin  fianuis  uime, 
agus  ghlaodh  e,  ag  ràdh,  Is  e  so 
an  Tì  mu'n  do  labhair  mi,  An  Tì 
a  ta  teachd  a'  m'  dhèigh,  tha 
toiseach  aig  orm ;  oir  bha  e 
remham.) 

16  Agus  as  a  lànachd-san 
fhuair  sinne  uile,  agus  gràs  air 
son  gràis. 

17  Oir  thugadh  an  lagh  le 
Maois,  ach  thàinig  an  gràs  agus 
an  fhìrinn  le  Iosa  Crìosd. 


18  Cha'n  fhaca  neach  airbitìt 
Dia  riamh  ;  an  t-aon-ghin  Mic, 
a  ta  ann  an  uchd  an  Athar,  is 
esan  a  dh'fhoillsich  e. 

19  Agus  is  i  so  fianuis  Eoin : 
An  uair  a  chuir  na  h-Iudhaich 
sagairt  agus  Lebhithich  o  Ieru- 
salem,  chum  gu'm  fiosraicheadh 
iad  deth,  Cò  thusa? 

20  Dh'aidich  esan,  agus  cha 
d'àicbeadh  e  ;  ach  dh'aidich  e, 
Cha  mhi  Crìosd. 

21  Agus  dh'fhiosraich  iad 
deth,  Ciod  ma  seadh  ?  An  tu 
Elias?  Agus  thubhairt  e,  Cha 
mhi.  An  tu  am  fàidh  ?  Agus 
fhreagair  e,  Cha  mhi. 

22  An  sin  thubhairt  iad  ris, 
Cò  thu  ?  chum  gu'n  toir  sinn 
freagradh  dhoibh-san  a  chuir 
uatha  sinn :  ciod  a  tha  thu  'g 
ràdh  mu  do  thimchioll  fein  ? 

23  Thubhairt  e,  Is  mise  guth 
an  Ti  a  ghlaodhas  anns  an  fhàs- 
ach,  Dèanaibh  dìreach  slighe  an 
Tighearna,  mar  thubhairt  am 
f  àidh  Esaias. 

24  Agus  an  dream  a  chuir- 
eadh  leis  an  teachdaireachd,  b'ann 
do  na  Phairisich  iad. 

25  Agus  dh'fhiosraich  iad 
deth,  agus  thubhairt  iad  ris, 
C'ar  son  ma  seadh  a  ta  thu  a' 
baisteadh,  mur  tu  Crìosd,  no 
Elias,  no  am  fàidh  ? 

26  Fhreagair  Eoin  iad,  ag 
ràdh,  A  ta  mise  a'  baisteadh  le 
h-uisge ;  ach  a  ta  neach  'na 
sheasamh'nurmeasg,  nach  aithne 
dhuibh  ; 

27  Is  e  so  an  Tì,  a  ta  teachd 
a'm'  dheigh-sa,  aig  am  bheil  tois- 
each  orm,  neach  nach  airidh 
mise  air  barr-iall  a  bhròige 
fhuasgladh. 

28  Rinneadh  na  nithe  so  ann 
am  Betani  air  an  taobh  thall  do 
Iordan,  far  an  robh  Eoin  a' 
baisteadh. 

29  Air  an  là  màireach  chunn- 
aic  Eoin  Iosa  a'  teachd  d'a  ionn- 

suidh,  agus  thubhairt  e,  Feuch 
Uan  Dè,  a  ta  toirt  air  falbh  peac- 
aidh  an  t-saoghail ! 

30  Is  e  so  an  Tì  mu'n  dubh- 
airt  mi,  Tha  fear  a'  teachd  a'm' 
dheigh,  aig  am  bheil  barrachd 
orm  ;  oir  bha  e  romham. 

31  Agus  cha  robh  aithne 
agam-sa  air :  ach  a  chum  gu'm 
bitheadh  e  air  fhoillseachadh  do 
lsrael,  uime  sin  thàinig  mi  a' 
baisteadh  le  h-uisge. 

32  Agus  thug  Eoin  fianuis,  ag 
ràdh,  Chunnaic  mi  an  Spiorad 
a'  teachd  a  nuas  mar  choluman 
o  nèamh,  agus  ghabh  e  còmh- 
nuidh  air. 

33  Agus  chab'aithne  dhomh-sa 
e  :  ach  an  Tì  a  chuir  mi  a  bhaist- 
eadh  le  h-uisge,  thubhairt  esan 
rium,  Ge  b  'e  air  am  faic  thu  an 
Spiorad  a'  teachd  a  nuas  agus  a' 
gabhail  còmhnuidh  air,  is  e  sin 
an  Tì  a  bhaisteas  leis  an  Spiorad 
naomh. 

34  Aguschunnaic  mi,  agusrinn 
mi  fianuis,  gur  e  so  Mac  Dhè. 

35  Air  an  là  màireach  a  rìs 
sheas  Eoin,  agus  dithis  d'a  dheis- 
ciobluibh ; 

36  Agus  air  dha  amharc  air 
Iosa  agus  e  ag  imeachd,  thubh- 
airt  e,  Feuch  Uan  De' ! 

37  Agus  chual  an  dithis  dheis- 
ciobul  e  a'  labhairt,  agus  lean  iad 
losa. 

38  Agus  air  tionndadh  do 
Iosa,  chunnaic  e  iad  'ga  leant- 

'  uinn,  agus  thubhairt  e  riu,  Ciod 
a  ta  sibh  ag  iarraidh  ?  Thubhairt 
iadsan  ris,  Rabbi,  (is  e  sin  r'  a 
ràdh,  air  eadar-theangachadh, 
A  mhaighstir,)  c'àit  am  bheil 
thu  gabhail  còmhnuidh  ? 

39  Thubhairt  e  riu,  Thigibh 
agus  faicibh.  Thàinig  iad  ag- 
us  chunnaic  iad  c'àit  an  robh  e 
gabhail  còmhnuidh,  agus  dh'- 
f  han  iad  maille  ris  an  là  sin : 
oir  bha  e  mu  thimchioll  na 
deicheamh  uaire. 


40  B'  e  Aindreas,  bràthair 
Shimoin  Pheadair,  aon  do  'n 
dithis  a  chual  Eoin  a'  làbhairt, 
agus  a  lean  esan. 

41  Fhuair  esan  air  tùs  a 
bhràthair  fèin  Simon,  agus 
thubhairt  e  ris,  Fhuair  sinne  am 
Mesias,  is  e  sin,  air  eadar- 
theangachadh,  Crìosd. 

42  Agus  thug  e  chum  Iosa  e  ; 
Agus  an  uair  a  dh'amhairc  Iosa 
air,  thubhairt  e,  is  tusa  Simon 
mac  Iona :  gairmear  Cephas 
dhìot,  is  e  sin  air  eadar-theang- 
achadh,  Peadar. 

43  Air  an  là  'na  dhèigh  sin, 
bu  toil  le  Iosa  dol  a  mach  do 
Ghalile,  agus  fhuair  e  Philip, 
agus  thubhairt  e  ris,  Lean  mise. 

44  A  nis  bha  Philip  o  Bhet- 
saida,  baile  Aindreais  agus 
Pheadair. 

45  Fhuair  Philip  Natanael, 
agus  thubhairt  e  ris,  Fhuair 
sinne  an  Tì  mu  'n  do  sgrìobh 
Maois  anns  an  lagh,  agus  na 
fàidhean,  losa  o  Nasaret,  mac 
loseiph. 

46  Agus  thubhairt  Natanael 
ris,  Am  feud  ni  maith  air  bith 
teachd  à  Nasaret  ?  Thubhairt 
Philip  ris,  Thig  agus  faic. 

47  Chunnaic  Iosa  Natanael  a' 
teachd  d'  a  ionnsuidh,  agus  thu- 
bhairt  e  uime,  Feuch  Israeleach 
da  lùreadh,  anns  nach  'eil  cealg  ! 

48  Thubhairt  Natanael  ris, 
Cionnus  is  aithne  dhuit  mi  ? 
Fhreagair  losa  agus  thubhairt 
e  ris,  Mun  do  ghairm  Philip  thu, 
'nuair  a  bha  thu  fo  'n  chrann- 
fhìge,  chunnaic  mise  thu. 

49  Fhreagair  Natanael  agus 
thubhairt  e  ris,  Rabbi,  is  tusa 
Mac  Dhè  ;  is  tu  Rìgh  Israeil. 

50  Fhreagair  Iosa  agus  thubh- 
airt  e  ris,  A  chionn  gu'n  dubh- 
airt  mi  riut,  chunnaic  mi  thu  fo 
'n  chrann-fhìge,  am  bheil  thu 
creidsinn  ?  chi  thu  nithe  a  's  mò 
na  iad  so. 

51  Agus  thubhairt  e  ris,  Gu 
deimhin  deimhin  a  ta  mi  ag 
ràdh  ribhj  'Na  dhèigh  so  chì  sibh 
nèamh  fosgailte,  agus  aingil  Dhè 
a'  dol  suas  agus  a'  teachd  a  nuas 
air  Mac  an  duine. 

CAIB.  II. 

A  GUS  air  an  treas  là  bha  pòs- 
•**-  adh  ann  an  Cana  Ghalile  ; 
agus  bha  màthair  Iosa  an  sin. 

2  Agus  fhuair  Iosa  mar  an 
eeudna  agus  a  dheisciobuil  cuir- 
eadh  chum  a'  phòsaidh. 

3  Agus  air  teireachdainn  do  'n 
fhìon,  thubhairt  màthair  Iosa 
ris,  Cha'n  'eil  fìon  aca. 

4  Thubhairt  Iosa  rithe,  Ciod 
e  moj?hnothuch-sa  riut,a  bhean? 
cha  d'thàinig  m'  uair-sa  fathast. 

5  Thubhairt  a  mhàthair  ris 
an  luchd-frithealaidh,  Ge  b'  e  ni 
a  their  e  ribh,  dèanaibh  e. 

6  Agus  bha  sè  soithichean 
uisge  do  chloich  air  an  cur  an 
sin,  a  rèir  gnàtha  glanaidh  nan 
Iudhach,  a  ghabhadh  dà  f  heircin 
no  trì  gach  aon  diubh. 

7  Thubhairt  Iosa  riu,  Lìon- 
aibh  na  soithiche  le  uisge.  Agus 
lìon  siad  iad  gus  am  beul. 

8  Agusthubhairteriu,  Tairng- 
ibh  a  nis,  agus  thugaibh  chum 
uachdarain  na  cuirme.  Agus 
thug  iad  ann  e. 

9  'Nuair  a  bhlais  uachdaran 
na  cuirme  an  t-uisge  a  rinneadh 
'na  fhìon,  (agus  cha  robh  fhios 
aige  cia  as  a  thàinig  e  ;  ach  bha 
fhios  aig  an  luchd-frithealaidh 
a  tharruing  an  t-uisge,)  ghairm 
uachdaran  na  cuirme  am  fear 
nuadh-pòsda. 

10  Àgus  thubhairt  e  ris, 
Cuiridh  gach  duine  fìon  maith  a 
làtbair  air  tùs ;  agus  an  uair  a 
dh'òlas  daoine  gu  leoir,  an  sin 
amfìon  a's  miosa:  ach  ghlèidh 
thusa  am  fìon  maith  gus  a  nis. 

11  An  toiseach  so  do  mhìor- 
bhuilibh  rinn  Iosa  ann  an  Cana 


Ghalile,  agus  dh'fhoillsich  e  a 
ghlòir  ;  agus  chreid  a  dheisciob- 
uil  ann. 

12  An  dèigh  so  chaidh  e  sìos 
do  Chapernaum,  e  fèin,  agus  a 
mhàthair,  agus  a  bhràithrean, 
agus  a  dheisciobuil ;  agus  cha 
d'fhan  iad  ann  mòran  do  làith- 
ibh. 

13  Agus  bha  càisg  nan  Iudhach 
am  fagus  ;  agus  chaidh  losa  suas 
gu  Ierusalem. 

14  Agus  fhuair  e  'nan  suidhe 
anns  an  teampull  luchd-reicidh 
cruidh,  agus  chaorach,  agus 
choluman,  agus  luchd-malairt 
an  airgid : 

15  Agus  air  dèanamh  sgiùrs- 
air  dha  do  chòrdaibh  caola,  dh'- 
fhuadaich  e  mach  as  an  teamp- 
ull  iad  uile,  agus  na  caoraich 
agus  an  crodh ;  agus  dhòirt  e 
mach  airgiod  an  luchd-malairt, 
agus  thilg  e  na  bùird  thairis  ; 

16  Agus  thubhairt  e  riusan 
a  bha  reiceadh  choluman,  Tog- 
aibh  iad  sin  a  so  ;  na  dèanaibh 
tigh  m'  Athar-sa  'na  thigh  mars- 
andachd. 

17  Agus  chuimhnich  a  dheis- 
ciobuil  gu  'n  robh  e  sgrìobhta, 
Dh'ith  eud  do  thighe  suas  mi. 

18  An  sin  fhreagair  na  h- 
Iudhaich,  agus  thubhairt  iad 
rìs,  Ciod  an  comhar  a  nochdas 
tu  dhuinne,  do  bhrìgh  gu  bheiì 
thu  dèanamh  nan  nithe  sin  ? 

19  Fhreagair  losa  agus  thubh- 
airt  e  riu,  Leagaibh  sìos  an 
teampull  so,  agus  an  trì  làith- 
ibh  cuiridh  raise  suas  e. 

20  An  sin  thubhairt  na  h-Iudh- 
aich,  Sè  bliadhna  agus  dà  fhich- 
ead  bha  an  teampull  so  'ga 
thogail,  agus  an  cuir  thusa  suas 
an  trì  làithibh  e? 

21  Ach  labhair  esan  mu 
theampuil  a  chuirp. 

22  Uime  sin  an  uair  bha  e  air 
eirigh  o  na  marbhaibh,  chuimh- 
nich  a  dheisciobuil  gu  'n  dubh- 

airt  e  so :  agus  chreid  iad  an 
sgriobtuir,  agus  am  focal  a 
thubhairt  Iosa. 

23  A  nis  an  uair  a  bha  e  an 
Ierusalem  aig  a'  chàisg,  air  an 
fhèill,  chreid  mòran  'na  ainm, 
an  uair  a  chunnaìc  iad  na  mior- 
bhuilean  a  rinn  e. 

24  Ach  cha  d'  earb  Iosa  e  fe'in 
riu,  do  bbrìgh  gu  'm  b'  aithne  dha 
na  h-uile  dhaoine, 

2.5  Agus  nach  robh  feum  aige 
neach  air  bith  a'  dhèanamh  fian- 
uis  air  duine  :  oir  bha  fhios  aige 
ciod  a  bha  anns  an  duine. 

CAIB.  III. 

A  GIJS  bha  duine  do  na  Phair- 
-^*-  isich,  d'  am  b'  ainm  Nico- 
demus,  a  bha  'na  uachdaran  air 
na  h-Iudhaich  : 

2  Thàinig  esan  chum  Iosa  san 
oidhche,  agus  thubhairt  e  ris, 
A  mhaighstir,  tha  fhios  againn 
gur  fear-teagaisg  thu  a  thàinig 
o  Dhia  :  oir  cha'n  urrainn  duine 
air  bith  na  mìorbhuile  so  a 
dhèanamh  a  ta  thusa  a'  dèan- 
amh,  mur  bì  Dia  maille  ris. 

3  Fhreagair  Iosa  agus  thubh- 
airt  e  ris,  Gu  deimhin  deimhin 
a  ta  mi  ag  ràdh  riut,  mur 
beirear  duine  a  rìs,  nach  feud 
e  rìoghachd  Dhè  fhaicinn. 

4  Thubhairt  Nicodemus  ris, 
Cionnus  a  dh'fheudas  duine  bhi 
air  a  bhreith  'nuair  a  ta  e 
aosda  ?  am  bheil  e  comasach  air 
dol  a  stigh  an  dara  uair  do 
bhroinn  a  mhàthar,  agus  a  bhi 
air  a  bhreith  ? 

5  Fhreagair  Iosa,  Gu  deimhin 
deimhin  a  ta  mi  ag  ràdh  riut, 
mur  bì  duine  air  a  bhreith  o 
uisge,  agus  o'n  Spiorad,  cha  'n 
urrainn  e  dol  a  steach  do  rìogh- 
achd  Dhè. 

6  An  ni  sin  a  ta  air  a  bhreith 
o  'n  f  heoil,  is  feoil  e  ;  agus  an 
ni  sin  a  ta  air  a  bhreith  o  'n 
Spiorad,  is  spiorad  e. 


7  Na  gabh  iongantas  gu  'n 
dubhairt  mi  riut,  Is  èigin 
duibh  bhi  air  bhur  breith  a 
rìs. 

8  Tha  a'  ghaoth  a'  sèideadh 
far  an  àill  leatha,  agus  tha  thu 
a'  cluinntinn  a  fuaim,  ach  cha'n 
'eil  fhios  agad  cia  as  a  tha  i 
teachd,  no  c'àit  a  tha  i  dol : 
is  ann  mar  sin  a  tha  gach  neach 
a  tha  air  a  bhreith  o'n  Spiorad. 

9  Fhreagair  Nicodemus  agus 
thubhairt  e  ris,  Cionnus  a  dh'- 
fheudas  na  nithe  so  bhi  ? 

10  Fhreagair  losa  agus  thubh- 
airt  e  ris,  Am  bheil  thusa  a'  d' 
f  hear-teagaisg  Israeil,  agus  nach 
aithne  dhuit  na  nithe  so  ? 

11  Gu  deimhin  deimhin  a  ta 
mi  ag  ràdh  riut,  gu  bheil  sinne 
a'  labhairt  an  ni  a's  fios  duinn, 
agus  a  toirt  fianuis  air  an  ni 
sin  a  chunnaic  sinn  ;  agus  cha 
ghabh  sibhse  ar  fianuis. 

12  Ma  dh'  innis  mi  dhuibh 
nithe  talmhaidh,  agus  nach  creid 
sibh,  cionnus  a  chreideas  sibh 
ma  dh'  innseas  mi  dhuibh  nithe 
nèamhaidh  ? 

13  Agus  cha  deachaidh  aon 
neach  suas  do  nèamh^  ach  an 
Tì  a  thàinig  a  nuas  o  nèamh , 
Mac  an  duine  a  ta  air  nèamh. 

14  Agus  mar  a  thog  Maois 
suas  an  nathair  san  f  hàsach,  is  an 
mar  sin  is  èigin  do  Mhac  an 
duine  bhi  air  a  thogail  suas  : 

15  Chum  as  ge  b'e  neach  a 
chreideas  ann,  nach  sgriosar  e, 
ach  gu'm  bì  a'  bheatha  mhair- 
eannach  aige. 

16  Oir  is  ann  mar  sin  a 
ghràdhaich  Dia  an  saoghal,  gu  'n 
d'  thug  e  'aon-ghin  Mhic  fèin, 
chum  as  ge  b'  e  neach  a  chreid- 
eas  ann^  nach  sgriosar  e,  ach 
gu  'm  bì  a'  bheatha  shìorruidh 
aige. 

17  Oir  cha  do  chuir  Dia  a 
Mhac  do'n  t-saoghal,  chum  gu  'n 
dìteadh  e  an  saoghal,  ach  a  chum 

gu'm  biodh   an  saoghal  air    a 
shaoradh  trid-san. 

18  An  tì  a  chreideas  ann,  cha 
dìtear  e :  ach  an  tì  nach  creid, 
tha  e  air  a  dhìteadh  cheana,  a 
chionn  nach  do  chreid  e  an  ainm 
aoin-ghin  Mhic  Dhè. 

19  Agus  is  e  so  an  dìteadh, 
gu'n  d'thàinig  an  solus  do'n 
t-saoghal,  agus  gu  'n  do  ghràdh- 
aich  daoine  an  dorchadas  ni  's 
mò  na'n  solus,  a  chionn  gu'n 
robh  an  gnìomharan  olc. 

20  Oir  gach  neach  a  ta  dèan- 
amh  uilc,  tha  e  toirt  fuatha  do'n 
t-solus,  agus  cha  'n  'eil  e  teachd 
chum  an  t-soluis,  air  eagal  gu'm 
biodh  'oibre  air  an  cronachadh. 

21  Ach  an  tì  a  nì  an  fhìrinn, 
thig  e  chum  an  t-soluis,  chum 
gu'm  bì  'oibre  fbllaiseach,  gur 
ann  an  Dia  a  rinneadh  iad. 

22  An  dèigh  sin  thàinig  losa 
agus  a  dheisciobuil  do  thìr  Iu- 
dea;  agus  dh'fhan  e  an  sin 
maille  riu,  agus  bhaist  e. 

23  Agus  bha  Eoin  mar  an 
eeudna  a'  baisteadh  ann  an  Enon, 
làimh  ri  Salim,  do  bhrìgh  gu  'n 
robh  mòran  uisgeachan  an  sin  ; 
agus  thàinig  iad,  agus  bhaist- 
eadh  iad. 

24  Oir  cha  robh  Eoin  fathast 
air  a  thilgeadh  am  prìosan. 

25  An  sin  dh'èirich  ceisd 
eadar  deisciobuil  Eoin  agus  na 
h-Iudhaich,  mu  thimchioll  glan- 
aidh. 

26  Agus  thàinig  iad  chum 
Eoin,  agus  thubhairt  iad  ris,  A 
mhaighstir,  an  tì  a  bha  maille 
riut  an  taobh  thall  do  Iordan, 
d'  an  d'  thug  thu  fianuis,  feuch, 
tha  esan  a'  baisteadh,  agus  tha 
na  h-uile  dhaoine  a'  teachd  d'  a 
ionnsuidh. 

27  Fhreagair  Eoin  agus  thu- 
bhairt  e,  Cha  'n  'eil  duine  com- 
asach  air  ni  sam  bith  aghabhail, 
mur  bì  e  air  a  thoirt  da  o  nèamh. 

28  Tha  sibhse  fèin   a'   toirt 


fianuis  dhomh-sa,  gu'n  dubhairt 
mi,  Cha  mhi  Crìosd,  ach  gu  'n  do 
chuireadh  roimhe  mi. 

29  An  tì  aig  am  bheil  a'  bhean 
nuadh-phòsda,  is  e  am  fear 
nuadh-pòsda  e :  ach  caraid  an 
fhir  nuadh-phòsda,  a  ta  'na 
sheasamh  agus  ag  èisdeachd  ris, 
tha  e  a'  dèanamh  gàirdeachais 
mhòir  air  son  gutha  an  fhir 
nuadh-phòsda  r  uime  sin  tha  mo 
ghàirdeachas  so  air  a  choimh- 
lionadh. 

30  Is  èigin  dasan  fàs,  ach 
dhomb-sa  bhi  air  mo  lughdach- 
adh. 

31  An  Tì  a  thig  a  nuas,  tha  e 
os  ceann  nan  uile :  an  tì  a  tha 
o'ntalamh,  thae  talmhaidh,  ag- 
us  labhraidh  e  air  mhodh  talmh- 
aidh  :  an  Tì  a  thig  o  nèamh,  tha 
e  os  ceann  nan  uile. 

32  Agus  an  ni  a  chunnaic 
agus  a  chual  e,  air  sin  tha  e  toirt 
fianuis;  aguscha'n'eilaon  duine 
a'  gabhail  r'  a  f  hianuis. 

33  An  tì  a  ghabh  r'a  fhian- 
uis-san,  chuir  e  a  sheula  ris,  gu 
bheil  Dia  fìor. 

34  An  Tì  a  chuir  Dia  uaith, 
tha  e  a'  labhairt  bhriathra  Dhè  : 
oir  cha'n  ann  a  rèir  tomhais  a 
tha  Dia  a'  toirt  an  Spioraid  da. 

3.5  Is  toigh  leis  an  Athair  am 
Mac,  agus  thug  e  na  h-uile  nithe 
'na  làimh. 

36  An  tì  a  chreideas  anns  a' 
Mhac,  tha  a'  bheatha  mhair- 
eannach  aige  ;  ach  an  tì  nach  'eil 
a'  creidsinn  anns  a'  Mhac,  cha'n 
fhaic  e  beatha ;  ach  a  ta  fearg 
Dhè  a'  gabhail  còmhnuidh  air. 

CAIB.  IV. 

\  IR  an  aobhar  sin  an  uair  a 
■"-  thuig  Iosa  gu'n  cuala  na 
Phairisich  gu'n  robh  e  a'  dèan- 
amh  agus  a'  baisteadh  tuilleadh 
dheisciobul  na  Eoin, 

2  (Ged  nach  do  bhaist  losa 
fèin  iad  ach  a  dheisciobuil,) 

S  Dh'fhàgeludea,  agus  chaidh 
e  a  rìrì  do  Ghalile. 

4  Agus  b'èigin  da  dol  troimh 
Shamaria. 

5  An  sin  thàinig  e  gu  baile  a 
bhuineadh  do  Shamaria,  ris  an 
abrar  Sichar,  fagus  do'n  f  hear- 
ann  a  thug  Iacob  d'  a  mhac  Io- 
seph. 

6  A  nis  bha  tobar  Iacoib  an  sin. 
Uime  sin  air  do  Iosa  bhi  sgìth 
le  a  thurus,  shuidh  e  mar  sin 
làimh  ris  an  tobar ;  agus  bha  e 
mu  thimchioll  na  seathadh  uaire. 

7  Thàinig  bean  o  Shamaria  a 
tharruing  uisge  :  thubhairt  Iosa 
rithe,  Thoir  dhomh-sa  deoch. 

8  Oir  bha  a  dheisciobuil  air 
dol  do  'n  bhaile  a  cheannach 
bìdh. 

9  An  sin  thubhairt  a'  bhean 
o  Shamaria  ris,  Cionnus  a  ta 
thusa  agus  gur  Iudhach  thu,  ag 
iarraidh  deoch  uam-sa,  a  ta  am 
JBhan-samaritanaich  ?  oir  cha  'n 
'eil  comunn  aig  na  h-Iudhaich 
ris  na  Samaritanaich. 

10  Fhreagair  Iosa  agus  thu- 
bhairt  e  rithe,  Nam  b'aithne 
dhuit  tiodhlac  Dhè,  agus  cò  e  a 
ta  'g  ràdh  riut,  Thoir  dhomh 
deoch,  dh'iarradh  tu  airsan,  ag- 
us  bheireadh  e  uisge  beò  dhuit. 

11  Thubhairt  a'  bhean  ris,  a 
Thighearn,  cha  'n  'eil  inneal 
tarruing  agad,  agus  tha  'n  tobar 
domhain :  uime  sin  cia  as  a  ta 
an  t-uisge  beò  sin  agad  ? 

12  Am  mò  thusa  na  ar  n-ath- 
air  Iacob,  a  thug  dhuinne  an 
tobar  so,  agus  a  dh'òl  as  e  fèin, 
agus  a  chlann,  agus  a  sprèidh  ? 

13  Fhreagair  Iosa  agus  thu- 
bhairt  e  rithe,  Ge  b  'e  neach  a 
dh'òlas  do  'n  uisge  so,  bithidh 
tart  air  a  rìs : 

14  Ach  ge  b  'e  neach  a  dh'òl- 
as  do'n  uisge  a  bheir  mise  dha, 
cha  bhi  tart  gu  bràth  air:  ach 
an  t-uisge  a  bheir  mise  dha,  bith- 
idh  e  'na  thobar  uisge  ann,  a' 


sruthadh  suas  chum  na  beatha 
maireannaich. 

15  Thubhairt  a'  bhean  ris,  a 
Thighearn,  thoir  dhomh-sa  an 
t-uisge  so,  chum  nach  bì  tart 
orm,  agus  nach  tig  mi  an  so  a 
tharruing. 

16  Thubhairt  Iosa  rithe,  Im- 
ich,  gairm  t'fhear-pòsda,  agus 
thig  an  so. 

17  Fhreagair  a'  bhean  agus 
thubhairt  i,  Cha  'n  'eil  fear 
agam.  Thubhairt  Iosa  rithe,  Is 
maith  a  thubhairt  thu,  Cha  'n 
'eil  fear  agam  : 

18  Oir  bha  cùignear  fhear 
agad,  agus  esan  a  ta  agad  a  nis, 
cha  'n  e  t'  f  hear  fèin  e  :  thubh- 
airt  thu  so  gu  fìor. 

J  9  Thubhairt  a'  bhean  ris,  A 
Thighearn,  tha  mi  faicinn  gur 
fàidh  thu. 

20  Rinn  ar  n-aithriche  aoradh 
san  t-sliabh  so  ;  agus  tha  sibhse 
ag  ràdh,  gur  ann  an  Ierusalem 
a  ta  an  t-ionad  anns  an  còir  aor- 
àdh  a  dhèanamh. 

21  Thubhairt  Iosa  rithe,  A 
bhean,  creid  mise,  gu  bheil  an 
uair  a'  teachd,  anns  nach  dèan 
sibh  aoradh  do  'n  Athair  aon 
chuid  san  t-sliabh  so,  no  ann  an 
Ierusalem. 

22  Tha  sibh  a'  dèanamh  aor- 
aidh  do'n  ni  nach  aithne  dhuibh  : 
tha  sinne  a'  dèanamh  aoraidh 
do'n  ni  a  's  aithne  dhuinn  :  oir  is 
ann  o  na  h-Iudhaich  a  ta  slàinte. 

23  Ach  a  ta  an  uair  a'  teachd, 
agus  a  ta  i  nis  ann,  anns  an  dèan 
am  fìor  luchd-aoraidh  aoradh 
do  'n  Athair  ann  an  spiorad  ag- 
us  ann  am  fìrinn  :  oir  a  ta  an 
t-Athair  ag  iarraidh  an  leithide 
so  do  luchd-aoraidh. 

24  Is  Spiorad  Dia,  agus  is 
èigin  d'  a  luchd-aoraidh,  aoradh 
a  dhèanamh  dha  an  spioi-ad  agus 
am  fìrinn. 

25  Thubhairt  a'  bhean  ris, 
Tha  fhios  agam  gu  bheil  &m 

Mesias  a'  teachd,  ris  an  abrar 
Crìosd :  'nuair  a  thig  esan, 
innsidh  e  na  h-uile  nithe 
dhuinn. 

26  Thubhairt  losa  rithe,  Is 
mise  e,  a  ta  labhairt  riut. 

27  Agus  air  a  so  thàinig  a 
dheisciobuil,  agus  b'  iongantach 
leo  gu  'n  robh  e  labhairt  ris  a' 
mhnaoi :  ach  cha  dubhairt  aon 
neach,  Ciod  a  tha  thu  'g  iarr- 
aidh  ?  no,  C'ar  son  a  tha  thu 
labhairt  rithe  ? 

28  An  sin  dh'fhàg  a'  bhean  a 
soitheach  uisge,  agus  dh'fhalbh  i 
do'  n  bhaile,  agus  thubhairt  i  ris 
na  daoinibh, 

29  Thigibh,  faicibh  duine  a 
dh'innis  dhomh-s.a  na  h-uile 
nithe  a  rinn  mi  riamh  :  Nach  e 
so  Crìosd  ? 

30  An  sin  chaidh  iad  a  mach 
as  a'  bhaile,  agus  thàinig  iad  d'  a 
ionnsuidh-san. 

31  San  àm  sih  fèin  ghuidh  a 
dheisciobuil  air,  ag  ràdh,  A 
mhaighstir,  ith. 

32  Ach  thubhairt  esan  riu, 
Tba  agam-sa  biàdh  r'  a  itheadh 
air  nach  'eil  fhios  agaibh-sa. 

33  Uime  sin  thubhairt  na 
deisciobuil  r'  a  cheile,  An  d'thug 
neach  air  bith  ni  d'  a  ionnsuidh 
r'  a  itheadh  ? 

34  Thubhairt  Iosa  riu,  Is  e 
mo  bhiadh-sa  toil  an  Ti  a  chuir 
waith  mi  a  dhèanamh,  agus  obair 
a'  chrìochnachadh. 

35  Nach  abair  sibhse,  A  ta 
ùine  cheithir  mìosan  ann  fathast, 
agus  an  sin  thig  am  fogharadh  ? 
feuch,  a  ta  mi  ag  ràdh  ribh,  Tog- 
aibh  suas  bhur  sùilean,  agus 
seallaibh  air  na  h-achaibh ;  oir 
a  ta  iad  a  cheana  geal  chum  an 
fhogharaidh. 

36  Agus  an  tì  abhuaineas  tba 
e  faotainn  tuarasdail,  agus  a' 
cruinneachadh  toraidh  chum  na 
beatha  maireannaich ;  chum 
gu'n  dèan  an  tì  a  chuireas,  agus 


an  tì  a  bhuaineas,  gàirdeachas 
le  chèile. 

37  Agus  an  so  tha  an  ràdh  ud 
fìor,  Gu  bheil  neach  a'  cur,  agus 
neach  eile  a'  buain. 

38  Chuir  mise  sibh.ce  a  bhuain 
an  ni  sin  nach  do  shaothraich 
sibh:  shaothraich  daoine  eile, 
agus  chaidh  sibhse  steach  'nan 
saothair. 

39  Agus  chreid  mòran  do 
Shamaritanaich  a'  bhaile  sin  ann, 
air  son  cainnte  na  mnà,  a  thug 
fianuis,  ag  ràdh,  Dh'innis  e 
dhomh  na  h-uile  nithe  a  rinn 
mi  riamh. 

40  Uime  sin  an  uair  a  thàinig 
na  Samaritanaich  d'  a  ionnsuidh, 
ghuidh  iad  air  fantuinn  maille 
riu :  agus  dh'fhuirich  e  an  sin 
dà  làc. 

41  Agus  chreid  mòran  tuill- 
eadh  air  son  'fhocail  fèin  : 

42  Agus  thubhairt  iad  ris  a' 
nihnaoi,  Tha  sinn  a'  creidsinn, 
cha'n  ann  à  so  suas  air  son  do 
chòmhraidh-sa  :  oir  chuala  sinn 
fe'in  e,  agus  a  ta  fhios  againn 
gur  e  so  da  rìreadh  Crìosd,  Slàn- 
uighear  an  t-saoghail. 

43  Agus  an  dèigh  dà  là  dh'- 
fhaìbh  e  as  a  sin,  agus  chaidh  e 
do  Ghalile  : 

44  Oir  thug  Iosa  fèin  fianuis, 
nach  'eil  urram  aig  fàidh  'na  thir 
fèin. 

45  Uime  sin,  an  uair  a  thàinig 
e  do  Ghalile,  ghabh  na  Galile- 
aich  ris,  air  dhoibh  na  nithe  sin 
uiie  fhaicinn  a  rinn  e  ann  an  Ie- 
rusalem  air  an  fhèill :  oir  chaidli 
iadsan  mar  an  ceudna  chum  na 
fèille. 

46  An  sin  thàinig  Iosa  a  rìs 
do  Chana  Ghalile,  far  an  d'rinn 
e  fion  do  'n  uisge.  Agus  bha 
duine  cumhachdach  àraidh,  aig 
an  robh  a  mhac  gu  tinn  ann  an 
Capernaum. 

47  'Nuair  a  chual  esan  gu'n 
robh   losa   air   teachd   à   Iudea 

do  Ghalile,  chaidh  ed'a  ionn- 
suidh,  agus  ghuidh  e  air  gu  'n 
rachadh  e  sìos,  agus  gu  'n  slàn- 
uicheadh  e  a  mhac :  oir  bha  e 
ri  h-uchd  bàis. 

48  An  sin  thubhairt  Iosa  ris, 
Mur  faic  sibh  comharan  agus 
mìorbhuilean,  cha  chreid  sibh. 

49  Thubhairt  an  duine  cumh- 
achdach  ris,  A  Thighearn,  rach 
sìos  mum  faigh  mo  leanaban  bàs. 

50  Thubhairt  losa  ris,  Imich  ; 
tha  do  mhac  beò.  Agus  cbreid 
an  duine  am  focal  a  labhair  Iosa 
ris,  agus  dh'imich  e. 

51  Agus  am  feadh  a  bha  e 
fathast  a'  dol  sìos,  choinnich  a 
sheirbhisich  e,  agus  dh'innis  iad 
da,  ag  ràdh,  Tha  do  mhac  beò. 

52  An  sin  dh'fhiosraich  e 
dhiubh  an  uair  anns  an  deach- 
aidh  e  am  feabhas :  agus  thu- 
bhairt  iad  ris,  An  de  air  an  t- 
seachdamh  uair  dh'fhàg  am 
fiabhras  e. 

53  An  sin  dh'aithnich  an 
t-athair  gu'm  b'i  an  uair  sin  fèin, 
anns  an  dubhairt  Iosa  ris,  Tha 
do  mhac  beò ;  agus  chreid  e  fèin, 
agus  a  theaghlach  uile. 

54  'Se  so  a  rìs  an  dara  mìor- 
bhuil  a  rinn  Iosa,  'nuair  a  thàinig 
e  à  Iudea  do  Ghalile. 

51k]"A   dhèigh  so  bha  feill  nan 
■^     Iudhach  ann;  agus  chaidh 
Iosa  suas  gu  Ierusalem. 

2  A  nis  a  ta  ann  an  Ierusalem 
làimh  ri  geata  nan  caorach  loch- 
an,  ris  an  abrar  sa'  chainnt 
Eabhruidhich,  Betesda,  aig  am 
bheil  cùig  tighean-fasgaidh. 

3  Annta  sin  bha  'nan  luidhe 
mòr-bhuidheann  do  dhaoinibh 
euslan,  dalla,  bacach,  seargta,  a' 
feitheamh  ri  caruchadh  an  uisge. 

4  Oir  chaidh  aingeal  sìos  an 
àm  àraidh  san  lochan,  agus 
chuir  e  an  t-uisge  troimh  chèile : 
uime  sin  an  ceud  neach  a  rach- 


adh  sìos  ann,  an  dèigh  cur  troimh 
cheile  an  uisge,  rinneadh  slàn 
e  a  db'  aon  tinneas  a  bhiodh  air. 

5  Agus  bha  duine  àraidh  an 
sin,  a  bha  ochd  bliadhna  deug 
thar  fhichead  ann  an  euslaint. 

6  'Nuair  a  chunnaic  Iosa  esan 
'na  luidhe,  agus  fios  aige  gu  'n 
robh  e  nis  ùine  fhada  mar  sin, 
thubhairt  e  ris,  Am  miann  leat 
bhi  air  do  dhèanamh  slàn  ? 

7  Fhreagair  an  duine  euslan 
e,  A  Thighearn,  cha'n 'eilduine 
agam,  an  uair  a  chuirear  an 
t-uisge  troimh  a  chèile,  a  chuir- 
eas  anns  an  lochan  mi :  ach  am 
feadh  a  ta  mise  teachd,  tha 
neach  eile  a'  dol  sìos  romham. 

8  Thubhairt  Iosa  ris,  Eirich, 
tog  do  leabadh,  agus  imich. 

9  Agus  air  ball  rinneadh  an 
duine  slàn,  agus  thog  e  a  leab- 
adh,  agus  dh'imich  e :  agus  bha'n 
t-sàbaid  ann  air  an  là  sin. 

10  Uime  sin  thubhairt  na 
h-Iudhaich  ris  an  tì  a  shlànuich- 
eadh,  Is  i  an  t-sàbaid  a  ta  ann ; 
cha  'n  'eil  e  dligheach  dhuit  do 
leabadh  a  ghiùlan. 

11  Fhreagair  e  iad,  An  Tì  a 
rinn  slàn  mi,  thubhairt  esan 
rium,  Tog  do  leabadh  agus  im- 
ich  ? 

12  An  sin  dh'fhiosraich  iad 
deth,  Cò  an  duine  a  thubhairt 
riut,  Tog  do  leabadh  agus  im- 
ich  ? 

13  Agus  charobh  fhiosaig  an 
tì  a  shlànuicheadh,  cò  e :  oir 
chaidh  losa  as  a  shealladh,  air 
do  mhòr-shluagh  bhi  anns  an  àit. 

14  'Na  dhèigh  so  fhuair  Iosa 
e  anns  an  teampull,  agus  thubh- 
airt  e  ris,  Feuch,  rinneadh  slàn 
thu  :  na  peacaich  ni  's  mò,  air 
eagal  gu  'n  tachair  ni  's  miosa 
dhuit. 

15  Dh'imich  an  duine,  agus 
dh'innis  e  do  nah-Iudhaichgu'm 
b'  e  Iosa  rinn  slàn  e. 

16  Aarus  air  a  shon  so  rinn  na 

h-Iudhaich  geur-leanmhuinn  air 
losa,  agus  dh'iarr  iad  a  mharbh- 
adh,  do  bhrìgh  gu'n  d'rinn  e  na 
nithe  so  air  an  t-sàbaid. 

17  Ach  fhreagair  Iosa  iad, 
Tha  m'  Athair  ag  oibreachadh 
gus  a  nis,  agus  tha  mise  ag  oib- 
reachadh. 

18  Uime  sin  bu  mhòid  a  dh'- 
iarr  na  h-Iudhaich  a  mharbh- 
adh,  a  chionn  nach  e  mhàin  gu  'n 
rìo  bhris  e  'n  t-sàbaid,  ach  gu'n 
dubhairt  e  mar  an  ceudna  gu'm 
b'  e  Dia  'Athair-san,  'ga  dhèan- 
amh  fèin  co-ionann  ri  Dia. 

19  Air  an  aobhar  sin  fhreagair 
Iosa,  agus  thubhairt  e.riu,  Gu 
deimhin  deimhin  a  ta  mi  ag  ràdh 
ribh,  nach  'eil  am  mac  comasach 
air  ni  sam  bith  a  dhèanamh  uaith 
fèin,  ach  an  ni  a  chì  e  an  t-Ath- 
air  a'  dèanamh  :  oir  ge  b'  e  nithe 
a  nì  esan,  na  nithe  sin  fèin  nì 
am  Mac  mar  an  ceudna. 

20  Oir  is  ionmhuinn  leis  an 
Athair  am  Mac,  agus  a  ta  e  a' 
foillseachadh  dha  nan  uile  nithe 
a  tha  e  fèin  a'  dèanamh  :  agus 
foillsichidh  e  dha  oibre  a's  mò  na 
iad  so,  air  chor  as  gu'm  bì  iong- 
antas  oirbhse. 

21  Oir  mar  a  ta  an  t-Athair 
a'  dùsgadh,  agus  a'  beothachadh 
nam  marbh,  is  amhuil  sin  a  ta 
am  Mac  a'  beothachadh  an  dream 
a's  àill  leis. 

22  Oir  cha'n  'eil  an  t-Athair 
a'  toirt  breth  air  duine  sam  bith ; 
ach  thug  e  gach  uile  bhreith- 
eanas  do  'n  Mhac  : 

23  Chum  gu  'n  tugadh  na 
h-uile  dhaoine  urram  do'n  Mhac, 
amhuil  mar  a  ta  iad  a'  toirt 
urraim  do'n  Athair.  Antìnach 
'eil  a'  toirt  urraim  do'n  Mhac, 
cha'n  'eil  e  toirt  urraim  do'n 
Athair  a  chuir  uaith  e. 

24»  Gu  deimhin  deimhin  a  ta 
mi  ag  ràdh  ribh,  An  tx  a  dh'- 
èisdeas  ri  m'  fhocal-sa,  agus  a 
ta  creidsinn  anns  an  Tì  a  chuir 


uaith  mi,  tba  a'  bheatha-mhair- 
eannach  aige,  agus  cha  tig  e 
chum  dìtidh ;  ach  chaidh  e 
thairis  o  bhàs  gu  beatha. 

25  Gu  deimhin  deimhin  a  ta 
mi  ag  ràdh  ribh,  Gu  bheil  an 
uair  a'  teachd,  agus  gu  bheil  i 
nis  ann,  anns  an  cluinn  na 
mairbh  guth  Mhic  Dhè :  agus 
an  dream  a  chluinneas,  bithidh 
iad  beò. 

26  Oir  mar  a  ta  aig  an  Ath- 
air  beatha  ann  fèin,  is  amhuil  sin 
a  thug  e  do  'n  Mhac  beatha  a  bhi 
aig  ann  fein  ; 

27  Agus  thug  e  mar  an  ceud- 
na  dha  ùghdarras  chum  breth  a 
thabhairt,  do  bhrìgh  gur  e  Mac 
an  duine. 

28  Na  gabhaibh  iongantas 
deth  so;  oir  a  ta  an  uair  a' 
teachd,  anns  an  ciuinn  iadsan 
uile  a  ta  sna  h-uaighibh  a  ghuth- 
san  : 

29  Agus  thèid  iad  a  mach  ; 
iadsan  a  rinn  maith,  chum  ais- 
eirigh  ua  beatha  ;  agus  iadsan  a 
rinn  olc,  chum  aiseirigh  an  dam- 
naidh. 

30  Cha'n  'eil  mise  comasach 
air  ni  sam  bith  a  dhèanamh  uam 
fèin  :  mar  a  chluinneas  mi  bheir 
mi  breth  :  agus  a  ta  mo  bhreith- 
eanas  ceart ;  do  bhrìgh  nach  'eil 
mi  ag  iarraidh  mo  thoile  fèin, 
ach  toil  an  Athar  a  chuir  uaith 
mi. 

31  Ma  bheir  mise  fianuis  mu 
m'  thimchioll  fèin  cha'n  'eil  m' 
fhianuis  fìor. 

32  Tha  neach  eile  a'  toirt 
fianuis  mu  m'  thimchioll,  agus 
a  ta  fhios  agam  gur  fìor  an 
fhianuis  a  ta  e  dèanamh  mu  m' 
thimchioll. 

33  Chuir  sibhse  chum  Eoin, 
agus  thug  e  fianuis  do'n  fhìr- 
inn. 

34  Ach  cha'n  'eil  mise  a' 
gabhail  fianuis  o  dhuine  :  ach  a 
ta  mi  ag  ràdh  nan  nithe   so3 

chum   gu'm  bì  sibhse  air  bhur 
tèarnadh. 

35  B'  esan  an  lòchran  lasarach 
agus  dealrach :  agus  bha  sibhse 
toileach  car  tamuill  gàirdeachas 
a  dhèanamh  'na  sholus. 

36  Ach  a  ta  agam-sa  fianuis 
a 's  mò  nafìanuis  Eoin  :  oir  na 
h-dibre  a  thug  an  t-Athair 
dhomh-sa  chum  gu  'n  crìoch- 
naichinn  iad,  tha  na  h-oibre  sin 
fèin  a  tha  mise  a'  dèanamh,  a' 
toirt  fianuis  mu  m'  thimchioll, 
gu'n  do  chuir  an  t-Athair  uaith 
mi. 

37  Agus  an  t-Athair  fein  a 
chuir  uaith  mi,  thug  e  fianuis 
mu  m'  thimchioll.  Cha  chuala 
sibh  riamh  a  ghuth,  ni  mò  a 
chunnaic  sibh  a  choslas. 

38  Agus  cha  'n  'eil  'fhocal-san 
agaibh  a'  gabhail  còmhnuidh 
annaibh  :  oir  an  tì  sin  a  chuir 
esan  uaith,  cha  'n  'eil  sibh  'ga 
chreidsinn. 

39  Rannsaichibh  na  sgriob- 
tuiiean,  oir  a  ta  sibh  -a''  saoil- 
sinn  gu  bheil  a'  bheatha  mhair- 
eannach  agaibh  annta-san  ;  agus 
is  iad  sin  a  ta  toirt  fianuis  mu 
m'  thimchioll-sa. 

40  Gidheadh  cha  'n  àill  leibh 
teachd  a  m'  ionnsuidh-sa,  chum 
gu'm  faigheadh  sibh  beatha. 

41  Cha 'u 'eil  mise  a'  gabhail 
urraim  o  dhaoinibh. 

42  Ach  is  aithne  dhomh  sibh- 
se,  nach  'eil  gràdh  Dhe  agaibh 
annaibh. 

43  Thàinig  mise  an  ainm  m' 
Athar,  agus  cha  'n  'eil  sibh  a' 
gabhail  rium :  ma  thig  neach 
eile  'na  ainm  fein,  gabhaidh  sìbh 
ris-san. 

44  Cionnus  a  dh'f  heudas  sibh 
creidsinn,  a  ta  gabhail  urraim  o 
chèile,  agus  nach  'eil  ag  iarraidh 
an  urraim  a  thig  o  Dhia  a  mhàin  ? 

45  Na  saoilibh  gu'n  dèan  mise 
bhur  casaid  ris  an  Athair :  tha 
aon  a  tha  dèanamh  casaid  oirbh, 


Maois,  anns  am  bheil  sibh  a'  cur 
bhur  dòchais. 

46  Oir  nan  creideadh  sibh 
Maois,  cbreideadh  sibh  mise  :  oir 
sgrìobh  esan  mu  m'  thimchioll. 

47  Ach  mur  creid  sibh  a 
sgrìobhadh-san,cionnus  achreid- 
eas  sibh  mo  bhriathra-sa  ? 

91^"A  dhèigh   sin   chaidh    Iosa 
^™      thar  muirGhalile,  noThi- 
beriais. 

2  Agus  lean  sluagh  mòr  e,  do 
bhrìgh  gu  'm  fac  iad  a  mhìor- 
bhuilean  a  rinn  e  air  an  dream 
a  bha  euslan. 

3  Agus  chaidh  Iosa  suas  air 
beinn,  agus  shuidh  e  an  sin 
maille  r'  a  dheisciobluibh. 

4  Agus  bha  a'  chàisg,  fèill  nan 
Iudhach,  am  fagus. 

5  An  sin  an  uair  a  thog  Iosa 
suas  a  shùilean,  agus  a  cbunnaic 
e  gu'n  d'  thàinig  buidheann 
mhòr  shluaigh  d'  a  ionnsuidh, 
thubhairt  e  ri  Philip,  Cia  an 
t-àit  as  an  ceannaich  sinn  aran 
chum  gu  'n  ith  iad  so  ? 

6  (Ach  thubhairt  e  so  'ga 
dhearbhadh-san  ;  oir  bha  fhios 
aige  fèin  ciod  a  dhèanadh  e.) 

7  Fhreagair  Philip  e,  C'ha 
leoir  dhoibh  luach  dhà  cheud 
peghinn  a  dh'aran,  chum  gu  'n 
gabhadh  gach  aon  diubh  beagan. 

8  Thubhairt  aon  d'  a  dheis- 
ciobluibh,  Aindreas,  bràthair 
Shimoin  Pheadair,  ris, 

9  Tha  òganach  an  so,  aig  am 
bheil  cùig  builinnean  eòrna,  ag- 
us  dà  iasg  bheag:  ach  ciod  iad 
so  am  measg  na  h-uiread  ? 

10  Agus  thubhairtlosa,  Thug- 
aibh  air  na  daoinibh  suidhe  sìos. 
A  nis  bha  mòran  feoir  anns  an 
àit.  Air  an  aobhar  sin  shuidh 
na  daoine  sìos,  an  àireamh  tim- 
chioll  chùig  mìle. 

11  Agus  ghlac  Iosa  na  buil- 
innean,  agus  air  tabhairt  buidh- 

eachais  da,  roinn  e  air  na  deis- 
eiobluibh  iad,  agus  na  deisciob- 
uil  orra-san  a  shuidh  :  agus  mar 
an  ceudna  do  na  h-iasgaibh 
beaga,  mbeud  as  a  b'  àill  leo. 

12  'Nuair  a  shàsuicheadh  iad, 
thubhairt  e  r'  a  dheisciobluibh, 
Cruinnichibh  am  biadh  briste  a 
ta  thuilleadh  ann,  chum  nach 
caillear  a  bheag. 

13  Air  an  aobhar  sin  chruinn- 
ich  iad  e  r'a  chèile,  agus  lìon  iad 
dà  chliabh  dheug  do  sbruileach 
nan  cùig  builinnean  eòrna,  a  bha 
dh'fhuigheall  aig  a'  mhuinntir  a 
dh'ith. 

14  An  sin  an  uair  a  chunnaic 
na  daoine  sin  am  miorbhuil  a 
rinn  Iosa,  thubhairt  iad,  Gu  fìr- 
inneach  is  e  so  am  fàidh  a  bha 
gu  teachd  chum  an  t-saogh- 
ail. 

15  Uime  sin  an  uair  a  thuig 
Iosa  gu'n  robh  iad  air  tì  teachd 
agus  breith  air  le  làimh  làidir, 
chum  gu  'n  dèanadh  iad  rìgh 
dheth,  dh'imich  e  rìs  do'n  bheinn 
'na  aonar. 

16  Agus  an  uair  a  thàinig  am 
feasgar,  chaidh  a  dheisciobuil 
sìos  chum  na  mara. 

17  Agus  air  dol  an  luing 
dhoibh,  chaidh  iad  thar  a'  mhuir 
gu  Capernaum :  agus  bha  an 
dorchadas  a  nis  ann,  agus  cba 
robh  Iosa  air  teachd  d'  an  ionn- 
suidh. 

18  Agusagseideadh  doghaoith 
mhòir,  dh'e'irich  a'  mhuir. 

19  Uime  sin  an  uair  a  rinn 
iad  iomramh  timchioll  cùig  no 
deich  thar  fhichead  do  stàidibh, 
chunnaic  iad  Iosa  ag  imeachd 
air  a'  mhuir,  agus  a'  druideadh 
ris  an   luing ;    agus   ghabh   iad 


20  Ach  thubhairt  esan  riu,  Is 
mise  ta  ann ;  na  biodh  eagal 
oirbh. 

21  Uime  sin  ghabh  iad  gu 
toileach  a  steaeh  do  'n  luing  e  : 


agus  air  ball  ràinig  an  long  an 
tìr  gus  an  robh  iad  a'  dol. 

22  Air  an  là  'na  dhèigh  sin, 
an  uair  a  chunnaic  an  sluagh  a 
sheas  air  taobh  eile  na  mara, 
nach  robh  long  eiie  an  sin,  ach 
an  long  sin  anns  an  deachaidh  a 
dheisciobuil  a  steach,  agus  nach 
deachaidh  Iosa  san  luing  m?tille 
r'  a  dheisciobluibh,  ach  yun  d'- 
fhalbh  a  dheisciobuil  'nan  aon- 
ar; 

23  (Gidheadh  thàinig  loDga 
beaga  eile  o  Thiberias,  làirnh  ris 
an  àit  san  dh'ith  iad  an  t-aran, 
an  dèigh  do  'n  Tighearn  buidh- 
eachas  a  thoirt ;) 

24  Uime  sin  an  uair  a  chunn- 
aic  an  sluagh  nach  robh  Iosa  an 
sin,  no  a  dheisciobuil,  chaidh 
iad  fèin  mar  an  ceudna  ann  an 
longaibh,  agus  thàinig  iad  gu 
Capernaum,  ag  iarraidh  Iosa. 

25  Agus  air  dhoibh  fhaotainn 
air  an  taobh  thall  do  'n  mhuir, 
thubhairt  iad  ris,  A  mhaighstir, 
c'  uin'  a  thàinig  thu  an  so  ? 

26  Fhreagair  losa  iad  agus 
thubhairt  e,  Gu  deimhin  deimh- 
in  a  ta  mi  ag  ràdh  ribh,  Tha 
sibh  ga  m'  iarraidh,  cha  'n  ann  a 
chionn  gu'm  faca  sibh  na  mìor- 
bhuilean,  ach  a  chionn  gu  'n  d'ith 
sibh  do  na  builinnibh,  agus  gu  'n 
do  shàsuicheadh  sibh. 

27  Dèanaibh  saothair  cha  'n 
ann  air  son  a'  bhìdh  a  theirgeas, 
ach  air  son  a'  bhìdh  a  mhaireas 
chum  na  beatha  sìorruidh,  a 
bheir  Mac  an  duine  dhuibh  :  oir 
esan  sheulaich  Dia  an  t-Athair. 

28  An  sin  thubhairt  iad  ris, 
Ciod  a  ni  sinn,  chum  as  gu  'n 
oibrich  sinn  oibre  Dhè  ? 

29  Freagair  Iosa  agus  thu- 
bhairt  e  riu,  Is  i  so  obair  Dhè, 
gu'n  creid  sibh  anns  an  Tì  a  chuir 
e  uaith. 

30  Uime  sin  thubhairt  iad  ris, 
Ciod  an  comhar  a  nì  thusa  ma 
ta,  chum   gu'm  faÌG   sinn,  agus 

gu'n  creid  sinn  thu  ?    ciod  an 
obair  a  nì  thu  ? 

31  Dh'ith  ar  n-aithriche  mana 
san  f  hàsach ;  a  reir  mar  a  ta  e 
sgrìobhta,  Thug  e  dhuibh  aran 
o  nèamh  r'  a  itheadh. 

32  An  sin  thubhairt  Iosa  riu, 
Gu  deimhin  deimhin  a  ta  mi  ag 
ràdh  ribh,  nach  d'  thug  Maois 
dhuibh  an  t-aran  o  nèamh  ;  ach 
a  ta  m'  Athair-sa  a'  toirt  dhuibh 
an  arain  fhìor  o  nèamh. 

33  Oir  is  e  sin  aran  Dhe  a  ta 
teachd  a  nuas  o  nèamh,  agus  a 
ta  tabhairt  beatha  do  'n  t-saogh- 
al.  * 

34  An  sin  thubhairt  iad  ris, 
A  Thighearn,  thoir  dhuinne  an 
t-aran  so  an  còmhnuidh. 

35  Agus  thubhairt  Iosa  riu, 
Is  mise  aran  na  beatha  :  an  tì  a 
thig  a  m'  ionnsuidh-sa,  cha  bhi 
ocras  gu  bràth  air  ;  agus  an  tì  a 
chreideas  annam-sa,  cha  bhi 
tart  gu  bràth  air. 

36  Ach  mar  a  thubhairt  mi 
ribh,  ge  do  chunnaic  sibh  mi, 
cha'n  'eil  sibh  a'  creidsinn. 

37  Gach  ni  a  bheir  an  t-Ath- 
air  dhomh-sa,  thig  e  a  m'  ionn- 
suidh  ;  agus  an  tì  a  thig  a  m' 
ionnsuidh,  cha  tilg  mi  air  chor 
sam  bith  a  mach  e. 

38  Oir  thàinig  mi  nuas  o 
nèamh,  cha  'n  ann  chum  gu  'n 
deanainn  mo  thoil  fein,  ach  toil 
an  Tì  a  chuir  uaith  mi. 

39  Agus  is  i  so  toil  an  Athar 
a  chuir  uaith  mi,  nach  caillinn 
a  bheag  sam  bith  do  'n  uile  a 
thug  e  dhomh,  ach  gu  'n  togainn 
suas  e  rìs  air  an  là  dheireann- 
ach. 

40  Agus  is  i  so  toil  an  Tì  a 
chuir  uaith  mi,  gu  'm  biodh  a' 
bheatha  mhaireannach  aig  gach 
neach  a  chì  am  Mac,  agus  a 
chreideas  ann :  agus  togaidh 
mise  suas  e  air  an  Jà  dheireann- 
ach. 

41  An  sin  rinn  na  h-Iudh- 


aich  gearan  uime,  a  chionn  gu'n 
dubhairt  e,  Is  mise  an  t-aran  a 
thàinig  a  nuas  o  nèamh. 

42  Agus  thubhairt  iad,  Nach 
e  so  Iosa  mac  Ioseiph,  neach 
aig  an  aithne  dhuinn  'athair  ag- 
us  a  mhàthair  ?  cionnus  ma 
seadh  a  ta  e  ag  ràdh,  Thàinig 
mi  nuas  o  nèamh. 

43  Air  an  aobhar  sin  fhreag- 
air  Iosa  agus  thubhairt  e  riu, 
Na  dèanaibh  gearan  'nur  measg 
fein. 

44  Cha  'n  urrainn  neach  air 
bith  teachd  a  m'  ionnsuidh-sa, 
mur  tarruing  an  t-Athair  a 
chuir  uaith  mise  e  :  agus  tog- 
aidh  mise  suas  e  air  an  là  dheir- 
eannach. 

45  Tha  e  sgrìobhta  sna  fàidh- 
ibh,  Agus  bithidh  iad  uile  air 
an  teagasg  o  Dhia.  Uime  sin 
gach  neach  a  chuala,  agus  a  dh'- 
fhòghluim  o  'n  Athair,  thig  e  a 
m'  ionnsuidh-sa. 

46  Cha  'n  e  gu  'm  faca  neach 
sam  bith  an  t-Athair,  ach  an  Tì 
a  ta  o  Dhia  ;  chunnaic  esan  an 
t-Athair. 

47  Gu  deimhin  deimhin  a  ta 
mi  ag  ràdh  ribh,  An  tì  a  ta 
creidsinn  annam-sa,  tha  bheatha 
mhaireannach  aige. 

48  Is  mise  aran  na  beatha. 

49  Dh'ith  bhur  n-aithriche 
mana  san  fhàsach,  agus  fhuair 
iad  bàs. 

50  Is  e  so  an  t-aran  a  tha 
teachd  a  nuas  o  nèamh,  chum 
as  gu  'n  ith  neach  dheth,  agus 
nach  faigh  e  bàs. 

51  Is  mise  an  t-aran  beò,  a 
thàinig  a  nuas  o  nèamh :  ma 
dh'itheas  neach  air  bith  do  'n 
aran  so,  bithidh  e  beò  gu  sìor- 
ruidh :  agus  an  t-aran  a  bheir 
mise  uam,  is  e  m'  f  heoil  e,  a  bheir 
mi  air  son  beatha  an  t-saogh- 
ail. 

52  Air  an  aobhar  sin  bha 
connsachadh  aig  na  h-Iudhaich 

r'  a  cheile,  ag  ràdh,  Cionnus  a 
dh'fheudas  an  duine  so  'fheoil 
a  thoirt  duinn  r'  a  itheadh. 

53  An  sin  thuhhairt  losa  riu, 
Gu  deimhin  deimhin  a  ta  mi  ag 
ràdh  ribh,  mur  ith  sibh  feoil 
Mhic  an  duine,  agus  mur  òl 
sibh  'fhuil,  cha'n  'eil  heatha  ag- 
aibh  annaibh. 

54  Esan  a  dh'itheas  m'  fheoil- 
sa,  agus  a  dh'òlas  m'  fhuil-sa,  a 
ta  a'  bheatha  shìopruidh  aige ; 
agus  togaidh  mise  suas  e  air 
an  là  dheireannach. 

55  Oir  is  biadh  gu  fìrinneach 
m'fheoil,  agus  is  deoch  gu  fìrinn- 
each  m'  fhuil. 

56  Esan  a  dh'itheas  m'  fheoil- 
a,   agus  a  dh'òlas  m'  fhuil-sa, 

tha  e  gabhail  còmhnuidh  annam- 
sa,  agus  mise  annsan. 

57  Mar  a  ta  'n  t-Athair  beò 
a  chuir  uaith  mise,  agus  a  ta 
mise  beò  troimh  an  Athair ;  is 
amhuil  sin  esan  a  dh'itheas  mise, 
bithidh  e  mar  an  ceudna  beò 
tromham-sa. 

58  Is  e  so  an  t-aran  sin  a 
thàinig  a  nuas  o  nèamh  ;  cha  'n 
e  mar  a  dh'ith  bhur  n-aithriche 
mana,  agus  fhuair  iad  bàs:  esan 
a  dh'itheas  an  t-aran  so,  bithidh 
e  beò  am  feasd. 

59  Thubhairt  e  na  nithe  so 
anns  an  t-sionagog,  an  uair  a 
bha  e  a'  teagasg  an  Capernaum. 

60  Uime  sin  'nuair  a  chual 
mòran  d'  a  dheisciobluibh  so, 
thubhairt  iad,  is  cruaidh  a' 
chainnt  so  ;  cò  a  dh'fheudas  èisd- 
eachd  rithe. 

61  'Nuair  a  thuig  Iosa  ann 
fèin  gu  'n  robh  a  dheisciobuil  ri 
gearan  uime  so,  thubhairt  e  riu, 
Am  bheil  so  a'  toirt  oilbheim 
dhuibh-sa  ? 

62  Agus  ciod  nam  faiceadh 
sibh  Mac  an  duine  a'  dol  suas 
do  'n  àit  anns  an  robh  e  roimhe  ? 

63  Is  e  an  Spiorad  a  bheoth- 
aicliea? ;  cha  'n  'eil  tairbhe  air 


bith  san  fheoil :  na  hriathran  a 
tha  mise  a'  labhairt  ribh,  is 
spiorad  agus  is  beatha  iad. 

6i  Ach  a  ta  cuid  dibhse  nach 
'eil  a'  creidsinn.  (Oir  b'aithne 
do  Iosa  o  thùs,  cò  iad  nach  robh 
a'  creidsinn,  agus  cò  an  tì  a 
bhrathadh  e.) 

65  Agus  thubhairt  e,  Air  an 
aobhar  sin  thubhairt  mi  ribh, 
nach  urrainn  neach  air  bith 
teachd  a'  m'  ionnsuidh,  mur  bì  e 
air  a  thoirt  da  o  m'  Athair. 

66  O  'n  àm  sin  chaidh  mòran 
d'a  dheisciobluibh  air  an  ais,  ag- 
us  cha  d'imich  iad  ni  's  mò  maille 
ris. 

67  An  sin  thubhairt  losa  ris 
an  dà  fhear  dheug,  An  àilìleibh- 
se  falbh  cuideachd  ? 

68  An  sin  fhreagair  Simon 
Peadar  e,  A  Thighearn,  cò  dh'- 
ionnsuidh  an  tèid  sinn  ?  agadsa 
tha  briathra  na  beatha  maireann- 
aich. 

69  Agus  a  ta  sinne  a'  creid- 
sinn,  agus  a  ta  fhios  againn  gur 
tusa  Crìosd  Mac  an  Dè  bheò. 

70  Fhreagair  Iosa  iad,  Nach 
do  thagh  mise  sibhse  dà  fhear 
dheug,  agus  a  ta  fear  agaibh  'na 
dhiabhul ? 

71  Ach  labhair  e  mu  Iudas 
Iscariot,  mac  Shimoin :  oir  is  e 
so  an  tì  a  bha  gu  esan  a  bhrath, 
air  dha  bhi  'na  aon  do'n  dà  fhear 
dheug. 

CAIB.  VII. 

\  GUS  an  dèigh  nan  nithe  sìn, 
■^*-  bha  Iosa  ag  imeachd  mu  'n 
cuairt  ann  an  Galile :  oir  cha 
b'àill  leis  a  bhi  'g  imeachd  ann 
an  Iudea,  a  chionn  gu'n  robh 
na  h-Iudhaich  ag  iarraidh  a 
mharbhadh. 

2  Agus  bha  fèill  nan  Iudhach, 
eadhon  fèill  nam  pàilliun,  am 
fagus. 

3  Uime  sinthubhairtabhràith- 
re  ris,  Imich  as  so  agus  rach  do 

Iudea,  chum  gu  faic  do  dheis- 
ciobuil  inar  ah  ceudna  t'oibre  a 
tha  thu  a'  dèanamh. 

4-  Oir  cha  dèan  neach  air 
bith  aon  ni  am  folach,  a  dh'iarr- 
as  e  fe'in  a  bhi  am  follais :  ma 
tha  thu  a'  dèanamh  nan  nithe 
Sf)j  nochd  thu  fèin  do  'n  t-saogh- 
al. 

5  Oir  cha  do  chreid  a  bhràith- 
re  fein  ann. 

6  An  sin  thubhairt  Iosa  riu, 
Cha  d'thàinig  m'  àm-sa  fathast ; 
ach  a  ta  bhur  n-àm-sa  ghnàth 
deas. 

7  Cha  'n  'eil  e  'n  comas  do  'n 
t-saoghal  sibhse  f  huathachadh  ; 
ach  fuathaichidh  e  mise,  do 
bhrìgh  gu  bheil  mi  toirt  fianuis 
m'a  thimchioll  gu  bheil  'oibre  olc. 

8  Rachaibh-sa  suas  chum  na 
fèille  so  :  cha  tèid  mise  suas  fath- 
ast  chum  na  fèille  so,  do  bhrigh 
nach  'eil  m'  àm  fathast  air  a 
choimhlionarlh. 

9  'Nuair  thubhairt  e  na  nithe 
so  riu,  dh'fhan  e  an  Galile. 

10  Ach  an  uair  a  chaidh  a 
bhràithre  suas,  an  sin  chaidh 
esan  suas  mar  an  ceudna  chum 
na  fèille,  cha'n  ann  am  follais, 
ach  mar  gub'  ann  an  uaignidheas. 

11  An  sin  dh'iarr  na  h-ludh- 
aich  e  air  an  fhèill,  agus  thubh- 
airt  iad,  C'àit  am  bheil  e  ? 

12  Agus  bha  borbhan  mòr  am 
measg  an  t-sluaigh  m'  a  thimch- 
ioll :  oir  thubhairt  cuid,  Is  duine 
niaith  e :  ach  thubhairt  cuid 
eile,  Cha  'n  eadh ;  ach  a  ta  e 
mealladh  an  t-sluaigh. 

13  Gidheadh  cha  do  labhair 
neach  sam  bith  gu  follaiseach 
uime,  air  eagal  nan  Iudhach. 

14  A  nis  mu  mheadhon  na 
feille,  chaidh  Iosa  suas  do  'n 
teampull,  agus  theagaisg  e. 

15  Agus  ghabh  na  h-Iudhaich 
iongantas,  ag  ràdh,  Cionnus  is 
aithne  do'n  duine  so  litrichean, 
agus  nach  d'f hòghluim  e  ? 


16  Fhreagair  Iosa  iad,  agus 
thubhairt  e,  Cha  leam  fein  mo 
theagasg,  ach  leis-san  a  chuir 
uaith  mi. 

17  Ma 's  àill  le  neach  sam  bith 
a  thoil-san  a  dhèanamh,  bithidh 
fios  aige  mu  'n  teagasg,  an  ann 
o  Dhia  a  ta  e,  no  'm  bheil  mise 
a'  labhairt  uam  fèin. 

1 8  An  tì  a  labhras  uaith  fein, 
tha  e  'g  iarraidh  a  ghlòire  fèin  : 
ach  ge  b'  e  dh'iarras  glòir  an  tì 
a  chuir  uaith  e,  tha  esan  f  irinn- 
each,  agus  cha'n  'eil  eucoir  air 
bith  ann. 

19  Nach  d'thug  Maois  an  lagh 
dhuibh,  agus  gidheadh  cha  'n  'eil 
aon  neach  agaibh  a'  coimhlion- 
adh  an  lagha?  C'ar  son  a  ta 
sibh  ag  iarraidh  mise  a  mharbh- 
adh? 

20  Fhreagair  an  sluagh  agus 
thubhairt  iad,  Tha  deamhan 
agad :  cò  tha  'g  iarraidh  do 
mharbhadh  ? 

21  Fhreagair  Iosa  agus  thubh- 
airt  e  riu,  Rinn  mise  aon  obair, 
agus  a  ta  iongantas  oirbh  uile 
air  an  aobhar  sin. 

22  Thug  Maois  dhuibh  an 
timchioll-ghearradh,  (cha  'n  e 
gur  ann  o  Mhaois  a  ta  e,  ach  o 
na  h-aithrichibh,)  agustimchioll- 
ghearraidh  sibhse  duine  air  an 
t-sàbaid. 

23  Ma  tha  duine  air  an  t-sàb- 
aid  a'  gabhail  timchioll-ghearr- 
aidh,  chum  nach  bì  lagh  Mhaok 
air  a  bhriseadh  ;  am  bheil  fèarg 
agaibh  riumsa,  a  chionn  gu  'n 
d'rinn  mi  duine  uile  slàn  air  an 
t-sàbaid  ? 

24  Na  tugaibh  breth  a  rèir 
coslaisj  ach  thugaibh  breth 
cheart. 

25  An  sin  thubhairt  cuid  do 
mhuinntir  Ierusaleim,  Nach  e 
so  esan  a  tha  iad  ag  iarraidh  a 
mharbhadh  ? 

20  Agus,  feuch,  tha  e  labh- 
airt  gu  follaiseach,,  agus  cha  'n 

'eil  iad  ag  ràdh  ni  sam  bith  ris  : 
am  bheil  dearbh-fhios  aig  na  h- 
uachdarain  gur  e  so  da  rìreadh 
Criosd  ? 

27  Gidheadh  is  aithne  dhuinn 
an  duine  so  cia  as  da :  ach  an 
uair  a  thig  Crìosd,  cha  'n  aithne 
do  neach  air  bith  cia  as  da. 

28  An  sin  ghlaodh  Iosa  san 
teampull,  agus  e  a'  teagasg,  ag 
ràdh,  Is  aithne  dhuibh  araon 
mise,  agus  cia  as  domh  :  agus 
cha  d'  thainig  mi  uam  fein,  ach 
a  ta  esan  fìor  a  chuir  uaith  mi, 
air  nach  'eil  eòlas  agaibh-sa. 

29  Ach  a  ta  eòlas  agam-sa 
air ;  oir  is  ann  uaith  a  ta  mi, 
agus  chuir  esan  uaith  mi. 

30  An  sin  dh'  iarr  iad  a  ghlac- 
adh :  ach  cha  do  chuir  neach  air 
bith  làmh  ann,  a  chionn  nach 
robh  'uair-san  fathast  air  teachd. 

31  Agus  chreid  mòran  do'n 
t-sluagh  air,  agus  thubhairt  iad, 
'Nuair  a  thig  Crìosd,  an  dèan  e 
ni  's  mò  do  mhìorbhuilibh  na  iad 
sin  a  rinn  an  duine  so  ? 

32  Chuala  na  Phairisich  gu  'n 
robh  an  sluagh  a'  borbhanaich 
nan  nithe  so  m'  a  thimchioll : 
agus  chuir  na  Phairisich  agus 
na  h-àrd-shagairt  maoir  g'  a 
ghlacadh. 

33  An  sin  thubhairt  Iosa, 
Fathast  tamuil  beag  tha  mise 
maille  ribh,  agus  an  sin  a  ta  mi 
dol  chum  an  Tì  a  chuir  uaith  mi. 

34  Iarraidh  sibh  mi,  agus 
cha  'n  f  haigh  sibh  mi :  agus  do  'n 
àit  am  bì  mi,  cha  'n  urrainn 
sibhse  teachd. 

35  An  sin  thubhairt  na  h- 
Iudhaich  eatorra  fèin,  C'àit  an 
tèid  am  fear  so,  nach  faigh  sinn 
e  ?  an  tèid  e  chum  na  muinntir 
a  ta  air  an  sgapadh  am  measg 
nan  Greugach,  agus  an  teagaisg 
e  na  Greugaich  ? 

36  Ciod  i  a'  chainnt  so  a 
thubhairt  e,  Iarraidh  sibh  mi, 
agus  cha  'n  f haigh  sibh  mi :  agus 


do  'n   àit   am  bheij  mi*e,   cha  'n 
urrainn  sibhse  teachd  ? 

37  Air  an  là  dheireannach,  là 
mòr  sin  na  fèille,  sheas  losa  agus 
ghlaodh  e,  ag  ràdh,  Ma  tha  tart 
air  neach  sam  bith,  thigeadh 
e  m'ionDsuidh-sa,  agus  òladh 
e. 

38  An  tì  a  chreideas  annam- 
sa,  mar  a  ta  an  sgriobtuir  ag 
ràdh,  sruthaidh  as  a  bhroinn 
aimhnichean  do  uisge  beò. 

39  (Ach  labhair  e  so  mu'n 
Spiorad,  a  bha  iadsan  a  chreid- 
eadh  annsan  gu  fhaghail :  oir 
cha  robh  an  Spiorad  fathast  air 
a  thabhairt,  do  bhrìgh  nach  robh 
Iosa  fathast  air  a  ghlòrachadh.) 

40  Uime  sin,  an  uair  a  chuala 
mòran  do  'n  t-sluagh  a'  chainnt 
so,  thubhairt  iad,  Gu  fìrinneach 
is  e  so  am  fàidh. 

41  Thubhairt  cuid  eile,  Is  e 
so  Crìosd.  Ach  thubhairt  dream 
eile,  An  ann  o  Ghalile  a  thig 
Crìosd  ? 

42  Nach  dubhairt  an  sgrìob- 
tuir,  Gu  'n  tig  Crìosd  do  shìol 
Dhaibhidh,  agus  à  Betlehem, 
am  baile  san  robh  Daibhibh  ? 

43  Air  an  aobhar  sin  dh' èir- 
ich  eas-aonachd  am  measg  an 
t-sluaigh  air  a  shon-san. 

44  Agus  b'  àill  le  cuid  diubh 
a  ghlacadh ;  ach  cha  do  chuir 
duine  air  bith  làmh  ann. 

45  An  sin  thàinig  na  maoir 
chum  nan  àrd-shagart  agus  nam 
Phairiseach ;  agus  thubhairt 
iadsan  riu,  C'ar  son  nach  d'  thug 
sibh  leibh  e  ? 

46  Fhreagair  na  maoir,  Cha 
do  labhair  duine  riamh  mar  an 
duine  so. 

*7  An  sin  f  hreagair  na  Phair- 
isich  iad,  Am  bheil  sibhse  mar 
an  ceudna  air  bhur  mealladh  ? 

48  An  do  chreid  aon  air  bith 
do  na  h-uachdarain  ann,  no  do 
na  Phairisich  ? 

49  Ach  an  sluagh  so  aig  nach 

'eil  eòlas  an  lagha,  tha  iad  mall- 
uichte. 

50  Thubhairt  Nicodemus  riu, 
(esan  a  thàinig  d'  a  ionnsuidh 
san  oidhche,  air  dha  bhi  'na  aon 
diubh,) 

51  Am  bheil  ar  lagh-ne  toirt 
breth  air  duine  sam  bith  gus  an 
cluinn  e  uaith  fèin  an  toiseach, 
agus  gus  am  bì  fhios  aige  ciod 
a  tha  e  a'  dèanamh  ? 

52  Fhreagair  iadsan  agus 
thubhairt  iad  ris,  Am  bheil 
thusa  mar  an  ceudna  o  Ghalile  ? 
Rannsaich,  agus  faic :  oir  à  Ga- 
lile  cha  d'  èirich  fàidh. 

53  Agus  dh'imich  gach  aon 
d'  a  thigh  fèin. 

CAIB.  VIII. 

\  CH  chaidh  Iosa  chum  sle'ibh 
■**■     nan  crann-oladh : 

2  Agus  gu  moch  air  mhaduinn 
thàinig  e  rìs  do  'n  teampull,  agus 
thàinig  an  sluagh  uile  d'  a  ionn- 
suidh ;  agus  air  suidhe  dha, 
theagaisg  e  iad. 

3  Agus  thug  na  sgrìobhaich- 
ean  agus  na  Phairisich  bean  d'  a 
ionnsuidh  a  ghlacadh  an  adhal- 
trannas ;  agus  air  dhoibh  a  cur 
anns  a'  mheadhon, 

4  Thubhairt  iad  ris,  A  mhaigh- 
stir,  ghlacadh  a'  bhean  so  anns 
a'  ghnìomh  fèin,  a'  deanamh  adh- 
altrannais. 

5  A  nis  dh'àithn  Maois  dhuinn 
san  lagh,  an  leithide  so  a  ehlach- 
adh :  ciod  ma  seadh  a  ta  thusa 
ag  ràdh  ? 

6  Thubhairt  iad  so  'ga 
dhearbhadh,  chum  gu  'm  biodh 
aca  cùis-chasaid  'na  aghaidh. 
Ach  chrom  Iosa  sìos,agus  sgrìobh 
e  le  'mheur  air  an  làr,  (mar 
nach  biodh  e  'gan  cluinn- 
tinn.) 

7  Mar  sin  air  dhoibh  buanach- 
adh  a'  feòraich  dheth,  thog  se  e 
fèin  suas  agus  thubhairt  e  riu,' 
An   neach   a  ta   gun  pheacadh 


agaibh-sa,   tilgeadh  e  a'   cheud 
chlach  oirre. 

8  Agus  chrom  e  sìos  a  rìs, 
agus  sgrìobh  e  air  an  làr. 

9  Agus  an  uair  a  chual  iad- 
san  so,  (air  dhoibh  bhi  air  an 
agairt  le'n  coguis  fèin,)  chaidh 
iad  a  mach  an  dèigh  a  chèile,  a' 
tòiseachadh  aig  an  dream  bu 
shine,  gus  an  dream  mu  dheir- 
eadh:  agusdh' fhàgadh'naaonar 
Iosa,  agus  a'  bhean  'na  seasamh 
sa'  mheadhon. 

10  Agus  'nuair  a  dh'  èirich 
losa  suas,  agus  nach  fac  e  aon 
air  bith  ach  a'  bhean,  thubhairt 
e  rithe,  A  bhean,  c'  àit  am  bheil 
iad  sud  do  luchd-casaid  ?  an  do 
dhìt  duine  air  bith  thu  ? 

1 1  Thubhairt  ise,  Cha  do  dhìt 
aon  duine,  a  Thighearn.  Agus 
thubhairt  Iosa  rithe,  Cha  mhò 
a  tha  mise  ga  d'  dhìteadh  :  imich 
romhad,  agus  na  peacaich  ni  's 
mò. 

12  An  sin  labhair  Iosa  riu  a 
rìs,  ag  ràdh,  Is  mise  solus  an  t- 
saoghail :  an  tì  a  leanas  mise, 
cha  siubhail  e  an  dorchadas,  ach 
bithidh  solus  na  beatha  aige. 

13  Uime  sin  thubhairt  na 
Phairisich  ris,  Tha  thu  toirt 
fianuis  mu  d'  thimchioll  fein ; 
cha'n  'eil  t'fhianuis  fìor. 

14  Fhreagair  losa,  agus 
thubhairt  e  riu,  Ged  tha  mi 
toirt  fianuis  mu  m'  thimchioll 
fèin,  gidheadh  a  ta  m'  fhianuis 
f  ìor :  oir  a  ta  f  hios  agam  cia  as 
a  thàinig  mi,  agus  c'  àit  am  bheil 
mi  dol ;  ach  cha  'n  'eil  fhios 
agaibh-sa  cia  as  a  thàinig  mi,  no 
c'àit  am  bheil  mi  dol. 

15  Tha  sibhse  a'  toirt  breth 
a  rèir  na  feòla ;  cha'n 'eil  mise 
a'  toirt  breth  air  aon  duine. 

16  Agus  gidheadh  ma  bheir 
mise  breth,  tha  mo  bhreth  f  ìrinn- 
each  :  oir  cha  'n  'eil  mi  m'  aonar, 
ach  mise  agus  an  t-Athair  a  chuk 
uaith  mi. 

17  Agus  a  ta  e  sgrìobhta  ann 
bhur  lagh  fèin,  gu  bheil  fianuis 
dithis  dhaoine  fìor. 

18  Is  aon  mise  a  ta  dèanamh 
fianuis  mu  m'  thimchioll  fèin, 
agus  a  ta  an  t-Athair  a  chuir 
uaith  mi,  a'  dèanamh  fianuis  mu 
m'  thimchioll. 

19  An  sin  thubhairt  iad  ris, 
C'àitambheil  t'Athair?  Fhreag- 
air  Iosa,  Cha'n  aithne  dhuibhse 
aon  chuid  mise  no  m'  Athair: 
nam  biodh  eòlas  agaibh  ormsa, 
bhiodh  eòlas  agaibh  air  m'  Ath- 
air  mar  an  ceudna. 

20  Labhair  Iosa  na  briathra 
so  an  tigh-coimhead  an  ionmhais, 
ag  teagasg  dha  san  teampull: 
agus  cha  do  chuir  duine  air  bith 
làmh  ann ;  oir  cha  robh  'uair 
fathast  air  teachd. 

21  An  sin  thubhairt  Iosa  riu 
a  rìs,  Tha  mise  a'  falbh,  agus 
iarraidh  sibh  mi,  agus  bàsaichidh 
sibh  ann  bhur  peacadh :  cha  'n 
urrainn  sibhse  teachd  do  'n  àit 
am  bheil  mise  a'  dol. 

22  An  sin  thubhairt  na  h- 
Iudhaich,  Am  marbh  se  e  fe'in  ? 
do  bhrìgh  gu  bheil  e  'g  ràdh, 
Far  am  bheil  mis6  a'  dol,  cha  'n 
urrainn  sibhse  teachd. 

23  Agus  thubhairt  e  riu,  Tha 
sibhse  o  shìos,  tha  mise  o  shuas  : 
tha  sibhse  do  'n  t-saoghal  so, 
cha  'n  'eil  mise  do  'n  t-saoghal 
so. 

24  Uime  sin  thubhairt  mi 
ribh,  Gu'm  bàsaich  sibh  ann  bhur 
peacaibh :  oir  mur  creid  sibh 
gur  mise  e,  gheibh  sibh  bàs  ann 
bhur  peacaibh. 

25  An  sin  thubhairt  iad  ris, 
Cò  thusa  ?  Agus  thubhairt  Iosa 
riu,  An  neach  sin  fèin  a  thubh- 
airt  mi  ribh  o  thùs. 

26  Tha  mòran  agam  ri  ràdh, 
agus  r'a  bhreithneachadh  m'ur 
timchioll-sa :  ach  a  ta  ari  Tì  a 
chuir  uaith  mi  f ìrinneach ;  agus 
a  ta  mise  a'  labhairt  ris  an  t- 


saoghal  nan  nithe  a  chuala  mi 
uaith-san. 

27  Cha  do  thuig  iad  gu  'm 
b'ann  mu  thimchioll  an  Athar  a 
labhair  e  riu. 

28  An  sin  thubhairt  Iosa  riu, 
'Nuair  a  thogas  sibh  suas  Mac 
an  duine,  an  sin  bithidh  fios 
agaibh  gur  mise  e,  agus  nach  'eil 
mi  dèanamh  ni  sam  bith  uam 
fèin ;  ach  mar  a  theagaisg  m' 
Athair  mi,  gu  bheil  mi  labhairt 
nan  nithe  so. 

29  Agus  tha  'n  Ti  a  chuir  uaith 
mi  maille  rium  :  cha  d'fhàg  an 
t-Athair  a'  m'  aonar  mi,  do 
bhrìgh  gu  bheil  mi  dèanamh  a 
ghnàth  nan  nithe  sin  a's  tait- 
neach  leis. 

30  An  uair  a  bha  e  labhairt 
nan  nithe  so,  chreid  mòran  ann. 

31  An  sin  thubhairt  Iosa  ris 
na  h-Iudhaich  a  chreid  ann,  Ma 
bhuanaicheassibhann  amfhocal- 
sa,  bithidh  sibh  da  rìreadh  'nur 
deisciobuil  agam  ; 

32  Agus  bithidh  eòlas  agaibh 
air  an  fhirinn,  agus  nì  an  f hìr- 
inn  saor  sibh. 

33  Fhreagair  iad  e,  Is  sinne 
sliochd  Abrahaim,  agus  cha 
robh  sinn  riamh  fo  dhaorsa  aig 
duine  sam  bith :  cionnus  a  ta 
thusa  ag  ràdh,  Bithidh  sibh 
saor  ? 

34  Fhreagair  Iosa  iad,  Gu 
deimhin  deimhin  a  ta  mi  ag 
ràdh  ribh,  ge  b'  e  nì  peacadh,  is 
seirbhiseach  do  'n  pheacadh  e. 

35  Agus  cha  'n  f  han  an  seirbh- 
iseach  san  tigh  gu  bràth :  ach 
fanaidh  am  mac  gu  bràth. 

36  Uime  sin  ma  nì  am  Mac 
saor  sibh,  bithidh  sibh  saor  da 
r'readh. 

37  Tha  fhios  agam  gur  sibh 
sliochd  Abrahaim ;  ach  a  ta 
sibh  ag  iarraidh  mise  a  mharbh- 
adh,  do  bhrìgh  nach  'eil  àit  aig 
m'  fhocal  annaibh. 

38  Tha   mise    a'  labhairt   an 


CAIB.  VIII. 


163 


ni  sin  a  chunnaic  mi  aìg  m'- 
Athair ;  agus  tha  sibhse  a 
dèanamh  an  ni  a  chunnaic  sibh 
aig  bhur  n-athair  fein. 

39  Fhreagair  iadsan  agus 
thubhairt  iad  ris,  Is  e  Abra- 
ham  ar  n-athair-ne.  Thubhairt 
Iosa  riu,  Nam  bu  chlann  do 
Abraham  sibh,  dhèanadh  sibh 
oibre  Abrahaim. 

40  Ach  a  nis  tha  sibh  ag  iarr- 
aidh  mise  a  mharbhadh,  duine  a 
dh'  innis  duibh  an  fhìrinn,  a 
chuala  mi  o  Dhia :  cha  d'  rinn 
Abraham  so. 

41  Tha  sibhse  a'  dèanamh 
oibre  bhur  n-athar  fe'in.  An 
sin  thubhairt  iad  ris,  Cha  d'rug- 
adh  an  strìopachas  sinne ;  tha 
aon  Athair  againn,  eadhon  Dia. 

42  An  sin  thubhairt  Iosa  riu, 
Nam  b'  e  Dia  bhur  n-Athair, 
ghràdhaicheadh  sibh  mise :  oir 
chaidh  mise  mach,  agus  thàinig 
mi  o  Dhia;  agus  cha  d'thàinig 
mi  uam  fèin,  ach  chuir  esan  uaith 
mi. 

43  C'  ar  son  nach  'eil  sibh  a' 
tuigsinn  mo  chòmhraidh  ?  do 
bhrìgh  nach  urrainn  sibh  èisd- 
eaehd  ri  m'  fhocal. 

44  Tha  sibhse  o  bhur  n-ath- 
air  an  diabhul,  agus  ia  iad  ana- 
mianna  bhur  n-athar  a  's  toil 
leibh  a  dhèanamh  :  bha  esan  'na 
mhortair  o  thùs,  agus  cha  d'fhan 
e  san  f  hìrinn,  a  chionn  nach  'eil 
fìrinn  ann.  'Nuair  a  labhras  e 
breug,  is  ann  uaith  fèin  a  ta  e 
labhairt :  oir  is  breugaire  e,  ag- 
us  is  e  athair  na  brèige. 

45  Agus  do  bhrìgh  gu  bheil 
mise  ag  innseadh  na  fìrinn, 
cha'n  'eil  sibh  ga  m'  chreidsinn. 

46  Cò  agaibh-sa  chuireas 
peacadh  as  mo  leth-sa  ?  agus 
ma  tha  mi  ag  innseadh  na  f  ìrinn, 
c'ar  son  naeh  'eil  sibh  ga  m' 
chreidsinn  ? 

47  An  tì  a  ta  o  Dhia,  èisdidh 
e  ri  briathraibh  Dhè :  uime  sin 


cha  'n  'eil  sibhse  ag  èisdeachd, 
a  chionn  nach  an  ©  Dhia  a  ta 
sibh. 

48  An  sin  fhreagair  na  h- 
Iudhaich,  agus  thubhairt  iad  ris, 
Nach  maith  a  thubhairt  sinn  gur 
Samaritanach  thu,  agus  gu  bheil 
deamhan  agad  ? 

49  Fhreagair  Iosa,  Cha  'n  'eil 
deamhan  agam ;  ach  a  ta  mi 
toirt  urraim  do  m'  Athair,  agus 
a  ta  sibhse  toirt  eas-urraim 
dhomh-sa. 

50  Agus  cha  'n  'eil  mi  'g  iarr- 
aidh  mo  ghlòire  fèin  :  tha  neach 
a  ta  'g  iarraidh  agus  a'  toirt 
breth. 

51  Gu  deimhin  deimhin  a  ta 
mi  ag  ràdh  ribh,  Ma  choimhid- 
eas  neach  m'fhocal-sa,  cha'n 
f  haic  e  bàs  am  feasd. 

52  An  sin  thubhairt  nah-Iudh- 
aich  ris,  A  nis  tha  fhios  againn 
gu  bheil  deamhan  agad.  Fhuair 
Abraham  bàs,  agus  na  fàidhean  ; 
gidheadh  a  ta  thusa  ag  ràdh, 
Ma  choimhdeas  duine  m'fhocal- 
sa,  cha  bhlais  e  bàs  am  feasd. 

53  Am  mò  thusa  na  ar  n-ath- 
air  Abraham,  a  fhuair  bàs? 
agus  fhuair  na  fàidhean  bàs: 
cò  a  tha  thu  dèanamh  dhìot 
fèin  ? 

54  Fhreagair  Iosa,  Ma  tha 
mi  toirt  glòire  dhomh  fèin,  cha 
'n  'eil  ach  neo-ni  a'  m'  ghlòir :  is 
e  m'  Athair  a  ta  toirt  glòire 
dhomh,  neach  a  ta  sibhse  ag 
ràdh  gur  e  bhur  Dia  e : 

55  Gidheadh  cha  do  ghabh 
sibh  eòlas  air  ;  ach  a  ta  eòlas 
agam-sa  air :  agus  nan  abrainn, 
Nach  aithne  dhomh  e,  bhithinn 
cosmhuil  ribhse  a'  m'  bhreugaire  : 
ach  is  aithne  dhomh  e,  agus  a 
ta  mi  coimhead  'fhocail. 

56  Bha  dèidh  mhòr  aig  Abra- 
ham  bhur  n-athair-sa  air  mo 
là-sa  fhaicinn :  agus  chunnaic 
se  e,  agus  rinn  e  gàirdeachas. 

57  An  sin  thubhairt  na  h=» 

ludhaich  ris,  Cha'n  'eil  thu  fath- 
ast  leth-cheud  bliadhna  dh'  aois, 
agus  am  faca  tu  Abraham  ? 

58  Thubhairt  Iosa  riu,  Gu 
deimhin  deimhin  a  ta  mi  ag 
ràdh  ribh,  JVIun  robh  Abraham 
ann,  A  TA  MISE. 

59  An  sin  thogiadsan  clachan 
chum  an  tilgearìh  air :  ach  dh'- 
fholaich  Iosa  e  fèin,  agus  chaidh 
e  mach  as  an  teampull,  a'  dol 
troimh  am  meadhon,  £agus  mar 
sin  chaidh  e  seachad.^j 

CAIB.  IX. 

AGUS  an  uair  a  ghabh   losa 
seachad,  chunnaic  e  duine 
a  bha  dall  o  rugadh  e. 

2  Agus  dh'  f  heòraich  a  dheis- 
ciobuil  deth,  ag  ràdh,  A  mhaigh- 
stir,  cò  a  pheacaich,  an  duine 
so,  no  a  phàrantan,  gu  'n  d'  rug- 
adh  dali  e  ? 

3  Fhreagair  losa,  Cha  do 
pheacaich  aon  chuid  an  duine 
so,  no  a  phàrantan :  ach  a  chum 
gn'm  foillsichte  oibre  Dhè  ann. 

4  Is  èigin  domh-sa  oibre  an  Tì 
a  chuir  uaith  mi  a  dhèanamh,  am 
feadh  is  là  e  :  tha  'n  oidhche  a' 
teachd,  'nuair  nach  urrainn  aon 
duine  obair  a  dèanamh. 

5  Am  feadh  a  ta  mise  san 
t-saoghal,  is  mi  solus  an  t-saogh- 
ail. 

6  'Nuair  a  thubhairt  e  na 
nithe  so,  chuir  e  sile  air  an  ta!- 
amh,  agus  rinn  e  criadh  do  'n 
t-sile,  agus  sgaoil  e  a'  chriadh 
air  sùilibh  an  doill. 

7  Agus  thubhairt  e  ris,  Imich, 
ionnlaid  ann  an  lochan  Shiloaim, 
(is  e  sin  air  eadar-theangach- 
adh,  Air  a  chur.)  Uime  sin  dh'- 
imich  e,  agus  dh'  ionnlaid  e,  ag- 
us  thàinig  e  a'  faicinn. 

8  Uime  sin  thubhairt  na 
coimhearsnaich,  agus  iadsan  a 
chunnaic  dall  e  roimhe  sin, 
Nach  e  so  esan  a  bha  'na  shuidhe 
ag  iarraidh  na  de'irce  ? 


9  Thubhairt  cuid,  Is  e  so  e ; 
cuid  eile,  Tha  e  cosmhuil  ris : 
thubhairt  e  fèin,  Is  mise  e. 

10  Air  an  aobhar  sin  thubh- 
airt  iad  ris,  Cionnus  a  dh'  fhosg- 
ladh  do  shùilean  ? 

11  Fhreagair  esan  agus  thubh- 
airt  e,  Pùnn  duine  d'  an  ainm 
Iosa  criadh,  agus  sgaoil  e  air  mo 
shùilibh  i,  agus  thubhairt  e  rium, 
Imich  gu  lochan  Shiioaim,  agus 
ionnlaid  :  agus  dh'  imich  mi  agus 
dh'  ionnlaid  mi,  agus  fhuair  mi 
mo  radharc. 

12  An  sin  thubhairt  iad  ris, 
C'  àit  am  bheil  e  ?  Thubhairt 
esan,  Cha'n  aithne  dhomh. 

13  Thug  iad  chum  nam 
Phairiseach  esan  a  bha  roimhe 
dall. 

14  Agus  b'  i  an  t-sàbaid  a  bha 
ann  an  uair  a  rinn  losa  a' 
chriadh,  agus  a  dh'  fhosgail  e 
'shuilean. 

15  An  sin  a  rìs  dh'  fheòraich 
na  Phairisich  dheth  mar  an 
ceudna  cionnus  a  fhuaire  a  radh- 
arc.  Agus  thubhairt  esan  riu, 
Chuir  e  criadh  air  mo  shùilibh, 
agus  dh'  ionnlaid  mi,  agus  tha 
mi  a'  faicinn. 

16  Uime  sin  thubhairt  cuid  do 
na  Phairisich,  Cha'n  'eil  an 
duine  so  o  Dhia,  do  bhrigh  nach 
'eil  e  glèidheadh  na  sàbaid. 
Thubhairt  cuid  eile,  Cionnus  a 
dh'  fheudas  duine  a  ta  'na  pheac- 
ach,  an  leithide  so  do  mhìor- 
bhuilibh  a  dhèanamh  ?  Agus  bha 
eas-aonachd  'nam  measg. 

17  Thubhairt  iad  a  rìs  ris  an 
duine  dhall,  Ciod  a  ta  thusa  ag 
ràdh  uime,  athaobh  gu'n  d'fhosg- 
ail  e  do  shùilean  ?  Agus  thubh- 
airt  esan,  is  fàidh  e. 

18  Ach  cha  do  chreid  na  h- 
Iudhaich  m' a  thimchioll,  gu'n 
robh  e  dall,  agus  gu  'n  d'  fhuair 
e  a  radharc,  gus  an  do  ghairm 
iad  pàiantan  an  tì  a  fhuair  a 
radharc. 

19  Agus  dh'fhiosraich  iad 
dhiubh,  ag  ràdh,  An  e  so  bhur 
mac-sa,  a  ta  sibh  ag  ràdh  a  rug- 
adh  dall  ?  cionnus  ma  seadh  a  ta 
e  nis  a'  faicinn  ? 

20  Fhreagair  a  phàrantan  iad 
agus  thubhairt  iad,  Tha  fhios 
againn  gur  e  so  ar  mac,  agus 
gu'n  do  rugadh  dall  e : 

21  Ach  cionnus  a  ta  e  nis  a' 
faicinn,  cha  'n  'eil  fhios  againn  ; 
no  cò  a  dh'fhosgail  a  shùilean, 
cha'n  aithne  dhuinn  :  tha  e  fèin 
air  teachd  gu  aois,  feòraichibh 
dheth,  labhraidh  e  air  a  shon  fein. 

22  Thubhairt  a  phàrantan  na 
briathra  so,  a  chionn  gu  robh 
eagal  nan  Iudhach  orra :  oir 
shuidhich  na  h-Iudhaich  a 
cheana  eatorra  fein,  Nan  aid- 
icheadh  duine  sam  bith  gu  'm 
b'  esan  Crìosd,  gun  rachadh  a 
chur  as  an  t-sionagog. 

23  Air  an  aobhar  sin  thubh- 
airt  a  phàranta,  Tha  e  air  teachd 
gu  aois,  feòraichibh  dheth  fein. 

24  Air  an  aobhar  sin  ghairm 
iad  an  dara  uair  an  duine  a  bha 
dall,  agus  thubhairt  iad  ris, 
Thoir  glòir  do  Dhia  :  tha  fhios 
againne  gur  peacach  an  duine 
so. 

25  An  sin  f  hreagair  esan  ag- 
us  thubhairt  e,  Am  peacach  e 
cha'n  aithne  dhomh  :  air  aon  ni 
tha  fhios  agam,  air  dhomh  bhi 
dall,  gu  bheil  mi  nis  a'  faicinn. 

26  Ach  thubhairt  iad  ris  a 
rìs,  Ciod  a  rinn  e  dhuit  ?  cionn- 
us  a  dh'fhosgail  e  do  shùilean  ? 

27  Fhreagair  e  iad,  Dh'innis 
mi  dhuibh  a  cheana,  agus  cha 
d'èisd  sibh ;  c'ar  son  a  b'àill 
leibh  a  chluinntinn  a  rìs  ?  am 
bheil  a'  mhiann  oirbhse  bhi  'nur 
deisciobuil  aige  mar  an  ceud- 
na? 

28  An  sin  chàin  iad  e,  agus 
thubhairt  iad,  Is  tusa  a  dheis- 
ciobul ;  ach  is  sinne  deisciobuil 
Mhaois. 


29  Tha  fhios  againn  gu'n 
do  labhair  Dia  ri  Maois :  ach 
mu  thimchioll  an  fhir  so,  cha  'n 
'eil  fhios  againn  cia  as  da. 

30  Fhreagair  an  duine  agus 
thubhairt  e  riu,  An  so  tha  ni 
iongantach,  nach  'eil  fhios 
agaibh  cia  as  da,  agus  gu'n 
d'fhosgail  e  mo  shùilean  ; 

31  Ach  a  ta  f  hios  againn  nach 
èisd  Dia  ri  peacaich  :  ach  ma  ta 
neach  air  bith  'na  fhear-aoraidh 
do  Dhia,  agus  a'  dèanamh  a 
thoile,  ris-san  èisdidh  e. 

32  O  thoiseach  an  t-saoghail 
cha  chualas  gu  'n  d'fhosgail  aon 
neach  sùilean  duine  a  rugadh 
dall. 

33  Mur  biodh  an  duine  so  o 
Dhia,  cha  b'urrainn  e  ni  sam 
bith  a  dhèanamh. 

34  Fhreagair  iadsan  agus 
thubhairt  iad  ris,  Rugadh  thusa 
uile  ann  am  peacaibh,  agus  am 
bheil  thu  'gar  teagasg-ne  ?  ag- 
us  thilg  iad  a  mach  e. 

35  Chual  Iosa  gu  'n  do  thilg 
iad  a  mach  e ;  agus  air  dha 
fhaotainn,  thubhairt  e  ris,  Am 
bheil  thu  creidsinn  ann  am  Mac 
Dhè? 

36  Fhreagair  esanagus  thubh- 
airt  e,  Cò  e,  a  Thighearn,  chum 
gu'n  creid  mi  ann  ? 

37  Agus  thubhairt  losa  ris, 
Chunnaic  thu  araon  e,  agus  an 
Tì  a  ta  labhairt  riut,  is  esan 
e. 

38  Agus  thubhairt  esan,  Tha 
mi  creidsinn,  a  Thighearn.  Ag- 
us  rinn  e  aoradh  dha. 

39  Agus  thubhairt  Iosa,  Is 
ann  chum  breitheanais  a  thàinig 
mise  chum  an  t-saoghail  so, 
chum  iadsan  nach  'eil  a  faicinn, 
gu  'm  faiceadh  iad ;  agus  gu  'm 
biodh  iadsan  a  ta  faicinn,  air  an 
dèanamh  dall. 

40  Agus  chuala  cuid  do  na 
Phairisich,  a  bha  maille  ris  na 
nithe  so,  agus  thubhairt  iad  risa 

Am  bheil  sinne  dall  mar  an 
ceudna  ? 

41  Thubhairt  Iosa  riu,  Nam 
bitheadh  sibh  dall,  cha  bhiodh 
peacadh  agaibh  :  ach  a  nìs  a  ta 
sibh  ag  ràdh,  Is  lèir  dhuinn  ; 
uime  sin  tha  bhur  peacadh  a' 
fantuinn. 

CAIB.  X. 

f"i  U  deimhin  deimhin  a  ta  mi 
^"  ag  ràdh  ribh,  An  tì  nach 
tèid  a  stigh  troimh  an  dorus  do 
chrò  nan  caorach,  ach  a  thèid 
suas  air  sheòl  eile,  is  gaduiche 
agus  fear-reubainn  esan. 

2  Ach  an  tì  a  thèid  a  steach 
air  an  dorus,  is  esan  buachaill 
nan  caorach. 

3  Dhasan  fosglaidh  an  dor- 
sair  ;  agus  èisdidh  na  caoraich 
r'  a  ghuth  :  agus  gairmidh  e  a 
chaoraich  fèin  air  an  ainm,  agus 
treòraicheadh  e  mach  iad. 

4  Agus  an  uair  a  chuireas  e 
mach  a  chaoraich  fèin,  imich- 
idh  e  rompa,  agus  leanaidh  na 
caoraich  e  :  oir  is  aitnne  dhoibh 
a  ghuth. 

5  Agus  chalean  iad  coigreach, 
ach  teichidh  iad  uaith,  do  bhrìgh 
nach  aithne  dhoibh  guth  choig- 
reach. 

6  An  cosamhlachd  so  lahhair 
losa  riu  :  ach  cha  do  thuig  iad- 
san  ciod  iad  na  nithe  a  labhair  e 
riu. 

7  An  sin  thubhairt  Iosa  riu  a 
ris,  Gu  deimhin  deimhin  a  ta 
mi  ag  ràdh  ribh,  gur  mise  dorus 
nan  caorach. 

8  Iadsan  uile  a  thàinig  romh- 
am-sa,  is  gaduichean  agusluchd- 
reubainn  iad  :  ach  cha  d'èisd  na 
caoraich  riu. 

9  Is  mise  an  dorus  :  ma  theid 
neach  air  bith  steach  tromham- 
sa,  tèarnar  e,  agus  thèid  e  steach 
agus  a  mach,  agus  gheibh  e 
ionaltradh. 

10  Cha  tig  an  gaduiche  ach  a 


ghoid,  agus  a  mharbhadh,  agus 
a  mhiileadh  :  thàinig  mise  chum 
gu'm  biodh  beatha  aca,  agus 
gu'm  biodh  i  aca  ni's  p^ilte. 

1 1  Is  mise  am  buachaill  maith  : 
leigidh  am  buachaill  maith 
'anam  sìos  air  son  nan  caorach. 

12  Ach  am  fear-tuarasdail, 
agus  an  tì  nach  e  am  buachaill, 
agus  nach  leis  fèin  na  caoraich, 
chì  e  am  madadh-alluidh  a' 
teachd,  agus  fàgaidh  e  na  caor- 
aich,  agus  teichidh  e :  agus 
glacaidh  am  madadh-alluidh  iad, 
agus  sgapaidh  e  na  caoraich, 

13  Ach  teìchidh  am  fear- 
tuarasdail,  a  chionn  gur  fear- 
tuarasdail  e,  agus  nach  'eil  suim 
aige  do  na  caoraich. 

14  Is  mise  am  buachaill 
maith,  agus  is  aithne  dhomh 
mo  chaoraich  fèin,  agus  aithnich- 
ear  le  m'  chaoraich  fein  mi. 

15  Mar  is  aithne  do  'n  Athair 
mise,  mar  sin  is  aithne  dhomh- 
sa  an  t-Athair :  agus  a  ta  mi 
leigeadh  m'anama  sìos  air  son 
nan  caorach. 

16  Agus  a  ta  caoraich  eile 
agam,  nach  'eil  do  'n  chrò  so  :  is 
èigin  domh  iad  sin  mar  an 
ceudna  thoirt  a  stigh,  agus  èisd- 
idh  iad  ri  m'  ghuth ;  agus  bith- 
idh  aon  treud  ann,  agus  aon 
bhuachaill. 

17  Air  an  aobhar  so  is  ionmh- 
uinn  ieis  an  Athair  mise,  air 
son  gu'n  leig  mi  sìos  m'  anam, 
chum  gu'n  glac  mi  e  a  rìs. 

18  Cha'n  'eil  neach  air  bith 
'ga  thoirt  uam,  ach  a  ta  mi  'ga 
leigeadh  sìos  uam  fèin :  tha 
cumhachd  agam  a  leigeadh  sìos, 
agus  tha  cumhachd  agam  a 
gr-dacadh  a  rìs.  An  àithne  so 
fhuair  mi  o  m'  Athair. 

19  Air  an  aobhar  sin  dh'- 
èirich  eas-aonachd  a  rìs  am 
measg  nan  Iudhach  air  soa  nam 
briathra  so. 

20  Affus     thubhairt    mòran 

diubh,  Tha  deamhan  aige,  agus 
tha  e  air  bhoile  ;  c'ar  son  a  tha 
sibh  ag  eisdeachd  ris  ? 

21  Thubhairt  cuid  eile,  Cha'n 
iad  so  briathra  duine  anns  am 
bheil  deamban  ;  am  bheil  deamh- 
an  comasach  air  sùiiean  nan 
dall  fhosgladh? 

22  Agus  bha  fèill-chuimhne 
an  ath-choisreagaidh  ann  an  Ie- 
rusalem,  agus  b'  e  an  geamh- 
radh  a  bha  ann. 

23  Agus  bha  Iosa  a'  sràid- 
imeachd  san  teampull  ann  an 
sgàth-thigh  Sholaimh. 

24  An  sin  chruinnich  na  h- 
Iudhaich  m'  a  thimchioll,  agus 
thubhairt  iad  ris,  Cia  fhad  a 
chumas  tu  ar  n-anama  an  amh- 
arus  ?  ma  's  tu  Crìosd,  innis 
dhuinn  gu  follaiseach. 

25  Fhreagair  Iosa  iad,  Dh'- 
innis  mi  dhuibh,  agus  cha  do 
chreid  sibh  :  na  h-oibre  a  ta  mi 
dèanamh  an  ainm  m'  Athair, 
tha  iad  sin  a'  toirt  fianuis  mu  m' 
thimchioll. 

26  Ach  cha  'n  'eil  sibhse  a' 
creidsinn ;  oir  cha'n  ann  do  m' 
chaoraich  sibh,  mar  thubhairt 
mi  ribh. 

27  Tha  mo  cbaoraich-sa  ag 
èisdeachd  ri  m'  ghuth,  agus  is 
aithne  dhomh  iad,  agus  leanaidh 
iad  mi : 

28  Agus  bheir  mi  a'  bheatha 
mhaireannach  dhoibh  ;  agus  cha 
sgriosar  iad  am  feasd,  ni  mò  a 
.spìonas  neach  air  bith  as  mo 
làimh  iad. 

29  M'Athair  a  thug  dhomh-sa 
iad,  is  mò  e  na  na  h-uile ;  agus 
cha'n  urrainn  neach  air  bith  an 
spìonadh  à  làimh  m'  Athar. 

30  Mise  agus  an  t-Athair,  is 
aon  sinn. 

31  Uime  sin  thog  na  h-ludh- 
aich  clachan  a  rìs  chum  a 
chlacbadh. 

32  Fhreagair  losa  iad,  Nochd 
mì    dhuibh    mòran   do    oibribh 


maithe  o  m'  Athair  ;  cia  do  na 
h-oibribh  sin  air  son  am  bheil 
sibh  ga  m'  chlachadh  ? 

33  Fhreagair  na  h-Iudhaich 
e,  ag  ràdh,  Air  son  oibre  maithe 
cha  'n  'eil  sinn  ga  d'  chlachadh  ; 
ach  air  son  toibheim,  agus  air 
son,  air  bhi  dhuitse  a'  d'  dhuine, 
gu  bheii  thu  dèanamh  Dè  dhìot 
fèin. 

34  Fhreagair  Iosa  iad,  Nach 
'eil  e  sgrìobhta  ann  bhur  lagh- 
sa,  Thubhairt  mi,  Is  dèe  sibh  ? 

35  Ma  thubhairt  e  dèe  riusan, 
db'ionnsuidh  an  robh  focal  Dè, 
agus  nach  feudar  an  sgriobtuir 
a  bhriseadb  ; 

3G  An  abair  sibh  ris-san,  a 
naomhaich  an  t-Athair,  agus  a 
chuir  e  chum  an  t-saoghail,  Tha 
thu  a'  labhairt  toibheim  ;  air 
son  gu'n  dubhairt  mi,  Is  mi  Mac 
Dhè? 

37  Mur  dèan  mi  oibre  m' 
Athar,  na  creidibh  mi. 

38  Ach  ma  nì,  ged  nach  creid 
sibh  mise,  creidibh  na  h-oibi*e, 
chum  gu  'm  bì  fios  agaibh,  agus 
gu'n  creid  sibh  gu  bheil  an  t- 
Athair  annam-sa,  agus  mise 
annsan. 

39  Uime  sin  dh'iarr  iad  a  rìs 
a  ghlacadh  :  ach  chaidh  e  as  an 
làimh. 

40  Agus  chaidh  e  rìs  do  'n 
taobhthall  do  Iordan,  do'n  ionad 
anns  an  robh  Eoin  air  tùs  ri 
baisteadh ;  agus  rinn  e  còmh- 
nuidh  an  sin. 

41  Agus  thàinig  mòran  d'  a 
ionnsuidh,  agus  thubhairt  iad, 
Cha  d'  rinn  Eoin  aon  mhìor- 
bhuil:  ach  bha  na  h-ui!e  nithe 
thubhairt  Eoin  mu  'n  duine  so 
fìor. 

42  Agus  chreid  mòran  san  àit 
sin  air. 

o  Bhetani,   baile   Mhuire   agus 
Mharta  a  peathar. 

2  (B'  i  Mhuire  sin  a  dh'ùng  an 
Tighearn  Je  oladh  luachmhoir, 
agus  a  thiormaich  a  chosan  le  a 
folt,  aig  an  robh  a  bràthair  La- 
sarus  gu  tinn.) 

3  Uime  sin  chuir  a  pheath- 
raiche  fios  d'  a  ionnsuidh,  ag 
ràdh,  A  Thighearn,  feuch,  tha  'n 
tì  a  's  ionmhuinn  leat  tinn. 

4  'Nuair  a  chual  Iosa  so,  thu- 
bhairt  e,  Cha'n  'eil  an  tinneas  so 
chum  bàis,  ach  a  chum  glòire 
Dhe',  chum  gu  'm  bì  Mac  Dhè 
air  a  ghlòrachadh  d'  a  thaobh. 

5  A  nis  b'ionmhainn  le  Josa 
Marta,  agus  a  piuthar,  agus  La- 
sarus. 

6  L'ime  sin  an  uair  a  chual  e 
gu'n  robh  esan  tinn,  dh'fhan  e 
fathast  dà  là  anns  an  ionad  an 
robh  e. 

7  'Na  dhèigh  sin  thubhairt  e 
r'  a  dheisciobluibh,  Rachamaid  a 
rìs  do  ludea. 

8  Thubhairt  a  dheisciobuil 
ris,  A  Mhaighstir,  a  nis  dh'iarr 
na  h-ludhaich  do  chlachadh ; 
agus  am  bheil  thu  dol  a  rìs  an 
sin  ? 

9  Fhreagair  Iosa,  Nach  'eil 
dà  uair  dheug  san  là  ?  Ma  dh'- 
imicheas  duine  anns  an  là,  cha 
tuislich  e,  oir  tha  e  faicinn  sol- 
uis  an  t-saoghail  so  : 

10  Ach  ma  dh'imicheas  duine 
anns  an  oidhche,  tuislichidh  e, 
do  bhrìgh  nach  'eil  an  solus  ann. 

11  Na  nithe  so  labhair  e: 
agus  'na  dheìgh  sin  thubhairt  e 
riu,  Tha  ar  caraid  Lasarus  'na 
chodal ;  ach  a  ta  mise  a'  dol 
chum  gu'n  dùisg  mi  as  a  chodal  e. 

12  An  sin  thubhairt  a  dheis- 
ciobuil,  A  Thighearn,  ma  tha  e 
'na  chodal,  bithidh  e  slàn. 

13  Gidheadh  labhair  Iosa  m' a 
bhàs  :  ach  shaoil  iadsan  gu'n  do 
labhair  e  mu  thimchioll  fois 
codail. 


14  An  sìn  thubhairt  Iosa  riu 
gu  soilleir,  Fhuair  Lasarus  bàs  : 

15  Agus  a  ta  mi  subhach  air 
bhur  son-sa  nach  robh  mi  an  sin, 
chum  gu'n  creid  sibh  ;  ach  rach- 
amaid  d'  a  ionnsuidh. 

16  An  sin  thubhairt  Tomas, 
ris  an  abrar  Didimus,  r'  a  cho- 
dheisciobluibh,  Rachamaid-ne 
mar  an  ceudna,  chum  gu  'm 
faigh  sinn  bàs  maille  ris. 

17  An  sin  an  uair  a  thàinig 
Iosa,  fhuair  se  e  an  dèigh  dha 
bhi  cheana  ceithir  làithean  san 
uaigh. 

18  (A  nis  bha  Betani  fagus 
do  Ierusalem,  mu  thimchioll 
cùig  stàide  deu^  uaith.) 

19  Agus  thàinig  mòran  do 
na  h-Iudhaich  chum  Mharta  ag- 
us  Mhuire,  gu  comhfhurtachd 
a  tboirt  doibh  a  thaobh  am 
bràthar. 

20  An  sin  an  uair  a  chuala 
Mhartagu'n  robh  losaa'  teachd, 
chaidh  i  'na  chòdhail :  ach 
shuidh  Muire  san  tigh. 

21  An  sin  thubhairt  Marta 
ri  Iosa,  A  Thighearn,  nam 
biodh  tusa  an  so,  cha  'n  f  haigh- 
eadh  mo  bhràthair  bàs. 

22  Ach  a  ta  fhios  agam  a  nis 
fèin,  ge  b'  e  air  bith  nithe  a  dh'- 
iarras  tu  air  Dia  gu  'n  toir  Dia 
dhuit  iad. 

23  Thubhairt  Iosa  rithe, 
Eiridh  do  bhràthair  a  rìs. 

24  Thubhairt  Marta  ris, 
Tha  fhios  agam  gun  èirich  e  a 
rìs  san  aiseirigh  air  an  là  dheir- 
eannach. 

25  Tbubhairt  Iosa  rithe,  Is 
mise  an  aiseirigh,  agus  a'  beatha  : 
an  tì  a  chreideas  annam-sa,  ged 
gìieibheadh  e  bàs.,  bithidh  e 
beò : 

26  Agus  ge  b'  e  neach  a  ta 
beò,  agus  a'  creidsinn  annam-sa, 
cha'n  fhaigh  e  bàs  am  feasd. 
Am  bheil  thu  creidsinn  so  ? 

27  Thubhairt   i   ris,    Tha,    a 

Thighearn :  tha  mi  creidsinn 
gur  tusa  Crìosd,  Mac  Dhe,  a 
bhagu  teachd  chum  an  t-saogh- 
ail. 

28  Agus  air  dh'  i  na  nithe  so 
ràdh,  dh'fhalbh  i,  agus  ghairm  i 
a  piuthar  Muire  an  uaignidh- 
eas,  ag  ràdh,  Thàinig  am  Maigh- 
stir,  agus  tha  e  ga  d'  ghairm. 

29  'Nuair  a  chual  ise  sin, 
dh'èirich  i  gu  grad,  agus  thàinig 
i  d'  a  ionnsuidh. 

30  A  nis  cha  robh  losa  fath- 
ast  air  teachd  do  'n  bhaile,  ach 
bha  e  anns  an  àit  an  do  choinn- 
ich  Marta  e. 

31  An  sin  na  h-Iudhaich  a 
bha  maille  rithe  san  tigh,  ag- 
us  a'  toirt  comhfhurtachd  dh'  i, 
'nuair  a  chunnaic  iad  Muire 
gu'n  d'èirich  i  gu  grad,  agus 
gu'n  deachaidh  i  mach,  lean  iad 
i,  ag  ràdh,  Tha  i  doi  chum  na 
h-uaighe,  a  chaoineadh  an  sin. 

32  An  sin  an  uair  a  thàinig 
Muire  do  'n  àit  an  robh  Iosa,  ag- 
us  a  chunnaic  i  e,  thuit  i  aig  a 
chosaibh,  ag.  ràdh  ris,  A  Thigh- 
earn,  nam  biodh  tusa  an  so, 
cha'n  fhaigheadh  mo  bhràthair 
bàs. 

33  Uime  sin  an  uair  a  chunn- 
aic  Iosa  i  a'  gul,  agus  na  h-Iudh- 
aich  a  thàinig  maille  rithe  a'  gul 
mar  an  ceudna,  rinn  e  osna  'na 
spiorad,  agus  chuir  se  e  fein  fo 
àmhghar. 

34  Agus  thubhairt  e,  C'àit  an 
do  chuir  sibh  e  ?  Thubhairt  iad 
ris,  A  Thighearn,  thig  agus 
faic. 

35  Ghuil  losa. 

36  An  sin  thubhairt  na  h- 
ludhaich,  Feuch  cionnus  a 
ghràdhaich  se  e  ! 

37  Agus  thubhairt  cuid  diubh, 
Nach  feudadh  an  duine  so  a 
dh'fhosgail  sùilean  an  doill,  a 
tlioirt  fa'near  nach  faigheadh 
eadhon  am  fear  so  bàs  ? 

38  Uime  sin  thàinig  Iosa,  ag 


osnaich  a  rìs  ann  fèin,  chum  na 
h-uaighe.  Agus  b'  uaimh  i,  ag- 
us  bha  clach  air  a  cur  oirre. 

39  Thubhairt  Iosa,  Togaibh 
a'  chlach.  Thubhairt  Marta, 
piuthar  an  duine  mhairbh,  ris, 
A  Thighearn,  tha  nis  droch 
bholadh  dheth ;  oir  is  e  so  an 
ceathramh  là. 

40  Thubhairt  Iosa  rithe,  Nach 
dubhairt  mi  riut,  Ma  chreideas 
tu,  gu  'm  faic  thu  glòir  Dhè  ? 

41  An  sin  thog  iad  a'  chlach 
{o'n  àit  anns  an  robh  an  duine 
marbh  air  a  chur.)  Agus  thog 
Iosa  suas  a  shùilean,  agus 
thubhairt  e,  Athair,  tha  mi  toirt 
buidheachais  duit  gu  'n  d'  èisd 
thu  rium. 

42  Agus  bha  fhios  agam  gu 
bheil  thu  ag  èisdeachd  rium  a 
ghnàth :  ach  thubhairt  mi  e  air 
son  an  t-sluaigh  a  tha  'nan  seas- 
amh  mu  m'  thimchioll,  chum 
gu  'n  creid  iad  gu  'n  do  chuir 
thusa  uait  mi. 

43  Agus  an  uair  a  labhair  e 
na  nithe  so,  ghlaodh  e  le  guth 
mòr,  A  Lasaruis,  thig  a  mach. 

41  Agus  thàinig  esan  a  bha 
marbh  a  mach,  agus  a  chosan 
agus  a  làmhan  ceangailte  leis  an 
eudach  mhairbh  :  agus  bha  'agh- 
aidh  ceangailte  mu  'n  cuairt  le 
neapaicin.  Thubhairt  Iosa  riu, 
Fuasglaibh  e,  agus  leigibh  leis 
imeachd. 

45  An  sin  chreid  mòran  dona 
h-Iudhaich  ann,  a  thàinig  chum 
Mhuire,  agus  a  chunnaic  na 
nithe  a  rinn  losa. 

46  Ach  dh'fhalbh  cuid  diubh 
chum  nam  Phairiseach,  agus 
dh'innis  iad  dhoibh  na  nithe  a 
rìnn  Iosa. 

47  An  sin  chruinnich  na  h- 
àrd-shagairt  agus  na  Phairisich 
comhairle,  agus  thubhairt  iad, 
Ciod  a  tha  sinn  a'  dèanamh  ?  oir 
a  ta  an  duine  so  dèanamh  mòr- 
ain  mhìorbhuile. 

48  Ma  leigeas  sinn  leis  air  an 
dòigh  so,  creididh  na  h-uile 
dhaoine  ann;  agus  thig  na 
Komhanaich,  agus  sgriosaidh 
iad  ar  n-àit,  agus  ar  cinneach. 

49  An  sin  thubhairt  fear  àr- 
aìdh  dhiubh  d'am  b'ainm  Caiaph- 
as,  air  dha  bhi  'na  àrd-shagart  air 
a'  bhliadhna  sin,  riu,  Cha'n 
aithne  dhuibh  ni  sam  bith, 

50  Ni  mò  tha  sibh  a'  toirt 
fa'near  gur  iomchuidh  dhuinne 
gu'm  faigheadh  aon  duine  bàs 
air  son  an  t-sluaigh,  agus  nach 
biodh  an  cinneach  uile  air  a 
sgrios. 

51  Ach  cha  b'ann  uaith  fein 
a.  labhair  e  so :  ach  air  dha  bhi 
'na  àrd-shagart  air  a'  bhliadhna 
sin,  rinn  e  fàidheadaireachd 
gu  'm  faigheadh  Iosa  bàs  air  son 
a'  chinnich  sin  ; 

52  Agus  cha  'n  ann  air  son  a' 
chinnich  sin  a  mhàin,  ach  a 
chummaranceudnagu'n  cruinn- 
icheadh  e  an  ceann  a  chèile  'nan 
aon  clann  Dhè  a  bha  air  an  sgap- 
adh. 

53  Uime  sin  o  'n  là  sin  a  mach, 
chuir  iad  an  comhairle  r'achèile 
chum  esan  a  chur  gu  bàs. 

54  Air  an  aobhar  sin  cha  d'- 
imich  Iosa  ni  's  mò  gu  follaiseach 
am  measg  nan  ludhach;  ach 
chaidh  e  as  a  sin  do  dhùthaich 
làimh  ris  an  fhàsach,  gu  baile 
ris  an  abrar  Ephraim,  agus  an 
sin  ghabh  e  còmhnuidh  maille 
r'  a  dheisciobluibh. 

55  Agus  bha  càisg  nan  Iudh- 
ach  am  fagus  :  agus  chaidh  mòr- 
an  suas  as  an  dùthaich  do  Ieru- 
salem  roimh  an  chàisg,  chum  iad 
fèin  a  ghlanadh. 

56  An  sin  dh'iarr  iad  Iosa, 
agus  labhair  iad  r'  a  chèile  'nan 
seasamh  san  teampull,  Ciod  hhur 
barail-sa  ?  an  e  nach  tig  e  chum 
na  fèille  ? 

57  A  nis  bha  araon  na  h-àrd- 
shagairt  agus  na  Phairisich  air 


toirt  àithne,  nam  biodh  fhios 
aig  neach  air  bith  c'  àit  an  robh 
e,  gu  'n  innseadh  se  e,  chum  gu  'n 
glacadh  iad  e. 

A  N  sin  thàinig  losa,  sè  làith- 
■£*-  ean  roimh  an  chàisg,  gu 
Betani,  far  an  robh  Lasarus  a 
bha  marbh,  neach  a  thog  esan  o 
na  marbhaibh. 

2  Uime  sin  rinn  iad  suipeir 
dha  an  sin  ;  agus  bha  Marta  a' 
frithealadh :  ach  bha  Lasarus 
'na  aon  diubh-san  a  shuidh  air 
bòrd  maille  ris. 

3  An  sin  ghabh  Muire  pund 
do  oladh  spicnaird  ro  luach- 
mhoir,  agus  dh'  ùng  i  cosan  Iosa, 
agns  thiormaich  i  a  chosan  le  a 
folt :  agus  lìonadh  an  tigh  le 
fàile  chùbhraidh  na  h-oladh. 

4  An  sin  thubhairt  aon  d'  a 
dheisciobluibh,  Iudas  Iscariot. 
mac  Shimoin,  a  bha  gu  esan  a 
bhrath, 

5  C'ar  son  nach  do  reiceadh 
an  oladh  so  air  son  trì  cheud 
peghinn,  agus  nach  d'thugadh 
do  na  bochdaibh  e  ? 

6  Thubhairt  e  so,  cha  b'  ann 
a  chionn  gu'n  robh  suim  aige  do 
na  bochdaibh ;  ach  a  chionn 
gu  'm  bu  ghaduiche  e,  agus  gu  'n 
robh  an  sporan  aige,  agus  gu'n 
do  ghiùlain  e  na  nithe  a  chuir- 
eadh  ann. 

7  An  sin  thubhairt  Iosa,  Leig 
leatha :  fa  chomhair  là  m'  adh- 
laic  ghlèidh  i  so. 

8  Oir  tha  na  bochdan  a 
ghnàth  agaibh  maille  ribh,  ach 
cha  'n  'eil  mise  agaibh  a  ghnàth. 

9  Agus  bha  fhios  aig  sluagh 
mÒJr  do  na  h-Iudhaich  gu'n  robh 
e  an  sin  :  agus  thàinig  iad,  cha'n 
ann  a  mhàin  air  son  Iosa,  ach  a 
chum  gu  'm  faiceadh  iad  mar  an 
ceudna  Lasarus,  a  thog  esan  o 
na  marbhaibh. 

10  Ach  ghabh  na  h-àrd-shag- 

airfc   comhairle,    chum    Lasarus 
mar  an  ceudna  a  mharbhadh; 

11  Do  bhrìgh  air  a  shon-san 
gu  'n  d'  imich  mòran  do  na  h- 
iudhaich,  agus  gu'n  do  chreid 
iad  ann  an  ìosa. 

12  Air  an  là  màireach,  air 
cluinntinn  do  mhòr-shluagh  a 
thàinig  chum  na  fèille,  gu  'n 
robh  Iosa  a'  teachd  gu  Ierusa- 
lem, 

13  Ghlac  iad  geuga  pailme, 
agus  chaidh  iad  a  mach  'na 
chòdhail,  agus  ghlaodh  iad,  Hos- 
anna,  beannaichte  gu  robh  Rìgh 
Israeil  a  tha  teachd  ann  an  ainm 
an  Tighearn  ! 

14  Agus  air  do  Iosa  asal  òg 
f  haotainn,  shuidh  e  air ;  a  rèir 
mar  a  ta  e  sgrìobhta, 

15  Na  biodh  eagal  ort,  a  nigh- 
ean  Shioin :  feuch,  a  ta  do  Rìgh 
a'  teachd,  'na  shuidhe  air  loth 
asail. 

16  Cha  do  thuig  a  dheisciobuil 
na  nithe  so  air  tùs  :  ach  an  uair 
a  ghlòraicheadh  Iosa,  an  sin 
chuimhnich  iad  gu  'n  robh  na 
nithe  so  sgrìobhta  uime.  agus 
gu'n  d'rinn  iad  na  nithe  so  dha. 

17  Uime  sin  rinn  ari  sluagh  a 
bha  maille  ris  fianuis,  gu  'n  do 
ghairm  e  Lasarus  as  an  uaigh, 
agus  gu'n  do  thog  e  o  na  marbh- 
aibh  e. 

18  Air  an  aobhar  sin  mar  an 
ceudna  choinnich  an  sluagh  e, 
do  bhrìgh  gu  'n  cual  iad  gu  'n 
d'  rinn  e  am  mìorbhuil  so. 

19  Thubhairt  na  Phairisich 
uime  sin  eatorra  fèin,  Am  faic 
sibh  nach  'eil  sibh  a'  buadhach- 
adh  bheag  sam  bith  ?  feuch, 
tha'n  saoghal  air  dol  'nadhèigh. 

20  Agus  bha  Greugaich  àr- 
aidh  am  measg  na  muinntir  a 
chaidh  suas  chum  aoradh  a 
dhèanamh  aig  an  fheill : 

21  Air  an  aobhar  sin  thàinig 
iadsan  gu  Philip,  a  bha  o  Bhet- 
saida  Ghalile,  agus  dh'  iarr  iad 


air,  ag  ràdh,  A  Thighearn,  hu 
mhiann  leinn  Iosa  fhaicinn. 

22  Thàinig  Philip  agus  dh'- 
innis  e  do  Aindreas  ;  agus  a  rìs 
dh'innis  Aindreas  agus  Philip 
do  Iosa. 

23  Agus  fhreagair  Iosa  iad, 
ag  ràdh,  Thàinig  an  uair,  chum 
gu'm  biodh  Mac  an  duine  air  a 
ghlòrachadh. 

24  Gu  deimhin  deimhin  a  ta 
mi  ag  ràdh  ribh,  Mur  faigh  an 
gràinne  cruithneachd  a  thuiteas 
anns  an  talamh  bàs,  fanaidh  e 
'na  aonar  :  ach  ma  gheibh  e  bàs, 
bheir  e  toradh  mòr  uaith. 

25  Esan  a  ghràdhaicheas  'an- 
am,  caillidh  se  e ;  agus  esan  a 
dh'fhuathaicheas  'anam  anns  an 
t-saoghal  so,  glèidhidh  se  e  chum 
na  beatha  maireannaicb. 

26  Ma  nì  neach  air  bith 
seirbhis  dhomh-sa,  Jeanadh  e 
mi ;  agus  ge  b'  e  àit  am  bì  mise, 
an  sin  bithidh  mo  sheirbhiseach 
mar  an  ceudna :  ma  nì  neach 
seirbhis  dhomh-sa  bheir  m'  Ath- 
air  urram  dha. 

27  A  nis  tha  m'  anam  fo  àmh- 
ghar ;  agus  ciod  a  their  mi  ? 
Athair,  saor  mi  o  'n  uair  so :  ach 
is  ann  air  a  shon  so  a  thàinig  mi 
chum  na  h-uaire  so. 

28  Athair,  glòraich  t'  ainm. 
An  sin  thàinig  guth  o  nèamh,  ag 
ràdh,  Ghlòraich  mi  araon  e,  agus 
glòraichidh  mi  rìs  e. 

29  Uime  sin  thubhairt  an 
sluagh  a  sheas  a  làthair,  agus  a 
chuala  so,  Gu'n  robh  tairnean- 
ach  ann :  thubhairt  cuid  eile, 
Labhair  aingeal  ris. 

30  Fhreagair  Iosa  agus  thu- 
bhairt  e,  Cha  'n  ann  air  mo  shon- 
sa  thàinig  an  guth  so,  ach  air 
bhur  son-sa. 

31  A  nis  tha  breitheanas  an 
t-saoghail  so  ann  :  a  nis  tiigear 
uachdaran  an  t-saoghail  so 
mach. 

32  Agus  mise,  ma  thogar  suas 

o  'n  talamh  mi,  tairngidh  mi  na 
h-uile  dhaoine  a  m'ionnsuidh. 

33  (Ach  thubhairt  e  so,  a' 
ciallachadh  ciod  a'  ghnè  bàis  a 
gheibheadh  e.) 

34  Fhreagair  an  sluagh  e, 
Chuala  sinne  as  an  iagh,  gu  'm 
fan  Crìosd  gu  sìorruidh  :  agus 
cionnus  a  ta  thusa  ag  ràdh,  Gur 
èigin  do  Mhac  an  duine  bhi  air 
a  thogail  suas  ?  cò  e  mac  an 
duine  so  ? 

35  An  sin  thubhairt  Iosa  riu, 
Fathast  rè  tamuill  bhig  tha'n 
solus  maille  ribh  :  gluaisibh  am 
feadh  's  a  ta  an  solus  agaibh, 
chum  nach  heir  an  dorchadas 
oirbh  :  oir  an  tì  a  ta  ag  imeachd 
san  dorchadas,  cha'n  aithne  dha 
c'àit  am  bheil  e  dol. 

36  Am  feadh  as  a  ta  'n  solus 
agaibh,  creidibh  san  t-solus, 
chum  gu  'm  bì  sibh  'nur  cloinn 
do 'n  t-solus.  Labhair  Iosa  na 
nithe  so,  agus  dh'  fhalbh  e,  agus 
dh'fholaich  se  e  fèin  uatha. 

37  Ach  ge  do  rinn  e  a  choimh- 
lion  so  do  mhìorbhuilibh  'nan 
làthair,  cha  do  chreid  iad  ann  : 

38  Chum  gu'm  biodh  briath- 
ran  an  fhàidh  Esaiais  air  an 
coimhlionadh,  a  thubhairt  e.  A 
Thighearn,  cò  a  chreid  ar  n-aith- 
ris-ne  ?  agus  cò  dha  a  dh'fhoill- 
sicheadh  gàirdean  an  Tigh- 
earna  ? 

39  Air  an  aobhar  so  cha  robh 
e  'n  comas  doibh  creidsinn,  do 
bhrìgh  gu'n  dubhairt  Esaias  a 
rìs, 

40  Dhall  e  an  sùilean,  agus 
chruaidhich  e  an  cridhe,  chum 
nach  faiceadh  iad  le'n  sùilibh, 
agus  nach  tuigeadh  iad  Je  'n 
cridhe,  agus  nach  pilleadh  iad, 
agus  gu'n  slànuichinn  iad. 

41  Thubhairt  Esaias  na  nithe 
so,  'nuair  a  chunnaic  e  a  ghlòir- 
san,  agus  a  labhair  e  uime. 

42  Gidheadh  chreid  mòran  do 
an  h-Uachdaranaibh  fein  ann : 


ach  air  son  nam  Phairiseach  cha 
d'  aidich  iad  e,  air  eagal  gu  'n 
cuirte  mach  as  an  t-sionagog 
iad. 

43  Oir  b'annsa  leo  glòir 
dhaoine  na  glòir  Dhè. 

44  Agus  ghlaodh  Iosa,  agus 
thubhairt  e,  An  tì  a  ta  creidsinn 
annam-sa  cha  'n  ann  annam-sa 
tha  e  creidsinn,  ach  anns  an  Tì 
a  chuir  uaith  mi. 

45  Agus  an  tì  a  tha  ga  m' 
fhaicinn-sa,  tha  e  faicinn  an  Ti 
a  chuir  uaith  mi. 

46  Thàinig  mi  a'  m'  sholus 
chum  an  t-saoghail,  chum  ge  b'  e 
chreideas  annam,  nach  fanadh  e 
an  dorchadas. 

47  Agus  ma  chluinneas  neach 
air  bith  mo  bhriathran-sa,  agus 
nach  creid  e,  cha  'n  'eil  mise  'ga 
dhìteadh  :  oir  cha  d'thàinig  mi 
a  dhìteadh  an  t-saoghail,  ach  a 
shaoradh  an  t-saoghail. 

48  An  tì  a  tha  cur  cùil  rium- 
sa,  agus  nach  'eil  a'  gabhail  ri 
m'  bhriathraibh,  tha  aige  neach 
a  bheir  breth  air :  am  focal  a 
labhair  mi,  bheir  e  sin  breth  air 
san  là  dheireannach. 

49  Oir  cha  do  labhair  mi  uam 
fèin  ;  ach  an  t-Athair  a  chuir 
uaith  mi,  thug  e  àithne  dhomh, 
ciod  a  theirinn,  agus  ciod  a  labh- 
rainn. 

50  Agus  a  ta  fhios  agam  gur 
beatha  mhaireannach  'àithne- 
san  :  air  an  aobhar  sin  na  nithe 
tha  mi  a'  labhairt,  mar  thubh- 
airt  an  t-Athair  rium,  mar  sin 
a  ta  mi  a'  labhairt. 

CAIB.  XIII. 

A  NIS  roimh  fhèill  na  càisge, 
■^*-  air  do  Iosa  fios  a  bhi  aige 
gu  'n  robli  'uair  air  teachd,  anns 
an  rachadh  e  as  an  t-^aoghal  so 
chum  an  Athar,  air  dha  a 
mhuinntir  fèin  a  bha  anns  an 
t-saoghal  a  ghràdhachadh, 
ghràdhaich  e  gu  crìch  iad. 

2  Agus  an  uair  a  bha  'n 
t-suipeir  thairis,  (air  do'n  diabh- 
ul  a  nis  a  chur  an  cridhe  Iudais 
Iscarioit,  mhic  Shimoin,  esan  a 
bhrath,) 

3  Air  aithneachadh  do  Iosa 
gu'nd'thug  an  t-Athair  na  h-uile 
nìthe  'na  làmhaibh,  agus  gur 
ann  o  Dhia  athàinig  e,  agus  gur 
ann  a  dh'  ionnsuidh  Dhè  a  bha  e 
dol; 

4  Dh'  èirich  e  o  'shuipeir,  ag- 
us  chuir  e  dheth  'fhalluinn,  ag- 
us  ghlac  e  làmh-anart,  agus 
cheangail  e  uime  e. 

5  'Na  dhèigh  sin,  thaom  e 
uisge  ann  an  soitheach-ionnlaid, 
agus  thòisich  e  air  cosan  nan 
deisciobul  ionnlad,  agus  an 
tiormachadh  leis  an  làmh-anait 
a  bha  ceangailte  uime. 

6  An  sin  thàinig  e  gu  Simon 
Peadar :  agus  thubhairt  esan 
ris,  a  Thighearn,  am  bheil  thu- 
sa  ag  ionnlad  mo  chosan-sa  ? 

7  Fhreagair  Iosa  agus  thubh- 
airt  e  ris,  An  ni  so  ta  mi  dèan- 
amh  cha  'n  aithne  dhuitse  a  nis  ; 
ach  bithidh  fios  agad  air  an 
dheigh  so. 

8  Thubhairt  Peadar  ris,  Cha 
nigh  thu  mo  chosan-sa  gu  bràth. 
Fhreagair  Iosa  e,  Mur  nigh  mi 
thu,  cha  'n  'eil  cuid  agad  maille 
rium. 

9  Thubhairt  Simon  Peadar 
ris,  A  Thighearn,  cha  'n  iad  mo 
chosan  a  mhàin,  ach  mar  an 
ceudna  mo  làmhan  agus  mo 
cheann. 

10  Thubhairt  Iosa  ris,  An  tì 
a  ta  air  ionnlad,  cha  'n  'eil  feum 
aige  ach  a  chosan  ionnlad,  ach 
tha  e  gu  h-iomlan  glan  :  agus  a 
ta  sibhse  glan,  ach  cha  'n  'eil  sibh 
uile  ylan. 

11  Oir  bha  fhios  aige  cò  a 
bhrathadh  e  ;  uime  sin  thubh- 
airt  e,  Cha  'n  'eil  sibh  uile  glan. 

12  An  sin,  an  dèigh  dha  an 
cosan  ionnlad,  agus  'fhalluìnn  a 


ghabhail  d' a  ionnsuidh,  shuidh  e 
a  rìs,  agus  thubhairt  e  riu,  Arn 
bheil  fhios  agaibh  ciod  a  rinn 
mi  dhuibh  ? 

13  Tha  sibh  a'  gairm  Maigh- 
stir,  agus  Tigbearn  dhìom-sa : 
agus  tha  sibh  ag  ràdh  gu  maith  ; 
oir  is  mi  sin. 

14.  Uime  sin  ma  dh'  ionnl&id 
mise^  bhur  Tighearn  agus  bhur 
Maighstir,  bhur  cosan-sa,  is  còir 
dhuibh-sa  mar  an  ceudna  cosan 
a  chèile  ionnlad. 

15  Oir  thug  mi  eisempleir 
dhuibh,  chum  mar  a  rinn  mise 
dhuibh,  gu  'n  dèanadh  sibhse  mar 
an  ceudna. 

16  Gu  deimhin  deimhin  a  ta 
mi  ag  ràdh  ribh,  Cha  mhò  an 
t-òglach  na  'mhaighstir,  agus 
cha  mhò  an  teachdair  na  'n  tì  a 
chuir  uaith  e. 

17  Ma  's  aithne  dhuibh  na 
nithe  so,  is  beannaichte  sibh  ma 
nì  sibh  iad. 

18  Cha  'n  'eil  mi  labhairt  oirbh 
uile  :  is  aithne  dhomh  cò  a  thagh 
mi :  ach  is  èigin  an  sgriobtuir  a 
choimhlionadh,  An  tì  a  ta  'g 
itheadh  arain  maille  rium,  thog 
e  a  shàil  a'm'  aghaidh. 

19  A  nis  a  ta  mi  ag  ràdh  so 
ribh  mun  tig  e  gu  crìch,  chum, 
'nuair  a  thàrlas  e,  gu  'n  creid  sibh 
gur  mise  e. 

20  Gu  deimhin  deimhin  a  ta 
mi  ag  ràdh  ribh^  an  ti  a  ghabhas 
ri  neach  sam  bith  a  chuireas 
mise  uam,  gabhaidh  e  rium-sa ; 
agus  an  tì  a  ghabhas  rium-sa, 
gabhaidh  e  ris  an  Tì  a  chuir 
uaith  mi. 

21  Air  do  losa  na  nithe  so 
ràdh,  bha  e  fo  thrioblaid  'na 
spiorad,  agus  rinn  e  fianuis,  ag- 
us  thubhairt  e,  Gu  deimhm 
deimhin  a  ta  mi  ag  ràdh  ribh, 
gu  'm  brath  aon  agaibh  mise. 

23  An  sin  dh'  amhairc  na  deis- 
ciobuil  air  a  chèile,  fo  amharus 
co  uime  a  labhair  e. 

23  A  nis  bha  aon  d'  a  dheis- 
ciobluibh,  'na  luidhe  an  uchd 
Iosa,  neach  a  b'  ionmhuinn  le 
Iosa. 

24  Air  an  aobhar  sin  smèid 
Simon  Peadar  airsan,  gu  'm  feòr- 
aicheadh  e  cò  uime  a  labhair  e. 

25  An  sin  air  dhasan  aomadh 
ri  uchd  Iosa,  thubhairt  e  ris,  A 
Thighearn  cò  e  ? 

26  Fhreagair  Iosa,  Is  e  an  tì 
sin  e,  d'  an  toir  mise  an  greim, 
an  dèigh  dhomh  a  thumadh. 
Agus  an  uair  a  thum  e  an  greim, 
thug  se  e  do  Iudas  Iscariot,  mac 
Shimoin. 

27  Agus  an  sin  an  dèigh  a' 
ghreama,  chaidh  Satan  a  steach 
ann-san.  An  sin  thubhairt  Iosa 
ris,  An  ni  a  ta  thu  a'  dèanamh, 
dèan  gu  grad  e. 

28  A  nis  cha  do  thuig  aon 
diubh-san  a  bha  'nan  suidhe  air 
a'  bhòrd  c'  ar  son  a  thubhairt  e 
so  ris. 

29  Oir  shaoil  cuid  diubh,  do 
bhrìgh  gu  'n  robh  an  sporan  aig 
ludas,  gu  'n  dubhairt  Iosa  ris, 
Ceannaich  na  nithe  a  ta  dh'  uir- 
easbhuidh  oirnn  chum  na  fèille  ; 
no  gu  'n  tugadh  e  ni-eigin  do  na 
bochdaibh. 

30  An  sin  an  deigh  dhasan  an 
greim  a  ghabhail,  chaidh  e  mach 
air  ball ;  agus  bha  'n  oidhche 
ann. 

31  Uime  sin,  'nuair  a  chaidh 
esan  a  mach,  thubhairt  Iosa,  A 
nis  a  ta  Mac  an  duine  air  a 
ghlòrachadh,  agus  tha  Dia  air 
a  ghiòrachadh  ann. 

32  Ma  tha  Dia  air  a  ghlòr- 
achadh  ann,  glòraichidh  Dia 
esan  mar  an  ceudna  ann  fein, 
agus  air  ball  glòraichidh  se  e. 

33  A  chlann  bheag,  fathast 
ùine  bheag  tha  mise  maille  ribh. 
larraidh  sibh  mi :  agus  mar  a 
thubhairt  mi  ris  na  h-Iudhaich, 
Do  'n  àit  an  tèid  mise,  cha  'n 
'eil  e  'n  comas  duibhse  teachd ; 


mar  sin  a  ta  mi  ag  ràdh  ribhse 
nis. 

34  Aithne  nuadh  tha  mi 
toirt  dhuibh,  Gu  'n  gràdhaich 
sibh  a  chèile ;  mar  a  ghràdhaich 
mise  sibhse,  gu  'n  gràdhaich  sibh 
fèin  a  chèile  rriar  an  ceudna. 

35  Le  so  aithnichidh  na  h-uile 
dhaoine  gur  sibh  mo  dheisciob- 
uil-sa,  ma  bhios  gràdh  agaibh 
fèin  d'  a  chèile. 

36  Thubhairt  Simon  Peadar 
ris,  A  Thighearn,  c'  àit  a  thèid 
thu  ?  Fhreagair  Iosa  e,  Do  'n 
àit  an  tèid  mi,  cha  'n  urrainn 
thusa  nis  mo  leantuinn  :  gidh- 
eadh  leanaidh  tu  mi  'na  dhèigh 
so. 

37  Thubhairt  Peadar  ris,  a 
Thighearn,  c'  ar  son  nach  urr- 
ainn  mi  do  leantuinn  a  nis  ? 
Leigidh  mi  sìos  m'anam  air  do 
shon. 

38  Fhreagair  Iosa  e,  An  leig 
thu  t'  anam  sìos  air  mo  shonsa  ? 
Gu  deimhin  deimhin  a  ta  mi  ag 
ràdh  riut,  Nach  goir  an  coil- 
each,  gus  an  àicheadh  thu  mi 
trì  uairean. 

CAIB.  XIV. 

"VTAbiodhbhur  cridhe  fothriob- 
-^  laid :  tha  sibh  a  creid- 
sinn  ann  an  Dia,  creidibh  ann- 
am-sa  mar  an  ceudna. 

2  Ann  an  tigh  m'  Athar-sa 
tha  iomadh  àite-còmhnuidh : 
mur  biodh  e  mar  sin,  dh'  innsinn- 
sa  dhuibh.  Tha  mi  dol  a  dh'- 
uiluchadh  àite  dhuibh. 

3  Agus  ma  thèid  roi  agus  gu  'n 
ulluich  mi  àit  dhuibh,  thig  mi 
rìs,  agus  gabhaidh  mi  sibh  a  m' 
ionnsuidh  fèin ;  chum  far  am 
bheil  mise,  gu  'm  bì  sibhse  mar 
an  ceudna. 

4  Agus  is  aithne  dhuibh  c'  àit 
am  bheil  mi  dol,  agus  is  aithne 
dhuibh  an  t-slighe. 

5  Thubhairt  Tomas  ris,  A 
Thighearn,  cha  'n  'eil  fhios  ag- 

ainn  c'  àit  am  bheil  thu  dol ;  ag- 
us  cionnus  a  dh'  fheudas  eòlas 
na  slighe  bhi  againn  ? 

6  Thubhairt  Iosa  ris,  Is  mise 
an  t-slighe,  agus  an  fhìrinn,  ag- 
us  a'  bheatha  :  cha  tig  aon  neach 
cbum  an  Athar  ach  tromham- 
sa. 

7  Nam  b'  aithne  dhuibh  mise, 
b'  aithne  dhuibh  m'  Athair  mar 
an  ceudna :  agus  à  so  suas  is 
aithne  dhuibh  e,  agus  chunnaic 
sibh  e. 

8  Thubhairt  Philip  ris,  A 
Thighearn  follisich  an  t-Athair 
dhuinne,  agus  is  leoir  leinn  e. 

9  Thubhairt  Iosa  ris,  Am 
bheil  mise  ùine  co  fhada  maille 
ribh,  agus  nach  aithne  dhuit 
fathast  mi,  Philip  ?  an  tì  a 
chunnaic  mise,  chunnaic  e  'n 
t-Athair  ;  agus  cionnus  a  ta  thu 
ag  ràdh,  Foillsich  an  t-Athair 
dhuinn  ? 

10  Nach  'eil  thu  creidsinn  gu 
bheil  mise  anns  an  Athair,  agus 
ant-Athair  annam-sa?  nabriath- 
ran  a  ta  mi  labhairt  ribh,  cha  'n 
ann  uam  fèin  a  ta  mi  'gan  labh- 
airt :  ach  an  t-Athair,  a  ta  gabh- 
ail  còmhnuidh  annam-sa,  tha 
esan  a'  dèanamh  nan  oibre. 

11  Creidibh  mise  gu  bheil  mi 
anns  an  Athair,  agus  an  t-Ath- 
air  annam-sa  ;  no,  creidibh  mi 
air  son  nan  oibre  fèin. 

12  Gu  deimhin  deimhin  a  ta 
mi  ag  ràdh  ribh,  An  tì  a  chreid- 
eas  annam-sa,  na  h-oibre  a  ta 
mise  a'  dèanamh,  nì  esan  mar 
an  ceudna ;  agus  nì  e  oibre  a  's 
mò  na  iad  so,  do  bhrìgh  gu  bheil 
mise  dol  chum  m'  Athar. 

13  Agus  ge  b'  e  ni  a  dh'  iarras 
sibh  a'  m'  ainm-sa,  nì  mise  sin : 
chum  gu  'm  bì  an  t-Athair  air  a 
ghlòrachadh  anns  a'  Mhac. 

14  Ma  dh'  iarras  sibh  ni  air 
bìth  a'  m'  ainm-sa,  nì  mise  e. 

15  Ma  's  toigh  leibh  mise, 
coimhidibh  m'  àitheantan  : 


16  Agus  guidhidh  mise  an  t- 
Athair,  agus  bheir  e  dhuibh 
Comhfhurtair  eile,  chum  gu  fan 
e  maille  ribh  gu  bràth ; 

17  Spiorad  na  fìrinn  ;  neach 
nach  urrainn  an  saoghal  a  ghabh- 
ail,  do  bhrìgh  nach  'eil  e  'ga 
fhaicinn,  agus  nach  aithne  dha 
e :  ach  is  aithne  dhuibhse  e,  oir 
tha  e  fantuinn  maille  ribh,  agus 
bithidh  e  annaibh. 

18  Cha  'n  fhàg  mi  sibh  'nur 
dìlleachdain ;  thig  mi  do  'ur 
n-ionnsuidh. 

19  Tamull  beag  fathast,  agus 
cha  'n  fhaic  an  saoghal  mi  tuill- 
eadh ;  ach  chì  sibhse  mi:  do 
bhrìgh  gu  bheil  mise  beò,  bith- 
idh  sibhse  beò  mar  an  ceudna. 

20  Anns  an  là  sin  bithidh  fios 
agaibh  gu  bheil  mise  ann  am 
Athair,  agus  sibhse  annam-sa. 
agus  mise  annaibh-sa. 

21  An  tì  aig  am  bheil  m'  àith- 
eanta-sa,  agus  a  ta  'gan  coimh- 
ead,  is  esan  aig  am  bheil  gràdh 
dhomh-sa :  agus  an  tì  aig  am 
bheil  gràdh  dhomh-sa,  gràdh- 
aichear  le  m'  Athair  e,  agus 
gràdhaichidh  mise  e,  agus  foill- 
sichidh  mi  mi  fèin  da. 

22  Thubhairt  ludas,  (cha'n  e 
Iscariot,)  ris,  A  Thighearn,  c'  ar 
son  a  dh'  fhoillsicheas  tu  thu 
fèin  dhuinne,  agus  nach  dèan  thu 
sin  do  'n  t-saoghal  ? 

23  Fhreagair  Iosa  agus  thubh- 
airt  e  ris,  Ma  ghràdhaicheas 
neach  mise,  coimhididh  e  m* 
f  hocal :  agus  gràdhaichidh  m'- 
Athair  esan,  agus  thig  sinn  d'a 
ionnsuidh,  agus  nì  sinn  còmh- 
nuidh  maille  ris. 

21.  An  tì  nach  gràdhaich  mise, 
cha  choimhid  e  mo  bhriathra : 
agus  am  focal  a  ta  sibh  a'  cluinn- 
tinn,  cha  leam-sa  e,  ach  leis  an 
Athair  a  chuir  uaith  mi. 

25  Na  nithe  so  labhair  mi 
ribh,  air  dhomh  bhi  m'  chòmh- 
nuidh  maille  ribh : 

26  Ach  an  Comhfhurtair,  an 
Spiorad  naomh,  a  chuireas  an  t- 
Athair  uaith  a'm'  ainm-sa,  teag- 
aisgidh  esan  dhuibh  na  h-uile 
nithe,  agus  cuiridh  e  'n  cuimhne 
dhuibh  na  h-uile  nithe  a  labhair 
mise  ribh. 

27  Tha  mi  fàgail  sìthe  agaibh, 
mo  shìth-sa  a  tn  mi  toirt  duibh  : 
cha  'n  ann  mar  a  bheir  an  saoghal, 
a  tha  mise  toirt  duibh.  Na 
biodh  bhur  cridhe  fo  thrioblaid, 
agus  na  biodh  eagal  air. 

28  Chuala  sibh  mar  thubh- 
airt  mi  ribh,  Tha  mi  falbh,  agus 
thig  mi  rìs  do  'ur  n-ionn»uidh. 
Nam  biodh  gràdh  agaibh  dhomh- 
sa,  bhiodh  aoibhneas  oirbh,  a 
chionn  gu  'n  dubhairt  mi,  Tha 
mi,  dol  chum  an  Athar :  oir  is 
mò  m'  Athair  na  mise. 

29  Agus  a  nis  dh'  innis  mi 
dhuibh  so  roimh  dha  teachd  gu 
crìch,  chum,  'nuair  a  thig  e  gu 
crìch,  gu  creideadh  sibh. 

30  À  so  suas  cha  labhair  mi 
mòran  ribh  :  oir  a  ta  uachdaran 
an  t-saoghail  so  a'  teachd,  agus 
cha  'n  'eil  ni  air  bith  aige  annam- 
sa. 

31  Ach  a  chum  gu  'm  bì  fios 
aig  an  t-saoghal  gur  ionmhuinn 
leam  an  t-Athair ;  agus  mar  a 
thug  an  t-Athair  àithne  dhomh, 
mar  sin  a  ta  mi  a'  dèanamh. 
Eiribh,  rachamaid  as  so. 

CAIB.  XV. 

TS  mise  an  fhìonain  fhìor,  agus 
■*■  is  e  m'  Athair  an  treabh- 
aiche. 

2  Gach  uile  gheug  annam-sa 
nach  'eil  a'  giùlan  toraidh,  bheir 
e  air  falbh  ;  agus  gach  uile  gheug 
a  ta  tabhairt  toraidh,  glanaidh 
e  i,  chum  gu  'n  giùlain  i  tuill- 
eadh  toraidh. 

3  A  nis  a  ta  sibhse  glan  tre 
an  fhocal  a  labhair  mi  ribh. 

4  Fanaibh  annam-sa,  agus 
xnise     annaibh-sa.      Mar    nach 


urrainn  a'  gheug  toradh  a  thoirt 
uaipe  fèin,  mur  fan  i  san  f'hìon- 
ain,  cha  mhò  is  urrainn  sibhse, 
mur  fan  sibh  annam-sa. 

5  Is  mise  an  f  hìonain,  sibhse 
na  geuga  :  an  tì  a  dh'  fhanas 
annam-sa,  agus  mise  annsan, 
bheir  esan  mòr-thoradh  uaith  ; 
oir  as  m'  eugmhais-sa  cha  'n  urr- 
ainn  sibh  aon  ni  a  dhèanamh. 

6  Mur  fan  neach  annam-sa, 
tha  e  air  a  thilgeadh  a  mach 
mar  ghèig,  agus  air  crìonadh ; 
agus  tionailidh  daoine  iad,  agus 
tilgidh  iad  san  teine  iad,  agus 
loisgear  iad. 

7  Ma  dh'  fhanas  sibh-annam- 
sa,  agus  ma  dh'  fhanas  m'  fhoc- 
ail-sa  annaibh-sa,  ianaidh  sibh 
gach  ni  a  's  àill  leibb,  agus  nith- 
ear  dhuibh  e. 

8  An  so  tha  m'  Athair-sa  air 
a  ghlòrachadh,  gu  'n  toir  sibhse 
mòr-thoradh  uaibh  ;  agus  bith- 
idh  sibh  'nur  deisciobuil  dhomh- 
sa. 

9  Mar  a  ghràdhaich  an  t-Ath- 
air  mise,  mar  sin  ghràdhaich 
mise  sibhse :  fanaibh  ann  am 
ghràdh-sa. 

10  Ma  choimhideas  sibh  m'- 
àitheanta,  fanaidh  sibh  ann  am 
ghràdh ;  mar  a  choimhid  mise 
àitheanta  m'  Athar,  agus  a  tha 
mi  a'  fantuinn  'na  ghràdh. 

11  Na  nithe  so  labhair  mi 
ribh,  chum  gu  fanadh  mo  ghàird- 
eachas  annaibh,  agus  gu'm  biodh 
bhur  gàirdeachas-sa  làn. 

12  ls  i  so  m'  àithne-sa,  gu  'n 
gràdhaich  sibhse  a  chèile,  mar 
a  ghràdhaich  mise  sibhse. 

13  Gràdh  a  's  mò  na  so  cha  'n 
'eil  aig  neach  air  bith,  gu  'n 
leigeadh  duine  'anam  sìos  air 
son  a  chàirdean. 

14.  Is  sibhse  mo  chàirdean-sa, 
ma  nì  sibh  gach  ni  a  ta  mi  ag 
àithneadh  dhuibh. 

15  A  so  suas  cha  ghairm  mi 
seirbhisich    dhibh ;     oir    cha  'a 

aìtline  do 'n  t-sehbhiseach  ciod 
a  ta  a  Thighearn  a'  dèanamh  : 
ach  ghairm  mi  càirde  dhibh  ; 
oir  na  h-uile  nithe  a  chuala  nii  o 
m'  Athair,  thug  mi  fios  duibhse 
orra. 

16  Cha  sibhse  a  thagh  mise, 
ach  is  mise  a  thagh  sibhse,  agus 
dh'òrduich  mi  sibh,  chum  gu'n 
rachadh  sibh,  agus  gu'n  tugadh 
sibh  a  mach  toradh,  agus  gu 
maireadh  bhur  toradh :  chum 
ge  b'  e  ni  a  dh'  iarras  sibh  air  an 
Athair  ann  am  ainm-sa,  gu'n 
toir  e  dhuibh  e. 

17  Tha  mi  'g  àithneadh  nan 
nithe  so  dhuibh,  chum  gu  'n 
gràdhaich  sibh  a  chèile. 

18  Ma  tha  an  saoghal  'gur 
fuathachadh,  tha  fhios  agaibh 
gu'n  d'fhuathaich  e  mise  roimh- 
ibh. 

19  Nam  b'ann  do'n  t-saoghal 
sihh,  ghràdhaicheadh  an  saogh- 
al  a  chuid  fe'in :  ach  do  bhrìgh 
nach  ann  do  'n  t-saoghal  sibh, 
ach  gu'n  do  thagh  n.ise  sibh  as 
an  t-saoghal,  uime  sin  tha  fuath 
aig  an  t-saoghal  duibh. 

20  Cuimhnichibh  am  focal  a 
thubhairt  mi  ribh,  Cha  'n  'eil 
an  seirbhiseach  ni  *s  mò  na  a 
Thighearn.  Ma  rinn  iad  geur- 
leanmhuinn  ormsa,  nì  iad  geur- 
leanmhuinn  oirbhse  mar  an 
ceudna :  ma  choimhid  iad  m'- 
fhocal-sa,  coimhididh  iad  bhur 
focal-sa  mar  an  ceudna. 

21  Ach  na  nithe  so  uile  ni  iad 
oirbh  air  son  m'  ainme-sa,  do 
bhrìgh  nach  aithne  dhoibh  esan 
a  chuir  uaith  mi. 

22  Mur  bithinn-sa  air  teachd, 
agus  air  labhairt  riu,  cha  bhiodh 
peacadh  aca  :  ach  a  nis  cha'n  eil 
leithsgeul  am  peacaidh  aca. 

23  An  tì  aig  am  bheil  fuath 
dhomh-sa,  tha  fuath  aige  do 
m'Athair  mar  an  ceudna. 

24  Mur  bithinn-sa  air  dèan- 
amh  nan  oibre  'nam  measg  nach 


d'rinn  aon  neach  eile,  chabhiodh 
peacadh  aca :  ach  a  nis  chunn- 
aic  siad  iad,  agus  dh'fhuathaich 
iad  araon  mise  agus  m'Athair. 

25  Ach  rinneadh  so  chum  gu'n 
coimhliontadh  am  focal  a  ta 
sgrìobhta  'nan  lagh  fèin,  Dh'- 
fhuathaich  iad  mi  gun  aobh- 
ar. 

26  Ach  an  uair  a  thig  an 
Comhfhurtair,  a  chuireas  mise 
do  'ur  ionnsuidh  o  'n  Athair, 
Spiorad  na  fìrinn,  a  tha  teachd 
a  mach  o  'n  Athair,  nì  esan  fian- 
uis  mu  m'  thimchioll-sa. 

27  Agus  nì  sibhse  fianuis  mar 
an  ceudna,  do  bhrìgh  gu  bheil 
sibh  maille  rium  o  thùs. 

TVTA  nithe  so  labhair  mi  ribh, 
-*-^  chum  nach  faigheadh  sibh 
oilbheum. 

2  Cuiridh  iad  as  an  t-sionagog 
sibh  :  seadh,  thig  an  uair,  ge  b'  e 
neach  a  mharbhas  sibh,  gu  'n 
saoil  e  gu  bheil  e  dèanamh  seir- 
bhis  do  Dhia. 

3  Agus  nì  iad  na  nithe  so,  do> 
bhrìgh  nach  aithne  dhoibh  an 
t-Athair,  no  mìse. 

4  Ach  dh'  innis  mi  na  nithe  so 
dhuibh,  chum  'nuair  a  thig  an 
t-àm,  gu  'n  cuimhnich  sibh  gu'n 
d'innis  mi  dhuibh  iad.  Ach  cha 
dubhairt  mi  na  nithe  so  ribh  o 
thùs,  do  bhrìgh  gu  'n  robh  mi 
maille  ribh. 

5  Ach  a  nis  a  ta  mi  dol  chum 
an  tì  a  chuir  uaith  mi ;  agus  cha 
'n  'eil  a  h-aon  agaibh-sa  a'  feòr^ 
aich  dhìom,  C'  àit  tha  thu  dol  ? 

6  Ach  achionn  gu'n  dubbairt 
mi  na  nithe  so  ribh,  iion  do- 
bhròn  bhur  cridhe. 

7  Gidheadh  a  ta  mi  ag  inn- 
seadh  dhuibh  na  fìrinn,  Is 
buannachd  dhuibh  mise  a  dh'- 
fhalbh  :  oir  mur  falbh  mi,  cha 
tig  an  Comhfhurtair  do  'ur 
n-ionnsuidh-sa;    ach    ma    dh'- 

f  halbhas  mi,  cuiridh  mi  esan  do 
'ur  n-ionnsuidh. 

8  Agus  an  uair  a  thig  esan, 
bheir  e  dearbh-shoilleireachd 
do  'n  t-saoghal  mu  pheacadh, 
agus  mu  fhìreantachd,  agus  mu 
bhreitheanas : 

9  Mu  pheacadh,  do  bhrìgh 
nach  'eil  iad  a'  creidsinn  annam- 
sa; 

10  Mu  fhìreantachd,  dobhrìgh 
gu  bheil  mi  dol  a  dh'iounsuidh 
m'  Athar,  agus  nach  faic  sibh 
ni  's  mo  mi ; 

11  Mu  bhreitheanas,  a  chionn 
gu  bheil  uachdaran  an  t-saoghail 
£0  air  a  dhìteadh. 

12  Tha  mòran  nithe  agam 
fathast  ri  ràdh  rihh,  ach  cha  'n 
urrainn  sibh  an  giùlan  an  tràth 
so. 

13  Ach  an  uair  a  thig  esan, 
Spiorad  na  fìrinn,  treòraichidh 
e  eibh  chum  gach  uile  f  hìrinn : 
oir  cha  labhair  e  uaith  fein : 
ach  labhraidh  e  na  h-uile  nithe 
a  chluinneas  e  :  agus  foillsichidh 
e  dhuibhse  nithe  a  ta  ri  teachd. 

1 4  Bheir  esan  glòir  dhomh-sa : 
oir  gheibh  e  do  m'  chuid-sa,  ag- 
us  nochdaidh  e  dhuibh-se  e. 

15  Na  h-uiie  nithe  a  ta  aigan 
Athair,  is  leam-sa  iad  :  air  an 
aobhar  so  thubhairt  mi,  gu  'm 
faigh  e  do  m'  chuid-sa,  agus 
nochdaidh  e  dhuibhse  e. 

16  Tamull  beag  agus  cha'n 
f  haic  sibh  mi ;  agus  a  ris,  tam- 
ull  beag  agus  chì  6Ìbh  mi,  do 
bhrìgh  gu  bheil  mi  dol  chum  an 
Athar. 

17  An  sin  thubhairt  cuid  d'  a 
dheisciobluibh  eatorra  fèin,  Ciod 
e  so  a  ta  e  ag  ràdh  ruinn,  Tam- 
ull  beag  agus  cha  'n  fhaic  sibh 
mi :  agus  a  rìs,  tamull  beag  ag- 
us  chì  sibh  mi :  agus,  Do  bhrìgh 
gu  bheil  mi  dol  chum  an  Athar  ? 

18  Aìr  an  aobhar  sin  thubh- 
aìrt  iad,  Ciod  e  so  a  ta  e  ag 
ràdh,  Tamull  beag?     Cha'n  'eil 


sinne  a'  tuigsinn  ciod  a  ta  e  ag 
ràdh. 

19  A  nis  dh'  aithnich  losa  gu  'n 
robh  toil  aca  fheòraich  dheth, 
agus  thubhairt  e  riu,  Am  bheil 
sibh  a'  feòraich  'nur  measg  fèin 
mar  a  thubhairt  mi,  Tamull 
beag  agus  cha'n  fhaic  sibh  mi : 
agus  a  rìs,  tamull  beag  agus  chì 
sibh  mi  ? 

20  Gu  deimhin  deimhin  a  ta 
mi  ag  ràdh  ribh,  gu'n  dèan  sibh- 
se  gul  agus  caoidh,  ach  nì  an 
saoghal  gàirdeachas:  agus  bith- 
idh  sibhse  do-bhrònach,  ach 
pillear  bhur  bròn  gu  gàirdeach- 
as. 

21  'Nuair  a  bhios  bean  ri 
saothair-chloinne,  bithidh  i  fo 
dhoilgheas,  chionn  gu  bheil  a 
h-uair  air  teachd  :  ach  an  uair  a 
bheireas  i  an  leanabh,  cha 
chuimhnich  i  a  h-àmhghar  ni  's 
mò,  tre  aoibhneas  gu  'n  d'  rugadh 
duine  chum  an  t-saoghail. 

22  Agus  a  ta  nis  uime  sin 
doilgheas  oìrbh-sa:  ach  chì  mise 
a  rìs  sibh,  agus  nì  bhur  cridhe 
gàirdeachas,  agus  bhur  gàird- 
eachas  cha  bhuin  neach  air  bith 
uaibh. 

23  Agus  air  an  là  sin  cha'n 
f  heòraich  sibh  ni  air  bith  dhìom- 
sa :  Gu  deimhin  deimhin  a  ta 
mi  ag  ràdh  ribh,  Ge  b'  e  nithe 
dh'  iarras  sibh  air  an  Athair  ann 
am  ainm-sa,  gu  'n  toir  e  dhuibh 
iad. 

24  Gus  a  so  cha  d'  iarr  sibh  ni 
air  bith  ann  am  ainm-sa :  iarr- 
aibh,  agus  gheibh  sibh,  chum 
gu  'm  bì  bhur  n-aoibhneas 
làn. 

25  Na  nithe  so  labhair  mi 
ribh  am  briathraibh  dorcha: 
ach  thig  an  uair  anns  nach  labh- 
air  mi  ni  's  mò  ribh  am  briath- 
raibh  dorcha,  ach  innsidh  mi  gu 
soilleir  mu  'n  Athair  dhuibh. 

26  Anns  an  là  sin  iarraidh 
sibh  a'  m'  ainm-sa :  agus  cha  'a 

'eil  mi  ag  ràdh  ribh,  gu'n  guidh 
mi  an  t-Athair  air  bhur  son  : 

27  Oir  is  toigh  leis  an  Ath- 
air  fèin  sibh,  àir  son  gu  'n  d'  thug 
sibh  gràdh  dhomh-sa,  agus  gu'n 
do  chreid  sibh  gur  ann  o  Dhia  a 
thàinig  mi. 

28  Thàinigmi  mach  o'n  Ath- 
air,  agus  tha  mi  air  teachd  chum 
an  t-saoghail :  a  rìs,  tha  mi  fàg- 
ail  an  t-saoghail,  agus  a'  dol 
chum  an  Athar. 

29  Thubhairt  a  dheisciobuìl 
ris,  Feuch,  a  nis  tha  thu  labh- 
airt  gu  soilleir,  agus  cha  'n  'eil 
thu  labhairt  cosamhlachd  air 
bith. 

30  A  nis  tha  fhios  againn  gur 
aithne  dhuit  na  h-uile  nithe,  ag- 
us  nach  feum  thu  duine  air  bith 
a  dh'  f  heòraich  dhìot :  air  a  shon 
so  tha  sinn  a'  creidsinn  gur  ann 
o  Dhia  a  thàinig  thu. 

31  Fhreagair  losa  iad,  Am 
bheil  sibh  a  nis  a'  creidsinn  ? 

32  Feuch,  thig  an  t-àm,  seadh, 
tha  e  cheana  air  teachd,  anns 
an  sgapar  o  chèile  sibh,  gach 
aon  g'a  ionad  fèin,  agus  am  fàg 
sibh  mise  a'  m'  aonar  :  gidheadh 
cha  'n  'eil  mise  a'  m'  aonar,  oir 
tha  an  t-Athair  maille  rium. 

33  Na  nithe  so  labhair  mi 
ribh,  chum  gu  'm  biodh  sìth  ag- 
aibh  annam-sa.  Anns  an  t- 
saoghal  bithidh  àmhghar  ag- 
aibh :  ach  biodh  deadh  mhis- 
neach  agaibh,  thug  mise  buaidh 
air  an  t-saoghal. 

CAIB.  XVII. 
T  ABHAIR  losa  na  briathra 
•*-*  so ;  agus  thog  e  suas  a 
shùilean  gu  nèamh,  agus  thubh- 
airt  e,  Athair,  thàinig  an  uair ; 
glòraich  do  mhac,  chum  gu  'n 
glòraich  do  mhac  thusa  mar  an 
ceudna : 

2  Chum  mar  a  thug  thu  cumh- 
àchd  dha  air  gach  feoil,  na  h- 
uile  a  thug  thu  dha,  gu  'n  tug- 


adh    esan    dhoibh    a'    bheatha 
mhaireannach. 

3  Agus  is  i  so  a'  bheatha 
mhaireannach,  eòlas  a  bhi  aca 
ortsa  an  t-aon  Dia  fior,  agus  air 
Iosa  Crìosd  a  chuir  thu  uait. 

4  Ghlòraich  mise  thusa  air 
thalamh :  chrìochnaich  mi  'n 
obair  a  thug  thu  dhomh  r'  a 
dhèanamh. 

ò  Agus  a  nis,  Athair,  glòr- 
aich  thusa  mise  maille  riut  fèin, 
leis  a'  ghlòir  a  bha  agam  maille 
riut  mun  robh  an  saoghal  ann. 

6  Dh'  fhoillsich  mise  t'  ainm 
do  na  daoinibh  a  thug  thu  dhomh 
as  an  t-saoghal :  bu  leatsa  iad, 
agus  thug  thu  dhomh-sa  iad ; 
agus  choimhid  iad  t-fhocal. 

7  A  nis  thuig  iad  gur  ann 
uait  a  tha  na  h-uile  nithe,  a 
thug  thu  dhomh-sa. 

8  Oir  thug  mi  dhoibh  na 
briathran  a  thug  thusa  dhomh  ; 
agus  ghabh  siad  iad,  agus  thuig 
iad  gu  fìrinneach  gur  ann  uait- 
sa  thàinig  mi,  agus  chreid  iad 
gu'n  do  chuir  thu  uait  mi. 

9  Air  an  sonsan  tha  mi 
guidhe  :  cha'n  'ieil  mi  guidheair 
son  an  t'-saoghail,  ach  air  son 
na  muinntir  sin  a  thug  thu 
dhomh,  oir  is  leat-sa  iad. 

10  Agus  is  leatsa  na  h-uile 
nithe  a's  leamsa,  agus  is  leamsa 
na  nithe  a  's  leatsa ;  agus  a  ta 
mi  air  mo  ghlòrachadh  annta. 

11  Agus  a  nis  cha'n  'eil  mise 
ni  's  mò  anns  an  t-saoghal,  ach  a 
ta  iadsan  san  t-saoghal,  agus  a 
ta  mise  a'  teacbd  a  d'  ionnsuidh- 
sa.  Athair  naoimh,  coimhid  iad- 
san  tre  t'ainm,athug  thudhomh- 
sa,  chum  gu  'm  bì  iad  'nan  aon, 
mar  a  ta  sinne. 

12  Am  feadh  's  a  bha  mise 
maille  riu  anns  an  t-saoghal, 
choimhid  mi  iad  tre  t'  ainm-sa  : 
ghlèidh  mi  a'  mhuinntir  a  thug 
thu  dhomh,  agus  cha  do  chaill- 
eadh   a  h-aon   diubh,   ach  mac 

an   sgrios ;   chum   gu  biodh   an 
sgriobtuir  air  a  choimhlionadh. 

13  Agus  a  nis  tha  mi  teachd 
a  d' ionnsuidh-sa;  agus  tha  mi 
labhairt  nan  nithe  so  anns  an 
t-saoghal,  chum  gu  'm  biodh  mo 
ghàirdeachas  aca  air  a  choimh- 
lionadh  annta. 

14  Thug  mi  t'  fhocal  dhoibh  ; 
agus  thug  an  saoghal  fuath 
dhoibh,  air  son  nach  ann  do  'n 
t-saoghal  iad,  mar  nach  'eil  mise 
do  'n  t-saoghal. 

15  Cha  'n  'eil  mi  guidhe  gu  'n 
tugadh  tu  as  an  t-saoghal  iad, 
ach  gu'n  coimhideadh  tu  o'n  olc 
iad. 

16  Cha  'n  'eil  iadsan  do  'n 
t-saoghal,  mar  nach  'eil  mise 
do'n  t-saoghal. 

17  Naomhaich  iad  troimh  an 
f hìrinn  :  is  e  t'  f hocal-sa  an  fhìr- 
inn. 

13  Mar  a  chuir  thusa  mise 
chum  an  t-saoghaii,  mar  sin  chuir 
mise  iadsan  chum  an  t-saogh- 
ail. 

19  Agus  air  an  sonsan  tha 
mise  ga  m'  naomhachadh  fèin, 
chum  gu  'm  bì  iadsan  mar  an 
ceudna  air  an  naomhachadh 
troimh  an  fhìrinn. 

20  Agus  cha  'n  'eil  mi  guidhe 
air  an  sonsan  a  mhàin,  ach  mar 
an  ceudna  air  son  na  muinntir 
sin  a  chreideas  annam-sa  troimh 
am  focal-san. 

21  Chum  gu  'm  bì  iad  'uile  nan 
aon  ;  chum  mara  fothusa,  Ath- 
air,  annam-sa,  agus  mise  annad- 
sa,  gu  'm  bì  iadsan  mar  an  ceud- 
na  'nan  aon  annainne ;  chum 
gu  'n  creid  an  saoghal  gu  'n  do 
chuir  thusa  uait  mi. 

22  Agus  thugmise  dhoibh-san 
a'  ghlòir  a  thugthusa  dhomh-sa, 
chum  gu  'm  bì  iad  'nan  aon,  mar 
a  ta  sinne  'nar  n-aon  ; 

23  Mise  annta-san,  agus  thusa 
annam-sa,  chum  gu  'n  dèanar 
coimhlìonta    iad    ann   an   aon ; 


agus  a  chum  gu  'm  bì  fios  aig  an 
t-saoghal  gu  'n  do  chuir  thusa 
uait  mi,  agus  gu  'n  do  ghràdhaich 
thu  iadsan,  mar  a  ghràdhaich 
thu  mise. 

24  Athair,  is  àill  leam  an 
dream  a  thug  thu  dhomh,  gu  'm 
bì  iad  maille  rium,  far  am  bheil 
mi ;  chum  gu  faic  iad  mo  ghlòir 
a  thug  thu  dhomh:  oir  ghràdh- 
aich  thusa  mi  mun  do  leagadh 
bunaite  an  domhain. 

25  Athair  chothromaich,  cha 
b'  aithne  do  'n  t-saoghal  thusa  ; 
ach  b'  aithne  dhomhsa  thu,  agus 
thuig  iad  so  gu  'n  do  chuir  thusa 
uait  mi. 

26  Agus  dh'  fhoillsich  mise 
t'  ainm  dhoibh,  agus  foillsichidh 
mi  e,  chum  gu  'm  bì  an  gràdh  leis 
an  do  ghràdhaich  thu  mise, 
annta-san,  agus  mise  annta. 

9"VrUAIR  a  labhair  Iosa  na 
-^  briathra  so,  chaidh  e  maille 
r'  a  dheisciobluibh  thairis  air 
sruth  Chedroin,  far  an  robh 
lios,  anns  an  deachaidh  e  fèin 
agus  a  dheisciobuil. 

2  Agus  b'  aithne  do  Iudas,  a 
bhrath  esan,  an  t-àit :  oir  thàinig 
Iosa  gu  tric  an  sin  maille  r'  a 
dheisciobluibh. 

3  An  sin  air  do  Iudas  buidh- 
eann  agus  maoir  fhaotainn  o  na 
h-àrd-shagairt  agus  na  Phairis- 
ich,  thàinig  e  do  'n  àit  sin  Je 
leusaibh,  agus  lòchranaibh,  agus 
armaibh. 

4  Uime  sin  air  do  Iosa  fios  a 
bhi  aige  air  na  h-uile  nithibh  a 
bha  gu  teachd  air,  chaidh  e 
mach,  agus  thubhairt  e  riu,  Cò 
tha  sibh  ag  iarraidh  ? 

5  Fhreagair  iadsan  e,  Iosa  o 
Nasaret.  Thubhairt  Iosa  riu, 
Is  mise  e.  Agus  sheas  mar  an 
ceudna  ludas,  a  bhrath  esan, 
maille  riu. 

6  An  sin  co  luath  's  a  thubh- 

aìrt  e  riu,  Is  mìse  e,  chaidh  iad 
air  an  ais,  agus  thuit  iad  air  an 
làr. 

7  An  sin  dh'fheòraich  e  dhiubh 
a  rìs,  Cò  tha  sibh  ag  iarraidh  ? 
Thubhairt  iadsan,  Iosa  o  Nasa- 
ret. 

8  Fhreagair  Iosa,  Thubhairt 
mi  ribh  gur  mise  e.  Uime  sin 
ma  's  mise  tha  sibh  ag  iarraidh, 
Jeigibh  leo  sin  falbh  : 

9  Chum  gu  'n  coimhliontadh 
am  focal  a  labhair  e,  An  dreani 
a  thug  thu  dhomh,  cha  do  chaill 
mi  aon  diubh. 

10  An  sin  air  do  Shimon 
Peadar  claidheamh  a  bhi  aige, 
tharruing  se  e,  agus  bhuail  e 
òglach  an  àrd-shagairt,  agus 
gheàrr  e  a'  chluas  dheas  deth. 
Agus  b'  e  ainm  an  òglaich  Mal- 
chus. 

11  An  sin  thubhairt  Iosa  ri 
Peadar,  Cuir  do  chlaidheamh 
san  truaill :  an  cupan  a  thug 
m'  Athair  dhomh-sa,  nach  òl 
mi  e  ? 

12  An  sin  rug  a  bhuidheann, 
agus  an  ceannard,  agus  maoir 
nan  Iudhach  air  losa,  agus 
cheangail  iad  e, 

13  Agus  thug  iad  leo  e  air 
tùs  gu  Annas;  (oir  b'  esan  ath- 
air-cèile  Chaiaphais,  a  bha  'na 
àrd-shagairt  air  a'bhliadhnasin.) 

14  A  nis  b'e  Caiaphas  a  thug 
comhairle  do  na  h-Iudh  aich,  gu'm 
b'iomchuidh  gu'm  faigheadh  aon 
duine  bàs  air  son  an  t-sluaigh. 

15  Agus  lean  Simon  Peadar  a- 
gus  deisciobul  eile  Iosa.  B'  aith- 
ne  do'n  àrd-shagart  an  deisciobul 
sin,  agus  chaidh  e  steach  maille 
ri  Iosa  do  chùirt  an  àrd-shagairt. 

16  Ach  sheas  Peadar  aig  an 
dorus  an  leth  muigh.  Uime  sin 
chaidh  an  deisciobul  sin  eile  a 
b'aithne  do'n  àrd-shagart  a  mach, 
agus  labhair  e  ris  a'  bhan-dors- 
air,  agus  tbug  e  Peadar  a 
steach. 


17  An  sin  thubhairt  a'  bhanog- 
lach  a  bha  gleidheadh  an  doruis 
ri  Peadar,  Nach  ann  do  dheis- 
ciobluibh  an  duine  so  thusa 
mar  an  ceudna?  thubhairt 
esan,  Cha'n  ann. 

18  Agus  bha  na  seirbhisich 
agus  na  maoir  'nan  seasamh,  air 
dhoibh  teine  guail  a  chur  suas, 
oir  bha'm  fuachd  ann,  agus  bha 
iad  'gan  garadh  fèin :  agus  bha 
Peadar  'na  sheasamh  maille  riu, 
agus  'ga  gharadh  fèin. 

19  An  sin  dh' f hiosraich  an 
t-àrd-shagart  do  Iosa  mu  thim- 
chioll  a  dheisciobul,  agus  mu 
thimchioll  a  theagaisg. 

20  Fhreagair  Iosa  e,  Labhair 
misegufollaiseach  ris  an  t-saogh- 
al ;  theagaisg  mi  a  ghnàth  anns 
an  t-sionagog,  agus  anns  an 
teampull,  far  am  bheil  na  h- 
Iudhaich  a'  cruinneachadh  as 
gach  àit ;  agus  am  folach  cha 
do  labhair  mi  ni  air  bith. 

21  C'ar  son  a  ta  thu  fios- 
rachadh  dhìom-sa  ?  Fiosraich 
dhiubh-san  a  chuala,  ciod  a 
thubhairt  mi  riu :  feuch,  a  ta 
fhios  aca-san  ciod  a  thubhairt 
mi. 

22  Agus  an  uair  a  thubhairt 
e  na  nithe  so,  bhuail  aon  do  na 
maoraibh,  a  bha  'na  sheasamh  a 
làthair,  a  bhas  air  Iosa,  ag  ràdh, 
An  ann  mar  so  a  fhreagras  tu 
an  t-àrd-shagart  ? 

23  Fhreagair  Iosa  e,  Ma  labh- 
air  mi  gu  h-olc,  dèan  fianuis  air 
an  olc  :  ach  ma  's  ann  gu  maith, 
c'  ar  son  a  ta  thu  ga  m'  bhual- 
adh  ? 

24  (A  nis  chuir  Annas  e  ceang- 
ailte  gu  Caiaphas  an  t-àrd-shag- 
art.) 

25  Agus  bha  Simon  Peadar  'na 
sheasamh  agus  'ga  gharadh : 
Uime  sin  thubhairt  iàd  ris,  Nach 
aon  d'  a  dheisciobluibh  thusa 
mar  an  ceudna  ?  Dh'  àicheadh 
esan,  agus  thubhairt  e,  cha  mhi. 

26  Thubhairt  aon  do  sheirbh- 
isich  an  àrd-shagairt,  (caraid 
do  'n  f  hear  do  'n  gheàrr  Peadar 
a  chluas,)  Nach  faca  mise  thu 
san  lios  maille  ris  ? 

27  An  sin  dh'  àicheadh  Peadar 
a  rìs,  agus  air  ball  ghoir  an  coil- 
each. 

28  An  sin  thug  iad  Iosa  o 
Chaiaphas  gu  àit  a'  bhreithean- 
ais  :  agus  b'  imhaduinn  a  bh'  ann, 
agus  cha  deachaidh  iad  fèin  do 
àit  a'  bhreitheanais,  chum  nach 
biodh  iad  air  an  salachadh ;  ach 
gu'n  itheadh  iad  a'  chàisg. 

29  An  sin  chaidh  Pilat  a 
mach  d'an  ionnsuidh-san,  agus 
thubhairt  e,  Ciod  a'  chasaid  a 
tha  sibh  a'  toirt  an  aghaidh 
an  duine  so? 

30  Fhreagair  iadsan  agus 
thubhairt  iad  ris,  Mur  b'  f  hear 
droch-bheirt  e,  cha  tugamaid 
thairis  dhuitse  e. 

31  An  sin  thubhairt  Pilat  riu, 
Gabhaibh-sa  e,  agus  thugaibh 
breth  air  a  reir  bhur  lagha  fèin. 
An  sin  thubhairt  na  h-Iudhaich 
ris,  Cha  'n  'eil  e  ceaduichte 
dhuinne  neach  air  bith  a  chur 
gu  bàs : 

32  Chumgu'm  biodh  focal  Iosa 
air  a  choimhlionadh,  a  labhair  e, 
a'  ciallachadh  ciod  a'  ghnè  bàis 
a  bha  e  gu  fhaotainn. 

33  An  sin  chaidh  Pilat  a  steach 
a  rìs  do  àit  a'  bhreitheanais,  ag- 
us  ghairm  e  Iosa,  agus  thubhairt 
e  ris,  An  tusa  Bigh  nan  Iudh- 
ach  ? 

34  Fhreagair  Iosa  e,  Am 
bheil  thu  ag  ràdh  so  uait  fèin, 
no  an  d'  innis  daoine  eile  dhuit 
e  mu  m'  thimchioll-sa  ? 

35  Fhreagair  Pilat,  An  Iudh- 
ach  mise  ?  Thug  do  chinneach 
fèin,  agus  na  h-àrd-shagairt 
thairis  dhomh-sa  thu :  ciod  a 
rinn  thu  ? 

36  Fhreagair  losa,  Cha'n  ann 
do  'n  t-saoghal  so  tha  mo  rìogh- 


achd-sa:  namb'anndo'nt-saogh- 
al  so  bhiodh  mo  rìoghachd, 
dhèanadh  mo  sheirbhisich  cog- 
adh,  chum  nacb  tugtadh  thairis 
do  na  h-Iudhaich  mi :  ach  a  nis 
cha  'n  ann  o  so  a  ta  mo  rìogh- 
achd. 

37  Air  an  aobhar  sin  thubh- 
airt  Pilat  ris,  An  rìgh  thu  ma 
seadh  ?  Fhreagair  Iosa,  Thubh- 
airt  thusa  gur  rìgh  mi.  'S  ann 
chum  na  crìche  so  a  rugadh  mi, 
agus  chum  na  crìche  so  thàinig 
mi  do 'n  t-saoghal,  chum  gu'n 
dèanainn  fianuis  do  'n  f  hìrinn. 
Gach  neach  a  ta  air  taobh  na 
firinn,  èisdidh  e  ri  m'  ghuth-sa. 

38  Thubhairt  Pilat  ris,  Ciod 
i  an  f  hìrinn  ?  Agus  air  dha  so 
a  ràdh,  chaidh  e  maeh  a  rìs  chum 
nan  Iudhach,  agus  thubhairt  e 
riu,  Cha  'n  'eil  mise  a'  faotainn 
coire  air  bith  aun. 

39  Ach  a  ta  gnàth  agaibh-sa, 
gu  'n  leiginn  as  duine  dhuibh 
air  a'  chàisg :  uime  sin  an  àill 
leibh  mi  a  leigeadh  rìgh  nan 
Iudhach  fa  sgaoil  duibh  ? 

40  An  sin  ghlaodh  iadsan  uile, 
ag  ràdh,  Cha  'n  e  an  duine  so, 
ach  Barabas.  A  nis  b'  fhear- 
reubainn  Barabas. 

CAIB.  XIX. 

\  N  sin  air  an  aobhar  sin  ghlac 
■**-  Pilat  Iosa,  agus  sgiùrs  se 
e. 

2  Agus  dh'fhigh  na  saighdear- 
an  crùn  droighinn,  agus  chuir 
iad  air  a  cheann  e,  agus  chuir 
iad  falluinn  phurpuir  uime. 

3  Agus  thubhairt  iad,  Fàilte 
ort,  a  rìgh  nan  ludhach  !  agus 
bhuail  iad  le  'm  basaibh  e« 

4  An  sin  chaidh  Pilat  a  mach 
a  rìs,  agus  thubhairt  e  riu,  Feuch, 
a  ta  mise  'ga  thoirt  a  mach  do 
'ur  n-ionnsuidh,  chum  gu'm  bì 
fios  agaibh  nach  'eil  mise  faotainn 
coire  sam  bith  ann. 

5  An  sin  thàinig  Iosa  mach, 

agus  an  crùn  droìghinn  air,  ag- 
us  an  fhalluinn  phurpuir  uime. 
Agus  thubhairt  Pilat  riu,  Feuch 
an  duine ! 

6  Uime  sin,  an  uair  a  chunn- 
aic  na  h-àrd-shagairt  agus  na 
maoìr  e,  ghlaodh  iad,  ag  ràdh, 
Ce'us  e,  cèus  e.  Thuhhairt  Pilat 
riu,  Gabhaibh-sa  e,  agus  ceus- 
aibh  e :  oir  cha  'n  'eil  mise  a' 
faotainn  coire  sam  bith  ann. 

7  Fhreagair  na  h-Iudhaich  e, 
Tha  lagh  againne,  agus  a  rèir  ar 
lagha-ne  is  còir  a  chur  gu  bàs, 
air  son  gu  'n  d'  rinn  e  Mac  Dhè 
dheth  fèin. 

8  Uime  sin  an  uair  a  chuala 
Pilat  a'  chainnt  sin,  bu  mhòid  a 
bha  dh'eagal  air ; 

9  Agus  chaidh  e  steach  a  rìs 
do  àit  a'  bhreitheanais,  agus 
thubhairt  e  ri  Iosa,  Cia  as  duit  ? 
ach  cha  d'  thug  Iosa  freagradh 
air. 

10  An  sin  thubhairt  Pilat  ris, 
Nach  labhair  thu  riumsa  ?  nach 
'eil  fhios  agadgu  bheilcumhachd 
agam-sa  do  chèusadh,  agus  gu 
bheil  cumhachd  agam  do  chur  fa 
sgaoil  ? 

1 1  Fhreagair  Iosa,  Cha  bhiodh 
cumhachd  air  bith  agad  a'  m' 
aghaidh-sa,  mar  tugtadh  dhuit 
o  'n  àird  e  :  air  an  aobhar  sin  an 
tì  a  thug  mise  thairis  dhuit,  tha 
aige-san  am  peacadh  a  's  mò. 

12  Agus  o  sin  suas  dh'iarr 
Pilat  a  chur  fa  sgaoil :  ach 
ghlaodh  na  h-Iudhaich,  ag  ràdh, 
Ma  leigeas  tu  am  fear  so  fa  sgaoil, 
cha  charaid  do  Cheasar  thu  :  ge 
b'  e  neach  a  ta  'ga  dhèanamh  fèin 

•  'na  rìgh,  tha  e  labhairt  an 
aghaidh  Cheasair. 

13  Uime  sin  an  uair  a  chuala 
Pilat  a'  chainnt  sin,  thug  e  mach 
Iosa,  agus  shuidh  e  air  a'  chaithir- 
hhreitheanais,  anns  an  ionad  ris 
an  abrar  an  Leac-ùrlar,  ach  anns 
an  Eabhra,  Gabata. 

14  Agus  b'e  là-ulluchaidh  na 


càisge  e,  agus  mu  thimchioll  na 
seathadh  uaire:  agus  thubhairt 
e  ris  na  h-Iudhaich,  Feuch  bhur 
rìgh  ! 

15  Ach  ghlaodh  iadsan  a  mach, 
Beir  uainn,  beir  uainn,  cèus  e. 
Thubhairt  Pilat  riu,  An  cèus 
mi  bhur  rìgh-sa  ?  Fhreagair  na 
h-àrd-shagairt,  Cha'n  'eil  rìgh 
againne  ach  Ceasar. 

16  An  sin  air  an  aobhar  sin 
thug  e  thairis  dhoibh  e,  gu  bhi 
air  a  chèusadh.  Agus  ghlac  iad 
Iosa,  agus  thug  iad  leo  e. 

17  Agus  chaidh  e  mach,  a' 
giùlan  a  chrann-cèusaidh,  do  'n 
ionad  d'  an  goirear  àit  a'  chloig- 
inn,  d'  an  ainm  san  Eabhra, 
Golgota. 

18  An  sin  cheus  iad  e,  agus 
dithis  eile  maille  ris,  fear  air 
gach  taobh,  agus  Iosa  sa 
mheadhon. 

19  Agus  sgrìobh  Pilat  mar  an 
ceudna  tiodal,  agus  chuir  e  air 
a'  chrann-chèusaidh  e.  Agus  b'  e 
an  sgrìobhadh,  IOSA  O  NA- 
SARET  RIGH  NAN  1UDH- 
ACH. 

20  Uime  sin  ieugh  mòran  do 
na  h-Iudhaich  an  tiodal  so  :  oir 
bha'n  t-àit  anns  an  do  chèusadh 
losa  fagus  do  'n  bhaile  :  agus 
bha  an  sgrìobhadh  an  Eabhra, 
an  Greugais,  agus  an  Laidin. 

21  An  sin  thubhairt  àrd- 
shagairt  nan  Iudhach  ri  Pilat, 
Na  sgrìobh,  Rìgh  nan  Iudhach  ; 
ach  gu  'n  dubhairt  e  fèin,  Is  mi 
rìgh  nan  Iudhach. 

22  Fhreagair  Pilat,  An  ni  a 
sgrìobh  mi,  sgrìobh  mi  e. 

23  An  sin  an  uair  a  cheus  na 
saighdearan  Iosa,  ghlac  iad  a 
thrusgan,  (agus  rinn  iad  ceithir 
earrann  an,  earrann  do  gach  saigh- 
dear,)  agus  a  chòta  mar  an  ceud- 
na:  agus  bha'ncòta  gun  fhuaigh- 
eal,  air  f  higheadh  o  bhràigh  sìos 
gu  h-iomlan. 

24  Thubhairt    iad    uime    sin 

eatorra  fein,Nareubamaid  e,  ach 
tilgeamaid  croinn  air  cò  aig  a 
bhitheas  e:  chum  gu'n  coimh- 
liontadh  an  sgriobtuir,  a  ta  'g 
ràdh,  Roinn  iad  mo  thrusgan 
eatorra,  agus  thilg  iad  croinn 
air  mo  bhrat.  Air  an  aobhar  sin 
rinn  na  saighdearan  na  nithe 
so. 

25  A  nis  sheas  làimh  ri  crann- 
ceusaidh  Iosa,  a  mhàthair,  ag- 
us  piuthar  a  mhàthar,  Muire 
bean  Chleophais,  agus  Muire 
Magdalen. 

26  Uime  sin  an  uair  a  chunn- 
aic  Iosa  a  mhàthair,  agus  an 
deisciobul  a  b'  ionmhuinn  leis 
'na  sheasamh  a  làthair,  thubh- 
airt  e  r'  a  mhàthair,  A  bhean, 
feuch  do  mhac  ! 

27  An  sin  thubhairt  e  ris  an 
deisciobul,  Feuch  do  mhàthair  ! 
Agus  o  'n  àm  sin  a  mach  thug 
an  deisciobul  sin  leis  i  d'a  thigh 
fèin. 

28  An  dèigh  so  air  do  Iosa 
fios  a  bhi  aige  gu'n  robh  na  h-uile 
nithe  a  nis  air  an  crìochnachadh, 
chum  gu  'n  coimhliontadh  an 
sgriobtuir,  thubhairt  e,  Tha  tart 
orm. 

29  A  nis  bha  an  sin  soitheach 
Jàn  do  fhìon  geur:  agus  air 
dhoibh-san  spong  a  lìonadh  do  'n 
fhìon  gheur,  agus  a  chur  air 
hisop,  shìn  iad  chum  a  bheoil  e. 

30  An  sin  an  uair  a  ghabh 
Iosa  am  fìon  geur,  thubhairt  e, 
Tha  e  crìochnaichte  :  agus  air 
cromadh  a  chinn  da,  thug  esuas 
a  spiorad. 

31  An  sin  chum  nach  fan- 
adh  na  cuirp  air  a'  chrann-chèus- 
aidh  air  an  t-sàbaid,  a  chionn 
gu'm  b'  e  là  an  ulluchaidh  a  bha 
ann,  (oir  bu  là  mòr  an  là  sàbaid 
sin,)  dh'iarrna  h-Iudhaich  air 
Pilat  gu'n  rachadh  an  luirgne  a 
bhriseadh,  agus  gu  'n  tugtadh  air 
falbh  iad. 

32  An  sin  thàinig  na  saigh- 


dearan,  agus  bhris  iad  luirgne 
a'  cheud  fhir,  agus  luirgne  an 
fhir  eile,  a  chèusadh  maille 
ris. 

33  Ach  air  dhoibh  teachd 
chum  losa,  an  uair  a  chunnaic 
iad  gu  'n  robh  e  cheana  marbh, 
cha  do  bhris  iad  a  luirgne-san. 

34  Ach  lot  fear  do  na  saighd- 
earaibh  a  thaobh  le  sleagh,  agus 
air  ball  thàinig  a  mach  fuil  agus 
uisge. 

35  Agus  thug  an  tì  a  chunn- 
aìc  sin  fianuis,  agus  a  ta  'fhian- 
uis  fìrinneach  :  agus  a  ta  fhios 
aige  gu  bheil  e  labhairt  na  f ìrinn, 
chum  gu  'n  creideadh  sibhse. 

36  Oir  rinneadh  na  nithe  so 
chum  gu  'n  coimhliontadh  an 
sgriobtuir,  Cha  bhrisear  cnàimh 
dheth. 

37  Agus  a  rìs  a  ta  sgriobtuir 
eile  ag  ràdh,  Amhaircidh  iad  air- 
san  a  lot  iad. 

38  'Na  dhèigh  so  dh'iarr  Io- 
seph  o  Arimatea,  (a  bha  'na 
dheisciobul  aig  Iosa,  ach  am 
folach  air  eagal  nan  Iudhach,) 
air  Pilat  comas  corp  Iosa  a  thoirt 
leis  :  agus  leig  Pilat  sin  leis. 
Thàinig  e  air  an  aobhar  sin,  ag- 
us  thug  e  leis  corp  Iosa. 

39  Thàinig  mar  an  ceudna 
Nicodemus,  (a  thàinig  air  tùs 
gu  Iosa  san  oidhche,)  agus  thug 
e  leis  mu  thimchioll  ceud  pund 
do  mhirr  agus  do  aloes  air  am 
measgadh  feadh  a  chèile. 

40  An  sin  ghabh  iad  corp  Io- 
sa,  agus  cheangail  iad  e  ann  an 
lìon-eudaichibh,  maille  ris  an 
spìosraidh,  mar  is  gnàth  leis  na 
h-Iudhaich  adhlac  a  dhèanamh. 

41  A  nis  bha  lios  anns  an  àit 
an  do  chèusadh  e ;  agus  anns  an 
lios  uaigh  nuadh,  anns  nach  do 
chuireadh  aon  duine  riamh. 

42  Air  an  aobhar  sin  air  son 
ulluchaidh  càisge  nan  ludhach, 
do  bhrigh  gu'n  robh  an  uaigh  am 
fagus,  chuir  iad  Iosa  an  sin. 

A  IR  a'  cheud  là  do  'n  t-seachd- 
■"•  uin  thàinig  Muire  Magda- 
len  gu  moch,  agus  an  dorchadas 
fathast  ann,  chum  na  h-uaighe, 
agus  chunnaic  i  a'  chlach  air  a 
togail  o  'n  uaigh. 

2  Ruith  i  an  sin,  agus  thàinig 
i  gu  Simon  Peadar,  agus  gus  an 
deisciohul  eile  a  b'  ionmhuinn  le 
Iosa,  agus  thubhairt  i  riu,  Thug 
iad  leo  an  Tighearn  as  an  uaigh, 
agus  cha  'n  'eil  f  hios  againn  c'  àit 
an  do  chuir  iad  e. 

3  Uime  sin  chaidh  Peadar  a 
mach,  agus  an  deisciobul  sin  eile, 
agus  thàinig  iad  chum  na  h- 
uaighe. 

4  Agus  ruith  iad  'nan  dithis 
cuideachd :  agus  ruith  an  deis- 
ciobul  eile  ni  bu  luaithe  na  Pead- 
ar,  agus  thàinig  e  air  tùs  chum 
na  h-uaighe. 

5  Agus  air  cromadh  sìos  da, 
chunnaic  e  'n  lìon-eudach  'na 
luidhe ;  gidheadh  cha  deachaidh 
e  steach. 

6  An  sin  thàinig  Simon  Pead- 
ar  'ga  leantuinn,  agus  chaidh  e 
steach  do  'n  uaigh,  agus  chunn- 
aic  e  'n  lìon-eudach  'na  luidhe ; 

7  Agus  an  neapaicin  a  bha 
m'a  cheann,  cha'n  ann  'na  luidhe 
maille  ris  an  lìon-eudach,  ach  air 
leth  air  f  hilleadh  ann  an  aon  àit. 

8  An  sin  chaidh  a  steach  mar 
an  ceudna  an  deisciobul  sin  eile 
a  thàinig  air  tùs  chum  na  h- 
uaighe,  agus  chunnaic,  agus 
chreid  e. 

9  Oir  cha  do  thuig  iad  fath- 
ast  an  sgriobtuir,  gu  'm  b'  èigin 
gu  'n  èireadh  esan  a  rìs  o  na 
marbhaibh. 

10  An  sin  dh'  imich  na  deis- 
ciobuil  a  ris  chum  an  cuideachd 
fèin. 

11  Ach  sheas  Muire  aig  an 
uaigh  a  muigh,  a'  gul :  agus  ag 
gul  d'  i  chrom  i  sìos,  ag  amharc  a 
steach  do  'n  uaigh, 


12  Agus  chunnaic  i  dà  aing- 
eal  ann  an  culaidhibh  geala,  'nan 
suidhe,  fear  aig  a'  cheann,  agus 
fear  aig  na  cosaibh,  san  àit  an 
robh  corp  Iosa  'na  luidhe  ; 

13  Agus  thubhairt  iadsan 
rithe,  A  bhean,  c'  ar  son  a  ta  thu 
gul  ?  Thubhairt  i  riu,  Air  son 
gu  'n  d'  thug  iad  mo  Thighearn 
leo,  agus  nach  'eil  fhios  agam 
c'  àit  an  do  chuir  iad  e. 

14  Agus  an  uair  a  thubhairt 
i  so,  phill  i  air  a  h-ais,  agus 
chunnaic  i  Iosa  'na  sheasamh, 
agus  cha  d'  aithnich  i  gu  'm  b'  e 
Iosa  bha  ann. 

15  Thubhairt  Iosa  rithe,  A 
bhean,  c'  ar  son  a  ta  thu  gul  ? 
cò  tha  thu  'g  iarraidh  ?  air  saoil- 

|  sinn  d'  ise  gu  'm  b'  e  an  gàradair 
a  bh'  ann,  thubhairt  i  ris,  A 
thighearn,  ma  thug  thusa  leat  e, 
innis  dhomh-sa  c'  àit  an  do  chuir 
thu  e,  agus  bheir  mise  leam  e. 

16  Thubhairt  Iosa  rithe,  A 
Mhuire.  Air  tionndadh  dh'  ise, 
thubhairt  i  ris,  Rabboni,  's  e  sin 
r'  a  ràdh,  A  Mhaighstir. 

17  Thubhairt  losa  rithe,  Na 
bean  rium ;  oir  cha  deachaidh 
mi  fathast  suas  chum  m'  Athar  : 
ach  imich  chum  mo  bhràithre, 
agus  abair  riu,  Tha  mise  dol  suas 
chum  m'  Athar  fèin  agus  bhur 
n-Athar-sa,  agus  chum  mo  Dhe 
fèin  agus  bhur  Dè-sa. 

18  Thàinig  Muire  Magdalen 
agus  dh'  innis  i  do  na  deisciob- 
luibh,  gu  'm  fac  i  an  Tighearn, 
agus  gu  'n  dubhairt  e  na  nithe  so 
rithe. 

19  Agus  air  teachd  do  'n 
fheasgar  an  là  sin  fèin,  air  a' 
cheud  là  do  'n  t-seachduin,  agus 
na  dorsa  dùinte  far  an  robh  na 
deisciobuil  cruinn  air  eagal  nan 
Iudhach,  thàinig  Iosa  agussheas 
e  sa'  mheadhon,  agus  thubhairb 
e  riu,  Sìth  dhuibh. 

20  Agus  air  dha  so  a  ràdh, 
nochd  e  dhoibh  a  làmhan  agus 

a  thaobh.  An  sin  bha  aoibhneas 
air  na  deisciobluibh  an  uair  a 
chunnaic  iad  an  Tighearn. 

21  An  sin  thubhairt  Iosa  riu 
a  rìs,  Sìth  dhuibh :  mar  a  chuir 
an  t-Athair  uaith  mise,  mar  sin 
a  ta  mise  'gur  cur-sa  uam. 

22  Agus  air  dha  so  a  ràdh, 
shèid  e  orra,  agus  thubhairt  e 
riu,  Gabhaibh-sa  an  Spiorad 
naomh. 

23  Cò  air  bith  iad  d'  am  maith 
sibh  am  peacanna,  tha  iad  maith- 
te  dhoibh  ;  agus  cò  air  bith  iad 
d'  an  cum  sibh  am  peacanna  gun 
am  maitheadh,  tha  iad  air  an 
cumail. 

24  Ach  cha  robh  Tomas,  aon 
do  'n  dà  f  hear  dheug,  d'  an  goir- 
ear  Didimus,  maille  riu,  'nuair 
a  thàinig  Iosa. 

25  Uime  sin  thubhairt  na 
deisciobuil  eile  ris,  Chunnaic 
sinne  an  Tighearn.  Ach  thubh- 
airt  esan  riu,  Mur  faic  mise 
aileadh  nan  tairngean  'na  làmh- 
aibh,  agus  mur  cuir  mi  mo  mheur 
ann  an  aileadh  nan  tairngean, 
agus  mur  cuir  mi  mo  làmh  'na 
thaobh,  cha  chreid  mi. 

26  Agus  an  ceann  ochd  làith- 
ean  'na  dhèigh  sin,  bha  a  dheis- 
ciobuil  a  rìs  a  stigh,  agus  Tomas 
maille  riu :  thàinig  Iosa,  agus 
na  dorsa  dùinte,  agus  sheas  e  sa' 
mheadhon,  agus  thubhairt  e, 
Sìth  dhuibh. 

27  'Na  dhèigh  sin  thubhairt  e 
ri  Tomas,  Cuir  an  so  do  mheur, 
agus  feuch  mo  làmhan  ;  agus  sìn 
an  so  do  làmh,  agus  cuir  a'  m' 
thaobh  i :  agus  na  bì  mì-chreid- 
each,  ach  preideach. 

28  Agus  fhreagair  Tomas, 
agus  thubhairt  e  ris,  Mo  Thigh- 
earn  agus  mo  Dhia. 

29  Thubhairt  Iosa  ris,  Air 
son  gu  faca  tu  mi,  a  Thomais, 
chreid  thu  :  is  beannaichte  iad- 
san  nach  faca,  agus  a  chreid. 

30  Agus  rinn  Iosa  gu  fìrinn- 


each  mòran  do  mhìoi-bhuilibh  eile 
am  fianuis  a  dheisciobul,  nach 
'eil  sgrìobhta  san  leabbar  so. 

31  Ach  tha  iad  so  sgrìobhta, 
chum  gu  'n  creideadh  sibh  gur  e 
Iosa  an  Crìosd  Mac  Dhè,  agus 
ag  creidsinn  duibh,  gu  'm  biodh 
agaibh  beatha  troimh  'ainm- 
san. 

CAIB.  XXI. 

A  N  dèigh  nan  nithe  sìn  dh'- 
■**■  f  hoillsich  Iosa  e  fèin  a  rìs 
d'  a  dheisciobluibh  aig  muir  Thi- 
beriais ;  agus  air  an  dòigh  so 
nochd  se  efèin : 

2  Bha  maille  r'  a  chèile  Simon 
Peadar,  agus  Tomas  d'an  goirear 
Didimus,  agus  Natanael  o  Chàna 
Ghalile,  agus  mic  Shebede,  agus 
dithis  eile  d'  a  dheisciobluibh. 

3  Thubhairt  Simon  Peadar 
riu,  Tha  mi  dol  a  dh'  iasgach. 
Thubhairt  iadsan  ris,  Tha  sinne 
a'  dol  maille  riut.  Dh'  imich  iad 
a  mach,  agus  chaidh  iad  a  steach 
do  luing  air  ball;  agus  cha  do 
ghlac  iad  ni  air  bith  an  oidhche 
sin. 

4  Ach  an  uair  a  bha  a'  mhad- 
uinn  a  nis  air  teachd,  sheas  Iosa 
air  an  tràigh :  gidheadh  cha  robh 
fhios  aig  na  deisciobluibh  gu  'm 
b'  e  Iosa  bha  ann. 

5  An  sin  thubhairt  Iosa  riu,  A 
chlann,  am  bheil  biadh  air  bith 
agaibh  ?  Fhreagair  iadsan  e, 
Cha  'n  'eil. 

6  Agus  thubhairt  esan  riu, 
Tilgibh  an  lìon  air  an  taobh  deas 
do  'n  luing,  agus  gheibh  sibh. 
Thilg  iad  uime  sin,  agus  a  nis 
cha  b'  urrainn  iad  a  tharruing  air 
son  lionmhoireachd  an  èisg. 

7  Uime  sin  thubhairt  an  deis- 
ciobul  sin,  a  b'  ionmhuinn  le  Iosa, 
ri  Peadar,  ls  e  'n  Tighearn  a  ta 
ann.  A  nis  an  uair  a  chuala 
Simon  Peadar  gur  e  an  Tigh- 
earn  a  bh'  ann,  cheangail  e  a 
chòt-uachdair  uime,  (oir  bha  e 

Iomnochd,)  agus  thilg  se  e  fèin 
sa'  mhuir. 

8  Thàinig  na  deisciobuil  eile 
ann  an  luing  bhig ;  (oir  cha 
robh  iad  fada  o  thìr,  ach  mu 
thimchioll  dà  cheud  làmh- 
choille,)  a'  tarruing  an  lìn  èisg. 

9  Uime  sin  an  uair  a  thàinig 
iad  air  tìr,  chunnaic  iad  grìosach 
an  sin,  agus  iasg  air  a  chur  oirre, 
agus  aran. 

10  Thubhairt  Iosa  riu,  Thug- 
aibh  an  so  do  'n  iasg  a  ghlac  sibh 
a  nis. 

11  Chaidh  Simon  Peadar  suas, 
agus  tharruing  e  an  lìon  gu  tìr, 
làn  do  iasgaibh  mòra,  ceud  agus 
leth-cheud  agus  trì :  agus  ged 
bha  'n  uiread  sin  ann,  cha  do 
bhriseadh  an  lìon. 

12  Thubhairt  Iosa  riu,  Thig- 
ibh,gabhaibhbhurdìnneir.  Agus 
cha  robh  a  chridhe  aig  a  h-aon 
do  na  deisciobluibh  fheòraich 
dheth,  Cò  thusa  ?  oir  dh'  aith- 
nich  iad  gur  e  an  Tighearn  a 
bha  ann. 

13  An  sin  thàinig  Iosa,  agus 
ghlac  e  aran,  agus  thug  e  dhoibh 
e,  agus  iasg  mar  an  ceudna. 

14.  Is  i  so  a  nis  an  treas  uair 
a  nochd  Iosa  e  fèin  d'a  dheisciob- 
luibh,  an  deigh  dha  èirigh  o  na 
marbhaibh. 

15  An  sin  an  deigh  dhoibh  an 
dìnneir  a  ghabhail,  thubhairt 
Iosa  ri  Simon  Peadar,  a  Shimoin 
rnhic  Ionais,  am  bheil  barrachd 
gràidh  agad  dhomh-sa  orra  sin  ? 
Thubhairt  e  ris,  Tha,  a  Thigh- 
earn  ;  tha  fios  agad  gur  toigh 
leamthu.  Thubhairteris,Beath- 
aich  m'  uain. 

16  Thubhairt  e  ris  a  rìs  an 
darauair,  A  Shimoin  mhicloxìaxs, 
an  toigh  leat  mise  ?  Thubhairt 
e  ris,  Seadh,  a  Thighearn ;  tha 
fios  agad  gur  toigh  leam  thu. 
Thubhairt  e  ris,  Beathaich  mo 
chaoraich. 

17  Thubhairt  e  ris  an  treas 


uair,  A  Shimoin  mhic  Ionais, 
an  toigh  leat  mise  ?  Bha  Peadar 
doilich  a  chionn  gu  'n  dubhairt 
e  ris  an  treas  uair,  An  toigh 
leat  mise  ?  Agus  thubhairt  e  ris, 
A  Thighearn,  is  aithne  dhuit 
na  h-uile  nithe  ;  tha  fhios  agad 
gur  toigh  leam  thu.  Thubhairt 
losa  ris,  Beathaich  mo  chaor- 
aich. 

18  Gu  deimhin  deimhin  a  ta 
mi  ag  ràdh  riut,  an  uair  a  bha 
thu  òg,  chrioslaich  thu  thu  fèin, 
agus  dh'imich  thu  an  taobh  bu 
mhiann  leat :  ach  an  uair  a  bhios 
tu  aosmhor,  sìnidh  tu  mach  do 
làmhan,  agus  crioslaichidh  neach 
eile  thu,  agus  bheir  e  thu  an 
taobh  nach  àill  leat. 

19  So  thubhairt  e,  a'  ciallach- 
adh  ciod  a'  ghnè  bàis  leis  an 
tugadh  e  glòir  do  Dhia.  Agus 
air  dha  so  a  ràdh,  thubhairt  e 
ris,  Lean  mise. 

20  An  sin  air  do  Pheadar  tionn- 
dadh,  chunnaic  e  an  deisciobul  a 
b'  ionmhuinn  le  Iosa,  a'  lean- 
tuinn ;  an  tì  mar  an  ceudna  a 
luidh  air  uchd  losa  air  a  shuip- 
eir,agusathubhairtris,  A  Thigh- 
earn,  cò  e  a  bhrathas  thu  ? 

21  Air  do  Pheadar  esan  f  haic- 
inn,  thubhairt  e  ri  Iosa,  A  Thigh- 
earn,  ciod  a  ni  am  fear  so  ? 

22  Thubhairt  Iosa  ris,  Ma's 
àill  leam-sa  e  dh'  f hantuinn  gus 
an  tig  mi,  ciod  e  sin  duitse  ?  Lean 
thusa  mise. 

23  Uime  sin  chaidh  an  ràdh 
so  mach  am  measgnambràithre, 
nach  faigheadh  an  deisciobul  sin 
bàs  :  gidheadh  cha  dubhairt  Iosa 
ris,  nach  faigheadh  e  bàs :  ach, 
Ma  's  i  mo  thoil-sa  e  dh'  fhan- 
tuinn  gus  an  tig  mi,  ciod  e  sin 
duitse  ? 

24  Is  e  so  an  deisciobul  a  ta 
dèanamh  fianuis  air  na  nithibh 
so,  agus  a  sgrìobh  na  nithe  so : 
agus  a  ta  fhios  againne  gu  bheii 
'f hianuis  fìor. 

25  Agus  a  ta  mar  an  ceudnal  cumadh  an  saoghal  fèin  na  rach- 
mòran    do    nithibh    eile    a   rinn   adh  a  sgrìobhadh  do  leabhraich- 
Iosa,  agus  nam  biodh  iad   uile   ibh.     Amen. 
sgrìobhta,  is  i  mo  bharail  nach  I 


GNIOMHARA  nan  ABSTOL. 


CAIB.  I. 

RINN  mi  an  ceud  leabhar,  a 
Theophiluis,  mu  thimchioll 
nan  uile  nithe  a  thòisich  Iosa 
air  a  dhèanamh  agus  a  theag- 
asg, 

2  Gus  an  là  an  do  thogadh 
suas  e,  an  dèigh  dha,  troimh 
an  Spiorad  Naomh,  àitheantan  a 
thoirt  do  na  h-abstolaibh  a 
thagh  e : 

3  D'ann  d'rinn  e  mar  an  ceud- 
na  e  fèin  a  nochdadh  beò  an 
de'igh  'fhulangais,  le  mòran  do 
chomharaibh  fìrinneach,  air  dha 
bhi  air  fhaicinn  leo  feadh  dhà 
f  hichead  là,  agus  e  labhairt  mu 
na  nithibh  sin  a  bhuineadh  do 
rìoghachd  Dhè : 

4  Agus  air  dha  bhi  maille  riu, 
dh'  àithn  e  dhoibh  gun  iad  a  dhol 
o  Ierusalem,  ach  feitheamh  ri 
gealladh  an  Athar,  ars'  esan,  a 
chuala  sibh  uam-sa. 

5  Oir  bhaist  Eoin  gu  deimhin 
le  uisge :  ach  baistear  sibhse  leis 
an  Spiorad  naomh,  air  bheag  do 
làithibh  an  dèigh  so. 

6  Uime  sin  an  uair  a  chruinn- 
ich  iad  an  ceann  a  chèile,  dh'- 
fheòraich  iad  deth,  ag  ràdh,  A 
Thighearn,  an  aisig  thu  san  àm 
so  an  rìoghachd  do  Israel  ? 

7  Ach  thubhairt  esan  riu, 
Cha  bhuin  e  dhuibh-sa  fios  nan 
aimsir  no  nan  àm  fhaotainn,  a 
ehuir  an  t-Athair  'na  chumh- 
achd  fèin. 

8  Ach  gheibh  sibhse  cumh- 
achd  an  uair  a  thig  an  Spiorad 


naomh  oirbh :  agus  bithidh  sibh 
'nur  fianuisibh  dhomh-sa,  araon 
ann  an  Ierusalem,  agus  ann  an 
Iudea  uile,  agus  ann  an  Sama- 
ria,  agus  gu  iomall  na  talmh- 
ainn. 

9  Agus  an  uair  a  thubhairt 
e  na  nithe  so,  thogadh  suas  e, 
agus  iadsan  'ga  f  haicinn ;  agus 
thug  neul  as  an  sealladh  e. 

10  Agus  am  feadh  a  bha  iad- 
san  a'  geur-amharc  gu  nèamh, 
agus  esan  a'  dol  suas,  feuch, 
sheas  dithis  fhear  làimh  rìu  ann 
an  eudach  geal ; 

11  Agus  thubhairt  iad,  Fheara 
Ghalile,  c'  ar  son  a  ta  sibh  'nur 
seasamh  ag  amharc  gu  nèamh  ? 
An  t-Iosa  so  a  thogadh  suas 
uaibh  gu  nèamh,  is  amhuil  sin  a 
thig  e,  mar  a  chunnaic  sibh  e  a' 
dol  gu  nèamh. 

12  An  sin  phill  iad  gu  Ieru- 
salem,  o  'n  t-sliabh  ris  an  abrar 
sliàbh  nan  crann-oladh,  a  tha  'm 
fagus  do  Ierusalem,  astar  là 
sàbaid  as. 

13  Agus  an  uair  a  thàinig  iad  a 
stigh,  chaidh  iad  suas  do  sheòmar 
uachdarach,  far  an  robh  a'  fan- 
tuinn  Peadar,  agus  Seumas,  ag- 
us  Eoin,  agus  Àindreas,  Philip, 
agus  Tomas,  Bartolomeus,  ag- 
us  Mata,  Seumas  mac  Alpheuis, 
agus  Simon  Selotes,  agus  Iudas 
bràthair  Sheumais. 

14  Bhuanaich  iad  so  uile  a 
dh'  aon  inntinn  ann  an  ùrnuigh, 
fjagus  an  guidhe,^  maille  ris 
na  mnaibh,  agus  Muire  màthair 

Iosa,   agus  maille  r'  a  bhràith- 
ribh. 

15  Agus  anns  na  làithibh  sin 
dh'  èirich  Peadar  ann  am  meadh- 
on  nan  deisciobul.agusthubhairt 
e,  (b'  e  àireamh  nan  ainm  a  bha 
làthair,  mu  thimchioll  ceud  agus 
fichead,) 

16  Fheara  agus  a  bhràithre, 
b'  eigin  an  sgriobtuir  so  bhi  air 
a  choimhlionadh,  a  roimh-labh- 
air  an  Spiorad  naomh  le  beul 
Dhaibhidh  timchioll  Iudais,  a 
bha  'na  cheann-iuil  aca-san  a 
ghlac  Iosa. 

17  Oir  bha  e  air  àireamh 
maille  ruinne,  agus  fhuair  e 
cuibhrionn  do'n  fhrithealadh  so. 

18  A  nis  cheannaich  am  fear  so 
fearann  le  duais  na  h-eueorach  ; 
agus  air  dha  tuiteam  sìos  air 
'aghaidh,  sgàin  e  sa'  mheadhon, 
agus  bhrùchd  a  mhionach  uile 
mach. 

19  Agus  rinneadh  so  aith- 
nichte  do  luchd-àiteachaidh  Ie- 
rusaleim  uile  ;  air  chor  as  gu  'n 
abrar  ris  an  fhearann  sin  'nan 
cainnt  fein,  Aceldama,  sin  ri 
ràdh,  Fearann  fola. 

20  Oir  a  ta  e  sgrìobhta  ann  an 
leabhar  nan  Salm,  Biodh  'àite- 
còmhnuidh'na  fhàsach,  agus  na 
gabhadh  neach  sam  bith  tàmh 
ann  :  agus,  Glacadh  neach  eile  a 
dhreuchd. 

21  Air  an  aobhar  sin  is  còir 
aon  do  na  daoinibh  sin  a  bha 
maille  ruinne,  rè  na  h-aimsir  sin 
uile  anns  an  deachaidh  an  Tigh- 
earn  Iosa  steach  agus  a  mach 
'nar  measg-ne, 

22  A'  tòiseachadh  o  bhaisteadh 
Eoin,  gus  an  là  an  do  thogadh 
suas  uainn  e,  bhi  air  a  dhèan- 
amh  'na  fhianuis  air  'aiseirigh- 
san  maille  ruinne. 

23  Agus  shònraich  iad  dithis, 
Ioseph  ris  an  abrar  Barsabas, 
d'  am  bu  cho-ainm  Iustus,  agus 
Matias. 


24  Agus  rinn  ìad  ùrnuigh, 
agus  thubhairt  iad,  Thusa  a 
Thighearn,  d'  an  aithne  cridh- 
eacha  nan  uile  dhaoine,  foillsich 
cò  do'n  dithis  so  a  thagh  thu, 

25  A  ghabhail  cuibhrinn  do  'n 
f  hrithealadh  agus  do  'n  abstol- 
achd  so,  o'n  do  thuit  Iudas  le 
seacharan,  gu  dol  d'  a  àit  fèin. 

26  Agus  thilg  iad  an  crann- 
chur ;  agus  thuit  an  crannchur 
air  Matias  ;  agus  bha  e  air  àir- 
eamh  mailie  ris  an  aon  abstol 
deug. 

CAIB.  II. 
\  GTJS  an  uair  a  thàinig  là  na 
•^*-     cuingis,  bha  iad  gu  lèir  a 
dh'  aon  inntinn  ann  an  aon  àit. 

2  Agus  thàinig  gu  h-obann 
toirm  o  nèamh,  mar  shèideadh 
gaoithe  ro  thrèin,  agus  lìon  i  an 
tigh  uile  far  an  robh  iad  'nan 
suidhe. 

3  Agus  dh'  fhoillsicheadh 
dhoibh  teanganna  sgoilte,  mar 
do  theine,  agus  shuidh  e  air  gach 
aon  diubh  fa  leth  : 

4  Agus  lìonadh  iad  uile  leis 
an  Spiorad  naomh,  agus  thòis- 
ich  iad  air  labhairt  le  teangaibh 
eile,  a  rèir  mar  a  thug  an  Spiorad 
comas  labhairt  dhoibh. 

5  Agus  bha  a'  gabhail  còmh- 
nuidh  ann  an  Ierusalem,  ludh- 
aich,  daoine  cràbhach,  do  gach 
uile  chinneach  fo  nèamh. 

6  A  nisian  uair  a  sgaoileadh  an 
t-iomradh  so,  thàinig  an  sluagh 
an  ceann  a  chèile,  agus  bha  iad 
fo  amhluadh,  do  bhrìgh  gu  'n 
cuala  gach  aon  iad  a'  labhairt 
'nan  cànain  fèin. 

7  Agus  bha  iad  uile  fo  uamhas 
agus  ghabh  iad  iongantas,  ag 
ràdh  r'  a  chèile,  Feuch,  nach  Ga- 
lileich  iad  sin  uile  a  ta  labhairt  ? 

8  Agus  cionnus  a  ta  sinne 
'gan  cluinntinn  gach  aon  'nar 
cànain  fèin,  anns  an  d'  rugadh 
sinn  ? 

9  Partaich,  agus  Medich,  agus 
Elamaich,  agus  luchd-àiteach- 
aidh  Mhesopotamia,  Iudea,  agus 
Chapadocia,Phontuis,agus  Asia, 

10  Phrigia,  agus  Phamphilia, 
na  h-Eiphit,  agus  chrìoch  na  Libia 
timchioll  Chirene,  agus  coigrich 
o  'n  Roimh,  Iudhaich  agus  Pros- 
elitich, 

11  Muinntir  Chrete,  agus 
Arabia,  tha  sinn  'gan  cluinn- 
tinn  a'  labhairt  'nar  teangaibh 
fein  gnìomhara  mòralach  Dhè. 

12  Agus  bha  iad  uile  fo  uamhas, 
agus  ann  an  ioma-chomhairle, 
ag  ràdh,  gach  aon  r'a  chèile,  Ciod 
is  ciall  da  so  ? 

13  Ach  thubhairt  dream  eile 
a'  fanoid,  Tha  na  daoine  so  làn 
do  fhìon  ùr. 

14  Ach  air  seasamh  doPheadar 
maille  ris  an  aon  fhear  deug, 
thog  e  a  ghuth,  agus  thubhairt 
e  riu,  Fheara  ludea,  agus  sibhse 
uile  a  luchd-àiteachaidh  Ieru- 
saleim,  biodh  fios  so  agaibh,  ag- 
us  èisdibh  ri  m'  bhriathraibh- 
sa : 

15  Oir  cha  'n  'eil  iad  so  air 
mhisg,  mar  a  ta  sibhse  a'  meas, 
oir  is  i  an  treas  uair  do  'n  là  a 
ta  ann. 

16  Ach  is  e  so  an  ni  a  chaidh 
labhairt  leis  an  fhàidh  Ioel : 

17  Agus  tàrlaidh  anns  na 
làithibh  deireannach,  (arsa  Dia,) 
dòirtidh  mise  do  m'  Spiorad  air 
gach  uile  f  heoil ;  agus  nì  bhur 
mic  agus  bhur  nigheana  fàidh- 
eadaireachd,  agus  chì  bhur  n-òg- 
anaich  seallanna,  agus  bruad- 
araidh  bhur  seann  daoine  bruad- 
aran  : 

18  Agus  dòirtidh  mise  air  m'- 
òglaich,  agus  air  mo  bhanoglaich 
do  m'  Spiorad  anns  na  làith- 
ibh  sin  ;  agus  nì  iad  fàidhead- 
aireachd : 

19  Agus  nochdaidh  mise  iong- 
antais  anns  na  nèamhaibh  shuas, 
agus   comharan   air   an   talamh 


shìos ;    fuil,    agus    teine,    agus 
duibh-neul  deataich. 

20  Iompaichear  a'  ghrian  gu 
dorchadas,  agus  a'  ghealach  gu 
fuil,  mun  tig  là  mòr  agus  comh- 
araichte  sin  an  Tighearna : 

21  Agus  tàrlaidh,  ge  b'e  neach 
a  ghairmeas  air  ainm  an  Tigh- 
earna,  gu'n  tèarnar  e. 

22  Fheara  lsraeii,  èisdibh  ris 
na  briathraibh  so  :  losa  o  Na- 
saret,  duine  a  dhearbhadh  le 
Dia  'nur  measg-sa,  le  cumhachd- 
aìbh  agus  le  mìorbhuilibh  agus 
le  comharaibh,  a  rinn  Dia  leis- 
san  'nur  meadhon-sa,  mar  a  ta 
f  hios  agaibh  fèin  ; 

23  An  duine  so,  a  thugadh 
thairis  le  comhairle  chinntich 
agus  roimh-eòlas  Dè,  ghlac 
sibhse,  agus  le  làmhaibh  dhroch 
dhaoine  chèus  agus  mharbh  sibh 
e: 

24  Neach  a  thog  Dia  suas, 
air  dha  piantan  a'  bhàis  fhuasg- 
ladh  ;  do  bhrìgh  nach  robh  e  'n 
comas  gu  'n  cumtadh  esan  leis  : 

25  Oir  thubhairt  Daibhidh  m'a 
thimchioll,  Chunnaic  mi  an  Tigh- 
earn  romham  a  ghnàth  ;  oir  a  ta 
e  aig  mo  dheas  làimb,  chum  nach 
gluaisteadh  mi. 

26  Air  an  aobhar  so  rinn  mo 
chridhe  gàirdeachas,  agus  rinn 
mo  theangadh  aoibhneas :  tuill- 
eadh  fòs,  gabhaidh  m'  fheoil 
còmhnuidh  fhoisneach  ann  an 
dòchas : 

27  Do  bhrìgh  nach  fàg  thu 
m'  anam  shìos  ann  an  ifrinn,  ni 
mò  a  dh'  fhuilingeas  tu  do  d' 
naomh  Aon  fe'in  gu  faic  e  truaill- 
idheachd. 

28  Dh'  f hoillsich  thu  dhomh- 
sa  slighean  na  beatha;  lìon- 
aidh  tu  mi  do  shubhachas  le  d' 
ghnùis. 

29  Fheara  agus  a  bhràithre, 
leigibh  leam-sa  labhairt  gu  dàna 
ribhmu'n  phrìomh-athair  Daibh- 
idh,  araon  gu  'n  d'  f  huair  e  bàs, 

agus  gu  'n  d'  adhlaiceadh  e,  agus 
gu  bheil  'uaigh  maille  ruinne  gus 
an  là  'n  diugh  : 

30  Air  an  aobhar  sin  air  dha 
bhi  'na  fhàidh,  agus  fiosrach 
gu  'n  do  mhionnaich  Dia  le 
mionnaibh  dha,  do  thoradh  a 
leasraidh,  []a  rèir  na  feòla,  gu 
togadh  e  suas  Crìosd,^]  gu  suidhe 
air  a  rìgh-chaithir-san. 

31  Air  dhasan  so  a  roimh- 
f  haicinn,  iabhair  e  mu  aiseirigh 
Chrìosd,  nach  d'  fhàgadh  'anam 
ann  an  ifrinn,  agus  nach  fac 
'fheoil  truaillidheachd. 

32  An  t-Iosa  so  thog  Dia 
suas,  air  am  bheil  sinne  uile  'nar 
fianuisibh. 

33  Uime  sin  air  dha  bhi  air 
àrdachadh  le  deas  làimh  Dhè, 
agusgealladh  an  Spioraid  naoimh 
fhaotainn  o  'n  Athair,  dhòirt  e 
mach  an  ni  so,  a  tha  sibhse  nis 
a'  faicinn  agus  a'  cluinntinn. 

34  Oir  cha  deachaidh  Daibh- 
idh  suas  chum  nan  nèamh  :  ach 
a  ta  e  fèin  ag  ràdh,  Thubh- 
airt  an  Tighearn  ri  m'  Thigh- 
earn,  Suidh  air  mo  làimh  dheis, 

35  Gus  an  cuir  mi  do  naimhde 
'nan  stòl  fo  d'  chosaibh. 

36  Uime  sin  biodh  fios  gu 
cinnteach  aig  tigh  Israeil  uile, 
gu'n  d'rinn  Dia  'na  Thighearn 
agus  'na  Chrìosd  an  t-Iosa  so 
fèin,  a  chèus  sibhse. 

37  A  nis  an  uair  a  chual  iad 
so,  bha  iad  air  am  bioradh  'nan 
cridhe,  agus  thubhairt  iad  ri 
Peadar,  agus  ris  a'  chuid  eile 
do  na  h-abstolaibh,  Fheara  agus 
a  bhràithre,  ciod  a  nì  sinn  ? 

38  An  sin  thubhairt  Peadar 
riu,  Dèanaibh  aithreachas,  agus 
bithibh  air  bhur  baisteadh  gach 
aon  agaibh  ann  an  ainm  Iosa 
Crìosd,  chum  maitheanais  pheac- 
anna,  agus  gheibh  sibh  tiodhlac 
an  Spioraid  naoimh. 

39  Oir  a  ta  an  gealladh 
dhuibh-sa,    agus  do  'ur  cloinn, 


agus  do  na  h-uile  a  ta  fad  o 
làimh,  eadhon  a  mheud  as  a 
ghairmeas  an  Tighearn  ar  Dia. 

40  Agus  le  mòran  do  bhriath- 
raibh  eile  rinn  e  fianuis  agus 
dh'  earalaich  e  iad,  ag  ràdh,  Saor- 
aibh  sibh  fèin  o  'n  ghinealach 
fhiar  so. 

41  An  sin  bhaisteadh  iadsan  a 
ghabh  r'  a  f  hocal  gu  toileach  : 
agus  an  là  sin  fèin  chuireadh 
riu  timchioll  trì  mìle  anam. 

42  Agus  bhuanaich  iad  gu 
seasmhach  ann  an  teagasg  nan 
abstol,  agusann  an  co-chomunn, 
agus  ann  am  briseadh  arain,  ag- 
us  ann  an  ùrnuighibh. 

43  Agus  thàinig  eagal  air 
gach  anam  :  agus  rinneadh  mòr- 
an  do  mhìorbhuilibh  agus  do 
chomharaibh  leis  na  h-abstol- 
aibh. 

44  Agus  bha  iadsan  uile  a 
chreid  ann  an  aon  àit,  agus  bha 
na  h-uile  nithe  aca  coitchionn  ; 

45  Agus  reic  iad  an  seilbh  ag- 
us  am  maoin,  agus  roinn  iad  air 
na  h-uile  iad,  a  rèir  mar  a  bha 
feum  gach  neach. 

46  Àgus  ag  buanachadh  dhoibh 
gach  Jà  a  dh'  aon  inntinn  anns 
an  teampull,  agus  a'  briseadh 
arain  o  thigh  gu  tigh,  chaith  iad 
am  biadh  le  gàirdeachas  agus  le 
aon-fhillteachd  cridhe, 

47  A'  moladh  Dhè,  agusdeadh- 
ghean  aca  o  'n  t-sluagh  uile. 
Agus  chuir  an  Tighearn  gach 
là  ris  an  eaglais  an  dream  a 
thèaruinear. 

CAIB.  III. 

\  GUS  chaidh  Peadar  agus 
•"-  Eoin  le  chèile  suas  do  'n 
teampull,  aig  uair  na  h-ùrnuigh, 
eadhon  an  naothadh  uair. 

2  Agus  bha  duine  àraidh  a 
bha  'na  bhacach  o  bhroinn  a 
mhàthar  air  a  ghiùlan,  neach  a 
chuireadh  gach  là  aig  dorus  sin 
an  teampuill  ris  an  abrar  Sgiamh- 

ach,  a  dh'  iarraidh  deirce  orra- 
san  a  hha  dol  a  steach  do  'n 
teampull : 

3  Neach,  an  uair  achunnaice 
Peadar  agus  Eoin  air  ti  dol  a 
steach  do  'n  teampull,  a  dh'  iarr 
dèirc. 

4  Agus  air  do  Pheadar  seall- 
tuinn  gu  geur  air,  maille  ri  Eoin, 
thubhairt  e,  Amhairc  oirnne. 

5  Agus  thug  esan  aire  dhoibh 
an  dòchas  gu  'm  faigheadh  e  ni- 
eigin  uatha. 

C  An  sin  thubhairt  Peadar, 
Airgiod  no  òr  cha  'n  'eil  agam  ; 
ach  an  ni  a  ta  agam,  so  bheir 
mi  dhuit :  An  ainm  Iosa  Crìosd 
o  Nasaret,  èirich  agus  imich. 

7  Agus  air  dha  breith  air  a 
làimh  dheis,  thog  e  suas  e  ;  agus 
air  ball  neartaicheadh  'aobrunn- 
an  agus  a  throidhean. 

8  Agus  leum  e  suas,  agus 
sheas,  agus  dh'  imich  e,  agus 
chaidh  e  steach  maille  riu  do  'n 
teampull,  ag  imeachd,  agus  a' 
leumnaich,  agus  a  toirt  cliù  do 
Dhia. 

9  Agus  chunnaic  an  sluagh 
uile  e  ag  imeachd,  agus  a'  toirt 
cliù  do  Dhia. 

10  Agus  dh'  aithnich  iad  esan 
gu  'm  b'  e  a  bha  'na  shuidhe  aig 
geata,  Sgiamhach  an  teampuill 
ag  iarraidh  dèirce :  agus  lìon- 
adh  iad  le  h-iongantas  agus  le 
h-uamhas  air  son  an  ni  sin  a 
thachair  dba. 

11  Agus  ag  cumail  Pheadair 
agusEoin,  £do'nbhacachachaidh 
leigheas,^  ruith  an  sluagh  uile 
d'  an  ionnsuidh  anns  an  sgàth- 
thigh  ris  an  abrar  sgàth-thigh 
Sholaimh,  làn  iongantais. 

12  Agus  an  uair  a  chunnaic 
Peadar  so,  f  hreagair  e  an  sluagh, 
Fheara  Israeil,  c'  ar  son  a  ta 
iongantas  oirbh  mu  'n  ni  so  ?  no 
c'  ar  son  a  ta  sibh  a  geur-amharc 
oirnne,  mar  gu  b'  ann  le  ar  cumh- 
achd  no  ar  naomhachd  fe'in  a 


thug  sinn  air  an  duine  so  im- 
eachd  ? 

13  Ghlòraich  Dia  Abrahaim, 
agus  Isaaic,  agus  Iacoib,  Dia  ar 
n-aithriche  a  Mhac  Iosa;  a 
thug  sibhse  thairis,  agus  a  dh'- 
àicheadh  sibh  an  làthair  Philait, 
an  uair  a  b'  i  a  bhreth  a  chur  fa 
sgaoil. 

14  Ach  dh'àicheadh  sibhse  an 
t-Aon  naomh,  agus  am  Fìrean, 
agus  dh'  iarr  sibh  mortair  a 
thiodhlacadh  dhuibh  ; 

15  Agus  mharbh  sibh  Prionnsa 
na  beatha,  a  thog  Dia  o  na 
marbhaibh  ;  air  am  bheil  sinne 
'nar  fianuisibh. 

16  Agus  tre  chreidimh  'na 
ainm  neartaich  e  an  tì  so,  a  tha 
sibhse  a'  faicinn,  agus  a  's  aithne 
dhuibh  :  seadh,  thug  'ainm-san 
agus  an  creidimh  a  ta  trid-san, 
dhasan  an  t-slàinte  iomlan  so 
'nur  làthair-sa  uile. 

17  Agus  a  nis,  a  bhràithre,  tha 
fhios  agam  gur  ann  troimh 
aineolas  a  rinn  sibh  e,  mar  a  rinn 
mar  an  ceudna  bhur  n-uachdar- 
ain. 

18  Ach  choimhlion  Diaair  an 
dòigh  so  na  nithe  sin  a  roimh- 
fhoillsich  e  le  beul  'fhàidhean 
uile,  gu'm  fuilingeadh  Crìosd. 

19  Air  an  aobhar  sin  dèan- 
aibh-sa  aithreachas  agus  bithibh 
air  bhur  n-iompachadh,  chum 
gu  'm  bì  bhur  peacanna  air  an 
glanadh  as,  'nuair  a  thig  aman- 
an  fionnuaireachd  o  làthair  an 
Tighearn, 

20  Agus  a  chuireas  e  Iosa 
Crìosd  d'  ur  ionnsuidh,  a  chaidh 
roimh-òrduchadh : 

21  Neach  is  èigin  do  nèamh  a 
ghabhail  gu  aimsiribh  aisig  nan 
uile  nithe,  air  an  do  labhair  Dià 
]e  beul  'fhàidhean  naomha  uile, 
o  thoiseach  an  t-saoghai). 

22  Oir  gu  fìrinneach  thubh- 
airt  Maois  ris  na  h-aithrichibh, 
Togaidh  an  Tighearn  bhur  Dia 

suas  fàidh  dhuibh,  do  'ur  bràith- 
ribh,  mar  mise ;  ris-san  èisdidh 
sibh  anns  na  h-uile  nithibh  a 
labhras  e  ribh. 

23  Agus  tàrlaidh,  gach  anam 
nach  eisd  ris  an  fhàidh  sin,  gu'n 
sgriosar  a  mach  as  an  t-sluagh  e. 

24  Seadh,  dh'  fhoillsich  na 
fàidhean  uile  o  Shamuel,  agus 
iadsan  a  lean  o  sin,  a  mhe^id 
diubh  as  a  labhair,  roimh-làimh 
mu  na  làithibh  so. 

25  Is  sibhse  clann  nam  fàidh- 
ean,  agus  a'  choimhcheangail  a 
rinn  Dia  r'  ar  n-aithrichibh,  ag 
ràdh  ri  Abraham,  Agus  ann  ad 
shliochd-sa  bithidh  uile  theagh- 
laiche  na  talmhainn  air  am  bean- 
nachadh. 

26  Air  do  Dhia  a  Mhac  Iosa 
thogail  suas,  chuir  e  do  'ur  n- 
ionnsuidh-sa  e  air  tùs,  chum 
gu 'm  beannaicheadh  e  sibh,  leis 
gach  aon  agaibh  iompachadh  o 
bhur  lochdaibh. 

CAIB.  IV. 

\  GUS  am  feadb  's  a  bha  iad 
■^*-  a'  labhairt  xùs  an  t-sluagh, 
thàinig  orra  na  sagairt,  agus 
ceannard  an  teampuill,  agus  na 
Sadusaich ; 

2  Agus  bha  iad  fo  dhoil- 
gheas  gu'n  robh  iadsan  a'  teagasg 
an  t-sìuaigh,  agus  a'  searmon- 
achadh  tre  Iosa  aiseirigh  nam 
marbh. 

3  Agus  chuir  iad  làmh  annta, 
agus  chuir  iad  am  prìosan  iad 
gus  an  là  màireach :  oir  b'  e  nis 
am  feasgar  a  bh'  ann. 

4  Gidheadh,  chreid  mòran 
diubh-san  a  chual  am  focal ;  agus 
b'  e  àireamh  nan  daoine  timchioll 
chùig  mìle. 

5  Agus  thàrladh  air  an  là 
màireach,  gu  'n  do  chruinnich- 
eadh  an  ceann  a  chèile  an  uachd- 
arain,  agus  an  seanairean,  ag- 
us  an  sgrìobhaichean,  ann  an 
Icrusalem, 


6  Agus  Annas  an  t-àrd-shag- 
art,  agus  Caiaphas,  agus  Eoin, 
agus  Àlecsander,  agus  a  mheud 
as  a  bha  do  chinneach  an  àrd- 
shagairt. 

7  Agus   air   dhoibh  iadsan  a 
chur   anns   a'    mheadhon,    dh'- 
fhiosraich  iad,  Ciod  e  an  cumh 
achd,  no  ciod  e  an  t-ainm  anns 
an  d'  rinn  sibh  so  ? 

8  An  sin  air  do  Pheadar  bhi 
air  a  lìonadh  leis  an  Spiorad 
naomh,  thubhairt  e  riu,  Uachd- 
arana  a'  phobuill,  agus  a  shean- 
airean  Israeil, 

9  Ma  tha  sinne  an  diugh  air 
ar  ceasnachadh  mu  'n  deadh 
ghnìomh  a  rinneadh  do 'n  duine 
euslan,  cionnus  a  shlànuicheadh 

e; 

10  Biodh  e  aithnichte  dhuibh- 
sa  uile,  agus  do  phobull  Israeil 
uile,  gur  ann  tre  ainm  Iosa 
Crìosd  o  Nasaret,  a  chèus  sibhse, 
a  thog  Dia  o  na  marbhaibh, 
eadhon  trid-san  a  ta  'n  duine  so 
'na  sheasamh  an  so  'nur  làthair- 
sa  slàn. 

11  Is  i  so  a'  chlach  sin  a 
dhiùltadh  leibhse,  a  luchd  togail, 
a  rinneadh  'na  ceann  na  h- 
oisne. 

12  Agus  cha  'n  'eil  slàinte  ann 
an  neach  air  bith  eile :  oìr  cha'n 
'eil  ainm  air  bith  eile  fo  nèamh 
air  a  thoirt  am  measg  dhaoine, 
tre  am  feud  sinn  bhi  air  ar 
tèarnadh. 

13  A  nis  an  uair  a  chunnaie 
iad  dànachd  Pheadair  agus  Eoin, 
agus  a  thuig  iad  gu  'm  bu  daoine 
gun  f  hòghlum  agus  cumanta  iad, 
ghabh  iad  iongantas  ;  agus  dh'- 
aithnich  siad  iad  gu  'n  robh  iad- 
san  maille  ri  Iosa. 

14  Agus  air  faicinn  an  duinea 
leighiseadh  'na  sheasamh  maille 
riu,  cha  robh  ni  air  bith  aca  ri 
ràdh  'na  aghaidh. 

15  Agus  nn  deigh  dhoibh  òrd- 
uchadh  dhoibh-san  dol  a  mach 

R 

as  a'  chomhairle,  chuir  iad  an 
cinn  cuideachd, 

16  Ag  ràdh,  Ciod  anì  sinn  ris 
na  daoinibh  so  ?  Oir  gu 'n  deach- 
aidh  miorbhuil  aithnichte  dhèan- 
amh  leo,  a  ta  e  follaiseach  do 
luchd-àiteachaidh  Ierusaleim 
uile,  agus,  cha  'n  urrainn  sinne 
àicheadh. 

17  Ach  a  chum  nach  sgaoilear 
e  ni  's  mò  air  feadh  an  t-sluaigh, 
bagramaid  orra  gu  geur,  gun  iad 
a  labhairt  ni  's  mò  ri  neach  air 
bith  anns  an  ainm  so. 

18  Agus  air  dhoibh  an  gairm, 
dh'  àithn  iad  dhoibh  gun  iad  a 
labhairt  air  ehor  sam  bith,  no  a 
'theagasg  ann  an  ainm  Iosa. 

L9  Ach  fhreagair  Peadar  ag- 
us  Eoin  agus  thubhairt  iad  riu, 
Am  bheil  e  ceart  am  fianuis  De, 
eisdeachd  ribhse  roimh  Dhia, 
thugaibh  fein  breth. 

20  Oir  cha  'n  'eil  e  'n  comas 
duinne  gun  na  nithe  a  chunnaic 
agus  a  chuala  sinn  a  labhairt. 

21  Ach  air  dhoibh-san  tuill- 
eadh  bagraidh  a  dhèanamh  orra, 
leig  iad  as  iad,  gun  dòigh  air 
bith  fhaotainn  air  am  feudadh 
iad  peanas  a  dhèanamh  orra, 
air  son  an  t-sluaigh :  oir  bha 
na  h-uile  a'  toirt  glòire  do  Dhia 
air  son  an  ni  a  rinneadh. 

22  Oir  bha  an  duine  air 
an  d'  rinneadh  am  mìorbhuil 
leighis  so  tuilleadh  as  dà  fhich- 
ead  bliadhna  dh'  aois. 

23  Agus  an  uair  a  leigeadh 
as  iad,  thàinig  iad  dh'ionnsuidh 
am  muinntir  fein,  agus  dh'innis 
iad  na  h-uile  nithe  a  thubhairt 
na  h-àrd-shagairt,  agus  na  sean- 
airean  riu. 

24  Agus  an  uair  a  chual  iad- 
san  so,  thog  iad  suas  a  dh'  aon 
ìnntinn  an  guth  ri  Dia,  agus 
thubhairt  iad,  A  Thighearn, 
is  tusfe  an  Dia  a  rinn  nèamh 
agus  talamh,  agus  an  fhairge, 
agus  na  h-uile  nithe  ta  annta  : 


25  A  thuhhairt  le  beul  Dhaibh- 
idh  do  sheirbhisich,  C'arson  a 
ghabh  na  Cinnich  boil,  agus  a 
smuainichaD  sluagh  nithe  dìomh- 
anach  ? 

26  Sheas  rìghrean  na  tal- 
mhainn  suas,  agus  chruinnich- 
eadh  na  h-uachdarain  an  ceann  a 
chèile,  an  aghaidh  an  Tighearn, 
agus  an  aghaidh  a  Chrìosd. 

27  Oir  gu  fìrinneach  chruinn- 
icheadh  an  ceann  a  chèile,  an 
aghaidh  do  Leinibh  naoimh  losa, 
a  dh'  ùng  thu,  araon  Herod  agus 
Pontius  Pilat,  maille  ris  na  Cinn- 
ich,  agus  sluagh  Israeil, 

28  A  dhèanamh  gach  ni  a 
roimh-òrduich  do  làmh  agus  do 
chomhairle  a  bhi  dèanta. 

29  Agus  a  nis,  a  Thighearn, 
amhairc  air  am  bagraidhibh : 
agus  dèonaich  do  d'  sheirbhisich 
fèin,  t'  fhocal  a  labhairt  leis 
gach  uile  dhànachd. 

30  Le  d'  làimh  a  shìneadh  a 
mach  chum  leighis  :  agus  gu  'm 
bì  comharan  agus  mìorbhuilean 
air  an  dèanamh  tre  ainm  do  Lein- 
ibh  naoimh  Iosa. 

31  Agus  air  dhoibh  ùrnuigh  a 
dhèanamh,  chrathadh  an  t-àit 
anns  an  robh  iad  cruinn  ;  agus 
lìonadh  iad  uile  do  'n  Spiorad 
naomh,  agus  labhair  iad  focal 
Dè  ie  dànachd. 

32  Agus  bha  aig  a'  chuid- 
eachd  a  chreid  aon  chridhe,  ag- 
us  aon  anam :  agus  ni  mò  a 
thubhairt  neach  air  bith  dhiubh, 
gu  'm  bu  leis  fèin  aon  ni  a 
shealbhaich  e ;  ach  bha  na  h- 
uile  nithe  coitehionn  aca. 

33  Agus  le  mòr-chumhachd 
thug  na  h-abstoil  fianuis  air  ais- 
eirigh  an  Tighearna  Iosa  :  agus 
bha  mòr-ghràs  orra  uile. 

34  Agus  ni  mò  a  bha  aon 
neach  uireasbhuidheach  'nam 
measg :  oir  a  mheud  as  a  bha 
'nan  sealbhadairibh  fearainn, 
no    thighean,     air    dhoibh    an 

reiceadh,   thug   ìad   luach   nan 
nithe  a  chaidh  reiceadh  leo  ; 

35  Agus  chuir  iad  aig  cosaibh 
nan  abstol  e :  agus  roinneadh  e 
air  gach  neach  a  rèir  'fheuma. 

36  Agus  air  do  fhearann  a 
bhi  aig  Ioses  d'  an  do  ghoireadh 
leis  na  h-abstolaibh  Barnabas, 
(is  e  sin,  air  eadar-theangach- 
adh,  Mac  na  comhfhurtaohd,) 
Lebhitheach,  d'  am  bu  dùthaich 
Ciprus, 

37  fteic  se  e,  agus  thug  e'n 
t-airgiod,  agus  chuir  e  aig  cos- 
aibh  nan  abstol  e. 

CAIB.  V. 

A  CH  reic  fear  àraidh  d'  am 
^*-  b'  ainm  Ananias,  maille  r'  a 
mhnaoi  Saphira,  sealbh  fear- 
ainn, 

2  Agus  cheil  e  cuid  do'n  luach, 
le  fios  a  mhnà,  agus  air  dha  cuid 
e'igìn  a  thoirt  leis,  chuir  e  aig 
cosaibh  nan  abstol  e. 

3  Ach  thubhairt  Peadar, 
Ananiais,  c'  ar  son  a  lìon  Satan 
do  chridhe  a  dhèanamh  brèige 
do  'n  Spiorad  naomh,  agus  a 
cheiltinn  cuid  do  luach  an  fhear- 
ainn  ? 

4  Am  feadh  's  a  dh'  f  huirich 
e  gun  reiceadh,  nach  bu  leat  fein 
e?  agus  an  dèigh  a  reiceadh 
nach  robh  e  a'  d'  chomas  fèin  ? 
c'  ar  son  a  smuainich  thu  ann  do 
chridhe  an  gnìomh  so  ?  cha 
d'  rinn  thu  breug  do  dhaoinibh, 
ach  do  Dhia. 

5  Agus  an  uair  a  chuala  An- 
anias  na  briathra  so,  thuit  e  sìos, 
agus  chaidh  an  deò  as :  agus 
thàinig  eagal  mòr  air  na  h-uiìe  a 
chuala  na  nithe  so. 

6  Agus  air  èirigh  do  na  h- 
òganaich,  phaisg  iad  an  eudach- 
mairbh  e,  agus  air  dhoibh  a 
ghiùlan  a  mach,  dh'adhlaic  iad  e. 

7  Agus  thàrladh  timchioll  trì 
uaire  'na  dhèigh  sin,  gu 'n  d'- 
thàinig  a  bhean  a  steach,   gun 


fhios    aice  air  an    ni   a  rinn- 
eadh. 

8  Agus  fhreagair  Peadar  i, 
Innis  dhomh-sa  an  ann  air  an 
uiread  so  reic  sibh  am  fearann  ? 
Agus  thubhairt  ise,  Is  ann,  air 
son  an  uiread  sin. 

9  An  sin  thubhairt  Peadar 
rithe,  C'  ar  son  a  cho-aontaich 
sibh  Spiorad  an  Tighearna  a 
dhearbhadh  ?  feuch,  tha  cosan  na 
muinntir  a  dh'  adhlaic  t'  fhear 
aig  an  dorus,  agus  giùlainidh  iad 
thusa  mach. 

10  An  sin  thuit  i  air  ball  aig 
a  chosaibh,  agus  chaidh  an  deò 
aisde :  agus  air  do  na  h-òganaich 
teaehd  a  steach,  fhuair  iad  i 
marbh,  agus  air  dhoibh  a  giùlan 
a  mach,  dh'  adhlaic  iad  làimh  r'a 
fear  i. 

11  Agus  thàinig  eagal  mòr  air 
an  eaglais  uile,  agus  air  na  h-uile 
a  chuala  na  nithe  so. 

12  Agus  rinneadh  mòran 
chomharan  agus  mhìorbhuilean 
am  measg  a'  phobuill  le  làmhaibh 
nan  abstol ;  (agus  bha  iad  uile 
dh'  aon  inntinn  ann  an  sgàth- 
thigh  Sholaimh : 

13  Agus  cha  robh  chridhe  aig 
aon  do  chàch  e  fèin  a  cheangal 
riu  :)  ach  bha  mòr-mheas  aig  a' 
phobull  orra. 

14  Agus  is  mòid  a  chuireadh 
creidich  ris  an  Tighearn,  buidh- 
eann  mhòr  araon  do  fhèaraibh 
agus  do  mhnaibh : 

15  Air  chor  as  gu'n  d' thug 
iad  a  mach  a'  mhuinntir  euslan 
air  na  sràidibh,  agus  gu  'n  do 
chuir  iad  air  leabaichibh  agusair 
uirighibh  iad,  chum  ag  teachd  do 
Pheadar  gu'n  cuireadh  'fhail- 
eas,  mar  bu  lugha,  sgàile  air 
neach  èigin  aca. 

16  Agus  thàinig  mar  an  ceud- 
na  mòr-shluagh  as  na  bailtibh 
mu  'n  cuairt  air  Ierusaìem,  a' 
toirt  leo  muinntir  euslain,  agus 
dream  a  bha  air  am  buaireadh 

le  spioradaibh  neòghlan  :    agus 
leighiseadh  iad  uile. 

17  An  sin  dh'  èirich  an  t-àrd- 
shagart,  agus  iadsan  uile  a  bha 
maille  ris,  (eadhon  luchd-bharail 
nan  Sadusach.)  agus  lìonadh  iad 
le tnùth, 

18  Agus  chuir  iad  làmh  anns 
na  h-abstolaibh,  agus  chuir  iad 
sa'  phrìosan  chumanta  iad. 

19  Ach  dh'  fhosgail  aingeal  an 
Tighearna  dorsan  a'  phrìosain 
san  oidhche,  agus  thug  e  iadsan 
a  mach,  agus  thubhairt  e, 

20  Imichibh,  agus  ag  seasamh 
dhuibh  labhraibh  san  teampull 
ris  an  t-sluagh,  uile  bhriathra  na 
beatha  so. 

21  Agus  an  uair  a  chual  iad 
so,  chaidh  iad  gu  moch  a  steach 
do'n  teampull,  agus  theagaisg 
iad.  Ach  thàinig  an  t-àrd-shag- 
art  agus  iadsan  a  bha  mailie 
ris,  agus  ghairm  iad  a'  chomh- 
airle,  agus  seanadh  chloinn  Is- 
raeil  uile  an  ceann  a  cheile  agus 
chuir  iad  do  'n  phrìosan  chum 
gu  'n  tugtadh  iadsan  d'  an  ionn- 
suidh. 

22  Ach  an  uair  a  thàinig  na 
maoir,cha  d'fhuair  iad  sa'phrìos- 
an  iad,  agus  air  pilltinn  dhoibh, 
db'  innis  iad, 

23  Ag  ràdh,  Fhuair  sinne  gu 
fìrinneach  am  prìosan  dùinte  gu 
ro  thèaruinte,  agus  an  luchd- 
coimhead  'nan  seasamh  a  mach 
fa  chomhair  nan  dorsan ;  ach 
an  uair  a  dh'  f  hosgail  sinn,  cha 
d'  fhuair  sinn  aon  duine  a 
stigh. 

24  A  nis  an  uair  a  chual  an 
t-àrd-shagart,  agus  ceannard  an 
teampuiil,  agus  uachdarain  nan 
sagart  na  briathra  so,  bha  iad  fo 
amharus  mu  'n  timchioll  ciod  gus 
an  tigeadh  so. 

25  An  sin  thàinig  neach  àraidh 
agus  dh'  innis  e  dhoibh,  ag  ràdh, 
Feuch,  a  ta  na  daoine  a  chuir 
sibh  sa'  phrìosan,  'nan  seasamh 


san  teampull,  agus  a'  teagasg  a' 
phobuill. 

26  An  sin  dh'  imich  an  ceann- 
ard  maille  ris  na  maoraibh,  agus 
thug  e  leis  iad  gun  ainneart : 
(oir  bha  eagal  orra  roimh  an  t- 
sluagh,  gu  'm  biodh  iad  air  an 
clachadh  leo.) 

27  Agus  an  uair  a  thug  iad  leo 
iad,  chuir  iad  ann  am  fianuis  na 
comhairle  iad :  agus  dh'  f heòr- 
aich  an  t-àrd-shagart  diubh, 

28  Ag  ràdh,  Nach  d'thug  sinne 
geur-òrdugh  dhuibh  gun  teagasg 
a  dhèanamh  san  ainm  so  ?  agus, 
feuch,  lìon  sibb  Ierusalem  le  'ur 
teagasg,  agus  is  àill  leibh  fuil 
an  duine  so  a  tharruing  oirnne. 

29  An  sin  fhreagair  Peadar  ag- 
us  na  h-abstoil  eile,  agus  thubh- 
airt  iad,  Is  còir  geill  a  thoirt  do 
Dhia  ni's  mò  na  do  dhaoinibh. 

30  Thog  Dia  ar  n-aithriche 
Iosa,  a  mharbh  sibhse  agus  a 
chroch  sibh  air  crann. 

31  £san  dh'  àrdaich  Dia  le  a 
dheas  làimh  'na  Cheannard  ag- 
us  'na  Shlànuighear,  a  thoirt 
aithreachais  agus  maitheanais 
pheacanna  do  Israel. 

32  Agus  tha  sinne  'nar  fian- 
uisibh  dha  air  na  nithibh  so ; 
agus  mar  an  ceudna  an  Spiorad 
naomh,  a  thug  Dia  dhoibh-san  a 
ta  ùmhal  dha. 

33  Agus  an  uair  a  chual  iad- 
san  so,  bha  iad  air  an  gonadh, 
agus  ghabh  iad  comhairle  an  cur 
gu  bàs. 

34.  An  sin  dh'eirich  Phairiseach 
àraidh  anns  a'  chomhairle,  d'  am 
b'  ainm  Gamaliel,  fear  teagaisg 
an  lagha,  air  an  robh  meas  aig 
an  t-sluagh  uile,  agus  dh'  òrd- 
uich  e  na  h-abstoil  a  chur  a  mach 
rè  tamuill; 

35  Agus  thubhairt  e  riu, 
Fheara  Israeil,  tbugaibh|  aire 
dhuibh  fe'in,  ciod  a  ta  roimhibh 
a  dhèanamh  mu  thimchioll_nan 
daoine  sin. 

36  Oir  roimh  na  làithibh  so 
dh'  èirich  Teudas  suas,  ag  ràdh, 
gu'm  bu  neach  èigin  mòr  e  fèin, 
agus  cheangail  àireamh  dhaoin- 
e,  timchioli  ceithir  cheud,  iad 
fèin  ris :  mharbhadh  esan,  agus 
a  mheud  'sa  dh'  aontaich  leis, 
sgaoileadh  iad  uile  as  a  chèile, 
agus  chaidh  iad  gu  neo-ni. 

37  An  deigh  an  fhir  so  dh'- 
èirich  Iudas  an  Galileach  suas, 
ann  an  làithibh  na  cìs-mheas- 
aidh,  agus  tharruing  e  mòran 
sluaigh  'na  dhèigh :  sgriosadh 
esan  mar  an  ceudna,  agus  a 
mheud  's  a  gheill  da,  sgapadh  iad 
uile. 

38  Agus  a  nis  a  ta  mi  ag  ràdh 
ribh,  Fanaibh  o  na  daoinibh  so, 
agus  leigibh  leo  :  oir  ma  's  ann  o 
dhaoinibh  a  ta  a'  chomhairle  so, 
no  an  obair  so,  thig  i  gu  neo- 
bhrigh  : 

39  Ach  ma  's  ann  o  Dhia  a  ta 
i,  cha'n  urrainn  sibbse  a  cur  gu 
neo-bhrigh  :  air  eagal  gu  'n  tàr- 
ladh  gu  'm  faighear  sibh  eadhon 
a'  cogadh  an  aghaidh  Dhè. 

40  Agus  dh'  aontaich  iad  Ieis- 
san  :  agus  an  uair  a  ghairm  iad 
na  h-abstoil,  agus  a  ghabh  iad 
orra,  dh'  òrduich  iad  dhoibh  gun 
labhairt  ann  an  ainm  Iosa,  agus 
leig  iad  as  iad. 

41  Agus  dh'  imich  iadsan  o 
làthair  na  comhairle,  le  gàird- 
eachas  a  chionn  gu  'n  do  mheas- 
adh  gu  'm  b'  airidh  iad  air  eas- 
urram  fhulang  air  son  'ainme- 
san. 

42  Agus  gach  là  anns  an 
teampull,  agus  o  thigh  gu  tigh, 
cha  do  sguir  iad  a  bhi  teagasg, 
agus  a'  searmonachadh  losa 
Crìosd. 

CAIB.  VI. 

A  GUS  anns  na  làithibh  sin,  an 
£*-  uair  a  bha  àireamh  nan  deis- 
ciobul  a'  meudachadh,  dh'  èirich 
gearao  am  measg  nan  Greugach 


an  aghaidh  nan  Eabhrach,  a 
chionn  gu  'n  do  dhearmaideadh 
am  bantraichean  san  fhritheal- 
adh  lathail. 

2  An  sin  ghatrm  an  dà  fhear 
dheug  mòr-chuideaehd  rian  deis- 
ciobul  d'  an  ionnsuidh,  agus 
thubhairt  iad,  Cha  'n  'eil  e  iom- 
chuidh  sinne  dh'fhàgail  focait 
Dè,  agus  afhrithealadh  da  bhòrd- 
aibh. 

3  Uime  sin,  a  bhràithre,  iarr- 
aibh  a  mach  'nur  measg  seachd- 
nar  dhaoine  fo  dheadh  iomradh, 
làn  do  'n  Spiorad  naomh  agus 
do  ghliocas,  a  chuireas  sinne  os 
ceann  an  dreuchdso. 

4  Ach  buanaichidh  sinne  a 
ghnàth  ann  an  ùrnuigh,  agus 
am  ministreileachd  an  fhocail. 

5  Agus  bha  chainnt  so  tait- 
neach  an  làthair  na  mòr-chuid- 
eachd  uile  :  agus  thagh  iad  Ste- 
phan,  duine  làn  do  chreidimh, 
agus  do  'n  Spioracl  naomh,  agus 
Phiìip,  agus  Prochorus,  agus 
Nicanor,  agus  Timon,  agus  Par- 
menas,  agus  Nicolasproseliteach 
do  mhuinntir  Antioch  : 

6  Chuir  iad  iadsan  an  làthair 
nan  abstol :  agus  air  dèanamh 
ùrnuigh  dhoibh,  chuir  iad  an 
làmhan  orra. 

7  Agus  dh'  fhàs  focal  De  ;  ag- 
us  mheudaicheadh  àireamh  nan 
deisciobul  gu  ro  mhòr  ann  an 
Ierusalem ;  agus  bha  cuideachd 
mhòr  do  na  sagartaibh  ùmhal 
do  'n  chreidimh. 

8  Agus  rinn  Stephan,  làn  do 
chreidimh  agus  do  chumhachd, 
mìorbhuilean  agus  comharaa 
mòra  am  measg  an  t-sluaigh. 

9  An  sin  dh'  èirich  dream  àr- 
aidh  do  'n  t-sionagog,  ris  an  abrar 
sionagog  nan  Libertineach,  agus 
nan  Cirenianach,  agus  mhuinn- 
tir  Alecsandria,  agus  na  dream 
o  Chilicia,  agus  o  'n  Asia,  a* 
deasboireachd  ri  Stephan. 

10  Agus  cha  b'  urrainn  iad 

eur  an  aghaidh  a'  ghliocais  agus 
an  spioraid  leis  an  do  labhair  e. 

11  An  sin  thug  iad  a  steach  an 
uaignidheas  daoine  a  chubhairt, 
Chuala  sinne  e  labhairt  bhriathra 
toibheumach  an  aghaidh  Mhaois, 
agus  Dhè. 

12  Agus  dhùisg  iad  suas  an 
sluagh,  agus  na  seanairean,  ag- 
us  na  sgrìobhaichean,  agus 
thàinig  iad  air,  agus  ghlac  iad  e, 
agus  thug  iad  an  làthair  na 
comhairle  e, 

13  Agus  chuir  iad  suas  fian- 
uisean  brèige,  a  thubhairt,  Cha'n 
'eil  an  duine  so  a'  sgur  do  labh- 
airt  bhriathra  toibheumach  an 
aghaidh  an  ionaid  naoimh  so, 
agus  an  lagha. 

14  Oir  chuala  sinn  e  ag  ràdh, 
gu  'n  sgrios  an  t-Iosa  so  o  Na- 
saret  an  t-àit  so,  agus  gu  'n 
caochail  e  na  gnàthanna  a  thug 
Maois  dhuinne. 

15  Agus  air  dhoibh-san  uile 
a  bha  'nan  suidhe  sa'  chomhairle 
amharc  gu  geur  air,  chunnaic 
iad  'aghaidh  mar  aghaidh  aingil. 

CAIB.  VII. 

4  N  sin  thubhairt  an  t-àrd- 
•**-  shagart,  Am  bheil  ma  ta  na 
nithe  so  mar  so  ? 

2  Agus  thubhairt  esan, 
Fheara,  a  bhràithre,  agus  aith- 
riche,  èisdibh  ;  Dh'  fhoillsich- 
eadh  Dia  na  glòire  d'  ar  n-athair 
Abraham,  'nuair  a  bha  e  ann  am 
Mesopotamia,  mun  do  ghabh  e 
còmhnuidh  ann  an  Charan. 

3  Agus  thubhairt  e  ris,  Rach 
a  mach  à  d'  thìr  fèin,  agus  o  d' 
chinneach,  agus  thig  chum  na 
tìre  a  nochdas  mise  dhuit. 

4  An  sin  chaidh  esan  a  mach 
à  talamh  nan  Caldèach,  agus 
ghabh  e  còmhnuidh  ann  an  Char- 
an :  agus  as  a  sin,  an  dèigh  bàis 
'athar,  dh'  atharraich  se  e  do  'n 
fhearann  so  anns  am  bheil 
sibhse  nis  'nur  còmbnuidh. 


5  Agus  cha  d'  thug  e  dha  oigh- 
reachd  sam  bith  ann,  cha  d'  thu# 

fià  leud  troidhe  :  gidheadh  ghenìl 
e  gu  'n  tugadh  e  mar  sheilbh  e 
dha  fein  agus  d'  a  shliochd  'na 
dhèigh,  ged  nach  robh  fathast 
duine  cloinne  aige. 

6  Agus  labhair  Dia  air  an 
dòigh  so,  Gu  'm  biodh  a  shliochd 
air  chuairt  ann  an  dùthaich 
choigrich,  agus  gu  'n  dèanadh  iad 
tràillean  diubh,  agus  gu  'm  buin- 
eadh  iad  gu  h-olc  riu  rè  ceithir 
cheud  bliadhna. 

?  Agus  air  a'  chinneach  sin 
d'  am  bì  iadsan  fo  dhaorsa,  bheir 
mise  breth,  arsa  Dia :  agus  an 
dèigh  nan  nithe  sin  thig  iad  a 
mach,  agus  nì  iad  seirbhis  dhomh- 
sa  anns  an  àit  so. 

8  Agus  thug  e  dha  coimh- 
cheangal  an  timchioll-ghearr- 
aidh  :  agus  mar  sin  ghin  Abra- 
ham  Isaac,  agus  thimchioll- 
gheàrr  se  e  air  an  ochdamh  là : 
agus  ghin  Isaac  Iacob,  agus 
Iacob  an  dà  phrìomh-athair 
dheug. 

9  Agus  a'  gabhail  farmaid 
reic  na  prìomh-aithriche  Ioseph 
do  'n  Eiphit :  ach  bha  Dia  maille 
ris, 

10  Agus  shaor  se  e  as  a  thriob- 
laidibh  uile,  agus  thug  e  deadh- 
ghean  agus  gliocas  da  an  làth- 
air  Pharaoh  rìgh  na  h-Eiphit ; 
agus  chuir  se  e  'na  uachdaran 
air  an  Eiphit,  agus  air  a  theagh- 
lach  fèin  uile. 

11  Nis  thàinig  gorta  agus 
àmhghar  mòr  air  an  Eiphit  uile, 
agus  air  talamh  Chanaain  ;  eg- 
us  cha  d' f  huair  ar  n-aithriche 
teachd-an-tìr. 

12  Ach  an  uair  a  chuala  Iacob 
gu  'n  robh  arbhar  san  Eiphit, 
chuir  e  mach  ar  n-aithriche  air 
tùs. 

13  Agus  air  an  dara  uair 
rinneadh  Ioseph  aithnichte  d'  a 
bhràithribh;  agusrinneadhcinn- 

each  loseiph  follaiseach  do  Pha- 
raoh. 

14  An  sin  chuir  Ioseph  Jios 
uaith,  agus  ghairm  e  d'  a  ionn- 
suidh  Iacob  'athair,  agus  a  luchd- 
dàimhe  uile,  cùig  anama  deug 
agus  trì  fichead. 

15  Agus  chaidh  Iacob  sìos  do'n 
Eiphit,  agus  f  huair  e  bàs,  e  fèin 
agus  ar  n-aithriche. 

16  Agus  ghiùlaineadh  thairis 
ìad  gu  Sichem,  agus  chuireadh 
iad  anns  an  àit-adhlaic  a  cheann- 
aich  Abraham  air  suim  airgid  o 
mhic  Emoir,  athar  Shicheim. 

17  Ach  an  uair  a  dhruid  àm  a' 
gheallaidh  a  mhionnaich  Dia  do 
Abraham,  dh'  f  hàs  an  sluagh  agus 
rinneadhiadlìonmhorsan  Eiphit, 

18  Gus  an  d'èirich  rìgh  eile, 
do  nach  b'  aithne  Ioseph. 

19  Bhuin  esan  gu  cuilbheirt- 
each  r'  ar  cinneach,  agus  rinn  e 
olc  air  ar  n-aithrichibh,  air  chor 
as  gu  'n  d'  thug  e  orra  an  naoidh- 
eana  a  thilgeadh  mach,  chum 
nach  sìolaicheadh  iad. 

20  Anns  an  àm  sin  rugadh 
Maois,  agus  bha  e  ro  sgiamh- 
ach,  agus  dh'  altrumadh  e  trì 
mìosan  ann  an  tigh  'athar  : 

21  Agus  an  uair  a  thilgeadh 
a  mach  e,  thog  nighean  Pharaoh 
leatha  e,  agus  dh'  altrum  i  e  mar 
mhac  dh'  i  fèin. 

22  Agus  dh'  fhòghlumadh 
Maois  ann  an  uile  ghliocas  nan 
Eiphiteach,  agus  bha  e  cumh- 
achdach  am  briathraibh  agus  an 
gnìomharaibh. 

23  Agus  an  uair  a  bha  e  dà 
fhichead  bliadhna  iomlan  a 
dh'  aois,  thàinig  e  'na  chridhe  a 
bhràithre  clann  Israeil  fhios- 
rachadh. 

24  Agus  air  dha  duine  àraidh 
dhiubh  fhaicinn  a'  fulang  eucoir, 
theasairg  se  e,  agus  air  bualadh 
an  Eiphitich  dha,  rinn  e  dìogh- 
altas  do  'n  fhear  air  an  d'  rinn- 
eadh  an  eucoir : 


25  Oir  shaoil  e  gu  'n  tuig- 
eadh  a  bhràithre,  gu  'n  tug- 
adh  Dia  le  a  làimh-san  saorsa 
dhoibh ;  ach  cha  do  thuig  iad- 
san. 

26  Agus  air  an  là  'na  dhèigh 
sin  nochd  se  e  fèin  doibh  agus 
iad  a'  comhstri,  agus  b'  àill  leis 
sìth  a  dhèanamh  eatorra,  ag 
ràdh,  A  dhaoine,  isbràithre  sibh 
fèin  ;  c'  ar  son  a  ta  sibh  a'  dèan- 
amh  eucoir  air  a  chèile  ? 

27  Ach  chuir  am  fear  a  rinn 
an  eucoir  air  a'  choimhearsnach 
uaith  e,  ag  ràdh,  Cò  a  rinn 
thusa  a'  d'  uachdaran  agus  a'  d' 
bhreitheamh  oirnne  ? 

28  Am  miann  leat  mise  a 
mharbhadh,  mara  mharbh  thu  an 
t-Eiphiteach  an  dè? 

29  An  sin  theich  Maois  air  son 
an  fhocail  so,  agus  bha  e  'na 
choigreach  ann  an  dùthaich 
Mhidiain,  far  an  do  ghin  e  dithis 
mhac. 

30  Agus  an  uair  a  choimh- 
lionadh  dà  fhichead  bliadhna, 
dh'  fhoillsicheadh  dha  ann  am 
fàsach  beinne  Shina,  aingeal  an 
Tighearn  ann  an  lasair  theine 
ann  am  preas, 

31  Agus  an  uair  a  chunnaic 
Maois  so,  ghabh  e  iongantas  mu'n 
t-sealladh  ;  agus  air  dha  teachd 
am  fagus  gu  beachdachadh  air, 
thàinig  guth  an  Tighearna  d'  a 
ionnsuidh, 

32  Ag  ràdh,  Is  mise  Dia  t'  aith- 
riche,  Dia  Abrahaim,  agus  Dia 
Isaaic,  agus  Dia  Iacoib.  Ansin 
chriothnuich  Maois,  agus  cha 
robh  chridhe  aige  amharc. 

33  An  sin  thubhairt  an  Tigh- 
earn  ris,  Fuasgail  do  bhrògan  o 
d'  chosaibh  :  oir  is  talamh  naomh 
an  t-àit  air  am  bheil  thu  a'  d' 
sheasamh. 

34  Chunnaic  mi  gu  cinnteach 
àmhghar  mo  phobuill  a  ta  san 
Eiphit,  agus  chuala  mi  an  os- 
naidh,  agus  thàinig  mi  nuas  g'  an 

saoradh.   Agus  a  nis  thig,  cuiridh 
mi  do'n  Eiphit  thu. 

35  Am  Maois  so  fèin  a  dhiùlt 
iadsan,  ag  ràdh,  Cò  rinn  uachd- 
aran  agus  breitheamh  dhìot-sa? 
esan  chuir  Dia  gu  bhi  'na  uachd- 
aran  agus  'na  fhear-saoraidh  le 
làimh  an  aingil  a  dh'  fhoillsich- 
eadh  dha  sa'  phreas. 

36  Thug  esan  a  mach  iad  an 
de'ìgh  dha  mìorbhuilean,  agus 
comharan  a  dhèanamh  ann  an 
tìr  na  h-Eiphit,  agus  anns  a' 
mhuir  ruaidh,  agus  anns  an 
fhàsach  rè  dhà  fhichead  bliadh- 
na. 

37  Is  e  so  am  Maois  ud  a 
thubhairt  ri  cloinn  Israeil,  Tog- 
aidh  an  Tighearn  bhur  Dia  suas 
fàidh  dhuibh  do  'ur  bràithribh, 
cosmhuil  rium-sa ;  ris-san  èisd- 
idh  sibh. 

38  So  esan  a  bha  san  eaglais 
anns  an  fhàsach,  maille  ris  an 
aingeal  a  labhair  ris  ann  am 
beinn  Shina,  agus  maille  r'  ar 
n-aithrichibh-ne :  neach  a  f  huair 
briathra  na  beatha  chum  an  toirt 
dhuinne: 

39  Do  nach  b'  àill  le  ar  n-aith- 
richibh  bhi  ùmhal,  ach  chuir  iad 
uatha  e,  agus  'nan  cridhe  phill 
iad  air  an  ais  do'n  Eiphit, 

40  Ag  ràdh  ri  Aaron,  Dèan 
dhuinne  dèe  a  thèid  romhainn : 
oir  mu  thimchioll  a'  Mhaois  so,  a 
thug  a  mach  sinn  à  tìr  na  h- 
Eiphit,  cha  'n  'eil  fhios  againn 
ciod  a  dh'  èirich  dha. 

41  Agus  rinn  iad  laogh  sna 
làithibh  sin,  agus  thug  iad  ìob- 
airt  do  'n  dealbh,  agus  rinn  iad 
gàirdeachas  ann  an  oibribh  an 
làmha  fèin. 

42  An  sin  phill  Dia,  agus 
thug  e  thairis  iad  chum  aoradh 
a  dhèanamh  do  armailt  nèimb,  a 
rèir  mar  a  ta  e  sgrìobhta  ann 
an  ieabhar  nam  fàidhean,  An 
d'  thug  sibh  dhomh-sa  beathaich- 
ean  marbhta,   agus   ìobairte  rè 


dhà  fhichead  bliadhna  anns  an 
fhàsach,  O  a  thigh  Israeil  ? 

43  Seadh,  thog  sibh  suas 
pàilliun  Mholoich,  agus  reult 
bhur  dè  Remphain,  dealbhan  a 
rinn  sibh  chum  aoraidh  dhoibh  : 
uime  sin  atharraichidh  mi  sibh 
an  taobh  thall  do  Bhabilon. 

44  Bha  pàilliun  na  fianuis  aig 
ar  n-aithrichibh  san  fhàsach,  a 
rèir  mar  a  dh'  àithn  an  Tì  a  labh- 
air  ri  Maois,  gu  'n  dèanadh  se  e 
a  rèir  an  t-samhiaidh  a  chunn- 
aic  e. 

45  An  ni  a  thug  mar  an  ceud- 
na  ar  n-aithriche  a  bha  'nan 
dèigh,  a  steach  maille  ri  losa  do 
sheilbh  nan  Cinneach,  a  thilg 
Dia  a  mach  roimh  ghnùis  ar  n- 
aithriche,  gu  làithibh  Dhaibh- 
idh; 

46  Neach  a  fhuair  deadh- 
ghean  am  fianuis  Dhè,  agus  a 
dh'  iarr  pàilliun  fhaotainn  do 
Dhia  Iacoib. 

47  Ach  thog  Solamh  tigh  dha. 

48  Gidheadh  cha  'n  'eil  an  Tì 
a's  àirde  a'  gabhail  còmhnuidh 
ann  an  teampluibh  làmh-dhèan- 
ta  ;  mar  a  ta  am  fàidh  ag  ràdh, 

49  Is  e  nèamh  mo  rìgh- 
chaithir,  agus  an  talamh  stòl  mo 
chos  :  ciod  an  tigh  a  thogas  sibh 
dhomh  ?  a  ta  an  Tighearn  ag 
ràdh :  no  ciod  e  ionad  mo 
thàimh  ? 

50  Nach  do  rinn  mo  Jàmh  na 
nithe  so  uile  ? 

51  A  dhaoine  cruaidh-mhuin- 
ealach,,  agus  neo-thimchioll- 
ghearrta  ann  an  cridhe  agus  ann 
an  cluasaibh,  tha  sibh  a  ghnàth 
a'  cur  an  aghaidh  an  Spioraid 
naoimh :  mar  a  rinn  bhur  n- 
aithriche,  mar  sin  a  ta  sìbhse  a 
dèanamh. 

52  Cò  do  na  fàidhibh  air  nach 
d'  rinn  bhur  n-aithriche  geur- 
leanmhuinn  ?  agus  mharbh  siad 
iadsan  a  roimh-fhoillsich  teachd 
an    Fhìrein    ud ;    air    an    robh 

sìbhse  a  nis  'nur  luchd-brath- 
aidh,  agus  'nur  mortairibh  : 

53  Sibhse  a  fhuair  an  lagh  le 
frithealadh  nan  aingeal,  agus 
nach  do  choimhid  e. 

54  'Nuair  a  chual  iad  na  nithe 
sin,  bha  iad  air  an  gonadh  'nan 
cridhe,  agus  chas  iad  am  fiaclan 
ris. 

55  Ach  air  dhasan  bhi  làn  do'n 
Spiorad  naomh,  dh'  amhairc  e 
gu  geur  suas  gu  nèamh,  agus 
chunnaic  e  glòir  Dhè,  agus  losa 
'na  sheasamh  air  deas  làimh 
Dhè; 

56  Agus  thubhairt  e,  Feuch, 
tha  mi  faicinn  nan  nèamh  fosg- 
ailte,  agus  Mac  an  duine  'na 
sheasamh  air  deas  làimh  Dhè. 

57  An  sin  ghlaodh  iadsan  le 
guth  mòr,  agus  dhruid  iad  an 
cluasau,  agus  leum  iad  air  a 
dh'aon  inntinn, 

58  Agus  air  dhoibh  a  thilg- 
eadh  a  mach  as  a'  bhaile,  chlach 
iad  e :  agus  thilg  na  fianuisean 
an  eudach  sìos  aig  cosaibh  òg- 
anaicb,  d' am  b'ainm  Saul. 

59  Agus  chlach  iad  Stephen, 
agus  e  a'  gairm  air  Crìosd,  agus 
ag  ràdh,  A  Thighearn  Iosa,  glac 
mo  spiorad. 

60  Agus  air  dha  a  leigeadh 
fèin  air  a  ghlùinibh,  ghlaodh  e 
le  guth  mòr,  A  Thighearn,  na 
cuir  am  peacadh  so  as  an  leth. 
Agus  air  dha  so  a  ràdh,  choidil  e. 

CAIB.  VIII. 

4  GUS  bha  Saul  ag  aontach- 
■V*-  adh  le  a  bhàs-san.  Agus 
dh'  èirich  anns  an  àm  sin  geur- 
leanmhuinn  mhòr  an  aghaidh  na 
h-eaglais  a  bha  ann  an  Ierusa- 
lem ;  agus  bha  iad  uile  air  an 
sgapadh  air  feadh  tìre  Iudea 
agus  Shamaria,  ach  na  h-abstoil 
a  mkàin. 

2  Agus  ghiùlain  daoine  daidh- 
aidh  Stephan  clium  'adhlaic,  agus 
rinn  iad  caoidh  mhòr  air  a  shon. 


3  Ach  bha  Saul  a'  fàsachadh 
na  h-eaglais,  a'  dol  a  steach  do 
gach  tigh  ;  agus  ag  tarruìng  a 
mach  fhear  agus  bhan,  chuir  e 
am  prìosan  iad. 

4  Uimesin  dh'imich  an  dream 
a  sgapadh,  feadh  gach  àite,  a' 
searmonachadh  an  fhocail. 

5  An  sin  chaidh  Philip  sìos 
do  bhaiie  Shamaria,  agus  shear- 
monaich  e  Crìosd  doibh. 

6  Agus  thug  an  sluagh  a 
dh'  aon  toil  aire  do  na  nithibh 
a  labhradh  le  Philip,  ag  èisd- 
eachd  ris,  agus  a'  faicinn  nam 
mìorbhuile  a  rinn  e. 

7  Oir  chaidh  spiorada  neò- 
ghlan  a  mach  à  mòran  anns  an 
robh  iad,  a'  glaodhaich  le  guth 
mòr:  agus  chaidh  mòran  air  an 
robh  am  pairilis,  agus  abha'nam 
bacaich,  a  shlànuchadh. 

8  Agus  bha  gàirdeachas  mòr 
sa'  bhaile  sin. 

9  Ach  bha  roimhe  sin  duine 
àraidh  sa'bhailesin  d'am  b'ainm 
Simon,  a  ghnàthaich  druidh- 
eachd,  agus  a  mheall  muinntir 
Shamaria,  ag  ràdh  gu'm  bu  neach 
mòr  èigin  e  fèin. 

10  Dhasan  thug  iad  uile  aire 
o  'n  bheag  gus  a'  mhòr,  ag  ràdh, 
Is  e  an  duine  so  cumhachd  mòr 
Dhe. 

11  Agus  thug  iad  an  aire 
dha,  a  chionn  gu'n  do  mheall  e 
iad  rè  ùine  fhada  le  a  dhruidh- 
eachd. 

12  Ach  an  uair  a  chreid  iad 
Philip,  a'  searmonachadh  nan 
nithe  a  bhuineas  do  rìoghachd 
Dhe,  agus  do  ainm  losa  Crìosd, 
bhaisteadh  iad  eadar  fheara  ag- 
us  mhnài. 

13  An  sin  chreid  Simon  fein 
mar  an  ceudna :  agus  an  uair  a 
bhaisteadh  e,  dh'  fhan  e  maille 
ri  Philip,  agus  a'  faicinn  nan 
comhara  agus  nam  feartan  a 
rinneadh,  ghabh  e  iongantas  ro- 
mhòr. 

14  Agus  an  uair  a  chuala  na 
h-abstoil  a  bha  ann  an  Ierusa- 
lem,  gu  'n  do  ghabh  Samaria 
focal  Dhè,  chuir  iad  d'  an  ionn- 
suidh  Peadar  agus  Eoin  : 

15  Agus  an  uair  a  chaidh  iad 
sìos,  ghuidh  iad  air  an  son  gu  m 
faigheadh  iad  an  Spiorad  naomh. 

16  (Oir  cha  d'  thàinig  e  fath- 
ast  a  nuas  air  aon  aca :  ach  a 
mhàin  bhaisteadh  iad  ann  an 
ainm  an  Tighearna  Iosa.) 

17  An  sin  chuir  iad  an  làmhan 
orra,  agus  fhuair  iad  an  Spiorad 
naomh. 

18  Agus  an  uair  a  chunnaic 
Simon  gu  'n  robh  an  Spiorad 
naomh  air  a  thoirt  tre  làmhan 
nan  abstol  a  chur  orra,  thairg  e 
airgiod  dhoibh, 

19  Agràdh,  Thugaibh  dhomh- 
sa  mar  an  ceudna  an  cumhachd 
so,  ge  b'e  neach  air  an  cuir  mi 
mo  Jàmha,  gu  'm  faigh  e  an 
Spiorad  naomh. 

20  Ach  thubhairt  Peadar  ris^ 
Gu  rachadh  t' airgiod  am  mugha 
maille  riut  fèin,  a  chionn  gu'n 
do  mheas  thu  gu  'm  feudtadh 
tiodhlac  Dhe'  a  cheannach  le  h- 
airgiod. 

21  Cha  'n  'eil  agad  cuid  no 
crannchur  sa'  chùis  so :  oir  cha  'n 
'eil  do  chridhe  dìreach  am  fianuis 
Dhè. 

22  Gabh  aithreachas  uime  sin 
do  t'  olc  so,  agus  guidh  air  Dia, 
ma  dh'  f  heudar  gu  maithear  dhuit 
smuaine  do  chridhe. 

23  Oir  a  ta  mi  'gad  fhaicinn 
ann  an  domblas  na  seirbhe,  ag- 
us  fo  chuibhreach  na  h-eucor- 
ach. 

24  An  sin  fhreagair  Simon, 
agus  thubhairt  e,  Guidhibh-sa 
an  Tighearn  air  mo  shon,  nach 
tig  aon  do  na  nithibh  sin  a 
thubhairt  sibh  orm. 

25  An  sin  air  dhoibh-san 
fi-anuis  a  dhèanamh  agus  focal  an 
Tighearn  a  labhairt,  phill  iad  gu 


Ierusalem,  agus  shearmonaich 
iad  an  soisgeul  ann  am  mòran 
do  bhailtibh  nan  Samaritan- 
ach. 

26  Agus  labhair  aingeal  an 
Tighearna  ri  Philip,  ag  ràdh, 
Eirich  agus  imich  chum  na  h- 
àirde  deas,  chum  na  slighe  a  ta 
dol  sìos  o  Ierusaleni,  gu  Gasa,  a 
ta  'na  fhàsach. 

27  Agus  dh'èirich  e,  agus  dh'- 
imich  e  :  agus,  feuch,  duine 
àraidh,  caillteanach  o  Etiopi*, 
aig  an  robh  mòr-ùghdarras  fo 
Chandace  ban-rìghinn  na  h- 
Etiopia^  agus  a  bha  os  ceann  a 
h-ionmhais  uile,  agus  a  bha 
air  teachd  gu  Ierusalem  chum 
aoradh  a  dhèanamh, 

28  Bha  e  a'  pilltinn  air  ais., 
agus  'na  shuidhe  'na  charbad,  ag- 
us  bha  e  a'  leughadh  an  f  hàidh 
Esaiais. 

29  An  sin  thubhairt  an  Spior- 
ad  ri  Philip,  Imich  am  fagus, 
agus  druid  ris  a'  charbad  so. 

30  Agus  ruith  Philip  d'a  ionn- 
suidh,  agus  chuala  se  e  a'  Ieugh- 
adh  an  fhàidh  Esaiais,  agus 
thubhairt  e,  Am  bheil  thu  a' 
tuigsinn  nan  nithe  a  tha  thu  a' 
leughadh  ? 

31  Agus  thubhairt  esan,  Cionn- 
us  is  urrainn  mi,  mur  seòl  neach 
èigin  mi  ?  Agus  dh'  iarr  e  air 
Philip  teachd  a  nìos,  agus  suidhe 
mailie  ris. 

32  A'  chuibhrionn  do'n  sgriob- 
tuir  a  bha  e  leiighadh^  b'  i  so  i, 
Thugadh  e  mar  chaora  chum 
marbhaidh  ;  agus  mar  uan  a  ta 
'na  thosd  am  fianuis  an  fhir- 
iomairt,  mar  sin  cha  d'  f  hosgail 
e  a  bheul  : 

33  'Na  ìsleachadh  thugadh  a 
bhreitheanas  air  falbh  :  agus  cò 
a  nochdas  a  ghinealach  ?  oir 
thogadh  a  bheatha  o  'n  talamh. 

34  Agus  fhreagair  an  caillt- 
eanach,  agus  thubhairt  e  ri 
Philip,  Guidheam  thu,  cò  uime 

tha  am  fàidh  ag  ràdh  so  ?  uime 
fe'in,  no  mu  neach  èigin  eile  ? 

3.5  An  sin  dh'  fhosgail  Philip 
a  bheul,  agus  a'  tòiseachadh  o  'n 
sgriobtuir  sin,  shearmonaich  e 
losa  dha. 

36  Agus  an  uair  a  dh'  imich 
iad  air  an  t-slighe,  thàinig  iad 
gu  h-uisge  àraidh  :  agus  thubh- 
airt  an  caillteanach,  Feuch, 
uisge ;  ciod  a  ta  bacadh  mise 
bhi  air  mo  bhaisteadh  ? 

37  Agusthubhairt  Philip,  Ma 
tha  thu  a'  creidsinn  le  d'  uile 
chridhe,  feudaidh  tu.  Agus 
fhreagair  e  agus  thubhairt  e, 
Tha  mi  a'  creidsinn  gur  e  Iosa 
Crìosd  Mac  Dhè. 

38  Agus  dh'àithn  e  'n  carbad 
a  sheasamh  :  agus  chaidh  iad  sìos 
le  che'ile  do  'n  uisge,  araon  Philip 
agus  au  caillteanach ;  agus  bhaist 
se  e. 

39  Agus  an  uair  a  thàinig  iad 
a  nìos  as  an  uisge,  thug  Spiorad 
an  Tighearna  Philip  leis,  agus 
cha'n  fhac  an  caillteanach  tuill- 
eadh  e :  agus  dh'  imich  e  air 
'aghaidh  le  gàirdeachas. 

40  Ach  fhuaradh  Philip  ann 
an  Asotos :  agus  shearmonaich 
e  anns  na  bailtibh  uile,  a'  doì 
troimh  an  dùthaich,  gus  an  d' 
thàinig  e  gu  Cesarea. 

A  GUS  air  do  Shaul  bhi  fath- 
■£*■  ast  a'  sèideadh  bagraidh, 
agus  àir  an  aghaidh  dheisciobul 
an  Tighearna,  chaidh  e  c^um  an 
àrd-shagairt, 

2  Agus  dh'iarr  e  litrichean 
uaith  gu  Damascus  chum  nan 
sionagog,  chum  nam  faigheadh  e 
aon  neach  do  'n  t-slighe  so,  co  aca 
b'fhir  no  mìjàiiad,  gu'n  tugadh  e 
leis  ceangailte  gu  Ierusalem  iad. 

3  Agus  ag  imeachd  dha,  thàr- 
ladh  gu  'n  do  dhruid  e  ri  Damas- 
cns :  agus  dhealraich  gu  h-obann 
mu  'n  cuairt  air  solus  o  nèamh. 


4  Agus  air  tuiteam  dha  air  an 
talamh,  chual  e  guth  ag  ràdh 
ris,  A  Shauil,  A  Shauil,  c'arson 
a  ta  thu  'gam  gheur-leanmhuinn- 
sa  ? 

5  Agus  thubhairt  esan,  Cò 
thu,  a  Thighearn  ?  Agus  thubh- 
airt  an  Tighearn,  Is  mise  Iosa  a 
ta  thusa  a'  geur-leanmhuinn : 
is  cruaidh  dhuitse  breabadh  an 
aghaidh  nan  dealg. 

6  Agus  air  dhasan  bhi  air 
chrith  agus  làn  uamhainn, 
thubhairt  e,  A  Thighearn,  ciod 
is  àill  leat  mise  a  dhèanamh  ? 
Agus  thubhairt  an  Tighearn  ris, 
Eirich,  agus  rach  a  steach  do 'n 
bhaile,  agus  innsear  dhuit  ciod 
is  còir  dhuit  a  dhèanamh. 

7  Agus  sheas  na  daoine  bha 
'g  imeachd  maille  ris  'nan  tosd, 
a'  cluinntinn  a'  ghutha,  ach  gun 
neach  air  bith  fhaicinn. 

8  Agus  dh'  èirich  Saul  o  'n  tal- 
amh,  agus  air  fosgladh  a  shùl 
dha,  cha  'n  f  hac  e  neach  air  bith  : 
ach  air  dhoibh  breith  air  a  làimh, 
threòraich  iad  e  gu  Damascus. 

9  Agus  bha  e  trì  làithean  gun 
radharc,  agus  cha  d'ith  agus  cha 
d'  òl  e  ni  air  bith. 

10  Agus  bha  deisciobul  àraidh 
ann  an  Damascus,  d'  am  b'  ain-m 
Ananias ;  agus  thubhairt  an 
Tighearn  ris  ann  am  foillseach- 
adh,  Ananiais.  Agus  thubhairt 
esan,  Feuch  a  ta  mi  an  so,  a 
Thighearn. 

11  Agus  thubhaìrt  an  Tigh- 
earn  ris,  Eirich,  agus  imich  do  'n 
t-sràid,  ris  an  abrar  Dìreach, 
agus  iarr  anu  an  tigh  ludais, 
duine  o  Tharsus  d'  anu  goirear 
Saul :  oir  feuch,  a  ta  e  ri  ùru- 
uigh, 

12  Agus  chunuaic  e  aun  am 
foillseachadh  duine  d'  an  ainm 
Ananias,  a'  teachd  a  steach,  ag- 
us  a'  cur  a  làimhe  air,  chum 
gu  'm  faigheadh  e  a  radharc. 

13  Au  sin  f  hreagair  Ananias, 

A  Thighearn,  chuala  mì  o  mhòr- 
an  mu  'n  duine  so,  cia  lìon  olc  a 
rinn  e  do  d'  naomhaibh  ann  an 
Ierusalem  : 

14.  Agus  a  ta  an  so  ùghdarras 
aige  o  uachdaranaibh  nan  sag- 
art,  iadsan  uile  a  cheangal  a  ta 
gaìrm  air  t'  ainm-sa. 

15  Ach  thubhairt  an  Tigh- 
earn  ris,  Imich  ;  oir  is  soitheach 
taghta  dhomh-sa  e,  chum  m'  ainm 
a  ghiùlan  am  fianuis  nan  Cinn- 
each,  agus  rìghrean,  agus  chloinn 
Israeil. 

1(5  Oir  nochdaidh  mise  dha 
cia  mòr  na  nithe  a's  èigin  da 
f  hulang  air  sgath  m'  ainme-sa. 

17  Agus  dh'  imich  Ananias, 
agus  chaidh  e  steach  do  'n  tigh  ; 
agus  chuir  e  a  làmhan  air,  agus 
thubhairt  e,  A  Shauil,  a  bhràth- 
air,  chuir  an  Tighearn,  (eadhon 
Iosa  a  dh'  fhoillsicheadh  dhuitse 
anns  an  t-slighe  air  an  d'  thàinig 
thu,)  mise  chum  gu'm  faigheadh 
tu  do  radharc,  agus  gu  'm  biodh 
tu  air  do  lìonadh  leis  an  Spiorad 
naomh. 

18  Agus  air  ball  thuit  o 
'shùilibh  mar  gu  'm  biodh  lann- 
an  ;  agus  dh'  aisigeadh  a  radharc 
dha  gun  dàil,  agus  air  dha  èir- 
igh,  bhaisteadh  e. 

19  Agus  an  uair  a  ghabh  e 
biadh,  neartaicheadh  e.  An  sin 
bha  Saul  làithean  àraidh  maille 
ris  na  deisciobluibh  a  bha  ann 
an  Damascus. 

20  Agus  air  ball  shearmonaich 
e  losa  anns  na  sionagogaibh, 
gur  esan  Mac  Dhe. 

21  Ach  bha  na  h-uile  a  chual 
e  fo  uamhas,  agus  thubhairt  iad, 
Nach  e  so  esan  a  bha  sgrios  ann 
an  lerusalem  iadsan  abhagairm 
air  an  ainm  so,  agus  a  thàinig 
an  so  chum  na  criche  so,  gu  'n 
tugadh  e  ceangailte  iad  dh'  ionn- 
suidh  uachdarana  nan  sagart  ? 

22  Ach  bu  mhòid  a  neartaich- 
eadh  Saulj  agus  chuir  e  gu  h- 


amhluadh  na  h-Iudhaich  a  blia 
chòmhnuidh  ann  an  Damascu^, 
a'  dearbharlh  gur  e  so  an  Crìosd. 

23  Agus  air  dol  do  mhòran 
làithean  seachad,  rinn  nah-Iudh- 
aich  comhairle  r'  a  chèile  esan  a 
mharbhadh  : 

24  Ach  thugadh  fios  do  Shaul 
air  am  feill :  agus  bha  faire  aca 
air  na  geatachaibh  a  là  agus  a 
dh'  oidhche  chum  a  mhnrbhadh. 

2.5  An  sin  ghabh  na  deisciobh- 
uil  e  san  oidhche,  agus  chuir 
iad  a  mach  thar  a'  bballa  e,  agus 
leig  iad  sìos  ann  an  cliabh  e. 

26  Agus  an  uair  a  thàinig 
Saul  gu  lerusalem,  dh'  fheuch  e 
ri  e  fèin  a  cheangal  ris  na  deis- 
ciobluibh :  ach  bha  eagal  orra 
uile  roimhe,  agus  cha  do  chreid 
iad  gu  'm  bu  deisciobul  e. 

27  Ach  ghabh  Barnabas  d'  a 
ionnsuidh  e,  agus  thug  e  chum 
nan  abstol  e,  agus  chuir  e'n  ceill 
doibh  cionnus  a  chunnaic  e  'n 
Tighearn  anns  an  t-slighe,  agus 
gu  'n  do  labhair  e  ris,  agus 
cionnus  a  shearmonaich  e  gu 
dàna  ann  an  Damascus  an  ainm 
Iosa. 

28  Agus  bha  e  maille  riu  a' 
teachd  a  steach,  agus  a'  dol  a 
mach  ann  an  Ierusalem. 

29  Agus  labhair  e  gu  dàna  an 
ainm  an  Tighearna  Iosa,  agus 
rinu  e  deasboireachd  an  aghaidh 
nan  Greugach :  ach  chuir  iad- 
san  rompa  esan  a  mharbhadh. 

30  Ach  an  uair  a  thuig  na 
bràithre  so,  thug  iad  sìos  e  gu 
Cesarea,  agus  chuir  iad  air  falbh 
gu  Tarsus  e. 

31  An  sin  bha  fois  aig  na  h- 
eaglaisibh  troimh  Iudea  uile, 
agus  Ghalile,  agus  Shamaria,  ag- 
us  air  dhoibh  bhi  air  an  tognil 
suas,  agus  a'  siubhal  ann  ì^an 
eagal  an  Tigheam,  agus  ann 
an  comhfhurtuchd  an  Spioraid 
naoimh,  mheudaicheadh  gu  niòr 
iad. 

32  Agus  thàrladh,  air  do 
Pheadar  imeachd  troimh  gach 
àite,  gu  'n  deachaidh  e  sìos  mar 
an  ceudna  chum  nan  naomh  a 
hha  gabhail  còmhnuidh  ann  an 
Lida. 

33  Agus  fhuair  e  an  sin  duine 
àraidh  d'am  b'ainm  Eneas,  a  bha 
rè  ochd  bliadhna  air  a  leabaidh, 
agus  e  gu  tinn  leis  a'  phairilis. 

34  Agus  thubhairt  Peadar  ris, 
Eneais,  tha  Iosa  Crìosd  ga  d' 
leigheas ;  èirich  agus  dèan  do 
leabadh.  Agus  air  ball  dh'èirich 
e. 

35  Agus  chunnaic  iadsan  uile 
e,  a  bha  chòmhnuidh  ann  an 
Lida,  agus  ann  an  Saron,  agus 
phill  iad  chum  an  Tighearn. 

36  A  nis  bha  ban-deisciobul 
àraidh  ann  an  Iopa  d'  am  b'  ainm 
Tabita,  'se  sin,  air  eadar-theang- 
achadh,  Dorcas :  hha  a'  bhean 
so  làn  do  dheadh  oibribh,  agus 
do  dhèircibh  a  rinn  i. 

37  Agus  thàrladh  anns  na 
làithìbh  sin,  air  dh'i  bhi  gu  tinn 
gu'n  d' f  huair  i  bàs  :  Agus  air 
dhoibh  a  h-ionnlad,  chuir  iad 
ann  an  seòmar  uachdarach  i. 

38  Agus  air  do  Lida  bhi  fag- 
us  do  lopa,  agus  air  cluinntinn 
do  na  deisciobluibh  gu  'n  robh 
Peadar  an  sin,  chuir  iad  dithis 
dhaoine  d'  a  ionnsuidh,  a'  guidhe 
air  e  theachd  d'  an  ionnsuidh 
gun  dàil. 

39  An  sin  dh'  èirich  Peadar, 
agus  chaidh  e  maille  riu.  Agus 
an  uair  a  bha  e  air  teachd, 
threòraich  iad  suas  e  do  'n  t- 
seòmar  uachdarach :  agus  sheas 
na  bantraichean  uile  làimh  ris  a' 
caoineadh,  agus  a'  nochdadh  nan 
còta  agus  nan  trusgan  a  rinn 
Dorcas  am  feadh  a  bha  i  maille 
riu. 

40  Ach  air  do  Pheadar  an 
cur  a  mach  uile,  leig  se  e  fèin 
air  a  ghlùinibh  agus  rinn  e  ùrn- 
uigh;   agus  air  dha  tionndadh 


ris  a'  chorp,  thuhhairt  e,  A 
Thabita,  èirich.  Agus  dh'  f  hosg- 
ail  ise  a  sùilean :  Agus  air  dh'  i 
Peadar  f  haicinn,  dh'  èirich  i  'na 
suidhe. 

41  Agus  thug  e  a  làmh  dh'  i, 
agus  thog  e  'na  seasamh  i ;  agus 
an  uair  a  ghairm  e  na  naoimh 
agus  na  bantraichean,  chuir  e 
'nan  làthair  beò  i. 

42  Agus  fhuaradh  fios  air  so 
tre  lopa  uile  ;  agus  chreid  mòr- 
an  anns  an  Tighearn. 

43  Agus  thàrladh  gu  'n  d'  fhan 
e  mòran  do  làithibh  ann  an  Iopa 
maille  ri  Simon  àraidh  fear- 
deasachaidh  leathair. 

A  GUS  bha  duine  àraidh  ann 
-"-  an  Cesarea,  d'  am  b'  ainm 
Cornelius,  ceannard-ceud  do  'n 
chuideachd  ris  an  abrar  a'  chuid- 
eachd  Eadailteach, 

2  Duine  cràbhach,  agus  air 
an  robh  eagal  Dè  maille  r'  a  thigh 
uile,  a  bha  toirt  mòrain  dèirce 
do'n  t-sluagh,  agus  a'  dèanamh 
ùrnuigh  ri  Dia  a  ghnàth. 

3  Chunnaic  e  ann  an  sealladh 
gu  soilleir,  mu  thimchioll  na 
naothadh  uaire  do'n  là,  aingeal 
Dè  a'  teachd  a  stigh  d'  a  ionn- 
suidh,  agus  ag  ràdh,  A  Chorne- 
liuis. 

4  Agus  air  dhasan  amharc  gu 
geur  air,  ghabh  e  eagal,  agus 
thubhairt  e,  Ciod  e,  a  Thigh- 
earn  ?  Agus  thubhairt  e  ris, 
Chaidh  t'  ùrnuighean  agus  do 
dhèircean  suas  mar  chuimh- 
neachan  ann  am  fianuis  Dè. 

5  Agus  a  nis  cuir  daoine  gu 
Iopa,  agus  cuir  fios  air  Simon, 
d'  an  co-ainm  Peadar  : 

6  Tha  e  air  aoidheachd  maille 
ri  Simon  àraidh  fear-deasach- 
aidh  leathair,  aig  am  bheil  a 
thigh  làimh  ris  an  f  hairge  :  inn- 
sidh  esan  duit  ciod  is  còir  dhuit 
a  dhèanamh. 

7  Agus  an  uair  a  dh  fhalbh 
an  t-aingeal  a  labhair  ri  Corne- 
lius,  ghairm  e  d'  a  ionnsuidh 
dithis  do  mhuinntir  a  thighe, 
agus  saighdear  cràbhach  do'n 
dream  a  bha  ghnàth  a'  feitheamh 
air ; 

8  Agus  an  uair  a  chuir  e  an 
t-iomlan  an  ceill  doibh,  chuir  e 
iad  gu  Iopa. 

9  Agus  air  an  là  màireach, 
'nuair  a  bha  iadsan  air  an  turus, 
agus  a'  teachd  am  fagus  do  'n 
bhaile,  chaidh  Peadar  suas  air 
mullach  an  tighe  a  dhèanamh 
ùrnuigh,  mu  thimchioll  na  seath- 
adh  uaire. 

10  Agus  dh'fhàs  e  ro  ocrach, 
agus  bu  mhiann  leis  biadh  ith- 
eadh :  ach  am  feadh  a  bha  iad- 
san  ag  ulluchadh,  thuit  e  ann 
an  neuJ, 

11  Agus  chunnaic  e  nèamh 
fosgailte,  agus  soitheach  àraidh 
a'  teachd  a  nuas  d'  a  ionnsuidh, 
mar  bhraith-lìn  mhòir,  ceang- 
ailte  air  a  ceithir  oisnibh,  agus 
air  a  leigeadh  sìos  air  an  talamh  ; 

12  Anns  an  robh  gach  uile 
ghnè  bheathaiche  ceithir-chos- 
ach  na  talmhainn,  agus  bheath- 
aiche  allta,  agus  bhiasda  snàig- 
each,  agus  eunlaith  an  athair. 

13  Agus  thàinig  guth  d'  a 
ionnsuidh,  Eirich,  a  Pheadair; 
marbh  agus  ith. 

14  Ach  th'ubhairt  Peadar,  Ni 
h-eadh,  a  Thighearn ;  oir  cha 
d'  ith  mi  riamh  aon  ni  coitchionn 
no  neòghlan. 

15  Agus  thubhairt  an  guth  ris 
a  rìs  an  dara  uair,  Na  nithe  sin 
a  ghlan  Dia,  na  gairm  thusa 
coitchionn. 

16  Agus  rinneadh  so  trì  uair- 
ean  :  agus  thogadh  an  soitheach 
a  rìs  suas  gu  nèamh. 

17  A  nis  an  uair  a  bha  Pead- 
ar  fo  amharus  ann  fein  ciod  bu 
chiall  do'n  t-sealladh  a  chunnaic 
e,  feuch,  bha  na  daoine  a  chuir- 


eadh  o  Chornelius,  an  deigh 
dhoibh  tigh  Shimoin  iarraidh, 
'nan  seasamh  aig  an  dorus. 

18  Agus  air  gairm  dhoibh, 
dh'fheòraich  iad  an  robh  Simon 
d'  an  co-ainm  Peadar,  air  aoidh- 
eachd  an  sin. 

19  Am  feadh  a  bha  Peadar  a' 
smuaineachadh  air  an  t-sea!ladh, 
thubhairt  an  Spiorad  ris,  Feuch, 
tha  triuir  dhaoine  ga  d'  iarraidh. 

20  Uime  sin  èirich,  agus  gabh 
sìos,  agus  imich  maille  riu,  gun 
amharus  air  bith  a  bhi  ort :  oir 
is  mise  a  chuir  uam  iad. 

21  Agus  chaidh  Peadar  sìos 
chum  nan  daoine,  £a  chuireadh 
d'  a  ionnsuidh  o  Chornelius,]] 
agus  thubhairt  e,  Feuch,  is  mise 
an  tì  a  tha  sibh  ag  iarraidh  : 
ciod  e  an  t-aobhar  mu  'n  d'  thài- 
nig  sibh  ? 

22  Agus  thubhairt  iadsan, 
Fhuair  Cornelius  an  ceannard- 
ceud,  duine  cothromach,  air  am 
bheil  eagal  Dè,  agus  fo  dheadh 
ainm  aig  cinneach  nan  Iudhach 
uile,  rabhadh  o  Dhia  le  aingeal 
naomh,  fios  a  chur  ortsa  d'  a 
thigh,  agus  briathran  a  chluinnt- 
inn  uait. 

23  An  sin  ghairm  e  steach  iad, 
agus  thug  e  aoidheachd  dhoibh. 
Agus  air  an  là  màireach  dh'  im- 
ich  Peadar  majlle  riu,  agus 
chaidh  dream  àraidh  do  na 
bràithribh  o  Iopa  maille  ris. 

24  Agus  air  an  là  màireach 
chaidh  iad  a  steach  do  Chesarea  : 
agus  bha  Cornelius  a'  feitheamh 
riu,  agus  air  gairm  a  luchd- 
dàimh  agus  a  chàirde  dìsle  an 
ceann  a  chèile. 

25  Agus  an  uair  a  bha  Pead- 
ar  a'  dol  a  steach,  choinnich 
Cornelius  e,  agus  thuit  e  sios 
aig  a  chosaibh,  agus  rinn  e  aor- 
adh  dha. 

26  Ach  thog  Peadar  suas  e, 
ag  ràdh,  Seas  suas ;  is  duine 
mise  mar  an  ceudna. 

27  Agus  ag  còmhradh  ris, 
chaidh  e  steach,  agus  fhuaìr  e 
mòran  cruinn. 

28  Agus  thubhairt  e  riu,  Tha 
fios  agaibh  gu  bheil  e  mì-dhligh- 
each  do  dhuine  a  tha  'na  Iudh- 
ach,  comhluadar  a  chumail  ri 
neach  a  tha  do  chinneach  eile, 
no  teachd  am  fagus  da ;  ach 
nochd  Dia  dhomh-sa,  gun  duine 
air  bith  a  ghairm  coitchionn  no 
neòghlan. 

29  Uime  sin  thàinig  mise 
'nuair  a  chuireadh  fios  orm,  gun 
aon  ni  a  ràdh  'na  aghaidh :  air 
an  aobhar  sin  tba  mi  feòraich 
c'  ar  son  a  chuir  sibh  fios  orm  ? 

30  Agus  thubhairt  Cornelius, 
O  'n  cheathramh  là  gus  an  uair 
so  bha  mi  a'  dèanamh  trasgaidh; 
agus  air  an  naothadh  uair  bba 
mi  dèanamh  ùrnuigh  ann  mo 
thigh,  agus,  feuch,  sheas  duine 
a'  m'  làthair  ann  an  eudach  deal- 
rach, 

31  Agus  thubhairt  e,  A  Chor- 
neliuis,  f  huair  t'  ùrnuigh  èisd- 
eachd,  agus  tha  do  dhèircean 
air  an  cuimhneachadh  am  fian- 
uis  De'. 

32  Uime  sin  cuir  gu  Iopa,  ag- 
us  cuir  fios  air  Simon,  d'  an  co- 
ainm  Peadar ;  tha  e  air  aoidh- 
eachd  ann  an  tigh  Shimoin 
fear-deasachaidh  leathair,  làimh 
ris  a'  mhuir ;  neach,  'nuair  a  thig 
e,  a  labhras  riut. 

33  Uime  sin  chuir  mi  air  ball 
fios  ort;  agus  is  maith  a  rinn 
thu  teachd.  Air  an  aobhar  siu 
tha  sinne  uile  an  so  a  làthair  am 
fianuis  De,  a  dh'  èisdeachd  nan 
uile  nithe  a  tha  air  an  àithneadh 
dhuitse  le  Dia. 

34  An  sin  dh'  f  hosgail  Peadar 
a  bheul,  agus  thubhairt  e,  Gu 
fìrinneach  tha  mi  'g  aithneach- 
adh  nach  'eil  Dia  ag  amharc  air 
pearsaibh  seach  a  chèile  : 

35  Ach  anns  gach  uile  chiun- 
each  a  ta  an  neach  air  am  bheil 


'eagal-san,  agus  a  ta  'g  oìb- 
reachadh  fìreantachd,  taitneach 
aige. 

36  Am  focal  a  chuir  Dia  gu 
cloinn  lsraeil,  a'  searmonach- 
adh  sìth  tre  Iosa  Crìosd,  (neach 
is  e  Tighearna  nan  uile,) 

37  Àm  focal  sin  is  aithne 
dhuibh,  a  sgaoileadh  air  feadh 
tìre  Iudea  uile,  agus  a  thòisich 
o  Ghalile,  an  deigh  a  bhaistidh  a 
shearmonaich  Eoin : 

38  Cionnus  a  dh'ùngDia  Iosa 
o  Nasaret  leis  an  Spiorad  naomh, 
agus  le  cumhachd  ;  neach  a 
chaidh  mu  'n  cuairt  a'  dèanamh 
maith,  agus  a'  slànuchadh  nan 
uileabhaairamfoir-eigneachadh 
leis  an  diabhul :  oir  bha  Dia 
maille  ris. 

39  Agus  tha  sinne  'nar  fian- 
uisibh  air  nah-uilenithibh  arinn 
e,  araon  ann  an  tìr  nan  Iudhach, 
agus  ann  an  Ierusalem  ;  neach 
a  mharbh  iad,  'ga  chrochadh  air 
crann : 

40  Esan  thog  Dia  suas  air  an 
treas  là,  agus  nochd  se  e  gu 
follaiseach  ; 

41  Cha  'n  ann  do  'n  t-sluagh 
uile,  ach  do  f  hianuisibh,  a  thagh- 
adh  le  Dia  roimh-làimh,  eadhon 
dhuinne,  a  dh'  ith  agus  a  dh'  òl 
maille  ris  an  dèigh  dha  èirigh  o 
na  marbhaibh. 

42  Agus  dh'àithn  e  dhuinne 
searmonachadh  dò  'n  t-sluagh, 
agus  fianuis  a  dhèanamh  gur 
esan  a  dh'  òrduicheadh  le  Dia  'na 
bhreitheamh  air  bheòthaibh  agus 
air  mharbhaibh. 

43  Dhasan  tha  na  fàidhean 
uile  a'  toirt  fianuis,  gu'm  faigh 
gach  neach  a  chreideas  ann 
maitheanas  'nam  peacaibh  tre 
'ainm-san. 

44.  Am  feadh  a  bha  Peadar 
fathast  a'  labhairt  nam  briathra 
sin,  thuirling  an  Spiorad  naomh 
orra-san  uile  a  chual  am  focal. 

45  Agus   ghabh    na    creidich 

do  'n  timchioll-ghearradh,  a 
mheud  diubh  'sa  thàinig  maille 
ri  Peadar,  iongantas  mòr,  do 
bhrìgh  gu'n  do  dhòirteadh  airna 
Cirmich  mar  an  ceudna  tiodhlac 
an  Spioraid  naoimh. 

46  Oir  chuala  siad  iad  a'  labh- 
airt  le  teangaibh,  agus  ag  àrd- 
mholadh  Dhè.  An  sin  fhreag- 
air  Peadar, 

47  Am  feud  neach  sam  bith 
uisge  a  thoirmeasg,  chum  nach 
rachadh  iad  so  a  bhaisteadh,  a 
fhuair  an  Spiorad  naomh,  co 
maith  ruinne  ? 

48  Agus  dh'  òrduich  e  iad  a 
bhi  air  am  baisteadh  ann  an 
ainm  an  Tighearna.  An  sin 
ghuidh  iad  air  fantuinn  rnaille 
riu  làithean  àraidh. 

CAIB.  XI. 

A  GUS  chuala  na  h-abstoil  ag- 
■^*-  us  na  bràithrean  a  bha  ann 
an  Iudea,  gu'  n  do  ghabh  na 
Cinnich  mar  an  ceudna  ri  focal 
Dè. 

2  Agus  an  uair  a  chaidh  Peadar 
suas  gu  Ierusalem,  rinn  iadsan  a 
bha  do  'n  timchioll-ghearradh 
conspoid  ris, 

3  Ag  ràdh,  Chaidh  thu  steach 
a  dh'  ionnsuidh  dhaoine  nach 
robh  air  an  timchioll-ghearradh, 
agus  dh'  ith  thu  maille  riu. 

4  Agus  thòisich  Peadar,  agus 
chuir  e  'n  t-ìomlan  an  cèill  doibh 
an  òrdugh,  ag  ràdh, 

5  Bha  mi  ann  am  baile  Io- 
pa  ri  ùrnuigh ;  agus  ann  an  neul 
chunnaic  mi  sealladh,  Soitheach 
àraidh  a'  teachd  a  nuas,  mar 
bhraith-lìn  mhòir,  air  a  leigeadh 
a  nuas  o  nèamh  air  a  ceithir  ois- 
nibh  ;  agus  thàinig  i  a  m'  ionn- 
suidh-sa. 

6  Agus  air  dhomh  beachdach- 
adh  gu  geur  oirre,  thug  mifa'n- 
ear,  agus  chunnaic  mi  heathaiche 
ceithir-chosach  na  talmhainn, 
agus  na  fiadh-bheathaiche,  agus 


na  biasda  snàigeach,  agus  eun- 
laith  an  athair. 

7  Agus  chuala  mi  guth  ag 
ràdh  rium,  Eirich  a  Pheadair; 
marbh  agus  ith. 

8  Ach  thubhairt  mise,  Ni 
h-eadh,  a  Thighearn :  oir  cha 
deachaidh  riamh  aon  ni  coit- 
chionn  no  neòghlan  a  steach  do 
m'  bheul. 

9  Ach  fhreagair  an  guth  mi 
an  dara  uair  o  nèamh,  Na  nithe 
a  ghlan  Dia  na  meas  thusa  neò- 
ghlan. 

10  Agus  rinneadh  so  trì  uair- 
ean  :  agus  thogadh  an  t-iomlan 
a  rìs  suas  gu  nèamh. 

11  Agus,  feuch,  air  ball  bha 
triuir  dhaoine  air  teachd  chum 
an  tighe  anns  an  robh  mi,  a 
chuireadh  o  Chesarea  a  m'  ionn- 
suidh. 

12  Agus  thubhairt  an  Spiorad 
rium  dol  maille  riu,  gun  amhar- 
us  air  bith  a  bhi  orm.  Agus 
chaidh  mar  an  ceudna  an  t-seath- 
nar  bhràithre  so  maille  rium, 
agus  chaidh  sinn  a  steach  do 
thigh  an  duine : 

13  Agus  nochd  e  dhuinn 
cionnus  a  chunnaic  e  aingeal  'na 
sheasamh  'na  thigh,  a  thubhairt 
ris,  Cuir  daoine  gu  Iopa,  agus 
cuir  fios  air  Simon,  d'  an  co- 
ainm  Peadar; 

14  Neach  a  labhras  briathra 
riut,  leis  an  tèarnar  thu  fein  ag- 
us  do  thigh  uile. 

15  Agus  an  uair  a  thòisich  mi 
air  labhairt,  thuirling  an  Spiorad 
naomh  orra-san,  mar  oirnne  air 
tùs. 

16  An  sin  chuimhnich  mise 
focal  an  Tighearna,  mar  a  thubh- 
airt  e,  Bhaist  Eoin  guu  amharus 
le  h-uisge;  ach  baistear  sibhse 
leis  an  Spiorad  naomh. 

17  Uime  sin  ma  thug  Dia 
dhoibh-san  a  cho-ionann  tiodh- 
laca  ruinne,  a  chreid  anns  an 
Tighearn  losa  Crìosd,   cò  mise 

gu  'm  bithinn  comasach  bacadh  a 
chur  air  Dìa  ? 

18  Agus  an  uair  a  chual  iad 
na  nithe  so,  thosd  iad,  agus  thug 
iad  glòir  do  Dhia,  ag  ràdh^ 
Thug  Dia  ma  seadh  mar  an 
ceudna  do  na  Cinnichaithreachas 
chum  na  beatha. 

19  A  nis  chaidh  iadsan  a  sgap- 
adh  a  mach  leis  an  àmhghar  a 
dh'  e'irich  air  son  Stephain,  gu 
ruig  Phenice,  agus  Ciprus,  ag- 
us  Antioch,  gun  am  focal  a  labh- 
airt  ri  aon  neach  ach  ris  na  h- 
Iudhaich  a  mhàin. 

20  Agus  bha  cuid  diubh  o 
Chiprus,  agus  o  Chirene,  dream 
air  dhoibh  dol  a  steach  do  An- 
tioch,  a  labhair  ris  na  Greugaich. 
a'  searmonachadh  an  Tighearna 
losa. 

21  Agus  bha  làmh  an  Tigh- 
earna  maille  riu :  agus  chreid 
àireamh  mhòr,  agus  phill  iad 
chum  an  Tighearn. 

22  Agus  thàinig  sgeula  air  na 
nithibh  sin  gu  cluasaibh  na  h- 
eaglais  a  bha  ann  an  Ierusalem  ; 
agus  chuir  iad  Barnabas  uatha, 
chum  gu  'n  rachadh  e  gu  An- 
tioch  : 

23  Neach  an  uair  a  thàinig  e, 
agus  a  chunnaic  e  gràs  Dhè,  a 
rinn  gàirdeachas,  agus  a  dh'- 
earail  orra  uile,  gu  'n  dlùth-lean- 
adh  iad  ris  an  Tighearn  le  rùn 
cridhe. 

24  Oir  bha  e  'na  dhuine  maith, 
agus  làn  do'n  Spiorad  naomh, 
agus  do  chreidimh.  Agus  chuir- 
eadh  sluagh  mòr  ris  an  Tigh- 
earn. 

25  An  sin  chaidh  Barnabas 
gu  Tarsus,  a  dh'hrraidh  Shauil. 

26  Agus  air  dha  fhaotainn, 
thug  e  leis  e  gu  Antioch.  Agus 
thàrladh,  gu'n  robh  iad  rè  bliadh- 
na  iomlain  air  an  cruinneach- 
adli  maille  ris  an  eaglais,  agus 
gu  'n  do  theagaisg  iad  slungh 
niòr;   agus   gu'n  do  ghoireadh 


Crìosduidhean   do  na   deisciob- 
luibh  air  tùs  ann  an  Antioch. 

27  Agus  anns  na  làithibh  sin 
thàinig  fàidhean  o  Ierusalem  gu 
Antioch. 

28  Agus  air  seasamh  suas  do 
aon  diubh  d'  am  b'  ainm  Agabus, 
dh'fhoillsich  etroimh  an  Spioqad, 
gu'm  biodh  gorta  mhòr  air  feadh 
an  domhain  uile :  ni  mar  an 
ceudna  a  thachair  ri  linn  Chlau- 
diuis  Cheasair. 

29  An  sin  chuir  gach  aon  do 
na  deisciobluibh  roimhe,  a  rèir  a 
chomais,  còmhnadh  a  churchum 
nam  bràithrean,  a  bha  chòmh- 
nuidh  ann  an  Iudea. 

30  Ni  mar  an  ceudna  a  rinn 
iad,  agus  chuir  iad  e  chum  nan 
seanairean  le  làimh  Bharnabais 
agus  Shauil. 

CAIB.  XII. 

A  NIS  mu  'n  àm  sin,  shìn 
-*■*-  Herod  an  rìgh  a  làmhan,  a 
dhèanamh  uilc  air  dream  àraidh 
do  'n  eaglais. 

2  Agus  mharbh  e  Seumas 
bràthair  Eoin  leis  a'  chlaidh- 
eamh. 

3  Agus  an  uair  a  chunnaic  e 
gu  'n  do  thaitinn  sin  ris  na  h- 
ludhaich,  chaidh  e  air  aghaidh  a 
ghlacadh  Pheadair  mar  an  ceud- 
na.  (Agus  b'  iad  làithean  an 
arain  neo-ghoirtichte  a  bh'ann.) 

4  Agus  ghlac  e  agus  chuir 
e  'm  prìosan  e,  agus  thug  se  e 
r'  a  ghlèidheadh  do  cheithir 
cheathrar  shaighdearan,  farùn  a 
thoirt  a  mach  do'n  t-sluagh  an 
dèigh  na  càisge. 

5  Air  an  aobhar  sin  ghlèidh- 
eadh  Peadar  anns  a'  phrìosan  % 
ach  bha  bith-ùrnuigh  airadèan- 
amh  leis  an  eaglais  ri  Dia  air  a 
shon. 

6  Agus  an  uair  a  b'  àill  le 
Herod  a  thoirt  a  mach,  san 
oidhche  sin  fèin  bha  Peadar  'na 
chodal  eadar  dithis  shaighdear* 

an,  ceangailte  le  dà  shlabhruidh  : 
agus  bha'nluchd-faire  fa  chomh- 
air  an  doruis  a'  coimhead  a' 
phrìosain. 

7  Agus,  feuch,  thàinig  aing- 
eal  an  Tighearn  air,  agus  dheal- 
raich  solus  anns  a'  phrìosan : 
agus  hhuail  e  taobh  Pheadair, 
agus  dhùisgse  e,  ag  ràdh,  Eirich 
gu  grad.  Agus  thuit  a  cheang- 
laiche  d'  a  làmhaibh. 

8  Agus  thubhairt  an  t-aing- 
eal  ris,  Crioslaich  thu  fèin,  agus 
ceangail  ort  do  bhonn-bhrògan  : 
agus  rinn  e  mar  sin.  Àgus 
thubhairt  e  ris,  Tilg  t'  fhalluinn 
umad,  agus  lean  mise. 

9  Agus  chaidh  e  mach,  agus 
lean  se  e ;  agus  cha  robh  fhios 
aige  gu  'n  robh  e  fìor  an  ni  a 
rinneadh  leis  an  aingeal :  ach 
shaoil  e  gu  'm  bu  taisbean  a 
chunnaic  e. 

10  Agus  air  dhoibh  dol  troimh 
'n  cheud  agus  an  dara  faire, 
thàinig  iad  chum  a'  gheata  iar- 
uinn  a  ta  treòrachadh  do  'n 
bhaile,  a  dh'  fhosgail  doibh  leis 
fèin :  agusair  dolamachdhoibh, 
chaidh  iad  air  an  aghaidh  troimh 
aon  sràid,  agus  air  ball  dh'fhalbh 
an  t-aingeal  uaith. 

11  Agus  an  uair  a  thàinig 
Peadar  d'  a  ionnsuidh  fèin,  thubh- 
airt  e,  A  nis  tha  fhios  agam  gu 
fìrinneach  gu  'n  do  chuir  an 
Tighearn  'aingeal  uaith,  agus 
gu  'n  do  shaor  e  mi  o  làimh 
Heroid,  agus  o  uile  dhùil  pobuill 
nan  Iudhach. 

12  Agus  an  uair  a  smuainich 
e  air  a  chùis,  thàinig  e  gu  tigh 
Mhuire  màthar  Eoin,  d'an  co- 
ainm  Marcus,  far  an  robh  mòran 
cruinn,  agus  iad  ri  ùrnuigh. 

13  Agus  an  uair  a  bha  Peadar 
a'  bualadh  doruis  a'  gheata, 
thàinig  gruagach  d'am  b'  ainm 
Roda  a  dh'  èisdeachd. 

14  Agus  an  uair  a  dh'  aithnich 
i  guth  Pheadair,  tre  aoibhneas 


cha  d'  fhosgail  i  an  geata,  ach 
ruith  i  stigh,  agus  dh'  innis  i 
gu'n  robh  Peadar  'na  sheasamh 
aig  a'  gheata. 

15  Ach  thubhairt  iad  rithe, 
Tha  thu  air  mhì-cheill.  Ach 
bha  ise  toirt  dearbh-chinnte  gu'n 
robh  e  mar  sin.  An  sin  thubh- 
airt  iad,  Is  e  'aingeal  a  ta  ann. 

16  Ach  bhuanaich  Peadar  a' 
bualadh  an  doruis  :  agus  an  uair 
a  dh'  f  hosgail  iad,  agus  a  chunn- 
aic  iad  e,  bha  iad  làn  uamhais. 

17  Ach  air  dhasan  smèideadh 
orra  le  a  làimh  iad  a  bhi  'nan 
tosd,  chuir  e'n  cèill  doibh  cionnus 
a  thug  an  Tighearn  as  a'  phrìos- 
an  e.  Agus  thubhairt  e,  Inn- 
sibh  na  nithe  so  do  Sheumas  ag- 
us  do  na  bràithribh.  Agus  air 
dol  a  mach  dha,  chaidh  e  gu  àit 
eile. 

18  Agus  air  teachd  do  'n  là 
bha  iomairt  nach  bu  bheag  am 
measg  nan  saighdearan,  ciod  a 
thachair  do  Pheadar. 

19  Agus  an  uair  a  dh'  iarr 
Herod  e,  agus  nach  d'  fhuair  se 
e,  rannsaich  e  an  luchd-coimh- 
ead,  agus  dh'  òrduich  e  an  toirt 
air  falbh  chum  peanais.  Agus 
chaidh  e  sìos  o  Iudea  gu  Cesarea, 
agus  rinn  e  còmhnuidh  an  sin. 

20  Agus  bha  fearg  mhòr  aig 
Herod  ri  muinntir  Thiruis  agus 
Shidoin :  ach  thàinig  iadsan  a 
dh'  aon  inntinn  d'  a  ionnsuidh, 
agus  air  dhoibh  Blastus  seom- 
radair  an  rìgh  a  thoirt  air  an 
crann,  dh'  iarr  iad  sìth ;  do 
bhrìgh  gu  'n  robh  an  tìr  air  a 
beathachadh  le  t\r  an  rìgh. 

21  Agus  air  là  òrduichte,  air 
do  Herod  bhi  air  a  sgeudachadh 
le  eudach  rìoghail,  agus  'na 
shuidhe  air  a  rìgh-chaithir,  labh- 
air  e  gu  deas-bhriathrach  riu. 

22  Agus  rinn  an  sluagh  iol- 
ach,  ag  ràdh,  Is  guth  De  so, 
agus  cha  ghuth  duine. 

23  Agus  air  ball  bhuail  aing- 

eal  an  Tighearn  e,  do  bhrìgh 
nach  d'thug  e  a'  ghlòir  do  Dhia  : 
agus  dh'  itheadh  le  cnuimhibh  e, 
agus  chaidh  an  deò  as. 

24  Ach  dh'  f  hàs  focal  an  Tigh- 
earn  agus  mheudaicheadh  e. 

25  Agus  phill  Barnabas  agus 
Saul  o  Ierusalem,  air  dhoibh  am 
ministrileachd  a  choimhlionadh, 
a'  toirt  leo  mar  an  ceudna  Eoin^ 
d'  an  co-ainm  Marcus. 

CAIB.  XIII. 

A  NIS  bha  anns  an  eaglais  a 
-^*-  bha  aig  Antioch,  fàidhean, 
agus  luchd-teagaisg  àraidh ;  mar 
a  ta  Barnabas,  agus  Simeon  ris 
an  abrar  Niger,  agus  Lucius  o 
Chirene,  agus  Manaen  comh- 
alta  Heroid  an  Tetrairc,  agus 
Saul. 

2  Agus  air  dhoibh  bhi  ri  mi- 
nistrileachd  do'n  Tighearn,  agus 
a'  trasgadh,  thubhairt  an  Spiorad 
naomh,  Cuiribh  air  leth  dhomh- 
sa  Barnabas  agus  Saul,  chum  na 
h-oibre  gus  an  do  ghairm  mi 
iad. 

3  An  sin  air  dhoibh  trasgadh 
agus  ùrnuigh  a  dhèanamh,  agus 
an  làmhan  a  chur  orra,  leig  iad 
uatha  iad. 

4  Mar  sin  air  dhoibh-san  a 
bhi  air  an  cur  a  mach  leis  an 
Spiorad  naomh,  chaidh  iad  sìos 
gu  Seleucia ;  agus  o  sin  sheòl  iad 
gu  Ciprus. 

5  Agus  air  dhoibh  bhi  ann  an 
Salamis,  shearmonaich  iad  focal 
Dè  ann  an  sionagogaibh  nan 
Iudhach  :  agus  bha  mar  an 
ceudna  Eoin  aca  mar  fhear- 
frithealaidh. 

6  Agus  an  uair  a  chaidh  iad 
troimh  an  eilean  gu  Paphos, 
fhuair  iad  druidh  àraidh,  fàidh 
brèige,  Iudhach,  d'  am  b'  ainm 
Bariesus : 

7  Neach  a  bha  maille  ri  Ser- 
gius  Paulus  an  t-uachdaran, 
duine    tuigseach  ;     air    dhasan 


Barnabas  agus  Saul  a  ghairm 
d'  a  ionnsuidh,  dh'  iarr  e  focal 
Dè  a  chluinntinn. 

8  Ach  chuir  Elimas  an  druidh, 
(oir  is  ann  mar  so  a  dh'  eadar- 
theangaichear  'ainm,)  'nan  agh- 
aidh,  ag  iarraidh  an  t-uachdaran 
a  thionndadh  o'n  chreidimh. 

9  An  sin  air  bhi  do  Shaul, 
(d'  an  goirear  Pòl,)  làn  do  'n 
Spiorad  naomh,  agus  ag  amharc 
gu  geur  air, 

10  Thubhairt  e,  O  thusa  a  ta 
làn  do 'n  uile  cheilg,  agus  do'n 
uile  dhroch-bheirt,  a  mhic  an 
diabhuil,  a  nàmhaid  na  h-uile 
fhìreantachd,  nach  sguir  thu  do 
fhiaradh  shlighean  dìreach  an 
Tighearna  ? 

11  Agus  feuch  a  nis,  tha 
làmh  an  Tighearn  ort,  agus  bith- 
idh  tu  dall,  gun  a'  ghrian  fhaic- 
inn  rè  tamuill.  Agus  air  ball 
thuit  ceò  agus  dorchadas  air ; 
agus  a'  tionndadh  mu'n  cuairt, 
dh'iarr  e  dreair.  a  threòraicheadh 
air  làimh  e. 

12  An  sin  an  uair  a  chunnaic 
an  t-uachdaran  an  ni  a  rinn- 
eadh,  chreid  e,  air  dha  bhi  làn 
iongantais  mu  theagasg  an  Tigh- 
earna. 

13  Agus  air  gabhail  luinge 
do  Phòl  agus  d'  a  chuideachd  o 
Phaphos,  thàinig  iad  gu  Perga 
na  Pamphilia :  agus  air  do  Eoin 
am  fàgail,  phill  e  gu  Ierusalem. 

14  Àch  air  dhoibh-san  imeachd 
o  Pherga,  thàinig  iad  gu  An- 
tioch  na  Pisidia,  agus  chaidh  iad 
a  steach  do  'n  t-sionagog  air  là 
na  sàbaid,  agus  shuidh  iad. 

15  Agus  an  dèigh  leughadh 
an  lagha  agus  nam  Fàidhean, 
chuir  uachdarain  na  sionagoig 
d'  an  ionnsuidh,  ag  ràdh,  Eheara 
cgus  a  bhràithre,  ma  tha  focal 
earail  agaibh  do  'n  t-sluagh,  ab- 
raibh  e. 

16  An  sin  an  uair  a  sheas  Pòl 
suas  agus   a    smèid  e    orra  le 

'Jàimh,  thubhairt  e,  Fheara  Is- 
raeil,  agus  sibhse  air  am  bheil 
eagal  De,  èisdibh. 

17  Thagh  Dia  a'  phobuill  so 
Israeil  ar  n-aithriche,  agus  dh'- 
àrdaich  e'm  pobull  'nuair  a  bha 
iad  air  choigrich  ann  an  tìr  na 
h-Eiphit,  agus  le  làimh  àrd  thug 
e  iad  a  mach  aisde. 

18  Agus  mu  thimchioll  ùine 
dhà  fhichead  bliadhna  ghiùlain 
e  le  'm  beusaibh  anns  an  fhàs- 
ach. 

19  Agus  an  uair  a  sgrios  e 
seachd  cinnich  ann  an  tìr  Cha- 
naain,  roinn  e  am  fearann  orra- 
san  le  crannchur. 

20  Agus  'na  dhèigh  sin  mu 
thimchioll  ceithir  cheud  agus 
leth-cbeud  bliadhna,  thug  e 
dhoibh  breitbeamhna,  gu  Samuel 
am  fàidh. 

21  Agus  'na  dhèigh  sin  dh'iarr 
iadrìgh:  agus  thug  Dia  dhoibh 
Saul  mac  Chis.  duine  do  thre'ibh 
Bheniamin,  rè  dhà  fhichead 
bliadhna. 

22  Agus  air  dha  esan  atharr- 
achadh,  thog  e  suas  Daibhidh 
gu  bhi  'na  rìgh  dhoibh ;  d'  an 
d'  thug  e  mar  an  ceudna  fianuis, 
agràdh,  Fhuairmi  Daibhidh  mac 
Iese,  duine  a  reir  mo  chridhe 
fèin,  a  ni  m'  uile  thoil. 

23  Do  shliochd  an  duine  so 
thog  Dia  suas  do  Israel,  a  rèir  a 
gheallaidh,  Slànuighear,  eadhon 
Iosa : 

24  Air  do  Eoin  roimh  a 
theachd-san,  baisteadh  an  aith- 
reachais  air  tùs  a  shearmonach- 
adh  do  phobull  Israeil  uile. 

25  Agus  mar  a  choimhlion 
Eoin  a  thriall,  thubhairt  e,  An 
tì  a  ta  sibh  a'  saoilsinn  is  mise, 
cha  mhi  e.  Ach  feuch,  a  ta 
neach  a'  teachd  a'  m'  dhe'igh. 
nach  airidh  mi  air  brògan  a  chos 
fhuasgladh. 

26  Fheara  agus  a  bhràithre,  a 
chlann  fine  Abrahaim,  agus  a 


mheud  agaibh  air  am  bheil  eagal 
Dè,  is  ann  do  'ur  n-ionnsuidh-sa 
a  chuireadh  focal  na  slàinte  so. 

27  Oir  iadsan  a  ta  chòmh- 
nuidh  ann  an  Ierusalem,  agus 
an  uachdarain,  air  dhoibh  bhi 
aineolach  airsan,  agus  air  foc- 
laibh  nam  Fàidhean  a  ta  air  an 
leughadh  gach  sàbaid,  )e  esan  a 
dhìteadh  choimhlion  siad  iad. 

28  Agus  ged  nach  d'  fhuair 
iad  coire  bàis  air  bith  ann,  dh'- 
iarr  iad  air  Pilat  gu  'n  cuirteadh 
esan  gu  bàs. 

29  Agus  an  uair  a  choimhlion 
iad  na  h-uile  nithe  bha  sgrìobh- 
ta  mu  'thimchioll,  thug  iad  a 
nuas  o 'n  chrann  e,  agus  chuir 
iad  ann  an  uaigh  e. 

30  Ach  thog  Dia  suas  o  na 
marbhaibh  e: 

31  Agus  chunnacas  e  rè  mòr- 
ain  làithean  leo-san,  a  chaidh 
suas  maille  ris  o  Ghalile  gu  Ie- 
rusalem,  dream  a  ta  'nam  fian- 
uisibh  dhasan  do'n  t-sluagh. 

32  Agus  a  ta  sinne  a'  soisg- 
eulachadh  dhuibhse  a'  gheall- 
aidh,  a  rinneadh  do  na  h-aith- 
richibh, 

33  Gu'n  do  choimhlion  Dia  so 
dhuinne  an  clann,  air  dha  Iosa 
thogail  suas  ;  mar  a  ta  e  sgrìobh- 
ta  mar  an  ceudna  san  daraSalm, 
Is  tu  mo  Mhac-sa,  an  diugh  ghin 
mi  thu. 

34.  Agus  mar  dhearbhadh  gu  'n 
do  thog  e  suas  e  o  na  marbhaibh, 
gun  e  a  philltinn  air  ais  tuill- 
eadh  chum  truaillidheachd, 
thubhairt  e  mar  so,  Bheir  mise 
dhuibh  tròcaire  cinnteach  Dhai- 
bhidh. 

35  Uime  sin  thubhairt  e  mar 
an  ceudna  ann  an  Salm  eile, 
Cha'n  fhuiling  thu  do  d'  Aon 
naomh  gu  'm  faic  e  truaillidh- 
eachd : 

36  Oir  an  dèigh  do  Dhaibh- 
idh  a  ghinealach  fèin  a  riarach- 
adh  a  rèir  toil  Dhè,  choidil  e, 

agus  chuireadh  e  chum  aith- 
riche,  agus  chunnaic  e  truaill- 
idheachd  : 

37  Ach  an  tì  a  thog  Dia  suas, 
cha'n  fhac  e  truaillidheachd. 

38  Uime  sin  biodh  fhios  ag- 
aibh-sa,  fheara  agus  a  bhràithre, 
gur  ann  tre  'n  duine  so  a  ta 
maitheanas  pheacanna  air  a 
shearmonachadh  dhuibh : 

39  Agus  trid-san  a  ta  gach 
neach  a  chreideas  air  a  shaoradh 
o  na  h-uile  nithibh,  o  nach  robh 
e  'n  comas  duibh  bhi  air  bhur 
saoradh  le  lagh  Mhaois. 

40  Thugaibh  aire  uime  sin, 
nach  tig  oirbh  an  ni  a  ta  air  a 
ràdh  anns  na  Fàidhibh  ; 

41  Feuchaibh,  a  luchd-tarcuis, 
agus  gabhaibh  iongantas,  agus 
rachadb  as  duibh  :  oir  oibrichidh 
mise  obair  ann  bhur  làithibh-sa, 
obair  nach  creid  sibh  idir,  ge  do 
chuireadh  duine  an  ce'ill  duibh 
e. 

42  Agus  an  uair  a  chaidh  na 
h-Iudhaich  a  mach  as  an  t-sion- 
agog,  ghuidh  na  Cinnich  gu  'n 
rachadh  na  briathra  so  a  labh- 
airt  riu  fèin  an  t-sàbaid  'na 
dhèigh  sin. 

43  A  nis  an  uair  a  sgaoil  an 
coimhthional,  lean  mòran  do  na 
h-Iudhaich  agus  do  naproselitich 
chràbhach  Pòl  agus  Barnabas : 
agus  labhair  iadsan  riu,  agus 
chuir  iad  impidh  orra  fuireach 
ann  an  gràs  Dhè. 

44  Agus  air  an  là  sàbaid  a 
b'  fhaigse,  is  beag  nach  do 
chruinnich  am  baile  gu  h-iomlan 
a  dh'  èisdeachd  rì  focal  Dè. 

45  Ach  an  uair  a  chunnaic  na 
h-Iudhaich  na  slòigh,  lìonadh 
iad  le  h-eud,  agus  labhair  iad  an 
aghaidh  nan  nithe  sin  a  labh- 
radh  le  Pòì,  a'  labhairt  'nan  agh- 
aidh  agus  a'  tabhairt  toibheim. 

46  Àn  sin  dh'  f  hàs  Pòl  agus 
Barnabas  dàna,  agus  thubhairt 
iad^  B'  èigin  focal  Dè  bhi  air  a 


labhairt  ribhse  air  tùs:  ach  do 
bhrìgh  gu  'n  do  chuir  sibh  cùl 
ris,  agus  gur  i  bhur  breth  oh'bh 
fèin  nach  airidh  sibh  air  a 
bheatha  mhaireannach,  feuch,  a 
ta  sinne  a'  pilltinn  chum  nan 
Cinneach. 

47  Oir  is  ann  mar  sin  a 
dh'  àithn  an  Tighearna  dhuinn, 
ag  ràdh,  Chuir  mi  thu  mar 
sholus  do  na  Cinnich,  chum 
gu'm  bitheadh  tu  mar  shlàinte 
gu  iomall  na  talmhainn. 

48  Agus  an  uair  a  chuala  na 
Cinnich  so,  rinn  iad  gàirdeach- 
as,  agus  ghlòraich  iad  focal  an 
Tighearna:  aguschreidamheud 
'sa  bha  òrduichte  chum  na 
beatha  maireannaich. 

49  Agus  sgaoileadh  focal  an 
Tighearna  feadh  na  tìre  uile. 

50  Ach  bhrosnuich  na  h-Iudh- 
aich  na  mnài  chràbhach  agus 
urramach,  agus  daoine  uaisle 
na  caithreach,  agus  thog  iad 
geur-leanmhuinn  air  Pòl  agus 
Barnabas,  agus  thilg  iad  a  mach 
as  an  crìochaibh  iad. 

51  Ach  chrath  iadsan  duslach. 
an  cos  dhiubh  'nan  aghaidh,  ag- 
us  thàinig  iad  gu  Iconium. 

52  Agus  bha  na  deisciobuil 
air  an  lìonadh  le  h-aoibhneasj 
agus  leis  an  Spiorad  naomh. 

CAIB.  XIV. 

A  GUS  thàrladh  ann  an  Icon- 
-^*-  ium,  gu'n  deachaidh  iad 
araon  a  steach  do  shionagog  nan 
Iudhach,  agus  gu  'n  do  labhair 
iad  air  chor  as  gu'n  do  chreid. 
cuìdeachd  mhòr  do  na  h-Iudh- 
aich,  agus  mar  an  ceudna  do  na 
Greugaich. 

2  Ach  bhrosnuìch  na  h-Iudh- 
aich  mhì-chreideach,  agus  lìon 
iad  do  dhroch  rùn  inntinn  nan 
Cinneach  aa  aghaidh  nam 
bràithre. 

3  Uime  sin  dh'  fhan  iad  aim- 
sir   fhada   a'   labhairt  gu   dàna 

mu  thimchioll  ati  Tighearn,  a 
rinn  fianuis  do  fhoeal  a  ghràis, 
agus  a  thug  fa  'near  comharan 
agus  mìorbhuilean  a  bhi  air  an 
dèanamh  le'n  làmhaibh-san. 

4  Ach  bha  sluagh  a'  bhaile 
air  an  roinn :  agus  bha  cuid 
diubh  leis  na  h-Iudhaich,  agus 
cuid  eile  leis  na  h-abstolaibh. 

5  Agus  an  uair  a  thugadh 
ionnsuidh  araon  leis  na  Cinnich, 
agus  mar  an  ceudna  leis  na  h- 
Iudhaich,  maille  r'  an  uachdaran- 
aibh,  chum  iadsan  a  mhaslach- 

*       adh  agus  a  chlachadh, 

6  'Nuair  a  thuig  iadsan  so, 
theich  iad  gu  Listra  agus  Derbe, 
bailte  do  Licaonia,  agus  chum 
na  dùthcha  mu  'n  cuairt : 

7  Agus  bha  iad  a'  searmon- 
achadh  an  t-soisgeil  an  sin. 

8  Agus  bha  ann  an  Listra 
duine  àraidh  gun  lùth  'na  chos- 
aibh  'na  shuidhe,  a  bha  bacach  o 
bhroinn  a  mhàthar,  neach  nach 
d'imich  riamh  : 

9  Chual  esan  Pòl  a'  làbhairt : 
neach  air  dha  amharc  gu  geur 
air,  agus  a  thuigsinn  gu  robh 
creidimh  aige  chum  a  leigheas, 

10  Thubhairt  e  le  guth  àrd, 
Seas  suas  gu  dìreach  air  do  chos- 
aibh.  Agus  leum  esan  agus 
dh'  imich  e. 

11  Agus  an  uair  a  chunnaic 
an  sluagh  an  ni  a  rinn  Pòl,  thog 
iad  an  guth,  ag  ràdh  ann  an 
cànain  Licaonia,  Tha  na  Dee 
air  teachd  a  nuas  an  coslas 
dhaoine  d'  ar  n-ionnsuidh-ne. 

19  Agus  ghoir  iad  do  Bhar- 
nabas,  Iupiter ;  agus  do  Phòl, 
Mercurius,  do  bhrìgh  gu'm  b' e 
am  prìomh  fhear-labhairt  e. 

13  An  sin  thug  sagart  Iupi- 
teir,  a  bha  fa  chomhair  an  caith- 
reach-san,  tairbh  agus  blàth- 
fhleasgaidh  chum  nan  geata, 
agus  b'  àill  leis  ìobairt  a  dhèan- 
amh  maille  ris  an  t-sluagh. 

14  sAch  an  uair  a  chuala  na 


h-abstoil  Barnahas  agus  Pòl  so, 
reub  iad  an  eudach,  agus  ruith 
iad  a  steach  am  measg  an 
t-sluaigh,  ag  èigheach, 

15  Agus  ag  ràdh,  A  dhaoine, 
c'  ar  son  a  ta  sibh  a'  dèanamh 
nan  nithe  so  ?  oir  is  daoine  sinne 
cosmhuil  ribh  fèin  thaobh  fulang- 
ais,  a'  searmonachadh  dhuibhse, 
pilltinn  o  na  nithibh  dìomhain 
sin  chum  an  Dè  bheò,  a  rinn 
nèamh,  agus  an  talamh,  agus  an 
cuan,  agus  na  h-uile  nithe  a  ta 
annta : 

16  Neach  anns  na  linnibh  a 
chaidh  seachad,  a  dh'  f  huiling  do 
na  h-uile  Chinnich  imeachd  'nan 
slighibh  fèin. 

17  Gidheadh,  cha  d'  fhàg  se  e 
fèin  gun  fhianuis,  a'  dèanamh 
maith,  agus  a'  toirt  dhuinn 
uisge  o  nèamh,  agus  aimsire 
tarbhach,  a'  lìonadh  ar  cridh- 
eacha  le  biadh  agus  le  subhach- 
as. 

18  Agus  ag  ràdh  nan  nithe  so 
dhoibh,  is  gann  a  chum  iad  an 
sluagh  gun  ìobairt  a  dhèanamh 
dhoibh. 

19  Agus  thàinig  Iudhaich  o 
Antioch  agus  o  Iconium,  agus 
chomhairlich  iad  an  sluagh,  ag- 
us  air  dhoibh  Pòl  a  chlachadh, 
tharruing  iad  a  mach  as  a' 
bhaile  e,  a'  saoilsinn  gu  robh  e 
marbh. 

20  Ach  air  seasamh  do  na 
deisciobluibh  m'  a  thimchioll, 
dh'  èirich  e,  agus  chaidh  e  steach 
do'nbhaile;  agus  air  anlàmàir- 
each  dh'  imich  e  maille  ri  Bar- 
nabas  gu  Derbe. 

21  Agus  an  uair  a  shearmon- 
aich  iad  an  soisgeul  do  'n  bhaile 
sin,  agus  a  rinn  iad  mòran  dheis- 
ciobul,  phill  iad  gu  Listra,  agus 
Iconium,  agus  Antioch, 

22  A'  neartachadh  anama 
nan  deisciobul,  agus  ag  earail 
orra  buanachadh  sa'  chreidimh, 
agus  a  teagasg  gur  an  tre  iom- 

adh  àn.hghar  is  èigin  duinn  dol 
a  steach  do  rìoghachd  Dhè. 

23  Agus  an  uair  a  dh'  òrduich 
iad  seanairean  dhoibh  anns  gach 
eaglais,  agus  a  rinn  iad  ùrnuigh 
maille  ri  trasgadh,  dh'  earb  siad 
iad  ris  an  Tighearn,  anns  an  do 
chreid  iad. 

24  Agus  an  dèigh  dhoibh  dol 
troimh  Phisidia,  thàinig  iad  gu 
Pamphilia. 

25  Agus  air  dhoibh  am  focal 
a  labhairt  ann  am  Perga,  chaidh 
iad  sìos  gu  Atalia  : 

26  Agus  sheòl  iad  as  a  sin  gu 
Antioch,  an  t-àit  o  'n  d'  earbadh 
iad  ri  gràs  Dhè,  chum  nah-oibre 
a  choimhlion  iad. 

27  Agus  an  uair  a  thàinig 
iad,  agus  a  chruinnich  iad  an 
eaglais  an  ceann  a  chèile,  dh'- 
aithris  iad  meud  nan  nithe  a 
rinn  Dia  leo,  agus  gu  'n  d'  f  hosg- 
ail  e  dorus  creidimh  do  na  Cinn- 
ich. 

28  Agus  dh'  f  han  iad  an  sin 
aimsir  nach  bu  bheag  maille  ris 
na  deisciobluibh. 

CAIB.  XV. 

A  GUS  theagsaig  dream  àr- 
■^*-  aidh,  a  thàinig  a  nuas  o 
Iudea,  na  bràithre,  ag  ràdh,  Mur 
timchioll-ghearrar  sibh  a  rèir 
gnàtha  Mhaois,  cha  'n  'eil  e  'n 
comas  duibh  bhi  air  bhur  tèarn- 
adh. 

2  Uime  sin  air  do  Phòl,  agus 
do  Bharnabas  connsachadh  agus 
deasboireachd  nach  bu  hheag  a 
bhi  aca  riu,  dh'  òrduich  iad  Pòl 
agus  Barnabas,  agus  dream  àr- 
aidh  eile  dhiubh  fèin,  a  dhol 
suas  chum  nan  abstol  agus  nan 
seanairean  gu  Ierusalem  mu 
thimchioll  na  ceisde  so. 

3  Agus  air  dhoibh  bhi  air  an 
toirt  air  an  aghaidh  leis  an  eag- 
lais,  chaidh  iad  tròimh  Phenice, 
agus  Shamaria,  a'  cur  an  cèill 
iompachaidh  nan  Cinneach :   ag- 


us  thug  iad  aoibhneas  mòr  do  na 
bràithribh  uile. 

4  Agus  an  uair  a  thàinig  iad 
gu  Ierusalem,  ghabhadh  riu  leis 
an  eaglais,  agus  na  h-abstolaibb, 
agus  na  seanairibh,  agus  dh'innis 
iad  meud  nan  nithe  a  rinn  Dia 
leo-san. 

5  Ach  dh'  eirich  dream  àraidh 
do  bharail  nam  Phairiseach  a 
bha  'nan  creidich,  ag  ràdh,  Gur 
còir  an  timchioll-ghearradh, 
agus  àithneadh  dhoìbh  lagh 
Mhaois  a  choimhead. 

6  Agus  thàinig  na  h-abstoil 
agus  na  seanairean  an  ceann  a 
chèile  a  dh'  f heuchainn  mu'n 
chùis  so. 

7  Agus  an  dèigh  mòrain  deasb- 
oireachd,  dh'  èirich  Peadar  agus 
thubhairt  e  riu,  Fheara  agus  a 
bhràithre,  tha  fhios  agaibh  o 
cheann  f  hada  gu  'n  do  rògh- 
nuich  Dia  'nar  measg-ne,  o  m' 
bheul-sa  gu  'n  cluinneadh  na 
Cinnich  focal  an  t-soisgeil,  agus 
gu  'n  creideadh  iad  : 

8  Agus  rinn  an  Dia  d'  an 
aithne  an  cridhe,  fianuis  dhoibh, 
a'  tabhairt  an  Spioraid  naoimh 
dhoibh,  mar  a  ihng  e  dhuinne  ; 

9  Agus  cha  d'  rinn  e  eadar- 
dheahichadh  eadar  sinne  agus 
iadsan,  a'  glanadh  an  cridhe  le 
creidimh. 

10  C'ar  son  uime  sin  a  nis  a 
ta  sibh  a'  brosnuchadh  Dhè,  le 
cuing  a  chur  air  muineal  nan 
deisciobul,  nach  robh  aon  chuid 
ar  n-aithriche  no  sinne  comas- 
ach  air  a  giùlan  ? 

11  Gidheadh  a  ta  sinn  a' 
creidsinn,  tre  ghràs  an  Tigh- 
earna  Iosa  Crìosd,  gu  saorar 
sinn  amhuil  mar  iadsan. 

12  An  sin  dh' fhan  a'  chuid- 
eachd  uile  'nan  tosd,  agus 
thug  iad  èisdeachd  do  Bharna- 
bas  agus  do  Phòl,  ag  inns- 
eadh  meud  nan  comhara  agus 
nam    mìorbhuile     a     rinn    Dia 

leo-san    am   measg   nan   Cinn- 
each. 

13  Agus  an  deigh  dhoibh  hhi 
'nan  tosd,  fhreagair  Seumas,  ag 
ràdh,  Fheara  agus  a  bhràithre, 
eisdibh  riumsa : 

14  Chuir  Simeon  an  cèill 
ciounus  a  dh'  fhiosraich  Dia  na 
Cinnich  air  tùs,  le  pobull  a 
ghabhail  as  am  measg  d'  a  ainm 
fèin. 

15  Agus  do  so  tha  briathra 
nam  fàidhean  a'  co-fhreagairt; 
a  rèir  mar  a  ta  e  sgrìobhta. 

16  An  dèigh  so  pillidh  mi,  ag- 
us  togaidh  mi  suas  a  rìs  pàilliun 
Dhaibhidb,  a  ta  air  tuiteam ; 
agus  togaidh  mi  a  rìs  an  ni  a 
thuit  deth,  agus  cuiridh  mi 
suas  e : 

17  Chum  gu  'n  iarr  fuigheall 
nan  daoine  an  Tighearn,  agus 
na  h-uile  Chinnich,  air  an  goir- 
ear  m'ainm-sa,  tha  an  Tighearn 
ag  ràdh,  a  ta  dèanamh  nan  nithe 
sin  uile. 

18  Aithnichte  do  Dhia  tha 
'oibre  fèin  uile  o  thoiseach  an 
t-saoghail. 

19  Uime  sin  is  i  mo  bhreth- 
sa,  nach  cuir  sinn  mì-shuaimh- 
neas  orra-san  do  na  Cinnich,  a 
ta  air  pilltinn  chum  Dhè : 

20  Ach  gu  'n  sgriobh  sinn 
d'  an  ionnsuidh,  iad  a  sheach- 
nadh  truillidheachd  ìodhola,  ag- 
us  striòpachais,  agus  ni  tachd- 
ta,  agus  fola. 

21  Oir  a  ta  aig  Maois  o  na 
linnibh  cian  anns  gach  baile 
daoine  a  ta  'ga  shearmonach- 
adh,  air  dha  bhi  air  a  leughadh 
gach  là  sàbaid  anns  na  sionagog- 
aibh. 

22  An  sin  chunnacas  iom- 
chuidh  do  na  h-abstolaibh,  ag- 
us  do  na  seanairibh,  maille  ris 
an  eaglais  uile,  daoine  taghta 
dhiubh  fèin  a  chur  gu  Antioch, 
maille  ri  Pòl  agus  Barnabas  ; 
eadhon,  Iudas  d'an  co-ainm  Bar- 


sabas,  agus  Silas,  daoine  inbheach 
am  measg  nam  bràithre  : 

23  Agus  sgrìobh  iad  litriche 
leo  air  an  dòigh  so,  Tha  na  h- 
abstoil,  agus  na  seanairean,  agus 
na  bràithrean  a'  cur  beannachd 
chum  nam  bràithre  do  na  Cinn- 
ich  a  ta  ann  an  Antioch,  agus  ann 
an  Siria,  agus  ann  an  Cilicia: 

24  Dobhrìgh  gu'n  cualasinne, 
gu  'n  do  chuir  dream  àraidh  a 
chaidh  uainne  mì-shuaimhneas 
oirbh  le  briathraibh,  ag  atharr- 
achadh  bhur  n-inntinn,  ag  ràdh, 
Gur  còir  dhuibh  bhi  air  bhur 
timchioll-ghearradh,  agus  an 
lagh  a  choimhead  ;  do  nach 
d'  thug  sinne  a  leithid  sin  a  dh'- 
àithne : 

25  Chunnacas  iomchuidh 
duinne,  air  dhuinn  bhi  cruinn  a 
dh'  aon  toil,  daoine  taghta  a  chur 
do  'ur  n-ionnsuidh-sa,  maille  ri 
ar  bràithribh  gràdhach  Barnabas 
agus  Pòl; 

26  Daoine  a  thug  an  anama 
fèin  air  son  ainme  ar  Tighearna 
Iosa  Crìosd. 

27  Chuir  sinn  uime  sin  Iudas 
agus  Silas  uainn,  a  dh'innseas 
dhuibh  na  nithe  ceudna  le  cainnt 
bheoil. 

28  Oir  chunnacas  iomchuidh 
do'  n  Spiorad  naomh,  agus 
dhuinne,gun  ni  air  bith  tuilleadh 
a  chur  oirbh  a  dh'  uallaich  ach 
na  nithe  feumail  so  ; 

29  Sibh  a  sheachnadh  nithe  a 
chaidh  ìobradh  do  ìodholaibh, 
agus  fola,  agus  ni  tachdta,  ag- 
us  strìopachais  :  uatha  so  ma 
choimhideas  sibh  sibh  fèin,  ni 
sibh  gu  maith.     Slàn  leibh. 

30  Uime  sin  an  uair  a  leig- 
eadh  uatha  iad,  thàinig  iad  gu 
Antioch :  agus  air  cruinneach- 
adh  an  t-sluaigh  dhoibh,  thug 
iad  seachad  an  litir. 

31  Agus  àn  uair  a  leugh  iad 
sin,  rinn  iad  gàirdeachas  air  son 
na  comhfhurtachd. 

32  Agus  air  bhi  do  Iudas  ag- 
us  do  Shilas  'nam  fàidhibh  iad 
fe'in,  le  mòran  bhriathraibh  dh'- 
earailich,  agus  neartaich  iad  na 
bràithre. 

33  Agus  air  fuireach  rè  ùine 
dhoibh,  leigeadh  air  falbh  an 
sìth  iad  o  na  bràithribh  chum 
rian  abstol. 

34  Gidheadh  chunnacas  iom- 
chuidh  do  Shilas  còmhnuidh  a 
dhèanamh  an  sin. 

35  Dh'  f han  Pòl  mar  an  ceud- 
na  agus  Barnabas  ann  an  An- 
tioch,  a'  teagasg  agus  a'  sear- 
monachadh  maille  ri  mòran  eile 
mar  an  ceudna,  focail  an  Tigh- 
earna, 

36  Agus  an  deigh  làithean 
àraidh,  thubhairt  Pòl  rì  Barna- 
bas,  Pilleamaid  agus  faiceamaid 
ar  bràithre,  anns  gach  baile  anns 
an  do  shearmonaich  sinn  focal 
an  Tighearna,  cionnus  a  ta  iad. 

37  Agus  b'  àill  le  Barnabas 
iad  a  thoirt  Eoin,  d'  an  co-ainm 
Marcus  leo. 

38  Ach  cha  do  mheas  Pòl  gu'm 
bu  chòir  dhoibh  esan,  a  dh'f  halbh 
uatha  o  Phamphilia,  agus  nach 
deachaidh  maille  riu  chum  na 
h-oibre,  a  thoirt  leo. 

39  Dh'èirichuimesin  conspoid 
eatorra  cho  dian,  as  gu  'n  do  sga- 
radh  o  chèile  iad  :  agus  mar  sin 
thug  Barnabas  leis  Marcus,  agus 
chaidh  e  air  luing  gu  Ciprus ; 

40  Ach  thagh  Pòl  Silas,  agus 
dh'  imich  e,  air  dha  bhi  air  earb- 
sadh  ri  gràs  Dè  leis  na  bràith- 
ribh. 

41  Agus  shiubhail  e  troimh 
Shiria  agus  Chilicia,  a'  daing- 
neachadh  'nan  eaglaisean. 

A  N  sin  thàinig  e  gu  Derbe 
■*•*■  agus  Listra :  agus,  feuch, 
bha  deisciobul  àraidh  an  sin, 
d'am  b'ainm  Timoteus,  mac  mnà 
àraidh  do'n  chinneach  Iudhach, 


a  bha  'na  creideach ;    ach    bu 
Ghreugach  a  b'  athair  dha  : 

2  A  bha  fo  dheadh  ainm  aig 
na  bràithribh  a  bha  ann  an  Lis- 
tra  agus  ann  an  Iconium. 

3  Bha  toil  aig  Pòl  am  fear  so 
a  dhol  a  mach  maille  ris ;  agus 
ghabh  e  agus  thimchioll-gheàrr 
se  e,  air  son  nan  ludhach  a  bha 
anns  na  h-àitibh  sin :  oir  bha  fios 
aca  uile  gu  'm  bu  Ghreugach  'ath- 
air. 

4  Agus  mar  a  shiubhail  iad 
troimh  na  bailtibh,  thug  iad 
doibh  na  h-òrduighean  r'  an 
coimhead,  a  dh'  òrduicheadh  leis 
na  h-abstolaibh  agus  na  sean- 
airibh  a  bha  ann  an  Ierusalem. 

5  Agus  mar  sin  bha  na  h- 
eaglaisean  air  an  daingneachadh 
anns  a'  chreidimh,  agus  mheud- 
aicheadh  iad  gach  là  an  àireamh. 

6  A  nis  an  uair  a  chaidh  iad 
troimh  Phrigia,  agus  tìr  Ghala- 
tia,  agus  a  bhacadh  dhoibh  leis 
an  Spiorad  naomh  am  focal  a 
labhairt  san  Asia, 

7  An  dèigh  dhoibh  teachd  gu 
Misia,  dh'fheuch  iad  ri  dol  gu 
Bitinia :  ach  cha  do  leig  an  Spior- 
ad  ieo. 

8  Agus  air  dhoibh  gabhail 
seachad  air  Misia,  chaidh  iad  sìos 
gu  Troas. 

9  Agus  chunnacas  sealladh  le 
Pòl  san  oidhche :  Sheas  duine 
àraidh  o  Mhacedonia,  agus 
ghuidh  e  air,  ag  ràdh,  Thig 
thairis  gu  Macedonia,  agus  cuid- 
ich  leinne. 

10  Agus  an  uair  a  chunnaic 
e  an  sealladh,  air  ball  dh'  iarr 
sinn  dol  thairis  gu  Macedonia,  a 
dearbh-thuigsinn  gu'n  do  ghairm 
an  Tighearna  sinn  chumansois- 
geul  a  shearmonachadh  dhoibh. 

11  Uime  sin  air  dhuinn  long  a 
ghabhail  o  Throas,  thàinig  sinn 
gu  dìreach  gu  Samotracia,  agus 
air  an  là  'na  dhèigh  sin  gu  Nea- 
polis ; 

12  Agus  o  sin  gu  Philipi,  ceud 
bhaile  na  cuid  sin  do  Mhace- 
donia,  ngux  b'  ùr-threabhachas  e : 
agus  bha  sinn  achòmhnuidh  anns 
a'  bhaile  sin  làithean  àraidh. 

13  Agus  air  Jà na  sàbaid  chaidh 
sinn  a  mach  as  a'  bhaile  ri  taobh 
aimhne,  far  am  b'  àbhaist  ùrn- 
uigh  a  dhèanamh ;  agus  air 
dhuinn  suidhe,  labhair  sinn  ris 
na  mnaibh  a  chruinnicheadh  an 
sin. 

14  Agus  dh'eisd  bean  àraidh 
ruinn  d'  am  b'ainm  Lidia,  bean- 
reicidh  purpuir,  o  bhaile  Tbia- 
tira,  a  bha  dèanamh  aoraidh  do 
Dhia;  aigand'fhosgail  an  Tigh- 
earn  a  cridhe,  ionnus  gu'n  d'thug 
i  aire  do  na  nithibh  a  labhEadh 
le  Pòl. 

15  Agus  an  uair  a  bhaisteadh 
i,  agus  a  teaghlach,  ghuidh  i 
oirnn,  ag  ràdh,  Ma  mheas  sibh 
mise  bhi  dìleas  do'n  Tighearn, 
thigibh  a  steach  do  m'  thigh, 
agus  dèanaibh  còmhnuidh  ann. 
Agus  cho-èignich  i  sinn. 

16  Agus  thàrladh,  ag  dol 
dhuinne  chum  ùrnuigh,  gu  'n  do 
thachair  oirnn  banoglach  àraidh 
aig  an  robh  spiorad  fiosachd, 
a  thug  mòr-bhuannachd  d' a 
maighstiribh  le  fiosachd  a  dhèan- 
amh : 

17  Lean  ise  Pòl  agus  sinne, 
agus  ghlaodh  i,  ag  ràdh,  Js  iad 
na  daoine  so  seirbhisich  an  Dè 
a  's  ro-àirde,  a  ta  a'  nochdadh 
dhuinne  slighe  na  slàinte. 

18  Agus  rinn  i  so  rè  mòrain 
do  làithibh.  Ach  air  do  Phòl  a 
bhi  doiiich,  thionndaidh  e  agus 
thubhairt  e  ris  an  Spiorad,  A 
ta  mi  toirt  òrduigh  dhuit  ann 
an  ainm  Iosa  Crìosd  dol  a  mach 
aisde.  Agus  chaidh  e  mach  air 
an  uair  sin  fèin. 

1.0  Agus  an  uair  a  chunnaic 
a  maighstirean  gu  'n  d'  f halbh 
dòchas  am  buannachd,  xug  iad 
air    Pòl    agus    air    Silas,    agus 


tharruing   iad   do  'n    mhargadh 
iad,  chum  nan  uachdaran  ; 

20  Agus  air  dhoibh  an  toirt 
chum  luchd-riaghlaidh  a'  bhaile, 
thubhairt  iad,  Tha  na  daoine  so 
a'  buaireadh  ar  baile  gu  ro  mhòr, 
air  dhoibh  bhi  'nan  Iudhaich, 

21  Agus  a  ta  iad  a'  teagasg 
ghnàthanna  nach  'eil  ceaduichte 
dhuinne  a  ghabhail  no  leantuinn, 
do  bhrìgh  gur  Romhanaich  sinn. 

22  Agus  dh'  èirich  an  sluagh 
dh'  aon  fheachd  'nan  aghaidh  : 
agus  reub  na  h-uachdarain  an 
eudach  diubh,  agus  dh'  àithn  iad 
an  sgiùrsadh  le  slataibh. 

23  Agus  an  dèigh  dhoibh 
iomadh  buille  a  leagadh  orra, 
thilg  iad  am  prìosan  iad,  a'  toirt 
sparraidh  do  fhear-coimhead  a' 
phrìosain  an  glèidheadh  gutèar- 
uinte. 

24  Neach  air  dha  an  àithne  sin 
f  haotainn,  a  thilg  iad  do  'n  phrìo- 
san  a  b'  fhaide  a  stigh,  agus  a 
dhaingnich  an  cosa  sa'  cheap. 

25  Agus  mumheadhon-oidhche 
air  do  Phòl  agus  do  Shilas  ùr- 
nuigh  a  dhèanamh,  sheinn  iad 
laoidh-mhoiaidh  do  Dliia ;  agus 
chuala  na  prìosanaich  iad. 

26  Agus  gu  h-obann  bha 
crith-thalmhainn  mhòr  ann,  air 
chor  as  gu  'n  do  chrathadh  bun- 
aitean  a'  phriosain  :  agus  air  ball 
dh'  f  hosgladh  na  dorsan  uile,  ag- 
us  dh'  fhuasgladh  cuibhreacha 
gach  neach  aca. 

27  Agus  air  do  fhear-coimh- 
ead  a'  phrìosain  dùsgadh  à  codal, 
agus  air  faicinn  dorsa  a'  phrìo- 
sain  fosgailte,  tharruing  e  a 
chlaidheamb,  air  ti  e  fèih  a 
mharbhadh,  a'  saoilsinn  gu  robh 
na  prìosanaich  air  teicheadh. 

28  Ach  ghlaodh  Pòl  le  guth 
àrd,  ag  ràdh,  Na  dèan  cron  sam 
bith  ort  fein ;  oir  tha  sinn  uile 
an  so. 

29  Agus  air  gairm  soluis  dasan, 
leum  e  steach,  agus  thàinig  e  air 


CAIB.  XVII. 


219 


chrith,  agus  thuit  e  sìos  aa  làthr 
air  Phòil  agus  Shilais ; 

30  Agus  air  dha  an  toirt  a 
mach,  thubhairt  e,  A  mhaigh- 
stirean,  ciod  is  còir  domh  a 
dhèanamh  chum  gu  tèarnar  mi? 

31  Agus  thubhairt  iadsan, 
Creid  anns  an  Tighearna  Iosa 
Crìosd,  agus  tèarnar  thu  fèin, 
agus  do  thigh. 

32  Agus  labhair  iad  focal  an 
Tighearna  ris,  agus  riusan  uile 
a  bha  'na  thigh. 

33  Agus  air  dha  an  toirt  leis 
air  an  uair  sin  fèin  do  'n  oidh- 
che,  nigh  e  an  creuchdan  ;  agus 
bhaisteadh  e  fèin,  agus  a  rnhuinn- 
tìr  uile,  gun  dàil. 

34  Agus  an  uair  a  thug  e  d'  a 
thigh  iad,  chuir  e  bòrd  rompa, 
agus  rinn  e  gàirdeachas  maille 
r'  a  theaghlach  uile,  a'  creidsinn 
ann  an  Dia. 

35  Agus  air  teachd  do  'n  là, 
chuir  an  luchd  riaghlaidh  na 
maoir  uatha,  ag  ràdh,  Leig  air 
an  comas  na  daoine  sin. 

36  Agus  dh'  innis  fear^coimh- 
ead  a'  phrìosain  na  briathra  so 
do  Phòl,  Gu'n  do  chuir  an  luchd- 
riaghlaidh  fios  uatha  sibhse  a 
leigeadh  as :  uime  sin  rachaibh 
a  mach,  agus  imichibh  an  sìth. 

37  Ach  thubhairt  Pòl  riu,  an 
dèigh  dhoibh  ar  sgiùrsadh  gu 
follaiseach  gun  ar  dìteadh,  agus 
gur  Romhanaich  sinn,  thilg  iad 
am  prìosan  sinn ;  agus  a  nis  am 
b'  àill  leo  ar  cur  a  mach  an 
uaignidheas  ?  cha  'n  eadh  gu 
deimhin  ;  ach  thigeadh  iad  fèin 
agus  thugadh  iad  a  mach  sinn. 

38  Agus  dh'  innis  na  maoir  na 
briathra  sin  do  na  h-uachdar- 
anaibh  :  agus  ghabh  iad  eagal 
an  uair  a  chual  iad  gu  'm  bu 
Romhanaich  iad. 

39  Agus  thàinig  iad  agus  chuir 
iad  impidh  orra,  agus  air  dhoibh 
an  toirt  a  mach,  ghuidh  iad 
orra  imeachd  a  mach  as  a'  bhaile. 


40  Agus  air  dol  a  mach  as  a' 
phrìosan  doibh,  chaidh  iad  a 
steach  do  thigh  Lidia :  agus  an 
uair  a  chunnaic  iad  na  bràithre, 
thug  iad  comhfhurtachd  dhoibh, 
agus  dh'  imich  iad  rompa. 

CAIB.  XVII. 

ANIS  air  dhoìbh  imeachd 
■£*■  troimh  Amphipolis,  agus 
Apolonia,  thàinig  iad  gu  Tesa- 
lonica,  far  an  robh  sionagog  aig 
na  h-Iudhaich : 

2  Agus  mar  bu  ghnàth  le  Pòl, 
chaidh  e  steach  d'  an  ionnsuidh, 
agus  air  trì  làithibh  sàbaid 
reusonaich  e  riu  as  na  sgriob- 
tuiribh, 

3  'Gam  fosgladh  agus  a' 
dearbhadh  gu  'm  b'  èigin  do 
Chrìosd  fulang,  agus  e'irigh  a 
rìs  o  na  marbhaibh:  agus  gur 
e  an  t-Iosa  so,  a  ta  mise  a'  sear- 
monachadh  dhuibh,  Crìosd. 

4  Agus  cbreid  cuid  diubh,  ag- 
us  lean  iad  ri  Pòl  agus  ri  Silas : 
agus  do  na  Greugaich  chràbhach 
buidheann  mhòr,  agus  do  na 
mnaibh  inbheach  àireamh  nach 
bu  bheag. 

5  Ach  air  do  na  h-Iudhaich 
mì-chreideach  bhi  air  am  bros- 
nuchadh  le  tnùth,  ghabh  iad 
d'  an  ionnsuidh  droch  dhaoine 
àraidh  do  na  corraibh-margaidh, 
agus  air  tional  cuideachd  mòire 
dhiubh,  chuir  iad  am  baile  uile 
thar  a  chèìle,  agus  chuairtich 
iad  tigh  Iasoin,  agus  dh'  iarr 
iad  an  toirt  a  mach  chum  an 
t-sluaigh. 

6  Agus  an  uair  nach  d'  f  huair 
siad  iad,  tharruing  iad  Iason, 
agus  bràithrean  àraidh  chum 
uachdaran  a'  bhaile,  ag  èigheach, 
Tha  na  daoine  so  a  chuir  an 
saoghal  bun  os  ceann,  air  teachd 
an  so  mar  an  ceudna ; 

7  D'  an  d'  thug  Iason  aoidh- 
eachd :  agus  a  ta  iad  so  uile  a' 
cur  anaghaidh  òrduigh  Cheasair, 

ag  ràdh,  Gu  bheil  rìgh  eile  ann, 
eadhon  Iosa. 

8  Agus  chuir  iad  buaireas  fo'n 
t-sluagh,  agus  fo  uachdarain  a' 
bhaile,  'nuair  a  chual  iad  na 
nithe  so. 

9  Agus  an  uair  a  ghabh  iad 
urras  o  Iason,  agus  o  chàch,  leig 
iad  uatha  iad. 

10  Agus  air  ball  chuir  na 
bràithre  Pòl  agus  Silas  san  oidh- 
che  gu  Berea:  agus  air  teachd 
dhoibh-san  an  sin,  chaidh  iad  a 
steach  do  shionagog  nan  ludh- 
ach. 

1 1  Bha  iad  sin  ni  b'  uaisle  na 
muinntir  Thesalonica,  oir  ghabh 
iad  am  focal  d'  an  ionnsuidh  Jeis 
an  uile  thogradh,  a' rannsachadh 
nan  sgriobtuir  gach  aon  là,  a 
dh' fheuchainn  an  robh  na  nithe 
sin  mar  so. 

12  Uime  sin  chreid  mòran 
diubh  :  agus  mar  an  ceudna  do 
mhnaibh  uaisle  do  na  Greugaich, 
agus  do  fhearaibh  àireamh  nach 
bu  bheag. 

13  Ach  an  uair  a  thuig  na 
h-Iudhaich  o  Thesalonica  gu  'n 
do  shearmonaicheadh  focal  Dè 
le  Pòl  am  Berea,  thàinig  iad  an 
sin  mar  an  ceudna,  a'  brosnuch- 
adh  an  t-sluaigh. 

14  An  sin  air  ball  chuir  na 
bràithrean  uatha  Pòl,  chum  gu'n 
rachadh  e  mar  gu  b'  ann  chum 
na  mara  :  achdh'fhan  Silasagus 
Timoteus  an  sin  fathast. 

15  Agus  threòraich  luchd- 
coimheadachd  Phòil  e  gu  baile 
na  h-Aithne ;  agus  air  faghail 
àithne  dhoibh  gu  Silas  agus  Ti- 
moteus,  iad  a  theachd  d*  a  ionn- 
suidh-san  mar  bu  luaithe,  dh'- 
imich  iad  rompa. 

16  A  nis  am  feadh  a  bha  Pòl 
a'  feitheamh  riu  san  Aithne,  bha 
a  spiorad  aìr  a  bhrosnuchadh 
ann,  do  bhrìgh  gu'm  fac  e  am 
baile  làn  ìodhol-aoraidh. 

17  Air  an  aobhar  sin  rinn  e 


deasboireachd  risna  h-Iudhaich, 
agus  ris  na  daoinibh  cràbhach 
anns  an  t-sionagog,  agus  air  a' 
mhargadh  gach  là  riu-san  a 
thachair  aìr. 

18  An  sin  thug  feallsanaich 
àraidh  do  na  h-Epicuraich,  agus 
do  na  Stoicich,  aghaidh  air ;  agus 
thubhairt  cuid,  Ciod  a  b'  àill  leis 
an  f  hear  bhith-bhriathrach  so  a 
ràdh  ?  thubhairt  cuid  eile,  Is 
cosmhuil  gu  bheil  e  a*  searmon- 
achadh  dhee  coimheach  ;  do 
bhrìgh  gu  'n  do  shearmonaich  e 
dhoibh  Iosa,  agus  an  aiseirigh. 

19  Agus  rug  iad  air,  agus  thug 
iad  leo  e  gu  Areopagus,  ag  ràdh, 
Am  feud  sinn  fios  f  haotainn  ciod 
e  an  teagasg  nuadh  so,  a  labhrar 
leat  ? 

20  Oir  a  ta  thu  toirt  nithe 
àraidh  neo-ghnàthach  chum  ar 
cluasan:  b'àill  leinn  uime  sin  fios 
fhaotainn  ciod  is  ciall  doibh  sin. 

21  (Oir  cha  do  chaith  muinntir 
na  h-Àithne  uile,  agus  a'  choig- 
rich  a  bha  air  chuairt  'nam 
measg.an  ùine  rini  air  bith  eile, 
ach  ri  innseadh,  no  ri  cluinntinn 
noimheachd  e'igin.) 

22  An  sin  air  seasamh  do 
Phòl  am  meadhon  Areopaguis, 
thubhairt  e,  A  mhuinntìr  na  h- 
Aithne,  tha  mi  faicinn  gu  bheil 
sibh  anns  na  h-uile  nithibh 
cràbhach  thar  tomhas : 

23  Oir  air  dhomh  bhi  dol 
seachad,  agus  ag  amharc  air 
bhur  nithibh  naomha,  fhuair 
mi  altair  air  an  robh  an  sgrìobh- 
adh  so,  DO'N  DIA  NEO- 
AITHNICHTE.  Uimesinesan 
d'  am  bheil  sibh  a'  dèanamh  aor- 
aidh  gun  eòlas  agaibh  air,  is  e  a 
ta  mise  a'  searmonachadh  dhuibh. 

24  An  Dia  a  rinn  an  saoghal, 
agus  na  h-uile  nithe  a  ta  ann, 
do  bhrìgh  gur  e  fèin  Tighearna 
nèimh  agus  na  talmhainn,  cha'n 
'eil  e  gabhail  còmhnuidh  ann  an 
teampluibh  làmh-dhèanta : 

25  Ni  mò  a  bheirear  aoradh 
dha  le  làmhaibh  dhaoine,  mar 
gu  'm  biodh  uireasbhuidh  ni  sam 
bith  air ;  oir  is  e  fein  a  ta  toirt 
do  na  h-uiie  beatha,  agus  anail, 
agus  nan  uile  nithe : 

26  Agus  rinn  e  dh'  aon  f  huil 
uile  chinnich  dhaoine,  chum  iad 
a  ghabhail  còmhnuidh  air  agh- 
aidh  na  talmhainn  uile,  agus 
shònraieh  e  na  h-amanna  roimh- 
òrduichte,  agus  crìochan  an  àite- 
còmhnuidh ; 

27  Chum  gu  'n  iarradh  iad  an 
Tighearn,  a  dh'  fheuchainn  an 
tàrladh  dhoibh,  le  mìn-rannsach- 
adh,  gu  'm  faigheadh  iad  e,  ged 
nach  'eil  e  fada  o  gach  aon 
againn : 

28  Oir  annsan  tha  sinn  beò, 
agus  a'  gluasad,  agus  tha  ar  bith 
againn ;  mar  a  thubhairt  mar 
an  ceudna  dream  àraidh  do  'ur 
bàrdaibh  fèin,  Oir  is  sinne  fòs  a 
ghineal-san. 

29  Uime  sin  do  bhrìgh  gur 
sinne  gineal  Dè,  cha  chòir  dhuinn 
a  shaoilsinn  gu  bheil  an  Diadh- 
achd  cosmhuil  ri  h-òr,  no  ri  h- 
airgiod,  no  ri  cloich,  nithe  a 
ghearradh  le  h-ealadhain  agus 
innleachd  dhaoine. 

30  A  nis  air  do  Dhia  amharc 
thairis  air  aimsiribh  an  aineolais 
so,  tha  e  nis  ag  àithneadh  do  na 
h-uile  anns  gach  àit  aithreachas 
a  dhèanamh : 

31  Do  bhrìgh  gu'n  do  shuidh- 
ich  e  là  anns  an  toir  e  breth 
air  an  t-saoghal  am  fìreantachd, 
tre'n  duine  sin  adh'òrduich  e; 
agus  air  so  thug  e  dearbhadh  do 
na  h-uile  dhaoinibh,  le  esan  a 
thogail  suas  o  na  marbhaibh. 

32  Agus  an  uair  a  chual  iad 
mu  aiseirigh  nam  marbh,  rinn 
cuid  diubh  fanoid :  ach  thubh- 
airt  cuid  eile,  Eisdidh  sinn 
riut  a  rìs  mu'n  ni  so. 

33  Agus  mar  sin  chaidh  Pòl 
a  mach  as  am  meadhon. 


34  Gidheadh,  lean  cuid  do 
dhaoinibh  ris,  agus  chreid  iad. 
'Nam  measg  so  bha  Dionisius  an 
t-Areopagach,  agus  bean  d' am 
b'ainm  Damaris,  agus  dream  eile 
mailie  riu. 

CAIB.  XVIII. 

A  N  dèigh  nan  nithe  so,  dh'- 
■*■*■  f  hàg  Pòl  baile  na  h-Aithne, 
agus  thàinig  e  gu  Corintus  ; 

2  Agus  fhuair  e  Iudhach  àr- 
aidh  d'  am  b'  ainm  Acuila,  a  rug- 
adh  am  Pontus,  air  ùr-theachd 
as  an  Eadailt,  maìlle  r'  a  mhnaoi 
Priscila,  (a  chionn  gu'n  d'  òrd- 
uich  Ciaudius  do  na  h-Iudhaich 
uile  an  Ròimh  fhàgail,)  agus 
thàinig  e  d'an  ionnsuidh. 

3  Agus  a  chionn  gu  'n  robh  e  a 
dh'  aon  cheird  riu,  dh'  fhan  e 
maille  riu,  agus  bha  e  ag  obair, 
(oir  bu  cheird  doibh  bhi  dèan- 
amh  phàiliiuna.) 

4  Agus  thagair  e  anns  an 
t-sionagog  gach  aon  là  sàbaid, 
agus  chuir  e  impidh  air  Iudhaich 
agus  Greugaich. 

5  Agus  an  uair  a  thàinig  Silas 
agus  Timoteus  o  Mhacedonia, 
bha  Pòl  air  a  theannadh  'na 
spiorad,  agus  rinn  e  fianuis  do 
na  h-Iudhaich,  gu  'm  b'  e  Iosa  an 
Crìosd. 

6  Agus  an  «aiv  a  chuir  iad 
'na  aghaidh,  agus  a  labhair  iad 
toibheum,  chrath  e  'eudach,  agus 
thubhairt  e  riu,  Biodh  bhur  fuil 
air  bhur  ceann  fèin ;  tha  mise 
glan :  à  so  suas  thèid  mi  chum 
nan  Cinneach. 

7  Agus  chaidh  e  as  a  sìn,  agus 
thàinig  e  gu  tigh  duine  àraidh, 
d'  am  b'  ainm  Iustus,  a  bha  dèan- 
amh  aoraidh  do  Dhia,  agus  aig 
an  robh  a  thigh  làimh  ris  an 
t-sionagog. 

8  Agus  chreid  Crispus,  prìomh 
uachdaran  na  sionagoig  anns  an 
Tighearna,  maille  r'a  theaghlacb. 
uile :  agus  chreid  mòraa  do  na 

Corintianaich,  air  dhoibh  èisd- 
eachd  ris,  agus  bhaisteadh  iad. 

9  An  sin  thubhairt  an  Tigh- 
earn  ri  Pòl  ann  an  sealladh  san 
oidhche,  Na  biodh  eagal  ort,  ach 
labhair,  agus  na  bì  a'  d'  thosd  : 

10  Oir  a  ta  mise  maille  riut, 
agus  cha  toir  duine  sam  bith 
ionnsuidh  ort,  chum  do  chron  a 
dhèanamh  :  oir  a  ta  mòr-shluagh 
agam-sa  anns  a'  bhaile  so. 

11  Agus  dh'fhan  e  bliadhna 
agus  sè  mìosan  an  sin,  a'  teagasg 
focail  Dè  'nam  measg. 

12  Agus  an  uair  a  bha  Galio 
'na  uachdaran  air  Achaia,  dh'- 
èirich  na  h-Iudhaich  a  dh'  aon 
inntinn  an  aghaidh  Phòil,  agus 
thug  iad  e  gu  caithir  a'  bhreith- 
eanais, 

13  Ag  ràdh,  Tha'n  duineso  a' 
comhairleachadh  dhaoine  aoradh 
a  dhèanamh  do  Dhia  an  aghaidh 
an  lagha. 

14  Agus  an  uair  a  bhaPòl  dol 
a  dh'  f  hòsgladh  a  bheòil,  thubh- 
airt  Galio  ris  na  h-Iudhaich, 
Nam  b'  eucoir  no  droch  ghnìomh 
a  bhiodh  ann,  O  Iudhacha,  bu 
reusonta,  gu  'n  giùlaininn  leibh  : 

15  Ach  ma  's  ceisd  a  ta  ann 
timchioll  fhocla  agus  ainmean, 
agus  bhur  lagha  fèin,  amhaircibh 
fèin  air  sin  ;  oir  cha'n  àill  leam- 
sa  bhi  m'  bhreitheamh  air  an 
ieithidibh  sin  do  nithibh. 

16  Agus  dh'fhuadaich  e  iad  o 
chaithir  a'  bhreitheanais. 

17  An  sin  rug  na  Greugaich 
uile  air  Sostenes,  uachdaran  na 
sionagoig,  agus  ghabh  iad  air  an 
làthair  caithir  a'  bhreitheanais  : 
agus  cha  do  ghabh  Galio  suim 
do  ni  sam  bith  dhiubh  sin. 

18  Agus  dh'fhan  Pòl  fathast 
ùine  mhaith  sa'  bhaile  sin,  agus 
an  sin  an  dèigh  a  chead  a  ghabh- 
ail  do  na  bràithribh,  chaidh  eair 
luing  o  sin  gu  Siria,  agus  maille 
ris-san  Priscila  agus  Acuila ;  an 
dèigh  a  cheann  a  bhearradh  ann 


an    Cenchrea :     oir    bha    bòid 
air. 

19  Agus  thàinig  e  gu  h-Ephe- 
sus,  agu9  dh'fhàg  e  iadsan  an 
sin :  ach  chaidh  e  fèin  a  steach 
do  'n  t-sionagog,  agus  reuson- 
aich  e  ris  na  h-Iudhaich. 

20  Agus  an  uair  a  dh'  iarr 
iad  air  fuireach  maille  riu  ni 
b'  f  haide,  cha  d'  aontaich  e : 

21  Ach  ghabh  e  a  chead  diubh, 
ag  ràdh,  Is  eigin  domh  air  gach 
aon  chor  an  f  hèill  so  a  ta  teachd 
a  choimhead  ann  an  Ierusalem  : 
ach  pillidh  mi  a  rìs  do  'ur  n-ionn- 
suidh-sa,  ma  's  toil  le  Dia.  Ag- 
us  sheòl  e  o  Ephesus. 

22  Agus  thàinig  e  tìr  aig  Ce- 
sarea,  agus  air  dha  dol  suas  agus 
fàilt  a  chur  air  an  eaglais,  chaidh 
e  sìos  gu  Antioch. 

23  Agus  an  uair  a  dh'fhan 
e  rè  tamuill  an  sin,  dh'  imich  e, 
agus  chaidh  e  an  òrdugh  troimh 
thìr  Ghalatia  uile  agus  Phrigia, 
a'  neartachadh  nan  deisciobul 
uile. 

24  Agus  thàinig  gu  h-Ephesus 
ludhach  àraidh  d'  am  b'  ainm 
Apollos,  a  rugadh  an  Alecsan- 
dria,  duine  deas-bhriathrach,  ag- 
us  cumhachdach  anns  na  sgriob- 
tuiribh. 

25  Bha  'n  duine  so  air  a  theag- 
asg  ann  an  slighe  an  Tighearn  ; 
agus  air  dha  bhi  dian  'na  spiorad, 
labhair  agus  theagaisg  e  gu  dì- 
chiollach  na  nithe  a  bhuineadh 
do  'n  Tighearn,  agus  gun  eòlas 
aige  ach  air  baisteadh  Eoin. 

26  Agus  thòisich  e  air  labh- 
airt  gu  dàna  san  t-sionagog. 
Agus  air  do  Acuila  agus  do 
Phriscila  a  chluinntinn,  ghabh 
iad  d'  an  ionnsuidh  e,  agus  mhìn- 
ich  iad  dha  slighe  Dhè  ni  bu 
choimhlionta. 

27  Agus  an  uair  bu  mhiann 
leis  dol  gu  Achaia,  an  dèigh  a 
chomhairleachadh,  sgrìobh  na 
bràithre   chum    nan    deisciobul 

ìad  a  ghabhail  ris :  neach,  air 
dha  teachd,  a  rinn  còmhnadh 
mòr  riu-san  a  chreid  tre  ghràs  : 
28  Oir  le  mòr-dhìchioll  rinn 
e  deasboireachd  ris  na  h-Iudh- 
aich  gu  follaiseach,  a'  dearbhadh 
leis  na  sgriobtuiribh,  gur  e  Iosa 
an  Crìosd. 

\  GUS  thàrladh,  'nuair  a  bha 
■^*-  Apollos  ann  an  Corintus, 
air  do  Phòl  dol  troimh  na  crìoch- 
aibh  uachdarach,  gu  'n  d'  thàinig 
e  gu  Ephesus.  Agus  air  faotainn 
dheisciobul  àraidh, 

2  Thubhairt  e  riu,  An  d'fhuair 
sibh  an  Spiorad  naomh  o  chreid 
sibh  ?  Agus  thubhairt  iadsan  ris, 
Cha  chuala  sinn  uiread  as  gu 
bheil  Spiorad  naomh  ann. 

3  Agus  thubhairt  e  riu,  Ciod 
ma  seadh  anns  an  do  bhaisteadh 
sibh  ?  Agus  thubhairt  iadsan, 
Am  baisteadh  Eoin. 

4  An  sin  thubhairt  Pòl,  Bhaist 
Eoin  gu  deimhin  le  baisteadh  an 
aithreachais,  ag  ràdh  ris  an  t- 
sluagh,  iadsan  a  chreidsinn  anns 
an  neach  a  bha  gu  teachd  'na 
dhèigh-san,  sin  r'  a  ràdh,  ann  an 
Iosa  Crlosd. 

5  Agus  an  uair  a  chual  iad  so, 
bhaisteadh  iad  ann  an  ainm  an 
Tighearna  Iosa. 

6  Agus  air  do  Phòl  a  làmhan 
a  chur  orra,  thàinig  an  Spiorad 
naomh  orra ;  agus  labhair  iad  le 
teangaibh,  agus  rinn  iad  fàidh- 
eadaireachd. 

7  Agus  bha  ann  uile  timchioll 
dà  fhear  dheug. 

8  Agus  chaidh  esan  a  steach 
do  'n  t-sionagog,  agus  labhair  e 
gu  dàna  rè  thrì  mìosan,  a'  deas- 
boireachd  agus  a'  comhairleach- 
adh  nan  nithe  a  bhuineas  do 
rìoghachd  Dhè. 

9  Ach  an  uair  a  chruadhaich- 
eadh  cuid,  agus  nach  do  chreid 
iad,  ach  a  labhair  iad  olc  mu  'n 


t-slighe  sin  an  làthair  an  t- 
sluaigh,  dh'fhàg'e  iad,  agussgar 
e  na  deisciobuil  uatha,  ngus  bha 
e  gach  là  a'  deasboireachd  ann 
an  sgoil  neach  àraidh  d'  am  b' 
aìntn  Tirannus. 

10  Agus  rinneadh  so  rè  dhà 
bhliadhna ;  air  chor  as  gu  'n 
cuala  luchd-àiteachaidh  na  h- 
Asia  uile,  eadar  Iudhaich  agus 
Ghreugaich,  focal  an  Tighearna 
losa. 

11  Agus  rinn  Dia  mìorbhuil- 
ean  nach  bu  bheag  le  làmhaibh 
Phòil : 

12  Air  chor  as  gu'n  d'thugadh 
o  'chorp-san  chum  nan  daoine 
tinne,  neapaicinne  no  aprain^ 
agus  gu'n  d'  f  halbh  an  euslaint- 
ean  uatha,  agus  gu  deachaidh  na 
droch  spioraid  a  mach  asda. 

13  Agus  ghabh  dream  àraidh 
do  na  h-Iudhaich,  a  bha  'g  im- 
eachd  o  àit  gu  h-àit,  a'  cur 
spiorada  fo  gheasaibh^  os  làimh 
ainm  an  Tighearna  losa  ainm- 
eachadh  os  ceann  na  muinntir 
sin  anns  an  robh  droch  spioraid, 
ag  ràdh,  Cuireamaid  fo  gheas- 
aibh  sibh  tre  Iosa  a  ta  Pòl  a' 
searmonachadh. 

14j  Agus  bha  aig  Scebha  Iudh- 
ach  àraidh,  aon  do  na  h-àrd- 
shagartaibh,  seachdnar  mhac  a 
bha  dèanamh  so. 

15  Agus  fhreagair  an  droch 
spiorad,  agus  thubhairt  e,  Tha 
eòlas  agam  air  Iosa,  agus  is 
aithne  dhomh  Pòl :  ach  cò  sibh- 
se  ? 

16  Agus  leum  an  duine  anris 
an  robh  an  droch  spiorad  orra, 
agus  air  dha  làmh  an  uachdar 
fhaotainn  orra,  thug  e  buaidh 
orra,  air  chor  as  gu'n  do  theich 
iad  a  mach  as  an  tigh  sin  lom- 
nochd  agus  reubta. 

17  Agus  fhuair  na  h-Iudh- 
aich  uile  agus  mar  an  ceudna  na 
Greugaich  a  bha  thàmh  ann  an 
Ephesus  lìos  air  so ;  agus  thuit 

eagal  orra  uile,  agus  bha  ainm 
an  Tighearna  Iosa  air  àrdach- 
adh. 

18  Agusthàinig  mòran  diubh- 
san  a  chreid,  ag  aideachadh,  ag- 
us  ag  innseadh  an  gnìomhara. 

19  Agus  thug  mòran  diubh- 
san  a  bha  gnàthachadh  dhroch 
innleachda,  an  leabhraiche  leo, 
agus  loisg  siad  iad  am  fianuis 
nan  uile :  agus  dh'  àireamh  iad 
an  luach,  agus  fhuair  iad  e  'na 
leth-cheud  mìle  bonn  airgid. 

20  Mar  sin  le  cumhachd  dh'- 
fhàs  agus  bhuadhaich  focal  An 
Tighearn. 

21  Agus  an  uair  a  choimh- 
lìonadh  na  nithe  so,  chuir  Pòl 
roimhe  'na  spiorad,  an  dèigh 
dha  imeachd  troimh  Mhacedonia, 
agus  Achaia,  dol  gu  Ierusalem, 
ag  ràdh,  An  dèigh  dhomh  bhi 
an  sin,  is  èigin  domh  an  Ròimh 
fhaicinn  mar  an  ceudna. 

22  Agus  air  dha  dithis  dhiubh- 
san  a  bha  frithealadh  dha,  Ti- 
moteus,  agus  Erastus,  a  chur  do 
Mhacedonia,  dh'  f  han  e  fèin  rè 
tamuill  san  Asia. 

23  Agus  dh'  èirich  mu  'n  àm 
sin  iomairt  nach  bu  bheag  mu 
thimchioll  na  slighe  sin. 

24  Oir  bha  ceard-airgid  àr- 
aidh  d'am  b' ainm  Demetrius 
ann,  a  bha  dèanamh  theampuil 
airgid  do  Dhiana,  agus  a  thug 
buannachd  nach  bu  bheag  do  'n 
luchd-ceirde ; 

25  Agus  air  dha  iadsan  a 
chruinneachadh  an  ceann  a 
chèile,  agus  a'  mhuinntir  eile  a 
bha  dh'  aon  cheird  riu,  thubhairt 
e,  Fheara,  tha  fhios  agaibh  gur 
ann  o'n  cheird  so  a  ta  ar  beartas 
againne : 

26  Os  bàrr,  tha  sibh  a'  faicinn 
agus  a'  cluinntinn  gu  bheil  am 
Pòl  so  le  'chomhairle  air  tionn- 
dadh  air  falbh  sluaigh  mhòir, 
cha  'n  e  a  mhàin  ann  an  Ephe- 
sus,  ach  cha  mhòr  san  Asia  uile, 


ag  ràdh,  Nach  dèe  iad  a  nithear 
le  làmhaibh : 

27  Air  chor  as  nach  e  mhàin 
gu  bheil  e  'n  cunnart  gu'n  dèanar 
tàir  air  ar  ceird ;  ach  mar  an 
ceudna  gu  cuirear  teampull  na 
ban-dè  mòire  Diana  an  neo- 
phrìs,  agus  gu  claoidhear  a  mòr- 
a,chd-sa,  d'am  bheil  an  Asia  uile, 
agus  an  domhan  a'  dèanamh 
aoraidh. 

c28  Agus  an  uair  a  chual  iad- 
san  so,  lìonadh  le  feirg  iad,  agus 
ghlaodh  iad,  ag  ràdh,  Is  mòr 
Diana  nan  Ephesianach. 

29  Agus  bha  am  baile  uile 
air  a  lìonadh  le  mì-riaghailt : 
Agus  ruithiad  a  dh'aon  toil  chum 
àite-cruinnich  an  t-sluaigh,  a' 
tarruing  leo  Ghaiuis  agus  Aris- 
tarchuis  Macedonaich,  luchd 
comh-thuruis  Phòil. 

30  Agus  an  uair  a  b'  àill  le 
Pòl  dol  a  steach  chum  an  t- 
sluaigh,  cha  do  leig  na  deisciob- 
uil  leis. 

31  Agus  mar  an  ceudna  chuir 
cuid  do  uachdaranabh  na  h-Asia, 
a  bha  'nan  càirdibh  dha,  fios  d'  a 
ionnsuidh,  a'  guidhe  air  nach 
rachadh  e  gu  àite-cruinnich  an 
t-sluaigh. 

32  Ghlaodh  uime  sin  cuid 
diubh  aon  ni,  agus  cuid  ni  eile : 
oir  bha  an  coimhthional  troimh  a 
chèile,  agus  cha  robh  fios  aig  a' 
chuid  bu  mhò  c'ar  son  a  thàinig 
iad  cuideachd. 

33  Agus  tharruing  iad  a  mach 
Alecsander  as  an  t-sluagh,  air 
bhi  do  na  h-Iudhaich  'ga  iomain 
rompa.  Agus  smèid  Alecsander 
le  'làimh,  agus  b'àill  leis  a  leith- 
sgeul  a  ghabhail  ris  an  t-sluagh. 

34  Ach  an  uair  a  thuig  iad 
gu'm  b'Iudhach  e,  rinneadh  àrd- 
iolach  Jeo  uile  mu  thimchioll 
ùine  dhà  uair,  a'  glaodhaich,  Is 
mòr  Diana  nan  Ephesianach. 

35  Agus  an  uair  a  chiuinich 
an  clèireach  an  sluagh,  thubhairt 

e,  Fheara  Ephesuis,  cò  an  duine 
aig  nach  'eil  fios  gu  bheil  baile 
nan  Ephesianach  a'  dèanamh 
aoraidh  do  'n  bhan-dia  mhòir 
Diana,  agus  do'n  dealbh  a  thuit 
a  nuas  o  Iupiter  ? 

36  Air  an  aobhar  sin  do  bhrìgh 
nach  fheudar  cur  an  aghaidh  nan 
nithe  so,  is  còir  dhuibhse  bhi 
ciuin,  agus  gun  ni  sam  bith  a 
dhèanamh  gu  h-obann. 

37  Oir  thug  sibh  an  so  na 
daoine  so,  ged  nach  'eil  iad  a' 
creachadh  theampull,  no  a'  toirt 
toibheim  d'  ar  ban-dia. 

38  Uime  sin  ma  ta  aig  Deme- 
trius  agus  aig  an  luchd-ceird  a 
ta  maille  ris,  cùis  an  aghaidh 
neach  air  bith,  tha  'n  lagh  rèidh 
dhoibh,  agus  tha  uachdarain  ann; 
agradh  iad  a  chèile. 

39  Ach  ma  ta  ceisd  sam  bith 
agaibh  mu  nithibh  eile,  rèitich- 
ear  sin  ann  an  coimhthional 
dligheach. 

40  Oir  tha  sinn  an  cunnart 
bhi  air  ar  n-agairt  air  son  ceann- 
airc  air  an  là'n  diugh,  do  bhrìgh 
nach  'eil  cùis  sam  bith  againn  a 
dh'  fheudas  sinn  a  thoirt  seachad 
mar  aohhar  a'  chruinneachaidh 
so. 

41  Agus  air  dha  so  a  ràdh, 
sgaoil  e  an  coimhthional. 

CAIB.  XX. 

\  GUS  an  dèigh  do 'n  chomh- 
■^*-  gbàir  sgur,  ghairm  Pòl  na 
deisciobuil  d'  a  ionnsuidh,  agus 
air  dha  a  chead  a  ghabhail  diubh, 
thriall  e  gu  dol  do  Mhacedonia. 

2  Agus  air  dha  dol  troimh  na 
criochaibh  sin,  agus  mòr  earail 
a  dhèanamh  orra,  thàinig  e  do  'n 
Ghrèig ; 

3  Agus  dh'  fhatn  e  an  sin  trì 
mìosan  :  agus  an  uair  a  bha  na 
h-ludhaich  ri  feall-fholach  air  a 
shon,  agus  e  air  ti  dol  air  luing 
do  Shiria,  chuir  e  roimhe  pilltinn 
troimh  Mhacedonia. 


4  Agus  chaidh  'na  chuideachd 
gu  h-Àsia,  Sopater  o  Bherea; 
agus  do  mhuinntir  Thesalonica, 
Aristarchus  agus  Secundus  ;  ag- 
us  Gaius  o  Dherbe,  agus  Timo- 
teus ;  agus  do  mhuinntir  na  h- 
Asia,  Tichicus  agus  Trophimus. 

5  Air  dhoibh  so  imeachd  romh- 
ainne,  dh'fheith  iad  ruinn  ann 
an  Troas. 

6  Agus  sheòl  sinn  o  Philipi, 
an  dèigh  làithean  an  arain  neo- 
ghoirtichte,  agus  thàinig  sinn 
d'  an  ionnsuidh-san  gu  Troas  ann 
an  cùig  làithibh,  far  an  d'  f  han 
sinn  seachduin. 

7  Agus  an  ceud  là  do  'n  t- 
seachduin,  air  do  na  deisciobluibh 
cruinneachadh  an  ceann  a  chèile 
a  bhriseadh  arain,  shearmonaich 
Pòl  doibh,  agus  a  rùn  air  imeachd 
uatha  air  an  Jà  màireach,  agus 
lean  e  air  labhairt  gu  meadhon- 
oidhche. 

8  Agus  bha  mòran  lòchran 
anns  an  t-seòmar  uachdarach, 
far  an  robh  iad  cruinn. 

9  Agus  bha  òganach  àraidh 
d'amb'ainmEutichus'nashuidhe 
ann  an  uinneig,  air  tuiteam  gu 
trom  'na  chodal :  agus  air  do 
Phòl  bhi  rè  fad  a'  searmonach- 
adh,  shàruicheadh  leis  a'  chodal 
e,  agus  thuit  e  sìos  o  'n  treas 
lobhta,  agus  thogadh  marbh  e. 

10  Agus  chaidh  Pòl  sìos,  agus 
thuit  e  air,  agus  air  dha  aghlac- 
adh  'na  uchd,  thubhairt  e,  Na 
biodh  trioblaid  oirbh ;  oir  a  ta 
'anam  ann. 

11  Agus  air  dol  suas  da  a  rìs, 
bhris  e  aran  agus  dh'  ith  e,  agus 
labhair  e  riu  rè  ùine  fhada, 
eadhon  gu  teachd  na  maidne, 
agus  mar  sin  dh'  f  halbh  e. 

12  Agus  thug  iad  leo  an  t- 
òganach  agus  e  beò,  agus  rinn 
iad  gàirdeachas  nach  bu  bheag. 

13  Agus  air  dhuinne  imeachd 
air  thoiseach  chum  na  iuinge, 
sheòl  sinn  gu  Asos,  fa  rùn  Pòl  a 

ghabhail  a  steach  an  sin :  oir  is 
anu  mar  sin  a  dh'  òrduich  e,  a' 
cur  roimh  gu  'n  imicheadh  e  fein 
d'  a  chois. 

14  Agus  an  uair  a  choinnich 
e  sinn  aig  Asos,  ghabh  sinn  a 
steach  e,  agus  thàinig  sinn  gu 
Mitilene. 

15  Agus  air  seòladh  dhuinn  as 
a  sin.  thàinig  sinn  air  an  là 
màireach  fa  chomhair  Chiois ; 
agus  air  an  là  'na  dhèigh  sin 
thàinig  sinn  gu  Samos,  agus 
dh'  fhan  sinn  aig  Trogillium  ; 
agus  air  an  là  b'  fhaisge  thàinig 
sinn  gu  Miletus. 

16  Oir  chuir  Pòl  roimhe 
seòladh  seach  Ephesus,  chum 
nach  tàrladh  dha  moille  a  dhèan- 
amh  anns  an  Asia :  oir  rinn  e 
cabhag,  chum  nam  feudadh  e, 
hhi  ann  an  Ierusalem  air  là  na 
Cuingeis. 

17  Agus  chuir  e  fios  o  Mhi- 
letus  gu  h-Ephesus,  agus  ghairm 
e  d'a  ionnsuidh  seanaireannah- 
eaglais. 

18  Agus  an  uair  a  thàinig  iad 
d'  a  ionnsuidh,  thubhairt  e  riu, 
Tha  fhios  agaibh,  cionnus  a  bha 
mi  'nur  measg  anns  an  uile 
aimsir,  o  'n  cheud  là  a  thàinig  mi 
do'n  Asia, 

19  A'  dèanamh  seirbhis  do'n 
Tighearn  leis  gach  uile  irios- 
lachd  inntinn,  agus  maille  ri 
mòran  dheur,  agus  dheuch- 
ainnean,  a  thachair  dhomh  le 
ceilg  nah  Iudhach. 

20  Agus  cionnus  nach  do 
ghlèidh  mi  ni  sam  bith  am  fol- 
ach  a  bha  feumail  dhuibhse,  gun 
a  nochdadh  dhuìbh,  agus  gun 
sibhse  a  theagasg  am  follais, 
agus  o  thigh  gu  tigh, 

21  A'  dèanamh  fianuis  araon 
do  na  h-Iudhaich,  agus  do  na 
Greugaich,  mu  aithreachas  a 
thaobh  Dhè,  agus  mu  chreidimh 
a  thaobh  ar  Tighearna  Iosa 
Crìosd. 


22  Agus  a  nis  feuch,  a  ta  mi 
dol  gu  Ierusalem  ceangailte  san 
Spiorad,  gun  fhios  agam  ciod 
iad  na  nithe  a  thàrlas  dhomh  an 
sin ; 

23  Ach  a  mhàin  gu  bheil  an 
Spiorad  naomha'dèanamh  fiannis 
anns  gach  baile,  ag  ràdh,  Gu 
bheil  geimhlichean  agus  triob- 
laidean  a'  feitheamh  orm. 

24  Ach  cha  'n  'eil  suim  agam  do 
ni  air  bith,  ni  mò  tha  mi  a'  meas- 
adh  m'  anama  fèin  luachmhor 
dhomh,  chum  gu  criochnaich  mi 
mo  thurus  le  h-aoibhneas,  agus 
gu  coimhlion  mi  a'  mhinistreil- 
eachd  a  f  huair  mi  o  'n  Tighearn 
Iosa,  a  dhèanamh  fianuis  do  shois- 
geul  gràis  Dhè. 

25  Agus  a  nis  feuch,  a  ta 
fhios  agam  nach  faic  sibh*e  uile, 
measg  an  d'  imich  mise  a'  sear- 
monachadh  rìoghachd  Dhè,  mo 
ghnùis  ni's  mò. 

26  Uime  sin  a  ta  mi  a* 
dèanamh  fianuis  duibh  air  an 
là  'n  diugh,  gu  bheil  mise  glan  o 
fhuil  nan  uile. 

27  Oir  cha  do  sheachainn 
mi  uile  chomhairle  Dhè  fhoill- 
seachadh  dhuibh. 

28  Air  an  aobhar  sin  thugaibh 
aire  dhuibh  fèin,  agus  do  'n  treud 
uile,  air  an  d' rinn  an  Spiorad 
naomh  luchd-coimhead  dhibh, 
a  bheathachadh  eaglais  Dhe,  a 
cheannaich  e  le  'fhuil  fèin. 

29  Oir  a  ta  f  hios  agam-sa  air 
so,  an  deigh  m'  imeachd-sa  gu  'n 
tig  madaidh-allaidh  gharga  'nur 
measg,  nach  caomhain  an  treud. 

30  Agus  èiridh  daoine  dhibh 
fèin,  a  labhras  nithe  fiara,  chum 
deisciobuil  a  tharruing'nan  dèigh 
fèin. 

31  Uime  sitì  dèanaibh  faire,  a' 
cuimhneachadh  nach  do  sguir 
mise  rè  thri  bliadhna,  a  chomh- 
airleachadh  gach  aon  agaibh  a 
là  agus  a  dh'  oidhche  le  deur- 
aibh. 

32  Agus  a  nìs,  a  bhràithre, 
earbam  sibh  ri  Dia,  agus  ri  focal 
a  ghràis,  a  ta  comasach  air  bhur 
togail  suas,  agus  oighreachd  a 
thoirt  duibh  am  measg  na  mu- 
inntir  sin  uile  a  ta  air  an  naomh- 
achadh. 

33  Cha  do  shanntaich  mi 
airgiod,  no  òr,  no  eudach  duine 
sam  bith. 

34  Seadh,  is  aithne  dhuibh 
fèin,  gu  'n  do  fhritheil  na  làmhan 
so  do  m*  uireasbhuidh  fèin, 
agus  do  'n  mhuinntir  sin  a  bha 
maille  rium. 

35  Nochd  mi  na  h-uile  nithe 
dhuibh,  gur  ann  le  saoithreach- 
adh  mar  so  is  còir  dhuibh  còmh- 
nadh  a  dhèanamh  riusan  a  ta 
anmhunn  ;  agus  focail  an  Tigh- 
eai'na  Iosa  a  chuimhneachadh, 
mar  a  thubhairt  e,  Tha  e  ni  's 
beannaichte  ni  a  thoirt  na  ghabh- 
ail. 

36  Agus  air  dha  na  briathra 
so  a  ràdh,  leig  se  e  fèin  air  a 
ghlùinibh,  agus  rinn  e  ùrriuigh 
maille  riu  uile. 

37  Agus  ghuil  iad  uile  gu  goirt, 
agus  thuit  iad  air  muineal  Phòil, 
agus  phòg  iad  e. 

38  Air  dhoibh  bhi  gu  h- 
àraidh  brònach  air  son  nam 
briathra  so  a  thubhairt  e,  Nach 
faiceadh  iad  a  ghnùis-san  ni's 
mò.  Agus  thug  iad  coimhead- 
achd  dha  chum  na  luinge. 

CAIB.  XXI. 
A  GUS  air  dhuinn  dealachadh 
-*•*•  riu-san,sheòlsinnromhainn, 
agus  thàinig  sinn  gu  dìreach  gu 
Coos,  agus  air  an  là  màireach  gu 
Kodos,  agus  as  a  sin  gu  Patara  : 

2  Agus  air  dhuinn  long  fhaot- 
ainn  a  bha  a'  gabhail  thairis 
gu  Phenicia,  chaidh  sinn  air 
bòrd,  agus  sheòl  sinn  romhainn. 

3  Agus  air  dhuinn  teachd  an 
sealladh  Chipruis,  agus  fhàgail 
air  an  làimh  chlì,  sheòl  sinn  gu 


Siria,  agus  thàinig  sinn  tìr  aig 
Tirus :  oir  is  ann  an  sin  a  bha 
an  long  gus  a  luchd  a  chur  a 
mach. 

4  Agus  air  dhuinn  deisciobuil 
fhaotainn,  dh' fhan  sinn  an  sin 
seachd  làithean :  muinntir  a 
thubhairt  ri  Pòl  tre'n  Spiorad, 
gun  e  dhol  suas  gu  Ierusalem. 

5  Agus  an  uair  a  chrìoch- 
naicheadh  nalàithean  sin,  chaidh 
sinn  a  mach,  agus  thriall  sinn 
romhainn ;  agus  thàinig  iadsan 
uile  maille  ri  mnaibh  agus  ri 
cloinn  'nar  cuideachd,  a  mach 
as  a'  bhaile  :  agus  chaidh  sinn 
air  ar  glùinibh  air  an  tràigh, 
agus  rinn  sinn  ùrnuigh. 

6  Agus  an  dèigh  dhuinn  air 
cead  a  ghabhail  d'a  chèile,  chaidh 
sinn  do  'n  luing ;  agus  phiil  iad- 
san  d'  an  tighibh  fèin. 

7  Agus  an  uair  a  chrìochnaich 
sinn  ar  turus  o  Thirus,  thàinig 
sinn  gu  Ptolemais,  agus  chuir 
sinn  fàilte  air  na  bràithribh, 
agus  dh'  f  han  sinn  aon  là  maille 
riu. 

8  Agus  air  an  là  màireach, 
air  dhuinne,  a  bha  do  chuideachd 
Phòil,  imeachd,  thàinig  sinn  gu 
Cesarea ;  agus  chaidh  sinn  a 
steach  do  thigh  Philip  an  t-sois- 
geulaiche,  (a  bha  do  'n  t-seachd- 
nar,)  agus  dh' fhan  sinn  aige. 

9  Agus  bha  ceathrar  nighean 
aige-san,  òighean,  a  bha  ri  fàidh- 
eadaireachd. 

10  Agus  ag  fantuinn  duinn 
mòran  do  làithibh  an  sin,  thàinig 
a  nuas  o  Iudea  fàidh  àraidh, 
d'  am  b'  ainm  Agabus. 

11  Agus  an  uair  a  thàinig  e 
d'  ar  n-ionnsuidh-ne,  ghabh  e 
crios  Phòil,  agus  cheangail  e  a 
làmhan  agus  a  chosan  fein,  agus 
thubhairt  e,  Mar  so  tha  an 
Spiorad  naomh  ag  ràdh,  Is  ann 
mar  so  a  cheanglas  na  h-Iudh- 
aich  ann  an  lerusalem  an  duine 
d'  am  buin  an  crios  so,  agus  bheir 

ìad  thairis  e  do  làmhaibh  nan 
Cinneach. 

12  Agus  an  uair  a  chuala  sinne 
na  nithe  so,  ghuidh  sinn  fèin  ag- 
us  muinntir  an  àite  air,  gun  e 
dhol  suas  gu  lerusalem. 

13  An  sin  fhreagair  Pòl,  Ciod 
is  ciall  duibh  a'  gul,  agus  a' 
briseadh  mo  chridhe  ?  oir  a  ta 
mise  ullamh  cha'n  e  a  mhàin  gu 
bhi  air  mo  cheangal,  ach  eadhon 
gu  bàsachadh  ann  an  Ierusalem 
air  son  ainme  an  Tighearna  Iosa. 

14  Agus  an  uair  nach  gabhadh 
e  comhairle,  sguir  sinne,  ag  ràdh, 
Dèanar  toil  an  Tighearna. 

15  Agus  an  dèigh  nan  làithean 
so,  air  dhuinn  bhi  ullamh,  chaidh 
sinn  suas  gu  Ierusalem. 

16  Agus  chaidh  mar  an  ceudna 
maille  ruinn  cuid  ào  na  deisciob- 
luibh  o  Chesarea,  a'  toirt  leo 
Mhnasoin  o  Chiprus,  seann 
deisciobul  àraidh,  aig  an  robh 
sinn  gu  bhi  air  aoidheachd. 

17  Agus  an  uair  a  thàinig  sinn 
gu  Ierusalem,  ghabh  na  bràithre 
ruinn  gu  subhach. 

18  Àgus  air  an  ath  là,  chaidh 
Pòl  maille  ruinne  dh'  iounsuidh 
Sheumais  ;  agus  bha  na  seanair- 
ean  uile  a  làthair. 

19  Agus  air  dhasan  fàilte  chur 
orra,  chuir  e  'n  ceill  doibh  fa  leth 
na  nithe  a  rinn  Dia  le  'mhinis- 
treileachd-san  am  measg  nan 
Cinneach. 

20  Agus  an  uair  a  chual  iad- 
san  so,  thug  iad  glòir  do  'n  Tigb- 
earn,  agus  thubhairt  iad  ris-san, 
Tha  thu  faiciun,  a  bhràthair,  cia 
lìon  mìle  do  na  h-Iudhaich  a  ta 
creidsinn ;  agus  tha  iad  uile  ro 
eudmhor  mu  'n  lagh. 

21  Agus  chual  iad  umad-sa, 
gu  bheil  thu  teagasg  do  na  h- 
Iudhaich  uile  a  ta  measg  nan 
Cinneach,  Maois  a  thrèigsinn, 
ag  ràdh  riu,  Nach  còir  dhoibh  an 
clann  a  thimchioll-ghearradh,  no 
gluasad  a  rèir  nan  gnàth. 


22  Ciod  uime  sin  a  nithear  ? 
Gun  teagamh,  is  e'igin  do  'n 
t-sluagh  cruinneachadh  :  oìr 
cluinnidh  iad  gu'n  d'thàinigthu. 

23  Uime  sin  dèan  so  a  ta  sinne 
ag  ràdh  riut :  Tha  ceathrar 
fhear  maille  ruinne,  air  am  bheil 
bòid  ; 

24  Thoir  iadsan  leat,  agus  bì 
air  do  ghlanadh  maille  riu,  agus 
dèan  costus  leo,  chum  gu  beàrr 
iad  an  cinn  :  agus  gu  'm  bì  fhios 
aignah-uile  nach  'eil  ach  neo-ni 
anns  na  chual  iad  mu  d'  thim- 
chioll-sa,  ach  gu  bheil  thu  fèin 
mar  an  ceudna  ag  imeachd  gu 
riaghailteach,  agus  a'  coimhead 
an  lagha. 

25  Ach  mu  thimchioll  nan 
Cinneach  a  chreid,  sgriohh  sinne 
agus  b'  i  ar  breth,  gun  iad  a 
ghlèidheadh  a  h-aon  do  na  nith- 
ibh  sin,  ach  a  mhàin  iad  fèin 
a  choimhead  o  nithibh  a  chaidh 
ìobradh  do  ìodholaibb,  agus  o 
fhuil,  agus  o  ni  tachdta,  agus  o 
strìopachas. 

26  An  sin  ghabh  Pòl  na  daoine; 
agus  air  an  là  màireach  air  dha 
bhi  air  a  ghlanadh  maille  riu, 
chaidh  e  steach  do  'n  teampull, 
a'  foillseachadh  coimhlionaidh 
làithean  a'  ghlanaidh,  gus  an 
tugtadh  tabhartas  air  son  gach 
aon  aca. 

27  Agus  an  uair  a  bha  na 
seachd  làithean  air  bheag  nithe 
air  an  coimhlionadh,  air  do  na 
h-Iudhaich  o'n  Asia  esan  fhaic- 
inn  san  teampull,  bhrosnuich  iad 
am  pobull  uile,  agus  chuir  iad 
làmh  ann, 

28  Ag  èigheach,  Fheara  Isra- 
eil,  cuidichibh  :  is  e  so  an  duine 
a  ta  teagasg  nan  uile  dhaoi-ne 
anns  gach  àit  an  aghaidh  a' 
phobuill,  agus  an  lagha,  agus  an 
àite  so :  agus  os  bàrr,  thug  e 
steach  Greugaich  do'n  teampull, 
agus  shalaich  e'n  t-ionad  naomh 
so. 

29  (Qir  chunnaic  iad  Trophi- 
mus  an  t-Ephesianach  roimhe 
sin  anns  a'  bhaile  maille  ris,  agus 
shaoil  iad  gu'n  d' thug  Pòl  a 
steach  do'n  teampull  e.) 

30  Agus  ghluaiseadh  am  baile 
gu  h-iomlan,  agus  ruith  an 
sluagh  cuideachd :  agus  air 
dhoibh  breith  air  Pòl,  tharruing 
iad  a  mach  as  an  teampull  e : 
agus  air  ball  dhùineadh  na  dorsa. 

31  Agus  an  uair  a  b'  àill  leo  a 
mharbhadh,  chaidh  sgeula  dh'- 
ionnsuidh  àrd-cheannaird  na 
cuideachd,  gu'n  robh  Ierusalem 
uile  thar  a  cheile  : 

32  Neach  air  ball  a  thug  leis 
saighdearan,  agus  ceannardan- 
cheud,  agus  a  ruith  sìos  d'  an 
ionnsuidh :  Agus  an uair  achunn- 
aic  iadsan  an  t-àrd-cheannard  ag- 
us  na  saighdearan,  sguir  iad  do 
bhualadh  Phòil. 

33  An  sin  thàinig  an  t-àrd- 
cheannard  am  fagus  agus  rug 
e  air,  agus  dh'  àithn  e  a  cheangal 
ledàshlabhraidh;  agusdh'fhios- 
raich  e,  Cò  e,  agus  ciod  a  rinn  e. 

34  Agus  ghlaodh  aon  chuid  am 
Eieasg  an  t-sluaigh  aon  ni,  agus 
cuid  eile  ni  eile :  agus  an  uair 
nach  robh  e  an  comas  da  cinnt- 
eachd  na  cùise  a  thuigsinn  air 
son  na  h-àrd-bhruidhne,  dh'  òrd- 
uich  e  esan  a  thoirt  do  'n 
chaisteal. 

35  Agus  an  uair  a  thàinig  e 
ehum  na  staidhreach,  thàrladh 
gu  'n  do  ghiùlaineadh  e  leis  na 
saighdearaibh,  air  son  foireigin 
an  t-sluaigh. 

36  Oir  lean  am  mòr-shluagh 
e,  a'  glaodhaich,  Beir  uainn  e. 

37  Agus  an  uair  a  bha  Pòl  gu 
bhi  air  a  thoirt  a  steach  do  'n 
ehaisteal,  thubhairt  e  ris  an  àrd- 
cheannnard,  An  cead  domh-sani 
a,  labhairt  riut  ?  agus  thubhairt 
esan,  An  labhair  thu  Gre'igis? 

38  Nach  tusa  an  t-Eiphiteach 
sin  a  thog  ceannairc  roimh  na 


làithibh  so,  agus  a  thug  leat  do  'n 
fhàsach  ceithir  mìle  fear  a  bha 
'nan  luchd-mortaidh  ? 

39  Ach  thubhairt  Pòl,  Is 
duine  mise  a  tha  a'  m'  Iudhach 
gun  amharus  o  Tharsus,  saor- 
dhuine  do  bhaile  ro  inbheach  ann 
an  Cilicia :  agus  guidheam  ort, 
thoir  cead  domh  labhairt  ris 
an  t-sluagh. 

40  Agus  an  uair  a  thug  e  cead 
da,  Air  do  Phòl  seasamh  air  an 
staidhir,  smèid  e  le  'làimh  air 
an  t-sluagh,  ag  iarraidh  èisd- 
eachd :  agus  air  fantuinn  ro 
thosdach  dhoibh-san,  labhair  e 
riu  sa'  chànain  Eabhruidhich, 
ag  ràdh, 

CAIB.  XXII. 
l^HEARA,  a  bhràithre.,  agus 
■*■       aithriche,  èisdibh-sa  ri  m' 
dhìon-chainnt  ribh  a  nis  : 

2  (Agus  an  uair  a  chual  iadsan 
gu'n  do  labhair  e  riu  sa'  chànain 
Eabhruidhìch,  bu  mhòid  a  thosd 
iad:  agus  thubhairt  esan,) 

3  Is  Iudhach  mise  da  rìreadh, 
a  rugadh  ann  an  Tarsus  na  Ci- 
licia,  ach  a  dh'  oileadh  sa  bhaile 
so,  aig  cosaibh  Ghamalieil,  agus 
a  theagaisgeadh  gu  coimhlionta 
a  rèir  gnàtha  lagha  nan  aith- 
riche,  agus  bha  mi  eudmhor  a 
thaobh  Dhè,  mar  a  ta  sibhse 
uile  an  diugh. 

4  Agus  rinn  mi  geur-leanmh- 
uinn  gu  bàs  air  an  t-slighe  so,  a' 
ceangal  fhear  agus  bhan,  agus 
'gan  tarruing  gu  prìosan: 

6  Mar  a  ni  an  t-àrd-shagart 
mar  an  ceudna  fianuis  domh, 
agus  comhairle  nan  seanairean 
uile;  o 'n  d' f  huair  mise  mar 
an  ceudna  litriche  chum  nam 
bràithre,  agus  chaidh  mi  gu  Da- 
mascus,  chum  an  dream  a  bha  'n 
sin  a  thoirt  ceangailte  gu  Ieru- 
salem,  chum  gu  dèantadh  peanas 
orra. 

6  Agus  thàrladh,  air  dhomh 
u 

bhi  'g  imeachd,  agus  a'  druid- 
eadh  ri  Damascus  mu  mheadhon- 
là,  gu  'n  do  dhealraich  gu  h- 
obann  o  nèamh  solus  mòr  mu  'n 
cuàirt  orm. 

7  Agusthuit  mi  air  an  talamh, 
agus  chuala  mi  guth  ag  ràdh, 
A  Shauil,  a  Shauil,  c'  ar  son  a  ta 
thu  'gam  gheur-leanmhuinn-sa  ? 

8  Agus  fhreagair  mise,  Cò 
thu,  a  Thighearn  ?  Agus  thubh- 
airt  e  rium,  is  mise  Iosa  o  Na- 
saret,  air  am  bheil  thusa  a' 
dèanamh  geur-leanmhuinn. 

9  Agus  chunnaic  na  daoine 
a  bha  maille  rium  an  solus  gu 
deimhin,  agus  ghabh  iad  eagal ; 
ach  cha  chual  iad  guth  an  Tì 
a  labhair  rium-sa. 

10  Agus  thubhairt  mise,  Ciod 
a  ni  mi,  a  Thighearn  ?  Agus 
thubhairt  an  Tighearn  rium, 
Eirich,  agus  imich  gu  Damascus, 
agus  an  sin  labhrar  riut  mu 
thimchioll  nan  nithe  sin  uile  a 
dh'òrduicheadh  dhuitse  a  dhèan- 
amh. 

11  Agus  an  uair  nach  bu  lèir 
dhomh  tre  ghlòir  an  t-soluis  sin, 
air  dhomh  bhi  air  mo  threòrach- 
adh  air  làimh  leo-san  a  bha  maille 
rium,  thàinig  mi  gu  Damascus. 

12  Agus  air  do  dhuine  àraidh 
d'am  V  aràraAnanias.abhacràbh- 
ach  a  rèir  an  lagha,  agus  air  an 
robh  deadh  theisteas  aig  na 
h-Iudhaich  uile  a  bha  chòmh- 
nuidh  an  sin, 

13  Teachd  a  m'  ionnsuidh,  agus 
seasamh  làimh  rium,  thubhairt 
e  rium,  A  Shauil  a  bhràthair, 
faigh  do  radharc.  Agus  air  an 
uair  sin  fèin  dh'  amhairc  mi  suas 
air. 

14  Agus  thubhairt  esan,Thagh 
Dia  ar  n-aithriche  roimh-làimh 
thusa,  chum  gu  'n  gabhadh  tu 
eòlas  air  a  thoil,  agus  gu  'm 
faiceadh  tu  an  t-Aon  cothromach 
sin,  agus  gu'n  cluinneadh  tu 
guth  as  a  bheul. 


15  Oir  bithidh  tu  a'  d'  f  hianuis 
aige  chum  nan  uile  dhaoine,  air 
na  nithibh  a  chunnaic  agus  a 
chuala  tu. 

16  Agus  a  nis  c'ar  son  a  ta  thu 
a'  dèanamh  moille  ?  Eirich,  ag- 
us  bì  air  do  bhaisteadh,  agus 
ionnlaid  uait  do  pheacanna,  a' 
gairm  air  ainm  an  Tighearn. 

17  Agus  thàrladh,  'nuair  a  phill 
mise  gu  lerusalem,  agus  a  bha 
mi  a'  dèanamh  ùrnuigh  san  team- 
pull,  gu  'n  deachaidh  mi  ann  an 
neul, 

18  Agus  gu  'm  faca  mi  esan  ag 
ràdh  rium,  Dèan  deifir,  agus 
imich  gu  grad  à  Ierusalem ;  oir 
cha  ghabh  iad  ri  d'  theisteas  mu 
m'  thimchioll-sa. 

19  Agus  thubhairt  mise,  A 
Thighearn,  tha  f  hios  aca  gu  robh 
mise  a'  tilgeadh  am  prìosan,  ag- 
us  a'  sgiùrsadh  anns  gach  siona- 
gog  iadsan  a  chreid  annad-sa  : 

20  Agus  an  uair  a  dhòirteadh 
fuil  do  mhairtirich  Stephain,  bha 
mise  mar  an  ceudna  a'  m'  sheas- 
amh  a  làthair,  agus  ag  aontach- 
adh  leis  a  mharbhadh,  agus  a' 
coimhead  eudaich  na  muinntir  a 
mharbh  e. 

21  Agus  thubhairt  e  rium, 
Imich  :  oir  cuiridh  mise  thu  am 
fad  chum  nan  Cinneach. 

22  Agus  dh'  èisd  iad  ris  gus  an 
fhocal  so,  agus  thog  iad  an  sin 
an  guth  gu  h-àrd,  ag  ràdh,  Beir 
o  'n  talamh  a  leithid  so  do  dhuine ; 
oir  cha  chòir  e  bhi  beò. 

23  Agus  an  uair  a  bha  iadsan 
ag  èigheach,  agus  a'  tilgeadh 
dhiubh  an  eudaich,  agus  a'  tilg- 
eadh  luaithre  san  athar, 

24  Dh'  àithn  an  t-àrd-cheann- 
ard  esan  a  thoirt  do  'n  chaisteal, 
ag  òrduchadh  a  cheasnachadh  le 
a  sgiùrsadh  ;  chum  gu  faigheadh 
e  fios  ciod  i  a'  choire  mu  'n  robh 
iad  a'  glaodhaich  mar  sin  'na 
aghaidh. 

25  Agus  an  uair  a  bha  iad  'ga 

cheangal  le  iallaibh,  thubhairt 
Pòl  ris  a'  cheannard-ceud  a  sheas 
a  làthair,  Am  bheil  e  ceaduichte 
dhuibhse  duine  a  ta  'na  Romh- 
anach  a  sgiùrsadh,  agus  gun  e 
air  a  dhìteadh  ? 

26  Agus  an  uair  a  chual  an 
ceannard-ceud  so,  dh'imich  e  ag- 
us  dh'  innis  e  do'n  àrd-cheannard, 
ag  ràdh,  Thoir  fa'near  ciod  a  nì 
thu  ;  oir  is  Romhanach  an  duine 
so. 

27  An  sin  thàinig  an  t-àrd 
cheannard  d'  a  ionnsuidh,  agus 
thubhairt  e  ris,  Innis  domh-sa, 
an  Romhanach  thu  ?  Agus 
thubhairt  esan,  Is  mi. 

28  Agus  fhreagair  an  t-àrd- 
cheannard,  Is  mòr  an  t-suim  air 
an  do  cheannaich  mise  ant-saorsa 
so.  Agus  thubhairt  Pòl,  Ach 
rugadh  mise  saor. 

29  An  sin  dh'  imich  iadsan 
uaith  air  ball  a  bha  gus  a  cheas- 
nachadh :  agus  ghabh  an  t-àrd- 
cheannard  mar  an  ceudna  eagal 
'nuair  a  thuig  e  gu'm  bu  Romh- 
anach  e,  agus  a  chionn  gu  'n  do 
cheangail  se  e. 

30  Agus  air  an  là  màireach, 
air  dha  bhi  togarrach  air  fios 
cinnteach  fhaotainn  ciod  i  a' 
choire  a  bha  na  h-Iudhaich  a' 
cur  as  a  leth,  dh'  fhuasgail  se  e 
o  a  chuibhreachaibh,  agus  dh'- 
àithn  e  do  na  h-àrd-shagartaibh 
agus  d'  an  comhairle  uile  teachd 
a  làthair,  agus  air  dha  Pòl  a 
thoirt  sìos,  chuir  e  'nam  fianuis  e. 

A  GUS  air  dearcadh  do  Phòl 
-*■*-  air  a'  chomhairle,  thubh- 
airt  e,  Fheara  agus  a  bhràithre, 
anns  an  uile  dheadh  choguis 
chaith  mise  mo  bheatha  a  thaobh 
Dhè  gus  an  là'n  diugh„ 

2  Agus  dh'  àithn  an  t-àrd- 
shagart  Ananias  dhoibh-san  a 
bha  'nan  seasamh  làimh  ris,  a 
bhualadh  air  a  bheul. 


3  An  sin  thubhairt  Pòl  ris, 
Buailidh  Dia  thusa,  a  bhalla 
ghealaichte  :  oir  am  bheil  thusa 
a'd'  shuidhe  a  thoirt  breth  ormsa 
a  rèir  an  lagha,  agus  an  aghaidh 
an  lagha  ag  òrduchadh  mo  bhual- 
adh  ? 

4  Agus  thubhairt  iadsan  a 
sheas  làimh  ris,  Am  bheil  thusa 
a'toirt  ana-cainnt  do  àrd-shagart 
Dhè? 

5  An  sin  thubhairt  Pòl,  Cha 
robh  fhios  agam,  a  bhràithre, 
gu'm  b'e  an  t-àrd-shagart  e:  oir 
a  ta  e  sgrìobhta,  Na  labhair  olc 
mu  uachdaran  do  phobuill. 

6  Ach  an  uair  a  thuìg  Pò),  gu 
robh  cuid  diubh  'nan  Sadusaich, 
agus  a'  chuid  eile  'nam  Phairi- 
sich,  ghlaodh  e  anns  a'  chomh- 
airle,  Fheara  agus  a  bhràithre, 
is  Phairiseach  mise,  mac  Phairi- 
sich  :  is  ann  à  leth  dòchais  agus 
aiseirigh  nam  marbh,  a  tha  mi 
air  mo  thoirt  am  breitheanas. 

7  Agus  air  dhasan  so  a  labh- 
airt,  dh'  èirich  comhstri  eadar  na 
Phairisich  agus  na  Sadusaich : 
agus  roinneadh  an  coimhthional 
an  aghaidh  a  chèile. 

8  Oir  tha  na  Sadusaich  ag 
ràdh  nach  'eil  aiseirigb,  no  ain- 
geal,  no  spiorad  ann ;  ach  a  ta 
na  Phairisich  ag  aideachadh 
gach  aon  diubh. 

9  Agus  dh'  èirich  gàir  mhòr : 
agus  air  seasamh  suas  do  na 
sgrìobhaichibh  a  bha  air  taobh 
nam  Phairiseach,  chathaich  iad 
'nan  aghaìdh,  ag  ràdh,  Cha  'n  'eil 
sinne  faotainn  cron  air  aith  san 
duine  so:  ach  ma  labhair  spiorad 
no  aingeal  ris,  na  cogamaid  an 
aghaidh  Dhè. 

10  Agus  an  uair  a  dh' èirich 
connsachadh  mòr  eatorra,  air 
do  'n  àrd-cheannard  bhi  fo  eagal 
gu'n  rachadh  Pòl  a  tharruing  as 
a  chèile  leo,  dh'  àithn  e  do  na 
saighdearaibh  dol  sìos,  agus  esan 
a  thogail  leis  an  làimh  iàidir  as 

am  meadhon,  agus  a  thoirt  do'n 
chaisteal. 

11  Agus  air  an  oidhche  'na 
dhèigh  sin,  sheas  an  Tighearn 
làimh  ris,  agus  thubhairt  e, 
JBiodh  misneach  mhaith  agad,  a 
Phòil;  oir  mar  a  rinn  thu  fian- 
uis  mu  m'  thimchioll-sa  ann  an 
Ierusalem,  is  amhuil  sin  is  èigin 
duit  fianuis  a  dhèanamh  anns  an 
Roimh. 

12  Agus  air  teachd  do  'n  là, 
chruinnich  dream  àraidh  do  na 
h-Iudhaich  an  ceann  a.  che'ile, 
agus  chuir  siad  iad  fèin  fo 
mhallachadh,  ag  ràdh,  nach 
itheadh  agus  nach  òladh  iad  gus 
am  marbhadh  iad  Pòl. 

13  Agus  .»ha  iad  os  ceann  dà 
fhichead  feur  a  rinn  an  co- 
mhionnachadh  so. 

14  Agus  thàinig  iad  chum  nan 
àrd-shagart,  agus  nan  sean- 
airean,  agus  thubhairt  iad,  Chuir 
sinne  sinu  fèin  fo  àrd-mhallach- 
adh,  nach  blaiseamaid  ni  sam 
bith  gus  am  marbhamaid  Pòi. 

15  A  nis  uime  sin  iarraibh-sa 
maille  ris  a'  chomhairle  air  an 
àrd-cheannard,  gu  'n  tugadh  e 
do  'ur  n-ionnsuidh-sa  e  am  màir- 
each,  mar  gu  biodh  a  rùn  oirbh 
fios  fhaotainn  ni  bu  choimh- 
liontaair  ni  èigin  m'athimchioll; 
agus  tha  sinne  deas  chum  esan  a 
mharbhadb,  mu'n  tig  e'm  fagus 
duibh. 

16  Agus  an  uair  a  chuala  mac 
peathar  Phòil  am  feall-fholach 
so,  thàinig  e,  agus  air  dha  dol  a 
steach  do'n  chaisteal,  dh'  innis  e 
sin  do  Phòl. 

17  An  sin  ghairm  Pòl  d'  a 
ionnsuidh  aon  do  na  ceannard- 
aibh-cheud,  agus  thubhairt  e, 
Thoir  an  t-òganach  so  chum  an 
àrd-cheannaird  ;  oir  a  ta  ni 
àraidh  aige  r'a  innseadh  dha. 

18  An  sin  thug  e  leis  e,  agus 
threòraich  se  e,  chum  an  àrd- 
cheannaird,    agus   thubhairt   e, 


Ghairm  Pòl  am  prìosanach  mise 
d'  a  ionnsuidh,  agus  ghuidh  e 
orm  an  t-òganach  so  thoirt  a 
d'  ionnsuidh-sa,  aig  am  bheil  ni 
èigin  r'  a  innseadh  dhuit. 

19  An  sin  rug  an  t-àrd-cheann- 
ard  air  a  làimh,  agus  chaidh  e  a 
leth-taobh  an  uaignidheas  maills 
ris,  agus  dh'  f  hiosraich  e  dheth, 
Ciod  a  tha  agad  r'  a  innseadh 
dhomh-sa  ? 

20  Agus  thubhairt  esan,  Rinn 
na  h-Iudhaich  comhairle  iarr- 
aidh  ortsa,  gu  'n  tugadh  tu  Pòl 
am  màireach  do  'n  chomhairle, 
mar  gu  'm  biodh  iad  gu  rann- 
sachadh  ni  's  gèire  a  dhèanamh 
air  ni  èigin  m'  a  thimchioll. 

21  Ach  na  aontaich  thusa  leo  : 
oir  a  ta  os  ceann  dà  fhichead 
fear  dhiubh  ri  feall-fholach  'na 
aghaidh,  a  chuir  iad  fèin  fo 
mhallachadh,  nach  ith  agus  nach 
òi  iad  gus  am  marbh  iad  e  :  agus 
a  nis  tha  iad  ullamh,  a'  feith- 
eamh  ri  gealladh  uaitse. 

22  An  sin  leig  an  t-àrd- 
cheannard  uaith  an  t-òganach, 
agus  dh'  àithn  e  dha,  ag  ràdh, 
Feuch,  nach  innis  thu  do  neach 
sam  bith,  gu'n  d' f  hoillsich  thu 
na  nithe  so  dhomh-sa. 

23  Agus  ghairm  e  d'  a  ionn- 
suidh  dà  cheannard-ceud,  agus 
thubhairt  e,  Ulluichibh  dàcheud 
saighdear  a  thèid  gu  Cesarea, 
agus  deich  agus  trì  fichead  marc- 
ach,  agus  dà  cheud  fear-sleagha, 
air  an  treas  uair  do'n  oidhche. 

24  Agus  ulluichibh  eich,  chum 
air  dhoibh,  Pòl  a  chur  orra,  gu  'n 
toir  iad  e  gu  tèaruinte  chum  an 
uachdarain  Felics. 

25  Agus  sgrìobh  e  litir  air  a' 
mhodh  so  : 

26  Beatha  agus  slàinte  o 
Chlaudius  Lisias,  chum  an  uachd- 
arain  ro  òirdheirc  Feiics. 

27  Ghlacadh  an  duine  so  leis 
na  h-Iudhaich,  agus  an  uair  a 
bha    iad    air    ti   a  mharbhadh. 

thàinig  mise  orra  le  saighdear- 
aibh,  agus  thug  mi  dhuibh  e,  a' 
tuigsinn  gu  'm  bu  Romhanach  e. 

28  Agus  air  dhomh  bhi  toileach 
air  fios  an  aobhair  fhaotainn  air 
sou  an  d'  agair  iad  e,  thug  mi 
sìos  e  chum  an  comhairle-san  : 

29  Agus  thuig  mi  gu  'n  robh 
e  air  agairt  mu  cheisdibh  d'  an 
lagh  fèin,  gun  ni  sam  bith  air  a 
chur  as  a  leth  a  b'  airidh  air  bàs 
no  air  ceanglaichibh. 

30  Ach  an  uair  a  dh'innseadh 
dhomh  gu'n  robh  na  h-Iudhaich 
gu  feall  a  chaitheadh  air  an 
duine,  air  ball  chuir  mi  a  d'  ionn- 
suidh-sa  e,  agus  thug  mi  àithne 
mar  aD  ceudna  d'  a  luchd-casaid, 
gach  cùis  u  bha  aca  'na  aghaidh 
a  chur  an  cèill  a'  d'  làthair-sa. 
Slàn  leat. 

31  An  sin  air  do  na  saigh- 
dearaibh  Pòl  a  ghabhail,  a  rèir 
mar  a  dh'  àithneadh  dhoibh, 
thug  iad  san  oidhche  e  gu  Anti- 
patris. 

32  Agus  aìr  an  là  màireach 
leig  iad  do'n  mharc-shluagh  dol 
leis,  agus  phill  iad  fèin  do  'n 
chaisteal. 

33  Agus  an  uair  a  chaidh  iad 
a  stigh  do  Chesarea,  agus  a  thug 
iad  an  litir  do'n  uachdaran,  chuir 
iad  mar  an  ceudna  Pòl  'na  f  hian- 
uis. 

34  Agus  an  uair  a  leugh  an 
t-uaehdaran  an  litir,  dh'fhios- 
raich  e  cò  an  dùthaich  o  'n  robh 
e.  Agus  an  uair  a  thuig  e  gur 
ann  o  Chilicia  bha  e, 

35  Thubhairt  e,  Eisdidh  mi 
riut,  'nuair  a  thig  do  luchd- 
casaid  mar  an  ceudna.  Agus 
dh'  àithn  e  esan  a  choimhead  ann 
an  talla-breitheanais  Heroid. 

A  GUS  an  ceann  chùig  làithean 
-*"*-  'na  dhèigh  sin,  chaidh  Anan- 
ias  an  t-àrd-shagart  sìos  maille 
ris  na  seanairibh,  agus  ri  Tertul- 


lus  fear-tagraidh  àraidh,  muinn- 
tir  a  nochd  iad  fèin  an  làthair 
an  uachdarain  an  aghaidh  Phòii. 

2  Agus  an  uair  a  ghairmeadh 
a  mach  e  thòisich  Tertullus  air 
a  chasaid,  ag  ràclh,  Do  bhrìgh  gu 
bheil  sinn  tromhad-sa  a'  meal- 
tuinn  mòr-shìth,  agus  gu'n  d'- 
rinneadh  iomadh  deadh  ghnìomh 
do'n  chinneach  so  tre  do  ghlioc- 

3  Tha  sinne  gabhail  ri  so, 
anns  gach  àm  agus  anns  gach 
àit,  Fhelics  ro  òirdheirc,  maille 
ris  gach  uile  bhuidheachas. 

4  Ach,  chum  nach  cuirinn 
mòr-mhoille  ort,  guidheam  ort, 
do  d'  shuairceas  gu  'n  èisd  thu 
ruinn  gu  h-ath-ghoirid. 

5  Oir  fhuair  sinn  am  fear 
so  'na  phlàigh,  agus  a'  dùsgadh 
nan  ludhach  uile  gu  ceannairc 
air  feadh  an  domhain,  agus  'na 
cheann-feadhna  do  luchd  saobh- 
chreidimh  nan  Nasarenach. 

6  Neach  mar  an  ceudna  a 
thogair  an  teampull  a  shalach- 
adh ;  agus  a  ghlac  sinne,  agus 
b'  àill  leinn  breth  a  thoirt  air  a 
rèir  ar  lagha  fèin : 

7  Ach  air  teachd  do  Lisias  an 
t-àrd-cheannard  oirnn,  thug  e  le 
mòr-ainneart  as  ar  làmhaibh  e. 

8  Ag  àithneadh  d'  a  luchd- 
casaid  teachd  a  d'  ionnsuidh-sa  ; 
neach  o  'm  feud  thu  le  a  cheas- 
nachadh,  fios  fhaotainn  air  na  h- 
uile  nithibh  a  tha  sinne  a'  cur 
as  a  leth. 

9  Agus  dh'  aontaich  na  h-Iudh- 
aich  mar  an  ceudna,  ag  ràdh, 
Gu'n  robh  na  nithe  sin  mar  sin. 

10  An  sin  air  do  'n  uachdaran 
smèideadh  air  Pòl  e  a  labhairt, 
f  hreagair  esan,  Is  mòid  mo  mhis- 
neach  gu  freagairt  air  mo  shon 
fèin,  gu  bheil  fhios  agam  gu 
robh  thusa  rè  mòrain  bhiiadhna 
a'd'  bhreitheamh  air  a'  chinneach 
so: 

11  Oir  feudaidh  tu  fios  fhaot- 

ainn,  nach  mò  na  dà  là  dheug 
o  chaidh  mi  suas  gu  Ierusalem  a 
dhèanamh  aoraidh. 

12  Agus  cha  d'  fhuair  iad 
mi  a'  deasboireachd  ri  aoa  neach 
san  teampull,  no  a'  brosnuchadh 
an  t-sluaigh  gu  ceannairc,  aon 
chuid  sna  sionagogaibh,  no  auns 
a'  bhaìle. 

13  Ni  mò  is  urrainn  iad  na 
nithe  sin  a  dhearbhadh  a  tha 
iad  a'  cur  as  mo  leth. 

14  Ach  tha  mi  ag  aideach- 
adh  so  dhuitse,  gur  ann  a  re'ir 
na  slighe  sin  ris  an  abair  iadsan 
saobh-chreidimh,  a  ta  mise  a' 
dèanamh  aoraidh  do  Dhia  m'- 
aithriche,  a'  creidsinn  nan  uile 
nithe  a  ta  sgrìobhta  san  lagh 
agus  anns  na  fàidhibh  : 

15  Agus  a  ta  dòchas  agam  an 
Dia,  ris  am  bheil  sùil  mar  an 
ceudna  aca  fèin,  gu'n  tigaiseirigh 
nam  marbh,  nam  fìrean  araon 
agus  nan  neo-fhìrean. 

16  Agus  an  so  tha  mi  a' 
saoithreachadh  a  ghnàth  coguis 
neo-lochdach  abhiagamathaobh 
Dhè,  agus  a  thaobh  dhaoine. 

17  A  nis  an  de'igh  mòrain 
bhliadhna,  thàinig  mi  a  thoirt 
dèirce  chum  mo  chinnich,  agus 
thabhartas. 

18  Air  a  so  fhuair  Iudhaich 
àraidh  o  'n  Asia  mi  air  mo  ghlan- 
adh  san  teampull,  gun  sluagh, 
agus  gun  bhuaireas. 

19  Muinntir  d' am  bu  chòir 
bhi  'n  so  a'  d'  làthair-sa,  agus  m'- 
agairt,  nam  biodh  ni  sam  bith 
aca  a'  m'  aghaidh. 

20  No  abradh  iad  so  fèin,  ma 
fhuair  iad  eucoir  sam  bith 
annam-sa,  'nuair  a  sheas  mi  an 
làthair  na  comhairle ; 

21  Mur  ann  a  mhàin  air  son 
an  aoin  fhocail  so,  a  ghlaodh  mi 
a'  m'  sheasamh  'nam  measg,  Gur 
ann  air  son  aiseirigh  nam  marbh, 
a  ta  mi  air  mo  thoirt  gu  breith- 
eanas  leibhse  an  diugh. 


22  Agus  an  uair  a  chuala  Fe~ 
lics  na  nithe  so,  air  dha  eòlas 
ni  bu  diongmhalta  bhi  aige  air 
an  t-slighe  sin,  chuir  e  air  dàil 
iad,  ag  ràdh,  'nuair  a  thig  Li- 
sias  an  t-àrd-cheannard  a  nuas, 
làn-rannsaichidh  mi  bhur  cùis. 

23  Agus  dh'  àithn  e  do  cheann- 
ard-ceud  Pòl  a  ghlèidheadh, 
agus  e  bhi  fuasgailte  aige,  agus 
gun  neach  d'  a  mhuinntir  fèin 
a  bhacadh  o  fhrithealadh  dha, 
no  teachd  d'  a  ionnsuidh. 

24.  Agus  an  dèigh  làithean 
àraidh,  'nuair  a  thàinig  Felics 
maille  r'  a  mhnaoi  Drusilla,  a  bha 
'na  Ban-Iudhach,  chuir  e  fios 
air  Pòl,  agus  dh'  èisd  e  ris  mu 
thimchioll  a'  chreidimh  ann  an 
Crìosd. 

25  Agus  air  dhasan  bhi  a' 
reusonachadh  mu  fhìreantachd, 
stuaim,  agus  breitheanas  ri 
teachd,  ghabh  Felics  eagal  mòr, 
agus  fhreagair  e,  lmich  romhad 
an  tràth  so  ;  'nuair  a  bhios  ùine 
agam,  cuiridh  mi  fios  ort. 

26  Bha  dùil  aige  mar  an  ceud- 
na  gu  rachadh  airgiod  a  thoirt 
da  le  Pòl,  chum  gu  'm  fuasgladh 
se  e  :  uime  sin  chuir  e  fios  air  ni 
bu  trice,  agus  labhair  e  ris. 

27  Ach  air  do  dhà  bhliadhna 
bhi  air  an  coimhlionadh,  thàinig 
Porcius  Festus  an  àit  Fhelics : 
agus  air  do  Fhelics  bhi  toileach 
comain  a  chur  air  na  h-Iudhaichj 
dh'  f  hàg  e  Pòl  ceangailte. 

A  NIS  'nuair  a  thàinig  Festus 
■*•*-  do'n  mhòr-roinn,  an  ceann 
trì  làithean  chaidh  e  suas  o 
Chesarea  gu  Ierusalem. 

2  Agus  nochd  an  t-àrd-shagart 
agus  maithean  nan  Iudhach  iad 
fèin  'na  làthair  an  aghaidh  Phòil, 
agus  chuir  iad  impidh  air, 

3  Ag  iarraidh  fàbhoir  'na 
aghaidh,  gu  'n  cuireadh  e  fios  air 
gu  lerusalem,  agus  iad  a  dhèan- 

amh  feall-fholach  chum  esan  a 
mharbhadh  air  an  t-slighe. 

4>  Ach  fhreagair  Festus,  Gu'm 
bu  chòir  Pòl  a  ghlèidheadh  ann 
an  Cesarea,  agus  gu'n  rachadh  e 
fèin  an  sin  gu  h-aithghearr. 

5  Uime  sin,  ars'  esan,  rachadh 
iadsan  'nur  measg  a  dh'  fheudas, 
sìos  maille  rium-sa,  agus  ma  ta 
coire  air  bith  san  duine  so, 
cuireadh  iad  sin  as  a  leth. 

6  Agus  air  dha  fantuinn  'nam 
measg  os  ceann  deich  làithean, 
chaidh  e  sìos  do  Chesarea  ;  agus 
air  an  là  màireach  shuidh  e  air 
a'  chaithir-bhreitheanais,  agus 
dh'àithn  e  Pòl  a  thoirt  a  làthair. 

7  .Agus  an  uair  a  thàinig  esan, 
sheas  na  h-Iudhaich  a  thàinig  a 
nuas  o  Ierusalerh  m'a  thimchioll, 
a'  cur  choireanna  lìonmhor  agus 
mòra  à  leth  Phòil,  nach  b'urrainn 
iad  a  dhearbhadh : 

8  'Nuair  a  fhreagair  esan  'ga 
shaoradh  fèin,  Cha  d'  rinn  mi 
cionta  sam  bith  an  aghaidh  lagha 
nan  Iudhach,  no  'n  aghaidh  an 
teampuill,  no  'n  aghaidh  Chea- 
sair. 

9  Ach  air  bhi  do  Fhestus 
togarrach  air  toileachas-inntinn 
av  thoirt  do  na  h-Iudhaich, 
fhreagair  e  Pòl,  agus  thubhairt 
e,  An  àill  leatsa  dol  suas  gu 
Ierusalem,  agus  an  sin  dol  fo 
bhreitheanas  thaobh  nan  nithe 
sin  ann  mo  làthair-sa  ? 

10  An  sin  thubhairt  Pòl,  Tha 
mi  m'  sheasamh  aig  caithir- 
breitheanais  Cheasair,  far  an 
còir  breth  a  thoirt  orm :  air  na 
h-Iudhaich  cha  d'rinn  mi  eucoir 
sam  bith,  mar  is  maith  a  ta  fios 
agadsa. 

11  Oir  ma  tha  mi  dèanamh 
eucoir,  agus  ma  rinn  mi  ni  sam 
bith  a  thoill  bàs,  cha  'n  'eil  mi 
diùltadh  bàs  fhulang  :  ach  mur 
'eii  ni  sam  bith  dhiubh  sin  fìor 
a  tha  iad  so  &  cur  as  mo  leth, 
cha  'n  fheud  duine  sam  bith  mo 


thoirt   thairis  doibh.      Tha   mi 
togail  mo  chùis  gu  Ceasar. 

12  An  sin  an  de'igh  do  Fhes- 
tus  labhairt  ris  a'  chomhairle, 
fhreagair  e,  An  do  thog  thu  do 
chùis  gu  Ceasar?  gu  Ceasar 
thèid  thu. 

13  Air  dol  do  làithibh  àraidh 
seachad,  thàinig  Agripa  an  rìgh 
agus  Bernice  gu  Cesarea  a  chur 
fàilte  air  Festus. 

14  Agus  air  dhoibh  mòran 
làithean  a  chaitheadh  an  sin, 
chuir  Festus  cùis  Phòil  an  cèill 
do  'n  rìgh,  ag  ràdh,  Dh'fhàgadh 
duine  àraidh  le  Felics  'na  phrìo- 
sanach. 

15  Air-san,  an  uair  a  bha  mise 
ann  an  Ierusalem,  rinn  na  h- 
àrd-shagairt  agus  seanairean  nan 
ludhach  casaid  rium,  ag  iarraidh 
binne  'na  aghaidh. 

16  D'  an  d'  thug  mise  am 
freagradh  so,  Cha'n  e  gnàth  nan 
Romhanach  duine  sam  bith  a 
thoirt  thairis  chum  bàis,  gus  am 
bì  aig  an  neach  a  tha  air  agairt, 
a  luchd-casaid  aghaidh  ri  h-agh- 
aidh,  agus  gu'm  bì  cothrom  aige 
air  e  fèin  a  shaoradh  o  'n  choire 
e  chuireadh  as  a  leth. 

17  Uime  sin  an  uair  a  thàinig 
iad  araon  an  so,  gun  mhoille  sam 
bith  shuidh  mi  air  an  là  màir- 
each  sa'  chaithir-bhreitheanais, 
agus  dh'àithn  mi'n  duine  a  thoirt 
a  làthair. 

18  Agus  an  uair  a  sheas  a 
luchd-casaid  m'a  thimchioll,  cha 
do  chuir  iad  coire  air  bith  as  a 
leth  do  na  nithibh  a  shaoil  mise  : 

19  Ach  thug  iad  ceisdean 
àraidh  'na  aghaidh  mu  thimchioll 
an  creidimh  fe'in,  agus  mu  thim- 
chioll  losa  àraidh,  a  fhuair  bàs, 
neach  a  thubhairt  Pòl  a  bhi  beò. 

20  Agus  a  chionn  gu  robh 
mise  amharusach  mu  thimchioll 
an  leithid  sin  do  cheisdibh, 
dh'  fheòraich  mi  dheth  am  b'  àill 
leis  dol  suas  gu  Ierusalem,  agus 

an  sin  dol  fo  bhreitheanas  mu  na 
nithibh  so. 

21  Ach  an  uair  a  dh'iarr  Pòl  a 
choimhead  gus  am  fiosraich- 
teadh  a  chùis-san  le  Augustus, 
dh'àithn  mi  e  bhi  air  a  ghlèidh- 
eadh  gus  an  cuirinn  gu  Ceasar 
e. 

22  An  sin  thubhairt  Agripa 
ri  Festus,  B'  àill  leamsa  fe'in  an 
duinesochluinutinu.  Am  màir- 
each,  thubhairt  esan,  cluinnidh 
tu  e. 

23  Uime  sin  air  an  là  màireach, 
'nuair  a  thàinig  Agripa,  agus 
Bernice,  le  mòr-ghreadhnachas, 
agus  a  chaidh  iad  a  steach 
maille  ris  na  h-àrd-cheaunard- 
aibh  agus  prìomh-dhaoinibh  na 
caithreach  do'n  ionadèisdeachd, 
air  do  Fhestus  àithne  a  thoirt, 
thugadh  Pòl  a  làthair. 

24  Agus  thubhairt  Festus,  A 
rìgh  Agripa,  agus  sibhse  a 
dhaoine  uile  a  ta  làthair  an  so 
maille  ruinu,  tha  sibh  a'  faicinn 
an  duine  so,  mu  'n  do  chuir 
sluagh  nan  Iudhach  uile  impidh 
ormsa,  araon  ann  an  Ierusa- 
lem,  agus  an  so,  a'  glaodhaich 
nach  bu  chòir  e  bhi  ni  b'  fhaide 
beò. 

25  Ach  an  uair  a  thuig  mise 
nach  d'  rinn  e  ni  sam  bith  a 
thoill  bàs  agus  a  chionn  gu  'n 
do  thog  e  fèin  a  chùis  gu  Augus- 
tus,  shònraich  mi  a  chur  d'a  ionn- 
suidh. 

26  Mu  nach  'eil  ni  sam  bith 
cinnteach  agam  r'  a  sgrìobhadh 
chum  mo  Thighearn.  Uime  sin 
thug  mì  mach  e  do  'ur  u-ionns- 
uidh-sa,  agus  gu  h-àraidh  a  d' 
ionnsuidh-sa,  a  rìgh  Agripa, 
chum  an  dèigh  rannsachadh  a 
dhèanamh,  gu  'm  biodh  agam  ni 
e'igin  r'  a  sgrìobhadh. 

27  Oir  is  mì-reusonta  a'  m' 
bheachd-sa  piùosanach  a  chur 
uam,  agus  gun  na  cùisean  a  ta 
'na  aghaidh  ainmeachadh. 


CAIB.  XXVI. 

\  N  sin  thubhairt  Agripa  ri 
■**-  Pòl,  Tha  cead  agad  labhairt 
air  do  shon  fèin.  An  sin  shìn 
Pòl  a  mach  a  làmh,  agus  fhreag- 
air  e  air  a  shon  fèin, 

2  A  ta  mi  'gam  mheas  fèin 
sona,  a  rìgh  Agripa,  do  bhrìgh 
gu  bheil  mi  gu  freagairt  air  mo 
shon  fèin  an  diugh  a'  d'  làthair- 
sa,  thaobh  nan  nithe  sin  uile  a 
ta  air  an  cur  as  mo  leth  leis  na 
h-Iudhaich. 

3  Gu  h-àraidh,  a  chioun  gu 
bheil  thusa  eòlach  air  gach  gnàth 
agus  ceisd  a  tha  am  measg  nan 
Iudhach :  uime  sin  guidheam 
ort,  èisd  rium  gu  foighidneach. 

4  Tha  mo  bheatha-sa  o  m'- 
òige,  a  chaitheadh  air  tùs  am 
measg  mo  chinnich  fèin  ann  an 
Ierusalem,  aithnichte  do  na  h- 
Iudhaich  uile ; 

5  D'  am  b'  aithne  mi  o  thùs, 
(uam  b'  àill  leo  fianuis  a  dhèan- 
amh,)  gu  'n  do  chaith  mi  mo 
bheatha  a'  m'  Phairiseach,  a  rèir 
an  luchd  comh-bharail  a's  teinue 
d'  ar  creidimh-ne. 

ò'  Agus  a  nis  tha  mi  m' 
sheasamh  fo  bhreitheanas  air  son 
dòchais  a'  gheallaidh  a  rinueadh 
le  Dia  d'  ar  n-aithrichibh  : 

7  Chum  am  bheil  dùil  aig  ar 
dà  thrèibh  dheug-ne  teachd,  a' 
dèanamh  seirbhis  do  Dhia  a  là 
agus  a  dh'  oidhche  do  ghnàth ; 
agus  air  son  an  dòchais  so  tha 
mise,  a  rìgh  Agripa,  air  m'agairt 
leis  na  h-Iudhaich. 

8  C'  ar  son  a  mheasar  leibhse 
mar  ni  do-chreidsinu,  gu  'n 
dùisgeadh  Dia  na  mairbh  ? 

9  Gu  deimhin  mheas  mise 
anuam  fèin,  gu'm  bu  chòir  dhomh 
mòran  nithe  a  dhèanamh  an  agh- 
aidh  ainme  losa  o  Nasaret. 

10  Ni  mar  an  ceudna  a  rinu 
mi  ann  an  Ierusalem  :  agus  air 
faotainn  ùghdarrais  o  na  h-àrd- 
shagartaibh,  dhruid  mi  mòran  do 

na  naoimh  atn  prìosanaibh  ;  agus 
an  uair  a  chuireadh  gu  bàs  iad, 
thug  mi  mo  ghuth  'nan  aghaidh. 

11  Agus  a'  dèanamh  peanais 
orra  gu  minic  anns  gach  sion- 
agog,  cho-èignich  mi  iad  gu 
toibheum  a  labhairt ;  agus  air 
dhomh  bhi  gu  ro  mhòr  air  bhoile 
'nan  aghaidh,  rinn  mi  geur-lean- 
mhuinn  orra,  eadhon  gu  bailtibh 
coigreach. 

12  Air  a  so  'nuair  a  bha  mi 
dol  gu  Damascus,  le  cumhachd 
agus  barantas  o  na  h-àrd-shag- 
artaibh ; 

13  Mu  mheadhon-là,  O  a  rìgh, 
chunnaic  mi  air  an  t-slighe  solus 
o  nèamh,  bu  shoilleire  na  solus 
na  grèine,  a'  dealrachadh  mu'n 
cuirt  orm,  agus  orra-san  a  bha 
'g  imeachd  maille  rium. 

14  Agus  an  uair  a  thuit  sinn 
uile  air  an  talamh,  chuala  mi 
guth  a'  labhairt  rium,  agus  ag 
ràdh  anns  a'  chainnt  Eabhruidh- 
ich,  A  Shauil,  a  Shauil,  c'  ar  son 
a  ta  thu  ga  m'  gheur-leanmh- 
uinn  ?  Is  cruaidh  dhuitse  bhi 
breabadh  an  aghaidh  nan  dealg. 

15  Agus  thubhairt  mise,  Cò 
thu,  a  Thighearn?  Agus  thu- 
bhairt  esan,  Is  mise  Iosa  a  ta 
thusa  a'  geur-leanmhuinn. 

16  Ach  èirich,  agus  seas  air 
do  chosaibh;  oir  dh'fhoillsich  mi 
mi  fèin  duit  chum  na  crìche  so, 
gu'n  òrduichinn  thu  a'd'  mhinis- 
teir  agus  a'd'  fhianuis  araon  air 
na  nithibh  a  chunnaic  thu,  agus 
air  na  nithibh  anns  am  foillsich' 
mi  mi  fèin  duit ; 

17  Ga  d'  shaoradh  o'n  t-sluagh 
agus  o  na  Cinnich,  chum  am 
bheil  mi  nis  ga  d'  chur, 

18  A  dh'  fhosgladh  an  sùl, 
chum  gu  tionndaidh  iad  o 
dhorchadas  gu  solus,  agus  o 
chumhachd  Shatain  gu  Dia, 
chum  gu  faigh  iad  maitheanas 
pheacanna,  agus  oighreachd 
maille  ris  a'  mhuiuntir  sin  a  ta 


air  an  naomhachadh  tre'n  chreid- 
imh  a  ta  annam-sa. 

19  Uime  sin,  a  rìgh  Agripa, 
cha  robh  mi  eas-ùmhal  do  'n 
taisbean  nèamhaidh : 

20  Ach  shearmonaich  mi  air 
tùs  dhoibh-san  ann  an  Damascus, 
agus  auu  an  Ierusalem,  agus  air 
feadh  tìre  Iudea  uile,  agus  an  sin 
do  na  Cinnich,  iad  a  dhèanamh 
aithreachais  agus  pilltinuri  Dia, 
a'  dèanamh  oibre  iomchuidh  an 
aithreachais. 

21  Air  son  nan  nithe  so  ghlac 
na  h-Iudhaich  mi  san  teampull, 
agus  b'  àill  leo  mo  mharbhadh. 

22  Uime  sin  air  dhomh  còmh- 
nadh  fhaotainn  o  Dhia,  bhuan- 
aich  mi  gus  an  là'n  diugh,  a' 
dèanamh  fianuis  do'n  bheag  ag- 
us  do  'n  mhòr,  gun  ni  air  bith  a' 
labhairt  ach  na  nithe  sin  a  thu- 
bhairt  na  fàidhean  agus  Maois  a 
bha  gu  teachd  ; 

23  Gu  robh  Crìosd  gu  fulang, 
agus  gu  robh  e  gu  èirigh  an 
ceud  neach  o  na  marbhaibb,  ag- 
us  gu'm  foillsicheadh  e  solus  do'n 
phobull,  agus  do  na  Cinnich. 

24  Agus  air  dha  bhi  labhairt 
nan  nithe  so  air  a  shon  fèin,  thu- 
bhairt  Festus  le  guth  àrd,  Tha 
thu  air  mhì-cheill  a  Phòil :  tha 
mòr-fhòghlum  ga  d'  chur  air 
bhoile. 

25  Ach  thubhairt  esan,  Cha 
'n  'eil  mi  air  bhoile,  Fhestuis  ro 
òirdheirc ;  ach  tha  mi  a'  labh- 
airt  bhriathra  na  fìrinn  agus  na 
cèille. 

26  Oir  a  ta  fhios  aig  an  rìgh 
roimh  am  bheìl  mise  a'  labhairt 
gu  saor,  air  na  nithibh  so :  oir 
tha  cinnt  agam  nach  'eil  a  h-aon 
do  na  nithibh  so  an  ain-fhios  da; 
oir  cha'n  ann  an  cùil  a  rinneadh 
so. 

27  Am  bheil  thu  creidsinu  nam 
fàidhean,  a  rìgh  Agripa?  tha 
fhios  agam  gu  bheil  thu  'g  an 
creidsinn. 

28  An  sin  thubhairt  Agripa 
ri  Pòl,  Is  beag  nach  'eil  thu 
gam  aomadh  gu'bhi  am  Chrìosd- 
uidh. 

29  Agus  thubhairt  Pòl,  B'  e 
mo  ghuidhe  air  Dia,  gu'm  biodh 
cha'n  e  mhàin  thusa,  ach  mar 
an  ceudna  iadsan  uile  a  tha  'g 
èisdeachd  rium  an  diugh,  ann  am 
beag  agus  am  mòr,  mar  a  ta  mise, 
saor  o  na  geimhlibh  so. 

30  Agus  air  dha  na  briathra 
so  a  labhairt,  dh'  èirich  an  rìgh, 
agus  an  t-uachdaran,  agus  Ber- 
nice,  agus  an  dream  a  shuidh 
maille  rìu : 

31  Agus  an  uair  a  chaidh  iad  a 
leth-taobh,  labhair  iad  r'a  chèile, 
ag  ràdh,  Cha  'n  'eil  an  duine 
so  a'  dèanamh  ni  air  bith  toill- 
teannach  air  bàs,  no  air  geimhlibh. 

32  An  sin  thubhairt  Agripa 
ri  Festus,  Dh'  fheudtadh  an 
duine  so  a  leigeadh  as,  mur 
bhiodh  gu  'n  do  thog  e  a  chùis 
gu  Ceasar. 

CAIB.  XXVII. 

\  GUS  an  uair  a  thugadh  breth 
-^*-  sinne  a  sheòladh  do'n  Ead- 
ailt,  thug  iad  Pòl  thairis  maille 
ri  prìosanaich  àraidh  eile,  do 
cheannard-ceud  d'am  b'ainm  Iu- 
lius,  do  chuideachd  Augustuis. 

2  Agus  air  dhuinn  dol  air 
luing  le  Adramitium,  thog  sinn 
ar  seòil,  a'  cur  romhainn  seòladh 
seachad  air  crìochaibh  na  h-Asia, 
air  do  Aristarchus  Macedonach 
o  Thesalonica  bhi  maille  ruinn. 

3  Agus  air  an  là  màireach, 
thàinig  sinn  gu  Sidon.  Agus 
air  do  Iulius  buntainn  gu  suairce 
ri  Pòl,  leig  e  dha  dol  a  dh'  ionn- 
suidh  a  chàirde  chum  comh- 
f  hurtachd  f  haotainn. 

4  Agus  air  dhuinn  stiùradh 
as  a  sin,  sheòl  sinn  fo  Chiprus,  a 
chionn  gu  robh  na  gaotha  'nar  n- 
aghaidh. 

5  Agus  an  uair  a  sheòl  sinn 


troimh'n  fhairge  ta  làimh  ri  Ci- 
licia  agus  Pamphilia,  thàinig 
sinn  gu  Mira  baiìe  do  Licia. 

6  Agus  fhuair  an  ceannard- 
ceud  long  an  sin  o  Alecsandria,  a 
bha  seòladh  do'n  Eadailt,  agus 
chuir  e  sinn  a  steach  innte. 

7  Agus  an  uair  a  sheòl  sinn 
aru  mall  rè  mòrain  do  làithibh, 
agus  a  thainig  sinn  air  eigin  ta 
chomhair  Chniduis,  a  chionn 
nach  do  leig  a'  ghaoth  leinn, 
sheòl  sinn  fo  Chrete,  fa  chomhair 
Shalmone ; 

8  Agus  air  dhuinn  seòladh  air 
èigin  seachad  air,  thàinig  sinn 
gu  ionad  àraidh  ris  an  abrar, 
Na  calaidh  sgiamhach,  am  fagus 
d'  an  robh  baile  Lasea. 

9  Agus  air  do  mhòran  ùinedol 
seachad,  'nuair  a  bha  seòladair- 
eachd  a  nis  cunnartach,  a  chionn 
gu  'n  deachaidh  an  trasgadh 
cheana  seachad,  chomhairlich 
Pòl  iad, 

10  Ag  ràdh  riu,  Fheara, 
tha  mi  faicinn  gu  'm  bì  an  t- 
seòladaireachd  so  le  dochann  ag- 
us  call  mòr,  cha'n  e  mhàin  do'n 
luchd  agus  do  'n  luing,  ach  d'  ar 
n-anamaibh  fein. 

11  Gidheadh,  is  mò  chreid  an 
ceannard-ceud  am  maighstir  ag- 
us  sealbhadair  na  luinge,  na  na 
nithe  a  labhradh  le  Pòl. 

12  Agus  a  chionn  gu'n  robh 
an  caladh  neo-iomchuidh  gus  an 
geamhradh  a  chaitheadh  ann,  b'i 
comhairle  nacuid  bu  mhò  seòladh 
as  a  sin  mar  an  ceudna,  agus 
nam  feudadh  iad  air  chor  sam 
bith  teachd  gu  Phenice,  caladh 
do  Chrete  a  ta  'g  amharc  chum 
an  iar-dheas,  agus  an  iar-thuath, 
agus  fantuinn  rè  a'  gheamhraidh 
an  sin. 

13  Agus  an  uair  a  shèid  a' 
ghaoth  à  deas  gu  ciuin,  shaoil 
iad  gu  d'fhuair  iad  an  rùn,  agus 
ag  togail  an  seòl  dhoibh,  stiuir 
iad  ri  taobh  Chrete. 

1  4  Ach  an  ceann  beagain  'na 
dhèigh  sin,  shèid  gaoth  anrath- 
ach  'na  h-aghaidh,  ris  an  abrar 
Euroclidon. 

15  Agus  air  bhi  do  'n  luing  air 
a  fuadachadh,  agus  gun  chomas 
d'i  dol  an  aghaidh  na  gaoithe, 
leig  sinn  ruith  dh'  i. 

16  Agus  air  dhuinn  ruith  a 
stigh  fuidh  eilean  beag  àraidh 
d'  am  b'  ainm  Clauda,  is  ann  Je 
eigin  a  ràinig  sinn  air  a'  bhàta  : 

17  Agus  air  dhoibh  a  thogail 
suas,  ghnàthaich  iad  gach  gleus 
còmhnaidh,  a'  criosadh  na  luinge 
fuipe ;  agus  air  dhoibh  bhi  fo 
eagal  gu'n  tuiteadh  iad  sa'  bheò- 
ghaineimh,  leig  iad  an  seòil  sìos, 
agus  mar  sin  dh'  iomaineadh  iad. 

18  Agus  air  dhuinne  bhi  gu 
ro-mhòr  air  ar  luasgadh  leis  an 
doininn,  air  an  là  'na  dheigh  sin 
thilg  iad  a  mach  an  luchd  ; 

1 9  Agus  air  an  treas  là  thilg 
sinn  le  ar  làmhaibh  fèin  a  mach 
acfuinn  na  luinge. 

20  Agus  an  uair  nach  robh  a' 
ghrian  no  na  reulta  r'am  faicinn 
rè  mòrain  do  làithibh,  agus  a 
luidh  doinionn  nach  bu  bheag 
oirnn,  thugadh  an  sin  uainn  gach 
uile  dhòchas  gu  teasairgteadh 
sinn. 

21  Ach  air  dhuinn  bhi  fada 
'nar  trasg,  an  sin  air  seasamh  do 
Phòl  'nam  meadhon,  thubhairt 
e,  Fheara,  bu  chòir  dhuibh  mo 
chomhairle-sa  ghabhaìl,  agus 
gun  fhuasgladh  o  Chrete,  agus 
an  dochann  agus  an  call  so  a 
sheachnadh. 

22  Agus  a  nis  guidheam  oirbh, 
biodh  misneach  mhaith  agaibh  : 
oir  cha  bhi  call  anama  sam  bith 
'nur  measg,  ach  a  mhàin  na 
luinge. 

23  Oir  air  an  oidhche  nochd 
sheas  làimh  rium-sa  aingeal  an 
Dè  sin,  d'  am  buin  mi,  agus  d'  am 
bheil  mi  dèanamh  seirbhis, 

24  Ag  ràdh,  A  Phòil,  na  biodh 


eagal  ort ;  is  èigin  duit  bhi  air 
do  thoirt  an  làthair  Cheasair : 
agus,  feuch,  thiodhlaic  Dia  dhuit 
iadsan  uile  a  ta  seòladh  maille 
riut. 

25  Uime  sin,  fheara,  bioc'h 
agaibh  deadh  mhisneach  :  oir  a 
ta  mi  creidsinn  Dhè,  e:u  'n  tach- 
air  ceart  mar  a  labhradh  rium. 

26  Ach  is  èigin  duinn  bhi  air 
ar  tilgeadh  air  eilean  àraidh. 

27  Agus  an  uair  a  bha  an 
ceathramh  oidhche  deug  air 
teachd,  air  dhuinne  bhi  air  ar 
seideadh  null  agus  a  nall  ann  an 
cuan  Adria,  mu  mheadhon-oidh- 
che  b'  i  barail  nam  maraichean 
gu  robh  iad  am  fagus  do  thìr 
èigin : 

28  Agus  air  leigeadh  na 
luaidhe  sìos  doibh,  fhuair  iad  an 
doimhne  fichead  aitheamh  ;  agus 
an  uair  a  chaidh  iad  beagan  air 
an  aghaidh,  leig  iad  sìos  an 
luaidh  a  rìs,  agus  fhuair  iad  i 
'na  cùig  aitheamh  deug. 

29  An  sin  air  dhoibh  bhi  fo 
eagal  gu  'm  buaileadh  iad  air 
ionadaibh  garbha,  thilg  iad 
ceithir  acraichean  à  deireadh 
na  luinge,  agus  ghuidh  iad  an  là 
a  theachd. 

30  Agus  an  uair  a  bha  na 
maraichean  air  ti  teicheadh  a 
mach  asan  luing,  agus  a  leig  iad 
sìos  am  bàta  do  'n  fhairge,  a' 
gabhail  orra  bhi  tilgeadh  a  mach 
acraichean  à  toiseach  na  luinge, 

31  Thubhairt  Pòl  ris  a'cheann- 
ard-ceud,  agus  ris  na  saigh- 
dearaibh,  Mur  fan  iad  sin  san 
luing,  cha  'n  'eil  e  'n  comas  duibh 
bhi  air  bhur  teasairginn. 

32  An  sin  gheàrr  na  saigh- 
dearan  cùird  a'  bhàta,  agus  ìeig 
iad  leis  tuiteam  sìos. 

33  Agus  am  feadh  a  bha  an 
là  a'  teachd,  thug  Pòl  a  chomh- 
airle  orra  uile  biadh  a  ghabhail, 
ag  ràdh,  Is  e  so  an  ceathramh 
là  deug  dhuibh  a'  feitheamh,  ag- 

us  a'  fantuinn  'nur  trasg,  gun 
bhiadh  sam  bith  a  ghabhail. 

34  Uime  sin  guidheam  oirbh 
biadh  a  ghabhail ;  oir  a  ta  so 
chum  bhur  slàinte :  oir  cha 
chaillear  fuiltean  à  ceann  a  h- 
aon  agaibh. 

3.5  Agus  air  dha  na  nithe  so  a 
labhairt,  agus  aran  a  ghlacadh, 
thug  e  buidheachas  do  Dhia  'nan 
làthair  uile ;  agus  air  dha  a 
bhriseadh,  tbòisich  e  ri  itheadh. 

36  An  sin  ghlaciad  uile  deadh 
mhisneach,  agus  ghabh  iad  biadh 
mar  an  ceudna. 

37  Agus  bha  sinn  a  dh'  anam- 
aibh  uile  anns  an  luing,  dà 
cheud  agus  sè  deug  agus  trì 
fichead. 

38  Agus  an  uair  a  ahàsuich- 
eadh  iad  le  biadh,  dh'  eutrom- 
aich  iad  an  long,  agus  thilg  iad 
a  mach  an  cruithneachd  san 
fhairge. 

39  Agus  an  uair  a  bha  'n  là 
air  teachd,  cha  d'  aithnich  iad 
am  fearann  :  ach  thug  iad  an  aire 
do  lùib  àraidh  aig  an  robh 
tràigh,  anns  an  robh  mhiann 
orra,  nam  b'  urrainn  iad,  an  long 
a  chur  gu  tìr. 

40  Agus  air  togail  nan  acraich- 
ean  doibh,  ieigi^d  ris  an  fhairge 
i,  agus  an  uair  a  dh'  fhuasgail  iad 
ceanglaichean  na  stiuire,  agus 
a  thog  iad  am  prìomh  sheòl  ris 
a'  ghaoith,  sheòl  iad  chum  na 
tràighe. 

41  Agus  air  tuiteam  dhoibh 
ann  an  ionad  àraidh  far  an  do 
choinnich  dà  fhairge  a  cheile, 
bhuail  iad  an  long  air  grund; 
agus  air  sàthadh  d'a  toiseach 
sa'  ghrund.  dh'  fhan  e  gun  char- 
achadh,  ach  bhriseadh  a  deir- 
eadh  le  ainneart  nan  tonn. 

42  Agus  b'  i  comhairle  nan 
saighdearan  gu  marbhadh  iad 
na  prìosanaich,  air  eagal  gu'n 
snàmhadh  neach  sam  bithdhiubh 
a  macb,  agus  gu  rachadh  iad  as. 


43  Ach  air  do  'n  cheannard- 
ceud  bhi  toileach  Pòl  a  theas- 
airginn,  chum  e  air  ais  o'n  comh- 
airle  iad,  agus  dh'àithn  e  dhoibh- 
san   d'  am    b'  aithne   snàmh   iud 

Jèin  a  thilgeadh  sa'  chuan  air  tùs, 
agus  dol  a  mach  air  tìr : 

44  Agus  do  chàch  dh'  àithn  e, 
cuid  diubh  dhol  air  clàraibh,  ap- 
us  cuid  eile  air  mìribh  briste  do'n 
luing :  agus  mar  sin  thàrladh 
gu 'n  deachaidh  iad  uile  tèar- 
uinte  gu  tìr. 

CAIB.  XXVIII. 

A  GUS  an  uair  a  thèarnadh  iad, 
-*•*-  thuig  iad  an  sin  gu'm  b'  e 
Melita  ainm  an  eilein. 

2  Agus  nochd  an  sluagh  borb 
caoimhneas  nach  bu  bheag 
dhuinn :  oir  air  fadadh  teine 
dhoibh,  ghabh  iad  ruinn  uile,  air 
son  an  uisge  a  bha  ann,  agus  air 
son  an  fhuachd. 

3  Agus  air  do  Phòl  dorlach 
bhioran  a  thional,  agus  an  cur 
air  an  teine,  thàinig  nathair 
nimhe  mach  as  an  teas,  agus 
shàs  i  'na  làimh. 

4  Agus  an  uair  a  chunnaic  an 
sluagh  borb  a'  bhèisd  an  croch- 
adh  r'  a  làimh,  thubhairt  iad  r'  a 
chèile,  Gu  cinnteach  is  mortair 
an  duine  so.  do  nach  fuiling 
dìoghaltas  bhi  beò,  ge  do  thea- 
sairgeadh  o'n  fhairge  e. 

5  Agus  air  dhasan  a'  bhè'isd  a 
chrathath  dheth  anns  an  teine, 
cha  d'  fhulaing  e  dochann  sam 
bitb. 

6  Ach  bha  iadsan  a'  feitheamh 
c'  uin'  a  dh'  atadh  e,  no  a  thuit- 
eadh  e  sìos  marbh  gu  h-obann : 
ach  an  uair  a  dh'  fheith  iad  ùine 
fhada,  agus  nach  fac  iad  dochann 
sam  bitb  a'  teachd  air,  chaoch- 
ail  iad  an  inntinn,  agus  thubh- 
airt  iad  gur  Dia  e. 

7  Agus  bha  mu  thimchioll  an 
àite  sin  fearann  aig  prìomh 
dhuine  an  eilein,  d'  am  b'  ainm 

Publius,  a  ghabh  ruinne  agus  a 
thug  rè  thrì  làithean  aoidheachd 
dhuinn  gu  càirdeil. 

8  Ajjus  thàrladh  gu  robh 
athair  Pimbliuis  'na  luidhe  gu 
tinn  le  fiabhrus,  agus  gearrthach 
fola:  air  do  Phòl  dol  a  steach 
d'  a  ionnsuidh,  rinn  e  ùrnuigh, 
agus  air  dha  a  làmhan  a  chur 
air,  leigheas  se  e. 

9  Agus  an  uair  a  rìnneadh  so, 
thàinig  mar  an  ceudna  muinn- 
tir  eile  a  bha  euslan  san  eilean 
d'  a  ionnsuidh,  agus  leighiseadh 
iad : 

10  Muinntir  mar  an  ceudna  a 
thug  mòr-urram  dhuinn  ;  agus 
an  uair  a  dh'fhalbh  sinn,  chuir 
iad  na  nithe  sin  leinn  a  bha 
feumail  duinn. 

11  Agus  an  dèigh  thrì  mìosa 
sheòl  sinn  ann  an  luing  o  Alec- 
sandria,  a  chaith  an  geamhradh 
san  eilean,  d'am  bu  shuaitheantas 
Castor  agus  Pollucs. 

12  Agus  an  uair  achaidhsinn 
air  tìr  aig1  Siracuse,  dh'  f  han  sinn 
an  sin  trì  làithean. 

13  Agus  air  seòladh  dhuinn 
timchioll  as  a  sin,  thàinig  sìnn 
gu  Regium  :  agus  an  ceann  là 
'na  dhèigh  *in  sheid  a'  ghaoth  à 
deas,  agus  thàinig  sinn  an  t-ath 
là  gu  Puteoli : 

14  Air  dhuinn  bràithrean 
fhaotainn  an  sin,  chuireadh 
impidh  oirnn  leo  fantuinn  seaehd 
làithean  maille  riu :  agus  mar 
sin  thriall  sinn  chum  na  Koimhe. 

15  Agus  as  a  sin,  air  faotainn 
ar  sgeil  do  na  bràithribh,  tliàinig 
iad  'nar  coinneamh  gu  Apii- 
forum,  agus  na  Trì  tighibh-ò.-da  ; 
agus  an  uair  a  chunmiic  l'òl  iad, 
thug  e  buidheachas  do  Dhia,  ag- 
us  ghabh  e  misneach. 

16  Agus  an  uair  a  thàinig  sinn 
do'n  Ròimh,  thug  an  ceannard- 
ceud  thairis  na  prìosanaich  do 
cheannard  an  fhreiceariain  :  ach 
thugadh  comas  do  Phòl  a  bhi  leis 


fèin,  maille  ri  aon  saighdear  a 
bha  'ga  ghlèidheadh. 

17  Agus  thàrladh,  an  deia^h 
thrì  làithean,  gu'n  doghairm  Pòl 
maithean  nan  ludhach  an  ceann 
achèile.  Agus  anuair  achruinn- 
icheadh  iad,  thubhairt  e  riu, 
Fheara  agus  a  bhràithre,  ged 
nach  d'rinn  mise  ni  sam  bith  an 
aghaidh  a'  phohuill  no  ghnàth- 
anna  nan  aithriche,  thugadh 
thairis  mi  a' m'  phiìosanach  o 
Ierusalem  do  làmhaibh  nan 
Romhanach. 

18  Muinntir  an  dèigh  dhoibh 
mo  cheasnachadh,  leis  am  bu 
mhiann  mo  leigeadh  as,  a  chionn 
nach  robh  coire  bàis  sam  bith 
annam. 

19  Ach  an  uair  a  bha  na  h- 
Iudhnich  a'  labhairt  an  aghaidh 
so,  b'èigin  domh  mò  cliùis  a  thog- 
ail  gu  Ceasar  ;  cha'n  e  gu  bheil 
c(ùre  sam  bith  agam  r'  a  chur  à 
leth  mo  chinnich. 

20  Air  an  aobhar  so  uime  sin 
chuir  mi  fios  oirbhse,  chum  gu 
faicinn  sìbh,  agus  gu'n  labhrainn 
ribh :  oir  is  ann  air  son  dòehais 
Israeil  a  ta  mi  ceangailte  leis  an 
t-slabhraidh  so. 

2L  Ai?us  thubhairt  iadsan  ris, 
Cha  d'fhuair  sinne  litriche  sam 
hith  à  Iudea  mu  d'  thimchioll, 
cha  mhò  a  dh'  fhoillsich  no  dh'- 
innis  aon  do  na  bràithribh  a 
thàinig,  olc  sam  bith  umad. 

22  Aeh  bu  mhaith  leinn  a 
chluinntinn  unitse  ciod  i  do 
bharail :  oir  mu  thimchioll  na 
gnè-chreidimh  so,  tha  fhios 
againn  gu'n  labhrar  sgach  àit'na 
h-aghaidh. 

23  A#us  air  suidheachadh  là 
ris,  thàinig  mòran  d'aionnsuidh 
chum  a  cheithreanna  ;  d'an  do 
mhìnieh  e  rìoghachd  Dhe,  a' 
dèanamh  fianuis  uimpe,  ngus  a 
cur  impidh  orra  thaobh  nan 
nithe  a  bhuineas  do  Iosa,  araon 
à    lagh     Mhaois,    agus    as    na 


242 


GNIOMHARA. 


fàidhihh,    o     mhoch-thrath    gu 
feasgar. 

24  Agus  chreid  cuid  na  nithe 
a  labhradh,  agus  cha  do  chreid 
cuid  eile  dhuibh. 

25  Agus  air  dhoibh  bhi  an 
aghaidh  a  chèile,  sgaoil  iad,  air 
do  Pliòl  aon  fhocal  a  ràdh,  Is 
maith  a  labhair  an  Spiorad 
naomh  tre'n  fhàidh  Esaias,  r'  ar 
n-aithrichibh, 

26  Ag  ràdh,  Imich  chum  a' 
phobuill  so,  agus  abair,  Le 
cluiuntinn  cluinnidh  sibh,  agus 
cha  tuig  sibh  ;  agus  le  faicinn  chì 
sibh,  agus  cha'n  aithnich  sibh. 

27  Oir  a  ta  cridhe  a'  phobuill 
so  air  fàs  reamhar,  agus  tha  iad 
a'  cluinutinn  gu  tròm  le  'n  cluas- 
aibh,  agus  chaog  iad  an  sùilean  ; 
air  eagal  gu  faiceadh  iad  ìe'n 
sùilibh,  agus  gu'n  cluinneadh  iad 


le'ncluasaibh,  agusgu'ntuigeadh 
iad  le  'n  cridhe,  agus  gu  'm  pill- 
eadh  iad,  agus  gu  'n  slànuichiun- 
sa  iad. 

28  Uime  sin  biodh  fhios 
agaibh-sa,  gu  'n  do  chuireadh 
slàinte  Dhè  chum  nan  Cinneach, 
agus  eisdidh  iadsan. 

29  Agus  an  uair  a  thubhairt 
e  na  briathra  so,  dh'  imich  na  h- 
Iudhaich  rompa.  agus  bha  mòr- 
reusonachadh  aca  eatorra  fèin. 

30  Agus  dh'  f  han  Pòl  dà 
bhliadhna  iomlan  'na  thigh-màil 
fèin,  agus  ghabh  e  ris  na  h-uile 
dhaoinibh  a  thàinig  d'  a  ionn- 
suidh, 

31  A'searmonachadhrìoghachd 
Dhè,  agus  a'  teagasg  nan  nithe 
a  bhuineas  do 'n  Tighearn  -Iosa 
Crìosd,  leis  an  uile  dhànachd, 
gun  toirmeasg. 


LlTIR  AN  ABSTOIL  PHOIL  CHUM  NAN  ROMHANACH. 


CAIB.  I. 
T>OL,  seirbhiseach  Iosa  Crìosd 
-*-       a  ghairmeadh  'na  abstol,  a 
chuireadh  air  leth  chum  Soisgeil 
De', 

2  (A  roimh-gheall  e  le  'fhàidh- 
ibh  fèin  anns  na  sgriobtuiribh 
naomha.) 

3  Mu  thimchioll  a  Mhic  Iosa 
Crìosd  ar  Tighearn,  a  rinneadh 
do  shìol  Dhaibhidh,  a  rèir  na 
feòla ; 

4  A  dhearbhadh  bhi  'na  Mhac 
do  Dhia  le  cumhachd,  a  rèir 
Spioraid  na  naomhachd,  tre 
aiseirigh  o  na  marbhaibh  : 

5  Tre  an  d'  fhuair  sinne  gràs 
agus  abstolaehd  chum  ùmhlachd 
a'  chreidimh  am  measg  nan  uile 
chinneach  air  sgàth  'ainme-san: 

6  Am  mea-g  am  bheil  sibhse 
mar  an  ceudna  air  bhur  gairm  le 
losa  Crìosd  : 


7  Chum  nan  uile  a  ta  san 
Ròimh,  air  an  gràdhachadh  le 
Dia,  air  an  gairm  'nan  naoimh  : 
Gràs  gu  robh  dhuibhse,  agus  sìth 
o  Dhia  ar  n-Athair,  agus  o'n 
Tighearn  losa  Crìosd. 

8  Air  tùs,  tha  mi  toirt  buidh- 
eacbais  do  m'  Dhia  tre  Iosa 
Crìosd,  air  bhur  son-sa  uile, 
do  bhrìgh  gu  bheil  bhur  creid- 
imh  iomraideach  air  feadh  an 
domhain  gu  lèir. 

9  Oir  is  e  Dia  m' f hianuis, 
d'  am  bheil  mi  a'  dèanamh  seir- 
bhis  le  m'  spiorad  ann  an  sois- 
geul  a  Mhic,  gu  bheil  mi  gun 
sgur  a'  dèanamh  luaidh  oirbh, 

10  A  ghnàth  a'  guidhe  ann 
am  ùrnui^hibh,  (nam  feudainn 
a  nis  fa-dheoidh  air  aon  chor 
le  toil  De  turus  soirbheasach 
fhaotainn,)  ri  teachd  do  'ur  n- 
ionnsuidh-sa. 

11  Oir  a  ta  deidh  agam  air 
sibhse  fhaicinn,  ionnus  gu  pàirt- 
ich  mi  tiodhlac  àraidh  spioradail 
ribh,  chum  bhur  neartachadh  ; 

12  Sin  ri  ràdh.  chum  gu  faigh 
mi  comhfhurtachd  annaibh-sa^ 
tre  chreidimh  a  chèile,  bhur 
creidimh-sa,  agus  mo  chreid- 
imh-sa. 

13  Agus  cha'n  àill  leam,  a 
bhràithre,  e  bhi  'n  ain-fhios 
duibhse  gu 'n  do  chuir  mi  romh- 
am  gu  minic  teachd  do  'ur  n- 
ionnsuidh,  (ach  bhacadh  mi  gus 
a  so,)  chum  gu  faighinn  toradh 
eigin  'nur  mea<g-sa  fòs,  mar  am 
measg  nan  Cinneach  eile. 

14  Oir  a  ta  mi  fo  fhiachaibh 
araon  do  na  Greugaich,  agus  do 
na  daoinibh  borba,  araon  dhoibh- 
san  a  ta  glic,  agus  dhoibh-san 
a  ta  neo-ghlic. 

15  Uime  sin,  mheud  's  a  ta  an 
comas  domh,  tha  mi  ullamh  chum 
an  soisgeul  a  shearmonachadh 
dhuibhse  mar  an  ceudna  a  ta 
san  Ròimh. 

16  Oir  cha  nàr  leam-sa  sois- 
geul  Chrìosd  :  oir  is  e  cumhachd 
Dhèechum  slàintedogach  neach 
a  chreideas,  do  'n  Iudhach  air 
tùs,  agus  mar  an  ceudna  do  'n 
Ghreugach. 

17  Oir  a  ta  fìreantachd  Dhè 
air  a'  foillseachadh  ann  tre 
chreidimh  gu  creidimh  :  mar  a 
ta  e  sgrìobhta,  Bithidh  am  fìrean 
beò  tre  chreidimh. 

18  Oir  a  ta  fearg  Dhe  air  a 
foillseachadh  o  nèamh  an  aghaidh 
gach  uile  mhì-dhiadhaidheachd, 
agus  eucoir  dhaoine,  a  tha  bacadh 
na  fìrinn  ann  an  neo-fhìreant- 
achd : 

19  Do  bhrìgh  gu  bheil  an  ni 
air  am  feudar  fios  fhaotainn  a 
thaobh  Dhè  follaiseach  annta- 
san  ;  oir  rinn  Dia  follaiseach 
dhoibh  e. 

20  Oir  riamh  o  chruthachadh 
au  t-saoghail  a  ta  a   nithe-san 


nach  feudar  fhaicinn,  eadhon  a 
chumhachd  sìorruidh  agus  a 
Dhiadhachd,  air  am  faicinn  gu 
soilleir,  air  dhoibh  bhi  so-thuig- 
sinn  o  na  nithibh  a  rinneadh  ; 
chum  gu  biodh  iad  gun  leith- 
sgeul  aca : 

21  Do  bhrìgh  'nuair  a  b' 
aithne  dhoibh  Dia,  nach  d'  thug 
iad  glòir  dha  mar  Dhia,  agus 
nach  robh  iad  taingeil,  ach  gu'n 
d'  f  hàs  iad  dìomhain  'nan  reu- 
sonachadh  fèin,  agus  gu'n  do 
dhorchaicheadh  an  cridhe  amaid- 
each. 

22  Ag  ràdh  gur  daoine  glice 
iadfèin.rinneadhamadaindiubh: 

23  Agus  chaochail  iad  glòir 
an  De  neo-thruaillidh  gu  dealbh 
a  rinneadh  cosmhuil  ri  duine 
truaillidh,  agus  ri  eunlaith,  agus 
ainmhidhibh  ceithir-chosach,  ag- 
us  bhèisdibh  snàigeach. 

24.  Uime  sin  thug  Dia  thairis 
iad  mar  an  ceudna,  tre  ana- 
miannaibh  an  cridhe  fèin,  chum 
neòghloine,  a  thoirt  eas-urraim 
d' an  corpaibh  fèin  eatorra  fèin  : 

25  Muinntir  a  chaochail  fìrinn 
Dè  gu  brèig,  agus  a  thugaoradh 
agus  a  rinn  seirbhis  do  'n  chreut- 
air  ni's  mò  na  do'n  Chruithear, 
a  ta  beannaichte  gu  sìorruidh. 
Amen. 

2G  Air  a  shon  so  thug  Dia 
thairis  iad  do  ana-miannaibh 
gràineil :  oir  chaochail  eadhon 
am  mnàian  gnàthachadhnàdurra 
chum  a'  ghnàtha  a  ta  an  aghaidh 
nàduir : 

27  Agus  mar  an  ceudna  na 
fir,  air  trèigsinn  doibh  gnàthach- 
adh  nàdurra  na  mnà,  ioisgeadh 
iad  le  'n  togradh  d'  a  cheile,  fir- 
ionnaich  ri  firionnaich  ag  oib- 
reachadh  gràineileachd  agus  iad 
a'  faotainn  dìol-thuarasdail  an 
seacharain  anrita  fein,  mar  bu 
chòir. 

28  Agus  amhuil  mar  nach  bu 
taitneach  leo  eòlas  Dè  a  chumail, 

thug  Dia  thairis  iad  do  inntinn 
mhì  chèillidh,  a  dhèanamh  nithe 
nach  robh  iomchuidh  : 

29  Air  dhoibh  bhi  air  an 
lìonadh  do'n  uile  eucoir,  strìop- 
achas,  olc,  shannt,  mhì-run  :  Jàn 
do  fharmad,  do  mhortHdh,  do 
cbonnsachadh,  do  cheilg;  do 
dhroch-bheusaibh ;  'nan  luchd- 
cogarsaich, 

30  'Nan  Juchd-anacainnt, 'nan 
luchd-fuath  air  Dia,  'nan  luchd- 
tarcuis,  uaibhreach,  'nan  luchd- 
ràiteachais,  'nan  luchd-cumadh 
uilc,  eas-ùmhal  do  phàrantaibh. 

31  Eu-cèillidh,  'nan  luchd- 
brisidh  coimhcheangail,  gun 
ghràdhnàdurra,do-rèiteachaidh, 
neo-thruacanta  : 

32  Muinntir  d'an  aithne  ceart- 
as  Dè,  (gu  bheil  iadsan  a  ni  an 
leithide  sin  do  nithibh  toillteann- 
ach  air  bàs.)  gidheadh  cha'n  e 
mhàin  gu  bheil  iad  fèin  'gan 
dèanamh,  ach  a  ta  mar  an 
ceudna  tlachd  aca  do'n  mhuinn- 
tir  a  tii  iad. 

CAIB.  II. 

TTlMli  Ao  a  ta  thu  gun  leith- 
*-'  sgeul,  O  a  ùhuine,  co  air 
bith  thu  a  tha  toirt  breth  :  oiran 
uair  a  tha  thu  toirt  breth  air 
neach  eile,  tha  thu  ga  d'  dhìt- 
eadh  fèin  ;  oir  thusa  a  tha  toirt 
breth,  tha  thu  dèanamh  nan 
nithe  sin  fèin. 

2  Ach  a  ta  fios  againne  gu 
bheil  breitheanas  Dè  a  rèir  fìr- 
inn,  an  aghaidh  na  muinntir  a 
tha  dèanamh  an  leithide  sin. 

3  Agus  an  saoil  thusa  so,  O  a 
dhuine,  a  tha  toirt  breth  orra- 
san  a  ni  an  leithide  sin,  agus 
a  ta  'gan  dèanamh  thu  fèin, 
gu  'n  tèid  thu  as  o  bhreitheanas 
De'? 

4  No  'n  dèan  thu  tarcuis  air 
saoibhreas  a  mhaitheis,  agus 
'fhoighidin,  agus  'fhad-fhulang- 
ais,  gun  fhios  bhi  agad  gu  bheil , 


maitheas  Dè  ga  d'  threòrachadh 
chum  aithreachais  ? 

5  Ach  a  rèir  do  chruais  agus 
do  chridhe  neo-aithreachail,  a  ta 
thu  càrnadh  suas  feirge  dhuit 
fein  fa  chomhair  là  na  feirge, 
agusfoillseachaidhceurt-bhreith- 
eanais  De  ; 

6  A  bheir  do  gach  aon  a  rèir 
a  ghnìomhara ; 

7  Dhoibh-san  a  talebuanach- 
adh  gufoighidneachannandeadh 
obair,  ag  iarraidh  glòire,  agus 
urraim,  agus  neo-bhàsmhorachd, 
a'  bheatha  mhaireannach : 

8  Aehdhdibh-sanataconspoid- 
each,  agus  nach  'eil  ùmhal  do'n 
fhìrinn,  ach  a  ta  ùmhal  do  'n 
eucoir,  diom  agus  fearg ; 

9  Amhghar  agus  teanntachd 
air  gach  anam  duine  a  ta  dèan- 
amh  uilc,  do'n  Iudhach  air  tùs, 
agus  mar  an  ceudna  do  'n 
Ghreugach : 

10  Ach  glòir,  agus  urram,  agus 
sìth,  do  gnch  duine  a  ni  maith, 
do  'n  Iudhach  air  tùs,  agus  do  'n 
Ghreugach  mar  an  ceudna: 

11  Oir  cha 'n  'eil  speis  aig 
Dia  do  phearsa  seach  a  chèile. 

12  Oir  a  mheud  as  a  pheac- 
aich  gun  an  Jagh,  sgriosar  iad 
gun  an  lagh  ;  agus  a  mheud  as  a 
pheacaich  fuidh  an  lagh,  dìtear 
iad  leis  an  lagh  : 

13  (Oir  cha'n  iad  luchd- 
èisdeachd  an  lagha  u  ta  'nam  fìr- 
eanaibh  am  fianuis  Dè,  ach 
bithidh  luchd-dèanamh  an  lagha 
air  am  fìreanachadh. 

14  Oir  an  uair  a  ta  na  Cinn- 
ich  aig  nach  'eil  lagh,  a  thaobh 
nàduir  a'  dèanamh  nan  nithe  a  ta 
san  lagh,  air  dhoibh-san  a  bhi  gun 
lagh  tha  iad  'nan  lagh  dhoibh 
fèin  : 

15  Muinntir  a  ta  nochdadh 
obair  an  lagha  sgrìobhta  'nan 
cridheachaibh,  air  bhi  d'an  coguis 
a'  dèanamh  fianuis  leo,  agus  an 
smuaintean  eatorra  fèin  'gan  ag- 

airt,    no    a'    gabhail    an    leith- 
sgeil :) 

16  San  là  anns  an  toir  Dia 
breth  air  nithibh  uaigneach 
dhaoine,  a  rèir  mo  shoisgeil-sa, 
tre  Iosa  Crìosd. 

17  Feuch,  goirear  Iudhach 
dhìot-sa,  agus  tha  thu  cur  dòigh 
san  lagh,  agus  a'  dèanamh  uaill 
à  Dia; 

18  Agus  is  aithne  dhuit  a  thoil, 
agus  a  ta  thu  a'  dearbhadh  nan 
nithe  a's  feàrr,  air  dhuit  bhi  air 
do  theaga^g  as  an  lagh, 

19  Agus  a  ta  thu  dòchasach 
gur  ceann-iuil  thu  fèin  do  na 
doill,  solus  dhoibhsan  a  ta  an 
dorchadas, 

20  Fear-fòghluim  do  dhaoinibh 
neo-eagnaidh,  fear-teagaisg  do 
leanabaibh,  aig  am  bheil  samh- 
ladh  an  eòlais  agus  na  fìrinn  a 
ta  san  lagh. 

21  Thusauimesin  atateagasg 
neach  eile,  nach  'eil  thu  ga  d' 
theagasg  fein  ?  thusa  a  ta  sear- 
monachadh  gun  ghoid  a  dhèan- 
amh,  am  bheil  thu  ri  goid  ? 

22  Thusa  tha  'g  ràdh  gun 
adhaltrannas  a  dhèanamh,  am 
bheil  thu  dèanamh  adhaltrann- 
ais?  thusa  le'n  gràin  ìodhola, 
am  bheil  thu  ri  naomh-ghoid  ? 

23  Thusa  a  ta  dèanamh  uaill  as 
an  lagh,  an  tabhair  thu,  le  bris- 
eadh  an  lagha,  eas-urram  do  Dhia? 

24-  Oir  a  ta  ainm  Dhè  a' 
faotainu  toibheim  do  'ur  taobh-sa 
am  measg  nan  Cmneach,  mar  a 
ta  e  sgrìobhta. 

25  Oiratatairbhegufìrinneach 
anns  an  timchioll-ghearradh,  ma 
ghlèidheas  tu  an  lagh  :  ach  ma's 
fear-brisidh  an  lagha  thu,  tha 
do  thimchioll-ghearradh'na  neo- 
thimchioll-ghearradh  dhuit. 

26  Uime  sin,  ma  ghlèidheas 
an  neo-thimchioll-ghearradh  fìr- 
eantachd  an  lagha,  nach  measar 
a  neo-thimchioll-ghearradh-san 
mar  thimchioll-ghearradh  ? 


27  Agus  nach  dìt  an  neo- 
thimchioll-ghearradh  thaobh  nà- 
duir,  a  ta  a'  coimhlionadh  an 
lagha,  thusa  a  tha  tre'n  litir  agus 
tre  'n  timchioll-ghearradh  a  'd' 
fhear-brisidh  an  lagha? 

28  Oir  cha'n  Iudhach  esan,  n 
tha  mar  sin  o  'n  leth-muigh ;  ag- 
us  cha  'n  e  sin  an  timchioll- 
ghearradh,  a  tha  gu  follaiseach 
san  fheoil : 

29  Ach  is  Iudhach  esan,  a  tha 
mar  sin  san  taobh  a  stigh  ;  agus 
is  e  sin  an  timchioll-ghearradh  a 
tha  sa'  chridhe,  agus  san  spiorad, 
cha'n  ann  san  litir,  aig  am  bheil 
a  chliù  cha  'n  ann  o  dhaoinibh, 
ach  o  Dhia. 

CAIB.  III. 

/^IOD  e  uime  sin  barrachd  an 
V'  Iudhaich  ?  no  ciod  e  tairbhe 
an  timchioll-ghearraidh  ? 

2  Is  mòr  sin  air  gach  dòigh  : 
air  tùs,  do  bhrìgh  gur  ann  riu- 
san  a  dh'earbadh  briathra  Dhè. 

3  Oir  ciod  e  sin  ged  nach  do 
chreid  cuid?  an  dèan  am  mì- 
chreidimh-san  firinn  Dhè  gun 
eifeachd  ? 

4  Nar  leigeadh  Dia :  ach  biodh 
Dia  fior,  agus  gach  duine  'na 
bhreugaire  ;  a  rèir  mar  a  ta  e 
sgrìobhta,  Chum  gu  bì  thu  ceart 
ann  ad  bhriathraibh,  agus  gu 'n 
toir  thu  buaidh'nuair  a  bheirear 
breth  ort. 

5  Ach  ma  mholas  ar  n-eucoir- 
ne  fìreantachd  Dhe,  ciod  a  their 
sinn  ?  am  bheil  Dia  eucorach  a 
tha  dèanamh  dìoghaltais  ?  (tha 
mi  a'  labhairt  mar  dhuine,) 

6  Nar  leigeadh  Dia:  no  cionn- 
us  a  bheir  Dia  breth  air  an  t- 
saoghal ? 

7  Oir  ma  ta  fìrinn  Dhè  tre  mo 
bhrèig-sa  air  a  meudachadh  chum 
a  ghlòire-san  ;  c'ar  son  a  ta  mise 
air  mo  dhiteadh  mar  pheacach  ? 

8  Agus  c'  ar  son  nach  dèan 
sinn  olc,  chum  gu  'n  tig  maith 

as?  (mar  a  labhrar  gu  toibheum- 
ach  umainne,  agus  mar  a  thubh- 
airt  cuid  gn  bheil  sinn  agràdh.) 
muinntir  d'  am  hheil  an  dìteadh 
a  reir  ceartais. 

9  Ciod  uime  sin?  am  bheil 
barrachd  againne  ?  cha  'n  'eil  air 
aonchor:  oirdhearbh  sinn  roimhe 
gu  bheil  araon  na  h-Iudhaich 
agus  na  Cinnich  uile  fo  pheac- 
adh; 

10  Mar  a  ta  e  sgrìobhta,  Cha'n 
'eil  ionracan  ann,  cha'n  'eil  fìù  a 
h-aon  : 

11  Cha 'n  'eil  neach  ann  a 
thuigeas,  cha'n  eil  neach  ann  a 
tha  'g  iarraidh  Dhè. 

12  Chlaon  iad  uile  as  an  t- 
slighe,  tha  iad  uile  mì-tharbbach  ; 
cha'n'eil  neach  a  tha  dèanamh 
maith,  cha'n  'eil  fiù  a  h-aon. 

13  Is  uaigh  fhosgailte  an 
scòrnach  ;  labhair  iad  cealg  le'n 
teangaibh  ;  tha  nimh  nan  nath- 
racha  nimhe  fo  'm  bilibh: 

14  Aig  am  hheii  am  beul  làn 
do  mhaliachadh  agusdosheirbhe: 

15  Tha  an  cosan  luath  a 
dhòrtadh  fola : 

16  Tha  lèir-sgrios  agus 
truaighe  'nan  slighibh : 

17  Agus  slighe  na  sìthe  cha 
b'  aithne  dhoibh: 

18  Cha  'n  'eil  eagal  Dè  fa 
chomhair  an  sùl. 

19  A  nis  tha  fhios  againn  ge 
b'e  nithe  a  ta'n  lagh  a'  labhairt, 
gur  ann  riu-san  a  ta  fuidh  'n 
lagh  a  tha  e'gan  labhairt :  chum 
gu  druidear  gach  uile  bheul,  ag- 
us  gu  'm  bì  an  saoghal  uile  air 
fhaotainn  ciontach  am  fianuis 
Dè. 

20  Uime  sin  cha  bhi  feòil  air 
bith  air  a  fìreanachadh,  'na 
fhianuis-san,  tre  oibribh  an 
lagha :  oir  is  ann  tre  an  lagh  a 
ta  eòlas  peacaidh. 

21  Ach  a  nis  tha  fìreantachd 
Dhè  air  a  foillseachadh  as 
eugmhais  an  lagha,   a'  faotainn 


fianuis  o  'n  lagh  agus  o  na  fàidh- 
ibh; 

22  Eadhon  fìreantacbd  Dhè 
tre  chreidimh  losa  Crìosd,  do 
na  h-uile,  agus  air  na  h-uile  a 
chieideas  ;  oir  cha'n  'eil  eadar- 
dhealachadh  ann  : 

23  Oir  pheacaich  na  h-uile, 
a^us  tha  iad  air  teachd  geàrr  air 
giòir  Dhè ; 

24  Air  dhoibh  bhi  air  am 
fìreanachadh  gu  saor  le  a  ghràs, 
tre  an  t-saorsa  a  ta  ann  an  Iosa 
Crìosd  : 

25  Neach  a  shònraich  Dia  'na 
ìobairt-rèitich,  tre  chreidimh  'na 
fhuil,  chum  'fhireantachdfhoill- 
seachadh  le  maitheanas  nam 
peacanna  a  chaidh  seachad,  tre 
f'had-fhulangas  De ; 

26  A  dh'fhoillseachadh,  tha 
mi  ag  ràdh,  'fhìreantachd-san 
san  àm  a  ta  làthair  ;  chum  gu'm 
biodh  e  cothromach,  agus  gu 'm 
fìreanaicheadh  e  an  tì  a  chreid- 
eas  ann  an  Iosa. 

27  C'  àit  uime  sin  am  bheil 
uaill?  Dhruideadh  a  mach  i. 
Ciod  e  an  lagh  leis  an  do  dhruid- 
eadh  a  mach  i?  an  e  lagh  nan 
oibre  ?  Cha'n  e  ;  ach  tre  iagh  a* 
chreidimh. 

28  Tha  sinn  uime  sin  a'  meas 
gu  bheil  duine  air  fhìreanachadh 
tre  chreidimh  as  eugmhais  oibre 
an  lagha. 

29  An  e  Dia  nan  Iudhach  a 
mhàin  e?  Nach  e  mar  an  ceudna 
Dia  nan  Cinneach  ?  Gu  deimh- 
in  nan  Cinneach  mar  an  ceud- 
na : 

30  Do  bhrìgh  gur  aon  Dia, 
a  dh'  fhìreanaicheas  an  tim- 
chioll-ghearradh  o  chreidimh,  ag- 
us  an  neo-thimchioll-ghearradh 
tre  chreidimh. 

31  Am  bheil  sinn  uime  sin  a' 
cur  an  lagha  an  neo-bhrìgh  tre'n 
chreidimh?  Nar  leigeadh  Dia  : 
ach  a  ta  sinne  a'  daingneachadh 
an  lagha. 

CIOD  ma  ta  a  their  sinn  a 
f  huair  ar  n-athair  Abraham 
a  rèir  na  feòla  ? 

2  Oir  ma  dh'  f  hìreanichearlh 
Abraham  le  oibribh,  tha  aobhar 
uaill  aige,  ach  cha'n  ann  a  thaobh 
Dhè. 

3  Oir  ciod  a  ta  an  sgriobtuir 
ag  ràdh  ?  Chreid  Abraham  Dia, 
agus  mheasadh  sin  da  mar 
fhìreantachd. 

4  A  nis  do'n  tì  a  ni  obair  cha'n 
ann  mar  ghean-maith  a  rnheasar 
antuarasdal,  ach  mar  f  hiachaibh. 

5  Ach  do'n  tì  nach  dèan  obair, 
ach  a  ta  creidsinn  anns  an  Tì  a 
dh'  fhìreanaicheas  an  duine  mì- 
dhiadhaidh,  measar  a  chreidimh 
mar  fhìreantachd. 

6  Amhuil  mar  a  ta  Daibhidh 
a'  cur  an  cèill  beannachadh  an 
duine  sin  d'am  meas  Dia  fìreant- 
achd  as  eugmhais  oibre,  ag  ràdh, 

7  Is  beannaichte  iadsan  a 
fhuair  maitheanas  'nan  euceirt- 
ibh,  agus  aig  am  bheil  am  peac- 
anna  air  am  folach. 

8  Is  beannaichte  an  tì  nach 
cuir  an  Tighearn  peacadh  as  a 
leth. 

9  Am  bheil  ma  ta  am  beann- 
achadh  so  teachd  air  an  timchioll- 
ghearradh  a  mhàin,  no  rnar  an 
ceudna  air  an  neo-thimchioll- 
ghearradh?  Oir  tha  sinn  ag  ràdh 
gu  'n  do  mheasadh  creidimh  do 
Abraham  mar  fhìreantachd. 

10  Cionnus  ma  ta  a  mheasadh 
dha  e  ?  An  ann  an  uair  a  bha 
e  san  timchioll-ghearradh,  no 
san  neo-thimchioll-ghearradh  ? 
Cha'n  ann  san  timchioll-ghearr- 
adh,  ach  san  neo-thimchioll- 
ghearradh. 

11  Agus  fhuair  e  comhar  an 
timchioll-ghearraidh,  seula  fìr- 
eantachd  a'  chreidimh  a  bha  aige 
san  neo-thimchiolJ-ghearradh, 
chum  gu'm  biodh  e  'na  athair 
aca-san  uile  a  ta  creidsinn  san 


neo-thimchioll-ghearradh,  chum 
gu  measadh  fìreantachd  dhoibh- 
san  mar  an  ceudna: 

12  Agus'na  athair  an  timchioll- 
ghearraidh  dhoibh-san  nach  'eil 
a  mhàin  do  'n  timchioll-ghear- 
radh,  ach  mar  an  ceudna  a  ta 
'g  imeachd  ann  an  ceumaibh 
a'  chreidimh  ar  n-Athar  Abra- 
haim,  a  bha  aige  san  neo-thim- 
chioìl-»hearradh. 

13  Oir  cha  b'ann  tre'n  lagh  a 
thugadh  an  gealladh  do  Abra- 
ham  no  d'a  bhìol,  Gu'm  biodh  e 
'na  oighre  air  an  t-saoghal,  ach 
tre  fhìreantachd  a'  chreidimh. 

14  Oir  ma  ta  iadsan  a  bhuin- 
eas  do'n  lagh  'nan  oighreachaibh, 
tha  creidimh  air  a  dhèanamh 
dìomhain,  agus  an  gealladh  gun 
bhrìgh  : 

15  A  chionn  gu  bhei]  an  lagh 
ag  oibreachadh  feirge :  oir  far 
nach  'eil  lagh,  cha  'n  'eil  an  sin 
briseadh  lagha. 

16  Uime  sin  is  ann  o  chreid- 
imh  a  ta  'n  oighrcachd,  ionnus 
gu  'm  biodh  i  tre  ghràs  :  chum 
gu'm  biodh  an  gealladh  daingean 
do  'n  t-sìol  uile,  cha  'n  ann  a 
mhàin  dhoibh-san  a  bhuineas  do'n 
lagh,  ach  mar  an  ceudna  dhoibh- 
san  a  bhuineas  do  chreidimh 
Abrahaim,  neach  is  e  ar-n-athair- 
ne  uile, 

17  (À  reir  mar  a  ta  e  sgrìobh- 
ta,  Dh'òrduich  mi  thu  a'd'athair 
mhòran  chinneach,)  'na  làthair- 
sa  anns  an  do  chreid  e,  eadhon 
Dia,  a  ta  beothachadh  nam 
marbh,  agus  a  ta  gairm  nan 
nithe  sin  nach  'eil  idir  ann  mar 
gu  'm  biodh  iad  ann  : 

18  Neach  an  aghaidh  dòchais 
a  chreid  an  dòchas,  chum  gu  'm 
biodh  e  'na  athair  mhòran  chinn- 
each ;  a  rèir  mar  a  dubhradh, 
Mar  so  bithidh  do  shliochd. 

19  Agus  air  dha  gun  bhi 
anmhunn  an  creidimh,  cha  do 
chuir  e  an  suim  gu  robh  a  chorp 


248 


ROMHANACH. 


fein  a  nis  marbh,  air  dha  bhi 
timchioll  ceud  bliadhna  dh'  aois, 
no  mairbhe  bronn  Shara  : 

20  Agus  cha  do  chuir  e  an 
amharus  gealladh  Dhe  le  mì- 
chreidimh  ;  ach  bha  e  làiclir  an 
creidimh,  a'  toirt  glòire  do  Dhia  : 

21  Agus  bha  làn-deimhin  aige, 
an  tì  a  thug  an  gealladh,  gur 
comasach  esan  air  a  choimhlion- 
adh. 

22  Agus  uime  sin  mheasadh 
so  dhasan  mar  fhìreantachd. 

23  A  nis  cha  b'  ann  air  a 
shonsan  a  mhàin  a  sgrìobhadh, 
gu'n  do  mheasadh  so  dha; 

24  Ach  air  ar  son-ne  mar  an 
ceudna,  d'  am  measar  e,  ma 
chreideas  sinn  ann-san  a  thog 
suas  Iosa  ar  Tighearn  o  na 
marbhaibh, 

25  A  thugadh  thairis  air  son 
ar  ciontaidh,  agus  a  thogadh  suas 
a  rìs  air  son  ar  fìreanachaidh. 

CAIB.  V. 
TTIME  sin  air  dhuinne  bhi  air 
^  ar  fireanachadh  tre  chreid- 
imh,  tha  sìth  againn  ri  Dia,  tre 
ar  Tighearn  I»sa  Crìosd  : 

2  Tre'm  bheil  againn  mar  an 
ceudna  slighe  gu  dol  a  steach  tre 
chreidimh  chum  a'  ghràis  so  anns 
am  bheil  sinn  'nar  seasamh,  agus 
a  ta  sinn  a'  dèanamh  gàirdeach- 
ais  an  dòchas  glòire  Dhè. 

3  Agus  cha'n  e  so  a  mhàin, 
ach  a  ta  sinn  mar  an  ceudna  a' 
dèanamh  uaill  ann  an  trioblaid- 
ibh,  do  bhrìgh  gu  bheil  fios  ag- 
ainn  gu'n  oibrich  trioblaid  foigh- 
idin ; 

4  Agus  foighidin,  dearbhadh  ; 
agus  dearbhadh,  dòfhas  : 

5  Agus  cha  nàraich  an  dòchas, 
do  bhrìgh  gu  bheil  gràdh  Dhè 
air  a  dhòrtadh  a  mach  ann  ar 
cridheachaibh,  tre  'n  Spiorad 
naomh  a  thugadh  dhuinne. 

6  Oir  air  dhuinne  bhi  fathast 
gun  neart,  ann  an  àm  iomchuidh 


bhàsaich    Crìosd    air    son    nan 
daoine  neo-dhiadhaidh. 

7  Oir  is  gann  a  dh'  f  huilingeas 
duine  bàs  air  son  duine  choth- 
romaich  ;  ach  theagamh  gu  'm 
biodh  aig  neach  èigin  do  mhis- 
nich  eadhon  bàs  fhulang  air  son 
duine  mhaith. 

8  Ach  a  ta  Dìa  a'  moladh  a 
ghràidh  fein  duinne,  do  bhrìgh  an 
uair  a  bha  sinn  fathast  'nar 
peacaich  gu  'n  d'  fhuiling  Crìosd 
bàs  air  ar  son. 

9  Is  mò  gu  mòr  uime  sin,  air 
dhuinn  a  nis  bhi  air  ar  fìrean- 
achadh  tre  'fhuil,  ashaorar  trìd- 
san  o  f  heirg  sinn. 

10  Oir  ma  'se  air  dhuinn  bhi 
'nar  naimhdibh,  gu'n  d'rinneadh 
rèidh  ri  Dia  sinn  tre  bhàs  a 
IVlhic  ;  is  mò  gu  mòr,  air  dhuinn 
bhi  air  ar  dèanamh  rèidh,  a 
shaorar  tre  a  bheatha  sinn. 

11  Agus  cha'n  e  mhàin  sin, 
ach  a  ta  sinn  a'  dèanamh  gàird- 
eachaisan  Dia,  tre  ar  Tighearna 
losa  Crìosd,  tre  an  d'  f  huair  sinn 
a  nis  an  rèite. 

12  Uime  sin  mar  a  thàinig 
peacadh  a  steach  do'n  t-saoghal 
tre  aon  duine,  agus  bàs  tre 'n 
pheacadh;  mar  sin  mar  an  ceud- 
na  thàinig  bàs  air  na  h-uile 
dhaoinibh,  do  bhrìgh  gu  'n  do 
pheacaich  iad  uile. 

13  Oir  gus  an  lagh,  bha  peac- 
adh  anns  an  t-saoghal :  ach  cha 
chuirear  peacadh  à  leth  dhaoine 
far  nach  'eil  lagh. 

14  Gidheadh,  rìoghaich  am 
bàs  o  Adhamh  gu  Maois,  eadh- 
on  air  an  dream  nach  do  pheac- 
aich  a  rèir  coslais  eas-ùmhlachd 
Adhaimh,  neach  is  e  samhladh 
an  Tì  ud  a  bha  ri  teachd  : 

15  Ach  cha  'n  ann  mar  an 
cionta,  a  tha  'n  saor-thiodhlac. 
Oir  ma  fhuair  mòran  bàs  tre 
chionta  aoin,  is  mò  gu  mòr  na 
sin  a  tha  gràs  Dhè,  agus  an 
tiodhlac   troimh  ghràs  a  ta  tre 

aon  duine,  Iosa  Crìosd,  pailte  do 
mhòran. 

16  Agus  cha'n  ann  mar  tre 
aon  duine  a  pheacaich,  mar  sin 
a  tha'n  tabhartas :  oir  bha  ani 
breitheanas  tre  aon  chivnta,  chum 
dìtidh  :  ach  a  ta'n  saor-thabhart- 
as  o  mhòran  chiontaibh  chum 
fìreanachaidh. 

17  Oir  ma's  e  as  tre  chionta 
aoin  duine,  gu'n  do  rìoghaich  am 
bàs  tre  aon,  is  mò  gu  mòr  na  sin 
a  rìoghaicheas  iadsan,  a  gheibh 
pailteas  gràis,  agus  tabhartais  na 
fìreantachd,  ann  am  beatha  tre 
aon,  eadhon  Iosa  Crìosd. 

18  Uime  sin  mar  tre  chionta 
aoin  duìne  a  thàinig  breitheanas 
air  na  h-uile  dhaoinibh  chum 
dìtidh,  is  amhuil  sin  mar  an 
ceudna  tre  fhìreantachd  aoin, 
thàinig  an  saor  thiodhlae  air  na 
h-uile  dhaoinibh  chum  fìrean- 
achaidh  na  beatha. 

19  Oir  mar  tre  eas-ùmhlachd 
aoin  duine  a  rinneadh  mòran 
'nam  peacaich,  is  amhuil  sin  tre 
ùmhlachd  aoin  duine  a  nithear 
mòran  'nam  fìreanaibh. 

20  Ach  thàinig  an  lagh  a 
steach,  chum  gu  meudaichteadh 
an  cionta  :  ach  far  an  do  mheud- 
aicheadh  am  peacadh,  hu  ro- 
mhò  a  mheudaieheadh  gràs: 

21  Chum  as  mar  a  rìoghaich 
am  peacadh  chum  bàis,  mar  sin 
gu'n  rìoghaicheadh  gràs  tre  fhìr- 
eantachd  chum  na  beatha  mair- 
eannaich,  tre  Iosa  Crìosd  ar 
Tighearn. 

CAIB.  VI. 
/*"<IOD  ma  ta  a  their  sinn  ?  Am 
^     buanaich  sinn  am  peacadh, 
chum  gu  meudaichear  gràs  ? 

2  Nar  leigeadh  Uia:  cionnus 
a  dh'fheudas  sinne  a  ta  marbh 
do'n  pheacadh,  ar  beatha  a 
chaitheadh  ni's  fàide  ann  ? 

3  Nach  'eil  fhios  agaibh,  a 
mheud  againn  as  a  bhaisteadh 


ann   an    Iosa   Crìosd,   gu  'n   ào 
bhaisteadh  chum  a  bhàis  sinn  ? 

4  Air  an  aobhar  sin  dh'adh- 
laiceadh  sinn  maille  ris  tre'n 
bhaisteadh  chum  bàis :  ionnus 
mar  a  thogadh  Crìosd  suas  o  na 
marbhaibh  le  glòir  an  Athar, 
mar  sin  gu  gluaiseamaid-ne  mar 
an  ceudna  ann  an  nuadhachd 
beatha. 

5  Oir  ma  chaidh  arsuidheach- 
adh  maraon  ann  an  coslas  a' 
bhàis,  bithidh  sinnmar  an  ceudna 
air  ar  suidheachadh  ann  an  coslas 
'aiseirigh. 

6  Air  fhios  so  a  bhi  againn, 
gu  bheil  ar  seann  duine  air  a 
cheusadh  maille  rìs,  ionnus  gu'm 
biodh  corp  a'  pheacaidh  air  a 
sgrios,  chum  à  so  suas  nach 
dè mamaid  seirbhis  do'n  pheac- 
adh. 

7  Oir  an  tì  a  f  huair  bàs,  rinn- 
eadh  saor  e  o'n  pheacadh. 

8  A  nis  ma  fhuair  sinn  bàs 
maille  ri  Criosd,  tha  sinn  a' 
creidsinn  gu'm  bì  sin  beò  mailie 
ris  mar  an  ceudna  : 

9  Air  dhumn  fios  a  bhi  againn 
air  do  Chi  ìosd  èirigh  o  na  marbh- 
aibh,  nach  bàsaich  e  ni 's  mò ; 
cha  'n  'eil  tighearnas  aig  a'  bhàs 
ni's  mò  air. 

10  Oir  a  mheud  gu  'n  d'  fhuair 
e  bàs,  is  ann  do  'n  pheacadh  a 
fhuair  e  bàs  aon  uair  amhàin: 
ach  a  mheud  gu  bheil  e  beò,  is 
ann  do  Dhia  a  ta  e  beò. 

11  Mar  sin  mar  an  ceudna 
measaibh-sa  gu  bheil  sibh  fèin 
gu  deimhin  marbhdo'n  pheacadb, 
ach  beò  do  Dhia  tre  Iosa  Crìosd 
ar  Tighearna. 

12  Air  an  aobhar  sin  na  rìogh- 
aicheadh  am  peacadh  ann  bhur 
corp  bàsmhor,  air  chor  as  gu'n 
tugadh  sibh  ùmhlachd  dha  'na 
ana-miannaibh. 

13  Agus  na  tugaibh  bhurbuiil 
'nan  armaibh  euceirtdo'n  pheac- 
adh ;  ach  thugaibh  sibh  fèin  do 

Dhia,  mar  dhream  a  ta  beò  o  na 
marbhaibh,  agus  bhur  buill  'nan 
armaibh  fìreantachd  do  Dhia. 

14  Oir  cha  bhi  aig  a' pheacadh 
tighearnas  oirbh  :  oir  cha'n'eil 
sibh  fuidh  'n  lagh,  ach  fuidh 
ghràs. 

15  Ciod  uime  sin  ?  am  peac- 
aich  sinn,  do  bhrìgh  nach  'eil 
sinn  fuidh  'n  lagh,  ach  fuidh 
ghràs?   Nar  leigeadh  Dia. 

16  Nach  'eil  fhios  agaibh,  an 
tì  d'  an  toir  sibh  sibh  fe'in  mar 
sheirbhisich  chum  ùmhlachd, 
gur  seirbhisich  sibh  do  'n  tì  d'  an 
dèan  sibh  ùmhlachd;  ma's  ann 
do'n  pheacadh  chum  bàis,  no  do 
ùmhlachd  chum  fìreantachd. 

17  Ach  buidheachas  do  Dhia, 
an  deigh  dhuibh  a  bhi  'nur 
seirbhisich  do'n  pheacadh,  gu'n 
d' thug  sibh  o  bhur  cridhe  ùmh- 
lachd  do  'n  chumadh  teagaisg  sin 
d' an  d'thugadh  sibh  thairis. 

18  Air  dhuibh  ma  ta  bhi  air 
bhur  dèanamh  saor  o'n  pheacadh, 
rinn  sibh  seirbhis  do  'n  f hìrean- 
tachd. 

19  Tha  mi  labhairt  mar  dhuine, 
air  son  anmhuinneachd  bhur 
fèola-sa :  oir  mar  a  thug  sibh 
bhur  buill  mar  sheirbhisich  do 
neòghloine,  agus  do  euceart 
chum  euceirt,  amhuil  sin  a  nis 
thugaibh  bhur  buill  mar  sheirbh- 
isich  do  'n  f  hìreantachd,  chum 
naomhachd. 

20  Oir  an  uair  a  bha  sibh  'nur 
seirbhisich  do  'n  pheacadh,  bha 
sibh  saor  o  'n  f  hìreantachd. 

21  Air  an  aobhar  sin  ciod  an 
toradh  a  bha  agaibh  an  sin  anns 
na  nithibh  sin,  a  ta  nis  a'  cur 
nàire  oirbh  ?  oir  is  e  crìoch  nan 
nithe  sin  am  bàs. 

22  Ach  a  nis  air  dhuibh  bhi 
saor  o'n  pheacadh,  agus  'nur 
seirbhisich  do  Dhia.  tha  bhur 
toradh  agaibh  chum  naomhachd, 
agus  a'  chrìoch  a'  bheatha  mhair- 
eannach. 


23  Oir  is  e  tuarasdal  a'  pheac- 
aidh  am  bàs :  ach  is  e  saor- 
thiodhlac  Dhè  a'bheatha  mhair- 
eannach,  tre  Iosa  Criosd  ar  Tigh- 
earna. 

CAIB.  VII. 

TVTACH  'eil  fhios  agaibh,  a 
■^  bhràithre,  (oir  is  ann  riu- 
san  d'  an  aithne  an  lagh  a  ta  mi 
labhairt,)  gu  bheil  tighearnas  aig 
aniagh  air  duine,  am  fadisbeoe? 

2  Oir  a'  bhean  a  ta  pòsda  ri 
fear,  tha  i  ceangailte  leis  an  lagh 
r'  a  fear  am  fad  is  beò  e  :  ach  ma 
gheibh  a  fear  bàs,  tha  i  fuasgailte 
o  lagh  a  fir. 

3  Uime  sin  am  feadh  is  beò  a 
fear,  ma  phòsar  i  ri  fear  eile, 
goirear  ban-adhaltranach  dh' i : 
ach  ma  gheibh  a  fear  bàs,  tha  i 
sa>r  o  'n  lagh  sin,  air  chor  as  nach 
ban-adhaltranach  i,  ged  robh  i 
aig  fear  eile. 

4  Air  an  aobhar  sin,  mo 
bhràithre,  tha  sibhse  mar  an 
ceudna  marbh  do'n  lagh  tre  chorp 
Chrìosd  ;  ionnus  gu'm  biodh  sibh 
pòsda  ri  fear  eile,  eadhon  ris-san 
a  thogadh  o  na  marbhaibh,  chum 
gu  'n  tugamaid  toradh  a  mach  do 
Dhia. 

5  Oir  an  uair  a  bha  sinn  san 
fheòil,  bha  miannan  nam  peac- 
anna,  tre'n  lagh,  ag  oibreachadh 
ann  ar  buill,  chum  toradh  a  thoirt 
a  mach  gu  bàs. 

6  Ach  a  nis  tha  sinn  air  ar 
dèanamh  saor  o  'n  lagh,  air  dha 
sìn  a  bhi  marbh  leis  an  do  chum- 
adh  sinn  :  chum  gu  'n  dèanamaid 
seirbhis  ann  an  nuadhachd  spìor- 
aid,  agus  cha'n  ann  an  seanachd 
na  litreach. 

7  Ciod  uime  sin  a  their  sinn  ? 
am  bheil  an  lagh  'na  pheacadh? 
Nar  leigeadh  Dia.  Ni  h-eadh, 
cha  b'àithne  dhomh  peacadh,  ach 
tre'n  iagh  :  oir  cha  bhiodh  eòlas 
agam  air  sannt,  mur  abradh  an 
lagh,  Na  sanntaich. 

8  Ach  air  do'n  pheacadh  fàth 
a  ghlacadh  tre  'n  àithne,  dh'- 
oibiich  e  annam  gach  uile  ghnè 
an-tograidh  :  oir  as  eugmhais  an 
lagha  bha  'm  peacadh  marbh. 

9  Oir  bha  mise  beò  as  eug- 
mhais  an  lagha  uair-èigin  :  ach 
air  teachd  do'n  àithne,  dh' ath- 
bheothaich  am  peacadh,  agus 
fhuair  mise  bàs. 

10  Agus  an  àithne  a  dh' òrd- 
uicheadh  chum  beatha,  fhuaradh 
dhomh-sa  chum  bàis  i. 

11  Oir  air  do'n  pheacadh  fàth 
a  ghlacadh  tre  'n  àithne,  mheall 
e  mi,  agus  le  sin  mharbh  e  mi. 

12  Air  an  aobhar  sin  tha'n 
lagh  naomh  ;  agus  a  ta  'n  àithne 
naomh,  agus  cothromach,  agus 
maith. 

13  Uime  sin  an  d'rinneadh  an 
ni  sin  a  bha  maith,  na  bhàs 
domhsa  ?  Nar  leigeadh  Dia. 
Ach  am  peacadh,  chum  gu  faic- 
teadh  gur  peacadh  e,  ag  oibreach- 
adh  bàis  annam-sa,  leis  an  ni  sin 
a  ta  maith  ;  chum  tre  'n  àithne 
gu  'm  fàsadh  am  peacadh  ro 
pheacach. 

14  Oir  a  ta  fhios  againne  gu 
bheil  an  lagh  spioradail :  ach  a 
ta  mise  feòlmhor,  air  mo  reiceadh 
fuidh'n  pheacadh. 

15  Oir  an  ni  a  ta  mi  dèanamh, 
cha  taitneach  leam  e  :  oir  an  ni 
a  b'àill  leam,  cha'n  e  a  ta  mi  a' 
dèanamh  ;  ach  an  ni  a's  fuathach 
leam,  is  e  sin  a  ta  mise  a'  dèan- 
amh. 

16  Uime  sin  ma  tha  mi  dèan- 
amh  an  ni  nach  b'  àill  leam,  tha 
mi  'g  aontachadh  leis  an  lagh,  gu 
bheil  e  maith. 

17  A  nis  ma  ta  cha  mhise  ni's 
mò  a  tha  dèanamh  so,  ach  am 
peacadh  a  tha  gabhail  còmh- 
nuidh  annam. 

18  Oir  a  ta  fhios  agam,  ann- 
am-sa,  (sin  ri  ràdh,  ann  am 
fheòil,)  nach  'eil  maith  sam  bith 
a'  gabhail  còmhnuidh  :  oir  tha'n 


toil  a  làthair  maille  rium,  ach 
dòigh  sam  bith  chum  maith  a 
dhèanamh  cha  'n  'eil  mi  faot- 
ainn. 

19  Oir  cha  'n  'eil  mi  dèanamh 
am  maith  bu  mhiann  leam  :  ach 
an  t-olc  nach  b'àill  leam,  is  e  sin 
a  ta  mi  a'  dèanamh. 

20  A  nis  ma  tha  mi  a'  dèan- 
amh  an  ni  nach  b'  àill  leam,  cha 
mhise  ni's  mò  a  ta  dèunamh  so, 
ach  am  peacadh  a  tha  gabhail 
còmhnuidh  annam. 

21  Uime  sin  tha  mi  faotainn 
lagha,  'nuair  a  b'  àill  leam  am 
maith  a  dhèanamh,  gu  bheil  an 
t-olc  a  làthair  agam. 

22  Oir  a  ta  tlachd  agam  an 
lagh  Dhè,  a  reir  an  duine  an 
taobh  a  stigh  : 

23  Ach  tha  mi  faicinn  lagha 
eile  a'  m'  bhuill  a'  cogadh  an 
aghaidh  lagha  m'  inntinn,  agus 
ga  m'  thoirt  am  bruid  do  lagh  a' 
pheacaidh,  a  ta  ann  am  bhuill. 

24  Och  is  duine  truagh  mi ! 
cò  a  shaoras  mi  o  chorp  a'  bhàis 
so  ? 

25  Tha  mi  toirt  buidheachais 
do  Dhia,  tre  losa  Crìosd  ar 
Tighearna.  Uime  sin,  tha  mise 
fèin  leis  an  inntinn  a'  dèanamh 
seirhhis  do  lagh  Dhe;  ach  leis  an 
fheòil  do  lagh  a'  pheacaidh. 

CAIB.  VIII. 

A  IR  an  aobhar  sin  cha'n  'eil  a 
■*"*-  nis  diteadh  sam  bith  do'n 
dream  sin  a  tha  ann  an  losa 
Crìosd,  a  tha  gluasad  cha'n  anu 
a  rèir  na  feòla,  ach  a  rèir  an 
Spioraid. 

2  Oir  shaor  lagh  Spioraid  na 
beatha,  ann  an  Iosa  Crìosd, 
mise  o  lagh  a'  pheacaidh  agus  a' 
bhàis. 

3  Oir  an  ni  nach  robh  an 
comas  do'n  lagh  a  dhèanamh,  do 
bhrigh  gu  robh  e  anmhunn  tre'n 
fheòil,  ag  cur  a  JVJhic  fèin  do 
Dhia   an   coslas   feòla  peacaich, 

agus  'na  ìobairt  a'tr  son  peac- 
aidh,  dhìt  e  um  peacadh  san 
f  heòil : 

4  Chum  gu  'm  biodh  fìrean- 
tachd  an  lagha  air  a  coimhlion- 
adh  annainne,  a  tha  gluasad 
cha'n  ann  a  rèir  na  feòla^  ach  a 
reir  an  Spioraid. 

5  Oir  an  dream  a  ta  a  rèir  na 
feòla,  tha  an  aire  air  na  nithibh 
sin  a  bhuineas  do'n  fheòil  ;  ach 
an  dream  a  ta  rèir  an  Spioraid, 
air  na  nithibh  sin  a  bhuineas 
do'n  Spiorad. 

6  Oir  an  inntinn  fheòlmhor  is 
bàs  i ;  ach  an  irmtinn  spioradail 
is  beatha  agus  sìth  i : 

7  Do  bhrìgh  gur  naimhdeas 
an  inntinn  fheòlmhor  an  aghaidh 
Dhe;  oir  cha 'n 'eil  i  ùmhal  do 
lagh  Dhè,  agus  cha  mhò  a  tha  'n 
comas  d'  i  bhi. 

8  Uime  sin  cha'n  urrainn  iad- 
san  a  tha  san  fheòil  Dia  a 
thoileachadh. 

9  Ach  cha'n  'eil  sibhse  san 
fheòil,  ach  san  Spiorad,  ma  tha 
Spiorad  Dhè  a'  gabhail  còmh- 
nuidh  annaibh.  A  nis  mur  'eil 
Spiorad  Chrìosd  aig  neach,  cha 
bhuin  e  dha. 

10  Agus  ma  tha  Crìosd  ann- 
aibh,  tha  'n  corp  marbh  gu 
deimhin  a  thaobh  peacaùlh  ;  ach 
is  beatha  an  spiorad  a  thaobh 
fìreantachd. 

11  Ach  ma  tha  Spiorad  an  Tì 
a  thog  Io*a  o  na  marbhaibh  a' 
gabhail  còmhnuidh  annaibh,  an 
Tì  a  thog  Crìosd  o  na  marbhaibh, 
beothaichidh  e  mar  an  ceudna 
bhur  cuirp  bhàsmhor-sa,  tre  a 
Spiorad-san  a  ta  chòmhnuidh 
annaibh. 

12  Uime  sin,  a  bhràithre,  tha 
sinn  fo  fhiachaibh,  cha'n  ann 
do 'n  fheòil,  chum  ar  beatha  a 
chaitheadh  a  re'ir  na  feòla. 

13  Oir  ma  chaitheas  sibh  bhur 
beatha  a  rèir  na  feòla,  gheibh 
sibh  bàs :  ach  ma  mharbhas  sibh 


tre'n  Spiorad  gnìomhara  na 
colla,  bithidh  sibh  beò. 

14  Oir  a  mheud  's  a  ta  air  an 
treòrachadh  le  Spiorad  Dhè,  is 
iad  mic  Dhè. 

1.5  Oir  cha  d' fhuair  sibh 
Spiorad  na  daorsa  a  rìs  chum 
eagail ;  ach  fhuair  sibh  Spiorad 
na  h-uchd-mhacachd,  tre  an 
glaodh  sinn,  Abba,  Athair. 

16  Tha  an  Spiorad  fèin  a' 
dèanamh  fianuis  maille  r'  ar 
spiorad-ne,  gur  sinn  clann  Dhe  : 

17  Agus  ma's  clann  is  oigh- 
reachan  ;  oighreachan  air  Dia, 
agus  comh-oi^hreachan  maille  ri 
Crìosd  :  ma  'se  is  gu'm  fuiling 
sinn  maille  ris,  chum  gu  glòr- 
aichear  sin  maille  ris  mar  an 
ceudua. 

18  Oir  tha  mi  a'measadh  nach 
airidh  fulangais  na  h-aimsir  a  ta 
làthair  bhi  air  an  coimhmeas  ris 
a'  ghlòir  a  dh'  fhoillsichear  ann- 
ainn. 

19  Oir  a  ta  dùil  dhùrachdach 
a'  chruthachaidh  a'  feitheamh  ri 
foillseachadh  cloinne  Dhe. 

20  Oir  chuireailh  an  cruthach- 
adh  fo  dhìomhanas,  cha'n  annle 
'thoil,  ach  trid-san  a  chuir  fo 
dhìomhanas  e  ; 

21  An  dòchas  gu  'n  saorar  an 
cruthachadh  fèin  fòs  o  dhaorsa 
na  truaillidheachd,  gu  saorsa 
glòrmhor  cloinne  Dhè. 

22  Oir  a  ta  fhios  againne  gu 
bheil  an  cruthachadh  uile  ag 
osnaich,  agus  am  pèm  gu  Jèir, 
mar  mhnaoi  ri  saothair,  gus  an 
àm  so : 

23  Agus  cha'n  e  so  a  mhàin, 
ach  sinn  fèin  mar  an  ceudna.  aig 
an  bheil  ceud  thoradh  an  Spior- 
aid,  tha  eadhon  sinne  agosnaich 
annainn  fèin,  a'  feitheamh  ris  an 
uchd-mhacachd,  eadhon  saorsa  ar 
cuirp. 

24  Oir  is  ann  le  dòchas  a 
shaorar  sinn :  ach  dòchas  a 
chithear,  cha  dòchas  e :  oir  an  ni 

a  ta  an  duine  faicinn,  c'  ar  son 
a  bhios  dòchas  aige  ris  ? 

25  Ach  ma  tha  dòchas  againn 
ris  an  ni  nach  'eil  sinn  a'  faicinn, 
feithidh  sinn  gu  foighidneach  ris. 

26  Tha  an  Spiorad  fèin  mar  an 
ceudna  a'  clèanamhcòmhnaidh  le 
ar  n-anmhuinneachd  :  oir  cha'n 
aithne  dhuinn  ciod  a  ghuidh- 
eam3id  mar  hu  chòir  dhuinn  ; 
ach  a  ta  an  Spiorad  fèin  a'  dèan- 
amh  eadar-ghuidhe  air  ar  son  le 
osnaibh  do-Jabhairt. 

27  Agus  is  aithne  dhasan  a  ta 
rannsachadh  nan  cridheachan 
ciod  i  iuntinn  an  Spioraid,  do 
bhrìgh  gu  bheil  e  a'  dèanamh 
eadar-ghuidhe  air  son  nan 
naomh  a  rèir  toil  De. 

28  Agus  a  ta  fhios  againn 
gu'n  comh-oibrichnah-uilenithe 
chum  maith,  do 'n  dream  aig  am 
bheil  gràdh  do  Dhia,  eadhon 
dhoibh-san  a  ghairmeadh  a  rèir 
a  rùin. 

29  Oir  an  dream  a  roimh- 
aithnich  e,  roimh-òrduich  e  iad 
mar  an  ceudna  chum  bhi  comh- 
chosmhuil  ri  ìomhaif>h  a  Mhic, 
chum  gu'm  biodh  esan  'na  cheud- 
ghin  am  measg  mòraih  bhràithre. 

30  Agus  an  dream  a  roimh- 
òrdnich  e,  ghairm  e  iad  mar  an 
ceudna:  agus  an  dream  a  ghairm 
e,  dh'fhìreanaich  e  mar  an 
ceudna :  agus  an  dream  a  dh'- 
fhìreanaich  e,  ghlòraich  e  mar 
an  ceudna. 

31  Ciod  uime  sin  a  their  sinn 
ris  na  nithìbh  sin  ?  Ma  tha  Dia 
leinn,  cò  dh' fheudas  bhì  'nar  n- 
aghaidh  ? 

32  An  Tì  nach  do  chaomhain 
a  Mhac  fèin,  ach  a  thug  thairis  e 
air  ar  son-ne  uile,  cionnus  nndlle 
ris-san  nach  toir  e  mar  an  ceud- 
na  dhuìnn  gu  saor  na  h-uile 
nithe  ? 

33  Cò  a  chuireas  coire  sam 
bith  à  leth  daoìne  taghta  Dhe? 
Is  e  Dia  a  dh'  fhìreanaicheas. 


34  Cò  a  dhiteas  ?  Ise  Crìosd  a 
fhuair  bàs,  seadh  tuilleadh  fòs,  a 
dh'èirich  a  rìs,  agus  a  ta  air  deas 
làimh  Dhè,  neach  a  ta  mar  an 
ceudnaa'dèanamheadar-ghuidhe 
air  ar  son-ne. 

35  Cò  a  sgaras  sinn  o  ghràdh 
Chrìosd  ?  an  dèan  trioblaid,  no 
àmhghar,  no  geur-leanmhuinn, 
no  gorta,  no  lomnochduidh,  no 
cunnart,  no  claidheamh  ? 

36  (A  rèir  mar  a  ta  e  sgrìobh- 
ta,  Air  do  shonsa  mharbhadh 
sinn  rè  an  là ;  mheasadh  sinn 
mar  chaoraich  chum  marbhaidh.) 

37  Ni  h-eadh,  ach  anns  na 
nithibh  sin  uile  tha  sinn  a'  toirt 
tuilleadh  agus  buaidh,  trid-san  a 
ghràdhaich  sinn. 

38  Oir  a  ta  dearbh-bheachd 
agam,  nach  bì  bàs,  no  beatha,  no 
aingil,  no  uachdaranachda,  no 
cumhachda,  no  nithe  a  ta  làth- 
air,  no  nithe  a  ta  ri  teachd, 

39  No  àirde,  no  doimhne,  no 
creutair  sam  bith  eile,  comasach 
air  sinne  a  sgaradh  o  ghràdh 
Dhe  a  ta  ann  an  Iosa  Crìosd  ar 
Tighearn. 

CAIB.  IX. 

A  TA  mi  a'  labhairt  na  fìr- 
■^*-  inn  ann  an  Crìosd,  cha 
dèan  mi  breug,  (air  bhi  do  m' 
choguis  a'  dèanamh  fianuis  domh 
san  Spiorad  naomh:) 

2  Gu  bheil  doilgheas  mòr  orm, 
agus  cràdh  air  mo  chridhe  an 
còmhnuidh. 

3  Oir  ghuidhinn  mi  fèin  a  bhi 
dealaichte  o  Chrìosd,  air  son  mo 
hhràithre,  mo  luchd-dàimh  a 
thaobh  na  feòla : 

4  A  ta  'nan  Israelich  ;  d'am 
buin  an  uchd-mhacachd,  agus  a' 
ghlòir,  agus  na  coimhcheangail, 
agus  tabhairt  an  lagha,  agus 
seirbhis  Dè,  agus  na  geallanna; 

5  D'  am  buin  na  h-aithriche, 
agus  o'  m  bheil  Crìosd  a  thaobh 
na  feòla,  neach  is  e  Dia  os  ceann 

nan  uile,  beannaichte  gu  sìor- 
ruidh.     Amen. 

6  Cha'n  e  gu  bheil  focal  Dè 
gun  èifeachd.  Oir  cha'n  Israel- 
ich  iadsan  uile  a  ta  o  Israel : 

7  Agus  ni  mò  do  bhrìgh  gur 
sliochd  do  Abraham  iad,  a  ta  iad 
uile  'nan  cloinn :  ach,  Ann  an 
Isaac  ainmichear  do  shìol. 

8  Is  e  sin  ri  ràdh,  Cha  'n  iad 
clann  na  feòla  clann  Dhè  :  ach  is 
iad  clann  a'  gheallaidh  a  mheas- 
ar  mar  shìol. 

9  Oir  is  e  so  focal  a'  gheall- 
aidh,  A  rèir  an  àm  so  thig  mi, 
agus  bithidh  mac  aig  Sara. 

10  Agus  cha'n  e  mhàin  so,  ach 
Rebeca  mar  an  ceudna  'nuair  a 
thoirrcheadh  i  o  aon,  eadhon 
Isaac  ar  n-athair-ne ; 

11  (Oir  mun  do  rugadh  na 
naoidheana,  agus  mun  d'rinniad 
maith  no  olc,  chum  gu'm  biodh 
rùn  Dè  a  rèir  an  taghaidh 
seasmhach,  cha'n  ann  o  oibribh, 
ach  o'n  Tì  a  ghairmeas  ;) 

12  A  dubhradh  rithe,  Nì  an 
neach  a's  seine  seirbhis  do 'n 
neach  a's  òige. 

13  A  rèir  mar  a  ta  e  sgrìobh- 
ta,  Ghràdhaich  mi  Iacob,  ach 
dh' f huathaich  mi  Esau. 

14  Ciod  a  their  sinn  ma  ta  ? 
am  bheil  eucoir  maille  ri  Dia  ? 
Nar  leigeadh  Dia. 

1.5  Oir  a  ta  e  ag  ràdh  ri 
Maois,  Nì  mi  tròcair  air  an  neach 
air  an  dèan  mi  tròcair,  agus 
gabhaidh  mi  truas  do  'n  neach 
d'  an  gabh  mi  truas. 

16  Uime  sin  cha'n  ann  o'n  ti 
leis  an  àill,  no  o'n  tì  a  ruitheas, 
ach  o  Dhia  a  nì  tròcair. 

17  Oir  a  ta  an  sgriobtuir  ag 
ràdh  ri  Pharaoh,  Is  ann  chum  na 
crìche  so  fèin  a  thog  mi  suas  thu, 
chum  gu  'm  foillsichinn  mo 
chumhachd  annad,  agus  chum 
gu'm  biodh  m'ainm  iomraideaeh 
air  feadh  na  talmhainn  uile. 

18  Uime  sin   nì  e  tròcair  air 


an  tì  a's  àill  leis,  agus  an  tì  a's 
àill  leis  cruaidhichidh  e. 

19  Their  thu  ma  ta  rium,  C'ar 
son  a  ta  e  ma  seadh  a'  faghail 
croin  ?  oir  cò  a  chuir  an  aghaidh 
a  thoile  ? 

20  Ni  h-eadh  ach,  O  a 
dhuine,  cò  thusa  a  ta  tagradh  an 
aghaidh  Dhè?  An  abair  an  ni 
a  chumadh  ris  an  tì  a  chum  e, 
C'ar  son  a  rinn  thu  mi  mar  so  ? 

21  Nach  'eil  cumhachd  aig  a' 
chriadhadair  air  a'  chriadh, 
ionnus  gu'n  dèanadh  e  do'n  aon 
mheall  aon  soitheach  chum  urr- 
aim,  agus  soitheach  eile  chum 
eas-urraim. 

22  Ciod  ma's  e,  air  bhi  do  Dhia 
toileach  'fhearg  a  nochdadh, 
agus  a  chumhachd  a  dhèanamh 
aithnichte,  gu  'n  d'  fhuiling  e 
le  mòr  fhad-fhulangas  soithiche 
na  feirge  air  an  ulluchadh  chum 
sgrios : 

23  Agus  chum  gu 'n  dèanadh 
e  aithnichte  saoibhreas  a  ghlòire 
air  soithichibh  na  tròcair,  a 
dh'  ulluich  e  roimh-làimh  chum 
glòire, 

24  Eadhon  sinne  a  ghairm  e, 
cha'n  e  mhàin  do  nah-Iudhaich, 
ach  mar  an  ceudna  do  na  Cinn- 
ich. 

25  Mar  a  ta  e  ag  ràdh  mar  an 
ceudna  ann  an  Hosea,  Goiridh 
mi  mo  phobull  diubh-san  nach 
robh  'nam  pobull  domh ;  agus 
bean  ghràdhach  dh'  ise  nach  robh 
gràdhach. 

26  Agus  tàrlaidh,  anns  an 
ionad  san  dubhradh  riu,  Chasibh 
mo  phobull-sa;  an  sin  gu'n  goir- 
ear  Clann  an  Dè  bheò  dhiubh. 

27  Tha  Esaias  mar  an  ceudna 
ag  èigheach,  mu  thimchioll  Is- 
raeil,  Ged  tha  àireamh  chloinn 
Israeil  mar  ghaineamh  nafairge, 
is  fuigheall  a  tbèarnar. 

28  Oir  crìochnaichidh  e  an 
obair,  agus  gearraidh  e  goirid  i 
an  ceartas :  do  bhrigh  gu'n  dèan 

an  Tighearn  obair  ghoirid  air  an 
talamh. 

29  Agus  mar  a  thubhairt 
Esaias  roimhe,  Mur  fàgadh  Tigh- 
earn  nan  sluagh  sìol  againne, 
dhèantadh  sinn  mar  Shodom,  ag- 
us  bhitheamaid  cosmhuil  ri  Go- 
morrah. 

30  Ciod  a  their  sinn  ma  seadh  ? 
Gu  'n  d'  ràinig  na  Cinnich,  nach 
robh  a'  leantuinn  fìreantachd, 
air  fìreantachd,  eadhon  an  f hìr- 
eantachd  a  ta  o  chreidimh : 

31  Ach  cha  do  ràinig  Israel, 
a  bha  leantuinn  lagha  na  fìr- 
eantachd,  air  lagh  na  fìreant- 
achd. 

32  C'  ar  son  ?  A  chionn  nach 
ann  o  chreidimh,  ach  mar  gu  'm 
b'ann  o  oibribh  an  lagha  a  dh'iarr 
iad  i :  oir  thuislich  iad  air  a' 
chloich-thuislidh  sin ; 

33  Mar  a  ta  e  sgrìobhta, 
Feuch,  cuiream  ann  an  Sion 
clach-thuislidh,  agus  carraig 
oilbheim :  agus  gach  neach  a 
chreideas  ann-san,  cha  chuirear 
gu  nàire  e. 

CAIB.  X. 

A    BHRAITHRE,  is   e    dùr- 

-*■*-     achd  mo  chridhe,  agus  m' 

ùrnuigh  ri  Dia  air  son   Israeil, 

gu'm  biodh  iad  air  an  tèarnadh. 

2  Oir  a  ta  mi  dèanamh  fianuis 
doibh,  gu  bheil  eud  aca  thaobh 
Dhè,  ach  cha'n  ann  a  rèir  eòlais. 

3  Oir  air  dhoibh  bhi  aineolach 
air  fìreantachd  Dhè,  agus  ag 
iarraidh  am  fìreantachd  fèin  a 
chur  air  chois,  cha  do  strìochd 
iad  do  f  hìreantachd  Dhè. 

4  Oir  is  e  Crìosd  crìoch  an 
lagha,  chum  fìreantachd  do  gach 
neach  a  chreideas. 

5  Oir  a  ta  Maois  a'  cur  an  cèill 
na  fìreantachd  a  ta  o  'n  lagh, 
eadhon,  An  duine  a  nì  na  nithe 
sin,  gu  'm  bì  e  beò  leo. 

6  Àch  mar  so  a  ta  an  fhìrean- 
tachd  a  ta  o  chreidimh  ag  ràdh, 


Na  abair  ann  do  chridhe,  Cò 
thèid  suas  air  nèamh  ?  (sin  r'a 
ràdh,  a  thoirt  Chrìosd  a  nuas ;) 

7  No,  Cò  a  thèid  sìos  do  'n 
doimhne  ?  (sin  r'  a  ràdh,  a  thoirt 
Chrìosd  a  rìs  air  ais  o  na  marbh- 
aibh :) 

8  Ach  ciod  a  ta  i  ag  ràdh  ? 
Tha  'm  focal  am  fagus  duit,  ann 
do  bheul,  agus  ann  do  chridhe : 
'se  sin  focal  a'  chreidimh  a  tha 
sinne  a'  searmonachadh, 

9  Ma  dh'  aidicheas  tu  le  d' 
bheul  an  Tighearn  Iosa,  agus  ma 
chreideas  tu  ann  do  chridhe,  gu'n 
do  thog  Dia  o  na  marbhaibh  e, 
gu  'n  saorar  thu. 

10  Oir  is  ann  leis  a'  chridhe  a 
chreidear  chum  fìreantachd,  ag- 
us  leis  a'  bheul  a  dh'  aidichear 
chum  slàinte. 

11  Oir  a  ta  an  sgriobtuir  ag 
ràdh,  Ge  b'  e  neach  a  chreideas 
ann-san,  cha  nàraichear  e. 

12  Oir  cha'n  'eil  eadar-dheal- 
achadh  eadar  an  t-Iudhach  agus 
an  Greugach  :  oir  an  t-aon  Tigh- 
earn  a  ta  os  ceann  nan  uile,  tha 
e  saoibhir  do  na  h-uile  a  ghair- 
meas  air. 

13  Oir  ge  b'  e  neach  a  ghair- 
meas  air  ainm  an  Tighearna, 
tèarnar  e. 

14  Ach  cionnus  a  ghairmeas 
iad  airsan  anns  nach  do  chreid 
iad  ?  agus  cionnus  a  chreideas 
iad  anns  an  Tì  air  nach  cual  iad 
iomradh  ?  agus  cionnus  a  chluinn- 
eas  iad  gun  searmonaiche  ? 

15  Agus  cionnus  a  nì  iad  sear- 
moin,  mur  cuirear  iad?  mar  a  ta 
e  sgrìobhta,  Cia  sgiamhach  cosa 
na  muinntir  sin  a  ta  searmon- 
achadh  soisgeil  na  sìthe,  a  ta 
toirt  sgèil  aoibhneich  air  nithibh 
maithe  ! 

16  Ach  cha  robh  iad  uile 
ùmhal  do  'n  t-soisgeul.  Oir  tha 
Esaias  ag  ràdh,  A  Thighearn,  cò 
a  chi-eid  ar  n-aithris-ne  ? 

17  Uime  sin,   is  ann  o  èisd- 

eachd  a  thig  creidimh,  agus  èisd- 
eachd  tre  f  hocal  De. 

18  Ach  a  ta  mi  ag  ràdh,  Nach 
cual  iad  ?  Chuala  gu  deimhin, 
chaidh  am  fuaim  air  feadh  gach 
tìre  amach,  agus  am  briathra  gu 
iomallaibh  an  domhain. 

19  Ach  a  ta  mi  ag  ràdh,  Nach 
robh  fios  aig  Israel  ?  Air  tùs, 
tha  Maois  ag  ràdh,  Cuiridh  mi 
eud  oirbh  le  Cinneach  nach  'eil 
'nan  Cinneach,  agus  le  Cinneach 
neo-thuigseach  cuiridh  mi  fearg 
oirbh. 

20  Ach  a  ta  Esaias  ro  dhàna, 
agus  a  ta  e  ag  ràdh,  Fhuaradh 
mi  leo-san  nach  d'  iarr  mi ;  dh'- 
fhoillsicheadh  mi  dhoibh-san 
nach  d'  fhiosraich  air  mo  shon. 

21  Ach  ri  Israel  a  ta  e  ag  ràdh, 
Shìn  mi  mach  mo  làmhan  rè  an 
là  gu  h-iomlan  ri  pobull  eas- 
ùmhal  agus  a  labhras  a'  m'  agh- 
aidh. 

CAIB.  XI. 
A  TA  mi  ag  ràdh  ma  seadh, 
■f*  An  do  thilg  Dia  a  phobull 
uaith  ?  Nar  leigeadh  Dia.  Oir 
is  Israeleach  mise  fèin  mar  an 
ceudna,  do  shliochd  Abrahaim, 
do  thrèibh  Bheniamin. 

2  Cha  do  thilg  Dia  uaith  a 
phobull  a  roimh-aithnich  e. 
Nach  'eil  fhios  agaibh  ciod  e  a 
ta  an  sgriobtuir  ag  ràdh  mu 
Elias?  cionnus  a  ta  e  a'  dèanamh 
eadar-ghuidhe  ri  Dia  an  aghaidh 
Israeil,  ag  ràdh, 

3  A  Thighearn,  mharbh  iad 
t'  fhàidhean,  agus  leag  iad  sìos 
t'altairean;  agus  dh' fhàgadh 
mise  a'm'  aonar,  agus  tha  iad  ag 
iarraidh  m'anama. 

4  Ach  ciod  a  ta  freagradh  Dhè 
ag  ràdh  ris  ?  Dh'  f  hàg  mi  dhomh 
fèin  seachd  mìle  fear,  nach  do 
lùb  an  glùn  do  dhealbh  Bhaail. 

5  Agus  mar  sin  mar  an  ceudna 
tha  san  àm  so  a  làthair  fuigh- 
eall  a  rèir  taghaidh  a'  ghràis. 


6  Agus  ma's  ann  tre  ghràs, 
cha'n  ann  o  oibribh  ni's  mò:  no 
cha  ghràs  gràs  ni  's  mò.  Ach 
ma's  ann  o  oibribh,  cha'n  ann  o 
ghràs  à  sin  suas  :  no  cha'n  obair 
à  sin  suas  obair. 

7  Ciod  ma  seadh  ?  An  ni  sin 
a  ta  Israel  ag  iarraidh,  cha  do 
ràinig  e  air ;  ach  ràinig  an  tagh- 
adh  air,  agus  chaidh  a'  chuid  eile 
a  dhalladh  : 

8  Mar  a  ta  e  sgrìobhta,  Thug 
Dia  dhoibh  spiorad  na  suaine, 
sùilean  chum  nach  faiceadh  iad, 
agus  cluasan  chum  nach  cluinn- 
eadh  iad,  gus  an  là  an  diugh. 

9  Agus  a  ta  Daibhidh  ag  ràdh, 
Biodh  am  bòrd  mar  ribe,  agus 
mar  inneal-glacaidh,  agus  mar 
cheap-tuislidh,  agus  mar  dhìol- 
thuarasdail  dhoibh : 

10  Biodh  an  sùilean  air  an 
dorchachadh,  chum  nach  faic  iad ; 
agus  crom-sa  an  druim  an  còmh- 
nuidh. 

11  A  ta  mi  ag  ràdh  uime  sin, 
An  do  thuislich  iad  ionnus  gu'n 
tuiteadh  iad?  Nar  leigeadh  Dia : 
ach  tre  an  tuiteam-san  tha 
slàinte  air  teachd  chum  nan  Cinn- 
each,  chum  iadsan  a  bhrosnuch- 
adh  gu  h-eud. 

12  Ma  's  e  an  tuiteam-san 
saoibhreas  an  domhain,  agus  an 
lughdachadh  saoibhreas  nan 
Cinneach;  cia 's  mò  na  sin  a 
bhitheas  an  lànachd  ? 

13  Oir  is  ann  ribhse  a  ta  mi  a' 
labhairt,  a  Chinneacha ;  do 
bhrìgh  gur  mi  abstol  nan  Cinn- 
each,  tha  mi  toirt  urraim  do  m' 
dhreuchd  : 

14.  Ma  dh'  fheudas  mi  air  chor 
sam  bith  mo  choimh-fheòil  a 
bhrosnuchadh  gu  h-eud,  agus 
gu  'n  tèaruinn  mi  dream  àraidh 
dhiubh. 

15  Oir  ma's  e  an  tilgeadh-san 
air  falbh  rèiteachadh  an  domh- 
ain ;  ciod  e  an  ath-ghabhail,  ach 
beatha  o  na  marbhaibh  ? 

16  Oir  ma  ta  an  ceud-thoradh 
naomh,  tha  am  meall  naomh  mar 
an  ceudna  :  agus  ma  ta  an 
fhreumh  naomh,  tha  na  geuga 
mar  sin  mar  an  ceudna. 

17  Agus  ma  tha  cuid  do  na 
geugaibh  air  am  briseadh  dheth, 
agus  gu  bheil  thusa,  a  bha  a'  d' 
chrann-oladh  fiadhaich,  air  do 
shuidheachadh  'nam  measg,  agus 
maille  riu  a'faotainn  comhpàirt 
do  fhrèimh  agus  do  reamhrachd 
a  chroinn-oladh ; 

18  Na  dèan  uaill  an  aghaidh 
nan  geug :  ach  ma  nì  thu  uaill 
'nan  aghaidh,  cha  tusa  a  dh'- 
iomchaireas  an  f  hreumh,  ach  an 
fhreumh  thusa. 

19  Their  thu  uime  sin,  Bhris- 
eadh  dheth  na  geuga,  chum  gu 
suidhichteadh  mise  'nan  àit. 

2Q  Ro  mhaith  ;  air  son  am 
mì-chreidimh  bhriseadh  iadsan 
dheth,  agus  a  ta  thusa  a'  seas- 
amh  tre  chreidimh.  Na  bì  àrd- 
inntinneach,  ach  fo  eagal. 

21  Oir  mur  do  chaomhain  Dia 
na  geuga  nàdurra,  biodk  eagal 
ort  nach  caomhain  e  thusa  mar 
an  ceudna. 

22  Feuch  uime  sin  maitheas 
agus  geur-cheartas  Dè :  geur- 
cheartas  d'an  taobh-san  a  thuit; 
ach  do  d'  thaobh-sa,  maitheas, 
ma  bhuanaicheas  tu  'na  mhaith- 
eas;  agus  mur  buanaich,  gearrar 
dheth  thusa  mar  an  ceudna. 

23  Agus  suidhichear  iadsan 
mar  an  ceudna,  mur  buanaich 
iad  'nam  mì-chreidimh :  oir  a 
ta  Dia  comasach  air  an  suidh- 
eachadh  arìs. 

24  Oir  ma  ghearradh  thusa 
as  a'  chrann-oladh  a  bha  fiadh- 
aich  a  thaobh  nàduir,  agus  gu'n 
do  shuidhicheadh  ann  an  deadh 
chrann-oladh  thu  an  aghaidh 
nàduir ;  cia  mòr  a's  mò  na  sin  a 
shuidhichear  na  geuga  nàdurra 
'nan  crann-oladh  fèin? 

25  Oìr    cha    b'  àili    leam,   a 


bhràithre,  sibhse  bhi  aineolach 
air  an  rùn-dìomhair  so,  (chum 
nach  biodh  sibh  glìc  'nur  barail 
fèin,)  gu  'n  do  thàrladh  doille 
ann  an  cuid  do  Israel,  gus  an  tig 
iomlaineachd  nan  Cinneach  a 
steach. 

26  Agus  mar  sin  bithidh  Is- 
rael  uile  air  an  tèarnadh:  mar 
a  ta  e  sgrìobhta,  Thig  am  Fear- 
saoraidh  o  Shion,  agus  tionn- 
daidhidh  e  mì-dhiadhachd  o  Ia- 
cob : 

27  Oir  is  e  so  mo  choimhcheang- 
al  riu,  'nuair  a  bheir  mi  air  falbh 
am  peacanna. 

28  Thaobh  an  t-soisgeil,  is 
naimhdean  iad  air  bhur  sonsa : 
ach  a  thaobh  an  taghaidh,  tha  iad 
gràdhaichte  air  son  nan  aithriche. 

29  Oir  a  ta  tiodhlacan  agus 
gairm  Dhè  gun  aithreachas. 

30  Oir  mar  a  bha  sibhse 
roimhe  so  eas-ùmhal  do  Dhia, 
ach  a  nis  a  fhuair  sibh  tròcair 
tre  am  mì-chreidimh-san : 

31  Amhuil  sin  a  ta  iadsan  san 
àm  so  eas-ùmhal,  chum  tre  bhur 
tròcair-sa  gu'm  faigh  iad  tròcair 
mar  an  ceudna. 

32  Oir  dhruid  Dia  iad  uile  an 
am  mì-chreidimh,  chum  tròcair 
a  dhèanamh  air  na  h-uile. 

33  O  doimhne  saoibhris  araon 
gliocais  agus  eòlais  Dè !  Cia 
do-rannsachaidh  a  bhreitheanais, 
agus  do-lorgachaidh  a  shligh- 
ean  ! 

34  Oir  cò  aig  an  robh  fios 
inntinn  an  Tighearna,  no  cò  bu 
chomhairleach  dha  ? 

35  No  cò  thug  dha  air  tùs, 
agus  a  làn-dìolar  a  rìs  dha  e  ? 

36  Oir  is  ann  uaithe-san,  agus 
trid-san,  agus  air  a  shon-san  a  ta 
na  h-uile  nithe :  dhasan  gu  ròbh 
glòir  gu  sìorruidh.     Amen. 

CAIB.  XII. 

A  IR  an  aobhar  sin  guidheam 
■^*-      oirbh,    a    bhràithre,     tre 
2  Y 

thròcairibh  Dhè,  bhur  cuirp  a 
thoirt  'nam  beo-ìobairt,  naomh, 
thaitnich  do  Dhia,  ni  a's  e  bhur 
seirbhis  reusonta. 

2  Agus  na  bithibh  air  bhur 
cumadh  ris  an  t-saoghal  so :  ach 
bithibh  air  bhur  cruth-atharrach- 
adh  tre  ath-nuadhachadh  bhur 
n-inntinn,  chum  gu  'n  dearbh 
sibh  ciod  i  toil  mhaith,  thait- 
neach,  agus  dhiongmhalta  sin 
Dhe'. 

3  Oir  a  ta  mi  ag  ràdh,  troimh 
a'  ghràs  a  thugadh  dhomh-sa, 
ris  gach  neach  'nur  measg,  gun 
smuaineachadh  uime  fèin  ni  's 
àirde  na's  còir  dha  smuaineach- 
adh  ;  ach  smuaineachadh  am 
measarrachd,  a  rèir  mar  a  roinn 
Dia  ris  gach  neach  tomhas  a' 
chreidimh. 

4  Oir  mar  a  ta  mòran  bhall 
againn  aun  an  aon  chorp,  agus 
nach  e'n  t~aon  ghnìomh  a'  th'aig 
gach  ball ; 

5  Amhuil  sin  ged  tha  sinne 
'nar  mòran,  is  aon  chorp  ann  an 
Crìosd  sinu,  agus  is  buill  sinn 
gach  aon  fa  leth  d'  a  chèile. 

6  Uime  sin  air  bhi  do  thiodh- 
lacaibh  agaiun,  eadar-dheal- 
aichte  a  rèir  a'  ghràis  a  thug- 
adh  dhuinu,  ma  's  fàidheadair- 
eachd,  dèanamaid  fàidheadair- 
eachd  a  rèir  tomhais  a'  chreidimb : 

7  No  ma's  frithealadh  thugam- 
aid  aire  d'  ar  frithealadh  ;  no  an 
tì  a  theagaisgeas,  thugadh  e  aire 
d'  a  theagasg ; 

8  No  an  tì  a  bheir  earail,  thu- 
gadh  e  aire  d'  a  earail :  an  tì  a 
roinneas  an  deirc,  roinneadh  e  i 
an  treibhdhireachd  ;  an  tì  a 
riaghlas,  dèanadh  se  e  le  dùrachd; 
an  tì  a  nì  tròcair,  dèanadh  se  e  gu 
suilbhir. 

9  Biodh  bhur  gràdh  gun  cheilg. 
Biodh  gràin  agaibh  do  'n  olc, 
dlùth-leanaibh  ris  an  ni  a  tha 
maith. 

10  Bithibh  teo-chridheaeh  d'a 


chèile  le  gràdh  bràthaireil,  ann 
an  urram  a'  toirt  toisich  gach 
aon  d'  a  chèile: 

11  Gun  bhi  leasg  ann  an 
gnothuichibh  :  dùrachdach  'nur 
spiorad  ;  a'  dèanamh  seirbhis 
do  'n  Tighearn : 

12  A'  dèanamh  gàirdeachais 
an  dòchas  :  foighidneach  an 
trioblaid ;  maireannach  ann  an 
ùrnuigh : 

13  A'  comh-roiun  ri  uireas- 
bhuidh  nan  naomh ;  a'  gnàth- 
achadh  aoidheachd. 

14  Beannaichibh  an  dream 
a  ta  dèanamh  geur-leanmhuinn 
oirbh  :  beannaichibh,  agus  na 
mallaichibh. 

15  Dèanaibh  gàirdeachas  maille 
riusan  a  ta  ri  gàirdeachas,  ag- 
us  caoidh  maille  riusan  a  ta  ri 
caoidh. 

16  Bithibh  a  dh'aon  rùn  d' a 
chèile.  Na  biodh  bhur  cion  air 
nithibh  àrda,  ach  cuiribh  sibh 
fèin  an  comh-inbhe  riu-san  a  ta 
ìosal.  Na  bitbibh  glic  'nur  barail 
fein. 

17  Na  iocaibh  olc  air  son  uilc 
do  dhuine  sam  bith.  Ulluich- 
ibh  nithe  ciatach  am  fianuis  nan 
uile  dhaoine. 

18  Ma  dh'fheudas  e  bhi, 
mheud  's  a  ta  e  'n  comas  duibh. 
bithibh  an  sìth  ris  na  h-uile 
dhaoinibh. 

19  A  chàirde  gràdhach,  na 
dèanaibh  dìoghaltas  air  bhur  son 
fèin,  ach  thugaibh  àit  do  'n 
fheirg  :  oir  a  ta  e  sgrìobhta, 
Is  leam-sa  dìoghaltas ;  ìocaidh 
mi,  a  ta  an  Tighearn  ag  ràdh. 

20  Uime  sin  ma  •  bhios  do 
nàmhaid  ocrach,  thoir  biadh  dha; 
ma  bbios  e  tartmhor,  thoirdeoch 
dha  :  oir  le  so  a  dhèanamh  càr- 
naidh  tu  eibhle  teine  air  a 
cheann. 

21  Na  tugadh  buaidh  ort  leis 
an  olc,  ach  thoir-sa  buaidh  air 
an  olc  leis  a'  mhaith. 


CAIB.  XIII.  XIV. 

BIODH  gach  anam  ùmbal  do 
na  h-àrd-chumhachdaibh. 
Oir  cha'n  'eil  cumhachd  ann  ach 
o  Dhia:  agus  na  cumhachdan  a 
ta  ann,  is  ann  le  Dia  a  dh'  òrd- 
uicheadh  iad. 

2  Air  an  aobhar  sin  ge  b'e  air 
bith  a  chuireas  an  aghaidh  a' 
chumhachd,  tha  e  cur  an  agh- 
aidh  òrduigh  Dhè :  agus  iadsan 
a  chuireas  'na  aghaidh,  gheibh 
iad  breitheanas  dhoibh  fèin. 

3  Oir  cha  'n  'eil  uachdarain 
'nan  aobhar  eagail  do  dheadh 
oibribh,  ach  do  dhroch  oibribh. 
Uime  sin  am  miann  leat  bhi  gun 
eagal  an  uachdarain  ort  ?  dèan 
am  maith,  agus  gheibh  thu  cliù 
uaith. 

4  Oir  is  esan  seirbhi*each  Dhe 
chum  maith  dhuit.  Ach  ma  nì 
thu  an  t-olc,  biodh  eagal  ort ; 
oir  cha'n  ann  gu  dìomhaiu  a 
tha  e  giùlan  a'  chlaidheimh :  oir 
ìs  e  seirbhiseach  Dhè  e,  'na 
dhìoghaltair  feirge  air  an  tì  a 
nì  olc. 

5  Uime  sin  is  èigin  bhi  ùmhal, 
cha'n  ann  a  mhàin  air  son  feirge, 
ach  mar  an  ceudna  air  son  coguis. 

6  Oir  air  an  aobhar  so  tha 
sibh  mar  an  ceudna  a'  toirt  cìse 
dhoibh :  oir  is  iad  seirbhisich  Dhè 
iad,  a'  sìor-f  heitheamh  air  an  ni 
so  fèin. 

7  Air  an  aobhar  sin  thugaibh 
do  na  h-uile  an  dlighe  fèin:  càin 
dhasan  d'  an  dlighear  càin,  cìs 
dhasan  d'  an  dlighear  cìs,  eagal 
dhasan  d'  an  dlighear  eagal,  agus 
urram  dhasan  d'  an  dlighear  urram. 

8  Na  biodh  fiacha  sam  bithaig 
aon  neach  oirbh,  ach  a  mhàin  a 
chèile  a  ghràdhachadh  :  oir  an  tì 
aig  am  bheil  gràdh  do  neach  eile, 
choimhlion  e  an  lagh. 

9  Oir  an  ni  so,  Na  dèan  adh- 
altrannas,  Na  dèan  mortadh,  Na 
goid,  Na  dèan  fianuis  bhrèige,  Na 
sanntaich ;  agus  ma  tha  àithne 


sam  bith  eile  ann,  tha  i  air  a  cur 
sìos  gu  h-aithghearr  fo  'n  f  hocal 
so,Gràdhaich  do  choimhearsnach 
mar  thu  fein. 

10  Cha  dèan  gràdh  lochd  do 
choimhearsnach :  air  an  aobhar 
sin  is  e  an  gràdh  coimhlionadh 
an  lagha. 

11  Agus  so,  air  dhuibh  fios  na 
h-aimsir  a  bhi  agaibh,  gur  mith- 
ich  dhuinn  a  nis  mosgladh  o 
chodal :  oir  a  ta  ar  slàinte  nis 
ni  's  faigse  na  'nuair  a  chreid 
sinn. 

12  Thacuid  mhòrdo'n  oidhche 
air  dol  seachad,  tha  an  là  am 
fagus  :  uime  sin  cuireamaid 
dhinn  oibre  an  dorchadais,  agus 
cuireamaid  umainn  armachd  an 
t-soluis. 

13  Gluaiseamaid  gu  cubhaidh 
mar  anns  an  ià ;  cha  'n  ann  an 
ruidhteireachd  agus  am  misg, 
no  an  seomradaireachd  agus  am 
macnus,  no  an  aisith  agus  am 
farmad. 

14  Ach  cuiribh  umaibh  an 
Tighearn  losa  Crìosd,  agus  na 
dèanaibh  ullucharlh  air  son  na 
feòla,  chum  a  h-ana-mianna  a 
choimhlionadh. 

CAIB.  XIV. 
Ì?|_ABHA1BH  ris  an  neach  a  ta 
"  anmhunn  sa'  chreidimh,  ach 
cha  'n  ann  chum  deasboireachd 
amharusach. 

2  Oir  a  ta  aon  a'  creidsinn  gu'm 
feud  e  na  h-uile  nithe  itheadh  : 
ach  a  ta  esan  a  ta  anmhunn  ag 
itheadh  luibheanna. 

3  Na  dèanadh  esan  a  ta  'g 
itheadh,  tàir  airsan  nach  'eil  ag 
itheadh;  agus  na  tugadh  esan 
nach  'eil  ag  itheadh,  breth  air  an 
tì  a  dh'  itheas :  oir  ghabh  Dia 
ris. 

4  Cò  thusa  a  ta  toirt  breth  air 
seirbhiseach  duine  eile  ?  d'  a 
mhaighstir  fèin  seasaidh,  no 
tuitidh  e :  seadh,  cumar  suas  e  ; 

oir  is  comasach  Dia  air  a  chumail 
'na  sheasamh. 

5  Tha  meas  aig  neach  air  là 
thar  là:  agus  thameas  aigneach 
eile  air  gach  là  mar  a  chèile. 
Biodh  làn-dearbhadh  aig  gach 
duine  'na  inntinn  fèin. 

6  An  tì  aig  am  bheil  suim  do'n 
là,  is  ann  do  'n  Tighearn  a  tha 
suim  aige  dha ;  agus  an  tì  aig 
nach  'eil  suim  do'n  là,  is  ann  do'n 
Tighearn  nach  'eil  suim  aige 
dha.  An  tì  a  ta  'g  itheadh,  is 
ann  do  'n  Tighearn  a  tha  e  'g 
itheadh,  oir  tha  e  toirt  buidh- 
eachais  do  Dhia ;  agus  an  tì  nach 
'eil  ag  itheadh,  is  ann  do'n  Tigh- 
earn  nach  ith  e,  agus  bheir  e 
buidheachas  do  Dhia. 

7  Oir  cha'n  'eil  a  h-aon  againn 
beò  dha  fein,  agus  cha'n  'eil  a 
h-aon  againn  a'  bàsachadh  dha 
fèin. 

8  Oir  ma's  beò  dhuinn,  is  ann 
do  'n  Tighearn  a  tha  sinn  beò  : 
agus  ma's  bàs  duinn,  is  ann  do'n 
Tighearn  a  tha  sinn  a'  bàsach- 
adh :  uime  sin  ma's  beatha  no 
bàs  dhuinn,  is  leis  an  Tighearn 
sinn. 

9  Oir  is  ann  chum  so  a  fhuair 
Crìosd  bàs,  agus  a  dh'  èirich  e, 
agus  a  tha  e  beò  a  rìs,  chum 
gu  'm  biodh  e  'na  Thighearn  air 
na  beothaibh  agus  air  na  marbh- 
aibh. 

10  Ach  c'ar  son  a  ta  thusa  a' 
toirt  breth  air  do  bhràthair  ?  do 
c'  ar  son  a  ta  thusa  a'  dèanamh 
tarcuis  air  do  bhràthair  ?  oir 
seasaidh  sinn  gu  le'ir  am  fianuis 
caithir-breitheanais  Chrìosd. 

1 1  Oir  a  ta  e  sgrìobhta,  Mar 
is  beò  mise,  a  ta  an  Tighearn  ag 
ràdh,  lùbaidh  gach  glùn  dhomh- 
sa,  agus  aidichidh  gach  teangadh 
do  Dhia. 

12  Air  an  aobhar  sin  bheir 
gach  aon  againn  cunntas  uime 
fèin  do  Dhia. 

13  Uime  sin    na    tugamaid 


breth  air  a  chèile  ni  's  mò  :  ach 
gu  ma  feàrr  leibh  a'  bhreth  so 
thoirt,  gun  aobhar-tuiteam  no 
oilbheim  a  thoirt  do  bhràth- 
air. 

14  Oir  a  ta  fhios  agam,  agus 
is  dearbh  ieam  anns  an  Tighearn 
Iosa,  nach  'eil  ni  sam  bith  neò- 
ghlan  dheth  fèin  :  ach  do'n  tì  a 
mheasas  ni  sam  bith  neòghlan, 
dhasan  a  ta  e  neòghlan. 

15  Ach  ma  bhios  doilgheasair 
do  bhràthair  air  son  bìdh,  a  nis 
cha'n  'eil  thu  a'  gluasad  a  rèir  a' 
ghràidh.  Na  sgrios  le  d'  bhiadh 
esan  air  son  an  d'fhuiling  Crìosd 
bàs. 

1 6  Air  an  aobhar  sin  na  labhrar 
olc  mu  bhur  maith. 

17  Oir  cha  bhiadh  agus  deoch 
rìoghachd  Dhè,  ach  fìreantachd, 
agus  sìth,  agus  aoibhneas  san 
Spiorad  naomh. 

18  Oir  ge  b'  e  nì  seirbhis  do 
Chrìosd  anns  na  nithibh  so,  tha 
e  taitneach  do  Dhia,  agus  tha  e 
dearbhta  do  dhaoinibh. 

19  Uime  sin  leanamaid  na 
nithe  a  bhios  chum  sìthe,  agus 
na  nithe  a  bhios  chum  togail  suas 
a  chèile. 

20  Na  sgrios  obair  Dhè  air  son 
bìdh.  Gu  deimhin  tha  na  h-uile 
nithe  glan;  ach  is  olc  do'n  duine 
sin  a  dh'  itheas  le  h-oilbheum. 

21  Is  maith  an  ni  gun  fheòil 
itheadh,  no  fìon  òl,  no  ni  air  bitk 
a  dhèanamh  leis  am  faigh  do 
bhràthair  tuisleadh  no  oilbheum, 
no  leis  an  dèanar  lag  e. 

22  Am  bheil  creidimh  agad  ? 
Biodh  e  agad  dhuit  fèin  am 
fianuis  Dè :  Is  beannaichte  an 
duine  sin  nach  dìt  e  fèin  anns 
an  ni  sin  a  mheasas  e  ceaduichte. 

23  Ach  esan  a  nì  eadar-dheal- 
achadh  tha  e  air  a  dhìteadh  ma 
dh'  itheas  e,  a  chionn  nach  ann  o 
chreidimh  a  tha  e  'g  itheadh  :  oir 
gach  ni  nach  'eil  o  chreidimh,  is 
peacadb  e. 


CAIB.  XV. 

¥TIME  sin  is  còir  dhuinne  a  ta 
*-'  làidir,  giùlan  le  anmhuinn- 
eachd  na  muinntir  sin  a  ta  lag, 
agus  gun  sinn  fèin  a  thoileach- 
adh. 

2  Toilicheadh  gach  aon 
againn  a  choimhearsnach  g' a 
mhaith,  chum  a  thogail  suas. 

3  Oir  cha  do  thoilich  eadhon 
Crìosd  e  fèin  ;  ach  a  rèir  mar  a 
ta  e  sgrìobhta,  Thuit  toibheum 
na  muinntir  sin  a  thugtoibheum 
dhuit  ormsa. 

4  Oir  ge  b'  iad  nithe  air 
bith  a  sgrìobhadh  roimh  so^  is 
ann  chum  ar  teagaisg-ne  a 
sgrìobhadh  iad ;  chum  tre 
fhoighidin  agus  comhfhurtachd 
nan  sgriobtuir  gu  'm  biodh 
dòchas  againne. 

5  A  nis  gu  tugadh  Dia  na 
foighidin  agus  na  comhfhurtachd 
dhuibh-sa  bhi  dh' aon  inntinn  a 
thaobh  a  chèile,  a  rèir  Iosa 
C'rìosd : 

6  Chum  gu  'm  feud  sibh  a 
dh'  aon  inntinn,  agus  le  aon 
bheul  glòir  a  thoirt  do  Dhia,, 
eadhon  Athair  ar  Tighearna 
losa  Crìosd. 

7  Uime  sin  gabhaibh-sa  r'a 
chèile,  eadhon  mar  a  ghabh 
Crìosd  ruinne,  chum  glòire  Dhè. 

8  A  nis  a  ta  mi  ag  ràdh,  Gu 
robh  Iosa  Crìosd  'na  mhinisteir 
an  timchioll-ghearraidh  air  son 
fìrinn  Dè,  chum  geallanna  nan 
aithriche  a  dhaingneaehadh  : 

9  Agus  chum  gu'n  tugadh  na 
Cinnich  glòir  do  Dhia  air  son  a 
thròcair ;  a  rèir  mar  a  ta  e 
sgrìobhta,  Air  an  aobhar  so  aid- 
ichidh  mi  thu  am  measg  nan 
Cinneach,  agus  seinnidh  mi  ceòl 
do  d'  ainm. 

10  Agus  a  rìs  a  ta  e  ag  ràdh, 
Dèanaibh  gàirdeachas,  a  Chinn- 
eacha,  maille  r'a  phobull-san. 

11  Agus  a  rìs,  Molaibh  an 
Tighearn,    a    Chinneacha  uile, 


agus  thugaibh  cliù  dha,  a  shlòigh 
uile. 

12  Agus  a  rìs  a  ta  Esaias  ag 
ràdh,  Bithidh  freumh  lese,  ann 
agus  an  tì  a  dh'  èireas  suas  chum 
uachdaranachd  bhi  aige  air  na 
Cinnich,  annsan  cuiridh  na  Cinn- 
ich  an  dòchas. 

13  A  nis  gu'n  lìonadh  Dia  an 
dòchais  sibhse  do'n  uile  aoibh- 
neas  agus  shìth  ann  an  creid- 
sinn;  chum  gu  'm  bì  sibh  pailt 
ann  an  dòchas,  tre  chumhachd 
an  Spioraid  naoimh. 

14  Agus  a  ta  cinnt  agam- 
sa  fèin  do  'ur  taobh-sa,  mo 
bhràithre,  gu  bheil  sibhse  làn 
do  mhaitheas,  air  bhur  lìonadh 
leis  an  uile  eòlas,  agus  comas- 
ach  mar  an  ceudna  air  a  chèile  a 
chomhairleachadh. 

15  Gidheadh,  a  bhràithre, 
sgrìobh  mi  do  'ur  n-ionnsuidh 
leis  an  tuilleadh  dànadais,  an 
càil-eigin,  mar  gu  cuirinn  an 
cuimhne  sibh,  air  son  a  ghràis 
a  thugadh  dhomh-sa  o  Dhia, 

16  lonnus  gu'm  bithinn  a'm' 
mhinisteir  aig  Iosa  Crìosd  do 
na  Cinnich,  a'  frithealadh  sois- 
geil  Dè,  chum  gu'm  biodh  tabh- 
artas  nan  Cinneach  taitneach, 
air  a  naomhachadh  leis  an  Spior- 
ad  naomh. 

1?  Uime  sin  tha  aobhar  uaill 
agam  tre  Iosa  Crìosd,  anns  na 
nithibh  sin  a  bhuineas  do  Dhia. 

18  Oir  cha  bhi  dànachd  agam 
labhairt  air  a'  bheag  do  na  nith- 
ibh  sin,  nach  d'  oibrich  Crìosd 
leam,  chum  na  Cinnich  adhèan- 
amh  ùmhal  am  focal  agus  an 
gnìomh. 

19  Le  cumhachd  chomharan 
agus  mhìorbhuilean,  le  cumh- 
achd  Spioraid  Dè ;  ionnus  o 
lerusalem  agus  mu'n  cuairt  gu 
lliricum,  gu'n  do  làn-shearmon- 
aich  mi  soisgeul  Chrìosd. 

20  Seadh,  mar  sin  bha  ro- 
dhèidh  agam  air  an  t-soisgeul  a 

shearmonachadh,  cha'n  ann  san 
ionad  san  robh  Crìosd  air  ain- 
meachadh,  chura  nach  togainn 
air  bunait  neach  eile  : 

21  Ach  a  rèir  mar  a  ta  e 
sgrìobhta,  Chì  iadsan  ris  nach 
do  labhradh  uime  ;  agus  tuigidh 
iadsan,  nach  cuala. 

22  Uime  sin  mar  an  ceudna 
chuireadh  gu  minic  bacadh  orm 
0  theachd  do  'ur  n-ionnsuidh- 
sa. 

23  Ach  a  nis  do  bhrìgh  nach 
'eil  agam  ionad  ni's  mò  anns  na 
crìochaibh  so,  agus  gu  bheil  mòr- 
thogradh  agam  o  cheann  mòrain 
bhliadhnacha  teachd  do  'ur  n- 
ionnsuidh-sa ; 

24-  Ge  b'  e  uair  a  thriallas  mi 
do 'n  Spàinn,  thig  mi  do  'ur  n- 
ionnsuidh-sa  :  oir  tha  dùil  agam 
sibhse  fhaicinn  san  dol  seachad, 
agus  bhi  air  mo  thoirt  air  m' 
aghaidh  leibhse  chum  an  ionaid 
sin,  ma  bhios  mi  air  tùs  an  càil- 
eigin  air  mo  lìonadh  le  'ur  comk- 
luadar-sa. 

25  Ach  a  nis  tha  mi  dol  gu 
Ierusalem,  a'  frithealadh  do  na 
uaomhaibh. 

26  Oir  bu  toil  leo-san  ann  am 
Macedonia,  agus  ann  an  Achaia, 
còmh-roinn  àraidh  a  dhèanamh 
ris  na  naomhaibh  bochda  ta  ann 
an  Ierusalem. 

27  Bu  toil  ìeogu  deimhin,  agus 
tha  iad  fo  fhiachaibh  dhoibh. 
Oir  ma  rinneadh  na  Cinnich  'nan 
luchd  comhpàirt  d'  an  nithibh 
spioradail-san,  is  còir  dhoibh 
ministreileachd  a  dhèanamh 
dhoibh-san  sna  nithibh  a  bhuin- 
eas  do  'n  choluinn. 

28  Uime  sin  air  dhomh  so  a 
chrìochnachadh,  agus  an  uair  a 
sheulaicheas  mi  an  toradh  so 
dhoibh,  gabhaidh  mi  do  'ur 
taobh-sa  do 'n  Spàinn. 

29  Agus  a  ta  fhios  agam,  air 
dhomh  teachd  do  'ur  n-ionn- 
suidh-sa,  gu  'n  tig  mi  ann   an 


lànachd    beannachaidh    soisgeil 
Chrìosd. 

30  A  nis  guidheam  oirbh,  a 
bhràithre,  air  sgàth  an  Tighearna 
losa  Crìosd,  agus  air  son  gràidh 
an  Spioraid,  gu  'n  dèan  sibh 
gleachda  maille  rium-sa  ann  an 
ùrnuighibh  air  mo  shon  ri  Dia ; 

31  Chum  gu  saorar  mi  uatha- 
san  nach  'eil  a'  creidsinn  ann  an 
Iudea  ;  agus  chum  gu  'm  bì  mo 
sheirbhis  air  son  lerusaleim,  tait- 
neach  do  na  naomhaibh  : 

32  Chum  gu  'n  tig  mi  do  'ur 
n-ionnsuidh-sa  le  h-aoibhneas 
tre  thoil  Dè,  agus  gu  faigh  mi 
suaimhneas  maille  ribh. 

33  A  nis  gu  robh  Dia  na  sìthe 
maille  ribh  uile.     Amen. 

CAIB.  XVI. 
^T^HA  mi  ag  earbadh  ribh  Phebe 
-*-      ar  piuthar,  a  ta  'na  searbh- 
anta  do  'n  eaglais  a  tha  ann  an 
Cenchrea : 

2  Chum  gu  'n  gabh  sibhe  rithe 
anns  an  Tighearn,  mar  is  cubh- 
aidh  do  naomhaibh,  agus  gu'n 
dèan  sibh  còmhnadh  rithe  anns 
gach  gnothuch  anns  am  bì  feum 
aice  oirbh :  oir  rinn  i  fèin  còmh- 
nadh  ri  mòran,  agus  rium-sa  mar 
an  ceudna. 

3  Cuiribh  fàilte  air  Priscila 
agus  Acuila  mo  chomh-oibrich- 
ean  ann  an  Iosa  Crìosd  : 

4  (Muinntir  a  leag  sìos  am 
muineal  fèin  air  son  m'  anama-sa: 
d'am  bheil  a'  toirt  buidheachais 
cha'n  e  mhàin  mise,  ach  mar  an 
ceudna  eaglaisean  nan  Cinneach 
uile.) 

5  Mar  au  ceudna  cuiribh  fàilte 
air  an  eaglais  a  tha  'nan  tigh- 
san.  Cuiribh  fàilte  air  Epenetus 
a  's  ionmhuinn  leam-sa,  neach 
is  e  ceud  thoradh  Achaia  do 
Chrìosd. 

6  Cuiribh  fàilte  air  Muire,  a 
rinn  saothair  mhòr  air  ar  son-ne. 

7  Cuiribh  fàilte  air  Androni- 


CAIB.   XVI. 


263 


cus  agus  Iunias  mo  luchd-dàimh 
agus  mo  chomh-phrìosanaich,  a 
tha  ciiùiteach  am  measg  nan 
abstol,  agus  a  bha  ann  an  Crìosd 
romham-sa. 

8  Cuiribh  fàilte  air  Amplias 
a's  ionmhuinn  leam-sa  san  Tigh- 
earn. 

9  Cuiribh  fàilte  air  Urbanus 
ar  comh-oibriche  ann  an  Crìosd, 
agus  air  Stachis  fear  mo  ghràidh- 
sa. 

10  Cuiribh  fàilte  air  Apelles 
a  tha  dearhhta  ann  an  Crìosd. 
Cuiribh  fàilte  orra-san  a  tha  do 
theaghlach  Aristobuluis. 

11  Cuiribh  fàilte  air  Herodion 
mo  charaid.  Cuiribh  fàilte  orra- 
san  do  theaghlach  Narcisuis,  a  tha 
san  Tighearn. 

12  Cuiribh  fàilte  air  Triphena 
agus  Triphòsa,w2?2àiathasaoith- 
reachadh  san  Tigheai'n.  Cuiribh 
fàilte  air  Persis  a's  ionmhuinn 
leam,  bean  a  shaothraich  gu  mòr 
anns  an  Tighearn. 

13  Cuiribh  fàilte  air  Rufus  a 
tha  taghta  san  Tighearn,  agus 
air  a  mhàthair  agus  mo  mhàthair- 
sa. 

14  Cuiribh  fàilte  air  Asin- 
critus,  Phlegon,  Hermas,  Patro- 
bas,  Hermes,  agus  air  na  bràith- 
ribh  a  tha  maille  riu. 

15  Cuiribh  fàilte  air  Philologus, 
agus  Iuìia,  air  Nereus,  agus  a 
phiuthar,  agus  Olimpas,  agus 
na  naoimh  uile  a  tha  maille 
riu. 

16  Cuiribh  fàilte  air  a  cheile 
le  pòig  naoimh.  Tha  eaglaisean 
Chrìosd  a'  cur  fàilte  oirbh. 

17  A  nis  guidheam  oirbh,  a 
bhràithre,  comharaichibh  iadsan 
a  tha  togail  roinnean  agus  a' 
toirt  oilbheim,  an  aghaidh  an 
teagaisg  a  dh'fhòghluim  sibh; 
agus  seachnaibh  iad. 

18  Oir  cha'n  'eil  an  leithide 
so  a'   dèanamh  seirbhis  do  'ur 


Tighearn  Iosa  Crìosd,  ach  d'am 
broinn  fèin ;  agus  a  ta  iad  le 
briathraibh  mìlse  agus  le  mio- 
dal  a'  mealladh  cridheacha  na 
muinntir  sin  a  ta  neo-lochdach. 

19  Oir  a  ta  bhur  n-ùmlachd- 
sa  air  teachd  chum  nan  uile 
dhaoine.  Uime  sin  a  ta  mise  a' 
dèanamh  gàirdeachais  do  'ur 
taobh-sa :  gidheadh  b'  àill  leam 
sibhse  bhi  glic  chum  a'  mhaith, 
ach  aon-fhillte  thaobh  an  uilc. 

20  Agus  hruthaidh  Dia  na 
sìthe  Satan  fo  'ur  cosaibh  gu  h- 
aithgearr.  Gràs  ar  Tighearna 
Iosa  Crìosd  gu  robh  maiile  ribh. 
Amen. 

21  Tha  Timoteus  mo  chomh- 
oibriche  a'  cur  fàilte  oirbh,  agus 
Lucius  agus  Iason  agus  Sosìpa- 
ter,  mo  luchd-dàimhe. 

22  Tha  mise  Tertius,  a 
sgrìobh  an  litir  so,  a'  cur  fàilte 
oirbh  san  Tighearn. 

23  Tha  Gaius,  a  tha  toirt 
aoidheachd  dhomh-sa  agus  do'n 
eaglais  uile,  a'  cur  fàilte  oirbh. 
Tha  Erastus  stiùbhard  a'  bhaile 
a'  cur  fàilte  oirbh,  agus  Cuartus 
bràthair. 

24-  Gràs  ar  Tighearna  Iosa 
Crìosd  gu  robh  maiile  ribh  uile. 
Amen. 

25  A  nis  dhasan  a  tha  comas- 
ach  air  sibhse  a  dhaingneach- 
adh  a  rèir  mo  shoisgeil-sa,  agus 
searmonachaidh  Iosa  Crìosd,  (a 
rèirfoillseachaidhanrùin-dìomh- 
air,  a  bha  am  folach  o  thoiseach 
an  domhain, 

26  Ach  a  dh'  fhoillsicheadh 
a  nis,  agus  tre  sgriobtuiribh  nam 
fàidhean,  a  reir  àithne  an  Dè 
bhith-bhuain,  a  tha  air  a  dhèan- 
amh  aithnichte  do  na  h-uile 
chinnich  chum  ùmhlachd  a' 
chreidimh.) 

27  Do  Dhia  a  tha  mhàin  glic, 
gu  robh  glòir  tre  losa  Criosd  gu 
sìorruidh.     Amen. 

CAIB.  I. 
T>OL  a  ghairmeadh  gu  bhi  'na 
*•       ahstol  do  losa  Crìosd,  tre 
thoil  Dè,  agus  Sostenes  ar  bràth- 
air, 

2  Chum  eaglais  De,  a  ta  ann 
an  Corintus,  chum  na  dream  a 
tha  air  an  naomhachadh  ann  an 
Iosa  Crìosd,  air  an  gairm  gu  bhi 
'nan  naoimh,  maille  riusan  uile 
a  tha  gairm  air  ainm  ar  Tigh- 
earna  Iosa  Crìosd  anns  gach 
àit,  an  Tighearna-san,  agus  ar 
Tighearna-ne : 

3  Gràs  dhuihh-sa,  agus  sìth  o 
Dhia  ar  n-Athair,  agus  o  'n 
Tighearn  Iosa  Crìosd. 

4  Tha  mi  toirt  buidheachais 
do  m'  Dhia  a  ghnàth  do  'ur 
taobh-sa,airsongràis  Dhèathug- 
adhdhuibhseann  an  Iosa  Crìosd : 

5  Air  son  gu  'n  d'  rinneadh 
saoibhir  leis-san  sibh  anns  gach 
uile  ni,  anns  gach  ùr-labhradh, 
agus  anns  gach  eòlas  : 

6  A  reir  mar  a  dhaingnicheadh 
fianuis  Chrìosd  annaibh : 

7  lonnus  nach  'eil  sibh  an 
dèidh-làimh  ann  an  tiodhiac  sam 

"  bith  ;  a'  feitheamh  ri  foillseach- 
adh  ar  Tighearna  Iosa  Crìosd, 

8  Neach  mar  an  ceudna  a 
dhaingnicheas  sibh  gus  a'  chrìch, 
chum  gu'm  bì  sibh  neo-lochdach 
ann  an  là  ar  Tighearna  Iosa 
Crìosd. 

9  Tha  Dia  fìrinneach,  leis 
an  do  ghairmeadh  sihh  chum 
comh-chomuinn  a  mhic  Iosa 
Ciìosd  ar  Tighearna. 

10  A  nis  guidheam  oìrhh,  a 
bhràithre,  tre  ainm  ar  Tigh- 
earna  Iosa  Crìosd,  gu  'n  labhair 
sibh  uile  an  t-aon  ni,  agus  nach 


hì  roinnean'nur  measg;  ach  gu'm 
bì  sibh  ceangailte  r'  a  chèile  gu 
diongmhalta  ann  an  aon  inntinn, 
agus  ann  an  aon  bharail. 

11  Oir  nochdadh  dhomh-sa, 
a  bhràithre,  m'  ur  timchioll-sa, 
leo-san  a  tha  do  theaghlach  Chloe, 
gu  bheil  comhstri  'nur  measg. 

12  A  nis  a  ta  mi  ag  ràdh  so, 
gu'n  abair  gach  aon  agaibh,  Is 
le  Pòl  mise  ;  agus  is  le  Apollos 
mise ;  agus  is  le  Cephas  mise ; 
agus  is  le  Ciìosd  mise. 

13  Am  bheil  Crìosd  air  a 
roinn  ?  An  e  Pòl  a  chèusadh  air 
bhur  son  ?  no  an  ann  an  ainm 
Phòil  a  bhaisteadh  silih? 

14  Tha  mi  toirt  buidheach- 
ais  do  Dhia,  nach  do  bhaist  mi 
aon  agaibh,  ach  Crispus  agus 
Gaius : 

15  Air  eagal  gu 'n  ahradh 
neach,  gu  'n  do  bhaist  mi  a'  m' 
ainm  fèin. 

16  Agus  bhaist  mi  mar  an 
ceudna  teaghlach  Stephanais:  a 
thuilleadh  air  so,  cha'n  fhios 
domh  an  do  bhaist  mi  aon  neach 
eile. 

17  Oir  cha  do  chuir  Crìosd 
mi  a  hhaisteadh,  ach  a  shear- 
monachadh  an  t-soi.^geil ;  cha  'n 
ann  an  gliocas  focail,  chum 
nach  cuirteadh  crann-cèusaidh 
ChrìoFd  an  neo-bhrìgh. 

18  Oir  a  ta  searmonachadh 
a'  chroinn-chèusaidh  'na  amaid- 
eachd  dhoibh-san  a  chaillear ; 
ach  dhuinne  a  shaorar,  is  e 
cumhachd  Dhè  e. 

19  Oir  a  ta  e  sgriobhta, 
Sgriosaidh  mi  gliocas  nan  daoine 
glice,  agus  cuiridh  mi  air  cùi 
tuigse  nan  daoine  tuigseacli. 

20  C'  àit  am  bheil  an  duine 
§iic?  c'  àit  am  bheil  an  sgrìobh- 
aiche?  c' àit  am  bheil  deasboir 
an  t-saoghail  so?  Nach  do  rinn 
Dia  gliocas  an  t-saogbail  so 
amaideach  ? 

21  Oir  an  uair,  ann  an  gliocas 
De,  nach  b'àithne  do'n  t-saoghal, 
tre  ghliocas,  Dia,  bu  toil  le  Dia 
le  amaideachd  an  t-searmonach- 
aidh  iadsan  a  thèarnadh  a  ta 
creidsinn. 

22  Oir  a  ta  na  h-Iudhaich  ag 
iarraidh  comhara,  agus  a  ta  na 
Greugaich  a'  sireadh  gliocais  : 

23  Ach  a  ta  sinne  a'  searmon- 
achadh  Chrìosd  air  a  cheusadh, 
'na  cheap-tuislidhdo  na  h-Iudh- 
aich,  agus  do  na  Greugaich  'na 
amaideachd  ; 

24  Ach  dhoibh-san  a  ta  air  an 
gairm,  araon  Iudhaich  agus 
Greugaich,  Crìosd  cumhachd 
Dhe,  atrus  gliocas  Dhè: 

25  Do  bhrìgh  gurglice  amaid- 
eachd  Dhè  na  daoine,  a^us  gur 
treise  anmhuinneachd  Dhe  na 
daoine. 

26  Oir  chì  sibh  fein  bhur  gairm, 
a  bhràithre,  rach  iomadh  iad  a 
ta  glic  a  thaobh  na  feòla,  nach 
iomadh  cumhachdach,  nach  iom- 
adh  uasal  a  ta  air  an  gairm  : 

27  Ach  ròghnuich  Dia  nithe 
amaideach  an  t-saoghail  so.chum 
gu  'n  cuireadh  e  nàire  air  na 
daoinibh  glice ;  agus  ròghnuich 
Dia  nithe  anmhunn  an  t-saogh- 
ail,  chum  gu  'n  cuireadh  e  gu 
nàire  na  nithe  cumhachdach; 

28  Agus  nithe  an-uasal  an  t- 
saoghail,  agus  nithe  tarcuiseach 
ròghnuich  Dia,  agus  na  nithe 
nach  'eil  ann,  chum  gu  'n  cuir- 
eadh  e  na  nithe  a  ta  ann,  an 
neo-bhrìgh : 

29  Ionnus  nach  dèanadh  feòil 
sam  bith  uaill  'na  fhianuis. 

30  Ach  uaithe-san  a  ta  sibhse 
ann  an  losa  Crìosd,  neach  a 
rianeadh    dhuinne    le  Dia    'na 


ghliocas,   'na   fhìreantachd,   'na 
naomhachd,  agus  'na  shaorsa: 

31  Ionnus,  a  rèir  mar  a  ta  e 
sgrìobhta,  An  tì  a  nì  uaill,  dèan- 
adh  e  uaill  anns  an  Tighearn. 

CAIB.  II. 

A  GUS  an  uair  a  thàinig  mise 
•*■*-  do  'ur  n-ionnsuidh-sa,  a 
bhràithre,  cha  b'ann  le  òirdheir- 
ceas  cainnte,  no  gliocais  a  thàinig 
mi,  a'  cur  an  cèiil  duibh  teisteis 
Dhè. 

2  Oir  chuir  mi  romham  gun 
eòlas  a  ghabhail  air  ni  sam  bith 
'nur  measg,  ach  air  Iosa  Crìosd, 
agus  esan  air  a  chèusadh. 

3  Agus  bha  mi  'nur  measg  ann 
an  anmhuinneachd,  agus  ann  an 
eagal,  agus  am  mòr-chrith. 

4  Agus  cha  robh  m'  fhocal 
agus  mo  shearmonachadh  ann 
am  briathraibh  mìlse  gliocais 
dhaoine,  ach  ann  an làn-dearbh- 
adh  an  Spioraid,  agus  a'  chumh- 
achd : 

5  Chum  gu  'm  biodh  bhur 
creidimh-sa  cha'n  ann  an  gliocas 
dhaoine,  ach  an  cumhachdDhe. 

6  Ach  gidheadh  tha  sinn  a' 
labhairt  gliocais  am  measg  nan 
daoine  iomlan:  ach  cha'n  e  glioc- 
as  an  t-saoghail  so,  no  uachdar- 
ana  an  t-saoghail  so,  a  thèid  an 
neo-bhrìgh : 

7  Ach  tha  sinn  a'  labhairt 
gliocais  Dè  ann  an  rùn-dìomhair, 
a'  ghliocais  sin  a  bha  folaichte,  à 
dh'  òrduich  Dia  roimh  an  t- 
saoghal  chum  ar  glòir-ne  : 

8  An  gliocas  nach  b'  aithne  do 
aon  neach  do  uachdaranaibh  an 
t-saoghail  so  :  oir  nam  b'aithne 
dhoibh  e,  cha  chèusadh  iad  Tigh- 
earn  na  glòire. 

9  Ach  a  rèir  mar  a  ta  e 
sgrìobhta,  Cha'n  fhaca  sùil,  agus 
cha  chuala  cluas,  agus  cha  d'- 
thàinig  ann  an  cridhe  duine,  na 
nithe  a  dh'  ulluich  Dia  dhoibh- 
san  aig  am  bheil  gràdh  dlia. 

10  AcK  dh' fhoillsich  Dia 
dhuinne  iad  le  a  Spiorad  fèin  : 
oir  tha  an  Spiorad  a'  rannsach- 
adh  nan  uile  nithe,  eadhon, 
nithe  doimhne  Dhè. 

11  Oir  cò  an  duine  d'an  aithne 
nithe  duine,  ach  do  spiorad  an 
duine  a.  ta  ann  ?  mar  sin  cha  'n 
'eil  fios  aig  neach  sam  bith  air 
mithibh  Dhè,ach  aigSpiorad  Dhè. 

12  A  nis  fhuair  sinne,  cha  'n 
e  spiorad  an  t-saoghail,  ach  an 
Spiorad  ata  o  Dhia;  chum  gu'm 
biodh  aithne  againn  air  na  nith- 
ibh  sin  a  thugadh  dhuinn  gu  saor 
o  Dhia. 

13  Nithe  mar  an  ceudna  a  ta 
sinn  a'  labhairt,  cha'n  ann  am 
briathraibh  a  theagaisgeas  gliocas 
dhaoine,  ach  am  briathraibh  a 
theagaisgeas  an  Spiorad  naomh  ; 
a'  coimhmeas  nithe  spioradail  ri 
nithibh  spioradail. 

14  Ach  cha  ghabh  an  duine 
màdurra  ri.  nithibh  Spioraid  Dè  : 
oir  is  amaideachd  leis  iad ;  ag- 
us  cha'n  'eil  e'n  comas  da  eòlas 
a  ghabhail  orra,  do  bhrìgh  gur 
ann  air  mhodh  spioradail  a  thuig- 
ear  iad. 

15  Ach  bheir  an  duine  spior- 
tdail  breth  air  na  h-uile  nithibh, 
gidheadh  cha  'n  'eil  e  fèin  fo 
bhreth  duine  sam  bith. 

16  Oir  cò  d'am  b'  aithne  inn- 
tinn  an  Tighearn,  agus  a  theag- 
aisgeas  e  ?  ach  tha  inntinn 
Chrìosd  againne. 

CAIB.  III. 

AGtFS,  a  bhràithre,  cha'n 
-**-  f  heudainn-sa  labhairt  ribh- 
se  mar  ri  daoinibh  spioradail,  ach 
mar  ri  daoinibh  feòlmhor,  amh- 
uil  ri  naoidheanaibh  ann  an 
Criosd. 

2  Bheathaich  mi  lebainne sibh, 
agus  cha  'n  ann  le  biadh :  oir 
fathast  cha  b'  urrainn  sibh  a 
ghabhail,  agus  a  nis  fèin  cha'n 
arrainn  sibh, 


3  Oir  a  ta  sibh  fathast  feòì-- 
mhor :  oir  a  thaobh  gu  bheil 
farmad  'nur  measg,  agus  strì, 
agus  aimhrèite,  nach  'eil  sibh 
feòlmhor,  agus  ag  imeachd  mar 
dhaoine  ? 

4  Oir  an  uair  a  ta  neach  ag" 
ràdh,  Is  le  Pòl  mise  ;  agus  neacn 
eile,  Is  le  Apollos  mise ;  nach 
'eil  sibh  feòlmhor  ? 

5  Cò  e  ma  seadh  Pòl,  agus 
cò  e  Apollos,  ach  ministeirean 
tre 'n  do  chreid  sibh,  eadhon 
mar  a  thug  an  Tighearn  do 
gach  aon  ? 

6  Shuidhich  mise,  dh'  uisgich 
Apollos  :  ach  'se  Dia  a  thug  am 
fàs. 

7  Uime  sin  ma  seadh,  cha'n 
'eil  anns  an  tì  a  shuidhicheas 
no  anns  an  tì  a  dh' uisgicheas, 
brìgh  sam  bith ;  ach  ann  an 
Dia  a  ta  toirt  an  f  hàis. 

8  An  tì  a  shuidhicheas,  agus 
an  tì  a  dh'uisgicheas,  is  aon  iad: 
agus  gheibh  gach  aon  a  dhuais 
fèin,  a  rèir  a  shaothair  fèin. 

9  Oir  is  comh-luchd-oibre  do 
Dhia  sinne  :  is  sibhse  treabhach- 
as  Dhè,  is  sibh  aitreabh  Dhè. 

10  A  rèir  gràis  Dè  a  thugadh 
dhomh-sa,  mar  fhear-togail 
aitreabh  glic  leag  mi  am  bunait, 
agus  a  ta  neach  eile  a'  togail 
air,  ach  thugadh  gach  neach  an 
aire  cionnus  a  thogas  e  air. 

11  Oir  bunait  eile  cha  'n  urr- 
ainn  duine  sam  bith  a  leagadh, 
ach  am  bunaìt  a  leagadh  a  cheana, 
eadhon  Iosa  Crìosd. 

12  A  nis  ma  thogas  neach 
air  a'  bhunait  so,  òr,  airgiod, 
clacha  luachmhorj  fiodh,  feur, 
connlach ; 

13  Nithear  obair  gach  aoin 
duine  follaiseach  :  oir  nochdaidh 
an  là  i,  do  bhrìgh  gu  'm  foill- 
sichear  i  le  teine  ;  agus  dearbh- 
aidh  an  teine  obair  gach  aoinr 
ciod  is  gnè  dh'  i. 

14  Ma  dh'fhanas  obair  neach 

sam  bith  a  thog  e  air,  gheibh  e 
duais. 

■15  Ma  loisgear  obair  neach 
sam  bich,  fuilgidh  e  call :  ach 
saorar  e  fèin ;  gidheadh  mar 
tre  theine. 

16  Nach  'eil  fhios  agaibh  gur 
sibh  teampull  De',  agus  gu  bheil 
Spiorad  Dè,  'na  chòmhnuidh 
annaibh  ? 

17  Ma  thruailleas  neach  air 
bith  teampull  Dhè,  sgriosaidh 
Dia  an  tì  sin  :  oir  a  ta  teampull 
Dhe  naomh,  agus  is  sibhse  e. 

18  Na  mealladh  neach  air 
bith  e  fèin  :  ma  shaoileas  neach 
air  bith  'nur  measg  e  fèin  bhi 
glic  san  t-saoghal  so,  biodh  e  'na 
amadan,  chum  gu'm  bì  e  glic 

19  Oir  is  amaideachd  aig  Dia 
gliocas  an  t-saoghail  so :  oir  a 
ta  e  sgrìobhta,  Glacaidh  e  na 
daoine  glice  'nan  innleachd- 
aibh  fèin. 

20  Agus  a  rìs,  Is  aithne  do  'n 
Tighearn  smuainte  nan  daoine 
glice,  gur  dìomhain  iad. 

21  Uime  sin  na  dèanadh  neach 
air  bith  uaill  à  daoinibh :  oir  is 
leibhse  na  h-uile  nithe  : 

22  Ma  'se  Pòl,  no  Apollos, 
no  Cephas,  no  an  saoghal,  no 
beatha,  no  bàs,  no  nithe  a  ta 
làthair,  no  nithe  a  ta  ri  teachd; 
is  leibhse  iad  uile ; 

23  Agus  is  le  Crìosd  sibhse ; 
agus  is  le  Dia  Crìosd. 

CAIB.  IV. 
T>IODH  a  shamhuil  so  do 
-*-*  mheas  aig  duine  dhinne, 
mar  mhinisteiribh  Chrìosd,  agus 
mar  stiùbhardaibh  rùna-dìomh- 
air  Dhè. 

2  Os  bàrr  iarrar  ann  an  stiùbh- 
ardaibh,  gu  faighear  neach  dìleas. 

3  Ach  agam-sa  is  ro-bheag 
an  ni  gu  'n  tugtadh  breth  orm 
leibhse,  no  le  breitheanas  duine  : 
seadh,  cha  'n  'eil  mi  toirt  breth 
orm  fèin. 


4  Oir  cha  'n  fhios  domh  ni  sam 
bith  do  m'  thaobh  fèin  ;  gidh- 
eadh  cha'n  'eil  mi  le  so  air 
m'  f  hìreanachadh  :  ach  is  e  an 
Tighearn  an  Tì  a  bheir  breth 
orm. 

5  Uime  sin  na  tugaibh  breth 
air  ni  sam  bith  roimh  an  àm, 
gus  an  tig  an  Tighearn,  neach 
faraon  a  bheir  gu  soilleireachd 
nithe  folaichte  an  dorchadais, 
agus  a  dh'  f  hoillsicheas  comhair- 
lean  nan  cridheachan :  agus  an. 
sin  gheibh  gach  neach  cliù  o 
Dhia. 

6  Agus,  a  bhràithre,  ghabh 
mi  na  nithe  so  a  m'  ionnsuidh 
fein,  agus  a  dh' ionnsuidh  Apoll- 
ois  ann  an  samhladh,  air  bhur 
sonsa ;  chum  gu  fòghlumadh  sibh 
uainne,  gun  bharail  a  bhi  agaibh 
air  daoinibh  os  ceann  na  bheil 
sgrìobhta,  chum  nach  biodh  a  h- 
aon  agaibh  air  a  shèideadh  suas 
air  son  aoin  duine  an  aghaidh 
duine  eile. 

7  Oir  cò  tha  dèanamh  eadar- 
dhealachaidh  ortsa  o  neach  eile  ? 
Agus  ciod  e  a  ta  agad  nach 
d'  f  huair  thu  ?  a  nis  ma  f  huair 
thu  e,  c'ar  son  a  ta  thu  dèanamh 
uaill  mar  nach  faigheadh  tu  e  ? 

8  A  nis  tha  sibh  sàitheach,  a 
nis  rinneadh  saoibhir  sibh,  rìogh- 
aich  sibh  as  ar  n-eugmhais-ne: 
Agus  bu  mhiann  leam  gu'm  bu 
rìghre  sibh,  chum  gu'm  biodh^ 
maid-ne'nar  righribh  maille  ribh. 

9  Oir  is  i  mo  bharail  gu'n  do 
chuir  Dia  sinne  na  h-abstoil  a_ 
mach  mu  dheireadh,  mar  dhream 
a  ta  air  an  òrduchadh  chum  bàis. 
Oir  rinneadh  sinn'nar  ball-amh- 
airc  do'n  t-saoghal,  agus  do 
ainglibh,  agus  do  dhaoinibh. 

10  Is  amadain  sinne  air  son 
Chrìosd,  ach  a  ta  sibhse  glic  ann 
an  Crìosd :  tha  sinne  lag,  ach  a 
ta  sibhse  làidir:  a  ta  sibhse  ann 
an  urram,  ach  sinne  ann  an  eafi^ 
urram. 

1 1  Gus  an  uair  so  fèin,  tha  sinn 
araon  ocrach,  agus  ìotmhor,  agus 
lomnochd,  agus  air  ar  buaiadh 
le  dornaibh,  agus  gun  aon  àite- 
còmhnuidh  seasmhach  againn ; 

12  Agus  ri  saothair,  ag  oib- 
reachadh  le  ar  làmhaibh  fein : 
Air  fulang  anacainnt  dhuinn, 
tha  sinn  a'  beannachadh  :  'nuair 
a  gheur-ieanar  sinn  tha  sinn  'ga 
f  hulang : 

13  Airfaghailtoibheimdhuinn, 
thasinn  a'guidhe:  rinneadhsinn 
mar  shalachar  an  t-saoghail,  mar 
anabas  nan  uile  nithe  gus  an 
hi'n  diugh : 

14.  Cha'n 'eil  mi  a' sgrìobhadh 
nan  nithe  so  a  chur  nàire  oirbh, 
ach  mar  mo  chloinn  ghràdhaich 
a  ta  mi  'gur  comhairleachadh. 

15  Oir  ged  bhi  deich  mìle 
luchd-teagaisg  agaibh  ann  an 
Crìosd,  gidheadh  cha'n  'eilagaibh 
mòran  aithriche :  oir  ann  an  Iosa 
Crìosd,  ghin  mise  sibh  troimh 
an  t-soisgeul. 

16  Uime  sin  guidheam  oirbh, 
bithibh  'nur  luchd-leanmhuinn 
ormsa. 

17  Chum  na  crìche  so  chuir 
mi  Timoteus  do 'ur  n-ionnsuidh, 
neach  a  ta  'na  mhac  gràdhach 
dhomh,  agus  dìleas  san  Tigh- 
earna,neach  a  chuireas  an  cuimh- 
ne  dhuibh  mo  shlighean-sa  a  ta 
ann  an  Crìosd,  a  rèir  mar  a  ta 
mi  teagasg  anns  gach  àit  anns 
gach  eaglais. 

18  A  nis  a  ta  cuid  air  an  sèid- 
eadh  suas,  jnar  nach  tiginn  do 
'ur  n-ionnsuidh. 

19  Gidheadh  thig  mi  do  'ur  n- 
ionnsuidh  gu  h-aithghearr,  ma's 
toil  leis  an  Tighearn,  agus  bith- 
idh  fios  agam,  cha'n  ann  air 
cainnt  na  muinntir  a  ta  air  an 
se'ideadh  suas,  ach  air  an  cumh- 
achd. 

20  Oir  cha'n  ann  am  focal  a 
ta  rìoghachd  Dhe,  ach  ann  an 
cumhachd. 


21  Ciod  is  àill  leibh?  An  tig 
mi  do  'ur  n-ionnsuidh  le  slait,  no 
ann  an  gràdh,  agus  ann  an  spior- 
ad  na  macantachd  ? 

CAIB.  V. 

npHAe  air  aithris  gu  coitchionn 
-*-  gu  bheil  neòghloine  'nur 
measg,  agus  a  leithid  sin  do 
neòghloine,  nach  'eil  uiread  as 
air  ainmeachadh  am  measg  nan 
Cinneach,  gu'm  biodh  aig  neach 
bean  'athar. 

2  Agus  a  ta  sibh  air  bhur  sèid- 
eadh  suas,  agus  cha  d'rinn  sibh 
bròn  mar  bu  chòir,  chum  gu 
tugtadh  air  falbh  uaibh  am  fear 
a  rinn  an  gnìomh  so. 

3  Oir  gu  deimhin  air  dhomh- 
sa  bhi  uaibh  an  corp,  ach  a  làth- 
air  agaibh  an  spiorad,  thug  mi 
breth  cheana,  mar  gu  bithinn 
a  làthair,  air  an  neach  a  rinn  so 
mar  so  ; 

4-  An  ainm  ar  Tighearna  Iosa 
Crìosd,  air  dhuibhse,  agus  do  m' 
spiorad-sa  bhi  cruinn  an  ceann 
a  chèile,  maille  ri  cumhachd  ar 
Tighearna  Iosa  Criosd, 

5  A  shamhuil  so  do  dhuine  a 
thoirt  thairis  do  Shatan  chum 
sgrios  na  feòla,  chum  gu  'm  bì  an 
spiorad  air  a  shaoradh  ann  an  là 
an  Tighearna  Iosa. 

6  (,'ha  'n  'eil  bhur  n-uaill 
maith :  nach  'eil  fhios  agaibh 
gu'n  goirtich  beagan  do  thaois 
ghoirt  am  meall  uile  ? 

7  Glanaibh  a  mach  uime  sin 
an  t-seann  thaois  ghoirt,  chum 
gu'm  bì  sibh  'nur  meall  nuadh, 
mar  a  ta  sibh  neo-ghoirtichte. 
Oir  a  ta  eadhon  Crìosd  ar  n-uan 
càisge  air  ìobradh  air  ar  son. 

8  Uime  sin  cumamaid  an  fhèill, 
na  b'ann  le  seann  thaois  ghoirt, 
no  le  taois  ghoirt  a'  mhì-ruin  ag- 
us  an  uilc ;  ach  le  aran  neo- 
ghoirtichte  an  trèibhdhireis  ag- 
us  na  fìrinn. 

9  Sgrìobh  mi  do  'ur  n-ionn- 

suìdh  ann  an  littr,  gun  chomh- 
luadar  a  bhi  agaibh  ri  luchd- 
neòghloine. 

10  Gidheadh  cha'n  ann  gu  h- 
uile  ri  luchd-neòghloine  an  t- 
saoghail  so,  no  ri  luchd-sainnt, 
no  luchd-foireigne,  no  luchd 
ìodhol-aoraidh ;  oir  an  sin  b'èigin 
duibh  dol  a  mach  as  an  t-saoghal. 

11  Ach  a  nis  sgrìobh  mi  do  'ur 
n-ionnsuidh,  gun  chomhluadar 
a  ghlèidheadh,  ma  ta  neach  air 
bith  ris  an  abrar  bràthair  'na 
fhear-neòghloine,  no  sanntach, 
no  'na  f  hear  ìodhol-aoraidh,  no 
'na  fhear-anacainnt,  no  'na 
mhisgeir,  no  'na  fhear-foireignej 
maille  r'a  leithid  so  do  dhuine 
gun  uiread  as  biadh  itheadh. 

12  Oir  ciod  e  mo  ghnothuch- 
sa  breth  a  thoirt  orra-san  a  ta 
am  muigh  ?  nach  'eil  sibhse  a' 
toirt  breth  air  an  dream  a  ta 
stigh  ? 

.  13  Ach  a  ta  Dia  a'  toirt  breth 
orra-san  a  ta  an  leth  muigh. 
Uime  sin  cuiribh  air  falbh  an 
droch  dhuine  sin  as  bhur  meadh- 
on  fèin. 

CAIB.  VI. 

\  M  bheil  a  chridhe  aig  aon 
•?*■  neach  agaibh,  aig  am  bheil 
cùis  an  aghaidh  duine  eiie,  dol  fo 
bhreitheanas  nan  daoine  eucor- 
ach,  agus  cha'n  ann  fo  bhreith- 
eanas  nan  naomh  ? 

2  Nach  'eil  f  hios  agaibh  gu  'n 
toir  na  naoimh  breth  air  an  t- 
saoghal  ?  agus  ma  bheirear  breth 
air  an  t-saoghal  leibhse,  an  e 
nach  fiù  sibh  bhi  'nur  breithibh 
air  na  cùisibh  a's  lugha  ? 

3  Nach  'eil  f  hios  agaibh  gu  'n 
toir  sinne  breth  air  ainglibh  ?  cia 
mò  na  sin  air  nithibh  a  bhuineas 
do  'n  bheatha  so  ? 

4  Uime  sin  ma  tha  breitheanas 
agaibh  mu  thimchioll  nan  nithe 
sin  a  bhuineas  do  'n  bheatha  so, 
euiribh  'nan  suidhe  chum  breith- 


eanais  an  dream  a's  lueha  meas 


anns  an  eaglais. 

5  Chum  bhur  nàire  tha  mi  a' 
labhairt.  An  anu  mar  sin  nach 
'eil  aon  duine  glic  'nur  measg? 
nach  'eìl  fiù  a  h-aon  a'  s  urr- 
aiun  breth  a  thoirt  eadar  a 
bhràithre  ? 

6  Ach  a  ta  bràthair  a'  dol  gu 
lagh  le  bràthair,  agus  so  an  làth- 
air  nan  ana-creideach. 

7  A  nis  uime  sin  a  ta  gu  cinnt- 
each  lochd  'nur  measg,  do  bhrìgh 
gu  bheil  sibh  a'  dol  gu  lagh  r'  a 
cheile  :  c'ar  son  nach  feàrr  leibh 
eucoir  f hulang  ?  c'  ar  son  nach 
feàrr  leibh  calldach  a  ghabhail  ? 

8  Gidheadh  a  ta  sibh  a'  dèan- 
amh  eucoir  agus  dìobhail,  agus 
sin  air  bhur  bràithrìbh  ? 

9  Nach  'eil  fhios  agaibh  nach 
sealbhaich  luchd  dèanamh  na  h- 
eucorach  rìoghachd  Dhè  ?  Na 
meallar  sibh :  cha  sealbhaich 
luchd-strìopachais,  no  luchd. 
ìodhol-aoraidh,  no  luchd-adhal- 
trannais,  no  luchd-macnuis,  no 
na  daoine  a  ta  ciontach  do  neò- 
ghloine  mhì-nàdurra. 

10  No  gaduichean^  no  daoine 
sanntach,  no  misgeirean,  no 
luchd-anacainnt,  no  luchd-foir- 
eigne,  rìoghachd  Dhè. 

11  Agusmarsobhacuiddibhse: 
ach  a  ta  sibh  air  bhur  n-ionnlad, 
ach  a  ta  sibh  air  bhur  naomhach- 
adh  ;  ach  a  ta  sibh  air  bhur  fìr- 
eanachadh  ann  an  ainm  an  Tigh- 
earna  Iosa,  agus  tre  Spiorad  ar 
De'-ne. 

12  Tha  na  h-uile  nithe  cead- 
uichtedhomh-sa,  ach  cha'n  'eil  na 
h-uile  nithe  iomchuidh ;  tha  na 
h-uile  nithe  ceaduichte  dhomh, 
ach  cha  chuirear  mi  fo  chumh- 
achd  ni  sam  bith. 

13  Tha  am  biadh  air-son  na 
bronn,  agus  a'  bhrù  .air  son  a' 
bhìdh :  ach  sgriosaidh.Dia  faraon 
so  agus  sud.  A  nis  cha'n  ann 
do  neòghloine  a  tha  an  corp,  acfe 

do  'n  Tighearn  :  agus  an  Tigh- 
earn  do  'n  chorp. 

14  Agus  thog  Dia  faraon  an 
Tighearn  suas,  agus  togaidh  e 
sinne  suas  tre  a  chumhachd  fèin 
mar  an  ceudna. 

15  Nach  'eil  fhios  agaihh,  gur 
iad  bhur  cuirp  buill  Chrìosd  ? 
uime  sin  an  gabh  mise  buill 
Chrìosd,  agus  an  dèan  mi  buill 
strìopaich  dhiubh  ?  Nar  leigeadh 
Dia. 

16  An  e  nach  'eil  fios  agaibh, 
an  tì  sin  a  tha  ceangailte  ri 
strìopaich,  gur  aon  chorp  rithe 
e  ?  Oir  (a  ta  e  ag  ràdh,)  bithidh 
dithis  'nan  aon  fheòil. 

17  Ach  an  tì  a  tha  ceangailte 
ris  an  Tighearn,  is  aon  Spiorad 
ris  e. 

18  Teichibh  o  strìopachas. 
Thagachaon  pheacadh  a  ni  duine 
an  leth  muigh  do  'n  chorp :  ach 
an  tì  a  nì  strìopachas,  tha  e 
peacachadh  an  aghaidh  a  chuirp 
fe'in. 

19  An  e  nach  'eil  fhios  agaibh 
gur  e  bhur  corp  teampull  an 
Spioraid  naoimh  a  ta  annaibh,  a 
ta  agaibh  o  Dhia,  agus  cha  leibh 
fe'in  sibh  ? 

20  Oir  cheannachadh  le  luach 
sibh  :  uime  sin  thugaibh  glòir  do 
Dhia  le  bhur  corp,  agus  le  bhur 
spiorad,  a's  le  Dia. 

CAIB.  VII. 

\  NIS  a  thaobh  nan  nithe 
■^*-  mu'n  do  sgrìobh  sibh  a  rn' 
ìonnsuidh :  Is  maith  do  fhear 
gun  bheantuinn  ri  mnaoi. 

2  Gidheadh,  chum  strìopachas 
a  sheachnadh,  biodh  a  bhean  fèin 
aig  gach  fear,  agus  aig  gach 
mnaoi  a  fear  fèin.v 

3  Thugadh  am  fear  an  deadh- 
ghean  dligheach  do  'n  mhnaoi ; 
agus  -a'  bhean  mar  an  ceudna 
do  'n  fhear. 

4  Cha'n  'eil  comas  a  cuirp 
fèin  aig  a'  mhnaoi,  ach  aig  an 


fhear:  agusmar  an  ceudna  cha'n 
'eil  comas  a  chuirp  fèin  aig  an 
fhear,  ach  aig  a'  mhnaoi. 

5  Na  cumaibh  bhur  dlighe 
o  chèile,  ach  le  toil  a  chèile  rè 
tamuill,  chum  sibh  fèin  a  thoirt 
do  thrasgadh  agus  do  ùrnuigh  ; 
agus  thigibh  cuideachd  a  rìs, 
chum  nach  buair  Satan  sibh  air 
son  bhur  neo-gheamnuidheachd. 

6  Ach  tha  mi  a'  labhairt  so 
mar  ni  ceaduichte,  agus  cha  'n 
ann  mar  àithne. 

7  Oir  bu  mhiann  leam  gu'm 
biodh  na  h-uile  dhaoine  mar  mi 
fèin :  gidheadh  a  ta  a  thiodhlac 
fèin  aig  gach  duine  o  Dhia,  aig 
aon  neach  mar  so,  agus  aig  neach 
eile  mar  sud. 

8  Uime  sin  a  ta  mi  ag  ràdh 
ris  an  dream  nach  'eil  pòsda,  ag- 
us  ris  na  bantrauhaibh,  Is  maith 
dhoibh  ma  dh'fhanas  iad  eadhon 
mar  a  ta  mise. 

9  Gidheadh  mur  fheudar  leo 
iad  fein  a ghlèidheadh  gcamnuidh, 
pòsadh  iad  :  oir  is  feàrr  pòsadh 
na  losgadh. 

10  Agus  dhoibh-san  a  ta 
pòsda  tha  mi  ag  àithneadb, 
gidheadh  cha  mhise,  ach  an  Tigh- 
earn,  gun  a'  bhean  a  dhealach- 
adh  r'  a  fear  : 

11  Ach  ma  dhealaicheas  i, 
fanadh  i  gun  phòsadh,  no  biodh 
i  rèidh  r'  a  fear :  agus  na  cuir- 
eadh  am  fear  uaith  a  bhean. 

12  Ach  ris  a'  chuid  eile  a  ta 
mise  ag  ràdh,  cha'n  e  an  Tigh- 
earn,  Ma  bhios  aig  bràthair  sam 
bith  bean  ana-creideach,  agus 
gu  bheil  i  toileach  còmhnuidh  a 
ghabhail  maille  ris,  na  cuireadh 
e  uaith  i. 

13  Agus  a'  bhean  aig  am  bheil 
fear  ana-creideach,  agus  gu  bheil 
esan  toileach  còmhnuidh  a 
ghabhail  maille  rithe,  na  cuir- 
eadh  i  uaipe  e. 

14  Oir  a  ta  am  fear  ana-creid- 
eaeh  air  a  naomhachadh  leis  a 

mhnaoi,  agus  a  ta  a'  bhean  ana- 
creideach  air  a  naomhachadh 
Jeis  an  fhear  :  no  bhiodh  bhur 
clann  neòghlan ;  ach  a  nis  a  ta 
iad  naomha. 

15  Ach  ma  dh'  fhalbhas  am 
fear  ana-creideach,   falbhadh  e. 

Cha'n  'eil  bràthair  no  piuthar 
fo  dhaorsa  'nan  leithidibh  sin  do 
chàsaibh :  ach  ghairm  Dia  sinne 
chum  sìthe. 

16  Oir  ciod  am  fios  a  ta  agad- 
sa,  O  bhean,  nach  saor  thu 
t'  f  hear  ?  no  ciod  am  fios  a  ta 
agad-sa,  O  fhir,  nach  saor  thu 
do  bhean  ? 

17  Ach  a  rèir  mar  a  roinn  Dia 
ris  gach  rìuine,  mar  a  ghairm  an 
Tighearn  gach  aon,  mar  sin 
gluaiseadh  e  :  agus  mar  sin  a  ta 
mise  'g  òrrìuchadh  anns  na  h- 
eaglaisibh  uile. 

18  An  do  ghairmeadh  neach 
sam  bith  agus  e  timchioll-ghearr- 
ta  ?  na  dèanar  e  neo-thimchioll- 
ghearrta :  an  do  ghairmeadh 
neach  sam  bith  gun  e  bhi  tim- 
chioll-ghearrta  ?  na  timchioll- 
ghearrar  e. 

19  Cha  'n  'eil  èifeachd  san 
timchioll-ghearradh,  agus  cha  'n 
'eil  èifeachd  san  neo-thimchioll- 
ghearradh,  ach  ann  an  coimhead 
àitheanta  Dhè. 

20  Fanadh  gach  aon  anns  a' 
ghairm  anns  an  do  ghairmeadh  e. 

21  An  do  ghairmeadh  thu  a'd' 
sheirbhiseach  ?  na  biodh  suim 
agad  dheth  ;  ach  ma  dh'fheudas 
tu  bhi  saor,  gu  ma  h-e  sin  do 
roghainn. 

22  Oir  an  tì  a  ghairmeadh  san 
Tighearn  'na  sheirbhiseach,  is 
duine  saor  an  Tighearn  e  :  mar 
an  ceudna  an  tì  a  ghairmeadh 
agus  e  saor,  is  e  seirbhiseach 
Chrìosd  e. 

23  Cheannachadh  air  luach 
sibh  ;  na  bithibh  'nur  seirbhisìch 
ììq  dhàoinìbh, 

21  A  bhiàithre.  san  staid  anns 


an  do  ghairmeadh  gach  neach, 
an  sin  fanadh  e  maille  ri  Dia. 

25  A  nis  thaobh  òìghean,  cha 
'n  'eil  àithne  agam  o  'n  Tigh- 
earn :  gidheadh  tha  mi  toirt 
breth,  mar  neach  a  fhuair  tròc- 
air  o  'n  Tighearn  gu  bhi  dìleas. 

26  Tha  mi  a'  meas  uime  sin 
gu  bheil  so  maith  air  son  na 
teanntachd  a  ta  làthair,  a  ta  mì 
ag  ràdh,  gu  bheil  e  maith  do 
dhuìne  bhi  mar  sin. 

27  Am  bheil  thu  ceangailte  ri 
mnaoi  ?  na  iarr  fuasgladh.  Am 
bheil  thu  fuasgailte  o  mhnaoi  ? 
na  iarr  bean. 

28  Ach  ma  phòsas  tu,  cha  do 
pheacaich  thu  ;  agus  ma  phòsas 
òigh,  cha  do  pheacaich  i :  gidh- 
eadh,  bithìdh  aig  an'  leithidibh 
so  trioblaid  san  f  heòil ;  ach  tha 
mi  'gur  caomhnadh. 

29  Ach  a  ta  mi  ag  ràdh  so,  a 
bhràithre,  gu  bheil  an  aimsir 
goirid  sna  bheil  ri  teachd : 
ionnus  faraon  gu'm  bì  iadsan  aig 
am  bheil  mnài,  mar  nach  biodh 
mnài  aca ; 

30  Agus  iadsan  a  ta  ri  caoidh, 
mar  nach  biodh  iad  ri  caoidh  ; 
agus  iadsan  a  ta  ri  gàirdeachas, 
mar  mhuinntir  nach  'eil  ri  gàird- 
eachas ;  agus  iadsan  a  ta  ri 
ceannachd,  mor  dhaoine  nach  'eil 
a'  sealbhachadh ; 

31  Agus  iadsan  a  ta  gnàth- 
achadh  an  t-saoghail  so,  mar 
dhream  nach  'eil'ga  mhì-ghnàth- 
achadh  ;  oir  thèid  sgiamh  an  t- 
saoghail  so  seachd. 

32  Ach  b'àill  leam  sibhse  bhi 
gun  ro-chùram.  An  tì  nach  'eil 
pòsda,  bithidh  cùram  nan  nithe 
sin  a  bhuineas  do'n  Tighearn  air, 
cionnus  a  thoilicheas  e  an  Tigh- 
earn : 

33  Ach  an  tì  a  ta  pòsda,  bith- 
idh  cùram  nithe  an  t-saoghail 
air,  cionnus  a  dh'fheudas  e  a 
bhean  a  thoileachadh. 

34  Tha  mar  an  ceudna  eadar- 

dhealachadh  eadar  bean  agus 
òigh :  tha  cùram  oirre-sa  nach 
'eil  pòsda  mu  nithibh  an  Tigh- 
earna,  chum  gu  'm  bì  i  naomh, 
faraon  'na  corp  agus  'na  spiorad ; 
ach  bithidh  cùram  air  a'  mhnaoi 
a  ta  pòsda  mu  nithibh  an  t- 
saoghail,  cionnus  a  dh'  f  heudas  i 
toil  a  fir  a  dhèanamh. 

35  Agus  so  tha  mi  a'  labhairt 
chum  bhur  tairbhe  fèin  ;  cha  'n 
ann  chum  gu'n  cuirinnribeoirbh, 
ach  a  chum  an  ni  sin  a  ta  ciat- 
ach,  agus  gu  'm  feitheadh  sibh 
air  an  Tighearn  gun  bhuaireadh. 

36  Ach  ma  shaoileas  duine 
sam  bith  gu  bheil  e  'ga  ghiùlan 
fe'in  gu  mì-chiatach  thaobh  a 
mhaighdin,  ma  chaidh  blàth  a 
h-aimsir  thairis,  agus  gur  còir  a 
dhèanamh  mar  sin,  dèanadh  e 
na's  àill  leis,  cha'n  'eil  e  a'  peac- 
achadh :  pòsadh  iad. 

37  Gidheadh,  an  tì  sin  a 
tha  suidhichte  gu  daingean  'na 
chridhe,  agus  gun  èigin  sam  bith 
air,  ach  aig  am  bheil  cumhachd 
air  a  thoil  fein,  agus  a  chuir 
roimhe  'na  chridhe  a  mhaigh- 
dean  a  choimhead,  tha  e  a'  dèan- 
amh  gu  maith. 

38  Uime  sin  ma  seadh,  a  ta  an 
tì  a  bheir  seachad  am  pòsadh  i, 
a'  dèanamh  gu  maith  ;  ach  a  ta 
an  tì  nach  toir  ann  am  pòsadh  i, 
a'  dèanamh  ni's  feàrr. 

39  Tha  a'  bhean  ceangailte  leis 
an  lagh  rè  'na  h-uine  a's  beò  d'a 
fear  :  ach  ma  gbeibh  a  fear  bàs, 
tha  i  saor  gu  pòsadh  ri  aon  neach 
a's  toil  leatha ;  a  mhàin  anns  an 
Tighearn. 

40  Ach  tha  i  ni's  sona,  ma 
dh'fhanas  i  mar  sin,  a  rèir  mo 
bhreth-sa :  agus  is  i  mo  bharail- 
sa  gu  bheil  Spiorad  Dhè  agam. 

CAIB.  VIII. 

ANIS  a  thaobh  nithe  a  dh'- 
iobradh  do  iodholaibh,  tha 
f  hios  againn  gubheil  eòlasagainn 


uile.      Ataidh   an   t-èòlas  suas, 
ach  bheir  gràdh  fòghlum. 

2  Agus  ma  ta  aon  duine  a' 
saoilsinn  gu  bheil  eòlas  ni  sam 
bith  aige,  cha'n  aithne  dha  aon  ni 
fathast  mar  bu  chòir  dha  aith- 
neachadh. 

3  Ach  ma  tha  gràdh  aig  duine 
sam  bith  do  Dhia,  tha  esan  air 
aithneachadh  leis. 

4  Uime  sin,  mu  thimchioll 
itheadh  nan  nithe  sin  a  dh'ìob- 
radh  do  ìodholaibh,  tha  fhios 
againne  nach  ni  air  domhan 
ìodhol,  agus  nach  'eil  Dia  sam 
bith  eile  ann  ach  a  h-aon. 

5  Oir  ged  tha  iad  ann  ris  an 
abrar  Dèe,  ma's  ann  air  nèamh 
no  air  talamh,  (amhuil  mar  a  ta 
iomadh  Dia,  agus  iomadh  Tigh- 
earn  ann,) 

6  Gidheadh  dhuinne  cha'n  'eil 
ach  aon  Dia,  an  t-Athair,  o  'm 
bkeil  na  h-uile  nithe,  agus  sinne 
air  a  shon-san  ;  agus  aon  Tigh- 
earn  Iosa  Crìosd,  tre  am  bheil 
na  h-uile  nithe,  agus  sinne  trid- 
san. 

7  Gidheadh  cha  'n  'eil  an  t- 
eòlas  so  anns  na  h-uile  dhaoin- 
ibh:  oir  tha  cuid  le  coguis  thaobh 
an  ìodhoil  gus  an  àm  so,  ag  ith- 
eadh  a'  bhìdh  mar  ni  a  dh'ìobradh 
do  ìodhol ;  agus  air  d'  an  coguis 
a  bhi  anmhunn,  tha  i  air  a  sal- 
achadh. 

8  Ach  cha  mhol  biadh  sinn  do 
Dhia :  oir  ma  dh'  itheas  sinn, 
cha'n  fheirrd  sinn  e ;  ni  mò  mur 
ith  sinn,  is  misd  sinn  e. 

9  Ach  thugaibh  an  aire  nach 
bì  an  comas  so  a  ta  agaibh  air 
aon  dòigh  'na  aobhar  oilbheim 
do  'n  dream  a  ta  lag. 

10  Oir  ma  chì  neach  thusa  aig 
am  bheil  eòlas  a'  suidhe  chum 
bìdh  ann  an  teampull  ìodhoil, 
nach  neartaichear  coguis  an  tì 
sin  a  ta  lag  chum  na  nithe  sin  a 
dh'  ìobradh  do  iodholaibh  ith= 
eadh: 

1 1  Agus  tre  t'  eòlas-sa  an  teid 
do  bhràthaìr  lag  am  mugha,  air 
son  an  dh'fhuair  Crìosd  bàs? 

12  Ach  le  peacachadh  dhuibh 
mar  sin  an  aghaidh  nam  bràithre, 
agus  le  an  coguis  anmhunu  a 
lotadh,  tha  sibh  a'  peacachadh  an 
aghaidh  Chrìosd. 

13  Uime  sin  ma  bheir  biadh 
aobhar  oilbheim  do  m'  bhràthair, 
cha'n  ith  mi  feòil  a  chaoidh, 
chum  nach  toir  mi  aobhar  oil- 
bheim  do  m'  bhràthair. 

CAIB.  IX. 

"XTACH  abstol  mise?  nach  'eil 
-*-™  mi  saor  ?  Nach  f haca  mi 
losa  Crìosd  ar  Tighearn?  nach 
sibhse  m' obair  san  Tighearn? 

2  Mur  'eil  mi  a'  m'  abstol  do 
dhaoinibh  eile,  gidheadh  gu 
cinuteach  tha  mi  dhuibhse ;  oir 
is  sibhse  seula  m'  abstolachd 
auns  an  Tighearn. 

3  Is  e  so  mo  fhreagradh  do'n 
dream  a  chuireas  ceisd  orm. 

4.  Nach  'eil  againne  comas 
itheadh  agus  òl  ? 

5  Nach  'eil  againne  comas 
piuthar,  bean-phòsda  a  thoitt 
Jeinn  mu'n  cuairt,  amhuil  mar  na 
h-abstoil  eile,  agus  bràithrean  an 
Tighearn,  agus  Cephas? 

6  No  am  bheil  mise  agus  Bar- 
rabas  a  mhàin,  gun  chomas 
againu  bhi  saor  o  obair  ? 

7  Cò  a  thèid  chum  cogaidh 
uair  air  bith  air  a  chostus  fe'in  ? 
cò  a  shuidhicheas  fìon-lios,  agus 
nach  ith  d'a  thoradh  ?  no  cò  a 
bheathaicheas  treud,  agus  nach 
blais  do  bhainue  an  treud  ? 

8  An  ann  mar  dhuine  a  ta  mi 
a'  labhairt  nan  nithe  so  ?  no  nach 
abair  an  lagh  na  nithe  so  mar  an 
ceudna  ? 

9  Oir  a  ta  e  sgrìobhta  aun  an 
lagh  Mhaois,  na  cuir  ceangal 
air  beul  an  daimh  a  tha  saltairt 
an  arbhair.  Am  bheil  cùram 
nan  damh  air  Dia  ? 


10  No  nach  ann  gu  h-àraidh 
air  ar  son-ne  a  ta  e  ag  ràdh  so  ? 
gu  deimhin  is  ann  air  ar  son-ne 
tha  e  sgrìobhta :  chum  gur  ann 
an  dòchas  is  còir  do  'n  treabh- 
aiche  treabhadh ;  agus  a  chum 
an  neach  a  bhuaileas  anu  an 
dòchas,  gu'm  bì  e  'na  f  hear  còmh- 
pàirt  d'  a  dhòchas. 

11  Ma  chuir  sinue  nithe 
spioradail  dhuibhse,  an  ni  mòr  e 
ma  bhuaineas  sinne  bhur  nithe 
feòlmhor-sa  ? 

12  Ma  tha  muinntir  eile  'nan 
luchd-còmhpàirt  do'n  chumh- 
achd  so  thairis  oirbh,  nach  mò 
is  còir  dhuiune  bhi  ?  Gidheadh, 
cha  do  chuir  sinn  an  cumhachd 
so  an  cleachda  ;  ach  a  ta  siuu  a' 
fulang  nan  uile  nithe,  chum  nach 
cuireamaid  bacadh  air  soisgeul 
Chrìosd. 

13  Nach  'eil  fhios  agaibh  gu 
bheil  iadsan  a  ta  saoithreachadh 
mu  thimchioll  nithe  naomha.,  air 
am  beathachadh  o'n  teampuìl? 
agus  iadsan  a  ta  frithealadh  do'n 
altair,  gu  bheil  comh-roinn  aca 
ris  an  altair  ? 

14-  Agus  mar  sin  dh'òrduich 
an  Tighearn  mar  an  ceudna 
dhoibh-san  a  ta  searmonachadh 
an  t-soisgeil,  an  teachd-an-tìr 
fhaotainn  o'n  t-soisgeul. 

15  Ach  cha  do  ghnàthaich 
mise  a  h-aon  diubh  so,  agus  cha 
do  sgrìobh  mi  na  nithe  so,  chum 
gu  'n  dèantadh  mar  sin  dhomh  : 
oir  b'  f  heàrr  dhomh  am  bàs 
fhaghail,  na  gu'n  cuireadh 
neach  air  bith  m'  uaill  an  neo- 
bhrìgh. 

16  Oir  ged  shearmonaich  mi 
an  soisgeul,  cha'n  'eil  aobhar 
uaiil  agam  :  oir  a  ta  èigin  air  a 
cur  orm  ;  seadh,  is  an-aoibhinn 
domh,  mur  searmonaich  mi  an 
soisgeul. 

17  Oir  ma  's  aun  gu  toileach  a 
ta  mi  dèanamh  so,  tha  duais 
agam  :  ach  ma's  ann  an  aghaidk 

mo  thoile  a  tha  ministreileachd 
air  a  h-earbsadh  rium, 

18  Ciod  i  mo  dhuais  ma 
seadh  ?  eadhon  so,  chum  'nuair  a 
ta  mi  searmonachadh  an  t-sois- 
geil,  gu'n  suidhichinu  soisgeul 
Chrìosd  gun  chostus,  chum  nach 
mì-ghnàthaichinn  mo  chumh- 
achd  san  t-soisgeul. 

19  Oir  ged  tha  mi  saor  o  na 
h-uile  dhaoinibh,  gidheadh  rinn 
mi  mi  fèin  a'm'  sheirbhisich  do 
na  h-uile,  chum  gu'n  cosnainn 
an  tuilleadh. 

20  Agus  rinneadh  mi  do  na 
h-Iudhaich  mar  Iudhach,  chum 
gu'n  cosnainn  na  h-Iudhaich  ; 
dhoibh-san  a  ta  fuidh  'n  lagh, 
mar  dhuine  fuidh  'n  lagh,  chum 
gu  'n  cosnainn  iadsan  a  ta  fuidh 
an  lagh ; 

2L  Dhoibh-san  a  ta  gun  lagh, 
mar  dhuine  gun  lagh,  (ged  nach 
'eil  mi  gun  lagh  do  Dhia,  ach  fo 
lagh  do  Chrìosd,)  chum  gu'n 
cosnainn  iadsan  a  ta  gun  lagh. 

22  Rinneadh  mi  dhoibh-san  a 
ta  anmhunn  mar  dhuine  an- 
mhunn,  chumgu'n  cosnainn  an 
dream  a  ta  anmhunn :  Bha  mi 
san  uile  chruth  do  na  h-uile, 
chum  air  gach  uile  dhòigh  gu'n 
saorainn  cuid  èigin. 

23  Agus  so  tha  mi  a'  dèan- 
amh  air  son  an  t-soisgeil,  chum 
gu  'm  bì  mi  a'  m'  f  hear  comh- 
roiune  dheth. 

24  Nach  'eil  fhios  agaibh  iad- 
san  a  ta  ruith  anns  a'  bhlàr- 
reise,  gu'n  ruith  iad  uile,  ach  is 
aon  duine  a  gheibh  an  duais  ?  gu 
ma  h-amhuil  a  ruitheas  sibhse, 
ionnus  gu  'n  glac  sibh  an  duais. 

25  Agus  a  ta  gach  uile 
ghleachdair  measarra  anns  na 
h-uile  nithibh  :  a  nis  a  ta  iadsan 
n'  dèanamh  sin  chum  gu'm  faigh 
iad  crùn  truaillidh ;  ach  sinne 
air  son  crùin  neo-thruaillidh. 

26  Uime  sin  is  amhuil  a  ta 
mise  a'  ruith,  cha'n  ann  mar  gu 


neo-chinnteach  :  is  amhuil  a  ts. 
mi  a'  cur  catha,  cha  'n  aun  mar 
neach  a  bhuaileas  an  t-athar : 

27  Ach  tha  mi  a'  trom-bhual- 
adh  mo  chuirp,  agus  'ga  chur 
fuidh  smachd  :  air  eagal  air  chor 
sam  bith  an  dèigh  dhomh  sear- 
monachadh  do  dhream  eile,  gu'n 
cuirear  mi  fe'in  air  cùl. 

CAIB.  X. 
f\S  bàrr,  a  bhràithre,  cha  b'àill 
^-'  leam  sibhse  a  bhi  aineolach, 
gu  robh  ar  n-aithriche  uile  fuidh 
'n  neul,  agus  gu'n  deachaidh  iad 
uile  troimh  'n  mhuir  ; 

2  Agus  gu'n  do  bhaisteadh  iad 
uile  do  Mhaois  san  neul,  agus 
anns  a'  mhuir  ; 

3  Agus  gu  'n  d'  ith  iad  uile  an 
t-aon  bhiadh  spioradail  ; 

4  Agus  gu  'n  d'  òl  iad  uile  an 
t-aon  deoch  spioradail :  (oir 
dh'  òl  iad  do  'n  charraig  spiorad- 
ail  sin  a  lean  iad  :  agus  b'  i  a 
charraig  sin  Crìosd :) 

5  Ach  le  mòran  diubh  cha 
robh  Dia  toilichte  :  oir  sgriosadh 
san  fhàsach  iad. 

6  A  nis  bha  na  nithe  sin  'nan 
saimpleiribh  dhuinne,  chum  nach 
miannaicheamaid  droch  nithe^ 
eadhon  mar  a  mhiannaich  iadsan. 

7  Agus  na  bithibh-sa  'nur 
luchd-ìodhol-aoraidh,  mar  a  bha 
cuid  diubh-san  ;  a  rèir  mar  a  ta 
e  sgriobhta,  Shuidh  am  pobull 
sìos  a  dh'  itheadh  agus  a  dh'  òl, 
agus  dh'èirich  iad  a  chluicheadh. 

8  Agus  na  dèanamaid  strìop- 
achas,  mar  a  rinu  cuid  diubh- 
san,  agus  a  thuit  diubh  an  aon 
là  trì  mìle  fichead. 

9  Agus  na  dearbhamaid 
Crìosd,  mar  a  dhearbh  cuid 
diubh-san,  agus  a  sgrìosadh  iad 
le  nathraichibh  nimhe. 

10  Agus  na  dèanaibh-sa  gear- 
an,  mar  a  rinn  cuid  diubh-san 
gearan,  agus  a  sgriosadh  iad  leis 
an  sgriosadair. 

IX  A  nis  thachair  na  nithe  so 
uìle  dhoibh-san  mar  eisempleir- 
ibh  :  agus  sgrìobhadh  iad  chum 
teagaisg  duinne,  air  am  bheil 
deireadh  an  domhain  air  teachd. 

12  Uime  sin  an  tì  a  shaoileas 
a  bhi  'na  sheasamh,  thugadh  e 
aire  nach  tuit  e. 

13  Cha  do  thachair  deuchainn 
air  bith  ribh,  ach  ni  a  ta  coitch- 
ionn  do  dhaoinibh  :  ach  tha  Dia 
dìleas,  nach  leig  dhuibh  bhi  air 
bhur  feuchainn  thar  bhur  comas  ; 
ach  a  nì  maille  ris  an  deuchainn 
slighe  dol  as  mar  an  ceudna, 
chum  gu  'm  bì  sibh  comasach  air 
a  gìùlan. 

14  Air  an  aobhar  sin,  a 
mhuinntir  mo  ghràidh,  teichibh 
o  ìodhol-aoradh. 

15  Tha  mi  a'  labhairt  mar  ri 
daoinibh  tuigseach  :  thugaibh- 
sa  breth  air  an  ni  a  ta  mi  ag 
ràdh. 

16  Cupan  a'  bheannachaidh 
a  ta  sinne  a'  beannachadh,  nach 
e  comunn  fola  Chrìosd  e  ?  An 
t-aran  a  ta  sinn  a'  briseadh,  nach 
e  comunn  cuirp  Chrìosd  e? 

17  Oir  ged  tha  sinne  'nar 
mòran,  is  aon  aran,  agus  aon 
chorp  sinn :  oir  a  ta  againn  uile 
comhpàirt  do  'n  aon  aran. 

18  Thugaibh  fa'near  Israel  a 
rèir  na  feòla :  nach  'eil  aca-san  a 
ta  'g  itheadh  nan  ìobairt  comh- 
roinn  ris  an  altair  ? 

19  Ciod  a  their  mi  uime  sin  ? 
gu  bheil  brìgh  air  bith  anns  an 
ìodbol,  no  gu  bheil  brìgh  air 
bith  san  nia  dh'ìobradh  do  ìodh- 
olaibh  ? 

20  Ach  tha  mi  ag  ràdh,  na 
nithe  a  ta  na  Cinnich  ag  ìobradh, 
gur  ann  do  dheamhnaibh  a  tha 
iad  'gan  ìobradh,  agus  nach  ann 
do  Dhia :  agus  cha  b'  àill  leam 
comunn  a  bhi  agaibh-sa  ri 
deamhnaibh. 

21  Cha  'n  'eil  e  an  comas 
duibh  cupan  an  Tighearn  àì,  ag- 


uS  cupan  dheamhan.  Cha  'a 
'eil  e  an  comas  duibh  comh- 
roinn  a  bhi  ag-aibh  do  bhòrd  an 
Tighearn,  agus  do  bhòrd  deamh- 
an. 

22  Am  brosnuich  sinnan  Tigh- 
earn  gu  feirg  ?  an  treise  sinn  na 
esan  ? 

23  Tha  na  h-uile  nithe  cead- 
uichtedhomh-sa,  ach  cha'n  'eil  na 
h>uile  nithe  iomchuidh  :  tha  na 
h-uile  nithe  ceaduichte  dhomh- 
sa,  ach  cha  toir  na  h-uile  nithe 
fòghlum. 

24  Na  iarradh  neach  air  bith 
an  ni  sin  a  bhuineas  dha  fèin  ; 
ach  iarradh  gach  aon  an  ni  sin  a 
thig  ri  maith  neach  eile. 

25  Ithibh  gach  ni  a  reicear 
am  margadh  na  feòla,  gun  cheisd 
air  bith  fheòraich  air  son  coguis. 

26  Oir  is  leis  an  Tighearn  an 
talamh,  agus  a  làn. 

27  Ma  bheir  aon  neach  dhiubh- 
san  nach  'eil  'nan  creidich 
cuireadh  dhuibh,  agus  gur  toil 
leibh  dol  maille  ris ;  ithibh  gach 
ni  a  chuirear  roimhibh,  gun 
ni  sam  bith  fheòraich  air  son 
coguis. 

28  Ach  ma  their  duine  sam 
bith  ribh,  Dh'ìobradh  an  ni  so  dò 
ìodholaibh,  na  ithibh,  airashon- 
san  a  nochd  dhuibh  e,  agus  air 
son  coguis.  Oir  is  leis  an  Tigh- 
earn  an  talamh,  agus  a  làn. 

29  Air  son  coguis,  a  ta  mi  ag 
ràdh,  cha'n  i  do  ehoguis  fèin,  acM 
coguis  an  neach  ud  eiie:  oir  c'ar 
son  a  bheirear  breth  air  mo 
shaorsa-sa  le  coguis  duine  eile? 

30  Oir,  ma  tha  comhpàirt 
bìdh  agam-sa  tre  ghràs,  c'ar  son 
a  labhrar  olc  umam  a  thaobh  an 
ni  sin  air  son  am  bheil  mi  a* 
toirt  buidheachais  ? 

31  Uime  sin  cò  aca  dh'itheas 
no  dh'òlas  sibh,  no  ge  b'e  ni  a  nì; 
sibh,  dèanaibh  na  h-uile  nithe 
chum  glòire  Dhe. 

32  Na    tugaibh    aobhar   cil> 


276 


I.  CORINTIANACH. 


bheim  do  na  h-Iudhaich,  no  do 
na  Greugaich,  no  do  eaglais 
De': 

33  A  reir  mar  a  ta  mise  a' 
dèanamh  toile  nan  uile  dhaoine 
anns  na  h-uile  nithibh,  gun  bhi 
'g  iarraidh  mo  bhuannachd  fèin, 
ach  buannachd  mhòran,  chum  gu 
tèarnar  iad. 

CAIB.  XI. 
■OITHIBH-SA     'nur     luchd- 
-■-*    leanmhuinn  orm-sa,  amhuil 
mar  a  ta  mise  air  Crìosd. 

2  A  nis  a  ta  mi  'gur  moladh, 
a  bhràithre,  do  bhrìgh  gu  bheil 
cuimhne  agaibh  ormsa  anns  na 
h-uile  nithibh,  agus  gu  bheil 
sibh  a  coimhead  nan  òrduighean, 
mar  a  thug  mise  dhuibh  iad. 

3  Ach  bu  mhiann  leatn  fios  a 
bhi  agaibh,  gur  e  Crìosd  ceanu 
gach  fir,  agus  gur  e  am  fear 
ceann  na  mnà,  agus  gur  e  Dia 
ceaun  Chrìosd. 

4  Gach  fear  a  ta  dèanamh 
ùrnuigh  no  fàidheadaireachd,  ag- 
us  folach  air  a  cheann,  tha  e 
toirt  eas-urraim  d'  a  cheann. 

5  Ach  gach  bean  a  ta  dèan- 
amh  ùrnuigh  no  fàidheadair- 
eachd  gun  fholach  air  a  ceann, 
tha  i  toirt  eas-urraim  d'a  ceanu: 
oir  is  ionnan  sin  agus  ged  bhiodh 
i  air  a  bearradh. 

6  Oir  mur  bì  folach  air  ceann 
na  mnà,  bearrar  i  mar  an  ceud- 
na:  ach  ma's  grannda  do  mhnaoi 
i  bhi  air  a  bearradh  no  air  a 
lomadh,  cuireadh  i  folach  oirre. 

7  Oir  gun  amharus  cha  chòir 
do  fhear  a  cheann  a  chòmhdach- 
adh,  do  bhrìgh  gur  e  ìombaigh 
agus  glòir  Dhè :  ach  is  i  a'  bhean 
glòir  an  f  hir. 

8  Oir  cha  'n  'eil  am  fear  o  'n 
mhnaoi,  ach  a'  bhean  o'n  fhear. 

9  Agus  cha  do  chruthaicheadh, 
am  fear  air  son  na  mnà,  ach  a' 
bhean  air  son  an  fhir. 

10  Uime    sin    is    còir    do'  n 


mhnaoi  cumhachd  a  bhi  aice  air 
a  ceann,  air  son  nan  aingeal. 

11  Gidheadh,  cha'n  'eil  am 
fear  as  eugmhais  na  mnà,  no  a' 
bhean  as  eugmhais  an  fhir  anns 
an  Tighearn. 

12  Oir  mar  a  ta  a'  bhean  o'n 
fhear,  is  amhuil  sin  a  ta  'm  fear 
tre'n  mhnaoi  mar  an  ceudna : 
ach  is  aun  o  Dhia  a  ta  na  h-uile 
nithe. 

13  Measaibh  annaibhfein:  am 
bheil  e  ciatach  do  mhnaoi  ùrn- 
uigh  a  dhènnamh  ri  Dia  gun 
fholach  air  a  ceann. 

14  Nach  'eil  nàdur  fèin  a' 
teagasg  dhuibh,  ma  bhios  gruag 
fhada  air  fear,  gur  nàr  dha  e? 

15  Ach  ma  bhios  gruag  fhada 
air  mnaoi,  is  glòir  dh'i  e:  oir 
thugadh  a  gruag  dh'  i  air  son 
còmhdaich. 

16  Ach  ma  bhios  neach  air 
bith  connspoideach,  cha'n'eila 
leithid  sin  do  ghnàthachadh 
againne,  no  aig  eaglaisibh  Dhe. 

17  A  nis  anns  an  ni  so  a  tami 
cur  an  cèill  duibh,  cha  mhol  mi 
sibli,  do  bhrìgh  gu  bheil  sibh  a' 
teachd  an  ceann  a  chèile,  cha.  'n 
ann  chum  an  ni  a's  feàrr,  ach  an 
ni  a's  miosa. 

18  Oir  air  tùs,  'nuair  tha  sibh 
a'  cruinneachadh  an  ceann  a 
chèile  san  eaglais,  tha  mi  cluinn- 
tinn  gu  bheil  roinnean  'nur 
nieasg;  agus  tha  mi  an  cuid  'ga 
chreidsinn. 

19  Oir  is  èigin  saobh-chreid- 
imh  a  bhi  eadaraibh,  chum  gu'n 
dèanar  follaiseach  an  dream  a  ta 
dearbta  'nur  measg. 

20  Uime  sin  an  uair  a  thig 
sibh  an  ceann  a  chèile  do  aon  àit, 
cha'n  e  sin  suipeir  an  Tighearn 
itheadh. 

21  Oir  ithidh  gach  aon  air  tùs 
a  shuipeir  fèin,  agus  a  ta  neach 
ocrach,  agus  neach  eile  air 
mhisg. 

22  An    e    nach  'eil    tighean 


CAIB.  XII. 


277 


agaìbh  chum  itheadh  agus  òl 
annta  ?  no  am  bheil  sibh  a'  dèan- 
amh  tàire  air  eaglais  De,  agus  a' 
nàrachadh  na  muinntir  aig  nach 
'eil  ?  Ciod  a  their  mi  ribh  ?  Am 
mol  mi  sibh  anns  a'  chùis  so  ? 
cha  mhol. 

23  Oir  f  huair  mise  o  'n  Tigh- 
earn  an  ni  mar  an  ceudna  a  thug 
mi  dhuibh-sa,  Gu'n  do  ghlac  an 
Tighearn  Iosa  aran,  anns  an 
oidhche  an  do  bhràthadh  e  : 

24  Agus  air  tabhairt  buidh- 
eachais,  bhris  se  e,  agus  thubh- 
airt  e,  Gabhaibh,  ithibh  ;  ìa  e  so 
mo  chorp-sa,  a  ta  air  a  bhriseadh 
air  bhur  sonsa :  dèanaibh  so  mar 
chuimhneachan  ormsa. 

25  Agus  air  a'  mhodh  cheud- 
na  an  cupan,  an  dèigh  na  suipeir, 
ag  ràdb,  Is  e  an  cupan  so  an 
coimhcheangal  nuadh  ann  am 
fhuil-sa :  deanaibh-sa  so,  cia 
minic  as  a  dh'òlas  sibh  e,  mar 
chuimhneachan  ormsa. 

26  Oir  cia  minic  as  a  dh'ith- 
eas  sibh  an  t-aran  so,  agus  a 
dh'  òlas  sibh  an  cupan  so,  tha  sibh 
a'  foillseachadh  bàis  an  Tigh- 
earna  gus  an  tig  e. 

27  Uime  sin,  ge  b'e  neach  a 
dh'itheas  an  t-aran  so,  agus  a 
dh'òlas  cupan  so  an  Tighearna 
gu  neo-iomchuidh,  bithidh  e 
ciontach  do  chorp  agus  do  fhuil 
an  Tighearna. 

28  Ach  ceasnuicheadh  duine 
e  fèin,  agus  mar  sin  itheadh  e 
do'n  aran  so,  agus  òladh  e  do'n 
chupan  so : 

29  Oir  ge  b'e  dh'itheas  agus  a 
dh'  òlas  gu  neo-iomchuidh,  tha  e 
'g  itheadh  agus  ag  òl  breithean- 
ais  dha  fèin,  do  bhrìgh  nach  'eil 
e  a'  dèanamh  aithne  air  corp  an 
Tighearn. 

30  Air  a  shon  so  tha  mòran 
'nur  measg  lag  agus  tinn,  agus 
tha  mòran  'nan  codal. 

3 1  Oir  nan  tugamaid  breth  oirnn 
fèin,  cha  tugtadh  breth  oirnn. 


32  Ach  an  uair  a  bheirear 
breth  oirnn,  tha  sinn  air  ar 
smachdachadh  leis  an  Tighearn, 
chum  nach  bitheamaid  air  ar 
dìteadh  maille  ris  an  t-saoghal. 

33  Uime  sin,  mo  bhràithre, 
'nuair  a  thig  sibh  an  ceann  a 
cheile  chum  itheadh,  fanaibh  r'a 
chèile. 

34  Agus  ma  bhios  ocras  air 
aon  neach,  itheadh  e  aig  an  tigh ; 
chum  nach  tig  sibh  an  ceann 
a  chèile  gu  breitheanas.  Agus 
cuiridh  mise  gach  ni  eile  an 
òrdugh  'nuair  a  thig  mi. 

CAIB.  XII. 

A  NIS  a  thaobh  thiodhlaca 
■*•*-  spioradail,  a  bhràithre,  cha 
'n  àill  leam  sibh  bhi  aineolach. 

2  Tha  fios  agaibh  gu  robh 
sibh  'nur  Cinnich,  air  bhur 
tarruing  gu  ìodholaibh  balbha, 
a  rèir  mar  a  threòraicheadh  sibh. 

3  Uime  sin  tha  mi  toirt  fìos 
duibh,  nach  abair  duine  sam 
bith  a  tha  labhairt  o  Spiorad 
Dhe,  gu  bheil  Iosa  malluichte; 
agus  nach  urrainn  duine  sam 
bith  a  ràdh  gur  e  Iosa  an  Tigh- 
earn,  ach  tre  an  Spiorad  naomh. 

4  À  nis  tha  eadar-dhealachadh 
thiodhlaca  ann,  ach  cha'n  eil  ach 
aon  Spiorad  ann. 

5  Agus  tha  eadar-dhealachadh 
frithealaidh  ann,  gidheadh  cha'n 
'eil  ach  aon  Tighearn  ann. 

6  Agus  tha  eadar-dhealach- 
adh  oibreachaidh  ann,  ach  is  e  an 
t-aon  Dia,  a  tha  ag  oibreachadh 
nan  uile  nithe  anns  na  h-uile. 

7  Ach  a  ta  foillseachadh  an 
Spioraid  air  a  thoirt  do  gach. 
neach,  chum  tairbhe. 

8  Oir  do  aon  duinè  tha  focal 
a'  ghliocais  air  a  thoirt  leis  an 
Spiorad ;  agus  do  dhuine  eile 
focal  an  eòlais  leis  an  Spiorad 
cheudna ; 

9  Do  neach  eile  creidimh  leis 
an  Spiorad  sin  fèin ;  do  dhuine 

eile    tabhartas   leighis    tre    an 
Spiorad  cheudna; 

10  Do  neach  eile  oibreachadh 
mhìorbhuile;  doneacheilefàidh- 
eadaireachd ;  do  neach  eile  aith- 
neachadh  spiorad ;  do  neach  eile 
iomadh  gnè  theangadh  ;  agus  do 
neach  eile  eadar-mhìneachadh 
theangadh. 

11  Àch  na  nithe  sin  uile  tha 
an  t-aon  Spiorad  ceudna  ag 
oibreachadh,  a'  roinn  ris  gach 
aon  fa  leth  a  rèir  mar  is  àill  leis. 

12  Oir  mar  is  aon  an  corp,  agus 
mòran  do  bhuill  aige,  agus  a  ta 
uile  bhuill  an  aoin  chuirp  sin, 
ge  h-iomadh  iad,  'nan  aon  chorp  ; 
mar  sin  a  ta  Crìosd. 

13  Oir  tre  aon  Spiorad  bhaist- 
eadh  sinn  uile  do  aon  chorp, 
ma's  Iudhaich  sinn  no  Greug- 
aich,  ma  's  daor  no  saor  sinn ; 
agus  thugadh  deoch  r'a  h-òl 
duinn  uile  chum  aoin  Spioraid. 

14  Oir  cha'n  aon  bhall  an 
corp,  ach  mòran. 

15  Ma  their  a'  chos,  Do  bhrìgh 
nach  mi  an  làmh  cha'n  ann  do'n 
chorp  mi ;  nach  'eil  i  do  'n  chorp 
air  a  shon  sin  ? 

16  Agus  ma  their  a'  chluas, 
Do  bhrìgh  nach  mi  an  t-sùil, 
cha'n  ann  do'n  chorp  mi;  nach 
ann  do'n  chorp  i  air  a  shon  sin  ? 

17  Nam  biodh  an  corp  uile  'na 
shùil,  c'àit  am  biodh  a'  chlaist- 
eachd  ?  Nam  biodh  e  uile  'na 
chlaisteachd,  C'  àit  am  biodh  an 
f  hàile  ? 

18  Ach  a  nisshuidhichDiana 
buill  gach  aon  diubh  sa'  chorpj 
mar  bu  toil  leis. 

19  Agus  nam  biodh  iad  uile 
'nan  aon  bhall,  c'  àit  am  biodh  an 
corp? 

20  Ach  a  nis  tha  iad  'nam  mòr- 
an  bhall,  ged  nach  'eil  ann  ach 
aon  chorp. 

21  Agus  cha'n  urrainn  an  t- 
sùil  a  ràdh  ris  an  làimh,  Cha  'n 
'eil  feum  agam  ort:  no  a  rìs, 


ann  ceann  ris  na  cosaibh,  Cha'n 
'eil  feum  agam  oirbhse. 

22  Ach  gu  ro  mhòr  ni's  mò 
tha  na  buill  sin  do'n  chorp,  a's 
anmhuinne  a  thaobh  coslais, 
feumail. 

23  Agus  air  na  buill  sin  do  'n 
chorp  a's  lugha  urram  'nar 
measg-ne,  tha  sinn  a'  cur  an 
tuilleadh  urraim  ;  agus  na  buill 
sin  dhinn  a's  lugha  maise,  tha 
aca  sin  gu  ro  mhòr  an  tuilleadh 
maise. 

24  Oir  air  na  buill  mhaìseach 
againn  cha'n  'eil  uireasbhuidh : 
ach  rinn  Dia  an  corp  a  chomh- 
chumadh  r'  a  che'ile,  air  dha  an 
tuilleadh  urraim  gu  mòr  a  thoirt 
do  'n  chuid  air  an  robh  uireas- 
bhuidh  : 

25  Chum  nach  biodh  eas- 
aonachd  air  bith  sa'  chorp  ;  ach 
gu'm  biodh  an  t-aon  chùram  aig 
na  buill  d'  a  chèile. 

26  Agus  ma  dh'fhuilgeas  aon 
bhall,  comhfhuilgidh  na  buill 
uile :  no  ma  gheibh  aon  bhall 
urram,  nì  na  buill  uìle  gàird- 
eachas  maille  ris. 

27  A  nis  is  sibhse  corp  Chrìosd., 
agus  is  buill  sibh  fa  leth. 

28  Agus  chuir  Dia  dream 
àraidh  san  eaglais,  air  tùs  ab- 
stola,  san  dara  àit  fàidhean,  san 
treas  àit  luchd-teagaisg,  a  rìs 
mìorbhuilean,  'na  dhèigh  sin 
tabhartais  leighis,  luchd-cuid- 
eachaidh,  uachdaranachda,  iom- 
adh  gnè  theangadh. 

29  Am  bheil  na  h-uile  'nan  ab- 
9tolaibh  ?  Am  bheil  na  h-uile  'nam 
fàidhibh  ?  Am  bheil na.  h-uile  'nan 
luchd-teagaisg?  Am  bheil  na  h- 
uile  'nan  luchd-dèanamh  mhìor- 
bhuile  ? 

30  Am  bheil  aig  na  h-uile 
tabhartais  leighis  ?  An  labhair 
na  h-uile  le  teangaibh  ?  An  dèan 
na  h-uile  eadar-theangachadh  ? 

31  Ach  biodh  miann  dùrachd- 
acli   nan    tiodhlacan    a's    feàrr 

oirbh :  agus  gidheadh  tha  mise 
a'  nochdadh  dhuibh  slighe  a's 
ro-fheàrr. 

CAIB.  XIII. 
/^  ED  labhrainn  le  teangaibh 
*-*  dhaoine,  agus  aingeal,  agus 
gun  ghràdh  agam,  tha  mi  a'  m' 
umha  a  nì  fuaim,  no  a'm'  chiom- 
bal  a  nì  gleangarsaich. 

2  Agus  ged  robh  agam  fàidh- 
eadaireachd,  agus  ged  thuiginu 
na  h-uile  rùna-dìomhair,  agus 
gach  uile  eòlas;  agus  ged  bhiodh 
agam  gach  uile  ghnè  creidimh, 
iounus  gu  'n  atharraichinn 
slèibhte,  agus  mì  gun  ghràdh 
agam,  cha'n  'eil  annam  ach 
neo-ni. 

3  Agus  ged  chaithinn  mo 
mhaoin  uile  chum  na  bochdan  a 
bheathachadh,  agus  ged  bheirinn 
mo  chorp  chum  a  losgadh,  agus 
gun  ghràdh  agam,  cha  'n  'eil 
tairbhe  sam  bith  dhomh  ann. 

4  Tha  an  gràdh  fad-fhulang- 
ach,  agus  caoimhneil;  cha  ghabh 
an  gràdh  farmad ;  cha  dèan  an 
gràdh  ràiteachas,  cha'n  'eil  e  air 
a  shèideadh  suas, 

5  Cha  ghiùlain  se  e  fèin  gu 
mì-chiatach,  cha  'n  iarr  e  na 
nithe  sin  a  bhuineas  da  fèin,  cha 
'n  'eil  e  so-bhrosnuchaidh  chum 
feirge,  cha  smuainich  e  olc  sam 

bith, 

6  Cha  dèan  e  gàirdeachas  san 
eucoir,  ach  nì  e  gàirdeachas  san 
f  hìrinn : 

7  Fuilgidh  e  na  h-uile  nithe, 
creididh  e  na  h-uile  nithe,  bith- 
idh  sùil  aige  ris  na  h-uile  nithibh, 
giùlainidh  e  na  h-uile  nithe. 

8  Cha  tèid  an  gràdh  air  cùl  a 
chaoidh  :  ach  ma  's  fàidheadair- 
eachda  ta  ann,  thèid  iad  air  cùl ; 
ma  's  teangaidh,  sguiridh  iad  ; 
ma  's  eòlas,  cuirear  air  cùl  e. 

9  Oir  a  ta  eòlas  againn  ann 
an  cuid,  agus  tha  sinn  ri  fàidh- 
eadaireachd  ann  an  cuid. 


10  Ach  an  uair  a  thig  an  ni 
a  ta  iomlan,  cuirear  air  cùl  an 
ni  sin  nach  eil  ach  ann  an 
cuid. 

11  'Nuair  a  bha  mi  a'm'  lean- 
aban,  labhair  mi  mar  leanaban, 
thuig  mi  mar  leanaban,  reuson- 
aich  mi  mar  leanaban :  ach  air  fàs 
domh  a'  m'  dhuine,  chuir  mi  na 
nithe  leanabaidh  air  cùl. 

12  Oir  tha  sinn  a'  faicinn  san 
am  so  gu  dorcha  tre  ghloin;  ach 
an  sin  ch\  sinn  aghaidh  ri  h-agh- 
aidh :  san  àm  so  is  aithne  dhomh 
ann  an  cuid ;  ach  an  sin  aith- 
nichidh  mi  eadhon  mar  a  ta 
aithne  orm. 

13  Agus  a  nis  fanaidh  creid- 
imh,  dòchas,  gràdh,  na  trì  nithe 
so ;  ach  is  e  'n  gràdh  a  's  mò 
dhiubh  so. 

CAIB.  XIV. 
T  EANAIBH  gràdh,  agus 
**  biodh  mòr-mhiann  thiodh- 
laca  spioradail  oirbh;  ach  gu  ma 
mò  bhur  togradh  gu'n  dèanadh 
sibh  fàidheadaireachd. 

2  Oir  an  tì  a  labhras  ann  an 
teangaidh  choimhich,  cha'n  ann 
ri  daoinibh  a  labhras  e,  ach  ri 
Dia :  oir  cha  'n  'eil  neach  sam 
bith  'ga  thuigsinn ;  ged  tha  e 
anns  an  Spiorad  a'  labhairt  rùna- 
dìomhair. 

3  Ach  an  tì  a  tha  dèanamh 
fàidheadaireachd,  tha  e  a'  labh- 
airt  ri  daoinibh  chum  teagaisg, 
agus  chum  earai],  agus  chum 
comhfhurtachd. 

4  An  tì  a  ta  labhairt  an 
teangaidh  choimhich,  tha  e  'ga 
theagasg  fèin :  ach  an  tì  a  nì 
fàidheadaireachd,  tha  e  teagasg 
na  h-eaglais. 

5  Bu  mhaith  leam  gu  labh- 
radh  sibh  uile  le  teangaibh,  ach 
b'fheàrr  leam  sibh  a  dhèanamh 
fàidheadaireachd,  oir  is  mò  an 
tì  a  nì  fàidheadaireachd,  no  an 
tì  a  labhras  le  teangaibh,  mur 

eadar-theangaich    e,   chum    gu 
faigheadh  an  eaglais  fòghlum. 

6  A  nis,  a  bhràithre,  ma  thig 
mi  do  'ur  n-ionnsuidh  a'  labhairt 
le  teangaibh,  ciod  an  tairbhe  a 
iìì  mi  dhuibh,  mur  labhair  mi 
ribh  am  foillseachadh,  no  an 
eòlas,  no  am  fàidheadaireachd, 
no  an  teagasg  ? 

7  Air  an  dòigh  cheudna  na 
nithegun  anam  a  nì  fuaim,  ma's 
pìob  no  clàrsach,  mur  dèan  iad 
eadar-dhealachadh  'nam  fuaim- 
ibh,  cionnus  a  thuigear  an  ni  a 
sheinnear  air  a'  phiob  no  air  a' 
chlàrsaich  ? 

8  Oir  ma  bheir  a'  ghall-tromp 
fuaim  neo-chinnteach  uaipe,  cò 
a  dh'  ulluicheas  e  fèin  chum  a' 
chatha? 

9  Is  amhuil  sin  sibhse,  mur 
labhair  sibh  leis  an  teangaidh 
briatbra  so-thuigsinn,  cionnus  a 
dh'  aithnichear  an  ni  a  labhrar? 
oir  is  ann  ris  an  athar  a  labhras 
sibh. 

10  Tha,  feudaidh  e  bi,  an 
uiread  do  ghuthannaibh  san  t- 
saoghal,  agus  cha  'n  'eil  a  h-aon 
diubh  gun  bhlagh. 

11  Uime  sin,  mur  tuig  mi 
brìgh  a'  ghutha,  bithidh  mi 
do'n  tì  a  labhras,  borb;  agus 
iithidh  an  tì  a  labhras,  borb 
dhomh-sa. 

12  Mar  sin  mar  an  ceudna 
sibhse,  do  bhrìgh  gu  bheil  dèigh 
agaibh  air  tiodhlacaibh  spioradail, 
iarraibh  sibh  fèin  a  thoirt  barr- 
achd  chum  fòghluim  na  h- 
eaglais. 

13  Uime  sin,  an  tì  a  labhras 
aun  an  teangaidh  choimhich, 
guidheadh  e  gu  'n  dèanadh  e 
eadar-theangachadh. 

14  Oir  ma  nì  mise  ùrnuigh 
ann  an  teangaidh  choimhich,  tha 
mo  spiorad  a'  dèanamh  ùrnuigh, 
ach  tha  mo  thuigse  neo-tharbh- 
ach. 

15  Ciod  ma   seadh  ?    nì    mi 


ùrnuigh  leis  an  spiorad,  agus  nì 
mi  ùrnuigh  leis  an  tuigse  mar  an 
ceudna :  seinnidh  mi  leis  an 
Spiorad,  agus  seiunidh  mi  leis 
an  tuigse  mar  an  ceudna. 

16  No  'nuair  a  bheannaich- 
eas  tu  leis  an  spiorad,  cionnus  a 
their  an  tì  a  tha  ann  an  àit  an 
duine  gun  fhòghlum  Amen  ri 
d'  bhreith-buidheachais,  o  nach 
aithne  dha  an  ni  a  ta  thu  ag 
ràdh  ? 

17  Oir  gu  deìmhin  a  ta  thusa 
toirt  buidheachais  gu  maith, 
gidheadh  cha'n  'eil  an  neach  eile 
air  a  theagasg. 

18  Tha  mi  toirt  buidheachais 
do  m'  Dhia,  gu  bheil  mi  a'  labh- 
airt  le  teangaibh  tuilleadh  na 
sibh  uile : 

19  Ach  b'  fheàrr  leam  cùig 
focail  a  labhairt  san  eaglais  le  m' 
thuisge,  chum  gu  teagaisginn 
daoine  eile  mar  an  ceudna,  na 
deich  mìle  focal  ann  an  teang- 
aidh  choimhich. 

20  A  bhràithre,  na  bithibh- 
sa  'nur  leanabaibh  an  tuigse: 
gidheadh,  ann  am  mì-run  bith- 
ibh  'nur  leanabaibh,  ach  ann  an 
tuigse  bithibh  'nur  daoine  foirfe. 

21  Tha  e  sgrìobhta  san  lagh, 
Labhraidh  mi  ris  a'  phobuli  so 
ann  an  teangaibh  eile,  agus  am 
bilibh  eile:  gidheadh  an  dèigh 
sin  uile  cha'n  èisd  iad  rium,  tha 
an  Tighearn  ag  ràdh. 

22  Uime  sin  a  ta  teanganna 
coimkeach  'nan  comhara,  cha  'n 
ann  do  'n  dream  a  ta  creidsinn 
ach  dhoibh-san  a  ta  mì-chreid- 
each :  ach  a  ta  fàidheadaireachd 
cha  'n  ann  air  an  son-san  nach 
'eil  a'  creidsinn,  ach  air  an  son- 
san  a  tha  creidsinn. 

23  Uime  sin  ma  chruinnicheas 
an  eaglais  uile  san  aon  àit,  agus 
ma  labhras  iad  uile  le  teangaibh 
coimheach,  agus  gu  'n  tig  dream 
a  ta  gun  fhòghlum  a  steach, 
no  daoine  mì-chreideach.   nach 

abair   iad   gu   bheil   sibh  air  a 
chuthach  ? 

24  A-ch  ma  nì  iad  uile  fàidh- 
eadaireachd,  agus  gu'n  tig  duine 
gun  chreidimh  a  steach,  no  neach 
a  ta  gun  fhòghlum,  cronuichear 
e  leis  na  h-uile,  agus  bheirear 
breth  air  leis  na  h-uile : 

25  Agus  mar  sin  a  ta  nìthe 
folaichte  a  chridhe  air  am  foill- 
seachadh;  agus  mar  siu,  air  dha 
tuiteam  air  aghaidh,  nì  e  aoradh 
do  Dhia,  ag  aithris  gu  bheil  Dia 
gu  fìrinneach  annaibh-sa. 

26  Ciod  e  sin  ma  ta,  a' 
bhràithre  ?  nuair  tha  sibh  a' 
teachd  an  ceann  a  chèile,  tha 
salm,  tha  teagasg,  tha  teang- 
adh,  tha  foillseachadh,  tha  eadar- 
theangachadh,  aig  gach  aon  ag- 
aibh.  Dèanar  na  h-uile  nithe 
chum  fòghluim. 

27  Ma  labhras  aon  neach  ann 
an  teangaidh  choimhich,  labh- 
ì'adh  dithis,  no  air  a'  chuid  a  's 
mò  triuir,  agus  sin  an  dèigh  a 
chèile ;  agus  dèanadh  a  h-aon 
eadar-theangachadh. 

28  Ach  mur  bì  eadar-theang- 
air  ann,  fanadh  e  'na  thosd  san 
eaglais;  no  labhradh  e  ris  fèin, 
agus  ri  Dia. 

29  Labhradh  dithis  no  triuir 
do  na  fàidhibh,  agus  thugadh 
a'  chuid  eile  breth. 

30  Ach  ma  dh'  fhoillsichear 
nì  do  neach  eile  a  tha  'na 
shuidhe,  biodh  an  ceud  dhuine 
'na  thosd. 

31  Oir  feudaidh  sibh  uile 
fàidheadaireachd  a  dhèanamh 
gach  aon  an  dèigh  a  chèile, 
chum  gu  faigh  na  h-uile  fò- 
ghlum,  agus  na  h-uile  comh- 
fhurtachd. 

32  Agus  a  ta  spiorada  nam 
fàidhean  ùmhal  do  na  fàidhibh. 

33  Oir  cha  'n  e  Dia  ùghdair, 
na  mì-riaghailt,  ach  na  sìthe, 
mar  ann  an  eaglaisibh  nan 
naomh  uile. 


34  Biodh  bhur  mnài  'nan 
tosd  sna  h-eaglaisibh  ;  oir  cha  'n 
'eil  e  ceaduichte  dhoibh  labh- 
airt  ;  ach  is  coir  dhoibh  bhi 
ùmhal,  mar  a  ta  an  lagh  mar  an 
ceudna  ag  ràdh. 

35  Agus  ma  's  miaun  leo  ni 
sam  bith  fhòghlum,  feòraich- 
eadh  iad  d'am  fearaibh  fèin  aig 
an  tigh  e  :  oir  is  mì-chiatach  do 
mhnaibh  labhairt  san  eaglais. 

36  An  ann  uaibhse  thàinig 
focal  Dè  a  mach  ?  no  an  ann  do 
'ur  n-ionnsuidh-sa  a  mhàin  a 
thàinig  e  ? 

37  Ma  shaoileas  duine  sam 
bith  gur  fàidh,  no  gur  duine 
spioradail  e  fein,  aidicheadh  e 
na  nithe  a  ta  mise  a'  sgrìobh- 
adh  do  'ur  n-ionnsuidh,  gur  iad 
àìtheantan  an  Tighearna. 

38  Ach  ma  tha  neach  sam 
bith  aineolach,  biodh  e  aineol- 
ach. 

39  Uime  sin,  a  bhràithre, 
biodh  ro-thogradh  agaibh  air 
fàidheadaireachd  a  dhèanamh, 
agus  na  bacaibh  labhairt  le 
teangaibh. 

40  Dèanar  na  h-uile  nithe  gu 
deadh-mhaiseach,  agus  a  reir 
òrduigh; 

CAIB.  XV. 
/~\S  bàrr,  a  bhràithre,  tha  mi 
^  cur  an  cèili  duibh  an 
soisgeul  a  shearmonaich  mi 
dhuibh,  ris  an  do  ghabh  sibhse 
mar  an  ceudna,  agus  anus  am 
bheil  sibh  'nur  seasamh  ; 

2  Troimh  mar  an  ceudna 
am  bheil  sibh  air  bhur  tèarnadh, 
ma  chumas  sibh  gu  daingean  an 
ni  a  shearmonaich  mi  dhuibh, 
mur  do  chreid  sibhse  gu  dìomh- 
ain. 

3  Oir  thug  mi  dhuibh  air  tùs 
an  ni  a  f  huair  mi  mar  an  ceudna, 
Gu'n  d'fhuair  Crìosd  bàs  air 
son  ar  peacanna  a  rèir  nan 
sgriobtuir : 

Aa2 

4  Agus  gu  n  d'adhlaiceadh  e, 
agus  gu'n  d'èirich  e  a  rìs  air  an 
treas  là  a  rèir  nan  sgriobtuir : 

5  Agus  gu  facas  e  le  Cephas, 
'na  dhèigh  sin  leis  an  dà  fhear 
dheug. 

6  'Na  dhèigh  sin,  chunnacas  e 
le  tuilleadh  as  cùig  ceud  bràthair 
air  aon  àm ;  d'  am  bheil  a'  chuid 
a's  mò  beò  gus  a  nis,  ach  a  ta  cuid 
dhiubh  'nan  codal. 

7  'Na  dhèigh  sin,  chunnacas 
e  le  Seumas ;  agus  a  rìs  leis  na 
h-abstolaibh  uile. 

8  'Nan  deigh  uile  chunnacas 
leam-sa  e  mar  an  ceudna,  mar 
neach  a  rugadh  ann  an  an-àm. 

9  Oir  is  mi  a  's  lugha  do  na  h- 
abstolaibh,  neach  nach  fiù  abstol 
a  ghairm  dhìom,  do  bhrìgh  gu  'n 
robh  mi  a'  geur-leanmhuinn 
eaglais  Dè. 

10  Ach  tre  ghràs  Dè  tha  mi 
an  ni  a  ta  mi :  agus  cha  robh  a 
ghràs,  a  bhuìlicheadh  orm,  gun 
bhrìgh  ;  ach  shaothraich  mi  ni  's 
paiite  na  iad  uile  ;  gidheadh  cha 
mhise,  ach  gràs  Dè  a  bha  maille 
rium. 

11  Uime  sin  cò  air  bith  iad 
dhinn,  mise  no  iadsan,  is  ann  mar 
so  tha  sinue  a'  searmonachadh, 
agus  is  ann  mar  so  a  chreid 
sibhse. 

12  A  nis,  ma  shearmonaich- 
ear  Crìosd  gu'n  d'èirich  e  o  na 
marbhaibh,  cionnus  a  ta  cuid 
'nur  measg-sa  ag  ràdh,  Nach 
'eil  aiseirigh  nam  marbh  ann  ? 

13  Ach  mur  'eil  aiseirigh  nam 
marbh  ann,  ni  mò  a  dh'èirich 
Crìosd. 

14  Agus  mur  d'èirich  Crìosd, 
gu  deimhin  is  dìomhain  ar  sear- 
moin-ne,  agus  is  dìomhain  bhur 
creidimh-sa  mar  an  ceudna. 

15  Seadh  fhuaradh  sinue  'nar 
fianuisibh  breige  air  Dia ;  do 
bhrìghgu'n  d'rinn  sinn  fianuis 
a  thaobh  Dhè,  gu'n  do  thog 
e  suas  Crìosd :   neach  nach  do 


thog    e    suas,    mur    èirich    na 
mairbh. 

16  Oir  mur  eirich  na  mairbh, 
ni  mò  a  dh'  èirich  Crìosd : 

1 7  Agus  mur  d'  èirich  Crìosd, 
tha  bhur  creidimh-sa  dìomhain  ; 
tha  sibh  fathast  an  bhur  peac- 
aibh. 

18  Mar  sin  mar  an  ceudna 
tha  an  dream  a  choidil  ann  an 
Crìosd,  caillte. 

19  Ma's  anns  a'  bheatha  so  a 
mhàin  a  tha  dòchas  againu  ann 
an  Crìosd,  is  sinn  a's  truaighe  do 
na  h-uile  dhaoinibh. 

20  Ach  a  nis  tha  Crìosd  air 
èirigh  o  na  marbhaibh,  agus  rinn- 
eadh  an  ceud  thoradh  dhiubh- 
san  a  choidil  deth. 

21  Oir  mar  is  ann  tre  dhuine 
thàinig  am  bàs,  is  ann  tre  dhuine 
thig  aiseirigh  nam  marbh  mar  an 
ceudna. 

22  Oir  mar  ann  an  Adhamh, 
a  ta  na  h-uile  a'  faghail  a'  bhàis, 
is  amhuil  sin  mar  an  ceudna  a 
nithear  na  h-uile  beò  ann  an 
Crìosd. 

23  Ach  gach  uile  dhuine  'na 
òrdugh  fèin :  Crìosd  an  ceud 
thoradh,  'na  dhèigh  sin  iadsan 
a  's  le  Crìosd  aig  a  theachd. 

24  An  sin  bìthidh  a'  chrìoch 
dheireannach,  'nuair  a  bheir  e 
suas  an  rìoghachd  do  Dhia, 
eadhon  an  t-Athair ;  'nuair  a 
chuireas  e  as  do  gach  uile  uachd- 
aranachd,  agus  gach  uile  ùgh- 
darras,  agus  chumhachd. 

25  Òir  is  eigin  gu'n  rìoghaich 
e,  gus  an  cuir  e  a  naimhdean 
uile  fo  a  chosaibh. 

26  Sgriosar  an  nàmhaid  deir- 
eannach,  am  bàs. 

27  Oir  chuir  e  na  h-uile  nithe 
fo  a  chosaibh.  Ach  an  uair  a 
ta  e  ag  ràdh  gu  'n  do  chuir  e  na 
h-uile  nithe  fuidh,  is  ni  foll- 
aiseach  gu  bheil  esan  a  chuir 
na  h-uile  nithe  fuidh,  an  leth 
muigh  dheth  so. 

28  Agus  an  uair  a  chuirear  na 
h-uile  nithe  fuidh,  an  sin  bithidh 
am  Mac  fèin  fo  'n  Tì  a  chuir  na 
h-uile  '  nithe  fuidh-san,  chum 
gu  'm  bì  Dia  'na  uile  auns  na  h- 
uile. 

29  No  ciod  a  nì  iadsan  a  bhaist- 
ear  air  son  nam  marbh,  mur  èir- 
ich  na  mairbh  air  aon  dòigh? 
c'ar  son  ma  seadh  a  bhaistear 
iad  air  son  nam  marbh  ? 

30  Agus  c'  ar  son  a  ta  sinne  an 
gabhadh  gach  uair  ? 

31  Air  bhur  gàirdeachas-sa  a 
tha  agam  aun  an  Iosa  Crìosd  air 
Tighearn,  tha  mi  faghail  a'  bhàis 
gach  là. 

32  Ma  chòmhraig  mi  mar 
dhuine  ri  fiadh-bheathaichibh 
ann  an  Ephesus,  ciod  i  mo 
thairbhe,  mur  èirich  na  mairbh  ? 
itheamaid  agus  òlamaid,  oir  am 
màireach  gheibh  sinn  bàs. 

33  Na  meallar  sibh  :  truaill- 
idh  droch  chomhluadar  deadh 
bheusa. 

34  Dùisgibh  chum  fìrean- 
tachd,  agus  na  dèanaibh  peacadh ; 
oir  cha'n  'eil  eòlas  Dè  aig  cuid: 
chum  bhur  nàire  tha  mi  a'  labh- 
airt  so. 

35  Ach  their  neach  èigin, 
Cionnus  a  dh'  èireas  na  mairbh  ? 
agus  ciod  a  ghnè  cuirp  leis  an 
tig  iad  ? 

36  Amadain,  an  ni  sin  a 
chuireas  tu,  cha  bheothaichear 
e,  mur  bàsaich  e  air  tùs : 

37  Agus  an  ni  a  chuireas  tu, 
cha  'n  e  an  corp  a  bhitheas  a  ta 
thu  cur,  ach  gràinne  lom,  feud- 
aidh  e  bi  do  chruithneachd,  no 
do  sheòrsa  èigin  eile  : 

38  Ach  a  ta  Dia  a'  toirt  cuirp 
dha  mar  bu  toil  leis,  agus  do 
gach  uile  shìol  a  chorp  fèin. 

39  Cha'n  aon  fheòil  gachuile 
f  heòil :  ach  a  ta  feòil  air  leth  aig 
daoinibh,  agus  feòil  eile  aig  ain- 
mhidhibh,  ftòil  eile  aig  iasgaibh, 
agusfeòil  eile  aig  eunlaithibh. 


40  Agus  a  ta  cuirp  nèamhaidh 
ann,  agus  cuirp  thalmhaidh : 
gidheadh  a  ta  glòir  air  leth  aig 
na  corpaibh  nèamhaidh,  agus  gìòir 
eile  aig  na  eorpaibh  talmhaidh. 

41  Tha  aon  ghlòir  aig  a'  ghrèin, 
agus  glòir  eile  aig  a'  ghealaich, 
agus  glòir  eile  aig  na  reultaibh  ; 
oir  a  ta  eadar-dhealachadh  eadar 
reult  agus  reult  thaobh  glòire. 

42  Agus  is  ann  mar  sin  a  bhios 
aiseirigh  nam  marbh.  Cuirear 
anu  an  truaillidheachd  e  ;  togar 
ann  an  neo-thruaillidheachd  e. 

43  Cuirear  e  ann  an  eas-urram, 
togar  ann  an  glòire  e :  cuirear 
ann  an  anmhuinneachd  e,  èiridh 
e  ann  an  cumhachd  : 

44  Cuirear  e  'nachorpnàdurra, 
èiridh  e  'na  chorp  spioradail. 
Tha  corp  nàdurra  ann,  agus 
corp  spioradail. 

45  Agus  mar  so  tha  e  sgrìobh- 
ta,  Rinneadh  an  ceud  dhuine 
Adhamh  'na  anam  beò,  an  t- 
Adhamh  deireannach  'na  Spiorad 
a  bheothaicheas. 

46  Gidheadh  cha  'n  e  an  ni 
spioradail  a  bha  ann  air  tùs,  ach 
an  ni  nadurra ;  agus  'na  dhèigh 
sin  an  ni  spioradail. 

47  An  ceud  duine  o  'n  talamh, 
talmhaidh :  an  dara  duine,  an 
Tighearn  o  nèamh. 

48  Mar  an  duine  talmhaidh, 
is  amhuil  sin  iadsan  a  tha  talmh- 
aidh :  agus  mar  a  ta  an  duine 
nèamhaidh,  is  ann  mar  sin  iadsan 
a  ta  nèamhaidh. 

49  Agus  mar  a  ghiùlain  sinn 
ìomhaigh  an  duine  thalmhaidh, 
giùlainidh  sinn  mar  an  ceudna 
ìomhaigh  an  duine  nèamhaidh. 

50  A  nis  so  a  ta  mi  ag  ràdh,  a 
bhràithre,  nach  feudar  le  feòil 
agus  fuil  rìoghachd  Dhè  a 
shealbhachadh  ;  ni  mò  a  shealbh- 
aicheas  truaillidheachd  neo- 
thruaillidheachd. 

51  Feuch,  tha  mi  a  labhairt 
ni  dìomhair  ribh ;   Cha  choidil 

sinn  uile,  ach  caochlaidhear  sinn 
uile, 

52  Ann  an  tiota,  am  priobadh 
na  sùl,  ri  guth  na  trompaid 
deireannaich,  (oir  sèididh  an 
trompaid,)  agus  èiridh  na  mairbh 
neo-thruaillidh,agus  caochlaidh- 
ear  sinne. 

53  Oir  is  eigin  do  'n  chorp 
thruaillidh  so  neo-thruaillidh- 
eachd  a  chur  uime,  agus  do  'n 
chorp  bhàsmhor  so  neo-bhàs- 
mhorachd  a  chur  uime. 

54  Agus  an  uair  a  chuireas 
an  corp  truaillidh  so  neo- 
thruaillidheachd  uime,  agus  a 
chuireas  an  corp  bàsmhor  so  neo- 
bhàsmorachd  uime,  an  sin  coimh- 
lionar  am  focal  a  ta  sgrìobhta, 
Shluigeadh  suas  am  bàs  le  buaidh. 

55  O  bhàis,  c'àit  am  bheil  do 
ghath  ?  O  uaigh,  c'  àit  am  bheil 
do  bhuaidh  ? 

56  Is  e  am  peacadh  gath  a' 
bhàis ;  agus  is  e  neart  a'  pheac- 
aidh  an  lagh : 

57  Ach  buidheachas  do  Dhia, 
a  tha  toirt  dhuinne  na  buadha, 
tre  ar  Tighearna  Iosa  Crìosd. 

58  Uime  sin,  mo  bhràithre 
gràdhach,  bithibh-sa  daingean, 
neo-ghluasadach,  a'  sìor-mheud- 
achadh  ann  an  obair  an  Tigh- 
earn,  air  dhuibh  fios  a  bhi  agaibh 
nach  'eil  bhur  saothair  dìomhain 
anns  an  Tighearn. 

CAIB.  XVI. 

ANIS  a  thaobh  an  tionail  air 
son  nan  naomh,  mar  a  dh'- 
òrduich  mi  do  eaglaisibh  Ghala- 
tia,  mar  sin  dèanaibh-sa  mar  an 
ceudna. 

2  Air  ceud  là  gach  seachduin, 
cuireadh  gach  aon  agaibh  ni  leis 
fèin  anns  an  ionmhas,  a  rèir  mar 
a  shoirbhich  leis.,  chum  nach  bì 
tionail  r'  an  dèanamh  'nuair  a 
thig  mise. 

3  Agus  an  uair  a  thig  mi,  cò 
air  bith  iad  a  mholas  sibh  le  'ur 


litrichibh,  cuiridh  mi  iadsan  a 
ghiùlan  bhur  tabhartais  gu  Ieru- 
salem. 

4  Agusma's  iomchuidh  mise 
a  dhol  mar  an  ceudna,  thèid 
iadsan  a'  m'  chuideachd. 

5  Agus  thig  mi  do  'ur  n-ionn- 
suidh-sa,  'nuair  a  thèid  rai 
troimh  Mhacedonia :  (oir  tha 
mi  dol  troimh  Mhacedonia  :) 

6  Agus  feudaidh  e  bi  gu  'm  fan 
mi,  no  eadhon  gu  'n  caith  mi  an 
geamhradh  maille  ribh,  chum 
gu  'n  toir  sibh  air  m'  aghaidh  mi, 
ge  b'  e  àit  d'  an  tèid  mi. 

7  Oir  cha'n  àill  leam  bhur 
faicinn  a  nis  san  dol  seachad ; 
ach  tha  dùil  agam  fantuinn  rè 
tumuill  maille  ribh,  ma  leigeas 
an  Tighearn  dhomh. 

8  Ach  fanaidh  mi  ann  an  E- 
phesus  gu  Cuingeis. 

9  Oir  dh'fhosgladh  dorus  mòr 
agus  èifeachdach  dhomh-sa,  agus 
tha  mòran  eascairdean  ann. 

10  A  nis  ma  thig  Timoteus, 
feuchaibh  gu'm  bì  e  gun  eagal 
maille  ribh  :  oir  tha  e  a'  saoith- 
reachadh  ann  an  obair  an  Tigh- 
earna^  mar  a  ta  mise. 

11  Uime  sin  na  dèanadh  neach 
sam  bith  tàir  air :  ach  thugaibh 
air  aghaidh  e  an  sìth,  chum  gu'n 
tig  e  a  m'ionnsuidh-sa:  oir  tha 
sùil  agam  ris  maille  ris  na 
bràithribh. 

12  Mu  thimchioll  ar  bràthar 
Apollois,  ghuidh  mi  gu  dùrachd- 
ach  air  teachd  do  'ur  n-ionn- 
suidh-sa  maille  ris  na  bràith- 
ribh :  ach  cha  b'  i  a  thoil  air  chor 
sam  bith  teachd  san  àm  so ;  ach 
thig  e  'nuair  a  gheibh  e  àm  iom- 
chuidh. 

13  Dèanaibh  faire,  seasaibh 
gu  daingean  sa'  chreidimh.,  bith- 
ibh  fearail,  bithibh  làidir. 

14  Biodh  bhur  n-uile  nithe 
air  an  dèanamh  le  gràdh. 

15  Agus  guidheam  oirbh,  a 
bhràithre,    (o's    aithne    dhuibh 

teaghlach  Stephanais,  gur  iad 
ceud  thoradh  Achaia,  agus  gu'n 
d'thug'siad  iad  fèin  chum  frith- 
ealaidh  do  na  naomhaibh  ;) 

16  Gu'm  bì  sibh  ùmhal  d'an 
leithidibh  sin,  agus  do  gach  aon 
a  nì  ohair  agus  saothair  maille 
ruinne. 

17  Tha  mi  subhach  ri  teachd 
Stephanais,  agus  Fhortunatuis, 
agus  Achaicuis :  oir  rinn  iad 
suas  an  ni  sin  a  bha  dh'  uireas- 
bhuidh  do  'ur  taobh-sa. 

18  Oir  thug  iad  suaimhneas 
do  m'  spiorad-sa,  agus  do  'ur 
spiorad-sa :  uime  sin  biodh  meas 
agaibh  air  an  leithidibh  sin. 

19  Tha  eaglaisean  na  h-Asia 


a'  cur  fàilte  oirbh.  Tha  Acuila 
agus  Priscila,  maille  ris  an  eaglais 
a  tha  'nan  tigh,  a'  cur  mòr- 
f  hàilte  oirbh  anns  an  Tighearn. 

20  Tha  na  bràithrean  uile  a* 
cur  fàilte  oirbh.  Cuiribh-sa 
fàilte  air  a  chèile  le  pòig 
naoimh. 

21  Fàilte  uamsa  Pòl  le  m' 
làimh  fèin. 

22  Ma  tha  neach  sam  bith  nach 
gràdhaich  an  Tighearn  losa 
Crìosd,  biodh  e  'na  Anatema 
Maranata. 

23  Gu  robh  gràs  an  Tighearna 
Iosa  Crìosd  maille  ribh. 

24  Mo  ghràdh-sa  maille  ribk 
uile  ann  an  Crìosd.     Amen. 


Dara  litir  an  abstoil  PHOIL  chum  nan 
CORINTIANACH. 

T>OL,  abstol  Iosa  Crìosd  tre 
•*-  thoil  Dè,  agus  Timoteus  ar 
bràthair,  chum  eaglais  Dè  a  ta 
ann  an  Corintus,  maille  ris  na 
h-uile  naoimh  a  ta  ann  an  Ach- 
aia  uile : 

2  Gràs  dhuibhse,  agus  sìth  o 
Dhia  ar  n-Athair,  agus  o'n 
Tighearn  Iosa  Crìosd. 

3  Beannaichte  gu  robh  Dia, 
eadhon  Athair  ar  Tighearna  Iosa 
Crìosd,  Athair  nan  tròcair,  agus 
Dia  na  h-uile  chomhf  hurtachd ; 

4  A  tha  toirt  comhfhurtachd 
dhuinne  'nar  n-uile  àmhghar, 
chum  sinne  bhi  comasach  air 
comhfhurtachd  a  thoirt  dhoibh- 
san  a  ta  ann  an  àmhghar  sam 
bith,  tre  a'  chomhfhurtachd  leis 
am  bheil  sinn  fein  a'  faotainn 
comhf  hurtachd  o  Dhia. 

5  Oir  mar  a  ta  fulangais 
Chrìosd  pailt  annainne,  is  amh- 
uil  sin  a  ta  ar  comhfhurtachd- 


ne  mar   an  ceudna  pailte   tre 
Chrìosd. 

6  Agus  ma  tha  sinn  fuidh  àmh- 
ghar,  is  ann  air  son  bhur  comh- 
fhurtachd  agus  bhur  slàinte-sa, 
a  tha  air  a  h-oibreachadh  le 
sibh  a  dh'  f hulang  nam  ful- 
angas  ceudna,  a  tha  sinne  a* 
fulang :  no  ma's  comhfhurtachd 
dhuinn,  is  ann  chum  bhur  comh- 
fhurtachd  agus  bhur  slàinte- 
sa. 

7  Agus  a  ta  ar  dòchas  daing- 
ean  do  'ur  taobh-sa,  do  bhrìgh 
gu  bheil  fios  againn,  mar  a  ta 
sibh  'nur  luchd-comhpàirt  do  na 
fulangasaibh,  gu  'm  bì  sibh  mar 
an  ceudna  do  'n  chomhf  hurt- 
achd. 

8  Oir  cha  b'àill  leinn,  a 
bhràithre,  sibhse  bhi  ain-fhios- 
rach  mu  thimchioll  ar  n-àmh- 
ghair  a  thachair  dhuinne  san 
Asia,  gu'n  do  bhrùthadh  sinn 
gu  ro  mhòr  thar  ar  neart,  ionn- 

us  gu  robh  sinn  fuidh  amharus 
eadhon  mu'r  beatha: 

9  Ach  bha  againn  binn  ar  bàis 
annainn  fèin,  chum  nach  biodh 
againn  dòigh  annainn  fèin,  ach 
ann  an  Dia  a  dhùisgeas  na 
mairbh : 

10  Neach  a  shaor  sinne  o 
bhàs  co  mòr,  agus  a  ta  'gar  saor- 
adh  ;  auns  am  bheil  ar  dòchas 
gu  'n  saor  e  sinn  fathast : 

11  Air  dhuibhse  bhi  a'  co- 
oibreachadh  le  chèile  ann  an 
ùrnuigh  air  ar  son-ne,  chum  gu 
tugar  buidheachas  le  mòran  air 
ar  son-ne,  à  leth  an  tiodhlaic  a 
thugadh  dhuinne,  tre  mhòran. 

12  Oir  is  e  so  ar  gàirdeach- 
as-ne,  fianuis  ar  coguis,  gur  ann 
an  aon-fhillteachd  agus  an 
trèibhdhireas  diadhaidh,  agus 
cha'n  ann  an  gliocas  feòlmhor, 
ach  ann  an  gràs  Dè,  a  chaith 
sinn  ar  beatha  san  t-saoghal, 
agus  gu  h-àraidh  do  'ur  taobh- 
sa. 

13  Oir  cha'n  'eil  sinn  a' 
sgrìobhadh  nithe  sam  bith  eile 
do  'ur  n-ionnsuidh-sa,  ach  nan 
nithe  a  ta  sibh  a'  leughadh,  no  a 
ta  sibh  ag  aideachadh,  agus  a  ta 
dùil  agam  a  dh'  aidicheas  sibh 
gus  a'  chrìoch  ; 

14  Amhuil  mar  a  dh'aidich 
sibh  an.  càil,  gur  sinne  bhur 
gàirdeachas,  mar  is  sibhse  mar 
an  ceudna  ar  gàirdeachas-ne  auu 
an  là  an  Tigheam  Iosa. 

15  Agus  anns  a'  mhuinghin  so 
b'àill  leam-sa  teachd  do  'ur  n- 
iounsuidh  air  tùs,  ionuus  gu 
faigheadh  sibhse  ath-ghràs. 

ltì  Agus  gabhail  uaibhse  gu 
Macedonia,  agus  teachd  o  Mha- 
cedonia  a  rìs  do  'ur  n-ionusuidh- 
sa,  agus  a  bhi  air  mo  thoirt  air 
m'aghaidh  leibhse  san  t-slighe 
gu  Iudea. 

17  Uime  sin  an  uair  a  chuir 
mi  so  romham,  an  do  ghnàthaich 
mi  eutruimeachd  ?  no  an  anu  a 


reir  na  feòla  a  ta  mi  cur  romham, 
na  nithe  a  ta  mi  a'  cur  romham, 
ionnus  gu  biodh  agam  seadh, 
seadh,  agus  cha'n  eadh,  cha'n 
eadh. 

18  Ach  mar  a  ta  Dia  fìrinn- 
each,  cha  b'e  ar  còmhradhribhse 
seadh,  agus  cha'n  eadh. 

19  Oir  Mac  Dhè,  IosaCrìosd, 
a  shearmonaicheadh  'nur  measg- 
sa  leinne,  eadhon  leam-sa,  agus  le 
Siluanus,  agus  le  Timoteus,  cha 
robh  e  'na  sheadh  agus'na  cha'n 
eadh,  ach  anu-san  bha  seadh. 

20  Oir  geallauna  Dhè  uile 
ann-san  is  seadh  iad,  agus  ann- 
san  is  Amen  iad,  chum  glòire 
Dhè  do  ar  taobh-ne. 

21  A  nis  an  Tì  a  dhaingnich- 
eas  siune  maille  ribhse  ann  an 
Crìosd,  agus  a  dh'  ùng  sinn,  ìs  e 
Dia: 

22  Neach  mar  an  ceudna  a 
chuir  seula  oirnne,  agus  a  thug 
dhuinn  geall-daingnich  an  Spior- 
aid  ann  ar  cridheachaibh. 

23  Ach  a  ta  mi  a'  gairm  Dhè 
mar  fhianuis  air  m'  anam,  gur 
an  chum  sibhse  a  chaomhnadh 
nach  d'thàinig  mi  fathast  gu 
Corintus. 

24  Cha'n  e  gu  bheil  againne 
tighearnas  air  bhur  creidimh- 
sa,  ach  is  luchd-cuideachaidh 
sinn  do  'ur  n-aoibhneas :  oir  is 
ann  tre  chreidimh  a  sheasas 
sibh. 

CAIB.  II. 

\  CH    chuir    mi    so    romham 

■**-     annam  fèin,  gun  teachd  a 

rìs  fo  dhoilgheas  do  'ur  n-ionn- 

suidh. 

2  Oir  ma  nì  mise  doilich 
sibhse,  cò  e  ma  ta  nì  subhach 
mise,  ach  an  tì  air  an  do  chuir- 
eadh  doilgheas  leam  ? 

3  Agus  sgrìobh  mi  an  ni  so 
fèin  do  'ur  n-ionnsuidh,  chum  air 
dhomh  teachd,  nach  cuirteadh 
doilgheas  orm  leis  a'  mhuinntir 

sin  o  'm  bu  chòir  dhomh  aoibh- 
neas  fhaotainn,  air  dhomh  bhi 
muinghinneach  asaibh  uile,  gur 
e  m'aoibhneas  bhur  n-aoibhneas 
uile. 

4  Oir  à  trioblaid  mhòir  agus 
cràdh  cridhe,  sgrìobh  mi  do  'ur 
n-ionnsuidh  le  iomadh  deur; 
cha  'n  ann  chum  gu  'm  biodh 
doilgheas  oirbh,  ach  chum  gu  'm 
biodh  fios  agaibh  air  a'  ghràdh  a 
ta  agam  gu  ro-phailte  dhuibh. 

5  Ach  ma  thugneach  sam  bith 
aobhar  doilgheis,  cha  do  chuir 
e  doilgheas  ormsa,  ach  an  càil : 
chum  nach  cuirinn  ro-uallach 
oirbh  uile. 

6  Is  leoir  d'a  leithid  sin  do 
dhuine  am  peanas  so,  a  leagadh 
air  le  mòran. 

7  Ionnus  air  an  làimh  eile,  gur 
mò  is  còir  dhuibh  maitheanas 
agus  comhfhurtachd  a  thoirt  da, 
air  eagal  gu  'm  biodh  a  leithid  so 
do  dhuine  air  a  shlugadh  suas  le 
anabarra  doilgheis. 

8  Uime  sin  guidheam  oirbh, 
gu'n  daingnicheadh  sibh  bhur 
gràdh  dha. 

9  Oir  is  ann  chum  na  crìche 
so  a  sgrìobh  mi  do  'ur  n-ionn- 
suidh,  chum  gu'm  biodh  fios  bhur 
dearbhaidh  agam,  am  bheil  sibh 
ùmhal  anns  na  h-uile  nithibh. 

1 0  Ge  b'  e  neach  d'  an  toir  sibh 
maitheanas  ann  an  ni  sam  bith, 
bheir  mise  mar  an  ceudna :  oir 
ma  thug  mise  maitheanas  ann 
an  ni  sam  bith,  ge  b'e  d'an  d'  thug 
mi  am  maitheanas,  is  ann  air 
bhur  sonsa  a  thitg  mi  e,  am 
fianuis  Chrìosd ; 

1 1  Air  eagal  gu  faigheadh  Sa- 
tan  an  cothrom  oirnn  le  'chuil- 
bheartachd  :  oir  cha'n  'eil  sinn 
aineolach  air  'innleachdaibh. 

12  Os  bàrr,  'nuair  a  thàinig 
mi  gu  Troas  chum  soisgeul 
Chrìosd  a  shearmonachadh,  agus 
a  dh'  fhosgladh  dorus  dhomh 
leis  an  Tighearn, 


13  Cha  robh  fois  agam  ann  mo 
spiorad,  do  bhrìgh  nach  d'fhuair 
mi  Titus  mo  bhràthair :  ach  air 
gabhail  mo  cheaddiubh,  dh'imich 
mi  o  sin  do  Mhacedonia. 

14  A  nis  buidheachas  do  Dhia, 
a  ta  ghnàth  a'  toirt  oirnne 
buadhachadh  ann  an  Crìosd,  ag- 
us  a  ta  foillseachadh  deadh  f  hàile 
'eòlais  fèin  leinne  anns  gach 
àit. 

15  Oir  tha  sinne  do  Dhia  'nar 
fàile  cùbhraidh  Chrìosd,  anns 
an  dream  a  thèarnar,  agus  anns 
an  dream  a  sgriosar : 

16  Do'n  aon  dream  tha  sinn 
'nar  boltrach  bàis  chum  bàis; 
agus  do'n  dream  eile,  'nar  bolt- 
rach  beatha  chum  beatha :  agus 
cò  a  ta  foghainteach  chum  nan 
nithe  so  ? 

17  Oir  cha'n  'eil  sinne  mar 
mhòran,  a  thruailleas  focal  Dè : 
ach  mar  o  thrèibhdhireas,  ach 
mar  o  Dhia,  tha  sinn  a'  labhairt 
am  fianuis  Dè  ann  an  Crìosd. 

CAIB.  III. 

A  N  tòisich  sinn  a  rìs  air  sinn 
■^*-  fèin  a  mholadh?  no  am 
bheil  feum  againn,  mar  aig 
dream  àraidh,  air  litrichibh 
molaidh  do  'ur  n-ionnsuidh-sa, 
no  air  litrichibh  molaidh  uaibh  ? 

2  ls  sibhse  ar  litir-ne  a  ta 
sgrìobhta  'nar  cridheachaibh,  air 
a  h-aithneachadh  agus  air  a 
leughadh  leis  na  h-uile  dhaoin- 
ibh: 

3  Air  dha  bhi  follaiseach  gur 
sibh  litir  Chrìosd,  a  fhrithealadh 
leinne,  a  tha  air  a  sgrìobhadh 
cha'n  ann  le  dubh,  ach  le  Spiorad 
an  Dè  bheò ;  cha'n  ann  air  clàr- 
aibh  cloiche,  ach  air  clàraibh 
feòlmhor  a'  chridhe. 

4  Agus  tha  a  leithid  so  do 
dhòchas  againne  tre  Chrìosd  a 
thaobh  Dhè: 

5  Cha  'n  e  gu  bheil  sinn  fogh- 
ainteach  uainn  fèin  chum  ni  sam 

bith  a  smuaineachadh  maruainn 
fèin  :  ach  is  ann  o  Dhia  a  ta  ar 
foghainteachd ; 

6  A  rinn  sinne  mar  an  ceudna 
'nar  ministeiribh  foghainteach 
an  tiomnaidh  nuaidh  ;  cha'n  ann 
do'n  litir,  ach  do'n  Spiorad :  oir 
marbhaidh  an  litir,  ach  bheir 
an  Spiorad  beatha. 

7  Ach  ma  bha  ministreileachd 
a'  bhàis,  ann  an  sgrìobhadh  air 
a  ghearradh  air  clachaibh,  glòr- 
mhor,  ionnus  nach  b'  urrainn 
clann  Israeil  amharc  gu  geur  air 
gnùis  Mhaois,  air  son  glòire  a 
ghnùise,  a  chuireadh  air  cùl ; 

8  Cionnus  nach  mò  na  sin  a 
bhios  ministreileachd  an  Spior- 
aid  glòrmhor  ? 

9  Oir  ma  bha  ministreileachd 
an  dìtidh  glòrmhor,  is  ro  mhò 
na  sin  a  bheir  ministreileachd 
na  fìreantachd  barrachd  ann  an 
glòir. 

10  Oir  eadhon  an  ni  a  rinn- 
eadh  glòrmhor,  cha  robh  glòir 
sam  bith  aige  sa'  chàs  so,  thaobh 
na  glòire  a  tha  tòirt  barrachd. 

11  Oir  ma  bha  an  ni  a  chuir- 
eadh  air  cùl  glòrmhor,  is  ro  mhò 
na  sin  a  ta  an  ni  a  bhuanaicheas 
glòrmhor. 

12  Uime  sin  do  bhrìgh  gu 
bheil  againn  a  shamhuil  so  do 
dhòchas,  tha  sinn  a'  cleachdadh 
mòr-dhànachd  cainnte. 

13  Agus  cha'n  'eil  sinn  mar 
Mhaois,  a  chuir  folach  air  'agh- 
aidh,  chum  nach  amhairceadh 
clann  Israeil  gu  geur  gu  crìch 
an  ni  a  chuireadh  air  cùl. 

14  Ach  dhalladh  an  inntinn : 
oir  gus  an  là  'n  diugh  ann  an 
Jeughadh  an  t-seann-tiomnaidh, 
tha  'm  folach  ceudna  a'  fantuinn 
gun  atharrachadh,  ni  a  chuir- 
eadh  air  cùl  ann  an  Criosd. 

15  Ach  eadhon  gus  an  là'n 
diugh  'nuair  a  leughar  Maois, 
tha  am  folach  air  an  cridhe. 

16  Gidheadh  'nuair  a  philleas 


e  chum  an  Tighearna,  togar  am 
folach  dheth. 

17  A  nis  is  e  an  Tighearn  an 
Spiorad  sin :  agus  far  am  bheii 
Spiorad  an  Tighearna,  tha  saor- 
sa  an  sin. 

18  Ach  air  bhi  dhuinne  uile  le 
aghaidh  gun  f  holach,  ag  amharc 
mar  ann  an  sgàthan  air  glòir  an 
Tighearna,  tha  sinn  air  ar  n-ath- 
arrachadh  chum  na  h-ìomhaigh 
ceudna,  o  ghlòir  gu  glòir,  mar  le 
Spiorad  an  Tighearna. 

CAIB.  IV. 
TTIME  sin,   air  do'n  mhinis- 
V      treileachd  so  bhi  againn, 
a  rèir  mar  a  fhuair  sinn  tròcair, 
cha'n  'eil  sinn  a'  fannachadh  : 

2  Ach  chuir  sinn  cùl  ri  nith- 
ibh  folaichte  na  nàire,  gun  sinn 
bhi  a'  siubhal  ann  an  ceilg,  no 
a'  truailleadh  focail  Dè,  ach  le 
foillseachadh  na  fìrinn,  'gar 
moladh  fèin  do  choguis  nan  uile 
dhaoine  ann  an  sealladh  Dhè. 

3  Ach  ma  tha  ar  soisgeul-ne 
folaichte,  is  ann  dhoibh-san  a  ta 
caillte  tha  e  folaichte : 

4  Anns  an  do  dhall  dia  an  t- 
saoghail  so  inntinn  na  dream 
nach  'eil  'nan  creidich,  air  eagal 
gu'n  dealraicheadh  orra  solus 
soisgeil  ghlòrmhoir  Chrìosd, 
neach  a's  e  ìomhaigh  Dhè. 

5  Oir  cha'n  'eil  sinne  'gar 
searmonachadh  fèin,  ach  Iosa 
Crìosd  an  Tighearn  ;  agus  sinn 
fèin  'nar  seirbhisich  dhuibhse 
air  son  Iosa. 

6  Oir  is  e  Dia  a  thubhairt 
ris  an  t-solus  soillseachadh  à 
dorchadas,  a  dhealraich  ann  ar 
cridheachaibh-ne,  a  thoirt  soluis 
eòlais  glòire  Dhè,  ann  an  gnùis 
Iosa  Crìosd. 

7  Ach  a  ta  an  t-ionmhas  so 
againn  ann  an  soithichibh 
creadha,  chum  gu'm  bì  òir- 
dheirceas  a'  chumhachd  o  Dhia, 
agus  cha'n  ann  uainne. 


CAIB.  V. 

8  Tha  sinn  fo  thrioblaid  air 
gach  taobh,  gidheadh  cha  'n  'eil 
sinn  ano  an  teanntachd;  thasinn 
ann  an  ioma-chomhairle,  gidh- 
eadh  gun  sinu  ann  an  eu-dcK'has ; 

9  Air  ar  geur-leanmhuinn, 
gidheadh  gun  sinn  air  ar  trèig- 
sinn  ;  air  ar  tilgeadh  sìos,  gidh- 
eadh  gun  sinn  air  ar  sgrios  ; 

10  A'  giùlan  a  ghnàth  bàsach- 
aidh  an  Tighearna  Iosa  mu 'n 
cuairt,  anns  a'  chorp,  chum  gu 
biodh  beatha  Iosa  mar  an  ceud- 
na  air  a  dèanamh  follaiseach 
ann  ar  corp-ne. 

11  Oir  tha  sinne  a  ta  beò,  a 
ghnàth  air  ar  toirt  chum  bàis 
air  son  losa,  chum  gu  biodh 
mar  an  ceudna  beatha  losa  air  a 
dèanamh  follaiseach  'nar  feòil 
bhàsmhoir-ne. 

12  Uime  sin  tha  bàs  ag  oib- 
reachadh  annainne,  ach  beatha 
annaibh-sa. 

13  Air  dhuinn  an  spiorad 
creidimh  sin  fèin  a  bhi  againn, 
a  rèir  raar  a  ta  e  sgrìobhta, 
Chreid  mi,  agus  uime  sin  labh- 
air  mi :  tha  sinne  a'  creidsinn 
mar  an  ceudna,  agus  uime  sin 
tha  sinn  a'  labhairt ; 

14  Air  dhuinn  fìos  a  bhi 
againn,  an  Tì  a  thog  suas  an 
Tighearn  Iosa,  gu'n  tog  e  sinne 
suas  mar  an  ceudna  tre  Iosa, 
agus  gu'n  cuir  e  'na  làthair  sinn 
niaille  ribhse. 

15  Oir  tha  na  h-uile  nithe  air 
bhur  sonsa,  chum  gu  biodh  an 
gràs  a  tha  saoibhir,  tre  bhuidh- 
eachas  mhòran,  ro  phailte  chum 
glòire  Dhè. 

16  Uime  sin  cha'n  'eil  sinn  a' 
fannachadh,  ach  ged  thruaillear 
ar  duine  o'n  leth  muigh,  gidh- 
eadh  tha  an  duine  o'n  leth  stigh 
air  ath-nuadhachadh  o  Jà  gu  là> 

17  Oir  a  ta  ar  n-àmhghar 
eutrom,  nach  'eil  ach  rè  sealain, 
ag  oibreachadh  dhuinne  trom- 
chudthrom  glòire  a  ta  ni's  ro 


anabharraich     agus   sìor-mhair- 
eannach ; 

18  Air  dhuinn  bhi  ag  amhnre 
cha'n  ann  air  na  nithibh  a  tha 
r'am  faicinn,  ach  air  na  nithibh 
nach  'eil  r'am  faicinn:  oir  tha  na 
nithe  a  chithear,  aimsireil;  aeh 
tha  na  nithe  nach  faicear,  sìor- 
ruidh. 

CAIB.  V. 
/^WIR  a  ta  fios  againn,  nan 
V^  sgaoilteadh  o  chèile  ar 
tigh  talmhaidh  a  phàilliuin  so, 
gu  bheil  againn  aitreabh  o  Dhia, 
tigh  nach  dothogadh  lelàmhaibh, 
sìorruidh  anns  na  nèamhaibh. 

2  Oir  a  ta  sinn  ri  osnaich  an 
so,  a'  miannachadh  bhi  air  ar 
n-eudachadh  le  ar  tigh  o  nèamh  : 

3  O  air  dhuinn  bhi  air  ar  n- 
eudachadh,  nach  faighear  lom- 
nochd  sinn. 

4  Oir  tha  sinne  a  tha  anns  a' 
phàilliun  so  ri  osnaich,  air 
dhuinn  bhi  fuidh  uallaich :  cha'n 
e  air  son  gu'm  bu  mhiann  leinn 
bhi  air  ar  rùsgadh,  ach  air  ar 
n-eudachadh,  chum  gu  bì  bàs- 
mhorachd  air  a  slugadh  suas  le 
beatha. 

5  A  nis  an  tì  a  dh'  oibrich  sinne 
chum  so  fèin,  is  e  Dia  e,  a  thug 
dhuinne  mar  an  ceudna  geall- 
daingnich  an  Spioraid. 

6  Uime  sin  iha  sinn  a  ghnàth 
deadb-mhisneachail,  air  dhuinn 
fios  a  bhi  againn  am  feadh  a  ta 
sinn  aig  an  tigh  sa'  choluinn,  gu 
bheil  sinn  air  choigrich  o'n  Tigh- 
earn: 

7  (Oir  a  ta  sinn  a'  gluasad 
a  reir  creidimh,  agus  cha'n  ann 
a  roir  seallaidh.) 

8  Tha  deadh  mhisneach  ag- 
ainn,  agus  bu  ròghnuiche  leinn 
gu  mòr  bhi  air  choigrich  as  a' 
choluinn,  agus  a  bhi  làthair 
maille  ris  an  Tighearn. 

9  Uime  sin  a  ta  sinn  a'  dèan- 
amh    ar   dìchill,    chum   cò    aca 

2  b 

bhios  sinn  a  làthair  no  air  choig- 
rich,  gu'm  bì  sinn  taitneach 
dhasan. 

10  Oir  is  eigin  duinn  uile  bhi 
air  ar  nochdadh  an  làthair  caith- 
ir-breitheanais  Chrìosd ;  chum 
gu  faigh  gach  neach  na  nithe  a 
rinn  e  sa'  choluinn,  a  rèir  an  ni 
a  rinn  e,  ma's  maith  no  olc  e. 

11  Uime  sin  air  dhuinn  fios  a 
bhi  againn  air  uamhas  an  Tigh- 
earna,  tha  sinn  a'  cur  impidh 
air  daoinibh  ;  ach  a  ta  sinn  foll- 
aiseach  do  Dhia,  agus  tha  dòch- 
as  agam  mar  an  ceudna  gu 
bheil  sinn  air  ar  dèanamh  foll- 
aiseach  ann  bhur  coguisibh-sa. 

J2  Oir  cha  'n  'eil  sinn  'gar 
moladh  fèin  a  rìs  dhuibhse,  ach 
a  ta  sinn  a'  toirt  fàth  uaill 
dhuibh  do  ar  taobh,  chum  gu  bì 
freagradh  agaibh  dhoibh-san  a 
tha  dèanamh  uaill  ann  an  gnùis, 
agus  cha'n  ann  an  cridhe. 

13  Oir  ma  tha  sinn  a  dh'eas- 
bhuidh  cèille,  is  ann  do  Dhia : 
agus  ma  tha  ar  ciall  againn  is  ann 
duibh-sa. 

14  Oir  a  ta  gràdh  Chriosd 
'gar  co-èigneachadh,  air  dhuinn 
breithneachadh  mar  so,  ma 
f  huair  a  h-aon  bas  air  son  nan 
uile,  gu'n  robh  nah-uile  marbh  : 

15  Agus  gu'n  d'fhuair  e  bàs 
air  son  nan  uile,  chum  iadsan  a 
ta  beò,  nach  biodh  iad  à  so  suas 
beò  dhoibh  fe'in,  ach  dhasan  a 
dh'fhuiling  am  bàs  air  an  son, 
agus  a  dh'eirich  a  rìs. 

1G  Uime  sin,  cha'n  aithne 
dhuinne  à  so  suas  aon  duine  a 
reir  na  feòla :  seadh,  ged  b' 
aithne  dhuinn  Crìosd  a  rèir  na 
feola^  gidheadh  a  nis  cha'n  aithne 
dhuinn  e  ni's  mò. 

17  Uime  sin  ma  ^aneach  sam 
bith  ann  an  Crìosd,  is  creutair 
nuadh  e :  chaidh  na  seann  nithe 
seach,  feuch,  rinneadh  na  h-uile 
nithe  nuadh. 

18  Agus  is  ann  o  Dhia  a  ta  na 


h-uile  nithe,  neach  a  rinn  sinne 
rèidh  ris  fèin  tre  losa  Crìosd, 
agus  a  thug  dhuinn  miuistreil- 
eachd  na  rèite ; 

19  Eadhon,  gu  robh  Dia  ann 
an  Crìosd,  a'  dèanamh  an  t- 
saoghail  rèidh  ris  fèin,  gun  bhi 
a'  meas  an  cionta  dhoibh  ;  agus 
dh'earb  e  ruinne  focal  na  rèite. 

20  Uime  sin  is  teachdairean 
sinn  air  son  Chrìosd,  mar  gu 
cuireadh  Dia  impidh  leinne  :  tha 
sinne  a'  guidhe  oirbh  as  uchd 
Chrìosd,  bithibh  rèidh  ri  Dia. 

21  Oir  rinn  e  esan  do  nach 
b'aithne  peacadh,  'na  ìobairt- 
pheacaidh  air  ar  son-ne ;  chum 
gu  bitheamaid  air  ar  dèanamh 
'nar  fìreantachd  Dhè  annsan. 

CAIB.  VI. 

UIME  sin  tha  sìnn  mar 
chomh-oibrichean  leis-san, 
a'  guidhe  oirbh,  gun  sibh  a 
ghabhail  gràis  Dè  an  dìomhanas : 

2  (Oir  a  ta  e  ag  ràdh,  Ann  an 
àm  taitneach  dh'eisd  mi  riut, 
agus  ann  an  là  slàinte  rinn  mi 
còmhnadh  leat :  feucb,  a  nis  an 
t-àm  taitneach ;  feuch,  a  nis  là 
na  slàinte.) 

3  Gun  bhi  toirt  aobhair  oil- 
bheim  air  bith  ann  an  aon  ni, 
chum  nach  faigheadh  a'  mhinis- 
treileachd  mi-chliu : 

4  Ach  anns  gach  ni  'gar 
dearbhadh  fèin  mar  mhinisteir- 
ibh  Dhè,  ann  am  mòr-fhoighidin, 
ann  an  àmhgharaibh,  ann  an 
uireasbhuidh,  ann  an  teannt- 
achdaibh, 

5  Ann  am  buillibh,  ann  am 
prìosanaibh,  ann  an  luasgadh  o 
àit  gu  h-àit,  ann  an  saothair, 
ann  am  faire,  ann  an  trasgaibb, 

6  Ann  am  fìor-ghloine,  ann 
au  eòlas,  ann  am  fad-fhulangas, 
ann  an  caoimhneas,  anns  an 
spiorad  naomh,  ann  an  gràdh 
gun  cheilg, 

7  Ann  am  focal  na  fìrinn,  ann 

an  cumhachd  Dhè,  le  airm  na 
fìreantachd  air  an  làimh  dheis 
agus  chJì, 

8  Tre  urram  agus  eas-urram, 
tre  mhi-chliu  agus  dheadh-chliu: 
mar  mhealltainbh,  gidheadh  fìr- 
inneach  ; 

9  Mar  dhream  nach  aithnich- 
ear,  gidheadh  air  am  bheil  deadh 
aithne  ;  mar  dhream  a  ta  fagh- 
ail  a'  bhàis,  gidheadh  feuch,  tha 
sinn  beò;  mar  dhream  a  smachd- 
aichear,  agus  gun  am  marbhadh; 

10  Mar  dhream  a  ta  bròn- 
ach,  gidheadh  a  ghnàth  a'  dèan- 
amh  gàirdeachais ;  mar  dhaoine 
bochda,  gidheadh  a  ta  dèanamh 
mòrain  saoibhir;  mar  dhaoine  aig 
nach  'eil  ni  sam  bith,  gidheadh 
a'  sealbhachadh  nan  uile  nithe. 

11  Tha  ar  beul-ne  fosgailte 
dhuibhse,  O  a  Chorintianacha, 
tha  ar  cridhe  air  a  dhèanamh 
farsuinn. 

12  Cha'n  'eil  sibh  ann  an 
cumhannachd  annainne,  ach  tha 
sibh  ann  an  cumhannachd  ann 
bhur  n-innibh  fèin. 

13  A  nis  mar  ath-dhìoladh 
san  ni  sin  fèin,  (tha  mi  a'  labh- 
airt  mar  ri  m'  chloinn,)  bithibh- 
sa  farsuinn  mar  an  ceudna. 

14  Na  cuing-cheanglar  gu 
neo-chothromach  sibh  maille  ri 
mì-chreidich  :  oir  ciod  e  caid- 
reabh  na  fìreantachd  ri  neo- 
f  hìreantachd  ?  agus  ciod  e  com- 
unn  an  t-soluis  ris  an  dorchadas? 

15  Agus  ciod  an  re'ite  a  ta  aig 
Crìosd  ri  Belial  ?  no  ciod  i  cuid  a 
chreidich,  maille  ri  ana-creid- 
each  ? 

16  Agus  ciod  a'  cho-re'ite  a  ta 
aig  teampull  De  ri  h-ìodholaibh  ? 
oir  is  sibhse  teampull  an  Dè 
bheò ;  a  rèir  mar  a  thubhairt 
Dia,  Gabhaidh  mise  còmhnuidh 
annta,  agus  gluaisidh  mi  'nam 
measg;  agus  bithidh  mise  a'm' 
Dhia  aca-san,  agus  bithidh  iad- 
san  'nan  sluagh  agam-sa. 


17  Uime  sin  thigibh  a  mach 
as  am  meadhon,  agus  dealaich- 
ibh  riu,  tha  an  Tighearn  ag 
ràdh,  agus  na  beanaibh  ris  an 
ni  neòghlan;  agus  gabhaidh  mise 
a  m'  ionnsuidh  sibh, 

18  Agus  bithidh  mi  a'm'  Ath- 
air  dhuibh,  agus  bithidh  sibhse 
'nur  mic  agus  'nur  nigheanaibh 
dhomh-sa,  tha  an  Tighearn  uile- 
chumhachdach  ag  ràdh. 

CAIB.  VII. 

UIME  sin,  a  mhuinntir  mo 
ghràidh,  air  dhuinn  na 
geallanna  so  bhi  againn,  glan- 
amaid  sinn  fein  o  gach  uile  shal- 
achar  feòla  agus  spioraid,  a' 
coimhlionadh  naomhachd  ann 
an  eagal  Dè. 

2  Gabhaibh  ruinne :  cha 
d'rinn  sinn  eucoir  air  aon  duine, 
cha  do  thruaill  sinn  aon  duine, 
cha  do  mheall  sinn  aon  duine. 

3  Cha'n  ann  chum  bhur  dìtidh 
a  ta  mi  a'  labhairt  so :  oir  thu- 
bhairt  mi  roimh,  gu  bheil  sibh 
ann  ar  cridheachaibh-ne  chum 
bàsachadh  maille  ribh,  agus  a 
bhi  beò  maille  ribh. 

4  Is  mòr  mo  dhànachd  cainn- 
te  do  'ur  taobh-sa,  is  mòr  m' 
uaill  as  bhur  leth:  lìonadh  le 
comhfhurtachd  mi,  tha  mi  thar 
tomhas  aoibhneach  ann  ar  n- 
uile  àmhghar-ne. 

5  Oir  an  uair  a  thàinig  sinn 
gu  Macedonia,  cha  d'fhuair  ar 
feòil  fois  sam  bith,  ach  bha  sinn 
fuidh  àmhghar  air  gach  taobh ; 
an  leth  am  muigh  bha  còmhraig, 
an  leth  a  stigh  bha  eagal: 

6  Ach  Dia  a  bheir  comhf  hurt- 
achd  dhoibh-san  athaairan  leag- 
adh  sìos,  thug  e  comhfhurtachd 
dhuinne  le  teachd  Thituis: 

7  Agus  cha'n  e  le  a  theachd- 
san  a  mhàin,  ach  mar  an  ceud- 
na  leis  a'  chomhfhurtachd  a 
fhuair  esan  uaibhse,  'nuair  a 
chuir  e  an  cèill  duinn  bhur  dian- 

thogradb,  bhur  caoidh,  bhur 
teas-ghràdh  dhomh-sa ;  air  chor 
as  gur  mòid  a  rinn  mi  gàird- 
eachas. 

8  Oir  ge  do  chuir  mi  doil- 
ghe'as  oirbh  leis  an  litir,  cha'n 
'eil  aithreachas  orm,  ged  bha 
aithreachas  orm :  oir  tha  mi 
faicinn  gu'n  do  chuir  an  litir  sin 
doilgheas  oirbh,  ged  nach  d'rinn 
i  so  ach  rè  tamuill. 

9  A  nis  tha  gàirdeachas  orm, 
cha'n  ann  air  son  sibh  a  bhi 
doilich,  ach  gu  robh  sibh  doilich 
chum  aithreachais:  oir  bha  doil- 
gheasoirbh  airmhodh  diadhaidh, 
chum,  nach  tigeadh  call  oirbh 
ann  an  aon  ni  do  ar  taobh-ne. 

10  Oir  oibrichidh  am  bròn 
diadhaidh  aithreachas  chum 
slàinte  do  nach  gabhar  aith- 
reachas :  ach  oibrichidh  doil- 
gheas  an  t-saoghail  bàs. 

1 1  Oir  feuch,  an  ni  so  fe'in 
doilgheas  diadhaidh  bhi  oirbh, 
ciod  e  meud  an  dùrachd  a  dh'- 
oibrich  e  annaibh,  seadh,  ciod  an 
glanadh  oirbh  fèin,  seadh,  ciod 
an  ro  dhìom,  seadh,  ciod  an  t- 
eagal,  seadh,  ciod  an  dian-thog- 
radh,  seadh,  ciod  an  t-eud,  seadh, 
ciodan  togradh  dìoghaltais?  anns 
gach  ni  dhearbh  sibh  sibh  fèin 
bhi  glan  sa'  chùis  so. 

12  Uime  sin  ge  do  sgrìobh  mi 
do  'ur  n-ionnsuidh,  cha  b'ann  air 
a  shon-san  a  rinn  an  eucoir,  no 
air  a  shon-san  air  an  d'rinneadh 
an  eucoir,  ach  a  chum  gu  foill- 
sichteadh  dhuibh  ar  curam-ne 
mu'r  timchioll-sa  am  fianuis  Dè. 

13  Uime  sin  fhuair  sinn  comh- 
fhurtachd  air  son  bhur  comh- 
fhurtachd-sa:  seadh,  bu  ro  mhò- 
a  rinn  sinn  gàirdeachas,  air  son 
gàirdeachais  Thituis,  do  bhrìgh 
gu'n  d'  fhuair  a  spiorad  suaimh- 
neas  uaibhse  uile. 

14.  Oir  ma  rinn  mi  bòsd  sam 
bith  ris-san  asaìbhse,  cha'n  'eil 
Màire  orm  :    ach  mar  a  labhair 


sinn  na  h-uiie  nithe  am  fìrinn 
ribhse,  is  amhuil  sin  a  fhuaradh 
fìrinneach  ar  bòsd  asaibhse  ri 
Titus. 

15  Agus  a  ta  dùrachd  a 
chridhe-san  ni  's  pailte  do  'ur 
taobh-sa,  air  dha  bhi  a'  cuimh- 
neachadh  bhur  n-ùmhlachd  ui!e, 
mar  a  ghabh  sibh  ris  le  h-eagaì 
agus  ball-chrith. 

16  Uime  sin  tha  gàirdeachas 
orm  gu  bheil  dànachd  agam 
asaibh  anns  gach  ni. 

CAIB.  VIII. 

A  NIS,  a  bhràithre,  tha  sinn- 
-*-*-  a'  toirt  fios  duibh  air  gràs 
Dè,  a  thugadh  do  eaglaìsibh 
Mhacedonia: 

2  Eadhon  gu'n  robh,  ann  am 
mòr-dhearbhadh  àmhghair,  pail- 
teas  an  aoibhneis,  agus  doimhne 
am  bochdainn,  ro  phailte  chum 
saoibhreis  am  fialuidheachd. 

3  Oir  (tha  mi  toirt  fianuis,) 
gu  robh  iad  uatha  fein  toileach  a 
reir  an  comais,  seadb,  thar  an 
comas : 

4  A'  guidhe  oirnne  gu  dùrachd- 
ach,  gu'n  gabhamaid  an  tiodh- 
lac,  agus  comh-roinn  an  fhrith- 
ealaidh  do  na  naomhaibh. 

5  Agus  cha'n  ann  mar  a  shaoil 
sinne,  ach  thug  siad  iad  fein  air 
tùs  do'n  Tighearn,  agus  'na 
dhèigh  sin  dhuinne  a  reir  toil  Dè : 

6  Air  chor  as  gu'n  do  chuir 
sinn  impidh  air  Titus,  a  rèir  mar 
a  thòisich  e  roimh,  mar  sin  gu'n 
crìochnaicheadh  e  annaibh-sa  an 
gràs  sin  fèin  mar  an  ceudna. 

7  Uime  sin  mar  a  ta  sibh  pailte 
anns  gach  uile  ni,  ann  an  creid- 
imh,  ann  an  ùr-labhradh,  agus 
ann  an  eòlas,  agus  ann  an  uile 
dhìchioll,  agus  ann  bhur  gràdh 
dhuinne,  bithibh  pailte  anns  a' 
ghràs  so  mar  an  ceudna. 

8  Cha'n  'eil  mi  a'  labhairt  so 
mar  àithne,  ach  a  thaobh  dùr- 
achd  dhaoine  eile,  agus  a  dbear» 

bhadh  trèibhdhireas  bhur  gràidh- 
sa. 

9  Oìb  is  aithne  dhuibh  gràs  ar 
Tighearna  Iosa  Crìosd,  ged  bha 
e  saoibhir,  gidheadh  gu'n  d'- 
rinneadh  bochd  e  air  bhur  sonsa, 
chum  gu  biodh  sibhse  saoibhir 
tre  a  bhochdainn-san. 

10  Agus  anns  ann  ni  so  tha 
mi  toirt  mo  chomhairle  :  oir  a  ta 
so  tarbhach  dhuibhse,  a  thòisich 
roimh,  cha'n  e  mhàin  air  dèan- 
amh,  ach  air  a  bhi  togarrach  o 
cheann  bliadhna. 

11  A  nis  air  an  aobhar  sin 
coimhlionaibh  an  gnìomh  ;  ionn- 
us  mar  a  bha  sibh  ullamh  chum 
na  toile,  mar  sin  gu'm  bì  sibh 
ullamh  chum  coimhlionaidh  as 
na  bheil  agaibh. 

12  Oir  ma  bhios  air  tùs  inn- 
tinn  thoileach  ann,  gabhar  ris  a 
rèir  mar  a  ta  aig  neach,  agus 
cha'n  ann  a  rèir  nan  nithe  nach 
'eil  aige. 

13  Cha'n  ann  chum  gu'm  biodh 
socair  aig  daoine  eile,  agus 
àmhghar  agaibh-sa. 

14  Ach  a  thaobh  co-cheartais, 
chum  san  àm  so  nis  gu'm  bì  bhur 
pailteas-sa  'na  choimhleasachadh 
air  an  uireasbhuidh-san,  agus 
mar  an  ceudna  chum  gu'm  bì  am 
pailteas-san  'na  choimhleasachadh 
air  bhur  n-uireasbhuidh-sa,  air 
chor  as  gu'm  bì  co-cheartas  ead- 
araibh  ; 

15  A  reir  mar  a  ta  e  sgrìobh- 
ta,  An  tì  a  thionail  mòran,  cha 
robh  anabarr  aige ;  agus  an  tì  a 
thionail  beagan,  cha  robh  eas- 
bhuidh  air. 

16  Ach  buidheachas  do  Dhia, 
a  chuir  an  cùram  dùrachdach  sin 
fe'in  do  'ur  taobh-sa  ann  an 
cridhe  Thituis. 

17  Oir  gu  deimhin  ghabh  e 
ris  an  impidh ;  ach  air  dha  bhi 
ni  bu  togarraiche,  chaidh  e  d'a 
thoil  fèin  do  'ur  n-ionnsuidh. 

18  Agus  chuir  sinne  maille 


ris  am  bràthair,  aig  am  bheil  a 
chliù  san  t-soisgeul,  feadh  nan 
eaglaisean  uile : 

19  (Agus  cha'n  e  so  a  mhàin, 
ach  thaghadh  e  leis  na  h-eaglais- 
ibh  mar  an  ceudna  mar  chomp- 
anach  turuis  dhuinne,  leis  an 
tiodhlac  so  a  fhrithealadh  leinne 
chum  glòire  an  Tighearna  sin 
fèin,  agus  chum  foillseachaidh, 
bhur  n-inntinn  ullamh-sa.) 

20  A'  seachnadh  so,  nach  tug- 
adh  neach  air  bith  mì-chliu 
dhuinne  thaobh  a'  phailteis  so  a 
fhrithealadh  leinne : 

21  Air  dhuinn  bhi  solarachadh 
nithe  ciatach,  cha'n  e  mhàin  am 
fianuis  an  Tighearn,  ach  mar  an 
ceudna  am  fianuis  dhaoine. 

22  Agus  chuir  sinn  maille  riu 
ar  bràthair,  a  dhearbh  sinn  gu 
minic  dùrachdach  am  mòran  do 
nithibh,  ach  a  nis  ni's  ro  dhùr- 
achdaiche,  a  thaobh  an  ro-earbsa 
ta  a?#easaibh-sa. 

23  Ma  dh' fhiosraichear  ni  sam 
bith  mu  Thitus,  is  e  mo  chomp- 
anach-sa  e,  agus  mo  chomh-oib- 
riche  do  'ur  taobh-sa :  no  mu 
thimchioll  nam  bràithre,  is  iad 
teachdairean  nan  eaglaisean,  ag~ 
us  glòir  Chrìosd. 

24  Uimesinnochdaibh  dhoibh- 
san,  agus  am  fìanuis  nan  eaglais- 
ean,  dearbhadh  bhur  gràidh-sa, 
agus  ar  n-uaill-ne  do  'ur  taobh. 

CAIB.  IX. 
/"\IR    a    thaobh    frithealaidh 
^^     do  na  naomhaibh,  is  neo- 
fheumail  dhomh-sa  sgrìobhadh 
do'ur  n-ionnsuidh. 

2  Oir  is  aithne  dhomh  togarr- 
achd  bhur  n-inntinn,  as  leth  am 
bheil  midèanamh  uaill  asaibh-sa 
ris  na  Macedonaich,  ag  ràdh, 
Gu  robh  Achaia  ullamh  o  cheann 
bliadhna  ;  agus  bhrosnuich  bhur 
n-eud-sa  ro-mhòran. 

3  Gidheadh  chuir  mi  na 
bràithre  do  'ur  n-ionnsuidh,  air 

eagal  gu'm  biodh  ar  n-uaill-ne 
asaibh  dìomhain  sa'  chùis  so ; 
chum,  mar  a  thubhairt  mi,  gu'm 
biodh  sibh  ullamh  : 

4  Air  eagal  ma  thig  na  Ma- 
cedonaich  maille  rium,  agus 
gu'mfaighiadsibhseneo-ullamh, 
gu'm  bì  nàire  oirnne,  (gun  a 
ràdh  oirbhse,)  à  dànadas  na  h- 
uaill  so. 

5  Uime  sin  bhreithnich  mi 
gu'm  b'fheumail  impidh  chur 
air  na  bràithribh,  iad  a  dhol  air 
tùs  do  'ur  n-ionnsuidh-sa,  agus 
bhur  tabhartas,  air  an  do  labh- 
radh  ribh  roimh,  a  dhèanamh 
deas,  chum  gu'm  biodh  sin  ull- 
amh,  mar  thiodhlac,  agus  cha'n 
ann  mar  ni  a  dh'aindeoin. 

6  Ach  so  a  ta  mi  ag  ràdh,  An 
tì  a  chuireas  gu  gann,  buainidh 
e  gu  gann  mar  an  ceudna  ;  agus 
an  tì  a  chuireas  gu  pailte,  buain- 
idh  e  gu  pailte  mar  an  ceudna. 

7  Thugadh  gach  duine  seachad 
a  rèir  rùin  a  chridhe;  na  b'ann 
an  doilgheas,  no  le  h-e'igin  :  oir 
is  toigh  le  Dia  an  neach  a  bheir 
seachad  gu  suilbhir. 

8  Agu-s  is  comasach  Dia  air 
gach  gràs  a  dheanamh  ro  phailte 
dhuibhse,  chum  air  dhuibh  anns 
gach  uile  ni  làn  leoir  a  bhi  ag- 
aibh  a  ghnàth,  gu'm  biodh  sibh 
pailte  chum  gach  deadh  oibre. 

9  (A  rèir  mar  a  ta  e  sgrìobhta, 
Sgaoil  e  a  chuid ;  thug  e  do  na 
bochdaibh :  mairidh  'fhìrean- 
tachd  a  chaoidh. 

JO  A  nis  an  tì  a  bheir  sìol 
do'n  fhear-cuir,  agus  aran  chum 
bìdh,  gu  tugadh  e  agusgu  meud- 
aicheadh  e  bhur  curachd-sa,  ag- 
us  gu  tugadh  e  do  thoradh  bhur 
fìreantachd  fàs.) 

11  Air  dhuibh  bhi  air  bhur 
dèanamh  saoibhir  anns  gach  uile 
ni  chum  gach  uile  thabhartais, 
ni  a  dh'  oibricheas  leinne  breith- 
buidheachais  do  Dhia. 

12  Oir   a   ta   frìthealadh  na 


seirbhis  so,  cha'n  e  mhàin  a7 
leasachadh  uireasbhuidh  nan 
naomh,  ach  a  ta  e  mar  an  ceudna 
pailte  tre  mhòran  breth-buidh- 
eachais  do  Dhia ; 

13  (Air  dhoibh  bhi  tre 
dhearbhadh  an  fhrithealaidh  so 
a'  toirt  glòire  do  Dhia  air  son 
bhur  n-ùmhlachd  do  shoisgeul 
Chrìosd  a  rèir  bhur  n-aidmheìl, 
agus  air  son  bhur  tabhartais 
f  hialuidh  dhoibh-san,  agus  do  na 
h-uile  dhaoinibh ;) 

14  Agus  tre  an  ùrnuigh  air 
bhur  son-sa,  aig  am  bheil  mòr- 
dhèidh  oirbh  air  son  gràis  De  a 
ta  ro  phailte  annaibh. 

15  Buidheachas  do  Dhia  air 
son  a  thiodhlaic  do-labhairt. 

CAIB.  X. 

A  NIS  tha  mise  fèin  Pòl  & 
•^*-  guidhe  oirbh,  tre  mhacan- 
tas  agus  shèimheachd  Chrìosd, 
neach  air  dhomh  a  bhi  làthair  a 
ta  ìosal  'nur  measg,  ach  air 
dhomh  a  bhi  uaibh  a  ta  dàna 
oirbh  : 

2  Ach  tha  mi  ag  iarraidh  oirbh 
a  dh'  athchuinge,  gun  sibh  a  tkoirt 
orm,  an  uair  a  bhios  mi  làthair, 
bhi  dàna,  leis  a'  mhuinghin  leis 
an  saoilear  mi  bhi  dàna  an  agh- 
aidh  dream  àraidh  a  tha  toirt 
meas  oirnne,  mar  gu  bitheamaid 
ag  imeachd  a  rèir  na  feòla. 

3  Oir  ged  tha  sinn  ag  imeachd 
anns  an  fheòil,  cha'n  ann  a  rèir 
na  feòla  ta  sinn  a'  cogadh  : 

4  (Oir  ar  n-airm  chogaidh 
cha'n  fheòlmhor  iad,  ach  cumh- 
achdach  o  Dhia  chum  daing-* 
nichean  a  leagadh  :) 

5  A'  tilgeadh  sìos  reusonach- 
aidh,  agus  gach  ni  àrd  a  dh'àrd- 
aicheas  e  fèin  an  aghaidh  eòlais 
Dè,  agus  a'  toirt  am  braigh- 
deanas  gach  smuain  chum  ùmh- 
lachd  Clirìosd  : 

6  Agus  dìoghaltas  ullamh 
againn  r'a  dhèanamh  air  gach 

uile  eas-ùmhlachd,  'nuair  a 
choimhlionar  bhur  n-ùmhlachd- 
sa.         • 

7  An  amhairc  sibh  air  nithibh 
a  rèir  an  coslais  ?  ma  tha  dòchas 
aig  aon  neach  as  fe'in,  gur  le 
Crìosd  e,  smuainicheadh  e  so  a 
rìs  uaith  fèin,  mar  is  le  Crìosd 
esan,  gur  le  Crìosd  sinne  mar  an 
ceudna. 

8  Oir  ged  dhèanainn  càileigin 
ni's  mò  dh'uaill  as  ar  cumhachd- 
ne,  (a  thug  an  T ighearna  dhuinn 
chum  fòghluim,  agus  cha'n  ann 
chumbhur  sgrios-sa,)  chabhiodh 
nàire  orm  : 

9  Chum  nach  measar  mi  mar 
gu'm  bithinn  a'  cur  eagail  oirbh 
ìe  litrichibh. 

10  Oir  a  ta  a  Htrichean,  (tha 
iadsan  ag  ràdh,)  cudthromach 
agus  làidir,  ach  a  tu  a  làthair- 
eachd  chorporra  anmhunn,  ag- 
us  a  chainnt  tàireii. 

11  Smuainicheadh  a  leithid 
sin  do  dhuine  so,  mar  a  ta  sinne 
ann  am  focal  tre  litrichibh,  agus 
sinn  as  làthair,  mar  sin  gu'm  bì 
sinn  ann  an  gnìomh  air  dhuinn 
a  bhi  Jàthair. 

12  Oir  cha'n  'eil  a  dhànadas 
againne  sinn  fèin  a  chur  an  àir- 
eamh,  no  a  choimeas  ri  dream 
àraidh  a  mholas  iad  fèin :  ach 
air  dhoibh-san  bhi  'gan  tomhas 
fèin  eatorra  fèin,  agus  'gan 
coimeas  fèin  riu  fèin,  cha'n  'eil 
iad  glic. 

13  Ach  cha  dèan  sinne  uaill 
à  nithibh  a  tha  thar  ar  tomhas, 
ach  a  re'ir  tomhaìs  na  riaghailt  a 
roinn  Dia  dhuinne,  eadhon 
tomhas  a  ruigeas  oirbhse. 

14-  Oir  cha'n  'eil  sìnne  'gar 
sìneadh  fe'in  thar  ar  tomhas, 
mar  nach  ruigeamaid  sibhse ; 
oir  thàinig  sinn  eadhon  do 
'ur  n-ionnsuidh-sa,  le  soisgeul 
Chrìosd : 

15  Gun  sìnn  a  bhi  dèanamh 
uaill   à  nithìbh    a    ta   thar   ar 


tomhas,  eadhon  à  saothairibh 
dhaoine  eile  ;  ach  a  ta  dòchas 
againn,  'nuair  a  mheudaichear 
bhur  creidimh-sa,  gu'm  faigh 
sinn  farsuinneachd  gu  pailte 
annaibh  a  rèir  ar  riaghailt-ne, 

16  Chum  an  soisgeul  a  shear- 
monachadh  anns  na  h-ionadaibh 
an  taobh  thall  duibhse,  agus 
cha'n  ann  chum  uaill  a  dhèan- 
amh  ann  an  riaghailt  duine 
eile,  à  nithibh  a  ta  ullamh  a 
cheana. 

17  Ach  an  tì  a  ni.uaill,  dèan- 
adh  e  uaill  anns  an  Tighearn. 

18  Oir  cha'n  e  an  tì  a  mholas 
e  fèin  à  tha  ionmholta,  ach  an 
tì  a  mholas  an  Tighearn. 

CAIB.  XI. 

"O'FHEARR  leam  gu'n  giùl- 
-"-*  aineadh  sibh  beagan  le  m' 
amaideachd ;  agus  da  rìreadh. 
giùlainibh  leam. 

2  Oir  a  ta  mi  eudmhor  umaibh 
le  h-eud  diadhaidh  ;  oir  rinn  mi 
ceangal-pòsaidh  eadar  sibh  agus 
aon  fhear,  chum  bhur  cur  mar 
òigh  fhìor-ghloin  an  làthair 
Chrìosd. 

3  Ach  a  ta  eagal  orm,  air 
dòigh  sam  bith,  mar  a  mheall  an 
nathair  Eubha  le  a  cuilbheart- 
achd,  mar  sin  gu'n  truaillear 
bhur  n-inntinn-sa  o'n  aon-fhillt- 
eachd  a  ta  ann  an  Crìosd. 

4  Oir  nan  dèanadh  an  neach 
a  thig,  Iosa  eile  a  shearmonach- 
adh  nach  do  shearmonaich  sinne, 
no  nam  faìgheadh  sibhse  spiorad 
eile,  nach  d'fhuair  sibh,  no 
soisgeul  eile  ris  nach  do  ghabh 
sibh,  dh  'fheudadh  sibh  gu  maith 
giùlan  leis. 

5  Oir  is  i  mo  bharail-sa  nach 
robh  mi  a  bheag  goirid  air  na 
h-abstolaibh  a  b'àirde. 

6  Ach  ged  tha  mi  neo-fhògh- 
luimte  ann  an  cainnt,  gidheadh 
cha'n  'eil  mi  marsin  ann  an  eòlas; 
ach  rinneadh  sinn  làn-fhollais- 

each  anns  na  h-uile  nithibh  'nur 
measg-sa. 

7  An  d'rinn  mi  cionta  le  mi 
fèin  ìsleachadh  chum  gu'm  biodh 
sibhse  air  bhur  n-àrdachadh,  no 
a  chionn  gu'n  do  shearmonaich 
mi  soisgeul  Dè  a  nasgaidh 
dhuibh  ? 

8  Chreach  mi  eaglaisean  eile, 
a'  gabhail  tuarasdail  uatha,  chum 
seirbhis  a  dhèanamh  dhuibhse. 

9  Agus  an  uair  a  bha  mi  làth- 
air  maille  ribhse  agu9  uireas- 
bhuidh  orm,  cha  do  leig  mi  mo 
throm  air  duine  sam  bith :  oir 
leasaich  na  bràithrean,  a  thàinig 
o  Mhacedonia  m'  uireasbhuidh  : 
Agus  anns  na  h-uile  nithibh 
choimhid  mi  mi  fèin  o  m'  throm 
a  leigeadh  oirbhse,  agus  coimh- 
ididh. 

10  Mar  a  ta  fìrinn  Chrìosd 
annam,  cha  chumar  an  uaill  so 
uam  ann  an  crìochaibh  na  h- 
Achaia. 

11  C'ar  son  ?  An  ann  a 
chionn  nach  'eil  gràdh  agam 
dhuibh  ?  Tha  fios  aig  Dia. 

12  Ach  an  ni  a  ta  mi  dèan- 
amh,  ni  mi  fathast  e,  chum  gu 
toir  mi  air  falbh  cion-fàth  uatha- 
san  le'm  bu  mhiann  cion-fàth 
fhaotainn,  chum  anns  an  ni  as 
am  bheil  iad  a'  dèanamh  uaill, 
gu  faighear  iad  eadhon  mar 
sinne. 

13  Oir  is  ann  d'an  leithidibh 
sin  a  ta  abstola  brèige,  luchd- 
oibre  cealgach,  'gan  cur  fèin  ann 
an  cosamhlachd  abstola  Chrìosd. 

14  Agus  cha'n  iongantach  sin: 
oir  cuirear  Satan  fèin  an  cruth 
aingil  soillse. 

15  Uime  sin  cha  ni  mòr  e  ged 
chuirear  a  mhinisteirean  mar  an 
ceudna  ann  an  cruth  mhinisteir- 
ean  na  fìreantachd;  aig  am  bì 
an  crìoch  dheireannach  a  rèir  an 
oibre. 

16  A  ta  mi  ag  ràdh  a  rìs,  Na 
measadh  aon  neach  gur  amadan 


mi ;  no  fòs,  gabhaibh  rium  mar 
amadan  fèin,  chum  gu'n  dèan 
mi  beagan  uaill  asam  fèip. 

17  An  ni  a  ta  mi  a'  labhairt, 
cha'n  ann  a  rèir  an  Tighearna  a 
ta  mi  'ga  labhairt,  ach  mar  gu 
b'ann  gu  h-amaideach  anns  an 
dànadas  uaille  so. 

18  Do  bhrìgh  gu  bheil  mòran 
a'  dèanamh  uaill  a  rèir  na  feòla, 
ni  mise  uaill  mar  an  ceudna. 

19  Oir  giùlainidh  sibh  gu 
toileach  le  amadanaibh,  do 
bhrìgh  gu  bheil  sibh/em  glic. 

20  Oir  fuilgidh  sibh  ma  bheir 
neach  an  daorsa  sibh,  ma  dh' ith- 
eas  neach  sibh,  ma  bheir  neach 
bhur  cuid  dhibh,  ma  dh'àrdaich- 
eas  neach  e  fèin,  ma  bbuaileas 
neach  air  an  aghaidh  sibh. 

21  Thami  a' labhairta  thaobh 
eas-urraim,  mar  gu'm  bitheam- 
aid  anmhunn :  ach,  ge  b'  e  ni 
anns  am  bheil  neach  air  bith 
dàna,  (tha  mi  a'  labhairt  gu  h- 
amaideach,)  a  ta  mise  dàna  ann 
mar  an  ceudna. 

22  An  Eabhruidhich  iad  ? 
marsin  tha  mise  mar  an  ceudna: 
An  Israelich  iad  ?  mar  sin  tha 
mise  mar  an  ceudna :  An  sliochd 
do  Abraham  iad?  mar  sin  tha 
mise  mar  an  ceudna  : 

23  Am  ministeirean  do  Chrìosd 
iad  ?  (tha  mi  a'  labhairt  mar 
dhuine  mi-che'illidh,)  a  ta  mise 
os  an  ceann  san  ni  so :  ann  an 
saothairibh  ni's  pailte,  ann  am 
buillibh  ni's  ro  mhò,  am  prìosan- 
aibh  ni's  trice,  am  bàsaibh  gu 
minic. 

24  Fhuair  mi  o  na  h-Iudhaich 
cùig  uairean  dà  fhichead  buille 
aih  a  h-aon. 

25  Ghabhadh  le  slataibh  orm 
trì  uairean,  chlachadh  mi  aon 
uair,  dh'fhuiling  mi  long-bhris- 
eadh  trì  uairean;  là  agus  oidhche 
bha  mi  san  doimhne : 

26  Ann  an  turusaibh  gu  minic, 
ann   aa  gàbhadh    aimhnichean, 

ann  an  cunnartaibh  fhear-reub- 
ainn,  aun  an  cunnartaibh  o  m 
chinnearch  fèin,  ann  an  cunnart- 
aibh  o  na  Cinnich,  ann  an  cunn- 
artaibh  sa'  bhaile,  ann  an  cunn- 
artaibh  san  fhàsach,  ann  an 
cunnartaibh  san  fhairge,  ann  an 
cunnartaibh  am  measg  bhràithre 
breugach  ; 

27  Ann  an  saothair  agus  sgìos, 
am  fairibh  gu  minic,  ann  an 
ocras  agus  tart,  an  trasgaibh  gu 
minic,  am  fuachd  agus  an  lom- 
nochduidh. 

28  A  bhàrr  air  na  nithibh  a  ta 
an  leth  muigh^  an  ni  a  ta  teachd 
orm  gu  lathail,  ro-chùram  nan 
eaglaisean  uile. 

29  Cò  a  ta  lag,  agus  nach  'eil 
mise  lag  ?  cò  a  ta  faotainn  oil- 
bheim,  agus  nach  'eil  mise  a' 
losgadh  ? 

30  Ma's  eigin  domh  uaill  a 
dhèanamh,  is  ann  as  na  nithibh 
a  bhuineas  do  m'anmhuinneachd 
a  nì  mi  uaill. 

31  Tha  fios  aig  Dia,  eadhon 
Athair  ar  Tighearna  Iosa  Crìosd, 
a  tha  beannaichte  gu  sìorruidh, 
nach  'eil  mi  dèanamh  brèige. 

32  Ann  an  Damascus  chuir 
uaehdaran  a  phobuiU,  fuidh  Ar- 
etas  an  rìgh,  freiceadan  air  baile 
nan  Damasceneach,  an  rùn  mise 
a  ghlacadh : 

^  35  Ach  tre  uinneig  leigeadh 
sìos  ris  a'  bhalla  mi  ann  an 
cliabb,  agus  chaidh  mi  as  a  làmh- 
aibh. 

f^\]  deimhin  cha'n'eil  e  iom- 
^  chuidh  dhomhsa  uaill  a 
dhèanamh :  ach  thig  mi  chum 
seallanna  agus  taisbeana  an 
Tighearna. 

2  B'aithne  dhomh  duine  ann 
an  Crìosd  ceithir  bliadhna  deug 
roirnh  so,  (ma's  anns  a'  choluinn, 
cha  'n  fhios  domh ;  no  as  a' 
choluinn,  cha'n  f  hios  domh  ;  aig 


Dia  a  ta  fios ;)  a  leithid  sin  do 
dhuine  thogadh  chum  an  treas 
nèamh. 

3  Agus  b'aithne  dhomh  a 
leithid  sin  do  dhuine,  (m  a's  anns  a' 
choluinn,  no  as  a'  choluinn,  cha'n 
fhios  domh  :  aig  Dia  a  ta  fios ;) 

4>  Gu'n  do  thogadh  suas  e  gu 
pàrras,  agus  gu'n  cual  e  briathra 
do-labhairt,  nach  feud  duine  a 
labhairt. 

5  M'a  leithid  sin  do  dhuine  nì 
mi  uaill :  ach  asam  fe'in  cha  dèan 
mi  uaiil,  mur  dèan  rni  à  m'  an- 
mhuinneachdaibh. 

6  Oir  ged  b'àill  leam  uaill  a 
dhèanamh,  cha  bhi  mi  a'  m' 
amadan ;  oir  labhraidh  mi  an 
f  hìrinn :  gidheadh  a  ta  mi  a* 
cnmail  orm  fein,  air  eagal  gu'm 
bì  meas  aig  duine  dhìom  thar 
mar  a  ta  e  'gam  fhaicinn,  no 
a'  cluinntinn  umam. 

7  Agus  air  eagal  gu  'm  bithinn 
air  m'àrdachadh  thar  tomhas, 
trero-mheud  nan  taisbean,  thug- 
adh  dhomh  sgolb  san  fheoil, 
teachdair  Shatain  chum  gu 'm 
buaileadh  e  mi,  air  eagal  gu'm 
bithinn  air  m'  àrdachadh  thar 
tomhas. 

8  Air  a  shon  so  ghuidh  mi  an 
Tighearn  tiì  uairean,  gu'n  im- 
icheadh  so  uam. 

9  Agus  thubhairt  e  rium,  Is 
leoir  mo  ghràs-sa  dhuit :  oir  a 
ta  mo  chumhachd  air  a  dhèan- 
amh  foirfe  ann  an  anmhuinn- 
eachd.  Uime  sin  is  ro  thoiliche 
a  nì  mi  uaill  à  m'  anmhuinn- 
eachdaibh,  chum  gu'n  gabh 
cumhachd  Chrìosd  còmhnuidh 
orm. 

10  Uime  sin  tha  mi  gabhail 
tlachd  ann  an  anmhuinneachd- 
aibh,  am  maslaibh,  ann  an  uir- 
easbhuidhibh,  ann  an  geur-lean- 
mhuinnibh,  ann  an  teanntachd- 
aibh  air  son  Chrìosd  :  oir  an  uair 
a  ta  mi  lag,  an  sin  a  ta  mi  làidir. 

11  Rinneadh  a'm'  amadan  mi 

le  uaill  a  dhèanamh  ;  dh'eignich 
sibhse  mi :  oir  bu  chòir  dhomh 
bhi  air  mo  mholadh  leibhse  :  oir 
cha  robh  mi  bheag  sam  bith  fo 
na  h-abstolaibh  a  's  àirde,  ged 
nach  'eil  annam  ach  neo-ni. 

12  Gu  deimhin  dh'oibricheadh 
comharan  abstoil  ann  bhur 
measg-sa  anns  gach  uile  fhoigh- 
idin,  ann  an  comharaibh  agus 
an  iongantasaibh,  agus  an  cumh- 
achdaibh. 

13  Oir  ciod  an  ni  anns  an 
robh  sibh  ni  bu  lugha  na  eaglais- 
ean  eile,  mur  e  nach  do  leig  mi 
fèin  mo  throm  oirbh  ?  thugaibh 
maitheanas  dhomh  san  eucoir  so. 

14  Feuch,  a  ta  mi  ullamh  a 
nis  an  treas  uair  gu  teachd  do 
'ur  n-ionnsuidh  ;  agus  cha  chuir 
mi  mo  throm  oirbh  ;  oir  cha'n  e 
bhur  cuid  a  tha  mi  'g  iarraidh, 
ach  sibh  fèin  :  oir  cha  'n  'eil  e 
mar  fhiachaibh  air  a'  chloinn 
ionmhas  a  chruinneachadh  fa 
chomhair  nam  pàrantan,  ach  air 
na  pàrantaibh  fa  chomhair  na 
cloinne. 

15  Agus  is  ro  thogarrach  a  nì 
mise  caitheadh  agus  a  chaithear 
mi  air  son  bhur  n-anama-sa,  ged 
mar  is  ro  phailte  a  ta  gràdh 
agam  dhuibh,  gur  lugha  bhur 
gràdh-sa  dhomh. 

16  Ach  biodh  e  mar  sin,  nach 
do  chuir  mi  trom  oirbh :  gidh- 
eadh  air  dhomh  bhi  innleachd- 
ach,  ghlac  mi  le  seòltachd  sibh. 

17  An  d' rinn  mise  tre  aon 
neach  dhiubh-san  a  chuir  mi 
do  'ur  n-ionnsuidh  buannachd 
dhibh  ? 

18  Ghuidh  mi  air  Titus  doldo 
'ur  n-ionnsuidh,  agus  chuir  mi 
bràthair  maille  ris:  an  d'rinn 
Titus  buannachd  dhibh  ?  nach 
do  ghluais  sinn  san  aon  spiorad  ? 
agus  anns  na  h-aon  cheumaibh  ? 

19  A  rìs,  am  bheil  sibh  a' 
saoilsinn  gu  bheil  sinne  gabhail 
ar  leithsgeil  ribh  ?    tha  sinn  a' 


labhairt  am  fianuis  Dè  ann  an. 
Crìosd :  ach  a  ta  an  t-iomlan,  a 
chàirde,  chum  bhur  fòghluim-sa. 

20  Oir  is  eagal  leam,  air 
dhomh  teachd,  nach  faigh  mi 
sibh  mar  is  miann  leam,  agus  gu 
faighear  mise  dhuibhse  mar  nach 
bu  mhiann  leibh :  air  eagal  gu'm 
bì  connsachadh,  farmad,  fearg, 
comhstri,  cùl-chàineadh,  cogars- 
aich,  àrdain,  ceannairce  'nur 
measg : 

21  Air  eagal  an  uair  a  thig 
mi  a  rìs,  gu'n  ìslich  mo  Dhia  mi 
'nur  measg,  agus  gu  dèan  mi 
caoidh  air  son  mòrain  do'n  dream 
a  pheacaich  a  cheana,  agus  nach 
do  ghabh  aithreachas  do'nneò- 
ghloine,  agus  strìopachas,  agus 
mhacnus  a  rinn  iad. 

TS  i  so  an  treas  uair  a  ta  mi  a' 
-*-  teachd  do  'ur  n-ionnsuidh : 
am  beul  dithis  no  triuir  do 
fhianuisibh  bithidh  gach  focal 
seasmhach. 

2  Dh'innis  mi  cheana,  agus 
tha  mi  roimh-làimh  ag  innseadh 
dhuibh,  mar  gu  'm  bithinn  a 
làthair  an  dara  uair  ;  agus  a  nis 
air  dhomh  bhi  as  bhur  làthair, 
tha  mi  a'  sgrìobhadh  chum  na 
dream  a  pheacaich  roimh  so> 
agus  chum  chàich  uile,  ma  thig 
mi  a  rìs,  nach  caomhain  mi : 

3  O  tha  sibh  ag  iarraidh 
dearbhaidh  air  Crìosd  a'  labh- 
airt  annam-sa,  neach  do  'ur 
taobh-sa  nach  'eil  anmhunn,  ach 
a  ta  cumhachdach  annaibh. 

4<  Oir  ge  do  chèusadh  e  tre 
anmhuinneachd,  gidheadh  a  ta 
e  beò  tre  chumhachd  Dhè:  oir 
a  ta  sinne  mar  an  ceudna  an- 
mhunn  ann-san^  gidheadh  bith- 
idh  sinn  beò  maille  ris  tre  chumh- 
achd  Dhè  do  'ur  taobh-sa. 

5  Ceasnaichibh  sibh  fèin,  am 
bheil  sibh  sa'  chreidimh ;  dearbh- 
aibh    sibh    fèin :     nach    aìthne 

dhuibh  sibh  fein,  gu  bheil  Iosa 
Crìosd  annaibh,  mur  daoine  a 
chuireaslh  air  cul  sibh  ? 

6  Ach  tha  dòchas  agam  gu  'm 
bì  fhios  agaibh  nach  daoine  a 
chuireadh  air  cùl  sinne. 

7  A  nis  tha  mi  guidhe  air 
Dia  gun  sibhse  a  dhèanamh  uilc 
air  bith  ;  cha  'n  ann  chum  gu  'm 
faicear  sinne  bhi  dearbhta,  ach 
chum  gu  'n  dèanadh  sibhse  an  ni 
sin  a  ta  maith,  ged  robh  sinne 
mar  dhaoine  a  chuireadh  air 
cùl. 

8  Oir  cha  'n  urrainn  sinn  ni 
air  bith  a  dhèanamh  an  agh- 
aidh  na  fìrinn,  ach  air  son  na 
fìrinn. 

9  Oir  tha  sinn  subhach  an 
uair  a  tha  sinn  fèin  anmhunn, 
agus  sibhse  làidir  :  agus  tha  sinn 
a'  guidhe  so  mar  an  ceudna, 
sibhse  bhi  diongmhalta. 


10  Is  ann  uime  so  a  sgrìobh  mi 
na  nithe  so  do  'ur  n-ionnsuidk 
air  dhomh  bhi  as  bhur  làthair, 
chum  air  dhomh  bhi  làthair 
nach  bithinn  garg,  a  reir  a' 
chumhachd  a  thug  an  Tigb- 
earna  dhomh  chum  fòghluim, 
agus  cha'n  ann  chum  sgrios. 

11  Fa  dheòidh,  a  bhràithre, 
slàn  leibh  :  bithibh  diongmhalta, 
bithibh  subhach,  bithibh  a  dh'- 
aon  inntinn,  bithibh  sìochail ; 
agus  bithidh  Dia  a'  ghràidh  ag- 
us  na  sithe  maille  ribh. 

12  Cuiribh  fàilte  air  a  chèile 
le  pòig  riaoimh. 

13  Tha  na  naoimh  uile  a'  cur 
beannachd  do  'ur  n-ionnsuidh. 

14  Gràs  an  Tighearna  losa 
Crìosd,  agus  gràdh  Dhè,  agus 
comh-chomunn  an  Spioraid 
naoimh,  gu  robh  maille  ribh  uile. 
Amen. 


Litir  an  Abtsoil  PHOIL  chum  nan 
GALATIANACH. 

T>OL  abstol,  (cha'n  ann  o 
-*-  dhaoinibh,  no  tre  dhuine, 
ach  tre  Iosa  Crìosd,  agus  tre 
Dhia  an  t-Athair,  a  thog  suas  e 
o  na  marbhaibh,) 

2  Agus  na  bràithrean  uile  a 
tha  maille  rium,  chum  eaglais- 
ean  Ghalatia : 

3  Gràs  duibh,  agus  sìth  o 
Dhia  an  t-Athair,  agus  o  ar 
Tighearn  Iosa  Crìosd, 

4  A  thug  e  fèin  air  son  ar 
peacanna,  chum  gu'nsaoradhe 
sinn  o'n  droch  shaoghal  a  ta 
làthair,  a  rèir  toile  Dè  agus  ar 
n-Athar-ne  : 

5  Dhasan  gu  robh  glòir  gu 
saoghal  nan  saoghal.    Amen. 


6  Is  iongnadh  leam  gu  'n  d'- 
atharraicheadh  sibh  co  luath 
uaith-san  a  ghairm  sibh  tre 
ghràs  Chrìosd,  gu  soisgeul 
eile : 

7  Ni  nach  soisgeul  eile  ;  ach  a 
ta  dream  àraidh  'gur  buaireadh, 
le'n  àill  soisgeul  Chrìosd  a  thilg- 
eadh  bun  os  ceann. 

8  Ach  nan  dèanamaid-ne,  no 
aingeal  o  nèamh,  soisgeul  eile  a 
shearmonachadh  dhuibh,  ach  an 
soisgeul  a  shearmonaich  sinne 
dhuibh,  biodh  e  malluichte. 

9  Amhuil  mar  a  thubhairt 
sinn  roimh,  a  ta  mise  ag  ràdh  a 
nis  a  rìs  mar  an  ceudna,  Ma 
shearmonaicheas  neach  sam  bith 
soisgeul    eile    dhuibh,    ach    an 

soisgeul  a  ghabh   sibh,   biodh   e 
malluichte. 

10  Oir  am  bheil  mi  nis  a'  cur 
impidh  air  daoinibh,  no  air  Dia? 
no  am  bheil  mi  'g  iarraidh  daoine 
a  thoileachadh  ?  oir  nam  bithinn 
fathast  a'  toileachadh  dhaoine, 
cha  bhithinn  a'm'  sheirbhiseach 
aig  Criosd. 

11  Ach  a  ta  mi  toirt  fios 
duibh,  a  bhràithre,  an  soisgeul 
a  shearmonaicheadh  leam-sa, 
nach  ann  a  rèir  duine  a  ta  e. 

12  Oir  cha  b'  ann  o  dhuine  a 
fhuair  mi  e,  ni  mò  a  theagaisg- 
eadh  dhomh  e,  ach  tre  fhoill- 
seachadh  Iosa  Crìosd. 

13  Oir  chuala  sibh  mo  chaithe- 
beatha-sa  san  aimsir  a  chaidh 
seachad,  ann  an  creidimh  nan 
Iudbach,  gu'n  d'rinn  mi  thar 
tomhas  geur-leanmhuinn  air 
eaglais  Dè,  agus  gu  'n  d'  f hàsaich 
mi  i : 

14  Agusgu'n  d' thàinig  mi  air 
m'  aghaidh  ann  an  creidimh  nan 
Iudhach  thar  mòran  do  m' 
chomh-aoisibh  am  measg  mo 
chinnich  fèin,  air  dhomh  bhi  ni 
bu  ro  eudmhoire  mu  ghnàthann- 
aibh  mo  shinnsireachd. 

15  Ach  an  uair  a  b'  i  deadh 
thoil  Dè,  a  sgar  o  bhroinn  mo 
mhàthar  mi,  agus  a  ghairm  mi 
tre  a  ghràs, 

16  A  Mhac  fèin  fhoillseach- 
adh  annam,  chum  gu  searmon- 
aichinn  e  am  measg  nan  Cinn- 
each ;  air  ball  cha  do  chuir  mi 
comhairle  ri  feòil  agus  fuil : 

17  Ni  mò  chaidh  mi  suas  gu 
Ierusalem,  chum  na  muinntir 
sin  a  bha  'nan  abstolaibh  romh- 
am ;  ach  chaidh  mi  gu  Arabia, 
agus  a  rìs  thàinig  mi  air  m'  ais 
gu  Damascus. 

18  An  dèigh  sin  an  ceann  thrì 
bliadhna,  chaidh  mì  suas  gu 
Ierusalem,  a  dh'fhaicinn  Phea- 
dair,  agus  dh'  f  han  mi  maille  ris 
cùig  làithean  deug. 


19  Ach  neach  air  bith  eile  do 
na  h-abstolaibh  cha'n  fhaca  mi, 
ach  Seumas  bràthair  aH  Tigh- 
earna. 

20  A  nis  anns  na  nithibh  a  ta 
mi  a'  sgrìobhadh  dhuibh,  feuch, 
an  làthair  Dhè,  cha'n  'eil  mi 
dèanamh  brèige. 

21  'Na  dheigh  sin  thàinig  mi 
gu  crìochaibh  Shiria  agus  Chili- 
cia ; 

22  Agus  cha  robh  eòlas  orm 
a  thaobh  m'  fhaicinn  aig  eag- 
laisibh  Iudea,  a  bha  ann  an 
Crìosd. 

23  Ach  a  mhàin  chual  iad, 
An  tì  anns  an  àm  a  chaidh 
seachad  a  bha  'gar  geur-lean- 
mhuinn,  gu  bheil  e  nis  a'  sear- 
monachadh  a'  chreidimh  a  bha  e 
a'  sgrios  roimh  so : 

21  Agus  thug  iad  glòir  do 
Dhia  air  mo  shon-sa. 

CAIB.  II. 

A  N  sin  an  ceann  cheithir 
"*-*■  bliadhna  deug  chaidh  mi 
a  rìs  suas  gu  Ierusalem,  maille 
ri  Barnabas,  a'  toirt  Thituis 
leam  mar  an  ceudna. 

2  Agus  chaidh  mi  suas  a  reir 
foillseachaidh,  agus  chuir  mi  an 
cèill  dhoibh  an  soisgeul  a  ta  mi 
a'  searmonachadh  am  measg  nan 
Cinneach,  ach  ann  an  uaignidh- 
eas  dhoibh-san  d'  an  robh  meas, 
air  eagal  air  chor  sam  bith  gu  'n 
ruithinn,  no  gu  'n  do  ruith  mi  an 
dìomhanas. 

3  Ach  cha  b'  eigin  do  Thitus 
fèin  a  bha  a'  m'  chuideachd,  bhi 
air  a  thimchioll-ghearradh,  ged 
bu  Ghreugach  e : 

4  Agus  sin  air  son  bhràithre 
brèige,  a  ghoid  a  steach  'nar 
measg,  a  thàinig  a  steach  an 
uaignidheas  a  dh'fhaiciun  ar 
saorsa,  a  ta  againn  ann  an  Iosa 
Crìosd,  chum  ar  toirt  fo  dhaor- 
sa. 

5  Do  nach  do  gheill  sinn  eadh- 

on  rè  uaire  ;  chum  gu  'm  buan- 
aicheadh  fìrinn  an  t-soisgeil 
maille  ribhse. 

6  Ach  o'n  dream  sin,  a  mheas- 
adh  gu  'm  bu  ni  èigin  iad,  (ciod 
air  bith  a  bha  iad  roimh,  cha 
'n  'eil  suim  ann  domh-sa:  cha'n 
'eil  meas  aig  Dia  do  phearsa 
duine,)  oir  iadsan  a  mheasadh 
gu  'm  bu  ni  èigin  iad,  cha  do 
phàirtich  :  iad  le  'n  còmhradh 
bheag  sam  bith  rium-sa. 

7  Ach  air  an  iàimh  eile, 
'nuair  a  chuunaic  iad  gu  'n  d'- 
earbadh  soisgeul  an  neo-thim- 
chioll-ghearraidh  rium-sa,  mar 
a  dh'earbadh  soisgeul  an  timchioll- 
ghearraidh  ri  Peadar ; 

8  (Oir  an  Tì  a  dh'oibrich  gu 
h-eifeachdach  auu  am  Peadar 
chum  abstolachd  an  timchioll- 
ghearraidh,  dh'oibrich  e  gu 
cumhachdach  annam-sa  mar  an 
ceudna  chum  nan  Cinueach  :) 

9  Agus  an  uair  a  thuig  Seum- 
as,  agus  Cephas,  agus  Eoin,  a 
tha  air  am  meas  'nam  puist, 
an  gràs  a  thugadh  dhomh,  thug 
iad  dhomh-sa  agus  do  Bharnabas 
deas  làmh  a'  chomuinn ;  ionnus 
gu  rachamaìd  chum  nan  Cinn- 
eacb,  agus  iad  fèin  chum  an 
timchioii-ghearraidh. 

10  A  mhàin  b'  àill  leo  gu'm 
bitheamaid  cuimhneachail  air  na 
bochdaibh  ;  ni  mar  an  ceudna  a 
bha  ro-thoil  agam  fèin  a  dhèan- 
amh. 

11  Ach  an  uair  a  thàinig 
Peadar  gu  Antioch,  sheas  mi'na 
aghaidh  as  an  eudann,  a  chionn 
gu'n  rohh  e  r'a  cboireachadh. 

12  Oir  roimh  do  dhream 
àraidh  teachd  o  Sheumas,  dh'ith 
e  biadh  maille  ris  na  Cinnich : 
ach  an  uair  a  thàinig  iadsan, 
chaidh  e  a  thaobh  agus  thearb- 
aidh  se  e  fèin,  air  eagal  na 
muinntir  a  bha  do  'n  timchioll- 
ghearradh. 

13  Agus  rinn  na  h-Iudhaich 


eile  gnuis-mhealladh  maille  ris 
mar  an  ceudna ;  ionnus  gu  'n 
d'thugadh  Barnabas  mar  an 
ceudna  a  thaobh  le'n  cluain. 

14  Ach  an  uair  a  chunnaic 
mise  nach  do  ghluais  iad  gu 
treibhdhireach,  a  re'ir  fìrinn  an 
t-soisgeil,  thubhairt  mi  ri  Pead- 
ar  'nam  fianuis  uile,  Ma  tba  thu- 
sa,  a  tha  a'  d'  ludhach,  a'  caith- 
eadh  do  bheatha  a  rèir  nan 
Cinneach,  agus  cha'n  ann  a  rèir 
nan  Iudhach,  c'ar  son  a  ta  thu 
'g  èigneachadh  nan  Cinneach 
am  beatha  chaitheadh  mar  na 
h-ludhaich  ? 

15  Air  dhuinne  a  tha  'nar 
n-Iudhaich  a  thaobh  nàduir,  ag- 
us  cha'n  ann  'nar  peacaich  do  na 
Cinnicb, 

16  Fios  a  bhi  againn  nach 
'eil  duine  air  fhìreanachadh  o 
oibribh  an  lagha,  ach  tre  chreid- 
imh  Iosa  Crìosd,  chreid  sinne 
fèin  ann  an  Iosa  Crìosd  ;  chum 
gu  'm  bitheamaid  air  ar  fìrean- 
achadh  o  chreidimh  Chrìosd, 
agus  cha'n  ann  o  'oibiibh  an 
iagha:  oir  o  oibribh  an  lagha  cha 
bhi  feoil  sam  bith  air  a  fìrean- 
achadb. 

17  Ach  air  dhuinn  bhi  'g  iarr- 
aidh  bhi  air  ar  fìreanachadh  tre 
Chrìosd,  ma  gheibhear  'nar 
peacaich  sìnn  fèin,  am  bheil, 
uime  sin,  Crìosd  'na  mhinis- 
teir  peacaidh  ?  Nar  leigeadh 
Dia. 

18  Oir  ma  thogas  mi  a  rìs 
suas  na  nithe  a  leag  mi,  tha  mi 
dèanamh  ciontach  dhìom  fein. 

19  Oir  a  ta  mise  tre'n  Ingh 
marbh  do'n  lag;h,  chum  gu'm 
bithinn  beò  do  Dhia. 

20  Tha  mi  air  mo  chèusadh 
maille  ri  Crìosd  :  gidheadh  a  ta 
mi  beò;  ach  cha  mhise,  ach 
Crìosd  a  ta  b'eò  annam  :  agus  a' 
bheatha  a  ta  mi  nis  a'  caitheadh 
san  fheoil,  tha  mi  'ga  caitheadh 
tre     chreidimh     Mhic    Dhè,    a 

ghràdhaich  mi,  agus  a  thug  e 
fèin  air  mo  shon. 

21  Cha'n  'eil  mi  a'  cur  gràis 
Dè  an  neo-bhrìgh  :  oir  ma  tha 
fìreantachd  tre'n  lagh,  is  ann 
gun  aobhar  a  fhuair  Crìosd 
bàs. 

CAIB.  III. 
f~\  A  Ghalatianacha  amaideach, 
V  cò  a  chuir  druidheachd 
oirbh,  ionnus  nach  biodh  sibh 
ùmhal  do'n  fhìrinn,  d'an  robh 
Crìosd  air  a  nochdadh  gu  soilleir 
fa  chomhair  bhur  sùl,  air  a  chèu- 
sadh  'nur  measg  ? 

2  So  a  mhàin  b'  àill  leam 
fhòghlum  uaibh,  An  ann  o  oib- 
ribh  an  lagha  a  fhuair  *ibh 
an  Spiorad,  no  o  èisdeachd  a' 
chreidimh  ? 

3  Am  bheil  sibh  co  amaideach 
as  sin  ?  air  dhuibh  tòiseachadh 
san  Spiorad,  am  bheil  sibh  a  nis 
air  bhur  dèanamh  foirfe  leis  an 
f  heoil  ? 

4  An  d'fhuiling  sibh  na  h- 
uiread  sin  do  nithibh  gu  dìomh- 
ain  ?  ma's  ann  da  rìreadh  gu 
dìomhain. 

5  An  Tì  uime  sin  a  tha  frith- 
ealadh  dhuibh  an  Spioraid,  agus 
ag  oibreachadh  mbìorbhuile  'nur 
measg,  an  auu  tre  oibribh  an 
lagha,  no  tre  èisdeachd  a'  chreid- 
imh  a  rù  e  so? 

6  Amhuil  mar  a  chreid  Abra- 
ham  Dia,  agus  a  mheasadh  sin 
dha  mar  fhìreantachd. 

7  Uime  sin  biodh  fhios  agaibh, 
an  dream  a  tha  do'n  chreidimh, 
gur  iad  sin  clann  Abrahaim. 

8  Oir  air  fhaicinn  roimh  do'n 
sgriobtuir  gu  'm  fìreanaicheadh 
Dia  na  Cinnich  tre  chreidimh, 
shearmonaich  e  an  soisgeul 
roimh-làimh  do  Abraham,  ag 
ràdh,  Beannaichear  na  h-uile 
Chinnich  annad-sa. 

9  Uime  sin  tha  an  dream  a 
tha    do'n    chreidimh,    air    am 


beannachadh  maille  ri  Abraham, 
fìor-chreideach. 

10  Oir  a  mheud  's  a "  ta  do 
oibribh  an  lagha,  tha  iad  fo  'n 
mhallachadh :  oir  a  ta  e  sgrìobhta, 
Is  malluichte  gach  neach  nach 
buanaich  anns  na  h-uile  nithibh 
a  ta  sgrìobhta  ann  an  leabhar 
an  lagha  chum  an  dèanamh. 

11  Ach  is  ni  follaiseach,  nach 
fìreanaichear  neach  sam  bith 
tre 'n  lagh  am  fianuis  Dè:  oir, 
Bithidh  am  fìrean  beò  tre  chreid- 
imh. 

12  Agus  cha  'n  'eil  an  lagh  o 
chreidimh :  ach,  An  duine  a  nì 
iad  gheibh  e  beatha  annta. 

13  Shaor  Crìosd  sinne  o  mhall- 
achadh  an  lagha,  air  dha  bhi  air 
a  dhèanamh  'na  mhallachadh  air 
ar  son :  oir  a  ta  e  sgrìobhta,  Is 
malluichte  gach  aon  a  chrochar 
air  crann : 

14  Chum  gu'n  tigeadh  beann- 
achadh  Abrahaim  air  na  Cinnich 
tre  Iosa  Crìosd ;  ionnus  gu 
faigheamaid  gealladh  an  Spioraid 
tre  chreidimh. 

15  A  bhràithre,  tha  mi  a' 
labhairt  mar  dhuine;  ged  nach 
bì  ann  ach  coimhcheangalduine, 
ma  tha  e  air  a  dhaingneachadh, 
cha  chuir  neach  air  bith  air  cùl 
e,  agus  cha  chuirear  ni  sam  bith 
ris. 

16  A  nis  is  ann  do  Abraham  a 
thugadh  na  geallanna  agus  d'a 
shìol.  Cha'n  abair  e,  Agus  do 
shìolaibh,  mar  gu'm  biodh  e  labh- 
aìrt  mu  mhòran ;  ach  mar  mu 
aon,  Agus  do  d'  shìol-sa,  neach 
a's  e  Crìosd. 

17  Agus  a  ta  mi  ag  ràdh  so, 
nach  fheudar  gu'n  cuir  an  lagh, 
a  thugadh  an  ceann  cheithir 
cheud  agus  dheich  bliadhnafich- 
ead  'na  dhèigh,  an  coimhcheang- 
al  an  neo-bhrìgh,  a  dhaingnich- 
eadh  roimh  le  Dia  ann  an  Crìosd, 
ionnus  gu  'n  cuireadh  e  an  geall- 
adh  air  cùl. 

18  Oir  ma's  ann  o'n  lagh  a 
ta  an  oighreachd,  cha  'n  'eil  i 
ni's  mò*  o'n  ghealladh  :  ach  thug 
Dia  gu  saor  i  do  Abraham  tre 
ghealladh. 

19  C'ar  son  uime  sin  a  thugadh 
an  lagh  ?  thugadh  e  air  son 
eusaontais,  gus  an  tigeadh  an 
sìol  d'an  d'rinneadh  an  gealladh  ; 
air  òrduchadh  le  ainglibh  an 
làimh  eadar-mheadhonair. 

20  A  nis  an  t-eadar-mheadh- 
onair,  cha'n  ann  air  son  aoin  a 
ta  e  'na  eadar-mheadhonair ;  ach 
is  aon  Dia. 

21  Uime  sin  am  bheil  an  lagh 
an  aghaidh  gheallanna  Dhè  ? 
Nar  leigeadh  Dia  :  oirnambiodh 
lagh  air  a  thabhairt  a  bhiodh 
comasach  air  beatha  thoirt  uaith, 
gu  deimhin  is  ann  o'n  lagh  a 
bhiodh  fìreantachd. 

22  Ach  dh'fhàg  an  sgriobtuir 
na  h-uile  dhaoine  dùinte  sa' 
pheacadh,  chum  gu'm  biodh  an 
gealladh  tre  chreidimh  Iosa 
Crìosd  air  a  thoirt  dhoibh-san  a 
ta  creidshm. 

23  Ach  mu  'n  d'  thàinig  an 
creidimh,  choimhideadh  sinn  fo 
'n  lagh,  air  ar  druideadh  a  steach 
chum  a'  chreidimh,  a  bha  gu  bhi 
air  fhoillseachadh. 

24  Uime  sin  b'e  an  lagh,  ar 
n-oid-fhòghluim  <?'ar  treòraehadh 
gu  Crìosd,  chum  gu  bitheamaid 
airarfìreanachadhtrechreidimh. 

25  Ach  air  teachd  do'n  chreid- 
imh,  cha'n  'eil  sinn  ni's  mò  fuidh 
oid-fhòghluim. 

26  Oir  is  sibhse  uile  mic  Dhè 
tre  chreidimh  ann  an  losa 
Crìosd. 

27  Oir  a  mbeud  agaibh  sa' 
bhaisteadh  do  Chrìosd,  chuir 
sibh  umaibh  Crìosd. 

28  Cha'n  'eil  Iudhach  no 
Greugach,cha'n'eilsaor  no  daor, 
cha'n  'eil  firionn  no  boirionn  ann: 
oir  ìs  aon  sibh  uile  ann  an  Iosa 
Crìosd. 


29  Agus  ma's  le  C'riosd  sibh, 
is  sibh  sìol  Abrahaim  gun  amh- 
arus,  agus  is  oighreachan  sibh  a 
rèir  a'  gheallaidh. 

CAIB.  IV. 

\  NIS  a  ta  mi  ag  ràdh,  am 
-£*-  feadh  a  bhios  an  t-oighre 
'na  leanabh,  nach  'eil  eadar- 
dhealachadh  sam  bith  eadar  e 
agus  seirbhiseach,  ged  is  e 
Tighearn  nan  uile ; 

2  Ach  a  ta  e  fo  luchd-coimhid, 
agus  fo  luchd-riaghlaidh  gu 
teachd  na  h-aimsir  a  dh'  òrduich 
an  t-athair. 

3  Agus  mar  an  ceudna  sinne, 
'nuair  a  bha  sinn'nar  leanabaibh, 
bha  sinn  an  daorsa  fo  cheud 
f  hòghlum  an  t-saoghail : 

4  Ach  an  uair  a  thàinig  coimh- 
lionadh  na  h-aimsir,  chuir  Dia 
a  Mhac  fèin  uaith  a  ghineadh 
o  mhnaoi,  a  rinneadh  fuidh  'n 
lagh, 

5  Chum  gu  'n  saoradh  e  iadsan 
a  bha  fuidh  'n  lagh,  ionnus  gu 
faigheamaid-ne  uchd-mhacachd 
na  cloinne. 

6  Agus  do  bhrigh  gur  mic 
sibh,  chuir  Dia  Spiorad  a  Mhic 
fèin  ann  bhur  cridheachaibh, 
ag  èigheach,  Abba,  Athair. 

7  Uime  sin  cha  seirbhiseach 
thu  nì's  mò,  ach  mac;  agusma's 
mac,  is  oighre  mar  an  ceudna 
air  Dia  tre  Chrìosd. 

8  Gidheadh,  an  uair  nach 
b'àithne  dhuibh  Dia,  rinn  sibh 
seirbhis  dhoibh-san  nach  'eil  'nan 
dèe  thaobh  nàduir. 

9  Ach  a  nis  air  dhuibh  Dia, 
àithneachadh,  no  mar  is  feàrr 
a  dh'fheudar  a  ràdh,  bhi  air 
bhur  n-àithneachadh  le  Dia, 
cionnus  a  ta  sibh  ag  ath-phill- 
eadh  chum  nan  ceud-thoiseach 
anmhunn  agus  bochd,  d'  am 
miann  leibh  bhi  a  rìs  fo  dhaor- 
sa? 

10  Tha    sibh    a'    coimhead 

làithean,    agus    mhìosan,    agus 
aimsirean,  agus  bhliadhnan. 

]  1  Tha  eagal  orm  do  'ur 
taobh  gu  'n  do  chaith  mi  gu 
dìomhain  mo  shaothair  oirbh. 

12  Guidheam  oirbh,  a 
bhràithre,  bithibh  mar  a  ta 
mise  ;  oir  a  ta  mise  mar  sibhse  : 
cha  d'  rinn  sibh  eucoir  sam  bith 
orm. 

13  Tha  fhios  agaibh  gu'm 
V  ann  tre  anmhuinneachd  na 
feòla,  a  shearmonaich  mi  dhuibh 
an  soisgeul  air  tùs. 

14  Agus  air  mo  bhuaireadh  a 
bha  ann  am  fheoil,  cha  d'rinn 
sibh  tarcuis,  agus  cha  do  ghabh 
sibh  gràin  diom ;  ach  ghabh 
sibh  rium  mar  aingeal  De,  mar 
losa  Crìosd. 

1.5  Ciod  e  ma  seadh  an  sonas 
sin  a  bha  agaibh  ?  oir  a  ta  mi 
dèanamh  fianuis  duibh,  nam  bu 
chomasach  e,  gu  'n  spìonadh  sibh 
a  mach  bhur  sùilean  fein,  agus 
gu  'n  tugadh  sibh  dhomh-sa 
iad. 

16  TJime  sin  an  d' rinneadh 
nàmhaid  duibh  dhìom,  air  son  mi 
dh'innseadh  na  fìrinn  duibh? 

17  Tha  iadsan  eudmhor  um- 
aibh,  ach  cha'n  aun  gu  maith  ; 
ach  b'àill  leo  sinne  dhruideadh  a 
mach,  chum  gu'm  biodh  sibhse 
eudmhor  umpa  fèin. 

18  Ach  is  maith  a  bhi  eud- 
mhor  ann  an  ni  maith  a  ghnàth, 
agus  cha'n  e  mhàin  an  uair  a  ta 
mise  a  làthair  maille  ribh. 

19  Mo  chlann  bheag,  air  am 
bheil  mi  a  rìs  ri  saothair,  gus  an 
dealbhar  Crìosd  annaibh, 

20  B'  àili  leam  bhi  nis  a  làthair 
maille  ribh,  agus  mo  ghuth  a 
chaochladh,  oir  a  ta  mi  fuidh 
amharus  umaibh. 

21  Innsibh  dhomh,sibhse,  le'm 
miann  bhi  fo'n  lagh,  nach  cluinn 
sibh  an  lagh  ? 

22  Oir  a  ta  e  sgrìobhta,  gu 
xobh  aig  Abraham  dithis  mhac ; 


aon  ri  banoglaich,  agus  am  mae 
eile  ri  mnaoi  shaoir. 

23  Agus  e-san  a  bh'  aige  ris  a' 
bhanoglaich,  ghineadh  a  rèir  na 
feòla  e  ;  ach  e-san  a  bh'aige  ris  a' 
mhnaoi  shaoir,  tre  gbealladh. 

24  Na  nithe  so  is  samhladh 
iad  ;  oir  is  iad  so  an  dà  choimh- 
cheangal ;  aon  diubh  o  bheinn 
Shinai,  a  ta  a'  breith  chum  daor- 
sa,  a's  i  Agar. 

25  Oir  is  i  Agar  beinn  Shinai 
ann  an  Arabia,  agus  tha  i  a' 
comh-fhreagradh  do  Ierusalem 
a  tha  nis  ann,  agus  tha  i  fo 
dhaorsa  maille  r'a  cloinn. 

26  Ach  a  ta  an  lerusalem  ata 
shuas  saor,  agus  is  màthair 
dhuinn  uile  i. 

27  Oir  a  ta  e  sgrìobhta,  Dèan 
gàirdeachas,  a  bhean  neo-thorr- 
ach  nach  'eil  a'  breith  cìoinnej 
bris  a  mach  agus  glaodh,  thusa 
nach  'eil  ri  saothair :  oir  is 
lìonmhoire  clann  na  mnà  aonar- 
anaich,  na  na  mnà  aig  am  bbeil 
fear. 

28  A  nis,  a  bhràithre,  is  sinne, 
mar  a  bha  Isaac,  clann  a'  gheall- 
aidh. 

29  Ach  mar  a  rinn  e-san  a  rug- 
adh  a  re'ir  na  feòla,  san  àm  sin 
geur-leanmhuinn  air-san  a  rug- 
adh  a  rèir  an  Spioraid,  is  amh- 
uil  sin  a  ta  nis  mar  an  ceudna. 

30  Ach  ciod  a  ta  an  sgrìob- 
tuir  ag  ràdh  ?  Tilg  a  mach  a' 
bhanoglach  agus  a  mac  :  oir  cha 
bhi  macna  banoglaich  'na  oighre 
maille  ri  mac  na  mnà  saoire. 

31  Uime  sin,  a  bhràithre,  cha 
sinne  clann  na  banoglaich,  ach 
na  mnà  saoire. 

CAIB.  V. 
TTIME  sin  seasaibh  gu  daing- 
*-'  ean  anns  an  t-saorsa  leis 
an  d'rinn  Crìosd  saor  sinn,  ag- 
us  na  bithibh  a  rìs  air  bhur 
cuibhreachadh  le  cuing  na  daor- 
sa. 


CAIB.  V. 

2  Feuch,  a  ta  mise  Pòl  ag  ràdh 
ribh,  ma  thimchioll-ghearrar 
sibh,  uach  bì  tairbhe  air  bith 
dhuibh  ann  an  Crìosd. 

3  Oir  a  ta  mi  rìs  aJ  dèanamh 
fianuis  do  gach  uile  dhuine  a 
thimchioll-ghearrar,  gu  bheil  e 
mar  f  hiachaibh  air  an  lagh  gu  h- 
iomlan  a  choimhlionadh. 

4  Cha  'n  'eil  tairbhe  sam  bith 
ann  an  Crìosd  dhuibhse  a  ta  air 
bhur  f  ìreanachadh  tre  'n  lagh  ; 
thuit  sibh  o  ghràs. 

5  Oir  a  ta  sinne  tre  'n  Spiorad 
a'  feitheamh  ri  dòchas  fìreant- 
achd  o  chreidimh. 

6  Oir  ann  an  Iosa  Crìosd, 
cha'n  'eil  eifeachd  sam  bith  ann 
an  timchioll-ghearradh,  no  ann 
an  neò-thimchioll-ghearradh, 
ach  ann  an  creidimh  a  dh'oib- 
richeas  tre  ghràdh. 

7  Is  maith  a  ruith  sibh  ;  cò  a 
bhac  sibh  o  bhi  ùmhal  do'n 
f  hìrinn  ? 

8  Cha  d'  thàinig  an  impidh  so 
o  'n  tì  a  ghairm  sibh. 

9  Goirtichidh  beagan  do  thaois 
ghoirt  am  meall  uile. 

10  Tha  muinghin  agam  asaibh 
san  Tighearn,nachbìsibh  dh'aon 
dòigh  air  atharrachadh  inntinn  : 
ach  an  tì  a  ta  cur  dragba  oirbh, 
giùlainidh  e  a  bhreitheanas,  cò 
air  bith  e. 

1 1  Agus  mise,  a  bhràithre,  ma 
shearmonaicheas  mi  fathast  an 
timchioll-ghearradh,  c'ar  son  a 
nithear  fathast  geur-leanmhuinn 
orm  ?  an  sin  bhiodh  oilbheum  a' 
chroinn-chèusaidh  air  a  chur  air 
cùl. 

12  B'fheàrrleam  gu'm  biodh 
iadsan  a  ta  cur  mì-shuaimhneis 
oirbh  eadhon  air  an  gearradh 
uaibh. 

13  Oir,  abhràithre,  ghairmeadh 
chum  saorsa  sibh ;  a  mhàin  na 
dèanaibh  an  t-saorsa  'na  cion-fàth 
do'nfheoil,  ach  le  gràdhdèanaibh 
seirbhis  d'a  chèile, 


14  Oir  tha  an  lagh  uile  air  a 
choimhlionadhannan  aon  fhocal, 
eadhon  an  so,  Gràdhaichidh  tu 
do  choimhearsnach  mar  thu  fein. 

15  Ach  ma  bhios  sibh  a'  teum- 
adh  agus  ag  itheadh  a  chèile, 
thugaibh  aire  nach  claoidhear  le 
a  chèile  sibh. 

16  A  ta  mi  ag  ràdh  ma 
seadh,  Gluaisibh  san  spiorad, 
agus  cha  choimhlion  sibh  ana- 
miann  na  feòla. 

17  Oir  a  ta  an  f  heoil  a'  miann- 
achadh  an  aghaidh  an  Spioraid, 
agus  an  Spiorad  an  aghaidh  na 
feòla :  agus  a  ta  iad  sin  an 
aghaidh  a  chèile ;  ionnus  nach 
faigh  sibh  na  nithe  bu  mhiann 
leibh  a  dhèanamh. 

18  Ach  ma  threòraichear  leis 
an  Spiorad  sibh,  cha'n  'eil  sibh 
fuidh'n  lagh. 

19  A  nis  tha  oibre  na  feòla 
follaiseach,  a's  iad  so,  Adhal- 
trannas,  strìopachas,  neòghloine, 
macnus, 

20  Iodhol-aoradh,  druidh- 
eachd,  naimhdeas,  connsachadh, 
co-fharpuis,  fearg,  comhstri, 
aimhreite,  saobh-chreidimh, 

21  Farmad,  mortadh,  misg, 
ruidhteireachd,  agus  an  leithide 
sin :  mu  bheil  mi  ag  innseadh 
dhuibh  roimh-laimh,  mar  a  dh'- 
innis  mi  dhuibh  a  cheana  mar  an 
ceudna,  nach  sealbhaich  iadsan  a 
nì  an  leithide  sin  rìoghachd  Dhè. 

22  Ach  is  e  toradh  an  Spioraid 
gràdh,  aoibhneas,  sìth,  fad-fhul- 
angas,  caomhalachd,  maitheas, 
creidimh, 

23  Macantas,  stuaim:  an  agh- 
aidh  an  samhuil  sin  cha'n  'eil 
lagh. 

24  Agus  iadsan  a's  le  Crìosd, 
che"us  iad  an  fheoil,  maille  r'a 
h-an-tograibh  agus  a  h-ana- 
miannaibh. 

25  Ma's  beò  dhuinn  san 
Spiorad,  gluaiseamaid  san  Spior- 
ad  mar  an  ceudna. 

26  Na  bitheamaid  dèidheil  air 
glòir  dhìomhain,  a'  brosnachadh 
a  chèile,  a'  gabhail  farmaid  r'a 
thèile. 

CAIB.  VI. 

ABHRAITHRE,  ma  ghlacar 
neach  ann  an  coire  air  bith 
gu  h-obann,  sibhse  a  ta  spiorad- 
ail,  togaibh  suas  a  shamhuil 
sin  do  dhuine  ann  an  spiorad  na 
macantachd  ;  a'  toirt  aire  dhuit 
fèin,  nach  buairear  thu  mar  an 
ceudna. 

2  Giùlainibh  uallacha  a  chèile, 
agus  mar  sin  coimhlionaibh  lagh 
Chrìosd. 

3  Oir  ma  shaoileas  duine  gur 
ni  èigin  e  fèin,  gun  bhi  ann  ach 
neò-ni,  tha  e  'ga  mhealladh  fèin. 

4  Ach  dearbhadh  gach  neach 
'obair  fèin,  agus  an  sin  bithidh 
aobhar  gàirdeachais  aige  d'  a 
thaobh  fèin  a  mhain,  agus  cha'n 
ann  a  thaobh  neach  eile. 

5  Oir  giùlainidh  gach  neach 
'uallach  fèin. 

6  Comh-roinneadh  an  neach  a 
ta  air  a  theagasg  san  fhocal,  ris 
an  neach  a  ta  'ga  theagasg,  anns 
na  h-uile  nithibh  maithe. 

7  Na  meallar  sibh;  cha  dèanar 
fanoid  air  Dia:  oir  ge  b'e  ni  a 
shìol-chuireas  duine,  an  ni  ceud- 
na  buainidh  e. 

8  Oir  an  tì  a chuireas  d' a  f heoil 
fe'in,  buainidh  e  o  'n  f  heoil  truaill- 
ulheachd  ;  ach  an  tì  a  chuireas 
tlo  'n  Spiorad,  buainidh  e  o  'n 
Spiorad  a'  bheatha  shuthainn. 

9  Agus  na  sgìthicheamaid  do 
mhaith  a  dhèanamh  :  oir  ann  an 
àm  iomchuidh  buainidh  sinn, 
mur  fannaich  sinn. 


10  Uime  sìn,  a  rèir  mar  a 
ta  cothrom  againn,  dèanamaid 
maith  do  na  h-uile  dhaoinibb, 
ach  gu  h-àraidh  dhoibh-san  a  ta 
do  theaghlaich  a'chreidimh. 

11  Tha  sibh  a'  faicinn  meud 
na  litreach  a  sgrìobh  mi  dhuibh 
le  mo  làimh  fein. 

12  A  mheud  le'm  miann  iad 
fèinathaisbeanadh  gusgiamhach 
san  fheoil,  tha  iad  'gur  n-èig- 
neachadh  chum  bhi  air  bhur 
timchioll-ghearradh ;  a  mhàin 
chum  nach  dèantadh  geur-lean- 
mhuinn  orra  air  son  crann-cèus- 
aidh  Chrìosd. 

13  Oir  cha'n  'eil  iadsan  fèin  a 
tha  air  an  timchioll-ghearradh 
a'  coimbead  an  lagh  :  ach  is  àill 
leo  sibhse  bhi  air  bhur  timchioll- 
ghearradh,  chum  as  gu  dèan  iad 
uaill  ann  bhur  feoil. 

14  Ach  nar  leigeadh  Dia  gu 
dèanainn-sa  uaili  ach  ann  an 
crann-cèusaidh  ar  Tighearna 
Iosa  Crìosd,  tre  'm  bheil  an 
saoghal  air  a  chèusadh  dhomh- 
sa,  agus  mise  do  'n  t-saoghal. 

15  Oir  ann  an  Iosa  Crìosd 
cha'n  'eil  èifeachd  air  bith  ann 
an  timchioll-ghearradh,  no  ann 
anneò-thimchioll-ghearradh,  ach 
ann  an  cruthachadh  nuadh. 

16  Agus  a  mheud  's  a  shiubhlas 
a  rèir  na  riaghailt  so,  sìth  orra, 
agus  tròcair,  agus  air  Israel 
Dè. 

17  O  so  a  mach  na  cuireadh 
neach  sam  bith  dragh  orm  ;  oir  a 
ta  mi  giùlan  chomharan  an 
Tighearna  Iosa  ann  mo  chorp. 

18  A  bhràithre,  gu  robh  gràs 
ar  Tighearna  Iosa  Crìosd  maille 
ri  bhur  spiorad.     Amen. 

CAIB.  I. 

TìOL,  abstol  Iosa  Crìosd  tre 
~  thoil  Dè,  chum  nan  naomh 
a  ta  ann  an  Ephesus,  agus  nan 
creideach  ann  an  Iosa  Crìosd  : 

.2  Gràs  dhuibh,  agus  sìth  o 
Dhia  ar  n-Athair,  agus  o  'n  Tigh- 
earn  Iosa  Crìosd. 

3  Beannaichte  gu  robh  Dia, 
eadhon  Athair  ar  Tighearna 
Iosa  Crìosd,  a  bheannaich  siune 
leis  gach  uile  bheannachadh  spior- 
adail  anu  an  ionadaibh  nèamh- 
aidh  ann  an  Crìosd  : 

4-  A  rèir  mar  a  thagh  e  sinne 
ann-san,  mun  do  leagadh  bunait 
an  domhain,  chum  gu'm  bitheam- 
aid  naomha,  agus  neo-choireach 
'na  làthair-san  ann  an  gràdh  : 

5  A  roimh-òrduich  sinne  chum 
uchd-mhacachd  na  cloinne  tre 
Iosa  Crìosd  dha  fèin,  a  rèir 
deadh-ghean  a  thoile. 

6  Chum  cliù  glòire  a  ghràis, 
tre  an  d'  rinn  e  sinne  taitneach 
ann  a  Mhac  gràdhach  : 

7  Anns  am  bheil  againne 
saorsa  tre  'f  huil-san,  maitheanas 
nam  peacadh,  a  rèir  saoibhreis  a 
ghràis ; 

8  Anns  an  robh  e  ro  phailte 
dhuinne  san  uile  ghliocas,  agus 
thuigse : 

9  A  dh'fhoillsich  dhuinn  rùn- 
dìomhair  a  thoile,  arèiradheadh- 
ghean  fèin,  a  rùnaich  e  ann  fèin  : 

10  Chum  ann  am  frithealadh 
coimhlionaidh  nan  aimsir,  gu'n 
cruinnicheadh  e  ann  an  aon  na 
h-uile  nithe  ann  an  Crìosd,  araon 
na  nithe  a  ta  air  nèamh,  agus  na 
nithe  a  ta  air  talamh,  eadhon 
ann-san : 

11  Anns  and'fhuair  sinne  mar 
an  ceudna  oighreachd,  air  dhuinn 


bhi  air  ar  roimh-òrduchadh  a 
rèìr  rùin  an  Tì  a  ta  'g  oibreach- 
adh  nan  uile  nithe  a  rèir  comh- 
airle   a  thoile  fèin  ; 

12  Ionnus  gu'm  bitheamaid- 
ne,  a  chuir  air  tùs  dòchas  ann 
an  Crìosd,  chum  cliù  a  ghlòire- 
san. 

13  Anns  an  do  ckuir  sibhse 
mar  an  ceudna  dòchas,  air 
dhuibh  focal  na  f  ìrinn  a  chluinn- 
tinn,  eadhon  soisgeul  bhur 
slàinte  :  neach  an  dèigh  dhuibh 
creidsinn  ann,  chuireadh  seula 
oirbh  le  Spiorad  naomh  sìn  a' 
gheallaidh, 

14  Neach  is  e  geall-daingnich 
ar  n-oighreachd-ne,  gu  teachd 
saorsa  na  seilbhe  a  cheannach- 
adh,  chum  cliù  a  ghlòire. 

15  Uime  sin  air  cluinntinn 
domh-sa  mar  an  ceudna  bhur 
creidimh-sa  anns  an  Tighearn 
Iosa,  agus  bhur  gràidh  do  na 
naoimh  uile, 

16  Cha'n  'eil  mi  a'  sgur  do 
bhi  toirt  buidheachais  air  bhur 
son,  a'  luadh  oirbh  ann  am  ùrn- 
uighibh ; 

17  Gu'n  tugadh  Dia  ar  Tigh- 
earna  Iosa  Crìosd,  Athair  na 
glòire,  spiorad  gliocais  agus 
foiilseachaidh  dhuibh,  ann  an 
eòlas  air-san  ; 

18  Sùilean  'ur  n-inntinn  bhi 
air  an  soillseachadh,  chum  fios 
a  bhi  agaibh  ciod  e  dòchas  a 
ghairme-san,  agus  ciod  e  saoibh- 
reas  glòire  'oighreachd-san  anns 
na  naomhaibh, 

19  Agus  ciod  e  ro-mheud  a 
chumhachd  do  ar  taobh-ne  a  ta 
creidsinn,  a  rèir  oibreachaidh  a 
threun  neirt ; 

20  A   dh'oibrich    e    ann    an 

Crìosd,  'nuair  a  thog  e  o  na 
marbhaibh  e,  agus  a  chuir  e  'na 
shuidhe  air  a  dheas-làimh  fèin 
e  anns  na  h-ionadaibh  nèamh- 
aidh, 

21  Gu  ro  àrd  os  ceann  gach 
uile  uachdaranachd,  agus  cumh- 
achd,  agus  neirt,  agus  tigh- 
earnais,  agus  gach  ainme  a 
dh'ainmichear,  cha'n  e  mhàin 
san  t-saoghal  so,  ach  san  t- 
saoghal  ri  teachd  mar  an  ceud- 
na: 

22  Agus  chuir  e  na  h-uile 
nithe  fuidh  a  chosaibh,  agus 
thug  se  e  gu  bhi  'na  cheann  os 
ceann  nan  uile  nithe  do'n 
eaglais, 

23  A  ta  'na  corp  aige,  lànachd 
an  Tì  a  ta  lìonadh  nan  uile  nithe 
anns  na  h-uile. 

CAIB.  II. 

AGUS  sibhse  bheothaich   e,  a 
bha  marbh  ann  an  eu-ceart- 
aibh  agus  ann  am  peacaibh  ; 

2  Anns  an  do  ghluais  sibh  sna 
h-amanaibh  a  chaidh  seachad,  a 
rèir  gnàtha  an  t-saoghail  so,  a 
rèir  uachdarain  cumhachd  an 
athair,  an  spioraid  a  tha  nis  ag 
oibreachadh  ann  an  cloinn  na 
h-eas-umhlachd : 

3  Am  measg  an  robh  againn 
uile  mar  an  ceudna  ar  caithe- 
heatha  roimh  so,  ann  an  ana- 
miannaibh  ar  feòla,  a'  dèanamh 
toil  na  feòla,  agus  nan  smuainte ; 
agus  bha  sinn  a  thaobh  nàduir 
'nar  cloinn  na  feirge,  eadhon 
mar  chàch. 

4>  Ach  Dia  a  ta  saoibhir,  ann 
an  tròcair,  air  son  a  mhòr- 
ghràidh  leis  an  do  ghràdhaich 
e  sinn, 

5  Eadhon  air  dhuinn  a  bhi 
marbh  ann  am  peacaibh,  chomh- 
bheothaich  e  sinn  maille  ri 
C'rìosd ;  (le  gràs  tha  sibh  air 
bhur  tèarnadh;) 

6  Agus    chomh-thog,    agus 


chomh-shuidhich  e  sinn  ann  an 
ionadaibh  nèamhaidh  ann  an 
Iosa  Crìosd :  J 

7  Chum  gu'm  foillsicheadh  e 
anns  na  Jinnibh  ri  teachd 
saoibhreas  ro  phailt  a  ghràis,  ann 
an  caoimhneas  d'ar  taobh-ne  tre 
losa  Crìosd. 

8  Oir  is  ann  le  gràs  a  ta 
sibh  air  bhur  tèarnadh,  tre 
chreidimh ;  agus  sin  cha'n  ann 
uaibh  fèin:  is  e  tiodhlac  Dhè  e: 

9  Cha'n  ann  o  oibribh,  chum 
nach  dèanadh  neach  air  bith 
uaill : 

10  Oir  is  sinne  'obair-san, 
air  ar  cruthachadh  ann  an  Iosa 
Crìosd  chum  dheadh  oibre,  air 
son  an  d'ulluich  Dia  roimh-làimh 
sinn,  chum  gu'n  gluaiseamaid 
annta. 

11  Uime  sin  cuimhnichibh,  air 
dhuibh  a  bhi  san  aimsir  a  chaidh 
thairis  'nur  Cinnich  san  fheoil, 
ris  an  abrar  an  neo-thimchioll- 
ghearradh  leo-san  d'an  goirear 
an  timchioll-ghearradh  làmh- 
dhèanta  san  fheoil ; 

12  Gu  robh  sibh  san  àm  sin 
as  eugmhais  Chrìosd,  'nur  coimh- 
ich  do  chomh-fhlaitheachd  Is- 
raeil,  agus  'nur  coigrich  do 
choimhcheanglaibha'  gheallaidh, 
as  eugmhais  dòchais,  agus  gun 
Dia  anns  an  t-saoghal : 

13  Ach  a  nis  ann  an  losa 
Crìosd,  tha  sibhse  a  bha  roimh 
so  fad  o  làimh,  air  bhur  toirt  am 
fagus  tre  fhuil  Chrìosd. 

14  Oir  is  e-san  ar  sìth-ne,  a 
rinn  aon  dhinn  araon,  agus  a 
bhris  sìos  balla  meadhonach  an 
eadar-dhealachaidh ; 

15  Air  dha  an  naimhdeas  a 
chur  air  cùl  tre  'fheoil  fèin, 
eadhon  lagh  nan  àitheanta,  a 
chuireadh  sìos  ann  an  òrduigh- 
ibh,  chum  gu'n  dèanadh  e  ann 
fèin  do  dhithis  aon  duine  nuadh, 
mar-sin  a'  dèanamh  sìthe : 

16  Agus  gu'n  dèanadh  e  rèidh 

faraon  iad  ri  Dia  ann  an  aon 
chorp  tre  a  chrann-chèusaidhj 
air  dha»an  naimhdeas  a  mharbh- 
adh  le  sin : 

17  Agus  thàinig  e  agus  shear- 
monaich  e  sìth  dhuibhse  a  bha 
am  fad,agus  dhoibh-san  a  bha  am 
fagus. 

18  Oir  trid-san  tha  araon 
slighe  againn  gu  dol  a  steach  tre 
aon  Spiorad  chum  an  Athar. 

19  A  nis  uime  sin  cha  'n  'eil 
sibh  ni's  mò  'nur  coigrich  agus 
'nur  coimhich,  ach  'nur  luchd 
aoin  bhaile  ris  na  naomhaibh, 
agus  'nur  muinntir-teaghlaich 
Dhè ; 

20  Agus  tha  sibh  air  bhur  tog- 
ail  suas  air  bunait  nan  abstol  ag- 
us  nam  fàidhean,  air  bhi  do 
Iosa  Crìosd  fèin  'na  chloich- chinji 
na  h-oisinn ; 

21  Anns  am  bheil  an  aitreabh 
uile,  ceangailte  gu  ceart  r'a 
chèile,  a'  fàs  suas  chum  bhi  'na 
teampull  naomh  san  Tighearn  : 

22  Anns  am  bheil  sibhse  mar 
an  ceudna  air  bhur  comh-thogail 
suas  chum  bhi  'nur  tigh-còmh- 
nuidh  do  Dhia  tre  an  Spiorad. 

CAIB.  III. 

A  III  an  aobhar  so,  tha  mise 
-*■*-  Pòl  a'm'  phrìosanach  Iosa 
Crìosd,  air  bhur  sonsa,  a  Chinn- 
eacha ; 

2  O  chuala  sibh  mu  fhrith- 
ealadh  gràis  De,  a  thugadh 
dhomh-sa  air  bhur  sonsa : 

3  Gu'n  d'rinn  e  aithnichte 
dhomh  tre  fhoillseachadh  an 
rùn-dìomhair,  (mar  a  sgrìobh 
mi  roimh  gu  h-aithghearr, 

4  Leis  am  feud  sibh,  air  dhuìbh 
a  leughadh,  m'eòlas  ann  an 
rùn-dìomhair  Chrìosd  a  thuig- 
sinn;) 

5  Ni,  ann  an  linnibh  eile,  air 
nach  d'thugadh  fios  do  chloinn 
nan  daoine  mar  a  ta  e  nis  air 
fhoillseachadh     d'a     abstolaibh 


naomha  agus  d'a  fhàidhibh  tre 
an  Spiorad ; 

6  Gu'm  biodh  na  Cinnich  'nan 
comh-oighreachaibh,  agus  'nan 
comh-chorp,  agus  'nan  luchd- 
comhpàirt  d'a  ghealladh-san 
ann  an  Crìosd,  tre  an  t-sois- 
geul: 

7  Air  an  d'rinneadh  mise  a'm' 
mhinisteir,  a  reir  tiodhlaic  gràis 
Dè  a  thugadh  dhomh,  a  rèir  oib- 
reachaidh  èifeachdaich  a  chumh- 
achd-san. 

8  Dhomh-sa,  a'slugha  na'n  tì 
a's  lugha  do  na  naomhaibh  uile, 
thugadh  an  gràs  so,  saoibhreas 
Chrìosd,  nach  feudar  a  rann- 
sachadh,  a  shearmonachadh  am 
measg  nan  Cinneach ; 

9  Agus  gu'n  dèanainn  soilleir 
do  na  h-uile  dhaoinibh,  ciod  e 
comunn  an  rùin-dìomhair  sin,  a 
bha  folaichte  ann  an  Dia  o  thois- 
each  an  t-saoghail,  a  chruthaich 
na  h-uile  nithe  tre  Iosa  Crìosd  ; 

10  Chum  gu'n  dèantadh  aith- 
nichte  nis  do  na  h-uachdaran- 
achdaibh,  agus  do  na  cumhachd- 
aibh  ann  an  ionadaibh  nèamhaìdh, 
ieis  an  eaglais,  gliocas  eagsamh- 
uil  Dhe', 

11  A  reir  an  rùin  shìorruidh 
a  rùnaich  e  ann  an  Iosa  Crìosd  ar 
Tighearn : 

12  Anns  am  bheil  againn 
dànachd  agus  slighe  gu  dol  a 
steach  ann  am  muinghin  tre  a 
chreidimh-san. 

13  Uime  sin  tha  mi  ag  iarraidh 
nach  lagaich  sibh  à  leth  mo 
thrioblaidean-sa  air  bhur  son,  ni 
a's  e  bhur  glòir-sa. 

14  Air  an  aobhar  so  tha  mi  a' 
lùbadh  mo  ghlùine  do  Athair  ar 
Tighearna  losa  Crìosd, 

15  Air  an  ainmichear  an 
teaghlach  uile  air  nèamh  agus 
air  talamh, 

16Gu'ndeònaicheadh  edhuibh 
a  rèir  saoibhreis  a  ghlòire,  bhi 
air  bhur  neartachadh  gu  treun, 

tre  a  Spiorad-san  anns  an  duine 
an  leth  stigh ; 

17  Ionnus  gu'n  gabh  Crìosd 
còmhnuidh  ann  bhur  cridhe  tre 
chreidimh  ;  chum  air  dhuibh  bhi 
air  bhur  freumhachadh,  agus  air 
bhur  stèidheachadh  ann  an 
gràdh, 

18  Gu'm  bì  sibh  comasach 
maille  ris  na  naomhaibh  uile,  air 
a  thuigsinn  ciod  e  leud,  agus  fad, 
agus  doimhne,  agus  àirde ; 

19  Agus  air  gràdh  Chrìosd 
aithneachadh,  a  chaidh  thar 
gach  uile  eòlas,  chum  gu'm  bì 
sibh  air  bhur  lìonadh  Je  uile 
lànachd  Dhè. 

20  A  nis  dhasan  d'an  comas 
na  h-uile  nithe  a  dhèanamh  gu 
h-anabarrach  ro  phailt,  thar 
gach  ni  a's  urrainn  sinne  iarraidh 
no  smuaineachadh,  a  rèir  a' 
chumhachd  a  ta  'g  oibreachadh 
gu  h-èifeachdach  annainn, 

21  Dhasan  gu  robh  glòir  anns 
an  eaglais  tre  Iosa  Crìosd,  air 
feadh  gach  uile  linn,  gu  saoghal 
nan  saoghal.    Amen. 

CAIB.  IV. 
TTIME  sin,  tha  mise  prìosan- 
*-'  ach  an  Tighearn,  a'  guidhe 
oirbh  gu'n  gluais  sibh  gu  cubh- 
aidh  do'n  ghairm  leis  an  do 
ghairmeadh  sibh ; 

2  Leis  gach  uile  irioslachd 
inntinn  agus  mhacantas,  le  fad- 
f  hulangas,  a'  giùlan  le  chèile  ann 
an  gràdh ; 

3  A'  dèanamh  dìchill  air  aon- 
achd  an  Spioraid  a  choimhead 
ann  an  ceangal  na  sìthe. 

4  Is  aon  chorp  agus  aon  Spior- 
ad  a  ta  ann,  amhuil  mar  an 
ceudna  a  ghairmeadh  sibh 
ann  an  aon  mhuinghin  bhur 
gairme ; 

5  Aon  Tighearn,  aon  chreid- 
imh,  aon  bhaisteadh, 

6  Aon  Dia  agus  Athair  nan 
uile,    a  tha  os  ceann  nan  uile, 


agus  tre  na  h-uile,  agus  annaibh- 
sa  uile. 

7  Ach  thugadh  gràs  ào  gach 
aon  againn,  a  rèir  tomhais 
tiodhlaic  Chrìosd. 

8  Uime  sin  a  ta  e  ag  ràdh, 
Air  dol  suas  da  an  àird,  thug 
e  bruid  am  braighdeanas,  agus 
thug  e  tiodhlacan  do  dhaoinibh. 

9  (A  nis  gu'n  deachaidh  e 
suas,  ciod  e  ach  gu'n  deachaidh 
e  air  tùs  sìos  gu  ionadaibh 
ìochdarach  na  talmhainn? 

10  An  Tì  a  chaidh  sìos,  is  e 
sin  fèin  e  chaidh  suas  mar  an 
ceudna  gu  ro  àrd  os  ceann  nan 
uile  nèamh,  chura  gu'n  lìonadh 
e  na  h-uile  nithe.) 

11  Agus  thug  e  dream  àraidh 
gu  bhi  'nan  abstolaibh;  dream 
eile,  gu  bhi  'nam  fàidhibh  ;  agus 
dream  eile,  gu  bhi  'nan  soisgeul- 
.ichibh;  agus  dream  eile,  gu 
bni  'nan  aodhairibh,  agus  'nan 
luchd-teagaisg ; 

12  Chum  na  naoimh  a  dheas- 
achadh  chum  oibre  na  minis- 
treileachd,  chum  togail  suas 
cuirp  Chrìosd : 

13  Gus  an  tig  sinn  uile  ann 
an  aonachd  a'  chreidimh,  agus 
eòlais  Mhic  Dhè,  chum  duine 
iomlain,  chum  tomhais  àirde 
lànachd  Chrìosd : 

14  Chum  as  nach  bì  sinn  à 
so  suas  'nar  leanabaibh,  air  ar 
tonn-luasgadh,  agus  air  ar  giùlan 
mu'n  cuairt  leis  gach  uile  ghaoith 
teagaisjr,  le  cleasachd  dhaoine, 
agus  seòltachd  cealgach,  leis  am 
bheil  iad  gu  h-innleachdach  ri 
feall-fhòlach    chutn   mealJaidh : 

1.5  Ach  a'  labhairt  na  fìrinn 
ann  an  gràdh,  gu'm  fàs  sinn 
suas  anns  na  h-uile  nithibh 
chuige-san,  a's  e  an  ceann,  eadh- 
on  Crìosd : 

16  O'm  bheil  an  corp  uile, 
air  a  cheangal  gu  ceart,  agus 
air  a  dhlùthachadh  tre  an  ni  sin 
a  tha  gach  alt  a'  toirt  uaith,  a 

rèir  oibreachaidh  èifeachdaich 
ann  an  tomhas  gach  buill,  a' 
faghail  fàs  cuirp,  chum  a  thog- 
ail  fein  suas  ann  an  gràdh. 

17  So  uime  sin  a  ta  mi  ag 
ràdh,  agus  ag  guidhe  am  fianuis 
an  Tighearna,  gun  sibh  a  dh'im- 
eachd  à  so  suas  mar  a  ta  na 
Cinnich  eile  ag  imeachd,  ann  an 
dìomhanas  an  inntinn  fèin ; 

18  Aig  am  bheil  an  tuigse 
air  a  dorchachadh,  air  dhoibh 
bhi  'nan  coimhich  do  bheatha 
Dhe',  thaohh  an  aineolais  a  ta 
annta,  tre  chruas  an  cridhe  : 

19  Muinntir,  air  dhoibh  am 
mothachadh  a  chall,  a  thug  iad 
fèin  thairis  do  mhì-nàire,  chum 
gach  uile  neòghloine  chur  an 
gnìomh  le  cìocras, 

20  Ach  cha  d'fhòghluim 
sibhse  Crìosd  mar  so; 

21  O  chuala  sibh  e,  agus  o 
theagaisgeadh  leis  sibh,  mar  a 
ta  an  fhìrinn  ann  an  Iosa: 

22  Gu'n  cuir  sibh  dhibh, 
thaobh  a'  cheud  chaithe-beatha, 
an  seann  duine,  a  ta  truaillidh 
a  reir  nan  ana-miann  cealgach  ; 

23  Agus  gu'm  bì  sibh  air 
bhur  n-ath-nuadhachadh  ann  an 
spiorad  bhur  n-inntinn; 

24  Agus  gu'n  cuir  sibh  um- 
aibh  an  nuadh-dhuine,  a  tha 
air  a  chruthachadh  a  reir  Dhè 
am  fìreantachd  agus  am  fìor- 
naomhachd. 

25  Uime  sin  air  dhuihh  a' 
bhreug  a  chur  uaibh,  labhraibh 
an  fhìrinn  gach  neach  r'a 
choimhearsnach :  oir  is  buill 
sinn  d'a  chèile. 

26  Biodh  fearg  oirbh,  agus  na 
peacaichibh :  na  luidheadh  a' 
ghrian  air  bhur  corruich  : 

27  Agus  na  tugaibh  àit  do'n 
diabhul. 

28  An  tì  a  ghoid,  na  goideadh 
eni'smò:  ach  gu  ma  feàrr  leis 
saothair  a  dhèaijamh,  ag  oib- 
reachadh  an  ni  a  ta  maith  le  a 


làmhaibh,  chum  gu  'm  bì  aige  ni 
r'a  phàirteachadh  ris  an  neach 
air  am  bheil  uireasbhuidh. 

29  Na  tigeadh  cainnt  thruaill- 
idh  air  bith  a  mach  as  bhur 
beul,  ach  an  ni  sin  a  ta  maith 
chum  deadh-fhòghluim,  ionnus 
gu'n  toir  e  gràs  do'n  luchd-èisd- 
eachd. 

30  Agus  na  cuiribh  doilgh- 
eas  air  Spiorad  naomh  Dhè, 
leis  an  do  chuireadh  seula  oirbh 
gu  là  na  saorsa. 

31  Biodh  gach  uile  sheirbhe, 
agus  corruich,  agus  fearg,  agus 
gàrrthaich,  agus  toibheum  air 
an  togail  uaibh,  maille  ris  gach 
uile  mhì-run. 

32  Agus  bithibh  caoimhneil 
teo-chridheach  d'a  chèile;  a'  toirt 
maitheanais  d'a  chèile,  eadhon 
mar  a  thug  Dia  maitheanas 
dhuibhse  ann  an  Crìosd. 

CAIB.  V. 
TTIME     sin     bithibh-sa    'nur 
^      luchd-leanmhuinn  air  Dia, 
mar  chloinn  ghràdhaich ; 

2  Agus  gluaisibh  ann  an  gràdh, 
eadhon  mar  a  ghràdhaich  Crìosd 
sinne,  agus  a  thug  se  e  fèin  air 
ar  son,  'na  thabhartas  agus 
'naìobairt  deadh-fhàile  do  Dhia. 

3  Ach  na  biodh  strìopachas, 
agus  gach  uile  neòghloine,  no 
sannt,  uiread  as  air  an  ain- 
meachadh  'nur  measg,  mar  is 
cubhaidh  do  naomhaibh : 

4  No  draosdachd,  no  còmh- 
radh  amaideach,  no  bao-shùg- 
radh,  nithe  nach  'eil  iomchuidh : 
ach  gu  mar  feàrr  leibh  breith- 
buidheachais. 

5  Oir  a  ta  fios  agaibh  air  so, 
nach  'eil  aig  fear-strìopachais  air 
bith,  no  aig  neach  neò-ghlan,  no 
aig  duine  sanntach,  (a  tha  'na 
fhear  ìodhol-aoraidh,)  oigh- 
reachd  ann  an  rìoghachd  Chrìosd 
agus  Dhè. 

6  Na  mealladh  neach  air  bith 

si'bh  le  briathraibh  diomhain : 
oir  air  son  nan  nithe  sin  tha 
fearg  Dhè  a'  teachd  air  cloinn 
na  h-eas-ùmhlachd. 

7  Na  bithibh-sa  uime  sin  'nur 
luchd-comhpàirt  riu. 

8  Oir  bha  sibh  uair-èigin  'nur 
dorchadas,  ach  a  nis  tba  sibh 
'nur  solus  san  Tighearn  :  gluais- 
ibh  mar  chloinn  an  t-soluis; 

9  (Oir  a  ta  toradh  an  Spioraid 
anns  an  uile  mhaitheas,  agus 
ionracas,  agus  f  hìrinn  ;) 

10  A'  dearbhadh  ciod  an  ni  a 
tha  taitneach  do'n  Tighearn. 

11  Agus  na  biodh  comh-chom- 
unu  agaibh  ri  oibribh  neo-thar- 
bhach  an  dorchadais,  ach  gu  ma 
feàrr  leibh  an  cronachadh. 

12  Oir  is  gràineil  eadhon  r'  an 
innseadh  na  nithe  a  ta  air  an 
dèanamh  leo  an  uaignidheas. 

13  Ach  a  ta  na  h-uile  nithe  a 
tha  air  an  cronachadh,  air  an 
dèanamh  follaiseach  leis  an  t- 
solus :  oir  gach  uile  ni  a  nì  soill- 
eir,  is  solus  e. 

14  Uime  sin  a  ta  e  ag  ràdh, 
Mosgail,  thusa  a  tha  a'd'  chodaì, 
agus  èirich  o  na  marbhaibh,  ag- 
us  bheir  Crìosd  solus  duit. 

15  Feuchaibh  uime  sin  gu'n 
gluais  sibh  gu  faicilleach,  cha'n 
ann  mar  amadain,  ach  mar 
dhaoine  glice, 

16  Ag  ath-cheannach  na  h- 
aimsir,  do  bbrìgh  gu  bheil  na 
làithean  olc. 

17  Air  an  aobhar  sin  na  bith- 
ibh-sa  neo-ghlic,  ach  a'  tuigsiun 
ciod  i  toil  an  Tighearn. 

18  Agus  na  bithibh  air  mhisg 
le  fìon,  anns  am  bheil  anabarr; 
ach  bithibh  air  bhur  lìonadh  do'n 
Spiorad : 

19  A'  labhairt  ribh  fèin  ann 
an  salmaibh,  ann  an  iaoidhibh, 
agus  ann  an  dànaibh  spioradail, 
a'  seinn  agus  a'  dèanamh  ciuil 
'nur  cridhe  do'n  Tighearn: 

20  A'    toirt    buidheachais    a 


ghnàth  air  son  nan  ui!e  nithe  do 
Dhia,  eadhon  an  t-Athair,  ann 
an  ainm  ar  Tighearna  Iosa 
Crìosd ; 

21  Air  dhuibh  bhi  ùmhal  d'a 
chèile  ann  an  eagal  De. 

22  A  mhnài,  bithibh  ùmhal  do 
'ur  fearaibh  fèin,  mar  do'n  Tigh- 
earn. 

23  Oir  is  e  am  fear  ceann  na 
mnà,  eadhon  mar  is  e  Crìosd 
ceann  na  h-eaglais:  agus  is  e-san 
Slànuighear  a  chuirp. 

24  Uime  sin  mar  a  ta'n  eag- 
lais  ùmhal  do  Chrìosd,  mar  sin 
biodh  na  mnài  d'am  fearaibh  fèin 
mar  an  ceudna  anns  gach  ni : 

25  Fheara,  gràdhaichibh  bhur 
mnài  fèin,  eadhon  mar  a  ghràdh- 
aich  Crìosd  an  eaglais,  agus  a 
thug  se  e  fèin  air  a  son  ; 

26  Chum  gu  naomhaicheadh, 
agus  gu'n  glanadh  e  i  le  ionnlad 
an  uisge  tre  an  fhocal. 

27  Chum  gu'n  cuireadh  e  'na 
làthair  fèin  i  na  h-eaglais  ghlòr- 
mhoir,  gun  smal,  gun  phreasadh, 
no  ni  air  bith  d'an  leithidibh  sin  ; 
ach  chum  gu'm  biodh  i  naomh, 
agus  neo-lochdach. 

28  Is  amhluidh  sin  is  còir  do 
na  fearaibh  am  mnài  fèin  a 
ghràdhachadh,  mar  an  cuirp 
fèin :  an  tì  a  ghràdhaicheas  a 
bhean,  tha  e  'ga  ghràdhachadh 
fein. 

29  Oir  cha  d'thug  duine  air 
bith  riamh  fuath  d'a  fheoil  fèin; 
ach  altrumaidh  agus  eiridnidh 
e  i,  eadhon  mar  a  ta  an  Tigh- 
earn  a'  dèanamh  do'n  eag- 
lais : 

30  Oir  is  buill  sinn  d'a  chorp, 
d'a  fheoil,  agus  d'a  chnàmh- 
aibh-san. 

31  Air  an  aobhar  so  fàgaidh 
duine  'athair  agus  a  mhàthair, 
agusdiùth-leanaidh  e  r'a  mhnaoi, 
agus  bithidh  an  dithis  'nan  aon 
fheoil. 

32  Is  dìomhaireachd  mhòr  so: 

ach     tha    mi    a'    labhairt     mu 
Chrìosd  agus  an  eaglais. 

33  Gidheadh,  thugadh  gach 
aon  agaibh-sa  fa  leth  gràdh  d'a 
mhnaoi  amhuil  mar  dha  fèin ; 
agus  feuchadh  a'  bhean  gu'n  toir 
i  urram  à'a  fear. 

CAIB.  VI. 
A    CHLANN,   bithibh   ùmhal 
"**■     do  'ur  pàrantaibh  fein  san 
Tighearn  :  oir  a  ta  so  ceart. 

2  Thoir  urram  do  t'  athair 
agus  do  d'  mhàthair,  (is  i  so  a' 
cheud  àithne  Je  gealladh,) 

3  Chum  gu'n  èirich  gu  maith 
dhuit,  agus  gu  'm  bì  thu  fad- 
shaoghalach  air  an  talamh. 

4  Àgus  aithriche,  nabrosnuich- 
ibh  bhur  clann  chum  feirge  :  ach 
togaibh  iad  ann  an  oilean  agus 
ann  an  teagasg  ari  Tighearna. 

5  A  sheirbhiseacha,  bithibh 
ùmhal  do  'ur  maighstiribh  a  rèir 
na  feòla,  le  h-eagal  agus  crith, 
ann  an  trèibhdhireas  bhur 
cridhe,  mar  do  Chrìosd  : 

6  Cha'n  ann  le  sùil  sheirbhis, 
mar  dhream  a  nì  toil  dhaoine, 
ach  mar  sheirbhisich  Chrìosd,  a' 
dèanamh  toil  De  o'n  chridhe ; 

7  Le  deadh  thoil  a'  dèanamh 
seirbhis,  mar  do'n  Tigheam, 
agus  cha'n  ann  do  dhaoinibh; 

8  Air  dhuibh  fios  a  bhi  ag- 
aibh,  ge  b'e  maith  air  bith  a  nì 
aon  neach,  gu'm  faigh  e  an  ni  so 
fèiri  o  'n  Tighearn,  ma's  saor  no 
daor  e. 

9  Agus  a  mhaighstirean, 
dèanaibh-sa  na  nithe  ceudna 
dhoibh-san,  a*  leigeadh  dhibh 
bagraidh :  air  dhuibh  fios  a  bhi 
agaibh  gu  bheil  bhur  maighstir 
fein  air  nèamh  mar  an  ceudna, 
agus  nach  'eil  gnùis-bhreth 
maille  ris. 

10  Fa  dheoidh,  mo  bhràithre, 
bithibh  làidir  san  Tighearn,  ag- 
us  ann  an  neart  a  chumhachd- 
san. 


11  Cuiribh  umaibh  uile  arm- 
achd  Dhe,  chum  gu'm  bì  sibh 
comasach  air  seasamh  an  agh- 
aidh  cuilbheirtean  an  diabhuil. 

12  Oir  cha'n  'eil  sinn  a' 
gleachdadh  a  mhàìn  ri  fuil  agus 
feoil,  ach  ri  uachdaranachdaibh, 
ri  cumhachdaibh,  ri  riaghlairibh 
dorchadais  an  t-saoghail  so,  ri 
aingidheachd  spioradail  ann  an 
ionadaibh  àrda. 

13  Uime  sin  glacaibh  do  'ur 
n-ionnsuidh  uile  armachd  Dhè, 
chum  gu'm  bì  sibh  coniasach  air 
seasamh  an  aghaidh  a  bhuairidh 
san  droch  là,  agus  air  dhuibh  na 
h-uile  nithe  a  dhèanamh,  chum 
seasamh. 

14  Seasaibh  uime  sin,  air  bhi 
do  'ur  leasraidh  air  an  crioslach- 
adh  le  fìrinn,  agus  uchd-eididh 
na  fìreantachd  umaibh ; 

15  Agus  ulluchadh  soisgeil  na 
sìthe  mar  bhrògan  agaibh  air 
bhur  cosaibh  ; 

16  Thar  gach  uile  ni,  a'  glac- 
adh  do  'ur  n-ionnsuidh  sgèithe 
a'  chreidimh,  leis  am  bì  sibh  com- 
asach  air  uile  shaighde  teinnt- 
each  an  droch  Spioraid  a  mhùch- 
adh. 

17  Agus  glacaibh  clogaid  na 
slàinte,  agus  claidheamh  an 
Spioraid,  ni  a  's  e  focal  Dhe' : 

18  A'  dèanamh  ùrnuigh  a 
ghnàth  leis  gach  uile  ghnè  ùrn- 
uigh  agus  asluchaidh  san  Spior- 
ad,  agus  a'  dèanamh  faire  chum 
an  ni  so  fèin  maille  ris  gach  uiie 
bhuanachadh,  agus  ghuidheadh 
air  son  nan  naomh  uile ; 

19  Agus  air  mo  shonsa,  chum 
gu  toirear  dhomh  comas  labhairt, 
le  fosgladh  mo  bheoil  ann  an 
dànachd,  chum  gu  foillsich  mi 
rùn-dìomhair  an  t-soisgeil ; 

20  Air  son  am  bheil  mi  a'm' 
theacbdair  ann  an  geimhlibh: 
chum  gu  labhair  mi  gu  dàna 
uime,  mar  is  còir  dhomh  labh- 
airt. 

21  Ach  a  chum  gu'm  bì  fhios 
agaihh-sa  mar  an  ceudna  air  na 
nithibh  a  bhuineas  dhomh-sa, 
agus  ciod  a  tha  mi  a'  dèanamh, 
foillsichidh  Tichicus,  bràthair 
gràdhach  agus  ministeir  fìrinn- 
each  san  Tighearn,  na  h-uile 
nithe  dhuibh : 

22  Neach  a  chuir  mi  do  'ur  n- 
ionnsuidh  air  son  an  aobhair  so 
fein,  chum  gu  'm  biodh  fios  nan 


nithe  a  bhuineas  duinne  agaibh, 
agusgu'n  tugadh  e  còmh-fhurt- 
achd  do  'ur  cridhe. 

23  Sìth  gu  robh  do  na  bràith- 
ribh,  agus  gràdh  maille  ri  creid- 
imh,  o  Dhia  an  t-Athair,  agus 
an  Tighearn  Iosa  Crìosd. 

24  Gu  robh  gràs  maille  riu- 
san  uile  a  ta  gràdhachadh  ar 
Tighearna  Iosa  Crìosd  aun  an 
trèibhdhireas.    Amen. 


LlTIR    AN    ABSTOIL    PHOIL    CHUM    NAM 

PHILIPIANACH. 


CAIB.  I. 
T>OL  agus  Timoteus,  seirbhis- 
¥■'  ich  Iosa  Crìosd,  chum  nan 
naomh  uile  ann  an  Iosa  Crìosd, 
a  tha  ann  am  Philipi,  maille  ris 
na  h-easbuigibh  agus  ris  na  deac- 
onaibh  : 

2  Gràs  duibh  agus  sìth  o 
Dhia  ar  n-Athair,  agus  o'n  Tigh- 
earn  Iosa  Crìosd. 

3  Tha  mi  toirt  buidheachais 
do  m'  Dhia  gach  uair  a  chuimh- 
nicheas  mi  oirbh, 

4  A  ghnàth  ann  am  uile  ùrn- 
uighibh  air  bhur  sonsa  uile,  le 
gàirdeachas  a'  dèanamh  guidhe, 

5  Air  son  bhur  còmh-roinn 
do'n  t-soisgeul,  o'n  cheud  là  gus 
a  nis; 

6  Air  dhomh  bhi  dearbhta  as 
an  ni  so  fèin,  eadhon  an  Tj  a 
thòisich  deadh  obair  annaibh, 
gu'n  coimhlion  e  i  gu  là  losa 
Criosd : 

7  Eadhon  mar  is  còir  dhomh 
so  a  smuaineacbadh  umaibh  uile, 
do  hhrìgh  gu  bheil  sibh  agam 
ann  mo  chridhe,  agus  gu  bheil 
•sibh  uile  'nur  luchd  còmh-roinn 
do  m'  ghràs-sa,  aracn  aun  mo 


gheimhlibh,  agus  aun  an  seasamh 
air  son,  agus  ann  an  daingneach- 
adh  an  t-soisgeil. 

8  Oir  is  e  Dia  m'  fhianuis,  cia 
mòr  mo  dhèidh  oirbh  uile,  auu 
an  innibh  Iosa  Crìosd. 

9  Agus  a  ta  mi  a'  guidhe  so, 
gu'm  biodh  bhur  gràdh-sa  air  a 
mheudachadh  ni's  mò  agus  ni's 
mò  ann  an  eòlas,  agus  ann  an 
uile  thuigse : 

10  Chum  gu'n  dearbh  sibh 
nanithea'sfeàrr ;  chumgu'mbì 
sibh  trèibhdhireach,  agus  gun 
tuisJeadh  gu  là  Chrìosd  ; 

1 1  Air  bhur  lìonadh  le  toraibh 
na  fìreantachd,  a  tha  tre  Iosa 
Crìosd  chum  glòire  aguscliùDhè. 

12Achisàillleam,abhràithre, 
fios  a  bhi  agaibh,  na  nithe  a  thàr- 
ladh  dhomh-sa,  gur  mò  a  dh'  èir- 
ich  leo  an  soisgeul  a  chur  air 
aghaidh : 

13  Ionnus  gubheil  mo  gheimh- 
lean-sa  ann  an  Crìosd  iomraid- 
each  anns  an  lùchairt  uile,  agus 
anns  gach  àit  eile  ; 

14  Agus  gu  bheil  mòran  do  na 
bràithribh  san  Tighearn  a'  gabh- 
ail  misnich  o  m'  gheimhlibh,  leis 

an   tuilleadh    mòr-dhànachd    a' 
labhairt  an  fhocail  gun  eagal. 

1 5  rF ha  cuid  gu  dearbh  a'  sear- 
mohachadh  Chrìosd  tre  fharmad 
agus  strì,  agus  cuid  eile  tre 
dheadh  thoil. 

16  Tha  aori  dream  a'  sear- 
monachadh  Chrìosd  tre  chonn- 
spoid,  cha  'n  ann  gu  trèibhdhir- 
each,  a'  saoilsinn  àmhghar  a 
chur  ri  m'  gheimhlibh-sa: 

17  Ach  an  dream  eile  o 
ghràdh,  air  dhoibh  fios.a  bhi  aca 
gu'n  do  chuireadh  mise  gu  seas- 
amh  air  son  an  t-soisgeil. 

18  Ciod  ma  ta?  gidheadh  air 
gach  aon  chor,  co  aca  is  ann  an 
cos..ag  a  mhàin,  no  da  rìreadh, 
tha  Crìosd  air  a  shearmonach- 
adh  ;  agus  air  a  shon  so  tha  mise 
a'  dèanamh  gàirdeachais,  seadh, 
agus  nì  mi  gàirdeachas. 

19  Oir  a  ta  fhibs  agam  gu'n 
tig  so  chum  slàinte  dhomh-sa 
tre  bhur  n-ùrnuigh-sa,  agus 
tre  fhrithealadh  Spioraid  Iosa 
Crìosd, 

20  -A  reir  mo  ro-dhùil,  agus 
mo  dhòchais,  nach  cuirear  nàire 
orm  ann  an  ni  air  bith,  ach  leis 
an  uile  dhànachd  labhairt,  mar 
a  ghnàth,  gu  'm  bì  Crìosd  a  nis 
mar  an  ceudna  air  àrdachadh 
a'  m'  chorp-sa,  ma  's  ann  tre 
bheatha  no  tre  bhàs. 

21  Oir  dhomh-sa  bhi  beò  is  e 
sin  Crìosd,  agus  hàs  fhaotainn 
is  buannachd  dhomh  so. 

22  Ach  ma's  beò  dhomh  san 
fheoil,  's  e  so  toradh  m'oibre: 
ach  ciod  d'an  dèanainn  roghainn, 
cha'n  fhios  domh. 

23  Oir  tha  mi  air  mo  theann- 
achadh  eadar  dhà  ni,  air  dhomh 
bhi  togarrach  air  siuhhal,  agus 
bhi  maìlle  ri  Crìosd ;  oir  is  e  so 
a's  ro  fheàrr : 

24  Gidheadh,  's  e  mi  dh'- 
f  hantuinn  san  f  heoil  a's  feumaile 
dhuibhse. 

2^  Agus  air  domh  bhi  cinnt- 


each  dheth  so,  tha  fhios  agam 
gu'm  fuirich  mi  agus  gu'n  còmh- 
nuich  mi  maille  ribh  uile,  chum 
bhur  cur-sa  air  bhur  n-aghaidh, 
agus  chum  gàirdeachaisa'chreid- 
imh  : 

26  Chum  gu'm  bì  bhur  gàird- 
eachas  ni's  pailte  ann  an  Iosa 
Crìosd  do  m'  thaobh-sa,  air  son 
mi  bhi  a  rìs  a  làthair  maille  ribh. 

27  A  mhàin  caithibh  bhur 
beatha  gu  cubhaidh  do  shoisgeul 
Chrìosd  :  chum  co  aca  a  thig  mi 
agus  a  chì  mi  sibh,  no  a  bhios 
mi  as  làthair,  gu'n  cluinn  mi  mu 
'ur  timchioll,  gu  bheil  sibh  a' 
seasamh  gu  daingean  ann  an  aon 
spiorad,  le  aon  inntinn,  a'  gleac- 
adh  le  chèile  air  son  creidimh  an 
t-soisgeil ; 

28  Gun  gheilt  ann  an  ni  sam 
bith  oirbh  o  bhur  naimhdibh  :  ni 
a  ta  dhoibh-san  'na  chomhara 
cinnteach  air  sgrios,  ach  dhuibh- 
se  air  slàinte,  agus  sin  o  Dhia. 

29  Oir  thiodlaiceadh  dhuibhse 
air  son  Chrìosd,  cha'n  e  mhàin 
creidsinn  ann,  ach  mar  an  ceud- 
na  fulang  air  a  shon  ; 

30  Air  dhuibh  an  còmhrag 
ceudna  bhi  agaibh  a  chunnaic 
sibh  annam-sa,  agus  a  tha  sibh 
a  nis  a'  cluinntinn  a  bhi  annam. 

CAIB.  II. 

UIME  sin  ma  tha  còmh-f hurt- 
achd  air  bith  ann  an 
Crìosd,  ma  tha  sòlas  air  bith 
gràidh,  ma  tha  còmh-chomunn 
air  bith  an  Spioraid,  ma  tha 
truas  air  bith  agus  tròcaire  ; 

2  Coimhlionaibh  mo  ghàird- 
eachas,  gu  'm  bì  sibh  a  dh'  aon 
inntinn,  a  dh'aon  ghràdh,  a  dh'- 
aon  toil,  a  dh'aon  bhreithneach- 
*adh. 

3  Na  dèanar  aon  ni  tre  chonns- 
poid,  no  tre  ghlòir  dhìomhain, 
ach  ann  an  irioslachd  inntinn 
measadhgach  aongur  feàrr  neach 
eile  na  e  fe'in. 

*  Na  seallaibh  gach  aon  air 
na  Dithibh  sin  a  bhuineas  da 
fèin,  ach  gach  aon  air  na  nithibh 
a  bhuineas  do  dhaoinibh  eile  mar 
an  ceudna. 

5  Uime  sin  biodh  an  inntinn 
cheudna  annaibh-sa,  a  bha  ann 
an  Iosa  Crìosd : 

6  Neach  air  bhi  dha  ann  an 
cruth  Dhè,  nach  do  mheas  e  'na 
reubainn  e  fèin  bhi  comh-ionann 
ri  Dia: 

7  Ach  chuir  se  e  fein  ann  an 
dimeas,  a'  gabhail  air  fèin  cruth 
seirbhisich,  air  a  dhèanamh  ann 
an  coslas  dhaoine : 

8  Agus  air  dha  bhi  air  fhagh- 
ail  ann  an  cruth  mar  rìhuine, 
dh'irioslaich  se  e  fèin,  agus  bha 
e  ùmhal  gu  bàs,  eadhon  bàs  a' 
chroinn-cheusaidh. 

9  Air  an  aobhar  sin  dh'àrdaich 
Dia  e  gu  ro  àrd  mar  an  ceudna, 
agus  thug  e  dha  ainm  os  ceann 
gach  uile  ainme : 

10  Chum  do  ainm  Iosa  gu'n 
Jùbadh  gach  glùn,  do  nithibh  a  ta 
air  nèamh,  agus  do  nithibh  a  ta 
air  thalamh,  agus  do  nithibh  a  ta 
fo  'n  talamh  ; 

11  Agus  gu'n  aidicheadh  gach 
teangadh  gur  e  Iosa  Crìosd  an 
Tigheàrn,  chum  glòire  Dhè  an 
Athar. 

12  Uime  sin,  a  mhuinntir  mo 
ghràidh,  mar  a  bha  sibh  ùmhal 
a  ghnàth,  cha'n  e  a  mhàin  a'm' 
làthair-sa,  ach  ni's  ro  mhò  as 
mo  làthair,  làn-oibrichibh  bhur 
slàinte  fèin  le  h-eagal  agus  ball- 
chrith. 

13  Oir  is  e  Dia  a  dh'oibrich- 
eas  annaibh,  araon  an  toil  agus 
an  gnìomh  a  reir  a  dheadh-ghean 
fèin. 

14  Dèanaibh  na  h-uile  nithe 
gun  ghearan,  agus  gun  deasboir- 
eachd : 

15  Chum  gu'm  bì  sibh  neo- 
choireach,  agus  neo-chronail, 
'nur  cloinn  do  Dhia,  neo-lochd- 


ach,  am  meadhon  ginealaich 
fhiair  agus  chrosda,  measg  am 
bheil  sibhse  a'  dealrachaJh  mar 
lòchrain  sholuis  san  t-saoghal ; 

16  A'  cumail  a  mach  focail  na 
beatha ;  chum  gu'n  dèan  mise 
uaill  ann  an  là  Chrìosd,  do 
bhrìgh  nach  do  ruith  mi  gu 
diomhain,  agus  nach  do  shaoth- 
raich  mi  gu  dìomhain. 

17  Seadh  agus  ma  dh'ìobrar 
mi  air  ìobairt  agus  seirbhis 
fhollaiseach  bhur  creidimh-sa, 
tha  aoibhneas  orm,  agus  tha  mi 
a'  dèanamh  gàirdeachais  maille 
ribhse  uile. 

18  Air  an  dòigh  cheudna  biodh 
aoibhneas  oirbhse,  agus  dèanaibh 
gàirdeachas  maille  rium-sa. 

19  Ach  a  ta  dòchas  agam  anns 
an  Tighearn  Iosa,  Timoteus  a 
chur  gu  goirid  do  'ur  n-ionn- 
suidh,  chum  'gu'm  bi  mise  mar 
an  ceudna  ann  an  deadh  mhis- 
nich,  air  dhomh  fios  fhaotainn 
ciod  is  cor  dhuibhse. 

20  Oir  cha'n  'eil  duine  air  bith 
agam  comh-ionann  inntinn  ris- 
san,  air  am  bì  cùram  nan  nithe 
a  bhuineas  dhuibhse  gu  dùrachd- 
ach. 

21  Oir  tha  na  h-uile  ag  iarr- 
aidh  nan  nithe  a  bhuineas  doibh 
fèin,  cha'n  iad  na  nithe  a  bhuin- 
eas  do  Iosa  Crìosd. 

22  Ach  is  aithne  dhuibh  a 
dhearbhadh-san,  mar  mhac  d'a 
athair,  gu'n  d'rinn  e  seirbhis 
maille  riumsa  anns  an  t-soisgeul. 

23  Uime  sin  tha  dùil  agam 
e-san  a  chur  do  'ur  n-ionnsuidh 
air  ball,  co  luath  as  a  chì  mi  ciod 
is  cor  dhomh  fèin. 

24  Ach  tha  earbsa  agam  anns 
an  Tighearn,  gu'n  tig  mi  fèin 
do  'ur  n-ionnsuidh  gu  h-àith- 
ghearr  mar  an  ceudna. 

25  Gidheadh  mheas  mi  gu'm 
b'  f  heumail  Epaphroditus  mo 
bhràthair,  agus  mo  chomh-oib- 
riche,   agus   mo   chomh-shaigh- 

dear,  ach  bhur  teachdair-sa,  agus 
an  tì  a  fhritheil  do  m'  uireas- 
bhuidb,  a  chur  do  'ur  n-ionn- 
suidh. 

26  Oir  bha  deìdh  mhòr  aige 
oirbh  uile,  agus  bha  e  làn  tuirse, 
do  bhrìgh  gu'n  cuala  sibhse  gu'n 
robh  e  tinn. 

27  Agus  gu  deimhin  bha  e 
tinn  fagus  do'n  bhàs  :  gidheadh 
rinn  Dia  tròcair  air ;  agus  cha 
b'ann  air-san  a  mhàin  ach  orm- 
sa  mar  an  ceudna,  chum  nach 
biodh  doilgheas  air  muin  doil- 
gheis  orm. 

28  Uime  sin  bu  togarraiche  a 
chuir  mi  do  'ur  n-ionnsuidh  e, 
chum  air  dhuibh  fhaicinn  a  rìs, 
gu'm  biodh  aoibhneas  oirbh,  ag- 
us  gu'm  bu  lughaid  mo  dhoil- 
gheas-sa. 

29  Air  an  aobhar  sin  gabhaibh 
ris  san  Tighearn-  leis  an  uiie 
aoibhneas,  agus  biodh  meas  mòr 
agaibh  air  an  Jeithidibh  sin : 

30  Do  bhrìgh  air  son  oibre 
Chriosd  gu  robh  e  dlùth  do'n 
bhàs,  agus  nach  robh  suim  aige 
d'a  bheatha  fein,  chum  gu'n 
dèanadh  e  suas  uireasbhuidh 
bhur  seirbhis-sa  do  m'  thaobh-sa. 

CAIB.  III. 
/~\S  bàrr,  mo  bhràithre,  dèan- 
"  aibh  gàirdeachas  san  Tigh- 
earn.  Gu  deimhin  cha  leasg 
leam-sa  na  nithe  ceudna  a 
sgrìobhadh  do  bhur  n-ionnsuidh, 
ach  dhuibhse  tha  so  tèaruinute. 

2  Bithibh  air  bhur  faicill  o 
mhadraibh,    bithibh     air     bhur 

"  faicill  o  dhroch  luchd-oibre, 
coimhidibh  sibh  fèin  o  'n  chomh- 
ghearradh. 

3  Oir  is  sinne  an  timchioll- 
ghearradh,  a  ta  dèanamh  aoraidh 
do  Dhia  san  Spiorad,  agus  a' 
dèanamh  gàirdeachais  ann  an 
losa  Crìosd,  agus  nach  'eil  a'  cur 
muinghin  san  fheoil : 

4  Ged  dh'fheudainn-sa  mar  an 


ceudna  muinghin  bhi  agam  san 
fheoil.  Ma  shaoileas  aon  neach 
eile  gu'm  feud  e  muinghin  a 
chur  san  fheoil,  is  mò  na  sin  a 
dh'fheudas  mise : 

5  Air  mo  thimchioll-ghearr- 
adh  air  an  ochdamh  là,  do  chinn- 
each  Israeil,  do  thrèibh  JBhenia- 
min,  a'm'  Eabhruidheach  do  na 
h-Eabhruidhich ;  a  rèir  an  lagha, 
a'm'  Phairiseach ; 

6  A  thaobh  eud,  a'  dèanamh 
geur-leanmhuinn  air  an  eaglais ; 
a  rèir  na  fìreantachd  a  ta  san 
lagh,  neò-choireach ; 

7  Ach  na  nithe  a  bha  'nam 
buannachd  dhomh,  mheas  mi  iad 
sin  'nan  call  air  son  Chrìosd. 

8  Seadh  gun  amharus,  agus 
tha  mi  a'  meas  nan  uile  nithe 
'nan  call,  air  son  ro-òirdheirceis 
eòlais  Iosa  Crìosd  mo  Thigh- 
earna  :  air  son  an  d'  f  huiling  mi 
call  nan  uile  nithe,  agus  tha 
mi  a'  meas  gur  aolach  iad  chum 
gu  cosnainn  Crìosd, 

9  Agus  gu  faighear  ann-san 
mi,  gun  m'fhìreantachd  fèin  ag- 
am,  a  ta  o'n  lagh,  ach  anfhìreant- 
achd  sin  a  ta  tre  chreidimh 
Chrìosd,  an  f  hìreantachd  a  ta  o 
Dhia  tre  chreidimh : 

10  Chum  eòlas  a  bhi  agara 
air-san,  agus  air  cumhachd  'ais- 
eirigh-san,  agus  air  còmh-chom- 
unn  'f  hulangais,  air  bhi  dhomh 
air  mo  chur  ann  an  coslas  crutha 
r'a  bhàs ; 

11  Dh'fheuchainn  amfeudainn 
air  aon  chor  teachd  chum  ais- 
eirigh  nam  marbh. 

12  Cha'n  e  gu'n  d'ràinig  mi 
cheana,  no  gu  bheil  mi  cheana 
foirfe :  ach  tha  mi  a  leantuinn, 
dh'fheuchainn  am  faigh  mi 
greim  do'n  ni  sin  fèin  air  son  an 
do  ghabhadh  greim  dhìom  le 
Iosa  Criosd. 

13  A  bhràithre,  cha'n  'eil  mì 
a'  meas  gu'n  do  ghlac  mi  greim  : 
ach  aon  ni  a  ta  mi  a'  dèanamh, 

air  dhomh  na  nithe  a  ta  air  mo 
chùl  a  dhì-chuimhneachadh,  agus 
bhi  'g  am  shìneadh  fèin  chum 
nan  nithe  a  ta  romham, 

14  Tha  mi  a'  dian-ruith  dh'- 
ionnsuidh  a'  chomhara,  chum 
duaise  àrd-ghairme  Dhè  ann  an 
Iosa  Crìosd. 

15  Uime  sin  mheud  dhinne  's 
a  ta  diongmhalta,  biodh  an  inn- 
tinn  so  againn:  agusma  thasibh 
ann  an  ni  sam  bith  air  atharr- 
achadh  inntinn,  foillsichidh  Dia 
an  ni  so  fèin  duibh. 

16  Gidheadh,  an  ni  air  an 
d'  ràinig  sinn  a  cheana,  gluais- 
eamaid  a  rèir  aoin  riaghailt,  bith- 
eamaid  a  dh' aon  inntinn. 

17  A  bhràithre,  bithibh-sa  le 
eheile  'nur  luchd-leanmhuinn 
ormsa,  agus  thugaibh  an  aire 
dhoibh-san  a  tha  gluasad  air  an 
dòigh  sin,  mar  a  ta  sinne  'nar 
n-eisempleir  agaibh. 

18  (Oira  ta  mòran  a'  gluasad, 
mu'n  dubhairt  mi  gu  minic  ribh, 
agus  mu'm  bheil  mi  nis,  eadhon 
a'  gul,  ag  ràdh  ribh,  gur  naimh- 
dean  iad  do  chrann-cèusaidh 
Chrìosd  : 

19  D'an  deireadh  bhi  air  an 
sgrios,  d'an  dia  am  brù ;  agus  aig 
am  bheil  an  glòir  nan  nàire, 
aig  am  bheil  an  aire  air  nithibh 
talmhaidh.) 

20  Oir  a  ta  ar  caithe-beatha- 
ne  air  nèamh,  an  t-ionad  as  an 
bheil  dùil  againn  fòs  ì'is  an  t- 
Slànuighear,  an  Tighearn  Iosa 
Crìosd ; 

21  A  chruth-atharraicheas  ar 
corp  diblidh,  chum  gu'n  dèanar 
e  comh-chosmliuil  r'a  chorp 
glòrmhor  fèin,  a  reir  an  oib- 
reachaidh  leis  am  bheil  e  com- 
asach  air  na  h-uile  nithe  a  chur 
fo  cheannsal  fèin. 

CAIB.  IV. 

UIME     sin,     mo     bhràithre 
gràdhach    agus     air    am 


bheil  mo  dhèidh,  m'  aoibhneas 
agus  mo  chrùn,  seasaibh  mar  so 
gu  daingean  san  Tighcarn,  a 
mhuinntir  mo  ghràidh. 

2  Tha  mi  a'  guidhe  air  Euo- 
dias,  agus  tha  mi  a'  guidhe  air 
Sintiche,  iadabhidh'aoninntinn 
san  Tighearn. 

3  Agus  tha  mi  ag  iarraidh 
ortsa  mar  an  ceudna^  a  chom- 
panaich  dhìleis,  dèan  còmhnadh 
ris  na  mnaibh  sin  a  rinn  saothair 
maille  rium-sa  san  t-soisgeul, 
maille  ri  Clernens,  agus  a'  chuid 
eile  do  m'  chomh-oibrichibh^  aig 
am  bheil  an  ainmean  ann  an 
leabhar  na  beatha. 

4.  Dèanaibh  gàirdeachas  san 
Tighearn  a  ghnàth :  a  rìs  a  ta 
mi  ag  ràdh,  Dèanaibh  gàird- 
eachas, 

5  Biodh  bhur  measarrachd 
follaiseach  do  na  h-uile  dhaoin- 
ibh.     Tha  'n  Tighearn  am  fagu?. 

6  Na  biodh  ro-chùram  ni  sam 
bith  oirbh :  ach  anns  gach  uile 
ni  le  h-ùrnuigh  agus  asluchadh 
maille  ri  breith-buidheachais, 
biodh  bhur  n-iarrtuis  air  an 
dèanamh  aithnichte  do  Dhia. 

7  Agus  coimhididh  sìth  Dhe', 
a  ta  thar  gach  uile  thuigse,  bhur 
cridhe  agus  bhur  n-inntinn  ann 
an  Iosa  Crìosd. 

8  Fa  dheoidb,  a  bhràithre,  ge 
b'e  nithe  ta  fìor,  ge  b'e  nithe  ta 
urramach,  ge  b'e  nithe  ta  ceart, 
ge  b'e  nithe  ta  fìor-ghlan,  ge  b'e 
nithe  ta  ion-ghràidh,  ge  b'e 
nithe  ta  ionmholta ;  ma  tha 
deadh-bheus  air  bith  ann,  ma 
tha  moladh  air  bith  ann,  smuain- 
ichibh  air  na  nithibh  sin. 

9  Na  nithe  sin  araon  a  dh'- 
fhòghluim,  agus  a  ghabh  sibh, 
agus  a  chual  agus  a  chunnaic 
sibh  annam-sa,  dèanaibh:  agus 
bithidh  Dia  na  sìthe  maille  ribh. 

10  Ach  rinn  mi  gàirdeachas 
gu  mòr  san  Tighearn  do  bhrigh, 
gu'n    d'ath-ùraicheadh    nis   fa 

dheireadh  hhur  cùram  umam-sa ; 
ni  mar  an  ceudna  anns  an  robh 
sibh  cùramach,  ach  cha  robh 
cothrom  agaibh. 

11  Cha'n  e  gu  bheil  mi  a' 
labhairt  a  thaobh  uireasbhuidh  : 
oir  dh'fhòghluim  mi,  ge  b'e  staid 
am  bheil  mi,  bhi  toilichte. 

12  Is  aithne  dhomh  bhi  ìosal, 
agus  is  aithne  dhomh  mar  an 
ceudna  pailteas  a  mhealtuinn : 
anns  gach  àit,  agus  anns  na 
h-uile  nithibh  theagaisgeadh  mi, 
araon  a  bhi  sàthach  agus  ocrach, 
araon  pailteas  a  shealbhachadh 
agus  uireasbhuidh  fhulang. 

13  Is  urrainn  mi  na  h-uile 
nithe  a  dhèanamh  tre  Chrìosd, 
a  neartaicheas  mi. 

14-  Gidheadh,  is  maith  a  rinn 
sibh  gu'n  do  chomh-phàirtich 
sibh  ri  m'  thrioblaid. 

15  Agus  a  nis  biodh  fhios 
agaibh-sa,  a  Phiiipianacha,  ann 
an  toiseach  an  t-soisgeil,  'nuair 
a  dh'fhàg  mi  Macedonia,  nach 
do  roinu  eaglais  air  bith  rium-sa, 
thaobh  tabhairt  agus  gabhail, 
ach  sibhse  a  mhàin. 

16'  Oir  eadhon  ann  an  Tesa- 
lonica  chuir  sibh  aon  uair  agus 


a  rìs  a  m'  ionnsuidh  leasachadh 
do  m'  uireasbhuidh. 

17  Cha'n  e  gu  bheil  mi  ag 
iarraidh  tabhartais  :  ach  a  ta  mi 
ag  iarraidh  toraidh  a  bhios  pailte 
chum  bhur  cunntais-sa. 

18  Ach  a  ta  mi  sealbhachadh 
nan  uile  nithe,  agus  tha  pailteas 
agam  :  lìonadh  mi,  air  dhomh  na 
nithe  fhaotainn  o  Epaphroditus 
a  chuireadh  uaibh-sa,  fàile  deadh- 
chùbhraidh,  ìobairt  thaitneach, 
anns  am  bheil  tlachd  aig  Dia. 

19  Ach  leasaichidh  mo  Dhia- 
sa  bhur  n-uireasbhuidh  uìle,  a 
reir  a  shaoibhreis  ann  an  glòir, 
tre  Iosa  Crìosd. 

20  A  nis  do  Dhia  agus  ar  n- 
Athair-ne  gu  rubh  glòir  gu  saogh- 
al  nan  saoghal.     Amen. 

21  Cuiribh  fàilte  air  gach  uile 
naomh  ann  an  Iosa  Crìosd. 
Tha  na  bràithrean  a  tha  maille 
rium,  a'  cur  fàilte  oirbh. 

22  Tha  na  naoimh  uile  a' 
cur  fàilte  oirbh,  gu  htàraidh 
iadsan  a  tha  do  theaghlach 
Cheasair. 

23  Gràs  ar  Tighearna  Iosa 
Crìosd  gu  robh  maille  ribh  uile. 
Amen. 


LlTIR  an  Abtsoil  PHOIL  chum  nan 
COLOSIANACH. 


CAIB.  I. 
TJOL    abstol    Iosa    Crìosd  tre 
-■-      thoil    Dè,    agus   Timoteus 
ar  bràthair, 

2  Chum  nan  naomh  agus  nam 
bràthar  dìleas  ann  an  Crìosd,  a 
tha  ann  an  Colose :  Gràs  gu  ròbh 
dhuibb,  agus  sìth  o  Dhia  ar  n- 
Athair,  agus  o'n  Tighearn  Iosa 
Crìosd. 

3  Tha  sinn  a'  toirt  buidheach- 


ais  do  Dhia,  agus  Athair  ar 
Tighearna  Iosa  Crìosd,  a'  sìor- 
dhèanamh  ùrnuigh  air  bhur  son- 
sa; 

4  O  chuala  sinn  iomradh  bhur 
creidimh  ann  an  Iosa  Crìosd, 
agus  bhur  gràidh  do  na  naomh- 
aibh  uile  ; 

5  Air  son  an  dòchais  a  ta  air 
a  thasgaidh  fa  'ur  comhair  air 
nèamh,  air  an  cuala  sibh  iomradh 

roimh  ann  am  focal  fìrinn  an  t- 
soisgeil : 

6  A  thàinig  do  'ur  n-ionn- 
suidh-sa,  mar  anns  an  t-saoghal 
uile ;  agus  a  tha  toirt  toraidh 
uaìth,  mar  a  ta  e  dèanamh  mar 
an  ceudna  'nur  measg-sa,  o'n  là 
anns  an  cuala  sibh  e,  agus  san 
d'fhuair  sibh  eòlas  air  gràs  Dhè 
ann  am  fìrinn. 

7  A  rèir  fòs  mar  a  dh'fhògh- 
Juim  sibh  o  Epaphras  ar  comh- 
sheirbhiseach  gràdhach-ne,  a  tha 
air  bhur  son-sa  'na  mhinisteir 
dìleas  do  Chrìosd; 

8  A  chuir  an  cèili  dhuinne 
mar  an  ceudna  bhur  gràdh-sa 
anns  an  Spiorad. 

9  Air  an  aobhar  so,  cha'n  'eil 
sinne  mar  an  ceudna  a'  sgur,  o'n 
ià  a  chuala  sinn  e,  do  dhèanamh 
ùrnuigh  air  bhur  son-sa,  agus  a 
ghuidheadh  gu'm  biodh  sibh  air 
bhur  lìonadh  le  eòlas  a  thoile, 
san  uile  ghliocas  agus  thuigse 
spioradail ; 

10  Chum  gu'n  gluaiseadh  sibh 
gu  cubhaidh  do'n  Tighearn  chum 
gach  uile  thoileachaidh,  a'  toirt 
toraidh  uaibh  san  uile  dheadh 
obair,  agus  a'  fàs  ann  an  eòlas  De; 

11  Air  bhur  neartachadh  leis 
an  uile  neart  a  rèir  a  chumhachd 
gblòrmhoir-san,  chum  an  uile 
fhoighidin  agus  fhad-fhulangais 
maille  ri  gàirdeachas ; 

12  A'  tabhairt  buidheachais 
do'n  Athair,  a  rinn  sinne  iom- 
chuidh  chum  bhi  'nar  luchd- 
comh-pàirt  do  oighreachd  nan 
naomh  san  t-solus : 

13  A  shaor  sinn  o  chumhachd 
an  dorchadais,  agus  a  dh'  atharr- 
aich  sinn  chum  rìoghachd  Mic  a 
ghràidh-san  : 

14  Anns  am  bheil  againn  saor- 
sa  tre  'fhuil-san,  eadhon  maith- 
eanas  nam  peacadh  : 

15  Neach  a's  e  ìomhaigh  an 
Dè  neo-fhaicsinnich,  ceud-ghin 
a'  chruthachaidh  uile : 


16  Gir  is  ann  leis-san  a 
chruthaicheadh  na  h-uile  nithe  a 
ta  air  nèamh,  agus  a  ta>air  tal- 
amh,  faicsinneach  agus  neo- 
fhaicsinneach,  ma's  àrd-chaith- 
richean  iad,  no  tighearnais,  no 
uachdaranachda,  nocumhachda; 
is  ann  leis-san  agus  air  a  shon- 
san  a  chruthaicheadh  na  h-uile 
nithe : 

17  Agus  tha  e-san  roimh  na  h- 
uile  nithibh,  agus  trìd-san  tha 
na  h-uile  nithe  a'  comh-sheas- 
amh. 

18  Agus  is  e  ceann  a'  chuirp, 
eadhon  na  h-eaglais :  neach  a  '* 
e  an  toiseach,  an  ceud-ghin  o 
na  marbhaibh ;  chum  gu'  m 
biodh  aige  àrd-cheannas  anns  na 
h-uile. 

19  Oir  b'e  deadh  thoil  an 
Athar,  gu'n  còmhnuicheadh  gach 
uile  iomlanachd  annsan ; 

20  Agus  gu'm  biodh  na  h-uile 
air  an  dèanamh  reidh  ris  fèin 
trìd-san,  air  dha  sìth  a  dhèan- 
amh  tre  fhuil  a  chroinn-chèus- 
aidh-san ;  trìd-san,  a  ta  mi  ag 
ràdh,  ma's  nithe  iad  a  ta  air 
talamh,  no  nithe  a  ta  air  nèamh. 

21  Agus  sibhse  a  bha  uair- 
eigin  'nur  coimhich,  agus  'nur 
naimhdibh  ann  hhur  n-inntinn 
thaobh  dhroch  oibre,  nis  rinn  e 
rèidh  ris  fèin. 

22  Ann  an  corp  'fheòla  fèin 
tre'n  bhàs,  chum  6Ìbhse  a  chur 
naomha,  agus  neo-lochdach,  ag- 
us  neo-choireach,  'na  làthair- 
san : 

23  Ma  dh'fhanas  sibh  anns  a' 
chreidimhbunaiteach  agusdaing- 
ean,  gun  bhi  air  bhur  n-atharr- 
achadh  o  dhòchas  an  t-soisgeil, 
a  chuala  sibh,  agus  a  shearmon- 
aicheadh  do  gach  uile  chreutair 
a  ta  fuidh  nèamh ;  air  an  d'rinn- 
eadh  mise  Pòl  a'm'  mhinisteir. 

24  Tha  mi  nis  a'  dèanamh 
gàirdeachais  ann  am  fhulangas- 
aibh  air  bhur   son-sa,    agus   a' 

eoimhlionadh  mheud  's  a  ta 
dhdidh-làimh  do  àmhgharaibh 
Chrìosd'  ann  am  fheoil,  air  son  a 
chuirp-san,  eadhon  na  h-eaglais  : 

25  D'an  d'rinneadh  mise  a'm' 
mhinisteir,  a  rèir  stiùbhardachd 
Dhè  a  thugadh  dhomh  air  bhur 
son-sa,  a  choimhlionadh  focail 
Dè; 

26  Eadhon  an  rùn-dìomhair  a 
bha  folaichte  o  na  linnibh,  agus 
o  na  ginealachaibh  a  chaidh 
seachad,  ach  a  nis  a  tha  air 
f  hoillseachadh  d'  a  naomhaibh- 
san: 

27  D'am  bu  toil  le  Dia  fhoill- 
seachadh  ciod  e  saoibhreas  glòire 
an  rùin-dìomhair  so  am  measg 
nan  Cinneach ;  neach  a's  e  Crìosd 
annaibh-sa,  dòchas  na  glòire; 

28  Neach  a  ta  sinne  a'  sear- 
monachadh,  a'  toirt  rabhaidh  do 
gach  duine,  agus  a'  teagasg  gach 
uile  dhuine  anns  an  uile  ghlioc- 
as;  chum  gu  nochd  sinn  gach 
uile  dhuine  'na  làthair-san  iom- 
lan  ann  an  Iosa  Crìosd : 

29  An  ni  chum  am  bheil  mise 
mar  an  ceudna  a'  saoithreach- 
adh,  a'  dèanamh  spairn  a  rèir 
'oibreachaidh-san,  a  tha  'g  oib- 
reachadh  annam  gu  cumhachd- 
ach. 

CAIB.  II. 
/^IR  b'àill  leam  fios  a  bhi  ag- 
^  aibh  ciod  e  meud  mo 
chòmhraig  air  bhur  son-sa,  agus 
air  son  na  dream  a  ta  ann  an 
Laodicea,  agus  air  son  a  mheud 
nach  fhaca  m'aghaidh  anns  an 
f  heoil : 

2  lonnus  gu'm  faigheadh  an 
cridhe  sòlas,  air  dhoibh  bhi  air 
an  dlùth-cheangal  r'a  chèile 
ann  an  gràdh,  agus  chum 
uile  shaoibhreis  an  làn  dearbh- 
bheachd  tuigse,  chum  eò!ais 
rùin-dìomhair  Dhe,  eadhon  an 
Athar,  agus  Chrìosd ; 

3  Anns  am  bheil  uile  ionmhais 


a'  ghliocais  agus  an  eòlais  fol- 
aichte. 

4  Agus  so  a  ta  mi  ag  ràdh, 
air  eagal  gu  mealladh  neach  air 
bith  sibh  le  briathraibh  tairng- 
each. 

5  Oir  ged  tha  mi  uaibh  san 
fheoil,  gidheadh  a  ta  mi  maille 
ribh  san  Spiorad,  a'  dèanamh 
gàirdeachais  agus  a'  faicinn  bhur 
n-òrduigh,  agus  seasmhachd 
bhur  creidimh  ann  an  Crìosd. 

6  Uime  sin  mar  a  ghabh  sibh 
do  'ur  n-ionnsuidh  an  Tighearn 
Iosa  Crìosd,  gluaisibh  ann : 

7  Air  dhuibh  bhi  air  bhur 
freumhachadh  agus  air  bhur 
togail  suas  annsan,  agus  air  bhur 
daingneachadh  sa'  chreidimh,  a 
rèir  mar  a  theagaisgeadh  sibh. 
a'  meudachadh  ann  le  breith- 
buidheachais. 

8  Thugaibh  an  aire  nach  dèan 
neach  air  bith  foirneart  oirbh  tre 
fheallsanachd  agus  mealltair- 
eachd  dhìomhain,  a  rèir  beul- 
aithris  dhaoine,  a  rèir  ceud-thois- 
eacha  an  t-saoghail,  agus  cha'n 
ann  a  rèir  Chrìosd  : 

9  Oir  annsan  tha  uìle  iomlan- 
achd  na  diadhachd  a'  gabhail 
còmhnuidh  gu  corporra. 

10  Agus  tha  sibhse  coimhlion- 
ta  annsan,  neach  a's  e  ceann  gach 
uile  uachdaranachd  agus  chumh- 
achd  ; 

11  Anns  am  bheil  sibh  mar  an 
ceudna  air  bhur  timchioll- 
ghearradh  leis  an  timchioll- 
ghearradh  nach  d'rinneadh  le 
làmhaibh,  ann  an  cur  dhibh 
cuirp  pheacanna  na  feòla,  le 
timchioll-ghearradh  Chrìosd  : 

12  Air  dhuibh  bhi  adhlaicte 
maille  ris  ann  am  baisteadh, 
anns  am  bheil  sibh  mar  an  ceud- 
na  air  bhur  togail  suas  maille 
ris  tre  chreidimh  oibreachaidh 
Dhe,  a  thog  suas  e-san  o  na 
marbhaibh. 

13  Agus  sibhse  a  bha  marbh 

'nur  n-eu-ceartaibh  agus  ann  an 
neo-thimchioll-ghearradh  bhur 
feòla,  bheothaich  e  maille  ris,  a' 
maitheadh  dhuibh  nan  uile 
eu-ceart ; 

14  A'  duhhadh  a  mach  làmh- 
sgrìobhaìdh  nan  òrduighean  do 
ar  taobh-ne,  a  bha  'nar  n-agh- 
aidh,  agus  thug  e  as  an  t-slighe 
i,  air  dha  a  sparradh  ri  a  chrann- 
cèusaidh-san : 

15  Air  dha  uachdaranachdan 
agus  cumhachdan  a  chreachadh, 
rinn  e  ball-sampuill  diubh  gu 
follaiseach,  a'  dèanamh  buaidh- 
chaithreim  os  an  ceann  tre'w 
chrann  ud  fèin. 

16  Uime  sin  na  tugadh  aon 
neach  breth  oirbh  air  son  bìdh, 
no  dibhe,  no  thaobh  là  fèille,  no 
gealaich  nuaidhe,  no  shàbaide : 

17  A  ta  'nan  sgàile  air  na 
nithibh  a  ta  ri  teachd  ;  ach  is  le 
Crìosd  an  corp. 

18  Namealladh  aon  neach  bhur 
duais  uaibh  le  irioslachd  thoileil, 
agus  aoradh  do  ainglibh,  a' 
foirneadh  a  steach  gu  dàna  chum 
nan  nithe  nach  fac  e,  gu  dìomh- 
ain  air  a  shèideadh  suas  le  'innt- 
inn  f  heòlmhoir  fèin  ; 

19  Agus  gun  an  ceann  a 
chumail,  o'm  bheil  an  corp  uile, 
air  dha  bhi  air  a  bheathachadh 
tre  altaibh  agus  bhannaibh,  agus 
air  a  dhlùth-cheaDgal  r'a  chèile, 
a'  fàs  le  fàs  De. 

20  Uime  sin  ma  fhuair  sibh 
bàs  maille  ri  Crìosd  o  cheud 
thoiseachaibh  an  t-saoghail,  c'ar 
son,  mar  dhaoine  a  ta  beò  san 
t-saoghal,  a  tha  sibh  fuidh  òrd- 
uighibh, 

21  (Na  bean  ri,  na  blais,  na 
làimhsich  ; 

22  Nithe  a  theid  uile  a  neo-ni 
le'n  gnàthachadh,)  a  rèir  àith- 
eantan  agus  teagasga  dhaoine  ? 

23  Nithe  gun  amharus  aig  am 
bheil  samhladh  gliocais  ann  an 
aoradh    fèin-thoile    agus    irios- 


lachd,  agus  mi-chaomhnadh  a' 
chuirp,  cha'n  ann  an  urram  sam 
bith  chum  sàsachaidh  na'feòla. 

CAIB.  III. 

UIME  sin  ma  dh'èirich  sibh 
maille  ri  Crìosd,  iarraibh 
na  nithe  a  ta  shuas,  faram  bheil 
Crìosd  'na  shuidhe  aig  deas 
làimh  Dhè. 

2  Suidhichibh  bhur  n-aigne 
air  na  nithibh  a  ta  shuas,  agus 
cha'n  ann  air  na  nithibh  a  ta  air 
an  talamh. 

3  Oir  a  ta  sibh  marbh,  agus 
tha  bhur  beatha  folaichte  maille 
ri  Crìosd  ann  an  Dia. 

4  'Nuair  a  dh'  fhoillsichear 
Crìosd,  neach  a  's  e  ar  beatha-ne, 
an  sin  bithidh  sibhse  mar  an 
ceudna  air  bhur  foillseachadh 
maille  ris  ann  an  glòir. 

5  Uime  sin  claoidhibh  bhur 
buill  a  ta  air  an  talamh,  strìop- 
achas,  neòghloine,  fonn-collaidb, 
ana-mianna,  agus  sannt,  ni  a  's 
ìodhol-aoradh : 

fi  Nithe  air  son  am  bheil 
fearg  Dhè  a'  teachd  air  cloinn 
na  h-eas-ùmhlachd. 

7  Anns  an  rohh  sibhse  mar 
an  ceudna  a'  gluasad  uair-èigin, 
'nuair  a  bha  sibh  a'  caitheadh 
bhur  beatha  'nam  measg. 

8  Ach  a  nis  cuiribh-sa  uaibh 
na  nithe  so  uile ;  fearg,  corrukh, 
mi-run,  toibheum,  cainnt  shal- 
ach  as  bhur  beul. 

9  Na  dèanaibh  breug  d'a 
chèile,  do  bhrìgh  gu'n  do  chuir 
sibh  dhibh  an  seann  duine  maille 
r'a  ghnìomharaibh, 

10  Agus  gu'n  do  chuir  sibh 
umaibh  an  duine  nuadh,  a  tha 
air  ath-nuadhachadh  ann  an 
eòlas,  a  rèir  ìomhaigh  an  Tì  a 
chruthaich  e. 

11  Far  nach  'eil  Greugach  no 
Iudhach,  timchioll-ghearradh,no 
neo-thimchioll-ghearradh,  duine 
borb,   Sitianacb,    daor  no  saor: 


CAIB.  IV. 

aeh  is  e  Crìosd  na  h-uile,  agu8 
anns  na  h-uile. 

12  Ulme  sin  cuiribh-sa  um- 
aibh,  (mar  dhaoine  taghta  Dhè, 
naomha  agus  ionmhuinn.)  inn- 
igh  thròcaire,  caomhalachd,  ir- 
ioslachd  inntinn,  macantas,  fad- 
fhulangas ; 

13  A'  giùlan  le  che'ile,  agus  a' 
maitheadh  d'a  chèile,  ma  tha 
cùis  ghearain  aig  neach  an  agh- 
aidh  neach  ;  mar  a  thug  Crìosd 
maitheanas  dhuibhse,  mar  sin 
dèanaibh-sa  mar  an  ceudna. 

14  Agus  thar  na  nithibh  so 
uile,  cuiribh  umaibh  gràdh,  ni 
a  's  e  coimhcheangal  na  foir- 
feachd. 

15  Agus  biodh  sìth  Dhe  a' 
riaghladh  ann  bhur  cridhe,  chum 
am  bheil  sibh  mar  an  ceudna  air 
bhur  gairm  ann  an  aon  chorp  ; 
agus  bithibh  taingeil. 

16  Gabhadh  focal  Chrìosd 
còmhnuidh  annaibh  gu  saoibhir 
san  uile  ghliocas,  a'  teagasg  ag- 
us  a'  comhairleachadh  a  chèile 
le  salmaibh,  agus  laoidhibh,  ag- 
us  dànaibh  spioradail,  a'  dèan- 
amh  ciuil,  do'n  Tighearn  le  gràs 
ann  bhur  cridhe. 

17  Agus  gach  ni  air  bith  a  nì 
sibh  ann  am  focal  no  ann  an 
gnìomh,  dèanaibh  iad  uile  ann 
an  ainm  an  Tighearna  losa,  a' 
toirt  buidheachais  do  Dhia, 
eadhon  an  t-Athair  trìd-san. 

18  A  mhnài,  bithibh  ùmhal  do 
'ur  fearaibh  fèin,  mar  is  cubh- 
aidh,  anns  an  Tighearn. 

19  Fheara-pòsda,  gràdhaich- 
ibh  bhur  mnài,  agus  na  bithibh 
searbh  'nan  aghaidh. 

20  A  chlann,  bithibh  ùmhal 
do  'ur  pàrantaibh  anns  na  h-uile 
nithibh:  oir  a  ta  so  taitneach 
do  'n  Tighearn. 

21  Aithriche,  na  brosnuich- 
ibh  bhur  clann  chum  feirge,  air 
eagal  gu'n  caill  iad  am  misneach, 

.22  A  sheirbhiseacha,   bithibh 


ùmhal  do  'ur  maighstiribh  a  rèir 
na  feòla,  anns  na  h-uile  nithibh; 
cha'n  ann  le  seirbhis-sùl,  mar 
dhream  a  ta  toileachadh  dhaoine, 
ach  ann  an  trèibhdhireas  cridhe, 
ann  an  eagal  Dè  : 

23  Agus  ge  b'e  air  bith  ni  a 
nì  sibh,  dèanaibh  o  bhur  cridhe 
e,  mar  do'n  Tighearn,  agus 
cha'n  ann  do  dhaoinibh  ; 

24.  Air  dhuibh  fios  a  bhi  ag- 
aibh,  gu'm  faigh  sibh  o'n  Tigh- 
earn  duais  na  h-oighreachd  :  oir 
is  ann  do'n  Tighearn  Crìosd  a 
tha  sibh  a'  dèanamh  seirbhis. 

25  Ach  an  tì  a  nì  eucoir, 
gheibh  e  toillteanas  na  h-eucor- 
ach  a  rinn  e :  agus  cha'n  'eil 
leth-bhreth  ann. 

CAIB.  IV. 
\  MHAIGHSTIREAN, 
-*■*-  thugaibh  do  'ur  seirbhisich 
an  ni  sin  a  tha  ceart  agus  coth- 
romach,  air  dhuibh  fios  a  bhi 
agaibh  gu  bheil  agaibh  fèin 
maighstir  mar  an  ceudna  air 
nèamh. 

2  Buanaichibh  ann  an  ùrn- 
uigh,  a'  dèanamh  faire  innte  le 
breith-buidheachais ; 

3  Ag  ùrnuigh  mar  an  ceudna 
air  ar  son-ne,  chum  gu  fosgladh 
Dia  dhuinn  dorus  na  h-ur-labh- 
raidh,  a  chur  an  cèill  rùin-dìomh- 
air  Chrìosd,  air  son  am  bheil 
mise  ann  an  cuibhreachaibh : 

4  Chum  gu  foillsich  mi  e,  mar 
is  còir  dhomh  labhairt. 

5  Gluaisibh  ann  an  gliocas 
thaobh  na  dream  sin  a  ta  an 
leth  muigh,  ag  ath-cheannach  na 
h-aimsir. 

6  Biodh  bhur  còmhradh  a 
ghnàth  ann  an  gràs,  air  a  dhèan- 
amh  blasda  le  salann,  chum  gu'm 
bì  fhios  agaibh  cionnus  is  còir 
dhuibh  gach  neach  a  fhreagairt. 

7  Foiìlsichidh  Tichicus,  bràtb- 
air  gràdhach,  agus  ministeir 
dìleas,  agus  comh-sheirbhiseach 

san   Tighearn  gach   ni    dhuibh 
mu  m'  thimchioll-sa : 

8  A  chuir  mi  do  'ur  n-ionn- 
suidh  chum  na  crìche  so  fèin, 
gu'm  biodh  fios  bhur  staide-sa 
aige,  agus  gu'n  tugadh  e  comh- 
fhurtachd  do  'ur  cridheachaibh. 

9  Maille  ri  Onesimus,  bràth- 
air  dileas  agus  gràdhach,  a  tha 
dhibh  fèin.  Nì  iad  aithnichte 
dhuibh  na  h-uile  nithe  a  tha  an 
so. 

10  ThaAristarchusmochomh- 
phrìosanach  a'  cur  fàilte  oirbh, 
agus  Marcus,  mac  peathar  do 
Bharnabas,  (mu'n  d'fhuair  sibh 
àitheanta ;  ma  thig  e  do  'ur 
n-ionnsuidh,  gabhaibh  ris ;) 

11  Agus  Iosa,  ris  an  abrar 
Iustus,  muinntir  a  tha  do'n 
timchioll-ghearradh.  'S  iad  sin 
a  mhàin  mo  chomh-oibrichean 
chum  rìoghachd  Dhè,  a  bha  'nan 
comh-fhurtachd  dhomh. 

12  Tha  Epaphras,  a  tha  dhibh 
fèin,  seirbhiseach  Chrìosd,  a'  cur 
fàilte  oirbh,  a  ghnàth  a'  dèan- 
amh  spairn  dhùrachdaich  air 
bhur  son  ann  an  ùrnuighibh, 
chum  gu  seas  sibh  foirfe,  agus 


coimhlionta  ann  an  uile  thoil 
Dhe'. 

13  Oir  tha  mi  dèanamh  fianuis 
dha,  gu  bheil  aige  mòr  theas- 
ghràdh  dhuibhse,  agus  dhoibh- 
san  a  tha  ann  an  Laodicea,  agus 
do  'n  mhuinntir  a  tha  ann  an 
Hierapolis. 

14.  Tha  Lucas  an  lèigh  gràdh- 
ach,  agus  Demas  a'  cur  fàilte 
oirbh. 

15  Cuiribh  fàilte  air  na  bràith- 
ribh  a  tha  ann  an  Laodicea,  agus 
air  Nimphas,  agus  air  an  eaglais 
a  tha  'na  thigh. 

16  Agus  an  uair  a  leughar  an 
litir  so  'nur  measg-sa,  thugaibh 
fa'near  gu'n  leughar  i  ann  an 
eaglais  nan  Laodiceanach  mar 
an  ceudna;  agus  gu'n  leugh 
^ibhse  cuideachd  an  litir  o  Lao- 
dicea. 

17  Agus  abraibh  ri  Archipus, 
Thoir  an  aire  do'n  mhinistreil- 
eachd  a  fhuair  thu  san  Tigh- 
earn,  gu'n  coimhlion  thu  i. 

18  Fàilte  uam-sa  Pòl  le  m' 
làimh  fèin.  Cuimhnichibh  mo 
chuibhreacha.      Gràs    gu     robh 

|  maille  ribh.     Amen. 


Ceud  Litir  an  Abstoil  PHOIL  chum  nan 
TESALONIANACH. 


CAIB.  I. 

POL,  agus  Siluanus,  agus  Ti- 
moteus  chum  eaglais  nan 
Tesalonianach,  a  tha  ann  an  Dia 
an  t-Athair,  agus anns  an  Tigh- 
earn  Iosa  Crìosd:  gràs  duibh, 
agus  sìth  o  Dhia  ar  n-Athair, 
agus  o'n  Tighearn  losa  Crìosd. 
2  Tha  sinn  a'  toirt  buidheach- 
ais  do  Dhia  a  ghnàth  air  bhur 
son-sa  uile,  a'  toirt  iomraidh 
oirbh  ann  ar  n-ùrnuighibh-ne ; 


3  A'  cuimhneachadh  gun  sgur 
obair  bhur  creidimh,  agus  saoth- 
air  bhur  gràidh,  agus  foighidin 
bhur  dòchais  'nàr  Tighearn  Iosa 
Crìosd,  am  fianuis  Dè,  agus  ar 
n-Athar-ne : 

4  Air  dhuinn  fios  a  bhi  againn, 
a  bhràithre  gràdhaichte  le  Dia, 
air  bhur  taghadh-sa. 

5  Oir  cha  d'thàinig  ar  sois- 
geul-ne  do  'ur  n-ionnsuidh-sa 
ann  am  focal  a  mhàin,  ach  mar 


CAIB.  II. 

an  ceudna  ann  an  cumhachd, 
agusanns  an  Spiorad  naomh,  agus 
ann  arti  mòr  làn-dearbhachd  ; 
mar  is  aithne  dhuibh  ciod  a' 
ghnè  dhaoine  bha  annainn  'nur 
measg  air  bhur  sonsa. 

6  Agus  rinneadh  sibh  'nur 
luchd-leanmhuinn  oirnne,  agus 
air  an  Tigheam,  'nuair  a  ghabh 
sibh  ris  an  fhocal  ann  am  mòr- 
àmhghar,  le  h-aoibhneas  an 
Spioraid  naoimh  : 

7  Ionnus  gu  robh  sibh  'nur 
n-eisempleiribh  dhoibh-san  uile 
a  tha  creidsinn  ann  am  Macedo- 
nia,  agus  ann  an  Achaia. 

8  Oir  uaibhse  chaidh  fuaim 
focail  an  Tighearna  mach,  cha'n 
ann  a  mhàin  ann  am  Macedonia 
agus  ann  an  Achaia.  ach  mar  an 
ceudna  anns  gach  àit,  tha  bhur 
creidimh  ann  an  Dia  air  a 
sgaoileadh  a  mach,  ionnUs  nach 
'eil  feum  air  sinne  a  labhairt  ni 
air  bith. 

9  Oir  a  ta  iad  fein  a'  foill- 
seachadh  mu  ar  timchioli-ne, 
ciod  a'  ghnè  dol  a  steach  a  bha 
againn  do  'ur  n-ionnsuidh-sa, 
agus  cionnus  a  phill  sibh  churn 


o    mhealltaireachd,    no    o   neò- 
ghloine,  no  ann  an  ceilg  : 

4  Ach  mar  a  mheasadh  sinne 
le  Dia  iomchuidh  gu'm  biodh  an 
soisgeul  air  earbsadh  ruinn,  is 
amhuil  sin  a  labhramaid,  cha'n 
ann  mar  dhream  a  tha  toileach- 
adh  dhaoine,  ach  Dhè,  a  tha 
dearbhadh  ar  cridheacha. 

5  Oir  cha  do  ghnàthaich  sinn 
uair  air  bith  briathra  miodal- 
ach,  mar  is  aithne  dhuibh,  no 
leithsgeul  sainnt ;  '*  e  Diaar  fia- 
nuis: 

6  Ni  mò  dh'iarr  sinn  urram  o 
dhaoinibh,  no  uaibbse,  no  o 
dhaoinibh  eile,  ged  fheudamaid 
ar  trom  a  leagadh  oirbhse,  mar 
abstola  Chrìosd. 

7  Ach  bha  sinn  caomh  'nur 
measg-sa,  amhuil  a  dh'altrumas 
banaltrum  a  clann  fein: 

8  Mar  sin,  air  bhi  dhuinne 
ro-dhèidheil  oirbhse,  bu  toileach 
leinn  cha'n  e  mhàin  soisgeul 
Dhe'  a  phàirteachadh  ribh,  ach 
mar  an  ceudna  ar  n-anama  fein, 
do  bhrìgh  gu  robh  sibh  ro  ion- 
mhuinn  leinn. 

9  Oir    is    cuimhne    leibh,    a 


Dhè  o  ìodholaibh,    a    dhèanamhibhràithre,  ar   saothair,   agus    ar 


seirbhis  do'n  Dia  bheò  ngus  fhìor, 
10  Agus  gu  feitheamh  r'a 
Mhac  o  nèamh,  a  thog  e  suas  o 
na  marbhaibh,  eadhon  losa  a 
shaor  sinne  o 'n  f'heirg  a  ta  ri 
teachd. 

CAIB.  II. 
/^IR  is  aithne  dhuibh  fèin,   a 
^iff     bhràithre,     ar     dol-ne     a 
steach  do  'ur  n-ionnsuidh,  nach 
robh  e  ann  an  dìomhanas  : 

2  Ach  fòs  air  dhuinn  fulang 
roimh,  agus  an  dèigh  ar  mas- 
lachaidh  ann  am  Philipi,  mar 
is  aithne  dhuibh,  bha  rìànachd 
againn  ann  ar  Dia-ne  soisgeul 
Dè  a  labhairt  ribhse  ann  am 
mòr-ghleachd. 

3  Oir  cha  robh  ar  n-earail-ne 


sgrios-ne :  oir  air  dhuinn  bhi  ri 
h-obair  a  dh'oidhche  agus  a  là, 
chum  nach  cuireamaid.  trom  air 
neach  sam  bith  agaibh,  shear- 
monaich  sinn  duibh  soisgeul  Dè. 

10  Is  fianuisean  sibhse,  agus 
Dia,  cia  naomha,  agus  cia  coth- 
romach,  agus  neo-lochdach  a 
ghiùlain  sinne  sinn  fe'in  'nur 
measg-sa  a  ta  creidsinn  : 

11  Mar  is  aithne  dhuibh, 
cionnus  a  dh'earailich  sinn,  agus 
a  thug  sinn  comh-fhurtachd, 
agus  a  chuir  sinn  impidh  air 
gach  aon  agaibh  fa  leth,  (mar 
a  nì  Athair  d'a  chloinn,) 

12  Gu'n  gluaiseadh  sibh  gu 
cubhaidh  do  Dhia,  a  ghairm  sibh 
chum  a  rìoghachd  agus  a  ghlòire 
fèin. 

2  E 

13  Uime  sin  a  ta  sinne  mar 
an  ceudna  a'  toirt  buidheachais 
do  Dhia  gun  sgur,  do  bhrìgh 
'nuair  a  ghabh  sibh  ri  focal  Dè 
a  chuala  sibh  uainne,  gu'n  do 
ghabh  sibh  ris  cha'n  ann  rnar 
fhocal  dhaoine,  ach,  (mar  is  e 
gu  fìrinneach,)  focal  Dè,  a  tha 
'g  oibreachadh  gu  h-èifeachdach 
annaibh-sa  a  ta  creidsinn. 

14  Oir  rinneadh  sibhse,  a 
bhràithre,  'nur  luchd-lean- 
mhuinn  air  eaglaisibh  Dbe,  ann 
an  ludea,  a  tha  ann  an  losa 
Crìosd :  oir  dh'fhuiling  sibhse 
na  nithe  ceudna  o  bhur  luchd- 
dùthcha  fein,  mar  a  dh'fhuiling 
iadsan  o  na  h-Iudhaich  :' 

15  A  chuir  araon  an  Tighearn 
Iosa,  agus  am  fàidhean  fe'in  gu 
bàs,  agus  a  rinn  geur-lean- 
mhuinn  oirnne  ;  agus  nach  'eil 
a'  toileachadh  Dhe',  agus  a  tha'n 
aghaidh  nan  uile  dhaoine: 

16  A  tha  bacadh  dhinne 
labhairt  ris  na  Cinnich,  chum 
gu'm  biodh  iad  air  an  tèarnadh, 
chum  sìr-lìonaidh  suas  am 
peacanna :  oir  thàinig  au  f  hearg 
orra  mu  dheireadh. 

17  Ach  air  dhuinne,  a  bhràith- 
re,  bhi  air  ar  dealachadh  uaibh- 
se  rè  tamuil  bhig  am  pearsa,  ach 
cha'n  ann  an  cridhe,  is  ro  mhòid  a 
rinD  sinn  dìchioll  air  bhur  n-agh- 
aidh  fhaicinn  le  mòr-thogradh. 

18  Uime  sin  bu  mhiann  leinn 
teachd  do'ur  n-ionnsuidh,  (eadh- 
on  ieam-sa  Pòl,)  uair  no  dhà: 
ach  bhac  Satan  sinn. 

19  Oir  ciod  e  ar  dòchas-ne, 
no  ar  n-aoibhneas,  no  ar  crùn- 
uaille  ?  nach  sibhse  fèin  e  am 
fianuis  ar  Tighearna  Iosa  Criosd 
aig  a  theachd  ? 

20  Oir  is  sibhse  ar  glòir-ne 
agus  ar  n-aoibhneas. 

CAIB.  III. 

A  III   an   aobhar   sin,   an  uaìr 
"^*-    nachb'urrainn  sinn  cumail 


oirnn  fèin  ni  b'fhaide,  bu  tait- 
neach  leinn  bhi  air  ar  fàgail  'nar 
n-aonar  am  baile  na  A-AitLne : 

2  Agus  chuir  sinn  Timoteus  ar 
bràthair  agus  ministeir  Dhe, 
agus  ar  comh-oibriche  ann  an 
soisgeul  Chrìosd,  chum  sibhse  a 
dhaingneachadh,  agus  comh- 
fhurtachd  a  thoirt  duibh  mu 
thimchioll  bhur  creidimh  ; 

3  Chum  nach  gluaisteadh 
neach  air  bith  agaibh  leis  na 
trioblaidibh  so ;  oir  a  ta  fhios 
agaibh  fèin  gu'n  d'òrduicheadh 
sinn  a  dh'ionnsuidh  so. 

4  Oir  gu  deimhin,  an  uair  a 
bha  sinn  maille  ribh,  dh'innis 
sinn  duibh  roimh-làimh,  gu  robh 
sinn  gu  àmhghar  fhulang  ;  eadh- 
on  mar  a  thachair,  agus  is  aithne 
dhuibh. 

5  Air  an  aobhar  so,  'nuair  nach 
robh  mise  comasach  air  cumail 
orm  fèin  ni  b'  fhaide,  chuir  mi 
a  dh'fhaghail  fios  mu  'ur  creid- 
imh,  air  eagal  air  chor  sam  bith 
gu  'n  do  bhuair  am  buaireadair 
sibh,  agus  gu'm  biodh  ar  saoth- 
air-ne  diomhain. 

6  Ach  a  nis  an  uair  a  thàinig 
Timoteus  uaibhse  do  ar  n-ionn- 
suidh-ne,  agus  a  thug  e  deadh 
sgeul  duinn  mu  'ur  creidimh 
agus  bhur  gràdh,  agus  gu  bheil 
cuimhne  mhaith  agaibh  oirnne  a 
ghnàth,  a'  miannachadh  gu  mòr 
sinne  f  haicinn,  amhuil  a  ta  sinne 
mar  an  ceudna  sibhse  fhaicinn. 

7  Uime  so,  a  bhràithre,  fhuair 
sinne  comh-fhurtachd  do  'ur 
taobh  ann  ar  n-uile  àmhghar 
agustheinntrebhur  creidimh-sa: 

8  Oir  a  ta  sinne  beò  a  nis,  ma 
sheasas  sibhse  gu  bunaiteach  san 
Tighearn. 

9  Oir  ciod  am  buidheachas  a 
dh'fheudas  sinn  ìocadh  do  Dhia 
as  bhur  leth-sa,  air  son  an 
aoibhneis  sin  uile  leis  am  bheil 
sinn  ri  gairdeachas  do  'ur  taobh 
am  fianuis  ar  Dè-ne, 

10  A  dh'  oidhche  agus  a  là  a' 
guidhe  gu  ro  dhùrachdach  gu 
faiceariiaid  bhur  n-aghaidh-sa, 
agus  gu  leasaicheamaid  uireas- 
bhuidh  bhur  creidimh  ? 

11  A  nis  gu  dèanadh  Dia  fèin, 
eadhon  ar  n-Athair,  agus  ar 
Tighearna  Iosa  Crìosd  ar  slighe- 
ne  a  threòrachadh  do  'ur  n-ionn- 
suidh-sa. 

12  Agus  gu  tugadh  an  Tigh- 
earn  oirbh  fàs  agus  bhi  ro  phailt 
ann  an  gràdh  d'a  chèile,  agus 
do  na  h-uile  dhaoinibh,  mar  a  ta 
sinne  dhuibhse ; 

13  Chum  gu  daingnich  e  bhur 
cridheacha  neo-choireach  ann  an 
naomhachd  am  fìanuis  Dè,  eadh- 
on  ar  n-Athar-ne,  aig  teachd  ar 
Tighearna  losa  Crìosd  maille  r'  a 
naomhaibh  uile. 

CAIB.  IV. 
/~\S  bàrr  ma  ta,  a  bhràithre, 
"  cuireamaid  a  dh'  impidh 
agus  a  dh'athchuinge  oirbh  tre'n 
Tighearn  Iosa,  mar  a  fhuair  sibh 
uainne  cionnus  is  còir  dhuibh 
imeachd,  agus  Dia  a  thoileach- 
adh,  gu  meudaicheadh  sibh  mar 
sin  ni's  mò  agus  ni's  mò. 

2  Oir  a  ta  fhios  agaibh  ciod 
iad  na  h-àitheantan  a  thug  sinne 
dhuibh  tre'n  Tighearn  Iosa. 

3  Oir  is  i  so  toil  Dhè,  eadhon 
bhur  naomhachadh-sa,  sibh  a 
sheachnadh  strìopachais : 

4  Gu'm  b'aithne  do  gach  aon 
agaibh  a  shoitheach  fèin  a 
shealbhachadh  ann  an  naomh- 
achd,  agus  ann  an  urram  ; 

5  Cha'n  ann  an  am  fonn  ana- 
miannach,  mar  a  nì  na  Cinn- 
ich  aig  nach  'eil  eòlas  air 
Dia: 

6  Gun  neach  air  bith  a  dhèan- 
amh  eucoir  no  mealltaireachd 
sa'  chuis  air  a  bhràthair;  do 
bhrìgh  gur  e'n  Tighearn  a  nì 
dìoghaltas  air  an  uile  leithidibh 
sin,  a  rèir  mar  a  dh'innis  sinne 


mar  an  ceudna  duibh  roimh,  ag- 
us  a  rinn  sinn  fianuìs. 

7  Oir  cha  do  ghairm  Dia 
sinne  gu  neò-ghloine,  ach  gu 
naomhachd. 

8  Uime  sin  an  neach  a  nì  tàir, 
cha'n  ann  air  duine  tha  e  dèan- 
amh  tàir,  ach  air  Dia,  a  thug 
dhuinne  a  Spiorad  naomh  fèin. 

9  Ach  a  thaobh  gràidh  bhràth- 
airei! ,  cha'n  'eil  feum  agaibh  mise 
a  sgrìobhadh  do'ur  n-ionnsuidh : 
oir  a  ta  sibh  fein  air  bhur  teag- 
asg  o  Dhia  gràdh  a  thoirt  d'a 
chèile. 

10  Agus  gu  deimhin  tha  sibh 
a'  dèanamh  so  thaobh  nam 
bràthar  uile,  a  tha  ann  am  Ma- 
cedonia  gu  h-iomlan  :  ach  guidh- 
eamaid  oirbh,  a  bhràithre,  sibh 
a  mheudachadh  ni's  mò  agus  ni's 
mò; 

11  Agus  gu'n  dèan  sibh  bhur 
dìchioll  a  bhi  ciuin,  agus  bhur 
gnothuiche  fèin  a  dhèanamh, 
agus  saoithreachadh  le  'ur  làmh- 
aìbh  fein,  (amhuil  a  dh'àithn 
sinne  dhuibh  ;) 

12  Chum  gu  'n  gluais  sibh  gu 
cubhaidh  thaobh  na  muinntir 
sin  a  ta  'n  leth  muigh,  agus  nach 
bì  uireasbhuidh  ni  sam  bith 
oirbh. 

13  Ach  cha  b'  àill  leam,  a 
bhràithre,  sibh  a  bhi  aineolach 
thaobh  na  muinntir  sin  a  tha 
'nan  codal,  chum  nach  dèan  sibh 
bròn,  eadhon  mar  dhaoine  eile 
aig  nach  'eil  dòchas. 

14  Oir  ma  chreideas  sinn  gu'n 
d'fhuair  Iosa  bàs,  agus  gu'n  d'- 
èirich  e  rìs,  amhuil  sin  mar  an 
ceudna  an  dream  a  choidil  ann 
an  Iosa,  bheir  Dia  maille  ris. 

15  Oir  so  a  ta  sinn  ag  ràdh 
ribh  ann  am  focal  an  Tighearna, 
nach  bì  againne  a  tha  beò  agus  a 
dh'fhàgar  gu  teachd  an  Tigh- 
earna,  toiseach  orra-san  a  tha 
'nan  codal. 

16  Oir  thig  an  Tighearn  fèin 

a  rmas  o  nèamh  le  àrd-iolaich,  le 
guth  an  àrd-aingil,  agus  le 
trompaid  Dhè :  agus  èiridh  na 
mairbh  ann  an  Crìosd  air  tùs: 

17  An  deigh  sin  sinne  a  bhios 
beò  agus  a  dh'fhàgar,  togar  suas 
sinn  maille  riu-snn  anns  na  neul- 
aibh,  an  còdhail  an  Tighearna 
san  athar  :  agus  mar  sin  bithidh 
sinn  gu  sìorruidh  maille  ris  an 
Tighearn. 

18  Uime  sin  thugaibh  comh- 
fhurtachd  d'a  chèile  leis  na 
briathraibh  so. 

CAIB.  V. 

A  CH  mu  thimchioll  nan  aim- 
*««  sirean  agus  nan  àm  cha'n 
'eil  feum  agaibh-sa,  a  bhràithre, 
mise  a  sgrìobhadh  do  'ur  n-ionn- 
suidh. 

2  Oir  a  ta  sàr  fhios  agaibh 
fein  gu'n  tig  )à  an  Tighearna 
mar  ghaduiche  san  oidhche. 

3  Oir  an  uair  a  their  iad,  Sith 
agus  tèaruinteachd,  an  sin  thig 
sgrios  obann  orra,  mar  shaothair 
air  mnaoi  thorraich;  agus  cha 
tèid  iad  as. 

4  Ach  cha'n  'eil  sibhse,  a 
bhràithre,  san  dorchadas,  ionnus 
gu'm  beireadh  an  là  sin  ohbh 
mar  ghaduiche. 

5  Is  sibhse  uile  clann  an  t- 
soluis,  agus  clann  an  là :  cha'n 
ann  do'n  oidhche,  no  do'n  dor- 
chadas  sinn. 

6  Uime  sin  na  coidleamaid 
mar  dhaoine  eile ;  ach  dèanamaid 
faire  agus  bitheamaid  stuama. 

7  Oir  an  dream  a  choidleas, 
is  anns  an  oidhche  a  choidleas 
iad  :  agus  an  dream  a  tha  air 
mhisg,  is  anns  an  oidhche  tha 
iad  air  mhisg. 

8  Ach  bitheamaid-ne  a  tha 
do'n  là  stuama,  a'  cur  oirnn 
uchd-èididh  a'  chreidimh  agus  a' 
ghràidh,  agus  mar  chlogaid, 
dòchas  na  slàinte. 

9  Oir  cha  d'  òrduich  Dia  sinn 


chum  feirge ;  ach  chum  slàinte 
f  haotainn  tre  ar  Tighearna  Iosa 
Crìosd, 

10  A  fhuair  bàs  air  ar  son, 
chum  co  aca  is  faireach  no  codal 
dhuinn,  gu'm  bitheamaid  beò 
maille  ris. 

11  Uime  sin  thugaibh  comh- 
fhurtachd  d'a  chèile,  agus  tog- 
aibh  suas  gach  aon  a  chèile, 
eadhon  mar  a  ta  sibh  a'  dèan- 
amh. 

12  Agus  guidheamaid  oirbb,  a 
bhràithre,  aithne  bhi  agaibh  air 
an  dream  a  tha  saoithreachadh 
'nur  measg,  agus  a  tha  os  bhur 
ceann  san  Tighearn,  agus  a  tha 
'gur  comhairleachadh  ; 

13  Agus  meas  mòr  a  bhi  ag- 
aibh  dhiubh  ann  an  gràdh  air 
son  an  oibre.  Bithibh  sìochail 
'nur  measg  fein. 

14  A  nis  guidheamaid  oirbhj  a 
bhràithre,  thugaibh  rabhadh 
dhoibh-san  a  tha  mì-riaghailt- 
each,  thugaibh  comh-fhurtachd 
dhoibh-san  a  tha  lag-chridheach, 
cumaibh  suas  iadsan  a  ta  an- 
mhunn,  bithibh  foighidneach  a 
thaobh  nan  uile  dhaoine. 

15  Feuchaibh  nach  ìoc  neach 
olc  air  son  uilc  do  dhuine  sam 
bith  ;  ach  leanaibh-sa  a  ghnàth 
an  ni  a  ta  maith,  araon  do  'ur 
taobh  fein,  agus  a  thaobh  nan 
uile  dhaoine. 

16  Dèanaibh  gairdeachas  a 
ghnàth. 

17  Dèanaibh  ùrnuigh  gun 
sgur. 

18  Anns  gach  uile  ni  thugaibh 
buidheachas ;  oir  is  i  so  toil  De 
ann  an  Iossa  Crìosd  do  'ur  taobh. 

19  Na  mùchaibh  an  Spiorad. 

20  Na  dèanaibh  tàir  air  fàidh- 
eadaireachd. 

21  Dearbhaibhnah-uile  nithe: 
cumaibh  gu  daingean  an  ni  sin  a 
ta  maith. 

22  Seachnaibh  gach  uile  chos- 
las  uilc. 

23  Agus  gu  dèanadh  Dia  na 
sìthe  fèin  naomha  sibh  gu  h- 
iomlan*;  agus  gu  deònaicheadh 
JDia  gu'm  bì  bhur  n-uile  spiorad, 
agus  anam,  agus  chorp  air  an 
gleidheadh  gu  neo-choireach, 
gu  teachd  ar  Tighearna  Iosa 
Crìosd. 

24  Is  fìrinneach  an  Tì  a  ta 
'gur  gairm,  neach  mar  an  ceudna 
a  nì  e. 


25  A  bhràithre,  dèanaibh 
ùrnuigh  air  ar  son-ne. 

26  Cuiribh  fàiite  air  na 
bràithribh  uile  le  pòig  naoimh. 

27  Tha  mi  a'  sparradh  oirbh 
à  h-uchd  an  Tighearna,  gu'n 
leughar  an  litir  so  do  na  bràith- 
ribh  naomha  uile. 

28  Gu  robh  gràs  ar  Tigh- 
earna  Iosa  Crìosd  maille  ribh. 
Amen. 


Dara  Litir  an  Abstoil  PHOIL  chum  nan 
TESALONIANACH. 


>OL, 

agus     Siluanas, 


■*-  Timoteus,  chum  eaglais 
nan  Tesalonianach,  ann  an  Dia 
ar  n-Athair,  agus  anns  aa  Tigh- 
earn  Iosa  Crìosd : 

2  Gràs  gu  robh  dhuibh,  agus 
sìth  o  Dhia  ar  n-Athair,  agus 
o'n  Tighearn  Iosa  Crìosd. 

3  Tha  e  mar  fhiachaibh 
oirnne  buidheachas  a  thoirt  do 
Dhia  a  ghnàth  air  bhur  son-sa, 
a  bhràithre,  mar  is  cubhaidh,  do 
bhrìgh  gu  bheil  bhur  creidimh 
a'  fàs  gu  ro  mhòr,  agus  gu  bheil 
gràdh  gach  aoin  agaibh  uile  a' 
meudachadh  d'a  chèile : 

4  Ionnus  gu  bheil  sinne  fein 
a'  dèanamh  uaille  asaibh-sa  ann 
an  eaglaisibh  Dhè,  air  son  bhur 
foighidin  agus  bhur  creidimh 
ann  bhur  n-uile  gheur-lean- 
mhuinnibh  agus  àmhgharaibh 
a  tha  sibh  a'  fulang: 

5  ]Vi  a  ta  'na  chomhara  foll- 
aiseach  air  ceart-bhreitheanas 
Dè,  chum  gu  measar  gur  airidh 
sibbse  air  rìoghachd  Dhè,  air  son 
am  bheil  sibh  a'  fulang: 


6  Do  bhrìgh  gur  ceart  an  ni 
do  Dhia,  àmhghar  ìocadh  dhoibh- 
san  a  ta  cur  àmhghair  oirbh  ; 

7  Agus  dhuibhse  a  ta  fo 
àmhghar,  fois  maìlle  ruinne, 
'nuair  a  dh'fhoillsichear  an 
Tighearn  Iosa  o  nèamh,  maille 
r'a  ainglibh  cumhachdach, 

8  Ann  an  teine  lasarach,  a' 
dèanamh  dìoghaltais  air  an 
dream  aig  nach  'eil  eòlas  air 
Dia,  agus  nach  'eil  ùmhal  do 
shoisgeul  ar  Tighearna  Iosa 
Crìosd. 

9  Muinntir  air  an  dèanar 
peanas  le  sgrios  sìorruidh  o 
làtbair  an  Tighearn,  agus  o 
ghlòir  a  chumhachd ; 

10  'Nuair  a  thig  e  gu  bhi  air 
a  ghlòrachadh  'na  naomhaibh, 
agus  chum  gu'n  dèanar  iongant- 
ach  e  annta-san  uile  a  ta  creid- 
sinn  san  là  sin,  (do  bhrìgh  gu'n 
do  chreideadh  ar  fianuis-ne  'nur 
measg-sa.) 

1 1  Air  an  aobhar  so  tha  sinne 
mar  an  ceudna  a'  dèanamh 
sìr-ùrnuigh  air  bhur  son-sa, 
chum  gu  meas  ar  Dia-negurair- 

2  e  2 

idh  sibh.se  air  a'  ghairm  so,  agus 
gu'n  coimhlion  e  uile  dheadh- 
ghean  a  mhaitheis,  agus  obair  a' 
chreidimh  Je  cumbachd : 

12  Chum  gu'm  bì  ainm  ar 
Tighearna  Iosa  Criosd  air  a 
ghlòrachadh  annaibh-sa,  agus 
sibhse  ann-san,  a  rèir  gràis  ar 
De-ne,  agus  an  Tighearna  Iosa 
Crìosd. 

CAIB.  II. 

ANIS  guidheamaid  oirbh, 
a  bhràithre,  thaobh  teachd 
ar  Tighearna  Iosa  Crìosd,  agus 
ar  comh-chruinneachaidh-ne  d'  a 
ionnsuidh, 

2  Gun  sibh  bhi  gu  h-ealamh 
air  bhur  crathadh  'nur  n-inntinn, 
no  fo  bhuaireas,  le  spiorad,  no 
le  focal,  no  le  litir,  mar  uainne, 
mar  gu'm  biodh  la  Chrìosd  am 
fagus. 

3  Na  mealladh  neach  sam  bith 
sibh  air  aon  chor  :  oir  cha  tig  an 
là  sin  mur  tig  air  tùs  treigeadh- 
creidimh,  agus  tnur  foillsichear 
duine  sin  a'  pheacaidh,  mac  an 
sgrios ; 

4  A  tha  cur  an  aghaidh  agus 
'ga  àrdachadh  fèin  os  ceann 
gach  ni  ris  an  abiar  Dia,  no 
d'an  dèanar  aoradh;  ioDnus  mar 
Dhia  gu  bheil  e  'na  shuidhe  ann 
an  teampull  Dhè,  'ga  nochdadh 
fein  gur  Dia  e. 

5  Nach  cuimhne  leibh,  air 
dhomh  bhi  fathast  maille  ribh, 
gu'n  d'innis  mi  na  nithe  so 
dhuibh  ? 

6  Agus  is  aithne  dhuibh  ciod 
a  tha  bacadh  nis  e  bhi  air  fhoill- 
seachadh  'na  àm  fèin. 

7  Oir  a  ta  rùn-dìomhair  na 
h-ain-diadhachd  ag  oibreachadh 
cheana,  a  nihàin  gus  an  toìrear 
air  falbh  an  tì  a  ta  nis  a'  bac- 
adh. 

8  Agus  an  sin  foillsichear  an 
t-aingidh  sin,  a  chlaoidheas  an 
Tighearn  le  h-anail  a  bheoil  fèic, 


agus  d'an  cur  e  as  le  dealradh  a 
theachd  : 

9  Eadhon  e-san,  aig  am  bheil  a 
theachd  a  rèir  oibreachaidh  Shat- 
ain,  maille  ris  an  uile  chumhachd, 
agus  chomharaibh,  agus  iongant- 
^,saibh  breugach, 

10  Agus  maille  ri  uile 
mhealltaireachd  na  h-eucorach 
anntasan  a  chaillear ;  a  chionn 
nach  do  ghabh  iad  gràdh  na 
f ìrinn,  chum  gu  tèaruinteadh  iad. 

11  Agus  air  a.shon  so  cuiridh 
Diatreun-oibreachadh  meallaidh 
d'an  ionnsuidh,  ionnus  gu'n  creid 
iad  a'  bhreug : 

12  Chum  gu'm  bì  iad  uile  air 
an  dìteadh,  nach  do  chreid  an 
fhìrinn,  ach  aig  an  robh  tlachd 
anns  an  eucoir. 

13  Ach  a  ta  e  mar  fhiachaibh 
oirnne  buidheachas  a  thoirt  do 
Dhia  a  ghnàth  air  bhur  son-sa,  a 
bhràithre,  ionmhuinn  do'n  Tigh- 
earn,  do  bhrìgh  gu'n  do  thagh 
Dia  sibh  o  thùs  chum  slàinte, 
tre  naomhachadh  an  Spioraid, 
agus  creidsinn  na  fìrinn  : 

14  Chum  an  do  ghairm  e  sibh 
tre  ar  soisgeul-ne,  chum  sibh  a 
dh'fhaotainn  glòire  ar  Tighearna 
Iosa  Crìosd. 

15  Uime  sin,  a  bhràithre, 
seasaibh  gu  daingean,  agus 
cumaibh  na  teagasgan  a  thugadh 
dhuibh,  co  dhiubh  is  ann  le  focal, 
no  le  ar  litir-ne. 

16  A  nis  gu  'n  tugadh  ar 
Tighearn  Iosa  Crioscl  e  fe'in,  ag- 
us  Dia,  eadhon  ar  n-Athair-ne, 
a  ghràdhaich  sinn,  agus  a  thug 
dhuinn  sòlas  sìorruidh,  agus 
dòchas  maith  tre  ghràs, 

17  Comh-fhurtachd  do  'ur 
cridhe-sa,  agus  gu  daingnicheadh 
e  sibh  anns  gach  uile  dheadh 
fhocal  agus  ghnìomh. 


F 

A      dheoidh,      a     bhràithre, 
dèanaibh    ùrnuisrh    air    ar 

son-ne,  chum  gu'n  ruith  focal 
an  Tighearn,  agus  gu'm  bì  e 
air  a  ghlòrachadh  mar  ann  bhur 
measg-sa ; 

2  Agus  chum  gu  saorar 
sinne  o  dhaoinibh  mì-reusonta 
agus  olca :  oir  cha  'n  ann  aig 
na  h-uile  a  ta  creidimh. 

3  Ach  a  ta  an  Tighearn 
rlìleas,  a  dhaingnicheas  agus  a 
choimhideas  o'n  olc  sibh. 

4  Agus  a  ta  earbsa  againn  san 
Tighearn  do  'ur  taobh-sa,  gu 
hheil  sibh  araon  a'  dèanamh, 
agus  gu'n  dèan  sibh  na  nithe, 
a  tha  sinn  ag  àithneadh  dhuibh. 

5  Agus  gu  seòladh  an  Tigh- 
earn  bhur  cridheacha  chum 
gràidh  Dhè,  agus  chum  foighidin 
Chrìosd. 

6  A  nis  àithneamaid  dhuibh, 
a  bhràithre,  ann  an  ainm  ar 
Tighearna  Iosa  Crìosd,  sibh  fèin 
a  dhealachadh  ris  gach  uile 
bhràthair  a  tha  'g  imeachd  gu 
mì-riaghailteach,  agus  cha'n  ann 
a  rèir  an  teagaisg  a  fhuair  e 
uainne. 

7  Oir  a  ta  fhios  agaibh  fèin 
cionnus  is  còir  dhuibh  ar  lorg- 
ne  leantuinn  :  oir  cha  do  ghiùl- 
ain  sinne  sinn  fèin  gu  mì-riagh- 
ailteach  'nur  measg ; 

8  'Ni  mò  a  dh'ith  sinn  aran 
duine  sam  bith  a  nasgaidh ;  ach 
le  saothair  agus  an-shocair,  a 
dh'oidhche  agus  a  là  ri  h-obair, 
chum  nach  cuireamaid  ar  trom 
air  aon  agaibh : 

9  Cha'n  e  nach  'eil  comas 
againn,  ach  a  chum  gu  'n  dèan- 
amaid  sinn  fèin'nar  n-eisempleir 
dhuibhse,  gu  ar  leantuinn. 


10  Oir  an  uair  a  bha  sinn 
maille  ribh,  thug  sinn  an  àithne 
so  dhuibh,  mur  àill  le  neach 
obair  a  dhèanamh,  gun  e  dh'ith- 
eadh  bìdh. 

11  Oir  tha  sinn  a'  cluinn- 
tinn  gu  bheil  daoine  àraidh 
ag  imeachd  gu  mì-riaghailteach 
'nur  measg,  nach  'eil  a'  dèanamh 
oibre  sam  bith,  ach  a'  gabhail 
gnothuich  ri  nithibh  nach  buin 
doibh. 

12  A  nis  tha  sinn  a'  toirt 
àithne  d'an  leithidibh  sin,  agus 
ag  earail  orra  tre  ar  Tighearna 
losa  Crìosd,  le  saoithreachadh 
gu  ciuin,  gu'n  ith  iad  an  aran 
fèin. 

13  Agus  sibhse,  a  bhràithre, 
na  sgìthichibh  do  dhèanamh 
maith. 

14  Agus  ma  ta  neach  sam  bith 
nach  toir  ùmhlachd  do  ar  focal- 
ne  tre  an  litir  so,  comharaich- 
ibh  e-san,  agus  na  biodh  comh- 
luadar  agaibh  ris,  chum  gu'm 
bì  nàire  air 

15  Gidheadh  na  measaibh  e 
raar  nàmhaid,  ach  thugaibh 
comhairle  air  mar  bhràthair. 

16  A  nis  gu'n  tugadh  Tigh- 
earna  na  sìthe  e  fèin  sìth  dhuibh- 
se  a  ghnàth,  air  gach  aon  chor. 
Gu  robh  an  Tighearn  maille  ribh 
uile. 

17  Fàilte  uamsa  Pòl  le  m' 
làimh  fèin,  ni  a's  e  an  comhara 
anns  gach  uile  litir  :  mar  so  tha 
mi  a'  sgrìobhadh. 

18  Gràs  ar  Tighearna  Iosa 
Crìosd  gu  robh  maille  ribh  uile. 
Amen. 


332 


CEUD    LlTIR    AN    ABSTOIL    PHOIL    CHUM 

THIMOTEUIS. 


CAIB.  I. 
|30L  abstol  Iosa  Crìosd,  a  rèir 
-*-       àithne  Dhè,  ar  Slànuighir, 
agus  an  Tighearna  Iosa  Crìosd, 
neach  a's  e  ar  dòchas ; 

2  Chum  Thimoteuis  m'fhìor 
mhic  anns  a'  chreidimh :  Gràs, 
tròcair,  agus  sìth  o  Dhia  ar  n- 
Athair,  agus  o  Iosa  Crìosd  ar 
Tighearn. 

3  Mar  a  dh'iarr  mi  ort  fan- 
tuinn  ann  an  Ephesus,  'nuair  a 
chaidh  mi  do  Mhacedonia,  chum 
gu'n  tugadh  tu  òrdugh  do  dhream 
àraidh  gun  atharrachadh  teag- 
aisg  a  thoirt  uatha  ; 

4  Agus  gun  aire  a  thoirt  do 
sgeulachdaibh,  agus  do  shloinnt- 
eireachd  neo-chrìochnaich,  a 
bheir  aobhar  do  cheisdibh,  ni's 
mò  na  do  fhòghlum  diadhaidh, 
a  tha  tre  chreidimh :  dèan  mar 
sin. 

5  A  nis  is  e  a's  crìoch  do'n 
àithne  gràdh  à  cridhe  glan,  agus 
d  coguis  mhaith,  agus  à  creid- 
imh  neo-chealgach : 

6  Nithe  air  do  dhream  àraidh 
claonadh  uatha,  chaidh  iad  a 
thaobh  chum  dìomhanais  cainn- 
te; 

7  A*  miannachadh  bhi  'nan 
luchd-teagaisg  an  lagha,  agus 
gun  iad  a'  tuigsinn  ciod  a  ta  iad 
ag  ràdh,  no  ciod  iad  mu'm  bheil 
iad  a'  toirt  cinnte. 

8  Ach  tha  fhios  againn  gu 
bheil  an  lagh  maìth,  ma  ghnàth- 
aicheas  neach  gu  dligheach  e  : 

9  Air  do  fhios  so  a  bhi  aige, 
nach  ann  do  dhuine  fìreanach  a 
dh'òrduicheadh  an  lagh,  ach  do 
dhaoinibh  neo-dhligheach  agus 
eas-ùmhal,  dhoibh-san  a  ta  mì- 
dhiadhaidh  agus  do  pheacaich, 


do  dhaoinibh  mi-naomha  agus 
neo-chrabhach,  do  luchd-marbh- 
aidh  aithriche  agus  do  luchd- 
marbhaidh  mhàithriche,  do 
luchd-mortaidh, 

10  Do  luchd-strìopachais,  do 
luchd  ana-mianna  mi-nàdurra,  do 
luchd-goid  dhaoine,  do  bhreug- 
airibh,  do  luchd-eithich,  agus  ma 
tha  ni  sam  bith  eile  a  tha'n  agli- 
aidh  teagaisg  fhallain, 

11  A  rèir  soisgeil  ghlòrmboir 
an  Dè  bheannaichte,  a  dh'earb- 
adh  rium-sa. 

12  Agus  a  ta  mi  a'  toirt  buidh- 
eachais  do  Iosa  Crìosd  ar  Tigh- 
earn,  a  neartaich  mi,  do  bhrìgh 
gu'n  do  mheas  e  mi  dìleas,  'gam 
chur  sa'  mhinistreileachd ; 

13  A  bha  roimh  a'm'  fhear- 
labhairt  toibheim,  agus  a'  m' 
fhear  geur-leanmhuinn,  agus 
a'm'dhuineeucorach.  Achfhuair 
mi  tròcair,  do  bhrigh  gu'n  d'rinn 
mi  so  tre  aineolas,  ann  am  mì- 
chreidimh : 

14  Agus  bha  gràs  ar  Tigh- 
earna  thar  tomhas  ro  phailte 
dhomh,  maille  ri  creidimh,  agus 
ri  gràdh  a  ta  ann  an  Iosa  Crìosd. 

15  Is  fìor  an  ràdh  so,  agus  is 
airidh  e  air  gach  aon  chor  air 
gabhail  ris,  gu  'n  d'  thàinig  Iosa 
Criosd  do'n  t-saoghal  a  thèar- 
nadh  pheacach ;  d'am  mise  an 
ceud-fhear. 

16  Gidheadh,  air  a  shon  so 
fhuair  mi  tròcair,  chum  gu'm 
foillsicheadh  Criosd  annam-sa 
air  tùs  an  uile  fhad-fhulangas, 
mar  shaimpleir  dhoibh-san  a 
chreideadh  ann,  an  dèigh  so, 
chum  na  beatha  maireannaich. 

17  A  nis  do'n  Kìgh  shìorruidh, 
neo-thruaillidh,    neo-fbaicsinn- 

each,  do  Dhia  a  ta  mhàin  glic, 
gu  robh  urram  agus  glòir,  gu 
saoghaì  nan  saoghal.     Amen. 

18  An  àithne  so  tha  mi  ag 
earbsadh  riut,  Thimoteuis  a 
mhic,  a  reir  nam  fàidheadair- 
eachd  a  rinneadh  umad  roimh 
so,  chum  trìd-san  gu  'n  cogadh 
tu  deadh  chogadh ; 

19  A'  coimhead  creidimh  agus 
deadh  choguis;  ni  air  dochuidtfo 
dkaoinibh  a  chur  uatha,  rinn  iad 
long-bhriseadh  thaobh  a'  chreid- 
imh. 

20  D'am  bheil  Himeneus  agus 
Alecsander;  muinntir  a  thug 
mìse  thairis  do  Shatan,  churn 
le'n  smachdachadh  gu'm  fògh- 
lumadh  iad  gun  toibheum  a 
labhairt. 

CAIB.  II. 

rpHA  mi  ag  iarraidh  uime  sin, 
■*-  roimh  na  h-uile  nithibh, 
gu'n  dèanar  athchuinge,  ùr- 
nuighean,  eadar-ghuidhe,  agus 
breith-buidheachafe  air  son  nan 
uile  dhaoine  : 

2  Air  son  rìghrean,  agus  air 
son  nan  uile  a  tba  ann  an  ùghd- 
arras  :  chum  gu'n  caith  sinn  ar 
heatha  gu  foisneach  agus  gu 
sìochail,  anns  an  uile  dhiadhachd 
agus  chiatachd. 

3  Oir  tha  so  maith  agus  tait- 
neach  am  fianuis  Dè  ar  Slàn- 
uighir  : 

4  Neach  leis  an  àill  na  h-uile 
dhaoine  bhi  air  an  tèarnadh,  ag- 
us  iad  a  theachd  chum  eòlas  na 
fìrinn. 

.5  Oir  is  aon  Dia  a  ta  ann,  ag- 
us  aon  eadar-mheadhonair  eadar 
Dia  agus  daoine,  an  duine  Iosa 
Crìosd ; 

6  A  thug  e  fèin  'na  èiric  air 
son  nan  uile,  mar  fhianuis  ann 
an  àm  iomchuidh ; 

7  Chum  an  d'  òrduicheadh 
mise  a'  m'  shearmonaiche,  agus 
a'm'  abstol,  (tha  mi  a'  labhairt 


na  fìrinn  ann  an  Crìosd,  cha  'n 
'eil  mi  a'  dèanamh  brèige,)  a'm' 
f  hear-teagaisg  nan  Cinneach  ann 
an  creidimh  agus  ann  am  fìrinn. 

8  Uime  sin  is  àill  leam  na  fir 
a  dhèanamh  ùrnuigh  sgach  àit, 
a'  togail  suas  làmha  naomha  gun 
f  heirg,  gun  amharus  : 

9  Air  an  dòigh  cheudna,  na 
mnài  a  chur  eudaich  iomchuidh 
umpa,  'gan  sgeadachadh  fein  le 
nàisneachd  agus  stuaim  :  cha  'n 
ann  le  casadh  an  gruaige,  no  le 
h-òr,  no  le  neamhnuidibh,  no  le 
culaidhibh  luachmhor  ; 

10  Ach,  (mar  is  cubhaidh  do 
mhnàibh  a  tha  'g  aideachadh 
diadhachd,)  le  deadh  oibribh. 

11  Fòghlumadh  a'  bhean  ann 
an  ciuineas  leis  an  uile  ùmhlachd. 

12  Ach  cha'n  'eil  mi  a'  cead- 
achadh  do  mhnaoi  teagasg  a 
thoirt  uaipe,  no  ceannas  a 
ghlacadh  air  an  f  hear,  ach  i  bhi 
'na  tosd. 

13  Oir  is  e  Adhamh  a  chruth- 
aicheadh  air  tùs,  agus  'na  dhèigh 
sin  Eubha. 

14  Agus  cha  b'e  Adhamh  a 
mhealladh,  ach  air  do'n  mhnaoi 
bhi  air  a  mealladh,  bha  i  sa' 
chionta. 

15  Gidheadh  tèarnar  i  tre 
bhreith  cloinne,  ma  bhuanaich- 
eas  iad  ann  an  creidimh,  agus 
ann  an  gràdh,  agus  ann  an 
naomhachd,  maille  ri  stuaim. 

CAIB.  III. 

TS  ràdh  fìor  so,  Ma  tha  tog- 
*  radh  aig  aon  duine  chum 
dreuchd  easbuig,  tha  e  miann- 
achadh  deadh  oibr'è. 

2  Uime  sin  is  còir  do  easbuig 
bhi  neo-lochdach,  'na  f  hear  aoin 
mhnà,  faireil,  ciallach,  deadh- 
bheusach,  fialuidh,  ealamh  gu 
teagasg ; 

3  Gun  bhi  'na  phòitear,  gun 
bhi  buailteach,  gun  bhi  dèidheil 
air    huannachd    shalaich  ;     ach 

macanta,  neo-thuasaideach,  neo- 
shanntach  ; 

4  'Na  dhuine  a  riaghlas  a 
thigh  fèin  gu  maith,  aig  am 
bheil  a  chlann  fo  smachd  maille 
ris  an  uile  shuidheachadh-inn- 
tinn  ; 

5  (Oir  mur  aithne  do  dhuine 
a  thigh  fèin  a  riaghladh,  cionn- 
U9  a  ghabhas  e  cùram  do  eaglais 
Dhe'?) 

6  Gun  bhi  'na  nuadh-chreid- 
each,  air  eagal,  air  dha  bhi  air 
atadh  le  h-uabhar,  gu'n  tuit  e 
ann  an  dìteadh  an  diabhuil. 

7  Is  còir  dha  mar  an  ceudna 
deadh  theisteas  bhi  aige  uatha- 
san  a  ta'n  leth  muigh  ;  air  eagal 
gu'n  tuit  e  ann  an  scainnil,  ag- 
us  ann  an  ribe  an  diabhuil. 

8  Mar  an  ceudna  is  còir  do  na 
deaconaibh  bhi  suidhichte,  gun 
an  teangadh  bhi  leam  leat,  gun 
bhi  cionail  air  mòran  fìona,  gun 
bhi  deidheil  air  buannachd  shal- 
aich ; 

9  A'  cumail  rùn-dìomhair  a' 
chreidimh  ann  an  coguis  ghloin. 

10  Agus  biodh  iadsan  mar  an 
ceudna  air  an  dearbhadh  an  tois- 
each;  agus  an  sin  gnàthaicheadh 
iad  dreuchd  deacoin,  air  dhoibh 
bhi  air  am  faghail  neo-choireach. 

11  ls  amhuil  sin  is  còir  do  na 
mnàibh  bhi  suidhichte,  gun  bhi 
'nan  luchd-tuaileis ;  ach  bhi 
measarra,  ionraic  sna  h-uile 
nithibh. 

12  Biodh  na  deacoin  'nam  fir 
aoin  mhnà,  a'  riaghladh  an 
cloinne,  agus  an  tighe  fèin  gu 
maith. 

13  Oir  an  dream  a  ghnàthaich 
dreuchd  deacoin  gumaith,thaiad 
a  cosnadh  deadh  cheum  dhoibh 
fèin,  agus  dànachd  mhòr  sa' 
chreidimh,  a  tha  ann  an  losa 
Crìosd. 

14  Tha  mi  a'  sgrìobhadh  nan 
nithe  so  a  d'ionnsuidh,  an  dòchas 
teachd  gu  grad  a  d'ionnsuidh: 


15  Ach  ma  nì  mi  moille,  chum 
gu'm  bì  fhios  agad  cionnus  is 
còir  dhuit  thu  fèin  a  ghiùlan  ann 
an  tigh  Dhè,  ni  a's  e  eaglais  an 
Dè  bheò,  post  agus  stèidh-dhaing- 
nich  na  fìrinn. 

16  Agus  gun  amharus  is  mòr 
rùn-dìomhairna  diadhachd:  dh'- 
fhoillsicheadh  Dia  san  fheoi), 
dh'fhìreanaicheadh  e  san  spior- 
ad,  chunnacas  le  ainglibh  e, 
shearmonaicheadh  e  do  naCinn- 
ich,  chreideadh  ann  air  an  t- 
saoghal,  ghabhadh  suas  e  chum 
glòire. 

CAIB.  IV. 

\  NIS  a  ta  an  Spiorad  ag  ràdh 
■^*-  gu  soilleir,  anns  na  h-aim- 
siribh  deireannach  gu'n  trèig 
dream  àraidh  an  creidimh,  a' 
toirt  aire  do  spioradaibh  meall- 
tach,  agus  do  theagasgaibh 
dheamhan ; 

2  Tre  cheilg  bhreugairean, 
air  bhi  d'  an  coguisibh  air  an 
losgadh  le  iarunn  dearg ; 

3  A'  toirmeasg  pòsaidh,  agus 
ag  iarraidh  bidheanna  a  sheach- 
nadh,  a  chruthaich  Dia  chum  an 
gabhail  maille  ri  breith-buidh- 
eachais  leosan  a  ta  creidsinn, 
agus  aig  am  bheil  eòlas  na  fìrinn. 

4  Oir  is  maith  gach  ni  a 
chruthaich  Dia,  agus  cha'n  ion 
ni  sam  bith  a  dhiùltadh,  a  ghabh- 
ar  le  breith-buidheachais : 

5  Oir  a  ta  e  air  a  naomhach- 
adh  le  focal  Dè  agus  le  h-ùrn- 
uigh. 

6  Ma  chuireas  tu  na  nithe  so 
an  cuimhne  do  na  bràithribh, 
bithidh  tu  a'd'  dheadh  mhinisteir 
do  Iosa  Crìosd,  airt'altrum  suas 
ann  am  briathraibh  a'  chreidimh, 
agus  an  deadh  theagaisg,  air  an 
do  ghabh  thu  eòlas  : 

7  Ach  diùlt  sgeulachda  mì- 
dhiadhaidh  shean  bhan,  agus 
cleachd  thu  fèin  chum  diadh- 
achd. 

8  Oir  a  ta  an  cleachda  corp- 
orra  tarbhach  chum  beag  nithe; 
ach  a  ta'n  diadhachd  tarbhach 
chum  nan  uile  nithe,  aig  am 
bheil  gealladh  na  beatha  a  ta 
làthair,  agus  a  chum  teachd. 

9  Is  ràdh  fìrinneach  so,  agus 
is  airidh  e  air  gach  aon  chor  air 
gabhail  ris. 

10  Oir  is  ann  uime  so  a  ta 
sinn  an  dà  chuid  ri  saothair, 
agus  a'  fulang  maslaidh,  do 
bhrìgh  gu  bheil  dòchas  againn 
san  Dia  bheò,  neach  a's  e 
Slànuighear  nan  uile  dhaoine, 
gu  h-àraidh  nan  creideach. 

11  Aithn  agus  teagaisg  na 
nithe  so. 

12  Na  dèanadh  duine  sam 
bith  tarcuis  air  t'  òige ;  ach  bì 
thusa  a'd'  eisempleir  do  nacreid- 
ich,  ann  am  focal,  ann  an  caithe- 
beatha,  ann  an  gràdh,  ann  an 
spiorad,  ann  an  creidimh,  ann 
am  fìor-ghloine. 

13  Gus  an  tig  mi,  thoir  an  aire 
do  leughaireachd,  do  earail,  do 
theagasg. 

14  Na  dearmad  an  tiodhlac 
a  ta  annad,  a  thugadh  dhuit 
tre  fhàidheadaireachd,  maille  ri 
leagadh  làmh  na  seanaireachd 
ort. 

15  Smuainich  air  na  nithibh 
sin;  thoir  thufèin  guturdhoibh, 
chum  gu'm  bì  do  theachd  air 
d'aghaidh  follaiseach  do  na  h- 
uile. 

16  Thoir  aire  dhuit  fein,  agus 
do  d'  theagasg ;  buanaich  annta : 
oir  le  so  a  dhèanamh,  saoraidh 
tu  araon  thu  fèin,  agus  iadsan  a 
tha  'g  èisdeachd  riut. 

CAIB.  V. 

"W'A  garg-chronaich  seanair, 
-^  ach  cuìr  impidh  air  mar 
athair,  agus  air  na  h-òig-fhir 
niar  bhràithribh  ; 

2  Na  mnài  aosdamar  mhàith- 
richibh,     na     mnài     òga     mar 


pheathraichibh,    maille    ris    an 
uile  fhìor-ghloine. 

3  Thoir  urram  do  bhantrach- 
aibh  a  tha  'nam  bantrachaibh  da 
rìreadh. 

4  Ach  ma  tha  bantrach  air 
hith  aig  am  bheil  clann  no  ogh- 
achan,  fòghlumadh  iad  air  tùs 
bhi  dleasdanach  'nan  tighibh 
fèin,  agus  ath-dhìol  a  thoirt  d'am 
pàrantaibh  :  oir  a  ta  so  maith 
agus  taitneach  am  fianuis  Dè. 

5  A  nis  cuiridh  ise  a  ta  'na 
bantraich  da  rìreadh,  agus  air  a 
fàgail  'na  h-aonar,  a  dòchas  ann 
an  Dia,  agus  buanaichidh  i  a  )à 
agus  a  dh'oidhche  ann  an  ath- 
chuingibh,  agus  ann  an  ùr- 
nuighibh. 

6  Ach  ise  a  tha  caitheadh  a 
beatha  am  macnus,  air  dh'i  bhi 
beò,  tha  i  marbh. 

7  Uime  sin  àithn  na  nithe  so 
dhoibh,  chum  gu'm  bì  iad  neo- 
lochdach. 

8  Ach  mur  dèan  duine  solar 
air  son  a  chuideachd  fèin,  agus 
gu  h-àraidh  air  son  muinntir  a 
theaghlaich,  dh'  àicheadh  e'n 
creidimh,  agus  is  mìosa  e  na 
ana-creideach. 

9  Na  gabhar  bantrach  san 
àireamh  a  bhios  fuidh  thri  fich- 
ead  bliadhna  dh'  aois,  a  bha  'na 
mnaoi  aoin  duine, 

10  Air  am  bheil  teisteas  a 
thaobh  dheadh  oibre;  ma  dh'oil 
i  clann,  ma  thug  i  aoidheachd 
uaipe,  ma  dh'ionnlaid  i  cosa  nan 
naomh,  ma  dh'fhòir  i  air  luchd- 
àmhghair,  ma  lean  i  gu  dìchioll- 
ach  gach  deadh  obair. 

11  Ach  diùlt  na  bantrachan 
òga  :  oir  an  uair  a  dh'  fhàsas  iad 
mear  an  aghaidh  Chrìosd,  is 
miann  leo  pòsadh  ; 

12  Muinntir  a  ta  fuidh  dhìt- 
eadh,  a  chionn  gu'n  do  thrèig 
iad  an  ceud  chreidimh. 

13  Agus  os  bàrr,  fòghlumaidh 
iad  bhi  dìomhanach,  a'  dol  mu  'n 

cuairt  o  thigh  gu  tigh ;  agus 
cha'n  e  mhàÌD  dìomhanach,  ach 
mar  an  ceudna  gabhannach,  ag- 
us  a'  gabhail  gnothuich  ris  na 
nithibh  nach  buin  doibh,  a  labh- 
airt  nithe  nach  bu  chòir  dhoibh. 

14  Is  àill  leam  uime  sin  na 
mnài  òga  a  phòsadh,  iad  a  bhreith 
cloinne,  a  stiùradh  an  tighe,  ag- 
us  gun  chion-fàth  air  bith  a 
thoirt  do'n  eas-caraid  Jabhairt 
gu  toibheumach. 

15  Oir  a  ta  cuid  a  cheana  air 
dol  a  thaobh  an  dèigh  Shatain. 

16  Ma  tha  aig  creideach  no 
aig  ban-chreideach  bantrachan, 
fòireadh  iad  orra,  agus  na  biodh 
an  trom  air  an  eaglais;  chum 
gu'n  dèan  i  cabhair  orra-san  a 
tha  'nam  bantrachaibh  da  rìr- 
eadb. 

17  Measar  gur  airidh  na  sean- 
airean  a  riaghlas  gu  maith  air 
urram  dùbailte,  gu  h-àraidh 
iadsan  a  tha  saoithreachadh  san 
f  hocal  agus  ann  an  teagasg. 

18  Oir  a  ta  an  sgriobtuir  ag 
ràdh,  Na  ceangail  beul  an  daimh 
a  tha  saltairt  an  arbhair  :  agus, 
Is  airidh  an  t-oibriche  air  a  thuar- 
asdal. 

19  Na  gabh  casaid  au  aghaidh 
seanair,  ach  le  dithis  no  triuir 
do  fhianuisibh. 

20  Iadsan  a  tha  peacachadh 
cronaich  an  làthair  nan  uile, 
chum  gu'n  gabh  càch  eagal  mar 
an  ceudna. 

21  Tha  mi  a'  sparradh  ort  am 
fianuis  Dè,  agus  an  Tighearna 
Iosa  Ciìosd,  agus  nan  aingeai 
taghta,  gu'n  coimhid  thu  na 
nithe  so,  gun  aon  a  chur  roimh 
neach  eile,  gun  ni  air  bith  a 
dbèanamh  le  claon-bhretii. 

22  Na  leag  do  làmha  gu  h- 
obann  air  duine  sam  bith,  agus 
na  biodh  comhpàirt  agad  do 
pheacaibh  dhaoine  eile  :  coimhid 
thu  fein  glan. 

23  Na  h-òl  uisge  ni's  mò,  ach 


cleacbd  beagan  fìona  air  son  do 
ghoile,  agus  t' anmhuinneachd 
mhinic.  G 

24  Tha  peacanna  cuid  do 
dhaoinibh  follaiseach  roimh- 
làimh,  a'  dol  rompa  chum  hreith- 
eanais;  agusthajDeccannodhream 
àraidh  'gan  leantuinn. 

25  Mar  an  ceudna  tha  deadh 
oibre  cuid  follaiseach  roimh- 
làimh ;  agus  na  h-oibre  a  ta  air 
ghleus  eiie,  cha'n  fheudar  am 
folach. 

CAIB.  VI. 
"]V|"EASADH  a'  mheud  's  a  ta 

x'-"-  fuidh'n  chuing'nan  seirbh- 
isich,  gur  airidh  am  maighstirean 
fein  air  an  uile  urram ;  chum 
nach  faigh  ainm  Dhè,  agus  a 
theagasg  toibheum. 

2  Agus  iadsan  aig  am  hheil 
maigh^tirean  creideach,  na  dèan- 
adh  iad  tarcuis  orra,  air  son  gur 
bràithrean  iad:  ach  gu  ma  feàrr 
leo  seirbhis  a  dhèanamh  dhoibh, 
do  bhrìgh  gu  bheil  iad  creideach 
agus  ionmhuinn,  'nan  luchd- 
comhpàirt  do  thiodhlac  a  ghrài.s: 
Na  nithe  so  teagaisg  agus  ear- 
aiiich. 

3  Ma  bheir  aon  neach  atharr- 
achadh  teagaisguaith,  agus  nach 
aontaich  e  do  bhriathraibh  fali- 
ain,  eadhon  do  bhriathraibh  ar 
Tighearna  losa  Crìosd,  agus 
do'n  teagasg,  a  ta  reir  na  diadh- 
achd : 

4  Tha  e  uaibhreach,  gun 
eòlas  aig^e  air  ni  sam  bith,  ach  e 
as  a  chèiil  mu  thimchioll  cheisd» 
ean,  agus  bhriathar-chonnsach- 
adh,  o'n  tig  farmad,  comhstri, 
anacainnt.  droch  amharusan, 

5  Fiar-dhea.--lioireachd  dhaoine 
aig  am  bheil  inntinn  thruaill- 
idh,  agus  as  eugmhais  na  fìrinn, 
a'  meas  gur  buannachd  an  diadh- 
achd  :  dealaich  ri  an  leithidibh 
sin. 

6  Ach  is  buannachd  mhòr  an 

diadhachd  maille  ri  toileachas- 
inntinn. 

7  Oir  cha  d'  thug  sinn  ni  air 
bith  leinn  do'n  t-saoghal  so,  ag- 
us  is  soilleir  nach  urrainn  sinn 
ni  sam  bith  thoirt  as. 

8  Uime  sin  air  dhuinn  biadh 
agus  eudach  a  bhi  againn,  bith- 
eamaid  toilichte  leo  sin. 

9  Ach  an  dream  le'n  àill  bhi 
beartach,  tuitidh  iad  ann  am 
buaireadh,  agus  ann  an  ribe,  ag- 
us  ann  an  iomadh  ana-miann  am- 
aideach  agus  ciurrail,  a  bhàthas 
daoine  ann  am  milleadh  agus  ann 
an  sgrios. 

10  Oir  is  e  gaol  an  airgid 
freumh  gach  uilc:  ni  am  feadh  a 
mhiannaich  dream  àraidh,  chaidh 
iad  air  seacharan  o'n  chreid- 
imh,  agus  throimh-lot  siad  iad 
fèin  le  iomadh  cràdh. 

11  Ach  thusa,  O  òglaich  Dhe, 
teich  o  na  nithibh  sin  :  agus  lean 
fìreantachd,  diadhachd,  creid- 
imh,  gràdh,  foighidin,  ceann- 
sachd. 

12  Còmhraig  deadh  chòmhrag 
a'  chreidimh,  gabh  greim  do'n 
bheatha  mhaireannaich,  chum 
mar  an  ceudna  an  do  ghairm- 
eadh  thu,  agus  dh'aidich  thu 
deadh  aidmheil  an  làthair  mhòr- 
an  fhianuisean. 

13  Tha  mi  a'  sparradh  ort 
ann  am  fianuis  Dè,  a  bheothaich- 
eas  na  h-uile   nithe,    agus   am 

fianuis  Iosa  Crìosd,  a  rinn  fian- 
uis  air  deadh  aidmheilanlàthair 
Phontiuis  Phiiait ; 

14  Thu  choimhead  na  h- 
àithne  so  gun  smal,  gun  lochd,  gu 
teachd  ar  Tighearna  Iosa  Crìosd: 


15  Ni,  'na  àmaibh  fe'in,  a 
dh'fhoillsicheas  an  tì  a  tabeann- 
aichte,  agus  a  mhàin  cumhachd- 
ach,  Rìgh  nan  rìgh  agus  Tigh- 
earna  nan  tighearna ; 

16  Neach  'na  aonar  aig  am 
bheil  neo-bhàsmhoi*achd,  a  ta 
'na  chòmhnuidh  san  t-solus  dh'- 
ionnsuidh  nach  feudar  teachd  ; 
neach  nach  faca  duiae  sam 
bith,  agus  nach  mò  dh'fheudas 
e  fhaicinn:  dhasan  gu  robh  ur- 
ram  agus  cumhachd  sìorruidh. 
Amen. 

17  Thoir  àithne  do  na  daoin- 
ibh  a  ta  saoibhir  san  t-saoghal 
so,  gun  iad  a  bhi  àrd-inntinn- 
each,  agus  gun  dòchas  a  chur 
ann  an  saoibhreas  neo-chinnt- 
each,  ach  anns  an  Dia  bheò,  a 
tha  toirt  duinn  nan  uile  nithe  gu 
saoibhir  r'am  mealtuinn  : 

18  Iad  a  dhèanamh  maith, 
iad  a  bhi  saoibhir  ann  an  deadh 
oibribh,  ealamh  gu  roinn,  comh- 
pàirteach ; 

19  A'  tasgaidh  suas  doibh  fein 
deadh  bhunait  fa  chomhair  an 
àm  ri  teachd,  chum  gu'n  dèan 
iad  greim  air  a'  bheatha  mhair- 
eannaich. 

20  O  Thimoteuis,  coimhid 
an  ni  sin  a  dh'earbhadh  riut, 
a'  seachnadh  faoin-chòmhraidh 
mhì-naomha,  agus  comh-chog- 
adh  eòlais  d'an  toirear  gubreug- 
ach  an  t-ainm  sin. 

21  Ni  air  bhi  do  dhream 
àraidh  ag  aidmheil,  chaidh  iad. 
air  seacharan  thaobh  a'  chreid- 
imh.  Gràs  gu  robh  maille  riut. 
Amen. 

Dara  litir  an  abstoil  PHOIL  chum 
THIMOTEUIS. 


CAIB.  I. 
T>OL   abstol   Iosa    Crìosd    tre 
■;      thoil Dè,  a  rèir  geallaidh  na 
beatha,  a  tha  ann  an  Iosa  Crìosd. 

2  Gu  Timoteus  mo  mhac 
gràdhach :  Gràs,  tròcair,  agus 
sìth  o  Dhia  an  t-Athair,  agus  o 
losa  Crìosd  ar  Tighearn. 

3  Tha  mi  toirt  buidheachais 
do  Dhia,  do  'm  bheil  mi  a'  dèan- 
amh  seirbhis  o  m'  shinnsiribh  le 
coguis  ghloin,  gu  bheil  agam 
cuimhne  orfcsa  a  ghnàth  a  là  ag- 
us  a  dh'oidhche  ann  am  ùrnuigh- 
ibh; 

4  Air  dhomh  bhi  ro-thogarr- 
ach  air  thusa  fhaicinn,  a'  cuimh- 
neachadh  do  dheur,  chum  gu'm 
bì  mi  air  mo  lìonadh  le  gàird- 
eachas ; 

5  'Nuair  a  chuimhnicheas  mi 
an  creidimh  neo-chealgach  a 
tha  annad-sa,  a  chòmhnuich  air 
tùs  a'  d'  shean-mhàthair  Lois, 
agus  a'  d'  mhàthair  Eunice :  agus 
is  deimhin  leam  a  tha  annad-sa 
mar  an  ceudna. 

6  Air  an  aobhar  so  tha  mi  cur 
an  cuimhne  dhuit,  thu  dh'  ath- 
bheothachadh  tiodhlaic  Dhè,  a 
tba  annad  tre  chur  mo  làmh-sa 
ort. 

7  Oir  cha  d'thug  Dia  dhuinne 
spiorad  na  geilt ;  ach  spiorad  a' 
chumhachd,  agus  a'  ghràidh, 
agus  na  h-inntinn  fhallain. 

8  Uime  sin  na  gabh-sa  nàire 
do  fhianuis  ar  Tighearna,  no 
dhìom-sa  a  phrìosanach :  ach 
biodh  do  chuid  agad  do  àmh- 
ghar  an  t-soisgeil,  a  rèir  cumh- 
achd  Dhè; 

9  A  shaor  sinne  agus  a  ghairm 
sinn  le  gairm  naomh,  cha'n  ann 
a  reir  ar  n-oibre,  ach  a  rèir  a 


rùin  fèin,  agus  a  ghràis  a  thug- 
adh  dhuinne  ann  an  Iosa  Criosd, 
roimh  thoiseach  an  t-saoghail ; 

10  Ach  a  dh' f  hoillsicheadh  a 
nis  troimh  theachd  ar  Slànuighir 
Iosa  Crìosd,  a  chuir  as  do  'n 
bhàs,  agus  a  thug  beatha  agus 
neo  bhàsmhorachd  chum  soluis, 
tre  an  t-soisgeul ; 

1 1  Chum  an  d'  òrduicheadh 
mise  a'm'  shearmonaiche,  agus 
a'  m'  abstol,  agus  a'  m'  f hear- 
teagaisg  nan  Cinneach  : 

12  An  t-aobhar  air  son  am 
bheil  mi  mar  an  ceudna  a'  fu- 
lang  nan  nithe  so :  gidheadh 
cha'n  'eil  nàire  orm  :  oir  a  ta 
fhios  agam  co  ann  a  chreid  mi, 
agus  is  dearbh  leam  gu  bheil 
e-san  comasach  air  an  ni  sin  a 
dh'earb  mi  ris  a  choimhead  fa 
chomhair  an  là  sin. 

13  Cum  gu  daingean  samh- 
ladh  fìrinneach  nam  briathar 
fallain,  a  chuala  tu  uam-sa,  ann 
an  creidimh  agus  ann  an  gràdh 
a  ta  ann  an  Iosa  Crìosd. 

14  Coimhid  an  taisgeach 
maith  sin  a  dh'earbadh  riut,  tre 
an  Spiorad  naomh,  a  tha  chòmh- 
nuidh  annainn. 

15  Tha  fhios  so  agad,  gu'n 
do  phill  iadsan  uile  a  tha  san 
Asia  uam-sa;  d'am  bheil  Phi- 
gelius  agus  Hermogenes. 

16  Gu'n  tugadh  an  Tighearn 
tròcair  do  theaghlach  Onesiph- 
oruis ;  oir  is  minic  a  thug  e  sò- 
las  dhomh-sa,  agi\s  cha  do  ghabh 
e  nàire  do  m'  shlabhraidh. 

17  Ach  an  uair  a  bha  e  san 
Ròimh  dh'iarr  e  mach  mi  gu 
dìchiollach,  agus  f  huair  e  mi. 

18  Gu  deònaicheadh  an  Tigh- 
earn  dhasan  gu'm  faigh  e  tròc- 

air  o'n  Tighearn  san  là  sin :  ag- 
us  a  ta  sàr-fhios  agad,  cia  lìon 
nithe  anns  an  d'rinn  e  fritheal- 
adh  dhomh-sa  ann  an  Ephesus. 

CAIB.  II. 

TTIME  sin  bi-sa,  a  mhic,  làidir 
^  anns  a'  ghràs  a  ta  ann  an 
Iosa  Crìosd. 

2  Agus  na  nithe  a  chuala  tu 
uam-sa  am  measg  mhòran  fhian- 
uisean,  earb  thusa  na  nithe  sin 
fe'in  ri  daoinibh  fìrinneach,  a 
bhios  iomchuidh  gu  daoine  eile 
a  theagasg  mar  an  ceudna. 

3  Fuiling  thusa  uime  sin 
cruaidh-chas,  mar  dheadh 
shaighdear  Iosa  Crìosd. 

4  Cha  dèan  neach  sam  bith  a 
leanas  an  cogadh  e  fein  a  rib- 
eadh  ann  an  gnothuichibh  na 
beatha  so :  chum  gu'n  toilich 
e  an  tì  a  thagh  e  gu  bhi  'na 
shaighdear. 

5  Agus  mar  an  ceudna  ged  nì 
fear  air  bith  spairn,  cha  chrùnar 
e  mur  dèan  e  spairn  gu  dligh- 
each. 

6  Is  còir  do'n  treabhaiche  a 
shaoithricheas  air  tùs,  comh- 
roinn  fhaotainndo'n  toradh. 

7  Smuainich  air  na  nithibh  a 
ta  mi  ag  ràdh ;  agus  gu  tugadh 
an  Tighearna  dhuit  tuigse  anns 
na  h-uile  nìthibh. 

8  Cuimhnich  gu'n  do  thog- 
adh  o  na  marbhaibh  Iosa  Crìosd, 
do  shìol  Dhaibhidh,  a  rèir  mo 
shoisgeil-sa ; 

9  Air  son  am  bheil  mise  a'  fu- 
lang  mar  fhear  droch-bheirt, 
eadhon  gu  geimhlibh  ;  ach  cha'n 
'eil  focal  De  ceangailte. 

10  Uime  sin  tha  mi  ag  iom- 
char  nan  uile  nithe  air  son  nan 
daoine  taghta,  chum  gu'm  faigh 
iadsan  mar  an  ceudna  an  t- 
slàinte  a  tha  ann  an  Iosa  Crìosd, 
maille  ri  glòir  shìorruidh. 

11  Is  ràdh  fìor  so,  Ma  bhàs- 
aicheas  sìnn  maille  ris,  gu'm  bì 


sinn  beò  mar  an  ceudna  maille 


12  Ma  dh'fhuilgeas  sinn, 
rìghichidh  sinn  mar  an  ceudna 
maille  ris:  ma  dh' àicheadhas 
sinn  e,  àicheadhaidh  e-san  sinne 
mar  an  ceudna. 

13  Mur  creid  sinne,  gidheadh 
tha  e-san  a'  fantuinn  f  ìrinneach  ; 
cha'n  'eil  e'n  comas  da  e  fèin 
àicheadh. 

14  Cuir  na  nithe  sin  an 
cuirnhne  dhoibh,  a'  cur  sparraidh 
orra  am  fianuis  an  Tighearna, 
gun  iad  a  bhi  connsachadh  mu 
fhoclaibh  anns  nach  'eil  tairbhe 
sam  bith,  ach  a  thilgeas  bun  os 
ceann  an  luchd-èisdeachd. 

15  Dèan  dìchioll  air  thu  fein 
a  nochdadh  dearbhta  do  Dhia, 
a'd'  shaothraiche,  nach  ruig  a 
leas  nàire  a  ghabhail,  a'  roinn 
focail  na  fìrinn  gu  ceart. 

16  Ach  seachainn  faoin- 
chainnt  mhì-naomha ;  oir  thèid 
iad  air  aghaidh  ehum  an  tuill- 
eadh  mì-dhiadhachd. 

17  Agus  ithidh  am  focal  mar 
chnàmhuinn;  d'am  bheil  Himen- 
eus  agus  Philetus ; 

18  Muinntir  thaobh  na  fìrinn 
a  chaidh  air  seacharan,  ag  ràdh 
gu'n  deachaidh  an  aiseirigh 
cheana  seach ;  agus  a  ta  tilg- 
eadh  creidimh  dream  àraìdh  bun 
os  ceann. 

19  Gidheadh,  a  tabunait  Dhe' 
a'  seasamh  daingean,  aig  am 
bheil  an  seula  so,  Is  aithne  do'n 
Tighearn  an  dream  sin  a's  leis. 
Agus,  Gach  neach  a  tha  'g  ain- 
meachadh  ainm  Chrìosd,  trèig- 
eadh  e  eucoir. 

20  Ach  ann  an  tigh  mòr  cha'n 
e  mhàin  gu  bheil  soithichean 
òir,  agus  airgid,  ach  mar  an 
ceudna  soithiche  fiodha,  agus 
creadha ;  agus  cuid  diubh  chum 
urraim,  agus  cuid  eile  chum  eas- 
urraim. 

21  Uime  sin  ma  ghlanas  neach 

e  fe'in  uatba  so,  bithidh  e  'na 
shoitheach  chum  urraim,  air  a 
naomhachadh,  agus  iomchuidh 
chum  feim  a'  mhaighstir,  deas 
chum  gach  uile  dheadh  oibre. 

22  Teich  uime  sin  o  ana- 
miannaibh  na  h-òige :  ach  lean 
fìreantachd,  creidimh,  gràdh, 
sìth,  maille  riu-san  a  ta  gairm 
air  an  Tighearn  o  chridhe  glan. 

23  Ach  seachainn  ceisdean 
amaideach  agus  neo-fhògh- 
luimte,  air  dhuit  fios  a  bhi  agad 
gu'n  tog  iad  connsaichean. 

24  Agus  cha'n  fheud  òglach 
an  Tighearn  bhi  conspoideach ; 
ach  ciuin  ris  na  h-uile  dhaoinibh, 
ealamh  chum  teagaisg,  foighid- 
neach, 

25  Ann  an  ceannsachd  a'  teag- 
asg  na  dream  a  sheasas  'na  agh- 
aidh ;  dh'fheuchainn  an  toir  Dia 
uair  air  bith  aithreachas  dhoibh, 
chum  aidmheil  na  fìrinn. 

26  Agus  air  mosgladh  dhoibh 
gu'n  tèid  iad  as  o  ribe  an  diabh- 
uil,  aig  am  bheil  iad  air  am  beò- 
ghlacadh  chum  a  thoile. 

CAIB.  III. 

A  CH  biodh  fhios  so  agad, 
■**•  gu'n  tig  anns  na  làithibh 
deireannach  aimsire  cunnartach. 

2  Oir  bithidh  daoine  fèin- 
speiseil,  sanntach,  ràiteachail, 
uaibhreacb,  toibheumach,  eas- 
ùtnhal  do  phàrantaibh,  mì- 
thaingeil,  mì-naomha, 

3  Gun  ghràdh  nàdurra,  'nan 
luchd  brisidh  coimhcheangail, 
tuaileasacb,  neo-gheamnuidh, 
borb,  gun  gbaol  do'n  mhaith, 

4  Fealltach,  ceann-laidir,  àrd- 
anach,  aig  am  bheil  bàrr  gràidh 
do  shàimh  na  ta  aca  do  Dhia  ; 

5  Aig  am  bheil  coslas  diadh- 
achd,  ach  a  ta  'g  àicheadh  a 
cumhachd:  o'n  leithidibh  sin 
tionndadh-sa  air  falbh. 

6  Oir  is  ann  diubh  so  a  ta  'n 
dream  sin  a  dh'e'alaidheas  a  stigh 


do  thìghibh,  agus  a  bheir  leo  am 
braighdeanas  mnài  shuarach  air 
an  uallachadh  le  peacaibh, 
air  an  iomain  le  iomadh  gnè  ana- 
mianna, 

7  A'  sìr-fhòghlum,  agus  gun 
chomas  doibh  gu  bràth  teachd 
chum  eòlais  na  fìrinn. 

8  Agus  mar  a  chuir  Iannes 
agus  Iambres  an  aghaidh  Mhaois, 
mar  sin  tha  iadsan  a'  cur  an 
aghaidh  na  fìrinn :  daoine  aig 
am  bheil  inntinn  thruaillidh,  gun 
tuigse  thaobh  a'  chreidimh. 

9  Ach  cha  tèid  iad  ni's  faide 
air  an  aghaidh :  oir  bithidh  am 
mì-chiall  follaiseach  do  na  h- 
uile  dhaoinibh,  mar  a  bha  am 
mì-chiall-sari  mar  an  ceudna. 

10  Ach  a  ta  làn-fhios  agad 
air  mo  theagasg-sa,  mo  ghnè 
beatha,  mo  rùn,  mo  chreidimh, 
m'  fhad-fhulangas,  mo  sheirc, 
m'  fhoighidin, 

11  Mo  gheur-leanmhuinnibh, 
m'fhulangais  a  thàinig  orm  ann 
an  Antioch,  ann  an  Iconium, 
ann  an  Listra  ;  ciod  e  meud  nan 
geur-leanmhuinn  a  ghiùlain  mi : 
ach  asda  uile  shaor  an  Tighearn 
mi. 

12  Seadh,  fuUgidh  iadsan  uile 
leis  an  àill  am  beatha  a  chaith- 
eadh  gu  diadhaidh  ann  an  Iosa 
Crìosd,  geur-leanmhuinn. 

13  Ach  fàsaidh  droch  dhaoine 
agus  mealltairean  ni's  miosa 
agus  ni's  miosa,  a'  mealladh., 
agus  air  am  mealladh. 

14  Ach  buanach  thusa  anns 
na  nithibh  a  dh'fhòghluim  thu, 
agus  aìr  an  d'rinneadh  thu 
dearbh-fhiosrach,  air  dhuit  fios 
a  bhi  agad  cia  uaith  a  dh'fhògh- 
luim  thu  iad  ; 

15  Agus  o  bha  thu  a'd'  lean- 
abh  gu'm  b'  aithne  dhuit  na 
sgriobtuire  naomha,  a  tha  com- 
asach  air  do  dhèanamh  glic 
chum  slàinte,  tre'n  chreidimh  a 
ta  ann  an  Iosa  Crìosd. 


CAIB.  IV. 

16  Tha  an  sgriobtuir  uile  air 
a  dheachdadh  le  Spiorad  Dè, 
agus  tha  e  tarbhach  chum  teag- 
aisg,  chum  spreige,  chum  leas- 
achaidh,  chum  oilein  anu  am 
f  ìreantachd : 

17  Chum  gu'm  bì  òglach  Dhè 
coimhlionta,  làn  deas  chum  gach 
uile  dheadh  oibre. 

CAIB.  IV. 
'TiHA  mi  a'  sparradh  ort  uime 
-*■  sin  am  fianuis  Dè,  agus  an 
Tighearna  Iosa  Crìosd,  a  bheir 
breth  air  na  beothaibh  agus  air 
na  marbhaibh,  aig  a  theachd 
dealrach,  agus  ann  a  rìoghachd : 

2  Searmonaich  am  focal,  bì 
dùrachdach  ann  an  àm  agus  ann 
an  an-àm ;  spreig,  cronaich,  ear- 
ailich  leis  an  uile  fhad-fhulangas 
agus  theagasg. 

3  Oir  thig  an  t-àm  anns  nach 
bì  fulang  aca  air  teagasg  fallain : 
ach  air  do  chluasaibh  tachasach 
bhi  aca,  carnaidh  iad  suas  dhoibh 
fe'in  luchd-teagaisg  a  rèir  an  ana- 
mianna ; 

4  Agus  tionndaidh  iad  an 
cluasan  o  'n  f hìrinn,  agus  iomp- 
aichear  iad  chum  sgeulachda 
faoine. 

5  Ach  dèan  thusa  faire  anns 
nah-uile  nithibh,fuilingcruaidh- 
chas,  dèan  obair  soisgeulaiche, 
coimhlion  do  mhinistreileachd. 

6  Oir  tha  mise  nis  gu  bhi  air 
m'ìobradh,  agus  tha  àm  mo 
shiubhail  am  fagus. 

7  Chòmhraig  mi  an  deadh 
chòmhrag,  chrìochnaich  mi  mo 
thurus,  ghlèidh  mi  an  creid- 
imh. 

8  O  so  mach  taisgear  fa  m' 
chomhair  crùn  fìreantachd,  a 
bheir  an  Tighearn,  am  breith- 
eamh  cothromach,  dhomh  san  là 
ud  :  agus  cha'n  ann  dhomh-sa  a 
mhàin,  ach  dhoibh-san  uile  mar 
an  ceudna,  leis  an  ionmhuinn  a 
theachd-san. 


9  Dèan  do  dhìchioll  air  teachd 
a  m'  ionnsuidh  gu  luath  : 

10  Oir  thrèig  Demas  mi,  air 
dha  an  saoghal  so  a  ta  làthair  a 
ghràdhachadh,  agus  chaidh  e  do 
Thesalonica ;  Crescens  do  Gha- 
latia,  Titus  do  Dhalmatia. 

1 1  Tha  Lucas  'na  aonar  maille 
rium.  Gabh  Marcus  agus  thoir 
leat  e :  oir  tha  e  feumail  dhomh- 
sa  chum  na  ministreileachd. 

12  Ach  chuir  mi  Tichicus  gu 
h-Ephesus. 

13  An  fhalluing  a  dh'fhàg  mi 
ann  an  Troas  aig  Carpus,  'nuair 
a  thig  thu,  thoir  leat,  agus  na 
leabhraichean,  ach  gu  h-àraidh 
na  meambrana. 

14  Rinn  Alecsander  an  ceard- 
umha  iomadh  olc  orm  :  gu  tug- 
adh  an  Tighearn  dha  a  rèir  a 
ghnìomhara : 

15  Bì  thusa  mar  an  ceudna 
air  t'fhaicill  uaith,  oir  chuir  e 
gu  mòr  an  aghaidh  ar  briathar- 
ne. 

16  Aig  mo  cheud  fhreagradh 
cha  robh  aon  neach  leam,  ach 
thrèig  na  h-uile  mi :  nar  agrar 
orra  e. 

17  Gidheadh,  sheas  an  Tigh- 
earn  làimh  rium,  agus  neartaich 
e  mi ;  chum  triom-sa  gu'm  biodh 
an  searmonachadh  air  a  làn- 
fhoillseachadh,  agusgu'n  cluinn- 
eadh  na  Cinnich  uile  e:  agus 
shaoradh  mi  à  beul  an  leòmhain. 

18  Agus  saoraidh  an  Tigh- 
earn  mi  o  gach  uile  dhroch 
obair,  agus  gleidhidh  e  mi  chum 
a  rìoghachd  nèamhaidh  fèin : 
dha-san  gu  robh  glòir  gu  saoghal 
nan  saoghal.     Amen. 

19  Cuir  fàilte  air  Prisca,  agus 
air  Acuila,  agus  air  teaghlach 
Onesiphoruis. 

20  Dh'fhan  Erastus  ann  an 
Corintus  :  ach  dh'fhàg  mi  Tro- 
phimus  gu  tìnn  ann  am  Mile- 
tum. 

21  Dèan  dìchioll  air  teachd 

roimh  'n  gheamhradh.  Tha  Eu- 
bulus,  agus  Pudens,  agus  Linus, 
agus  Claudia,  agus  na  bràith- 
rean  uile  a'  cur  fàilte  ort. 


22  Gu  robh  an  Tighearn  Iosa 
Crìosd  maille  ri  d'  spiorad. 
Gràs  maille  ribh.     Amen-. 


LlTIR  an   Abtsoil  PHOIL   chum 
THITUIS. 


CAIB.  I. 
T30L  seirbhiseach  Dhè,  agus 
abstol  Iosa  Crìosd,  a  rèir 
creidimh  dhaoine  taghta  Dhe, 
agus  aidmheil  na  fìrinn  a  ta  re'ir 
diadhachd  : 

2  Ann  an  dòchas  na  beatha 
maireannaich,  a  gheall  Dia,  do 
nach  comasach  breug  a  dhèan- 
amh,  roimh  chruthachadh  an  t- 
saoghail ; 

3  Ach  dh'fhoillsich  e  'fhocal 
fèin,  ann  an  àm  iomchuidh  tre 
shearmonachadh,  a  dh'earbadh 
rium-sa,  a  rèir  àithne  Dhè  ar 
Slànuighir : 

4  Chum  Thituis  mo  dhearbh 
mhic  fèin  a  rèir  a'  chreidimh 
choitchionn  :  Gràs,  tròcair,  agus 
sith  o  Dhia  an  t-Athair,  agus 
o'n  Tighearn  Iosa  Crìosd  ar 
.Slànuighear. 

5  Air  a  shon  so  dh'fhàg  mi 
thu  ann  an  Crete,  chum  gu'n 
cuireadh  tu  'n  òrdugh  na  nithe 
a  dh'  f hàgadh  gun  dèanamh,  ag- 
us  gu'n  suidhicheadh  tu  sean- 
airean  anns  gach  baile,  a  rèir 
mar  a  dh'àithn  mise  dhuit. 

6  Ma  tha  neach  sam  bith  neo- 
lochdach,  'na  dhuine  aoin  mhnà, 
aig  am  bheil  a  chlann  creideach, 
nach  'eil  fuidh  mhì-chliu  thaobh 
ana-caitheimh,  no  eas-ùmhal : 

?  Oir  is  còir  do  easbuig  a  bhi 
neo-choireach,  mar  stiùbhard 
Dhe' ;  gun  bhi  fe'in-thoileil,  no 
feargach,  no  òlmhar,  no  buailt- 


each,  no  cionail  air  buannachd 
neòghloin  ; 

8  Ach  aoidheil,  dèidheil  air 
daoinibh  maithe,  ciallach,  coth- 
romach,  naomh,  measarra ; 

9  A'  cumail  an  fhocail  fhìor 
gu  daingean  a  rèir  teagaisg,  chum 
gu'm  bì  e  comasach  le  teagasg 
fallain,  araon  earail  a  thabhairt, 
agus  an  dream  a  sheasas  'na 
aghaidh  a  chur  as  am  barail. 

10  Oir  a  ta  mòran  ann  a  tha 
mì-riaghailteach,  a  labhras  gu 
dìomhain,  agus  a  tha  'nam 
mealltairibh,  gu  h-àraidh  iadsan 
a  tha  do'n  timchioll-ghearradh: 

1 1  Muinntir  a's  còir  am  beul 
a  dhruideadh,  dream  a  tha  tionn- 
dadh  thighean  iomlan  bun  os 
ceann,  a'  teagasg  nan  nithe  nach 
còir,  air  ghaol  buannachd  shal- 
aich. 

12  Thubhairt  neach  àraidh 
dhiubh  fèin,  eadhon  fàidh  dhiubh 
fèin,  Is  breugairean  a  ghnàth  na 
Cretich,  droch  fhiadh-bbeath- 
aichean,  builg  mhall. 

13  Tha  an  f hianuis  so  fìor : 
air  an  aobhar  sin  cronaich  gu 
geur  iad,  chum  gu'm  bì  iad  fall- 
ain  sa'  chreidimh  ; 

1 4  Gun  bh  i  toirt  aire  do  f  h  aoin- 
sgeulachdaibh  Iudhach,  agus  do 
àitheantaibh  dhaoine,  a  thionn- 
daidheas  o'n  fhìrinn. 

15  Oir  gu  deimhin  tha  na 
h-uile  nithe  glan  do'n  dream  a  ta 
glan:  achdhoibh-sanatasalach, 

agus mì-chreideach,  cha'n 'eil aon 
ni  glan  ;  ach  tha  an  inntinn  agus 
an  coguis  fèin  air  an  salachadh. 

16  Tha  iad  a'  gabhail  orra 
eòlas  a  bhi  aca  air  Dia  ;  ach  ann 
an  oibribh  tha  iad  'ga  àicheadh, 
air  dhoibh  bhi  gràineil,  agus 
eas-ùmhal,  agus  a  thaobh  gach 
deadh  oibre  as  eugmhais  tuigse. 

CAIB.  II. 

\  CH  labhair  thusa  na  nithe 
-^*-     a  thig  ri  teagasg  fallain  : 

2  Eadhon  na  daoine  aosda  bhi 
aireach,  suidhichte,  measarra, 
fallain  sa'  chreidimh^  ann  an 
gràdh,  ann  am  foighidin  : 

3  Mar  an  ceudna  na  mnài 
aosda  bhi  'nan  giùlan  mar  is 
cubhaidh  do  naomhachd,  gun 
bhi  'nan  luchd-tuaileis,  gun  bhi 
trom  air  fìon,  bhi  'nan  luchd- 
teagaisg  air  nithibh  maithe  ; 

4  Chum  gu'n  teagaisg  iad  na 
mnài  òga  bhi  ciallach,  gràdhach 
air  am  fearaibh,  gràdhach  air  an 
cloinn, 

5  Bhi  eagnuidh,  geamnuidh, 
fantuinn  aig  an  tigh,  bhi  maith, 
ùmhal  d'am  fearaibh  chum  nach 
faigh  focal  Dè  mì-chliu. 

6  Cuir  impidh  air  na  daoinibh 
òga  mar  an  ceudna,  iad  bhi  ciall- 
ach. 

7  Anns  na  h-uile  nithibh  'gad 
nochdadh  fèin  ann  ad  eisempleir 
dheadh  oibre :  ann  an  teagasg 
a'  nochdadh  neo-thruaillidheachd, 
suidheachadh  inntinn,  trèibh- 
dhireis, 

8  Càinnt  fhallain  nach  fheu- 
dar  a  dhìteadh ;  chum  gu'm  bì 
nàire  air  an  neach  a  ta  'nur  n- 
aghaidh,  a  chionn  nach  'eil 
droch  ni  sam  bith  aige  r'a  labh- 
airfc  umaibh. 

9  Earaìlich  seirbhisich  bhi 
ùmhal  d'am  maighstiribh  fein, 
agus  an  deadh-thoileachadh  anns 
na  h-uile  nithibh:  gun  bhi  a' 
labhairt  'nan  aghaidh ; 


10  Gun  bhi  a'  ceileachadh 
aon  ni  d'an  cuid,  ach  a'  nochd- 
adh  gach  uile  dheadh  thairis- 
neachd;  chum  gu'n  dèan  iad 
teagasg  Dhè  ar  Slànuighir  mais- 
each  anns  na  h-uile  nithibh. 

11  Oir  dh'fhoillsicheadh  gràs 
slàinteil  Dhè  donah-uile  dhaoin- 
ibh, 

12  A'  teagasg  dhuinn  gach 
mì-dhiadhachd  agus  ana-mianna 
saoghalta  àicheadh,  agus  ar 
beatha  a  chaitheadh  gu  stuama, 
gu  cothromach,  agus  gu  diadh- 
aidh  anns  an  t-saoghal  so  làth- 
air ; 

13  Air  dhuinn  sùil  a  bhi  ag- 
ainn  ris  an  dòchas  bheannaichte 
sin,  eadhon  foillseachadh  glòire 
an  De  mhòir,  agus  ar  Slànuighir 
Iosa  Crìosd : 

14  A  thug  e  fèin  air  ar  son, 
chum  gu'n  saoradh  e  sinn  o  gach 
aingidheachd,  agusgu'n  glanadh 
e  dha  fèin  sluagh  sònruiohte, 
eudmhor  mu  dheadh  oibribh. 

15  Na  nithe  so  labhair,  agus 
earailich,  agus  cronaich  leis  an 
uile  ùghdarras.  Na  dèanadh 
duine  sam  bith  tàir  ort. 

CAIB.  III. 
/^UIR  an  cuimhne  dhoibh  bhi 
^  ùmhal  do  uachdaranachd- 
aibh  agus  do  chumhachdaibh, 
freagarrach  do  luchd-riaghlaidh, 
ullamh  chum  gach  uile  dheadh 
oibre. 

2  Gun  olc  a  labhairt  mu  neach 
air  bith,  bhi  neo-thuasaideach, 
mìn,  a'  taisbeanadh  an  uile 
cheannsachd  do  na  h-uile  dhaoin- 
ibh. 

3  Oir  bha  sinne  fein  uair- 
èigin  eu-cèillidh,  eas-ùmhal,  air 
seacharan,  a'  dèanamh  seirbhis 
do  iomadh  gnè  do  ana-miannaibh 
agus  do  an-toilibh,  a'  caitheadh 
ar  beatha  ann  am  mì-run  agus 
am  farmad,  fuath-thoillteannach, 
agus  a'  toirt  fuath  d'a  che'ile. 

4  Ach  an  uair  a  dh'fhoill- 
sicheadh  caoimhneas  agus  gràdh 
Dhè  ar  Slànuighir  do  dhaoinibh, 

5  Cha'n  ann  o  oibribh  fìrean- 
tachd  a  rinn  sinne,  ach  a  reir  a 
thròcair  fèin  shaor  e  sinn,  tre 
ionnlad  na  h-ath-ghineamhuinn, 
agus  ath-nuadhachadh  an  Spior- 
aid  naoimh  : 

6  A  dhòirt  e  oirnne  gu  saoibh- 
ir,  tre  Iosa  Crìosd  ar  Slànuigh- 
ear ; 

7  Chum  air  dhuinn  bhi  air  ar 
fìreannachadh  tre  a  ghràs-san, 
gu'm  bitheamaid  air  ar  dèan- 
amh  'nar  n-oighreachaibh  a  rèir 
dòchais  na  beatha  maireannaich. 

8  /s  fìor  an  ràdh  so,  agus  is 
àill  leam  thu  thoirt  dearbh- 
chinnte  air  na  nithibh  sin,  chum 
gu'm  biodh  iadsan  a  chreid  ann 
an  Dia,  cùramach  air  toiseach  a 
bhi  aca  ann  an  deadh  oibribh : 
oir  tha  na  nithe  so  maith  agus 
tarbhach  do  dhaoinibh. 

9  Ach  seachainn  ceisdean 
amaideach,  agus  sloinnteireachd, 
agus  connspoidean,  agus  conn- 
sachadh  mu'n  lagh  ;  oir  tha  iad 
gun  tairbhe  agus  dìomhain. 


10  Duine  a  ta  'na  shaobh- 
chreideach,  an  dèigh  na  ceud 
agus  an  dara  comhairle  diùlt : 

11  Air  do  fhios  bhi  agad  gu 
bheil  a  leithid  sin  do  dhuine  air 
a  chur  bun  os  ceann,  agus  gu 
bheil  e  a'  peacachadh,  air  dha 
bhi  air  fhèin-dhiteadh. 

12  'Nuair  a  chuireas  mi  Arte- 
mas  a  d'ionnsuidh,  no  Tichicus, 
dèan  dìchioll  air  teachd  a  m' 
ionnsuidh  gu  Nicopolis :  oir  is 
ann  an  sin  a  chuir  mi  romham 
an  geamhradh  a  chaitheadh. 

13  Thoir  Senas  am  fear-lagha 
agus  Apollos  air  an  aghaidh  san 
t-slighe  gu  dùrachdach,  chum 
nach  bì  ni  air  bith  dh'uireas- 
bhuidh  orra. 

14.  Agusfòghlumadh  armuinn- 
tir-ne  mar  an  ceudna  deadh 
oibre  a  dhèanamh  gu  dùrachd- 
ach  fa  chomhair  ghnàthachadh 
feumail,  chum  nach  bì  iad  neo- 
tharbhach. 

15  Tha'n  dream  a  ta  maille 
rium  uile  a'  cur  fàilte  ort.  Cuir 
fàilte  orra-san,  le'n  ionmhuinn 
sinne  sa'  chreidimh.  Gràs  maille 
ribh  uile.     Amen. 


Litir  an  Abstoil  PHOIL   chum 
PHILEMOIN. 


CAIB.  I. 
T>OL,  prìosanach  Iosa  Crìosd, 
A  agus  Timoteus  ar  bràthair, 
chum  Philemoin  a's  ionmhuinn 
leinn,  agus  ar  comh-shaoth- 
raiche, 

2  AguschumAphiaionmhuinn, 
agus  Archipuis  ar  comh- 
shaighdear,  agus  chum  na  h- 
eaglais  a  ta  ann  do  thigh  : 

3  Gràs  gu  robh  dhuibh,  agus 
sìth  o  Dhia  ar  n-Athair,  agus 
o'n  Tighearn  Iosa  Crìosd. 


4  Tha  mi  a'  toirt  buidheach- 
ais  do  m'  Dhia,  a'  sìr-thoirt 
luaidh  ort-sa  ann  am  ùrnuighibh, 

5  Air  dhomh  bhi  cluinntinn 
mu  d'  ghràdh,  agus  chreidimh, 
a  tha  agad  a  thaobh  an  Tigh- 
earna  Iosa,  agus  a  thaobh  nan 
uile  naomh ; 

6  Chum  gu'm  bì  comh-cho- 
munn  do  chreidimh  èifeachdach 
ann  an  aidmheil  an  uile  mhaith 
a  tha  annaibh  ann  an  Iosa 
Crìosd. 

7  Oir  tha  subhachas  ro  mhòr 
agus  comh-fhurtachd  againne 
ann  do  ghràdh-sa,  do  bhrìgh  gu 
bheil  innigh  nan  naomh  air  faot 
ainn  suaimhneis  tromhad-sa,  a 
bhràthair. 

8  Uime  sin  ged  fheudainn 
bhi  ro  dhàna  ann  an  Crìosd, 
chum  an  ni  a  ta  iomchuidh  àith- 
neadh  dhuitse, 

9  Gidheadh  is  feàrr  leam  air 
son  gràidh  impidh  chur  ort,  air 
bhi  dhomh  mar  Phòl  aosda,  agus 
a  nis  mar  an  ceudna  a'm'  phrìos- 
anach  air  son  Iosa  Crìosd. 

10  Guidheam  ort  air  son  mo 
mhic  Onesimuis,  a  ghin  mi  ann 
am  gheimhlibh : 

11  Neach  a  bha  uair-èigin 
neo-tharbhach  dhuitse,  ach  a  nis 
a  tha  tarbhach  dhuitse  agus 
dhomh-sa : 

12  Neach  a  chuir  mi  air  ais: 
uime  sin  gabh-sa  ris  mar  ri  m' 
innigh  fèin. 

13  Neach  bu  mhiann  leam  a 
chumail  maille  rium  fèin,  chum 
gu'n  dèanadh  e  frithealadh 
dhomh  ann  ad  àite-sa,  ann  an 
geimhlibh  an  t-soisgeil : 

14  Ach  as  eugmhais  t'  inntinn- 
sa  cba  bu  toil  leam  ni  sam  bith 
a  dhèanamh  ;  chum  nach  biodh 
do  mhaith-sa  mar  gu  b'ann  a 
dh'aindeoin,  ach  o  d'  thoil  fèin. 

15  Oir  theagamh  gur  ann  air 
a  shon  so  a  dh'fhàg  e  thu  rè 
tamuill,  chum  gu'm  faigheadh 
tu  e  gu  sìorruidh  ; 

16  Cha'n  ann  à  so  suas  mar 


sheirbhiseach,  ach  os  ceann 
seirbhisich,  'na  bhràthair  gràdh- 
ach,  gu  h-àraidh  dhomh-sa,  agus 
nach  mò  na  sin  dhuitse,  araon 
anns  an  fheoil,  agus  anns  an 
Tighearn  ? 

17  Uime  sin  ma  mheasas  tu 
mise  mar  fhear  comh-roinne, 
gabh  ris-san  mar  rium  fèin. 

18  Agus  ma  rinn  e  eucoir  ort, 
no  ma  dhligheas  e  ni  sam  bith 
dhuit,  cuir  sin  as  mo  leth-sa. 

19  Sgrìobh  mise  Pòl  le  m' 
làimh  fèin  e,  agus  dìolaidh  mi  e  : 
ged  nach  'eil  mi  ag  ràdh  riut, 
gu'n  dlighear  leat  thu  fèin  os 
bàrr  dhomh. 

20  Seadh,  a  bhràthair,  faigh- 
eam  gàirdeachais  do  d'  thaobh 
san  Tighearn :  dèan  suaimh- 
neach  mo  chridhe  san  Tighearn. 

21  Air  dhomh  bhi  earbsach  à 
d'ùmhlachd  sgrìobh  mi  a  d'ionn- 
suidh,  oir  tha  fhios  agam  gu'n 
dèan  thusa  mar  an  ceudna  ni's 
mò  na  a  ta  mi  ag  ràdh. 

22  Ach  maille  ri  so  ulluich 
mar  an  ceudna  fardoch  air  mo 
shon  :  oir  tha  dòchas  agam,  tre 
bhur  n-ùrnuighibh-sa,  gu'n  toir- 
ear  mi  dhuibh. 

23  Tha  Epaphras  mo  chomh- 
phrìosanach  ann  an  Iosa  Crìosd, 

24  Marcus,  Aristarchus,  De- 
mas,  Lucas,  mo  chomh-Iuchd- 
oibre,  a'  cur  fàiite  ort. 

25  Gràs  ar  Tighearna  Iosa 
Crìosd  gu  robh  maille  ri  'ur 
spiorad-sa.    Amen. 


LlTIR    AN    ABSTOIL    PHOIL    CHUM    NAN 

EABHRUIDHEACH. 

"TìIA,    a  labhair    o   shean    gu 

*f:     minic,    agus    air    iomadh 


dòigh  ris  na  h-aithrichibh  leis 
na  fàidhibh, 
2  Labhair  e  anns  na  làithibh 

deireannach  so  ruinne  tre  a 
Mhac,  a  dh'òrduich  e  'na  oighre 
air  na  h-uile  nithibh,  tre'n  do 
chruthaich  e  fòs  na  saoghail. 

3  Neach  air  bhi  dha  'na 
dhealradh  a  ghlòire-san,  agus 
'na  fhìor  ìomhaigh  a  phearsa, 
agus  a'  cumail  suas  nan  uile 
nithe  le  focal  a  chumhachd, 
'nuair  a  ghlan  e  ar  peacanna 
troimh  fe'in,  shuidh  e  air  deas 
làimh  na  mòrachd  anns  na  h- 
àrdaibh : 

4  Air  dha  bhi  air  a  dhèanamh 
ni's  ro  òirdheirce  na  na  h-aingil, 
mheud  's  gu'n  d'  fhuair  e  mar 
oighreachd  ainm  bu  ro  f  heàrr  na 
iadsan. 

5  Oir  cò  do  na  h-aingil  ris  an 
dubhairt  e  uair  air  bith,  ls  tu 
mo  Mhac-sa,  an  diugh  ghin  mi 
thu  ?  agus  a  rìs,  Bithidh  mise 
a'm' Athair  dha-saD,  agus  bith- 
idh  e-san  'na  Mhac  dhomh-sa. 

6  Agus  a  rìs,  'nuair  a  tha  e  a' 
tabhairt  a'  cheud-ghin  a  steach 
do'n  t-saoghal,  a  ta  e  ag  ràdh, 
Agus  dèaneadh  uile  aingil  Dè 
aoradh  dha. 

7  Agus  a  thaobh  nan  aingeal 
a  ta  e  ag  ràdh,  Neach  a  ta 
dèanamh  'aingle  'nan  spiorad- 
aibh,  agus  a  mbinisteirean  'nan 
lasair  theine. 

8  Ach  ris  a'  Mhac  a  ta  e  ag 
ràdh,  Tha  do  rìgh-chaithir,  a 
Dhè,  gu  saoghal  nan  saoghal ; 
is  slat-rìoghail  ro  chothromach 
slat  do  rìoghachd-sa : 

9  Ghràdhaichthufìreantachd, 
agus  thug  thu  fuath  do  aingidh- 
eachd;  uime  sin  dh'ùng  Dia,  do 
Dhia-sa,  thu  le  oladh  aoibhneis 
os  ceann  do  choropanacha. 

10  Agus,  Leag  thusa,  a 
Thighearn,  bunaite  na  talmh- 
ainn  air  tùs ;  agus  is  iad  na 
nèamha  oibre  do  làmh  : 

11  Teirgidh  iadsan,  ach  mair- 
idh  tusa :  agus  fàsaidh  iad  uile 
sean  mar  eudach  : 


12  Agus  fillidh  tu  iad  mar 
bhrat,  agus  caochlaidhear  iad : 
ach  is  tusa  an  Tì  ceudiia,  agus 
cha'nfhàilnichdobhliadhnachan. 

13  Ach  cò  do  na  h-ainglibh 
ris  an  dubhairt  e  uair  air  bith, 
Suidh  air  mo  dheas-làimh,  gus 
an  cuir  mi  do  naimhde  'nan 
stòl-cho3  fo  d'chosaibh? 

14  Nach  spiorada  frithealaidh 
iad  uile,  air  an  cur  a  mach 
chum  frithealaidh  dhoibh-san  a 
bhios  'nan  oighreachaibh  air 
slàinte  ? 

CAIB.  II. 

UIME  sin  is  còir  dhuinn  an 
ro  thuilleadh  aire  a  thoirt 
do  na  nithibh  a  chuala  sinn,  air 
eagal  uair  sam  bith  gu'n  leig- 
eamaid  ruith  leo. 

2  Oir  ma  bha  am  focal  a  labh- 
radh  le  h-ainglibh  seasmhach,  ag- 
usgu'n  d'fhuairgach  uile  bhris- 
eadh  agus  eas-ùmhlachd  dìol- 
thuarasdal  dligheach  ; 

3  Cionnus  a  thèid  sinne  as, 
ma  nì  sinn  dìmeas  air  slàinte  co 
mòr,  a  thòisich  air  tùs  air  bhi  air 
a  labhairt  leis  an  Tighearn,  agus 
a  rinneadh  dearbhta  dhuinne 
leo-san  a  chual  e  ; 

4  Air  bhi  do  Dhia  a'  dèanamh 
comh-fhianuis  leo,  araon  le 
comharaibh  agus  le  h-iongant- 
asaibh,  agus  le  feartaibh  eug- 
samhla,  agus  le  tiodhlacaibh  an 
Spioraid  naoimh,  a  rèir  a  thoile 
fèin  ? 

5  Oir  cha  do  chuir  e  fo 
cheannsal  nan  aingeal  an  saoghal 
ri  teachd,  mu'm  bheil  sinn  a' 
labhairt. 

6  Ach  rinn  neach  fianuis  ann 
an  ionad  àraidh,  ag  ràdh,  Ciod 
e  an  duine  gu'n  cuimhnicheadh 
tu  air?  no  mac  an  duine  gu'm 
fiosraicheadh  tu  e  ? 

7  Rinn  thu  e  rè  tamuill  bhig 
ni's  ìsle  na  na  h-aingil ;  chrùn 
thu  e  le  glòir  agus  le  A-urram, 

agus  chuir  thu  e  os  ceann  oibre 
do  làmh : 

8  Chu"ir  thu  na  h-uile  nithe 
sìos  fuidh  a  chosaibh.  Oir  ann 
an  cur  nan  uile  nithe  fuidh  dha, 
cha  d'  fhàg  e  ni  air  bith  gun 
chuir  fuidhe.  Ach  a  nis  cha'n 
'eil  sinn  a'  faicinn  nan  uile 
nithe  fathast  air  an  cur  f'a 
cheannsal. 

9  Ach  chì  sinn  Iosa,  a  rinn- 
eadh  rè  ùine  bhig  ni  b'ìsle  na  na 
h-aingil,  chum  tre  ghràs  Dè 
gu'm  blaiseadh  e  bàs  air  son 
gach  uile  dhuine,  tre  fhulang 
a'  bhàis  air  a  chrùnadh  le  glòir 
agus  le  ft-urram. 

10  Oir  b'iomchuidh  dhasan, 
air  son  am  bheil  na  h-uile  nithe, 
agus  tre'm  bheil  na  h-uile  nithe, 
ann  an  tabhairt  mhòran  mhac 
chum  glòire,  ceannard  an  slàinte 
a  dhèanamh  foirfe  tre  fhulang- 
asaibh. 

11  Oir  a  ta  araon  an  Tì  a 
naomhaicheas,  agus  iadsan  a 
naomhaichear,  uile  o  aon :  air 
an  aobhar  sin  cha  nàr  leis  bràith- 
rean  a  ghairm  diubh, 

12  Ag  ràdh,  Cuiridh  mi  t'  ainm 
an  cèill  do  m'  bhràithribh,  ann 
am  meadhon  na  h-eaglais  seinn- 
idh  mi  cliù  dhuit. 

13  Agus  a  rìs,  Cuiridh  mi  mo 
dhòchas  ann.  Agus  a  rìs,  Feuch 
mise,  agus  a'  chlann  a  thug  Dia 
dhomh. 

14  Uime  sin,  mheud  gu  bheil 
aig  a'  chloinn  comh-roinn  do 
fheoil  agus  do  fhuil,  ghalih  e-san 
mar  an  ceudna  roinn  diubh  sin  ; 
chum  tre'n  bhàs  gu'n  olaoidh- 
eadh  e  e-san,  aig  am  bheil  cumh- 
achd  a'  bhàis,  'se  sin,  an  diabhul ; 

15  Agus  gu'n  saoradh  e  iad- 
san  a  bha  tre  eagal  a'  bhàis  rè 
am  beatha  uile  fo  dhaorsa. 

16  Oir  gu  deimhin  cha  do 
ghabh  e  nàdur  nan  aingeal  air ; 
ach  ghabh  e  sìol  Abrahaim  air. 

17  Uime   sin   b'fheumail    da 


anns  na  h-uile  nìthibh  bhi  air  a 
dhèanamh  cosmhuil  r'a  bhràith- 
ribh ;  chum  gu'm  biodh  e  'na 
àrd-shagart  tròcaireach  agus 
dìleas  ann  an  nithibh  a  thaobh 
Dhe,  chum  rèite  a  dhèanamh  air 
son  pheacanna  an  t-sluaigh  : 

18  Oir  a  mheud  gu'n  d'fhuil- 
ing  e  fe'in,  air  dha  bhi  air  a 
bhuaìreadh,  is  comasach  e  air 
cabhair  a  dhèanamh  orra-san  a 
ta  air  am  buaireadh. 

CAIB.  III. 

TTlMEsin,  abhràithrenaomha, 
*-'  a  ta  'nur  luchd-comhpàirt 
do  n  ghairm  nèamhaidh,  thug- 
aibhfa'near  Iosa  Crìosd,  abstol 
agus  àrd-shagart  ar  n-aidmheil ; 

2  A  bha  dìleas  dhasan  a  dh'- 
òrduich  e,  amhuil  a  bha  Maois 
mar  an  ceudna  'na  thigh-san 
uile. 

3  Oirmheasadh  gu'm  b'airidh 
an  Ti  so  air  glòir  bu  mbò  na 
Maois,  mheudgu  bheil  tuilleadh 
urraim  aig  an  neach  a  thog  an 
tigh,  na  aig  an  tigh  fèin. 

4  Oir  tha  gach  uile  thigh  air 
a  thogail  le  aon  eigin  ;  ach  an  Tì 
a  thog  na  h-uile  nithe,  is  e  Dia. 

5  Àgus  gu  deimhin  bha  Maois 
dìleas  'na  thigh-san  uile  mar 
sheirbhiseach,  chum  fianuis  air 
na  nithibh  sin  a  bha  gu  bhi  air 
an  labhairt  an  dèigh  sin ; 

6  Ach  Crìosd  mar  Mhac  os 
ceann  a  thighe  fèin :  agus  is 
sinne  a  thigh-san,  ma  chumas 
sinn  dànachd,  agus  gàirdeachas 
an  dòchais,  gu  daingean  gus  a 
chrìoch. 

7  Uims  sin,  mar  a  ta  an  Spior- 
ad  naomh  ag  ràdh,  An  diugh, 
ma  chluinneas  sibh  a  frhuth, 

8  Na  cruaidhichibh  bhur 
cridhe,  mar  anns  a'  bhrosnuch- 
adh,  ann  an  là  a'  bhuairidh  san 
fhàsach : 

9  Far  an  do  bhuair  bhur  n- 
aithriche  mi,  agus  a  dhearbh  iad 

mi,   agus  a    chunnaic    iad  m'- 
oibre  rè  dhà  fhichead  bliadhna. 

10  Uime  sin  bha  diom  orm  ris 
a'  ghinealach  sin,  agus  thubh- 
airt  mi,  Tha  iad  a  ghnàth  air 
seacharan  'nan  cridhe  ;  agus  cha 
do  ghabh  iad  eòlas  air  mo 
shlighibh-sa. 

11  Ionnus  gu'n  d'thug  mi  mo 
mhionnan  a'm'  fheirg,  Nach  tèid 
iad  a  steach  do  m'  shuaimhneas. 

12  Thugaibh  an  aire,  a 
bhràithre,  air  eagal  gu'm  bì  ann 
an  aon  neach  agaibh  droch 
cridhe  mi-chreidimh,  ann  an 
trèigsinn  an  Dè  bheò. 

13  Ach  earailichibh  a  chèile 
gach  aon  là,  am  feadh  a  ghoir- 
ear  An  là  'n  diugh  dheth;  air 
eagal  gu'n  cruaidhichear  neach 
air  bith  agaibh  tre  mhealltair- 
eachd  a'  pheacaidh. 

14  Oir  rinneadh  sinne  'nar 
luchd-comhpàirt  do  Chrìosd,  ma 
chumas  sinn  toiseach  ar  muin- 
ghin  gu  daingean  gus  a'  chrìoch  ; 

15  Am  feadh  a  theirear,  An 
diugh,  ma  chiuinneas  sibh  a 
ghuth,  na  cruaidhichibh  bhur 
cridhe,  mar  anns  a'  bhrosnuch- 
adh. 

16  Oir  air  do  dhream  àraidh 
cluinntinn,  bhrosnuich  iad :  ach 
cha  b'iadsan  uile  a  thàinig  a  mach 
as  an  Eiphit  le  Maois. 

17  Ach  cò  ris  a  bha  diom  air 
rè  dhà  fhichead  bliadhna  ?  nach 
ann  riusan  a  pheacaich,  muinn- 
tir  d'an  do  thuit  an  coluinnean 
anns  an  f  hàsach  ? 

18  Agus  cò  iad  d'an  d'thug  e 
a  mhionnan  nach  rachadh  iad  a 
steach  d'  a  shuaimhneas,  ach 
dhoibhsan  nach  do  chreid  ? 

19  Mar  so  chì  sinn  nach  b'- 
urrainn  iad  dol  a  steach  air  son 
mì-chreidimh. 


U 


CAIB.  IV. 

IME     sin     biodh     faitcheas 
oirnn,  air  eagal  air  bhi  do 


ghealladh  dol  a  steach  d'a 
shuaimhneas  air  fhàgail  againn, 
gu'n  tigeadh  aon  neach  agaibh 
a  dheidh-Jàimh  air. 

c2.  Oir  shearmonaicheadh  an 
soisgeul  duinne,  amhuil  a  rinn- 
eadh  dhoibh-san  :  ach  cha  robh 
tairbhe  dhoibh  anns  an  fhocal  a 
chaidh  shearmonachadh,  do 
bhrìgh  nach  robh  e  air  a 
mheasgadh  le  creidimh  anns  an 
dream  a  chual  e. 

3  Oir  tha  sinne  a  chreid  a' 
dol  a  steach  do  shuaimhneas, 
amhuil  a  thubhairt  e,  Mar  a 
thug  mi  mo  mhionnan  a' m' 
fheirg,  Nach  tèid  iad  a  steach 
do  m'  shuaimhneas  :  ged  bha  na 
h-oibre  crìochnaichte  o  thoiseach 
an  t-saoghail. 

4  Oir  labhair  e  ann  an  ionad 
àraidh  mu'n  t-seachdamh  là  air 
an  dòigh  so,  Agus  ghabh  Dia 
fois  air  an  t-seachdamli  là  o  'oib- 
ribh  uile. 

5  Agus  anns  an  ionad  so  a 
rìs,  Cha  tèid  iad  a  steach  do  m' 
shuaimhneas. 

6  Do  bhrìgh  uime  sin  gu'n 
tuigear  uaith  so  gu'n  tèid  dream 
àraidh  a  steach  ann,  agus  nach 
deachaidh  an  dream,  d'  an  do 
shearmonaicheadh  e  air  tùs,  a 
steach  air  son  am  mì-chreidimh  ; 

7  A  rìs,  tha  e  suidheacbadh 
là  àraidh,  ag  ràdh  ann  an 
Daibhidh,  An  diugh,  an  dèigh 
aimsir  co  f  hada ;  mar  a  theirear, 
An  diugh,  ma  chluinneas  sibh  a 
ghuth,  na  cruaidhichibh  bhur 
cridhe. 

8  Oir  nam  biodh  Iosua  air 
toirt  suaimhneis  dhoibh,  cha 
labhradh  e  an  dèigh  sin  mu  là 
eile. 

9  Uime  sin  dh'fhàgadh  fois 
fa  chomhair  sluaigh  Dhè. 

10  Oir  an  Tì  a  chaidh  steach 
d'ashuaimhneas-san,  ghabh  e-san 
tàmh  o  'oibribh-san,  amhuil  a 
ghabh  Dia  o  'oibribh  fein. 

11  Dèanamaid  dìchioll  uime 
sin  air  dol  a  steach  do  'n  t- 
suaimhìieas  sin,  air  eagal  gu  'n 
tuit  aon  neach  a  rèir  eisempleir 
cheudna  a'  mhì-chreidimh. 

12  Oir  tha  focal  De  beò  agus 
cumhachdach,  agus  ni's  gèire  na 
claidheamh  dàfhaobhair  air  bith, 
a'  ruigheachd  eadhon  chum  eadar- 
sgaraidh  an  anama  agus  an  spior- 
aid,  agus  nan  alt  agus  nan 
smear,  agus  a'  toirt  breth  air 
smuaintibh  agus  rùnaibh  a' 
chridhe. 

13  Agus  cha'n  'eil  creutair 
sam  bith  nach  'eil  follaiseach  'na 
làthair-san :  ach  a  ta  na  h-uile 
nithe  lomnochd,  agus  fosgailte 
do  shùilibh  an  Tì  d'am  feum 
sinn  cunntas  a  thabhairt. 

14  Do  bhrìgh  uime  sin  gu 
bheil  againn  àrd-shagart  mòr, 
a  chaidh  a  steach  do  na  nèamh- 
aibh,  Iosa  Mac  Dhè,  cumamaid 
gu  daingean  ar  n-aidmheil. 

15  Oir  cha'n  'eil  àrd-shagart 
againn  nach  'eil  comasach  air 
comh-fhulangas  a  bhi  aige  r'ar 
n-anmhuinneachdaibh ;  ach  a 
bhuaireadh  sna  h-uile  nithibh  air 
an  dòigh  cheudna  ruinne,  ach  as 
eugmhais  peacaidh. 

16  Thigeamaid  uime  sin  le 
dànachd  gu  rìgh-chaithir  nan 
gràs,  chum  gu  faigh  sinn  tròc- 
air,  agus  gu'n  amais  sinn  air 
gràs  chum  cobhair  ann  an  àm 
feuma. 

CAIB.  V. 
/^IR  tha  gach  uile  àrd-shagart, 
V^  air  a  thoirt  o  mheasg 
dhaoine,  air  òrduchadh  air  son 
dhaoine  ann  an  nithibh  a  thaobh 
Dhè,  chum  gu'n  toir  e  suas  araon 
tiodhlacan  agus  ìobairtean  air 
son  pheacanna : 

2  Neach  a  ta  comasach  air 
truas  a  ghabhail  ris  an  dream 
a  ta  aineolach,  agus  air  seach- 
aran ;  do  bhrìgh  gu  bheil  e  fèin 


mar  an  ceudna  air  a  chuairteach- 
adh  le  h-anmhuinneachd : 

3  Agus  air  a  shon  so,  is 
còir  dha  ìobradh  air  son  pheac- 
anna,  mar  as  leth  an  t-sluaigh, 
is  amhuìl  sin  as  a  leth  fèin  mar 
an  ceudna. 

4  Agus  cha  ghabh  aon  duine 
an  t-urram  so  dha  fein,  ach  an 
tì  a  ta  air  a  ghairm  o  Dhia,  mar 
bha  Aaron : 

5  Is  amhuil  sin,  cha  do  ghlòr- 
aich  Crìosd  e  fèin,  gu  bhi  air  a 
dhèanamh  'na  àrd-shagart ;  ach 
an  Tì  a  thubhairt  ris,  Is  tu  mo 
Mhac,  an  diugh  ghin  mi  thu. 

6  A  reir  mar  a  ta  e  ag  ràdh 
mar  an  ceudna  ann  an  ionad  eile, 
Is  sagart  thu  gu  sìorruidh  a  rèir 
òrduigh  Mhelchisedeic. 

7  Neach  ann  an  làithibh 
'fheòla,  an  de'igh  dha  ùrnuigh- 
ean  agus  athchuingean,  maille 
ri  h-àrd-èighich  agus  deuraibh, 
ìobradh  suas  do'n  Tì  a  bha  com- 
asach  air  a  shaoradh  o  'n  bhàs, 
agus  dh'èìsdeadh  ris  thaobh  an 
ni  roimh  an  robh  eagal  air. 

8  Ged  bu  Mhac  e,  dh'fhògh- 
luim  e  ùmhlachd  o  na  nithibh  a 
dh'fhuiling  e : 

9  Agus  air  dha  bhi  air  a 
dhèanamh  foirfe,  rinneadh  e  'na 
ùghdar  slàinte  shìorruidh 
dhoibh-san  uile  a  bhios  ùmhal 
dha; 

10  Air  a  ghairm  le  Dia  'na 
àrd-shagart,  a  rèir  òrduigh 
Mhelchisedeic. 

11  Mu'm  bheil  mòran  againn 
r'alabhairt,  agus  cruaidh  r'am 
mìneachadh  ;  do  bhrìgh  gu  bheil 
sibh  mall  'nur  n-èisdeachd. 

12  Oir  ged  bu  chòir  dhuibh  a 
rèir  na  h-aimsir  bhi  'nur  luchd- 
teagaisg,  tha  feum  agaibh  gu'n 
teagaisgeadh  neach  dhuibh  a 
rìs  ciod  iad  ceud-thoiseacha 
bhriathar  Dhè ;  agus  tha  sibh  air 
teachd  chum  na  h-inbhe  sin, 
gur  mò    a    ta    bainne    dh'uir- 

2  G 

easbhuidh  oirbh  na  biadh  lài- 
dir. 

13  Oir  gach  neach  a  ta  gnàth- 
achadh  bainne,  tha  e  neo-theò- 
madh  air  focal  na  fìreantachd : 
oir  is  naoidhean  e. 

14  Ach  is  ann  do  dhaoinibh 
foirfe  a  bhuineas  biadh  làidir, 
aig  am  bheil  an  ceudfaidh,  tre 
ghnàthachadh  fada,  air  an 
cleachdadh  ri  eadar-dhealachadh 
a  chur  eadar  maith  agus  olc. 

CAIB.  VI. 

TTIME  sin  air  fàgail  duinn 
*-^  ceud-thoiseacha  teagaisg 
Chrìosd,  rachamaid  air  ar  n-agh- 
aidh  chum  foirfeachd;  gun  bhi 
rìs  a'  suidheachadh  bunaite  aith- 
reachais  o  oibribh  marbha,  agus 
creidimh  thaobh  Dhè, 

2  Bunaìte  teagaisg  nam  baisde, 
agus  leagaidh  nan  làmh,  agus 
aiseirigh  nam  marbh,  agus 
breitbeanais  shìorruidh. 

3  Agus  nì  sinn  so,  ma  chead- 
aicheas  Dia. 

4  Oir  is  eu-comasach  an  dream 
sin  a  chaidh  aon  uair  a  shoill- 
seachadh,  agus  a  bhlais  an 
tiodhlacnèamhaidh,  agus  a  rinn- 
eadh  'nan  iuchd-comhpàirt  do  'n 
Spiorad  naomh, 

5  Agus  a  bhlais  deadh  f  hocal 
Dè,  agus  cumhachdan  an  t-saogh- 
ail  ri  teachd, 

6  Agus  a  thuit  air  falbh,  ath- 
nuadhachadh  chum  aithreachais: 
do  bhrìgh  gu  bheil  iad  a'  cèusadh 
Mhic  Dhè  a  rìs  dhoibh  fèin,  agus 
'ga  chur  gu  nàire  fhollaisich. 

7  Oir  an  talamh  a  dh'- 
òlas  a  steach  an  t-uisge  a  tha 
teachd  gu  minic  air,  agus  a 
bheir  uaith  luibheanna  iomch- 
uidh  do'n  dream  leis  an  saoth- 
raichear  e,  gheibh  e  beannach- 
adh  o  Dhia : 

8  Ach  an  talamh  sin  a  bheir 
uaith  droighionn  agus  drisean, 
tha  e  air  a  chur  air  cùl,  agus 


fagus    do    mhallachadh  ;     d'an 
deireadh  bhi  air  a  losgadh. 

9  Ach  is  dearbh  leinn  nithe 
a's  feàrr  mu'r  timchioll-sa,  a 
mhuinntir  ionmhuinn,  agus 
nithe  a  tha  dlùth  do  shlàinte, 
ged  tha  sinn  a'  labhairt  mar  so.  . 

10  Oir  cha'n  'eil  Dia  mì- 
chothromach,  gu'n  dì-chuimh- 
nicheadh  e  obair  agus  saothair 
bhur  gràidh,  a  nochd  sibh  a 
thaobh  'ainme-san,  am  feadh 
gu'n  d'rinn  sibh  frithealadh  do 
na  naomhaibh,  agus  gu  bheil 
sibh  a'  frithealadh. 

11  Agus  is  miann  leinne  gu'n 
dèan  gach  aon  agaibh  an  dùrachd 
ceudna  a  nochdadh,  chum  làn- 
dearbhaidh  an  dòchais  gus  a' 
chrioch  : 

12  Chum  nach  bì  sibh  leasg, 
ach  'nur  luchd-leanmhuinn  orra- 
san,  a  tha  tre  chreidimh  agus 
fhoighidin  a'  sealbhachadh  nan 
geallanna. 

13  Oir  an  uair  a  thug  Dia 
gealladh  do  Abraham,  do  bhrìgh 
nach  feudadh  e  mionnan  a  thoirt 
air  neach  bu  mhò,  thug  e  mionn- 
an  air  fèin. 

14  Ag  ràdh,  Gu  fìrinneach, 
beannaichidh  mi  gu  mòr  thu, 
agus  nì  mi  ro  lìonmhor  thu. 

15  Agus  mar  sin  an  dèigh 
dhasan  feitheamh  gu  foighid- 
neach,  fhuair  e  sealbh  air  a' 
ghealladh. 

16  Oir  gu  deimhin  bheir 
daoine  mionnan  air  an  neach  a's 
mò :  agus  dhoibh-san  is  crìoch 
air  gach  uile  chonnsachadh 
mionnan  chum  daingneachaidh. 

17  Uime  sin  air  bhi  do  Dhia 
toileach  air  neo-chaochluidh- 
eachd  a  chomhairie  fheuchainn 
ni  's  pailte  do  oighreachaibh  a' 
gheallaidh,  dhaingnich  e  le 
mionnaibh  e : 

1S  Chum  tre  dhà  ni  neo- 
chaochluidheach,  anns  an  rob/t 
e  eu-comasach  gu'n  dèanadh  Dia 

breug,  gu'mbiodhagainnecomh- 
fhurtachd  làidir,  a  theich  chum 
dìdein  gu  greim  a  dhèanamh  air 
an  dòchas  a  chuireadh  romh- 
ainn : 

19  Ni  a  tha  againn  mar  acair 
an  anama,  araon  cinnteach  agus 
daingean,  agus  a  thèid  a  steach 
do  'n  ionad  sin  a  ta'n  taobh  stigh 
do'n  bhrat-roinn, 

20  Far  an  deachaidh  an  roimh- 
ruith-fhear  a  steach  air  ar  son- 
ne,  eadhon  Iosa,  a  rinneadh  'na 
àrd  shagart  gu  sìorruidh  a  rèir 
òrduigh  Mhelchisedeic. 

CAIB.  VII. 
/^IR  b' e  am  Melchisedec  so 
^-'  righ  Shaleim,  sagart  an 
Dè  a's  ro  àirde,  neach  a  choinn- 
ich  Abraham  a'  pilltinn  o  àr  nan 
rìghrean,  agus  a  bheannaich  e ; 

2  D'an  d'thug  Abraham  eadh- 
on  deachamh  do'n  uile :  neach 
a's  e  air  tùs,  air  a  eadar-theang- 
achadh,  rìgh  na  fìreantachd, 
agus  'na  dhèigh  sin  mar  an 
ceudna,  rìgh  Shaleim,  'se  sin, 
rìgh  na  sìthe ; 

3  Gun  athair,  gun  mhàthair, 
gun  sinnsireachd,  gun  toiseach 
làithean,  gun  deireadh  beatha 
aige ;  ach  air  a  dhèanamh  cos- 
mhuil  ri  Mac  Dhè,  tha  e  fan- 
tuinn  'na  shagart  gu  sìorruidh. 

4  A  nis  thugaibh  an  aire  cia 
mòr  an  duine  so,  d'  an  d'  thug 
eadhon  am  prìomh-athair  Abra- 
ham  an  deachamh  do'n  chreich. 

5  Agus  gu  deimhin  iadsan  do 
chloinn  Lebhi,  a  tha  faotainn 
na  sagartachd,  tha  àithne  aca 
deachamh  a  thogail  o'n  t-sluagh 
a  rèir  an  lagha,  sin  r'aràdh,  o'm 
bràithribh  fèin,  ged  thàinig  iad 
a  mach  à  leasraidh  Abrahaim  : 

6  Ach  an  tì  nach  'eil  air  a 
shloinneadh  uatha-san,  fhuair  e 
deachamh  o  Abraham,  agus 
bheannaich  e  e-san  aig  an  robh  na 
geallanna. 


7  Agus  gun  agadh  sam  bith, 
beannaichear  an  tì  a's  lugha  leis 
an  tì  a's  feàrr. 

8  Agus  an  so  tha  daoine  a 
gheibh  bàs  a'  faotainn  deach- 
aimh  :  ach  an  sin  an  Tì  aig  am 
bheil  fianuis  gu  bheil  e  beò. 

9  Agus  mar  a  dh'  f heudas  mi 
ràdh,  fhuaradh  ann  an  Abraham 
deachamh  o  Lebhi  fèin,  a  thogas 
an  deachamh : 

10  Oir  bha  e  fathast  ann  au 
leasraidh  'athar,  an  uair  a 
choinnich  Melchisedec  e. 

11  A  nis  nan  tigeadh  foir- 
feachd  tre  shagartachd  nan 
Lebhitheach,  (oir  is  ann  r'a  linn 
a  thugadh  an  lagh  do'n  t-sluagh,) 
ciod  am  feum  a  bha  air  sagart 
eile  èirigh  a  reir  òrduigh  Mhel- 
chisedeic,  agus  nach  biodh  e  air 
a  ghairm  a  rèir  òrduigh  Aaroin  ? 

12  Oir  air  do'n  t-sagartachd 
bhi  air  a  h-atharrachadh,  is  eigin 
an  lagh  bhi  air  atharrachadh 
mar  an  ceudna. 

13  Oir  an  tì  air  an  labhrar  na 
nithe  sin,  buinidh  e  do  thre'ibh 
eile,  do  nach  d'rinn  aon  neach 
frithealadh  aig  an  altair. 

14  Oir  is  soilleir  gur  ann  o 
Iudah  dh'èirich  ar  Tighearn, 
treubh  air  nach  do  labhair 
Maois  ni  air  bith  thaobh  sagart- 
achd. 

15  Agus  tha  e  fathast  ni's  ro- 
shoilleire,  am  feadh  gu'n  d'èirich 
sagart  eile  a  rèir  coslais  Mhel- 
chisedeic, 

16  A  rinneadh  'na  shagart, 
cha'n  ann  a  rèir  lagha  àithne 
fheòlmhoir,  ach  a  rèir  cumhachd 
beatha  gun  chrìoch. 

17  Oir  tha  e  dèanamh  fianuis, 
Gur  sagart  thu  gach  Jinn  a  rèir 
òrduigh  Mhelchisedeic. 

18  Oir  gu  deimhin  tha  an 
àithne  roimhe  air  a  cur  air  cùi, 
air  son  i  bhi  anmhunn  agus  neo- 
tharbhach. 

19  Oir  cha  d'rinn  an  lagh  ni 

sam  bith  foirfe,  ach  rinn  toirt  a 
steach  dòchais  a's  feàrr  e  ;  tre'm 
bheil  sinn  a'  teachd  am  fagus  do 
Dhia. 

20  Agus  a  mheudnach  d'rinn- 
eadh  sagart  deth  gun  mhionn- 
aibh ; 

21  (Oir  rinneadh  sagarta 
dhiubh-san  as  eugmhais  mhionn- 
an:  ach  dheth-san  le  mionnaibh, 
tre'n  tì  a  thubhairt  ris,  Mhionn- 
aich  an  Tighearn,  agus  cha 
ghabh  e  aitbreachas,  Is  sagart 
thu  gu  sìorruidh,  a  rèir  òrduigh 
Mhelchisedeic;) 

22  Is  co  mòr  as  sin  a  rinneadh 
Iosa  'na  urras  air  coimhcheangal 
a's  feàrr. 

23  Agus  bha  gu  deimhin 
mòran  diubh-san'nan  sagartaibh, 
do  bhrìgh  gu'n  do  bhacadh 
dhoibh  leis  a'  bhàs  bhi  mair- 
eann : 

24  Ach  an  duine  so,  do  bhrìgh 
gu  mair  e  gu  sìorruidh,  tha 
sagartachd  neo-chaochluidheach 
aige. 

25  Air  an  aobhar  sin  tha  e 
mar  an  ceudna  comasach  air  an 
dream  a  thig  a  dh'ionnsuidh  Dhè 
trìd-san  a  thèarnadh  gu  h-iom- 
]an,  do  bhrìgh  gu  bheil  e  beò  gu 
sìorruidh  gu  eadar-ghuidhe  a 
dhèanamh  air  an  son. 

26  Oir  bha  shamhuil  sin  do 
àrd-shagart  iomchuidh  dhuinne, 
a  bha  naomh,  neo-lochdach,  neo- 
thruaillidh,  air  a  dhealachadh  o 
pheacachaibh,  agus  a  rinneadh 
ni's  àirde  na  na  nèamha  ; 

27  Nach  feum  gach  là  mar  na 
h-àrd-shagairt  ud  ìobairtean 
thoirt  suas,  air  tùs  air  son  a 
pheacanna  fèin,  agus  an  dèigh 
sin  air  son  pheacanna  an  t- 
sluaigh :  oir  rinn  e  so  aon  uair, 
san  àm  a  thug  se  e  fèin  mar 
ìobairt. 

28  Oir  tha  an  lagh  a'  dèanamh 
àrd-shagarta  do  dhaoinibh  aig 
am  bheil  anmhuianeachd;   ach 


focal  nam  mionnan  a  bha  an 
dèigh  an  lagha,  a'  dèanamh  àrd- 
shagairt  do'n  Mhac,  a  tha  air  a 
dhèanamh  iomlan  gu  sìorruidh. 

CAIB.  VIII. 

A  NIS  is  e  so  suim  nan  nithe 
•^*-  a  labhair  sinn :  Tha 
shamhuil  sin  do  àrd-shagart 
againn,  a  tha  air  suidhe  air  deis 
rìgh-cbaithreach  na  mòrachd 
anns  na  nèamhaibh; 

2  Ministeir  nan  ionad  naomba, 
agus  an  fhìor  phàilliuin,  a 
shuidhich  an  Tighearn,  agus  cha 
bu  duine. 

3  Oir  tha  gach  uile  àrd-shag- 
art  air  òrduchadh  chum  tiodh- 
lacan  agus  ìobairtean  a  thoirt 
suas  :  uime  sin  b'  èigin  gu  'm 
biodh  aig  an  duine  so  mar  an 
ceudna  ni  èigin  r'a  thabhairt 
suas. 

4  Oir  nam  biodh  e  air  thal- 
amh,  cha  bhiodh  e  'na  shagart, 
do  bhrìgh  gu  bheil  sagairt  ann 
a  tha  tabhairt  suas  thiodhlac  a 
rèir  an  lagha: 

5  Muinntir  a  tha  dèanamh 
seirbhis  le  samhladh  agus  sgàile 
nan  nithe  nèamhaidh,  a  rèir  mar 
a  dh'òrduicheadh  do  Mhaois  le 
Dia  'nuair  a  bha  e  air  tì  am 
pàilliun  a  chur  suas.  Oirfeuch, 
(a  ta  e  ag  ràdh,)  gu  'n  dèan  thu 
na  h-uile  nithe  rèir  an  t-saim- 
pleir  a  nochdadh  dhuit  san  t- 
sliabh. 

6  Ach  a  nis  fhuair  e  minis- 
treileachd  a's  ro-fheàrr,  a  mheud 
gu  bheil  e  mar  an  ceudna  'na 
eadar-mheadhonair  air  coimh- 
cheangal  a's  feàrr,  a  chaidh 
dhaingneachadh  air  geallaibh 
a's  feàrr. 

7  Oir  nam  biodh  an  ceud 
choimhcheangal  sin  gun  uireas- 
bhuidh;  cha'n  iarrtadh  àit  do'n 
dara  coimhcheangal. 

8  Oir,  a'faotainn  croin  doibh, 
a  ta  e  ag  ràdh,  Feuch  thig  na 

làithean,  (tha  an  Tighearn  ag 
ràdh,)  anns  an  dèan  mi  coimh- 
cheangà*l  nuadh  ri  tigh  Israeil, 
agus  ri  tigh  Iudah  : 

9  Cha'n  ann  a  rèir  a'  choimh- 
cheangail  a  rinn  mi  r'  an  aith- 
richibh,  anns  an  là  a  rug  mi  air 
Jàimh  orra  chum  an  treòrachadh 
a  mach  à  talamh  na  h-Eiphit ; 
do  bhrìgh  nach  d'  fhan  iad  ann 
am  choimhcheangal,  agus  chuir 
mise  suarach  iadsan,  tha  an 
Tighearn  ag  ràdh. 

10  Oir  is  e  so  an  coimhcheang- 
al  a  nì  mi  ri  tigh  Israeil  an  dèigh 
nan  làithean  ud,  tha  an  Tigh- 
earn  ag  ràdh ;  Cuiridh  mi  mo 
reachdan  'nan  inntinn,  agus 
sgrìobhaidh  mi  iad  air  an  cridh- 
eachaibh  :  agus  bithidh  mi  a'  m' 
Dhia  dhoibh,  agus  bithidh  iadsan 
'nan  sluagh  dhomh-sa. 

11  Agus  cha  teagaisg  iad 
gach  aon  a  choimhearsnach,  ag- 
us  gach  aon  a  bhràthair,  ag 
ràdh,  Gabh  eòlas  air  an  Tigh- 
earn :  oir  bithidh  eòlas  aca  uile 
orm,  o'n  neach  a's  lugha  gus  an 
neach  a's  mù  dhiubh. 

12  Oir  bithidh  mise  tròcair- 
each  d'an  eu-ceartaibh,  agus  am 
peacanna  agus  an  aingidheachd 
cha  chuimhnich  mi  ni's  mò. 

13  Am  feadh  a  ta  e  ag  ràdh, 
Coimhcheangal  nuadh,  rinn  e'n 
ceud  choimhcheangal  sean.  A 
nis  an  ni  a  ta  aosda  agus  air  fàs 
sean,  tha  e  fagus  do  dhol  as  an 
t-sealladh. 

CAIB.  IX. 

"DHA  ma  seadh  gu  dearbh  aig 
■*-*  a'  cheud  phàilliun  òrduigh- 
ean  a  thaobh  seirbhis  Dè,  agus 
naomh-ionad  saoghalta. 

2  Oir  dheasaicheadh  an  ceud 
phàilliun,  anns  an  robh  an  coinn- 
Jeir,  agus  am  bòrd,  agus  aran 
na  fianuis,  ris  an  abrar  an  t- 
ionad  naomh. 

3  Agus  an  taobh  a  stigh  do  'n 


dara  roinn-bhrat,  am  pàilliun 
ris  an  abrar  an  t-ionad  a's  ro 
naomha; 

4  Anns  an  robh  an  tùiseir  òir, 
agus  àirc  a'  choimhcheangailair  a 
còmhdachadh  mu  'n  cuairt  le  h- 
òr,  anns  an  robh  a'  phoit  òir 
anns  an  robh  am  mana,  agus 
slat  Aaroin  a  bha  fo  bhlàth, 
agus  clàir  a'  choimhcheangail ; 

5  Agus  os  a  ceann,  cheruban 
na  glòire,  a'  cur  sgàile  air  caith- 
ir  na  tròcair ;  mu  nach  urrainn 
sinn  a  nis  labhairt  fa  leth. 

6  A  nis  an  uair  a  bha  na  nithe 
so  air  an  cur  an  òrdugh  mar  so, 
chaidh  na  sagairt  a  ghnàth  a 
steach  do'n  cheud  phàilliun,  a' 
coimhlionadh  seirbhis  Dè : 

7  Ach  do'n  dara  pàilliun 
chaidh  an  t-àrd-shagart'na  aonar 
a  steach  aon  uair  sa'  bhliadhna, 
cha  b'  ann  as  eugmhais  fola,  a 
thug  e  suas  air  a  shon  fèin, 
agus  air  son  seacharain  an  t- 
sluaigh : 

8  Air  bhi  do 'n  Spiorad 
naomh  a'  nochdadh  so,  nach 
robh  fathast  an  t-slighe  chum 
an  ionaid  bu  ro-naomha  air  a 
foillseachadh,  am  feadh  a  bhaan 
ceud  phàilliun  fathast  'na  sheas- 
amh : 

9  Ni  a  bha  'na  shamhladh 
do'n  aimsir  a  ta  làthair,  anns 
an  robh  araon  tiodhlacan  agus 
ìobairtean  air  an  toirt  suas, 
nach  robh  comasach  air  an  tì  a 
bha  dèanamh  na  seirbhis  sin  a 
dhèanamh  coimhlionta,  thaobh 
a  choguis, 

10  An  t-seirbhis  a  bha  mhàin 
ann  am  biadhaibh  agus  ann  an 
deochaibh,  agus  ann  an  iomadh 
gnè  ionnlaid,  agus  deas-ghnàth- 
achaibh  a  thaobh  na  feòla,  a 
chuireadh  mar  uallaich  orra  gu 
àm  an  leasachaidh. 

11  Ach  air  teachd  do  Chrìosd 
'na  àrd-shagart  nan  nithe  maithe 
a  bha  ri  teachd,  tre  phàilliun  bu. 

mhò  agus  bu  diongmhalta,  nach 
d'rinneadh  le  làmhaibh,  sia  r' a 
ràdh,  nach  robh  do'n  togail  so  ; 

12  Agus  cha  b'ann  tre  fhuil 
ghabhar  agus  laogh,  ach  tre 
i huil  fein  a  chaidh  e  steach  aon 
uair  do 'n  ionad  naomh,  air  dha 
saorsa  shìorruidh  fhaotainn 
dhuìnne. 

13  Oir  ma  nì  fuil  tharbh, 
agus  ghabhar,  agus  luaithre 
aighe  air  a  crathadh  air  an 
dream  a  bha  neòghlan,  an 
naomhachadh  chum  glanaidh 
na  feòla ; 

14  Cia  mòr  a's  mò  nì  fuil 
Chrìosd,  a  thug  e  fèin  suas  tre'n 
Spiorad  shìorruidh  gun  lochd  do 
Dhia,  bhur  coguis-sa  ghlanadh  o 
oibribh  marbha  chum  seirbhis 
a,  dhèanamh  do'n  Dia  bheò  ? 

15  Agus  air  a  shon  so  is 
e-san  eadar-mheadhonair  an 
tiomnaidh-nuaidh,  ionnus  tre 
f  hulangas  a'  bhàis,  chum  saorsa 
nan  eu-ceart  ajbha  fuidh  'n  cheud 
thiomnadh  a  chosnadh,  gu  'm 
faigheadh  iadsan  a  ta  air  an 
gairm  gealladh  na  h-oighreachd 
shiorruidh. 

16  Oir  far  am  bheil  tiom- 
nadh,  is  èigin  bàs  an  tiomnaidh- 
fhir  a  bhi  ann  mar  an  ceudna. 

17  Oir  a  ta  tiomnadh  daing- 
ean  an  dèigh  bàis  dhaoine:  ach 
cha  'n  'eil  brìgh  sam  bith  ann 
am  feadh  a  ta'n  tiomnaidh-fhear 
beò. 

18  A  reir  sin,  ni  mò  bha'n 
ceud  thiomnadh  air  a  choisreag- 
adh  as  eugmhais  fola. 

19  Oir  an  uair  a  labhradh 
gach  uiìe  àithne  rèir  an  lagha  ris 
aja  t-sluagh  uile  le  Maois,  air 
dha  fuil  laogh  agus  ghabhar 
a  ghabhaii,  maìlle  ri  h-uisge, 
agus  oluinn  searlaid,  agus  hisop, 
chrath  e  iad  araon  air  an  leabh- 
ar  agus  air  an  t-sluagh  uile, 

20  Ag  ràdh,  'Si  so  fuil  an 
tiomnaidh  a  dh'àithn  Dia  dhuibb. 


21  Os  bàrr,  chrath  e  mar  an 
ceudna  an  fhuil  air  a'  phàill- 
iun,  agus  air  soithichibh  na 
naomh-sheirbhis  uile. 

22  Agus  is  beag  nach  'eil  na 
h-uiie  nithe  air  an  glanadh  le 
fuil  a'  rèir  an  lagha ;  agus  as 
eugmhais  dòrtaidh  fola  cha  'n 
'eil  maitheanas  r'a  f  haotainn. 

23  B'  fheumail  uime  sin  gu'm 
biodh  samhlaidh  nan  nithe  a  ta 
sna  nèamhaibh  air  an  glanadh 
leo  so  ;  ach  na  nithe  nèamhaidh 
fèin  le  ìobairtibh  a  b'  f heàrr  na 
iad  so : 

24  Oir  cha  deachaidh  Crìosd  a 
steach  do  na  h-ionadaibh  naomha 
làmh-dhèanta,  nithe  a  ta  'nan 
samhlachas  air  an  fhìor  ìonad  ; 
ach  do  nèamh  fèin,  chum  a  nis 
e  fe'in  a  nochdadh  ann  am  fian- 
uis  Dè  air  ar  son-ne  : 

25  No  fòs  chum  e  fe'in  ìob- 
radh  gu  minic,  mar  a  thèid  an 
t-àrd-shagart  gach  bliadhna 
steach  do'n  ionad  naomh,  le  fuil 
nach  leis  fèin. 

26  (Oir  mar  sin  b'èigin  gu'm 
fulaingeadh  e  gu  minic  o  thois- 
each  an  t-saoghail ;)  ach  a  nis 
dh'f  hoillsicheadh  e  aon  uair  ann 
an  deireadh  an  t-saoghail, 
chum  peacadh  a  chur  air  cùi  tre 
e  fèin  ìobradh. 

27  Agus  amhuil  a  ta  e  air  òrd-. 
uchadh  do  dhaoinibh  bàs  fhaot- 
ainn  aon  uair,  ach  'na  dhèigh  so 
breitheanas : 

2S  Mar  sin  thugadh  Ciìosd 
suas  aon  uair  a  thoirt  air  falbh 
peacanna  mhòran,  ach  an  dara 
uair  as  eugmhais  peacaidh  foill- 
sichear  e  dhoibh-san  aig  am. 
bheil  sùil  ris,  chum  slàinte. 

CAIB.  X. 

^  sgàile  nithe  maithe  ri 

ìonnsuidh  a  chaoidh  a  dhèanamh 
coimhlionta  leis  na  h-ìobairtibh 
sin,  a  'bha  iad  a'  toirt  suas  o 
bhliadhna  gu  bliadhna  a  ghnàth. 

2  Oir  an  sin  nach  sguireadh 
iad  do  bhi  'gan  toirt  suas  ?  do 
bhrìgh  nach  biodh  aig  luchd 
dèanamh  na  naomh-sheirbhis 
tuilleadh  coguis  air  bith  peac- 
aidh,  air  dhoibh  bhi  aon  uair 
air  an  glanadh. 

3  Acb  anns  na  h-ìobairtibh  sin 
nithear  ath-chuimhneachadh  air 
na  peacaibh  gach  bliadhna. 

4  Oir  cha  'n  'eil  e'n  comas  gu 
tugadh  fuil  tharbh  agus  ghabhar 
peacanna  air  falbh. 

5  Uime  sin  ag  teachd  dha 
do'n  t-saoghal,  a  ta  e  ag  ràdh^ 
lobairt  agus  tabhartas  cha  b'àill 
leat,  ach  dh'ulluich  thu  corp 
dhomh-sa : 

6  Ann  an  ìobairtibh-loisgte, 
agus  ann  an  ìobairtibh  air  son 
peacaidh  cha  robh  tlachd  agad  : 

7  Ansinthubhairtmise,Feuchj 
tha  mi  a'  teachd,  (ann  an  rola 
an  leabhair  tha  sud  sgrìobhta 
orm,)  chum  do  thoil-sa  a  dhèan- 
amh,  o  Dhè. 

8  Air  dha  a  ràdh  roimh  sin, 
Iobairt,  agus  tabhartas,  agus 
ìobairte-loisgte,  agus  ìobairt  air 
son  peacaidh  cha  b'  àill  leat,  agus 
cha  robh  do  thlachd  annta,  (a 
tha  air  an  toirt  suas  a  rèir  an 
lagha  ;) 

9  An  sin  thuhhairt  e,  Feuch, 
a  ta  mi  a'  teachd  a  dhèanamh  do 
thoil-sa,  O  Dhè.  Tha  e  cur  air 
cùl  a'  cheud  ni,  chum  gu'n  daing- 
nich  e  an  dara  ni. 

10  Leis  an  toil  so  tha  sinne 
air  ar  naomhachadh,  tre  toirt 
suas  cuirp  Iosa  Crìosd  aon  uair. 

11  Agus  tha  gach  uile  shagart 
a'  seasamh  gach  là,  a'  frithealadh 
agus  a'  toirt  suas  nan  ìobairt 
cheudna  guminic,  nithe  do  nach 
'eil  e'ncomas  a  chaoidh  peacanna 
thoirt  air  falbh : 


12  Ach  an  duine  so,  an  deigh 
dha  aon  ìobairt  a  thoirt  suas  air 
son  peacaidh,  shuidh  e  a  chaoidh 
tuilleadh  air  deas  làimh  Dhè ; 

13  A'  feitheamh  o  sin  suas 
gus  an  cuirear  a  naimhde  'nan 
stòl-chos  fo  'chosaibh. 

14  Oir  le  aon  ìobairt  rinn  e 
chaoidh  foirfe  iadsan  a  ta  air  an 
naomhachadh. 

15  Agus  tha  an  Spiorad 
naomh  mar  an  ceudna  a'  dèan- 
amh  fianuis  duinne  air  na  nith- 
ibh  so :  oir  an  dèigh  dha  ràdh 
roimh, 

16  Is  e  so  an  coimhcheangal 
a  nì  mi  riu  an  dèigh  nan  làithean 
ud,  tha  an  Tighearn  ag  ràdh, 
Cuiridh  mi  mo  reachdan  'nan 
cridhe,  agus  sgrìobhaidh  mi  iad 
air  an  inntinn  : 

17  Agus  am  peacanna  agus 
an  eu-cearta  cha  chuimhnich  mi 
ni's  mò. 

18  A  nis,  far  am  bheil  maith- 
eanas  nan  nithe  so,  cha  'n  'eil 
tabhartas  air  son  peacaidh  ann 
ni's  mò. 

19  Uime  sin,  a  bhràithre,  do 
bhrìgh  gu  bheil  dànachd  againn 
chum  dol  a  steach  do'n  ionad 
a's  naomha  tre  fhuil  losa, 

20  Air  slighe  nuaidh  agus 
bheò  a  choisrig  e  dhuinne^  tre'n 
roinn-bhrat,  sin  r'a  ràdh,  tre 
'fheòil  fèin : 

21  Agus  do  bhrìgh  gu  bheil 
againn  àrd-shagart  os  ceann 
tighe  Dhè, 

22  Thigeamaid  am  fagus  le 
cridhe  fìor,  ann  an  làn  dearbh- 
bheachd  a'  chreidimh,  le  ar 
cridheachaibh  air  an  crath- 
ghlanadh  o  dhroch  coguis,  agus 
le  ar  cuirp  air  an  nigheadh  le  h- 
uisge  glan. 

23  Cumamaid  gu  daingean 
aidmheil  ar  dòchais  gun  chlaon- 
adh,  (oir  is  fìrinneach  an  Tì  a 
gheall:) 

24  Agus  thugamaid  an  aire  d'a 

cheile.chum  ar  hrosnachadh  gu 
gràdh,  agus  gu  deadh  oibribh  : 

25  Gun  bhi  leigeadh  dhinn 
sinn  fèin  a  chruinneachadh  an 
ceann  a  chèile,  mar  ìs  gnàth  le 
dream  àraidh ;  ach  a'  comhair- 
leachadh  a  chèile :  agus  gu  ma 
mòid  a  nì  sinn  so,  gu  bheil  sibh 
a'  faicinn  an  là  a'  tarruing  am 
fagus. 

26  Oir  ma  pheacaicheas  sinn 
do  ar  toil  fèin  an  dèigh  dhuinn 
eòlas  na  fìrinn  fhaotainn,  cha'n 
fhàgar  tuilleadh  dhuinn  ìobairt 
air  son  peacaidh, 

27  Ach  dùil  eagalach  ri  breith- 
eanas,  agus  fearg  theinnteach, 
a  sgriosas  na  h-eascairdean. 

28  An  neach  a  rinn  tàir  air 
lagh  Mhaois,  bhàsaich  e  gun 
tròcair,  fo  dhithis  no  thriuir  do 
fhianuisibh  : 

29  Cia  mòr  is  mò  na  sin  am 
peanas  a  shaoileas  sibh  air  am 
measar  e-san  toillteanach,  a 
shaltair  fo  'chosaibh  Mac  Dhè, 
agus  a  mheas  mar  ni  mì-naomha 
fuil  a'  choimhcheangail,  leis  an 
do  naomhaicheadh  e,  agus  a  rinn 
tarcuis  air  Spiorad  nan  gràs  ? 

30  Oir  is  aithne  dhuinn  an 
Tì  a  thubhairt,  Is  leam-sa  an 
dìoghaltas,  agus  bheir  mi  dìol- 
adh  uam,  tha  an  Tighearn  ag 
ràdh  :  agus  a  rìs,  Bheir  an  Tigh- 
earn  breth  air  a  shluagh. 

3L  Is  ni  eagalach  tuiteam  ann 
an  làmhaibh  an  Dè  bheò. 

32  Ach  biodh  ath-chuimhne 
agaihh  air  na  làithibh  a  chaidh 
seachad,  anns  an  d'fhuiling  sibh, 
an  dèigh  dhuibh  bhi  air  bhur 
soillseachadh,  gleachda  mòr 
fulangais ; 

33  Ann  an  cuid  am  feadh  a 
rinneadh  sibh  'nur  ball-amhairc, 
araon  tre  mhaslaibh  agus  thriob- 
laidibh ;  agus  ann  an  cuid,  am 
feadh  a  rinneadh  sibh  'nur  comp- 
anaich  dhoibh-san  ris  an  do 
bhuineadh  mar  sin. 


34  Oir  bha  comh-fhulangas 
agaibh  rium-sa  ann  am  gheimh- 
libh,  agus  ghabh  sibh  le'luath- 
ghair  ri  creachadh  bhur  maoin, 
air  dhuibh  nos  a  bhi  agaibh  ann- 
aibh  fèin  gu  bheil  agaibh  air 
nèamh  maoin  a's  feàrr,  agus  a 
ta  maireannach. 

35  Uime  sin  na  tilgibh  uaibh 
bhur  muinghin,  aig  am  bheil 
mòr  dhìol-thuarasdal. 

36  Oir  a  ta  feum  agaibh  air 
foighidin ;  chum  an  dèigh 
dhuibh  toil  Dè  a  dhèanamh, 
gu'm  faigh  sibh  an  gealladb. 

37  Oir  fathast  seallan  beag, 
agus  an  Tì  a  ta  ri  teachd  thig  e, 
agus  cha  dèan  e  moille. 

38  A  nis  bithidh  am  fìrean 
beò  tre  chreidimh :  ach  ma 
philleas  neach  sam  bith  air  ais, 
cha  bhi  aig  m'anam-sa  tlachd  ann. 

39  Ach  cha  'n  'eil  sinne  do'n 
dream  sin  a  philleas  air  an  ais 
chum  sgrios ;  ach  do'n  dream  a 
chreideas,  chum  tèarnaidh  an 
anama. 

CAIB.  XI. 

A   NIS  is  e  creidimh  brìgh  nan 

■*■*-     nithe   ri'm    bheil    dòchas, 

dearbh-chinnte  nan  nithe  nach 

faicear. 

2  Oir  is  ann  tre  so  a  fhuair 
na  sinnsirean  deadh  theisteas. 

3  Tre  chreidimh  tha  sinn 
a'  tuigsinn  gu'n  do  chruthaich- 
eadh  na  saoghail  tre  fhocal  Dè, 
air  chor  as  nach  d'rinneadh  na 
nithe  a  chithear  do  nithibh  a 
bha  r'am  faicinn. 

4  Tre  chreidimh  thug  Abel 
suas  do  Dhia  ìobairt  ni  b'fheàrr 
na  Cain,  tre  an  d'thugadh  teist- 
eas  dha  gu'n  robh  e  'na  fhìrean, 
air  bhi  do  Dhia  a'  dèanamh  fia- 
nuis  d'a  thiodhlacaibh  :  agus  tre 
sin,  air  dha  bhi  marbh,  tha  e 
fathast  a'  labhairt. 

5  Tre  chreidimh  dh'atharr- 
aicheadh  Enoch  chum  nach 
faiceadh   e  bàs ;    agus  cha  d""- 

'fhuaradh  e,  do  bhrìgh  gu'n 
d'  atharraich  Dia  e :  oir  roimh 
'atharra'chadh  thugadh  fianuis 
da,  Gu'n  do  thaìtinn  e  ri  Dia. 

6  Ach  as  eugmhais  creidimh 
cha'n  'eil  e'n  comas  a  thoileach- 
adh :  oir  is  èigin  do'n  tì  a  thig 
a  dh'ionnsuidh  Dhè  a  chreidsinn 
gu  bheil  e  ann,  agus  gur  e  an 
Tì  e  a  bheir  duais  do'n  dream  a 
dh'iarras  e  gu  dìchiollach. 

7  Tre  chreidimh  air  do  Noah 
xabhadh  fhaotainn  o  Dhia  mu 
thimchioll  nithe  nach  robh  idir 
r'am  faicinn,  agus  eagal  a 
ghabhail,  dh'ulluich  e  àirc  chum 
tèarnaidh  a  theaghlaich ;  tre'n 
do  dhìt  e  an  saoghal,  agus  rinn- 
eadh  e  'na  oighre  air  an  fhìr- 
eantachd  a  ta  thaobh  creidimh. 

8  Tre  chreidimh,  'nuair  a 
ghairmeadh  Abraham  gu  dol  a 
mach  do  ionad  a  bha  e  gu  fhaot- 
ainn  an  deigh  sin  mar  oigh- 
reachd,  f  hreagair  e ;  agus  dh'im- 
ich  e  mach  gun  fhios  a  bhi  aige 
c'àit  an  robh  e  dol. 

9  Tre  chreidimh  bha  e  air 
chuairt  ann  an  tìr  a  gheallaidh, 
mar  ann  an  tìr  choimhich,  a' 
gabhail  comhnuìdh  ann  am 
pàilliunaibh  maille  ri  h-Isaac 
agus  Iacob,  comh-oighreachan 
a'  gheallaidh  cheudna. 

10  Oir  bha  sùil  aige  ri  baile 
aig  am  bheil  bunaitean,  air  am 
bheil  Dia  'na  fhear-dealbhaidh 
agus  'na  fhear-togail. 

11  Tre  chreidimh  mar  an 
ceudna  fhuair  Sarah  fein  neart 
gu  sliochd  a  ghabhail  'na  broinn, 

i    agus  rug  i  leanabh  an  dèigh  dh'i 
I    dol  thar  aois  cloinne,  do  bhrìgh 
gu'n  do  mheas  i  gu'n  robh  e-san 
f  ìrinneach  a  thug  an  gealladh. 

12  Uime  sin  ghineadh  o  aon  a 
mhàin,  agus  e-san  ionnan  agus 
marbh,  sliochd  mar  reulta  nèimh 
thaobh  lìonmhoireachd,  agus 
mar  a'  ghaineamh  air  tràigh  na 
fairge  do-àireamh. 


13  Fhuair  iad  so  uile  bàs  ann 
an  creidimh,  gun  na  geallanna 
fhaotainn,  ach  air  dhoibh  am 
faicinn  fad  o  làimh,  (agus  an 
làn-chreidsinn,)  ghabh  iad  riu, 
agus  dh'aidich  iad  gu'm  bu 
choigrich  agus  luchd-cuairt  air 
an  talamh  iad  fein. 

14  Oir  an  dream  a  ta  ag 
ràdh  nan  nithe  sin,  tha  iad  a* 
nochdadh  gu  soilleir  gu  bheil 
iad  ag  iarraidh  dùthcha. 

15  Agus  gu  fìrinneach  nam 
biodh  iad  cuimhneachail  air  an 
dùthaich  sin,  as  an  d'thàinig  iad 
a  mach,  dh'fheudadh  iad  àm 
iomchuidh  fhaghail  air  pilleadh  : 

16  Ach  a  nis  tha  dèidh  aca  air 
dùthaich  a's  feàrr,  eadhon  dùth- 
aich  nèamhaidh:  uime  sin  cha 
nàr  le  Dia,  gu'n  goirear  an  Dia- 
san  dheth :  oir  dh'  ulluich  e 
dhoibh  baile. 

17  Tre  chreidimh  dh'ìobair 
Abraham,  air  dha  bhi  air  a 
dhearbhadh,  a  mhac  lsaac ;  agus 
thug  an  tì  a  fhuair  na  geall- 
anna  suas  'aon-ghin  mhic  ; 

18  Ris  an  dubhradh,  Ann  an 
Isaac  goirear  do  shliochd  : 

19  A'  meas  gu'm  bu  chomas- 
ach  Dia  air  a  thogail  eadhon  o 
na  marbhaibh  ;  o'n  d'  fhuair  se 
e  eadhon  ann  an  cosamhlachd. 

20  Tre  chreidimh  bheannaich 
Isaac  lacob  agus  Esau  mu 
thimchioll  nithe  a  bha  ri  teachd. 

21  Tre  chreidimh  bheannaich 
Iacob,  ag  faghail  bàis  da,  dithis 
mhac  Ioseiph ;  agus  rinn  e  aor- 
adh  a'  leigeadh  a  chudthrom  air 
bàrr  a  bhata. 

22  Trè  chreidimh  rinn  Ioseph, 
ri  àm  faghail  a'  bhàis  da,  iom- 
radh  air  dol  a  mach  chloinn  ls- 
raeil ;  agus  thug  e  àithne  mu 
thimchioll  a  chnàmh. 

23  Tre  chreidimh  an  uair  a 
rugadh  Maois,  dh'fholaicheadh 
e  trì  mìosan  le  phàrantaibh,  do 
bhrìgh  gu'm   fac  iad   gu'm   bu 

leanabh  tlachdmhor  e  ;  agus  cha 
robh  eagal  orra  roimh  àithne  an 
rìgh. 

24  Tre  chreidimh  air  teachd 
gu  h-aois  do  Mhaois,  dhiùlt  e 
bhi  air  a  ghairm  'na  mhac  do 
nighinn  Pharaoh  ; 

25  A'  ròghnachadh  àmhghar 
fhulang  maille  ri  sluagh  Dhè, 
roimh  shòlas  a'  pheacaidh  a 
mhealtuinn  rè  seal ; 

26  A'  meas  gu'm  bu  mhò  an 
saoibhreas  masladh  Chrìosd  na 
ionmhaisnah-Eiphit:  oirbhasùil 
aige  ris  an  luach-saoithreach. 

27  Tre  chreidimh  thrèig  e'n 
Eiphit,  gun  eagal  a  bhi  air  roimh 
chorruich  an  rìgh :  oir  bha  e 
làidir  'na  inntinn,  mar  neach  a 
bha  faicinn  an  Tì  a  ta  neo-f  haic- 
sinneach. 

28  Tre  chreidimh  ghlèidh  e 
a'  chàisg,  agus  an  dòrtadh  fola, 
chum  nach  beanadh  an  tì  a 
sgrios  na  ceud-ghin  riusan. 

29  Tre  chreidimh  chaidh  iad 
tre  a'  mhuir  ruaidh,  mar  tre 
thalamh  tioram :  ni  'nuair  a 
thug  na  h-Eiphitich  ionnsuidh 
air  a  dhèanamh,  bhàthadh  iad. 

30  Tre  chreidimh  thuit  ball- 
acha  Iericho,  an  dèigh  bhi  air 
an  cuairteachadh  rè  sheachd 
làithean. 

31  Is  ann  tre  chreidimh  nach 
do  sgriosadh  Rahab  an  strìopach 
maille  riusan  nach  do  chreid, 
'nuair  a  ghabh  i  ris  an  luchd- 
brathaidh  an  sìth. 

32  Agus  ciod  tuilleadh  a  their 
mi?  oir  theirgeadh  an  ùine 
dhomh  ann  an  labhairt  mu 
Ghideon,  Bharac,  agus  Shamp- 
son,  agus  Iephthah,  Dhaibhidh 
mar  an  ceudna,  agus  Shamuel, 
agus  na  fàidhibh : 

33  Muinntir,  tre  chreidimh, 
a  cheannsaich  rìoghachdan,  a 
dh'oibrich  fìreantachd,  a  fhuair 
geallanna,  a  dhruid  beoil  leòmh- 
an, 


34  A  mhùch  neart  teine,  a 
chaidh  as  o  f  haobhar  a'  chlaidh- 
eimh,  o  anmhuinneachd  a  rinn- 
eadh  neartmhor,  a  dh'fhàs  treun 
ann  an  cath,  a  chuir  air  theich- 
eadh  armailte  nan  coimheach. 

35  Fhuair  mnài  am  mairbh 
air  an  togail  a  rìs  gu  beatha : 
agus  chràidh-phianadh  dream 
eile,  gun  iad  a  ghabhail  ri  saor- 
sa ;  chum  gu  faigheadh  iad 
aiseirigh  a  b'fheàrr. 

36  Fhuair  dream  eile  deuch- 
ainn  do  fhanoidibh,  agus  do 
sgiùrsaibh,  seadh  fòs,  do  gheimh- 
libh  agus  do  phrìosan. 

37  Chlachadh  iad,  shabhadh 
as  a  chèile  iad,  bhuaireadh  iad, 
chuireadh  gu  bàs  leis  a'  chlaidh- 
eamh  iad :  chaidh  iad  mu'n  cuairt 
'nam  fògaraich  ann  an  croicnibh 
chaorach  agus  ghabhar,  ann  an 
uireasbhuidb,  ann  an  trioblaid- 
ibh,  ann  an  cràdh  ; 

38  (Dream  air  nach  b'airidh 
an  saoghal ;)  a'  dol  air  seacharan 
ann  am  fàsaichibh,  agus  air 
slèibhtibh,  agus  ann  an  uamh- 
aibh  agus  ann  an  slochdaibh  na 
talmhainn. 

39  Agus  air  dhoibh  so  uile 
deadh  theisteas  fhaotainn  tre 
chreidimh,  cha  d'fhuair  iad  an 
gealladh : 

40  Air  do  Dhia  ni  èigin  a's 
feàrr  a  sholar  dhuinne,  ionnus 
nach  biodh  iadsan  air  an  dèan- 
amh  foirfe  as  ar  n-eugmhais-ne. 

CAIB.  XII. 
TTIME  sin,  air  dhuinne  bhi  air 
*-'  ar  cuairteachadh  le  neul  co 
mòr  do  fhianuisibh,  cuireamaid 
dhinn  gach  lethtrom,  agus  am 
peacadh  a  ta  gu  furas  ag  iadhadh 
umainn,  agus  ruitheamaid  Je 
foighidin  an  rèis  a  chuireadh 
romhainn, 

2  Ag  amharc  air  Iosa,  ceann- 
ard  agus  fear-crìochnaich  ar 
creidimh,     neach    air     son     an 

aoibhneis  a  chuireadh  roimhe,  a 
dh'  f huiling  an  crann-cèusaidh, 
a'  cur  ha  nàire  an  neo-shuim, 
agus  a  shuidh  air  deis  rìgh- 
chaitbreach  Dè. 

3  Uime  sin  thugaibh  fa'near 
e-san  a  dh'fhuiling  a  shamhuil 
sin  do  ana-cainnt  o  pheacaich 
'na  aghaidh  fèin,  air  eagal  gu'm 
bì  sibh  sgìth  agus  lag  ann  bhur 
n-inntinnibh. 

4  Cha  do  sheas  sibh  fathast 
gu  fuil,  a'  cathachadh  an  aghaidh 
peacaidh. 

5  Agus  dhì-chuimhnich  sibh 
an  earail  a  ta  labhairt  ribh  mar 
ri  cloinn,  A  mhic,  na  cuir  suar- 
ach  smachdachadh  an  Tighearn, 
agus  na  fannaich  'nuair  a  chron- 
aichear  leis  thu : 

6  Oir  an  tì  a's  ionmhuinn  leis 
an  Tighearn,  smachdaichidh  se 
e,  agus  sgiùrsaidh  e  gach  mac  ris 
an  gabh  e. 

7  Ma  ghiùlaineas  sibh  smachd- 
achadh,  tha  Dia  a'  buntuinn 
ribh  mar  ri  cloinn  :  oir  cò  am 
mac  nach  smachdaich  an  t-Ath- 
air  ? 

8  Ach  ma  tha  sibh  as  eug- 
mhais  smachdachaidh,  d'  am 
bheil  nah-uile'nan  luchd-comh- 
pàirt,  an  sin  is  clann  dìolain  sibh, 
agus  cha  chlann  dligheach. 

9  Os  bàrr,  bha  againn  aith- 
riche  thaobh  nafeòla,  a  smachd- 
aich  sinn,  agus  thug  sinn  urr- 
am  dhoibh :  nach  mò  gu  mòr  is 
còir  dhuinn  bhi  ùmhal  do  Athair 
nan  spiorad,  agus  a  bhi  beò  ? 

10  Oir  gu  deimhin  smachd- 
aich  iadsan  sinn  rè  beagain  do 
làithibh  a  rèir  an  toile  fein  ;  ach 
e-san  chum  ar  leas,  ionnus  gu'm 
bitheamaid  'nar  luchd-comh- 
pàirt  d'a  naomhachd. 

11  Ach  cha  mhea«ar  smachd- 
achadh  air  bith  am  feadh  a  ta  e 
làthair  sòlasach,  ach  doilgheas- 
ach :  gidheadh,  'na  dhèigh  sin 
bheir  e  uaith  toradh  sìochail  na 


fìreantachd,  do'n  dream  a  tagu 
dligheach  air  an  cleachdadh  ris. 

12  Uime  sin,  togaibh  suas  na 
làmhan  a  ta  air  tuiteam  sìos, 
agus  neartaichibh  na  glùine  laga ; 

13  Agus  dèanaibh  cos-cheuma 
dìreach  do  'ur  cosaibh,  air  eagal 
gu'm  bì  an  ni  sin  a  ta  bacach  air 
a  thionndadh  as  an  t-slighe  ;  ach 
gu  ma  mò  bhiodh  e  air  a  shlàn- 
uchadh. 

14  Leanaibh  sìth  maille  ris  na 
h-uile  dhaoinibh,  agus  naomh- 
achd,  ni  as  eugmhais  nach  faic 
neach  air  bith  an  Tighearn  : 

15  A'  toirt  an  ro-aire,  air 
eagal  gu'n  tig  neach  sam  bith  a 
dhèidh-làimh  air  gràs  Dè ;  air 
eagal  air  fàs  suas  do  fhrèimh 
seirbhe  sam  bith,  gu  'n  cuir  e 
dragh  oirbh,  agus  le  so  gu'm  bì 
mòran  air  an  salachadh: 

16  Air  eagal  gu'm  bì  fear 
striopachais  ann,  no  neach  mì- 
naomha  sam  bith,  mar  Esau,  a 
reic  air  son  aoin  ghreim  bìdh 
còir  a  cheud-bhreithe. 

17  Oir  a  ta  f  hios  agaibh  'nuaìr 
a  b'  àill  leis  an  dèigh  sin  am 
beannachadh  a  shealbhachadh, 
gu  'n  do  dhiùltadh  e :  oir  cha 
d'fhuair  e  àit  aithreachais,  ged 
dh'iarr  se  e  gu  dùrachdach  le 
deuraibh. 

18  Oir  cha  d'thàinig  sibh 
chum  an  t-sleibh  ris  am  feudtadh 
beantuinn,  agus  a  bha  losgadh  le 
teine,  no  chum  duibhre,  agus 
dorohadais,  agus  doininn, 

19  Agus  fuaim  na  trompaid, 
agus  guth  nam  briathar,  ionnus 
gu'n  do  ghuidh  an  dream  a 
chual  e  nach  labhairteadh  am 
focal  riu  tuilleadh : 

20  (Oir  cha  b'urrainn  iad  an 
ni  sin  a  chaidh  àithneadh  dhoibh 
iomchar,  Agus  ma  bheanas  fiu 
ainmhidh  ris  an  t-sliabh,  clachar 
e,  no  cuirear  sleagh  a  mach 
troimhe. 

2 1  Agus  bu  co  uamhasach  an 

sealladh,  as  gu'n  dubhairt  Maois, 
Tha  eagal  ro  mhòr  agus  crith 
orm :) 

22  Ach  tha  sibh  air  teachd  gu 
sliabh  Shioin,  agus  gu  caithir  an 
Dè  bheò,  an  Ierusalem  nèamh- 
aidh,  agus  cuideachd  do-àir- 
eamh  do  ainglibh, 

23  Gu  làn-choimhthional  ag- 
us  eaglais  nan  ceud-ghin,  a  tha 
sgrìobhta  sna  nèamhaibh,  agus 
gu  Dia  breitheamh  nan  uile, 
agus  gu  spioradaibh  nam  fìrean 
air  an  dèanamh  foirfe, 

24  Agus  gu  Iosa  eadar- 
mheadhonair  a'  choimhcheangail 
nuaidh,  agus  chum  fola  a' 
chrathaidh,  a  tha  labhairt  nithe 
a's  feàrr  na/uil  Abeil. 

25  Thugaibh  an  aire  nach 
diùlt  sibh  e-san  a  ta  labhairt :  oir 
murdeachaidh  iadsan  as  a  dhiùlt 
an  tì  a  labhair  o  Dhia  riu  air 
talamh,  is  lugha  gu  mòr  na 
sin  a  thèid  sinne  as,  ma  thionn- 
daidheas  sinn  air  falbh  uaithe- 
san  a  ta  labhairt  o  nèamh  : 

26  Neach  aig  an  do  chrath  a 
ghuth  an  talamh  an  sin  :  ach  a 
nis  gheall  e,  ag  ràdh,  Aon  uair 
eile  fathast  crathaidh  mi  cha'n  e 
an  talamh  a  mhàin,  ach  nèamh 
mar  an  ceudna. 

27  Agus  a  ta  amfocal  so,  Aon 
uair  eile,  a'  ciallachadh  atharr- 
achaidh  nan  nithe  sin  a  ghabhas 
crathadh,  mar  nithe  a  rinneadh, 
chum  gu  fanadh  na  nithe  nach 
gabh  crathadh. 

28  Uime  sin  air  dhuinne 
rìoghachd  fhaotainn  nach  feudar 
a  ghluasad,  biodh  againn  gràs, 
leis  an  dèan  sinn  seirbhis  gu 
taitneach  do  Dhia,  le  h-urram 
agus  eagal  diadhaidh  : 

99  Oir  a  ta  ar  Dia-ne  'na 
theine  dian-loisgeach. 

CAIB.  XIII. 
"OANADH    gràdh    bràthaireil 

*■         agaibh. 


2  Na  dearmadaibh  aoidheachd 
a  thoirt  do  choigrich  ;  oir  le  so 
thug  dream  àraidh  aoidheachd 
do  ainglibh  gun  fhios  doibh. 

3  Bithibh  cuimhneachàil  orra- 
san  a  tha  ceangailte,  mar  gu'm 
biodh  sibh  ceangailte  maille  riu ; 
agus  air  an  dream  a  tha  fulang 
an-shocair,  mar  mhuinntir  a  tha 
sibh  fein  mar  an  ceudna  anns  a' 
choluinn. 

4  Tha'm  pòsadh  urramach 
anns  na  h-uile,  agus  an  leabadh 
neo-shalach :  ach  air  luchd- 
strìopachais  agus  adhaltrannais 
bheir  Dia  breth. 

5  Biodh  bhur  caithe-beatha 
gun  sannt ;  agus  bithibh  toil- 
ichte  leis  na  nithibh  a  tha  làth- 
air  agaibh :  oir  thubhairt  e, 
Cha'n  fhàg,  agus  cha  trèig  mi 
am  feasd  thu. 

6  Ionnus  gu'm  feud  sinn  a 
ràdh  gu  dàna,  Is  e'n  Tighearn 
m'  fhear-cuideachaidh,  agus 
cha'n  eagal  leam  aon  ni  a  dh'- 
fheudas  duine  dhèanamh  orm. 

7  Bithibh  cuimhneachaìl  air 
bhur  cinn-iuil,  a  Iabhair  ribh 
focal  Dè :  leanaibh  an  creidimh- 
san,  a'  beachdachadh  air  crìch 
an  caithe-beatha: 

8  Iosa  Crìosd  an  dè,  agus  an 
diugh,  agus  gu  sìorruidh  an  Tì 
ceudna. 

9  Na  bithihh  air  bhur  giùlan 
mu'n  cuairt  le  teagasgaibh  eag- 
samhla  coimheach  :  oir  is  maith 
an  ni  an  cridhe  bhi  air  a  dhaing- 
neachadh  le  gràs,  cha'n  ann  ie 
biadhaibh,  nithe  nach  d'thug 
tairbhe  do'n  dream  a  ghnàth- 
aich  iad. 

10  Tha  altair  againne,  dheth 
nach  'eil  còir  aca-san  a  bheag 
itheadh,  a  tha  dèanamh  seirbhis 
do'n  phàilliun. 

11  Oir  a  ta  cuirp  nan  ain- 
mhidhean  sin,  aig  am  bheil  am 
fuil  air  a  toirt  a  steach  air  son 
peacaidh  do'n  ionad  naomh  leis 

an  àrd-shagart,  air  an  losgadh 
an  leth  rauigh  do'n  champ. 

12  Uime  sin  chum  gu  'n  dèan- 
adh  Iosa  an  sluagh  a  naomhach- 
adh  le 'fhuil  fèin,  dh'  fhuiling  e 
mar  an  ceudna  an  taobh  a  muigh 
do'n  gheata. 

13  Air  an  aobhar  sin  rach- 
amaid  a  mach  d'a  ionnsuidh-san 
an  taobh  a  muigh  do  'n  champ  a' 
giùlan  a  mhaslaidh-san. 

14  Oir  an  so  cha'n  'eil  againn 
baile  a  mhaireas,  ach  a  ta  sinn 
ag  iarraidh  aoin  a  ta  ri  teachd. 

15  Uime  sin  trìd-san  thuga- 
maid  suas  ìobairt  buidheachais 
do  Dhia  a  ghnàth,  's  e  sin,  tor- 
adh  ar  bilean,  a'  toirt  molaidh 
d'a  ainm. 

16  Ach  na  dì-chuimhnichibh 
maith  a  dhèanamb,  agus  comh- 
roinn  a  thoirt  uaibh  :  oir  a  ta  an 
leithide  sin  do  ìobairtibh  tait- 
neach  do  Dhia. 

1 7  Bithibh  ùmhal  do  'ur  cinn- 
iuil,  agus  thugaibh  gèill  doibh  : 
oir  tha  iad  ri  faire  air  bhur  n- 
anamaibh,  mar  mhuinntir  d'an 
èigincunntas  thoirtuatha:  chum 
gu'n  dèan  iad  e  le  gàirdeachas, 
agus  cha  'n  e  le  doilgheas :  oir 
tha  so  neo-tharbhach  dhuibhse. 

18  Dèanaibh  ùrnuigh  air  ar 
son-ne :  oir  is  dòigh  leinn  gu 
bheil  deadh  choguis  againn,  air 
dhuinn  bhi  toileach  ar  beatha 


a  chaitheadh  gu  cubhaidh  anns 
na  h-uile  nithibh. 

19  Ach  is  mòid  a  ghuidheam 
oirbh  so  a  dhèanamh,  chum  gur 
luathaid  a  dh'  aisigear  mise 
dhuibh. 

20  A  nis  gu  dèanadh  Dia  na 
sìthe,  a  thug  air  ais  o  na  marbh- 
aibh  ar  Tighearn  Iosa,  àrd- 
bhuachaill  nan  caorach,  tre 
fhuil  a  'choimhcheangail  shìor- 
ruidh, 

21  Sibhse  coimhlionta  anns 
gach  uile  dheadh  obair,  chum 
sibh  a  dhèanamh  a  thoile-san, 
ag  oibreachadh  annaibh  an  ni  a 
ta  taitneach  'na  làthair-san,  tre 
Iosa  Crìosd;  dhasan  gu  rdbh 
glòir  gu  saoghal  nan  saoghal. 
Amen. 

22  Agus  guidheam  oirbh,  a 
bhràithre,  sibh  a  ghiùlan  focal 
na  h-earalach ;  oir  sgrìobh  mi 
gu  h-àithghearr  do  'ur  n-ionn- 
suidh. 

23  Biodh  fhios  agaibh  gu'n 
do  chuireadh  ar  bràthair  Timo- 
teus  air  a  chomas;  maille  ris- 
san,  ma  thig  e  gu  goirid,  chì  mi 
sibh. 

24  Cuiribh  fàilte  orra-san  uile 
a  tha  'nan  cinn-iuil  duibh,  agus 
air  n  a  naoimh  uile.  Tha  muinntir 
na  h-Eadailt  a'  cur  fàilte  oirbh. 

25  Gràs  gu  robh  maille  ribh 
uile.     Amen. 


Litir  Choitchionn  an  Abstoil  SHEUMAIS. 

npHA  Seumas  seirhhiseach 
-"-  Dhè,  agus  an  Tighearn 
losa  Crìosd,  a'  cur  beannachd 
chum  an  dà  thrèibh  dheug  a  tha 
air  an  sgapadh  o  chèile. 
2    Mo    bhràithre,    measaibh 


mar  an  uile  ghàirdeachas  'nuair 
a  thuiteas  sibh  ann  an  iomadh 
gnè  dheuchainnean ; 

3  Air  dhuibh  fios  so  bhi  ag- 
aibh,  gu'n  oibrich  dearbhadh 
bhur  creidimh  foighidin. 

4  Ach  biodh  aig  an  f  hoighid- 

2  H 

in  a  h-obair  dhiongmhalta  fein, 
chum  gu'm  bì  sibh  diongmhalta 
agus  iomlan,  gun  uireasbhuidh 
ni  sam  hith. 

5  Ma  tha  aon  neach  agaibh  a 
dh'uireasbhuidhgliocais,  iarradh 
e  o  Dhia,  a  bheir  do  gach  neach 
gu  pailt,  agus  nach  dèan  maoidh- 
eamh  ;  agus  bheirear  dha  e. 

6  Ach  iarradh  e  le  creidimh, 
gun  bhi  fuidh  amharus  sam  bith  : 
oir  an  tì  a  tha  fuidh  amharus,  is 
cosmhuil  e  ri  tonn  na  fairge,  a 
shèidear  le  gaoith,  agus  a  tha 
air  a  luasgadh  a  null  agus  a  nall. 

7  Oir  na  saoileadh  an  duine 
sin  gu'm  faigh  e  ni  air  bith  o'n 
Tigheam. 

8  Tha  fear  na  h-inntinn 
dùbailte  neo-sheasmhach  'na 
uile  shlighibh. 

9  Dèanadh  am  bràthair  a  tha 
ìosal  gàirdeachas  'na  àrdachadh  : 

10  Ach  an  duine  saoibhir,  'na 
ìsleachadh :  do  bhrìgh  mar 
bhlàth  an  fheoir  gu'n  tèid  e 
seachad : 

11  Oir  air  èirigh  do'n  ghrein 
le  dian  theas,  crìonaidh  i  am 
feur,  agus  tuitidh  a  bhlàth,  ag- 
us  thèid  maise  a  dhreach  am 
mugha :  is  amhuil  sin  mar  an 
ceudna  a  sheargas  an  duine 
saoibhir  'na  shlighibh. 

12  Is  beannaichte  an  duine  a 
ghiùlaineas  buaireadh :  oir'nuair 
a  dhearbhar  e,  gheibh  e  crùn  na 
beatha,  a  gheall  an  Tighearn 
do'n  dream  a  ghràdhaicheas  e. 

13  Na  abradh  neach  sam  bith 
'nuair  a  bhuairear  e.  Tha  mi  air 
mo  bhuaireadh  le  Dia :  oir  cha 
chomasach  Dia  a  bhuaireadh  le 
h-olc,  ni  mò  a  bhuaireas  e  neach 
sam  bith. 

14  Ach  tha  gach  duine  air  a 
bhuaireadh,  'nuair  a  thairngear, 
agus  a  thàlaidhear  e  le  'ana- 
miann  fe'in. 

15  An  sin  air  bhi  do'n  ana- 
miann  torrach,  beiridh  e  peac- 


adh :  agus  air  do'n  pheacadh 
bhi  air  a  chrìochnachadh,  beiridh 
e  bàs. 

16  Na  bithibh  air  bhur  meall- 
adh,  mo  bhràithre  gràdhach. 

17  Tha  gach  uile  dheadh 
thabhartas,  agus  gach  uile 
thiodhlac  iomlan  o'n  àirde,  a' 
teachd  a  nuas  o  Athair  na  soill- 
se,  maille  ris  nach  'eil  atharr- 
achadh,  no  sgàile  tionndaidh. 

18  O  'thoil  fèin  ghin  e  sinn  le 
focal  na  fìrinn,  chum  gu'm  bith- 
eamaid  'nar  gnè  cheud-toraidh 
d'a  chreutairibh. 

19  Uime  sin,  mo  bhràithre 
gràdhach,  biodh  gach  duine  eal- 
amh  chum  èisdeachd,  mall  chum 
labhairt,  mall  chum  feirge  : 

20  Oir  cha  'n  oibrich  fearg 
duine  fìreantachd  Dhè. 

21  Uime  sin  cuiribh  uaibh 
gach  uile  shalachar,  agus  an- 
abharr  mì-ruin,  agus  gabhaibh 
do  bhur  n-ionnsuidh  ie  macant- 
as  am  focal  a  tha  air  a  shuidh- 
eachadh  annaibh,  a  tha  comas- 
ach  air  bhur  n-anaman  a  thèar- 
nadh. 

22  Ach  bithibh-sa  'nur  luchd 
chur  an  gniomh  an  fhocail,  agus 
na  b'ann  'nur  luchd-eisdeachd  a 
mhàin,  'gur  mealiadh  fèin. 

23  Oir  ma  tha  neach  air  bith 
na  fhear-èisdeachd  an  fhocail, 
agus  cha'n  ann  'na  fhear-dèan- 
amh  d'  a  rèìr  is  cosmhuil  e  ri 
duine  a  tha  'g  amharc  air  'agh- 
aidh  nàdurrafèin  ann  an  sgàthan : 

24  Oir  bheachdaich  e  airfe'in, 
agus  dh'imich  e  roimhe,  agus 
dhì-chuimhnich  e  air  ball  ciod  an 
coslas  duine  a  bh'ann  fe'in. 

25  Ach  ge  b'e  bheachdaicheas 
gu  dùrachdach  air  Jagh  diong- 
mhalta  na  saorsa,  agus  a  bhuan- 
aicheas  ann,  gun  e  bhi  'na  f  hear- 
èisdeachd  dearmadach,  ach  'na 
fhear-dèanamh  na  h-oibre,  bith- 
idh  an  duine  so  beannaichte  'na 
dhèanadas. 

26  Ma  shaoileas  neach  air 
bith  'nur  measg  gu  bheil  e  diadh- 
aidh,  'gua  bhi  cur  srèin  r'  a 
theangaidh,  ach  a'  mealladh  a 
chridhe  fe'in,  is  dìomhain  diadh- 
achd  an  duine  so. 

27  'S  i  so  an  diadhachd  f  hìor- 
ghlan  agus  neo-shalach  am  fian- 
uis  Dè  agus  an  Athar,  dìlleachd- 
ain  agus  bantracha  fhiosrachadh 
'nan  trioblaid,  agus  neach  'ga 
choimhead  fein  gun  smal  o'n  t- 
saoghal. 

CAIB.  II. 

IVTO  bhràithre,  na  biodh  ag- 
■"■*■  aibh  creidimh  ar  Tigh- 
earna  Iosa  Crìosd,  Tighearna 
na  glòire,  maille  ri  gnùis- 
bhreth. 

2  Oir  ma  thig  a  steach  do  'ur 
coimhthional  duine  air  am  bheil 
fàinne  òir,  ann  an  eudach  deal- 
rach,  agusgu'n  tig  a  steach  mar 
an  ceudna  duine  bochd  ann  an 
eudach  suarach ; 

3  Agus  gu'n  amhairc  sibh  le 
meas  air  an  duine  sin  air  am 
bheil  an  deadh  thrusgan,  agus 
gu'n  abair  sibh  ris,  Suidh  thusa 
an  so  ann  an  àit  inbheach  ;  agus 
gu'n  abair  sibh  ris  an  duine 
bhochd,  Seas  thusa  an  sin,  no 
suidh  an  so  fo  stòl  mo  chos  : 

4  Nach  'eìl  sibh  mar  sin  leth- 
bhretheach  annaibh  fèin,  agus 
nach  d'rinneadh  sibh'nur  breith- 
eamhnaibh  dhroch  smuainte  ? 

5  Eisdibh,  mo  bhràithre 
gràdhach,  nach  do  thagh  Dia 
bochdan  an  t-saoghail  so,  saoibh- 
ir  ann  an  creidimh,  agus  'nan 
oighreachaibh  air  an  rìoghachd, 
a  gheall  e  dhoibh-san  a  ghràdh- 
aicheas  e  ? 

6  Ach  thug  sibhse  masladh 
do'n  bhochd.  Nach  'eil  na 
daoine  saoibhir  ri  an-tighearn- 
as  oirbh,  agus  'gur  tarruing  gu 
caithrichibh-breitheanais  ? 

7  Nach  'eil  iad  a'  toirt  toibh- 


eim  do'n  ainm  òirdheirc,  a  dh'- 
ainmichear  oirbh  ? 

8  Ma  choimhlionas  sibh  an 
lagh  rìoghail  a  rèir  an  sgriob- 
tuir,  Gràdhaich  do  choimhears- 
nach  mar  thu  fein,  is  maith  a 
nì  sibh : 

9  Ach  ma  nì  sibh  leth-bhreth 
air  daoìnibh,  tha  sibh  a'  dèan- 
amh  peacaidh,  agus  tha  sibh  air 
bhur  fàgail  shìos  leis  an  lagh 
mar  a  luchd-brisidh. 

10  Oir  ge  b'e  neach  a  choimh- 
ideas  an  lagh  uile,  agus  a  thuis- 
licheas  ann  an  aon  àithne,  tha  e 
ciontach  do'n  iomlan. 

11  Oir  an  tì  a  thubhairt,  Na 
dèan  adhaltrannas,  thubhairt  e 
mar  an  ceudna,  Na  dèan  mort- 
adh.  A  nis  ged  nach  dèan  thu 
adhaltrannas,  gidheadh  ma  nì 
thu  mortadh,  rinneadh  fear- 
brisidh  an  lagha  dhìot. 

12  Gu  ma  h-amhluidh  sin  a 
labhras  sibhse,  agus  gu  ma  h- 
amhluidh  a  nì  sibh,  mar  iadsan 
air  an  tèid  breth  a  thoirt  le  lagh 
na  saorsa. 

13  Oir  gheibh  e-san  breithean- 
as  gun  tròcair,  nach  d'rinn  tròc- 
air  ;  agus  nì  tròcair  gàirdeachas 
an  aghaidh  breitheanais. 

14  Ciod  an  tairbhe,  mo 
bhràithre,  ged  their  aon  neach 
gu  bheil  creidimh  aige,  agus  gun 
oibre  bhi  aige  ?  an  urrainn  creid- 
imh  a  thèarnadh  ? 

15  Ma  bhios  bràthair  no 
piuthar  lomnochd,  agus  a  dh'uir- 
easbhuidh  teachd-an-tìr  lathail ; 

16  Agus  gu'n  abair  neach  ag- 
aibh-sa  riu,  Imichibh  an  sìth, 
bithibh  air  bbur  garadh,  agus 
bithibh  air  bhur  sàsuchadh : 
gidheadh  nach  toir  sibh  dhoibh 
na  nithe  sin  a  tha  feumail  do'n 
chorp ;  ciod  an  tairbhe  ta  ann  ? 

17  Is  amhuil  sin  creidimh 
mar  an  ceudna,  mur  bì  oibre 
aige,  tha  e  marbh,  air  dha  bhi 
leis  fèio. 

18  Ach  a  ta  neach  àraidh  ag 
ràdh,  Tha  creidimh  agad-sa, 
agus  tha  oibre  agatn-sa :  nochd 
dhomh-sa  do  chreidimh  as  eug- 
mhais  t'oibre,  agus  nochdaidh 
mise  dhuitse  mo  chreidimh  le 
m'  oibribh. 

19  Tha  thu  creidsinn  gu  bheil 
aon  Dia  ann  ;  is  maith  a  nì  thu  : 
tha  na  deamhain  a'  creidsinn 
mar  an  ceudna,  agus  tha  iad  a' 
criothnachadh. 

20  Ach,  O  dhuine  dhìomhain, 
an  àill  Jeat  fios  fhaotainn,  gu 
bheil  creidimh  as  eugmhais  oibre 
marbh  ? 

21  Nach  deachaidh  ar  n-ath- 
air  Abraham  fhìreanachadh  le 
oibribh,  'nuair  a  thug  e  suas  a 
mhac  Isaac  air  an  altair? 

22  Nach  lèir  dhuit  gu'n 
do  chomh-oibrich  creidimh  le 
'ghnìomharaibh,  agus  gu  'n  d'- 
rinneadh  creidimh  iomlan  le  oib- 
ribh  ? 

23  Agus  choimhlionadh  an 
sgriobtuir  a  ta  ag  ràdh,  Chreid 
Abraham  Dia,  agus  mheasadh 
sin  da  mar  fhìreantachd :  agus 
ghoireadh  caraid  Dè  dheth. 

24  Chì  sibh  uime  sin  gu'm 
fìreanaichear  duine  le  oibribh, 
agus  cha'n  ann  le  creidimh  a 
mhàin. 

25  Amhuil  sin  mar  an  ceud- 
na,  nach  robh  Rahab  an  strìop- 
ach  air  a  fìreanachadh  le  oib- 
ribh,  'nuair  a  ghabh  i  ris  na 
teachdairìbh,  agus  a  chuir  i 
mach  air  slighe  eile  iad? 

26  Oir  mar  a  ta  an  corp 
marbh  as  eugmhais  an  spioraid, 
mar  sin  mar  an  ceudna  tha 
creidimh  marbh  as  eugmhais 
oibre. 

CAIB.  III. 
IVrO  bhràithre,  na  bithibh  'nur 
"■*■  mòran  mhaighstirean,  air 
dhuibh  fios  a  bhi  agaibh  gu'm 
faigh  sìnn  an  tuilleadh  breith- 
eanais. 


2  Oir  ann  am  mòran  nithe 
tha  sinn  uile  ciontach.  Mur 
'eil  duine  ciontach  ann  àm  focal, 
is  duine  iomlan  an  tì  sin,  com-- 
asach  mar  an  ceudna  air  srian 
a  chur  ris  a'  chorp  uile. 

3  Feuch,  tba  sinn  a'  cur 
shrian  am  beul  nan  each,  chum 
gu'm  bì  iad  ùmhal  dhuinn  ;  ag- 
us  tionndaidh  sinn  an  corp  uile 
mu'n  cuairt. 

4  Feuch  mar  an  ceudna  na 
longa,  ged  tlia  iad  co  mòr,  agus 
ged  shèidear  iad  le  garbh- 
ghaothaibh,  gidheadh  tionnd- 
aidhear  mu'n  cuairt  iad  le  stiuir 
ro  bhig,  ge  b'e  taobh  gus  am 
miann  leis  an  stiùradair. 

5  Is  amhuil  sin  is  ball  beag 
an  teangadhj  agus  nì  i  mòr-uaill. 
Feuch,  cia  meud  an  connadh  a 
lasas  teine  beag  ! 

6  Agus  is  teine  an  teangadb, 
saoghal  do  aingidheachd :  mar 
sin  tha  an  teangadh  air  a  suidh- 
eachadh  am  measg  ar  ball,  ionn- 
us  gu'n  salaich  i  an  corp  gu  h- 
iomlan,  agus  gu'n  las  i  cùrsa  an 
nàduir ;  agus  i  fèin  air  a  lasadh 
o  ifrinn. 

7  Oir  a  ta  gach  utìe  ghnè 
fhiadh-bheathaiche,  agus  eun- 
laith,  agus  nithe  snàigeach,  ag- 
us  nithe  san  fhairge,  air  an 
ceannsachadh ;  agus  cheann- 
saicheadh  iad  leis  a'  chinne- 
daoine : 

8  Ach  cha  chomasach  do 
dhuine  air  bith  an  teangadh 
cheannsachadh  ;  is  olc  do-chasg- 
aidh  i,  làn  do  nimh  marbhtach. 

9  Leatha-sa  tha  sinn  a'  beann- 
achadh  Dhe,  eadhon  an  Athar ; 
agus  leatha-sa  tha  sinn  a'  mall- 
achadh  dhaoine,  a  rinneadh  a 
rèir  cosamhlachd  Dhè. 

10  As  an  aon  bheul  tha 
beannachadh  agus  mallachadh 
a'  teachd  a  mach.  Mo  bhràithre, 
cha  chòir  do  na  nithibh  so  bhi 

11  An  cuir  tobar  a  mach  as  an 
aon  sùil  uisge  milis  agus  searbh? 

12  Am  feud  craobh-fhìge, 
mo  bhràithre,  dearcan  oladh  a 
thoirt  uaipe  ?  no  a'  chraobh- 
f  hìona,  f  ìgean  ?  mar  sin  cha  'n 
f  heud  tobar  sam  bith  sàile  agus 
uisge  milis  a  thoirt  uaith  araon. 

13  Cò  a  ta  'na  dhuine  glic  ag- 
us  aig  am  bheil  eòlas  'nur 
measg  ?  nochdadh  e  à  deadh 
chaithe-beatha  'oibre  fèin  le 
ceannsachd  gliocais. 

14  Ach  ma  tha  eud  searbh 
agus  comhstri  agaibh  'nur 
cridhe,  na  dèanaibh  uaill,  agus 
na  dèanaibh  breug  an  aghaidh 
na  fìrinn. 

15  Cha'n  ann  o'n  àirde  tha'n 
gliocas  so  a'  teachd  a  nuas,  ach 
tha  e  talmhaidh,  collaidh,  diabh- 
luidh. 

16  Oir  far  am  blieil  farmad 
agus  comhstri,  an  sin  tha  buair- 
eas,  agus  gach  uile  dhroch 
ghnìomh. 

17  Ach  a  ta  an  gliocas  a  tha 
o  'n  àirde  air  tùs  glan,  an  dèigh 
sin  sìochail,  ciuin,  agus  so- 
chomhairlich,  làn  do  thròcair 
agus  do  dheadh  thoraibh,  gun 
leth-bhreth  agus  gun  cheilg. 

18  Agus  tha  toradh  na  fìr- 
eantachd  air  a  chur  ann  an  sìth 
do  luchd-dèanamh  na  sìthe. 

CAIB.  IV. 

CIA  as  a  ta  coganna  agus 
còmhraga  a'  teachd  'nur 
measg  ?  nach  ann  as  a  so,  eadhon 
o  bhur  n-ana-miannaibh,  a  tha 
cogadh  ann  bhur  ballaibh  ? 

2  Tha  sibh  a'  miannachadh, 
agus  cha'n  'eil  agaibh  :  tha  sibh 
a'  marbhadh,  agus  a'  dian- 
shanntachadh,  agus  cha'n  'eil 
e  'n  comas  duibh  ni  f haotainn : 
tha  sibh  a'  cathachadh  agus  a' 
cogadh,  gidheadh  cha'n  'eil  ag- 
aibh,  do  bhrìgh  nach  'eil  sibh  ag 
iarraidh. 


3  Tha  sibh  ag  iarraidh,  agus 
cha'n  'eil  sibh  a'  faotainn,  do 
bhrìgh  gu  bheil  sibh  ag  iarraidh 
gu  h-olc,  chum  gu  'n  caith  sibh 
e  air  bhur  n-ana-miannaibh. 

4  Adhaltrannacha,  agus  a 
bhan-adhaltrannacha,  nach  'eil 
fhios  agaibh  gur  naimhdeas  an 
aghaidh  Dhè  càirdeas  an  t- 
saoghail  ?  ge  b'  e  air  bith  neach 
uime  sin  leis  an  àill  bhi  'na 
charaid  do'n  t-saoghal,  tha  e  'na 
nàmhaid  do  Dhia. 

5  Am  bheil  sibh  a'  smuain- 
eachadh  gu  bheil  an  sgriobtuir 
gu  dìomhanach  a'  labhairt  ? 
Tha  an  spiorad  a  tha  chòmh- 
nuidh  annainn  a'  togairt .  gu 
farmad. 

6  Ach  bheir  e  gràs  a's  mò 
uaith  :  uime  sin  a  ta  e  ag  ràdh, 
Tha  Dia  a'  cur  an  aghaidh  nan 
uaibhreacb,  ach  a'  toirt  gràis 
dhoibh-san  a  ta  iriosal. 

7  Uime  sin  ùmhlaichibh  sibh 
fèin  do  Dhia ;  cuiribh  an  agh- 
aidh  an  diabhuil,  agus  teichidh 
e  uaibh : 

8  Dlùthaichibh  ri  Dia,  agus 
dlùthaichidh  e  ribh :  glanaibh 
bhur  làmhan,  a  pheacacha,  ag- 
us  glanaibh  bhur  cridhe,  sibhse 
aig  am  bheil  an  inntiiui 
dhùbailte. 

9  Bithibh  ann  an  àmhghar, 
agus  dèanaibh  caoidh,  agus  gul : 
biodh  bhur  gàire  air  a  thionn- 
dadh  gu  bròn,  agus  bhur  n-aoibh- 
neas  gu  tuirse. 

10  Irioslaichibh  sibh  fèin 
am  fianuis  an  Tighearn,  agus 
àrdaichidh  e  sibh. 

1 1  Na  labhraibh  olc  mu  chèile., 
a  bhràithre.  An  tì  a  tha  labh- 
airt  uilc  m'a  bhràthair,  agus  a' 
toirt  breth  air  a  bhràtbair,  tha 
e  labhairt  uilc  mu'n  lagh,  agus 
a'  toirt  breth  air  an  lagh :  ach 
ma  tha  thu  toirt  breth  air  an 
lagh,  cha'n  fhear-coimhlionaidh 
an  lagha  thu,  ach  breitheamfe> 

12  Tha  aon  fhear-tabhairt 
ìagha  ann,  a's  urrainn  saoradh 
agus  sgrios  :  cò  thusa  a  tha  toirt 
breth  air  neach  eile  ? 

13  Imichibh  a  nis,  sibhse  a  ta 
ag  ràdh,  The'id  sinn  an  diugh 
no  màireach  gus  a'  leithid  so  do 
bhaile,  agus  fanaidh  sinn  an  sin 
rè  bliadhna,  agus  nì  sinn  ceann- 
achd,  agus  gheibh  sinn  buann- 
achd: 

14  'Nuair  nach  'eil  fhios  ag- 
aibh  ciod  a  thàrlas  air  a'  mhair- 
each  :  oir  ciod  i  bhur  beatha  ?  is 
deatach  i  a  chithear  rè  ùine 
bhig,  agus  an  dèigh  sin  a  thèid 
as  an  t-sealladh. 

15  An  kitgu'm  bu  chòir  dhuibh 
a  ràdh,  Ma's  toil  leis  an  Tigh- 
earn,  bithidh  sinn  beò,  agus  dì 
sinn  so,  no  sud. 

16  Ach  a  nis  tha  sibh  a'  dèan- 
amh  uaille  as  bhur  ràiteachas 
fein :  is  olc  gach  uile  shamhuil 
sin  do  uaìlJ. 

17  Uime  sin  dhasan  d'an 
aithne  maith  a  dhèanamh,  agus 
nach  dèan  e,  is  peacadh  e  dha. 

CAIB.  V. 
TMICHIBH  a  nìs,  a  dhaoine 
saoibhir,  dèanaibh  gul  agus 
caoidh  air  son  bhur  n-àmhghar 
a  tha  teachd  oirbh. 

2  Tha  bhur  saoibhreas  air 
truailleadh,  agus  bhur  n-eudach 
air  itheadh  leis  an  leomann. 

3  Tha  bhur  n-òr  agus  bhur 
n-airgiod  air  meirgeadh ;  agus 
bithidh  am  meirg-san  'Da  fhian- 
uis  'nur  n-aghaidh,  agus  ithidh 
i  bhur  feoil  mar  theine :  thaisg 
sibh  ionmhas  fa  chomhair  nan 
làithean  deireannach. 

4  Feuch,  tha  tuarasdal  an 
luchd-oibre,  a  bhuain  sìos  bhur 
n-achaidh,  ni  a  chumadh  uatha 
leibhse  le  fèill,  ag  èigheach : 
agus  tha  glaodhaich  na  muinntir 
a  bhuain,  air  dol  a  stigh  chum 
cluasa  Tighearna  nan  sluagh. 


5  Chaith  sibh  bhur  beatha 
ann  an  sògh  air  thalamh,  agus 
bha  sibh  mear  ;  dh'  altrum  sibh 
bhur  cridheacha,  mar  ann  an  là 
a'  mharbhaidh. 

6  Dhìt  agus  mharbh  sibh  am 
fìrean,  agus  cha'n  'eil  e  cur  'nur 
n-aghaidh. 

7  Uime  sin,  a  bhràithre,  bith- 
ibh  foighidneach  gu  teachd  an 
Tighearna.  Feuch,  feithidh  an 
treabhaiche  ri  toradh  luach- 
mhor  an  talmhainn,  agus  fan- 
aidh  e  gu  foighidneach  ris,  gus 
am  faigh  e  an  ceud  uisge  agus 
an  t-uisge  deireannach. 

8  Bithibh-sa  foighidneach  mar 
an  ceudna;  socraichibh  bhur 
cridheacha :  oir  tha  teachd  an 
Tighearn  am  fagus. 

9  Na  dèanaibh  gearan  an 
aghaidh  a  chèile,  a  bhràithre, 
chum  nach  dìtear  sibh :  feuch, 
tha  am  Breitheamh  'na  sheas- 
amh  aig  an  dorus. 

10  Gabhaibh,  mo  bhràithre, 
na  fàidhean,  a  labhair  ann  an 
ainm  an  Tighearna,  'nao  eis- 
empleir  air  aD-shocair  fhulang, 
agus  air  foighidiu. 

11  Feuch,  measar  sona  leinn 
iadsan  a  dh'fhuilingeas.  Chuala 
sibh  iomradh  air  foighidin  Iob, 
agus  chunnaic  sibh  crìoch  an 
Tighearna;  gu  bheil  an  Ti  _" 
earna  ro  thiom-chridheach  agus 
tròcaireach. 

12  Ach  roimh  na  h-uile  nithe, 
mo  bhràithre,  na  tugaibh  mionn- 
an,  aon  chuid  air  nèamh,  no  air 
an  talamh,  no  air  aon  mhionnan 
eile:  ach  gu'm  b'e  bhur  còmh- 
radh  Seadh,  seadh,  agus  Cha'n 
eadh,  cha'n  eadh;  air  eagal 
gu'n  tuit  sibh  ann  an  dìteadh. 

13  Am  bheìl  neach  sam  bith 
fo  thrioblaid  'nur  measg  ?  dèan- 
adh  e  ùrnuigh.  Am  bheil  neach 
sam  bith  subhach  ?  seinneadh  e 
sailm. 

14  Am  bheil  neach  sam  bith 


- 

s 

tinn  'nur  measg  ?  cuireadh  e 
fios  air  seanairibh  na  h-eaglais  ; 
agus  dèanadh  iad  ùrnuigh  os  a 
cheann,  'ga  ùngadh  le  h-oladh 
ann  an  ainm  an  Tighearna : 

15  Agus  slànuichidh  ùrnuigh 
a'  chreidimh  an  t-euslan,  agus 
togaidh  an  Tighearn  suas  e ; 
agus  ma  rinn  e  peacanna,  maith- 
ear  dha  iad. 

16  Aidichibh  bhur  lochdan 
d'a  chèile,  agus  dèanaibh  ùrn- 
uigh  air  son  a  chèile,  chum  gu'n 
tèarnar  sibh  :  tha  mòr-èifeachd 
ann  an  ùrnuigh  dhùrachdaich 
an  fhìrein. 

17  Bu    duine    Elias  aig    an 


robh  comh-aigne  ruinne,  agus 
ghuidh  e  gu  dùrachdach  gun 
uisge  bhi  ann :  agus  cha  d'- 
thàinig  uisge  air  an  talamh  rè 
thrì  bliadhna  agus  shè  mìosan. 

18  Agus  rinn  e  ùrnuigh  a  rìs, 
agusthugnèamh  uisgeuaith,agus 
thug  an  talamh  a  mach  a  thoradh. 

19  A  bhràithre,  ma  thèid  aon 
neach  agaibh-sa  air  seacharan 
o'n  fhìrìnn,  agus  gu'n  iompaich 
neach  e ; 

20  Biodh  fhios  aige,  an  duine 
a  dh'iompaicheas  peacach  o 
sheacharan  a  shlighe,  gu'n  saor 
e  anam  o  bhàs,  agus  gu'm  fol- 
aich  e  mòran  pheacanna. 


Ceud  Litir  Ciioitchionn  an  Abstoil 
PHEADAIR. 

TJEADAR  abstol  Iosa  Crìosd, 
A  chum  nan  coigreach  a  tha 
air  an  sgapadh  tre  Phontus, 
Ghalatia,  Chapadocia,  Asia,  ag- 
us  Bhitinia, 

2  A  thaghadh  a  rèir  roimh- 
eòlas  Dhè  an  Athar,  tre  naomh- 
achadh  an  Spioraid,  chum  ùmh- 
lachd,  agus  crathadh  fola  Iosa 
Crìosd  :  Gràs  agus  sìth  gu  robh 
air  am  meudachadh  dhuibhse. 

3  Gu  ma  beannaichte  gu  robk 
Dia  agus  Athair  ar  Tighearna 
Iosa  Crìosd,  neach  a  rèir  a  mhòr- 
thròcair,  a  dh'ath-ghin  sinne  gu 
beò-dhòchas,  tre  aiseirigh  Iosa 
Crìosd  o  na  marbhaibh, 

4  Chum  oighreachd  neò- 
thruaillidh,  agus  neò-shalaich, 
agus  nach  searg  as,  a  tha  air  a 
coimhead  sna  nèamhaibh  dhuibh- 
se, 

5  A  tha  air  bhur  coimhead  le 
cumhachd  Dhè   tre    chreidimh 


chum  slàinte,  a  tha  ullamh  r'a 
foillseachadh  san  aimsir  dheir- 
eannaich: 

6  Ni  anns  am  bheil  sibh  a' 
dèanamh  mòr-ghàirdeachais,  ged 
tha  sibh  a  nis  rè  ùine  bhig,  (ma's 
feumail  e,)  fo  thuirse  tre  iomadh 
buaireadh. 

7  Chum  gu  faighear  dearbh- 
adh  bhur  creidimh,  ni  's  luach- 
mhoire  gu  mòr  na  òr  a  thèid  am 
mugha,  ged  dhearbhar  le  teine  e, 
chum  cliù,  agus  urraim,  agus 
glòir  aig  foillseachadh  losa 
Crìosd ; 

8  D'am  bheil  sibh  a'  toirt 
gràidh,  ged  nach  faca  sibh  e ; 
agus  ged  nach  'eil  sibh  a  nis  'ga 
fhaicinn,  air  dhuibh  bhi  creid- 
sinn  ann,  tha  sibh  a'  dèanamh 
mòr-ghàirdeachais  le  h-aoibh- 
neas  air  dol  thar  labhairt,  agus 
làn  do  ghlòir : 

9  A'faotainn  crìche  bhur  creid- 
imh,  eadhon  slàinte  bhur  n-anama : 

10  Slàinte  mu'n  d'fhiosraich 
na  fàidhean,  agus  mu'n  d'rinn 
iad  geur-rannsachadh,  muinntir 
a  rinn  fàidheadaireachd  mu  'n 
ghràs  a  bha  gu  teachd  do  'ur  n- 
ionnsuidh-sa ; 

11  A'  rannsachadh  ciod  i,  no 
ciod  a'  ghnè  aimsir  a  bha  Spior- 
ad  Chrìosd  annta-san  a'  foili- 
seachadh,  'nuair  a  rinn  e  fianuis 
roimh-làimh  air  fulangasaibh 
Chrìosd,  agus  a'  ghlòir  a  bha 
gu'n  leantuinn. 

12  Muinntir  d'an  d'fhoillsich- 
eadh,  nach  b'ann  doibh  fèin,  ach 
dhuinne  a  fhritheil  iad  na  nithe 
a  tha  nis  air  an  cur  an  ce'ill 
duibh  ieo-san  a  shearmonaich 
an  soisgeul  duibh,  leis  an  Spior- 
ad  naomh  a  chuireadh  a  nuas  o 
nèamh ;  nithe  air  am  miann 
leis  na  h-ainglibh  beachdach- 
adh. 

13  Uime  sin  crioslaichibh 
leasraidh  bhur  n-inntinn,  bith- 
ibh  measarra,  agus  biodh  dòchas 
diongmhalta  agaibh  as  a'  ghràs 
a  bheirear  dhuibh  aig  foillseach- 
adh  losa  Crìosd ; 

14  Mar  chloinn  ùmhal,  gun 
bhi  'gur  còmh-chumadh  fèin  ris 
na  h-ana-miannaibh,  a  bha  ag- 
aibh  roimh  ann  an  àm  bhur  n- 
aineolais : 

15  A  ch  a  rèir  mar  a  ta  e-san  a 
ghairm  sibh  naomh,  bithibh-sa 
naomha  mar  an  ceudna  'nur  n- 
uile  chaithe-beatha : 

16  Do  bhrìgh  gu  bheil  e 
sgrìobhta,  Bithibh-sa  naomha, 
oir  a  ta  mise  naomh. 

17  Agus  ma  ghoireas  sibh  air 
an  Athair,  a  bheir  breth  a  rèir 
oibre  gach  neach,  gun  chlaon- 
bhàigh  ri  neach  seach  a  chèile, 
caithibh  aimsir  bhur  cuairt  an 
so  le  h-eagal : 

18  Air  dhuibh  fios  a  bhi  ag- 
aibh  nach  do  shaoradh  sibh  le 
nithibh  truaillidh,  mar  a  ta  air- 
giod   agus   òr,   o    bhur    caithe- 


beatha     dìomhain,     a     thugadn 
dhuibh  o  bhur  sinnsireachd ; 

19  Ach  le  fuil  Juachmhoir 
Chriosd,  mar  fhuil  Uain  gun 
chron,  gun  smal : 

20  Neach  gu  deimhin  a  roimh- 
òrduicheadh  roimh  chmthach- 
adhant-saoghail.achadh'fhoill- 
sicheadh  anns  na  h-aimsiribh 
deireannach  air  bhur  sonsa  ; 

21  Muinntir  trìd-san  a  ta 
creidsinn  ann  an  Dia  a  thog  e-san 
o  na  marbhaibh,  agus  a  thug 
glòir  dha,  chum  gu'm  biodh  bhur 
creidimh  agus  bhur  muinghia 
ann  an  Dia. 

22  Do  bhrìgh  gu'n  do  ghlan 
sibh  bhur  n-anama  le  ùmhlachd 
a  thoirt  do'nfhìrinn  tre  'n  Spio- 
rad,  chum  gràidh  neò-chealg- 
aich  do  na  bràithribh  ;  feuchaibh 
gu'n  toir  sibh  gràdh  d'a  cheile  à 
cridhe  glan  gu  dùrachdach : 

23  Air  dhuibh  bhi  air  bhur 
n-ath-ghineamhuin,  cha'n  ann 
o  shìol  truaillidh,  ach  neò- 
thruaillidh,  le  focal  an  Dè  bheò, 
agus  a  mhaireas  gu  sìorruidh. 

24  Oir  tha  gach  uile  fheoil 
mar  fheur,  agus  uile  ghlòir 
dhaoine  mar  bhlàth  an  fheoir. 
Seargaidh  am  feur,  agus  tuitidh 
a  bhlàth  dheth  : 

25  Ach  fanaidh  focal  an  Tigh- 
earna  gu  sìorruidh.  Agus  is  e  sa 
am  focal  a  shearmonaicheadh 
dhuibhse  anns  an  t-soisgeul. 

UIME  sin  a'  cur  uaibh  gach 
uile  mhì-ruin,  agus  gach 
uile  mhealltaireachd,agus  chealg, 
agus  fharmada,  agus  gach  uil& 
ana-cainnt, 

2  Mar  naoidheana  air  an  ùr- 
bhreith,  iarraibh  bainne  fìor- 
ghlan  an  fhocail,  chum  as  gu  fàs 
sibh  leis ; 

3  Ma's  e  asgu'n  dobhlaissibh 
gu  bheil  an  Tighearn  gràsmhor. 

4  A'  teachd  d'a  ionnsuidh-san. 

mar  gu  cloich  bheò,  a  dhiùltadh 
gu  deimhin  le  daoinibh,  ach  air 
a  taghadh  o  Dhia  agus  luach- 
mhor ; 

5  Tha  sibhse  mar  an  ceudna 
mar  chlochaibh  beò,  air  bhur 
togail  suas  'nur  tigh  spioradail, 
'nur  sagartachd  naomh,  chum 
ìobairte  spioradail  a  thoirt  suas, 
taitneach  do  Dhia  tre  Iosa 
Crìosd. 

6  Uime  sin  a  ta  so  mar  an 
ceudna  air  a  chur  sìos  anns  an 
sgrìobtuir,  Feuch,  cuiridh  mi 
ann  an  Sion  prìomh  chlacli-oisne 
thaghta,  luachmhor  :  agus  an  tì 
a  chreideas  ann,  cha  chuirear  gu 
nàire  e. 

7  Dhuibhse  uime  sin  a  chreid- 
eas,  tha  e  luachmhor:  ach  dhoibh- 
san  a  tha  eas-ùmhal,  a'  chlach  a 
dhiùlt  na  clachairean,  rinneadh 
ceann  na  h-oisne  d'  i, 

8  Agus  clach-thuislidh,  agus 
carraig  oilbheim,  dhoibh-san  a 
thuislicheas  air  an  fhocal,  air 
dhoibh  bhi  eas-ùmhal,  chum  mar 
an  ceudna  an  d'òrduicheadh  iad. 

9  Ach  is  ginealach  taghta 
sibhse,  sagartachd  rìoghail,  cinn- 
each  naomh,  sluagh  sònraichte  ; 
chum  gu  'n  cuireadh  sibh  an  cèill 
feartan  an  Tì  a  ghairm  à  dor- 
chadas  sibh  chum  a  sholuis  ion- 
gantaich  fein : 

10  Nach  robh  uair-èigin  'nur 
sluagh,  ach  a  nis  is  sibh  sluagh 
Dhè  :  dream  nach  d'fhuair  tròc- 
air,  ach  a  nis  a  tha  air  faotainn 
tròcair. 

11  A  mhuinntir  mo  ghràidh, 
guidheam  oirbh,  mar  choigrich 
agus  luchd-cuairt,  sibh  a  sheach- 
nadh  ana-mianna  feòlmhor,  a 
tha  cogadh  an  aghaidh  an  ana- 
ma; 

12  Air  dhuibh  deadh  chaithe- 
beatha  bhi  agaibh  am  measg  nan 
Cinneach;  chum  an  àit  olc  a 
labhairt  umaibh  mar  luchd  mì- 
ghnìomh,  gu'n  dèan  iad  o  bhur 


deadh  oibribh  a  chì  iad,  Dia  a 
ghlòrachadh  ann  an  là  an  f  hios- 
rachaidh. 

13  Uime  sin  bithibh-sa  ùmhal 
do  gach  uile  riaghailt  dhaoine 
air  son  an  Tighearna:  ma's  ann 
do'n  rìgh,  mar  an  tì  a's  àirde 
inbhe ; 

14  No  do  uachdaranaibh,  mar 
do'n  mhuinntir  a  chuireadh 
uaith  chum  dìoghaltais  air 
luchd-dèanamh  an  uilc,  ach 
chum  cliù  dhoibh-san  a  nì  maith. 

15  Oir  is  i  toil  Dè  gun  cuir- 
eadh  sibhse  le  deadh  dhèanadas 
tosd  air  aineolas  dhaoine  amaid- 
each : 

16  Mar  dhaoine  saor,  agus  gun 
bhur  saorsa  a  ghnàthachadh  mar 
bhrat-folaich  do'n  olc,  ach  mar 
sheirbhisich  Dhè. 

17  Thugaibh  urram  do  na  h- 
uile  dhaoine.  Gràdhaichibh  na 
bràithre.  Biodh  eagal  Dè  oirbh, 
Thugaibh  urram  do'n  rìgh. 

18  A  sheirbhiseacha,  bithibh 
ùmhal  do  'ur  maighstiribh  maille 
ris  an  uile  eagal,  cha'n  e  mhàin 
dhoibh-san  a  tha  maith  agus 
ciuin,  ach  mar  an  ceudna  dhoibh- 
san  a  tha  ana-mèineach. 

19  Oir  a  ta  so  cliù-thoillteann- 
ach,  ma  dh' iomchaireas  neach 
sam  bith  doilgheas  air  son  coguis 
a  thaobh  Dhè,  a'  fulang  gu  h- 
eucorach. 

20  Oir  ciod  an  t-aobhar  mol- 
aidh  a  ta  ann,  ma's  e  an  uair  a 
ghabhar  oirbh  air  son  bhur 
cionta,  gu'n  giùlain  sibh  gu 
foighidneach  e  ?  ach  ma  's  e 
'nuair  a  ta  sibh  a'  dèanamh 
maith,  agus  a'  fulang  air  a  shon, 
gu'n  giùlain  sibh  e  gu  foighid- 
neach,  tha  so  taitneach  do  Dhia. 

21  Oir  is  ann  a  dh'ionnsuidh 
so  a  ghairmeadh  sibh  :  do  bhrìgh 
gu'n  d'fhuiling  Crìosd  mar  an 
ceudna  air  bhur  son,  a'  fàgail 
eisempleir  agaibh,  chum  gu  lean- 
adh  sibh  a  cheumanna  : 

22  Neach  nach  d'rinn  peac- 
adh,  ni  mò  a  fhuaradh  cealg  'na 
bheul : 

23  Neach,  'nuair  a  chàineadh 
e,  nach  do  chàin  a  rìs ;  'nuair  a 
dh'fhuiling  e,  nach  do  bhagair ; 
ach  a  dh'  earb  e  fèin  ris-san  a 
bheir  breth  cheart : 

24  Neach  a  ghiùlain  ar  peac- 
auna  e  fèin  'na  chorp  fein  air  a' 
chrann,  chum  air  dhuinn  bhi 
marbh  do'n  pheacadh,  gu'm 
bitheamaid  beò  do  fhìreantachd  : 
neach  le  a  bhuillibh-san  a  tha 
sibh  air  bhur  tèarnadh. 

2.5  Oir  bha  sibh  mar  chaoraich 
a'  dol  air  seacharan  ;  ach  phill- 
eadh  sibh  a  nis  chum  Buachaill 
agus  Easbuig  bhur  n-anama. 

74/FAR  an  ceudna,  a  mhnài, 
-"-*■  bithibh  ùmhal  do  'ur  fear- 
aibh  fèin,  chum  ma  tha  dream 
air  bith  eas-ùmhal  do'n  fhocal, 
gu'm  bì  iadsan  mar  an  ceudna, 
as  eugmhais  an  fhocail,  air  an 
cosnadh  le  deadh  chaithe-beatha 
nam  ban. 

2  'Nuair  a  bheachdaicheas  iad 
air  bhur  caithe-beatha  gheam- 
nuidh  maille  ri  h-eagal. 

3  Na  b'  i  bhur  breaghachd, 
figheadh  an  fhuilt  agus  a'  cur 
òir  oirbh,  agus  dheadh  thrusgan 
umaibh,  a'  bhreaghachd  sin  o'n 
leth  muigh  : 

4  Ach  duine  folaichte  a' 
chridhe,  ann  an  neo-thruaillidh- 
eachd  spioraid  mhacanta  agus 
chiuin,  ni  a  tha  ro  luachmhor  ann 
an  sealladh  Dhe. 

5  Oir  b'ann  mar  so  a  rinn  na 
mnài  naomha  o  shean,  aig  an 
robh  am  muinghin  ann  an  Dia, 
iad  fèin  breagha,  air  dhoibh  bhì 
ùmhal  d'am  fearaibh  fèin  ; 

6  Amhuil  a  thug  Sarah  ùmh- 
lachd  do  Abraham,  a'  gairm 
tighearna  dheth  :  d'an  nigheana 
sibhse  am  feadh   a  nì  sibh    gu 


maith,  agus  gun  gheilt  oirbh  le 
h-uamhas  sam  bith. 

7  Mar  an  ceudna,'  fheara, 
gahhaibh-sa  còmhnuidh  maille 
riu  a  rèir  eòlais,  a'  tabhairt  urr- 
aim  do'n  mhnaoi  mar  an  soith- 
each  a's  anmhuinne,  agus  mar 
mhuinntir  a  tha  'nan  comh-oigh- 
reachaibh  air  gràs  na  beatha ; 
chum  nach  cuirear  bacadh  air 
bhur  n-ùrnuighibh. 

8  Fa  dheoidh,  bithibh  uile  a 
dh'aon  inntinn,  biodh  comh- 
fhulangas  agaibh  r'a  chèile, 
gràdhaichibh  a  chèile  mar 
bbràithre,  bithibh  truacanta, 
càirdeil : 

9  Na  ìocaibh  olc  air  son  uilc, 
no  càineadh  air  son  càinidh  :  ach 
'na  aghaidh  sin,  beannaichibh ; 
air  dhuibh  fios  bhi  agaibh  gur 
ann  a  dh'ionnsuidh  so  a  ghair- 
meadh  sibh,  chum  gu'n  sealbh- 
aicheadh  sibh  beannachadh  mar 
oighreachd : 

10  Oirgeb'ele'mb'àillbeatha 
a  ghràdhachadh,  agus  làithean 
maithe  fhaicinn,  cumadh  e  a 
theangadh  o  olc,  agus  a  bhilean 
o  labhairt  ceilg. 

11  Seachnadh  e  olc,  agus  dèan- 
adh  e  maith  ;  iarradh  e  sith, 
agus  leanadh  e  i. 

12  Oir  tha  sùilean  an  Tigh- 
earn  air  na  fìreanaibh,  agus  a 
chluasa  fosgailte  r'  an  ùrnuigh  : 
ach  tha  gnùis  an  Tighearn  an 
aghaidh  na  muinntir  a  nì  olc. 

13  Agus  cò  e  a  nì  olc  oirbh,  ma 
bhios  sibh  'nur  luchd-leanmhuinn 
air  an  ni  sin  a  ta  maith  ? 

14  Ach  eadhon  ma  dh'fhuil- 
ingeas  sibh  air  sgàth  f  ìreantachd, 
is  sona  sibh :  agus  na  biodh 
fiamh  an  eagail-san  oirbh,  agus 
na  bithibh  mì-shuaimhneach  ; 

15  Ach  naomhaichibh  an 
Tighearn  Dia  ann  bhur  cridh- 
eaehaibh  :  agus  bithibh  ullamh  a 
ghnàth  chum  freagradh  a  thoirt, 
maille  ri  ceannsachd  agus  eagal, 

do  gach  uile  dhuine  a  dh'iarras 
oirbh  reuson  an  dòchais  a  tha 
annaibht 

16  Air  dhuibh  deadh  choguis 
•a  bhi  agaibh  ;  chum,  'nuair  a 
thaiad  a'  labhairt  uilc  'nur  n- 
aghaidh  mar  luchd  mì-gnìomh, 
gu'n  gabh  iadsan  nàire,  a  tha 
toirt  toibheim  do  'ur  deadh 
chaithe-beatha  ann  an  Crìosd. 

17  Oir  is  feàrr,  ma's  e  sin  toil 
De,  sibh  a  dh'fhulang  air  son 
maith  a  dhèanamh,  na  air  son 
uilc  a  dhèanamh. 

18  Oir  dh'f  huiling  Crìosd  fèin 
aon  uair  air  son  pheacanna,  am 
f ìrean  air  son  nan  neo-fhìrean, 
(chum  gu'n  tugadh  e  sinne  gu 
Dia,)  air  dha  bhi  air  a  chur  gu 
bàs  san  fheoil,  ach  air  a  bheoth- 
achadh  tre  an  Spiorad  : 

19  Leis  an  deachaidh  e  mar 
an  ceudna,  agus  an  do  shear- 
monaich  e  do  na  spioradaibh  ann 
am  prìosan  ; 

20  A  bha  o  shean  eas-ùmhal, 
'nuair  a  dh'fheith  fad-fhulangas 
Dè  aon  uair  ann  an  làithibh 
Noah,  am  feadh  a  bha  àirc  'ga  h- 
ulluchadh,  anns  an  robh  beagan, 
sin  r'a  ràdh,  ochd  anaman,  air 
an  tèarnadh  tre  uisge. 

21  Tha  am  baisteadh,  mar 
shamhlachas  a  tha  comh-fhreag- 
radh  dha  so,  (cha'n  e  cur  dhinn 
sal  na  feòla,  ach  freagradh  deadh 
choguis  thaobh  Dhè,)  nis  'gar 
tèarnadh-ne,  tre  aiseirigh  losa 
Crìosd : 

22  Neach  air  dha  dol  gu 
nèamh,  a  tha  air  deas  làimh 
Dhe,  air  do  ainglibh,  agus  do 
uachdranachdaibh,  agus  do 
chumhachdaibh  bhi  air  an  cur 
fo'cheannsal-san. 

CAIB.  IV. 
TTlMEsin.odh'fhuiling  Crìosd 
^      air  ar  son-ne   san  fheoil, 
armaichibh-sa  mar    an    ceudna 
sibh  fèin  leis  an  inntinn  cheud- 


na  :  oir  an  tì  a  dh'  f  huiling  anns 
an  fheoil,  sguir  e  do  pheac- 
adh; 

2  Chum  nach  caitheadh  e 
fuigheall  'aimsir  anns  an  fheoil, 
a  rèir  ana-mianna  dhaoine,  ach 
a  rèir  toile  Dhe. 

3  Oir  is  leoir  dhuinn  a'  chuid 
a  chaidh  seachad  do  aimsir  ar 
beatha  gu  toil  nan  Cinneach  a 
dhèanamh,  'nuair  a  shiubhail 
sinn  ann  am  macnus,  ann  an 
ana-miannaibh,  ann  an  anabh- 
arra  fiona,  ann  an  geòcaireachd, 
ann  am  pòiteireachd,  agus  ann 
an  ìodhol-aoradh  an-dligheach: 

4  Ni  anns  am  bheil  iad  a' 
gabhail  iongantais,  do  bhrìgh 
nach  'eil  sibhse  a'  ruith  maille 
riu  anns  an  neò-mheasarrachd 
cheudna  gun  tomhas,  a'  labhairt 
uilc  umaibh : 

5  Muinntir  a  bheir  cunntas 
dhasan,  a  tha  ullamh  gu  breth 
a  thoirt  air  na  beothaibh  agus 
air  na  marbhaibh. 

6  Oir  is  ann  chum  na  crìche 
so  a  shearmonaicheadh  an  sois- 
geul  dhoibh-san  a  tha  marbh 
mar  an  ceudna,  chum  gu'n 
tugtadh  breth  orra  a  rèir 
dhaoine  san  fheoil,  ach  gu  'm 
biodh  iad  beò  a  re'ir  Dhè  san 
Spiorad. 

7  Ach  a  ta  crìoch  nan  uile 
nithe  am  fagus :  uime  sin  bith- 
ibh  measarra,  agus  dèanaibh 
faire  chum  ùrnuigh. 

8  Agus  roimh  na  h-uile  nith- 
ibh  biodh  agaibh  teas-ghràdh 
d'  a  chèile  ;  oir  cuiridh  gràdh 
folach  air  mòran  pheacanna. 

9  Thugaibh  aoidheachd  d'a 
chèile  gun  ghearan. 

10  A  rèir  mar  a  fhuair  gach 
aon  an  tiodhlac,  mar  sin  dèan- 
aibh  frithealadh  d'a  chèile,  mar 
dheadh  stiùbhardaibh  air  gràs 
eag-samhuil  De. 

11  Ma  labhras  neach  sam 
bith,  labhradh  e  mar  bhriathraibh 

Dhè ;  ma  tha  neach  sam  bith  ri 
frithealadh,  dèanadh  se  e  mar  o'n 
chomas  a  bheir  Dia  dha  ;  chum 
gu'm  bì  Dia  air  a  ghlòrachadh 
anns  na  h-uile  nithibh  tre  Iosa 
Crìosd :  dhasan  gu  robh  glòir  ag- 
us  cumhachd  gu  saoghal  nan 
saoghal.     Amen. 

12  A  mhuinntir  mo  ghràidh, 
na  biodh  iongantas  oirbh  thaobh 
na  deuchainn  theinntich,  a  thig 
oirbh  chum  bhur  dearbhadh,  mar 
gu'n  tàrladh  ni-èigin  neo- 
ghnàthach  dhuibh  : 

13  Ach  do  bhrìgh  gu  bheil 
sibh  'nur  luchd-comhpàirt  do 
fhulangasaibh  Chrìosd,  dèan- 
aibh  gàirdeachas  ;  chum  mar  an 
ceudna,  ann  an  àm  foiliseach- 
aidh  a  ghlòire,  gu'n  dèan  sibh 
gàirdeachas  le  h-aoibhneas  ro 
mbòr. 

14  Mamhaslaichearsibhairson 
ainme  Chrìosd,  is  sona  sibh;  oir 
a  ta  Spiorad  na  glòire,  agus  Dhè 
a'  gabhail  còmhnuidh  oirbh ; 
d'an  taobh-san  gu  deimhin  tha 
e  faotainn  toibheim,  ach  do  'ur 
taobh-sa  tha  e  air  a  ghlòrachadh. 

15  Ach  na  fuilingeadh  aon 
agaibh  mar  mhortair,  no  mar 
ghaduiche,  no  mar  fhear  droch- 
bheirt,  no  mar  neach  a  ghabhas 
gnothuch  ri  nithibh  nach  buin 
da. 

1 6  Gidheadh  ma  dh'fhuilingeas 
duine  mar  Chrìosduidh  na  biodh 
nàire  air ;  ach  thugadh  e  glòir 
do  Dhia  as  a  leth  so. 

17  Oir  thàinig  an  t-àm  anns 
an  tòisich  breitheanas  aig  tigh 
Dhè  :  agus  ma  thòisicheas  e  ag- 
ainne,  ciod  is  crìoch  dhoibh-san 
a  tha  eas-ùmhal  do  shoisgeul 
Dè  ? 

18  Agus  ma's  ann  air  èigin  a 
thèarnar  am  fìrean,  c'  àit  an 
taisbean  an  duine  mi-dhiadhaidh 
agus  am  peacach  e  fèin  ? 

19  Uime  sin,  an  dream  a  dh'- 
fhuilingeasj  a    rèir  toile    Dhè, 


earbadh  iad  an  anama  ris-san 
ann  an  dèanamh  maith,  mar  ri 
Cruithear  dìleas. 

"VfA  seanairean  a  ta  'nur 
-^  measg  tha  mi  ag  earail, 
air  bhi  dhomh  fèin  a'm'  sheanair 
mar  an  ceudna,  agus  a'm'fhian- 
uis  air  fulangasaibh  Chrìosd, 
agus  mar  an  ceudna  a'm'  fhear- 
comhpàirt  do'n  ghlòir  sin,  a  tha 
gu  bhi  air  a  foillseachadh  : 

2  Beathaichibh  treud  Dhè  a 
tha  'nur  measg,  a'  gabhail  cùr- 
aim  dheth,  cha'n  ann  a  dh'ain- 
deoin,  ach  gu  deònach ;  cha  'n 
ann  air  son  buannachd  shalaich, 
ach  le  h-inntinn  ealamh ; 

3  Ni  mò  mar  thighearnaibh 
os  ceann  oighreachd  Dhè,  ach 
mar  dhream  a  tha  'nan  eisemp- 
leiribh  do'n  treud. 

4  Agus  an  uair  a  dh'fhoill- 
sichear  an  t-àrd-bhuachaill, 
gheibh  sibh  crùn  na  glòire  nach 
searg  as. 

5  Mar  an  ceudna,  a  dhaoine 
òga,  bithibh  ùmhal  do  na  sean- 
airibh:  seadh,  bithibh  uile 
ùmhal  d'a  chèile,  agus  bithibh 
air  bhur  sgeadachadh  le  h-irios- 
lachd :  oir  tha  Dia  a'  cur  an 
aghaidh  nan  uaibhreach,  ach  a' 
toirt  gràis  dhoibh-san  a  tha 
iriosal. 

6  Uime  sin  irioslaichibh  sibh 
fein  fo  làimh  chumhachdaich 
Dhè,  chum  as  gu'n  àrdaich  e 
sibh  ann  an  àm  iomchuidh  : 

7  A'  tilgeadh  bhur  n-uile 
chùraim  air-san ;  oir  a  ta  cùram 
aige  dhibh. 

8  Bithibh  stuama,  dèanaibh 
faire ;  do  bhrìgh  gu  bheil  bhur 
nàmhaid  an  diabhul,  mar  leò- 
mhan  beuchdach,  ag  imeachd 
mu'n  cuairt  a'  sireadh  cò  a  dh'- 
fheurlas  e  shlugadh  shas. 

9  Cuiribh-sa  'na  aghaidh,  air 
dhuibh  bhi  daingean  sa'  chreid- 


CAIB.  I. 


373 


ìmh,  agus  fhios  a  hhi  agaibh 
gu  bheil  na  fulangais  cheudna 
air  an  coimhlionadh  ann  bhur 
bràithribh,  a  tha  san  t-saoghal. 

10  Ach  gu  dèanadh  Dia  fèin 
nan  uile  ghràs,  a  ghairm  sinne 
chum  a  ghlòire  shìorruidh  tre 
losa  Crìosd,  an  dèigh  dhuibh 
fulangrè  ùine  bhig,  iomlan  sibh  ; 
gu  daingnicheadh,  gu  neartaich- 
eadh,  g-u  socraieheadh  e  sibh. 

11  Dhasan  gu  robh  glòir  agus 
cumbachd,  gusaoghal  nansaogh- 
al.     Amen. 

12  Le  Siluanus  bràthair  dìl- 


eas,  (a  rèir  mo  bharail-sa,) 
sgrìobh  mi  do  'ur  n-ionnsuidh 
gu  h-aithghearr,  a'  teagasg,  ag- 
us  a'  dèanamh  fianuis,  gur  e  so 
fìor-ghràs  De,  anns  am  bheil 
sibh  'nur  seasamh. 

13  Tha  an  eaglais  ann  am  Ba- 
bilon,  a  tbaghadh  maille  ribhse, 
a'  cur  fàilte  oirbh,  agus  Marcus 
mo  mhac. 

14  Cuiribh  fàilte  air  a  chèile 
le  pòig  ghràidh.  Sìth  gu  robh 
maille  ribh  uile  a  tha  ann  an 
losa  Crìosd.     Amen. 


>ARA  LlTIR  CHOITCHIONN  AN  ABSTOIL 

PHEADAIR. 

^IMON  Peadar,  seirbhiseach 
^  agus  abstol  Iosa  Crìosd, 
dhoibh-san  a  fhuair  an  creidimh 
luachmhor  ceudna  ruinne,  tre 
f  hìreantachd  ar  Dè  agus  ar  Slàn- 
uighir  Iosa  Crìosd : 

2  Gu  robh  gràs  agus  sìth  air 
am  meudachadh  dhuibh,  tre  eòlas 
Dè,  agus  Iosa  ar  Tighearna, 

3  A  reir  mar  a  dheònuich 
a  chumhachd  diadhaidh-san 
dhuinne  na  nithe  sin  uile  a 
bhuineas  do  bheatha  agus  do 
dhiadhachd,  tre  eòlas  an  Tì  sin 
a  ghairm  sinn  chum  glòire,  ag- 
us  deadh-bheus : 

4  Tre  an  d'thugadh  dhuinn 
geallanna  ro  mhòr  agus  luach- 
mhor,  chum  d'an  trìd-san  gu'm 
biodh  sibhse  air  bhur  dèanamh 
'nur  luchd-comhpàirt  do  nàdur 
na  diadhachd,  air  dhuibh  dol  as 
o'n  truaillidheachd  a  ta  anns 
an  t-saoghal  tre  ana-miann. 

5  Agus  a  thuilleadh  air  so^  air 
dèanamh  an  uiie  dhìchill  duibh- 


se,  cuìribh  ri  'ur  creidimh, 
deadh-bheus ;  agus  ri  deadh- 
bheus,  eòlas ; 

6  Àgus  ri  h-eòlas,  stuaim ; 
agus  ri  stuaim,  foighidin  ;  agus 
ri  foighidin,  diadhachd  ; 

7  Agus  ri  diadhachd,  gràdh 
bràthaireil ;  agus  ri  gràdh  brà- 
thaireiì,  selrc. 

8  Oir  ma  bhios  na  nithe  so 
annaibh,  agus  pailte,  bheir  iad 
oirbh  gun  bhi  leasg,  no  mì-thorr- 
ach  ann  an  eòlas  ar  Tighearna 
Iosa  Crìosd. 

9  Ach  an  tì  aig  nach  'eil  na 
nithe  sin,  tha  e  dall,  agus  gearr- 
sheallach,  a'  dì-chuimhneachadh 
gu'n  do  ghlanadh  e  o  a  sheann 
pheacaibh. 

10  Uime  sin.  a  bhràithre, 
dèanaibh  tuilleadh  dìchill  chum 
bhur  gairm  agus  bhur  taghadh  a 
dhèanamh  cinntesch:  oir  ma  nì 
sibh  na  nithe  so,  cha  tuit  sibh  a 
chaoidh  : 

11  Oir  mar  sin  frithealar  gu 
pailt  dhuibh  siighe  a  steach  do 

rìoghachd  shìorruidh  ar  Tigh- 
earn  agus  ar  Slànuighir  losa 
Crìosd. 

12  Uime  sin  cha  dearmad  mi 
na  nithe  so  ghnàth-chur  an 
cuimhne  dhuibh,  ged  is  aithne 
dhuibh  iad,  agus  ged  tha  sibh 
air  bhur  daingneachadh  san  fhìr- 
inn  a  làthair. 

13  Ach  tha  mi  a'  meas  gur 
còir,  am  feadh  a  ta  mi  sa'  phàill- 
iun  so,  sibhse  a  bhrosnuchadh  le 
'ur  cur  an  cuimhne  : 

14  Air  dhomh  fios  a  bhi  agam 
gur  fagus  dhomh  àm  cur  dhìom 
mo  phàilliuin  so,  amhuil  a  dh'- 
fhoillsich  ar  Tighearn  Iosa 
Crìosd  dhomh. 

15  Ach  nì  mise  dìchioll,  chum 
an  dèigh  dhomh  siubhal,  gu'm 
bì  agaibh-sa  gnàth-chuimhne  air 
na  nitbibh  so. 

16  Oir  cha  do  lean  sinne  faoin- 
sgeulachda  a  dhealbhadh  gu  h- 
innleachdach,  'nuair  a  chuir  sinn 
an  cèill  duibh  cumhachd  agus 
teachd  ar  Tighearn  Iosa  Crìosd, 
ach  rinneadh  sinn  'nar  sùil- 
fhianuisibh  air  a  mhòrachd- 
san. 

17  Oir  fhuair  e  o  Dhia  an  t- 
Athair  urram  agus  glòir,  'nuair 
a  thàinig  a'  shamhuil  so  do  ghuth 
d'a  ionnsuidh  o'n  ghlòir  òir- 
dheirc,  IsesomoMhacgràdhach- 
sa,  anns  am  bheil  mo  mhòr- 
thlachd. 

18  Agus  chuala  sinne  an  guth 
so  a  thàinig  o  nèamh,  'nuair  a 
bha  sinn  maille  ris  air  an  t-sliabh 
naomh. 

19  Tha  againn  mar  an  ceudna 
focal  fàidheadaireachd  a's  cinn- 
tiche;  d'am  maith  a  nì  sibh  aire 
a  thoirt,  mar  do  lòchran  a  tha 
toirt  soluis  uaith  ann  an  ionad 
dorcha,  gus  an  soillsich  an  là, 
agus  an  èirich  an  reult-mhaidne 
'nur  cridheachaibh : 

20  Air  dhuibh  fhios  so  a  bhi 
agaibh  air  tùs,  nach  'eil  fàidh- 


eadaireachd  air  bith  do'n  sgriob- 
tuir  o  thogradh  dhaoine  fein. 

21  Oir  chad'thàinigan  fhàidh- 
eadaireachd  a  rèir  toil  duine  o 
shean:  ach  labhair  daoine 
naomha  Dhè,  mar  a  sheòladh  iad 
leis  an  Spiorad  naomh. 

CAIB.  II. 

A  CH  bha  fàidhean  brèige  mar 
■^*-  an  ceudna  am  measg  an 
t-sluaigh,  amhuil  a  bhios  luchd- 
teagaisg  brèige  'nur  measg-sa, 
dream  a  bheir  a  steach  an  uaig- 
nidheas  saobh-chreidimh  mill- 
teach,  eadhon  ag  àicheadh  an 
Tighearn  a  cheannaich  iad,  agus 
a  bheir  sgrios  obann  orra  fèin. 

2  Agus  leanaidh  mòran  an 
slighean  millteach  tre  am  faigh 
slighe  na  fìrinn  mì-chliu. 

3  Agus  tre  shannt  nì  iad 
ceannachd  oirbh  le  briathraibh 
mealltach  :  dream  nach  'eil  am 
breitheanas  a  nis  o  chian  a' 
dèanamh  moille,  agus  cha'n  'eil 
an  sgrios  a'  tur-chodal. 

4  Oir  mur  do  chaomhain  Dia 
na  h-aingil  a  pheacaich,  ach  air 
dha  an  tilgeadh  sìos  do  ifrinn, 
gu'n  d'thug  e  thairis  iad  gu  bhi 
air  an  coimhead  ann  an  slabh- 
raidhibh  dorchadais,  fa  chomh- 
air  breitheanais ; 

5  Agus  nach  do  chaomhain  e 
an  seann  saoghal,  ach  gu'n  do 
shaor  e  Noah  an  t-ochdamti 
pearsa,  searmonaiche  fìreant- 
achd,  air  dha  an  dìle  a  thoirt  air 
saoghal  nan  daoine  mì-dhiadh- 
aidh  ; 

G  Agus  a'  tionndadh  caith- 
riche  Shodoim  agus  Ghomorrah 
gu  luaithre,  gu'n  do  dhìt  e  ìe 
leir-sgrios  iad,  'gan  dèanamh 
'nam  ball-sampuill  dhoibh-san,  a 
bhiodh  mì-dhiadhaidh  an  dèigh 
sin ; 

7  Agus  gu'n  do  shaor  e  Lot  am 
fìrean,  abhafochamparlecaithe- 
beatha  neò-ghloin  nan  aàngidh : 

8  (Oir  chràidh  an  t-ionracan 
sin,  agus  e  gabhail  còmhnuidh 
'nam  nfeasg,  'anam  fìreanta  o  Ià 
gu  là,  le  bhi  faicinn  agus  a' 
cluinntinn  an  gnìomharan  an- 
dligheach :) 

9  Is  aithne  do'n  Tighearn  na 
daoine  diadhaidh  a  shaoradh  o 
bhuaireadh,  agus  na  daoine  eu- 
corach  a  choimhead  gu  là  a' 
bhreitheanais  chum  peanas  a' 
dhèanamh  orra: 

10  Ach  gu  h-àraidh  iadsan  a 
leanas  an  fheoil  ann  an  ana- 
miann  na  neò-ghloine,  agus  a  nì 
tàir  air  uachdaranachd:  Air 
dhoibh  bhi  an-dàna,  fèin-thoileil, 
cha'n  eagal  leo  ana-cainnt  a 
thoirt  dhoibh-san  a  tha  ann  an 
àrd-inbhe  : 

11  An  uair  nach  toir  aingil 
a's  mò  ann  an  neart  agus  ann 
an  cumhachd,  casaid  thoi- 
bheumach  'nan  aghaidh  am  fian- 
uis  an  Tighearn. 

12  Ach  iadsan,  mar  ain- 
mhidhean  nàdurra  eu-ceillidh, 
a  rinneadh  gu  bhi  air  an  glacadh 
agus  an  sgrios,  air  dhoibh  bhi 
labhairt  gu  toibheumach  mu  na 
nithibh  nach  tuig  iad,  sgriosar 
iad  'nan  truaillidheachd  fèin  ; 

13  Agus  gheibh  iad  tuarasdal 
na  h-eu-ceirt,  niar  dhream  a 
mheasas  mar  shubhachas  sògh 
san  là:  is  smala  iad  agus  aobhar 
maslaidh,  a'  gabhail  toileachas- 
inntinn  'nam  mealltaireachd 
fèin,  am  feadh  a  ta  iad  air  cuirm- 
ibh  maille  ribh  ; 

14  Aig  am  bheil  an  sùilean 
làn  do  adhaltrannas,  agus  do 
nach  'eil  e'n  comas  sgur  do 
pheacadh ;  a'  mealladh  anama 
neo-shuidhichte ;  aig  am  bheil 
an  cridhe  air  a  chleachdadh  ri 
gnìomharaibh  sanntach  ;  clann 
nam  mallachd  : 

15  A  thrèig  an  t-slighe  dhìr- 
each,  agus  a  chaidh  air  seach- 
aran,  a'  leantuinn  slighe  Bhal- 


aaim  nihic  Bhosoir,  a  ghràdhaìch 
duais  na  h-eucorach ; 

16  Ach  a  fhuair  achmhasan 
air  son  'aingidheachd  :  oir  labh- 
air  an  asal  bhalbh  le  cainnt 
duine,  agus  thoirmisg  i  mì-chiall 
an  fhàidh. 

17  Is  tobair  gun  uisge  iad  so, 
neoil  air  an  iomain  le  iom- 
ghaoith  ;  fa  chomhair  am  bheil 
duibhreandorchadais  air  a  thasg- 
aidh  gu  sìorruidh. 

18  Oir  an  uair  a  labhras  iad 
briathran  atmhor  dìomhanais, 
meallaidh  iad  tre  ana-miannaibh 
na  feòla,  tre  mhacnus,  iadsan  a 
chaidh  gu  glan  as  uatha-san  a  tha 
caitheadh  am  beatha  ann  an 
seacharan  : 

19  A'  gealltuinn  saorsa  dhoibh, 
agus  gun  annta  fein  ach  tràill- 
ean  na  truaillidheachd :  oir  ge 
b'  e  ni  le  'm  buadhaichear  air 
duine,  do'n  ni  sin  fèin  tha  e  air 
a  chur  fo  dhaorsa. 

20  Oir  an  dèigh  dhoibh  dol 
as  o  shalcharaibh  an  t-saoghail 
tre  eòlas  an  Tighearn  agus  an 
t-Slànuighir  Iosa  Crìosd,  ma 
bhios  iad  a  rìs  air  an  ribeadh 
annta,  agus  air  an  cur  fo  ghèill, 
tha  an  deireadh  aca  ni's  miosa 
na  an  toiseach. 

21  Oir  b'fheàrr  dhoibh  gun 
eòlas  a  bhi  aca  air  slighe  na  fìr- 
eantachd,  na,  an  dèigh  a  h-eòlas 
fhaotainn,  pilleadh  o'n  àithne 
naomh  a  thugadh  dhoibh. 

22  Ach  thachair  dhoibh  a  rèir 
an  t-sean-fhocail  fhìrinnich, 
Phill  am  madadh  air  ais  chum 
a  sgeith  fèin ;  agus,  A'  mhuc 
a  chaidh  nigheadh,  chum  a  h- 
aoirneagan  san  làthaich. 

CAIB.  III. 

A  N  dara  litir  so,  a  mhuinn- 
-**■  tir  mo  ghràidh,  tha  mi  a' 
sgrìobhadh  do  'ur  n-ionnsuidh  a 
nis ;  annta  le  chèile  tha  mi  a' 
brosnachadh     bhur      n-inntinn 

f  hìor-ghloin  le  'nr  cur  an  cuimh- 
ne : 

2  Chum  gu'm  bì  sibh  cuimh- 
neachail  air  na  briathraibh  a 
labhradh  roimh  leis  na  fàidhibh 
naomha,  agus  air  ar  n-àithne- 
ne,  abstola  an  Tighearn  agus  an 
t-Slànuighir : 

3  Air  dhuibh  f  hios  so  bhi  ag- 
aibh  air  tùs,  gu'n  tig  ann9  na 
làithibh  deireannach  luchd-foch- 
aid,  ag  imeachd  a  rèir  an  ana- 
miann  fèin, 

4  Agus  ag  ràdh,  C'àit  am  bheil 
gealladh  a  theachd?  oirochc-idil 
iìh  h-àithriehe,  tha  na  h-uile 
nithe  a'  fantuinn  mar  a  bha  iad 
o  thoiseach  a'  chruthachaidh. 

5  Oir  tha  iad  aineolach  air 
so  d'an  deoin,  gu'n  robh  na 
nèamha  ann  o  chian,  agus  an 
talamh  'na  sheasamh  as  an 
uisge,  agrus  anns  an  uisge,  tre 
f  hocal  Dè : 

6  Tre'n  deachaidh  an  saogh- 
al  a  bha'n  sin  ann  a  sgrios,  air 
teachd  do'n  dilinn  air. 

7  Ach  tha  na  nèamha  agus 
an  talamh  a  tha  nis  ann,  leis 
an  fhocal  sin  fèin  air  an  tasgaidh 
suas,  agus  air  an  glèidheadh  fa 
chomhair  teine  air  cheann  Jà 
a'  bhreitheanais,  agus  sgrios 
dhaoine  ain-diadhaidh. 

8  Ach,  amhuinntir  moghràidh, 
nabithibh-sa  aineolach  air  anaon 
ni  so,  Gu  bheil aon  là  aig  an  Tigh- 
earn  mar  mhrle  bliadhna,  agus 
mile  bliadhna  mar  aon  là. 

9  Cha'n  'eil  an  Tighearn  mall 
«  thaobh  a  gheallaidh,  (mar  a 
mheasas  dream  àraidb  moille.) 
ach  tha  e  fad-fhulangach  do  ar 
taobh-ne,  gun  toil  aige  dream 
sam  bith  a  bhi  caillte,  ach  na 
h-uile  dhaoine  theaehd  gu  h-àith- 
reachas. 

10  Ach  thig  là  an  Tigheama 
mar  gbaduiche  san  oidhche ; 
anns  an  tèid  na  nèamha  thairis 
Je  toirm  mhòir,  agus  anns  ani 
leagh    na  dùile  le  dian-theas;l 


agus  bithidh  an  talamh  mar  an 
ceudna,  agus  na  h-oibre  a  ta  arr, 
air  an  iosgadb.  suas. 

11  Uime  sin  do-  bhrrgh  gu'm 
bì  na  nithe  so  uile  air  an  sgaoil- 
eadh  as  a  chèile,  ciod  a'  ghnè 
dhaoine  bu  chòir  a  bhi  annaibh, 
ann  an  eaithe-beatha  naomh,  ag- 
us  diadhachd ; 

12  Le  sùil  a  bhi  agaibh  ris, 
agus  luathachadh  chum  teachd' 
là  Dhè,  anns  am  bì  na  nèamha, 
air  dhoibh  bhi  ri  theine,  air  an 
sgaoileadh  o  chèile,  agusanns  art 
leaghar  na  dùile  le  dian-theas? 

13  Gidheadh  tha  dùil  againne 
ri  nèamhaibh  nuadha  agus  tal- 
amh  nuadh,  a  reir  a  gheallaidh, 
anns  an  còmhnuich  frreantachd. 

14  Uime  sin,  a  mhuinntir 
ionmhuinn,  o  tha  dùil  agaibh  ris 
na  nithibh  sin,  dèanaibh  bhur 
drchioll  chum  gu  faighear  leis- 
san  ann  an  sìth  sibh,  gun  smaì 
agus  neo-lochdaeh  : 

15  Agtrs  raeasarbh  gur  slàinte 
fad-fhulangas  ar  Tighearn ; 
ambuil  a  sgrrobh  ar  bràthair 
gràdhach  Pòl  mar  an  ceudna  do 
'ur  n-ionnsuidh,  a  rèir  a'  ghlioc- 
ais  a  thugadh  dha; 

16  Amhuil  mar  'na  litrichibfe 
uile,  a'  labhairt  annta  mu  na 
nithibh  so :  anns  am  bheil  cuid 
do  nithibh  do-thuigsinn,  a  tha 
an  dream  a  tha  neo-fhòghlumta 
agus  neo-sheasmhach  a'  fiaradh, 
amhuil  mar  na  sgriobtuirean 
eile,  chum  an  sgrios  fein. 

17  Ach  sibhse,  a  mhuinntir 
mo  ghràidh,  o's  aithne  dhuibh 
na  nithe  so  roimh-làimh,  thug- 
aibh  aire  air  eagal  air  dhuibhse 
mar  an  ceudna  bhi  air  bhur  tarr- 
uinn  air  falbh  le  seacharan  nan 
daoine  ain-diadhaidh,  gu'n  tuit 
sibh  o  bhur  seasmhachd  fèin. 

18  Ach  fàsaibh  ann  an  gràs, 
agus  ann  an  eè-las  ar  Tighearn 
agus  ar  Siànuighir  losa  Crrosd. 
Dhasan  gu  robh  glòir  a  nis  agus 
gu  sìorruidh.     Amen. 

CAIB.  I. 

A  N  ni  a  bha  ann  o  thùs,  an  ni 
■**•  a  chuala  sinne,  a  chunnaic 
sinn  le  ar  sùilibb,  air  an  d'amh- 
airc  sinn,  agus  a  làimhsich  ar 
làmha  thaobh  focail  na  beatha  ; 

2  (Oir  dh'fhoillsicheadh  a' 
bheatha,  agus  chunnaic  sinne  i, 
agus  tha  sinn  a'  dèanamh'fianuis, 
agus  a'  cur  an  cèill  dhuibhse  na 
beatha  maireannaich  ud  a  bha 
maille  ris  an  Athair,  agus  a  dh'- 
f hoillsicbeadh  dhuinne ;) 

3  An  ni  a  chunnaic  agus  a 
chuala  sinn,  tha  sinn  a'  cur  an 
cèill  duibhse,  chum  gu'm  bì 
agaibh-sa  mar  an  ceudna  com- 
unn  ruinne :  agus  gu  fìrinneach 
tha  ar  comunn-ne  ris  an  Athair, 
agus  r'a  Mhac  Iosa  Crìosd. 


mealladh  fein,  agus  cha'n  'eil  an 
fhìrinn  annainn. 

3  Ma  dh'aidicheas  sinn  ar 
peacanna,  tha  e-san  fìrinneach 
agus  ceart,  chum  ar  peacanna 
a  mhaitheadh  dhuinn,  agus  ar 
glànadh  o  gach  uile  neo-fhìr- 
eantachd. 

10  Ma  their  sinn  nach  do 
pheacaich  sinn,  tha  sinn  a'  dèan- 
amh  breugaire  dheth-san,  agus 
cha'n  'eil  'fhocal  annainn. 

CAIB.  II. 

MO  chlann  bheag,  na  nithe  so 
tha  mi  a'  sgrìobhadh  do 
'ur  n-ionnsuidh,  chum  nach 
peacaich  sibh.  Agus  ma  pheac- 
aicheas  neach  air  bith,  tha  fear- 
tagraidh    againn   maille   ris  an 

4  Agus  tha  sinn  a'  sgrìobhadh  ;  Athaii',  Iosa  Crìosd  am  fìrean  : 
nan  nithe  so  do  'ur  n-ionnsuidh,       2   Agus  is   e-san  an   ìobairt- 
chum  gu'm  bì  bhur  gàirdeachas   reitich  air  son  ar  peacanna;  ag- 
coimhlionta.  us  cha'n  e  air  sòn  ar  peacanna  a 

5  Agus  is  i  so  an  teachdair-   mhàin,  ach  mar  an  ceudna  air 
eachd  a  chuala  sinn  uaith-san,  |  son  peacanna  an  t-saoghail  uile. 


igus  a  tha  sinn  a'  cur  an  cèill 
dhuibhse,  Gur  solus  Dia,  agus 
nach  'eil  dorchadas  air  bith  ann- 
san. 

6  Ma,  their  sinn  gu  bheil 
comunn  againn  ris,  agus  sinn 
a'  gluasad  ann  an  dorchadas, 
tha  sinn  a'  dèanamh  brèigè,  ag- 


3  Agus  ]è  so  tha  fhios  againn 
gur  aithne  dhuinn'  e,  ma  choimh- 
ideas  sinn  àitheantan. 

4  An  tì  a  their,  Is  aithne 
dhomh  e,  agus  nach  'èil  a  coimh- 
ead  'àitheantan,  is  breugaire  e, 
agus  cha'n  'eìl  an  fhìririn  ann. 

5  Ach    ge    b'e   chòimhideas 


us  cha'n  'eil  sinn  a'  dèanamh  na  I  'fhocalj  ann-san  gu  deimhin  tha 
fìiinn:  j gràdh  Dhè  air  a  choimhlionadh : 

7  Ach  ma  ghluaiseas  sinn  anns  j  le  so  is  aithne  dhuirin  gu  bheil 
an  t-solus,  mar  a  tha  e-san  san  t-  S  sìnn  ann-san. 

solus,  tha  comunn  againn  r'aj  6  Àn  tì  a  their  gu  bheil  e: 
chèile,  agus  glanaidh  fuil  Iosa  jfantuinn  ann-san,  is  còir  dha-. 
Crìosd  a  Mhic  sinn  o  gach  uile  j  sàri  mar  an  ceudna  gluasad^, 
pheacadh.  ':  eadhon  mar  a  ghluais  e-san. 

8  Ma    their    sinn    nach   'eil  |      7  A  bhràithre,  cha'n  'eil  mi 
peacadh   agairin,   tha   sinn    garja    sgrìobhadh  àithne  nuaidh  do 

2  I  2 

'ur  n-ionnsuidh,  ach  seann  àith- 
ne,  a  bha  agaibh  o'n  toiseach  :  is 
i  an  t-seann  àithne  am  fòcal  a 
chuala^sibh  o  thùs. 

8  A  rìs  tba  rai  a'  sgriobhadh 
àithne  nuaidb  do  'ur  n-ionn- 
suidh,  ni  a  ta  fìor  ann-san  agus 
annaihh-sa :  do  hhrigh  gu'n  d'- 
imich  an  dorchadas  thairis,  agus 
gu  bheil  a  nis  an  solus  fìor  a' 
dealrachadh. 

9  An  tì  a  their^u  bheil  e  san 
t-solus,  agus  a  tha  fuathacbadh 
a  bhràthar,  tba  e  san  dorchadas 
gus  a  nis. 

10  An  ti  aig  am  bheil  gràdh 
d'a  bhràthair,  tha  e  'na  chòmh- 
nuidh  san  t-solus,  agus  cha'n 
'eil  aobhar  oilbheim  air  bith  ann. 

11  Ach  an  tì  a  ta  fuathach- 
ndh  a  bhràthar,  tha  e  anns  an 
dorchadas,  agus  ag  imeachd 
anns  an  dorchadas,  agus  cha'n 
àithne  dha  c'àit  am  bheil  e  dol, 
do  bhrìgh  gu'n  do  dhall  an 
dorchadas  a  shùilean. 

12  Tha  mi  a'  sgrìobhadh  do 
'ur  n-ionnsuidh,  a  chlann  bheag, 
do  bhrìghgu  bheilbhurpeacanna, 
air  am  maitheadh  dhuibh  air 
sgàth  'ainme-san. 

13  Tha  mi  a'  sgrìobhadh  do 
'ur  n-ionnsuidh,  aithriche,  do 
bhrìgh  gu'm  b'aithne  dhuibh 
e-san  a  ta  o  thùs.  Tha  mi  a' 
sgrìobhadh  do  'ur  n-ionnsuidh, 
òganacha,  do  bhrìgh  gu'n  d'  thug 
sibh  buaidh  air  an  droch  aon. 
Tha  mi  a'  sgrìobhadh  do  'ur  n- 
ionnsuidh,  a  chlann  bheag,  do 
bhrìgh  gu'm  b'aithne  dhuibh  an 
t-Athair. 

14.  Sgrìobh  mi  do  'ur  n-ionn- 
suidh,  aithriche,  do  bhrìgh  gu'm 
b'aithne  dhuibh  an  Tì  a  ta  ann  o 
thùs.  Sgrìobh  mi  do 'ur  n-ionn- 
suidh,  òganacha,  do  bhrìgh  gu 
Lheil  sibh  làidir,  agus  gu  bheil 
focal  J)hè,  'na  chòmhnuidh  ann- 
aibh,  agus  gu'n  d'thug  sibh 
buaidh  air  an  droch  aon. 


15  Na  gràdhaichibh  an  saogh- 
al,  no  na  nithe  a  ta  san  t- 
saoghal.  Ma  ghràdhaicheas  neaeh 
air  bith  an  saoghal,  cha'n  'eil 
gràdh  an  Athar  ann. 

16  Oir  na  h-uile  a.ta  anns  an 
t-saoghal,  ana-miann  na  feòla, 
agus  ana-miann  nan  sùl,  agus 
uabhar  na  beatha,  cha'n  ann  o'n 
Athair  a  tha  iad,  ach  o  'n  t- 
saoghal. 

17  Agus  siubhlaidh  an  saogh- 
al  seachad,  agus  'ana-miann : 
ach  an  tì  a  nì  toil  Dè,  mairidh  e 
chaoidh. 

18  A  rhlann  bheag,  is  i  an 
aimsir  dheireannach  a  tha  ann  : 
agus  mar  a  chuala  sihh  gu'n  tig 
an  t-ana-criosd,  is  ann  mar  sin  a 
ta  nis  iomadh  ana-crìosd  ann ; 
o'm  bheil  sinn  a'  tuigsinn  gur  i 
'n  aimsir  dheireannach  a  ta  ann. 

19  Chaidh  iad  a  mach  uainne, 
ach  cha  robh  iad  dhinn :  oir  nam 
biodh  iad  dhinn,  gu  deimhin  dh'- 
fhanadh  iad  maille  ruinn:  ach 
chaidh  iad  a  mach,  chum  gu 
dèantadh  follaiseach  iad,  nauh 
robh  iad  uile  dhinn. 

20  Ach  tha  agaibh-sa  ùngadh 
o'n  ti  naomh,  agus  is  aithne 
dhuibh  na  h-uile  nithe. 

21  Cha  do  sgrìobh  mi  do  'ur 
n-ionnsuidh,  do  bhrìgh  nach 
aithne  dhuibh  an  fhìrinn  ;  ach 
do  bhrìgh  gur  aithne  dhuibh 
ì,  agus  nach  'eil  breug  air  bith 
o'n  fhirinn, 

22  Cò  a  tha  'na  bhreugaire, 
ach  e-san  a  dh'àicheadhas  gur  e 
Iosa  an  Crìosd  ?  Is  e  so  an  t- 
ana-crìosd,  a  tha  'g  àicheadh  an 
Athar  agus  a'  Mhic. 

23  Ge  b'e  neach  a  dh'àich- 
eadhas  am  Mac,  cha'n  'eil  an  t- 
Athair  aige :  £ach  an  tì  a  dh'- 
aidicheas  am  Mac,  tha  an  t- 
Athair  aige  mar  an  ceudna.^ 

24  Uime  sin  fanadh  an  ni  sin 
annaibh-sa  a  chuala  sibh  o  thùs. 
Ma  dh'fhanas  an   ni   a  chuala 

sibh  o  thùs  annaibh,  fanaidh 
sibhse  ■Imar  an  ceudna  anns  a' 
Mhac,  agus  anns  an  Athair. 

25  Agus  is  e  so  an  gealiadh  a 
gheall  e  dhuinn,  eadhon  a' 
bbeatha  mhaireannach. 

26  Sgrìobh  mi  na  nithe 'sn  do 
'ur  n-ionnsuidh,  mu  thimchioll 
na  dream  a  tha  'gur  meall- 
adh. 

27  Ach  tha  an  t-ùngadh  a 
fhuair  sibh  uaith-san,  a'  fant- 
uinn  annaibh:  agus  cha  'n  'eil 
feum  agaibh  gu'n  teagaisgeadh 
aon  neach  sibh  :  Ach,  mar  a  ta 
an  t-ùngadh  so  fèin  'gur  teagasg 
mu  thimchioll  nan  uile  nithe, 
agus  a  ta  e  fìor,  agus  nach  breug 
e,  eadhon  mar  a  theagaisg  e 
sibh,  fanaibh  ann. 

28  Agus  a  nis,  a  chlann  bheag, 
fanaibh  ann-san  ,*  chum  'nuair  a 
dh'fhoillsichear  e,  gu'm  bì  dàn- 
achd  againn,  agus  nach  bì  nàire 
oirnn  'na  iàthair  aig  a 
theachd. 

29  Ma  tha  fhios  agaibh  gu 
bheil  e-san  fìreanta,  tha  fhios 
■igaibh  gu  bheil  gach  neach  a  nì 
f  ìreantachd,  air  a  bhreith  uaith- 
tan. 

.. 
CAIB.  III. 
PEUCHAIBH,  ciod  a'  ghnè 
-*-  ghràidh  a  thug  an  t-Athair 
dhuinne,  gu'n  goirteadh  clann 
Dè  dhinn  !  uime  sin  cha'n  aithne 
do'n  t-saoghal  sinn,  do  bhtìgh 
nach  b'aithne  dha  e-san. 

2  A  mhuinntir  mo  ghràtdh, 
a  nis  is  sinne  mic  Dhè;  agus 
cha  'n  'eil  e  soilleir  fathast  ciod 
a  bhitheas  sinn  :  ach  a  ta  fhios 
againn,  'nuair  a  dh' f hoillsichear 
e-san,  gu'm  bì  sinn  cosmhuil  ris; 
oir  cht  sinn  e  mar  a  ta  e. 

3  Agus  gach  neach  aig  am 
bheil  an  dòchas  so  ann,  glanaidh 
se  e  fèin,  mar  a  ta  e-san  glan. 

4  Ge  b'e  neach  a  nì  peacadh. 


thà  emsr  an  ceudna  a'  briseadh 
an  lagha :  oir  is  e  am  peacadh 
briseadh  an  iagha. 

5  Agus  tha  fhios  agaibh  gu'n 
d'fhoiìlsicheadh  e-san  chum^  ar 
peacanna  thoirt  air  falbh  •  agus 
cha'n  'eil  peacadh  sam  bith  ann- 
san. 

6  Gach  neach  a  dh'fhanas 
annsan,  cha  dèan  e  peacadh  :  ge 
b'  e  air  bith  a  pheacaicheas,  cha'n 
f  hac  e  e-sahj  agus  cha  robh  eòlas 
aige  air. 

7  A  chlann  bheag,  ha  meall- 
adh  neach  air  bith  sibh  :  an  tì  a 
nì  fìreantachd  is  fìrean  e,  mar 
is  fìrean  e-san  : 

8  An  tì  a  nì  peacadh,  is  ann 
o'n  diabhul  a  ta  e :  oir  tha  an 
diabhul  a'  peacachadh  o  thùs. 
Is  ann  chum  na  crìche  so  a  dh'- 
fhoillsicheadh  Mac  Dhè,  chum 
gu'n  sgriosadh  e  oibre  an  dia- 
bhuil. 

9  Ge  b'e  neach  a  ghìneadh  o 
Dhia,  cha  dèin  e  peacadh  :  oir  a 
ta  a  shìol-san  a'  fantuinn  ann  : 
agus  cha'n  'eil  e 'n  comas  da 
peacadh  a  dhèanamh,  do  bhiìgh 
gu'h  do  ghineadh  o  Dhia  e. 

10  An  so  tha  clann  Dè,  ag- 
us  clann  an  diabhuil  follaiseach  : 
Ge  b'e  neach  nach  dèan  fìreant- 
achd^  cha'n  ann  o  Dhia  a  tha  e, 
no  an  tì  nach  gràdhaich  a 
bhràthair. 

11  Oir  is  i  so  an  teachdair- 
eachd  a  chuala  sibh  o  thùs,  sinn 
a  thoirt  gràidh  d'a  chèile: 

12  Cha'n  ann  mar  Chain,  a 
bha  o'n  droch  aon,  agus  a 
mharbh  a  bhràthair  :  Agus  c'ar 
son  a  mharbh  se  e  ?  A  chionn 
gu'n  robh  'oibre  fèin  olc,  agus 
oibre  a  bhràthar  ftreanta. 

13  Na  biodh  ioghnadh  oirbh, 
mo  bhràithre,  ged  dh'  fhuath- 
aicheas  an  saoghal  sibh. 

14.  Tha  fhios  againn  gu'n 
deachaidh  sinn  thairis  o  bhàs  gu 

beatha,  do  bhrìgh  gu  bheil  gràdh 
againn  do  na  bràithribh  :  an  tì 
nach  gràdhaich  a  bhràthair,  fan- 
aidh  e  ann  am  bàs. 

15  Gach  neach  a  dh'fhuath- 
aicheas  a  bhràthair,  is  mortair 
e ;  agus  tha  fhios  agaibh  nach 
'eil  aig  mortair  sam  bith  a' 
bheatha  mhaireannach  a'  fant- 
uinn  ann. 

16  Le  so  is  aithne  dhuinn 
gràdh  Dhe,  do  bhrìgh  gu'n  do 
chuir  e-san  sìos  'anam  fèin  air  ar 
son-ne  :  agus  is  còir  dhuinne  ar 
n-anama  fein  a  chur  sìos  air  son 
nam  bràithre. 

17  Agus  ge  b'e  neach  aig  am 
bheil  maoin  an  t-saoghail  so, 
agus  a  chì  a  bhràthair  ann  an 
uireasbhuidh,  agus  a  dhruideas 
a  chridhe  'na  aghaidh,  cionnus  a 
tha  gràdh  Dhe'  a'  gabhail  còmh- 
nuidh  ann-san  ? 

18  Jlo  chlannbheag,  nagràdh- 
aicheamaid  ann  am  focal,  no 
ann  an  teangaidh  ;  aoh  ann  an 
gnìorrih  agus  ann  am  fìrinn. 

19  Agus  le  so  is  aithne  dhuinn 
gu  bheii  sinn  do'n  fhìrinn,  agus 
bheir  sinn  dearbh-bheachd  do 
'ur  cridheachaibh  'na  làthair. 

20  Oir  ma  dhiteas  ar  cridhe 
sinn,  is  mò  Dia  na  ar  cridhe, 
agus  is  aithne  dha  na  h-uile 
nithe. 

21  A  mhuinntir  mo  ghràidh, 
mur  dìt  ar  cridhe  sinn,  tha 
dànachd  againn  a  thaobh  Dhe. 

22  Agus  ge  b'e  ni  a  dh'iarras 
sinn,  gheibh  sinn  uaith  e,  do 
bhrìgh  gu  bheil  sinn  a'  coimhead 
'aitheantan,  agus  -a  dèanamh 
nan  nithe  ,a  tha  taitneach  'na 
fhianuis-san. 

23  Agus  is  i  so  'àithne-san, 
gu'n  creideamaid  nnn  an  ainm  a 
Mhic  Io*a  Crìosd,  agus  gu'n 
gràdhaicheamaid  a  chèile,  mar 
a  thug  e-san  àithne  dhuinn. 

21-Agus  an  tì  a  choimhideas 


'àitheanta-san,  tha  e  gabhail 
còmhnuidh  ann,  agus  e-san  ann- 
san  :  agus  le  so  is  aithne  dhuinn 
gu  bheil  e-san  a'  fuireach  ann- 
ainn,  o 'n  Spiorad  a  thug  e 
dhuinn. 

CAIB.  IV. 
A  MHUINNTIR  ionmhuinn, 
■£*■  na  creidibh  gach  uile  spior- 
ad,  ach  dearbhaibh  na  spior- 
adan,  an  ann  o  Dhia  a  tha  iad : 
do  bhrìgh  gu  hheil  mòran  do 
f  hàidhibh  bre'ige  air  dol  a  mach 
do'n  t-saoghal. 

2  Le  so  aithnichibh  Spiorad 
Dhè :  gach  uile  spiorad  a  dh'- 
aidicheas  gu'n  d'thàinig  Iosa 
Crìosd  san  fheoi),  is  ann  o  Dhia 
a  tha  e. 

3  Agus  gach  uile  spiorad  nach 
aidich  gu  bheil  Iosa  Crìosd  air 
teachd  san  fheoil,  cha'n  ann  o 
Dhia  a  tha  e :  agus  is  e  so 
spiorad  sin  an  ana-crìosd,  neath 
a  chuala  sibh  e  bhi  teachd,  agus 
a  nis  tha  e  cheana  anns  an  t- 
saoghal. 

4>  A  chlann  bheag,  tha  sibhse 
o  Dhia,  agus  thug  sibh  buaidh 
orra-san ;  do  bhrìgh  gur  mò  e-san 
a  ta  annaibh-sa,  na  e-san  a  ta 
anns  an  t-saoghal. 

5  Tha  iadsan  o'n  t-saoghal : 
uime  sin  tha  iad  a'  labhairt 
mu 'n  t-saoghal,  agus  tha'n 
saoghal  ag  èisdeachd  riu. 

6  Tha  sinne  o  Dhia :  an  tì 
aig  am  bheii  eòlas  air  Dia, 
èisdidh  e  ruinne  ;  an  tì  nach  'eil 
o  Dhia,  cha'n  èisd  e  ruinn.  O 
so  aithnichidh  sinn  spiorad  na 
fìrinn,  agus  spiorad  an  t-seach- 
arain. 

7  A  mhuinntir  ibnmhuinn, 
gràdhaicheamaid  a  chèile  :  oiris 
ann  o  Dhia  tha'n  gràdh  ;  agus 
gach  neaeh  a  ghràdhaicheas, 
ghineadh  o  Dhia  e,  agns  is 
aithne  dha  Dia. 

8  An  tì  nacb  gràdhaioh  cha'n 
aithne  dha  Dia ;  oir  is  gràdh 
Dia.       • 

9  An  so  dh'  f  hoillsicheadh 
gràdh  Dhè  dhuinne,  do  bhrìgh 
gu  'n  do  chuir  Dia  aon-ghin 
Mhic  do'n  t-saoghal,  chum  gu'm 
bitheamaid  beò  trìd-san. 

10  An  so  a  ta  gràdh,  cha'n  e 
gu'n  do  ghràdhaich  sinne  Dia, 
ach  gu'n  do  ghràdhaich  e-san 
sinne,  agus  gu'n  do  chuir  e  a 
Mhac  fèin  gu  bhi  'na  ìobairt- 
rèitich  air  son  ar  peacanna. 

11  A  mhuinntir  ionmhuinn, 
ir.a  ghràdhaich  Dia  sinne  mar 
sin,  tha  e  mar  fhiachaibh  oirnne 
a  chèile  a  ghràdhachadh  mar  an 
ceudna. 

12  Cha'n  fhaca  neach  air  bith 
Dia  riamh.  Ma  ghràdhaicheas 
sinn  a  chèile,  tha  Dia  'na 
chòmhnuidh  annainn,  agus  tha 
a  ghràdh  air  a  choimhlionadh 
annainn. 

13  O  so  is  aithne  dhuinn  gu 
bheil  sinne  'nar  còmhnuidh  ann- 
san,  agus  e-san  annainne,  do 
bhrìgh  gu'n  d'thug  e  dhuinn  d'a 
Spiorad. 

14  Agus  chunnaic  sinn  agus 
thàsinn  a'  dèanamh  fianuis,  gu'n 
do  chuir  an  t-Athair  am  Mac 
uaith  mar  Shlànuighear  an 
domhain. 

15  Ge  b'e  neach  a  dh'aidicheas 
gur  e  losa  Mac  Dhè,  tha  Dia 
'na  chòmhnuidh  ann-san,  agus 
e-san  ann  an  Dia. 

16  Agus  fhuair  sinn  aithne 
air  agus  chreid  sinn  an  gràdh  a 
tha  aig  Dia  dhuinn.  Is  gràdh 
Dia ;  agus  an  tì  a  tha  fantuinn 
ann  an  gràdh,  tha  e  'na  chòmh- 
nuidh  ann  an  Dia,  agus  Dia 
ann-san. 

17  An  so  tha  ar  gràdh-ne  air 
a  dhèanamh  coimhlionta,  chum 
gu'm  bì  againn  dànachd  ann  an 
là  a'  bhreitheanais :  do  bhrìgh 
mar  a  tha  e-san,  gur  amhuil  sin 


a  tha  sinne  anns  an  t-saoghal 
so. 

18  Cha'n  'eil  eagal  ann  an 
gràdh  ;  ach  tilgidh  gràdh  diong- 
mhalta  an  t-eagal  a  mach ;  do 
bhrìgh  gu  bheil  pian  san  eagal : 
an  tì  a  tha  eagalach,  cha  d'rinn- 
eadh  coimhlionta  ann  an  gràdh 
e. 

19  Tha  gràdh  againne  dhasan, 
do  bhrìgh  gu'n  do  ghràdhaich 
e-san  sinne  an  toiseach. 

20  Ma  their  neach,  Tha  gràdh 
agam  do  Dhia,  agus  fuath  aige 
d'a  bhràthair,  is  breugaire  e :  oir 
an  tì  nach  gràdhaich  a  bhràthair 
a  chunnaic  e,  cionnus  a  dh'- 
fheudas  e  Dia  nach  fac  e  a 
ghràdhachadh  ? 

21  Agus  an  àithne  so  tha 
againn  uaith-san,  An  tì  a 
ghràdhaicheas  Dia,  gu'n  gràdh- 
aich  e  a  bhràthair  mar  an  ceud- 


CAIB.  V. 

f^  E  b'e  neach  a  chreideas  gur 
"  e  Iosa  an  Crìosd,  ghineadh 
o  Dhia  e;  agus  ge  b'e  ghràdh- 
aicheas  an  Tì  a  ghin,  gràdhaich- 
idh  e  mar  an  ceudna  an  Tì  a 
ghineadh  leis. 

2  O  so  is  aithne  dhuinn  gu 
bheil  gràdh  againn  do  chloinn 
Dè,  'nuair  a  ghràdhaicheas  sinn 
Dia,  agus  a  choimhideas  sinn 
'àitheantan. 

3  Oir  is  e  so  gràdh  Dhè,  sinn 
a  choimhead  'àitheantan :  agus 
cha'n  'eil  'àitheanta-san  trom. 

4  Oir  gach  uile  ni  a  ghinear 
o  Dhia,  bheir  e  buaidh  air  an  t- 
saoghal :  agus  is  i  so  a'  bhuaidh 
a  bhuadhaicheas  air  an  t-saogh- 
al,  eadhon  ar  creidimh-ne. 

5  Cò  an  tì  a  bhuadhaicheas 
air  an  t-saoghal,  ach  e-san  atha 
creidsinn  gur  e  losa  Mac  Dhe. 

6  Is  e  so  e-san  a  thàinig  tre 
uUge  agus  tre  fhuil,  losa 
Crìosd ;    cha  'n  e    tre    uisge   a 

mhàin,  ach  tre  uisge  agus  fuil : 
agus  is  e  an  Spiorad  a  nì  fianuis, 
do  bhrìgh  gur  fìrinn  an  Spiorad. 

7  Oir  tha  triuir  a  tha  dèan- 
amh  fianuis  air  nèamh,  an  t- 
Athair,  am  Focal,  agus  an  Spior- 
ad  naomh  :  agus  an  triuir  sin  is 
aon  iad. 

8  Agus  tha  triuir  a  tha  dèan- 
amh  fianuis  air  an  talamh,  an 
Spiorad,  agus  an  t-uisge,  agus  an 
fhuil :  agus  thig  an  triuir  sin 
r'a  chèile  ann  an  aon. 

9  Ma  ghahhas  sinn  ri  fianuis 
dhaoine,  's  i  fianuis  Dè  a's  mò: 
oir  is  i  so  fianuis  Dè,  a  thug  e 
mu  thimchioll  a  Mhic. 

10  An  tì  a  chreideas  ann  am 
Mac  Dhe,  tha'n  fhianuis  aige 
ann  fèin :  an  tì  nach  creid  Dia, 
rinn  e  breugaire  dheth,  do 
bhrìgh  nach  do  chreid  e  an 
fhianuis  a  rinn  Dia  mu  thim- 
chioll  a  Mhic. 

1 1  Agus  is  i  so  an  fhianuis, 
gu'n  d'thug  Dia  dhuinn  beatha 
mhaireannach :  agus  tha  a' 
bheatha  so  'na  Mhac. 

12  An  tì  aig  am  bheil  am 
Mac,  tha  beatha  aige  :  an  tì  aig 
nach  'eil  Mac  Dhè,  cha'n  'eil 
beatha  aige. 

13  Na  nithe  so  sgriobh  mi  do 
'ur  n-ionnsuidh,  a  tha  creidsinn 
ann  an  ainm  Mhic  Dhe ;  chum 
gu'm  bì  fios  agaibh  gu  bheil  a' 
bheatha  mhaireannach  agaibh, 
agus  chum  gu'n  creid  sibh  ann 
an  ainm  Mhic  Dhe. 


14  Agu3  is  e  so  an  dòchas  a 
ta  againn  ann-san,  ma  dh  iarras 
sinn  ni  sam  bith  a  re'ir  a"  thoile, 
gu'n  èisd  e  ruinn. 

1.5  Agus  ma  ta  fhios  againn 
gu'n  èisd  e  ruinn,  ge  b'e  ni  a 
dh'iarras  sinn,  tha  fhios  againn 
gu  bheil  ar  n-iarrtuis  a  dh'iarr 
sinn  air  againn. 

16  Ma  chì  neach  sam  bith  a 
bhràthair  a'  peacachadh  peac- 
aidh  nach  'eil  a  chum  bàis,  iarr- 
aidh  e,  agus  bheir  e  beatha  dha, 
dhoibh-san  nach  'eil  a'  peacach- 
adh  chum  bàis.  Tha  peacadh 
chum  bàis  ann  :  a  thaobh  sin, 
cha'n  'eil  mi  ag  ràdh  gur  còir 
dha  guidheadh. 

17  ls  peacadh  gach  uile 
eucoir :  agus  tha  peacadh  ann 
nach  'eil  a  chum  bàis. 

18  Tha  fhios  againn  ge  b'e 
neach  a  ghineadh  ie  Dia,  nach 
peacaich  e ;  ach  an  tì  a  ghineadh 
o  Dhia,  coimhididh  se  e  fèin,  ag- 
us  cha  bhean  an  droch  aon  ris. 

19  Tha  fhios  againn  gur  ann 
o  Dhia  a  tha  sinne,  agus  tha'n 
saoghal  uile  'na  luidhe  san  olc. 

20  Agus  tha  fhios  againn 
gu'n  d'thàinig  Mac  Dhè,  agus 
gu'n  d'thug  e  tuigse  dhuirìn, 
chumgu'mb'aithne  dhuinne-san 
a  ta  fìor :  agus  tha  sinne  ann- 
san  a  ta  fìor,  ann  a  Mhac  Iosa 
Grìosd.  Is  e  so  an  Dia  fìor,  ag- 
us  a'  bheatha  mhaireannach. 

21  A  chlann  bheag,  coimhidibh 
sibh  fèin  o  ìodholaibb.     Amen. 


Daua  Litir  an  abstoil  EOIN. 

AN  seanair  chum  na  ban-tigh- 
earna  taghta,  agus  chum 
a  cloinne,  a's  ionmhuinn  leam- 


sa  anns  an  fhirinn;  agus  cha'n 
ann  leam-sa  mhàin,  ach  leo-san 
uile  mar  an  ceudna  a  ghahh 
eòlas  air  an  fhìrinn  ; 

2  Air  son  na  fìrinn  a  tha  'na 
*còmhnuidh    annainne,    agus     a 

bhios  m'aille  ruinn  gu  bràth  : 

3  Gràs,  tròcair,  agus  sìth  gu 
robh  maille  ribh  o  Dhia  an  t- 
Athair,  agus  o'n  Tighearn  Iosa 
Crìosd  Mac  an  Athar,  ann  am 
fìrinn  agus  ann  an  gràdh. 

4  Bha  gàirdeachas  mòr  orm, 
do  bhrìgh  gu'n  d'fhuair  mi  do  d' 
chloinn-sa  ag  imeachd  anns  an 
fhìrinn,  a  rèir  mar  a  fhuair 
sinne  àithne  o'n  Athair. 

5  Agus  a  nis  guidheam  ort,  a 
bhan-tighearn,  cba'n  e  mar  gu'n 
sgrìobhainn  àithne  nuadh  a  d'- 
ionnsuidh,  ach  an  àithne  a  bha 
againn  o  thùs,  gu'n  gràdhaich- 
eamaid  a  chèile. 

6  Agus  is  e  so  an  gràdh,  gu'n 
imicheamaid  a  rèir  'àitheanta- 
san.  'S  i  so  an  àithne,  mar  a 
chuala  sibh  o  thùs,  gu'n  imich- 
eadh  sibh  innte. 

7  Oir  tha  mòran  mhealltair- 
ean  air  teachd  a  steach  do'n  t- 
saoghal,  nach  'eil  ag  aideachadh 
gu  bheil  Crìosd  air  teachd  san 
f  heoil.  Is  mealltair  so  agus  ana- 
crìosd. 


8  Thugaibh  aire  dhuibh  fein, 
nach  caill  sinn  na  nithe  sin  a 
shaothraich  sinn,  ach  gu  faigh 
sinn  làn-duais. 

9  Ge  b'eneach  a  bhriseas  an 
lagh,  agus  nach  fan  ann  an  teag- 
asg  Chrìosd,  cha'n  'eil  Dia  aige: 
an  tì  a  dh'fhanas  ann  an  teag- 
asg  Chrìosd,  tha  araon  an  t-Ath- 
air  agus  am  Mac  aige. 

10  Ma  thig  neacb  air  bith  do 
'ur  n-ionnsuidh,  agus  nach  toir 
e  an  teagasg  so  leis,  na  gabhaibh 
e  steach  do  'ur  tigh,  agus  na 
abraibh  ris,  Gu  ma  subhach 
dhuit. 

1 1  Oir  ge  b'e  neach  a  their  ris, 
Gu  ma  subhach  dhuit,  tha  comh- 
pàirt  aige  d'a  dhroch  oibribh. 

12  Air  dhomh  mòran  a  bhi 
agam  r'a  sgrìobhadh  do  'ur  n- 
ionnsuidh,  cha  b'àill  leam 
sgrìobhadh  le  paipeir  agus  dubh  ; 
ach  tha  dòchas  agam  teachd  do 
'ur  n-ionnsuidh,  agus  labhairt 
beul  ri  beul,  chum  gu'm  bì  ar 
gàirdeachas  coimhlionta. 

13  Tha  clann  do  pheathar 
taghta  a'  cur  fàilte  ort.     Amen. 


Treas  Litir  an  Abstoil  EOIN. 

A  N  seanair  chum  Ghaiuis 
■"•  ghràdhaich,  a's  ionmhuinn 
leam  san  fhìrinn. 

2  A  bhrathair  ghràdhaicb,  'se 
mo  ghuidheadh  thaobh  gach  uile 
ni  gu'n  soirbhicheadh  leat  agus 
gu'm  biodh  tu  slàn,  mar  a  ta 
soirbheachadh  le  t'anam. 

3  Oir  rinn  mi  gàirdeachas  gu 
mòr  'nuair  a  thàinig  na  bràith- 
rean,  agus  a  rinn  iad  fianuis  do'n 
fhìrinn  a  tha  annad-sa,  mar  a  ta 
thusa  ag  imeachd  san  fhìrinn. 


4  Cha'n'eil  gàirdeachas  agam 
a  's  mò  na  bhi  cluinntinn  gu 
bheil  mo  chlann  ag  imeachd  san 
fhìrinn. 

5  A  bhràthair  ghràdhaich,  is 
dìleas  a  nì  thu  gach  ni  a  ta  thu 
dèanamh  do  na  bràithribh,  agus 
do  choigrich  ; 

6  Muinntir  a  rinn  fianuis  air 
do  ghràdh  an  làthair  na  h-eag- 
lais  :  ma  bheir  thu  air  an  agh- 
aidh  iad  'nan  slighe  mar  is 
cubhaidh  do  Dhia,  is  maith  a  nì 
thu : 

7  Oir  chaidh  iad  a  mach  air 
sgàth  'ainme-san,  gun  ni  air 
bith  a  ghabhail  o  na  Cinnich. 

8  Uime  sin  tha  e  mar  fhiach- 
aibh  oirnne  gabhail  r'an  leithid- 
ihh  sin,  chum  gu  'm  bitheam- 
aid  'nur  comh-shaothraichibh 
do'n  fhìrinn. 

9  Sgrìobh  mi  chum  na  h- 
eaglais :  ach  cha  ghabh  Dio- 
trephes,  leis  am  miann  àrd- 
cheannas  a  bhi  aige  'nam  measg, 
ruinne. 

10  Uime  sin  ma  thig  mi,  cuir- 
idh  mi  an  cuimhne  'oibre  a  ta  e 
dèanamh,  a'  bith-labhairt 'nar  n- 
aghaidh  le  briathraibh  aingidh  : 
agus  cha  leoir  leis  sin,  ach  ni 
mò  a  tha  e  fèin  a'  gabhail  ris  na 
bràithribh,  agus  tha  e  a'  bacadh 
na  dream  leis  am  b'  àill,  agus 
'gan  tilgeadh  mach  as  an  eaglais. 


1 1  A  bhràthair  ghràdhaicb,  na 
lean  an  ni  a  ta  olc,  ach  ,an  ni  a 
ta  maith.  An  tì  a  ni  maith,  is 
ann  o  Dhia  a  ta  e ;  ach  an  tì  a 
ni  olc,  cha'n  fhac  e  Dia. 

12  Tha  deadh  theisteas  air 
Demetrius  o  na  h-uiie,  agus  o  'n 
f  hìrinn  fèin :  agus  tha  sinne 
mar  an  ceudna  a'  dèanamh  fian- 
uis ;  agus  tha  fios  agaibh  gu 
bheil  ar  fianuis-ne  fìor. 

13  Bha  mòran  agam  r'a 
sgrìobhadh,  ach  cha'n  àill  leam 
sgrìobhadh  le  dubh  agus  peann 
a  d'  ionnsuidh  : 

14  Ach  tha  dòchas  agam  t- 
fhaicinn  gun  dàil,  agus  labh- 
raidh  sinn  beul  ri  beul.  Sith 
maille  riut.  Tha  na  càirdean  a' 
cur  fàilte  ort.  Cuir  fàilte  air 
na  càirdibh  air  an  ainm. 


Litir  Choitchionn  an  Abstoil  IUDAIS. 

TUDASseirbhiseach  IosaCrìosd, 
-*-  agusbràthair  Sheumais,  chum 
na  dream  a  tha  air  an  naomh- 
achadh  le  Dia  an  t-Athair,  agus 
air  an  coimhead  le  Iosa  Crìosd, 
air  an  gairm : 

2  Gu  robh  tròcair,  agus  sìth, 
agus  gràdh  air  am  meudachadh 
dhuibh-sa. 

3  A  mhuinntir  ionmhuinn, 
air  dhomh  an  uile  dhìchioll  a 
dhèanamh  chum  sgrìobhadh  do 
'ur  n-ionnsuidh  mu  thimchioll 
naslàinte  choitchionn,  b'fheum- 
ail  domh  sgrìobhadh  do  bhur  n- 
ionnsuidh,  'gur  n-earalachadh 
sibh  a  chathachadh  gu  dìchioll- 
ach  air  son  a'  chreidimh  a  thug- 
adh  aon  uair  do  na  naoimh. 

4  Oir  ghoid  daoine  àraidh  a 


steach,  a  dh'  òrduicheadh  roimh 
o  shean  chum  an  dìteadh  so, 
daoine  mì-dhiadhaidh,  a'  tionn- 
dadh  gràis  ar  Dè-ne  gu  macnus, 
agus  ag  àicheadh  Dhè,  a's  aon 
Uachdiiran  ann,  agus  ar  Tigh- 
earna  Iosa  Crìosd. 

5  Uime  sin  is  àill  leam  bhur 
cur  an  cuimhne,  ged  bha  fhios 
agaibh  aon  uair  air  so,  cionnus 
an  dèigh  do'n  Tighearn  am  pob- 
ull  a  shaoradh  à  tìr  na  h-Eiphit, 
a  sgrios  e  an  dèigh  sin  an  dream 
nach  do  chreid. 

6  Agus  na  h-aingil  nach  do 
ghlèidh  an  ceud  inbhe,  ach  a 
dh'  f  hàg  an  àite-còmhnuidh  fèin, 
choimhid  e  ann  an  geimhlihh 
sìorruidh  fo  dhorch^das,  fa 
chomhair  breitheanais  an  là 
mhòir. 

ì  Anjhuìl  a  ta  Sodom  agus 
Gomorrah,  agus  na  bailte  mu'n 
cuairt  'orra,  a  thug  iad  fèin 
thairis  do  strìopachas  àir  a' 
mhodh  cheudna,  agus  a  bha 
leantuinn  feòla  coimhich,  air  an 
cur  suas  'nam  ball-sampuill,  a' 
fulang  dìoghaltais  teine  shìorr- 
uidh. 

8  Mar  an  ceudna  fòs  tha  an 
luchd-bruadair  sin  a'  salachadh 
na  feòla,  a'  dèanamh  tàir  air 
uachdaranachd,  agus  a'  labhairt 
gu  toibheumach  air  àrd-inbhibh. 

9  Gidheadh  cha  do  ghabh 
Michael  an  t-àrd-aingeal,  'nuair 
a  chathaich  e  an  aghaidh  an 
diabhuil,  agus  a  rinn  e  deasboir- 
eachd  mu  chorp  Mhaois,  dànad- 
as  air  casaid  thoibheumach  a 
thoirt,  'na  aghaidh,  ach  thu- 
bhairt  e,  Gu  cronuicheadh  an 
Tighearn  thu. 

10  Ach  tha  'n  dream  sin  a' 
labhairt  gu  toibheumach  air  na 
nithibh  nach  aithne  dhoibh:  ach 
na  nithe  sin  a's  aithne  dhoibh 
air  mhodh  nàdurra,  mar  ainmh- 
idhibh  gun  reuson,  tha  iad  'gan 
truailleadh  fèin  annta. 

11  Is  an-aoibhinn  doibh  !  oir 
dh'imich  iad  ann  an  slighe 
Chain,  agus  ruith  iad  gu  tog- 
arrach  ann  an  seacharan  Bha- 
laaim  air  ghaol  tuarasdail,  agus 
sgriosadh  iad  ann  an  ana-cainnt 
cheannaircich  Chore. 

12  Is  smala  iad  sin  ann  bhur 
cuirmibh  gràidh,  'nuair  a  tha 
iad  air  cuirmìbh  mailìe  ribh,  'gam 
beathachadh  fèin  gtin  eagal :  is 
neòil  iad  gun  uisge,  air  an  giùl- 
an  mu'n  cuairt  le  gaothaibh; 
craobhan  searg-mheasach,  gun 
toradh  ;  dà  uair  marbh,  air  an 
spìonadh  as  am  freumhaibh  ; 

13  Garbh  thonna  na  fairge,  a 
sgeitheas  an  nàire  fèin  mar 
chobhar ;  reulta  seachranach, 
d'am  bheil  duibhre  an  dorchad- 
ais  gu  sìorruidh  air  a  thasgaidh. 


14  Agus  rinn  Enoch  mar  an 
ceudna,  an  seachdamh  pearsa  o 
Adhamh,  fàidheadaireachd  orra 
sin,  ag  ràdh,  Feuch,  tha'n  Tigh- 
earn  a'  teachd  le  deich  mìle  d'a 
naomhaibh, 

15  A  dhèanamh  breitheanais 
air  na  h-uile,  agus  chum  iadsan 
uile  a  tha  mì-dhiadhaidh  'nam 
measg  fhàgail  ris,  a  thaobh  an 
uile  ghnìomhara  mì-dhiadhaidh 
a  rinn  iad  gu  mì-dhiadhaidh,  ag- 
us  a  thaobh  an  uile  bhriathar 
cruaidhe,  a  labhair  peacaich  mì- 
dhiadhaidh  na  aghaidh. 

16  Is  luchd  cànrain  agus 
gearain  an  dream  so,  a  tha  'g 
imeachd  a  rèir  an  ana-miann. 
fein  ;  agus  tha'm  beul  a'  labhairt 
bhrìathar  atmhor,  agus  iad  a* 
gabhail  iongantais  do  phearsaibh 
dhaoine  air  sgàth  buannachd. 

17  Ach  cuimhnichibh-sa,  a 
mhuinntir  mo  ghràidh,  na  focaii 
a  labhradh  roimh  le  abstolaibh 
ar  Tighearna  Iosa  Crìosd  ; 

18  Mar  a  thubhairt  iad  ribh, 
gu'm  biodh  anns  an  aimsir 
dheireannaich  luchd-fanoid,  a 
ghluaiseadh  a  rèir  an  ana-mianna 
mì-dhiadhaidh  fèin. 

19  'S  iad  sin  an  dream  a  sgar- 
as  iad  fèin  o  chàeh,  collaidh,  gun 
an  Spiorad  aca. 

20  Ach  air  bhi  dhuibhse,  a 
mhuinntir  ionmhuinn,  'gur  tog- 
ail  fèin  suas  ann  bhur  creidimh 
ro  naomha,  a'  dèanamh  ùrnuigh 
san  Spiorad  naomh, 

21  Coimhidibh  sibh  fèin  ann 
an  gràdh  Dhè,  le  sùil  ri  tròcair 
ar  Tighearna  Iosa  Crìosd  chum 
na  beatha  maireannaich. 

22  Agus  gabhaibh  truas  do 
dhream  àraidh,  a'  dèanamh 
eadar-dhealachaidh  : 

23  Agus  tèarnaibh  dream  eile 
le  h-eagal,  'gan  spìonadh  as  an 
teine ;  a'  fuathachadh  eadhon  an 
eudaich  air  am  bheil  smal  na 
feòla. 

2  K 

24  A  nis  dhasan  a  tha  comas- 
ach  air  bhur  glèidheadh  o  thuis- 
leadh,  agus  bhur  cur  gu  neò- 
lochdach  an  làthair  a  ghlòire  le 
h-aoibhneas  ro-mhòr, 


25  Do  'n  Dia  a  ta  mhàin  glic, 
ar  Slànuighear,  gu  robh  glòir  ag- 
us  mòralachd,  neart  agusxumh- 
achd,  a  nis  agus  air  feadh  nan 
uile  linn.     Amen. 


TATSBEAN  EOIN  an  Diadhair. 


CAIB.  I. 

npAISBEAN  Iosa  Crìosd,  a 
-*-  thug  Dia  dha,  a  dh'fhoill- 
seachadh  d'a  sheirbhisich  nithe 
a's  èigin  teachd  gu  crìch  ann  an 
ùinegheàrr;  aguschuireteachd- 
aireachd  uaith,  agus  le  'aingeal 
fèin  dh'  f  hoillsich  e  iad  d  'a 
sheirbhiseach  Eoin : 

2  A  rinn  fianuis  air  focal  Dè, 
agus  air  teisteas  Iosa  Crìosd, 
agus  air  gach  ni  a  chunnaic  e. 

3  Is  beannaichte  an  tì  a 
leughas,  agus  iadsan  a  dh'  èisdeas 
ri  briathraibh  na  fàidheadair- 
eachd  so,  agus  a  choimhideas  na 
nithe  a  tha  sgrìobhta  innte  :  oir 
tha'n  t-àm  am  fagus. 

4  "C^OIN   chum  nan  seachd 
■^V     eaglaisean    a    ta    san 

Asia :  Gràs  dhuibh,  agus  sìth 
o'n  Tì  a  ta,  agus  a  bha,  agus  a 
ta  ri  teachd ;  agus  o  na  seachd 
spioradaibh  a  tha  'm  fianuis  a 
rìgh-chaithreach-san  ; 

5  Agus  o  Iosa  Criosd,  an 
fhianuis  fhìor,  an  ceud-ghin  o 
na  marbhaibh,  agus  uachdaran 
rìghre  na  talmhainn :  Dhasan  a 
ghràdhaich  sinn,  agus  a  dh'- 
ionnlaid  sinn  o  ar  peacaibh  'na 
fhuil  fèin, 

6  Agus  a  rinn  rìghre  dhinn 
agus  sagairt  do  Dhia  agus  d'a 
Athair-san ;  dhasan  gu  robh  glòir 
agus  cumhachd  gu  saoghal  nan 
saoghal.     Amen. 

L   T^Feuch,  tha  e  teachd  le  neul- 


aibh  ;  agus  chì  gach  sùil  e,  agus 
iadsan  mar  an  ceudna  a  lot  e  : 
agus  nì  uile  threubha  na  tal- 
mhainn  caoidh  air  a  shon-san  : 
gu  ma  h-amhluidh  a  bhitheas. 
Amen. 

8  Is  mise  Alpha  agus  Omega, 
an  toiseach  agus  an  deireadh, 
tha  an  Tighearn  ag  ràdh,  a  ta, 
agus  a  bha,  agus  a  ta  ri  teachd, 
an  t-Uile  chumhachdach. 

9  Bha  mise  Eoin,  bhur  dearbh- 
bhràthair,  agus  bhur  companach 
ann  an  àmbghar,  agus  ann  an 
rìoghachd  agus  am  foighidin 
Iosa  Crìosd,  anns  an  eilean  ris 
anabrar  Patmos,  airsonfocail  Dè? 
agus  air  son  fianuis  Iosa  Crìosd. 

10  Bha  mi  san  Spiorad  air  Jà 
an  Tighearn,  agus  chuala  mi  air 
mo  chùlaobh  guth  mòr,  mar 
ghuth  trompaid, 

11  Ag  ràdh,  Is  mìse  Alpha 
agus  Omega,  an  ceud  neach 
agus  an  neach  deireannach  :  ag- 
us  Sgrìobh-sa  ann  an  leabhar  an 
ni  a  chì  thu,  agus  cuir  e  chum 
nan  seachd  eaglaisean  a  tha  san 
Asia;  chum  Ephesuis,  agus  chum 
Smirna,  agus  chum  Phergamois, 
agus  chum  Thiatira,  agus  chum 
Shardis,  agus  chum  Philadel- 
phia,  agus  chum  Laodicea. 

12  Agus  thionndaidh  mi  a 
dh'fhaicinn  a  ghutha  a  labhair 
rium.  Agus  air  tionndadh 
dhomh,  chunnaic  mi  seachd 
coinnleirean  òir ; 

13  Agus  am  meadhon  nan 
seachd  coinnleirean,  neach  cos- 
mhuii'ri  Mac  an  duine,  air  an 
robh  eudach  a  ràinig  sìos  gu 
'shàilibh,  agus  crioslaichte  le 
crios  òir  mu  'chìochaibh. 

14  Bha  a  cheann  agus  'fholt 
geal  mar  oluinn  ghil,  mar 
shneachda;  agus  a  shùilean  mar 
lasair  theine ; 

15  Agus  a  chosa  cosmhuil  ri 
umha  fìor-ghlan,  mar  gu'm 
bitheadh  iad  a'  dearg-losgadh 
ann  an  àmhuinn  ;  agus  a  ghuth 
mar  thoirm  mhoran  uisgeach- 
an. 

16  Agus  bha  aige  'na  làimh 
<ìheis  seachd  reulta :  agus 
claidheamh  geur  dà  fhaobhair 
a'  teachd  a  mach  as  a  bheul : 
agus  bha  a  ghnùis  mar  a'  ghrian 
a'  dealrachadh  'na  làn  neart. 

17  Agus  an  uair  a  chunnaic 
mi  e,  thuit  mi  sìos  aig  a  chosaibh 
an  riochd  mairbh  :  agus  chuir  e 
a  làmh  dheas  orm,  ag  ràdh  rium, 
Na  biodh  eagal  ort :  is  mise  an 
ceud  neach  agus  an  neach  deir- 
eannach. 

18  Is  mise  an  Tì  a  ta  beò,  ag- 
us  a  bha  marbh ;  agus,  feuch, 
tha  mi  beò  gu  saoghal  nan 
saoghal,  Amen;  agus  tha  iuch- 
raiche  ifrinn  agus  a'  bhàis  agam. 

19  Sgrìobh  na  nithe  a  chunn- 
aic  thu,  agus  na  nithe  a  ta  ann, 
agus  na  nithe  a  bhitheas  an 
dèigh  so : 

20  Rùn-dìomhair  nan  seachd 
xeultan  a  chunnaic  thu  ann  am 
làimh  dheis,  agus  nan  seachd 
coinnleirean  òir.  Is  iad  na 
seachd  reultan,  aingil  nan  seachd 
eaglaisean :  agus  is  iad  na  seachd 
coinnleirean  a  chunnaic  thu,  na 
seachd  eaglaisean. 

CAIB.  II. 

CHUM   aingil    eaglais  Ephe- 
suis,  Sgrìobh  ;  Is  iad  so  na 
aithe  a  ta  an  Ti  a  tha  cumail  nan 


seachd  reultan  'na  làimh  dheis, 
a  tha  'g  imeachd  ann  am  meadh- 
on  nan  seachd  coinnleirean  òir, 
ag  ràdh  ; 

2  Is  aithne  dhomh  t'  oibre, 
agus  do  shaothair,  agus  t'f  hoigh- 
idin,  agus  nach  urrainn  thu 
giùlan  leo-san  a  tha  olc ;  agus 
gu'n  do  dhearbh  thu  iadsan  a 
their  gur  abstoil  iad  fèin,  agus 
nach  eadh,  agus  gu'n  d'fhuair 
thu  iad  breugaeh ; 

3  Agus  gu'n  do  ghiùlain  thu, 
agus  gu  bheil  foighìdin  agad, 
agus  air  sgàth  m'ainme-sa  gu'n 
d'rinn  thu  saothair,  agus  nach 
d'thug  thu  thairis. 

4  Gidheadh,  tha  ni-èigin  agam 
a  d'  aghaidh,  do  bhrìgh  gu'n 
do  thrèig  thu  do  cheud  ghràdh. 

5  Cuimhnich  uime  sin  cia 
uaith  a  thuit  thu,  agus  gabh 
aithreachas,  agus  dèan  na  ceud 
oibre ;  no  thig  mi  ort  gu  grad, 
agus  atharraichidh  mi  do  choinn- 
leir  as  'àit,  mur  gabh  thu  aith- 
reachas. 

6  Ach  a  ta  so  agad,  gur  fuath- 
ach  leat  oibre  nan  Nicolaiteach, 
nithe  mar  an  ceudna  a's  fuath- 
ach  leam-sa. 

7  An  tì  aig  am  bheil  cluas, 
èisdeadh  e  ciod  a  ta  an  Spiorad 
ag  ràdh  ris  na  h-eaglaisibh ; 
Do'n  tì  a  bhuadhaicheas  bheir 
mise  r'a  itheadh  do  chraoibh  na 
beatha,  a  tha  ann  am  meadhon 
phàrrais  Dè. 

S  Agus  chum  aingil  eaglais 
Smirna,  sgrìobh,  Na  nithe  so  a 
ta  e-san  ag  ràdh,  an  Tì  a's  e'n 
ceud  neach  agus  an  neach  deir- 
eannach,  a  bha  marbh,  agus  a 
tha  beò ; 

9  Is  aithne  dhomh  t'  oibre, 
agus  t-àmhghar,  agus  do  bhochd- 
ainn,  {gidheadh  a  ta  thu  beart- 
ach,)  agus  is  aithne  dhomh  toi- 
bheum  na  muinntir  a  their  gur 
Iudhaieh  iad  fein,  agus  nach 
eadh,  ach  sionagog  Shàtain. 

10  Na  biodh  eaa^al  ort  roimh 
aon  do  na  nithibh  sin  a  dh'- 
f  huilingeas  tu  :  feuch,  tilgidh  an 
diabhul  cuid  dhibh  ann  am 
prìosan,  chum  gu  'n  dearbhar 
sibh  ;  agus  bithidh  àmhghar  ag- 
aibh  rè  dheich  làithean :  bì-sa 
fìrinneajch  gu  bàs,  agus  bheir 
mise  dhuit  crùn  na  beatha. 

11  An  tì  aig  am  bheil  cluas, 
eisdeadh  e  ciod  a  ta  an  Spiorad 
ag  ràdh  ris  na  h-eaglaisibh  :  An 
tì  a  bheir  buaidh,  cha  chiurrar 
leis  an  dara  bàs  e. 

1*2  Agus  chum  aingil  na  h- 
eagbiis  a  ta  ann  am  Pergamos, 
sgrìobh  ;  Na  nithe  so  a  ta  e-san, 
aig  am  bheil  an  claidheamh  geur 
dà  fhaobhair,  ag  ràdh  : 

13  Is  aithne  dhomh  t' oibre, 
agus  c'àit  am  bheil  thu  a' d' 
chòmhnuidh,  eadhon  far  am  bheil 
caithir  Shàtain  :  agus  a  ta  thu 
a'  cumail  m'  ainme-sa  gu  daing- 
ean,  agus  cha  d'  àicheadh  thu 
mo  chreidimh,  eadhon  anns  na 
làithibh  sin  anns  an  rolh  Antip- 
as  'na  fhianuis  fhìrinneach 
dhomh,  a  mharbhadh  'nur  measg, 
far  am  bheil  Sàtan  'na  chòmh- 
nuidh. 

14  Gidheadh,  tha  beagan  ag- 
am  a'd'  aghaidh,  do  bhrìgh  gu 
bheil  agad  an  sin  an  dream  a  tha 
cumail  teagaisg  Bhalaaim,  a 
theagaisg  do  Bhalac  ceap-tuis- 
lidh  a  chur  roimh  chloinn  Isra- 
eil,  chum  nithe  a  dh'ìobradh  do 
ìodholaibh  itheadh,  agus  strìop-" 
achas  a  dhèanamh. 

15  Is  amhuil  sin  a  ta  agad 
mar  an  ceudna  an  dream  a  tha 
cumail  tengaisg  nan  Nicolait- 
each,  ni  a's  fuathach  leam-sa. 

16  Dèan  aithreachas,  no  thig 
mi  a  d'ionnsuidh  gu  grad,  agus 
cogaidh  mi  'nan  aghaidh  le 
claidheamh  mo  bheoil. 

17  An  tì  aig  am  bheil  cluas, 
èisdeadh  e  ciod  a  ta  an  Spiorad 
ag   ràdh    ris    na    h-eaglaisibh : 


Do'n  tì  a  bhuadhaicheas  bheir 
mi  r'a  itheadh  do'n  mhana  fhol- 
uichte,  agus  bheir  mi  dha  clach 
gheal,  agus  air  a'  chloich  ainm 
nuadh  sgrìobhta,  nach  aithne 
do  neach  air  bith,  ach  do'n  tì  a 
gheibh  i. 

18  Agus  chum  aingil  na  h- 
eaglais  a  ta  ann  an  Tiatira, 
sgrìobh  ;  Na  nithe  so  tha  Mac 
Dhè,  aig  am  bheil  a  shùilean  mar 
lasair  theine,  agus  a  chosan  mar 
umha  fìor-ghlan,  ag  ràdh  ; 

19  Is  aithne  dhomh  t' oibre, 
agus  do  ghràdh,  agus  do  sheirbh- 
is,  agus  do  chreidimh,  agus  t'- 
f  hoighidin  ;  agus  t'  oibre  deir- 
eannach ;  gu  bheil  iad  ni's  mò 
na  do  cheud  oibre. 

20  Gidheadh,  tha  agam  beag- 
an  do  nithibh  a'd'  aghaidh,  gu 
bheil  thu  a'  fulang  do'n  mhnaoi 
sin  Isebel,  a  tha  'g  ràdh  gur 
ban-fhàidh  i  fèin,  mo  sheirbhis- 
ich  a  theagasg  agus  a  mhealladh 
chum  strìopachas  a  dlièanamh, 
agus  nithe  a  dh'ìobradh  do  ìodh- 
olaibh  itheadh. 

21  Agus  thug  mi  dh'i  ùine  gu 
aithreachas  a  ghabhail  d'  a 
strìopachas  ;  agus  cha  do  ghabh 
i  aithreachas. 

22  Feuch,  tilgidh  mi  i  ann  an 
leabaidh,  agus  iadsan  a  tha 
dèanamh  adhaltrannais  rithe 
ann  an  àmhghar  mòr,  mur  gabh 
iad  aithreachas  d'an  gnìomhar- 
aibb. 

23  Agus  marbhaidh  mi  a 
clann  leis  a'  bhàs ;  agus  bithidh 
fhios  aig  na  h-eaglaisibh  uile 
^ur  mise  an  Tì  sin  a  sgrùdas  na 
h-àirnean  agus  na  cridheachan  : 
agus  bheir  mi  do  gach  aon 
agaibh-sa  a  rèir  bhur  n-oi- 
bre. 

24  Ach  ribhse  a  ta  mi  ag 
ràdh,  agus  ris  a  chuid  eile  ann 
an  Tiatira,  Mheud  aig  nach  'eil 
an  teagasg  so,  agus  do  nach  b'- 
aithne    doimhneachda    Shàtain, 

mar  a  their  iad,  cha  chuir  mi 
uallach  eile  oirbh ; 

25  Ach  cumaibh  gu  daingean 
an  ni  a  ta  agaibh,  gus  an  tig 
mi. 

26  Agus  an  tì  a  bhuadhaich- 
eas,  agus  a  ghlèidheas  m'oibre 
gus  a'  chrìoch,  dhasan  bheir  mi 
cumhachd  os  ceann  nan  Cinn- 
each : 

27  (Agus  riaghlaidh  e  iad  le 
slait  iaruinn :  mar  shoithichibh 
creadha  brisear  'nam  bloighdibh 
iad  :)  amhuil  a  fhuair  mise  o 
m'  Athair. 

28  Agus  bheir  mi  dha  reult 
na  maidne. 

29  An  tì  aig  am  bheil  cluas, 
eisdeadh  e  ciod  a  ta  an  Spiorad 
ag  ràdh  ris  na  h-eaglaisibh. 

CAIB.  III. 

A  GUS  chum  aingil  na  h-eag- 
■"-  lais  a  tha  ann  an  Sardis, 
sgrìobh  ;  Na  nithe  so  a  ta  an  ti 
aig  am  bheil  seachd  spiorada 
Dhe,  agus  na  seachd  reultan, 
ag  ràdh ;  Is  aithne  dh«mh  t'- 
oibre,  gu  bheil  ainm  agad,  gu 
bheil  thu  beò,  gidheadh  a  ta  thu 
marbh. 

2  Bì  faireil,  agus  neartaich  na 
nithe  a  ta  làthair,  agus  a  ta 
ullamh  gu  bàsachadh :  oir  cha 
d'fhuair  mi  t'oibre  coimhlionta 
am  fianuis  Dè. 

3  Cuimhnich  uime  sin  cionn- 
us  a  f  huair  agus  a  chuala  tu,  ag- 
us  glèidh,  agus  gabh  aithreach- 
as.  Uime  sin  mur  dèan  thu 
faire,  thig  mi  ort  mar  ghad- 
uiche,  agus  cha  bhi  fios  agad 
ciod  i  an  uair  anns  an  tig  mi  ort. 

4  Tha  beagan  ainmean  agad 
eadhon  ann  an  Sardis,  nach  do 
shalaich  an  eudach  ;  agus  imich- 
idh  iad  maille  rium-sa  ann  an 
eulaidhibh  geala  :  oir  is  airidh  iad. 

5  An  tì  a  bheir  buaidh,  sgead- 
aichear  e  ann  an  eudacfa  geal ; 
agus  cha  dubh  mi  mach  'ainm  à 


leabhar  na  beatha,  ach  aidichidh 
mi  'ainm-san  am  fianuis  m'- 
Athar,  agus  am  fianuis  'aingle- 
san. 

6  An  tì  aìg  am  bheil  cluas^ 
eisdeadh  e  ciod  a  ta  an  Spiorad 
ag  ràdh  ris  na  h-eaglaisibh. 

7  Agus  chum  aingil  na  h- 
eaglais  ann  am  Philadelphia, 
sgrìobh  ;  Na  nithe  so  a  ta  an  Tì 
naomh  ag  ràdh,  an  Tì  f ìor,  an  Tì 
aig  am  bheil  iuchair  Dhaibhidh, 
an  Tì  a  dh'  fhosglas,  agus  cha 
dùin  neach  air  bith ;  agus  a 
dhùineas,  agus  cha'n  fhosgail 
neach  air  bith  : 

8  Is  aithne  dhomh  t'  oibre  : 
feuch,  chuir  mi  dorus  fosgailte 
romhad,  agus  cha  'n  urrainn 
neach  air  bith  a  dhùnadh  :  oir  a 
ta  neart  beag  agad,  agus  ghlèidh. 
thu  m'  f  hocal,  agus  «ha  d'àich- 
eadh  thu  m'ainm. 

9  Feuch,  bheir  mise  orra-san 
do  shionagog  Shàtain,  (a  tha  'g 
ràdh  gur  Iudhaich  iad  fèin,  ag- 
us  nach  eadh,  ach  a  ta  dèanamh. 
brèige,)  feuch,  bheir  mise  orra 
gu'n  tig  iad  agus  gu'n  dèan  iad 
aoradh  aig  do  chosaibh,  agus 
gu'm  bì  fios  aca  gu'n  do  ghràdh- 
aich  mise  thu. 

10  A  chionn  gu'n  do  ghleidh 
thu  focal  m'  fhoighidin-sa, 
glèidhidh  mise  thusa  mar  an 
ceudna  o  uair  a'  bhuairidh,  a 
thig  air  an  t-saoghal  uile,  a 
dhearbhadh  na  muinntir  sin  a 
tha  'nan  còmhnuidh  air  aa 
talamh. 

11  Feuch,  tha  mi  a*  teachd 
gu  grad :  dèan  greim  daingean 
air  na  bheil .  agad,  chum  nacfe 
glac  neach  air  bith  do  chrùn. 

12  An  tì  a  bheir  buaidh,  nì  mi 
e  'na  phost  ann  an  teampull  m« 
Dhe,  agus  cha  tè'id  e  ni's  mò  a 
mach  as :  agus  sgrìobhaidh  mi 
ainm  mo  Dhe  air,  agus  ainm 
caithreach  mo  Dhe,  a'«*  lerusa- 
lem    nuadh,    a  thig   a  nuas  & 

nèamh  o  m'  Dhia  :  agus  sgrìobh- 
aidh  mi  m'ainm  nuadh  fèin  air. 
-  13  An  tì  aig  am  bheil  cluas, 
eisdeadh  e  ciod  a  ta  an  Spiorad 
ag  ràdh  ris  na  h-eaglaisibh. 

14)  Agus  chum  aingil  na  h- 
eaglais  ann  an  Laodicea,  sgrìobh ; 
Na  nithe  so  a  ta  an  Àmen,  an 
fhianuis  dhìleas  agus  fhìrinn- 
each,  toiseach  cruthachaidh  Dhè, 
ag  ràdh  ; 

15  Is  aithne  dhomh  t'oibre, 
nach  'eil  thu  aon  chuid  fuar  no 
teth  :  b'fheàrrleam  gu'm  bith- 
eadh  tu  fuar  no  teth. 

16  Uime  sin  do  bhrìgh  gu 
bheil  thu  meagh-hhlàth,  agus 
nach  'eil  thu  aon  chuid  fuar  no 
teth,  sgeithidh  mi  thu  mach  as 
mo  bheul. 

17  Do  bhrìgh  gu  bheil  thu  ag 
ràdh,  Tha  mi  beartach,  agus  air 
fàs  ann  an  saoibhreas,  agus  gun 
fheum  agam  air  ni  sam  bith ; 
agus  gun  f  hios  agad  gu  bheil  thu 
dòruinneach,  agus  truagh,  agus 
bochd,  agus  dall,  agus  lomnochd  : 

18  Comhairlicheam  dhuit  òr 
a  cheannach  uamsa,  air  a 
dhearbhadh  san  teine,  chum 
gu'mbìthu  saoibhir;  agus  eud- 
ach  geal,  chum  gu'n  còmhdaich- 
ear  thu,  agus  nach  bì  nàire  do 
lòmnochduidh  follaiseach  ;  agus 
ùog  do  shùile  le  sàbh-shùl,  chum 
gur  leir  dhuit. 

19  Mheud  as  is  ionmhuinn 
leam,  tha  mi  a'  cronachadh  ag- 
us  a'  smachdachadh ;  uime  sin 
biodh  agad-sa  teas-ghràdh,  agus 
dèan  aithreachas. 

20  Feuch,  tha  mi  a'm'  sheas- 
amh  aig  an  dorus,  agus  a'  bual- 
adh  :  ma  dh'èisdeas  neach  sam 
bith  ri  m'  ghuth,  agus  gu'm 
fosgail  e  'n  dorus,  thig  mi  a 
steach  d'a  ionnsuidh,  agus  gabh- 
aidh  mi  mo  shuipeir  maille  ris, 
agus  e-san  maille  rium-sa. 

21  Do'n  tì  a  bhuadhaicheas 
bheir  mi  comas  suidhe    maille 


rium-sa  air  mo  rìgh-chaithir, 
amhuil  fòs  a  bhuadhaich  mise, 
agus  a  shuidh  mi  maille  ri  m' 
Athair  air  a  rìgh-chaithir-san. 

22  An  tì  aig  am  bheil  cluas, 
èisdeadh  e  ciod  a  ta  an  Spiorad 
ag  ràdh  ris  na  h-eaglaisibh. 

CAIB.  IV. 

AN  dèigh  so  dh'amhairc  mi, 
■*•*■  agus,  feuch,  bha  dorus  fosg- 
ailte  air  nèamh ;  agus  bha  an 
ceud  ghuth  a  chuala  mi,  mar 
fhuaim  trompaid  a'  labhairt 
rium,  ag  ràdh,  Thig  a  nìos  an  so, 
agus  nochdaidh  mise  dhuit  nithe 
a's  èigin  tachairt  an  deigh  so. 

2  Agus  air  ball  bha  mi  san 
Spiorad  :  agus,  feuch,  bha  rìgh- 
chaithir  air  a  suidheachadh  air 
nèamh,  agus  bha  neach  'na 
shuidhe  air  an  rìgh-chaithir. 

3  Agus  bha  an  Tì  a  shuidh,  r'a 
amharc  air,  cosmhuil  ri  cloich 
Iasper,  agus  Shardis  :  agus  bha 
bogha-frois  timchioll  na  rìgh- 
chaithreach  mu'n  cuairt,  cos- 
mhuil,  r'a  fhaicinn,  ri  Emerald. 

4-  Agus  timchioll  na  rìgh- 
chaithreach  mu'n  cuairt  bha 
ceithir  chaithriche  fichead  ;  ag- 
us  air  na  caithrichibh  chunnaic 
mi  ceithir  seanaire  fichead  'nan 
suidhe,  air  an  sgeadacbadh  ann 
an  culaidhibh  geala ;  agus  bha 
aca  air  an  cinn  crùin  òir. 

5  Agus  chaidh  a  mach  as  an 
rìgh-chaithir  dealanaich,  agus 
tairneanaich,  agus  guthanna : 
agus  bha  seachd  lòchrain  theine 
a'  dearg-lasadh  am  fianuis  na 
rìgh-chaithreach,  a's  iad  seachd 
spiorada  Dhè. 

6  Agus  roimh  an  rìgh-chaith- 
ir  bha  fairge  ghloine  cosmhuil  ri 
criostal :  agus  ann  am  meadhon 
na  rìgh-rchaithreach,  agus  mu'n 
cuairt  do'n  rìgh-chaithir,  bha 
ceithir  bheathaiche  làn  do  shùil- 
ibh  air  am  beulaobh  agus  air  an 
cùlaobh. 

7  Agus  bha  an  ceud  bheathach 
cosmhuil  ri  leòmhan,  agus  an 
dara  ->beathach  cosmhuil  ri 
iaogh,  agus  bha  aig  an  treas 
beathach  aghaidh  mar  dhuine, 
agus  bha  an  ceathramh  beathach 
cosmhuil  ri  iolair  ag  itealaich. 

8  Agus  aig  na  ceithir  bheath- 
aichibh,  aig  gach  aon  diubh  fa 
leth,  bha  sè  sgiathan  mu'n  cuairt 
da,  agus  bha  iad  làn  do  shùilibh 
an  taobh  a  stigh  ;  agus  cha  do 
sguir  iad  a  là  no  dh'oidhche,  ag 
ràdh,  Naomh,  naomh,  naomh,  an 
Tighearn  Dia  uile-chumhachd- 
ach,  a  bha,  agus  a  ta,  agus  a 
bhitheas. 

9  Agus  an  uair  a  thug  na 
beathaiche  sin  glòir,  agus  urram, 
agus  buidheachas  do'n  Tì  a  bha 
'na  shuidhe  air  an  rìgh-chaithir, 
a  ta  beò  gu  saoghal  nan  saoghal, 

10  Thuit  na  ceithir  seanaire 
fichead  sìos  an  làthair  an  Tì  a 
bha  'na  shuidhe  air  an  rìgh- 
chaithir,  agus  rinn  iad  aoradh 
dhasan  a  ta  beò  gu  saoghal  nan 
saoghal,  agus  thilg  iad  sìos  an 
crùin  an  làthair  na  rìgh-chaith- 
reach,  ag  ràdh, 

11  Is  airidh  thusa,  a  Thigh- 
earn,  air  g'òir,  agus  urram,  agus 
cumhachd  fhaotainn;  orchruth- 
aich  thu  na  h-uìle  nithe,  agus 
air  son  do  thoile-sa  tha  iad,  ag- 
us  chruthaicheadh  iad. 

CAIB.  V. 

A  GUS  chunnaic  mi  ann  an 
-£*•  làimh  dheis  an  Tì  a  shuidh 
air  an  rìgh-chaithir,  leabhar 
sgriobhta  san  taobh  a  stigh 
dheth  agus  air  a  chùlaobh,  air  a 
sheulachadh  le  seachd  seulaibh. 

2  Agus  chunnaic  mi  aingeal 
treun  a'  gairm  le  guth  àrd,  Cò 
a's  airidh  air  an  Jeabhar  fhosg- 
ladh,  agus  air  a  sheulachan 
f  huasgladh  ? 

3  Agus  cha  robh  aon  neach 
air  nèamh,  no  air  thalamh,  no 


fuidh  'n  talamh  comasach  air  an 
leabhar  f  hosgladh,  no  sealltuinn 
air. 

4  Agus  ghuil  mi  gu  mòr,  do 
bhrìgh  nach  d'  fhuaradh  aon 
neach  a  b'  airidh  air  an  leabhar 
fhosgladh,  agus  a  leughadh,  no 
sealltuinn  air. 

5  Agus  thubhairt  aon  do  na 
seanairibh  rium,  Na  guil :  feuch, 
bhuadhaich  an  Leòmhan  a  tha  do 
threibh  Iudah,  Freumh  Dhaibh- 
idh,  air  an  leabhar  fhosgladh, 
agus  a  sheachd  seulachan 
fhuasgladh. 

6  Agus  dh'amhairc  mi,  agus, 
feuch,  ann  am  meadhon  na 
rìgh-chaithreach,  agus  nan  cei- 
thir  bheathaichean,  agus  ann  am 
meadhon  nan  seanairean,  Uan  'na 
sheasamh  mar  gu  'm  biòdh  e  air 
a  mharbhadh,  aig  an  robh  seachd 
adhaircean,  agus  seachd  sùilean, 
a's  iad  seachd  spiorada  Dhè,  a 
chuireadh  a  mach  chum  na  tal- 
mhainn  uile. 

7  Agus  thàinig  e,  agus  ghlac  e 
an  leabhar  à  deas  làimh  an  Tì  a  bha 
'na  shuidhe  air  an  rìgh-chaithir. 

8  Agus  an  uair  a  ghlac  e  'n 
leabhar,  thuit  na  ceithir  bheath- 
aichean,  agus  na  ceithir  seanaire 
fichead  sìos  an  làthair  an  Uain, 
agus  aìg  gach  aon  diubh  clàr- 
saichean,  agus  tùis-shoithichean 
òir  làn  do  nithibh  deadh-fhàile, 
nithe  a's  iad  ùrnuighean  nan 
naomh. 

9  Agus  sheinn  iad  òran  nuadh, 
ag  ràdh,  Is  airidh  thusa  air  an 
leabhar  a  ghlacadh,  agus  a 
sheulachan  fhosgladh,  do  bhrìgh 
gu'n  do  mharbhadh  thu,  agus 
gu'n  do  shaor  thu  sinne  do  Dhia 
le  t'  fhuil  fèin,  as  gach  uile 
thrèibh,  agus  theangaidh,  agus 
shluagh,  agus  chinneach ; 

10  Agus  gu'n  d'rinn  thurìgh- 
rean  dhinn  agussagairtdoarDia: 
agus  rìghichidh  sinn  air  an  tal- 
amh. 

11  Agus  dh'amhaìrc  mi,  agus 
chuala  mi  guth  mhòran  aing- 
eal  timchioll  na  rìgh-chaith- 
reach,  agus  nam  beathaichean, 
agus  nan  seanairean ;  agus  b'e 
an  àireamh  deich  mìle  uair 
deich  mìle,  agus  mìlte  do  mhilt- 
ibh ; 

12  Ag  ràdh  le  guth  àrd,  Is 
airidh  an  t-Uan  a  chaidh 
mharbhadb,  air  cumhachd,  agus 
saoibhreas,  agus  gliocas,  agus 
neart,  agus  urram,  agus  glòir, 
agus  moladh  fhaotainn. 

13  Agus  chuala  mi  gach  uile 
chreutair  a  ta  air  nèamh,  agus 
air  an  talamb,  agus  fuidh  'n  tal- 
atnh,  agus  a  ta  air  a'  chuan,  ag- 
U3  na  h-uile  nithe  a  ta  annta,  ag 
ràdh,  Moladh,  agus  urram,  agus 
glòir,  agus  cumhachd,  gu  robh 
dhasan  a  ta  'na  shuidhe  air  an 
rìgh-chaithir,  agus  do'n  Uan  gu 
saoghal  nan  saoghal. 

14  Agus  thubhairt  na  ceithir 
bheathaiche,  Amen.  Agus  thuit 
na  ceithir  seanaire  fichead  sìos, 
agus  rinn  iad  aoradh  dhasan  a 
ta  beò  gu  saoghal  nan  saoghal. 

CAIB.  VI. 

\  GUS  chunnaic  mi,  'nuair  a 
«*■*-'  dh'  f  hosgail  an  t-Uan  aon 
do  na  seulaibh,  agus  chuala  mi 
aon  do  na  ceithir  bheathaichibh 
ag  ràdh,  mar  le  fuaim  tairnean- 
aich,  Thig  agus  faic. 

2  Agus  chunnaic  mi,  agus, 
feuch,  each  geal ;  agus  bha  aig 
an  tì  a  shuidh  air,  bogha :  ag- 
us  thugadh  dha  crùn,  agus 
chaidh  e  mach  a'  buadhach- 
adh,  agus  chum  gu  buadhaich- 
eadh  e. 

3  Agus  an  uair  a  dh*  f hosgail 
e'n  dara  seula,  chuala  mi  an 
dara  beathach  ag  ràdh,  Thig, 
àgus  faic. 

4  Agus  chaidh  each  eile  mach, 
a  bha  dearg ;  agus  thugadh  eumh- 
achd  dhasan  a  shuidh  air,  chum 


sìth  a  thoirt  o'n  talamh,  ionnu3 
gu  marbhadh  iad  a  chèile  :  agus 
thugadh  claidheamh  mòr  dha. 

5  Agus  an  uair  a  dh'  fhosgail 
e  an  treas  seula,  chuala  mi  an 
treas  beathach  ag  ràdh,  Thig, 
agus  faic.  Agus  dh'amhairc  mi, 
agus,  feuch,  each  dubh,  agus 
bha  aig  an  tì  a  shuidh  air,  meidh 
'na  làimh. 

6  Agus  chuala  mi  guth  ann  am 
meadhon  nan  ceithir  bheathaich- 
ean  ag  ràdh,  Tomhas  cruith- 
neachd  air  son  peghinn,  agus 
trì  tomhasan  eòrna  air  phegh- 
inn  ;  agus  na  dèan  cron  air  an 
oladh,  no  air  an  fhìon. 

7  Agus  an  uair  a  dh'  fhosgail 
e'n  ceathramh  seula,  chuala  mi 
guth  a  cheathramh  beathaich 
ag  ràdh,  Thig,  agus  faic. 

8  Agus  dh'amhairc  mi,  agus 
feuch  each  glas ;  agus  b'e  ainm 
an  tì  a  shuidh  air,  am  Bàs,  agus 
lean  ifrinn  'na  chuideachd  :  agus 
thugadh  dhoibh-san  cumhachd 
air  a'  cheathramh  cuid  do'n  tal- 
amh,  a  mharbhadh  le  claidh- 
eamh,  agus  le  gorta,  agus  le 
bàs,  agus  le  fiadh-bheathaichibh 
na  talmhainn. 

9  Agus  an  uair  a  dh'fhosgail 
e  an  cùigeadh  seula,  chunnaic 
mi  fuidh'n  altair,  anama  na 
muinntir  sin  a  mharbhadh  air 
son  focail  Dè,  agus  air  son  na 
fianuis  a  chum  iad  ; 

10  Agus  ghlaodh  iad  le  guth 
mòr,  ag  ràdh,  Cia  f  had  a  bhith- 
eas,  O  Thighearna  naoimh  agus 
fhìrinnich,  gus  an  dèan  thu 
breitheanas,  agus  an  dìol  thu  ar 
fuil-ne  orra-san  a  ta  'nan  còmh- 
nuidh  air  an  talamh  ? 

1 1  Agus  thugadh  do  gach  aon 
diubh  trusgana  fada  geala,  agus 
chaidh  a  ràdh  riu,  iad  a  ghabh- 
ail  fois  fathast  rè  ùine  bhig, 
gus  am  biodh  an  còmh-sheirbh- 
isich-mar  an  ceudna,  agus  am 
bràithrean  a  rachadh  a  mharbh- 

adh  mar  a  chaidh  iadsan,  air  an 
coimhìionadh. 

12  Agus  dh'amhairc  mi  'nuair 
a  dh'  fhosgail  e  an  seathadh 
seula,  agus,  feuch,  bha  crith 
mhòr  thalmhainn  ann;  agus  dh'- 
fhàs  a'  ghrian  dubh  mar  shaic- 
eudach  ròin,  agus  dh'  f hàs  a' 
ghealach  mar  fhuil. 

13  Agus  thuit  reulta  nèamh  air 
an  talamh,  mar  a  thilgeas  craobh- 
fhìge  a  fìgean  an-abaich,  'nuair 
a  chrathar  i  le  gaoith  mhòir. 

14j  Agus  chaidh  nèamh  thairis 
mar  rola  leabhair  air  fhilleadh 
air  a  chèile ;  agus  dh'  atharraich- 
eadh  gach  beinn  agus  eilean  as 
an  ionadaibh  fèin : 

15  Agus  dh'fholaich  rìghre 
na  talmhainn,  agus  na  daoine 
mòra,  agus  na  daoine  saoibhir, 
agus  na  h-àrd-cheannardan, 
agus  na  daoine  cumhachdach, 
agus  gach  tràill,  agus  gach 
duine  saor,  iad  fèin  ann  an 
uamhaibh  agus  ann  an  creagaibh 
nam  beann  ; 

16  Agus  thubhairt  iad  ris  na 
slèibhtibh  agus  ris  na  creagaibh, 
Tuitibh  oirnne,  agus  folaichibh 
sinn  o  ghnùis  an  Tì  a  tha  'na 
shuidhe  air  an  rìgh-chaithir,  ag- 
us  o  fheirg  an  Uain : 

17  Oir  thàinig  là  mòr  'fheirge- 
san  ;  agus  cò  a  dh'  f  heudas  seas- 
amh  ? 

CAIB.  VII. 

\  GUS  an  dèigh  nan  nithe  sin, 
■**•  chunnaic  mi  ceithir  aingil 
'nan  seasamh  air  ceithir  oisinn- 
ibh  na  talmhainn,  a'  cumail 
ceithir  ghaothanna  na  tal- 
mbainn,  chum  nach  sèideadh  a' 
ghaoth  air  an  taìamh,  no  air  an 
fhairge, 'no  air  aon  chraoibh. 

2  Agus  chunnaic  mi  aingeal 
eile  ag  èirigh  o  'n  àird  an  ear, 
aig  an  robh  seula  an  Dè  bheò : 
agus  ghlaodh  e  le  guth  mòr  ris 
na  ceithir  aingil,  d'an  d'thugadh 


cumhachd  cron  a  dhèanamh  air 
an  talamh  agus  air  an  fhairge, 

3  Ag  ràdh,  na  dèanaibh  doch- 
ann  do'n  talamh,  no  do'n  fhairge, 
no  do  na  craobhaibh,  gus  an  cuir 
sinn  seula  air  seirbhisich  ar  Dè 
air  clàraibh  an  eudainn. 

4  Agus  chuala  mi  àireamh  na 
dream  a  sheulaicheadh :  ceud 
agus  dà  fhichead  agus  ceithir 
mìle,  a  sheulaicheadh  do  uile 
threubhaibh  chloinn  Israeil. 

5  Do  thrèibh  Iuda  sheulaich- 
eadh  dà  mhìle  dheug.  Do 
thrèibh  Reubain  sheulaicheadh 
dà  mhìle  dheug.  Do  thrèibh 
Ghad  sheulaicheadh  dà  mhìle 
dheug. 

6  Do  threibh  Aseir  sheulaich- 
eadh  dà  mhìle  dheug.  Do 
thrèibh  Nephtalim  sheulaich- 
eadh  dà  mhìle  dheug.  Do 
thrèibh  Mhanaseis  sheulaich- 
eadh  dà  mhìle  dheug. 

7  Do  thrèibh  Shimoin  sheul- 
aicheadh  dà  mhìle  dheug.  Do 
thrèibh  Lebhi  sheulaicheadh  dà 
mhìle  dheug.  Do  thrèibh  Is- 
achair  sheulaicheadh  dà  mhìle 
dheug. 

8  Do  threibh  Shabuloin  sheul- 
aicheadh  dà  mhìle  dheug.  Do 
thrèibh  Ioseiph  sheulaicheadh 
dà  mhìle  dheug.  Do  thrèibh 
Bheniamin  sheulaicheadh  dà 
mhìle  dheug. 

9  An  dèigh  so  dh'  amhairc  mì, 
agus,  feuch,  sluagh  mòr,  nach 
robh  neach  sam  bith  comasach 
air  àireamh,  do  na  h-uile  chinn- 
ich,  agus  threubhaibh,  agus 
shluaghaibh,  agus  theangaidh- 
ibh,  'nan  seasamh  an  làthair  na 
rìgh-chaithreacb,  agus  an  làth- 
air  an  Uain,  air  an  sgeadachadh 
le  trusganaibh  fada  geala,  agus 
pailm  aca  'nan  iàmhaibh  ; 

10  Agus  ghlaodh  iad  Ìe  guth 
àrd,  ag  ràdh,  slàinte  do  ar  Dia- 
ne  a  ta  'na  shuidhe  air  an  rìgh- 
chaithir,  agus  do'n  Uan. 

11  Agus  sheas  na  h-aingil 
uile  timchioll  na  rìgh-chaith- 
reach,  agus  nan  seanairean,  ag- 
us  nan  ceithir  bheathaichean, 
agus  thuit  iad  air  an  aghaidh 
an  làthair  na  rìgh-chaith- 
reach,  agus  rinn  iad  aoradh  do 
Dhia, 

12  Ag  ràdh,  Amen  :  Moladb, 
agus  glòir,  agus  gliocas,  agus 
buidheachas,  agus  urram,  agus 
cumhachd,  agus  neart  gu  rdbh 
<io  ar  Dia-ne  gu  saoghal  nan 
saoghal.     Amen. 

13  Agus  fhreagair  aon  do  na 
seanairibh,  ag  ràdh  rium,  Cò  iad 
sin  a  ta  air  an  sgeadachadh  le 
trusganaibh  fada  geala  ?  agus 
cia  as  a  thàinig  iad  ? 

14  Agus  thubhairt  mi  ris,  A 
Thighearn,  tha  fhios  agad-sa, 
Agus  thubhairt  e  rium,  Is  iad 
60  iadsan  a  thàinig  à  h-àmhghar 
mòr  ;  agus  nigh  iad  an  trusgain, 
agus  rinn  iad  geal  iad  ann  am 
fuil  an  Uain. 

15  Uime  sin  tha  iad  an  làth- 
air  rìgh-chaithreach  Dhe,  agus 
a'  dèanamh  aoraidh  dha  a  là 
agus  a  dh'  oidhche  'na  theamp- 
ull :  agus  gabhaidh  an  Ti  a  tha 
'fla  shuidhe  air  an  righ-chaithir 
còmhnuidh  'nam  measg. 

16  Cha  bhi  ocras  orra  tuill- 
èadh,  no  tart  ni's  mò  ;  cha  mhò 
a  bhuaileas  a'  ghrian  orra,  no 
teas  air  bith. 

17  Oir  beathaichidh  an  t-Uan 
a  tha  am  meadhon  na  rìgh- 
chaithreach  iad,  agus  treòraich- 
idh  e  iad  gu  beò-thobraichibh 
uisge :  agus  tiormaichidh  Dia 
gach  deur  o  'n  sùilibh. 

CAIB.  VIII. 

A  GUS  an  uair  a  dh'fhosgail  e 
**■  an  seachdamh  seula,  bha 
tosd  air  nèamh  mu  thimchioll 
leth  uaire. 

2  Agus  chunnaic  mi  na  seachd 
aingil  a  sheas  am  fianuis  Dè; 


agus  thugadh  dhoibh-san  seachd 
trompaidean. 

3  Agus  thàinig  aingeal  eile, 
agus  sheas  e  aig  an  altair,  agus 
tùisear  òir  aige  ;  agus  thugadh 
dha  mòran  tùise,  chum  gu'n 
tugadh  se  e  maille  ri  ùrnuigh- 
ibh  nan  uile  naomh  air  an  altair 
òir,  a  bha  'n  làthair  na  rìgh- 
chaithreach. 

4  Agus  chaidh  deatach  na 
tùise  suas  maille  ri  ùrnuighibh 
nan  naomh,  o  làimh  an  aingil,  an 
làthair  Dhè. 

5  Agus  ghlac  an  t-aingeal  an 
tùiseir,  agus  lìon  se  e  le  teine  na 
h-altarach,  agus  thilg  e  air  an 
talamh  e  :  agus  bha  guthanna, 
agus  tairneanaich,  agus  dealan- 
aich,  agus  crith-thalmhainn  ann. 

6  Agus  dh'ulluich  na  seachd 
aingil  aig  an  robh  na  seachd 
trompaidean  iad  fèin,  chum  an 
se'ideadh. 

7  Agus  shèid  an  ceud  aingeal, 
agus  bha  clocha-meallain  ann, 
agus  teine  air  am  measgadh  le 
fuil,  agus  thilgeadh  air  an  tal- 
amh  iad ;  agus  loisgeadh  an  treas 
cuid  do  na  craobhaibh,  agus  am 
feur  glas  uile. 

8  Agus  sheid  an  dara  ain- 
geal,  agus  thilgeadh  mar  gu'm 
bu  bheinn  mhòr  a'  losgadh  le 
teine  anns  an  f  hairge  :  agus  dh'- 
f hàs  an  treas  cuid  do  'n  fhairge 
'na  fuil : 

9  Agus  f huair  an  treas  cuid 
do  na  creutairibh  a  bha  anns  an 
fhairge,  aig  an  robh  anam,  bàs ; 
agus  mhilleadh  an  treas  cuid  do 
na  iongaibh. 

10  Agus  shèid  an  treas  ain- 
geal,  agus  thuit  reult  mhòr  o 
nèamh,  a'  dearg-lasadh  mar 
lòchran,  agus  thuit  i  air  an  treas 
cuid  do  na  h-aimhnichibh,  agus 
air  na  tobraichibh  uisge  ; 

11  Agus  is  e  an  t-ainm  a 
ghoirear  do'n  reult  Burmaid : 
agus  rinneadh  an  treas  cuid  do 

na  h-uisgeachaibh  'nam  bur- 1  e  gu  marbhadh  siad  iad,  ach 
maid;  agusfhuairmòran  dhaoine  gu'm  biodh  iad  air  am  pianadh 
bàs  leis  na  h-uisgeachaibh,  do  rè  chùig  mìosa :  agus  bha  am 
bhrìgh  gu'n  d'rinneadh  searbh  pian  cosmhuil  ri  pein  scorpion, 
iad.  'nuair  a  bhuaileas  e  duine. 

12  Agus  shèid  an  ceathramh  |      6  Agus  anns  na  làithibh  sin 
aingeal,  agus  bhuaileadhan  treas    iarraidh   daoine    am   bàs,    agus 


cuid  do'n  ghrèin,  agus  an  treas 
cuid  do'n  ghealaich,  agus  an 
treas  cuid  do  na  reultaibh ; 
ionnus  gu'n  d'rinneadh  an  treas 
cuid  diubh  dorcha,  agus  nach  do 
dhealraich  an  là  rè  an  treas  cuid 
dheth,  noan  oidhche  air  a'  mhodh 
cheudna. 

13  Agus  dh'amhairc  mi,  agus 
chuala  mi  aingeal  ag  itealaich 
ann  am  meadhon  nèimh,  ag  ràdh 
le  guth  àrd,  Is  truagh,  truagh, 
truagh,  do  luchd-àiteachaidh  na 
talmhainn,  air  son  guthanna 
eile  trompaid  nan  trì  aingeal  a 
tha  fathast  gu  sèideadh  ! 

CAIB.  IX. 

A  GUS  sheid  an  cùigeadh  aing- 
-^*-  eal  a  thrompaid,  agus 
chunnaic  mi  reult  a'  tuiteam  o 
nèamh  chum  na  talmhainn  :  ag- 
us  thugadh  dha  iuchair  sluichd 
an  dubh-aigein. 

2  Agus  dh'fhosgail   e   slochd 
an  dubh-aigein,  agus  dh'  èirich 
deatach    as    an    t-slochd,    mar 
dheataich  àmhuinn  mhòr  theinn-  '  Ghrèigis  'se  a's  ainm  dha  Apo- 
tich ;   agus   rinneadh  a'   ghrian  i  lion. 

agus  an  t-athar  dorcha  le  deat-  j      12  Chaidh  aon  truaighe  thair- 
aich  an  t-sluichd.  I  is ;  feuch,  tha  dà  thruaighe   ri 

3  Agus  thàinig  a  mach  as  an  1  teachd  fathast  an  dèigh  so. 
deataich  air  an  talamh  locuist ;  j      13   Agus   shèid   an    seathadh 
agus  thugadh  cumhachd  dhoibh,    aingeal  a  thrompaid  agus  chuala 


cha'n  fhaigh  iad  e  ;  agus  bithidh 
dèidh  aca  air  bàsachadh,  agus 
teichidh  am  bàs  uatha. 

7  Agus  bha  cruth  nan  locust 
cosmhuil  ri  h-eachaibh  air  an 
ulluchadh  chum  catha  ;  agusbha 
air  an  cinn  mar  gu  'm  biodh 
crùin  cosmhuil  ri  h-òr,  agus  bha 
an  aghaidhean  cosmhuil  ri  h- 
aghaidhibh  dhaoine. 

8  Agus  bha  folt  orra  cosmhuil 
ri  folt  bhan,  agus  bha  am  fiacla 
mar fhiaclaìbh  leòmhan. 

9  Agus  bha  aca  uchd-èididh- 
ean,  mar  uchd-eididhean  iar- 
uinn  ;  agus  bha  fuaim  an  sgiath- 
an  mar  fhuaim  charbada  mhòr- 
an  each  a'  ruith  chum  catha. 

10  Agus  bha  earbuill  aca  co8- 
mhuil  ri  scorpionaibh  ;  agus  bha 
^athanna  'nan  earblaibh  :  agus 
b'e  an  cumhachd  daoine  a  chiurr- 
adh  rè  chùig  mìosa. 

11  Agus  bha  rìgh  aca  os  an 
ceann,  eadhon  aingeal  an  dubh- 
aigein,  agus  's  e  a's  ainm  dha  san 
Eabhra,   Abadon,    ach   anns    a' 


a  rèir  mar  a  tha  cumhachd  aig 
scorpionaibh  na  talmhainn. 
4  Agus  chaidh  a  ràdh  riu  gun 


mi  guth  o  cheithir  adharcaibh  na 
h-altair  òir,  a  tha  'm  fianuis  Dè, 
14  Ag  ràdh  ris  an  t-seathadh 


iad  a  dhèanamh  dochann  air  |  aingeal  aig  an  robh  an  trompaid, 
feur  na  talmhainn,  no  air  ni  j  Fuasgail  na  ceithir  aingil  a  tha 
sam  bith  glas,  no  air  craoibh  i  ceangailte  aig  an  amhainn  mhòir 
sam  bith  ;   ach  air  na  daoinibh  |  Euphrates. 

sìn  a  mhàin  aig  nach 'eil  seula  |      15    Agus    dh' fhuasgladh    na 

Dhè  air  clàr  an  eudainn.  1  ceithir  aingil,  a  bha  ulluichte  fa 

5  Agus  thugadh  dhoibh,  cha'n  !  chomhair  uaire,   agus  là,   agus 

mìosa,  agus  bliadhna,  chum  gu'm 
marbhadh  iad  an  treas  cuid  do 
dhaoinibh. 

16  Agus  b'e  àireamh  armailt- 
ean  a'  mharc-shluaigh  fichead 
mìle  do  dheich  mìltibh :  agus 
chuala  mi  an  àireamh. 

17  Agus  mar  so  chunnaic  mi 
na  h-eich  anns  an  taisbean,  ag- 
us  iadsan  a  shuidh  orra,  aig  an 
robh  uchd-eididhean  do  theine, 
agus  do  hiacint,  agus  do  phronn- 
usc  :  agus  bha  cinn  nan  each  mar 
chinn  leòmhan  ;  agus  as  am  beoil 
thàinig  a  mach  teine,  agus  deat- 
ach,  agus  pronnusc. 

18  Leis  na  trì  plàighibh  so 
mharbhadh  an  treas  cuid  do 
dhaoinibh,  leis  an  teine,  agus  leis 
an  deataich,  agus  leis  a'  phronn- 
usc,  a  chaidh  a  mach  as  am  beoil. 

19  Oir  tha  an  cumhachda 
'iiam  beul,  agus  'nan  earblaibh  : 
oir  bha  an  earbuiìl  cosmhuil  ri 
nathraichibh  nimhe,  agus  bha 
cinn  aca,  agus  leo  sin  nì  iad 
dochann. 

20  Agus  cha  do  ghabh  a' 
chuid  eile  do  na  daoinibh,  nach  do 
mharbhadh  leis  na  plàighibh  sin, 
aithreachas  do  oibribh  an  làmh, 
ionnus  nach  dèanadh  iad  aoradh 
do  dheamhnaibh,  agus  do 
dhealbhaibh  òir,  agus  airgid, 
agus  umha,  agus  cloiche,  agus 
fiodha;  nach  urrainn  faicinn, 
no  cluinntinn,  no  imeachd  : 

21  Agus  cha  mhò  a  ghabh  iad 
aithreachas  d'am  mortaibh,  no 
d'  an  druidheachd,  no  d'  an 
strìopachas,  no  d'an  gadachdaibh. 

4  GUS  chunnaic  mi  aingeal 
-*■*-  cumhachdach  eile  a' 
teachd  a  nuas  o  nèamh,  air  a 
sgeadachadh  le  neul,  agus  bogha- 
frois  air  a  cheann,  agus  'aghaidh 
mar  a'  ghrian,  agus  a  chosa  mar 
phuist  teine. 

2  Agus   bha    aige   'na   làimh 


leabhran  fòsgailte :  agus  chuir  e 
a  chos  dheas  air  an  fhairge,  ag- 
us  a  chos  chlì  air  an  talamh, 

3  Agus  ghlaodh  e  le  guth  àrd, 
mar  a  bheuchdas  leòmhan  :  agus 
an  uair  a  ghlaodh  e,  labhair 
seachd  tairneanaich  an  guth- 
anna  fèin. 

4  Agus  an  uair  a  labhair  na 
seachd  tairneanaich  an  guthanna 
fèin,  bha  mi  dol  a  sgrìobhadh  : 
agus  chuala  mi  guth  o  nèamh, 
ag  ràdh  rium,  Seulaich  na  nithe 
a  labhair  na  seachd  tairneanaich 
agus  na  sgrìobh  iad. 

5  Agus  thog  an  t-aingeal,  a 
chunnaic  mi  'na  sheasamh  air  a' 
mhuir,  agus  air  an  talamh,  a 
làmh  gu  nèamh, 

6  Agus  mhionnaich  e  air-san 
a  tha  beò  gu  saoghal  nan  saogh- 
al,  a  chruthaich  nèamb  agus  na 
nithe  a  ta  ann,  agus  an  talamh 
agus  na  nithe  a  ta  ann,  agus  an 
fhairge  agus  na  nithe  a  ta  innte, 
Nach  bi  aimsir  ann  ni's  mò  ; 

7  Ach  ann  an  làithibh  gutha 
an  t-seachdamh  aingil,  'nuair  a 
thòisicheas  e  air  sèideadh,  an 
sin  gu 'm  biodh  rùn-dìomhair 
Dhè  air  a  chrìochnachadh,  mar 
a  dh'innis  e  d'a  sheirbhisich  na 
fàidhean. 

8  Agus  labhair  an  guth,  a 
chuala  mi  o  nèamh,  rium  a  rìs, 
agus  thubhairt  e,  Imich,  glac  an 
leabhran  a  tha  fòsgailte  ann  an 
làimh  an  aingil  a  tha  'na  sheas- 
amh  air  an  fhairge,  agus  air  an 
talamh. 

9  Agus  chaidh  mi  dh'  ionn- 
suidh  an  aingil,  agus  thubhairt 
mi  ris,  Thoir  dhomh-sa  an 
leabhran  :  agus  thubhairt  e-san 
rium,  Glac,  agus  ith  suas  e  ;  ag- 
us  nì  e  do  bhroinn  searbh,  ach 
bithidh  e  ann  do  bheul  milis  mar 
mhil. 

10  Agus  ghlac  mi  an  leabhran 
à  làimh  an  aingil,  agus  dh'ith 
mi  suas  e ;  agus  bha  e  ann  mo 

bheul  milis  mar  mhil ;  agus  an 
uair  a  dh'ith  mi  e,  rinneadh  mo 
bhrù  se'arbh. 

11  Agus  thubhairt  e  rium,  Is 
èigin  duit  a  rìs  fàidheadaireachd 
a  dhèanamh  am  fianuis  shlògh, 
agus  chinneach,  agus  theang- 
anna,  agus  rìghre  lìonmhor. 

CAIB.  XI. 
AGUS  thugadh  dhomh  cuilc 
■"■  cosmhuil  ri  slait :  agus 
sheas  an  t-aingeal,  ag  ràdh, 
Eirich,  agus  tomhais  teampull 
Dhè,  agus  an  altair,  agus  iadsan 
a  tha  dèanamh  aoraidh  ann. 

2  Ach  fàg  a  mach  a'  chùirt  a 
tha'n  taobh  a  muigh  do'n  team- 
pull,  agus  na  tomhais  i ;  oir 
thugadh  i  do  na  Cinnich  :  agus 
saltraidh  iad  fo  'n  cosaibh  am 
baile  naomh  rè  dhà  mhìos  agus 
dhà  fhichead. 

3  Agus  bheir  mise  cumkachd 
do  m*  dhithis  fhianuisean,  agus 
nì  iad  fàidheadaireachd  rè  mìle 
agus  dà  cheud  agus  trì  fichead 
là,  eudaichte  ann  an  saic-eud- 
ach. 

4  Is  iad  so  an  dà  chrann 
oladh,  agus  an  dà  choinnleir  a 
tha  'nan  seasamh  an  làthair  Dhè 
na  talmhainn. 

5  Agus  ma  chiurras  neach 
air  bith  iad,  thèid  teine  a  mach 
as  am  beul,  agus  claoidhidh  e 
an  naimhdean :  agus  ma  chiurras 
neach  air  bith  iad,  is  èigin  da 
bhi  air  a  mharbhadh  mar  so. 

6  Tha  cumhachd  aca  so  nèamh 
a  dhùnadh,  ionnus  nach  bì 
uisge  ann,  ann  an  làithibh  am 
fàidheadaireachd-san :  agus  tha 
cumhachd  aca  air  uisgeachaibh 
chum  an  tionndadh  gu  fuil,  agus 
an  talamh  a  bhualadh  leis  an 
uile  phlàigh,  co  minic  's  is  toil 
leo. 

7  Agus  an  uair  a  chrìoch- 
naicheas  iad  am  fianuis,  nì  am 
fiadh-bheathach  a  dh'èireas  as  an 


t-slochd  gun  iochdar  cogadh  'nan 
aghaidh,  agus  bheir  e  buaidh 
orra,  agus  marbhaidh  e  iad. 

8  Agus  bìthidh  an  cuirp 
mharbha  'nan  luidhe  ann  an 
sràid  a  bhaile  mhòir,  ris  an 
abrar  gu  spioradail  Sodom  agus 
an  Eiphit,  far  mar  an  ceudna  an 
do  chèusadh  ar  Tighearn. 

9  Agus  chì  cuid  do  na  sluagh- 
aibh,  agus  do  threubhaibh,  agus 
do  theangannaibh,  agus  do 
chinnich,  an  cuirp  mharbha  rè 
thrì  làithean  gu  leth,  agus  cha 
leig  iad  an  cuirp  mharbha  a 
chur  ann  an  uaighibh. 

10  Agus  nì  luchd-àiteachaidh 
na  talmhainn  gàirdeachas  os  an 
ceann,  agus  bithidh  iad  subhach, 
agus  cuiridh  iad  tiodhlacan  dh'- 
ionnsuidh  a  chèile ;  do  bhrìgh 
gu'n  do  phian  an  dà  fhàidh  so 
iadsan  a  bha  chòmhnuidh  air 
an  talamh. 

11  Agus  an  dèigh  thrì  làith- 
ean  gu  leth,  chaidh  Spiorad  na 
beatha  o  Dhia  a  steach  annta, 
agus  sheas  iad  air  an  cosaibh ; 
agus  thuit  eagal  mòr  orra-san  a 
chunnaic  iad. 

12  Agus  chual  iad  guth  mòr  o 
nèamh,  ag  ràdh  riu,  Thigibh  a 
nìos  an  so.  Agus  chaidh  iad 
suas  do  nèamh  air  neul ;  agus 
chunnaic  an  naimhdean  iad. 

13  Agus  anns  an  uair  sin  fèin 
bha  crith  rnhòr  thalmhainn  ann, 
agus  thuit  an  deicheamh  cuid 
do'n  bhàile,  agus  mharbhadh 
seachd  mìle  pearsa  sa'  chrith- 
thalmhainn:  agusghabh  a'chuid 
eile  eagal,  agus  thug  iad  glòir 
do  Dhia  nèimh. 

14  Chaidh  an  dara  truaighe 
thairis :  feuch,  thig  an  treas 
truaighe  gu  h-aithghearr. 

15  Agus  shèid  an  seachdamh 
aingeal  a  thrompaid ;  agus  bha 
guthanna  mòra  air  nèamh,  ag 
ràdh,  Rinneadh  rìoghachdan  an 
t-saoghail  'nan  rìoghachdaibh  do 

ar  Tighearn,  agus  d'a  Chrìosd- 
san  ;  agus  bithidh  e  'na  Rìgh  gu 
saoghal  nan  saoghal. 

16  Agus  thuit  na  ceithirsean- 
aire  fichead,  a  bha  'nan  suidhe 
air  an  caithrichibh  am  fianuis 
Dè,  sìos  air  an  aghaidh,  agus 
rinn  iad  aoradh  do  Dhia, 

17  Ag  ràdh,  Bheireamaid 
buidheachas  duitse,  O  Thigh- 
earna  Dhe  uile-chumhachdaich, 
a  ta,  agus  a  bha,  agus  a  bhith- 
eas  ;  air  son  gu'n  do  ghabh  thu 
dochumhachdmòr  ad'ionnsuidh, 
agus  gu'n  do  rìghich  thu. 

18  Agus  bha  fearg  air  •  na 
cinnich,  agus  thàinig  t'fhearg- 
sa,  agus  àm  nam  marbh  gu'n 
tugtadh  breth  orra,  agus  gu'n 
tugadh  tusa  duais  do  d'sheirbh- 
isich  na  fàidhean,  agus  do  na 
naoimh,  agus  dhoibh-san  air  am 
bheil  eagai  t*  ainme,  do  na  big 
agus  do  na  mòir,  agus  gu  sgrios- 
adh  tu  iadsan  a  sgriosas  an  tal- 
amh. 

19  Agusdh'fhosgladhteampull 
Dè  air  nèamh,  agus  chunnacas 
ann  a  theampull  àirc  a'  choimh- 
cheangail :  agus  bha  dealanaich, 
agus  guthanna,  agus  tairnean- 
aich,  agus  crith-thalmhainn,  ag- 
us  clocha-meallain  mòra  ann. 

CAIB.  XII. 
A  GUS  chunnacas  iongantas 
■^*-  mòr  air  nèamh,  bean  air 
a  sgeadachadh  leis  a'  ghrèin,  ag- 
us  a'  ghealach  fuidh  a  cosaibh, 
agus  air  a  ceann  crùn  do  dhà 
reuit  dheug. 

2  Agus  air  dh'i  bhi  torrach, 
ghlaodh  i,  ri  saothair-chloinne, 
agus  bha  i  air  a  pianadh  chum 
a  h-aisead. 

3  Agus  chunnacas  iongantas 
èile  air  nèamh,  agus,  feuch, 
dragon  mòr  dearg,  aig  an  robh 
seachd  cinn,  agus  deich  adh- 
aircean,  agus  air  a  chinn  seachd 
crùin. 


4  Agus  tharruing  'earball  an 
treas  cuid  do  reultaibh  nèimh, 
agus  thilg  e  iad  chum  'na  tal- 
mhainn :  agus  sheas  an  dragon  fa 
chomhair  na  mnà,  a  bha  ullamh 
gu  bhi  air  a  h-aisead,  chum  a 
leanabh  a  shlugadh  suas  'nuair  a 
bheireadh  i  e. 

5  Agus  rug  i  leanabh  mic,  a 
bha  gus  na  cinnich  uile  a  riagh- 
ladh  le  slait  iaruinn  :  agus  thog- 
adh  a  ieanabh  suas  chum  Dhè, 
agus  chum  a  rìgh-chaithreach- 
san. 

6  Agus  theich  a'  bhean  do'n 
fhàsach,  far  am  bheil  aice  ion- 
ad  air  ulluchadh  le  Dia,  chum 
gu'm  biodh  i  air  a  beathachadh 
an  sin  rè  mìle  agus  dà  cheud 
agus  trì  fichead  là. 

7  Agus  bha  cogadh  air  nèamh  ; 
rinn  Michael  agus  'aingil  cog- 
adh  an  aghaidh  an  dragoin ; 
agus  chog  an  dragon  agus  'ain- 
gil  fein ; 

8  Agus  cha  d'thugiad  buaidh, 
cha  mhò  a  fhuaradh  an  àite  ni's 
mò  air  nèamh. 

9  Agus  thilgeadh  a  mach  an 
dragon  mòr,  an  t-seann  nathair 
sin,  ris  an  abrar  an  diabhul  agus 
Sàtan,  a  tha  mealladh  an  t- 
saoghail  uile  :  thilgeadh  a  mach 
e  chum  na  talmhainn,  agus 
thilgeadh  a  mach  'aingil  maille 
ris. 

10  Agus  chuala  mi  guth  mòr 
ag  ràdh  air  nèamh,  A  nis  tha 
slàinte  agus  neart,  agus  rìogh- 
achd  ar  Dè-ne,  agus  cumhachd 
a  Chriosd  air  teachd ;  oir  thilg- 
eadh  sìos  fear-casaid  ar  bràith- 
rean,  a  bha  'gan  casaid  an  làth- 
air  ar  Dè-ne  a  là  agus  a  dh'oidh- 
che. 

11  Agus  thug  iad  buaidh  air 
tre  fhuil  an  Uain,  agus  tre 
f  hocal  am  fianuis-san ;  agus  cha 
do  ghràdhaich  iad  an  anama  fe'in 
gu  bàs. 

12  Uime  Bin  biodh  gàirdeach- 

as  oirbh,  O  a  nèamha,  agus 
oirbhse  a  tha  'nur  còmhnuidh 
annta.  An-aoibhinn  do  luchd- 
àiteachaidh  na  talmhainn,  agus 
na  fahge  !  oir  thàinig  an  diabh- 
ul  a  nuas  do  'ur  n-ionnsuidh,  ag- 
us  fearg  ro  mhòr  air,  do  bhrìgh 
gur  fiosrach  e  nach  'eil  aige  ach 
ùine  gheàrr. 

13  Agus  an  uair  a  chunnaic 
an  dragon  gu'n  do  thilgeadh  e 
chum  na  talmhainn,  rinn  e  geur- 
leanmhuinn  air  a'  mhnaoi  a  rug 
an  leanubh  mic. 

14  Agus  do'n  mhnaoi  thugadh 
dà  sgèith  iolaire  mòire,  chum 
gu'n  rachadh  i  air  itealaich  leo 
do'n  fhàsach,  chum  a  h-ionaid 
fe'in ;  far  am  bheil  i  air  a  h- 
altrum  rè  aimsir,  agus  aimsir- 
ean,  agus  leth-aimsir,  o  aghaidh 
na  nathrach. 

15  Agus  thilg  an  nathair  as  a 
beul  uisge  mar  thuil,  an  dèigh 
na  mnà,  chum  gu'n  tugadh  i  oirre 
bhi  air  a  giùlan  air  falbh  leis  an 
t-sruth. 

1S  Agus  rinn  an  talamh 
còmhnadh  ris  a'  mhnaoi  ;  agus 
dh'fhosgail  an  talamh  a  bheul, 
agus  shluig  e  suas  an  tuil,  a 
thilg  an  dragon  as  a  bheul. 

17  Agus  bha  fearg  air  an 
dragon  ris  a'  mhnaoi,  agus  chaidh 
e  dhèanamh  cogaidh  ris  a'  chuid 
eile  d'a  sliochd,  a  tha  coimhead 
àitheanta  Dhe,  agus  aig  am 
bheil  fianuis  Iosa  Crìosd. 

CAIB.  XIII. 

\  GUS  sheas  mi  air  gaineimh 
■**■  na  fairge,  agus  chunnaic 
mi  fiadh-bheathach  ag  èirigh 
suas  as  an  fhairge,  aig  an  robh 
seachd  cinn,  agus  deich  adhair- 
cean,  agus  air  'adharcaibh  deich 
crùin,  agus  air  a  chinn  ainm 
toibheim. 

2  Agus  bu  chosmhuil  am 
fiadh-bheathach  a  chunnaic  mi 
ri  leopard,  agus  bha  a  chosan 


mar  chosaibh  math-ghamhna,  ag- 
us  a  bheul  mar  bheul  leòmhain  : 
agus  thug  an  dragon  a  neart, 
agus  a  chaithir,  agus  cumhachd 
mòr  dha. 

3  Agus  chunnaic  mi  aon  d'a 
chinn  mar  gu'm  biodh  e  air  a 
lotadh  gu  bàs  ;  agus  leighiseadh 
a  lot  bàsmhor :  agus  ghabh  an 
talamh  uile  iongantas  an  dèigh 
an  fhiadh-bheathaich. 

4  Agus  rinn  iad  aoradh  do'n 
dragon,  a  thug  a  chumhachd 
do  'n  fhiadh-bheathach :  agus 
rinn  iad  aoradh  do'n  fhiadh- 
bheathach,  ag  ràdh,  Cò  a  ta 
cosmhuil  ris  an  fhiadh-bheath- 
ach  ?  C'ò  a  ta  comasach  air  cog- 
adh  a  dhèanamh  'na  aghaidh  ? 

5  Agus  thugadh  dha  beul  a' 
labhairt  nithe  mòra,  agus  thoi- 
bheum ;  agus  thugadh  cumh- 
achd  dha  cogadh  a  dhèanamh  rè 
dhà  mhìos  agus  dà  fhichead. 

6  Agusdh'fhosgaile'bheulann 
an  toibheum  an  aghaidh  Dhè, 
chum  toibheum  a  thoirt  d'  a 
ainm,  agus  d'a  phàilliun,  agus 
do'n  dream  a  ta  'nan  còmhnurdh 
air  nèamh. 

7  Agus  thugadh  dha  cogadh 
a  dhèanamh  an  aghaidh  nan 
naomh,  agus  buaidh  a  thoirt 
orra :  agus  thugadh  dha  cumh- 
achd  os  ceann  gach  uile  thrèibh, 
agus  theangaidh,  agus  chinn- 
ich. 

8  Agus  nì  iadsan  uile,  a  tha 
'nan  còmhnuidh  air  an  talamh, 
aoradh  dha,  aig  nach  'eil  an 
ainmean  sgrìobhta  ann  an  leabh- 
ar  beatha  an  Uain,  a  mharbhadh 
o  thoiseach  an  t-saoghail. 

9  Ma  tha  cluas  aig  neach  air 
bith,  èisdeadh  e. 

10  Ma  bheir  neach  air  bìth  am 
braighdeanas,  thèid  e  fèin  am 
braighdeanas :  ma  mharbhas 
neach  air  bithleis  a'  chlaidheamh, 
is  èigin  e  fèin  bbi  air  a  mharbh- 
adh  leis  a'  chlaidheamh.     Is  ann 

an  so  a  ta  foighidin  agus  creid- 
imh  nan  naomh. 

11  Agus  chunnaic  mi  fiadh- 
bheathach  eile  ag  èirigh  as  an 
talamh ;  agus  bha  aige  dà 
adhairc  cosmhuil  ri  uan,  agus 
labhair  e  mar  dhragon. 

12  Agus  tha  e  a'  cur  an 
gnìomh  cumhachd  a'  cheud 
f  hiadh-bheathaich  uile  'na  f  hian- 
uis,  agus  tha  e  toirt  air  an  tal- 
amh,  agus  orra-san,  a  tha  'nan 
còmhnuidh  ann  aoradh  a  dhèan- 
amh  do'n  cheud  fhiadh-bheath- 
ach,  aig  an  robh  a  lot  bàsmhor 
air  a  leigheas. 

13  Agus  tha  e  a'  dèanamh 
chomhara  mòra,  ionnus  gu  bheil 
e  toirt  air  teine  teachd  a  nuas 
o  nèamh  air  an  talamh,  ann  am 
fianuis  dhaoine. 

14  Agus  tha  e  a'  mealladh  na 
dream  a  tha  'nan  còmhnuidh 
air  an  talamh,  leis  na  comhar- 
aibh  sin  a  thugadh  dha  a  dhèan- 
amh  an  làthair  an  fhiadh- 
bheathaich,  ag  ràdh  ri  luchd- 
àiteachaidh  na  talmhainn,  ìomh- 
aigh  a  dhèanamh  do'n  bheathach 
aig  an  robh  an  lot  claidheimh, 
agus  a  bha  beò. 

15  Agus  thugadh  cumhachd 
dha  beatha  a  thoirt  do  ìomhaigh 
an  fhiadh-bheathaich,  ionnus 
gu  'n  labhradh  ìomhaigh  an 
fhiadh-bheathaich,  agus  gu'n 
tugadh  e  fa'near  gu'm  biodh  a 
mheud  as  nach  dèanadh  aoradh 
do  ìomhaigh  an  fhiadh-bheath- 
aich,  air  am  marbbadh. 

16  Agus  tha  e  toirt  air  na  h- 
uile  dhaoine,  araon  beag  agus 
mòr,  saoibhir  agus  daoibhir,  saor 
agus  daor,  comhara  a  ghabhail 
air  an  làimh  dheis,  no  air  clàr 
an  eudain ; 

17  Agus  nach  feudadh  neach 
sam  bith  ceannach  no  reic,  ach 
tì-san  aig  am  biodh  an  comhara, 
no  ainm  an  fhiadh-bheathaich, 
ao  àireamb.  "ainme. 


18  An  so  tha  gliocas.  An  tì 
aig  am  bheil  tuigse,  àirmheadh 
e  àireamh  an  fhiadh-bheathaich  ; 
oir  is  àireamh  duine  e ;  ag-us  is 
e  'àireamh  sè  ceud  agus  trì  fich- 
ead  agus  sè. 

CAIB.  XIV. 

A  GUS  dh'amhairc  mi,  agus, 
■^*-  feuch,  Uan  'na  sheasamh 
air  sliabh  Shioin,  agus  maille 
ris  ceud  agus  dà  fhichead  agus 
ceithir  mìle.  aig  an  robh  aìnm 
'Athar-san  sgrìobhta  air  clàr  an 
eudain. 

2  Agus  chuala  mi  guth  o 
fhlaitheanas,  mar  fhuaim  mhòr- 
an  uisgeacha,  agus  mar  fhuaim 
tàirneanaich  mhòir  ;  agus  chuala 
mi  fuaim  chlàrsairean,  a'  dèan- 
amh  ciùil  le'n  clàrsaichibh  fèin  : 

3  Agus  sheinn  iad  mar  gu'm 
b'òran  nuadh  e  an  làthair  na 
rìgh-chaithreach,  agus  an  làth- 
air  nan  ceithir  bheathaichean, 
agus  nan  seanairean :  agus  cha 
b'urrainn  neach  sam  bith  an  t- 
òran  sin  fhòghlum,  ach  an  ceud 
agus  dà  fhichead  agus  na  ceith- 
ir  mìle,  a  shaoradh  o'n  talamh. 

4  Is  iad  so  an  dream  nach  do 
shalaicheadh  le  mnàibh  ;  oir  is 
òighean  iad  :  is  iad  so  an  dream 
a  tha  leantuinn  an  Uain  ge  b'e 
àit  an  tèid  e  :  shaoradh  iad  so  o 
mheasg  dhaoine,  'nan  ceud  thor- 
adh  do  Dhia,  agus  do'n  Uan. 

5  Agus  'nam  beul  cha  d' 
fhuaradh  cealg  :  oir  tha  iad  gun 
lochd  an  làthair  rìgh-chaith- 
reach  Dhè. 

6  Agus  chunnaic  mi  aingeal 
eile  ag  itealaich  ann  am  meadh- 
on  nèimh,  aig  an  robh  an  sois- 
geui  sìorruidh  r'a  shearmonach- 
adh  dhoibh-san  a  tha'nan  còmh- 
nuidh  air  an  talamh,  agus  do 
gach  uile  chinneach,  agus 
thrèibh,  agus  theangaidh,  agus 
shluagh, 

7  Ag  ràdh  le  guth  àrd,  Biodh 

eagal  Dè  oirbh,  agus  thugaibh 
glòir  dha;  oir  thàinig  uair  a 
bhreitbeanais :  agus  dèanaibh 
aoradh  dhasan  a  rinn  nèamh, 
agus  talamh,  agus  an  fhairge, 
agus  na  tobair  uisge. 

8  Agus  lean  aingeal  eile,  ag 
ràdh,  Thuit,  thuit  Babilon,  am 
baile  mòr  sin,  do  bhrìgh  gu'n  d'- 
thug  i  air  gach  uile  chinneach 
òl  do  fhìon  feirge  a  strìopachais. 

9  Agus  lean  an  treas  aingeal 
iad,  ag  ràdh  le  guth  àrd,  Ma 
nì  neach  air  bith  aoradh  do'n 
f  hiadh-bheathach,  agus  d'  a 
ìomhaigh,  agus  ma  ghabhas  e  a 
chomhara  air  clàr  'eudain,  no 
air  a  làimh, 

10  Olaidh  e-san  do  fhìon 
feirge  Dhè,  a  tha  air  a  dhòrtadh 
gun  mheasgadh,  ann  an  cupan 
'fheirge-san  ;  agus  bithidh  e  air 
a  phianadh  le  teine  agus  pronn- 
usc,  am  fianuis  naa  aingeal 
naomha,  agus  am  fianuis  an  Uain. 

11  Agus  bithidh  deatach  am 
peine-san  ag  èirigh  suas  gu 
saoghal  nan  saoghal :  agus  cha'n 
'eil  fois  sam  bith  a  là  no  dh'- 
oidhche  aca-san  a  nì  aoradh  do'n 
fhiadh-bheathach  agus  d'a  ìomh- 
aigh,  no  aig  neach  air  bith  a 
ghabhas  comhara  'ainme-san. 

12  An  so  tha  foighidin  nan 
naomh:  an  so  tha'a  dream  a 
choimhideas  àitheanta  Dhè,  ag- 
us  creidimh  Iosa. 

13  Agus  chuala  mi  guth  o 
nèamh,  ag  ràdh  rium,  Sgtìobh, 
Is  beannaichte  na  mairbh  a 
gheibh  bàs  san  Tighearn,  à  so  a 
mach  :  Seadh,  a  ta  an  Spiorad  ag 
ràdh,  chum  gu  faigh  iad  fois  o'n 
saothair ;  agus  leanaidh  an  oibre 
iad. 

14  Agus  dh'amhaircmi,  agus, 
feuch,  neul  geal,  agus  air  an 
neul  neach  'na  shuidhe  cosmhuil 
ri  JVTac  an  duine,  aig  an  robh 
crùn  òir  air  a  cheann,  agus  corr- 
an  geur  'na  làimh. 


15  Agus  thàinig  aingeal  eile 
mach  as  an  teampull,  a'  glaodh- 
aich  le  guth  àrd  ris  an  Tì  a  bha 
'na  shuidhe  air  an  neul,  Sàth  a 
steach  do  chorran,  agus  buain 
oir  thàinig  àm  gdhuit  buain ; 
oir  tha  foghar  àna  talmhainn 
abuich. 

16  Agus  shàth  an  Tì  a  bha  'na 
shuidhe  air  an  neu),  a  chorran 
san  talamh  ;  agus  bhuaineadh  an 
taramh. 

17  Agus  thàinig  aingeal  eile 
mach  as  an  teampull  a  ta  air 
nèamh,  agus  corran  geur  aige- 
san  mar  an  ceudna. 

18  Agus  thàinig  aingeal  eile 
mach  o'n  altair,  aig  an  robh 
cumhachd  os  ceann  teine,  agus 
ghlaodh  e  le  glaodh  àrd  ris  an 
Tì  aig  an  robh  an  corran  geur, 
ag  ràdh,  Sàth  a  steach  do  chorr- 
an  geur,  agus  cnuasaich  baguid- 
ean  fìonain  na  talmhainn :  oir  a 
ta  a  fìon-dhearcan  làn  abuich. 

19  Agus  shàth  an  t-aingeal  a 
chorran  san  talamh,  aguschnuas- 
aich  e  fìonain  na  talmhainn, 
agus  thilg  e  i  ann  am  fìon-amar 
mòr  feirge  Dhè. 

20  Agus  shaltradh  am  fìon- 
amar  an  taobh  a  muigh  do'n 
bhaile,  agus  thàinig  fuil  a  mach 
as  an  fhìon-amar,  gu  srèin 
nan  each,  feadh  mhìle  agus  shè 
ceud  stàid. 

CAIB.  XV. 

A  GUS  chunnaic  mi  comhara 
-*-*•  eile  air  nèamh,  mòr  agus 
iongantach,  seachd  aingil  aig  an 
robh  na  seachd  plàighean  deir- 
eannach  ;  oir  annta  so  tha  fearg 
Dhè  air  a  coimhlionadh. 

2  Agus  chunnaic  mi  mar  gu'm 
b'fhairge  ghloine,  air  a  measg- 
adh  le  teine ;  agus  iadsan  a  thug 
buaidh  air  an  fhiadh-bheathach, 
agus  air  'ìomhaigh,  agus  air  a 
chomhara,  agus  air  àireamh 
'ainme,  'nan  seasamh  air  an 
2  L  2 

fhairge  ghloine,  agus  clàrsaiche 
Dhe  aca. 

3  Agus  tha  iad  a'  seinn  orain 
Mhaois  òglaich  Dhè,  agus  òrain 
an  Uain,  ag  ràdh,  Is  mòr,  agus 
is  iongantach  t'  oibre,  a  Thigh- 
earna  Dhè  uile-chumhachdaich  : 
is  ceart  agus  is  fìor  do  shligh- 
ean-sa,  a  Kìgh  nan  naomh. 

4  Cò  air  nach  biodh  eagal 
romhad,  O  Thighearn,  agus 
nach  tugadh  glòir  do  t'ainm? 
oir  is  tusa  a  mhain  a  ta  naomh  : 
oir  thig  na  h-uile  chinnich,  agus 
nì  iad  aoradh  ann  do  làthair ; 
do  bhrìgh  gu  bheil  do  bhreith- 
eanais  air  an  dèanamh  follais- 
•each. 

5  Agus  an  dèigh  so  dh'amh- 
airc  mi,  agus,  feuch,  dh'fhosg- 
ladh  teampull  pàilliuin  na  fian- 
uis  air  nèimh. 

6  Agus  thàinig  a  mach  as  an 
teampull  na  seachd  aingil,  aig 
an  robh  na  seachd  plàighean,  air 
an  sgeadachadh  le  lìon-eudach 
glan  agus  dealrach,  agus  air  an 
crioslachadh  mu'n  uchd  le  crios- 
aibh  òir. 

7  Agus  thug  aon  do  na  ceith- 
ir  bheathaichibh  do  na  seachd 
aingil  seachd  soithichean  òir, 
iàn  do  fheirg  an  Dè  a  ta  beò  gu 
saoghal  nan  saoghal. 

8  Agus  lìonadh  an  teampull 
le  deataich  o  ghlòir  Dhe,  agus  o 
'chumhachd-san;  agus  cha  b'- 
urrainn  neach  sam  bith  dol  a 
stigh  do'n  teampull,  gus  am 
biodh  seachd  plàighean  nan 
seachd  aingeal  air  an  coimhlion- 
adh, 

CAIB.  XVI. 

\  GUS  chuala  mi  guth  mòr  as 
-f*-  an  teampull,  ag  ràdh  ris 
na  seachd  aingil,  Imichibh,  agus 
taomaibh  soithiche  feirge  Dhè 
air  an  talamh. 

2  Agus  dh'  imich  an  ceud 
aìngeal,  agus  thaom  e  a  shoith- 


each  air  an  talamh ;  agus  dh'- 
èirich  droch  neasgaid  nimh- 
neach  air  na  daoinibh  sin'aig  an 
robh  comhara  an  f  hiadh-bheath- 
aich,  agus  orra-san  a  rinn  aor- 
adh  d'a  ìomhaigh. 

3  Agus  thaom  an  dara  aing- 
eal  a  shoitheach  san  f hairge ; 
agus  rinneadh  i  mar  fhuil  duine 
mhairbh :  agus  fhuair  gach  anam 
beò  bàs  anns  an  fhairge. 

4  Agus  thaom  an  treas  aing- 
eal  a  shoitheach  anns  na  h- 
aimhnichibh  agus  anns  na  tob- 
raichibh  uisge;  agus  rinneadh 
iad  'nam  fuil. 

5  Agus  chuala  mi  aingeal  nan 
uisgeacha  ag  ràdh,  Is  cothrom- 
ach  thusa,  O  Thighearn,  a  ta, 
agus  a  bha,  agus  a  bhitheas,  do 
bhrìgh  gu'n  d'  thug  thu  breth 
air  an  dòigh  so  : 

6  Oir  dhòirt  iadsan  fuil  naomh 
agus  f  hàidhean,  agus  thug  thusa 
dhoibh  fuil  r'  a  h-òl ;  oir  is 
toillteanach  iad. 

7  Agus  chuala  mi  neach  eile 
o  'n  altair  ag  ràdh,  Seadh^  a 
Thighearna  Dhè  uile-chumh- 
achdaich,  is  fìor  agus  cothromach 
do  bhreitheanais. 

8  Agus  thaom  an  ceathramh 
aingeal  a  shoitheach  air  a' 
ghre'in,  agus  thugadh  cumhachd 
dha  daoine  a  phianadh  le  h-ain- 
teas  teine. 

9  Agus  bha  daoine  air  an 
losgadh  le  teas  mòr,  agus  thug 
iad  toibheum  do  ainm  Dhè,  aig 
am  bheil  cumhachd  air  na  plàigh- 
ibh  sin :  agus  cha  d'  rinn  iad  aith- 
reachas,  chum  gloir  a  thoirt 
dhasan. 

10  Agus  thaom  an  cùigeadh 
aingeal  a  shoitheach  air  rìgh- 
chaithir  an  f hiadh-bheathaich  ; 
agus  rinneadh  a  rìoghachd  dor- 
cha ;  agus  chagainn  daoine  an 
teanganna  tre  phèin, 

11  Agus  thug  iad  toibheum 
do    Dhia    nèimh    air   son   am 

pianta  agus  an  creuchda,  agus 
cha  do  ghahh  iad  àithreachas  d'  an 
gnìomharaibh. 

12  Agus  thaom  an  seathadh 
aingeal  a^  shoitheach  air  an 
amhainn  mhòir~Euphrates ;  ag- 
us  thiormaicheadh  a  h-uisge, 
chum  gu'n  ulluichteadh  slighe 
rìghrean  na  h-àirde  'n  ear. 

13  Agus  chunnaic  mi  teachd  a 
mach  à  beul  an  dragoin,  agus  à 
beul  an  fhiadh-bheathaich,  agus 
à  beul  an  fhàidh-bhreige,  trì 
spiorada  neòghlan,  cosmhuil  ri 
losguinn. 

14  Oir  is  iad  sin  spiorada 
dhèamhan,  a'  dèanamh  chomh- 
ara,  a  tha  dol  a  mach  chum 
rìghre  na  talmhainn,  agus  an 
domhain  uile,  gu'n  cruinneach- 
adh  chum  catha  là  mhòir  sin  an 
Dè  uile-chumhachdaich. 

15  Feuch,  a  ta  mi  a'  teachd 
mar  ghaduiche.  Is  beannaichte 
e-san  a  nì  faire,  agus  a  ghleidh- 
eas  'eudach,  chum  nach  imich 
e  lomnochd,  agus  nach  faic 
daoine  a  nàire. 

16  Agus  chruinnich  e  iad  r'a 
chèile  chum  ionaid  ris  an  abrar 
san  Eabhra,  Armagedon. 

17  Agus  thaom  an  seachdamh 
aingeal  a  shoitheach  san  athar ; 
agus  thàinig  guth  mòr  a  mach  à 
teampull  nèimh,  o'n  rìgh-chaith- 
ir,  ag  ràdh,  Tha  e  dèanta. 

18  Agus  bha  guthanna,  agus 
tairneanaich,  agus  dealanaich 
ann;  agus  bha  crith  mhòr  thal- 
mhainn  ann,  nach  robh  a  leithid 
•ann  o  bha  daoine  air  an  talamh, 
a  samhuil  do  chrith-thalmhainn 
co  mhòr. 

19  Agus  hha  am  baile  mòr  air 
a  roinn  'na  thrì  earrannaibh,  ag- 
■us  thuit  bailtean  nan  cinneach  : 
agus  thàinig  Babilon  mhòr  an 
cuimhne  an  làthair  Dhè,  a 
thoirt  d'i  copan  fìona  fraoich 
*fheirge. 

20  Agus  theich  gach  uile  eil- 


ean  as,  agus  cha  d'  f  huaradh  na 
beannta. 

21  Agus  thàinig  clacha- 
meallain  mòra  a  nuas  o  nèamh 
air  daoinibh,  gach  clach  co  throm 
ri  talann :  agus  thug  daoine 
toihheum  do  Dhia,  air  son 
plàigh  nan  clacha-meallain ;  oir 
bha  am  plàigh-san  ro-mhòr. 

CAIB.  XVII. 

A  GUS  thàinig  aon  do  na 
•"■  seachd  aingil  aig  an  robh 
na  seachd  soithichean,  agus 
labhair  e  rium,  ag  ràdh  rium, 
Thig  an  so ;  nochdaidh  mi  dhuit 
breitheanas  na  strìopaiche  mòire, 
a  tha  'na  suidhe  air  mòran  uisg- 
eacha : 

2  Ilis  an  d'rinn  rìghre  na  tal- 
mhainn  strìopachas,  agus  aig  an 
do  chuireadh  luchd-àiteachaidh 
na  talmhainn  air  mhisg  le  fìon 
a  strìopachais. 

3  Agus  thug  e  leis  mi  anns 
an  spiorad  do'n  fhasach :  agus 
chunnaic  mi  bean  'na  suidhe  air 
fiadh-bheathach  air  dhath  scar- 
laid,  làn  do  ainmibh  toibheim^ 
air  an  rohh  seachd  cinn  agus 
deich  adhaircean. 

4i  Agus  bha  a'  bhean  air  a 
sgeadachadh  ann  am  purpur, 
agus  ann  an  scarlaid,  agus  air  a 
dèanamh  breagha  le  h-òr,  agus 
clachaibh  luachmhor,  agus 
nèamhnuidibh,  agus  copan  òir 
aice  'na  làimh,  làn  do  ghràin- 
eileachd  agus  do  neò-ghloine  a 
strìopachais. 

5  Agus  air  elàr  a  h-eudain 
bha  ainm  sgrìobhta,  RUN- 
DIOMHAIR,  BABILON 
MHOR,  MATHAIR  NAN 
STRIOPACH  AGUS 
GHRAINEILEACHDA  NA 
TALMHAINN. 

6  Agus  chunnaic  mi  a'  bhean 
air  mhisg  le  fuil  nan  naomh, 
agus  le  fuil  fhianuisean  Iosa: 
agus  an  uair  a  chunnaic  mi  ì, 

ghabh  mi  iongantas  le  h-iong- 
antas  mòr. 

7  Agus  thubhairt  an  t-ain- 
geal  rium,  C'ar  son  a  ghabh  thu 
iongantas  ?  Innsidh  mise  dhuit 
rùn-dìomhair  na  mnà,  agus  an 
fhiadh-bheathaich  a  tha  'ga 
giùlan,  air  am  bheil  na  seachd 
cinn  agus  na  deich  adhaircean. 

8  Am  fiadh-bheathach  achunn- 
aic  thu,  bha  e,  agus  cha  'n  'eil 
e  ann ;  agus  èiridh  e  suas  à 
slochd  un  dubh-aigein,  agus 
thèid  e  am  mugha :  agus  gabh- 
aidh  luchd-àiteachaidh  na  tal- 
mhainn,  (aig  nach  'eil  an  ain- 
mean  sgrìobhta  ann  an  leabhar 
na  beatha  o  thoiseach  an  t- 
saoghail,)  iongantas,  'nuair  a 
chì  iad  am  fiadh-bheathach  a 
bha,  agus  nach  'eil,  agus  a  bhith- 
eas  ann. 

S  An  so  a  ta  an  inntinn  aig 
am  bheil  gliocas.  Na  seachd 
cinn  is  seachd  sleibhtean  iad, 
air  am  bheil  a'  bhean  'na 
suidhe. 

10  Is  seachd  rìghrean  iad  mar 
an  ceudna:  tha  cùig  dhiubh  air 
tuiteam,  agus  a  ta  h-aon  ann : 
cha  d'thàinig  am  fear  eile  fath- 
ast :  agus  an  uair  a  thig  e,  is 
èigin  da  fantuinn  rè  ùine  bhig. 

11  Agus  am  fiadh-bheathach 
a  bha,  agus  nach  'eil  ann,  is 
e-san  an  t-ochdamh,  agus  tha  e 
o'n  t-seachdnar,  agus  thèid  e 
am  mugha. 

12  Agus  na  deich  adhaircean 
a  chunnaic  thu,  is  deich  righrean 
iad,  nach  d'  fhuair  rìoghachd 
fathast,  ach  a  ta  faotainn  cumh- 
achd  mar  rìghrean  rè  aon  uaire 
maille  ris  an  fhiadh-bheathach. 

13  Tha  aca  sin  aon  inntinn. 
agus  bheir  iad  an  neart  agus  an 
cumhachd  do'n  fhiadh-bheath- 
ach. 

.  14  Nì  iad  sin  cogadh  an  agh- 
aidh  an  Uain,  agus  bheir  an  t- 
Uan  buaidh  orra:   oir  is  e-san 


Tighearna  nan  Tighearna,  ag- 
us  Rìgh  nan  Rìgh  ;  agus  tha  an 
dream  a  tha  mailie  ris,  air  an 
gairm,  agus  air  an  taghadh, 
agus  dileas. 

15  Agus  tha  e  ag  ràdh  rium, 
Na  h-uisgeachan  a  chunnaic 
thu,  far  am  bheil  an  strìopach 
'na  suidhe,  is  slòigh,  agus 
coimhthionail,  agus  cinnich, 
agus  teanganna  iad. 

16  Agus  na  deich  adhaircean 
a  chunnaic  thu  air  an  fhiadh- 
bheathach,  bheir  iad  sin  fuath 
do'n  strìopaich,  agus  nì  iad  fàs 
i,  agus  lomnochd,  agus  ithidh 
iad  a  feoil,  agus  loisgidh  iad  i 
le  teine. 

17  Oir  chuir  Dia  'nan  cridhe 
a  thoil  a  choimhlionadh,  agu3  a 
bhi  dh'aon  chomhairle,  agus  an 
rìoghachd  a  thoirt  do'n  fhiadh- 
bheathach,  gus  an  coimhlionar 
briathran  Dhè. 

18  Agus  is  i  a'  bhean  a 
chunnaic  thusa,  am  baile  mòr 
sin,  a  tha  rioghachadh  os  ceann 
rìghre  na  talmhainn. 

CAIB.  XVIII. 

A  GUS  an  dèigh  nan  nithe  so 
-^*-  chunnaic  mi  aingeal  eile 
teachd  a  nuas  o  nèamh,  aig  an 
robh  cumhachd  mòr :  agus 
dhealraich  an  talamh  le  'ghlòir. 

2  Agus  ghlaodh  e  gu  làidir  le 
g-uth  mòr,  ag  ràdh,  Thuit, 
thuit  Babilon  mhòr,  agus  rinn- 
eadh  i  'na  h-àite-còmhnuidh 
dhèamhan,  'na  prìosan  do  gach 
spiorad  neòghlan,  'na  h-ionad 
cumail  do  gach  eun  neò-ghlan 
agus  fuathmhor. 

3  Oir  dh'òl  na  h-uile  chinn- 
ich  do  fhìon  feirge  a  strìop- 
achais,  agus  rinn  rìghre  na  tal- 
mhainn  strìopachas  rithe,  agus 
rinneadh  saoìbhir  ceannaichean 
na  talmhainn  le  pailteas  a  sògha. 

4  Agus  chuala  mi  guth  eile  o 
nèamh,     ag    ràdh,    Thigibh.  a 

mach  aisde,  mo  phobull,  chum 
nach  bì  sibh  comh-pàirteach  d'a 
peacaibh,  egus  nach  faigh  sibh 
cuid  d'a  plàighibh ; 

5  Oir  tha  a  peacanna  air 
ruigheachd  suas  gu  nèamh,  ag- 
us  chuimhnich  Dia  a  h-eu-cearta. 

6  Thugaibh  ath-dhìol  d'i  mar 
a  dhìol  ise  ribh,  agus  thugaibh 
dh'i  a  dhà  uiread,  a  reir  a  h- 
oibre :  anns  a'  chupan  a  lìon  i, 
lìonaibh  a  dhà  uiread  d'i. 

7  A  mheud  as  a  ghlòraich  si 
i  fein,  agus  a  chaith  i  a  beatha 
gu  sòghail,  co  mòr  as  sin  thug- 
aibh  dh'i  do  pheanas  agus  do 
bhròn :  oir  a  ta  i  ag  ràdh  'na 
cridhe  fein,  Tha  mi  a'm'  shuidhe 
a'm'  bhan-rìghinn,  agus  cha 
bhantrach  mi,  agus  cha'n  fhaic 
mi  bròn. 

8  Uime  sin  ann  an  aon  là 
thig  &  plàighean,  bàs,  agus 
bròn,  agus  gorta;  agus  loisgear 
i  gu  tur  le  teine  :  oir  is  neart- 
mhor  an  Tighearna  Dia  a  bheir 
breth  oirre. 

9  Agus  nì  rìghre  na  talmhainn, 
a  rinn  strìopachas  agus  a  chaith 
am  beatha  gu  sòghail  maille 
rithe,  gul  agus  caoidh  air  a  son, 
'nuair  a  chì  iad  deatach  a  losg- 
aidh, 

10  A'  seasamh  fad  as,  tre 
«agal  a  peanais,  ag  ràdh,  Mo 
thruaighe,  mo  thruaighe!  a* 
chaithir  mhòr  sin  Babilon,  a* 
chaithir  threun  sin  !  oir  ann  an 
aon  uair  thàinig  do  bhreithean- 
as. 

11  Agus  nì  ceannaichean  na 
talmhainn  gul  agus  caoidh  air  a 
son ;  oir  cha  cheannaich  neach 
sam  bith  am  bathar  ni's  mò. 

12  Bathar  òir,  agus  airgid, 
agus  chlach  luachmhor,  agus 
nèamhnuidean,  agus  lìon-eud- 
aich  ghrinn,  agus  phurpuir,  ag- 
us  shìde,  agus  scarlaid,  agus 
gach  uile  ghnè  fhiodha  thine, 
agus  gach  uile  ghnè  shoithiche 


do  ibhori,  agus  gach  uile  ghnè 
shoithiche  do  fhiodh  ro  luach- 
mhor,  agus  do  umha,  agus  do 
iarunn,  agus  do  mharmor. 

13  Agus  canal,  agus  nithe 
deadh-fhàile,  agus  oladh-ùng~ 
aidh,  agus  tùis,  agus  fìon,  agus 
oladh,  agus  min  mhìn,  agus 
cruithneachd,  agus  ainmhidh- 
ean,  agus  caoraich,  agus  eich, 
agus  carbadan,  agus  tràillean, 
agus  anama  dhaoine. 

14  Agus  dh'imich  na  toraidh, 
air  an  robh  mòr  dhèidh  t-ana- 
ma,  uait,  agus  dh'imich  na  h- 
uile  nithe  annasach  agus  mais- 
each  uait,  agus  cha  'n  fhaigh 
thu  iad  ni  's  mò. 

15  Seasaìdh  ceannaichean  nan 
nithe  so  a  rinneadh  saoibhir 
leatha,  am  fad,  air  eagal  a  pean- 
ais,  a'  gul  agus  a'  caoidh, 

16  Agus  ag  ràdh,  Is  truagh, 
am  baile  mòr  sin,  a  bha  air  a 
sgeadachadh  le  lìon-eudach 
grinn,  agus  purpur,  agus  scar- 
laid,  agus  a  bha  air  a  dhèanamh 
breagha  le  h-òr,  agus  le  clach- 
aibh  luachmhor,  agus  le  neamh- 
nuidibh ! 

1 7  Oir  ann  an  aon  uair  thug- 
adh  saoibhreas  cò  mòr  gu  neò- 
ni.  Agus  sheas  gach  uile  long- 
mhaighstir,  agus  gach  uile 
chuideachd  a  thèid  air  longaibh, 
agus  na  seòladairean,  agus  a' 
mheud  's  a  nì  gnothuichean  air 
fairge,  am  fad, 

18  Agus  ghlaodh  iad,  an  uair 
a  chunnaic  iad  deatach  a  losg- 
aidh,  ag  ràdh,  Cò  e  am  baiie 
a's  cosmhuil  risa'bhailemhòr  so? 

19  Agus  thilg  iad  duslach  air 
an  cinn,  agus  ghlaodh  iad,  a' 
gul  agus  a'  caoidh,  ag  ràdh,  Is 
truagh,  Ì3  truagh,  am  baile  mòr 
sin,  anns  an  d'rinneadh  saoibhir 
iadsan  uile  aig  an  robh  longa 
air  an  fhairge,  tre  a  ghreadh-. 
nachas-san  !  oir  ann  an  aon  uair 
dh'fhàsaicheadh  e. 

20  Dèan  gàirdeacha9  os  a 
cheann,  o  a  nèamh,  agus  sibhse 
abstola  naomha  agus  fhàidhean ; 
oir  dhìol  Dia  sibhse  air. 

21  Agus  thog  aingeal  treun 
clach  mar  chloich-mhuilinn 
mhòir,  agus  thilg  e  san  fhairge 
i,  ag  ràdh,  Is  ann  mar  so  le 
neart  a  thilgear  sìos  am  baile 
mòr  sin  Babilon,  agus  cha'n 
fhaidhear  e  ni's  mò. 

22  Agus  cha  chluinnear  ann- 
ad  ni's  mò  fuaim  chlàrsairean, 
agus  luchd-ciuil,  agus  phìobair- 
ean,  agus  thrompadairean ;  ag- 
us  cha'n  fhaighear  annad  ni's 
mò  fear-ceirde,  do  ghnè  ceirde 
sam  bith  ;  agus  cha  chluinnear 
fuaim  cloiche-muilinn  annad 
ni's  mò ; 

23  Agus  cha  soillsich  solus 
coinnle  annad  ni's  mò;  agus  cha 
chluinnear  annad  ni's  mò  guth 
fear-bainnse  no  bean-bainnse ; 
oir  b'iad  do  cheannaichean 
daoine  mòra  na  talmhainn;  ag- 
tis  le  d'  dhruidheachd  bha  na  h- 
uile  chinnich  air  am  mealladh  : 

24  Agus  fhuaradh  ann  fuil 
fhàidhean,  agus  naomh,  agus 
nan  uile  dhaoine  a  mharbhadh  air 
an  talamh. 

CAIB.  XIX. 

\  GUS  an  dèigh  nan  nithe  so, 
•**-  chuala  mi  guth  àrd  mhòr- 
shluaigh  air  nèamh,  ag  ràdh, 
Aleluia  ;  Slàinte,  agus  glòir,  ag- 
us  urram,  agus  cumhachd  do  'n 
Tighearn  ar  Dia-ne : 

2  Oir  is  fìor  agus  is  cothrom- 
ach  a  hhreitheanais  ;  oir  thug  e 
breth  air  an  strìopaich  mhòir,  a 
thruaill  an  talamh  le  a  strìop- 
achas,  agus  dhìol  e  fuil  a  sheirbh- 
iseach  fèin  air  a  làimh. 

3  Agus  a  rìs  thubhairt  iad, 
Aleluia.  Agus  chaidh  a  deatach 
suas  gu  saoghal  nan  saoghal. 

4  Agus  thuit  na  ceithir  sean- 
aire  fichead,    agus    na    ceithir 


bheathaiche  sìos,  agus  rinn  iad 
aoradh  do  Dhia,  a  bha  'na 
shuidhe  air  an  rìgh-chaithir,  ag 
ràdh,  Amen  ;  Aleluia. 

5  Agus  thàinig  guth  a  mach 
o'n  rìgh-chaithir,  ag  ràdh,  Mol- 
aibh  ar  Dia-ne,  sibhse  uile  a's 
seirbhisich  dha,  agus  air  am 
bheil  'eagal-san,  eadar  bheag 
agus  mhòr. 

6  Agus  chuala  mi  mar  ghuth 
mòr-shluaigh,  agus  mar  fhuaim 
mhòran  uisgeacha,  agus  mar 
thoirm  tarneanaich  chumhachd- 
aich,  ag  ràdh,  Aleluia :  oir  a  ta 
an  Tighearna  Dia  uile-chumh- 
achdach  a'  rìoghachadh. 

7  Bitheamaid  aoibhinn  agus 
dèanamaid  gàirdeachas,  agus 
thugamaid  glòir  dhasan :  oir 
thàinig  pòsadh  an  Uain,  agus 
dh'ulluich  a  bhean  i  fein. 

8  Agus  thugadh  dh'i  gu'm 
biodh  i  air  a  sgeadachadh  le 
lìon-eudach  grinn,  glan  igus 
dealrach  :  oir  is  e  an  lìon^ud- 
ach  grinn  fìreantachd'  nan 
naomh. 

9  Agus  thuhhairt  e  rium, 
Sgrìobh,  Is  heannaichte  iadsan 
a  tha  air  an  cuireadh  gu  suipeir- 
bhainnse  an  Uain.  Agus  thu- 
bhairt  e  rium,  Is  iad  so  briathra 
fìrinneach  Dhè. 

10  Agus  thuit  mi  sìos  aig  a 
chosaibh  chum  aoradh  dhèan- 
amhdha:  agus  thubhairt  e  rium, 
Feuch  nach  dèan  thu  e :  is 
còmh-sheirbhiseach  dhuit  fèin 
mise,  agus  do  d'  bhràithribh  aig 
am  bheil  fianuis  Iosa :  dèan 
aoradh  do  Dhia:  oir  is  i  fianuis 
Iosa  spiorad  na  fàidheadair- 
eachd. 

11  Agus  chunnaic  mi  nèamh 
air  fhosgladh,  agus,  feuch,  each 
geal ;  agus  ghoireadh  do'n  tì  a 
shuidh  air  Dìleas,  agus  Fìor ; 
agus  ann  am  fìreantachd  tha  e 
dèanamh  breitheanais  agus  cog- 
aidh. 


CAIB.  XX. 


407 


12  Agus  bha  a  shùilean  mar 
lasair  theine,  agus  air  a  cheann 
bha  irìòran  chrùn ;  agus  bha 
ainm  aige  sgrìobhta,  nach  b'- 
aithne  do  neach  sam  bith  ach  e 
fèin  ; 

13  Agus  bha  e  air  a  egead- 
achadh  ]e  trusgan  tumta  am 
fuil :  agus  is  e'n  t'ainm  a  ghoir- 
ear  dheth,  FOCAL  DE. 

14  Agus  lean  na  h-armai!tean 
a  bha  air  nèamh  e  air  eachaibh 
geala,  air  an  sgeadachadh  le 
lìon-eudach  grinn,  geal  agus 
glan. 

15  Agus  as  a  bheul  tha  claidh- 
eamh  geur  a'  dol  a  mach,  chum 
gu  'm  buaileadh  e  na  cinnich 
leis ;  agus  riaghlaidh  e  iad  le 
slait  iaruinn :  agus  tha  e  a' 
saltradh  fìon-amair  fraoich 
feirge  an  De'  uile-chumhachd- 
aich. 

16  Agus  tha  aige  air  a  thrus- 
gan  agus  air  a  lèis  ainm  sgrìobh- 
ta,  RIGH  NAN  RIGH,  AG- 
US  TIGHEARNA  NAN 
TIGHEARNA. 

17  Agus  chunnaìc  mi  aingeal 
àraidh  'na  sheasamh  sa'  ghrèin ; 
agus  ghlaodh  e  le  guth  àrd,  ag 
ràdh  ris  an  eunlaith  uile,  a  bha 
'g  itealaich  ann  am  meadhon 
nèimh,  Thìgibh,  agus  cruinn- 
ichibh  sibh  fèin  chum  suipeir  an 
De  mhòir ; 

18  Chum  gu'n  ith  sibh  feoil 
rìghrean,  agus  feoil  àrd-cheann- 
ard,  agus  feoil  dhaoine  cumh- 
achdach,  agus  feoil  each  agus  na 
muinntir  a  shuidheas  orra,  agus 
feoil  nan  uile  dhaoine,  araon 
shaor  agus  dhaor,  araon  bheag 
agus  mhòr. 

19  Agus  chunnaic  mi  am 
fiadh-bheathach,  agus  rìghrean 
na  talmhainn,  agus  an  armailtean 
air  an  cruinneaehadh,  a  dhèan- 
amh  cogaidh  an  aghaidh  an  tì  a 
bha   'na    shuidhe   air   an   each, 

i  agus  an  aghaidh  'armailt-san. 


20  Agus  ghlacadh  am  fiadh^ 
bheathach,  agus  maille  ris-san 
am  fàidh-brèige  a  rinn  mìor- 
bhuilean  'na  làthair,  leis  an  do 
mheall  e  an  dream  a  ghabh  orra 
comhara  an  fhiadh-bheathaich, 
agus  iadsan  a  rinn  aoradh  d'a 
ìomhaigh.  Thilgeadh  iad  sin 
'nan  dithis  beò  ann  an  loch  teine 
a'  dearg  lasadh  le  pronnusc. 

21  Agus  mharbhadh  a'  chuid 
eile  le  claidheamh  an  tì  a  bha 
'na  shuidhe  air  an  each,  a  thàinig 
a  mach  as  a  bheul :  agus  hha  an 
eunlaith  uile  air  anlìonadh  le'm 
feoil. 

CAIB.  XX. 

\  GUS  chunnaic  mi  aingeal,  a' 
-*-*-  teachd  a  nuas  o  nèamh, 
agus  iuchair  sluichd  an  dubh- 
aigein  aige,  agus  slabhraidh 
mhòr  'na  làimh. 

2  Agus  rug  e  air  an  dragon, 
an  t-seann  nathair  nimhe  sin, 
a's  e  an  diabhul  agus  Sàtan,  ag- 
us  cheangail  se  e  rè  mhìle 
bliadhna  ; 

3  Agus  thilg  se  e  do  shlochd 
an  dubh-aigein,  agus  dhùin  e 
stigh  e,  agus  chuir  e  seula  air, 
chum  nach  mealladh  e  na  cinn- 
ich  tuilleadh,gus  an  crìochnaich- 
eadh  am  mìle  bliadhna  :  agus  an 
dèigh  sin,  is  èigin  gu  fuasgailear 
e  rè  ùine  bhig. 

4  Agus  chunnaic  mi  rìgh- 
chaithrichean,  agus  shuidh  iad 
orra,  agus  thugadh  breitheanas 
doibh  :  agus  chunnaic  mi  anaman 
nà  muinntir  d'an  do  chuireadb 
an  cinn  air  son  fianuis  Iosa,  ag- 
us  focail  Dè,  agus  nach  d'  rinn 
aoradh  do  'n  f hiadh-bheathach, 
no  d'  a  ìomhaigh,  agus  nach  do 
ghabh  a  chomhara  air  clàr  an 
eudain,  no  air  an  làmhaibh ;  ag- 
us  bha  iad  beò,  agus  rìghich  iad 
maille  ri  Crìosd  rè  mhìle  bliadh- 
na. 

5  Ach  cha  d'ath-bheothaich- 

eadh  a'  chuid  eile  do  na  mairbh 
gus  an  robh  am  mìle  bliadhna 
air  an  crìochnachadh.  Is  i  so  a' 
cheud  aiseirigh. 

6  Is  beannaichte  agus  is 
naomba  an  tì  aig  am  bheil  cuid 
anns  a'  cheud  aiseirigh  :  orra  so 
cha'n  'eil  cumhachd  aig  an  dara 
bàs ;  ach  bìthidh  iad  'nan  sag- 
artaibh  do  Dhia.agus  do  Chrìosd, 
agus  rìghichidh  iad  maille  ris 
mìle  bliadhna. 

7  Agus  an  uair  a  chrìoch- 
naichear  am  mìle  bliadhna,  fuas- 
gailear  Sàtan  as  a  phrìosan, 

8  Agus  thèide  mach  amheall- 
adh  nan  cinneach,  a  tha  ann  an 
ceithir  chearnaibh  na  talmhainn, 
Gog  agus  Magog,  chum  an 
cruinnenchadh  gu  cath  ;  muinn- 
tir  a  tha  ann  an  àireamh  mar 
ghaineimh  na  fairge. 

9  Agus  chaidh  iad  suas  air 
leud  na  talmhainn,  agus  chuairt- 
ich  iad  camp  nan  naomh,  agus 
am  baile  ionmhuinn :  agus 
thàinig  teine  nuas  o  Dhia  à 
nèamh,  agus  chur  e  as  doibh. 

10  Agus  thilgeadh  an  diabhul 
a  mheall  iad,  san  loch  theine 
agus  phronnuisc,  far  am  bheìl 
am  fiadh-bheathach,  agus  am 
fàidh-breige,  agus  bithidh  iad 
air  am  pianadh  a  là  agus  a  dh'- 
oidhche,  gu  saoghal  nan  saoghal. 

11  Agus  chunnaic  mi  rìgh- 
chaithir  mhòr  gheal,  agus  an  Tì 
a  shuidh  oirre,  neach  d'an  do 
theich  nèamh  agus  talamh  o  a 
ghnùis ;  agus  cha  d'  f  huaradh 
àite  dhoibh. 

12  Agus  chunnaic  mi  na 
mairbh,  beag  agus  mòr,  'nan 
6easamh  am  fianuis  De ;  agus 
dh'fhosgladh  na  leabhraichean ; 
agus  dh'fhosgladh  leabhar  eile, 
eadhon  leabhar  na  beatha :  agus 
thugadh  breth  air  na  mairbh  as 
na  nithibh  sin  a  bhasgrìobhta  sna 
leabhraichibb,  a  rèir  an  gnìomh- 
ara. 


13  Agus  thug  an  fhairge 
uaipe  na  mairbh  a  bhainnte; 
agus  thug  am  bàs  agus  an  uaigh 
uatha  na  mairbh  a  bha  annta: 
agus  thugadh  breth  orra  gach 
aon  a  rèir  an  gnìomhara. 

14  Agus  thilgeadh  am  bàs 
agus  ifrinn  do'n  loch  theine  :  Is 
e  so  an  dara  bàs. 

15  Agus  ge  b'e  air  bith  nach 
d'  fhuaradh  sgrìobhta  ann  an 
leabhar  na  beatha,  thilgeadh  e 
san  loch  theine. 

CAIB.  XXI. 

A  GUS  chunnaic  mi  nèamh 
■**■  nuadh,  agus  talamh  nuadh: 
oir  chaidh  an  ceud  nèamh  ag- 
us  an  ceud  talamh  thairis ; 
agus  cha  robh  fairge  ann  ni's  mò. 

2  Agus  chunnaic  mise  Eoin 
am  baile  naomh,  Ierusalem 
nuadh,  a'  teachd  a  nuas  o  Dhia 
à  nèamh,  air  ulluchadh  mar 
bhean-bainnse  air  a  sgeadach- 
adh  fa  chomhair  a  fir. 

3  Agus  chuala  mi  guth  mòr 
à  nèamh  ag  ràdh,  Feuch,  tha 
pàilliun  Dhe  maille  ri  daoinibh, 
agus  nì  e-san  còmhnuidh  maille 
riu,  agus  bithidh  iadsan  'nan 
sluagh  dha,  agus  bithidh  Dia 
fein  maille  riu,  agus  'na  Dhia 
dhoibh. 

4  Agus  tiormaichidh  Dia  gach 
deur  o'n  sùilibh  ;  agus  cha  bbi 
bàs  ann  ni 's  mò,  no  bròn,  no 
èighich,  agus  cha  bhi  pian  ann 
ni's  mò;  oir  chaidh  na  ceud 
nithe  thairis. 

5  Agus  thubhairt  an  Tì  a  bha 
'na  shuidhe  air  an  rìgh-chaith- 
ir,  Feuch,  tha  mi  a'  dèanamh 
nan  uile  nithe  nuadh.  Agus 
thubhairt  e  rium,  Sgrìobh,  oir 
tha  na  briathra  so  fìrinneach 
agus  dìleas. 

6  Agus  thubhairt  e  rium,  Tha 
e  dèanta.  Is  mise  Alpha  agus 
Omega,  an  toiseach  agus  an  deir- 
eadh :  bheir  mi  dhasan  air  am 

^bheil  tart,   do   thobar  uisge  na 
beatha,gu  saor. 

7  Sealbhaichidh  an  tì  a  bheir 
buaidh  na  h-uile  nithe ;  agus 
bithidh  mise  a'  m'  Dhia  dhasan, 
agus  bithidh  e-san  'na  mhac 
dhomh-sa. 

8  Ach  aig  an  dream  sin  a  ta 
gealtach,  agus  mì-chreideach, 
agus  gràineil,  agus  aig  luchd- 
mortaidh,  agus  strìopachais,  agus 
druidheachd,  agus  ìodhol-aor- 
aidh,  agus  aig  na  h-uile  bhreug- 
airibh,  bithidh  an  cuibhrionn 
,anns  an  loch  a  ta  dearg-lasadh 
le  teine  agus  pronnusc;  nia'se 
an  dara  bàs. 

9  Agus  thàinig  a  m'  ionn- 
suidh  aon  do  na  seachd  aingil, 
aig  an  robh  na  seachd  soithich- 
«an  làn  do  na  seachd  plàighibh 
deireannach,  agus  labhair  e  rium, 
ag  ràdh,  Thig  an  so,  nochdaidh 
mise  dhuit  a'  bhean  nuadh- 
phòsda,  bean  an  Uain. 

10  Agus  thug  e  leis  mi  anns 
an  spiorad  gu  beinn  mhòir  agus 
àird,  agus  dh'  f heuch  e  dhomh 
am  baile  mòr  sin,  Ierusalem 
naomh,  a'  teachd  a  nuas  à 
nèamh  o  Dhia, 

11  Aig  an  robh  glòir  Dhe: 
agus  bha  a  shoillse  cosmhuil  ri 
cloich  ro  luachmhoir,  mar  chloich 
Iaspis,  soilleir  mar  chriostal ; 

12  Agus  bha  balla  mòr  agus 
àrd  aige,  air  an  robh  dà'gheata 
dheug,  agus  aig  na  geataibh  dà 
aingeal  dheug,  agus  ainmean 
sgrìobhta  orra,  eadhon  ainmean 
dàthreibh  dheug  chloinn  Israeil. 

13  Air  an  taobh  an  ear,  trì 
.gheatacha ;  air  an  taobh  thuath, 
trì  gheatacha;  air  an  taobh 
deas,  trì  gheatacha  ;  agus  air  an 
taobh  an  iar,  trì  gheatacha. 

14  Agus  bha  aig  balla  a' 
bhaile  dà  bhunait  dheug,  agus 
annta-san  ainmean  dà  abstol 
.deug  an  Uain. 

15  Agus  bha  aig  an  tì  a  labh- 


air  rium,  cuilc-shlat  òir,  chum 
gu'n  tomhaiseadh  e  am  baile* 
agus  a  gheatacha,  agus  a  bhalla. 

16  Agus  tha  am  baile  'na 
luidhe  ceithir-chearnach,  agus 
tha  'f  had  co  mòr  r'  a  leud  :  agus 
thomhais  e  am  baile  leis  a' 
chuilc-shlait,  dà  mhile  dheug 
stàide  :  is  ionnan  fad,  agus  Jeud., 
agus  àirde  dha, 

17  Agus  thomhais  e  a  bhalla,, 
ceud  agus  dà  fhichead  agus 
ceithir  làmha-coille,  a  rèir  tomh- 
ais  duine,  eadhon  an  aingil. 

18  Agus  bha  a  bhalla  air  a 
thogail  do  chioich  Iaspis;  agus 
b'  òr  f  ìor-ghlan  am  baile,  cos- 
mhuil  ri  gloine  shoilleir. 

19  Agus  bha  bunaitean  balla 
a'  bhaile  air  an  dèanamh  sgiamh- 
ach  leis  gach  uile  ghnè  chlocha 
luachmhor.  Bu  iaspis  an  ceud 
bunait ;  bu  shaphir,  an  dara ;  bu 
chalcedon,  an  treas;  b'  emerald, 
an  ceathramh  bunait ; 

20  Bu  shardonicsj  an  cùig- 
eadh  ;  bu  shardius,  an  seathadh  ; 
bu  chrisolit,  an  seachdamh ;  bu 
bheril,  an  t-ochdamh ;  bu  topas, 
an  naothadh :  bu  chrisoprasus, 
an  deicheamh  ;  bu  hiacint,  an  t- 
aon  deug;  ò'ametist,  an  dara 
bunait  deug. 

21  Agus  an  dà  gheata  dheug 
bu  dà  nèamhnuid  dheug  iad ; 
bha  gach  aon  fa  leth  do  na  geat- 
aibh  air  a  dhèanamh  do  aon 
nèamhnuid  :  agus  b'  òr  f  ìorghlan 
sràid  a'  bhaile,  mar  ghloine 
shoilleir. 

22  Agus  cha  'n  f  haca  mi 
teampull  ann  :  oir  is  e'n  Tigh- 
earna  Dia  uile-chumhachdach, 
agus  an  t-Uan  a  's  teampull  da. 

23  Agus  cha'n  'eil  feum  aig  a' 
bhaile  air  a'  ghrèin,  no  air  a^ 
ghealaich  a  dhealrachadh  ann  : 
oir  shoillsich  glòir  Dhe  e,  agus 
is  e  an  t-Uan  a's  solus  da. 

24  Agus  gluaisidh  cinnich  na 
muinntir  sin  a  shaorar  'jia  shol^ 

us :  agus  bheir  rìghre  na  tal- 
mhainn  an  glòir  agus  an  urram 
d'a  ionnsuidh. 

25  Agus  cha  dùinear  a  gheat- 
acha  san  là:  oir  cha  bhi  oidhche 
an  sin. 

26  Agus  bheirear  glòir  agus 
urram  nan  cinneach  d'a  ionn- 
suidh. 

27  Agus  cha  teid  air  chor  sam 
bith  a  steach  ann  ni  air  bith  a 
shalaicheas,  no  a  dh'  oibricheas 
gràineileachd,  no  a  riì  breug : 
ach  iadsan  a  mhàin  a  tha 
sgrìobhta  ann  an  leabhar  beatha 
an  Uain. 

CAIB.  XXII. 
AGUS  dh'fheuch  e  dhomh 
■**-  amhainn  fhìor-ghlan  do 
uisge  na  beatha,  soilleir  mar 
chriostal,  a'  teachd  a  mach  à 
rìgh-chaithir  Dhè,  agus  an  Uain. 

2  Ann  am  meadhon  sràide  na 
caìthreach,  agus  air  gach  taobh 
do'n  ambainn,  bha  craobh  na 
beatha,  a'  giùlan  dà  ghnè  dheug 
thoraidh,  agus  a'  toirt  a  tor- 
aidh  uaipe  gach  uile  mhìos ;  ag- 
us  bha  duilleadh  na  craoibhe 
chum  Jeighis  nan  cinneach. 

3  Aglis  cha  bbi  mallachd  air 
bith  ann  ni's  mò :  ach  bithidh 
rìgh-chaithir  Dhe  agus  an  Uain 
innte ;  agus  nì  a  sheirbhisich 
seirbhis  da. 

4  Agus  chì  iad  'aghaidh  ;  ag- 
us  bithidh  'ainm-san  air  clàr  an 
eudainn. 

5  Agus  cha  bhi  oidhche  an 
sin,  agus  cha'n  'eil  feum  aca  air 
coinnil,  no  air  solus  na  greine ; 
oir  bheir  an  Tighearna  Dia 
solus  doibh :  agus  rìghichidh  iad 
gu  saoghal  nan  saoghal. 

6  Agus  thubhairt  erium,  Tha 
na  briathra  so  dìleas  agus  fìr- 
inneach.  Agus  chuir  an  Tigh- 
earna,  Dia  nam  fàidhean 
naomha,  'aingeal  fèin  a  nochd- 
adh   d  a   sheirbhisich   na   nithe 


sin  a's  èigin  tachairt  gu  h-aith- 
ghearr. 

7  Feuch,  tha  mi  a'  teachd  gu 
luath :  is  beannaichte  an  tì  a 
choimhideas  briathra  fàidhead- 
aireachd  an  leabhair  so. 

8  Agus  chunnaic  miseEoinna 
nithe  so,  agus  chuala  mi  iad : 
agus  an  uair  a  chuala  agus  a 
chunnaic  mi  iad,  thuit  mi  sìos  a' 
dèanamh  aoraidh  roimh  chos- 
aibh  an  aingil,  a  nochd  na  nithe 
so  dhomh. 

9  An  sin  thubhairt  e  rium, 
Feuch  nach  dèan  thu  e :  oir  is 
comh-sheirbhiseach  dhuit  mise, 
agus  do  d'  bhràithribh  na  fàidh- 
ean,  agus  dhoibh-san  a  choimh- 
ideas  briathran  an  leabhair  so : 
dèan  aoradh  do  Dhia. 

10  Agus  thubhairt  e  rium,  Na 
seulaich  focail  fàidheadaireachd 
an  leabhair  so  :  oir  tha  an  t-àm 
am  fagus. 

11  An  tì  a  nì  eucoir,  dèanadh 
e  eucoir  a  ghnàth  :  agus  an  tì  a 
tha  salach,  biodh  e  salach  a 
ghnàth :  agus  an  tì  a  tha  'na 
fhìrean,  biodh  e  'na  fhìrean  a 
ghnàth  :  agus  an  tì  a  tha  naomh, 
biodh  e  naomh  a  ghnàth. 

12  Agus,  feuch,  tha  mi  a' 
teachd  gu  h-aithghearr ;  agus  a 
ta  mo  luach-saoithreach  maille 
rium,  a  thoirt  do  gach  aon  fa 
leth,  a  reir  mar  a  bhitheas  a 
ghnìomhara. 

13  Is  mise  Alpha  agus  Omega^ 
an  toiseach  agus  a'  chrìoch,  an 
ceud  neach  agus  an  neach  deir- 
eannach. 

14  Is  beannaichte  iadsan  a  nì 
'àitheanta-san,  chum  gu'm  bì 
còir  aca  air  craoibh  na  beatha, 
agus  gu'n  teid  iad  a  stigh  tre  na 
geataibh  do  'n  bhaile. 

15  Oir  an  taobh  a  muigh  tha 
madraidh,  agus  luchd-druidh- 
eachd,  agus  luchd-strìopachais, 
agus  luchd-mortaidh,  agus  luchd- 
ìodhol-aoraidh,  agus  gach  neach 

a    ghràdhaicheas    agus     a     nì 
breug. . 

16  Chuir  mise  Iosa  m'aingeal 
a  dhèanamh  fianuis  duibhse  air 
na  nithibh  so  anns  na  h-eaglais- 
ibh.  Is  mise  freumh  agus  gin- 
eal  Dhaibhidh,  an  reult  dheal- 
rach  agus  mhaidne. 

1 7  Agus  a  ta  an  Spiorad  agus 
a'  bhean  nuadh-phòsda  ag  ràdh, 
Thig.  Agus  abradh  an  tì  a 
chluinneas,  Thig.  Agus  an 
neach  air  am  bheil  tart,  thig- 
eadh  e.  Agus  ge  b'e  neach  leis 
an  àill,  gabhadh  e  uisge  na 
beatha  gu  saor. 

18  Oir  tha  mi  dèanamh  fian- 
uis  do  gach  uile  neach  a  chluinn- 
eas  briathra  fàidheadaireachd  an 


leabhair  so,  Ma  chuireas  neach 
air  bith  ris  na  nithibh  so,  cuiridh 
Dia  air-san  na  plàighean  a  tha 
sgrìobhta  anns  an  leabhar  so  : 

19  Agus  ma  bheir  neach  air 
bith  o  bhriathraibh  leabhair  na 
fàidheadaireachd  so,  bheir  Dia 
a  chuibhrionn-san  à  leabhar  na 
beatha,  agus  as  a'  bhaile  naomh, 
agus  as  na  nithibh  a  tha  sgrìobh- 
ta  anns  an  leabhar  so. 

20  A  ta  an  tì  a  tha  toirt  fian- 
uis  air  na  nithibh  so  ag  ràdh, 
Gu  deimhin  a  ta  mi  a'  teachd 
an  aithghearr.  Amen.  Seadh, 
thig,  a  Thighearna  Iosa. 

21  Gràs  ar  Tighearna  Iosa 
Crìosd  gu  robh  maille  ribh  uile. 
Amen. 

SAILM  DHAIBHIDH. 


SALM  I. 

*C  BEANNAICHT'  an  duine  sin  nach  gluais 
*-7    an  comhairle  nan  daoi, 
An  slighe  fhiair  nam  peacach  baoth', 
'na  sheasamh  fòs  nach  bi ; 
An  caithir  fanoìd  luchd  an  spòrs 
nach  togair  suidh  gu  bràth  ; 

2  Ach  'gam  bheil  toil  do  naomh-reachd  Dhe", 

'ga  smuaineach'  oidhch'  is  là. 

3  Mar  chraoibh  is  amhluidh  bithidh  e 

'n  cois  aimhne  fàs  a  ta, 
A  bheir  'na  h-aimsir  toradh  trom, 

gun  duilleach  chall  no  blàth. 
Soirbhichidh  leis  gach  ni  d'an  dean  : 

4  ni  h-amhluidh  sin  do  bhi 

Na  daoine  peacach  ;  ach  mar  mholl 
air  f  huadachadh  le  gaoith. 

5  Is  uime  sin  cha  seas  a  suas 

na  h-aingidh  anns  a'  bhreth, 
No  peacaich  ann  an  comunn  naomh 
nam  fireanach  air  leth, 

6  Oir  's  fiosrach  Dia  air  slighe  ghloin 

nam  f  lreanach  air  fad ; 
Ach  slighe  fhiar  nam  peacach  baoth', 
di-mhill  tear  i  gu  grad. 

SALM  II. 
(~v  ARSON  a  ghabh  na  Cinnich  boil', 

*-/      's  na  slòigh  le  chèile  cruinn, 
A'  smuaineachadh  beairt  dhìomhanaich, 
nach  feudar  chur  an  suim  ? 

2  Rìghre  na  talmhainn  dh'è"irich  suas, 

's  na  h-uachdarain  gu  lèir  ; 
'N  aghaidh  Iehobhah  chruinnich  iad  ; 
's  'n  aghaidh  aoin  ungta  De". 

3  'Nis  briseamaid  an  cuibhreach  dhinn, 

(sud  thubhairt  iad  air  fad,) 
Na  boinn  a  b'àill  leo  iadhadh  oiron, 
dbinn  tilgeamaid  gu  grad. 
*  An  Ti  aìr  nèamh  'na  shuidhe  ta, 
ni  esan  gàire  riu ; 
Is  mar  chùis-mhagaidh  bithidh  iad 
do  Thighearn  àrd  nan  dùl. 

5  'N  sin  labhraidh  e  am  briathraibh  borb' 

'na  chorruich  riu  gu  garg  ; 
Is  cuiridh  e  gu  cabhaig  iad, 
le  lasan  is  le  feirg.  _ 

6  Gidheadh  do  dh'  ungadh  leam  mo  Rigte 

gu  fìor  air  Sion  caomh  ; 
Is  chuir  mi  e  'nauachdaran 
suas  air  mo  thulaich  naoìmh. 

7  Cuiridh  mi  ni  »n  cè"ill  an  t-ordugh  ud ; 

thubhairt  Iehobhah  rium, 
Ia  tu  mo  mhac-sa ;  's  ann  an  diugh 
a  ghineadh  thusa  leam. 

8  Iarr  orm,  *s  mar  oighreachd  bheir  mi  dhuit 

na  fìneacha  gu  lè"ir ; 
^S  mar  sheilbh  ro-dhtteas  bheir  mi  dhuit, 
fad  iomall  crìch'  gach  tir'. 

9  Nlthear  le  slait  do'n  iarunn  chruaidh, 

gu  luath  am  briseadh  leat ; 
'Nam  bìoighdìbh  beaga  pronnar  iad, 
mar  phota  crè  le  d'  neart. 

10  O  righrean,  uime  sin,  a  nis, 
gabhaibh-sa  ciall  gu  lè'ir  ; 

A  bhrcitheamhna  na  talmhainn  fòs, 
grad-fhoghlumaibh  deadh  bheus. 

11  Do'n  Tighearna  Iehobhah  mòr 
aoraibh-sa  slos  gu  ceart ; 

Le  h-eagal  deanaion  seirbhis  mliaith 
do  Tliighearna  nam  feart, 


'S  le  ball-chrith  deanaibh  gairdeachas 
12      Do'n  mhac  grad-thugaibh  pòg, 
Air  eagal  gu'n  las  'fhearg-san  ruibh, 
g'ur  milleadh  anns  an  ròd. 

An  uair  a  bhitheas  corruich  air 

a'  lasadh  ach  gu  beag. 
Is  beannaicht'  iad,  gach  uile  neach, 

an  dòchas  air  a  leag. 

SALM  III. 

NACH  lionmhor  iad  mo  naimhde,  Dhia*, 
sìor-dhol  am  meud  gach  là  ? 
Is  luchd  mo  thrioblaid  ìomadh  iad, 
ag  èHrigh  rium  a  ghnath. 

2  Ri  m'anam  iomadh  their  nach  *eil 

aon  f  hurtachd  aig  an  Dia : 

3  Ach  's  tu  fear-togalach  mo  chinn, 

mo  ghlòir  is  tu,  's  mo  sgiath. 

4  Air  Dia  do  ghairm  mi  fèin  le  m'  gliuth, 

dh'eisd  as  a  thulaich  naoimh  : 

5  Luidh,  choidil,  agus  mhosgai!  mi, 

chum  Dia  mi  suas  gu  caonih. 

6  Cha'n  eagal  leam  deich  mile  sluagh, 

ged  chuairticheadh  iad  mi. 

7  Mo  Thighearna  èirich  snas  gu  luath, 

is  cuidich  leam,  a  Dhe" : 

Mo  naimhde  bhuail  thu  air  an  gial ; 

bhris  fiacla  fòs  nan  daoi. 
S  'S  le  Dia  an  fhurtachd  :  air  do  shlungh 

do  bheannachd  tha  gun  dìth. 

SALM  IV. 

OTHUSA  Dhia  ud  m'ionracais, 
£isd  rium  tràth  è"ìgheam  riut ; 
'S  tu  dh'fhuasgail  orm  's  mi  ann  an  teinn 
fòir  orm,  is  e"isd  mo  scread. 

2  Mo  ghlòir  cia  fhad,  a  chlann  nan  daoin', 

gu  nàire  chaochl'eas  sibh  ? 
A'  tabhairt  gràidh  do  dhìomhanas, 
is  leanas  breugan  ruibh  ? 

3  Biodh  agaibh  fios  gu'n  d'  ròghnuich  Dia 

dha  fèin  an  duine  naomh  ; 
'Nuair  dh'èigheas  mi,  bheir  e  gu  beachd 
sàr-disdeachd  do  mo  ghlaodh. 

4  Biodh  eagal  oirbh  's  na  deanaibh  lochd ; 

labhraibh  ri  'ur  cridh'  fè"in, 
Gu  h-uaìgneach  air  'ur  leabaichibh 
bibh  tosdach  mar  an  ceudn1. 

5  Deadh  ìobairt  thaitneach  thugaibh  uaibh, 

do'n  ionracas  a  ghnàth ; 
'S  'ur  dòchas  cuiribh  ann  an  Dia, 
ag  earbsadh  as  gach  la. 

6  Ni  maith  co  nochdas  duinn  a  nis  ? 

tha  mòran  ac'  ag  ràdh  : 
Ach  dealradh  glan  do  ghnùise,  Dhe*, 
tog  oimne  suas  a  ghnàth. 

7  'S  mò  chuir  thu  dh'aoibhneas  ann  am  chridh', 

no'n  uaìr  a's  lionmhoir'  coirc, 
No,  aca  sud,  a's  saoibhre  fion 
a'  cinneachduinn  gun  airc. 

8  An  sìth-shàimh  luidhidh  mi  faraon, 

is  coidlidh  mi  le  suain  : 
Oir  's  tusa  mhàin  bheir  dhomh,  a  Dhe", 
fo  dhìdean,  còmhnuidh  bhuan. 

SALM  V. 

DO  m*  bhriathraibh  tabhair  aire,  Dhe* 
is  beachdaich  air  mo  smuain. 
2  Eisd  guth  mo  ghlaoidh,  mo  Righ  's  mc 
oir  guidheara  ort  gu  dian. 

3  Mo  ghuth  do  chluinnear  leat.  a  Dhe*, 

air  maduinn  gach  aoin  là : 
Gu  moch  do  dheanam  urnuigh  riut, 
is  dearcam  ort  a  ghnkth. 

4  Cha  tus*  an  Dia  le  'm  miann  an  t-olc ; 

is  lochd  cha  chaidir  thu : 

5  Cha  seas  an  t-amadan  a'd'  làth'r  ; 

's  fuath  leat  luchd-uilc  nach  fiu. 

6  Do  agriosar  leat  luchd-labhairt  bhreug  : 

is  gràin  le  Dia  faraon 
An  duine  fuileachdach,  's  an  ti 
chum  cealgaireachd  a  chlaon. 

7  Ach  mise,  thig  mi  chum  do  theach, 

thaobh  meud  do  ghràsa  caonih' : 
Is  ann  ad  eagal  aoraidh  mi, 
m'aghaidh  ri  d'theampull  naomh. 

8  Fa  chùis  mo  naimhde,  treòraich  mi, 

a'd'  cheartas  naomh,  a  Dhtì, 
Is  dean-sa  romham,  air  gach  ball, 
do  shlighe  direach  rèidh. 

9  Oir  cha  'n  *eil  cinnt  no  ceart  'nam  beul, 

fior-aing'eachd  annta  ta ; 
An  sgòrnan  fosgailt'  tha  niar  uaigb, 
le  miodal  teangaidh  tlàtb. 

10  Le'n  comhairlibh  leig  tuitcam  dhoibh  ; 
strrios  iad,  a  Dhè",  'nan  lochd  : 

*Nam  peacaibh  lionnihor  iuadaich  iad, 
oir  rinn  iad  ceannatrc  ort. 

11  Ach  aoibhneas  air  gach  neach  gu  robh 

ni  barrant  dhìot  'nan  airc : 
Is  deanadh  iad  buan  ghairdeachas, 

oir  ni  thu  dhoibh  cùl-taic' : 
Biodh  annad  ait,  le'n  ionmhuinn  t'ainm, 

12  oir  beannaichidh  tu,  XJl-u, 
Am  tirean  :  nì  thu  le  do  ghràs 

a  chuairteach',  mar  le  sgeith. 

SALM  VI. 
A   THK3HEARN,  ann  ad  chorruich  mhòir 
•**•    na  cronuich  nii  gu  garg  ; 
Na  dean  mo  smachdachadh  gu  geur, 
an  uair  a  lasas  t'f  hearg. 

2  Dean  trocair  orm,  a  Dhia  nan  grks, 

oir  lag  tha  mi  gun  cheisd  : 
Dhia,  slanuich  mi  a  nis  a'm'  fheum, 
oir  tha  mo  chnàmhan  brist'. 

3  Tha  m'anam  air  a  chràdh  gu  geur : 

ach  thusa,  Dhè,  cia  fhad  ? 

4  PìU,  fuasgail  m'anam  ;  ngus  fòir 

le  tròcair  orm  gu  grad. 

5  Oir  ort,  a  Thighearna,  sa'  bhàs, 

cha  chuimhnichear  gun  cheisd  : 
Cò  bheir  dhuit  buidheachas  san  uaigh, 
no  bheir  ort  luaidh  am  feasd  ? 

6  Le  m'  osnalch  tha  mi  sgìth ;  san  oldlich' 

a'  cur  mo  leab'  air  6nàmh  : 
Le  m'  dheuraibh  m'uìrigh  uisgicheam 
san  àm  bu  chòir  dhomh  tàmh. 

7  Mo  shùil  a  ta  air  fàilneachadh 

fa  chùis  mo  bhròin  gach  tràth  ; 
Is  tha  i  dol  gu  h-aois,  air  son 
m*  uil'  eascairde  a  ghnàth. 
£  A  luchd  na  h-aingidheachd  gu  le"ir, 
imichibh  uam  am  fad  : 
Oar  chuala  Diagu  trocaireach 
ard-ghuth  mo  chaoidh  gun  stad. 

9  An  athchuiuffe  a  chuir  mi  suas, 

chuala  Iehobhah  i ; 
Is  gabhaidh  e  gu  toHeach  uam 
an  urnuigh  a  ni  mi. 

10  Air  m'  eascaìrdìbh  gu  robh  affjfad 
nàir'  agus  cùradh  geur  : 

1  s  pilleadh  iad  air  ais  gu  luath 
le  masladh  mòr  gu  lè"ir. 

SALM  vir. 
f\  DHIA,  mo  Thighearn,  earbam  riut, 
^-'     orm  turtaich  agua  fòir, 
Is  saor  mi  fòs  o  sharuchadh 
mo  nàmh  tha  orm  an  tòir. 
2  Aireagal,  mar  ni  leòmhan  treun, 
gu'n  reubar  m'anam  leis  : 
A'  deanamh  liodairt  ai-r  gu  m'tn, 
gun  n§flch  ga  m'  fliuasgìadh  as. 


3  lehobhah  Dhtf,*ma  rinn  ml  so ; 
na  tha  Iochd  air  mo  làimh  ; 

4  Ma  dh'ioc  mi  olc  do'n  f  hear  a  bha 

an  sìochaint  dhomh,  's  &n  dkimh  ; 
(Ni  h-amhluidh  sin,  ach  rinn  mi'n  ti 

a  theasairginn  gu  blath, 
A  bha  gun  aobhar  is  gun  chùis 

'na  nàmhaid  dhomh  gach  Ik.) 

5  Leanadh  an  nàmhaid  m'anam  fèin, 

glacadh  se  e,  *s  su  lar 
Saltradh  mo  bheatha,  leagadh  iùs 
m'urram  san  dus  le  tkir. 

6  Eirich,  a't'fheirg,  tog  suas  thu  ftHn, 

fa  chorruich  m'  eascairthrt-in  ; 
Is  chum  nah  reth  a  dh'orduich  thu 
mosgail  là*m  chùis,  a  Dhè*. 

7  Mar  sin  ni  coimhthional  an  t-sluaig^i 

do  chuairteachadh  gun  tamh  ; 
Is  uime  sin  fa'n  cùis,  a  Dhè, 
pill  fèin  gu  ionad  àrd. 

8  Breth  air  an  t-stuagh  gu  le"ir  bheir  Dia  : 

re'ir  m'ionracais  dean  breth, 
A  rè"ir  mo  neòchiont  fèin,  a  Dhè', 
gu  teann  cuir  as  mo  leth. 

9  O  thigeadh  crioch  air  olc  nan  daoi, 

ach  daingnich  daoine  còir* : 
*S  fear-sgrudaidh  cridh',  is  rannsaich  aim* 
Dia  cothromach  na  glòir'. 

10  'S  e  Dia  mo  sgiath,  's  e  dh'fhurtaicheas 

air  luchd  a'  chridhe  cheirt- 

11  Breitheamh  luchd-còraich  Dia,  gach  là 

am  feirg  ri  luchd  droch-bheirt. 

12  Ma  's  e  's  nach  pill  an  daoi  air  ais, 

a  chlaidheamh  liomhaidh  Dia: 
Air  lagh  a  bhogha  chuir  gu  teann, 
gu  caitheamhullamh  dian. 

13  Fior-aci'uin  agus  innil  bkis 

sin  dheasaich  e  dha  fèin  ; 
*S  a  shaiL'htle  guineach  leig  e  mach 
an  agbaidh  Juchd  dhroch  bheus. 

14  Mar  mhnaoi  ri  saoth'r  is  amhluidh  sin, 

an  daoi  ri  olc  a  ta  ; 
Fcuch  aìmhleas  gìiabh  mar  thorachas, 
breug  rugadh  leis  gun  stà. 

15  Chladhaich  e  slochd,  is  threachail  e, 

is  thuit  sa'  chlais  a  rinn  ; 

16  Thig  'aimhleas  air  a  chloigionn  fe*int 
is  'f  hoimeart  air  a  cheann. 

17  A  reìr  a  cheartais  molaidh  mi 

an  Tighearn,  air  gach  àm  : 
Do  ainm  Iebobhah  seinnidh  mi, 
oir  's  e  a's  àirde  th'ann. 

SALM  VIII. 

IEHOBHAH  Dhia,  cia  mòr  tha  t'ainni 
air  feadh  gach  uile  thlr  I 
Do  ghlòir  do  shocraich  thu  os  ceann 
nam  rlaìtheas  is  nan  speur. 

2  A  beul  nan  naoidh  's  nan  cìochran  maoth' 

bhrlgh  t'eascair  dh'orduich  neart, 
An  nàmhaid  chum  gu  coisgeadh  tu, 
's  an  dioghaltach  mi-cheart. 

3  Do  speuran  tràth  thug  mi  fa'near, 

obair  do  mheura  fèin  ; 
A'  ghealach  is  na  reulta  glan', 
a  dh'orduich  thu  le  chCil* : 

4  Duine  ciod  e,  gu'n  cuimhnichteadh  ? 

no  'mhac  gu'm  fiosraicht'  leat  ? 

5  An  inbhe  's  beag  nach  d'  rinn  thu  e, 

mar  ainglibh  àrd  an  neart , 

Oir  chuir  thu  coron  àluinn  air, 

le  maise  's  slòir  thar  chkch. 

6  Air  oibribh  fòs  do  Ikmh  thug  tha 

dha  uachdaranachd  air  fad. 
Gach  dùile  chuir  fo  'chosaibh  dha, 
a  chruthaich  thusa  riamh : 

7  Caoraich,  is  buar,  's  gach  ainmhidh  fòs, 

tha  'g  imeachd  air  an  t-sliabh. 

8  An  eunlaith  tha  san  athar  shuas, 

an  t-iasg  a  ta  sa'  chuan, 
'S  na  shiubhlas  fòs  air  slighe  tuinn, 
sin  thug  thu  dha  gu  buan. 

9  A  Dhia,  ar  Tighearn  is  ar  Dia, 

t'ainm-sa  cia  h-uasal  e  1 


SALM  IX.  X.  XI. 


•  SALM  IX. 

IE  m'uile  chridhe  bheir  mi  dhuit, 
-*     ard-mholadh  binn,  a  Dh^  ; 
ls  t'oibre  miorbhuileach  air  fad 
sior-chuiridh  mi  an  cèill. 

2  Fòs  ni  mi  annad  aoibhneas  ait, 

is  gairrìeachas  gu  mòr  : 
Do  t'ainm-sa  seinnidh  mise  cliu, 
O  Thi  a's  àirde  glòir. 

3  A  ris  tràth  phillear  air  an  ais, 

mo  naimhde,  the'id  gu  làr  ; 

Oir  tuitidh  iad  is  thèid  doibh  as, 

a'd'fhianuisfein  gun  dàil. 

4  Mo  chòìr  rinn  thusa  sheasamh  dliomh, 

gu  daingean  is  gu  treun  : 
A'd'  chaithir  chothroim  shuidh  thu  shuas, 
mar  bhreitheamh  ceart  am  binn. 

5  Is  thug  thu  air  na  cinnich  smachd, 

5grios  thu  na  daoine  daoi : 
An  ainm  do  chuir  thu  as  gu  glan, 

o  linn  gu  linn  a  chaoidh. 
C  (Air  sgrios  an  nàmh  chaidh  crioch  atn  feasd  :) 

leag  thu  am  bailte  treun' ; 
An  ioinradh-san  's  an  cuirahne  fòs 

do  iheirig  sin  leo  fèin. 
Ach  mairidh  Dia  gu  bunaiteach: 

chuir  caithir  suas  chum  breth. 

8  Bheir  air  an  domhan  cothrom  ceart, 

le  còir  do'n  t-sluagh  fa  leth. 

9  Mar  dhaingneach  bithidh  Dia  nam  feart 

do'n  ti  a  ta  fo  leòn : 
An  trioblaid,  tearmunn  dìleas  e, 
ri  faicinn  neach  fo  bhròn. 

10  G-ach  neach  'gam  bheil  air  t'ainra-sa  fios 

n ì  dòchas  dhiot,  is  bun : 
Oir  mheud  's  a  ta  ga  d'iarraidh,  Dhe", 
cha  treig  thu  iad  gu  tur. 

11  Do'n  Triath  d'an  còmhnuidh  Sion  naomh, 

seinnibh-sa  cliu  gu  binn  ; 
AithrUibh  fòs  am  measg  an  t-sluaigh 
na  gnìomharan  a  rinn. 

12  Trath  ni  e  rannsachadh  air  fuil, 

'n  sin  cuimhneach  orra  ta; 

Cha  leig  air  dearmad  glaodh  nam  bochd, 

a  ghairmeas  air  a  ghnàth. 

15  Fòir  orm,  a  Dhè,  is  amhairc  air 

mo  thrioblaid  o  luchd  m'f  huath' ; 

A  Dhè,  a  ta  ga  m'  thogail  suas 

o  dhorsaibh  bàis  gu  luath. 

14  An  dorsaibh  nighinn  Shioin  chaoirah 

gu  sgaoilinn  fuile  chliu : 

Is  ni  mi  gairdeachas  air  sgàth 

na  slàinte  dheònaich  thu. 

15  Thuit  sios  na  cinnich  anns  an  t-slochd 

a  chladhaich  iad  do  chàch  ; 
Is  anns  an  lion  a  dh'fholuich  iad, 
tha'n  cosa  fèin  an  sàs. 

16  Aithnichear  Dia  sa'  bhreth  a  ni, 

'nuair  thuiteas  daoi  san  drip ; 
Is  ann  an  gniomh  a  làmha  fem 
teamvghlacar  e  san  rib. 

17  Piilear  luchd-uilc  is  aingidheachd 

gu  h-ifrinn  sios  gu  lè"ìr; 
*8  na  fineachan  nach  cuimhnich  Dia, 
pillear  ìad  sios  le  chèilT. 

18  An  t-ainnis  truagh  cha  tèid  am  feasd, 

air  dearmad  no'air  dìth  ; 
Air  dùchas  fòs  an  duine  bhochd 
gu  bràth  cha'n  fhaicear  claoidh. 

19  A  Thighearn,  èirich,  Js  na  leig  buaidh, 

le  neach  d'an  dual  am  bàs  ; 

Breth  tbugar  air  na  cinneaohaibh 

a'd'fhianuis  anns  gach  càs. 

20  Cuir  eagal  orra-san  gu  mòr, 

Iehobhah  Dhia  nam  feart ; 
Gu*n  aithnicheadh  na  slòigh  gu  lè*ir 
iad  fèin  nan  daoine  mcat'. 

SALM  X. 

plOD  uime  'n  seas  thu  fad  o  làimh, 
*-      lehobhah  làidir  thrèin  ? 


An  aimsir  teinn  is  trioblaid  mhòir 
an  dean  thu  d'fholach  fcin  ? 

2  An  droch  dhuin'  tha  'na  àrdan  borb 

gu  dian  air  tòir  a'  bhochd  : 
Ach  glacar  iad  sna  h-innleaehdaihh 
a  dhealbh  iad  fein  chuni  lochd. 

3  Oìr  ni  an  droch  dhuin'  ràitcachas 

&  miann  a  chridhe  fein  ; 
'S  na  daoine  sanntach  molaidh  e, 
ge  beag  air  Dia  am  mèin. 

4  An  droch  dhuin'  a'm'  fior-àrdan  gruaidh 

cha  ghoir  e  air  an  Triath  ; 
'Na  chridhe  cha  'n  'eil  uair  air  bith 
gnè  smuaineachaidh  air  Dia. 

5  Tha  'uile  shlighe  doil^hiosach, 

o  'shealladh  's  àrd  do  bhreth: 

A'  se"ideadh  pluic  gu  fanoideach, 

mu  'eascairdibh  gach  lcth. 

6  'Na  chridhe  fe"in  do  labhair  e, 

am  feasd  cha  ghluaisear  mi: 
Oir  cha  tig  àmlighar  orm  gu  bràth, 
no  trioblaid  iòs  g'am  chlaoidh. 

7  Do'n  iogan,  mhallachadh,  's  do  ghò, 

a  bheul-san  làn  ata: 
Tha  aimhleas  mòr  is  diomhanas 

fo  Hheangaidh-san  a  ghnath. 
S  An  diomhaireachd  nam  bailte  beag' 

gnàth-suidhìdh  e  gun  f  hios ; 
Tha  'shùil  air  bochd  's  air  neòcbiontach, 

g'am  mort  an  uaignidheas^ 
Tha  'shùile  nimhneach  mar  an  ceudn', 

ro-ghuineach  geur  gu  lochd, 
A'  dearcadh  ann  an  diomhaireachd 

chum  sgrios  an  fhìrein  bhochd. 

9  Mar  leòmhan  luidh'  am  foill  a  ta, 

'na  thàmh  an  garaidh  dion, 
Ghabhail  nam  bochd:  is  ghlac  e  iad 
'gan  tarruing  ann  a  lion. 

10  Crùbaidh  is  cromaidh  e  gu  Iàr, 

chum  dha  nach  mothaich  neach  : 
Le  'laochraibh  chum  gu'n  leagadh  e 
am  bochd  a'  gabhàil  seach. 

11  Is  thubhairt  e  'na  chridhe  fèin, 

dhichuimhnich  Dia  gun  cheisd: 
Seadh  dh'f  holuich  e  a  ghnùis  an  ctì"in, 
cha  l<5ir  dha  sud  am  feasd. 

12  Iehobhah,  èirich  suas  an  àird, 

a  Dhia  ta  neartmhoi 
Tog  suas  do  làmh :  's 
nadeòraidh  bochd  'nam  feum. 

13  Na  daoine  dona  c'uim'  an  dean 

iad  tarcuis  ort,  a  Dhè"  ? 
An  neach  ud  thulìhairt  'na  chridh'  fèin, 
cha'n  f  hiosraichear  leat  e. 

14  Chunnaic  thu  sin,  oir  dhuit  is  lcir 

gach  dochair  is  gach  spìd, 
A  chum  le  dlànnh  gu  toir  thu  dhoibh 

comain  an  uilc  a  ni'd : 
'S  ann  ortsa  dh'f  hàg  an  duine  bochd 

e  fè'm  a  chur  fo  dhion, 
O's  lu  fear-cuidich  agus  neait 

nan  dilleachdan  gun  mhaoin. 

lò  Gairdean  an  droch  dhuin'  is  an  daoi 
leòn  thus',  is  bhris,  a  Dhè; 
Is  rannsaich  'uile  lochd  gu  geur, 
gu  ruig  nach  faighear  e. 

16  Gu  suthain  is  gu  eiorruidhfòs, 

Iehobhah  ta  'na  Righ : 
Sgriosadh  na  cinnich  as  gu  tur, 
is  ghlanadh  as  atlùr. 

17  Miann  nan  daoin'  ùmhal  chual  tu,  Dhè» 

an  crìdhe  ni  thu  gleust' ; 
Is  bheir  thu  air  do  chluais  gu  beachd 
an  gearan-san  gu'n  è'isd : 

18  A  chumail  ceirt  ri  dìlleachdain, 

's  ri  daoinibh  brùite  truagh', 

A  chum  nach  tugadh  duin'  o'n  ìiir 

ni  's  mò  air  fòimeart  luaidh. 


M° 


SALM  XI. 

dhòchas  chuir  mi  ann  f:n  Dia; 

ciod  uìme  'n  abradh  sibh 
Ì  m'anam,  chum  mo  chur  air  gheilt, 
teich  a&  mar  eun  gu  d'  shliabh  ? 


SALM.  XII.  XIII.  XIV.  XV.  XVI. 


2  Feuch  chuir  na  h-aingidh  bogh'  air  lagb, 

air  sreing  an  saighead  ghleus, 
Thilgeadh  san  dorch'  an  ti  ta  ceart 
'na  chridhe  fòs  's  'na  bheus. 

3  Ma  the"id  rtn.  bunaite  air  dhìth, 

ciod  ni  an  duine  cùir  ? 

4  Tha  Dia  'na  theampull  naomh,  air  nèamh, 

tha  'chaithir  làn  do  ghlòir : 
Is  lèir  d'a  shùilibh-san  gach  dùil, 

san  domhan  mhòr  a  ta  : 
Le  'rosgaibh  clann  nan  daoin'  air  fad 

rannsaichidh  e  a  ghnàth. 
6  Rannsaichidh  Dia  na  flreanaich: 

ach  luchd  na  h-aingidheachd 
Is  fuath  le  'anam,  is  gach  neach 

thug  spi?is  do  ragaireachd. 
6  Air  daoinibh  droch-mhuint'  dòirtidh  Dla 

nuas  ribeachan  gun  dìth ; 
Is  teine,  pronnusc,  's  doinionn  gharbh, 

cuibhrionn  an  cup'  do  ni. 
Oir  Dia  tha  cothromach  is  ceart, 

is  ionmhuinn  leis  a'  chòir: 
Ag  amharc  air  na  fìreanaibh 

le  deadh  ghnùis  làn  do  ghlòir. 

SALM  xir. 

NIS  fòir,  is  cuidich  Ieam,  a  Dhe", 
*s  gun  deadh  dhuin'  idir  ann  : 
Na  treibhdhirich  measg  chloinn  nan  daoin* 
ri  'm  faghail  tha  ro-ghann. 

2  Labhraidh  gach  neach  r'a  choirahearsnach 

a*  bhreug  le  miodal  be'i  1 ; 
Le  cridbe  dùbailf  làn  do  cheilg, 
sior-labhraidh  iad  ri  chèil'. 

3  Gach  beul  tha  làn  do  ghabhan  tlàth, 

d'an  gnàth  bhi  leam  is  leat; 
An  teangadh  bhruidhneach  àrdanach 
sgathar  le  Dia  nam  feart. 

4  A  thubhairt,  Orra  bheir  sirm  buaidh 

le'i  teangaidh  fèin  a  mach; 
*S  leinn  fièin  ar  beul :  cò  e  an  Triath 
a  chuireas  sinn  fo  smachd  ? 

5  Ri  saruchadh  nan  deòradh  truagh', 

ri  osnaich  dhaoine  bochd, 
Nis  èiridh  rai,  (ars'  Dia,)  g'an  dion, 

o'n  dream  ta  bagradh  lochd. 
C  Is  fìorghlan  focal  Dhe'  gu  dearhh  ; 

amhluidh  mar  airgiod  e, 
A  leaghadh  is  a  gblanadh  fòs 

seachd  cuairt  £ 


Coimhididh  tus'  iad  uile,  Dhe", 

dionaidh  tu  iad  a  ghnàth, 
O'n  gbinealach  so  nis  a  th'ann, 

's  o  sin  a  mach  gu  bràth. 
S  Gluaisidh  gach  aon  taobh  luchd  an  uilc, 

is  togaidh  iad  an  ceann  ; 
An  t-àin  san  cuirear  suas  gu  h-àrd 

na  daoin'  a's  suaraich'  t'ann. 

SALM  XIII. 

CIA  f had  a  dhearmadar  mi  leat, 
a  Dhia,  an  ann  gu  bràth  ? 
Cia  f  had  a  cheìleas  tu  do  ghnùis 
o  m'anam  truagh  gach  tràth  ? 

2  Cia  f  had  bhios  imcheist  ann  am  chom 

le  cridhe  trom  gach  là  ? 
Cia  fhad  a  chuirear  tharum  suas 
aii  ti  bha  dhomh  'na  nàmh  ? 

3  Tabhair  fa'near,  is  freagair  mi, 

aThighearnamoDhia; 
Soillsich  mo  shùile,  codal  trom 
chura  bàis  nach  coidil  mi. 

4  Eagal  gu'n  abair  rium  mo  nàmh, 

chaidh  agam  aìr  a  nis ; 
'S  gu*n  dean  mo  naimhde  gairdeachas, 
an  uair  a  dh'  aomar  mis'. 

5  Ach  dh'earb  mi  a"  do  ghras:  is  bidh 

mo  spiorad  ait  a'd'  shlàint': 

6  Is  seinnidh  mi  gu  binn  do  Dhia 

air  son  a  phailteis  ghnà'icht'. 


Taid  truaiUidh,  's  oillteil  fòs  an  gniamh 
cha'n  'eil  ann  neach  nì  maìth. 

2  An  Tighearn  dh'amhairc  e  o  nèamh, 

air  cloinn  nan  daoine  nuas ; 
A  dh'fheuchainn  an  robh  tuigs'  aig  neach 
na  dh'iarradh  Dìa  nan  gràs. 

3  Ach  chlaon  an  t-iomlan  diubh  a  thaobh, 

ro-shalach  taid  gu  lèir : 
Cha'n'eil  aon  neach  a'  deanamh  maith, 
cha*n  'eil  fiu  aon  fo'n  speur. 

4  Am  bheil  aig  droch  dhaoin'  tuigs'  air  trith 

tha  'g  itheadh  suas  gu  dian 

Mo  phobuill-sa,  mar  aran  blast', 

's  nach  'eil  a'  gairm  air  Dia. 

5  An  sin  do  ghabh  iad  eagal  mòr, 

air  son  gu  bheil  gu  iìor 

Dia  ann  an  ginealach  is  linn, 

nam  f  ireanach  do  shìor. 

6  Comhairl'  an  truaghain  nàraich  sibb, 

chionn  Dia  'na  thearmunn  da: 

7  A  Sion  O  gu  tigeadh  mach 

slàint'  Israeii  gach  là  i 
An  uair  bheir  Dia  air  ais  o  bhruid 

a  phobuli  tVin  le  chèil', 
Air  Iacob  bithidh  aoibhneas  mùr, 

's  aiteas  air  Israel. 

SALM  XV. 

CO  dh'fhanas  ann  ad  phàilliun  shuas  ? 
a  Thighearna,  cò  e  ? 
Air  do  cbnoc  naomh  cò  'n  ti  sin  leat 
a  chòmhnuicheas  gach  rè? 

2  An  ti  a  ghlaais  gu  treibhdhireach, 

is  ionracas  a  chleachd, 
Labhras  an  t'bìrìnn  sin  a  mach 
a  ta  'na  chridhe  steach. 

3  An  ti  nach  dean  air  neach  air  bith, 

cùl-chàineadh  'm  feasd  le  'bheul, 
Nach  dean  aon  lochd  d'a  choimhearsnacJi, 
's  nach  tog  airfòs  droch  sgeul. 

4  A  ni  trom -thailceas  air  an  daoi : 

ach  urTam  dhoibh  a  bheir 
D'an  eatial  Dia;  's  nach  caochail  mionn 
ged  thigeadh  calldach  air. 

5  Airgiod  air  ocar  nach  do  chuir; 

an  aghaidh  fòs  nan  saoi 
Duais  nach  do  ghabh:  cha  ghluaisear 
gu  bràth  mar  sin  a  ni. 

SALM  XVI. 

DHIA,  coimhid  mi,  oir  annad  fèin 
a  ta  mo  dhòigh  gu  fior; 

2  O  m'anam,  thubhairt  thu  ri  Dia, 

is  tu  mo  Thriath  gu  sior. 

3  Mo  mhaitheas  ort  gu  dearbh  cha  ruig 

ach  air  na  naoimh  a  ta 
Air  thalamh,  's  air  na  flaithibh  fior, 
'g  am  bheil  mo  ghean  's  mo  ghràdh. 

4  Mòr-mheudaichear  an  doilghios  doibh, 

a  dheifricheas  gu  luath 
Air  lorg  dhèe  eile  choimheach  bhrèig', 

a'  cùr  ri  cràbhadh  truagh : 
An  ìobairt-dhibhe  tha  do  f  huil 

cha  *n  ofrail  mi  gun  cheisd, 
Is  air  an  ainmibh  ann  am  bheul 

cha  toir  mi  hiaidh  am  feasd. 

5  Cuibhrionn  mo  chup'  is  m'oighreachd  Dis 

*s  tu  sheasas  dhomh  mo  chrann. 

6  An  àitibh  aoibhneach  thuit  mo  lion : 

's  leam  oìghreachd  bhreagh  nach  ganru 

7  Bheir  mise  buidheachas  do  Dhia, 

thug  comhairl*  orm  a*m*  fheum  : 
Tha  m'airne  fòs  an  àm  na  h-oidhch' 
:  an  ceudn'. 


'N 


SALM  XIV. 

A  chridhe  deir  an  t-amadar 

cha'n  'eil  ann  Dia  air  bitb 


3  Do  chuir  mi  romham,  anns  gach  cùis, 
an  Tigheam  mòr  a  ghnàth; 
Chionn  air  mo  dheas  làimh  gu  bheil  e, 
cha  ghluaisear  mi  gu  bràth. 

9  Mo  chridh'  ni  aoibhneas  uime  sin, 

ni  gairdeachas  mo  ghlòir  ; 
Ni  m'f  heoil  fòs  còmhnuidh  fhoistìneach 
le  dion  an  dòchas  mòr. 

10  Oir  anns  an  uaiijh  cha'n  fhhgar  leat 

shios  m'anam,  aìr  aon  achd: 


SALM  XVIL  XVIII. 


*S  ch&  lei™  thu  fbs  do  d'sheirceinn  naomh 

gu'm  faìc  e  truaillidheachd. 
1 1  Dhomh  sligh'  na  beatha  nochdaìdh  tu  t 

a'd'  làth'r  làn  aoibhneas  ta, 
Zs  aig  do  dheas  làimh  fèin,  a  Dhe", 

mòr  shubhachas  gu  bràth. 

P ISD  thus',  a  Tbigheam,  ris  a'  chòir, 
■5~i     mo  ghlaodh  thoir  aire  dha  ; 
Is  cluinn  an  umuigh  thig  a  mach 
o  m'  bheul  gun  bhreug,  gun  ghò. 

2  Mo  bhreth  o  d'  fhianuis  thigeadh  i: 

le  d'  shùilibh  lèirsinneach, 
Seall  air  na  nithibh  sin,  a  Dhè", 
ta  ceart  is  cothromach. 

3  Dhearbh  thu  mo  chridh',  is  dh'f  hiosraich  thu 

san  oidhche ;  dh'f  hìonn  gu  geur ; 
Cha  d'f  huair  thu  maoin ;  oir  b'e  mo  rùn 
nach  peacaichinn  le  m'  bheul. 

4  Mu  thimchioll  oibre  dhaoine  fòs, 

ghlèidh  mi  mi  fera  gu  beachd, 
Le  guth  do  bhèil,  o  cheumannaibh 
luchd-braid  is  ragaireachd. 

5  Cum  m'  imeachd  suas,  a  Dhia  nam  feaxt, 

a'd'  shlighibh  ceart  gu  treun; 
A'  d'  ròidibh  dìreach  cum  mi  suas, 
nach  sleamhnuich  uam  mo  cheum. 
C  Oir  ghairm  mì  ort,  a  Dhe",  a  chionn 
gu'n  èisdear  leatsa  rium  ; 
Do  chluas  am'  ionnsuidh  crom  a  nuas, 
is  fùs  mo  ghearan  cluinn. 

7  Taisbein  do  chaoimhneas  iongantach 

tha  gràdhach  làn  do  chliu; 
O  thus'  a  shaoras  le  d'  dheas-làimh, 

an  droing  d'an  dòchas  thu, 
0*n  dream  'nan  aghaidh  thogas  ceann. 

8  O  coimhid  rai  gu  treun, 

Mar  chloicli  do  shùl :  dean  folach  orm, 
fo  sgail'  do  sgiathan  fem. 

9  O'n  droch  dhuin*  tha  ri  fòirneart  orm, 

o  naimhdibh  sgriosach  treun, 
A  ta  ga  m'  chuairteachadh  gach  taobh, 
mo  choìmhead  uatha  dean. 

10  Ttfan  saill  a  ta  iad  druidte  suas, 

cainnt  uaibhreach  tha  'nam  beul. 

11  Chrom  iad  gu  làr,  is  dhearc  le'n  sùil ; 

is  chuairtich  iad  ar  ceum. 

12  Mar  leòmhan  gionach  togarach 

chum  cobhartaich  a  ghnàth; 
Mar  leòmhan  òg  an  diomhaireachd 
a'  luidh'  am  foill  a  ta. 

13  Eirich,  a  Dhè",  is  caisg  mo  namh, 

leag  sìos  gu  talamh  e: 
O'n  droch  dhuin'  ta  'na  chlaidheamh  dhuit, 
saor  m'anam  uaith',  a  Dhè". 

14  0*n  dream  tha  dhuit-sa,  Dhe",  mar  làimh, 
o  dhaoinibh  saogh'lta  dàn', 

'G  am  bheil  an  cuibhrionn  is  an  cuid 

sa'  bheatha  so  a  mhàin. 
D'am  bheil  thu  tabhairt  Iàn  am  bronn 

à"  t'ionmhas  dìomhairfòs: 
Tha'n  gineal  lionmlior,  is  am  maoin 

fagaidh  d'an  leanbaibh  òg*. 

15  Ach  air  rao  shon-sa,  dearcam  air 
do  ghnùis  am  tìreantachd : 

Air  mosgladh  dhomh  làn-dhiolar  mi, 
a  Dhe",  le  d'chosamhlachd. 

O  chion  ort  fèm,  a  Dhìa,  mo  threis. 
—     2  Mo  charraig  Dia  gu  ceart, 
Mo  dhaingneach,  is  mo  Shlànuighear : 

mo  Thighearn,  ìs  mo  neart: 
An  ti  san  cuir  nii  dòchasfòs, 

mo  thargaid  is  mosgiath, 
Adharc  mo  shlàinte  e  gu  beachd, 

mo  bhaideal  àrd  'se  Dia. 

3  Nis  gaiream  air  an  Tighearna, 

d'an  dlighear  moladh  sior ; 
Mar  sin  o  m  eascairdibh  gu  lèìr 
coimhìdear  mi  gu  fìor. 

4  Chuir  tuilte  dhroch  dhaoin'  eagal  orm, 

chaidh  umam  guin  o.n  èigt 

5  Pian  ifrinn  agus  liontan  bais, 

romham  's  gach  àite  feuch. 

6  A'm'  elgin  gholr  mi  air  mo  Thriath, 

dh'  èigh  mi  gu  h-àrd  le  m'ghlaodh ; 
Is  as  a  theampull  naomha  fèin 

dh'èisd  e  mo  ghuth  gu  caomh. 
■Na  f  hianuis  is  'na  èisdeachd  f£in, 

mo  ghlaodh  do  ràinig  suas; 

7  An  talamh  air  gach  ceum  an  sin 

do  chriothnuich,  chrafhadh,  ghluaii:  *  ^ 

Bunaitean  nan  cnoc  's  nam  beanu, 

do  ghluaiseadh  sin  gu  garg, 
Do  chriothnuicheadh  is  chrathadh  iad, 

a  chionn  gu  robh  air  fearg. 

8  Chaidh  deatach  as  a  shiòin  a  ma.:ii, 

is  teìne  loisgeach  mòr 
Chaidh  as  a  bheul,  is  lasadh  leis 
do  eibhlibh  ni  bu  leòr. 

9  Is  lùb  e  fòs  na  nèamha  fuidh', 

's  a  nuas  do  thùirling  e: 
Fior-dhorchadas  isdubh-aigein 
hba  sin  fo  chosaibh  Dhè. 

10  Air  cherub  mharcaich  e  gu  h-àrd , 

air  iteig  fòs  do  chaidh  ;  * 

Is  bha  e  luath  ag  itealaich, 
air  bhairaibh  sgiath  na  gaoith'. 

11  Dubh-dhorchadas  mar  dhìomhaireachd 

do  chuir  e  uirae  ftin  : 
Bu  phàilliun  da  na  h-uisgean  dorch', 
is  neulta  tiugh*  nan  speur. 

12  Do  chaidh  a  neulta  tiugh'  le  chèil', 

is  clacha-mealain  fòs, 
Is  eibhlean  tein'  air  thoiseach  air, 
o'n  dealradh  bha  'na  ghnùis. 

13  Rinn  Dia  sna  speuraibh  tairneanach, 

is  leig  an  Ti  a's  àird* 
A  ghuth  a  mach,  le  cloich-shneachd  chruaidh^ 
is  eibhlibh  teith  's  gach  àìt. 

14  A  shaighde  leig  e  uaith'  a  mach, 

is  sgaoil  e  iad  air  fad, 
Tein-athair  orra  thilg  gu  mòr, 
ìs  chiaoidheadh  iad  gu  grad. 

15  Aigeìn  an  uisge  chunncasris, 

bha  stèìdh  an  domhain  nochdt'; 
Le  sèideadh  anail  t'fheirge,  Dhè, 
le  t'  achmhasan  's  do  smachd. 

16  As  'ionad  àrd  do  chuir  e  nuas, 

is  bhuin  e  mise  mach, 
Is  rinn  mo  tharruing  mar  an  ceudn' 
ik  h-uisgibh  iomarcach. 

17  O  m'eascarthul-chuiseachis  threun 

thug  e  dhomh  fuasgladh  deas, 
'S  o  luchd  mo  mhi-ruin  agus  mf  huath, 
bu  treis'  gu  mòr  na  mis'. 

18  An  là  mo  thrioblaid  is  mo  theinn, 

thug  ionnsuidh  orm  gun  fhios : 

Ach  bha  mo  Dhia  'na  thaice  dhomh, 

cha  sleamhnuich  uam  mo  chos. 

19  Gu  ionad  farsuinn  agus  rèidh 

thug  esan  mi  a  mach  : 
Mo  theasairginn  do  rinneadh  Ieìs, 
oìr  ghabh  e  annam  tlachd. 

20  llèir  m'ionracais,  is  gloine  làmh, 

do  chuì  lich  Dia  maith  rium : 

21  Air  seachran  uaith'  chadeachaìdii  mi; 

r.  shlighe  choimhdeadh  leara. 

22  Oir  'uile  bhreth  a'm'  fhianuis  tha 

a  statuin  uam  nior  chuir. 
25  Bu  treibhdhireach  'na  làthair  mi 
o  m'  aing'eacbd  fèin  do  sguir. 

24  Relr  mionracais  is  gloine  iàmh, 

an  sealladh  beachd  a  shùl, 

Do  rìnneadh  mise  cbuìteachadh 

gu  caomh  le  Dia  nan  dùl. 

25  Do'n  duine  ghrasail,  grasmhor  thu, 

dìreach  do'n  treibhdhireach. 

26  Glan  thu  do'n  duìne  ghlan,  is  fiat' 

do'n  duine  fhiat'  fa  seach. 

27  Na  daoine  tha  fo  thrìoblaid  mhòir, 

làn-shaoraidh  tu  s  gach  àit; 
Ach  bheir  thu  nuas  a'  mhuinntlr  sin 
'g  am  bbeil  an  sealladb  àrd. 

28  Oir  lasaidh  tu  mo  choinneal  domh, 

is  ni  mo  Dhia  's  mo  Righ 


SAI.M  XIX.  XX. 


Wo  Jhorchadas  a  sholllseachadh 

chittn  soilleir  glan  gu  'm  bi. 

£9   Mòr  bhaidheann  sluaigh,  le  d'threis',  a  Dhè, 

do  bhriseadh  leam  air  fad: 

Le  neart  mo  Dhia  thar  balla  leum, 

is  chaidh  mi  fèin  gun  stad. 

30  Ach  Dia,  a  ta  a  shlighe  ceart: 

is  dhearhhadh  focal  De- ; 
Do'n  uile  dhream  a  dh'earbas  as, 
g'an  dion'  is  targaid  e. 

31  Oir  cò  is  Dìa,  ach  thusa  Dhè  ? 

cò's  carraig  ach  ar  Triath? 

32  An  neach  a  ni  mo  shlighe  ceart, 

■'s  a  bheir  dbomh  neart,  'se  Dia. 

33  Mar  chosaibh  fe"idh  ta  luath  chum  ruith, 

mo  chosa  do  rinn  e, 
Air  m'àitibh  àrd  ga  m'  shocrachadh, 

a  chum  nach  gluaisteadh  mi. 
31  Gu  comhrag  theagaisg  e  mo  làmh, 

ionnus  ga'n  d'thug  mi  buaidh, 
A'  briseadh  le  mo  ghairdeinibh 

bogha  do'n  stàilinn  chruaidh. 

3  j  Thug  thusa  sgìath  do  shlàinte  dhomh, 

do  dheas  làmh  chum  mi  suas; 
Thug  orm  do  chaoimhneas  is  do  gliràdh 

gu  h-inbhe  mhòir  gu'n  d'fhàs. 
3G  Mo  cheuma  rinn  thu  farsuinn  fo  'm 

sin  domh  mar  fhuaradh  thus'; 
Ionnus  gur  socrach  sheasas  mi, 

cha  sleamhnuich  uam  mo  chos. 

?7  Lean  mi  mo  naimhde  anns  an  ruaig, 

is  erra  rug  gu  cas : 
Is  gus  'n  do  chlaoidheadh  iad  gu  le"ir, 

nior  phill  mi  fein  air  m'ais. 
58  Gun  chomas  e"irigh  lot  mi  iad, 

is  thuit  iad  sioS  fo  m'  chois. 

39  Le  neart  chum  cath'  's  tu  chriosJaich  mi ; 

na  dh'dirich  rium  leag  thus'. 

40  Air  mhuineal  thug  thu  dhomh  mo  nàmh; 

luchd  m'fhuath*  gu'n  claoidh  gu  ièir. 

41  Ghlaodh  iad,  's  d'am  furtachd  cha  robh  neach  : 

air  Dia,  's  cha  d'f  hreagair  e. 
4*2  Amhluidh  mar  dhus  a'  dol  le  gaoith, 
gu  mln  do  phronn  mi  iad ; 
Is  thilg  mi  iad  a  mach  a  rls 
mar  chlàbar  air  an  t-sràid. 
45  O  strl  nan  daoine  shaor  thu  mi  ; 
rinn  ceannnan  cinneach  dhiom  ; 
Na  daoine  riamh  nach  b'aithne  dhomn, 
ri  seirbhis  dhomh  do  chim'. 

4  4  Air  cluinntinn  dhoibh-san  iomradh  orm, 

gèillidh  iad  dhomh  gun  stad ; 
Is  ni  dhomh  coigrich  mar  an  ceudn' 
an  isleachadh  aìr  fad. 

45  Làn-sheargaidh  is  dubh-chrionaidh  as 

na  coìgrich  ud  gu  lèir  ; 
A'  teachd  leh-eagal  's  uamhunn  mhòr 
a  mach  o'n  garaidh  fèin. 

46  Dia  beò  a  ta,  beannaicht'  gu  robh 

mo  charraig  fèin  gu  bràth : 

Is  Dia  mo  shlàinte  bitheadh  e 

air  'àrdachadh  a  ghnàth. 

47  Mo  dhioghaltas,  *s  mo  leasachadh, 

's  e  Dia  a  bheir  a  mach  ; 
'S  e  fos  a  chuireas  dhomh  fo  smachd 
naslòigh  gu  h-ioroadach. 

48  'Se  dh'fhuasglas  mi  o  m'  eascairdihh 

's  tu  thog  mi  thar  pach  neach 
A  dh'è*irich  rium  ;  is  thug  mi  saor 
o  fhear  na  h-eucorach. 

49  Am  measg  nan  cinneach,  uhne  sln, 

bheir  mise  dhuit,  a  Dhè, 
Mòr  hhuidheachas ;  do  t'aìnm-sa  fòs 
àrd-mholadh  seinnidh  mi. 
00  Bheir  esan  fuasgladh  mòr  d'a  righ : 
le  pailteas  ni  e  gràs 
Air  Daibhidh,  neach  a  dh'  ungadh  leis, 
is  air  a  shliochd  gu  bràth. 

SALM  XIX. 
f^  LOIR  Dhe*  làn-f hoillsichidh  na  nèamh, 
^*      *s  na  speura  gniomh  a  làmh, 
2  Tha  là  a'  deanamh  sge*il  do  là, 
u  oidhche  dh'oidhcl  '  *'•**»  ***** 


A'  teagasg  eòlais,  anm  gach  àit. 

3  Oir  cha'n  'eìl  iouad  ann,    - 
No  cainnt,  no  uirghioll  fòs  air  bith, 

nach  cual  an  guth  gach  àm. 

4  Chaidh'm  fuaim  airfeadh  gach  tlre  mach, 

am  focal  chaidh  an  ceìn 
Gu  crich  na  cruinne,  chuir  e  annt' 
buan-phàilliun  àrd  do'n  ghrèin  : 

5  Neach  tha  mar  nuadh  fhear-pòsda  teachd 

o  sheòmar  fèm  a  mach, 
Ta  ait,  mar  ghaisgeach  treun  a*  ruith 
a  rèis'  gu  togarach. 

6  A*  dol  a  mach  o  chrìch  nan  speur, 

mu'n  cuairt  g*an  crìch  a  ghnàth  : 
'S  cha'n  f  holuichear  o  theas  na  grèirf, 
aon  ni  sa'  chruinne  ta. 

7  Is  iomlan  lagh  Iehobhah  mhòir ; 

an  t-anam  iomp'chidh  e  ; 
Teisteas  an  Tighearna  tha  deaxbh  ; 
an  simplidh  glic  'se  ni. 

8  Tha  statuinfòs  an  Tighearn  ceart, 

'g  cur  aoihhneis  anns  a'  chridh'; 
Glan-àithnte  Dè"  a'  soillseachadh 
nan  sol  nach  maith  a  chi. 

9  Eagal  an  Tighearn  fior-ghlan  e, 

buan-mhaireannach  a  ghnàth : 
Fior  agiis  cothromach  air  fad, 
a  bhreitheanais  a  ta. 

10  Is  fearr  r'an  iarraidh  iad  na"a  t-or, 

an  t-òr  a's  fearr  aìr  bith : 

Ni  's  milse  na  a'  mhil  ta  iad, 

no  cìr  mheala  r'a  h-ith. 

11  A"  faotainn  rabhaidh  fòs  a  ta 

t'òglach-sa  uath'  a  ghnath, 
'S  'nan  coimhead  cùramach  gu  deaibh 
mòr-thuarasdal  a  ta. 

12  Cò  thuigeas  uile  sheachrain  fè'in  * 

glan  olochd  diomhair  mi. 
15  O  pheacaibh  dànadais  air  ais 

cum  t'òglach  fein,  a  Dhè" ; 
Na  hitheadh  ac'  àrd-cheannas  orm 

an  sin  biom  treibhdhireach, 
Is  fòs  o'n  pheacadh  rnhòr  bidh  mi, 

fìor-ionxaic  neòchiontach. 

14  O  Dhia,  mo  neart,  's  mo  shlànuigheaX 
an  deadh  thoil  gabh  uam  fè'in, 
Na  smuainte  ta  a'm'  chridhe  stigh, 
is  briathra  glan  mo  bhtìl. 

GU  freagradh  Dia  thu  ann  an  la 
do  thrioblaid.  is  do  phèin  ! 
Gu  deanadn  amm  Dhè  lacoib  fè>s 
sior-choimhead  ort  a'd'  f  heum 

2  Gu'n  cuireadh  thugad  cuideachadh, 

tràth,  as  a  theampull  naomh 
Is  deanadh  e  do  neartachadh 
a  Sion  fèin  gu  caomh. 

3  Cuimhnicheadh  e  gu  gràsmhor  dhuit 

t'uil'  ofraile  gu  grad, 
Is  gabhadh  e  gu  taitneach  uait 
t'ìobairte  loisgt'  air  fad. 

4  A  rèìr  deadh  rùin  do  chridhe  fe"in, 

tiùbhradh  e  dhuit  gu  maith  ; 
Coimhlionadh  e  yach  comhairle 
tha  ann  ad  chridhe  stigh. 

5  Ni  sinne  aoibhneas  ann  ad  shlàint', 

Suas  togaidh  sinn  ar  brataichean; 
Dia  dheònach'  t'uile  mhiann  ! 

6  Nis  's  fiosrach  mi  gu  teasairg  e 

an  ti  a  dh'  ungadh  leis: 
Is  le  neart-saoraidh  deas  làimh'  Dhè 
o  nèamh  gu'n  èisdear  ris. 

7  Tha  cuìd  ag  earbs*  à  carbadaibh, 

is  cuid  à"  h-eachaibh  àrd'; 
Ach  ainm  an  Tighearna  ar  Dia 
cuimhnichidh  sinn  's  gach  àit. 

8  Dh'  lslicheadh  iadsan,  's  thuit  iad  siost 

ach  dh'èirich  sinn  is  sheas. 

9  Dhia,  foir,  is  èisdeadh  ruinn  an  Righ, 

tràth  ni  sinu  geaxan  ris. 

SALM  XXI. 

M  meud  do  neirt-sa,  Dhè  nan  dùl, 
bidh  aoibhneas  air  an  Rìgh: 


Is  a^n  ad  shlàinte  thròcairìch 
sòlas  cia  mòr  do  ni  ? 

2  Làn  mhiann  is  rùn  a  chridhe  fèin 

thug  thusa  dha  gu  seth : 
Aon  athchuinge  a  dh'iarr  a  bheul 
cha  d'  rinn  thu  air  a  cleith. 

3  Oir  beannachadh  do  mhaitheis  mhòir* 

sin  thug  thu  dha  gu  moch: 
Is  chuir  thu  coion  àrd  m'a  cheann, 
do'n  òr  a's  deirge  dreach. 
■J  Do  dh'iarr  eortsa  beatha  bhuan, 
sin  thug  thu  dha  gu  fìor : 
Is  thug  thu  sìneadh  saoghail  dha, 
a  chum  bhi  beò  gu  sior. 
5  A  thaobh  na  slainte  thug  thu  dha, 
is  mòr  a  ghlùir  gach  àm ; 
Ard-urram  agus  moralachd 
chuir  thusa  air  a  cheann. 
G  Oir  rinneadh  leatro-bheannaìcht'e 
aìr  feadh  gach  rè  gu  beachd; 
Is  rinn  thu  e  làn-aoibhneach  fòs 
le  d'  ghnùis  an  tròcaireachd. 
7  Oir  ann  an  Dia  Iehobhah  mòr 
earbaidh  an  righ  a  ghnàth : 
Tre  thròcairfòs  an  Ti  a's  àird', 
cha  ghluaisear  e  gu  brath. 
S  Aimsidh  do  ghlac  aìr  t'uile  nàmh ; 

air  t'eascar  do  làmh  dheas. 
'j  Mar  àmhuinn  theinntich  ni  thu  iad, 
an  aimsir  t'f  heirg'  g'an  sgrios : 
*Na  chorruich  mhòr  ni  Dia  gu  fìor, 

an  slugadh  sios  air  fad, 
Is  nithear  orra  milleadhfòs 
le  teine  mòr  gu  grad. 

10  An  toradh  sgriosaidh  tu  o'n  tìr, 

's  an  sìol  o  dhaoinibh  as. 

1 1  Oir  rinn  iad  feall  a'd'  aghaidh :  's  dhealbh 

do-hheart  nach  d'fheud'  cur  leis: 

12  Bheir  thusa  orra,  uime  sin, 

gu'n  tionndaidh  iad  an  cùl, 
Oir  saighde  geur  do  bhogh*  air  sreing 
ri'n  aghaidh  gleusaidh  tu. 
15  Ardaich  thu  fèin,  a'd'  chumhachdaibh, 
a  Thighearna  nam  feart : 
Nar  sin  sior-chanaidh  sinn  do  chliù, 
i&  molaidh  sinn  do  neart. 

SALM  XXII. 

MO  Dhia,  mo  Dhia,  c'uim'  thrtfig  thu  mi  ? 
le  d'fhurtachd  uam  an  cèin; 
O  hhriathraibh  goirt  mo  bhùiridh  àird, 
gun  f huasgladh  orm  a'm'  fheum  ? 
2  Mo  Dhia,  cha  d*  thug  thufreagradh  dhomh, 
san  Ià  'n  do  ghairm  mi  ort; 
An  uair  bu  chòìr  dhomh  tàmh  san  oidhch', 
cha'n  'eil  mì  fèin  a'm'  thosd. 

5  Gidheadh  tha  thusa  fìor-ghlan  naomh, 

a  Dhè,  os  ceann  gach  sgèiì, 
A'd'  chòmhnuidh  anns  an  àros  sin, 
am  bheil  cliu  Israeil. 

4  Doiinnar  sinnsir  dhiotsa  bun; 

is  shaor  thu  iad  mar  dh'earb. 

6  Do  ghlaodh  iad  riut,  is  shaoradh  iad : 

dh'earb  riut,  gun  aghaidh  dhearg. 

6  Ach  mise  f òs  cha  duin',  ach  cnuimh : 

gràin  dhaoin',  is  tàir  nan  slògh. 

7  Ctus  crathaidh  cinn,  is  casaidh  bèil, 

spòrs  do  na  chi  mo  dhòigh. 

5  Ag  ràdh,  Do  rinn  e  bun  à  Dia, 

chum  fuasgladh  air  'na  fheum: 
Nis  deanadh  e  a  theasairginn, 
o  tlvug  e  dha  làn-speis- 

9  Ach  's  tus'  an  ti  a  bhuin  a  mach 

£  broinn  mo  mhàthar  mi ; 
Ie  tu  bu  bharrant  dòchais  dhomh, 
'nuair  bha  mi  air  a'  chìch. 

10  O'n  bhroinn  do  thilgeadh  ortsa  mi, 

air  bhith  dhomh  òg  is  maoth ; 
O  thàinig  mi  o'n  bhroinn  a  mach, 
is  tu  mo  Dhia  ro-chaomh. 
U  A  Dhè"  na  bi-safada  uam, 

oir  '§  dlùth  dhomh  trioblaid  theann ; 


'S  gun  agam  neach  gu'm  chuideachadh, 
no  aon  a  chuireas  leam. 

12  Do  chuairtich  umam  mòran  tharbh, 

mu  m'  thimchioll  air  gach  làimh ; 
Dh'iadh  umam  tairbh  ro-làidir  bhorb' 
am  Basan  bha  'nan  tàmh. 

13  Gu  farsuinn  dh'f  hosgail  iad  am  beul, 
mar  leòmhan  allta  garg; 

A'  tabhairt  sithidh  reubaidh  orm, 
le  bùireadh  fìadhaich  borb. 

14  Mar  uisge  dhòirteadh  mise  mach, 

mo  chnàmhan  sgàint'  o  chèil' : 
Mo  chridh'  a'm'  chom  an  taobh  a  stigh, 
air  leaghadb  tu  mar  cltt'ir. 

15  Air  tiormachadh  mar  phota  crè 

a  ta  mo  neart,  a  Dhe ; 
Mo  theangadh  leantuinn  tha  ri  m'  ghial, 
gu  h-ùir-bhàis  thug  thu  mi. 

16  Oir  dh'iadh  mu'n  cuairt  orm  madraidh  gharg* 

bhuail  umam  thall  'sa  bhos 
Mòr-bhuidheann  luchd  na  h-aingidheachd ; 
lot  iad  mo  làmh  's  mo  chos. 

17  Mo  chnàmhan  uile  feudaidh  mi 

an  àireamh  fòs  gu  leir : 
Tha  iad-san  uil'  agamharc  orm, 
a'  dearcadh  orm  gu  geur. 
1S  Mo  thrusgan  eatorra  doroinn, 
croinn  thilg  iad  air  mo  bhrat. 

19  Ach  fad  o  m'  chabhair,  Dhia  mo  neirt, 
na  fan,  ach  deifrich  ort. 

20  Do  m'anam  tabhairfuasgladh  deas 

o'n  chlaidheamh  sgaiteach  gheur , 
Is  m'aon-ghràdh  caomh  gu  saorar  leet, 
o  neart  nam  madradh  treun'. 

21  O  bheul  nan  ieòmhan  làidir  borb', 

Dhè',  fuasgail  orm  gun  stad : 
O  adharcaibh  nam  buabhull  treun'; 
oir  chual  thu  mi  gu  grad. 

22  Do  m'  bhiàithribh  cuiieam  t'ainms'  anciJill; 
san  èireachd  molam  thu. 

23  Shìl  Iacoib,  's  a  luchd  eagail  i'e", 

glòir  thugaibh  dha  is  cliu : 

Oirbhs',  Iarmad  Israeil  air  fad, 

biodh  'eagal-san  gu  mòr : 

24  Oir  tarcuis  riamh  cha  d'rinn  air  bochd, 

's  nior  ghabh  e  gràin  d'  a  Ieòn : 
Cha  d'fholuich,  *s  cha  do  cheil  a  ghnùis, 

g'a  thrèigsinn  ann  a  theinn ; 
'Nuairrinn  e  glaodh  is  geaian  ris, 

thug  èisdeachd  dha  gu  binn. 
!5  'S  ann  ortsa  bhios  mo  mholadh  àrd 

san  èireachdas,  a  Dhè: 
Mo  bhòidean  ìocam  fòs  an  làth'r 

na  dream  d'an  eagal  e. 

26  Na  daoine  sin  tha  macanta 

ithidh,  is  gheibh  an  skth : 
Na  dh'iarras  Dia  àrd-mholaidh  e ; 
bhur  cridh'  bidh  beò  gu  bràth. 

27  Pillidh  ri  Dìa  gach  iomall  tìr', 

is  cuimhnichidh  iad  air: 
Seadh  sluagh  nam  fìneacha  gti  lèir 
dhuit  gèill  is  urram  bheir. 

28  Air  son  gui  le  Iehobhah  mòr 
an  rìoghachd  le  còir  cheart: 
i  am  measg  nam  fineachan  air  fad 
's  leis  uachdranachd  isneart. 

29  Na  daoine  reamhar  anns  gach  tìr, 

ithìdh,  is  gèillidh  dha  : 
Dha  cromaidh  sìos  na  thè'id  san  uaigh, 
cha  chum  neach  'anam  beò. 

30  Thig  slìochd  is  seiibhis  ni  do  Dhia, 

dha  measar  iad  mar  Iinn. 

31  Innsidh  a'  cheart  do'n  àl.ri  teachd, 

gu  'm  b'esan  sud  a  rinn. 

SALM  XXIII. 

fS  e  Diafein  a*sbuachailldhomh, 
L     cha  bhi  mi  ann  an  dlth. 
Bheir  e  fa'near  gu'n  luidhinn  sìos 

air  cluainibh  glas'  le  sìth  : 
Isfòs  ri  taobh  nan  aimhnichean 

thèid  seachad  sios  gu  roall, 
A  ta  e  ga  mo  threòrachadh, 
gu  mìn  rtidh  anns  gach  ball. 

3  Tha  g  aisig  m'anam*  dhomh  air  ais; 

's  a'  treòrachadh  mo  cheum 

Air  slighibh  glan'  na  fireantachd, 

air  sgàth  'dheadh  ainme  fera. 

4  Seadh  fòs  ged  ghluaisinn  eadhon  trld 

ghlinn  dorcha  sgàil'  a'  bhàis, 
Aon  olc  no  urchuid  a  theachd  orm 

ni  h-eagal  leam  's  ni  'n  càs  ; 
Air  son  gu  bheil  thu  leam  a  ghnàth, 

do  lorg,  's  do  bhata  treun, 
Tha  iad  a'  tabhairtcomhfhurtachd 

is  fuasglaidh  dhomh  a'm  f  heum. 

5  Dhomh  dheasaich  borb  air  beul  mo  nàmh 

le  h-oladh  dh'ung  mo  cheann ; 
Cur  thairis  tha  mo  chupan  fòs, 
aig  meud  an  làin  a  t'ann. 

€  Ach  leanaìdh  maitli  is  tròcair  riura, 
an  cian  a  Uhios  mi  beo  ; 
nhnuicheam  an  àros  Dè", 


i  fad  i 


nè' 


>lò. 


SALM  XXIV. 

*  C  LE  Dia  an  talamh,  is  a  làn ; 
*-^     an  domhan,  's  na  bheil  ann. 

2  Oir  shocraich  e  atr  cuantaibh  e, 

air  sruthaibh  leag  gu  teann. 

3  Cò  e  am  fear  sin  a  the"id  suas 

gu  tulaich  naomha  Dhè  ? 


ìfòs 


nadr 


nha-s 


cò  sheasas  ann  gu  rèldh  ? 

4  An  ti  'g  am  bheil  na  làmhan  glan' 

is  cridhe  neòchìontach ; 
'Anam  nior  thog  ri  dìomhana6, 
's  nior  lùgh  mionn  ìoganach. 

5  An  ti  sin  beannachadh  o  Dhia 

gheibh  e  gn  saoibhir  pailt, 
Is  ionracas  faraon  o'n  Dia 

's  bun  slàinte  dha  'na  airc. 
ti  'S  i  sin  a'  ghinealach  's  an  dreara 

a  dh'iarras  e  gu  mòr ; 
Ta  'g  iarraidh  d'aghaidh  is  do  ghnùis, 

O  Iacoib,  mar  is  còir. 

7  Togaibh,a  gheatacha,  bhur  cinn 

iseiribh  suas  gu  h-àrd, 
O  dhorsa  siorruidh  ;  Righ  na  gloir* 
gu'n  tigeadh  e  g*a  àit. 

8  Cò  e  sin  fèìn  Ard-Righ  na  glòir'? 

an  Tigheam  làidir  treun, 
Iehobhah  neartmhor,  cruaidh  an  cath, 
bheir  buaidh  a  mach  dha  fe"in. 

9  Togaibh,  a  gheatacha,  bhur  cìnn, 

is  èiribh  suas  gu  h-àrd, 
O  dhorsa  siorruidh :  Righ  na  glòir* 
gu'n  tigeadh  e  g'a  àit. 

10  Cò  e  sin  fè"in  Ard-Righ  na  glòir'  ? 

Iehobhah  mòr  nan  slògb, 
'Se  fèin  a's  Righ  na  glòìr'  a  t'ann, 
gun  choimeas  idir  dha. 

SAXM  XXV. 

DHIA,  togam  m'anam  riutsa  suas. 
2  Mo  Dliia,  mo  mhuìnghin  dheas; 
A  m'  ionnsuidh  na  leig  aobhar  nàii' ; 
do  m'eascar  gairdeachas. 

3  Fo  nàir'  is  mhasladh  na  leig  neach 

d'an  gnàth  bhi  feitheamh  ort: 
Ach  nàire  gu  robh  air  an  dream 
a  ni  gun  aobhar  lochd. 

4  Foillsich  do  shlighe  dhomh,  a  Dh€ ; 

a'd'  cheumaibh  teagaisg  mi: 

5  Is  treòraich  rai  a'  d'  f  hiiinn  ghloin, 

's  mo  theagasg  dean,  a  Dhè" ; 
Oir  's  tu  a's  Tighearn  ann  gu  dearbh, 

's  tu  's  slàinte  dhomh  a  ghnàth, 
Is  ort  a  ta  rni  feitheamh  fòs 

le  foighid  mhòir  gach  là. 

6  Cuimhnich,  a  Dhè,  do  thròcair  chaomh, 

do  chaoimhneas  làn  do  ghràdh  • 
O  chian  nan  cian  a  ta  iad  ann, 
san  aimsir  fad  o'n  là. 

7  Na  cuimhnich  peacaidh  m'òige  dhomh  ; 

's  na  lochdan  a  rinn  mi; 
A  r£ir  do  thròcair  cuimhnich  orm, 
air  sgàth  do  ghràìs,  a  Dhè. 


S  Is  maith  's  is  dlreach  Dia  nan  dùì : 
is  air  an  aobhar  ud 
Do  nithear  leis  na  peacaich  thruagh* 
a  theagasg  anns  an  ròd. 

9  Treòraichidh  e  na  daoine  ciùin' 

am  breitheanas  gu  ceart : 

'S  na  daoine  mlne  teagaisgidh 

'na  shlighe,  Dia  nam  feart. 

10  An  tròcair  is  an  fhirinn  r^idh 
sud  sligh'  ar  Dè  's  gach  ball ; 

Do'n  dream  a  chumas  gealladh  ris, 
's  nach  leig  a  theist  air  chall. 

11  Sgàth  t'ainme,  lagh  mo  chiontafòs, 

oir  tha  sud  mòr,  a  Dhe\ 

12  Cò  'm  fear  d'an  eagal  Dia  ?     San-t-sUeh 

's  ion-roghnuidh  seòlaidh  e. 

13  An  seasgaireachd  ni  'anam  tàmh, 

's  le  'shliochd  le  ceart  an  t.ir. 

14  Tha  run  an  Tigheam  aig  an  dre» 

d'an  eagal  e  gu  fior  : 
Is  nithear  leis  a  chumhnant  fòs 
fhoillseachadh  dhoibh  gu  cearU 

15  A  ta  mo  shùile  fèin  a  ghnàth 

ri  Tighearna  nam  feart, 
Air  son  gu'n  spionar  leis  mo  chos 
gu  h-aithghearr  as  an  rib. 

16  Till  thugam,  is  dean  tròcair  orm 

a'm*  aonar  taim,  's  fo  dhrip. 

17  Tha  teinn  mo  chridh'  a'  dol  am  meud ; 

saor  mi  o  m'àmhghar  geur. 

18  Seall  air  mo  phein,  is  m'anshocair, 

's  mo  pheacaidh  lagh  gu  Ièir. 

19  Mo  naimhde  guineach  thoir  fa'near, 

oir  tha  iad  lìonmhor  ann ; 
Fuath  nimhneach  agus  ml-runach 
tha  aca  dhomh  nach  gann. 

20  Dhia,  coimhid  m'anam,  's  furtaich  orm: 

na  leig  fo  nàire  mi ; 
Mo  dhòchas  uile  leig  mi  ort, 
air  son  gur  tu  mo  High- 

21  Nis  deanadh  ionracas  iscòir 

modhion;  's  mi  feitheamh  ort. 

22  Dhia  fuasgail  air  cloinn  Israeil, 

o'n  uile  amhghar  goirt. 

SALM  XXVI. 
H  ^HOIR  oim-sa  breth,  a  Dhia  nan  dùl, 
-*-      a'm'  neòchiont  ghluais  mi  fèin, 
Oir  rinn  mi  dòchas  maith  a  Dia, 
cha  sleamhnuich  uam  mo  cheum. 
2  Dhìa,  fionn  mo  chridh',  is  m'aime  fòs, 

fidir  is  ceasnuich  rai* 
5  Oir  dhearc  mi  air  do  chaoirahneas  gràidh : 
a'd'  f  hirinn  ghluais  mi,  Dhè. 

4  Le  cuideachd  dhiomhain  riamh  nior  shuidh 

cha  siubhlam  le  luchd-saoibh. 

5  Is  beag  orm  coimhthional  an  uilc ; 

s  cha  suidh  mì  sìos  le  bao'ibh. 

6  An  neòchiont  glanaìdh  mi  mo  làmh, 

is  cuairt'cheam  t'altair,  Dhè; 

7  Gu  foillsichinn  le  moladh  àrd, 

do  mhiorbhuile  gu  leir. 

8  Còmhnuidh  do  theach  is  ionmhuinn  leam, 

a  Thigheara  is  a  Dhe", 
Gnàth-àite  bunaidh  t'onorach, 
is  learu  ro-ionrnhuinn  e. 

9  Le  peacaichibh,  luchd-deanamh  nilc, 

na  cruinnich  m'anam  bochd, 
Na  cuir  mo  bheath'  'nan  cuideachd  sud, 
tha  fuileachdach  gu  lochd. 

10  'G  am  bheil  an  t-aimhleas  mòr  'nan  glaic 

duais-bhratha  'nan  làimh  dheis. 

11  Ach  gluaisidh  mi  a'ra'  neòchiont  fein, 

a'd'  thròcair  saor-sa  mis'. 

12  'Na  seasamh  ta  rao  chos  gu  beachd 

air  lonad  còmhnard  rèidh: 
Is  ann  an  coimhthional  nan  naorah, 
beannaicheam  thus',  a  Dhe. 

SALM  XXVII. 
' GE  Dia  mo  sholus,  is  mo  shlàinf , 
O     cò  chuireas  eagal  orm  ? 
'Se  neart  mo  bheatha  Dia  nan  dùl, 
cò  chuireas  fait'cheas  fo'm  ? 

2  Mo  naimhde,  m'eascairde,  luchd-uilc, 

tràth  thàinig  orm  gu  bras, 
Gu  gionach  dh'itheadh  m'fheòla  suas, 
fbuair  tuisleadh,  thuit  gu  cas. 

3  Ged  champaicheadh  a'm'  aghaidh  feachd, 

cha'n  eagal  le  mo  chridh': 
Ged  èireadh  cogadh  ra'  aghaidh  fòs, 
a  90  mo  bhun  do  ni. 

4  Aon  ni  do  mhiannaich  mi  o  Dhia, 

gu  minic  iarram  c: 
A  bhi  a'm'  chòmhnuidhfeadh  mo  là, 

an  tigh  *s  an  àros  Dè ; 
A  chum  gu  faicinn  fe"in  gu  glan 

maise  Iehobhah  mhòir, 
Gu  fiosraichinn  's  gu  faighinn  sgeul, 

'na  theampull  mar  is  còir. 

5  Oir  ni  e  m'fholach  'n  àm  na  h-airc' 

*na  phàilhun :  dion  do  ni 
An  dìomhaireachd  a  phàìlliuin  dhorah ; 
air  carraig  cuiridh  mi. 

6  Os  ceann  mo  naimhde  ta  mu  m'  chuairt, 

nis  togar  suas  mo  cheann : 
Glan  ìobairt  aoibhneis  uime  sin 

d'a  phàiliiun  bheirear  leam  : 
Is  seinnidh  mi  gu  togarach, 

seadh,  canaidh  mi  gu  binn, 
Cedl  agus  moladh  àrd  do  Dhia 

air  feadh  mo  rè  's  mo  linn. 

7  Le  guth  mo  bheoil  tràth  èigheam  riut, 

thoir  èisdeachd  dhomh,  a  Dhè : 
Le  iochd  dean  tròcair  orm,  isfòir, 
gu  grasmhor  freagair  mi. 
S  Iarr  m'aghaidh,  'nuair  a  thuirt  thu  rium, 
an  sin  thuirt  m'anam  leat, 
Do  ghnùis,  is  t'aghaidh  fèin,  a  Dhe", 
sin  iarraidh  mi  gu  h-ait. 

9  Na  folaich  uam  do  ghnùis,  am  feirg 

na  dìbir  t'òglach  fSÌn : 
'S  tu  chuidich  leam :  a  Dhe*  mo  shlàint* 
na  fàg-sa  rai  's  na  trèig. 

10  'Nuair  thrèigeas  m'athair  mi  gu  tur, 

's  mo  mhàthair  fòs  faraon, 
Do  ni  an  Tighearna  an  sin 
mo  thogaU  suas  gu  caoin. 

11  Dhia,  teagaisg  dhomh  do  shlighe  fe*in, 

is  treòraich  mise,  Dhe", 
Fa  chùis  mo  naimhde  mi-runach, 
aìr  ceumaibh  direach  rèidh. 

12  Do  mhi-run  m'eascairde  ro-gheux 

na  tabhair  thairis  mi : 
Oir  dh'èirich  riuni  luchd-fianuìs  bhreig*, 
is  dream  a  bhrùchdas  nimh. 

13  Rachadh  mo  mhisneach  uìl'  air  cùl, 

mur  creidinn  maitheas  Dè, 
Gu  faicinn  sin  an  tir  nara  heò, 
ga  m'  f  huasgladh  ann  am  f  heum. 
H  Fuirich  gu  foighidneach  ri  Dia, 
glac  thugad  misneach  mhùr, 
Is  bheir  e  spionnadh  cridhe  dhuit: 
fuirich  ri  Dia  na  glòir'. 

SAXM  XXVIII. 

ADHIA,  mo  charraig,èigheam  riut, 
a'd'  thosd  na  bi-sa  uam : 
Eagal.Ie  d'  thosd,gur  cosmhuil  mi 
ri  dream  thèid  sìos  do'n  uaigh. 

2  Guth  m*  athchuinge,  tràth  èigheam  riut, 

tìsd  thus'  an  sin,  a  Dhe" : 
'Nuair  thogas  mi  mo  làmhan  suas 
gu  d'  theampull  naomha  fèm. 

3  Le  luchd  an  uilc  's  na  h-eucoraeh, 

na  tarruing  mi  gu  bràth; 
R'an  coimhearsnaich  a  labhras  sìth, 
ach  oic  'nan  cridhe  ta. 

4  A  rèir  an  oibre,  tabhairiihoibh, 

a  re'ir  an  rùin  churn  lochd: 
Is  diol-sa  riu  droch  ghnlomh  an  làmh, 
amhluidh  mar  thoill  iad  ort. 

5  Do  bhrìgh  nach  tuig  iad  oibre  Dhe"^ 

no  gniomh  a  làmha  fòs, 
Do  ni  e  milleadh  orr'  is  claoidh,_ 
's  cha  dean  an  togail  suas. 


6  Air  son  guth  m'athchuinire  gu'n  d'e"isd, 

mòr-bheannaicht'  gu  robh  Dia. 

7  Do  chuir  mo  chridh'  a  dhòchas  ann  ; 

's  e  Dia  mo  neart  's  mo  sgiath. 
Tha  mi  a*  faghail  furtachd  uaith', 

mar  sin  le  h-aoibhneas  ait 
Mo  chridh'  a  ta;  's  le  m'òran  binn 

sior-mholam  e  gu  pailt. 

8  'Se  Dia  a's  neart,  's  a's  treise  dhoibh, 

oir  tha  e  fe"in  gu  deas 
'Na  neart,  's  'na  spionnadh  slàinte  dlùth 
do'n  ti  a  dh'  ungadh  leis. 

9  Dhia,  furtaich  air  do  phobull  caonrà, 

ìs  heannaich  t'oighreachd  fem  : 
Dhoibh  tabhair  beath',  is  teachd-an-tìr, 
tog  iad  ara  feasd,  a  Dhè. 

SALM   XXIX. 

THUGAIBH,  a  laochraidh  làidir  threun, 
do  Thighearna  nam  feart, 
Thugaibh  do'n  Tighearn  ud  faraon 
glòir,  urram,  agus  neart. 

2  A'  ghlòir  a's  cubhaidh  fòs  d'a  ainm, 

thugaibh  do'n  Dia  ro-threun : 
Sleuchdaibh  do'n  Tighearna  faraon 
am  mais*  a  naomhachd  fèin. 

3  Tha  guth  Dhè-  air  na  h-uisgeachaibh ; 

is  f  òs  ni  Dia  na  glòir* 
Ard-ttiaimeanach,  is  suidhidh  e 
air  uisgibh  làidir  raòr'. 

4  Tha  guth  an  Tighearna  gu  beachd 

mùr-chumhachdach  is  treun : 
Tha  guth  an  Tighearna  faraon 
làn  raoralachd  ann  fèin. 

5  Brisidh  an  Tighearna  le  *ghuth 

na  seudair  a  ta  fàs ; 
Is  brisear  seudair  Lebanoin 
le  'ghuth-san  aig  a  chruas. 

6  Is  bheir  e  orra  leum  gu  clist', 

amhluidh  mar  ghamhuinn  bò. 
Sliabh  Shirioin  is  Lebanoin, 
mar  bhuabhull  meargant1  òg. 

7  Sgoiltidh  guth  Dhè  an  dealanach  ; 

am  f  àsach  crathaidh  e ; 

8  Seadhfàsach  Chadeis  mar  an  ceudn' 

'se  Dia  a  chrathas  e. 

9  Bheir  guth  Dhè  fòs  air  aighibh  àllt* 

grad-sgarachdainn  r'  an  laoigh ; 
ls  lomaidhsud  na  coillte  dlùth', 
a'  rùsgadh  bhàrr  nan  craobh : 

Is  ann  a  theampull  naomha-san, 

cuiridh  gnch  neach  an  cèill 
Glòir  agus  urram  mòr  ar  Dia ; 

g*  a  mholadli-san  d'a  rèir. 

10  Tha  Dia  'na  chùrnhnuidh  air  an  tuil ; 

*s  'na  shuidh'  am  feasd  'na  Righ. 

11  Bheir  Dia  d'a  phobull  neart;  is  bheir 

dhoibh  beannachadh  Ie  sith. 

SALM  XXX. 

DHIA,  molam  thu,  oir  thog  thu  mi, 
gàir'  m'eascair  cha  d'rinn  dhìoin. 

2  A  Dhia  mo  Thighearn,  ghlaodh  mi  riut, 

is  dh'fhurtaich  orm  a'm'  f  heum. 

3  Do  thogadh  m*  anam  leatsa,  Dhè, 

glanasanuaìghanios; 
Is  ghlèidh  thu  mi  gu  tearuint*  beò, 
do'n  t-slochd  nach  rachainn  sìos. 

4  Do'n  Tigheam  àrd  gu  ceòlmhor  binn 

seinnibh,  a  naomh-shluagh  fèin, 
Ri  ciùmhneach*  air  a  naomhachd-san, 
sgaoilibh  a  chliu  an  cèìn. 

5  Oir  'f  hearg  cha  mhair  ach  mionaid  bheag, 

'na  dheadh  ghean  beatha  ta : 
Tràth  feasgair  fòs  ged  robh  ann  bròn, 
thig  aoibhneas  leis  an  là. 

6  A'm*  shocair  thubhairt  mi  mar  so, 

cha  ghluaisear  mis'  am  feasd  : 

7  Le  d'  thròcair  thug  tbu  air  mo  chnoc 

gu  daingean  suas  gu'n  sheas: 
A  Dhe',  do  cheil  thu  orm  do  ghnùis, 
chuir  sin  gu  trioblaid  mi. 

8  Diiia,  riut  do  ghtaodh :  is  rinn  ri  Dia 

mo  gheaian  is  mo  chaoidh: 

9  Ciod  i  an  tairbh'  a'm'  f  huil-sa  ta 

an  dèigh  mo  chur  san  uaighr 
Am  molar  thusa  leis  an  ùir  ? 
an  toìr  air  ff  hìrinn  luaidh  ? 

10  Eisd  rium  a  nis,  a  Dhìa  nan  dùl, 

dean  tròcair  orm  is  gràs; 
Is  bi-sa,  Dhè",  d'f  bear-cuidich  leam, 
'nuair  thaxlas  dhomh  bhi  'n  sàs. 

1 1  M o  bhròn  gu  dannsadh  chaochail  thu, 

is  m'eudach  saic  faraon 
Do  sgaoil  thu  dhlom,  is  chrioslaich  mi 
le  h-aoibhneas  air  gach  taobh : 

12  Mo  ghlòir  gu  seinneadh  dhuit-sa  cliu, 

gun  idir  bhi  'na  tosd : 
A  Dhia  mo  Thighearn,  bheir  mi  dhuit 
mor-bhuidheachas  am  feasd. 

SALM  XXXI. 

ASAD-SA,  Dhe",  ni  mise  bun ; 
nàir"  orm  na  leig  am  fea*d: 
Dean  fuaàgladh  dhomh  a'  t'  ionracas, 
o  thrioblaid  is  o  cheisd. 

2  Do  chluas  a  m'  ionnsuidh  crom  a  nuas, 

is  furtaich  orm  gu  dian  : 
A'd'  charrai^r  dhaingean  bi-sa  dhomh, 
tigh-tearaiuinn  chum  mo  dhion. 

3  Oir"s  tu  a's  carraig  dhìleas  dhomh 

's  mo  dhaincrieach  làidir  treun, 
Is  uime  sin  sgàth  t'aìnme,  Dhe, 
treòraìch,  is  stiùtr  mo  cheum. 

4  Saor  as  an  rib  a  dh'fholaich  iad 

buin  mise  mach,  a  Dhè : 
Air  son  gur  tus*  an  ti  a  mhain 
a's  neart,  's  a*s  treòir  dhomh  fein. 

i  A'd'  làimh-sa  mhàin,  a  Dhia  nan  dùi, 
mn  spìorad  tiomnam  suas: 
A  Dhia  na  flrinn,  is  mo  Thriath, 
's  tn  dh'fhuaigail  aii  mo  chruas. 

6  Is  fuath  lcam  iad  a  bhelr  fa'near 

na  breuga  dìomhaineach  : 
Ach  dòchas  ann  an  Dia  nan  gras 
chuir  mi  gu  muinghineach. 

7  A'd'  thròcairbiom  gu  h-aoibhneach  ait: 

oir  thue  thu,  Dhè",  fa'near 
Mo  tlirioblaid  ;  's  m'anam  ann  an  teinn 
bha  thusa  fiosrach  aic 

8  Cha  d'rinneadh  leat  mo  dhruideadh  suas 

an  làimh  mo  nàmhaid  thrèin : 
An  àite  farsuinn  shocruich  thu 
mo  chosan  is  mo  cheum. 

9  O  tha  mi,  Dhe',  an  trioblaid  mhòir, 

dean  tròcaìr  orm  gu  cas: 
Mo  shùile,  m  anam,  is  mo  bholg, 
ie  bròn  air  seargadh  as. 

10  Oir  chlaoidheadh  m'anam  as  le  bròn, 

's  mo  bhliadhnncha  le  caoidh  : 
Do  bhrìgh  mo  lochd  chaidh  as  do  m'  neart, 
mo  chnàmhan  air  an  claoidh. 

11  Mar  aobhar  fanoid  tha  mi  fòs 

do  ra'eascairdifch  gu  lèìr, 
Gu  h-àraidh  do  mo  choimhearsuaich, 

mar  mhasladh  tha  mi  fein : 
Is  do  lucbd  m'eòlais  fòs  a  taim 

a'm'  aobhar  geilt  is  fuath': 
Gach  neach  a  chi  mi  air  an  t-sraid, 

a'  teicheadh  uam  gu  luath. 

12  Mar  dhuine  marbh  air  dol  &  cuimhn' 

mar  shoitheach  briste  mi: 

13  Oir  chualas  toibheum  mòran  dhaoin' ; 

eagal  gach  taobh  do  bhi : 
A'm*  aghaidh  *nuair  a  chruinnich  Ìad, 
dhealhb  iad  mo  bheath'  a  sgrios: 

14  Ach  dhiotsa,  Dhè",  rinn  mise  bun; 

is  tu  mo  Dhia,  deir  mis'. 
1  j  Tha  m'airasirean  a'd'  làimh-sa,  Dhè", 
orm  fartaich  agus  fòir 
O  laimh  mo  naimhdean,  is  o'n  dream 
tlia  leantuinn  orm  an  tòir. 

16  Do  ghnùis  ìs  t'aghaidh  dealraicheadh 

air  t'òglach  dìleas  fe'in : 
Air  sgàth.  do  ghrasa  carlhannach, 
mo  shaoradh  dean  gu  treun. 

17  Na  Ieig  fo  nàire  mhaslaidh  mi, 

A  Bhia,  oir  ghainn  ixi  ort 


Ach  nàire  biodh  alr  tucltd  an  uitc 

san  uaigh  biodh  iad  'nan  tosd. 
1S  Cuir  bèil  nam  breug,  a  Dhè,  'nan  tamh, 

labhras  gu  h-àrdanach, 
'N  aghaidh  nam  f  irean  spre-geadh  crnaian, 

gu  spldeil  tarcuiseach. 

19  Cìa  meud  do  mhaith  a  thaisg  thu  dhoibb, 

d'an  eagal  thu  faraon  ; 
a  rinn  thu  do  na  db'earbas  riut, 
am  fianuis  chloinn  nan  daoin'  ■ 

20  O  àilgheas  dhaoine  ni  thu  'n  dion, 

fo  dhlomhaireachd  do  ghnùis' ; 
'S  am  pàilliun  fùs,  o  stri  nan  teang', 
ni  didean  dhoihh  'nan  cùis. 

21  Dia  gu  ma  beannaichte  gu  bràth ; 

oir  dh'fhoillsich  e  dhomh  fè"in 
A  chaoimhneas  cairdeil  iongantach, 
an  caìthir  iàidir  thrèin. 

22  Thuixt  mi  a'm'  dheifìr,  Scaitht'  tha  mi 

o  bheachd  do  shùl  a  mach  i 
Ach  chual  thu  'nuair  a  ghlaodh  mi  riirt, 
guth  m'asluich  ghearanaich. 

23  Gradhaìchibh  Dia,  O  naoirnh,  alr  Cad ; 

oir  Dia  do'n  treibhdhireach 

Do  ni  sàr-dhion,  is  diol  gu  pailt 

do'n  uaifjhreach  àilgheasach. 

24  Sibhse  a  chuir  an  Dia  nan  gràs, 

bhur  dochas  mar  is  còir, 
Bibh  misneachail,  is  cuiridh  e 
neart  ann  bhur  cridh'  is  treòir. 

salm  xxxn. 

'C  BEANNATCHX'anduinesinafbuair 
■^     'na  pheacadh  niaitheanaa  ; 
A  fhuair  le  trùcair  folach  air 
a  chiont*  is  eusaontas. 

2  *S  beannaicht'  an  ti  nach  agair  Dia 

'na  shcachranaibh  nì's  mù  ; 

Is  ann  a  spiorad  fòs  nach  'eil 

claon-chealgaireachd  nu  gò. 

3  A'  fantuinD  dhomh  gu  fad  a'm'  thàrafe, 

luidh  air  mo  chnàmhaibh  aois, 
Is  b'amhluidh  sin  gach  là  mo  chor, 
le  dol  do  m'  hhùireadh  suas. 

4  Oir  ormsa  bha  do  lamh  gu  trom, 

air  feadh  gach  oidhch'  is  là  : 
Mo  bhrìgh  gu  tart  an  t-samhraidh  theitli 
air  ath'rrachadh  a  ta. 

5  Làn-fhoillsich  mi  mo  pheacadh  dhuit, 

nior  cheil  mì  m'aingiaheachd  : 
AidmheU  (tbuirt  mi)  do  Dhia  ni  mis', 
is  mhaith  thu  cron  mo  lochd. 

6  So  fàth  mu'm  guidhe  riut  gach  naomb, 

san  àm  am  faighear  thu : 
Gu  dearbh  an  tuU  nan  uisgean  mòr', 
cha  ruig  iad  air  gu  dlùth. 

7  Tha  thu  a'  t'ionad  foluich  dhomh, 

ni  coimhead  orm  o  theinn ; 
Is  nithear  leat  mo  chuairteachadh 
le  h-oran  saorsa  binn. 
S  Dhuit  teagaisgidh  is  nochdaidh  mi 
am  bealach  is  an  t-iùU, 
San  tigeadh  dhuitse  triaU  gu  ceart ; 
sin  seòlana  dhuit  ie  m'shùil. 

9  Na  bi  mar  mhuilleid,  no  mar  each, 

na  h-ainmbidhean  gun  cheill ; 

Ri'n  cuirear,  chum  nach  tig  iad  ort, 

teann-sparrag  srèin  'nam  beul. 

10  Is  lionmhor  bròn  aig  luchd  an  uUc  : 

ach  neach  d'am  barrant  Dia, 
Tha  'thròcair  dol  m'a  thimchioU-san 
g'a  dhìonadh  mar  ni  sgiath. 

11  A  dhaoine  treibhdhireach,  an  Dia 

bibh  aoibhneach  agus  ait : 
Is  deanaibh  gairdeachas,  gach  ncacb 
*g  am  bheU  an  cridhe  cearu 

SALM  XXXIII. 

OSIBHSE  ta  'nur  fireanaibh, 
biodh  aiteas  oirbh  an  Dìa  : 
Oir  's  cubhaidh  do  na  daoimbh  còir, 
bhi  tabhairt  cliu  do'n  Triath. 
2  Air  dàrsaich  thugaìbh  moladh  dha  ; 
ia  air  an  t-saltair  ghrinn, 
Air  inneal-ciùU  nan  teuda  deich 
seinntbh  do  Dhia  gu  binn. 


SALM  XXXIV.  XXXV. 


3  Ii  eanalbh  dha-san  òran  nuadh : 

àrd-iheinnibh  fonn  gun  stad. 

4  Oir  's  ceart  a  reachd  :  am  firinn  fos 

t»  'oibre  deant'  air  rad. 

5  Is  ionmhuinn  leìs-san  còir  is  ceart: 

lion  maitheas  De'  gach  rir. 

6  Rinn  foc3l  De'  na  nèamh',  's  an  sluagh 

rinn  guth  a  bhcoii  gn  lèìr. 

7  Mar  thòrr  a  ta  e  carnadh  suas, 

uisge  na  fair^e  mòir' ; 
A"  colmhea-ì  fòs  na  doimhne  suas, 
gu  dileas  aa  tigh-stoir. 
%  Nis  roimh  an  Tighearna  gu  n:òr 
biodh  eaijal  air  gach  tìr  ; 
Is  air  na  dh'àitieheas  an  saogh'l 
bìodh  fiamh  roimh  'ainm  gu  lèir. 

9  Oir  labhair  Dia,  is  rinneadh  e 

dh'orduich,  is  chuir  air  chois  : 

10  Chuir  comliairle  nan  slua^h  air  cùl 

is  ìnnleachd  dhaoin'  air  ais. 

11  Tha  comhairle  lehobhah  mhòir 

gu  seasmhach  buan  am  feasd  ; 
Smuaintean  a  chridhe  mar  an  ceudn' 
o  linn  gu  linn  gun  cheisd. 

12  'S  beannaicht'  an  cinneach  sin  'g  am  bheil, 

mar  Dhia  Iehobhah  treun : 
'S  am  pobull  ibs  a  ròghnaich  e 
mar  oighreachd  bhuau  ùha  fi-in. 

13  Air  chloinn  nan  daoine  seallaidh  Dias 

o  nèainh  nan  speur  a  nuas. 

14  'S  le"ir  dha  gach  neach  sa*  chruinne-chè' 

o  'ionad-còmhnuidh  shuas. 

15  An  cridh'  air  aon  dòigh  chumadh  leis ; 

thug  e  fa'near  an  gniomh. 

16  Cha  tèaruinn  righ  ie  meud  a  shluaigh  ; 

do'n  laoch,  neart  mòr  cha  dion. 

17  An  t-each  an  còmhrag  's  dìomhain  e, 

a  dheanamh  furtachd  leis ; 
No  dheanamh  fuasglaidh  ri  àm  fèim, 
ge  mùr  a  lùth  's  a  threis'. 

15  Feuch,  sùilean  Dè"  gu  furachar 
air  a  luchd  eagail  fein, 
Is  air  an  dream  sìn  as  a  ghràs, 
mi  muinghinn  laidir  treun  : 

19  An  anam  chum  a  dhion  o'n  bhàs, 

's  o*n  shorc  an  cumail  beò. 

20  Ar  n-anam  feìthidh  e  air  Dia; 

ar  neart,  's  ar  sgiath  gach  lò. 

21  Oir  ann-snn  ni  ar  cridh'  a  stigh 

ùr-ghairdeachas  gun  dìth : 
Is  cuiridh  sinn  'na  ainm  ro-naomh 
ar  muinghinn  fòs  achaoidh. 

22  Do  thròcair  gu  robh  oirnn  gu  caomb, 

a  Thighearna,  gach  là, 
A  reir  mar  chuir  sinn  annad  fe'in 
ar  dOchas  treun  a  ghnàth. 

SALM  XXXIV. 

IEHOBHAH  beannaicheam  gu  h-àrd, 
gach  aimsir  is  gach  tràth  ; 
A  chliu  's  a  mholadh  ann  am  bheul 
gu  h-iomraiteach  a  ghnàth. 
*  Is  anns  an  Tighearna  ro-threun 
ni  m'anam  uaill  is  glòir : 
Na  daoine  sèimh',  tràth  chluinneas  sud, 
ni  gairdeachas  gu  mòr. 

3  Ardaichìbh  leamsa  Dia  nam  feart, 

molamaid  'ainm  le  chèil' : 

4  Dh'iarr  mise  Dìa,  chual'  e,  is  bhuìn 

nii  as  gach  gàbhadh  geur. 

5  Dh'amhairc  iad  air,  is  dhealraìch  iad' ; 

gun  nàire  aìr  an  gruaidh. 
5  Do  ghlaodh  am  bochd,  ìs  dh'^isd  ris  Dia, 
is  dh'fhuasgail  as  gach  truaìgh. 

7  Tha  aingeal  De"  a'  campachadh 

mu'n  dreanì  d'an  eagal  e, 
G'am  fuasgladh  is  g"an  teasairginn 
o'n  trioblaidibh  gu  l«Hr. 

8  O  blaisibh  agus  faicibh  so, 

gur  maith,  's  gur  milis  Dia  : 
Am  fear  sin  's  beannaicht'  e  gu  beachd 
a  dh'  earbas  as  an  Triath. 


Cha  bhi  air  a  luchd  eagail-aan, 
fior-chràbhadh  dha  a  ni. 

10  Bidh  easbhuidn  air  na  leomhnaibh  òg  , 

is  ocras  orr'  air  leth  ; 
Ach  air  an  dream  a  dh'iarras  Dia 
cha  cheilear  aon  ni  maith. 

1 1  Thigìbh  a  chlann,  is  e"isdibh  rium  : 

dhuibh  nochdam  eagal  De*. 

12  Co'm  fear  le'm  b'àdl  bhi  fada  beò, 
chum  maith  gu  faiceadh  e  ? 

13  Coimhid  do  theangadh  fe"in  o'n  olc, 

's  o  labhairt  ceilg'  do  bheul. 

14  Seachainn  an  t-oic,  is  dean  am  maith  : 

iarr  sìochaint,  's  lean  gu  geur. 

15  Tha  sùUe  Dhè  air  fìreanaibh, 

'sa  chluas  ri'n  glaodh  gu  fior, 

16  Tha  gnùis  Dhè  'n  aghaidh  daoi,  a  chum 

an  cuimhne  sgrios  a  tir. 

17  Do  ghlaodh  na  fireana  ri  Dia, 

is  dh'eisd  e  riu  gu  grad  ; 
Thug  furtachdagus  fuasgladh  dhoibh 
o'n  àmhgharaibh  air  fad. 

1S  Do'n  mhuinntir  'g  am  bheil  cridhe  hrùU* 
is  dlùth  dhoibh  Dia  gun  cheisd : 
Ni  esan  furtachd  fòs  do'n  dream 
'g  am  bheil  an  spiorad  brist'. 

19  Is  lionmhor  trioblaid  agus  teinn 

thig  aìr  an  fhlrean  cbòir; 
Ach  asd'  air  fad  ni  Dia  nan  gràs 
a  theasairginn  fadheoidh. 

20  A  chnàmhan  uile  coimhdidh  e  : 

cha'n  'eil  a  h-aon  diubn  brist'. 

21  Ach  marbbaidh  olc  an  duine  daoi ; 

is  claoidhear  e  gun  cheisd  : 
Is  luchd  an  f  barmaid,  a  bheir  fuath 

do  dhaoinibh  còir  is  ceart, 
Mòr-chiontach  fàgar  iad  'nan  lochd, 

di-mhilltear  iad  gu  beachd. 

22  Anam  a  sheirbhiseach  gu  lèir 

saor-fhuasglaiàh  Dia  gach  àm, 
Cha  mhillear  ìdir  neach  dhiubh  &ud 
chuireas  an  dòchas  ann. 

SALM  XXXV. 
■yAGAIR,  a  Dhia,  ri  luchd  n,o  stri; 
■*•     cuir  cath  ri  luchd  mo  chat'.'. 

2  Glac  fein  do  thargaid,  is  do  sgiath, 

èirich,  dean  còmhnadhmaìth. 

3  Glac  fòs  do  slileagh,  's  air  luchd  mo  thòir 

am  bealach  druid  gu  teann  : 

Ri  m'aaam  abair  fein  mar  so, 

is  mi  do  chòmhnadb  ann. 

4  Trom-nàir'  is  masladh  gu  robh  dhoibh 

ta  'g  iarraidh  m'anam'  bhocbd  : 

Is  pilleadh  iad  le  h-amhluadh  geur, 

ta  smuaineachadh  dhomh  lochd. 

5  Eiodh  iad  mar  mhuilìnein  dol  le  gaoìth  : 

'nan  tòu*  bicdh  aingeal  Dè  : 
o  Biodh  aingeal  l>è  'g  an  ruith  gu  teannt 

dorch  sfeamhuinn  biodh  an  ceum. 
7  Oir  lìontan  leag  iad  air  mo  shon, 

gun  aobhar  no  cion-fath  ; 
Is  slochd  gun  aobhar  chladhaich  iad, 


chu 


ichu 


8  Gun  f  hios  da,  thi^eadh  doruinn  air, 

is  glacar  e  san  llon 
A  dh'fholuich  e:  san  dòruinn  cheudo' 

tuiteadh  e  v.  ::i  gu  dian. 

9  Ni  m'anam  gairdeachas  an  Dia  ; 

's  'na  fhurtachd  sòlas  mor. 

10  Is  their  mo  chnàmhan  u'de,  Dh^, 

cò  choimeas  riuts'  is  còir  ? 
Ni  teasairginn  do'n  duine  bhochd 

o'n  neach  ta  air  ro-threun, 
An  t-ainnis  is  am  bochd  o'n  ti 

le'm  b'àill  a  chlaoidh  gu  lèìr. 

11  Luchd  fianuis  bhrèige  dh'èuich  rìum, 

is  cbiur  iad  as  mo  leth 
ìsTa  nithe  sin  gu  h-eucorach, 
nach  b'  f  hiosrach  mi  am  bith. 

12  Olc  dhiol  iad  rium  an  èiric  m-ii'.h, 

chum  m'anam  chur  fo  leòn* 

13  Ach  mis',  air  bhi  dhoibh  sud  gu  tinn9 

ghahh  uniam  culaidh  bhròìn ; 


u 

M'anam  le  trasgadh  dh'ùmhlaich  mi, 
's  phill  m'urnuigh  ann  am  chrios. 

14  Mar  charaid,  bràth'r,  no  fear-caoidh  màth'r 

gu  brònach  crom  ghloais  mis'. 

15  Ach  chruinnìch  iad,  is  bha  iad  ait| 

air  bhi  dhomh  ann  an  telnn : 
Gun  f  hios  domh,  chniinnich  cuideachd  thair, 
gun  tàmh  mo  reubadh  rinn. 

16  Le  cealgairibh  gu  fanoideach, 

'nam  fèisd  rinn  spòrsa  dhiom, 
Do  chasadh  leo  am  fiacla  rium, 
ri  magadh  orm  gu  dian. 

17  Cia  f  had  is  lèir  dhuit  so,  a  Dhe*  ? 

saor  m'anam  fèin  gu  cas 
O'm  milleadh-san  :  mo  sheircein  fòs, 

tèaruinn  o  leòmhnaibh  bras. 
i8  Lan-bhuidheachas  do  bheir  mi  dhuit 

am  measg  an  tionail  mbòir ; 
'S  am  measg  an  t-sluaigh  tràth  's  Honmhor  iad, 

àrd-mholam  thu  le  glòir. 

19  Mo  naimhde  ta  gun  aobhar  rium, 

na  hiodh  ac'  aoibhneas  dhiom: 
Do'n  dream  a  thug  dhomh  fuath  gun  chùis 
a'm'  chaogadh  sul  na  biorn. 

20  Oir  ann  an  sith  cha'n  'eil  an  tlachd, 

ach  ann  am  beartaibh  claon, 
An  aghaidh  dhaoine  ciùin  na  tlr', 
'g  am  buaireadh  air  gach  taobh. 

21  Gu  farsuinn  dh'f  hosgailiad  am  beul, 

is  rium,  ha,  ha,  a  deir, 
Chunnaic  a  nis  ar  sùii  an  ni 
bu  mhiannach  leinn  teachd  air. 

22  Ach  chunnaic  thusa  so,  a  Dhia, 

na  bi  a'd'  thosd  a'm'  f  heum : 
A  Thighearn  is  a  Dhia  nam  feart, 
na  fuiiich  uam  an  cein. 
25  Tog  ort,  is  mosgail  chum  mo  cheirt, 
fa  m'  chùis,  mo  Dhia,  's  mo  Righ, 

24  Dhia,  dean  artìr  do  cheartais  breth, 

is  dhoibh  na  b'aoibhneas  mi. 

25  'Nan  cridh'  na  h-abradh  iad  riu  fèin, 

ha,  ha,  'se  sud  ar  miann: 
ls  tòs  na  h-abradh  iad  a  chaordh, 
do  shluig  sinn  e  gu  dian. 

26  Biodh  orra  nàir,  is  taimgear  iad 

gu  h-amhluadh  mòr  le  chèil', 
A  ta  gu  suilbhir  is  gu  h-ait, 

ri  faicinn  m'àmhghair  ghe'ir: 
ls  biodh  iad  air  an  sgeudachadh 

le  masladh  is  le  nàix', 
Tha  'g  larraidh  urraim  mhòir  dhoibh  fèin 

a'm'  aghaidh-sa  gun  tàmh. 

27  Biodh  aoibhneas  orra,  *s  gaird  ^ichas, 

a  sheasas  dhomh  mo  chòir: 
Is  abradh  iad,  Mòr-chliu  gu  robh 
do  Thighearna  na  glòir. 

Tha  gabhail  tlachd  do  shonas  buaa 
asheirbhisich  a  ghnàth. 
2S  Is  air  do  cheartas  thig  mo  bheul, 
is  air  do  chUu  gach  ià. 

SALM  XXXVI. 

DEIR  eusaontas  an  droch-dhuin'  so, 
'na  chridhe  stigh  'sna  chliabh 
Fior-eagal  Oè  am  beachd  a  shùl 
cha  'n  'eil,  is  cha  robh  riamh. 
2  Oir  ni  e  brionnal  baoth  ris  fèin 
a  rèix  mar  thaitneas  ris; 
A  chionta  gus  am  foillsichear 
mar  aobhar  fuath  d'a  sgrios. 
5  Fior-chluaintearachd  is  eucoir  mhòr, 
sud  cainnt  a  bheoil  gu  trìc : 
Is  sguir  e  fòs  o  dheanamh  maith, 
is  leig  e  dheth  bhi  g!ic. 

4  Aimhleas  'na  leabaidh  tha  e  dealbh' ; 

san  t-slighe  nach  'eil  ceart 
Shuidhich  is  shocruich  se  e  fein; 
cha*n  oillteil  leis  droch  bheart. 

5  Do  thròcair  tha  sna  nèamhaibh  shuas, 

a  Thighearn  is  a  Dhè : 
Gu  ruig  na  neoil,  is  àird  nan  speur, 
làn  ruigidh  t'f  hirinn  reldh. 
€  Do  cheartas  mar  na  slèibhtibh  àrd, 
do  bbrcth  raar  dhoirnhneachd  mhòu*. 


Air  duine  's  ainmhidh  ni  thu,  DfW, 

deadh-choimhead  agus  fòìr. 
7  O  Dhia  !  is  priseil  urramach 

do  chaoimhneas  gràdhach  caoin; 
Fo  sgàil  dò  sgfith  ni  uìme  sin, 

làn  dòchas  clann  nan  daoin'. 
3  Le  saill  do  theach  is  t'àrois  phailt 

sasuichear  iad  gu  mùr ; 
A  t'amhainn  làn  do  shòlasaibh 

deoch  bheir  thu  dhoibh  r'a  h-òl. 

9  Tobar  na  beatha  tha  gu  dearbh 

agadsa,  Dhia  nan  dùl ; 
Is  ann  ad  sholus  dealrach  glan, 
chì  sinne  solus  iuil- 

10  Maireadh  do  ehaoimhneas  gràidh,  a  Dhè, 

do'n  dream  chuir  eòlas  ort : 
Is  buanaìch  t'f  hireantachd  faraon 
do  luchd  a  chridhe  cheìrL 

11  Na  leig  do  chois  an  àrdain  bhuirb 

a'm'  aghaidh  teachd,  a  Dhè*: 
Is  làmh  an  droch  dhuin'  aingidh  fòi 
gu  bràth  na  gluaiseadh  mi. 

12  An  sin  do  thuit  luchd-deanamh  uilc 

is  leagadh  iad  a  sìos, 
Ag  diobhail  luith  cha'n  f  heudar  Jeo, 
gu'n  èirich  iad  a  nìos. 

SALM  XXXVII. 

LASAN  no  campar  na  biodh  ort 
mu  dhaoinibh  aiugidh  olc, 
Is  na  gabh  farmad  ris  an  dream 
a  bhios  a'  deanamh  lochd. 

2  Oir  amhluidh  mar  is  dual  do'n  fheur, 

glan-sgathar  iad  gu  grad, 
Is  amhluidh  mar  na  lusa  maoth, 
crion-seargaidh  i.-.d  air  fad. 

3  Cuir-sa  do  dhòchas  ann  an  Dia, 

ìs  deanar  maitheas  leat, 
Mar  sin  sior-mhealaidh  tu  an  tir, 
's  beathaichear  thu  gu  beachd. 

4  Gabh  tlachd  an  Dia,  is  bheir  e  dhuit 

làn  rùn  do  chridh'  a  chaoidh. 

5  Do  shiighe  tabhair  suas  do  Dhia; 

earb  ris,  is  bheir  gu  crìch. 

6  Foillsichidh  e  do  chòir  's  do  cheart, 

mar  sholus  glan  nan  tràth ; 
Is  amhluidh  mar  àrd-mheadhon-là 
do  bhreitheanas  a  ghnàth. 

7  Gu  sàmhach  fan  ri  Dia  nan  dùl, 

is  feith  le  foighid  leis ; 
An  ti  'na  shligh'  a  shoirbhicheas, 
na  gabh-sa  farmad  ris: 

Fa  chùis  an  f  hir  a  bheir  gu  buil 
a  dhroch-bheart  innleachdach. 
S  Leig  corruich  dhiot,  tre"ig  fearg:  chum  uil« 
na  bi-sa  frionasach. 

9  Oir  droch-dhaoin'  is  Iuchd-dean,amh  uilc 

glan^gathar  as  gu  le"ir: 
Ach  Uon  'g  am  bheil  an  sùil  ri  Dia, 
buan-mhealaidh  iad  an  tbr. 

10  Oir  feith  gu  foil  rè  tamuill  bhig, 

's  an  droch  dhuin'  cba  bhi  ann : 
'S  'na  ionad  fòs,  ma  bheir  fa*near, 
cha  bhì  e  fè"in  no  'chlann. 

11  Ach  mealaidh  daoine  sèimh  am  feasd 

am  fearann  is  an  tir : 
Làn-shòlas  bheirear  dhoibh  faxaon, 
an  saoibhireachd  na  sìth'. 

12  Tha  *n  t-aingidh  cumadh  lochd  do'n  t-saoi, 

'sa'casadh'fhiaclaris. 
15  Ni  Dia  air  fanoid :  oir  dha  's  le'ir 
gur  dlùth  air  là  a  sgrios. 

14  Na  h-aingidh  tharruing  iad  an  lann 

is  chuir  am  bogh'  air  ghleus, 
A  leagadh  aim-beartach  is  bhochd, 
's  a  mharbhadh  luchd  deadh  bheus. 

15  An  claidheamh  the'id  'nan  cridhe  fèin, 

thèid  air  am  bogha  claoidh. 

16  'S  feaxr  beagan  aig  an  duine  chòir, 

na  saoibhreas  mòr  nan  daoi. 

17  Oir  gàirdeana  luchd  aingidheachd 

mìnbhrisear  air  an  crrpas; 
Ach  daoine  còir  is  fìreanach 
nj  Dia  an  cumail  suas. 

ÌS  Air  aimsiribh  nam  fireanach 

is  fiosrach  Dia  gun  cheisd  : 
An  oighreachd  is  an  seilbh  faraon, 
d?»oibh  's  maireannach  am  feasd. 

19  Cha  chuirear  iad  gu  rudhadh  gruaidh, 

's  an  aimsir  ghàbhaidh  olc: 
Oir  gheibh  iad  uil*  an  sàth  gu  leòr 
an  làithibh  gainne  's  gort'. 

20  Ach  sgriosar  droch  dhaoin',  naimhde  Dhe*» 

bidh  iad  mar  shaill  nan  uan: 
Làn-mhillear  iad,  is  thèid  dhoibh  as, 
mar  dheataich  nach  'eil  buan. 

21  An  iasachd  gabhaidh  daoine  daoi, 
's  cha  dlol  a  rls  air  ais ; 

Am  firean  tha  e  tròcaireach, 
is  nithear  pailteas  leis. 

22  Oir  mheud  's  a  fhuair  a  bheannachd-san, 

sior-mhealaidh  iad  an  tìr: 
*S  an  dream  a  gheibh  a  mhallachd-san, 

lom-sgriosar  iad  gu  lèir. 
25  Tha  Dia  a'  stiùireadh  cheumanna 

an  duine  naomha  chòir: 
Is  tha  e  gabhail  tlachd  is  toil' 

d'a  shlighe-san  gu  mòr. 

24  Nan  tarladh  dha  gu'n  tuiteadh  e, 

cha  tilgear  tur  e  slos ; 
Oir  tha  an  Tighearna  le  'làimh 
'g  a  chumail  suas  a  rìs. 

25  Bha  mise  òg,  's  a  nis  an  aois ; 

is  riamh  cha'n  f  haca  mi 
'Na  dhiobrachan  an  duine  còir, 
no  'shliochd  ag  iarraidh  bìdh. 

26  Sior-thruacant'  e,  is  coingheallach : 

beannaicht'  a  shliochd  ata. 

27  Seachainn  an  tolc,  is  dean  am  maith, 

is  còmhnuidh  gabh  gu  bràth. 

28  Is  toigh  le  Dia  ceart  bhreitheanas, 

a  naoimh  cha  tre"ig  e  chaoidh; 
Sior-choimhdear  iad:  ach  sgathar  sìos 
droch  shliochd  nan  daoine  daoi. 

29  Mealaidh  na  fireana  an  tìr; 

buan-chòinhnuidh  ni  iad  innt'. 

30  Thig  beul  an  t-saoi  air  gliocas  glan, 

a  theang'  air  rogha  cainnt. 
51  Tha  lagh  a  Dhè,  'na  chridh'  a  stigh : 

cha  sleamhnuich  uaith  a  cheum. 
32  Tha'n  droch  dhuin'  feitheamh  air  an  t-saoi, 

g'a  mharbhadh  is  g'a  theum. 

53  Cha  'n  fhàg  an  Tighearn  e  'na  làimh, 

a  dheanamh  air  droch-bheirt; 
Cha'n  f  hàgar  ris  e  ann  am  binn, 
tràth  chuirear  e  fo  cheirt. 

54  Feith  thus'  air  Dia,  's  na  shligh'  gluais 

is  àrduichear  leis  thu, 
An  tìrgu  meal  thu  ;  is  droch  dbaoin' 
'g  am  milleadh  chi  do  shùil. 

35  An  duine  malluicht'  chunnaic  mi 

an  neart,  *s  an  inbhe  mhòir, 
'Ga  sgaoileadh  fe"in  a  mach  mar  chraoibh, 
a'  f  às  gu  dosrach  ùr ; 

36  Ach  chaidh  e  seach,  is  feuch  cha  robh; 
dh'iarr,  is  cha  d'f  huaras  e. 

37  Amhairc  is  feuch  gur  sìth  is  crioch 

do'n  duine  dhìreach  reidh. 

38  Ach  sgriosar  luchd  an  eusaontais, 

is  theld  dhoibh  as  faraon : 
Di-mhilltear  agus  sgathar  sios 

crioch  dheireannach  dhroch  dhaoin'. 
59  Ach  furtachd  fhior  nam  firean  fòs, 

thig  sin  o  Dhia  nan  dùl : 
Is  anns  an  aimsir  thrioblaidìch, 

's  e  's  barrant  air  an  cùl. 
40  Thig  treis  is  furtachd  thuc'  o  Dhia, 

le  fuasgladh  an  deadh  àm  ; 
Saorar  iad  leis  o  dhaoinibh  olc, 

oir  chuir  iad  muinghinn  ann. 

SALM  XXXVIII. 
A   THIGHEARN,  ann  ad  chorruich  mhòir 
-*"*-    na  cronuich  mi  gu  garg; 

Na  dean  mo  smachdachadh  gu  geur, 
an  uair  a  lasas  t'f  hearg. 
2  Oir  tha  do  shaighde  guineach  geur 
sàitht'  annam  fèin  gu  tearuv- 


orm  a  ta  do  làmh  gu  trom, 
'g  am  chumail  sios  gach  àra* 

3  Cha'n  'eil  maoin  fhallaineachd  a'm'  f  heòil, 

air  son  do  chorruich  ghèir; 
A'm'  chnàmhaibh  cha'n  'eil  tàmh  no  fois, 
air  son  mo  pheacaidh  fèin. 

4  Oir  chaidh  mo  pheacaidh  os  mo  cheann; 

taid  orm  'nan  eìre  thruim. 

5  Mo  chreuchda  ta  ro-lobhta,  's  breun 
mo  ghòruich  's  coireach  riurn. 

6  Tha  mi  gu  cràiteach,  euslan,  crom, 
a'  triall  gach  ià  le  bròn. 

7  Moleasraidhlàndoghalar  breun': 

gun  fhallaineachd  a'm'  f  heòil. 

8  Taim  lag  isbrùit:  a'  bùireadh  fòs 

trld  an-shocair  ino  chridh'. 

9  A'd'  làth'r,  a  Dhè,  tha  m'uile  mhiann 

cha'n  fholuichtf  ort  mo  chaoidh. 

10  Mo  chridhe  ta  aior-phloscartaich, 

mo  neart  chaidh  uam  gu  glan  ; 
An  taic  ri  fradbarc  geur  mo  shùl, 
sin  agam  fòs  cha  d'f  han. 

11  Tha  iuchd  rao  ghaoil  's  mo  chairde  caomh 

a'  seasarnh  fad  o  m'  bheum, 
Mo  choimheassnaich  is  luchd  mo  phàirt, 
a'  feeicheadh  uam  an  c&n. 

12  Sealg  orm  a  ta  luchd  ìarraidh  m'anm 

luchd  iarraidh  m'uilc  a  ghnàth, 
A'  labhairt  nithe  aimhieasach, 
's  a'  smuaineach'  ceilg'  gach  là. 

13  Ach  mise  fòs  mar  bhodhar  mi, 

nach  cluinneadh  guth  no  sgeul 
Iscosrahuil  mi  ri  duine  balbh, 
gun  chomas  fosglaidh  bèil. 

14  Mar  sin  mar  dhuine  mì  nach  cluinn, 

gun  achmhasan  'na  bheul. 

15  Oir  dh'  earb  mi  riut,  a  Dhè,  mo  Thriath : 

Dhia,  freagraidh  tua'  a'm'  f  heum. 

16  Thubhairtmi,  chura  nach  maoidheadh  iad, 

thoir  freagradh  dhomh  gu  cas ; 
Is  chum  nach  dean  iad  gairdeachas 
'n  tràth  shleamhnuicheas  mo  chas. 

17  Oir  's  dlùth  chum  claonaidh  mi,  's  mo  bhrù-M. 

a'm'  fhianuis  tha  do  ghnàth. 

18  Mo  lochd  do  innseam,  is  fo  m'  chiont', 

mùr  aimheal  orm-sa  ta. 

19  Ach  mheud  's  a  ta  'nan  naimhde  dhomh, 

's  ro  bheothail  iad  's  is  treun, 

Is  luchd  mo  mhi-rùin  eucorach, 

taid  Ilonmhor  mar  an  ceudn'. 

20  'S  iad  sin  a's  nairohde  dhomh  gu  fìor, 

luchd-diolaidh  maith  le  h-olc  ; 
Air  son  gu  bheil  mi  leantuinn  air 
an  ni  tha  maith  gun  lochd. 

21  Na  tre"igmi,  Thighearna:  raoDhij. 

na  bi-sa  uam  an  ce"in. 

22  Dhia,  greas  a  chum  mo  chuideachaicìh, 

oir  's  tu  mo  shlàinte  fèin. 

THUBHAIRT  mi,  bheir  mi  fèin  fa'near 
moshlighe:  'snimifòs 
Mo  theangadh  choimhead  mar  le  srein, 
air  bith  do'n  daoi  a'm'  chòir. 

2  Dh'f  han  mi  gu  tosdach  balbh  a'ra'  thàmh, 

o'n  ni  sin  feìn  bu  rahaith ; 
Mhosgail  rao  thrioblaid  is  mo  bhròn 
annam  gu  mòr  a  stigh. 

3  Air  bhith  dhomh  smuaineachadh  mar  so, 

do  gbabh  mo  chridhe  teas: 
Is  las  an  teine :  oh*  mar  so 
le  m'  theangaidh  labhair  mis'- 

4  Thoir  fios,  a  Dhè,  dhomh  air  mo  chrich, 

tomhas  mo  là  ciod  e . 
Gufaighinn  eòlas  agus  fìos 
cia  h-anmhunn  gearr  mo  rè. 

5  Feuch  rinn  thu  mar  leud  bois'  mo  làitb  , 

mar  neo-ni  agad  m'aois : 
Gach  neach  d'a  f heabhas,  e  gu  fior, 
's  m  dlomhanach  gun  phrìs. 

6  An  samhladh  brèig'  a'  siubhal  fòs 

gach  duine  ta  gu  dearbh : 
Gun  suaimhneas  fòs  'gam  buaireadh  Sèin, 
au  digmhanas  gun  tairbh' ; 

A'  torradh  nttne,  's  cur  ri  chèil 
nxòr  bheartais  air  gach  dòigh, 
Gun  fhios  co'n  t-oighre  chruinnicheai, 
no  mhealas  iad  fadheòidh. 
7  Ciod  nis  ri'm  feitheam  fèin,  a  Dhfi  ? 

mo  dhòchas  dhiot  do  nim'. 
S  Saor  mi  o  m'uile  lochd  ;  's  na  dean 
baU-maslaidh  an-daoin'  dhiom. 

9  Dh'fhan  mi  a'm'  thosd,  gun  fhosgladh  bèil, 

oir  leatsa  rinncadh  e. 

10  Tog  dhìom  do  bhuille,  Dhe-  :  le  beum 

do  làimhe  chlaoidheadh  mi. 

11  Tràtb  chronuichear  leat  neach  m'a  lochd, 

mar  chnuimh  theid  as  d'a  shnuadh  : 
Gu  deimhin  fein  's  fior-dhìomhanas 
gach  duin'  a.r  bitli  do'n  t-sluagh. 

12  Dhia,  eisd  ri  m'umuigh  is  ri  m'  ghlaodh : 

ri  m'  dheòir  a'd'  thcsd  na  bi  •, 
Olr  's  coigreach  agad,  is  fear-cuairt, 
mar  m'aithribh  uile  mi. 

13  Dhia,  coigil  agus  caomhain  nii, 

gu  faighinn  neart  ri  m'  bheò 
Mu'n  siubhail  mi,  a'  dol  do'n  eug, 


'*  nach  bì  mi  ann  i 


;  niò. 


SÀLM  XL. 
"TVH'FHEITH  mi  le  foighid  mhaith  ri  Dia, 
■*-'    chrom  thugam,  dh'e"isd  mo  ghuth : 

2  Is  thug  se  à  slochd  uamhuinn  mi, 

&  clàbar  criadha  tiugh  : 
Air  carraig  chomhnaird  chuir  mo  chos 
mo  cheuman  shocruich  e. 

3  Is  òran  nuadh  chuir  e  a'm'  bheul, 

gu  b'e  sud  moladh  Dhe"  : 
Chi  mòran  e,  's  fo  eagal  bi'òV 
is  carbaidh  iad  à  Dia. 

4  'S  beannaicht'  an  duine  sln  gu  dearbh 

ni  dòchasasan  Triath, 
Is  nach  gabh  tiachd  no  toil  air  bith 

do  luchd  an  àrdain  mhòir, 
No  fòs  do'n  drcam  a  theid  a  thaobh 

gu  ceilg,  le  saobiiadh  glòir*. 

5  Is  Uonmhor  t'oibre  iongantach, 

a  Thighearn  is  a  Dhtì, 
'£  do  smuaintean  oimn  :  cha'n  àirmhear  iad 

an  ordugh  dhuit  gu  rèidh  : 
Ka'n  cuirìnn  iad  an  ceill  gu  mfcn, 

no  fòs  na'n  innsinn  iad, 
An  àireamh  rachadh  thar  mo  neart, 
aig  honmhoireachd  is  meud. 
C  Ofrail  no  iobairt  leat  cha  mhiann, 
dh'fhosgail  thu  fè"in  mo  chluas  : 
Lochd-ìobairt  agus  ìobairt-loisgt' 
cha  d'iarr  thu  dhuit  chur  suas. 
7  An  sin  do  labhair  mise,  feuch, 
a  nis  a  ta  mi  teachd  : 
An  ròl'  an  leabhair  ormsa  fòs 
sud  sgrìobhta  tha  gu  beachd. 
S  'Se  sud  mo  thlachd  's  mo  mhiann,  a  Dhè", 
do  thoil  gu  deantadh  leam  : 
Do  reachd  gu  dearbh  a  ta  gu  buan 
a'm'  chrìdhe  stigh,  's  a'm'  chom. 
2  Air  t'fhìreantachd  sa'  choinneimh  mhòir, 
a  Dhè,  rinn  mise  sgeul : 
Oir  feuch,  a  Dhè,  mar  's  aithne  dhuit, 
mor  chaisg  mi  t'ein  mo  bheul. 

10  A'm'  chridhe  t'fhireantachd  nior  cheil ; 

ach  f  fhìrinn  chuir  mi'n  cèill ; 
Do  shlàint',  's  do  chaoimhneas  gràdhach  cao 
o'n  t-sluagh  nior  cheil  mi  fe"in. 

11  Do  thròcair  chjiomh  na  cum-sa  uam, 

a  Tbighearna  gu  bràth ; 
Do  chaoimhneas  gràdhach,  t'fhìrinn  fùs 
gleidheadh  iad  mi  a  ghnàth. 

12  Oir  is  do-aireamh  iad  na  h-uilc 

ta  'g  iadhadh  onn  mu'n  cuairt ; 
Do  ghlac  mo  pheacaidh  mi  co  teann 

's  nach  feud  mi  sealltuinn  suas  : 
O's  Uonmboir'  iad  na  folt  mo  chinn, 

is  thrèig  mo  chridhe  mi. 

13  Dhia,  gu  ma  toil  leat  furtachd  orm, 

grad-chuidicb  leam,  a  Dhè. 


Ruaig  orr"  air  ais,  is  rudhadh  gvuaidh', 
le  *m  b'iiill  mo  chur  gu  dlth. 

15  Gun  àird,  gun  àiteach'  gu  robh  iad, 

mar  thuarasdal  d'an  nàir', 
A  thubhairtrium  gu  fanoideach, 
aha,  aha,  le  gàir. 

16  Aoibhneas  is  aidhear  do  gach  nea»_h, 

ga  d'iaxraidh  fein  a  ta: 
Is  abradh  iad  le'n  toigh  do  shlàint', 
Dia  gu  raa  mòr  a  ghnàth. 

17  Ach  mis'  ged  tha  mi  ainnis  bochd, 

smuainichidh  orm  an  Triath: 
M'fhear  cabhair  thu  's  mo  Shlànuighea] 
raoille  na  dean,  a  Dhia. 

SALM  XLI. 
'  O  BEAKNAICHT'  am  fear  a  bheir  -u  g 
&     ra'near  an  duine  bochd: 
An  uair  a  thrioblaid  is  a  theinn, 


hheirDiae 
idhi 


>'n  olc 

i  chumail  beo, 


2  Ni  Dia  2 

is  beannaicht'  e  san  tir : 
Gu  toil  a  naimhde  mi-runach 
na  tahhair  e  gu  sìor. 

3  Air  leabadh  'tbinneis  iarganaich 

bheir  Dia  dha  neart  is  treòir : 
A  leabadh  ni  thu  dha  air  fad 
ri  h-àm  a  thinneis  mhùir. 

4  Thubhairt  mi,  dean-sa  tròcaii  orm, 

aThighearn  isaDhe"; 
Is  leighis  m'anam  euslan  bochd, 
oir  t'agbaidh  pheacaich  mi. 

5  Tha'n  dream  sin  a*s  fior-naimhde  dhorat 

a'  labbairt  orm  le  beum : 

O  c'uin  a  sgriosar'ainm-san  as, 

's  a  thèid  e  sio*  do'n  eug  ? 

6  Mathig  e  m'amharc,  labhraidh  e 

cainnt  dhìomhanach  le  'bheu!: 
Ta  'chridh'  a'  torradh  nimh  a  stigh, 
's  a  muigh  a'  deanamh  sgèll. 

7  Sìor-cbogarsaich  an  cluais  a  chèri', 

luchd  ra'  f  huath'  a  ta  air  facU 
A'  smnaineachadh  's  a'  cumadh  lochd 
a'm'  aghaidh  fein  gun  stad 

8  Droch  thinneas  (deir  iad)  tha  ga  diùth 

a*  leantuinn  ris  r'  a  bheò  ; 
Air  bhith  dha  nis  'na  luìdh'  gu  linc, 
cha  n  èirich  e  ni's  mò. 

9  Am  fear  bu  charaid  dìleasdomh, 

ri'n  earbainn  gach  ni  b*àill, 
•S  a  dh'ith  do  m'aran  air  mo  bhòrd, 
a'm'  agbaidh  thog  e  'shàil. 

10  Ach  thusa,  Dhe",  dean  tròcair  orm, 

is  to^  mi  risan  àird, 
A  chum  gu  tugainn  luigheachd  dhoibh, 
is  comain  clieart  gun  dail. 

11  Tre  so  is  fìosrach  mi  gu  beachd 

gur  ionmhuinn  leat&a  mi: 
Air  son  nach  d'thug  mo  naimhde  buaidii, 
's  nach  d'rinneadh  leo  mo  cl'jaoidh. 

12  Ach  mise,  ann  am  ionracas, 

's  tu  sheasas  mi  a  ghnàth: 

Am  fianuis  fosdo  ghnùise,  Dhe", 

ga  m'  shocruchadh  gu  bràth 

13  lehobhah  Dia  chloinn  Israeil, 

beannaichf  gu  robh  e  fem, 
O  aois  gu  h-aois  gu  suthain  sior, 
Amen,  agus  Amen. 

SALM  XLU. 

MAR  tbogras  €adh  na  sruthan  ui6g* 
le  bùireadh  àrd  gu  geur, 
Mar  sin  tha  m'anam  ploscartaich, 
ag  èigheach  riutsa,  Db^. 
S  Tha  tart  air  ra'anam  'n  geall  ajr  Dia, 
'n  geall  air  an  Dia  ta  beo: 
1  c'uin  a  thig  's  a  nochda 


i  na 


iDhù 


Gach  là  is  oidhch'  is  iad  mo  dheòir 

a's  cuibhrionn  dhomh  's  a's  biadh: 
An  uair  a  deir  iad  rium  a  ghnàth, 
c'àit  bheil  a  nis  do  Dhia  ? 
L  4  Tha  m'anara  air  a  dhòrtadh  mach, 
'  cuimhneachadh  gach  ni; 


SALM  XLIIT.  XLIV. 


Oir  chaldh  mi  leis  a'  chuideachd  mhoir, 

rìol  !eo  gu  teampull  Dè; 
Seadji  chaidh  mi  loo  le  gairdeachas, 

is  moladh  fòs  le  chèil', 
Seadh  lei*  a'  chuideachd  sin  a  bha 

a'  coimhead  làithe  fèill'. 
O  m'anara  !  c'uìm'  a  leagadh  thu 

leuiobhailmisnich  sios  ? 
Is  c'uim'  am  bheil  thu'n  taobh  stìgh  dhlom 

fo  thrioblaid  isfo  sgios  ? 
Cuir  dòchas  daingean  ann  an  Dia, 

oir  fathast  molam  e, 
Air  son  na  furtachd  is  na  slàint' 

thig  dhomh  o  'eudan  rèidh. 
6  Thuit  m'anara  annain  sìos,  a  Dhè", 

ghradchuimhnich  mi  *n  sin  ort; 
O  thalamh  Iordain,  Hermoin  àird, 

o  Mhitsar  fofe  nan  cnoc. 
1  Le  fuaira  do  shruthan  uisgefèra, 

ta  doimhn'  air  dhoimhne  gairm: 
Do  stuaidhean,  is  do  thonnan  àrd' 

dol  tharum  tha  le  toirm- 
S  Orduichidh  Dia  d'a  gbràsaibh  dhomh. 


ri  Dia  a  chu 
9  Mo  charraig,  < 


.  beò. 
l  threig  thu  mi  ? 


;ir  mi  fein  : 

Is  c'uim'  am  bheil  mi  triall  fo  bhròn, 

bhrigh  fòirneirt  m'eascair  thrèin? 

10  Mar  lann  a'm'  ehnàmhaibh,  m'eascairde 

tolrt  toibheim  dhomh  a  ta: 
Tràth  their  iad  rium  gu  fanoideach, 
c'àit  bheil  do  Dhia  ?  gach  là. 

11  O  ra'anam,  c'uim' aleagadh  thu, 

le  diobhail  misnich  sìoì  ? 
Is  c'uim'  am  bheil  thu'n  taobh  stigh  dhìom 

fo  aimheal  is  fo  sgìos  ? 
Cuir  dòchae  daingean  ann  an  Dia  : 

oir  molam  e  a  ghnàth, 
O'se  a's  slàinte  ào  mo  ghnùìs, 

ii  e  mo  Dhia  gu  bràth. 

SALM  XLIII. 

CUM  cothrom  rium,  is  tagair  fein 
mo  chùis,  o'n  f  tuneach  olc, 
O'n  eucorach,  's  o  fhear  na  ceilg*, 
Dhè,  saor-sa  mi  o'n  lochd. 

2  Car  son  a  thilg  thu  mise  uait  ? 

's  gur  tu  mo  Dhia  's  mo  threòir ; 
C'ar  son  bhrì^'h  fòirneirt  m'eascairde, 
an  siubhlam  fein  fo  bhròn.J 

3  Dhia,  t'fhlrinn  is  do  sholus  glan, 

lei({  thugam  iad  a  mach  : 
Ga  m'  sheòladh  chum  do  thulaich  naoimh 
's  mo  thabhairt  chum  do  theach. 

4  'N  sin  racham  dh'ionnsuidh  altair  Dhè", 

an  D(J  sia  m'aoibhneis  mhòir: 
Airclàrsaich  hhinn  do  mholam  thu, 
O  Dhia,  mo  Dhia  na  glùir'. 

5  O  m'  anam,  c'uim*  a  leagadh  thu, 

le  diobhail  misnich  sìos  ? 
isc'uim'  am  bheil  thurn  taobh  stigh  dbAorn 

fo  aimheal  is  fo  sgios  ? 
Cuir  dòchas  daingean  ann  an  Dia; 

oir  molam  e  a  ghnkth, 
O  'se  a'a  slàìnte  do  mo  ghnùis, 

itemo  Dhia  gu  bràth. 

SALM  XLIV. 

LK'R  cluasaibh  chuala  sinn,  a  Dhè*, 
ar  sinnsir  chuir  an  criìl 
Ka  gnìomhara  a  rinneadh  leat, 
'nan  aimsir,  fad  o  chein. 
2  Le  d'  làimh  mar  thilg  thu  mach  na  slòigh, 
is  iadsan  chuir  'nan  àit : 
Mar  rinn  thu  air  na  cinnich  claoidh, 
ach  dhoihhsan  thug  au  sàth. 
Z  Oir  sealbh  san  tìr  cha  d'  f  huaireadh  leo 
Ie'n  claidheamh  no  le'u  loinn, 
Ni  mò  a  rinn  an  gairdean  fe"in 

an  teasairginn  'nan  teinn: 
Ach  do  làrah  dheas  thug  dhoibh  a'  bhualdh, 
do  ghairdean  neartmhor  tieun* 


U  solus  glan  do  ghnùis',  a  chionn 
gu'n  d'  thug  thu  dboibhsan  speiSi 

4  Oir  's  tusa  ftin,  a  Dhia  nam  feurt, 

mo  Tnighearn  is  mo  Righ  : 
Furtachd  do  lacob  orduich  uait, 
is  fuasgail  air  gun  dith. 

5  'S  ann  tre  do  neart-sa  leagar  slos 

na  h-uile  s  naìmhde  dhuinn : 
Tre  t'ainm-sa  saltraidh  sinn  gu  làr 
an  dream  a  dh'èireas  ruinn. 

6  Oir  as  mo  bhogh'  cha  dean  mi  bun, 

cha'n  f  hurtachd  dhomh  mo  lann. 

7  Ach  's  tusa  nàirich  luchd  ar  fuath's 

o'r  naimbdibh  shaor  thu  sinn. 

8  Air  feadh  an  là  's  ann  ann  an  Dia, 

a  ni  sinn  uailì  is  glòir : 
Is  t'ainm-sa  fùs  air  feadh  gach  linn, 
àrd-mholaidh  sìnn  gu  mòr. 

9  Ach  rinn  thu  nis  ar  tilgeadh  dhìot, 

is  nàirich  thusa  sinn  : 
'S  a  mach  le'r  n-armailtibh  's  le'r  feaeàd 
cha'n  'eil  thu  fèin  dol  leinn- 

10  Gu  teicheadhchuir  thu  sinn  air  ais, 

o'n  namhaid  gheur  sa'  chath  : 
Is  luchd  ar  mi-rùin  tha  dhoibh  fe"in 
a'  deanamh  creich'  is  sgath'. 

11  Mar  chaoraich  thug  thu  sinn  'car  bia£h 

measg  chinneach  sgaoileadh  sinn. 

12  Reic  thu  do  phobull  i'e'in  gun  f  hiach, 

's  gun  mheud  air  maoin  d'an  cinn. 

13  Do  rinn  thu  toibbeum  dhinn  gu  truagb 

d'ar  coimhearsnaich  gu  lèir  ; 
Ball-fanoìd  do  na  bheil  mu'n  cuairt, 
's  ball-magaidh  mar  an  ceudn'. 

14  Am  measg  nan  Geintilench  air  fad, 

gnàth-f  hocal  rinn  thu  dhinn  : 
'S  am  measg  a'  phobuill  anns  gach  àit 
'nar  n-aobhar  crathaidh  cinn. 

15  Tha  m'  amhluadh  is  mo  mhasladh  getur 

a'm'  f  liianuis  fèin  a  ghnàth, 
Hìnn  nàir'  is  rudhadh  l'òs  mo  ghruaìdk' 
m'f  holach  gu  truagh  gach  là. 

16  'Se  sin  mo  chor  thaobh  guth  an  f  hir 

a  chàineas  mi  gu  h-olc, 
*S  a  spreigeas  mi ;  's  a  thaobh  an  nàmh, 
's  an  dioghaltaich  gu  lochd. 

17  Sud  uile  ge  do  thàinig  oirnn, 

nior  dhearmaid  sinne  thu  ; 
Cha  d'rinn  sinn  breug  no  briseadh  claon 
'n  aghaidh  do  chùmhnaint  dhlùth. 

18  Cha  d'  aom  ar  n-aigne  uaitse  riamh, 

ar  cridh'  cha  deach  air  cùl : 
O  d'  shlighe  cba  do  chlaon  ar  cos 
's  cha  deach  air  seachran  iùil. 

19  An  ionad  dhràgon  ge  do  phroun 

thu  siune  sios  gu  lar, 
Is  ge  do  dh'f  holuich  thusa  sinn 
le  sgàil  is  dubhar  Uàis. 

20  Ma  's  e  gu'n  leig  sinn  as  ar  cuimhn* 

ainm  uasal  àrd  ar  Dia, 
No  gu  dia  ei!e  coìmheach  brèig* 
ar  làmh  ma  shìn  sinn  riamn  : 

21  Nach  rannsuich  Dia  so  feln  a  mach  ? 

oir  aige  ta  làn-fhios 
Air  diomhaireachd  a'  chridhe  stigh, 
gach  car  a  t'ann  is  cleas. 

22  Oir,  air  do  shonsa  mharbhadh  sìnu, 
air  feadh  an  là  gu  lèir, 

5  mar  chaoraich  tha  sinn  air  ar  meas, 
a  chasgaireadh  gu  geur. 

23  Mosgavl  j  c'ar  son  a  choidleas  tu  ? 

Dhia,  fairich  as  do  shuain  ; 
Gu  bràth  na  tilg-sa  sinn  a  mach, 
na  triall-sa  fada  uainn. 

24  Ciod  uim'  am  foluich  thu  do  gbrjùii  * 

ciod  uim'  an  dearmaid  thu 
Ar  n-àmhghar,  is  ar  n-e"igin  mbòr 
tha  'g  iadhadh  oirnn  gu  dlìith  ? 

25  Oir  chrom  ar  n-anam  sios  do  'n  ùir, 
ar  brù  ri  talamh  theann. 

26  A'd'  thròcair  tìirich,  cuidirti  leinn, 
is  furtaich  oirnn  san  àm. 


\H 

SALM  XLV. 
T^EADH  aobhar  òrain  naoimh  Is  ciùil 
J-y    a'  deachdadh  ta  mo  chridh'; 
ls  labhram  air  na  nithibh  sin 

a  rinn  mi  fiein  do'n  Righ : 
Mar  pheann  an  làimh  fir.sgriobhaidh  dheis, 

a  chuireas  sios  gu  luath, 
ls  amhluidh  sin,  mo  theangadh  ta 
air  t'urram  àrd  a'  luaidh. 

2  Is  maisich'  thu  na  clann  nan  daoin  ; 

gràs  dhòirteadh  ann  ad  bheul : 
Is  air  an  aobhar  sin  rinn  Dia 
do  bheannachadh  gacb  ial. 

3  Deasuich  do  chlaidheamh  air  do  le'is, 

O  thus'  a  ghaisgich  mhòir: 
Le  d'  chumhachd  is  le  d'mhoralacbd, 
le  greadhnachas  is  glòir. 

4  Bhrìgh  fìrinn,  suairceis,  agus  ceirt, 

marcaich  gu  buadhach  àrd, 
Is  niLhe  uamhor  teagaisgidh 
do  dheas  làmh  dhuit  's  gach  àit. 

5  Rachadh  do  shaighde  geur'  gu  cridh' 

gacti  eascaraid  an  Righ : 

Tre  sin  am  pobull  tuitidh  fo'd, 

is  nìthear  teat  an  claoidh. 

6  Gu  suthain  is  gu  siorruidh  ta 

do  chaithir  àrd,  a  Dhe* : 
Slat-shuaicheantais  do  rioghachd-sa 
is  slat  ro  chothrom  i. 

7  O  's  ionmhuinn  leatsa  còir  is  ceart, 

is  thug  thu  fuath  do'n  olc  ; 
Os  ceann  do  chompanach  chuir  Dia, 
do  Dhias'  ol'  aoibhneis  ort. 

8  Do'n  alos,  mhirr,  is  chasia, 

o  t'eudacb  fàile  theid : 
Leo  sud  do  chuir  iad  aoibhneas  ort, 
o  d'  lùchairt  geal  mar  dheud. 

9  Am  measg  do  mhnathan  urramach, 

ta  nigheana  nan  righ : 
*S  an  òr  na  h-Ophir,  air  do  dheis, 
do  bhan-righ  seasaidh  i. 

10  A  nighcan,  elsd  is  amhairc  fòs, 

is  crom-sa  sìos  do  chluas  ; 
Tigh  t'athar,  is  do  mhuinntir  fèin 
na  cuiinhnich  &  so  suas. 

11  Gabhaidh  mar  sin  an  Righ  làn-toll 

do  d'àìile  thlachdmhor  fè"in : 
Oir  'se  do  Thighearn  is  do  Thriath, 
thoùr  urram  dha  is  gè"ill. 

12  Thig  nighean  Thiruis  thugad  fòs, 

le  tiodhlacaibh  gu  trìc; 
*S  na  daoine  saoibhir  tha  'nam  measg 
ag  asluch'  gràis  is  iochd. 

13  Nighean  an  Righ  gu  dearbh  a  stigh, 

tha  uiie  làn  do  ghlòir : 
Tha  'culaidh  eudaich  uimpe  fòs, 
aìr  oibreachadh  le  fc-òr. 

14  Am  brat  do  obair  ghreis  le  snàth'd, 

bheirear  i  gus  an  righ : 
,Thig  thugad  luchd  a  coimheadachd, 
's  a  maighdeana  'na  dèigh. 

15  Theid  iad  gu  cùìrt  an  Righ  a  steach, 

ait,  aoibhneach  bheirear  iad. 

16  Air  son  do  shinnsir  bidh  do  chlann, 

mar  phrionnsaibh  anns  gach  àit. 

17  Tainm  glòrmhor  do  gach  linn  a  thig, 

air  chuimhne  cuiridh  mi : 

Is  bheir  mar  sin  am  pobull  duit 

àrd-mholadh  feadh  gach  rè. 

SAXM  30.Tr. 

'CK  Dia  a's  tearmunn  duinn  gu  beachd, 
O    ar  spionnadh  e  *s  ar  treìs : 
An  aimsir  carraid  agus  teinn, 
ar  cabhair  e  ro-dheas. 
£  Mar  sin  ged  ghiuaist'  an  talamh  trom, 
cha'n  aobhar  eagail  duìnn : 
Ged  thilgeadh  fòs  na  slèibhte  niòr' 
am  builsgein  fairg'  is  tuinn. 
3  Ka  h-uisgeacha  le  beucaich  bhuirb, 
ged  rachadh  thar  a  chèil' ; 
Le'n  ataireachd  ged  bhiodh  air  chrith 
:ia  beanntan  àrd'  gu  le"ir. 


4  Ta  amhainn  ann,  le  'sruthaibh  sèimh 

nicaithir  Dhe*  ro-ait; 
Hor-àite  naomh  an  ti  a's  àird',  < 

am  bheil  sior-chòmhnuidh  aig. 

5  Tha  Dia  'na  meadhon  innte  stigh ; 

mar  sin  cha  ghluaisear  i ; 
Oir  cuideichadh  is  còmhnadh  leath' 
'se  Dia  gu  moch  a  ni. 

6  Do  ghabh  na  cinnich  boil',  is  ghluais 

na  rioghachda  gu  cas  : 
Air  cur  do  Dhia  a  ghuth  a  macb, 
do  leagh  an  talamh  as. 

7  Tha  Dia  nan  slisagh  leinn  fèin  a  ghnàth  j 

Dia  Iacoib  's  tearmunn  duinn. 
S  Thigibb,  is  faicibh  oibre  De", 
gach  sgrios  air  talamh  rinn. 

9  Gu  h-iomall  fòs  an  domhain  mhòir 

an  cogadh  ni  e  chosg : 
Am  bogha  bhris,  an  t-sleagh  do  ghearr, 
an  carbad-cogaidh  ioisg. 

10  Bibh  sàmhach,  's  tuigibh  gur  mi  Dia : 

àrduichear  mì  gu  sior 
Am  measg  nan  sluagh,  biodh  urram  dhoinfi 
air  feadh  gach  uile  thìr. 

11  Tha  Di3  nan  sluagh  ri  còmhnadh  leinn, 

s  an  cùmhnuidh  air  ar  crann  : 

Is  e  Dia  lacoib  's  tearmunn  duinn, 

d'ar  furtacbd  anns  gach  àm. 

SALM  XLVII. 

BUAILIBH  »ur  basan,  uile  shlòigh, 
tu  chòmhnuidh  anns  gach  àit ; 
Le  guth  's  le  gairdeachas  do  Dhia, 
suas  togaibh  iolach  àrd  : 

2  Oìr  Dia  ro-àrd  is  uamhunn  e  ; 

Righ  mòr  os  ceann  gach  tìr'. 

3  Am  pobull  cuiridh  e  fo'r  smachd, 

fo'r  cois  na  slòigh  gu  Ièir. 

4  Mòrachd  Iacoib  d'an  d'thug  e  gràdh, 

mar  oighreachd  dhuinne  thagh  : 

5  Chaidh  Dia  le  caithream  àrd  a  suas, 

le  trompaid  's  fuaimneach  bladh. 

6  Seinnibh  do  Dhia,  seinn  moladh:  seinn 

d'ar  Righ,  seinn  moladh  binn : 

7  Oir's  Righ  Dia  mòr  os  ceann  gach  tìr*, 

seinn  da  gu  h-eòlach  grinn. 

8  Tha  Dia  'na  shuidh'  'na  chaithir  naolmb ; 

'se  's  Righ  air  cinnich  ann. 

9  Frionnsa  nan  sluagh  do  chruinnich  iad, 

pobull  Dè  Abrahaim ; 
Air  son  gur  le  lehobhah  mhàin 

sgiath  dhìdein  do  gach  tir : 
'Se  fean  a's  aird'  's  a's  urramaich, 

's  dha  dhghear  moladh  sior. 

SALM  XLVIII. 

IS  mòr  lehobhah,  Dia  nam  feart, 
an  caithir  àird  ar  Dia ; 
Is  air  sliabh  àrd  a  naomhachd  fein, 
lon-mholta  chaoidh  an  Tnath. 

2  Beinn  Shioin  's  breagh'  a  suìdheachadh, 

aoibhneas  gacn  fearainn  i ; 
Is  diùth  dhi  air  an  taobh  mu  thuath, 
tha  caithir  an  Ard-Kigh. 

3  Aithnichear  Dia  *na  lùchatrtibh, 

mar  thearmunn  anns  gach  airc. 

4  Oir  feuch,  tràth  bha  na  rìghre  cruinn, 

le  chè"ile  ghabh  iad  tharf. 

5  Chunnaic  iad  sud,  is  b'iongmdh  leo, 

le  cabhaig  dheifrich  as. 

6  Ghlac  eagal  iad  an  sin,  is  pian, 

mar  mhnaoi  ri  saoth'r  gu  cas* 

7  Cabhlach  Tharsuis  le  gaoith  an  ear, 

mìn-bhrisear  leat  gu  luath. 

8  Mar  chual,  is  amhluidh  chunnaic  sinn, 

am  baile  Righ  nan  sluagh, 
Am  baiP  ar  Dè ;  'se  Dia  gu  bràth 
ni  daingean  e  le  neart 

9  A'd'  tlieampuli,  air  do  chaoimhneas  caomht 

Dhia,  smuainich  sinn  gu  ceart. 

10  Mar  t'ainm,  Is  amhluidh  sin  do  chliu, 

gu  crlch  na  talmhainn  ta  : 
Do  dheas  làmh  làn  do  fhìreantachd, 
Dbia,  aoiìs  gach  beart  a  ghnàth. 

11  Belnn  Shioin  go  ma  h-aoibhinn  1, 

is  Nighean  Iudah  ait, 
Aiir  son  do  hhieitheanas,  a  Dhe", 
ta  cothromach  is  ceart. 

12  Siùbhlaibh  mu  thimchioll  Shioin  naoimh, 

is  cuairt'chibh  i  maraon: 
Airmhibh  a  baideala  gu  dlùfh, 
'a  a  turaite  gach  aon. 

13  Thugaibh  fa'near  a  bàbhuin  bhreagh', 

's  a  caisteil  àrd  le  beachd* 
Chum  sin  gu  cuireadh  sibh  an  ce*iU 
do'n  àl  a  ta  ri  teachd. 

14  Oir  'se  an  Dia  so  fiSin  ar  Dìa, 

gu  siorruidh  is  gu  bràth : 

'Sefòs  a  stiùras  sinn  gu  ceart 

gu  h-uair  is  àm  ar  bàis. 

SALM  XLIX. 

EISDIEHSE  so  gach  uile  shluagh, 
na  bheil  sa'  chruinne-chè : 

2  Is  cluinnibh  eadar  mhòr  is  bheag, 

ma's  bochd  no  beartach  e. 

3  Air  tuigse  smuainichidh  mo  chridh', 

air  gliocas  thig  mo  bheul. 

4  Aomaldh  mo  cbluas  gu  parablaibh: 

nochdam  cainnt  dhorch  air  teud. 

5  Droch  làithean  c'uìm*  am  b'eagal  leara, 

Mòr  aingidheachd  is  lochd  mo  shal 
tràth  dh'iadh  iad  orm  gu  cruinn  ? 
fi  Na  daoine  sin  'nan  saoibhreas  mòr 
ta  deanamh  dòigh  is  treis*, 
Is  ann  an  lìonmhoireachd  an  stòir 
a  ta  ro-bhòsdail  leis. 

7  A  bhràth'r  cha'n  fhuasgail  neach  dhiubh  sud 

a  gàbhadh  no  à  pè"in, 
A  thabhairt  eiric  as  do  Dhia, 
ni  fheudar  leis  'na  f  heum : 

8  (Oir  saois'  an  anama  "s  prìseil  e, 

sguiridh  e  'm  feasd  gu  beat-hd  :J 

9  Gu  maireadh  egu  siorruidh  beò, 

's  nach  faiceadh  truaillidheachd. 

10  Oir  chi  e  fòs  na  daoine  glic, 

's  an  dream  air  dhiobhail  cèiU; 
'S  na  h-ùmaidh,  fàgail  toic  do  chàch, 
is  fagbail  bàis  iad  fèin. 

11  'Se  'n  smuaineachadh  gu  mar  an  tigh, 

's  an  còmhnuidh  feadh  gach  rè, 
A'  tabhairt  air  am  fearann  ainm, 
a  rèir  an  ainme  fem. 

12  Gidheadh,  an  duin'  an  urram  mòr 

cha  mhair  e  ann  gu  buan : 
Ach  amhluidh  mar  an  t-ainmhidh  truagh 
chum  bàis  a  shiùbhlas  uainn. 

13  An  slighe  sud  ge  gorach  i, 

taitnidh  an  cainntr'an  stiochd. 

14  Mar  chaoraich  dol  san  uaigh  tha  iad, 

'nam  biadh  do'n  bhàs  gun  iochd: 
Na  fireanaich  gheibh  os  an  ceann 

làn-uachdranachd  gu  moch, 
'S  'nan  ionad  còmhuuidh  anns  an  uaigh, 

searyaidh  an  àill'  's  an  dreach. 

15  Bheir  Dia  do  m'anam  fuasgladh  saor 

o  chumhachd  bais  is  uaigh', 

Oir  gabhaidh  e  mi  thuige  fe"in, 

ga  m'  theasairginn  le  buaidh. 

16  An  uair  a  nithear  saoibhir  neach, 

na  glacadh  faìtcheas  thu; 
*S  an  t-àm  a  chinneas  glòir  a  theach, 
na  cuireadh  sud  ort  tnù. 

17  Oir  'nuair  a  shiùbhlas  e  do'n  eug, 

aon  ni  cha  toir  e  teis : 
'S  an  uair  a  thèid  e  sios  do'n  uaigh, 
a  ghlòir  cha  lean  Ì  ris. 

18  Seadh  'anam  ge  do  bheannaich  e 

am  feadh  a  bha  e  beò ; 
'S  thusa,  ma  ni  thu  maith  dhuit  fe'in, 
o  dhaoinibh  gheibh  thu  glòir. 

19  Gu  h-àl  a  shinnsear  siùbhlaidh  e, 

solus  cha'n  f  haic  gu  bràth. 

20  An  duin'  an  urram,  's  e  gun  che'UI, 

mar  ainmhidh  gheibh  e  bas. 


SALM  L. 

LABHAIR  an  Dia  Iehobhah  treun, 
an  talamh  ghairm  gu  I£ir, 
O'n  àird  an  ear  gu  h-àird  an  iar, 
o  elrigh  gu  luidh'  grèin'. 

2  A  Sion  àrd,  a's  foirfe  mais', 

do  dhealruich  Dia  nam  feart. 

3  Oir  thig  ar  Dia  's  cha  bhi  'na  thosd, 

ach  labhraidh  e  le  neart: 
Thèid  teine  miUteach  roimh  a  ghnùis, 

a'  lasadh  suas  gu  garg  : 
'S  m'a  thimchioll-san  gu  doinionnach 

bidh  e  'na  chaoiribh  dearg*. 

4  Air  talamh,  is  air  nèamh  nan  neul, 

àrd-ghairmidh  e  gu  treun, 
Gu'n  tugadh  e  ceart  bhreitheanas 
air  'uile  phobull  fÈin. 

5  A  m'ionnsuidh  cruinnichibh  mo  naoimh, 

is  tionalaibh  an  dream 
A  rinu  gu  dìleas  is  gu  dlùth, 
le  h-ìobairt,  cùmhnant  leam. 

6  A  cheartas-san  ni  nèamh  uan  neul 

a  chur  an  cÈill  'na  àm : 
Oir  'se  lehobhah  fe"in  gu  beachd 
a's  aon  àrd-bhreitheamh  ann. 

7  Mo  phobuU  Isra'l  tSisdibh  rium, 

is  labhraidh  mi  gu  ceart: 
A't'  aghaidh  togam  iianuisf  hiora 
's  mi  Dia,  do  Dhia  gu  beachd. 

8  Mu  t'ofrailibh  cha'n  agram  thu,. 

no  fùs  mu  t'iobairt-loisgf, 
Oir  m'  fhianuis  thug  tliu  ìad  a  ghnàth, 
is  fhuaras  iad  gun  f hois. 

9  Oir  as  do  thigh  cha  ghabhainn  uait 

mar  ìobaiit  bioracn  bù ; 
*S  cha  ghabhainn  gabhar  f  hirionn  fòa 
mar  ofrail  as  do  chrù. 

10  Gach  ainmhidh  beò  a  ta  an  coiU 

is  leamsa  sin  gu  leir, 
'S  na  h-uile  spreidh  air  mhìle  cnoc, 
ta  'g  ionaltradh  air  feur. 

11  An  eunlaith  's  aithne  dhomh  air  fad, 

ta  'g  itealaich  feadh  bheann : 
'S  leam  gach  iiadh-bheathach  uile  fùs, 
feadh  gharbhluich  agus  ghleann. 

12  Geur-ocras  nam  biodh  onn,  no  gort, 

cha  chuirinn  diuts'  an  ct*ill, 
Oir  's  leam  an  domhan  mu'n  iadh  giian, 
is  na  bheU  ann  gu  ièir. 

13  Fuil  ghabhar  'n  e  gu'n  òlainn  uait  ? 

feòil  tharbh  an  ithinn  i  't 

14  loc  iobairt  buidheachais  do  Dhia, 

's  do  bhòidean  do'n  Ard-Righ. 

15  An  là  do  thriobiaid  is  dotheinn, 

goir  orm  an  sin  gu  ceart: 
Ort  fuasglam,  is  bheir  thusa  glòir 
do  m'ainms'  a  chuidich  leat. 

16  Ach  ris  an  droch  dhuin'  labhraidh  Dia, 

mo  statuin  chur  an  c£ill 
Am  buineadh  dhuit,  no  ghabhail  fòs 
mo  chùmhnaint  ann  ad  bheul. 

17  Do  m'  achmhasan  o  thug  thu  fuath, 

's  an  spèis  riamh  e  nior  chuir ; 
Ach  thiig  mo  hhrlathran  air  do  chùl, 
'g  an  diùltadh  uait  gu  tur  ? 

18  Tràth  chunnaic  thu  an  gaduich'dàn, 

dh'aoutaich  thu  leis  'na  olc: 
'S  le  luchd  an  adhaltrais  a  rls, 
b'f  hear-comuinn  thu  'nan  lochd. 

19  Do  theangadh  thug  thu  chumadh  brèig', 

chura  uUc  thug  thu  do  bheul. 

20  Do  d'  bhràthair  shuidh  thu  thabhairt  gtttil 

's  do  mhac  do  mhàthar  beum'. 

21  Na  nithe-s'  uUe  rinneadh  leat, 

is  dh'f  han  mi  dhiot  a'm*  thosd ; 
Is  shauil  thu  mar  a  ta  thu  fèin, 

gu  b'amhiuidh  mi  gach  achd  : 
Ach  cronaicheam  do  pheacaidh  dhuS., 

a'd'  amharc  cuiream  iad ; 
A  chum  gu  faiceadh  do  dhà  shùil, 

nach  fot'chear  orm-sa  beud. 

22  O  sibhs'  adhream  nach  cuimhnich  Dia, 

nis  tuigibh  &o  'na  àm 

Mu'n  dean  mì  liodart  oirbh  gu  cas, 

gu'n  neach  d'ur  furtachd  ann. 

S.ì  An  ti  bheir  ìobairt  molaidh  uaith', 

*»e  sin  bheir  dhomhsa  glòir  : 

Oir  nochdam  slàinte  Dhe"  do'n  fhear 

a  ghluaiseas  raar  is  còir* 

SAXM  LI. 
"I  ^KAN  tròcair  orm,  a  Dhia  nan  gràs, 
-*-'     gu  h-iochdrahor  saor-sa  mis', 
RÈir  llonmhoireachd  do  thròcair  chaoimh, 
;■ lau  as  m'uil'  eusaontas. 

2  Gu  h-iomlan  ionnail  mì  o  m*  lochd, 

glan  rni  o  m'  chiont'  a'd'  ghràdh  : 

3  Oir  tha  mi  'g  aidmheil  m'eusaontais, 

's  leir  dhomh  mo  lochd  a  ghnàth. 

4  A'  faghaidh,  t'aghaidh  fe"in  a  mhàin; 

do  pheacaich  mi  gu  trom, 
ìs  ann  ad  fhianuisfe'in,  a  Dhe", 

an  t-olc  so  rinneadh  leam : 
Do  chum  air  labhairt  duit  a  mach, 

gu  biodh  tu  cothromach ; 
S  gu  biodh  tu  glan  tràth  bheir  thu  breth, 
is  ceart  neo-eucorach. 
*  Am  peacadh,  feuch,  do  dhealbhadh  mi, 

Do  ghabh  mo  mhàthair  mi  'na  broinn, 
tràth  ghincadh  mi  o  thùs. 

6  An  taobh  a  stigh  do'n  chridhe,  feuch, 

an  f  hlrinn  's  ionmhuinn  leat : 
San  ionad  f  holuicht'  bheir  thu  orm 
gu'n  tuig  mi  gliocas  ceart. 

7  Le  hisopdean-sa  mise  glan, 

is  bitheam  glan  gu  beachd; 
Dean  m'ionnlad  fòs,  mar  sin  bidh  mi 
ni's  gile  dhuit  na  sneachd. 

8  Guth  subhachais  thoir  orm  gu'n  cluinn 

is  fonn  an  aoibhneis  ait, 
Mar  sin  ni  gairdeachas  gu  mòr, 
na  cnàmhan  bhriseadn  leat. 

9  O  m'  pheacaibh  is  o  m'eusaontais 

foluich  do  ghnùis,  a  Dhè  ; 
Mo  sheachrain  is  m'uil'  eucoir  fòs 
glan  thusa  uara  gu  rèidh. 

10  Dhia,  cruthaich  annam  cridhe  glau ; 

ath-nuadhaich  spiorad  ceart. 

1 1  Na  Uig  o  d'  shealladh  mi ;  's  na  buin 
do  spiorad  naoraha  leat. 

1 2  Is  aisig  dhorah  ùr-ghairdeachas 

do  shlainte  chàirdeil  t'èin; 

Is  dean-sa  fùs  mo  chumail  suas, 

le  d'  spiorad  saorgu  treun. 

13  'N  sin  teagaisgeam  do  shlighe,  Dhe", 

do'n  dream  a  bhris  do  reachd; 
Is  pillear  riut  le  h-aithreachas 
na  pcacaich  thruagh  gu  beachd. 
H  O  chiontafolasaor-sa  mi, 
O  Dhia,aDhèmoshlàinf: 
Seinnidh  gu  h  àrd  air  t'f  hìreantachd 
mo  theangadh  anns  gach  àit. 

15  Mo  bhile,  ta  air  druideadh  suas, 

fosgail,  a  Dhè  nan  gras ; 
An  sin  do  mholadh  le  mo  bheul 
cuiridh  mi'n  cuill  gu  h-àrd. 

16  Oir  ìobairtean  cha'n  iarrar  leat, 

no  bhcirinn  duit  gach  rè: 
An  ofrail-loisgte  fòs  air  bith 
cha  *n  'eil  do  thlachd,  a  Dhtf. 

17  An  spiorad  briste,  tuirseach,  trom, 
sud  iobairt  Dhè  nan  dùl : 

Ri  cridhe  briste  brùit',  a  Dhè", 
gu  bràth  cha  chuir  thu  cùl. 

18  A'd'  dheadh-ghean  dean-sa  maith,  a  Dhia, 

air  Sion  do  chnoc  fein: 
Ballan  Ierusaleim  gu  luath, 
tog  suas  le  d'  làimh  gu  treun. 

19  'N  sin  taitnidh  lobairt  cheartais  riut, 

ofrail,  's  làn  ofrail  loisgt' ; 
'N  sin  bheirear  colpaich  dhuit-sa  suas, 
air  t'aitair  naomh  gun  f  hois. 

SALM  LII. 
^IOD  uime  'n  dean  thu,  ghaisgich  thr^in, 
^--'     naiU  as  an  alc  gu  raòr  ? 


Mairidh  am  feasdgun  cheann  gun  chnch, 
deadh  mhaitheas  Righ  :ia  glòir'. 

2  Do  theang'  a'  dealbh  an  aimhleis  chlaoin 
;hum  ceilg'  mar  ealtuinn  gheir. 

3  Is  annsadh  leat  an  t-olc  na  maith, 
is  breug  na  briathia  ììor. 

4  A  theangadh  chealgach,  's  ionmhuinn  leat 

gach  focal  millteach  olc. 
Ni  Dia  gu  siorruidh  mar  an  ceudn' 

làn-sgrios  a  tharruing  ort: 
Glan-sgathar  thu,  is  as  do  theach 

grad  spionar  thu  gu  tur, 
A  talamh  is  à.  tir  nam  beò 

buainear  do  f  hreumh  a  bun 

6  Sud  chi  am  firean,  gabhaidh  fiamh, 

is  ni  e  gàirefòs: 

7  Feuch,  so  am  fear  nach  d'earb  à  Dia, 

mar  dhaingneach  is  mar  threòir: 
Ach  ann  an  lionmhoireachd  a  atòir 

a  dhùchas  chuir  gu  treun, 
'Na  shaoibhreas  is  'na  aingidheachd, 

do  neartaich  se  e  fe*in. 

8  Ach  mis*  mar  ùr-chrann  olaidh  ta 

an  àros  Dg  a  ghnàth: 
A*  cur  mo  dhòchais  ann  a  ghràs, 
rifad  morè'smolà. 

9  Gu  siorruidh  suthain  molam  thu, 

chionn  sud  gu'n  d'  rinneadh  leat : 

Feitheam  air  t'ainm,  oir  tha  e  maitb, 

an  làth'r  do  naomh  gu  beachd. 

SALM  LIII. 
'"VTA  chridhe  deir  an  tamadan, 
J-^      cha'n  *eil  ann  Dia  air  bith : 
Taid  truaillidh,  's  gràincil  fùs  an  lochd 
cha'n  'eiì  ann  neacb  ni  maith. 

2  Dh'amhairc  an  Tighearna  o  nèamh 

air  cloinn  nan  daoine  nuas, 
A  dh'fheuchainn  an  robh  tuigs'  aig  neach 
a  dh'iarradh  Dia  nan  gràs. 

3  An  t-iomlan  diubh  chaidh  air  an  ais, 

ro-shalach  iad  gu  leir : 
Cha  'n  'eil  aon  neach  a'deanarah  maith, 
cha  'n  'eil  fiu  aon  fo  speur. 

4  Am  bheil  aig  droch  dhaoin'  tuigs'  air  bìth 

ta  'g  itheadh  suas  gu  dian, 

Mo  phohuill-sa  mar  aran  blasd', 

's  nach  'eil  a'  gairm  air  Dia. 

5  An  sin  do  ghabh  iad  eagal  mòr, 

gun  aobhar  eagail  ann: 
Sgaoil  Dia  a  chnàmha-san  o  chèil', 

chuir  sèisdeadh  ort  gu  teann  ; 
Is  mar  an  ceudna  chuir  thu  iad 

gu  rughadh  gruaidh'  is  nàir*, 
Do  bhrlgh  gu  d'  rinneadh  orr'  le  Dìa 

trom.tharcuis  agus  tàir. 

6  'Se  so  mo  ghuidh'  is  m*  athchuinge, 

gu'n  tugadh  Dia  nam  feart 
Cabhair  d'a  phobull  Israel, 

à  Sion  fdin  le  neart ! 
An  uair  bheir  Dia  air  ais  o  bhruid 

a  phobull  fèin  le  che'ir, 
Air  Iacob  bithidh  aoibhneas  mòr, 

's  aiteas  air  Israel. 

SALM  LIV. 
rpRE  fainm-sa  teasairg  mise,  Dhè, 
■*•      cum  cothrom  rìum  le  d'  neart. 

2  Eisd  m'urnuigh,  thoir  fa'near,  a  Dhè", 

briathra  mo  bhCil  gu  ceart. 

3  Oir  dh'èirir.h  coigrich  rium-sa  suas 

luchd-fòirneart  tha  gu  dian 
An  tòir  air  m'anam ;   's  cha  do  chuir 
iad  Diafa'n  comhair  riarah. 

4  Ach  feuch,  'se  Dia  m'  f  hear-cuideachaidfc, 

gu  m'sheasamh  anns  gach  cruas: 
Bithidh  Iehobhah  leis  an  dream 

5  Aimhleas  do  ra'  naimhdibh  diolaìdh  DU: 

a'd'  f  hlrinn  dean  an  sgath'. 

6  Gu  toileach  bheir  mi  ìobairt  dhuit ; 

Dhe",  molam  t'ainm,  ta  maith. 

7  Oir  rinn  e  saors'  ìs  fuasgladh  dhomh 

o  m'uile  ti^etnn  gu  txeun : 

SALM  LV. 

RI  m'urnuigh  èisd :  's  o  m'  ghuidhe,  Dhe*, 
na  foluich  thus'  thu  fein. 
£  Thoir  aire,  's  freagradh  dhomh,  ta  caoidh 
le  bròn  's  le  bùireadh  geur : 

3  Air  son  guth  m'eascairde  gu  lèir, 

is  fòirneart  fòs  nan  daoi  : 
Oir  euceart  thilg  iad  orm,  am  feirg 
dhomh  thug  iad  fuath  gun  dìth. 

4  Mo  chridh'  a'm'  chom  ta  cràiteach  goirt ; 

thuit  orm-sa  uamhunn  bàis. 

5  Crith,  oillt,  is  uamhunn  thàinig  orm, 

ga  m'  shlugadh  is  mi  'n  sàs. 

b'  'N  sin  thubhairt  mi,  Is  truagh  nach  robh 

sgiath  colmain  agam  nis  ! 

'N  sin  theichinn  as  ag  itealaich, 

ìs  gheibhinn  tàmh  is  fois. 

7  Feuch,  shiubhlainn  fòsair  ànradh  fad, 

chum  tàimh  am  fàsach  chruaidh ; 

8  Is  dheanainn  deifir  gu  dol  as 

o  dhoinionn  gharbh  na  gaoith'. 

9  Dhia,  roinn  is  sgrios  an  teang' ;  sa'  bhail' 

hha  fòirneart  agus  strì. 

10  Taid  dol  m'a  bhallaibh  oidhch'  is  là  ; 

tiia  aìmhleas  ann  is  caoidh. 

11  Eucoir  ro-mhòr  is  olc  a  ta 

'na  rnheadhon  siaì  gun  cheisd  : 
Seadh  feail  r'a  shràidibh  agus  cealg 
cha  dealaich  sud  am  feasd. 

12  Cha  b'e  mo  nàmh  thug  masladh  dhomh, 

oir  dh'  f  huilginn  sud  gu  rèidh  : 
Cha  b'e  l'ear  mfhuath'  a  dh'èirich  rium, 
oir  dhionainn  uaith'  mi  fèin. 

13  Ach  thusa,  fearbu  choimpir  dhomh, 

fear  m'eòlais,  is  fear  m'iuil ; 

14  Bu  bhlasd'  ar  comhairP  dol  le  càch, 

gu  h-àros  Dhe  nan  dùl. 
¥5  Sealbh  gabhadh  orr'  am  bàs  gu  grad, 

's  gu  h-ifrinn  thèid  iad  beò  : 
Oir  aingidheachd  'nan  còmhnuidh  ghnath, 

's  nam  builsgean  bha  gach  lò. 
\S  Ach  inise,  glaodham  suas  ri  Dia, 

saoraidh  ièhobhah  mi. 

17  Glaodh  àrd,  is  urnuigh  ni  mi  ris, 

moch,  feasgar,  's  meadhon-là  ; 
Is  e"isdidh  e  gu  grad  ri  m'  ghlaodh : 

18  M'anam  's  e  shaor  an  sìth, 

O'n  chath  's  o'n  chòmhraig  dh'e"irich  rium, 
is  mòran  rium  ri  stiì. 

19  Cluinnidh  an  Dia  ta  làidir  beò, 

's  bheir  dòruinn  orra  's  pian  ■ 
Seadh  fòs  an  Dia  air  maivionn  ta, 

's  a  bha  o  chian  nan  cian. 
Is  air  an  aobhar  fùs  nach  'eil 

caochladh  air  bith  'nan  staid, 
Eagal  an  Tigheam  uime  sìn 

do  thilg  iad  dhiubh  air  fad. 

20  A  làmh  do  shìn  'nan  aghaidh  sud, 

a  bha  an  siochaint  ris  : 
A  chumhnant  is  a  nasgadh  dlùth, 
gu  fealltach  orra  bhris. 
51  Eu  shlemnhna  briathra  'bhèil  na'n  t-irn, 
ach  cogadh  cruaidh  'na  rùn : 
Eu  bhuige  'chainnt  na  oladh  thìàth, 
's  i  ghnàth  mar  chlaidheamh  rùisgt'. 


Cha  leig  e  'm  feasd  do'n  f  hìrean  chùir, 

o  'shocair  fe'in  gu'n  gluais. 
23  Ach  thus',  a  Thighearna  nam  feart, 

a'd'  chorruich  cheirt  gu  geur, 
An  slochd  d'am  milleadh  tilgidh  tu 

an  aitim  ud  gu  l£ir : 
Na  daoine  sligheach  fuileachdach, 

cha  mhair  ìad  leth  an  làith' : 
Ach  annari  cuiridh  mis',  a  Dhè, 

mn  dhòciias  is  mo  dhòigh. 

SALM  LVI. 
QRMSA  dean  iochd,  a  Dhè,  oir  b'àill, 
^     te  duin'  mo  shlugadh  aua6 ; 


A  tha  gu  dian  ga  m'  shàruchadh 
gach  là  le  cogadh  cruaidh. 

2  Seadh  b'àill  le  m'eascairdibh  gun  iothd 

mo  shlugadh  suas  gach  Jà : 
Oir  's  lìonmhor  iad  tha  co^adh  rium 
gun  aobhar  no  cion-fàth. 

3  An  làithibh  m'eagail  earbam  riut : 

an  Dia,  a  bhriathar  fe'in 

4  Ard  mholaidh  mi,  is  ann  an  Dia, 

chuir  mi  mo  dhòigh  gu  treun. 
Cha  ghabh  mi  gealtachd  uime  sin, 

's  am  feasd  cha'n  eagal  leam, 
Na  dh'fheudas  feoil  a  dheanamh  orm 

do  lochd,  le  iomairt  theann. 

5  Mo  bhriathar  tha  iad  fiaradh  fòs, 

gach  là  mar  's  toileach  leò  : 
Chum  doilgheis  agus  dochair  dhomh 
ta  'n  smuainte-san  gach  lò. 

6  Tha  iad  le  chèil'  a'  cruinneachadh, 

is  iad  'gam  folach  i'e"in, 
A'  feitheamh  m'anam',  air  bhith  dboibfc 
ro-f  hurachar  mu  m'cheum. 

7  Gu  saor  an  teid  iad  as  mar  sin, 

le'n  eucoir  mhòir  gun  tàmh  ? 
A'  d'f  heirg-sa  leig  am  pobull  sìoa, 

a  Thighearna  le  d'  làimh. 
S  Mo  sheachrain  air  an  àireamh  leat, 

a'd'  shearraig  taisg  mo  dheòir  : 
Nach  'eil  ìad  ann  ad  leabhar  shios, 

air  chuimhne  sgrìobht'  gach  uair  ? 

9  Mo  naimhde  pillidh  air  an  ais, 

trath  ghaiream  ort  gu  teann  : 
Is  aithne  dhomhsa  so  gu  beachd, 
oir  tha  lehobhah  leam. 

10  An  Dia,  a  bhriathar  molaidh  mi : 

molam  an  Tìia  a  reachd ; 

11  An  Dia  do  chuireadh  leam  gu  treun 
mo  dhùchas  fein  gu  beachd. 

Is  air  an  aobhar  ud,  a  Dhè, 

cha'n  eagal  idir  leam 
Na  dh'f  heudas  duin'  a  dheanamh  ormt 

n&ch  'eil  dheth  fèin  ach  fann. 

12  Do  bhòide  ta  iad  ormsa,  Dhe  : 

is  iocam  dhuit-sa  cliu. 

13  Oir  m'anam  bochd  gu  saor  o'n  bhàs, 

gu  gràsmhor  dh'f  huasgail  thu  : 
Nach  coimhead  thu  mo  chosa  fòs 

o  shleamhnachadh  ni's  mò, 
A  chum  gu'n  gluais  mi  'mfianuis  Dhtì 

an  solus  dhaoine  beò. 

SALM  LVII. 

EAN  tròcair  orm,  a  Dhia  nan  gràs, 
dean  tròcair  orm  gach  rè, 
Oir  annad-sa  tha  m'anani  truagh 

a'  cur  a  dhòigh  gu  lèir  : 
Is  gabhaidh  mi  fo  sgàil  do  sgèith 

mo  thearniunn  is  mo  neart, 
Gu  ruig  an  uair  sin  anns  an  tÈid 

na  h-uilc  ud  uile  thart*. 

2  Eighidh  mi  ris  an  Dia  a's  àird' : 
ri  Dia  ta  làidir  treun, 
A  chuireas  leam  gach  cùis  gu  crìch, 


D 


rchi 


ifeu 


3  Cuiridh  e  neart  o  nèamh,  do  m'  dhion 

o  bheum  an  f  hir  le'm  b'àìll 
Mo  shlugadh  ;  cuiridh  Dìa  a  mach 
'fhìrinn  's  a  ghràs  gun  dàil. 

4  Tha  m'anam  bochd  an  còmhnuidh  fòs 

am  buìlsgean  leòmhan  garg', 
Am  measg  na  dream  a'm'  luidh'  a  taim 

air  lasadh  ta  le  teirg  : 
Daoine,  'g  am  bheil  am  fiacla  fòs 

mar  shleagh  's  mar  shaighde  genr  ; 
Mar  chlaidheamh  guineach,  's  anihluidh  sin 

an  teangadh-san  gu  lèir- 

5  Os  ceann  nan  nèamh,  Dhia,  tog  thu  fttfn  ; 

os  ceann  gach  tir*  do  ghlòir. 

6  Air  son  mo  cheuma  ghleus  iad  lion, 

chrom  m'anam  sìos  gu  làr : 
Slochd  romham  chladhaich  ìad,  is  thuit 
iad  i't-in  san  t-slochd  a  rinn. 

7  '&  gleusta  mo  chridhe,  's  gleust',  a  Dhe^, 

dìiuit  canam  moladh  binn. 

6  Mosgail  mo  ghlòir,  's  a  shaltair  fòs, 
a  chlàrsaich  dùisg  an  àird : 
Àir  maduinn  mosglam  fein  gu  moch, 
is  &einneam  ceòl  gii  h-àrd. 

9  DhÌBfineasg  a*  phobuill,  molam  thu ; 

dhuit  seinneam  measg  an  t-sluaìgh : 

10  Oir  t'fhìrinn  is  do  thròcair  mhòr, 

gu  nèamh  nan  ncul  chaìdh  suas. 

11  Arduichear  thus',  a  Dhia  nam  feart, 

os  ceann  àrd-nèamh  nan  speur : 
Is  togar  suas  do  ghlòir  gu  h-àrd, 
os  ceann  gach  tir'  gu  le'ir. 

SALM  LVIDT. 

AN  labhair  sibhs',  a  choimhthionaU, 
an  fhirinn  cheart  neo-chlaon  ? 
'S  an  tnbhair  sibh  gu  cothromach, 
breth  cheart,  a  chlann  nan  daoin'  ? 

2  Is  ann  bhur  cridh'  tha  sibh  a'  dealbh' 

mòr  aingidheachd  gun  tamh : 

'S  atr  talamh  tha  sibh  tomhas  fòs, 

foreigin  chruaidh  'ur  làmh. 

3  Luchd-uilc,  o  thig  iad  as  a'  bhroinn, 

siùbhlaidh  air  slighe  f  hiair  ; 
Tràth  bheirear  iad,  air  seachrau  thèid, 
a'  labhairt  bhreug  gach  ial. 

4  An  nimh  mar  nimh  na  nathrach  ta : 

mar  nathair  dhruld  a  cluas ; 

5  Ri  guth  nan  druidh  tha  eagnaidh  seòlt', 

nach  cisd,  is  fòs  nach  gluais. 

6  Am  fiacla  bris,  a  Dhe,  'nam  beul : 

a  Thighearn  làidir  threin, 
Pronn  fiacla  agus  tuisg  ro-mhòr 
nan  leòmhan  òg'  gu  lèir. 

7  Gu'n  leaghadh  iad,  a'  sileadh  sios, 

mar  uisge  ruith  le  gleann  : 
>S  a  shaighde  bris,  trath  chuireas  e 
a  bhogh'  air  lagh  gu  teann. 

8  Mar  sheilcheig  bhios  a'  leagbadh  as, 

rachadh  iad  as  gu  dian ; 
Mar  thorraicheas  an-abuich  mnà 
na  faiceadh  lad  a*  ghrian. 

9  Mu'm  mothaich  seadh  'ur  coireachan 

o  choille  chrionaich  teas, 
Ni  Dia,  's  iad  beò,  'na  chorruich  ghèir 
le  cuairt-ghaoith  dhian  an  sgrios. 

10  Bidh  aoibhneas  air  an  fhìrean  chòir, 

'nuair  chi  e  'n  dioghaltas : 
ìs  ann  am  fuil  luchd-aingidheachd, 
nighidh  e  fòs  a  chos. 

11  Their  duine  'n  sin,  gu  bheil  gun  cheisd, 

deadh  dhuais  aig  daoinibh  cùir- 

*5  gu  bheil  air  talamh  fòs,  gu  beachd, 

'na  bhreitheamh  Dia  na  glòir*. 

SALM  LIX. 

TEASAIRG,  is  saor  mt,  O  mo  Dhìa, 
o  m'  naivnhdibh  dh'èireas  rium. 

2  O  luchd  an  uilc  ta  fuileachdach, 

dion  mis',  is  cuidich  leam. 

3  Feuch,  *n  aghaidh  m'anam'  luidh  am  fath 

is  chruinnich  daoine  treun : 
Cha'n  ann,  a  Dhia,  air  son  mo  lochd 
no  cron  a  rinn  mi  fèin. 

4  A'  ruith  tha  iad,  gun  chron  a'm'  tliaobh, 

's  gu  h-ullamh  dol  air  ghleus : 
Chum  teachd  do  m'fhurtachd  mosgail  tràtb, 
is  tholr  fa'near  am  beus. 

5  O  Dhè  nan  sluagh,  Dhè  Israeil, 

mosgail  's  gu  fiosraichf  leat 
Ka  cinnich :  's  na  dean  iochd  air  neach 
gu  h-aingidh  bhris  do  reachd. 

6  Air  teachd  do'n  f  heasgar  pillidh  iad : 

a'  donnalaich  gu  h-àrd, 
Mar  choin,  mu'n  bbail'  a'  cuatrteachadn, 
is  amhluidh  sin  a  taid. 

7  Feuch,  brùchdaidh  iad  a  mach  le'm  beul ; 

'nam  bilibh  claidheamh  geur; 
Cò  chluinneas  sin,  no  bheir  fa'near  ? 
'se  sud  a's  cainnt  dhoibh  fèin. 

8  Ach  thusa,  Dhia  lehobhah  mhòir, 

ni  gàire  fanoid  riu ; 
18  mar  bhall-magaidh  bithidh  fòs 
na  cinnich  ann  ad  shiul. 


9  Air  son  gur  mòr  's  gur  maith  do  neart, 

sìor-fheitheam  ort  a  ghnàth : 
Do  bhrìgh  gu  bheil  dhomh  Dia  nan  dùl 
'na  dhidean  dlùth  gu  bràth. 

10  Bidh  Dia  o'n  tig  mo  thròcair  chaomh, 

dol  romham  air  gach  ceum  : 
'Se  Dia  bheir  dhomh  air  m'  eascairdibh, 
mo  rùn  gu  faic  mi  fèin. 

11  Mu'm  bi  mo  phobull  dìchuimhneach, 

na  marbh  an  airim  ud  : 
O  Dhia  ar  sgiath,  le  d'  chumhachd  sgaod, 
's  leag  iad  gu  h-iosal  fo'd. 

12  Fa  lochd  an  teangaidh,  's  cainnt  am  b£il, 

'nan  àrdan  glacar  iad  : 
Fa  chùis  nam  mallachd,  is  nam  breug 
a  labhair  iad  os  àird. 

13  Sgrios  iad  a'  d'  f  heirg,  sgrios  iad  gu  tur, 

is  thèid  iad  as  gu  dian : 
Is  tuigidh  'n  sin  gach  uile  thir, 
righ  lacoib  gur  e  Dia. 

14  *S  air  teachd  do'n  f  heasgar  pilleadh  iad, 

a'  donnalaich  gu  h-àrd, 
Mar  choin,  mu'n  bhaii'  a'  cuairteachadh, 
is  amhluidh  bitheadh  iad. 

15  Ag  iarraidh  bìdh  gu  seachranach, 

's  gu  luaineach  ann  an  teinn  ; 
A*  deanamh  gearain  anns  an  oidhch', 
mur  bi  an  sath  'nam  broinn. 

16  Ach  mise  molar  leam  do  neart ; 

gu  moch  a'  seinn  do  ghràis, 
Air  son  gur  tu  mo  thearmunn  treun, 
's  mo  dhaingneach  fèin  's  gach  càs. 

17  'S  tu  fèin  mo  neart,  dhuit  canam  fonn, 

'se  Dia  mo  dhìdean  treun : 
'Se  'u  Dia  sin  fe"in  rinn  tròcair  orm, 
's  a  cnuidich  leam  a'm'  f  heunu 

SALM  LX. 
A   DHE,  do  thilg  thu  sinneuait, 
■"■    dh'  f  huadaich  thu  sinn  air  fad, 
Oìr  bha  thu  ruinn  an  corruich  ghèu  ; 
pill  ruinn  thu  fèin  gu  grad. 

2  Chuir  thus'  an  talamh  trom  air  chrith  ; 

is  fòs  do  bhris  thu  e: 
Slànuich  a  bhriseadh,  oìr  gu  beachd 
air  crìothnachadh  tha  e- 

3  Do  thaisbein  thusa  nithe  cruaidh 

do'n  t-sluagh  a's  leat  le  còir : 
Fion  buaireasach  chuir  uamhunn  oimn, 
thug  thusa  dhuinn  r'a  òl. 

4  Is  tbug  thu  bratach  àrd,  a  Dhè, 

do'n  dream  d'an  eagal  thu : 
A  chum  gu  sgaoilteadh  sud  a  mach, 
bhrìgh  ririnn  duit  le  cliu. 

5  O  dhaorsa  chum  gu  saorar  leat 

do  phobull  ionmhuinn  fèin  : 

Eisd  rium,  is  slànuich  mi  gu  grad 

le  d'  dheas  làimb  làidir  thrèin. 

6  'Na  naomhachd  labhair  Dia  nam  feart, 

bidh  aoibhneas  orm  nach  gann : 

Alr  Sechem  ni  mi  roinn  gu  ceart, 

gleann  Shucoit  toimlisear  lean). 

7  'S  leam  Gilead  le  dlighe  cheirt, 

Manaseh  's  leam  gu  beachd  , 
'S  i  treubh  Ephraim  neart  mo  chinn, 
bheir  Iudah  niach  mo  reachd. 

8  Is  soitheach-ionnlaid  Moab  dhomh  ; 

tilgeam  thar  Edom  thruaigh 
Mo  bhròg ;  ìs  ni  mi  caithream  binn 
thar  Palestin  le  buaidh. 

9  Cò  bheir  do'n  chaithir  dhaingein  mi  ? 

's  gu  Edom  bheir  gu  ceart  ? 

10  Nach  tusa,  Dhia,  le'n  d'  thrtfigeadh  sinn  ? 

's  nach  deachaidh  mach  le  *r  feachd  ? 

11  O  thrioblaid  tabhair  còmhnadh  dhuinn', 

oir  's  dìomhain  furtachd  dhaoin'. 

12  Tre  Dhia  ni  sinne  treubhantas, 

'se  shaltras  naimhde  fuidh'n. 

SALM  LXI. 

RI  glaodh  mo  ghearain  e"isd,  a  Dhd, 
is  m'urnuigh  thoir  fa'near. 
2  O  iomall  talmhainn  èigheam  riut, 
's  mo  chridhe  trom  fo  smal ; 

Dhlfl,  treoraich  chum  na  canaìg  mi 
a'a  ìiirde  na  mì  i'ein. 

3  Bu  tnarmunn  Hki,  >3  bu  chaìsteal  dhomh 

o  m'eascairdibh  gu  lèir. 

4  AM'  phàilliun  naomh  ni  mise  tàmh 

gach  aimsir  is  gach  tràth : 
Mo  dhòigh  fo  dhubhar  sgàil'  do  sge"i th , 
cuiridh  mi  fèiu  gu  bràth. 

5  Oir  chuala  tu  mo  bhòide  naomh', 

's  an  gealladh  athug  mi: 
Oighreachd  na  muinntìr  thug  thu  dhorah 
d'an  eagal  t'ainm,  a  Dhè. 

6  Buan  shaoghal  agus  aimsir  cliian 

bheir  thusa,  Dhia,  do'n  Rìgh: 
Mar  ioraadh  ginealachis  linn, 
a  bhliadhnacha  >s  tu  ni. 
m  Mairidh  e  buan  am  fìanuis  Hè, 
gu  bunaiteach  's  gu  bràth : 
Tròcair  is  nrinn  deasaich  dha, 
g'a  choimhead-san  gach  tràth. 
S  Mar  sin  gu  siorruidh  seinneam  cliu 
do  t'ainm  ro-uasal  àrd, 
\s  mo  bhòide  naomha  diolam  dhiut, 
o  là  gu  là  gu  bràth. 

LE  fotghidinn  tha  m'an-am  bochd 
feitheamh  air  Dia  gu  beachd : 
'S  ann  uaith  tha  furtachd  agus  i'òir 
orm  air  gach  taobh  a'  teachd. 

2  '5?  mhàin  a's  carraig  dhìdein  dhomh, 

ìs  m'f  hurtachd  e  r o- dheas : 

Mo  thearmunn  dìleas  e  faraon, 

gu  mòr  cha  ghluaisear  mis'. 

3  Cia  fhad  a  dhealbhar  aimhleas  leìbb  ? 

làn-mharbhar  sibh  gu  beachd, 
Mar  bhall'  air  chrith,  's  mar  gharadh  dh'aom, 
tha  leagadh  oirbh  a'  teachd. 

4  O  urram  àrd  ga  thilgeadh  slos 

tha  'n  comhairlean  a'  ruith: 
'Si  's  miann  leo  breug :  beannachd  'nam  beul, 
ach  mallachd  an  taobh  stigh. 

5  O  m'anam  feith  gu  foighidneach 

ri  Dia  a  mhàìn  mar  chleachd: 
Oir  ann-san  tha  rao  mhuinghin  threun, 
's  mo  dhòchas  fèin  gu  beachd. 

6  'Se  mhain  a's  carraig  dhXIeas  dhomh, 

'se  mhàin  mo  shlàinte  dheas: 

Mo  thearmunn  daingean  e  faraon, 

mar  sin  cha  ghluaisear  mis'. 

7  Mo  shlàinte  ta  's  mo  ghlòir  an  Dia, 

ris  earbam  fèin  a  ghnàth : 
Carraig  mo  neirt,  's  mo  thearmunn  treun, 
'se  Dia,  gu  buan  's  gu  bràth. 

8  O  phobull,  cuiribh  ann  an  Dia 

bhur  dòchas  anns  gach  àm  ; 
*Wa  fhianuis  dòirtibh  mach  'ur  cridh'j 
'se  Dia  ar  tearmunn  ann. 

9  'S  ni  diomhain  daoine  beag'  gu  fior, 

tha  daoine  mòr'  'nam  breig: 
Air  meidh  ri'n  tomhas,'s  eatruim'  iad 
na  dìomhanas  gu  lèir. 

10  Na  h-earb  d  f oirneart,  's  na  dean  uaill 

a  reuhainn  no  droch  bheart: 
Na  socruich  fòs  do  chridh'  air  stòr, 
'n  tràth  chinneassaoibhreas  leat. 

1 1  Do  labhair  Dia  aon  uair  a  mach  i 

sud  chualas  uair  no  dhà, 
Gur  leis  an  Dia  ta  cumhachdach 
treis  agus  neart  gach  là. 

12  Tròcair,  a  Thighearn,  buinidh  dhuit, 

is  gràsa  mòr  faraon : 
Oir  bheir  thu  re*ir  a  ghnlomhara, 
a  iuigheachd  do  gach  aon. 

ODHIA,  is  tu  mo  Dhia,  gu  moch 
iarraidh  mi  thu  gach  là: 
Ro-thartmhor  a  ta  m'anam  bochd, 

aa  geall  ort  fèin  a  ghnàth ; 
Tha  miann,  is  ciocras  raòr  air  m'f  heoil, 

an  geall  ort  fe'in  gach  àm, 
An  tir  ro-thioraim,  thartmhoir,  theith, 
gun  uisg'  air  bith  bhi  ann. 


2  Dochumhachd  chum  gu  faicinn  Kln, 

's  do  ghiòir  a  ta  ro-chaomh  ; 
A  rtìr  mar  chunncas  roirabe  thu, 
le  cliu  a'  t'àros  naomh. 

3  Air  son  gur  fearr  na  beatha  fòs 

do  chaoirohneas  gràdhacb.  caoin . 
Ard-mholadh  dhuit  le  h-ioraadh  ciin 
mo  bhile  bheir  faraon. 

4  Mar  sin  an  cian  a  bhios  mi  beò, 

beannaicheam  thu  a  ghnàth : 
Is  ann  ad  naorah-ainm  togam  suas 
mo  làmhan  riut  gach  tràth. 

5  Sàsuichear  m'anam  mar  le  smior, 

's  le  saill  ro-reamhar  rèidh : 
Is  bheir  mo  bheul  's  mo  bhile  dhuit 
àrd-mholadh  ait,  a  Dhe: 

6  'N  tràth  ni  mi  air  mo  leabaidh  fòs, 

do  chuimhneachadh  le  tlachd, 
'S  an  àm  na  faire  smuaineach'  ort, 
a'  dol  do'n  oidhche  thart'. 

7  Air  son  gur  tu  b'f  hear  cabhair  dhomh 

a  Thighearn  is  a  Dhd  ; 
Bidh  aoihhneas  agus  aiteasorm, 
fo  dhubhar  sgàii  do  sgèith. 

8  Tha  m'anam  leantuinn  riut  gu  dlùth : 

do  dheas  làmh  chum  mi  suas. 

9  Luchd  iarraidh  m'anam '  bhochd  g'a  sgnos, 

theMd  iadsan  slos  do'n  uaigh. 

10  Le  faobhar  claidheimh  agus  arm 

sìos  tuitidh  iad  gu  làr: 
Mar  chuibhrionn  do  na  sionnachaibh 
do  nìthear  iad  le  tàir. 

11  Ach  aoibhneach  bidh  an  rìgh  an  Dia: 

na  lùghas  e  gun  bheud 
Ni  iadsan  uaìli :  ach  druidear  beui 
gach  ti  a  labhrasbreug. 

TRATH  ni  mi  urnuigh  riut,  a  Dhè, 
thoir  èisdeachd  dhorah  gu  luath; 
O  eagal  nàrabaid  coimhid  fòs, 
gu  tèaruint'  m'anam  truagh. 

2  O  chomhairl'  dhìomhair  dhaoine  daoi 

o  ionnsuidh  gbairbh  faraon 
Luchd  deanamh  uilc  is  aingidheachd, 
cuir  folach  orm  gu  caoin. 

3  An  teangadh  fèin  dogheuraich  iad, 

mar  chlaìdheamh  guineach  geur ; 
Tha'm  bogh'  air  lagh,  's  an  saìghde  deas, 
's  iad  briathra  searbh  am  beii' ; 

4  Gu'n  caitheadh  iad  an  dìomhaireachd 

an  neach  sinfoirfe  ta; 
Gu  h-obann  taid  'ga  chaitheamh  fòs, 
gun  eagal  is  gun  sgàth. 

5  A'  gabhail  misneich  taid  san  olc, 

's  a  iabhairt  tric  le  chèil' 
Mu  leagadh  lìon  an  uaignidheas, 
ag  ràdh,  Cb  'n  ti  d'an  lèir  ? 

6  Gach  olc  do  rannsaich  iad  a  mach 

seadh  rinn  iad  sgrùdadh  geur, 

An  rùn  a  stigh  's  ro-dhomhain  e, 

's  an  cridhe  mar  an  ceudn'. 

7  Ach  saìghead  tilgidh  orra  Dia, 

bhios  guineach  agus  geur; 
Grad-bhuailear  agus  lotar  iad, 

'g  an  gortuchadh  gu  leir, 
S  Mar  sin  bheir  iad-san  orra  fein 

toradh  an  teang'  gu  grad : 
Gach  uile  neach  d'an  l|ir  an  dòigh, 

teichidh  iad  uath'  am  fad. 

9  Mòr-eagal  bithidh  air  gach  neach, 

is  nochdaidh  obair  Dhè : 
Oir  bheirear  leo  gu  glic  fa'near 
an  gnìorah  ud  a  rinn  e. 

10  Ni  'm  fìrean  aoibhneas  mòr  an  Dia, 

a'  cur  a  dhùchais  ann : 
•S  gach  neach  'g  ara  bheil  an  cxidlie  ceaft 
ni  gairdeachas  nach  gann. 

SALM  LXV. 
rpi-IA  ann  an  Sion  feithearah  ort 
-*-      raoladb,  a  Dhè,  gun  dìth : 
*S  ann  duit  a  dhioiar  fòs  gu  pailt 
a'  bhùid  max  gheallar  i. 

2  O  thiu'  a  dh'e*isdeasurnuigh  ghlan, 
's  ann  thugad  thig  gach  aon. 

S  Mo  sheachrain  tha  an  uachdar  orm  : 
Glan  thus'  ar  peacaìdh  uainn. 

4  'S  beannaicht'an  duine  sin  a  chaoidli 

a  thaghar  leatsa,  Dhe", 
'S  a  bheir  thu  tbs  am  fagus  duit: 

còmhnuidh  a'd'  chùirt  gheibh  e. 
Sasuichear  sinn  le  maitheas  mòr 

do  theach,  's  do  theair.puìlinaoimh. 

5  Le  nithibh  uamhasach,  bheir  dhuinn, 

a'd'  cheartas,  freagradh  caomh: 

A  Dhia  ar  slàinte,  's  tu  gu  dearbh, 

lan  dùchas  crìch  gach  tìr' ; 
'S  na  bheil  san  f  hairge  fada  uainn, 
an  dòchas  's  tu  do  shior. 
C  Le  'neart-san  shocruich  slèibhte  mòr', 
e  crioslaicht'  fòs  le  treis. 

7  'Se  chaisgeasfuaim  gach  mara  's  tuinn, 

is  comh-stri  dhaoine  leis. 

8  Na  daoinc  ta  an  còmhnuidh  thall, 

sna  tìribh  fad  a  mach, 
Na  uamhunn  orra  ta  gu  mòr, 

do  chomhar  miorbhuileach : 
Is  tusa  bheir  air  dol  a  mach 

na  maidne  gach  aon  là, 
'S  air  dol  an  f  heasgair  mar  an  ceudn' 

bhi  aoibhinn  ait  a  ghnàth. 
i>  An  talamh  tha  thu  fiosrachadh, 

's  'ga  uisgeachadh  gu  reidh: 
Le  amhainn  Dè  ta  làn  do'n  uisg*, 

trom  beartaich  ni  thu  e. 
Dhoihh  arbhar  tha  thu  deasachadh, 

le  d'f  hreasdal  caomhafèin; 

10  'S  ag  uisgeachadh  le  pailteas  mòr, 

A  sgrioban  leagaidh  tu  asios, 

le  frasaibh  ni  thu  tais ; 
A  chinneas  agus  'f hochann  fòs, 

beannaichidh  tu  le  mais'. 

1 1  Mu'n  bhliadhna  coron  tha  thu  cur, 

le  d'  mhaitheas  fè"in,  a  Dhè; 

Tha  saill  a'  sileadh  anns  gach  àit, 

o  d'  cheumannaibh  gu  rèidh. 

12  Air  cluainibh  glas  an  fhasaich  luim, 

nuas  silidh  iad  gu  mìn ; 
Na  tulaich  bheag',gach  taobh  a  ta 
lan  aoibhneis  agus  gean. 
15  Na  cluainean  air  an  sgeudachadh 
le  treudaibh  anns  gach  àit; 
Na  glinn,  le  h-arbhar  folaichte! 
a'  seinn  le  h-iolaich  àrd. 

TOGAIBH,  gach  uile  thìr  gu  h-àrd, 
iolach  do  Dhia  nan  dùl. 
2  D'a  ainmro-uasal  seinnibh  glòir, 

a'  tabhairt  dha-san  clìu. 
5  Abraibh  ri  Dia,  Cia  h-uamhasach 
gach  heart  do  nìthear  leat  ? 
Oir  gèillidh  dhuit  do  nairahde  borb, 
air  son  gur  mòr  do  neart- 

4  Sleuchdaidh  gach  uile  thalamh  dhuit, 

aij  iomradh  ort  gu  binn : 

Do  t'ainm  ro-uasal  ionganLach 

ni'd  moladh  mc*  a  sheinn. 

5  Thigibh  an  so  is  amhaircibh 

air  oibribh  Dhè"  gu  geur: 
Ta  uamhasach  'na  ghnìomharaibh 
air  chloinn  nan  daoin*  gu  leir. 

6  Mar  thalamh  tioram  rinn  e  'n  cuan: 

is  trìd  nan  sruth  bu  luath 
D'an  cois  chaidh  daoine;  'nuair  a  bha 
sinn  ann-san  aìt  ie  buaìdh. 

7  Le  'threun-neart  riaghlaidh  e  a  chaoidh; 

na  slòigh  d'a  shùilibh  's  Ièir- 
*S  na  h-àrdaicheadh  luchd-eusaontais 
gu  h-amaideach  iad  fein. 
S  O  dhaoine,beannaichìbh  ar  Dia, 
àrd-mholaibh  e  gun  chlos. 

9  "ite  chum  ar  n-anam  beò,  'se  bheir 

nach  carruichear  ar  cos. 

10  Mar  airgiod  leaghta  ghlan  thu  sian 

's  tu  dh'fhidir  ann,  a  Dhè"; 


11  Chuìr  umainn  lìon ,  ar  leasraiùh  chulf 
fo  dhùrainn  is  fo  phein. 

12  Thug  thu  air  daoinibh  marcachd  oirnn, 

tre  theine  's  uisge  chaidh; 
A  rìs  gu  h-ionad  saoibhh  rèidh, 
's  tu  fèin  thug  sinn  le  buaidh. 

13  Racham  do  d'  thigh  le  ofrail-Ioisgt' 
dhuitcoimhlionam  mo  bhòid, 

14  A  ghealladh  leam  le  fosgladh  be*il, 
tràth  bha  mi  'n  èigin  mhòir. 

15  Do'n  f  heudail  reamhar,  lobairt-loisgf 
le  lùis  is  saill  nan  reith'; 

Ofrail  nam  bò,  's  nan  gabhar  fòs 
sud  bheir  mi  dhuit  fa  leth. 

16  Thigibh,  i^Èisdibh  so,  gach  neach 

air  am  bheil  eagal  De", 
Gach  maiìh  do  rinn  air  ra'anam  bochd, 
sud  aithxiseam  gu  reldh. 

17  Do  ghlaodh  mi  ris  gu  h-àrd  le  m'bheul : 
"l-  m'theangaidh  dh'àrdaich'  e. 

1S  A'm'  chridh'  ma  bheir  mi  spèis  do'n  olc, 
:ha  'n  eisd  an  Tighearn  mi. 

19  Gudearbh  dh'tiisd  Dia  rium:  thug  fa'neat 
guth  m'urnui^h  Righ  nan  dùl. 

20  MoLadh  do  Dhi'a,  nior  cheil  a  ghras, 
's  mo  ghuidh'  nior  chuir  air  cùl. 

GU'N  deanadh  Dìa  mòr  thròcair  oìrnn, 
's  ar  beannachadh  a  ghnàth: 
Is  togadh  e  gu  gràsmhor  oirnn 
dealradh  a  ghnùis'  gu  bràth. 

2  Chum  tìos  do  shlighe  bhi  gu  fior 

's  gach  uils  thir  air  bith  : 
Is  iomradh  air  do  shlàinte  chaoìmh 
measg  f  hineacha  fa  leth. 

3  Moladh  am  pobull  thus',  aDhe": 

moladh  gach  pobuh  thu. 

4  Biodh  gairdeachaj  air  fineachaibh, 

gu  h-ait  a'  seìnn  do  chlìù: 
Oir  ceart-bhreth  bhe-ir  thu  air  an  t-sloa^h, 
riaghlaidh  air  thalamh  iad. 

5  Moladh  gach  pobull  tlius',  a  Dhè: 
moladh  iad  thu  's  gach  àit. 

6  'N  sin  bhcir  gach  talamh  is  gach  fonn 
deadh  thoradh  trom  gu  pailt; 
,  cuiridh  Dia  ar  Tigheam  oirnn 
a  bheannachadb  gun  airc. 

7  Nì  Diaar  beannachadh  gun  cheisd, 

's  bìdh  'eagal-san  gu  fior 
Air  gach  aon  neach  a  dh'àiticheas 
fad  iomaill  crich  gach  tìr\ 

EIREADII  ar  Dia,  is  sgaoilear  leis 
an  dream  a's  naimhde  dha: 
'S  an  aitim  sin  thug  dhasan  fuath, 
teicheadh  o  'ghnùis  gu  bràth. 
2  Mar  sgapar  deatach,  fuadaich  iad: 
mar  leaghas  teine  cèir, 
Mar  sin  gu  sgriosar  droch  dhaoin'  as 
à  fianuis  Dhè  gu  lèir. 
5  Ach  galrdeachas  aìr  daoinibh  còir, 
is  aoibhneas  gu'n  robh  ac' 
Am  fianuis  Dhè,  le  luathghair  mhòir, 
's  iad  suilbhìr  agus  ait. 

4  Seinnibh  do  Dhia,  sior-mholaibh  'aiwac 

àrdaichibh  'n  Ti  a  ta 
Marcaehd  air  cèamh,  tre  'ainm-san  IAH, 
bibh  ait  'na  làth'r  a  ghnàth. 

5  Do  dhìlleachdain  is  athair  Dia; 

do  bhantraichibh  gun  neart, 
An  tigh  a  naomhachd  tha  e  ghnàth 
'na  bhreitheamh  direach  ceart. 

6  Suidhichidh  Dia  an  teaghlaichibh 

an  dream  tha  uaigneach  truagh: 
Is  saoraidh  e  gu  tròcaireach 

na  bheìl  fo  chuibhreich  chruaidh ; 
Ach  meud  's  a  bhios  gu  h-eucorach 

i  i  ceannairc  is  ri  loUid, 
Ni  iadsan  comhnuidh  bhunaiteach 

am  fearann  tioram  bochd. 

7  Air  ceann  do  shluaigh  tràth  dhlraich  qmv 

a  Dhè,  san  f  bàsach  chruaidh ; 

SliaBh  Shìnai  fiJin  tha  daingean  hrd, 

chriothuaich  Is  luaisg  gu  niòr 
An  làthair  Dhè,  De  Tsraeil, 

tha  urramach  an  glòir. 

9  Shil  thusa,  Thighearna,  gu  pailt 

frasan  a  nuas  gun  dìth  ; 
£e  shuidhich  agus  dh'f  hurtaich  thu 
air  t'oighreachd,  is  i  sgìth. 

10  Bhafòs  do  choimhthional  's  do  shluayh 

'nan  còmhnuidh  innt',  a  Dhè, 
Do  d'  mhaitheas  rinn  thu  deasachadh 
do  d'  dhaoinibh  hochda  fein. 

1 1  An  Tighearna  ta  làidir  treun, 

leig  e  a  ghuth  a  mach, 
*S  a'  chuideachd  sin  a  dh'fhoillsich  e 
bu  lionmhor  iomarcach. 

12  RAghrean  nan  armailte  's  nam  feachd, 

an  sin  le  deifir  theich : 
'S  ise  a  dlVf  huirich  aig  an  tigh, 
bha  'n  sin  a'  roinn  na  creich'. 

13  Measg  phota  luidh  sibh,  ach  bidh  sibh 

mar  sgiath  nan  colman  luath, 
Foluicht'  le  h-airgiod,  is  an  cleit* 
le  h-òr  a's  deirge  snuadh. 

14  Tràth  sgaoil  Dia  uile-chumhachdach 

na  rìghrean  innt'  a  steach : 
'N  sin  bha  i  geal  mar  Shalmon  àrd, 
's  i  uile  làn  do  shneachd. 

15  An  sliabh  ud,  Dhè,  is  cosrahuìl  e, 

ri  Basan  measg  nam  beann, 

Mar  Bhasan  mòr  is  amhluidh  e, 

gu  h-àrd  a  thog  a  cheann. 

16  C'ar  son  a  ieum  sibh,  bheannta  àrd  ? 

's  e  so  àrd-thuiaich  Dhè", 
Am  miann  leis  tàmh,  is  bithidh  e 
'na  chùmhnuidh  ann  gach  rè. 

17  Tha  carbaid  Dhe"  'nam  fichead  mll'j 

mllte  do  ainglibh  treun': 
'Na  theampull  naomh  tha  Dia  'nam  measg 
ionnan  's  'na  Shinai  fe'in. 

18  Ischaidhthusuasairionadard, 

thug  bruid  am  braighdeanas, 
Do  dhaoinibh  f  huair  thu  tiodhlaca, 

le'n  deanthu  toirbheartas : 
'S  ann  cheanafùs  do'n  mhuinntirud 

ro  cheannairceach  a  ta, 
A  chum  gu'm  biodh  lehobhah  Dia 

'na  chòmhnuidh  ac'  a  ghnàth. 

19  Dìa  gu  ma  beannaicht'  gu  robh  e, 

tha  doitadh  oirnn  gach  lò 
A  thiodhlaca,  'se  Dia  ar  slàint', 
an  Dia  a  chum  sinn  beò. 

20  Is  leinn  an  Dia  ta  iàidir  treun, 

ni  cabhair  anns  gach  càs : 

Do  Dhia  lehobhah  buinidh  fòs 

làn-teasairginn  o'n  bhàs. 

21  Ach  ceann  a  naimhde  brisidh  Dia; 

is  claigionn  greannach  cruaidh 
An  f  hir  a  dh'imicheas  gu  dàn 
'na  chionta  fè"in  gach  uair. 

22  Deir  Dia,  Bheir  mise  air  an  ais 

mo  shluagh  o  Bhasan  àrd  ; 
'S  o  dhoimhneachd  fairge  bheir  mi  rìs, 
a  nios  iad  le  mòr  bhaigh. 
25  Chum  ann  am  fuil  do  naimhde  dian, 
do  chos  gu*n  deanar  dearg, 
'S  gu'n  tumar  fùs  'nam  fuil-san  fèln 
teangadh  do  mhadradh  garg'. 

24  Do  thriall-sa  chunnaic  iad,  a  Dhè, 

a  Thighearna  ro-chaoimh, 
'S  e  triall  mo  Thighearn  is  mo  Righ, 
's  ann  anns  an  àros  naomh. 

25  Luchd-òrain  dh'imich  iad  air  tùs, 

luchd-inneil  ciùil  a  rìs: 
'Nam  measg  a*  bualadh  thiompan  fòs 
na  maighdeana  gu  mìn. 

26  Deanaibh-sa  Dia  a  bheannachadh, 

'nur  coimhthional  le  chèil', 
Eadhon  Iehobhah  Dia  nam  feart, 
o  thobar  Israeil. 


27  Beniarain  beag  le'n  triatli  an  sud, 

bha  prionnsan  Iudah  ann, 
Le'n  comhairl',  prionnsan  Naphtali, 
is  pnonnsan  Shebuluin. 

28  Do  Dhia  'se  dh'àithn  is  dh'orduich  dliuit 

do  neart  is  fòs  do  threòir: 
An  gnìomh  a  rinn  thu  air  ar  son, 
neartaich,  a  Dhè  na  glòir'. 

29  Air  son  do  theampuill  naoimh,  a  Dhe', 

ta  aig  lerusalem, 
Do  bheir  na  righre  ta  mu'n  cuairt 
deadh  thiodhlaca  dhuit  fein. 

30  Thoir  àchmhasan  do  luchd  nan  sleagh, 

's  do  chuideachd  mhòir  nan  tarbh, 
Do  laoghaibh  fòs  a*  phobuill  ud, 

thoir  achmhasan  gu  garbh, 
Le  mìribh  airgid  gus  an  gèill 

iad  sud  gu  ltìir  do  d*  smachd : 
Sgaoil  thus'  am  pobull  ud,  a  Dhè, 

a  ghabh  do'n  chogadh  tlachd. 

31  Thig  prionnsan  mòr  o'n  Eipliitmach, 

's  ni  Etiopiafòs 
A  làmhan  shìneadh  mach  gu  luath 
ri  Tighearna  na  glòir'. 

32  O  rioghachdan  an  domhain  mhòir, 

seinnibh  do  Dhia  gu  grinn ; 
Do'n  Dia  a's  Rìgh  's  a's  Tighearn  ann, 
seinnibh-samoladh  binn. 

33  Do'n  mharcach  àrd  air  nèamhnan  nèamn, 

ta  ann  o'n  aimsir  chèin  : 
Eeuch,  tha  e  cur  a  inach  a  ghuth', 
a  ghuth'  ta  làidir  treun. 

34  Slor-thugaibh  neart  doDhia:  oir  tha 

a  ghlòir  thar  Israel, 
'S  a  threis  a  ta  sna  nèamhaibh  àrd, 
's  an  neulaibh  tiugh'  nan  speur. 
55  O  d'  naoinh-thigh  's  uamhasach  thu  Dh^: 
Dia  Israeil  gu  beachd, 
D'a  phobull  bheir  sàr-neart  is  treòir  : 
's  beannaichte  Dia  nam  feart. 

SALM  LXIX. 

OTEASAIRG  mise,  Dhe"  mo  neart, 
oir  dhòirt  na  tuilte  orm, 
Is  thàinig  fòs  air  m'anam  bochd 
na  h-uisgeacha  le  toirm. 
a    An  làthaich  dhomhain  tha  mi'n  sàs, 
gun  àit  an  seasainn  ann ; 
Le  h-uisgibh  domhain  ghlacadh  mì, 
is  sruth  dol  thar  mo  cheann. 

3  Taim  sgìth  le  m'  ghlaodhaich;  agus  tha 

mo  scornan  loisgt'  le  tart : 
Mo  shùiie  ta  air  fàilneachadh, 
feitheamh  air  Dia  nam  feart. 

4  Is  lionmhoire  na  falt  mo  chinn 

mo  naiinhde  gun  chion-fàth, 
'S  an  dream  ud  fos  ie'm  b'àill  mo  chlaoidh 

ro  ghuineach  làìdir  ta. 
An  sìn  an  ni  nach  d'thug  mi  leam, 

dh'aisig  mi  uam  gu  beachd. 

5  Dhia,  's  hosrach  thu  air  ìn'amaideachd, 

cha'n  f  holuicht'  ort  mo  lochd. 

6  Nàir  air  mo  sgàth-sa,  Dhe",  na  leig, 

O  Thighearna  nan  sluagh, 
Air  neach  air  bith  do'n  aitim  ud 

tha  feitheamh  ort  gach  uair; 
An  dream  sin,  O  Dhia  Israeil, 

ga  d'iarraidh  fe"in  a  ta, 
Na  leig  gu  bràth  fo  nàire  iad, 

no  masladh  air  mo  sgàth. 

7  Oir  masladh  dh'f  huiling  air  do  sgàth; 

lìonadh  mo  ghnùis  le  nàir'. 
S  Do  m'  bhrathraibh  is  feav  coigreach  mi, 
coimheach  aig  clomn  mo  mhàth'r. 

9  Le  eud  do  theach-sa  shluigeadh  mi; 

meud  's  a  bheir  masladh  dhuit, 
*S  ann  orms'  an  toibheum  sud  gu  lèir 
gu  leth-tromach  a  thuit. 

10  M'anam  tràth  thraibg,  's  a  rinn  mi  gul, 

'nsin  mhasluich  iad  mo  ghnìomh. 

11  *S  'nuair  chuir  mi  umam  eudach  saic, 

ball-magaiuh  rinn  iad  dhiom. 

12  Dhoibhsan  a  shuidheas  anns  a'  gheat', 

's  cùib  chùmhraidh  mi  gach  là  ; 

B 


S6 


SALM  LXX.  LXXI. 


a  do  luchd  na  misg'  ri  àm  am  pòif, 
a'm'  òran  tha  mi  ghnàth. 

13  Ach  mise,  Dhè,  ni'm  urnuigh  riut, 

san  uair  a's  taitneach  leat : 
Eisd  rium,  a  Dhè,  rè"ir  meud  do  ghràls, 
le  d'  chabhair  f  hior  thoir  neart. 

14  Cn  làthaich  saor  mi,  O  mo  Dhia ! 

chum  fuidh  nach  rachainn  sios : 
O  lucnd  mo  mhi-ruin  teasairg  mi, 
's  o  dhoimhneachd  uisge  nios. 

15  Na  rachadh  tharum  tuilteach  uisg\ 

na  sluigeadh  doimhneachd  rai, 

An  slochd  na  druideadh  orm  a  bheul 

gu  h-iomlan  chum  rao  chlaoidh. 

16  Eisd  rium,  O  Dhia,  oir  's  raaith  do  ghràs: 

pill  rium  a'd'  thròcair  phailt. 

17  Do  ghnùis  na  ceil  air  t'òglach  fè*in 

èisd  rium  gu  luath,  's  mi'n  airc 

18  Ri  m'anam  druid,  is  fuasgai  1  e : 

o  ra'  nàmhaid  dean  rao  dhion. 

19  Mo  mhasladh,  m'eas-urrara,  's  mo  nàir', 

's  mo  naimhde,  's  leir  dhuit  fein. 

20  Le  toibheum  tha  mochridhe  brist', 
is  rai  gu  h-ìarganach : 

Bn-iarr  mi  luchd  truais  is  comhf  hurtachd, 
is  dhiubh  cha  d'fhuaras  neach. 

21  Seadh,  thug  iad  domblas  dhomh  mar  bhiadh, 

's  am  ìotadh  thug  fion  geur. 

22  Mar  eangach  dhoibh  gu  robh  am  bord ; 

's  raar  rib  an  àgh  gu  lèir. 

23  Gun  lèirsinn  biodh  an  sùilean  dalì, 

's  an  leasraidh  ghnàth  air  chrith. 

24  Dòirt  orra  t'fhearg,  's  le  d'cfcorruicb  ghè*ir 

glac  iad  gach  uair  sam  bìth. 

25  Mar  f  hàsach  lom  gun  àiteacbadh 

gu  robh  an  tàmh  's  an  teach, 
Is  anns  na  pàilliunaibh  bu  leo 
còmtuiuidh  na  gabhadh  neacb. 

2G  Oir  lean  iad  le  dian-fhoireigneadh 
an  ti  a  bhuaileadh  leat; 
Is  labhair  iad  chum  doilgheis  mhòir, 
do'n  dream  a  rinn  thu  Iot. 

27  Cuir  ciont'  ri  'n  aingidheachd,  '3  na  leig 

a'd'  cheartas  iad  a  steach  : 

28  A  leabhar  fòs  nam  beò  gu  tur 

dubhar  iad  sud  a  mach ; 
Is  maille  ris  na  fireanaibh 

a  bhuineas  duit  gun  cheisd, 
Ii  ann  an  àireamh  dhaoine  còir 

na  sgrìobhar  iad  am  feasd. 

29  Ach  raise  ta  gu  h-ainnis  bochd, 

is  làn  do  bhròn  faraon : 
Togadh  do  shlàinte  rni  an  àird, 
a  Dhè,  gu  gràsmhor  caoin. 

30  Le  h-òran  binn  sior-mholaidh  nri 
deadh  ainm  rao  Dhè  gach  là, 

'S  a  chliù-san  fos  sior-thogar  leam 
le  buidheachas  gu  h-àrd. 
?\  'S  fearr  leis  an  Tighearn  sud  gu  mòr 
na  damh  ta  adharcach, 
No  ìobairt  fòs  a  bheireadh  neach 
do  bhiorach  crobhanach. 
32  Na  daoine  se'imh  tràth  chi  iad  so, 
bidh  aoibhneach  ait  gu  ieòr; 
Is  bidh  'ur  cridh'-sa  beò  gu  bràth 
ta  'g  iarraidh  Dhe*  na  glòir'. 
35  Ri  bochdaibh  è"isdidh  Dia,  's  cha  dean 
tàir  air  a  phriosanaich. 

34  Kèamh,  muir,  is  tir,  gu  moladh  e, 

'g  gach  ni  ta  gluasadach. 

35  Oir  bailte  Iudah  togaidh  Dia, 

is  saorar  Sion  leis, 
A  chum  gu  meal  iad  igu  buan, 
'ga  h-àiteachadh  am  feasd. 

36  Do  shliochd  a  sheirbhiseach  gu  fìor, 

is  sealbh  ro-dhìleas  i ; 
*S  an  dream  a  bheir  d'a  ainm-san  gràdh, 
sior-chòmhnuidh  innte  ni. 

SALM   LXX. 

IEHOBHAH  Dhia,  gu  m'  theasairginn, 
's  gu  m'  chòrahnadh,  deifrich  ort. 
t  Biodh  nàir'  is  amhluadh  air  an  dream 
%a  'g  iarraidh  m'anam'  bhochd : 


Pillear  an  dream  ud  air  an  aìs, 

le  'm  miann  mo  lochd  a  ghnath, 
Mùr  amhluadh  gu  robh  orra  sudj 

is  rughadh  gruaidh  gach  la. 

3  Gu  pillear  iadsan  air  an  ais, 

mar  thuarasdal  d'an  nàir', 
An  dream  a  their  gu  fanoideach, 
Aha,  aha,  le  tàir. 

4  Aoibhneas  is  aighear,  do  gach  neach 

ga  d'  iarraìdh  feìn  a  ta: 
Is  abradh  iad  le  'n  toigh  do  shlàìnt', 
Dia  gu  raa  mòr,  a  ghnàth. 

5  Ach  mìse  ta  gu  h-ainnis  bochd, 

a  m'ionnsuidh  greas,  a  Dhia: 
Mo  chabhair  thu,  'smo  shlànuighear 
moille  na  dean,  mo  Thriath. 

SALM  LXXI. 
I C  AKN  riut  a  ta  mi  'g  earbsadh,  Dhè ; 
O     nàir'  orra  am  feasd  na  biodh. 

2  A'd'  cheartas  f òir,  thoir  orm  dol  aa: 
aom  rium  do  chluas,  saor  mi. 

3  A'd'  charraig  còmhnuidh  bi-sa  dhomh, 

d'an  tàthuicheam  do  shior: 
Mo  chaisteal,  is  rao  dhaingneach  thu, 
thug  àithne  chura  mo  dhion. 

4  A  làimh  nan  aingidh,  O  rao  Dhia, 

dean  fuasgladh  dhomh  a'm'  chruas, 
A  làimh  na  muinntir  eucoraich, 
a  ta  gun  iochd,  gun  truas. 

5  Oir  's  tusa,  Thigheama  mo  Dhia, 
no  dhòchas  ann  am  fheum: 

no  mhuinghinn  thuro-threun. 

6  'S  ann  Ieatsa  chumadh  mise  suas, 

o  tbain'geas  as  a'  bhroinn; 
A  bolg  mo  rahàthar  bhuin  thu  mi, 
sior-mholam  thu  gu  binn. 

7  Mar  aobhar  iongantais,  a  Dh6, 

aig  raòran  a  ta  mi; 
Ach  's  tusa  's  tèarmunn  dileas  dhomh, 
'8  mo  spionnadh  mòi  gun  dith. 

8  Lìonar  mo  bheul  le  d'  raholadh-sa, 
's  le  t'urram  fein  gach  lò. 

9  Na  tilg  mi  dhìot  a'm'  aois ;  's  na  trtìig 
'n  tràth  dh'f  hàilnicheas  mo  threòir. 

10  Oir  m'aghaidh  mheud  's  is  naimhde  dhomh 
labhair  gu  sgaiteach  geur : 

5  an  dream  ta  brath  air  ra'anam  bochd, 
ghabh  comhairle  le  che'il', 

11  Ag  ràdh,  Do  thrèigeadh  e  le  Dia, 

leanaibh  e  nis  gu  teann, 
Is  i;l acaibh,  oir  g'a  theasairginn, 
cha'n  'eii  neach  idir  ann. 

12  A  Dhè,  na  bi-sa  fada  uam  ; 

fòir  orra,  mo  Dbia,  gu  luath. 

13  Biodh  nàir'  is  claoidh  air  m'eascairdibh, 

'g  am  bheiì  do  m'anam  fuath : 

Masladh  is  nàire  fol'cheadh  iad, 

tha  'g  iarraidh  m'uilc  gach  lò- 

14  Sior-earbam  riut,  is  seirraidh  rai 
do  chliu  ni  's  mò,  's  ni's  mò. 

15  Labhraidh  mo  bheul  air  t'f  hìreantachd, 
's  do  shlàint'  gach  ìa  gun  sjilos : 

An  àireamh  sud  aig  Uoninhoireachd 
cha'n  f  heudar  Ieam  chur  sios. 

16  Tre  neart  sn  Tighearna  mo  Dhia, 
fòs  gluaisidh  mi  a  ghnàth: 

Is  ni  mi  sgeul  air  t'fhìreantachd, 
t'thìreantachd  fèin  a  mhàin. 

17  O  m'òige  rinn  thu  teagasg  dhomh, 
a  Thigheam  is  a  Dhè : 

Is  chuir  mi  t'oibre  iongantach 
gu  ruige  so  an  cèill. 

18  A  nis  air  bhi  dhomh  aosrahor  liath, 

na  trèig  mi,  Dhia  nam  feart: 
Gu  taisbeanainn  do  neart  *s  do  threis, 
do'n  al  a  t'ann,  's  rì  teachd. 

19  'S  ro-àrd  do  cheartas  fe"ìn,  a  Dhè, 

is  rinn  thu  bearta  mòr: 
O  Dhia,  cò  e  a's  cosmhuil  riut, 
no  choiraeas  riut  is  cùir? 

Ath-hheothaichidh,  is  bheir  thu  rbi 
o  dhoimhneachd  talmhainn  mi. 

21  Mo  mhòrachd  cuiridh  tus'  am  meud, 
's  bh(?ir  solas  air  gach  taobh. 

32  Air  saltair  molam  thu,  mo  Dhia, 
seadh  t'f  hlrinn  ta  ro-chaomh. 

Is  seinneam  dhuìt  air  clàrsaìch  bhinn, 

O  AoÌ:i  naoimh  Israeil. 
23  Mo  bhilean  ni  mòr-ghairdeachas, 

tràth  sheinneam  dhuit  le  m'  bheul : 
Bidh  subhachas  is  aoibhneas  mòr 

air  m'anam  ftHn,  a  Dhe", 
A  shaoradh  leat  gu  tròcsireach 

o  'thrioblaidibh  gu  lèir. 

£4  Is  bidh  mo  theang'  air  ffhlreantachd 
ag  iomradh  feadh  an  là : 
Oir  nàir'  is  amhluadh  f  huaii  an  dream 
'g  iarraidh  mo  lochd  a  ta. 

SALM  LXXII. 
P\HIA,  thoir  do  bhreitheanas  do'n  righ, 
■*-*     is  t'fhìreantachd  d'a  mhac. 
t  Bheir  esan  ceart  bhreth  air  do  shluagh, 
'a  do  d'  bhochdaibh  còir  'nan  airc 

3  Na  sleibhtean  àrda  bheir  a  mach 

siochaint  do'n  t-sluagh  gu  pailt; 
Is  bheir  na  tulaich  bheaga  sìth 
le  fìreantachd  gun  airc. 

4  Aìr  daoinibh  bochd  a'  phobuill  fòs 

bheir  esan  breth  gu  ceart; 
Is  clann  nan  ainnis  saoraidh  e, 
min-bhnsidh  luchd  ain-neirt. 

5  Am  feadh  bhios  grias  is  gealach  ann, 

freasdal  do'n  là  's  do'n  oidhch', 
Bidh  t'eagal  orra-san  gu  mòr, 
o  iinn  gu  lirni  a  chaoidh. 

6  Mar  uisge  air  an  fhaiche  bhuaint* 

is  amhluidh  thìg  e  nuas: 
Mar  fhrasaibh  dh'uisgicheas  am  fonn, 
ìs  ionnan  sin  a  ghràs. 

7  R'a  linn-san  bidh  na  fìreanaich 

gu  h-ùr  a'  fàs  le  blàth : 
•S  am  feadh  a  bhios  a'  ghealach  ann, 

bidh  siochaint  pailt  a  ghnàth. 
S  Bidh  uachdranachd  aig  mar  an  ceudn' 

o  thuinn  gu  tuinn  gu  sìor, 
Is  ruigidh  sud  o'n  amhainn  mhòir, 

gu  iomall  crich  gach  tìr'. 

9  Luchd-còmhnuidh  f  òs  an  f  hàsach  chruaidh 

sleuchdaidh  iad  s\os  'na  làth'r ; 
A  naimhdean  imlichidh  an  ùir, 
a'  tabhaìrtùmhlachd  dha. 

10  Rish  Tharsis.ìs  nan  eileanan, 

tiodhlacan  bheir  iad  uath', 
Bheir  righrean  Sheba,  Seba  fòs, 
tabhartais  dha  gu  luath. 

1 1  Seadh,  fòs  'na  f hianuis  sleuchdaidh  sioò 

gach  righ  air  thalamh  ta: 
*S  gach  ginealach  air  feadh  gach  tìr, 
dha  seiruni3  ni  a  ghnàth. 

12  An  t-ainnis  bochd  gun  chuideachadh, 
saoraidh  tràth  dh'èigheas  ris. 

13  'S  ni  acarachd  ri  truaghan  bochd, 

is  dìonar  'anam  leis. 


■  tìl,* 


ìfos 


o  fhoill  's  o  fhòirneart  ghei 
Is  fòs  'na  shùilibh-san  gun  cheiid, 
's  prìseil  am  fuil  gu  lèir. 

15  Bithidh  e  beò  gu  maireannach, 

6r  Sheba  bheirear  dha 
Gnàth  umuighnithear  air  a  shon, 
ìs  molare  gach  là. 

16  San  talamh  cuirear  dorlach  sil, 

air  bhàrr  nan  sliabh  's  nam  beann; 
Is  bidh  a  thoradh  trom  air  chrith, 

mar  Lebanon  nan  crann. 
An  dream  a  ta  sa'  chaithir  mhòir, 

bidh  toradh  orr'  is  blàtli 
Gu  iionmhor,  mar  is  dual  do'n  f  heur 

air  thalamh  fàs  a  ta. 

17  Bidh  'ainm-san  buan  gu  suthain  sìor, 

eo-mhaireann  ris  a'  ghrèin; 
Is  ann-san  beannaichear  gach  slògh; 
w  beannaicbear  leo  e  ftin. 


18  Beannaicht'  gu  robh  an  Tigheam  DU 

Dia  Israeil  a  ghnàth, 
An  ti  a  mhàin  ni  mìorbhuile 
le  treis  is  neart  a  làìmh. 

19  Beannaichf  gu  robh  gu  slorruidh  buan 

ainm  glòrmhor  uasal  fe"in ; 
LAonadh  a  ghlòir  gach  uile  thìr, 
Amen,  agus  Amen ! 

SALM  LXXin. 

GU  firinneach  tha  Dia  ro-mhaith 
do  phobull  Israeil, 
Do'n  dream  'g  am  bheil  an  cridhe  glan, 
tha  Dia  dhoibh  maith  d'a  rè"ir. 

2  Ach  air  mo  shon-sa,  s  beagnach  d'aom 

mo  chosa  uam  gu  grad : 
Cha  mhòr  nach  d'rinn  mo  cheuma  tfos 
sleamhnachadh  uam  air  fad. 

3  Ri  amadanaibh  ghabh  mi  tnù, 

ri  faicinn  soirbheis  daoi. 

4  Oir  cuibhrichean  cha'n  'eil  'nam  bàs 

neart  Iàidir  »s  leo  gun  dlth. 

5  Mar  dhaoinibh  eile  cha'n  'eil  iad 

fo  thrioblaid  no  fo  leon : 
'S  cha'n  'eil  iad  air  an  sàruchadh 
mar  chàch  le  pìantaibh  mòr*. 

6  Ardan  mar  shlabhraidh,  uìme  sin, 

'g  an  cuairteachadh  a  ta; 
Am  fòirneart  fe"in  'g  an  còmhdachadh 
mar  eudach  thart'  a  ghnàth. 

7  Ansùilesultmhor  thalesaill: 

an  tòic  chaidh  thar  am  miann. 

8  Is  truaillidh  iad,  's  air  fòimeart  geur 

lahhraidh  gu  h-aingidh,  dian. 

9  An  aghaidh  tòs  nan  nèamh  's  nan  speur, 

am  beul  do  thog  iad  suas; 
Air  feadh  na  talmhainn  isna  tìr* 
an  teangadh-san  do  ghluais. 

10  Fa'n  aobhar  ud  gu  ruige  ao, 

a  shluagh-san  pillidh  iad  ; 
Is  fàisgear  dhoibh  do  'n  uisge  mach, 
làn  cupain  a's  leòr  meud. 

11  Is  their  iad,  Cia  mar  's  lèir  do  Dhia  ? 

'm  bheil  tuigs'  san  Ti  a's  àird'? 

12  Feuch,  sud  na  daoi,  tha  soirbheachadh, 

a'  f  às  'nan  stòr  gach  là. 

13  >Io  chridh'  gu  dearbh  ghlan  mi  gun  sta, 

's  an  neo-chiont'  nigh  mo  làmh  ; 

14  Oir  buailt'  is  smachduichte  ta  mi 

gach  maduinn  's  feadh  gach  là. 

15  Nan  abrainn,  Labhraidh  mì  mar  so, 

feuch,  pheacaichinn  gu  beachd, 
An  aghaidh  sliochd  is  ginealaich 
na  cloinne  's  ionmhutnn  leat, 

16  Tràth  smuainich  mi  gu'n  tuiginn  so, 

bu  chruaidh-cheisd  orm  an  gnìomh. 

17  Ach  chaidh  mi  steach  do  naomh-thigh  Dh*. 

is  thuig  mi  'n  sin  an  crìoch. 

18  Gu  deimhin  chuir  thu  iad  aìr  fad 

an  àitibh  sleamhuinn  lom; 
Is  thilg  thu  iad  a  sìos  g'  an  sgrios 
le  dioghaltas  gu  trom. 

19  Feuch  cionnus  thàinig  orra  claoidh, 

am  mionaid  bhig  na  h-uair'  ? 
Oir  tha  iad  air  an  sgrios  gu  tur 
le  oillt  is  eagal  mòr. 

20  Mar  aisling  'nuair  a  dhùisgeas  neach, 

mar  sin,  a  Dhia  nan  sluagh, 

Ni  thusa  dìmeas  air  an  dealbh, 

air  mosgladh  dhuità"  suain. 

21  Mar  so  bha  air  mo  chridhe  cràdh, 

's  am  aimibh  goimh  ro-gheur, 

22  Oir  bha  roi  baoth  is  aineolach: 
mar  bhrùid  a'd'  làth'r,  a  Dbe*. 

23  Gidheadh,  tha  mise  maille  riut, 

O  Thigheama,  a  ghnàth: 
Is  air  mo  dheas  làimh  ghlac  thu  mi, 
ga  m'  chumail  auas  gach  là. 

24  Do  nìthear  leat  roo  stiùradh  fòs 

le  d'  chomhairle  a'm'  f  heum, 
Is  gabhaidh  tu  mi  steach  fadheoidh 
a'd*  àxos  ghlòrmhor  fèin. 

25  Cò  th'agarh  anns  na  nèamhaibh  shuas 

ach  thusa,  Dhia  nan  dùt  ? 

Is  cha'n  'eil  neach  air  thalamh  fòs 
ach  thus'  am  bheil  mo  dhuil. 

26  Mo  chridh'  is  m'  f  heòil  faraon  a  ta 

air  fàilneachadh  gun  cheisd : 
Gidheadh  'se  neart  mo  chridhe  Dia, 
's  mo  chuibhrionn  bhuan  am  fea*d. 

27  Oir  feuch  iad  sin  tha  fada  uair, . 

lèir-sgriosar  iad  gu  luath: 
Oir  chlaoidheadh  leat  gach  uile  neach 

air  strìopachas  chaidh  uait. 
2S  Ach  dhombsa  's  maith  teachd  dlùth  do  Dhia : 

dh'earb  mi  à.  Dia  mo  neart, 
A  chum  gu  foillsichinn  gu  sior 

gach  gniomh  a  rìmieadh  leaU 

SALM  LXXIV. 

C'ARSON  a  thilg  thu  sinne  uait, 
an  ann  gu  bràth,  a  Dhè  ? 
C'arson  ri  caoraich  t'ionaltraidh, 
a  tas  do  chorruich  gheur  ? 

2  Cuimhmch,  a  Dhè",  do  choimhthiana* 

a  cheannaich  thu  o  chèin; 
Slat  t'oighreachd  fòs  a  shaoradh  leat, 
Sion  do  chòmhnuidh  fèin. 

3  A  chum  nam  fàsach  slorruidh  bnan, 

do  chosa  tog  gu  grad ; 
Is  chum  gach  olc  a  rinn  do  nàmh 
a'd'  thcampuil  naomh  air  fad. 

4  Do  naimhde  rinn  iad  beucadh  borb 

measg  coimhthionail  do  shluaigh: 
Is  chuir  iad  suas  am  brataichean 
mar  chomhar  air  am  buaidh. 

ù  Bu  chliùiteach  neach  mar  dheantadh  leis 
a  thuagh  a  thogail  suas, 
Air  crannaibh  àrda  dosrach  tiugh, 
a  chum  an  leagadh  nuas. 

6  Ach  nis  an  obair  shnaidhte  ghrinn, 

leh-ordaibh  's  tuaghaibh  bhris; 

7  Is  chuir  iad  suas  'na  Iasair  dheirg 

do  theampull  naomh  'g  a  sgrios: 
Tigh  còmhnuidh  naomha  t'ainme,  Dhe", 

feuch,  thruaill  iad  e  le  tàìr, 
'G  a  mhilleadh  is  *g  a  leagadh  sìos 

co  ìosal  ris  an  làr. 

8  'Nan  cridhe  labhair  ìad  mar  so, 

sgriosamaid  iad  le  chèil': 
Gach  Sinagog  th'aig  Dia  san  tìr, 
loisgeadh  iadleo  gu  lèir. 

9  Aj  comhara  cha'n  fhaicear  leinn ; 

tàidh  cha'n  'eil  idir  ann, 
Ni  mò  tha  neach  'nar  measg  cho  geur 
d'an  lèir  cia  fad  an  t-àm. 

10  Cia  f  had  a  bhetr,  O  Dhè  nan  dùl, 

na  naimhde  toibheum  uath'  ? 
An  toir  an  nàmhaid  beum  am  feasd 
do  f  ainm-sa,  Dhia  nan  sluagh  ? 

11  C'arson  a  phillear  ieat  do  làmh, 

do  dheas  làmh  air  a  h-ais? 
O  buin  a  mach  o  d'  bhrollach  i, 
chumfuasgladh  oirnn  gu  cas. 

12  Oir  Dia  na  glòir*  tha  neartmhor  àrd, 

o  chian  is  e  mo  Righ, 
Am  builsgein  tahnhainn  le  mòr-neart, 
ag  oibreach*  slàint'  Ìs  sìth'. 
15  An  fhairge  sgaoileadh  Ieat  le  d'  neart, 
is  cinn  ro-Iàidir  chruaidh 
Nan  dràgon  bhriseadh  leat  san  uisg', 
a*  tabhairt  orra  buaidh. 

14  Cinn  Lebhiatain  àghoir  mliòir, 

's  tu  fèin  a  bhris  is  phronn; 
Is  thug  thu  e  mar  bhiadh  do'n  t-sluagh, 
a  bha  san  f  hàsach  lom. 

15  'S  tusgoilt  an  tobar  is  an  tuil: 

'S  tu  thiormaich  aimhne  mòr'. 

16  'S  tu  dheasaich  solus  agus  grian, 

is  leat  an  oidhch',  's  an  lò. 

17  Criocha  na  talmhainn  shorruich  thu: 

rinn  thu  an  samhradh  teth, 
•S  an  geamhradh  fòs  do  rinneadh  leat, 
•nan  aimsiribh  fa  leth. 


18  Gu'n  d'  thug  na  naimhde  toibheura  uath' 
cuìr  sud  aìr  chuimhne,  Dhè, 
'S  gu'n  d'  thug  am  pobull  araaideach 
do  t'ainm  ro-uasal  beum. 


19  Anam  do  cholmain  na  toir  suas 

do  chuideachd  mhùir  nan  daoi : 
Is  coimhthional  do  dheòraidh  bochd      , 
na  dearmaid  iad  a  chaoidh. 

20  Do  chumhnant  thoir  fa'near,  a  Dhe" 

oir  àitean  aorch'  na  tìr', 
Tha  uile  air  an  àiteachadh 
le  luchd  an  fhòìrneirt  ghdir: 

21  Na  pillear  air  an  ais  le  nàir' 

na  dh'fhu'ilingfòimeart  goirt: 
An  dream  ta  ainnis  aim-beartach, 
deanadh  iad  moladh  ort. 

22  Tog  ort  is  firich  snas,  a  Dhè; 

tagaìr  do  chùis  gu  treun: 
Cuimhnich  mar  tha  an  t-amadan 
gach  là  toirt  dhuitse  beum'. 

23  Na  dearmaid  guth  na  muinntir  sin 

'nan  naimhdibh  dhuit  a  ta: 
Tha  bruidheann  dhaoin'  a  dh'èirich  riut# 
sior-dhol  am  meud  a  ghnàth. 

SALM  LXXV. 

DHUIT  bheir  sinn  buidheachas,  a  Dhf, 
dhuit  buidhe3chas  a  ghnàth: 
Oir  foillsichidh  do  mhìorbhuile 
gur  fagus  t'ainm  gach  là. 

2  Tràth  gheibh  mi  Ì3  a  ghlacar  leam 

coimhthional  mòr  na  tir', 
Do  ni  mi  dhoibh  deadh  bhreitheanas, 
gu  cothromach  's  gu  fior. 

3  Sgaoileadh  an  dùthaich,  is  an  sluagh 

'ga  h-àiteachadh  a  ta : 
Ach  mise  cumaidh  suas  gu  treun 
postana  tìr'aghnath. 

4  Thuhhairt  mi  ris  gach  amadan, 

na  gluais  gu  h-amaideach : 
'S  ri  luchd  an  uilc,  Na  togaibh  suas 
bhur  n-adharc  àrdanach. 

5  Bhur  n-adharc  fòs  na  togaibh  suas 

ri  cainnt  le  muineal  cruaidh. 

6  Cha'n  ann  o'n  ear,  no  'n  iar,  no  deas, 

tfcig  urram  mòr  no  buaidh. 

7  Ach  's  breìtheamh  Dia:  a  leagas  aon, 

's  a  thogas  aon  fa  seach. 

8  Oir  cup  an  làimh  an  Tighearn  ta 

do  'n  f  hion  a's  deirge  dreach: 
Làn  coimeisg  t'na  e,  dòirtidh  Dia 

cuid  as  a  mach  gu  grad : 
A  dheasgainn  tàissitìh  daoine  daoi, 

is  òlaidh  iad  air  fad. 

9  Ach  cuiridh  mise  fòs  an  cèill 

gu  suthain  is  gu  sìor, 
Do  Dhia  uQ  Iacoib  canar  leam 
àrd-mholadh  binn  gu  fior. 

10  Uil'  adharca  nan  daoine  daoi, 

sgathaidh  mi  sìos  's  gach  àit; 
Ach  adharca  nan  saoi  air  fad 
togar  gu  grad  an  àìrd. 

SALM  LXXVI. 

AN  ludah  aithnichear  ar  Dia: 
*s  mòr  'ainm  an  Isra'l  naomh. 

2  An  Salem  tha  aphàilliunfòs, 

a  thàmh  an  Sion  caomh. 

3  Saighdean  a'  bhogha  bhrise  'n  sin, 

an  sgiath  's  an  claidheamh  geur, 
An  còmhrag  is  an  cath  faraon, 
bhriseadh  iad  leis  gn  treun. 

4  Is  mò  do  mhòralachd,  a  Dhè, 

is  mò  gu  mòr  do  ghlòir 
Na  beannta  thog  an  cinn  gu  h-àrd, 
le  cobhartach  ro-mhòr. 

5  Làn-chreachadh  luchd  a'  chridhe  chaiun, 

is  choidil  iad  le  suain , 
Na  fir  a  bha  'nan  curaidh  mhòr*, 
an  iàmha  fòs  cha  d'f huair. 

6  O  thus'  a's  Dia  do  Iacob  ann, 

le  d*  achmhasan  's  le  d'  neart, 

An  carbad-cogaidh  is  an  t-each 

'nan  suain  do  chuireadh  leat. 

7  'S  cùis  eagail  thu,  thu  fem,  a  Dhg : 

cia  neach  a  chogas  riut  ? 
No  ann  ad  shealladh  sheasas  snas 
an  uair  blucs  coxruich  uri 

6  Thug  thusa  air  do  bhreitheanas 
o  nèamh  gu'n  eualas  e : 
Bha  au*an  talamh  eagal  mòr 
's  'na  thàmh  ghrad  dh'  fhuirieh  e. 

9  Tràth  dh'euich  Dia  chum  bhreitheanaisj 

a  theasairginn  san  àm, 
Gach  uile  dhuine  ciùin  is  sèimb, 
air  talamh  a  bha  ann. 

10  Bheir  fearg  is  corruich  dhaoin'  an  sin 

àrd-mholadh  dhmt  gu  beachd  j 
Is  fuigheall  fòs  na  feirge  mòir', 
lan  choisgidh  tu  le  d'  neart. 

11  Geallaibh 'ur  bùid  gu  togarach 

d'ur  Dia  Jehobhah  àrd  ; 
Is  coimhlionaibh  gu  firinneach 
na  gheallar  leibhse  dha  : 

Gach  neach  a  ta  m'a  thimclùoll-san 

thugadh  iad  dha  'na  àm, 
Deadh-thabhartais  is  tìodhlaca, 

do'n  ti  's  cùis  eagail  ann. 

12  Is  e  ni  spiorad  phrionnsan  mòr 

a  sgathadh  sìos  le  neart ; 
Do  rìghribh  fòs  a*  chruinne-chè 
'b  cùis  eagail  e  gu  beachd. 

SALM  LXXVII. 

DH'EIGH  mì  ri  Dia  gu  h-àrd  le  m'ghuth, 
dh'èigh  mi  le  m'  ghuth  gu  h-àrd  ; 
Is  thug  e,  'nuair  a  ghlaodh  mì  ris, 
sàr-(Hsdeacbd  dhomh  gun  dàil. 

2  An  là  mo  thrioblaid  dh'iarr  nn  Dia  : 

is  shruth  mo  leòn  gun  sgui', 
Rè  fad  na  h-oidhch' :  is  m'anam  truagh 
sòlas  do  dhiùlt  gu  tur. 

3  Air  Dia  ghrad-chuimhnich  mi  an  sin, 

is  mi  an  trioblaid  ghèir : 
Ris  rinn  mi  gearan  trom  gun  tàmh, 
chlaoidheadh  mo  spiorad  fàin. 

4  Chum  thu  mo  shùil  'na  laireachadh  : 

tha  mi  co  iarganach, 
Nach  feud  mi  focal  cainnt  no  sgi§il 
labhairt  le  m'  bheul  a  mach. 

5  An  sin  air  làithibh  fad  o  che'in 

smuainich  mi  fèin  le  beachd ; 
Air  bliadhnaibh  fòs  na  h-aimsir  ce*in 
am  aire  fein  bha  teachd. 

6  Seadh  chuimhnìch  mi  mo  cheòl  san  oidhch', 

's  rinn  cainnt  ri  m'  chridhe  fè"in, 
Is  rinn  mo  spiorad  fòs  gun  tàmh, 
le  dichioll,  sgrudadh  geur. 

7  An  tilg  an  Tighearn  uaith  gu  bràth  * 

nach  nochd  e  'ghràdh  ni  's  mò  ? 
S  'N  do  sguir  gu  tur  a  ghràs  am  feasd  ? 
's  a  ghealladh  fad  gach  lò  ? 

9  'N  do  dhearmaid  Dia  gu  firinneach 

bhi  gràsmhor  caoin  gu  bràth  ? 
'N  do  dhruid  e  suas  'na  chorruich  mhòir 
a  thròcair  chaomh  's  a  ghràdh  ? 

10  An  sin  ghrad  thubhairt  mi  gu  dearbh 

is  i  so  m'anmhuinn  mhòr ; 
Ach  bliadhnaidh  deas  làimh'  cuimhnicheam, 
an  Ti  a's  àirde  glòir. 

11  Gnlomhara  Dhè  sior-mheòraicheam, 

mar  rinneadh  leis  gach  beart, 
Is  t'iongantais  o'n  aimsir  chèin 
aior-chuimhnicheam  gu  beachd. 

12  Air  t'oibribh  uile  mar  an  ceudn' 

smuainìchidh  mi  gu  tric  ; 
Is  air  gach  gniomh  a  rinneadh  leat, 
sior-labhraidh  mi  gu  glic. 

13  Do  shlighe  ta  san  ionad  naomh, 

a  Thighearn  ìs  a  Dhc- ; 
Cò  's  coimeas  ann  am  meud  ri  Dia 
a  ta  'na  Dhia  dhuinn  fein  ? 

14  'S  tu  'n  ti  tha  deanamh  iongantais, 

a  Thighearna  nam  feart ; 

Is  ann  am  measg  a'  phobuill  fòs 

do  thaisbein  thu  do  neart. 

15  Do  shaoradh  leat  d'an  teasairginn 

do  phobull  dileas  fèin, 
Clann  Iacoib  agus  loseiph  fòs, 
le  d'  ghairdean  neartmhor  treun. 
£6  Chunnaic  na  h-uisgeachan  thu,  Dhf, 
chunnaic  iad  thu  gu  beachd : 


Is  ghabh  iad  geilt ;  *s  air  doimbneachd  fòs 
bha  mòran  ogluidheachd. 

17  An  uisge  dhòirt  na  neoil  a  nuas, 

bu  ro-mhòr  fuaim  nan  speur ; 
Is  chaidh  do  shaighde  corranach 
a  mach  gu  sgaiteach  geur. 

18  Ard-ghuth  do  thairneanaich  san  speur, 

chualas,  a  Dhè,  gu  tric  ; 
An  saoghal  las  le  d'  dhealanaich, 
an  talamh  ghluais  is  chlisg. 

19  Do  cheuma  tha  san  doimhneachd  mhòir, 

do  shlighe  tha  sa'  chuan  : 
Ach  luirg  do  chos  cha'n  aithnich  sinn, 
tha  sud  am  folach  uainn. 

20  Is  amhluidh  mar  gu'm  biodiri  ann  treud, 

do  phobull  stiùireadh  Ieat ; 
Le  deadh  làimh  Mhaois  is  Aaroin  fòs 
'g  an  treòrachadh  gu  ceart. 

"J\/rO  phobull  èisdibh  ri  mo  reachd; 
-LVA    is  cluinnibh  guth  mo  bhèil. 

2  Am  briathraibh  filidh  cuiridh  mi 

sean-f  hocail  dhorch'  an  cèill : 

3  A  chuala  sinn  o'r  sinnsearaibh, 

is  air  am  b'fhiosrach  sinn, 

4  Cha'n  fholaich  sinn  o'n  ginealach, 

's  cha  cheil  sinn  iad  o'n  cloinn ; 

A'  foillseachadh  àrd  mholaidh  Dhè 

do  'n  àl  a  ta  ri  teachd  ; 
'S  na  mìorbhuileau  a  rinneadh  leis, 

a  chumhachd  is  a  neart : 

5  Oir  Jagh  an  Iacob  dhaingnich  e, 

is  reachd  an  Israel, 
A  dh'orduich  e  d'ar  n-aithrichibh, 


d'an  cloinn  £ 


ictìll. 


6  Chum  fios  bhi  aig  an  àl  ri  teachd, 

a'  chlann  a  ta  gun  bhreith  : 
'S  gu'n  innseadh  ìad  do'n  linn  'nan  dèieh 
na  nithe  sin  fa  leth. 

7  An  Dia  gu'n  cuireadh  iad  an  dòigh, 

's  nach  deantadh  dìchuimhn'  leo 
Air  oibribh  Dhe",  's  gu'n  gleidheadh  iad 
a  reachda  mar  is  còir : 

8  'S  nach  biodh  iad  mar  an  sinnsireachd, 

làn  ceannairc  is  droch-bheirt, 
Gun  spiorad  tairis  annt'  do  Dhia, 
's  an  cridhe  gun  bhl  ceart. 

9  Clann  Ephraim  le  armaibh  gleust', 

air  bogh'  bu  chuimseach  beachd, 
Ach  phill  iad  air  an  ais  le  geilt 
an  iàithibh  cath'  is  feachd. 

10  Coimhcheangal  Dhè  nior  ghleidheadh  leo. 

is  dhiùlt  iad  g^ill  d'a  reachd; 

11  'S  na  nnorbhuilaan  a  nochd  e  dhoibh 

à.  'n  cuimhne  leig  gu  beachd. 

12  An  sealladh  sùl  an  aithriche, 

seadh  fòs  an  tìr  na  h-Eiph't, 
JS  air  machair  Shoain  nochdadh  leis 
a  mhìorbhuilean  ro  threun. 

13  Sgoilt  e  an  f  hairg',  »s  thug  iadsan  trìd ; 

mar  thorr  na  h-uisgean  sheas. 

14  San  là  le  neul  iad  stiùir,  san  oidhch* 

le  solus  tein'  gu  deas. 

15  Sgoilt  creag  san  f  hàsach,  aisde  deoch 

thug,  mar  à  doimhneachd  mhòir  ; 

16  Bhuin  sruth  &  creagaibh,  thug  air  uisg' 

ruith  sìos  mar  thuil  gu  ieòr. 

17  San  f  hàsach  pheacaich  iad  ni  's  mò ; 

is  bhrosnuich  an  t-Ard  Righ. 

18  'Nan  cridhe  chuir  iad  cathadh  air ; 

d'am  miann  ag  iarraidh  bìdh. 

19  Labhair  iad  fòs  an  aghaidh  Dbè  ; 

is  thubhairt  iad  gu  dian, 
An  urrainn  Dia  san  fhàsach  mhòr 
bòrd  dheasachadh  d'ar  miann  ? 

20  Feuch,  bhuail  e  chreag,  bhrùchd  uisge  mach, 

dh'èirich  an  tuil  gu  luath. 
Am  feud  e  aran  thabhairt  fòs  ? 
an  deasaich  feòìl  d'a  shluagh  ? 

21  Air  cluinntinn  so,  ghabh  corruich  Dia ; 

ri  Iacob  teine  las, 
Is  dh'tìrich  fearg  ro-dlioinionnach 
ri  Israel  gu  cas : 

<22  Chionn  nach  do  chreid  iad  ann  an  Dia, 

's  nach  d'earb  iad  as  a  ahlàint' ; 
23  Ged  dh'fhosgail  dorsa  nèamhafòs, 

's  na  neòil  o'n  àird  ged  dh'àithn. 
"H  Gc  d'  dhòirt  e  orra  Mana  nuas, 

ge  d'  f  huair  iad  coirc  nan  speur, 
25  Biadh  aingeal  dh'ith  iad:  thug  e  dhoibh 

do  lòn  an  sàth  gu  lèir. 
20  San  speur  thug  e  air  gaoith  an  ear 

gu'n  d'imich  i  gu  treun: 
1$  thuge  tòs  le  neart  a  steach 

a'  ghaoth  dhoas  mar  an  ceudn*. 

27  Fòs  dhòirt  e  orra  nuas  mar  dhus, 

do  f  heòil  an  uiie  shàth ; 
'S  eoin  iteagach  bu  lionmhoira 
na  gaineamh  air  an  tràigh. 

28  Do  leig  e  sud  'nan  camp  a  nuas 

mu'n  cuairt  'nan  àitean-taimh. 

29  Seadh  dh'ith  iad  uile  's  shasaicheadh ; 

oir  thug  e  dhoibh  an  sàimh. 

30  Cha  rohh  iad  air  an  sgarachduinn 

o  mhiann  an  cridhe  fè'ra ; 
Ach  air  bhith  aca-san  am  biadh 
'g  a  chagnadh  dian  'nam  beul, 

31  A'  chuid  bu  shultmhoir*  diubh  's  bu  trèin', 

ghlac  Dia  'na  fheirg  is  mharbh ; 
'S  an  ùigridh  thaght'  an  Israel, 
ghrad-hhuaileadh  leis  gu  garbh. 

32  Gidheadh  andèigh  gach  gnìomh  dhiubh  sud, 

do  pheacaich  iad  gu  mòr ; 
Ifi  ge  do  rinn  e  mìorbhuilean, 
nior  chreid  iad  mar  bu  chùir. 

33  An  làithean  chaithe,  uime  sm, 

■  iii  dlomhanas  air  fad ; 
'Sam  bliadhnaidh  thairis  chaidh  gu  lt?i» 
le  carroid  ghèir  gun  stad. 

34  An  u-j.it  a  mharbhadh  leis-san  iad, 

an  sin  ghrad-iarr  siad  e, 
Seadh  phill  iad,  agus  bha  iad  fÒ3 
gu  niuch  ag  iarraidh  Dhe. 

35  Is  chuimhnich  iadsan  gu'm  b'e  Dia, 

an  carraig  threun  a  ghnàth : 
Is  gu'm  b'e  fòs  an  Dia  a's  àird' 
b'f  hear-saoraidh  dhoibh  gach  là. 

36  Ach  rinn  iad  raiodal  ris  le  'm  beul, 

le  'n  tean^aidh  breug  is  gò: 

37  Cha  robh  an  crìdhe  ceart ;  's  cha  robh 

'na  chùmhnant  dlleas  da. 

38  Ach  Dia,  gu  iochdmhor  mhaith  an  lochd, 

's  an  sgrios  cha  d'rinn  gu  geur  ; 

Bu  tric  a  phill  e  'chorruich  uath', 

's  nior  dhùisg  e  'f  hearg  gu  lèir. 

39  Oir  annta  chuimhnich  e  nach  robh 

ach  feoil  tìieid  as  mar  bhlàth, 
Is  osag  ghaoith'  a  ghabhas  seacb, 
\s  nach  piil  a  rìs  gu  bràth. 

40  Cla  tric  a  bhrosnuicheadh  e  leo 

san  fhàsach  thartmhor  chruaidh; 
San  dithreabh  chuireadh  corruich  aii 
le  eusaontas  an  t-sluaigh  ? 

41  Seadh  phill  iad  uile  air  an  ais, 

bhrosnuich  iad  Dia  le  chèil' : 
Is  chuir  iad  tomhas  mar  an  ceudn 
air  Ti  naomh  Israeil. 

42  Dhìchuirnhnich  iad,  's  cha  d'thug  fa'near 

a  ghairdean  treun  's  a  làmh : 
No  'n  ià  san  d'thug  e  furtachd  dhoibh, 
is  fuasgladh  deas  o  'n  nàmh : 

43  No  fos  mar  rinneadh  anns  an  Eiph't, 

comhara  Dhè"  nara  feart : 
Air  machair  Shoain  mar  an  ceudn* 
a  mhlorbhuile  le  neart, 

44  An  srutha  chaochail  e  gu  fuil: 

's  na  h-uillt  naqh  feudtadb  *n  òl. 

45  Chuir  losgainn  thuc',  is  cuileagan; 

's  leo  chlaoidheadh  iad  gu  mòr. 

46  An  toradh  thug  e  is  am  bàir 

do'n  bhuxras  sgriosach  bheag; 
Is  saothair  fòs  an  làmh  air  fad, 
fo  aìlghios  locust  leag. 

47  Ara  fìon-chroinn  bhris  e  mar  an  ceudn' 

le  cloich-shneachd  chruaidh  's  gach  àit; 
Is  amhlvudh  mhill  lo  reodhadh  teann 
an  cranna-fjgis  àrd. 


43  Am  feudail  thug  e  thairisfo« 

do  'n  chloich-shneachd  sgataich  ghexr; 
'S  le  saighdibh  teine-deaianaich, 
ghrad-chuir  e  as  d'an  treud. 

49  Teas  feirge,  trioblaid,  's  corruich  mhor, 

sud  thilg  e  orr'  gu  grad ; 
Lc  ainglibh  olc  a  chur  'nam  measg 
K'an  claoidh  gu  goirt  air  fad. 

50  D'a  chorruich  rinn  e  bealach  rèidh : 

'n  anam  nior  chura  o'n  bbàs ; 

Am  beatha  thruagh  thug  thairis  f  6s 

do  ghalar-plàigh  's  do'n  chàs. 

51  Throm-bhuaileadh  leis-san  anns  an  Eiph't, 

gach  ceud-ghin  a  bha  ann: 
Toiseach  an  neirt  sna  pàiidunaibh 
a  bha  aig  gineil  Ham. 

52  Ach  thug  e  mach  a  phobull  caomh 

mar  chaoraich  as  an  tlr; 
Is  rinn  mar  threud  san  f  hasach  mh6r, 
an  traòrachadh  gu  lior- 

53  Leis  stiùireadh  iad  gu  tèaruinte 

gun  eagal  ìs  gun  sgàth : 
Ach  air  an  naimhdibh  dh'iadh  an  cuan, 
's  an  sluagh  ud  uile  bhàth. 

54  Gu  criochaibh  ionaid  naomha  fÈin 

thug  e  a  phobull  ieis : 
Gu  ruig  an  cnoc  so  choisinn^, 
's  a  bhuadhaich  a  lamh  dheas. 

55  Thilg  e  na  cinnich  rompa  mach, 

's  an  oighreachd  romn  ie  crann  : 
Do  Isra'l  thug  e'n  àite  sud 
gu  còmhnuidh  ghabhail  ann. 

56  Ach  bhrosnuich  agus  ghrànaich  iad 

an  Dia  a's  àirde  gloir; 
Is  idir  cha  do  choimhid  iad 
a  naomh-reachd  mar  bu  chùir. 

57  Ach  phill  iad  mar  an  sinnseara, 

's  gu  fealltach  ghluais  air  fad : 
Mar  bhogba  riar  chaidh  iad  a  thaobh, 
is  chlaon  iad  uaith  gu  grad, 
5S  Le  'n  dealbhaibh,  is  le' n  àitibh  àrd' 
chuir  iad  air  fearg  is  eud : 

59  Tràth  chuala  Dia  bha  corruich  aii 

is  gràin  ri  Israel. 

60  Ionnus  a  phobull  gu'n  do  thrèig, 

an  Siioh  chuir  a  làmh : 
'S  am  pàilliunfòs  a  shocruich  e 
measg  dhaoine  ghabhail  tàimh. 

61  Gu  bruid  thug  suas  an  neart,  's  an  glòir 

gu  làimh  nan  naimhde  garg. 

62  Do  'n  chiaidheamh  thug  e  suas  a  shluagìfc 

ri  'oighreacbd  ghabh  e  fearg. 

63  An  teine  Ioisg  an  òigridh  ghleusf ; 

pòsadh  cha  d'fhuair  an  òigh'n. 

64  An  sagairt  thuit  le  claidheamh  geur 

's  cha  d'  rinn  ara  bantraich  bròn. 

65  Ghrad-mhosgail  Dia  an  sin,  mar  neach 

ag  eirigh  as  a  shuain : 
Mar  churaidh  'n  dèigh  bhi  pòit  air  fioa 
tràth  ni  e  iolach  chruaidh. 

66  'Nan  deireadh  bhuaileadh  leis  gu  geur 

a  nairahde  fèin  le  tair : 

Is  chuir  e  iad  o  sin  a  mach 

gu  masladh  buan  is  nàir*. 

67  Is  pàilliun  Ioseìph  dhiùltadh  leis 
nior  thagh  treubh  Ephraim  fòs: 

68  Ach  thagh  e  Iudah,  sliabh  Shioin  fem 

d'an  d'thug  e  gràdh  gu  mòr. 

69  Thog  esan  'fhàrdoch  naomh  an  sud, 
mar  lùchairt  àrd  ro-dheas: 

'  S  raar  ìonad  àrd  air  talamh  teann 
a  dhaingnich  e  ara  feasd. 

70  Is  'òglach  Daibhidh  thagh,  is  thug 

o  chrò  nan  caorach  e : 

71  'S  o  leantuinn  fòs  nan  caorach  trora 

le  h-àl  am  measg  an  sprèidh  ; 
Is  thug  se  e  a  bheathachadh 

Iacoib  a  phobuiU  naoimh, 
li  gineal  Isr'eil  mar  an  ceudn' 

a  b'  oighreachd  dha  r o-chauni h. 
7  2  Roir  ionracais  a  chridhe  fein, 

bheathaich  e  iad  gu  beachd: 
A  rt;ir  deadh  sheòltachd  f  òs  u  làmht 

stiùireadh.  leLs  iad  gu  ceart. 

SALM  LXXIX. 
rpHAINIG,  a  Dhè,  na  fineachan 
-*-       o(»teach  do  d'  oighreachd  fèin, 
Thruaill  iad  do  theampull  naoinb,  is  dh'f  hàg 
'na  tòrr  Ierusalem. 

2  Is  thug  iad  cuirp  do  sheirbhiseach 

mar  bhiadh  do  eoin  nan  speur : 

Is  feoil  do  naomh  mar  chobhartach, 

do  bheathaichibh  an  t-sleibh. 

3  Mu  thimchioll  fòs  lerusaleim, 

dhòirt  iad  am  fuil  mar  uisg' : 

Is  cha  robhneach  g'an  adhlacadh 

*s  g'an  cur  san  uaigh  an  taisg. 

4  Ball  fanoid  agus  maslaidh  sìnn 

d'ar  coimhearsnachaibh  fèin : 
Cùìs  spòrs  is  mhagaldh  do  gach  ncach 

a  ta  m'ar  cuairt  gu  lèir. 
6  Cia  f  had  a  bhitheas  corruich  oit, 

a  Dhe',  am  bi  gu  bràth  ? 
Ist'eud  am  bi  a'  losgadh  ruinn 

mar  lasair  theith  a  ghnàth  ? 

6  Do  chorruich  air  na  cinnich  dòirt 

aig  nach  'eil  eòlas  ort; 
Is  air  na  rioghachdaibh  nach  gaìrm 
air  t'ainm,  a  Dhia  nam  feart. 

7  Oir  mhill  iad  Iacob,  'f  hàrdoch  fòs 

'nafàsach  chuir  iad  sios. 

8  Na  peacaidh  fùs  a  rinneadh  leinn 

na  cuimhnich  dhuinn  ar\s; 
Tìonndadh  gu  luath  do  thruacantas, 

ruigeadh  e  oirnn  mu  thràth: 
Oir  's  diblidh  bochd  a  nis  ar  staid 

a'  •tuiteam  s\os  gach  là. 

9  Dean  còmhnadh  leinn,  O  Dhè"  ar  slaint*, 

air  sgàth  glòir  t'ainme  fèin ; 
Sgàth  t'ainmc  saor  sinn,  agusglan 
ar  peacaidh  uainn  gu  le'ir. 

10  Ciod  uime  'n  abradh  fineacha, 

c'àit  lilieil  a  nis  an  Dia  ? 
Measg  f  hineacha  'nar  seaUadh  fè'rn, 

aithnicheadh  iad  an  Triath, 
Le  dioghaltas  a  ghabhail  diubh  ; 

oir  dhòirteadh  leo  gun  iochd 
Fuil  neòchiontach  do  sheirbhiseachj 

gu  saoibhir  is  gu  trìc. 

11  Osnaidh  a'  phriosanaich  a'd'  làthT 

thigeadh,  a  Dhe"  nam  feart ; 
*8  an  dream  a  dh'orduicheadh  chum  b&Is 
saor-sa,  rèir  meud  do  neirt. 

12  Riusan  tha  dhuinn  'nan  coimhearsnalch 

'nara  brollach,  diol  am  beum  : 
Gach  masladh  le'n  do  spreig  ìad  thuv 
seachd  uaire  pill  riu  tein. 

13  Treud  t'ionaltraidh,  's  do  phobull  sinn, 

molaidh  sinn  thu  a  ghnàth ; 
Is  cuiridh  sinn  an  cfiill  do  chliu 
o  liun  gu  Unn  gu  bxàth. 

EISD,  aodhair  Israeil,  a  stiùir 
Ioseph  mar  threud  le  d'làimh. 
Thusa  ta  d'  thamh  measg  cheruban, 
dealruìch  a  mach  mu  thràth. 

2  An  làthair  Ephraira  *s  Bheniamin, 

agus  Mhanaseh  fòs, 
Dùisg-sado  chumhachd:  agusthig 
g'ar  saoradh  mar  is  nòs. 

3  Pill  sinn  a  rìs,  a Dhè  nam  feart: 

tog  oirnne  suas  gu  h-àrd 
Deadh  dhealradh  glan  do  ghnùise  nls, 
is  saorar  sinn  le  d'  ghras. 

4  Cia  f  had,  a  Thighearna  nan  sluagh, 

a  leanas  corruich  riut, 
Ri  guidhe  ghèir  na  muinntir  sin 
a's  pobull  dlleas  duit  ? 

5  Oir  bheathaich  thu  do  shluagh  gu  Ie"ir 

le  aran  deur  is  bròin : 
Is  tomhas  saoibhir  thug  thu  dhoibh 
do  dheuraibh  goirt  r'an  òl. 

6  Is  rinn  thu  sinn  mar  aobhar  strl 

d'ar  coimhearsnachaibh  fe"in 

'Nar  n-aobhar  spòrs'  is  abhacais 

d'ar  a*eascairdibb  gu  lèir. 


7  Pill  sinn  a  r\s,  O  Dhè  nan  slògh; 

tog  oirnne  suas  gu  h-àrd 
Deadh  dhealradh  glan  do  ghnùis  a  nisP 
is  saorar  sinn  le  d'  ghras. 

8  Thug  thu  fionain  asan  Eiphit: 

na  cinnich  thilg  thu  mach, 
Is  shuidhich  thus'  an  f  hionain  ud 
'nan  ìonad  6ud  fa  àeach. 

9  It (.:itic  h  thu  hìia  dhi ;  is  ghabh 

i  freumh  gu  daingean  teann, 
Le  d'  bheànnachadh  ;  is  lionadh  leath* 
an  t\r  o  cheann  gu  ceann. 

10  Na  cnuic  ro-àrda  dh'f  holuich  i 

le  sgàil  's  le  dubhar  fein  : 

A  geugan  bha  a  cinneachduinn 

mar  sheudair  àluinn  rèìdh. 

11  An  dara  taobh  gu  ruig  an  cuan 

chuir  i  a  mach  a  meòir ; 
An  taobh  ud  'eil  a  geugan  shin 
gu  ruig  an  amhainn  mhòir. 

12  A  callaid  c'uim*  a  bhriseadh  ieat! 

ionnus  gu  bheil  gach  neach 
Theid  seachad  air  an  rathad  mhòr, 
'ga  spionadh  leo  fa  seach. 

13  Tha'n  torc  a  thig  o'n  choille  mach 

'gatasachadh  gu  lè"ir, 
Tha  beathaich  allt'  na  macharach  fòs 
'ga  slugadh  suas  le  chèil*. 

14  Pill,  guidh'mid  ort,  a  Dhè"  nan  sluagh, 

is  seall  o  nèamh  a  nuas, 
Feuch,  agus  fiosraich  fem  a  nìs 
an  fhionain  so  le  truas. 

15  Am  fion-lios  sin  a  shuidhich  thu, 

le  neart  do  laimhe  deis': 
*S  am  meanglan  ud  a  neartaich  thu 
dhuit  fèin  le  lùth  is  treis. 

16  Le  lasair  theine  loisgeadh  i, 

is  ghearradh  i  a  nuas : 
Lan-mhilleadh  agus  sgriosadh  iad, 
le  achmhasan  do  ghnùis. 

17  Air  fear  do  dheaa  làimh  fe"in,  a  Dhe", 

gu  robh  dolàmh  gu  treun: 
Air  mac  an  duin'  a  rinneadh  leat 
a  neartachadh  dhuit  fe'in. 

18  Mar  sin  cha  phill  sìnn  uait  a  ris ; 

ath-bheothaich  sinn  gach  lò, 
Is  gairmidh  sìnn  air  t'ainm  an  sin, 


t  cian  a  bhioB  s 


ìbeò. 


19  Pìll  sinn  a  r\s,  a  Dhè  nam  feart, 
is  foillsich  fein  gu  h-àrd 
Deadh  dhealradh  glan  do  ghnùis  a  nia, 
is  saorar  sinn  le  d'  ghràs. 

SEINNIBH  gu  h-ait  do  Dhia  ar  neart; 
Dhia  Iacoib  fòs  gu  binn, 

2  Is  glacaibh  salm,  is  tiompan  fòs ; 

saltair  ìs  clàrsach  ghrinn. 

3  An  trompaid  sèidibh  san  rè  nuadhi 

airlàithibh  orduioht'fèill'. 

4  Bulaghsud  aÌgDia  lacoibfòs; 

's  bu  reachd  do  Israel. 

5  Doloseph  dh'orduich  sud  mar  theist, 

air  dol  dha  trìd  na  h-Eiph*t; 
*S  an  cualas  cainnt  is  uirghioll  fòs 
nach  tuiginn  as  am  beul. 

6  O'n  uallach  shaor  mi  'ghuala-san: 

o  obair  chrè  a  làrah. 

7  Ghair  thusa  ann  adthrioblaidorm, 

is  shaor  mi  thu  gun  dàil : 
Ad  ionad  dlomhair  tairneanaicb, 

do  fhreagair  mi  do  ghlaodh: 
Ai^uisgibh  comhstri  Mheribah, 

do  dhearbh  mi  thu  faraon, 

8  Eisd,  O  mo  shluagh,  is  bheir  mi  dhujt 

deadh  f hianuis  fòs  gu  ceart, 
Ma  dh'èisdeas  tu  ri  guth  mo  bhe"il, 
O  Israeil  gu  beachd. 

9  Annad  na  biodh  aon  uair  air  bitfc 

dia  eile  coigreach  breì^', 
Is  do  dhia  coimheach  fòs  air  bith 
na  crom-sa  sìos  's  na  gèill. 

10  'S  mise  do  Dhia  Iehobhah  treun, 

thug  thus'  o'n  Eiph't  le  neart; 


SALM  LXXXII.  LXXXIII.  LXXXIV.  LXXXV. 


ou  farsuinn  fosgail  rium  do  bheul, 
is  lionam  e  gu  pailt. 

11  Gidheadh  cha  d'  thug  mo  phobull  fèin 

èisdeachd  do  ghuth  mo  bhèil, 
'S  cha  ghabhadh  rium  an  aitim  ud 
a  ghin  o  Israel. 

12  Mar  sin  do  mhiann  an  cridhe  fèm 

thugmise  thairis  iad : 
*S  ghluais  iad  'iian  comhairle  neo-ghlic 
a'  cur  an  ciont'  ani  meud. 

13  O  b'f  hearr  gu'm  biodh  mo  phobull  fein 

a'  tabhairt  ^eill  do  m'  reachd  : 
Is  fòs  gu'n  ghuiseadh  Israel 

a'm'  shlighibh  fein  gu  ceart! 
1-1  An  naimhde  smachdaichinn  gu  luath, 

le  buaidh  'g  an  leagadh  sios  ; 
Is  phìllinn  air  an  eascairdibh 

ino  làmh,  g'an  cur  fo  chis. 
15  I.uchd-fuath'  an  Tighearna  mar  sin 

liheireadh  làn-ùmhlachddha  ; 
Ach  biodh  an  aimsir-san  ro-bhuan 

ts  maireannach  gu  bràth. 
15  Is  bheireadh  e  gu'm  beathachadh, 

smior  cruithneachd  fùs  d'a  shluagh : 
Do  làn-dhiol  bheirinn  duit  faraon 

do'n  mhil  o'n  charraig  chruaidh. 

SALM  LXXXII. 

AN  coimhthional  nan  treun  a  ta 
'na  sheasamh  Dia  nam  feart : 
Am  measg  nan  dee  bheir  esan  breth 
le  cothrom  is  le  ceart. 

2  Cia  f  had  a  bheir  sibh  breitheanas 

gu  h-eucorach  's  gach  cùis  ; 
Toirt  leth-bhreth  air  na  daoinibh  daoi, 
'gam  meas  a  reir  an  gnùis  ? 

3  Do  dhaoinibh  bochd  's  do  dhilleachdaìn 

deauaibh-sa  dion  le  ceart: 
Is  cumaibh  còir  riu  sud  a  ghnàth 
ta  cràìteach  bochd  gun  neart : 

4  An  t-ainnis  lag  's  an  deòradh  truagh, 

sior-theasairgibh  'nam  t'eum, 
Deanaibh  o  làimh  nan  aingidh  fòs 
deadh-t  huasgladh  dhoibh  gu  treun. 

5  EÒIas  no  tuigse  cha'n  'eil  ac', 

a'  triall  san  durcha  taid  ; 
Tha  bunaite  na  talmhainnfòs 
aìr  gluasad  as  an  àit. 
Q  Is  dee  sibh  (thubhairt  mi,)  's  s  mic 
do'n  Ti  a's  airde  t'ann  : 

7  Ach  tuitidh,  's  gheibh  sibh  bàs  mar  dhaoin  , 

's  mar  aon  do  phnonnsaibh  fann. 

8  Dhia,  è"iiich,  air  an  talamh  dean 

deadh  bhreitheanas  gu  grad  ; 
Oir  gabhaidh  tu  nmr  oighreachd  dhuit 
nr.  nneacban  air  fad. 

SALM  LXXXIII. 

NA  bi  a'd'  thosd  a  uis,  na  bi 
a'd'  thàmh,  O  Dhia  ar  neart, 
Na  bi-sa  sàmhach  nis  'nar  feum*, 
Dhia  chumhachdaich  nam  feart. 
£  Oir  feuch,  a  ta  do  naimhde  treun 
ri  stri  is  buaireas  àrd  ; 
'S  an  dream  ud  leis  ant  fuathach  thu, 
an  cinn  thog  suas  an  àird. 

3  Oir  dheaibh  iad  olc  gu  cuilbheartach 

'n  aghaidh  do  phobuill  fein, 
*N  aghaidh  do  uaminntir  dhìomhair  fos, 
ghabh  comhairle  lecheil'. 

4  A  deir  iad,  thigibh  leinn  g'an  sgrios 

o  bhi  ni  's  mò  'nan  siuagh  ; 
A  chum  nach  biodh  air  Israel 
ioinradh  gu  bràth  no  luaidh  : 

5  Oirghabh  iad  comhairle  lechèil'; 

a'  t'aghaidh  cean^al  rinn. 

6  Pàilliun  Edoim,  's  ìsmaelich, 

Moab  is  Hagaren ; 

7  Gebal,  Amon,  is  Amalec, 

Palest  n,  's  muinutir  'l'hior  ; 

8  Dhruid  Asur  leo:  's  bu  chòmhnadh  iad 

do  ghineii  Lot  gu  fior. 

9  Mar  rinneadh  leat  air  Midian, 

s  air  Sisera  le  cheil' ; 


Air  Iabin  aig  snth  Chisoin  cas, 
dean  orra  sud  d'a  re"ir  : 

10  Aig  Endor  mar  a  chaidh  an  claoidll      r 

mar  aolach  air  an  làr. 

11  Air  Oreb  mar  rinn  thu,  's  air  Seeb, 

dean  au:  an  uaislibh  tàu- : 
Mar  Sheba  fòs  is  Shalmuna, 
am  prionnsan  dean  gu  lèir 

12  A  thubhairt,  Giacamaid  dhuinn  fè*in 

mar  oighreachd  àrois  Dè. 

13  Dean  ìad  mar  asbhuain,  O  mo  Dhia  ; 

mar  mholl  roimh  ghaoith  nan  gleann. 

14  Mar  chlaoidheas  teme  codlteach  cbrion, 

's  mar  loisgeas  lasair  beann: 

15  Mar  sin  le  d'  dhoininn  orra  sud, 

dean  thusa  toraehd  dhian  ; 
Le  d'iom-gftaoith,  is  le  d'  dhoininn  mhùir, 
cuir  orra  geilt  is  fìamh. 

16  An  eudan  lion  le  masladh  mòr, 

's  le  rughadh-gruaidh'gach  rè, 
Gu  ruig  an  uair  an  iarrar  leo 
t'ainm  glòrmhor  fèin,  a  Dhè". 

17  Biodh  amhluadh  orra  mar  an  ceudn* 

is  trioblaid  mhòr  a  chaoidh  : 
Is  glacadh  naire  mbaslach  iad, 
g'am  milleadh  is  g'an  claoidh. 

18  Gu'n-aithnich  iad  gur  tusa  mhàin 

d'an  ainm  Iehobhah  treun, 
Tha  t'uachdaran  os  ceann  gach  tìr' 
san  domhan  mhòr  gu  lèir. 

SALM  LXXXIV 

CIA  mòr  an  airidh-ghràidh  do  theach, 
Iehobhah  mhòir  nan  stuagh  • 
Cia  taitneach  dhomh-sa  t'àros  naomh, 
O  Thighearna  nam  buadh  ! 

2  Tha  m'anam  iann,  aig  meud  a  mhiann 

air  cùirtibh  Dhe  gach  lò  ; 
Mo  chridh'  is  m'f  heoil  ri  scairteachd  chruaiith 
'n  geall  air  an  Dia  ta  beò. 

3  Feuch  f  huair  an  sud  an  gealbhonn  beag 

tigh-còmhnuidh  maith  'na  fheum, 
San  gobhlan-gaoitlie  mar  an  ceudn' 

do  sholair  nead  dhì  iem. 
Is  taìsgidh  i  an  sin  a  h-eoin, 

's  a  h-àiach  beag  gun  chlì  : 
Aig  t'altair  fein,  O  Dhia  nan  sluagh, 

mo  Thighearn,  is  mo  Righ. 

4  'S  beannaicht'  an  dream  an  còmhnuidh  ta 

a'd'  àrosnaomh,  a  Dhè, 
Oir  bheir  iad,  (mar  is  cubhaidh  dhoibh,) 
mòr-mholadh  duit  gach  rè. 

5  'S  beannaicht'  an  duìne  sin  'gam  bheU 

annads'  a  neart  gach  là  : 
An  dream  'gam  bheil  'nan  cridhe  stigh 
do  shlighe  fein  a  ghnàth, 

6  An  dream  sintre  ghleann  Baca  the"id, 

nì  tobair  ann,  'nam  feum  : 
Is  llonaidh  'n  t-uisge  tlng  a  nuas 
na  sluic  gu  ruig  am  bèil. 

7  Sior-ghluaisidh  iad  mar  sin  gun  sgios, 

a'  dol  o  neart  gu  neart: 
An  Siuii  nochdar  iad  fadheòidh 
an  làthair  Dhè  nain  feart. 

8  O  Dhia  nan  sluagh,  cluinn  m'urnuigh  /èin, 

Dhe"  lacoib,  èisd  gu  grad. 

9  O  Dhia  ar  sgiath,  feuch  's  amhairc  air 

gnùis  t'ungaidh  fein  gun  stad. 

10  'S  fearr  là  a'd'  ehùirt  na  mUe  là  : 

b'f  hearr  leam  bhi  dorsaireachd 
An  àros  Dè,  na  m'  chòmhnuidh  fòs 
am  pàillmn  aiugidheachd. 

11  Oir  's  grian,  's  is  sgiath  Iehobhah  Dia  ; 

is  bheir  e  gras  is  glòir ; 
'S  cha  chum  e  maith  aìr  bith  o'n  dream 
ghluaiseas  gu  direach  còir. 

12  O  Thighearn  is  a  Dhia  nau  sluagh, 

is  beannaicht'  e  gun  cheisd, 
An  duine  sin,  gu  muinghineach, 
d'an  dòchas  tlm  am  feasd. 

HA  thusa  gràsmhor  fàbharach, 
a  l'he,  do  d'  dbùthaicli  *Sn ; 

Bmid  Iacoib  thug  thu  air  a  h-ais 
a  rls  le  d'  ghairdean  treun. 

2  Cionta  do  phobuill  mhaith  thu  fera; 

dh*f  holuich  thu  'n  uile  lochd. 

3  Choisg  thu  do  chorruich  uile,  's  phill 

o'n  lasan  a  bha  ort. 

4  PIII  sinn  a  ris,  a  Dhia  ar  slaint*, 

is  tog  do  lasan  dhinn. 
b  Am  bi  do  chorruich  ruinn  gu  bràth  ? 

s  an  sìnear  t'f  hearg  gach  lìnn? 
6  Nach  deanar  leatsa,  Dhia  nan  gràs, 

a  rìs  ar  tabhairt  beò  : 
Gu'n  deanadh  annad  gairdeachas 

do  phobull  fe"in  gach  lò  ? 
Taisbein  do  thròcair  dhuinn  a  nis, 

a  Thigheam  is  a  Dhe"  : 
Is  deònuich  dhuinne  t'f  hurtachd  fòs, 

's  do  shlàinte  fein  gach  rè. 
Nis  e~isdeam  ris  an  ni  their  Dia: 

labhraidh  e  sìth  gu  beachd 
R'a  phobull  naomh ;  's  na  pilleadh  iad 

a  rìs  chum  amaideachd. 

9  Gu  dearbh  tha  'chabhair  dlùth  do'n  dream 

d'an  eagal  e  gu  fior; 
Chum  glòir  a  bhi  'na  còmhnuìdhfòs 
gu  bunaiteach  'nar  tir. 

10  Tha  tròcair  agus  firinn  ghlan 

air  còmhlachadh  a  chèil': 
Tha  ceartas  agus  siochaint  mhaith 
a'  pògadh  beul  ri  beul. 

11  Is  fasaidh  as  an  talamh  fòs 

tìrinn  a  nìos  gu  pailt: 
Is  seallaidh  ceart  is  fireantachd 

o  r.èamh  a  nuas  gun  airc. 
lt  Is  ambluidh  bheir  lehobhah  dhuinn 

ni  maith  gu  toirbheartach; 
Is  bheir  ar  fearann  is  ar  fonn 

deadli  thoradh  trom  a  mach. 
13  Sìor-ghluaisidh  ceart  is  fireantachd 

'na  f  hianuis-san  gureidh: 
Is  sinn  air  sligh'  a  cheumanna 

gu  direach  stiùraidh  e. 

SALM  LXXXVI. 

AOM  rium  do  chluas  is  cluinn  mf,  Dhia, 
oir  tha  mi  ainnis  truagh : 

2  Dean  fhusa,  chionn  gu  'm  buin  mi  dhuìt, 

m'anam  a  dhìon  gu  luath : 
Oir  's  tu  mo  Dhia,  saor  t'òglachfèm 
tha  'g  earbsadh  riut  a  ghnàth. 

3  Dean  tròcair  orin,  a  Dhia,  le  iochd 

oir  gaiream  ort  gach  là. 

4  Dean  anam  t'òglaìch  dhìleis  fèra 

fior-aoibhinn  agus  ait : 
Aìr  son  gu'n  togam  riut,  a  Dhe', 
m'anam  gu  \èix  a'm'  aiic. 

5  Oir  tha  thu  fè~in  ro-mhaith,  a  Dhd, 

làn  iochd  is  acarachd: 
is  tha  thu  do  na  ghairmeas  ort, 
pailtann  an  tròcaireachd. 

6  Eisd  m'umuigh,  Dhia;  is  thoii  fa'near 

guth  gearanach  mo  chaoidh. 

7  An  là  mo  thrioblaid  gaiream  ort: 

oir  freagraidh  tusa  mi. 
S  Am  measg  nan  dèe  cha'n  'eil,  a  Dhia, 
aon  neach  tha  cosmhuil  liut: 
Nognìomh  air  bith  tha  cosmhuil  ris 
gach  gnìomh  a  r  inneadh  leat. 

9  Thig  iad,  gach  cinneach  rinneadh  leat, 

is  sieuchdaidh  dhuit,  a  Dhè, 

1»  bheir  iad  glòir  is  moladh  àrd 

do  t'ainm-sa  feadh  gach  rè. 

10  Air  son,  a  Dhe,  gu  bheii  thu  mùr, 

'sgu'n  deanar  oibre  leat 
Tha  mìorbhuileach  ;  's  tu  fe"ìn  a  mhàin 
Dia  cumhachdach  nam  feart. 

11  Do  shlighe  teagaisg  dhomh,  a  Dhia, 

a'd'  f  hìrinn  gluaisidh  mi : 
Chum  eagal  t'ainme  gu'm  biodh  orra 
.    mo  chrìdhe  druid  riut  fèra. 

12  Le  m'  uile  chridh'  àrd  mholam  thu, 

O  Thigheama  mo  Dhia: 
Do  t'ainm  ro-oiasal  bheir  mi  fòs, 
àrd  ghlòix  air  feadh  gach  ial. 


13  Oir  s  mòr  do  thròcair  dhomhsa,  Dhe", 

is  fòs  o  ifrinn  shìos 
Thug  thusa  saors'  do  m'anam  bochd, 
is  thog  thu  e  a  nlos. 

14  Luchd-àrdain  dh'èiiich  rium,  a  Dhe", 

is  cuideachd  làidir  dhian, 
'G  iarraidh  m'anam',  ach  thus',  a  Dhè", 
nior  chuir  iad  rompa  riamh. 

15  Ach  tha  mu,  Dhe",  mòr-thròcaireach,, 

ro-iochdmhor  anns  gach  càs  : 
Chum  feirge  mall,  ach  saoibhir  pailt 
am  fìiinn  is  an  gràs. 

16  O  pili  rium,  is  dean  tròcaìr  orm, 

thoir  neart  do  t'òglach  fèin, 

Do  mhac  do  bhanoglaich  faraon 

dean  fuasgladh  ann  a  i'heum. 

17  Comhair  air  maith  nochd  dhomhsa,.Dhia, 

luchd  m'f  huath'  gu'm  faiceadh  e, 
'S  gu'n  gabhadh  nàir',  a  chionn  gurtu 
mo  neart,  is  m'f  hurtachd  ièin. 

T'HA  'bhunaìte  sna  sliSibhtibh  naomh'; 
2  'S  ro-ionrahuineach  Ie  Dia 
Geatacha  Shioin,  thar  gach  àit 
a  bha  aig  lacob  riamh. 
5  Nithe  ro-ghiòrmhor  innsear  ort 
a  chaithir  aluinn  De. 

4  Rahab,  is  Babel  cuimhnicheam, 

do'n  dream  d'an  aithne  mi ; 
Gabh  beachd  air  Tims  mar  an  ceudn', 

is  dùthaich  Phalestin5 
Maille  ri  Etiopia; 

Ara  fear  so  rugadh  'n  sin. 

5  Mu  thimchioll  Bhioin  theirearso, 

am  fear  so  rugadh  fòs, 
'S  am  fear  ud  innt' ;  an  Ti  a's  àird 
socraichidh  i  air  chòir. 

6  Tràth  sgriobhas  Dia  le  cuimhne  mhaith 

na  fìneacha  fa  leth, 
'N  sin  àirmhidh  e  gu'm  b'ann  an  sud 
bha  'm  fear  so  air  a  bhreith. 

7  Luchd-seinn  nan  òran  bidh  an  sud, 

luchd  innil-ciuil  d'an  rèur: 
'S  ann  annad  fein,  a  Dhia  nan  gràs, 
mo  thobair  tha  gu  lerr. 

SALM  LXXXVni. 

IEHOBHAH  Dhia  mo  Shlànuighir, 
ort  ghair  mi  dh'oidhch'  's  a  là. 

2  A'd'  fhianuis  thigeadh  m'urnuighfòs; 

is  èisd  mo  ghlaodh  a  ghnath. 

3  Oir  m'anam  làn  do  thrioblaid  ta; 

's  do'n  uaigh  mo  bheatha  dlùth. 

4  Seadh  mheasadh  mi  mar  neach  thèid  sios 

do'n  t-slochd,  is  mi  gun  lùth. 

5  Saor  tha  mi  measg  nam  marbh,  is  fbs 

mar  mharbh  san  uaigh  gun  deò, 
A  sgathadh  sìos  le  d'làimh  gu  beachd, 
*s  nach  cuimhnichear  ni  's  mò. 

6  Chuir  thu  mi'n  àite  domhain,  dorch, 

san  t-slochd  a's  ìsle  t'ann. 

7  Is  chlaoidh  thu  mi  le  d;  shumainneadh 

luidh  orm-sa  t'f  hearg  gu  teann. 
S  Chuir  thu  luchd  m'eòlais  fada  uam-, 
's  ro-sgreataidh  mise  leo; 
Mar  neach  am  prìosan  druidt'  a  taim, 
nach  faigh  a  mach  ni's  mò. 

9  Do  bhiìgh  mo  thrioblaid  tha  mo  shùil 

ri  caoidh  is  bròn  a  ghnàth: 
Mo  làrahan  shìn  mi  riut,  a  Dhè, 
is  ghairm  mi  ort  gach  là. 

10  Do  mhlorbhuile  do'n  dream  tha  raarbh, 

a  Dhè,  an  taisbein  thu? 
An  eirich  iad  a  nìos  a  rìs, 
a  thabhairt  dhuitse  cliu  ? 

11  Do  thròcair  is  do  chaoimhneas  caomh, 

am  foillsichear  san  uaigh  ? 
Air  t'fhìrinn  ann  an  sgrios  a'  bhàis, 
le  neach  an  toirear  luaidh  ? 

12  Am  bi  maòin  eòlais  anns  an  dorch' 

air  t'fheaitaibh  miorbhuileach  ? 

No  'm  bi  an  tìr  na  dìchuimhn'  fios, 

no  beachd  air  t'f  hìreantachd  ? 

13  Ach  riutsa  ghlaodh  mi,  O  mo  Dhia: 

gu  moch  thèid  m'urnuigh  suas- 
£2 

14  Dhia  c'uim'  an  tilg  thu  m'anara  uait  ? 

'à  an  cum  thu  uarn  do  ghnùis  ? 

15  O  m'  òige  tha  mi  air  mo  chràdh, 
ro-dhlùth  do  bhàs  is  uaìgh  ; 

Air  dhomh  bhi  fulang  t'uamhasan, 
tha  mi  an  imcheist  chruaidh: 

16  Oir  dh'imich  tharura  t'fhearg  gu  trom; 

chlaoidh  t'uamhais  mi  a  ghnàth  : 

17  Mar  uisge  chaidh  iad  timchiorl  orm, 

ga  m'  chuairteachadb  gach  là. 

18  Mo  charaid  chuir  thu  uam  am  fad, 

's  am  fear  thug  dhomhsa  gràdh  : 
Luchd  m'eòlais  mar  an  ceudna  tha 
an  dorchadas  'nan  tamh. 

SALM  LXXXIX. 
A  IR  tròcair  Dhè  sior-sheinnidh  ml 
■"■    is  ni  mi  oirre  sgeul ; 
O  àl  gu  h-àl  gu  maìreannach 
air  t'fhirinn  thig  mo  bheul. 

2  Oir  thubhairt  mi,  gu'n  togar  suas 

do  thròcair  mhòr  do  shior : 
Is  t'f  hlrinn  cheart  sna  nèamhaibh  àrd* 
socruichear  leat  gu  fior. 

3  Coimhcheangal  rinn  mi  ris  an  Ti 

a  ròghnaich  mi  gu  sior; 
'S  do  Dhaibhidh  tha  'na  òglach  dhomhj 
mhionnaich  mi  fe'in  gu  fior. 

4  Socraichidh  mi  gu  daingean  buan 

do  ghinealach  's  do  shiol, 
Do  chaithir  rioghail  togam  suas 
o  Iinn  gu  linn  gu  sìor. 

5  Molaidh  na  nèamhan  àrd'  gu  binn 

do  mhiorbhuilean,  a  Dhè; 
ls  t'f  hlrinn  ann  an  coimhthional 
do  chloinne  naomha  fèln. 

6  Oir  cò  sna  nèarahaibh  choimeasar 

ri  Dia  Iehobhah  mùr  ? 
Is  cò  ta  measg  nan  cumhachdach 
cosmhuil  ri  Dia  na  glòir'  ? 

7  An  coimhthional  nan  naomh  gu  beachd 

*s  cùis  eagaii  Dia  gun  cheisd: 
Ard-urram  o  gach  neach  mu'n  cuairt 
dha  's  dleasdanach  am  feasd. 

8  O  Thigheama  's  a  Dhia  nan  sluagh 

cò  'n  Triath  sin  ann  an  neart 
Is  cosmhuil  riut  ?  a'd'  fhirinn  f òs 
ga  d'  chuairteachadh  gu  heachd  ? 

9  Ard-onfhacuain  is  fairge  mòir", 

's  tu  chuireas  iad  fo  reachd : 
A  toiman  àrd'  tràth  dh'èireas  suas, 
coisgidh  tu  iad  !e  smachd. 

10  Mar  dhuine  buailte  dol  do'n  eug, 

mhìn-phronnadh  Rahab  leat : 
Do  naìmhde  sgaoil  thu  as  a  chèil' 
le  d'  ghairdean  treun  's  le  d'  neart. 

1 1  Is  leatsa,  Dhe",  na  flaitheanais, 

's  an  talamh  ta  fo'r  bonn  : 
'S  tu  dhaingnich  tùs  an  cruinne*ce", 
le  'làn  do  thoradh  trom. 

12  An  àirde  deas  is  tuath  faraon, 
'do  chruthaicheadh  iad  leat: 

Sliabh  Thaboir  agus  Hermoin  àird 
a'd'  ainm  bidh  aoibhneach  aiu 

13  Tha  agad  gaixdean  cumhachdach; 

a  ta  do  làmh  ro-threun, 
A  Dhè,  a  ta  do  dheas  làrr.h  fòs 
àrduìchte  mar  an  ceudn'. 

14  Mar  àite  tàìmh  do  d'  chaithir  righ 

tha  cothrom  agus  ceart: 
Bidh  tròcair  agus  firinn  fòs 
dol  roimh  do  ghnùis  gu  beachd. 

15  'S  beannaicht'  an  sluagh  a  thuigeas  fba 

an  fhuaira  tha  aoibhneach  ait: 
An  solus  glan  do  ghnùis',  a  Dbe*, 
sior-ghluaisidh  iad  gu  ceart. 
]  6  A'd'  ainms'  air  feadh  an  là  bidh  iad 
gu  h-aoìbhneach  mar  bu  chòir: 
Is  ann  ad  fhireantachd  faraon, 
àrduichear  iad  gu  mòr. 
17  Oir  mais'  is  glòir  an  spionnaidh  sud 
is  tus'  a  mhàin,  a  Dhe' ; 
Ar  n-adharc  ann  ad  chanirrihneas  caomh 
àrduichear  leat  gu  treun. 


13  Oir  'se  Iehobhah  Dìa  nam  feart- 
ar  targaid  is  ax  sgiath ; 
'Se  'n  ti  ro-naomh  sin  Israeil 
ar  n-Ard  Righ  it  ar  Triath. 

19  An  raisbean,  anns  an  àm  sin  fein, 

labhaii  thu,  Dhè,  gu  ceart 
Ri  d'  dhuine  naomh  ;  is  thubhairt  tbu, 

ie  firinn,  ris  gu  beachd ; 
Leag  mise  's  chuir  mi  cuideachadh 

air  gaisgeach  treun  nam  buadh  ; 
Is  dh'àrduich  mi  gu  mòr  an  neach 

a  thagh  mi  as  an  t-sluagh. 

20  B'e  Daibhidh  neach  a  f  huaradh  leam:, 

mo  sheirbhiseach  ro  chaornh; 

'Se  sin  an  neach  a  rinneadh  leara 

ungadh  ie  m'oladh  naomh. 

21  Is  socruichear  mo  làmh  do  shior 

gu  dileas  daingean  leis; 
Is  ni  mo  ghairdean  cumhachdach, 
a  neartachadh  le  treis. 

22  Le  mac  an  uilc  cha  chlaoidhear  e 

a  nàmh  cha  tog  dheth  cìs* 

23  Buaiiidhmi  'eascairde  'na  làth'r, 

leagaidh  mi  nàmh  a  sìos. 

24  Ach  bidh  mo  thròcair  maille  ris, 

is  m'f  hlrinn  mar  an  ceudn' : 
Is  'adharc-san  a'ra'  ainm-sa  fùs 
bidh  àrdaichte  gu  treun. 

25  A  làmh-san  cuiridh  mi  sa'  cbuan, 

's  na  sruthaibh  a  làrah  dheas. 

26  Carraig  mo  shlàinte,  their  e  rium, 

m'  athair,  mo  Dhia,  's  mo  threis. 

27  Mo  cheud-ghin  ni  mi  dheth  faraon, 

àrdaichte  thar  gach  righ. 
23  Mo  chùrahnant  seasaidh  daingean  leis 
mo  ghràs  dha  gleidhidh  mi. 

29  Is  bheir  mi  air  a  shliochd  gu  mair 

iad  feadh  gach  linn  gu  bràth : 
'S  a  chaithir  rioghail  uasal  àrd 
mar  làithe  nèimh  a  ghnàth. 

30  Ma  'se  's  gu'n  trèig  a  chlann  mo  lagh, 

's  nach  gluais  iad  ann  ara  reachd ; 

31  Gu'n  truaill  iad  m'àitheantaro-naonah, 

m'ìarrtuis  nach  cum  gu  ceart: 

32  Fiosraichidh  rai  an  sin  gu  beachd 

le  slait,  an  eucoir  chlaon, 
Am  peacaidh  tìosraicheara  '3  an  lochd, 
le  sgiùrsadh  goirtfaraon, 

33  Gidheadh,  gu  tur  mo  chaoimhneas-gràidh 

cha  bhuin  mi  uaith  gun  cheisd : 
Cha'n  fhuiling  mi  gu'm  breugaichear, 
mo  ghealladh  rior  ara  feasd. 

34  Mo  choimhcheangal  cha  bhrisear  leam, 

no"n  cùmhnant  rinn  mi  ris; 

»S  am  focal  a  chaidh  as  mo  bheu!, 

am  feasd  cha  chaochail  mis'. 

35  Oir  aon  uair  mhionnaich  mi  mar  so, 

's  ann  air  mo  naomhachd  fi5in, 
Do  Dhaibhidh  tha  'na  òglach  dhomh, 
am  feasd  nach  dean  mi  breug. 

36  Bithidh  a  shliochd  's  a  ghinealach 

sior-mhaireannach  gach  ial, 

*S  a  chaithir  rioghail  bithidh  i 

a'rn'  fhianuis  mar  a'  ghrian. 

37  Is  bithidh  mar  a*  ghealach  ghlan 

gu  daingean  buan  do  shior : 
'S  mar  f  hianuis  anns  na  nèamhaibh  àrd* 

bhios  tairis  agus  fior. 
3S  Ach  thilg  thu  uait,  is  thre*ig  gu  tur, 

is  ghabh  thu  gràin  a  nis ; 
'S  an  ti  dh'ung  thu  le  foladh  naomh, 

tha  thu  an  corruich  ris. 

39  Coimhcheangal  t'òglaich  dhìleis  Kin, 

sgaoil  thusa,  Dhè,  le  tair: 
*S  a  choron  uasal  thruaUleadh  leat, 
'g  a  thilgeadh  air  an  Iàr. 

40  A  ghàradh  didein  bhriseadh  leat ; 

's  a  dhaingneach  laidir  leag. 

41  Mar  chobhartach  e  do  luchd-ròid: 

d'a  choirabearsnaich  mar  sgeig. 

42  Làmh  dheas  a  nàmhaid  thog  thu  sùac 

uil'  eascaird'  rinn  thu  ait. 

43  Isphillthufaobhar'arm;  sa'  chath 

cha  d'thug  thu  dhasan  neart. 

41  Choisj*  thu  a  ghloir,  's  a  chaithlr-righ 
leag  tlrusa  slos  gu  làr. 

45  Inaimsir  'òige  ghearradh  leat; 

cftomhdaich  thu  e  le  nàir'. 

46  Cia  f  had  a  dh'fholuicheas  tu,  Dhè*, 

tliu  fèin  a  chaoidh  nan  cian  ? 
An  ioieg  do  chorruich  fòs  gu  cas, 
mar  theine  lasrach  diart  ? 

47  Tabhair  fa'near  is  cuimhnich  fè'ìn 

gìorrad  mo  rè  's  mo  lò: 
Carson  a  rìnn  thu  clann  nan  daoin' 
mar  dhìomhanas  no  ceò  ? 
43  Cò  e  am  fear  am  measg  nam  beò, 
am  bàs  nach  faicear  leis  ? 
No  'anam  fèin  o  làimh  na  h-ualgh*, 
an  teasairg  e  le  treis  ? 
49  Càit  bheil  do  chaoimhneas-graidh,  a  Dhe", 
a  thaisbein  thu  o  thùs, 
A  mhionnaich  thu  air  t'fhlrinn  cheirt 
do  Dhaibhidh  chumail  suas  ? 
30  Cuimhnich,  a  Thighearn,  toibheum  trora 
do  sheirbhiseach  gu  lèir : 
Is  raar  a  ghiùlain  mis'  a'm'  uchd 
masiadh  a'  phobuill  thre"in, 
51  Le*n  d'thug  do  naimhde  masladh  uattt 

1  gun  aobhar,  Dhè  nam  feart, 
Oìr  mhasluich  iadsan  ceumanna 

an  ti  a  dh'  ungadh  leat. 
•2  Mòr-bheannaicht'agus  cliùiteach  fòs 
gu  robh  lehobhah  treun, 
Ou  siorruidh  suthain  fad  gach  rè  i 
Ainen  agus  Amen. 

3     a  Thigheama  na  glòir*; 

2  Cian  mu'n  do  ghineadh  fòs  na  cnuic, 

's  na  slèibhte  beag  no  raòr. 
C3an  mu'n  do  dhealbh  thu'n  talarah  trom,  t 

no'n  cruinne-cè  le  d*  neart ; 
O  bhith-bhuantachd  gu  bith-bhuantachd, 

is  tusa  Dia  gu  beachd. 

3  Ou  neo-ni  pillear  leatsa  rls 

an  duine  truagh  g*a  sgrios; 
Is  theii  thu  f  òa,  O  chlann  nan  daoin* 
grad-phillibh  air  *ur  n-ais. 

4  Oir  mile  bliadhn'  a'd'  shealladh  fe"in, 

mar  an  là  'n  dè  a  ta, 
*N  tràth  thèid  e  Beach:  ìs  amhluidhfòs 
mar  f  horair  oidhch'  a'd'  làth'r. 

5  Dh'f  huadaich  thu  sìos  iad  raar  le  sruth 

mar  chodal  iad  no  suain: 
Sa'  mhaduinn  bidh  iad  mar  ara  feur 
gu  moch  a  dh'èireas  suas. 
0  Air  maduinn  brìsidh  e  fo  bhlàth, 
is  fàsaidh  e  gu  h-àrd : 
Ri  àm  an  f  heasgair  gearrar  e, 
is  seargaidh  air  an  iàr. 

7  Oir  chaitheadh  sinn  le  d'  chorruich  ghelr 

chlaoidh  t'f  hearg-sa  sinn  gu  tur. 

8  Ar  peacaidh  dhìomhair,  is  ar  lochd, 

an  sealladh  t'eudain  chuir. 

9  Oir  ann  ad  f  heirg  ar  n-uile  làith* 

tha  teireachduinn  fa  seach: 
ì&  chaithear  leìnn  ar  bliadhnaidh  fòs, 
mar  sgeul  a  dh'innseadh  neach. 

10  *3  iad  làith'  ar  bliadhna  mar  an  ceudn' 

tri  fìchead  bliadhn'  'sa  deich, 
No,  feudaidh  bith,  le  tuilleadh  neart 

ceith'r  fichead  bliadhn'  do  neach : 
Gidheadh  cha  'n  'eil  'nan  spionnadh  Bud 

ach  cràdb  is  cùradh  geur : 
Obr  sgathar  sios  gu  h-ealamh  e, 

ifi  siùbhiaidh  sinn  gu  le'ir. 

11  Cò  aig  am  bheil  deadh  thuigs'  is  fìos 

air  neart  do  chorruich  fèin  ? 

Is  amhluidh  f òs  mar  t'eagal  mòr, 

tha  lasair  t'fheirg'  d'  a  rèir. 

12  O  tea^aisg  dhuinn,  a  Dhè  nam  feart, 

mar  àirmhear  Ieinn  ar  làith'; 

A  chum  ar  cridh*  a  shocruchadh 

air  gliocas  ceart  gach  tràth. 


Muthimchioll  staid  do sheirbh Iseach 
gahh  aithreachas  gu  grad. 

14  O  dean  ar  sàsuchadh  gu  moch 

le  d'  thròcàir  chaoimh,  a  Dhd, 
A  chum  gu'm  bi  sinn  aoibhneach  ait, 
ri  fad  ar  là  's  ar  re*. 

15  Dean  subhach  sinn  a  re*ir  nan  là 

a  chràidh  thu  sinn  gu  goirt: 
A  reir  nam  bliadhna  ud  faraon 
am  faca  sinn  an  t-olc. 

16  Taisbean  do  d'  sheirbhìsich  do  ghnlomh, 

raiceadh  an  clann  do  ghlòìr. 

17  Is  bitheadh  mais*  ar  Tighearn  Dia 

a'  dealradh  oirnn  gu  mòr. 

Na  gnlomhara  a  rinn  ar  làmh, 

socruich  iad  dhuinn,  a  Dhè  ; 
Na  gnìomhara  a  rinneadh  leinn, 

dean  daingean  iad  gu  lèir. 

A  N  neach  sin  tha  'na  thàmh  gach  uair 
**■    an  ionad  uaigneach  Dhe\ 
Fo  sgàil  an  Uile-chumhachdaich 
buan-chòmhnuidh  ni  gach  rè. 

2  Their  mi  a  nis  mu  thimchioll  Dhè, 

mo  thearmunn  e,  's  mo  neart ; 
Mo  dhaingneach  •  cuiream  dòchasajin: 
mo  Dhia ;  's  e  Dia  nam  feait. 

3  Gu  dearbh  o  rib  an  eunadair 

ni  esan  fuasgladh  ortt 
Is  ni  do  shaoradh  mar  an  ceudn' 
o'n  phlàigh  tha  gràineil  goirt. 

4  Le  'iteich  ni  e  d'fholach  fòs, 

bidh  t'earbsa  fuidh  a  sgèith  ; 
Is  'f  hìrinn  bidh  'na  targaid  dhùit, 
mar  sgèith  do  d'  dhìon  gach  lè. 

5  Fa  chùis  an  uamhais  anns  an  oidhch' 

cha  bhi  ort  geilt  no  sgàth ; 
No  fòs  fa  cbùis  na  saighde  bhios 
a'  ruith  air  feadh  an  là : 

6  Cha  bhi  maoin  eagail  ort  roimh  'n  phlàigft 

tha  triall  an  dorchadas: 

No  fòs  fa  chùis  an  uitc  a  bhios 

mu  mheadhon  ià  ii  sgrios. 

7  Bidh  mìle  tuiteam  sios  ri  d'  thaobh, 

deich  mlle  fòs  ri  d'  dheis; 
Ach  olc  dhiubh  sud  cha  tig  a'd'  chòir 
no  'm  fagus  duit  am  feasd. 

8  A  mhàin  le  d'  shuiiìbh  seallaidh  tu, 

is  bheir  fa'near  le  beachd : 
Droch-dhiol  is  tuarasdal  nan  daoi, 
gun  cheisd  do  chìthear  leat. 

9  A  chionn  gu'n  d'ròghnaich  thusa  Dia, 

mar  chòmhnuidh  dhuit  gach  àm, 
An  Dia  ud  tha  'na  theannunn  domh, 
'se  'n  Ti  a's  àirde  t'ann : 

10  Aon  olc  cha'n  èirich  dhmt;  is  plàigh 

do  d'fhàrdaich  cha  tig  diùth. 

11  Oir  bheir  e  àìthn'  d'a  ainglibh,  chum 

a'd'  ròd  gu'n  dion  iad  thu. 

12  Is  togaidh  iadsan  thusa  suas 

gu  h-àrd  air  bhàrr  am  bos; 
Eagal  gu'm  buailteadh  leat  air  cloich, 
aon  uau-  air  bith  do  chos. 

13  Air  leòmhan  is  air  nathair-nimh* 

gun  dòrainn  saltrar  leat : 
Pronnaidh  tu  'n  dràgon  sios  Ie  d'  chois, 


's  an  leòmha 


:  le  d' 


14  A  chionn  gur  ionmhuinn  leis-san  m 

sàr-fhuasgladh  bheir  mi  dha; 
Air  m'ainm  a  chionn  gur  eùlach  e, 
àrdaicheam  e  gach  là. 

15  Gaiiidh  e  orm,  is  freagram  e: 

'na  thriohlaid  bitheam  leis; 

Onoir  is  urram  bheir  mì  dha, 

is  fuasglam  air  gu  deas. 

16  Le  saoghal  fad  is  maireannach 

sàsuicheam  e  gu  leòr: 
Mo  shlàinte  dha-san  mar  an  ceudn* 
foiUsichidh  mi  gu  mòr. 

Bhi  tabhairt  cliu,  O  Tbi  a's  aìrd', 
do  t'ainm-sa  feadh  gach  rè  : 

2  Do  chaoimhneas-gràidh  sa'  mhaduinn  mhoich, 

gach  là  bhi  cur  an  cèill; 
'S  air  t'f  hìrinn  ta  neo-mhearachdach, 
gach  oidhch'  bhi  deanamh  sgèil, 

3  Air  inneal-ciùil  nan  teuda  deich, 

is  air  an  t-saltair  ghrinn  ; 
'S  air  clàrsaich  le  guth  fonnmhor  àrd, 
a  sheinneas  ceòl  gu  binn. 

4  Oir  tre  do  ghniomhara,  a  Dhè*, 

rinn  thu  mi  aoibhin  ait ; 

Is  ann  an  oibribh  fòs  do  làmh 

nim'  gairdeachas  gu  pailt. 

5  T'oibre-sa,  Dhè",  cia  iongantach ! 

do  smuainte  cò  d'an  lèir  ? 

6  An  t-amadan  clia  tuig  e  so, 

's  cha'n  eòl  do'n  amhlair  e. 

7  Tràth  chinneas  luchd  na  h-aingldheacfad 

a  nìos  mar  chinneas  feur, 
Tràth  bhìtheas  fòs  luchd-deanamh  uilc 

a'fasfobhlàthgulèir: 
'Se  sud  is  deireadh  dhoibh  fadheòidh 

gu'n  sgriosar  iad  am  feasd. 

8  Ach  thusa,  Dhe",  gu  siorruidh  ta 

àrd-urramach  gun  cheìsd. 

9  Oir  i'euch,  do  naimhde  fein,  a  Dhe", 

oir  feuch,  do  naimhde  fe"in, 
Làn-sgriosar  iad  :  iom-sgaoilear  fòs 
luchd-amgidheachd  gu  lèir: 

10  Ach  m'adbarc  togaidh  tusa  suas, 
mar  adharc  buabhuill  àird' : 

Is  mar  le  h-oladh  f  hior-ghlan  ùir, 
ungar  mi  fifin  le  d'  ghràs. 

11  Chi  mi  mo  mhiann  air  m'eascairdibh  ; 

is  cluinnidh  fòs  mo  chluas 
A  toil  air  luchd  na  h-aingidheachd, 
a'm'  aghaidh  dh'eireas  suas. 

12  Bidh  piseach  air  an  fhìrean  choir 

mar  phailm-chrann  ùrar  glas  : 
Mar  sheudar  àrd  air  Lebanon, 
a'  fàs  gu  dìreach  bras. 

13  An  dream  tha  air  an  suidheachadh 

an  tigh  's  an  àros  Dè, 
An  cùirtibh  greadhnach  àrd*  ar  I>ia, 
sior-f  hàsaidh  iad  gach  rè. 

14  San  àm  am  bi  iad  aosmhor  liath, 

bheir  iad  mòr  mheas  a  mach  ; 
Is  bithidh  sultmhor  le  deadh  bhlàth 
dhiubh  sud  gach  uile  neach. 

15  A  chum  gu  feuch  iad  gu  bheil  Dia 

ro-chothromach  is  ceart ; 
jMo  charraig  e,  's  cha  'n'eil  ann  fèin 
aon  eucoir  no  droch  bheart. 

IS  Bigh  Dia,  air  a  sgeudachadh 
le  mòralachd  gach  àm  ; 
Ta  air  a  sgeudachadh  le  neart, 

is  criosluichte  gu  teann. 
Shocruicheadh  leis  an  cruinne-cè, 
nach  gluaisear  e  a  chaoidh. 

2  Do  chaithìr  daingean  ta  o  chian  : 

*s  tu  fein  gun  tus  gun  chrioch. 

3  Do  thog  na  tuiltean  suas,  a  Dhè, 

na  tuiltean  thog  an  guth  ; 
Seadh  thog  na  tuilte  suas  gu  h-àrd 
an  tonna  mùr'  gu  tiugh. 

4  Is  treise  Dia  ta  chòmhnuidh  shuas 

na  fuaim  nan  uisge  garbh  ; 


ìs  tonna  cuain  gu  dearbh. 

5  A  ta  do  theisteis  is  do  reachd 

ra-dhaingean  agus  fior: 

Tha  naomliachd  iomchuidh  air  do  thigh, 

a  Dhè  nam  feart,  gu  sìor. 

ODHIA,  d'am  buin  ceart-dhioghaltas, 
Iehobhah  neartmhoir  thrèin, 
D'am  buin  a  mhàin  ceart  dhioghaltas, 
gu  deahach  nochd  thu  fèin. 
£  O  Bhreitheimh  cheirt  na  talmhainr.,  dean 
thu  .'viii  a  thogail  &iia&  \ 


Is  ìoc  do  luchd  an  uaibhreachaig 
ceart-luigheachd  agus  duais. 

3  Cia  fhad  a  ni  luchd  aingidheachd, 

cia  f  had,  a  Dhia,  a  ni 
Luchd  aingidheachd  ùr-ghairdeachas, 
le  aoibhneas  mùr  gun  dìth? 

4  Cia  f  had  a  bhrùchdar  briathra  leò, 

a'  teachd  air  nithibh  cruaidh  ? 
'S  a  bhitheas  luchd  na  h-aingidheachd, 
ri  ràiteachas  is  uaill  ? 

5  Bhris  iad  do  shluagh  gu  mìn.  a  Dhe*, 

is  t'oighreachd  chlaoidh  gu  goirt. 

6  Banbracha,  coigrich,  's  dilleachdam, 

'gam  marbhadh,  is  'gam  mort. 

7  Their  iad  gidheadh,  cha  ielr  do  Dhia* 

is  fùs  ni  mò  a  ni 
Dia  lacoib  sud  a  thoirt  fa'near, 

s  cha  chuir  am  feasd  am  prìs. 
S  O  dhaoine  brùideil  measgan  t-sluaigh, 

nis  tuigibh  agaibh  fein, 
Is  amadain,  cia  f  had  a  bhios 

sibh  gabhail  thugaibh  ceill  ? 

9  An  neach  a  chuir  air  faillein  cluas, 

am  bi  gun  chlàisteachd  ghèir  ? 
An  Ti  a  dhealbh  an  t-sùit  faraon, 
nach  an  da  fèin  is  le"ir  ? 

10  'N  ti  smachdaicheas  na  fineachan, 

aii  c  nach  cronuich  e  ? 
An  ti  bheir  eùlas  do  gach  neach, 
an  neach  gun  eòias  e  ? 

11  Air  smuaintibh  dhaoin'  is  fiosrach  Dia, 

gur  diomhain  iad  gu  beachd, 

12  Dhia,  »s  beannaicht'  iad  d'an  toir  thu  smachd, 
is  teagasg  as  do  reachd  : 

13  Chum  fois  gu'n  tugadh  tusa  dhoibh, 

o  knthibh  amhghair  oic, 
Gu  ruig  an  uair  an  cladhaichear 
do  dhaoinibh  daoi  an  slochd. 

14  Oir  Dia  cha  tilg  e  dheth  am  feasd 

an  sluagh  d'an  d'thug  e  speis  : 
»S  ni  mò  na  sin  a  thrèigear  leis 
an  oighreachd  a's  leis  lèin. 

15  Ach  pillidh  breitheanas  a  rìs 

ri  fìreantachd  air  ais  : 
Is  luchd  a'  chridhe  threibhdhirich 
leanaidh  'na  dèigh  gu  cas. 

16  An  aghaidh  fòs  luchd-deanamh  uilc 

cò  dh'èireas  leam  an  àird  ? 
An  aghaidh  luchd  na  h-aingidheachd, 
cò  sheasas  air  mo  phàìrt  <f 

17  Mur  bitheadh  Dia  Iehobhah  leam, 

ga  m'  chuideachadh  le  buaid*i, 
'S  beag  nach  robh  m'anam  bochd  an  tàmtt 
gu  tosdach  anns  an  uaigh. 

18  Tràth  thubhairt  mi,  a  ta  mo  chos 

air  sleamhnachadh  uam  sìos  ; 
Do  thròcair  chaomh-sa  'n  sin,  a  Dhè, 
chum  suas  mi,  agus  dhìon. 

19  Air  bhith  do  m'  smuainte  muladach, 

is  lìonmhor  ann  am  chom, 
Do  cbomhf  hurtachd-sa  thug  an  sin 
sòlas  do  m'anam  trom. 

20  Aig  caithir  rioghail  luchd  an  uilc 

'm  bi  comunn  riut  gu  beachd, 
Tha  dealbh  gu  seùlta  aimhle.s  mhòir, 
*s  ga  orduchadh  le  reachd  ? 

21  An  aghaidh  au'ma  'n  fhìrein  chòir 

chruinnicheadh  leù  gu  dlùtii ; 
A  db'fhàgail  ris  fuil  neochiontaich, 
le  breitheanas  nach  fiù. 

22  Ach  Dia  mo  dhaingneach  'se :  nio  Dhia, 

mo  charraig  dhìon  gach  lò. 

23  'Se  dhìolas  orra  sud  air  ais 

gach  eucoir  rinneadh  leo  : 
An  sgathadh  sìos  do  nithear  leis 

gu  ceart  'nan  eucoir  fe"in  ; 
Is  ni  lehobhah  mòr  ar  Dia, 

an  sgathadh  sios  gu  treun. 

SALM  XCV. 
THIGIBH,  seinneamaid  do  DhiE 
thigeadh  gach  neach  'na  làth'r  : 
Do  charraig  thrèin  ar  slàinte  fòs, 
togamaid  iolach  àrd. 


SALM  XCVI  XCVII.  XCVIII. 


£  A  steach  'na  f  hianuis  thigeamaid 
le  buidheachas  gach  là  : 
Tog«maid  ceòl  gu  suilbhireach ' 
a'  seinn  le  salmaibh  dha  : 

3  is  Dia  ro-mhòr  Iehobhah  treun  ; 

righ  mòr  os  ceann  gach  dia. 

4  Doimhneachd  na  tahnhainn  tha  'na  làlmh  : 

's  leis  neart  nan  cnoc  's  nan  sliabh. 

5  'Se  rinn  an  cuan  tha  farsuinn  mòr, 

tha  còir  aig  air  is  sealbh  ; 
*S  an  talamh  tioram  ]e  a  làimh 
'se  chruthaich  is  a  dhealbh. 

6  O  thigibh  agus  sleuchdamaid, 

is  deanar  cromadh  leinn  ; 
Isair  ar  glùinibh  tuiteamaid 
do  'n  Dia  a  chruthaich  sinn: 

7  Oir  'se  ar  Dia,  is  sinn  a  shluagb, 

a  bheathaich  e  mar  threud, 
Caoraich  a  làunh' :  ma  dh'èisdear  Ieibh, 

an  diugh  r'  a  ghuth  gun  bhreug. 
S  Na  cruaidhichear  'ur  cridhe  leibh, 
'  jnar  anns  a'  chomh-stri  dhian, 
S"-ir  rinneadh  leibh  san  fhàsach  chruaidh, 

ga  m'  bhuaireadh  le  bhur  miann : 

9  Tràth  dh'fhionn  's  a  dhearbh  'ur  sinnsir  mi 

*s  mo  ghniomh  tràth  chunnaic  iad. 

10  An  Uàl  ud  vè  dà  f  hichead  bliadhn' 

chuir  campar  orm  is  eud  : 
Thubhairt  mi,  'S  pobull  iad  'gam  bheil 

droch  chridhe  seachranach : 
Is  air  mo  shlighìbh  nach  do  ghabh 

riamh  eòlas  firinneach : 

11  D'an  d'thug  mi  fèin  mo  mhionnan  mòr, 
a'm'  fheirg  's  a'm'  chorruich  ghèlr, 

Nach  rachadh  iad  §  chaoidh  a  steach 
do  m'ionad-suaimhneas  fèin. 

SALM  XCVI. 

CANAIBH  do'n  Tighearn  òran  nuadh, 
gach  aon  tir,  canaibh  dha. 

2  Seinnibh  do  Dhia  :  'ainm  beannaichibb, 

nochdaibh  a  shlàint'  gach  la. 

3  Am  measg  nam  fìneachan  gu  lèir 

sìor-thaisbeinibh  a  ghìòir : 
Am  measg  gach  pobuill  aithrisibh 
a  mhìorbhuile  ro-mhòr.  , 

4  Oir  's  mòr  Iehobhah  Dia  nam  feart, 

's  ion-mholta  feadh  gach  re* ; 
Is  aobhar  eagail  efaraon 
os  ceann  nan  uile  dhèe: 

5  Oir  uile  dhe'e  nam  fineachan 

is  ìodhoil  iad  gu  leir  : 
Ach  'se  lehobhah  Cruithfhear  àrd 
nam  flaitheas  is  nan  speur. 

6  Ard-urram  agus  mòralachd 

'na  f  hianuìs-san  a  ta : 
Treun-spionnadh  agus  maisealachd 
'na  theampull  naomh  a  ghnàth. 

7  O  fhineacha  nan  slògh  gu  lèir 

thugaibh  do  Dhia  nani  feart ; 
Thugaibh  do'n  Tighearaa  faraon 
glòir,  urram,  agus  neart. 

8  A'  ghlòir  a's  cubhaidh  fòs  d'a.aìnm, 

do'n  Tighearn  thugaibh  uaibh: 
Thigibh  d'a  chùirtibh  naomha  steach, 
is  thugaibh  ofrail  leibh. 

9  Do  Dhia  Iehobhah  sleuchdaibh  sìos 

am  mais'  a  naomhachd  fèin : 
Biodh  eagal  oirbh,  gach  uile  thìr, 
'na  fhianuis-san  gu  lèir. 

10  Abraibh  measg  f  hineach,  gu  bheil  Dia 

riaghladh  mar  righ  gu  beachd. 
Buan-dhaingnichear  an  domhan  leis  ; 
air  daoinibh  bheir  breth  cheart. 

11  Biodii  aoibhneas  air  na  nèamhaibh  àrd 

is  biodh  an  talamh  ait ; 
Beucadh  an  cuan  gu  farumach, 
's  alànachd-san  gu  pailt. 

12  Eiodh  aoibhneas  air  a'  mhachair  fos, 


it'a 


An  sin  bidh  aiteas  air  gach  coill', 
is  air  gach  craoibh  is  crann 
13  An  lathair  Dhè"  ;  oir  tha  e  teachd, 
oir  tha  e  tenchd  gu  breth  ; 


Air  talamh  chum  gu'n  deantadh  lels 

ceart-bhreitheanas  fa  leth : 
Le  ceartas  maith  bheir  e  a  mach 

breth  air  a'  chruinne-chè  ; 
Bheìr  air  a'  phobull  breitheanas 

le  firinn  f  hior-ghloin  rèidh. 

SALM  XCVII. 

IEHOBHAH  mòr  'se  tha  'na  Rit'h, 
biodh  aiteas  air  gach  tir ; 
'S  air  eileanaibh  tha  llonmhor  ann, 
biodh  gairdeachas  gu  lèir. 

2  Tha  neula  tiugh'  is  dorchadas 

ni'a  thimchioll  aìr  gach  leth: 
'Se  'scòmhnuidh  fòs  d'a  chaitbir-righ 
deadh  chothrom  is  ceart-bhreth. 

3  Tha  teine  millteach  roimh  a  ghnùii 

ag  ìmeachd  air  gach  àird, 

Le'n  loisgear  suas  gu  lasarach 

a  naimhdean  aniii;  gach  àit. 

4  Le  solus  glan  a  dliealanaich 

dhealruich  an  cruinne-cè : 
Chunnaic  an  talamh  sud  gu  dearbh, 
ghrad-chlisg  is  chriothnuich  e. 

5  Na  cnuic,  an  Ikthair  Dhia  nan  dùl, 

leagh  aa  air  fad  mar  chèir; 
Roimh  ghnùis  Ard-Righ  an  domhain  ml)»;r 
lea^h  iadsan  as  gu  leir. 

6  Na  neamha  cuiridh  'n  cèill  a  cheart 

is  chi  gach  sluagh  a  ghlòir. 

7  Do  dhealbhaibh  snaidhte  meud  'sa  chroia 

gu'n  robh  dhoibh  amhluadh  mòr, 

Tha  deanamh  uaill'  is  ràiteachais 

a.  iodholaibh  nach  fiD. ; 
Gach  uile  dhèe  a  ta  sibh  ann, 

sleuchdaibh  do  Dhia  nan  dùl. 

8  Rinn  Sìon  aoibhneas  nach  bu  ghann, 

an  uair  a  chual  i  'n  sgeul, 
Rinn  nighean  Iudah  gairdeachas 
mu  d'  bhreitheanais,  a  Hhè. 

9  Oir  tha  thu,  Dhia  Iehobhah,  àrd 

os  ceann  gach  uile  thìr : 
Tha  thu  air  t'àrdachadh  gu  mòr, 
os  ceann  gach  dia  gu  lèir. 

10  Sibhse  le'n  ionmhuinn  Dìa  ro-naorali, 

fuathaichibh  olc  a  chaoidh: 
Anam  a  naomh  sior-glileidhidh  e ; 
saoraidh  o  làimh  nan  daoi. 

11  Cuirear  mar  phòr  gu  frasach  pailt, 

solus  do'n  fhireanach  ; 
Is  aoibhneas  dhoibh-san  fòs  a  ta 
'nan  cridhe  treìbhdhireach. 

12  Biodh  aiteas  oirbh  an  Dia  na  glòir, 

O  f  hireana  gu  lèir : 
Is  thugaibh  buidheachas  do  Dhia, 
ri  cuimhn'  a  naomhachd  fèin. 

SALM  xcvm. 

OSEINNIBH  òran  nuadh  do  Dhia, 
rinn  bearta  mìorbhuileach : 
'S  i  'dheas  làmh  ftìin  's  a  ghairdoan  naomh 
thug  dhasan  buaidh  a  mach. 

2  Feuch,  thaisbein  Dia  gu  follaiseach 

'f  hurtachd  's  a  shlàinte  mhòr  : 
Am  fianuis  chinneach  nochdadh  leis 
fhìreantachd  fe"in  gu  leòr. 

3  Chuimhnich  e  'f  h^rinn  is  a  ghràs 

do  tbeagblach  Israeil; 
Is  slàint'  ar  Dia-ne  chunnaic  fòs 
gach  iomall  tir  gu  leir. 

4  TK>  Dhia  lehobhah  togaibh  suas 

àrd-iolach  ait,  gach  tir : 
Togaibh  bhur  guth  :  bibh  subhach  ibs, 
is  seinnibh  moladh  fior. 

5  Do  Dhia  Iehobhah  mòr  nam  feart 

seinnìbh  air  clàrsaich  ghrinn  ; 
Le  clàrsaich  (deirim)  seinnibh  dhn, 
le  guth  na  sailm  gu  binn. 

6  Le  fuaim  na  h-adhairc  seinnibh  dha, 

's  le  guth  na  trompaid  àird' : 
Do  Dhia  an  t-Ard-Righ  seinmbh  fòs, 
le  iolach  aìt  's  gach  àit. 

7  Beucadh  an  fhairge  mhòr  gu  borb, 

's  an  làn  tha  innt'  le  cheu' : 

SALM  XCIX.  C.  CI.  CII. 


An  domhan,  Ìs  gach  dùtl  a  ta 
an  còmhnuidh  ann  gu  lèir. 

8  Buaileadh  na  tuilte  mor'  am  boa' ; 

na  slèibhte  bitheadh  ai t, 

9  AnlàthairDhe";  oir  tha  e  teachd 

airtalamh  thabhairt  ceirt: 
Le  ceartas  maith  bheir  e  a  mach 

breth  air  a'  chruinne-chè  ; 
Bheir  air  a'  phobull  breitheanaa 

le  cothrom  fior-ghlan  rèidh. 

SALM  xcrx. 
n  ^BA  Dia  'na  Righ  ia  criothnaicbeadh 
■*■      gach  uile  shluagh  air  bith: 
""Se  shuidheas  eadar  cheruban, 
bìodh  air  an  talamh  crith. 

2  An  Sion  tha  Iehobhah  mòr, 

is  àrd  os  ceann  gach  sluaigh. 

3  Tainm  mòr  ro-uamhor  raolar  leo, 

oir  tha  e  naomb  r'a  luaìdh. 

4  Is  toigh  le  neart  an  Righ  ceart-bhreth  i 

's  tu  shocruicheas  a'  cheart: 
An  Iacob  breitheanas  iscòir 
cuiridh  tu  'n  giilomh  gu  beachd. 
£  Ar  Dia  Iehobhah  àrdaichibh, 
is  sleuchdaibh  dha  gu  caomh, 
Aig  stòl  a  chos  gu  h-urramach; 
oir  tha  e  fum  ro-naomh. 

C  Am  measg  a  shagart  Aaron  's  Maois 
bha  Samuel  do'n  dream 
A  ghair  air  'ainm :  dh'iarr  uidsan  Dìa, 
f  hreagair  e  iad  san  àm. 
7  Am  baideai  neoil  gu  gràsmhor  caoin 
labhair  an  Tighearn  riu  : 
Na  h-àitheantan  a  thug  e  dhoìbh, 
's  a  theisteas  ghleidheadh  leo. 

5  lehobhah  Dia,  thug  freagradh  dhoibh  i 

's  tu  'n  Dia  a  mhaith  an  lochd, 
Qe  d'rinn  thu  orra  dioghaltas 

air  son  an  innleachd  olc. 
Ar  Dia  Iehobhah  àrdaichibh, 

's  'na  thulaich  naomh  a  ghnath, 
Sloa  sleuchdaibh  dha  gu  h-iriosal; 

oir  *a  naomh  ar  Dia  gu  bràth* 

SALH  C. 

TOGADH  gach  tìr  àrd-iolach  giaoidh, 
do  Dhia  Iehobhah  mòr. 

1  Thigibh,  ls  deanaibh  seìrbhis  alt, 

'na  làthair-san  le  ceòl. 
%  Biodh  agaibh  fìos  gur  esan  Dia, 
'ìb  rinn  sinn,  's  cha  sinn  fèin  ; 
A  phobull  sinn,  's  a  chaoraich  fòs 
dh'  ionaltradh  Ieis  gu  le'ir. 

4  Thigtbh  a  nis  le  buidbeachas 

ma  gheataibh-san  a  steach, 
Is  thigibh  fòs  le  moladh  mòr 

an  cùirtibh  naorah'  a  theach: 
Is  thugaibh  dha  mòr-bhuidheachas, 

'ainm  beannaichibh  ga  binn. 

5  Oir  Dia  ta  maith ,  tha  'thròcair  buant 

is  'f hlrinn  feadh  gach  Unn. 

SALM  CI. 

BRETH  cheart  is  tròcair  canar  leam ; 
Dhè,  seinneam  dhuit  le  ceòl. 

2  Is  iomchaiream  mi  fe'in  guglic 

air  slighe  fhoirfe  chòir. 
O  c'uin  do  m'ionnsuidh-sa  a  tbig 

thu  fem,  a  Dhia  nam  feart  ? 
A  steach  a'm'  f  hàrdaich  gluaisidh  mt 

le  cridhe  fior-ghlan  ceart* 

5  Fa  chomhair  fòs  mo  shùile  fe*inr 
cha  chuir  rai  olc  am  feasd : 
Qbair  luchd-ceannairc  's  fuathach  leam, 
's  cha  lean  i  riura  gun  cheisd. 

4  An  cridhe  iargalt  ceannairceach 

uam  triallaidh  e  an  ce'in ; 
Eola.s  no  furan  air  an  daoì 
a  chaoidh  cha  chuir  mi  fèin. 

5  An  ti  bheir  beum  d'a  choimhearsnach. 

lom-sgriosaidh  mi  as  'àit ; 
An  cridhe  borb  cha'n  f  huiling  mi, 
□o  neach  a  sheallas  ard. 


6  Bidh  m'  air'  air  flreanaibh  na  tir  $ 

gu'n  gabh  ìad  còmhnuidh  leam: 
An  ti  bhios  foirfe  glan  'na  bheus,  c 

'se  's  òglach  dhomh  gach  àra. 

7  Fear  deanamh  ceilg'  is  mealltaireachd, 
a'm'  thigh-sa  cha  'n  fhaigh  tàmh  ; 
'm'  làthair,  neach  a  labhras  breug 
cha  'n  f  huirich  e  gu  bràth: 

S  Lora-scriosaidh  mise  fòs  gu  moch 
gach  droch  dhuin'  as  an  tir, 
Chum  luchd  an  uilc  a  sgathadh  as 
o  chaiihir  Dhe  gu  Ie*ir. 

SALM  CII. 
T>  I  m'umtùgh  e"isd,  Iehobhah  Righ; 
J-*'    is  ruigeadh  ort  mo  ghlaodh. 

2  Na  foluich  uam  do  ghnùis  san  ià 

thig  trioblaid  orm  gach  taobh : 
San  là  an  gairm  mi  ort  gu  geur, 

crom  thugam  fem  do  chluas; 
Is  freagair  mi  gu  deifireach, 

a'  furtachd  air  mo  chruas. 

3  Do  bhrigh  gu  bbeil  mo  làith'mar  cheò 

a'  teireachduinn  a  ghnàth; 
Mar  lic  an  teinntein  's  amhluidh  sin 
mo  chnàmhan  loisgte  ta. 

4  Trom-bhuailtetha  mo  chrìdhe  bochd 

is  shearg  eraaram  feuiw; 
Ionnus  gu'n  d'  dhearmad  mi  gu  beachd 
greim  arain  chur  am  bheul. 

5  Le  guth  mo  chaoidh,  mo  chnàmhan  lean 

ri  m'  chraicionn  fèin  gu  teann : 

6  Mar  phelican  an  f  hàsaich  mi, 

's  mar  chaillich-oidhch'  nambeann. 

7  Ri  faire  taim  gu  furachair, 

iscosmhuil  mi  a  ghnàth 
Ri  gealbhonn  beag  'na  aonar  fòs 
air  muilach  tighe  ta. 

8  Ri  fad  an  Ià  mo  naimhde  garg^ 

ga  m'  rahasluchadh  gu  trom ; 
A'm'  aghaidh  rahionnaich  iad  gu  lè'ir, 
atr  bhoile  db'èirich  rium. 

9  Le  m'  dheuraibh  choimhmeasg  mi  mo  dheocJ* 

mar  aran  dh'ith  mi  luath', 

10  Tre  lasan  ffheirg* ;  oir  thog  thu  mi, 

is  leag  thu  ris  gu  truagh. 

11  Mar  sgàile  chlaon  mo  làithean  sìos; 

is  shearg  mi  fèin  mar  f  heur. 

12  Ach  mairidh  tus',  am  feasd,  a  Dhd, 

's  do  chuimhne  fe'in  gu  slor. 

13  Nis  èiridh  tu  a  dheanamh  gràh 

air  Sion  naoimh  gu  dlùth : 
Oir  àra  a  cabhair  tlia  air  teachd, 
seadh,  'n  t-àm  a  dh'orduich  thu. 

14  Oir  t'òglaich  tha  a'  gabhail  tlachd 

'na  clachaibh  breagh*  gach  uair; 
Thadeadh  thoil  aigdo  sheirbhisich 
d'a  luaithre  is  d'a  h-ùir. 

15  Mar  sin  bidh  air  na  fineachaibh 

eagal  roimh  ainm  an  Triath : 
Is  air  gach  righ  air  thalamh  ta 
bidh  roimh  do  ghlòir-sa  tìamlv. 

16  Tràth  thogar  Sion  suas  le  Dia 

taisbeanar  e  'na  ghlòir. 

17  Ornuigh  nam  bochd  bheir  e  fa'near, 

's  cha  diùlt  e  iad  le  tàir. 

18  Do  'n  àl  a  ta  ri  teachd  'nar  dèigh, 

sud  sgrlobhar  dhoibh  gu  beachd: 
'S  an  dreara  a  ghinear  o  so  suas, 
molaidh  iad  Dia  nam  feart. 

19  Oir  dh'amhairc  e  a  nuas  gu  beachd, 

o  àird  a  naomhachd  fèin ; 
Is  air  an  talamh  dh'amhairc  Dia, 
a  nuas  o  nèamh  nan  speur. 

20  A  chluinntinn  osnaich  ghearanach 

a'  phrìosanaich  ta  'n  sàs ; 
Chum  fuasgladh  air  a'mhuinntir  sin 
a  dh'orduicheadh  chum  bàis. 

21  An  Sion  chum  a  chur  an  ctill 

ainm  uasal  àrd  ar  Dia, 
'S  a  dh'innseadh  an  Ierusalem 
moladh  is  cliù  an  Triath. 

22  An  tàm  a  bhios  na  fineacha 

air  cruinneachadh  le  chti:'; 

■3  gu  selrbhis  Dè*  tràth  thiohailear 
na  rìoghachda  gu  leir. 

23  Air  feadh  na  slighe  ìs  an  ròid 

mo  threòir  do  lagadh  leis: 
Mo  làithe  chuir  an  giorrad  fòs, 

24  'S  mar  so  do  labhair  mis, 
Mo  Dhia,  na  glacar  mi  le  bàs, 

mu  thimchioll  leth  mo  là: 
O  aois  gu  h-aois  gu  maireannach, 
do  bhliadhnaidh  buan  a  ta. 

25  O  chìan  leag  thusa  bunaite, 

na  talmhainn  so,  a  Dhe'  ; 
Is  iad  na  nèamha  fior-ghlan  àrd' 
oibre  do  làmha  fèin. 

26  Teirgidh  iadsan  's  thèid  iad  as, 

ach  mairidh  tusa,  Dhè: 
Seadh  teirgidh  iadsan  's  gabhaìdh  seach 

mar  eudach  sean  gu  lèir : 
Feuch  caochlaidh  tu  mar  thrusgan  iad, 

is  caochl'ear  iad  gun  cheisd. 

27  Tha  thus'  a  mhàin  gun  chaochladh  ort, 
's  do  bhliadhnaidh  buan  am  feasd. 

28  Bidh  clann  do  sheirbhiseach,  a  Dhe*, 

maireannach  buan  a  ghnàth : 
Is  ann  ad  fhianuis  socruichear 
an  gineal-san  gu  bràth. 

SALM  CIII. 

OM' ANAM,  beannaich  thusa  nìs 
an  Dia  Iehobhah  mor : 
Moladh  gach  nì  an  taobh  stigh  dhiom 
'ainm  naomha  mar  is  còir. 

2  O  m'anam,  beannaich  feln  a  itht 

Iehobhah  mòr  do  Dhia: 
Na  dlchuimhnich  na  tiodhlacan 
a  dheònuich  dhuit  an  Triath. 

3  'Se  mhaitheas  duit  gugràsmhor  caoin 

gach  peacadh  annadtèin : 
'Se  bheir  dhuit  slàint',  is  fartachd  fòs, 
o  t'euslaintìbh  gu  lèir. 

4  Do  bheatha  f  òs  o  sgrios  a'  bìiàis, 

*se  dh'f  huasglas  duit  gu  pailt : 

*Sa  chrùnas  thu  Ie  coron  gràidh, 

's  le  tròcair  chaoimh  gun  airc. 

5  Le  'mhaitheas  is  le  'thiodhlacaibh 

sar-lìonaidh  e  do  bheul : 
"S  tha  t'òige  air  a  nuadhachadh 
mar  iolair  luath  nan  speur. 

6  Air  sgàth  na  muinntir  ud,  a  ta 

le  fùirneart  air  an  claoidh, 

Ceartas  is  breitheanas  faraon, 

'se  Dia  ni  dhoibh  gun  dìth. 

7  DoMhaois  an  neach  a  b'  òglach  dha, 

a  shlighe  chuir  e  'n  cèill: 
Is  mar  an  ceudna  'ghniomhara 
do  chlannaibh  Israeil. 

8  Tha'n  Tighearn  iochdmhor  tròcaireach 

's  mall  'fhearg,  *s  is  pailt  a  ghràs. 

9  Cha  bhì  e  tagradh  ruinn  do  shior 

's  cha  ghlèidh  e  'f  heaig  gu  bràth. 

10  A  rè*ir  ar  peacaidh  iomarcaich, 

dioghaltas  oirnn  cha  d'rinn; 
'S  a  re*ir  ar  ciont'  is  eusaontais 
cha  d'thug  e  Iuigheaehd  dhuinn. 

11  Oir  mar  os  ceann  natalmhainn  ta 

na  speuran  àrd  gach  rè*, 
Is  amhluidh  sin  tha  'thròcair  mòr 
do'n  dream  d'an  eagal  e. 

12  Mar  tha  an  àrd  an  ear  's  an  iar 

a'  gabhail  fad  o  che'il' ; 
*S  co  f  had  a  chuireas  Dia  nan  gràs- 
ar  peacaidh  uainn  gu  lèir. 

13  Amhluidh  mar  ghabhas  athair  dàimh 

is  truas  d'a  Ieanbaibh  maoth, 

Mar  sin  d'af  hior  luchd-eagail  fèin 

Dia  gabhaidh  truas  gu  caomh. 

14  Oir  's  aithne  dhasan  agus  's  lèir 
ar  cruth  's  ar  dealbh  gu  ceartj 

Gur  duslach  talmhainn  sinn  air  fad, 
is  cuimhne  leis  gu  beachd. 

15  An  duine  truagh,  a  ta  a  làith* 
amhluidh  mar  f  heur  a  ghnàth ; 

Mar  bhàrr  na  luibh'  air  machair  fòs 
a  ta  e  fàs  fo  bhlàth. 


16  Oir  gabhaidh  thairis  oaag  ghaoith', 
*s  cha  bhi  e  idir  ann ; 

'9  cha  'n  f  haicear  e  san  ionad  nd 
an  robh  e  fàs  gu  teann. 

17  Ach  mairidh  tròcair  Dhè  gu  sior 
do'n  dream  d'an  eagal  e, 

Isfòs  do  chloinn  an  cloinne-san 

bidh  f  hlreantachd  gach  re  . 
13  Do  'n  aitim  ud  a  chumas  ris 

an  cùmhnant  rinn  e  riu : 
'S  a  chuimhnicheas  'uil'  àitheantan, 

a  chum  gu'n  deant'  iad  leo. 

19  Dia  shocruich  anns  na  nèamhaibh  àrd 

a  chaithbr  rioghail  fèin; 
A  rloghachd  tha  an  uachdar  fòs 
os-ceann  gach  ni  fo  'n  ghrdin. 

20  Sior-bheannaichibh  Iehobhah  mòr, 

O  'aingle  treun  an  neart, 
Tha  deanamh  iarrtuis  mar  is  còir; 
's  a'  tabhairt  gèill  d'a  rcachd. 

21  Gach  uìle  shluagh  a  hhuineas  da , 

beannaichibh  Dia  a  nis ; 
A  sheirbhisich  le  'n  coimhlionar 
gach  ni  a's  toileach  leis. 

22  'Uil'  oibre,  feadh  a  thighearnais, 

a  rinneadh  leis  an  Triath, 
An  righ  lehobhah  beannaichibhi 
O  m'anam,  beannaich  Dìa. 

OM'ANAM,  beannaich  thusa  Dìa : 
mo  Dhia,  's  tu  'n  Triath  ro-mhòr* 
Tha  thusa  air  do  sgeadachadh 
le  mòralachd  is  glòir. 

2  Seadh  chuir  thu  solus  dealrach  gla^ 

mar  thrusgan  umad  fèin  ; 
Is  shìn  thu  mach,  is  sgaoileadh  leat, 
mar  chùirtein  nèamh  nan  speur. 

3  Saìlean  a  sheòmar  leagadh  leis 

air  uisgeachaibh  mar  ste"idh ; 

Mar  charbad  rinn  na  neula  tiugh, 

'se  ruith  air  sgiathaibh  gaoith'. 

4  'Se  fèin  a  rinn  na  h-aingil  fòs 

'nan  spioraid  làidir  threun; 
•Se  rinn  nan  teine  lasarach 
a  theachdairean  gu  lèir. 

5  Isbunaitenatalmhainnfòs 

shocruicheadh  leis  'nan  àit, 

A  chum  nach  gluaist'  as  'ionad  e 

a  chaoidhnan  cian  gu  bràth. 

6  Is  dh'fholuich  thu  le  doimhneachd  e, 

ceart  mar  gu'm  b'ann  te  brat : 
Os  ceann  nam  beann  's  nan  slèibhte  àrd 
na  h-uisgeacha  do  stad. 

7  Air  cluinntinn  doibh  guth  t'achmhasain, 

theich  iad  air  falbh  gu  cas : 
Is  fòs  ri  guth  do  thaimeanaich, 
le  deifir  chaidh  iad  as. 
3  Ri  taobh  nam  beann  chaidh  iad  a  suas, 
's  a  sìos  air  feadh  nan  gìeann  : 
Gu  ruig  an  t-àit'  a  dli'orduich  thu 
's  a  shocruich  thu  gu  teann. 

9  Chuir  thusa  rompa  criocha  buan 

nach  te"ìd  iad  tharta  null ; 

'S  nach  pill  iad  air  anais  a  rìs 

dh'fholach  na  tìr*  le  tuinn. 

10  Cuiridh  e  mach  na  tobraichean 

air  feadh  nan  glac  's  nan  gleann, 
A  ta  gun  tàmh  le  'n  sruthaibh  bras, 
a'  ruith  air  feadh  nam  beann. 

11  Do  bheathaichibh  na  macharach 

deoch  bheir  e  dhoibh  r'a  h-òb 
'8  na  h-asail  f  hiadhaich  coisgidh  iad 
an  tart  's  an  ìota  mòr. 

12  Am  fagus  doibh  ni  eoin  nan  speur, 

tigh  clùthor  tàimh  dhoibh  ftìih: 
Is  eadar  gheugan  cuirear  leo 
an  ceileir  binn  an  ceill. 

13  Uisgichidh  e  o  'sheòmraibh  àrd* 

na  beannta  mòr'  gun  tàmh: 

An  talamh  tdoram  gheihh  a  dhiol 

le  toradh  gnìomh  do  làmh, 

14  Bheìr  e  air  feur  bhi  fàs  do'n  sprèidh 

's  aìr  luibh  bhi  fas  gun  sgìos 

15  Is  fion  a  chuireas  cridhe  dhaoin* 

air  shubhachas  's  aìr  ghean, 
Is  oladh  fòs  a  ni  an  gnùis 

le  maise  dealrach  glan* 
'Se  bheir  dhoibh  aran  mar  an  ceudn' 

fhreasdal  am  feum  gu  leòr, 
An  cridhe  dhaoin*  a  chuireas  near% 

le  misneich  mhaith  is  treòir. 

16  Tha  craobhanàrd'an  Tighearna 

ro  làn  do  bhrìgh  gu  lèir, 

Is  seudair  mhaiseach  Lebanoin 

a  shuldhicheadh  leis  fein. 

17  Is  bithidh  nid  san  ionad  ud 

aig  eunlaith  luath  nan  speur: 
Na  craobhan  giumhaisaig  an  storc 
mar  ionad  tàimh  dhi  fè*in. 

18  An  tearmunn  fe'in,  am  beanntaibh  àrd', 

na  gabhair  fhiadhaich  leag  ; 
Na  coinean  bheaga  mar  an  ceudn' 
an  còsaibh  blàth  nan  creag. 

19  A'  ghealach  dh'orduich  esan  fòs 

a  sgarachduinn  nan  tràth: 
Is  aig  a'  ghrèin  tha  eòlas  maith 
mar  Iuidheas  i  gach  ià. 

20  Do  nithear  leat-sa  dorchadas, 

is  thig  an  oidhch'  gu  grad; 
An  sin  bidh  beathaich  allt'  na  coill' 
a'  dol  a  mach  air  fad. 

21  Ri  beucadh  bidh  na  teòmhain  òg' 
ag  iarraidh  cobhartaich, 

Isbithidh  iad  ag  iarraidh  bìdh. 
air  Dìa  ro-chumhachdach. 

22  An  sin  'nuair  dh'eireas  suas  a'  ghrìan, 

cruinnichidh  iad  le  cheil', 
Gu  h-uaigneach  luidhidh  iad  a  stigh 
'nan  garaidh  didein  fèin. 

23  Is  theid  an  duine  mach  an  sìn 

Is  leanaidh  e  gu  dìchiollach 
a  shaothair  gu  tràth  nùin'. 

24  Cia  lionmhor  t'oibre  mòr,  a  Dhè"  • 

an  gliocas  rinn  thu  iad  ■ 
An  talamh  fòs  le  d'  shaoibhreas  mòr, 
tha  làn  air  fad  's  air  leud. 

25  Mar  sin  an  cuan  tha  farsuirm  mòr, 

's  gach  ni  a  shnagas  ann, 
Na  beathaichean  tha  beag  is  mòr, 
gun  orra  cunntas  cheann. 

26  Thalongan  siubhal  ann  gu  tiugh; 

*s  tha'n  Lebhiàtan  mòr, 
A  churaadh  is  a  dhealbhadh  leat, 
ri  sùgradh  ann  le  treoir. 

27  Na  slòigh  ud  uile  tha,  a  Dhè, 

a'  feitheamh  ort  a  ghnàth, 
A  chum  dhoibh  biadh  gu'n  tugadli  tu 
g'an  cumail  beò  gach  tràth. 

28  Na  bheir  thu  dhoibh  a'd'  thoirbheartas 

'ga  thional  sud  tha  iad: 
Tràth  dh'fhosglas  tu  do  làmh  gu  pailt, 
le  maith  sàr-honar  iad. 

29  Air  folach  dhuit  do  ghnùis  a  rìs, 

thig  cabhag  orr'  air  fad; 
Eugaidh,  tràth  bheir  thu  asd'  an  deò, 
piilidh  ri  'n  ùir  gu  grad. 

30  Do  spioradfèing'an  cruthachadh, 

rìs  cuirear  leat  a  mach: 
Aghaidh  na  talmbainn  mar  an  ceudn' 
nuadhaichidh  tu  le  dreach. 

31  Bidh  glòir  an  Triath  ro-mhaireannach, 

air  feadh  gach  Imn  am  feasd; 
Is  ni  Iehobhah  gairdeachas 
'na  ghnìomharaibh  gun  cheisd. 

32  Air  sealltuinn  air  an  talamh  dha, 

eriothnaichidh  e  gu  grad ; 
Tràth  bheanas  e  ri  slèibhtibh  àrd 
bidh  deatach  dhiubh  air  fad. 
35  Do  Dhia  lehobhah  seinnidh  mia 
an  cian  a  bhios  rai  beò  : 
Is  bheir  mi  moladh  mòr  do  m'Dhia 
ri  fad  mo  rè  's  ino  lò. 


34  'S  ro-mhilis  blas?  rao  smuaintean  air 

biom  ait  an  Dia  a  ghnàth. 

35  Gu'n  tigeadh  sgrios  air  peacaichibh,  , 

mach  as  an  tìr  gu  bràth, 
'S  na  biodh  na  h-aingidh  ann  ni  *s  mò. 

O  m'anam,  moladh  seinn 
Do  Dhia  Iehobhah ;  seinneamaid 

le  h-Alleluia  binn. 

OTHUGAIBH  buidheachas  do  Dhia; 
air  'ainmsan  gairibh  fèin ; 
Is  cuiribh  fòs  a  ghniomhara 
am  measg  nan  sluagh  an  cèill. 

2  Seinnibh  do  Dhia  lehobhah  mùr, 

sailra  seìnnibh  dha  gu  binn; 
Is  aithrisibh  gu  h-iomlanfòs 
na  mìorbhuilean  a  rinn. 

3  As  'ainm  ro-naomha-sanfaraon 

deanaibh  deadh-uaill  is  glòir; 
Biodh  gairdeacbas  air  cridh'  an  dreara 
dh'iarras  lehobhah  mùr. 

4  Iarraibh  Iehobhah  mòr  nam  feart, 

iarraibh  a  neart  a  ghnàth : 
A  ghnùis  ca  gràsmhor  fàbharach, 
sior-iarraibh  i  gu  bràth. 

5  Cuimhnichibh  fòs  na  mìorbhuile 

a  rinneadh  leis  gu  treun  ; 
A  ghnlomhara  ro-iongantach, 
is  breitheanais  a  bheil ; 

6  O  sibhs'  a  ghineil  Abrahaim, 

deadh  òglaich  dhileis  Dè : 
Sibhae  chlann  lacoib  mar  an  ceudn' 
a  ròghnuich  e  dha  fein. 

7  'Sesanar  Tighearaisar  Dia, 

Iehobhah  mòr  gu  fior  : 
Tha  'bhreitheanais  ro-chothroraach 
air  sgaoileadh  feadh  gach  tìr'. 

8  Oir  chuimhnich  e  gu  siorruidh  buan 

a  choimhcheangal  gu  beachd; 
'S  am  focal  fùs  a  dh'orduich  e 
do  mhiltìbh  àl  ri  teachd ; 

9  An  coimhcheangal  a  rinn  e  fèin 

ri  Abraham  gu  caoin, 
'S  na  mionnan  a  thug  e  le  theul 
do  Isaac  òglach  caomh : 

10  Isamhluidh  sin  dolacobfòs 

dhaingnich  se  e  mar  reachd ; 
Mar  choimhcheangai  gu  siorruidh  òuan 
do  Israel  gu  beachd : 

11  Ag  ràdh,  Tir  Chanaain  bheir  mi  dhuibh, 

mar  chrann  bhur  n-oighreachd  fèin. 

12  'Nuair  bha  iad  tearc,  's  'naui  buidhinn  bht^ 

's  *nan  coigrich  innt'  gu  lè'ir. 

13  Is  air  bhi  dhoibh  ag  imeachdfòs 

o  thìr  gu  tlrgun  tàmh; 
A'  triall  feadh  sluaigh  is  rìoghachda, 
nach  fac'  iad  rìamh  roimh  làimh: 

14  Cha  d'  leig  le  neach  an  gortachadh  ; 

ach  smachdaich  air  an  sgàth 
Mor-rìghre  neartmhor  cumhachdach : 
's  a  riu  mar  so  ag  ràdh ; 

15  e  Feuchaibh  nach  bean  sihh  ris  an  dreara 

a  dh'  ungadh  leam  gu  caomh  : 
Isfòs  na  deanaibh  cron  air  bith 
no  Iochd  air  m*  f  hàidhibh  naomh.1 

16  Fòs  ghairm  e  gorta  steach  do  'n  tìr, 

is  lorg  an  arain  bhris. 

17  Ach  chuir  e  loseph  rompa  sìos, 

reiceadh  mar  thràill  gun  f  hios. 

18  Legeimhlibhdhochainniad  a  chos', 

luidh  e  an  ìarunn  teann ; 

19  Gu  'n  uair  an  d'thàinig  focal  D6  ; 

isdhearbh  sud  e  san  àra. 

20  An  righ  an  sin  chuir  airsan  fios, 

is  dh'f  huasgail  air  gu  caoin: 
Seadh  uachdaran  nara  fineacha 
is  leig  se  e  fa  sgaoil. 

21  Is  air  a  theaghlach  thug  e  dha 

àrd-thighearnas  gu  lèir: 
Ard-uachdranachd  astòrais  mhòir, 
thug  esan  dha  d'a  rèir. 

S  gu'n  tiigadh  e  d'a  sheanairibh 
teagnsg  air  gliocas  tìor. 
23  Dc**riogh'chd  na  h-Eiphit  thàinigfòs, 
clann  Israeil  gulèir, 
'S  bha  Iacob  is  a  shliochd  air  chuairt 
an  talamh  Cham  le  chèll' 


i  tiU  t 

1  naimhdean  anrts  gach  càs. 

Cridhe  an  dream  ud  dh'iompaìch  e 
thoirtfuath  d'a  phobull  naomh, 
'S  gu'm  buineadh  iad  gu  cealgach  olc 
r'a  sbeirbhisich  ro-chaorah. 

20  An  sin  chuìr  e  dheadh  òglach  Maois, 
Aaron  a  thagh  c  f£in. 

27  Nochd  iad  a  bhearta  mìorbhuileach, 

an  talamh  Cham  gu  treun. 

28  Chuir  orra  duibhre,  's  dhorchaicheadh: 

'n  sin  thug  iad  geill  d'a  ghuth. 

29  Dh'iompaich  gu  fuil  an  uisgeachan, 

is  mharbh  e  'n  t-iasg'nan  sruth. 

30  Is  losgainn  ann  an  Uonmhoireachd 

sin  bhrùchd  an  tìr  a  mach, 
Am  fàrdaichibh  an  rìghre-san, 
*s  'nan  seòmvaichibh  a  steaeh. 

51  Air  'iarrtus  thàinig  iomadh  gnè 

do  chuìleagaibh  gu  grad: 
Is  miala  lìonmhor  mar  an  ceudn' 
'nan  criochaibh  felnair  fad. 

52  Air  son  an  uisge  thug  e  dhoibh 

clach-shneachd  gu  frasach  geur, 
Is  lasair  theine-dhealanaich 
air  feadh  na  tir'  gu  l£ir 

33  Na  craobhan  tìon,  is  fige  fòs 

ghrad-bhuaileadh  leis  ru  trom; 
Is  bhriseadh  agus  reubadh  leis 
gach  crann  abha  'nam  fonn. 

34  Thug  esan  àithne  's  thàinig  iad, 

tocuist  gu  Uonmhor  ann, 
'S  na  burruis  sgriosach  iomarcach, 
gun  orra  cunntas  cheann  ; 
Eo  Gach  luibh  san  f  hearann  dh'itheadh  leo 
is  dh'itheadh  leo  gach  meas. 

36  Bhuail  e  gach  ceud-ghin  anns  an  ttor, 

toiseach  am  brìgh  's  an  treis'. 

37  Le  h-òr  's  le  h-airgìod  thug  e  mach 

a  phobull  fèin  gùn  dìth  ; 
'S  cha  robh  'nan  treubhaibh-san  air  fad 
neach  euslainteach  gun  chlì. 

38  Bu  shubhach  leis  na  h-Eiphitich 

'nuair  chaidh  iad  uath'  a  mach. 
Oir  thuit  an  eagal-san  gu  mòr 
le  h-uamhunn  air  gach  neach. 

29  Neul  os  an  ceann  sgaoil  esan  mach 
mar  bhrat  no  cùirtein  mòr ; 
Le  teine  mar  an  ceudn'  san  oidhch* 
thug  solus  dhoibh  gu  Ieòr. 

40  Am  pobull  dh'iarr,  is  thug  e  dhoibh 

na  gearra-goirt  gu  pailt ; 
'S  le  h-aran  nèimh  o  speuraibh  àrd* 
thug  dhoibh  an  sàth  gun  airc. 

41  A*  charraig  sgoilt  e,  bhrùchd  a  mach 

na  h-uisgeacha  gu  leòr  ; 
Is  anns  an  f  hàsach  thartmhor  theth 
ruith  iad  mar  amha'mn  mhòir. 

42  Chionn  gu'n  do  chuimhnich  e  an  sin 

'fhocal  's  a  ghealladh  naomh, 
Is  mar  an  ceudna  Abraham 
'òglach  ro-dhìleas  caomh. 
45  Is  uime  sin  thug  e  a  mach, 

a  shluash  le  h-aoibhneas  mòr  ; 
*S  a  dhaoine  fe'in  a  ròghnaich  e, 
le  gairdeachas  is  ceùl. 
44  Isfearann  fòs  nam  fineacha 
thug  esan  dhoibh  air  fad  ; 
Is  mheal  iad  mar  an  oighveachd  fèìn 
saothair  nan  cinneach  ud. 

4f>  A  chum  gu'n  tugadh  iad  fa'near 
a  reachda  mar  ìs  còir, 
'S  eu'n  gleidheadh  iad  a  lagh  faraon. 
Molaìbh  Iehobhah  mòr. 

OTHUGAIBH  moladh  mòr  do  Dhla, 
is  buidheachas  faraon, 
Oir  tha  e  maith,  maividh  gu  bràth 
a  thrùcair  ghràsmbor  chaoin. 
2  Gnlomharatreun' Iehobhah  mhòir, 
co  dh'f  heudas  chur  an  ceill  ? 
Cò  dh'f  heudas  fòs  a  chliu  ro-mhòr 
a  thaisbeanadh  gu  le"ìr? 
5  'S  beannaicht'  an  aitim  ud  gu  beachd 
a  ghleìdheas  breitheanas, 
'S  an  neach  ud  fòs  a  ni  gach  uair 
ceartas  is  ionracas. 

4  Dhia,  cuimhnich  ormsa,  leis  a  ghraah 

thug  thu  do  d'  phobull  fem; 
O  thig  le  d'  shlàinte  shòlasaich 
gu  m*  f  hiosrachadha'm'  fheum- 

5  Gu  faic  sinn  maith  do  dhaoine  taght', 

's  gu'n  dean  sinn  aoibhneas  mor 
'Nan  aoibhneas  sud;  's  le  t'oighreachd  Hm 
gu'n  dean  sinn  uaill  is  glòir. 

6  Do  pheacaich  sinn  le'r  sinnsearaibh ; 

is  fòs  do  rinneadh  leinn 
Mòr  chiont'  a'  d'aghaidh  fein,  a  Dhè; 
gu  h-amgidh  pheacaich  sinn. 

7  Ar  sinnseara  cha  d'thug  fa'near 

do  bhearta  mìorbhuileach, 
A  rinneadh  leat  an  tìr  na  h-Eiph't 

gu  treunmhor  cumhachdach; 
Is  Uonmhoireachd  do  thròcair  chaoimh' 

dhìchuìmhnich  iad  gu  truagh ; 
*S  iad  aig  a'  mhuir  ga  d'  bhrosnacbadh, 

ri  cois  na  fairge  ruaidh'. 

8  Ach  theasairg  e  gu  tèaruint'iad, 

air  sgàth  dheadh  ainme  fèm; 
A  chum  gu'n  nochdadh  e  mar  sin 
a  chumhachda  ro-threun. 

9  Leig  e  a  mach  geur  achmhasan 

is  thiormaich  a'  mhuir  ruadh  ; 
Is  stiùìr  e  tvoimh  an  doimhneachd  iad, 
Mar  troirah  an  f  hàsach  chruaidh. 

10  O  làimh  an  ti  thugdhoibh-sanfuath, 

dh'f  huasgail  e  'phobull  fèin, 
'S  o  làimh  an  naimhde  mi-runach 
shaoradh  leisiadgu  treun. 

11  Is  dh'fholuich  uisg'  an  eascairde: 

cha  d'f  han  fiu  aon  diubh  beò. 

12  Chreid  iad  an  sin  a  bhriathra-san, 

's  a  chliu  do  sheinneadh  leo. 

13  Air  dearmad  leigeadh  leo  gu  cas 

a  ghnìomhara  vo-threun ; 
Cha  d'f  huìrich  iad  gu  foighidneach 
r'a  chomhairl'  eagnuidh  fein. 

14  San  f  hàsach  ghlac  miann  cìocrach  iad, 

*n  sin  bhuair  iad  Dia  gu  luath. 

15  An  iarrtus  thug  e  dhoibh,  ach  chuir 

caoil*  air  an  anam  truagh. 

16  Sa*  champa  ghabh  iad  favmad  mòr 

ri  Maois  an  duine  caomh, 
'S  ri  Aaron  neach  a  vòghnaich  Dia 
dha  fèin  'na  shagart  naomh. 

17  An  talamh  dh'fhosgail  e  a  bheul, 

shluig  Datan  sjos  gu  grad  ; 
Buidhinn  Abiraim  mar  an  ceudn' 
dh'fholuich  e  iad  air  fad. 

18  Isfòs  am  measg  an  cuideachd-san 

ghrad-las  an  teine  teth  ; 

Is  loisg  an  lasair  suas  gu  lèir 

na  h-aingidh  ud  fa  leth. 

19  Dhealbh  ìad  an  sin  is  rinn  iad  laogh, 

gu  truagh  aig  Horeb  àrd, 
'S  do'n  iomhaigh  leaght'  a  vinneadh  Ito 
aoradh  thug  iad  gun  dàil. 

20  Is  amhluidh  chaochail  iad  gu  bochd, 

an  Dia  *s  an  glòir  gu  lèir, 
Gu  cosamhlachd  is  iomhaigh  fbaoin 
an  daimh  a  dh'itheas  feur. 

21  An  Dia  thug  tèarnadh  dhoibh  'nam  feum 

dhichuimhnich  iad  gu  grad; 
An  neach  le  'n  d'  rinneadh  bearta  mòr» 
an  tir  na  h-Eiph't  air  fad : 

22  Is  gnjomhara  ro-iongantach 

au  dùthaich  Cham  le  buaidh. 

Mar  sin  U  nithe  uarahasach 
ri  cois  na  fairge  ruaidh' : 

23  Thubhairt  e  air  an  aobhar  sin 

gu'm  millf  iad  leis  gu  lèir, 
Mur  seasadh  'òglach  taghta,  Maols, 

fa  chomhair,  anns  a'  bheum : 
A  churo  gu'n  deant'  a  chorruich  mhòr 

a  philleadh  air  a  h-ais, 
Eagal  'na  f  heirg  gu'n  deanadh  e 

a  phobull  fèin  a  sgTioi. 

24  Dhiùlt  iad  le  tàir  an  tìr  ro»mhaith ; 

nior  chreid  iad  focat  Dè  : 

25  'Nam  pàilliuiiaibh  rinn  monmhor  mòr, 

'8  d'a  ghuth  cha  d'thug  iad  geill. 
26"  An  sin  'nan  aghaidh  thog  e  'làmh, 

g*an  sgrios  san  fhàsach  lom  : 
27  A  agrios  an  sliochd  measg  f  hineacha, 

a  g*an  sgaoileadh  feadh  gach  tuinn. 
23  Ri  Baat.peor  mar  an  ceudn', 

naisg  siad  iad  fèin  gu  dlùth : 
Is  dh'ith  iad  cuid  do  ìobairtibh 

nan  ìodhol  marbh'  nach  iiu. 

29  Bhrosnuich  iad  e  mar  sin  gu  feirg, 

le'n  innleachdaibh  gu  truagh; 

Is  bhiis  a'  phlaigh  an  sin  gu  mòr 

a  steach  am  measg  ant-sluaigh. 

30  Sheas  Phinehas,  is  rinn  e  'n  ceart: 

*n  sin  ^guir  a'  phlàigh  d'an  claoidh : 

31  Sud  mheasadh  dha  mar  fhireantachd 

o  linn  gu  linn  a  chaoidh. 

3tt  Aig  uisge  corah-strì  Mheribah 

bhrosnuich  iad  Dia  a  ris ; 

Air  chor,  fa  chùis  a'  phobuill  ud, 

gu'n  d'  èirich  olc  do  Mhaois. 

53  Oìr  rinneadh  leo  a  spiorad-san 

a  bhrosnachadh  gu  geur: 

lonnus  gu'n  d'  tabhair  e  an  sin 

gu  cabhagach  le  'bheul, 

34  Na  cinmch  cha  do  sgriosadh  leo 

mar  dh'àithn  Iehobhah  dhoibh  : 

35  Ach  mheasg  iad  leis  na  fineachaibh, 

is  dh'f  hòghluim  iad  an  dòigh. 

36  Do  ìodholaibh  nam  fineacha 

iad  seirbhis  rinn  gu  truagh : 
Bha  sud  mar  lion  's  mar  ribe  dhoibh, 
le*n  ghlacadh  iad  gu  luath. 

37  Seadh  thug  iad  suas  mar  lobairtean 

do  dheamhnaibh  's  dhealbhaibh  breìg*, 
Am  mic  's  an  nigheana  faraon, 

an  aghaidh  naomh-reachd  Dhe". 
3S  Is  fuil  nan  neòchiontach  gu  truagh 

do  dhòirteadh  teo  gun  sgàth  ; 
B'i  fuil  am  mac  's  an  nighean  fèin 

a  dhòirt  iad  gun  chion-fàth. 
Do  ìodholaibh  Chanaain  fòs 

mar  iobairt  thug  an  stiochd ; 
Mar  sin  do  thruailleadh  leoan  tlr, 

le  fuil  gun  truas  gun  iochd. 

39  Is  amhluidh  sin  le'n  gnìomharaibh 

do  thruailleadh  leo  iad  fèin: 

Chaidh  iad  air  strìopachas  o  Dhia 

le  'n  innleachdaibh  gu  lèir. 

40  Fa  'n  aobhar  ud  Ias  corruich  Dhè" 

r'a  phobull  fèin  gu  teth: 
Ionnus  gu'n  ghabh  e  gràin  gu  mòr 
d'a  oighreachd  air  gach  leth. 

41  Is  ambluidh  rinn  e  'n  tabhairt  suaa 

do  làimh  nam  fUiench  fiat' ; 
Is  thug  thu  dhoibh  mar  uacbdarain, 
an  dream  a  dh'f  huathaich  iad. 

42  Rinneadh  gu  mòr  an  saruchadh 

te  'n  naimhdibh  làtdir  treun'; 
Is  leagadh  iad  gu  h-losat  sìos 
fo'n  làimh  sud  mar  an  ceudn'. 

43  Gu  minic  thug  e  saorsa  dhoibh ; 

ach  bhrosnuich  iad  e  ris 
Le'n  comhairlibh ,  is  leagadh  Ìad 
air  son  an  ceannairc  sios. 

44  Ach  thug  e  'n  àmbghar  mòr  fa'near, 

tràth  chualadh  leis  an  glaodh; 
4,*>  Is  chuimhnich  e  dhoihh  mar  an  ceudn' 
a  chumhnant  grasmhor  caomh ; 
Is  ghabh  e  aithreachas  a  rèir 
aior-ihaoibhiieachd  a  ghraia 

47  Thusa  Iehobhah  mhòir  ar  Dia, 

dean  saoradh  dhuinn  'nar  feum, 
Is  dean,  am  measg  nara  tìneacha, 

ar  tional  Iaat  gu  lèir : 
Do  t'ainm  ro-naomh  gu'n  tugamaid 

mòr-bhuidheachas  gu  pailt' : 
Do  chliu  's  do  mholadh  mùr  faraon 

gu  seinneamaid  gu  h-ait. 

48  'S  beannaicht'  an  Triath,  Dia  Israeil, 

o  chian  nan  cian  gu  bràth  : 
Abradh  an  sluagh  gu  le"ir,  Amen  i 
Molaibh-sa  Dia  a  ghnàth. 

OTHUGAIBH  moladh  mòr  do  Diiia, 
is  buidheachas  razaon, 
Oir  tha  e  mailh,  's  mairidh  gu  brnUi 
a  thròcair  ghrasmhor  chaoin. 

2  Pobull  lehobhah  shaoradh  leLs, 

labhradh  mar  so  gun  tamh, 

A'  mhuinntir  ud  a  bhuin  e  saor 

a  mach  o  l^imb  an  nàmh . 

3  Is  as  gach  tir  san  robh  iad  sud 

do  chruinnicheadh  iad  leis, 
O  'n  àird  an  ear,  's  o'n  àird  an  iar, 
o'n  àirde  tuath,  is  deas. 

4  San  f  hasach  iad  air  seachran  chaidh 

an  ionad  falamh  tàs  ; 
Is  bail'  air  bith  cha  d'fhuaradh  leo 
gu  còmhnuidh  ann  no  tàmh. 

5  Ocrach  is  iotmhor  bha  iad  tòs ; 

chlaoidheadh  an  anam  truagh. 

6  Ghlaodh  iad  an  sin  ri  Dia  'nan  teìnn, 

shaor  iad  o'n  àmhghar  cbruaidh. 

7  Stiùir  esan  agus  threòruich  iad 

air  bealach  ceart  fa'n  cois, 
A  chum  gu'n  rachadh  iad  fadheoidh 
gu  baile  tàimh  is  fois'. 

8  O  b'fhearr  gu'm  mo!adh  daoine  Dia 

air  son  a  mhaìtheis  chaoin, 

'S  air  son  a  bhearta  iongantach 

rinn  e  do  chloinn  nan  daoin' ! 

9  Oir  ni  e  'n  t-anam  miannach  trom 

a  shàsuchadh  gun  airc 
'S  an  t-anam  ciocrach  lionaidh  e 
le  'mhaitheas  fèin  gu  paiit. 

10  An  dream  a  shuidh  an  dorchadas, 

is  ann  an  dubhar  bàis; 
Fo  chuibhreach  ta  an  àmhghar  truagli, 
*s  an  iarunn  cruaidh  an  sàs; 

11  Alr  son  gu'n  robh  iad  ceaiuiairceach 

an  aghaidh  briathra  Dhe, 

'S  air  oomhairle  an  Ti  a's  àivd' 

gu'n  d'rinn  iad  tàir  gu  leir  ; 

12  An  sin  an  cridhe  leag  e  slos 

le  saothair  is  le  pein  ; 
Thuit  iad,  is  aon  neach  cha  robh  ann 
g'an  cuideachadh  'nam  feum: 

13  Ghlaodh  iad  an  sin  ri  Dia  'nan  airc, 

dh'f  huasgail  o'n  teinn  gu  gTad. 

14  O'n  dorcha  bhuin.  's  o  dhubhar  bais, 

's  an  cuibhreach  bhris  air  fad. 

15  O  b'fhearr  gu'm  moladh  daoine  Dia 

air  son  a  mhaitheis  chaoin, 
»S  air  son  a  bhearta  iongantach 
rinn  e  do  chloinn  nan  daoin'  I 
15  Chionn  gu'n  do  bhriseadh  leis  Ie  'neart 
na  geatan  praìs  gu  lèir ; 
Nastapuill  iaruinn  is  na  croìnn 
sgaoil  esan  as  a  ch^il'. 

17  Bha  amadain  le  'n  cron,  's  le'n  tocljd, 

fo  àmhghar  goirt  an  sas. 

18  Bha  "n  anam  gabhail  gràin  do  bhiadh, 

's  iad  dluth  do  dhorsaibh  bàis. 

19  Ghlaodh  iad  an  sin  ri  Dia  'nara  feum, 

dh'fhuasgail  o'n  teinn  gu  grad. 

20  Le  'fhocal  rinn  e  'n  slànuchadh. 

is  shaor  o*n  sgrios  air  rad. 

21  O  b'fhearr  gu'm  moladh  daoine  Dia 
air  son  a  mhaitheis  chaoin, 

'S  air  son  a  bhearta  iongantach 
zinn  e  do  cbioinn  nan  daoin1 

22  Tbugadh  iad  lobairt  buidheachais 

is  cliu  do  Dhia  na  glòir' ; 
a'nthriseadh  iad  a  ghrùomhara, 
le  subhachas  is  ceòl. 

23  Luchd-loingeis  th£id  air  muir,  's  a  bhios 
ri  gnìomh  an  uisgibh  buan  ; 

24  Dhoibh  sud  is  lèir  mòr-oibre  Dh£, 
's  a  mhìorbhuilean  sa'  chuan. 

25  Air  'iarrtus,  dùisgear  leis  a'  ghaoth 

gu  h-àrd  's  gu  doinionnach : 
Le  'n  togar  suas  gu  h-atmhor  borb 
a  thonna  garbh'  fa  seach. 
23  Tha  iad  ag  èirigh  suas  gu  nèamh  : 
's  a  ris  dol  domhain  s'ios  : 
lonnus  gu'n  d'  leagh  an  anam  truagh 
le  trioblaid  chruaidh  's  le  sgìos. 
27  Dol  thuig'  is  uaith,  gu  tuisleach  fòs, 
amhluidh  mar  dhuin'  air  mhisg; 
Ionnus  gu'n  d*  thrè'ig  gu  buileacfa  iad 
gach  gliocas  bha  'nam  measg. 

48  Ghlaodh  iad  ri  Dia  'nan  teinn ;  is  shaor 
e  iad  o'n  trioblaid  ghe"ìr. 

29  Ghrad-chuireadh  leis  an  stoirm  gu  fèith, 

's  na  tuinn  'nan  tàmh  gu  lèir ; 

30  A.n  sin  tha  ìarì  ro-ait,  airson 
gu  bheil  iad  sàmhach  beò  : 

'S  gu'n  d'thug  e  iad  do'n  chaladh  sin, 
's  do'n  phort  bu  mhiannach  leo. 

30.  O  b'f  hearr  gu'm  moladh  daoine  Dia 
air  son  a  mhaitheìs  chaoin, 
'S  air  son  a  bhearta  iongantach 
rinn  e  do  chloinn  nan  daoin' ! 

32  Is  fòs  an  coimhthional  an  t-sluaigh 

àrd-mholar  e  gu  mòr ; 
'S  an  cruinneachadh  nan  seanair  glic* 
cliu  thugar  dha  is  glòir. 

33  Almhniche  ni  'nam  fàsach  lom, 

tobair  'nan  talamh  cruaidh  : 

34  Tlr  bheartach  ni  e  fàs,  air  son 

mòr  aingidheachd  an  t-sluaìgh. 

35  Am  fàsach  tioram  tionndaidh  e 

gu  uisge  tàimh  nach  gann, 
'S  gu  tobair  fior-uisg'  iompaichidh 
am  fearann  tartmhor  teann. 
35  Do  dhaoinibh  ocrach  bheir  e  sud 
mar  àite  fois'  is  tàimh  ; 
A  chum  gu'n  deasuicht'  caithir  leo 
chum  còmhnuidh  ann  a  ghnàth. 
37  Chum  craobhan  fion'  a  shuidheachadh 
is  sìol  a  chur  san  f  honn, 
A  bheir  a  mach  san  aimsir  cheirt 
cinneas  is  toradh  trom. 
33  Eheannaich  e  fòs  am  pobull  ud 
is  dh'f  hàs  iad  llonmhor  mòr ; 
'S  nior  leig  e  dhoibh  dol  air  an  ais 
'nam  feudail  no  'nan  stòr. 

39  Lughdaichear  iad  gidheadh  a  rls, 

is  leigear  iad  gu  bochd, 
Le  sàruchadh  is  àmhghar  geur, 
is  doilgheas  brònach  goirt. 

40  Air  prionnsaibh  dòirtear  tarcuis  leis, 

san  f  hàsach  mar  an  ceudn's 

Cuiridh  e  iad  air  seachran  flar, 

gun  bhealach  ann  d'an  ceum. 

41  'S  o  thrioblaid  togaidh  e  am  bochd, 

's  ni  teaghlach  dha  mar  threud. 

42  Sud  chi  na  fìreana,  's  bidh  ait, 

is  druidear  beul  nam  beud. 

43  Cò  iad  tha  glic,  's  a  bheir  fa'near 

na  nithe  sud  gu  ceart  ? 
S  iad  sin  a  thuigeas  tròcair  chaomh 
is  maitheas  Dhe"  nam  feart. 

MO  chridh*  tha  ann  am  fonn,  a  Dhe*, 
gu  socair  mar  is  còir  ; 
Is  sànnidh  mi  gu  ceòlmhor  dhuit, 
is  molam  thu  le  m*  ghlòir. 

2  Mosglaibh,  is  eiribh  grad  an  àird, 

'shaltair  's  a  chlàrsach  ghrinn : 
Mosglaidh  mi  fèin,  is  ^iridh  nai 
gu  moch  chum  ceòl  a  sheinn. 

3  O  Thighearna  Iehobhah  mhòir, 

measg  chinneach,  molani  thu, 


'S  am  measg  an  t-sluaigh  gu  h-urramach 
àrd-seinnidh  nii  do  chliu. 

4  Oir  tha  do  thròcair  mòr  os  ceann 

nan  nèamha  .shuas  gu  lèir  ; 
Is  ruigidh  t'fhìrinn  mar  an  ceudu* 
gu  neultaibh  àrd'  nan  speur. 

5  Bi  thusa,  Dh£,  os  ceann  nan  nèamh 

air  t'àrdachadh  gu  mòr  ; 

Is  fùs  os  ceann  gach  uile  thìr 

togar  gu  sìor  do  ghlòir. 

6  A  chum  gu  deanta  fuasgladh  leat 

do  d'  phobull  ionmhuinn  ftìin, 
O  teasaìrg  mi  le  d'  ghairdean  deas, 
is  freagair  mi  a'm'  f  heum. 

7  'Na  naomhachd  labhair  Dia  nam  feart ; 

bidh  aoibhneas  orm  nach  gann, 

AirSechem  ni  mi  roinn  gu  ceart, 

gleann  Shucoit  tuimhsear  leam. 

8  fS  leam  Gilead  le  dlighe  cheirt, 

Manaseh  's  leam  gu  beachd  ; 
'S  i  treubh  Ephraim  neart  mochinn  : 
bhcir  Iudah  mach  nio  reachd. 

9  Is  soitheach-ionnlaid  Moab  dhomh, 

tilgeam  thar  Edom  thruaigh 
Mo  bhròg :  is  ni  mi  caithrcam  binn 
thar  Palestin  le  buaidh. 

10  Cò  bheirdo  'n  chaithir  dhaingein  mi? 

's  gu  h-Edom  bheir  gu  ceart  ? 

11  Nach  tusa,  Dhè",  le'n  d'thr^igeadh  sinn  ? 

's  nach  tèid  thu  mach  le'r  feachd  ? 

12  O  thrioblaid  tabhair  còmhnadh  dhainn9 

oir  's  dìomhain  furtachd  dhaoin'. 

13  Trìd  Dhè  ni  sinne  treubhantas  : 

'se  shaltras  naimhde  fodh'nn. 

SALM  CIX. 

ODHIA,  ta  t'aobhar  molaidh  dhomb, 
gu  balbh  a'd'  thosd  na  bi. 

2  Oir  beul  nan  daoi,  's  nam  fealltach  tha 

gnàth-f  hosgailt'  air  mo  thi : 
Le  teangaidh  bhreugaich  labhair  iad 
a'm'  aghaidh-sa  a  ghnàth  : 

3  Chuairtich  iad  mi  Ie  briathraibh  fuatb': 

chuir  cath  orm  gun  ehion-fath. 

4  Air  son  mo  ghaoil  taid  naimhdeil  dhomh, 

is  mi  ri  urnuigh  ghnàth. 

5  Olc  dhìol  iad  rium  an  èiric  maith, 

ìs  fuath  air  son  mo  ghràidh. 

6  Fear  droch-bheirt  cuir-sa  os  a  cheann ; 

biodh  Satan  aig  a  dheis. 

7  Urnuigh  gu  robh  'na  peacadh  dha, 

fagar  am  binn  e  rìs. 

8  Gearr  gu  robh  'aois ;  is  glacadh  neach 

oifig  's  a  dhreuchd  gun  iochd. 

9  Gu'n  robh  a  bhean  'na  ban-treabhaich, 

's  'nan  dìlleachdain  a  shliochd. 

10  Air  seachran  biodh  a  shliochd  a  ghnath, 

ag  iarraìdh  dèirc'  'nam  feum  ; 
Is  as  an  àitibh  falamh  fas 
ag  iarraidh  bidh  dhoibh  fèin. 

11  Gu'n  glacar  fòs  le  luchd  nam  fiach 

gach  ni  a  bhuineas  da  : 
'S  a  shaothair-san  mar  chobhartaich, 
gu'm  buineadh  coigrich  leo. 

12  Na  biodh  neach  ann  ni  tròcair  air ; 

na  bitheadh  fòs  a  h-aon 
A  ghabhas  truas  d'a  shiiochd,  a  bhios 
'nan  dìlleachdain  gun  mhaoin. 

13  Sgrios  gu  robh  air  a  ghineil-san, 

g'an  sgathadh  as  gu  leir  ; 
Gu'n  cuirear  as  an  ainm  air  fad, 
san  àl  a  thig  'nau  dèigh. 

14  Aingidheachd  'aithriche  gu'n  robh 

air  chuimbn'  aig  Dia  a  ghnàth  : 
Is  ciont'  a  mhàthar  mar  an  ceudn' 
na  cuirear  as  gu  bràth. 

15  Gu  robh  iad  air  an  taisbeanadh 

am  fianuis  Dhe  do  shlor; 
A  chum  gu'n  sgathadh  e  a  mach 
an  iomradh  as  an  tir. 

16  Oir  dhearmaid  e  bhi  tròcaireach, 

is  shàruich  e  am  bochd, 
'S  an  t-aionis,  chum  gu  marbhadh  s 
neach  'g  an  rohh  cridhe  goirt. 

17  Mar  thug  e  toil  do  mhallachadh, 

mallaicht'  biodh  e  gach  là : 
Is  mar  nach  b'àiU  leis  beannachadh, 
na  tfireadh  beannachd  dha. 

18  Amhluidh  mar  rinneadh  )eis  e  fè"in 

a  chuairteachadh  gach  àm, 
Le  h-eascaint  is  le  mallachadh, 

ceart  mar  le  trusgan  teann, 
*S  amhluidh  gu  tigeadh  sud  gu  beachd 

mar  uisge  steach  'na  cbom, 
»S  mar  oladh  drùidheadh  sud  gu  geur 

'na  chnàmhaibh  fe"in  gu  trom. 
\Q  Biodh  sud  mar  eudach  uime-san, 

'ga  f  holach  air  gach  tràth : 
Js  amhluidh  mar  an  crios  a  bhios 

'g  a  chrìoslachadh  a  ghnàth. 

20  O'n  Tighearna  gu'n  toirear  sud 

do  m'  naimhdibh  mar  an  duais, 
'S  do'n  dream  an  aghaidh  m'anam*  ta 
tfnàth-labhairt  uilc  gun  truas. 

21  Ach  air  mo  chrann  bi  thusa,  Dhe*, 

air  sgàth  t'ainm'  uasaiì  feìn  ; 
Do  bhrigh  gu  bheil  do  thròcaìr  maith, 
dean  saoradh  dhomh  a'm'  f  heum. 

22  Oir  tha  mi  aim-beartach  gu  beachd, 

is  tha  mi  ainnis  Iom, 
A  ta  mo  chridhe  air  a  lot 
an  taobh  a  stigh  do  m'  chom. 

23  Js  amhluidh  ta  mi  gabhail  seach 

mar  sgàil  a'  claonadh  sìos  ; 
Air  m'fhuadach'  mar  an  locust  truagh 
thulg'  agus  uaith  a  rìs. 

2t  Mo  ghlùine  ta  aìr  failneachadh, 
aig  meud  mo  thraisg  a  ghnfith  ; 
Is  m'f  heòil  aig  diobhad  saUl'  is  sult' 
air  seargadh  as  a  ta. 
25  A'm'  aobhar  fochaid  tha  mi  fòs 
do'n  aitim  ud  gu  le"ir  : 
Chrath  iad  an  cinn  gu  fanoideach, 
tràth  sheall  iad  orm  gu  geur. 

2$  Fòir  orm,  a  Thighearna  mo  Dhia  ; 

a'd*  thròcair  cuidich  mi : 
27  Gu'n  tuig  iad  gur  i  so  do  làmh, 

's  gur  tu  rinn  sud,  a  Dbè. 
SS  'N  trhth  bhitheas  iad  ri  mallachadh, 

beannaich-sa  sìnn  gu  pailt ; 
Biodh  orra  nàir',  aìr  èirigh  dhoibh ; 

ach  t'òglach-sa  biodh  ait. 
23  Gu  robh  iad  air  an  cuairteachadh 

m'uil'  eascairde  le  nàir7  ; 
*S  mar  f  halluinn  air  an  uachdar  biodh 

an  amhluadh  fein  le  tàir. 

30  Ach  mise,  ghnàth,  àrd-mholaidh  mi 

Iehobhah  Dia  le  m'  bheul : 
Is  i'ùs,  am  measg  a'  choimhthionail, 
cuiridh  mi  'chliu  an  cèill. 

31  Oir  tha  e  leis  an  duine  bhochd 

'na  sheasamh  air  a  dheis, 
G'a  theasairginn  o'n  dream  le  'm  b'àill 
'anam-san  f  hagail  ris. 

SALM  CX. 

THUBHAIRT  Iehobhah  ri  mo  Thriath, 
Bi  d'  shuidhe  air  mo  dheis, 
T'uil*  eascairde  gu'n  cuir  mi  dhuit 
'nan  stòl  fo  bhonn  do  chois'- 

2  A  Sion  cuiridh  Dia  a  mach 

slat-shuaicheantais  do  neirt : 

*S  am  builsgean  t'eascairde  gu  lèir 

bi  fem  a'd'  uachdran  ceart. 

3  Bithidh  do  phobull  taghta  fe"in 

ro-thoileach  mar  is  còir, 
San  la.  sin  anns  am  foilisich  thu 

do  chumhachda  gu  mòr : 
Am  mais  's  an  sgèimh  'na  naomhachd  gbrtn 

o  bholg  na  maidne  moich, 
Mar  dhealt  a  thig  a  nuas  o  nèamh, 

tlia  f  òigridh  iomarcach. 

4  Do  mhionnaich  Dia  Jehobhah  mòr, 

»s  cha'n  aithreach  leis  gu'n  d'  rinn, 
R&r  orduigh  mhaith  MhelchisedeiCj 
gur  sagart  thu  gach  linn. 

5  An  Tigiiearna  ta  air  do  dheis, 

tiom-bhuailear  leis  gu  garg 


Mor  righrean  ìàidir  cumhachdach, 
aun  la  a  Lasas  'fhearg. 

6  Bheir  esan  breth  measr;  fhineachan, 

lionaidh  gach  àit  gu  f  ìor 
Le  corpaibh  marbh' :  is  lotar  Jeis 
na  h-uachdrain  thar  gach  tir. 

7  Is  anns  an  t-slighe  òlaidh  e 

deoch  as  na  sruthaibh  luath' ; 
Is  air  an  aobhar  ud  fa-dheòidh 
togaidh  e  'cheann  le  buaidh. 

SALM  CXL 

MOLAIBHSE  Dia,  sìor-mholams'  e 
le  m'uile  cliridh'  gu  h-àrd  ; 
An  coimhthional  nam  ftrean  còir', 
sa'  chuideachd  mhùir  's  gach  àit. 

2  Tha  gnìomharan  an  Tighojurna 

ioniarcach  mòr  gu  lelr ; 
Isleis  an  droam  le'n  tlachdmhor  iad, 
rannsaichear  iad  gu  geur. 

3  Tha  'obair-san  ro-urramach, 

ro-ghlòrmhor  i  gun  cheisd  ; 
Tha  fireantachd  Iehobhah  tbs 
buan  mhaireannach  am  feasd. 

4  A  ghnìomhara  ro-iongantach, 

air  chuimhne  chuir  gu  beachd  : 
A  ta  Iehobhah  gràsmhor  cuoin, 
is  làn  do  thruacantachd. 

5  Thug  esan  biadh  is  lòn  do'n  dream 

d'  an  eagal  e  a  ghnaUi, 
'S  a  choimhcheangal  a  rinn  e  leo 
cuimhnichidh  e  gu  brath. 

6  Neart  'oibre  iongantach  chuir  Dia 

an  cè*iU  d'a  phobuU  ftHn  ; 
A  thabhairt  doibh  mar  sheilbh  gu  buan 
oighreachd  nan  sjuagh  gu  lèir. 

7  Firinn  is  ceartis  gnìomh  a  làmh  ; 

'uU'  àitheantan  tha  fior. 

8  Deanta  le  ceartas  finrmeach  : 

taid  seasmhach  buan  do  shìor. 

9  Shaoradh  le  Dia  a  phobull  fèin  ; 

is  dh'orduich  e  ani  t'easd 
A  choimhcheangal :  tha  'ainm-san  naonih 
is  urramach  gun  cheisd. 

10  'Se  tùs  a'  ghliocais  eagal  De", 

tha  deadh  thuigs'  aig  an  dream 
Le'n  coimhlionar  a  rcachda-san  : 
mairidh  a  chku  gach  àm. 

SALM  CXII. 

OTHUGAIBH  moladh  mòr  do  Dhia : 
's  beannaicht'  an  ti  gu  beachd 
D'  an  eagal  Dia,  's  a  ghabhas  toil 
gu  mòr  d'a  lagh  's  d'a  reachd. 

2  Bidh  'shliochd-san  làidir  anns  an  tir, 

's  ro-bheannaicbt'  siol  nan  saoi. 

3  Bidh  maoin  is  saoibhreas  mòr  'na  thigh  ; 

bidh  'cheartas  buaji  a  chaoidh. 

4  Tràth  bhitheas  saoi  an  dorchadas, 

'n  sin  èiridh  solus  da  : 
Tha  e  fìor-ghràsmhor  tròcaireach 
is  cothromach  a  ghnàth. 

5  Is  truacant'  fòs,  deadh-choingheallach, 

an  duine  maith  a  chaoidh  ; 

Is  bheirear  leis  gu  seòlta  glic 

a  ghnothuiche  gu  crìch : 

6  Gu  dearbh  cha  tig  aon  ni  ani  feasd 

le*n  gluaisear  e  gu  mòr  ; 
Ach  cuimhn'  is  iomradh  maith  a  chaoidh 
bidh  air  an  fhìrean  chòir. 

7  Is  air-san  cha  bhi  faiteachas, 

air  cluinntìnn  dha  droch-sge'U  ; 
Tha  'chridhe  soorach  muinghinneach 
an  Dia  Iehobhah  treun. 
S  Tha  'chridhe  air  a  shocrachadh, 
cha  bhi  air  geilt  no  fiamh, 
Gu  ruig  an  uair  am  faicear  leis 
air  eascairdibh  a  mhiann. 

9  Sgaoil  e  a  chuid,  is  thug  do'n  bhochd, 

Js  buan  'f  hireantachd  am  feasd  ; 
Bidh  'adharc  air  a  h-àrdachadh 
le  urram  m$>r  gun  cheisd. 

10  Cràdharan  daoi,  tràth  chi  e  so  ; 

cusaìdh  e  'fhiacla  geur', 

Seargairih  e  as :  is  sgrìosar  miann 
nan  aingidh  ud  gu  leir. 

SALM  CXIIL 

MOLAIBHSE  Dia,  O  molaibh  e, 
òglacha  d'deas  De"; 
Ard-mholaibb  fòs  gu  h-urramach 
deadh  ainm  lehobhah  thrè"in. 

2  Ainm  Dhc  biodh  beannaichte  gu  rnÒr, 

o'n  àm  so  is  gu  bràth. 

3  O  èirigh  gu  ruig  luidhe  grèm', 

ainm  Dhe"  ioh-mholta  ta. 

4  'S  àrd  thar  gach  tìr  Iehobhah  mòr, 

's  a  ghlùir  thar  nèamhafòs. 

5  Cò  's  coìmeas  ris  an  Tighearna 

ar  Dia,  ta  chòmhnuìdh  shuas  ? 

6  'S  esan  an  neach  a  chromas  sìos, 

's  a  dh'ìslicheas  e  fein, 
Dh'amharc  gach  ni  san  talamh  ta, 
's  an  nèamhaibh  àrd'  nan  speur. 

7  Togaidh  e  'n  deòradh  truagh  o'n  dus; 

's  am  bochd  o'n  òtrach  bhreun; 
S  G'an  cur  'nan  suidh'  le  prionnsaibh  ard', 

le  prionnsaibh  'phobuill  fè"in. 
9  Bheir  e  do'n  mhnaoì  a  ta  gun  siiochd 

tigh  cùmhnuidh  teaghlaich  mhòir'; 
Gu  bhi  'na  màthair  aoibhneach  mhac. 

Molaìbhse  Dia  na  glòir'. 

SALM  CXIV. 

AIR  teachd  do  Isra'l  as  an  Eiph't, 
's  do  Iacob  mach  o'n  dream 
*G  an  robh  an  cainnt  ro-chruaidh  is  dorch 
aig  coimhicheas  an  teang'. 

2  Bha  Iudah  dha  mar  chòmhnuidhnaomh, 

bu  rioghachd  Isra'l  leis. 

3  Air  faicinn  sud,  ghrad-theich  an  cuan 

sruth  Iordain  phill  air  ais. 

4  Mar  reithe  bras  leum  beannta  suas; 

leum  cnocan  beag'  mar  uain; 

5  Iordan,  c'  arson  a  phill  air  t'ais  ? 

c'  arson  a  theich  thu,  chuain? 

6  C'arson  a  leum  sibh,  shleibhte  àrd', 

mar  reithe  meargant  bras? 
C'arson,  mar  uain  nan  caorachfòs, 
a  leum  sibh,  chnoca  gias'  ? 

7  O  thalaimh,  criothnaich  fòs  le  geilt, 

roimh  ghnùis  Iehobhah  mhòir; 
O  criothnaich  fòs  le  geilt  roimh  ghnùìs 

Dhtì  Iacoib  maris  còirl 
S  Oir  thionndaidli  e  an  aiibhinn  theann 

gu  loch  do  uisge  tàimh, 
*S  a'  charraig  chruaidh  gu  tobar  uisg*, 


le< 


nhachdaibh  a  làimh'. 

DHUINNE  cha'n  ann,  a  Thriath,  cha  'n  ann, 
ach  do  t'ainm  uasal  fem 
Tabhair  an  cliu  's  a'  ghlòir,  air  sgàth 
rio  ghràis  is  t'fhìrinn  reidh. 
2  C'  arson  a  theireadh  fineacha, 
c'àit  bheil  an  Dia  a  nìs  ? 

5  Ar  Dia  a  ta  air  nèamh,  is  rinn 

gach  gnìomh  bu  toiieach  leis. 

4  An  ìodhoil  's  airgiod  iad  is  òr, 

gnìomh  làmha  dhaoine  fein. 

6  Tha  beoil  ac',  leis  nach  labhair  iad; 

is  sùilean,  leis  nach  Iè"ir. 

6  Tha  cluasan  ac',  's  cha  chluinn  iad  leoj 

is  sròìn',  gun  f  hàile  annt'. 

7  An  Iàmh  gun  chlì,  an  cos  gun  cheum 

an  scornan  gun  srnid  chainnf. 

5  Iadsan  a  dhealbh  's  a  ghe"ilteas  doibh, 

's  ro-chosmhuil  iad  riu  fein. 

9  O  Isra'l,de3n-sabund  Dia; 

'se  'n  sgiath,  's  an  còmhnadh  treun. 

10  Thigh  Aaroin,  O  dean  bun  à"  Dia; 

'se  'n  còmhnadh,  is  an  sgiath. 

11  Luchd  eagail  Dè,  làn-earbaibh  as: 

an  sgiath  's  an  neart  'se  Dia. 

12  Iehobhah  Dia  bha  cuimhneach  oirnn; 

beannaichidh  e  sinn  fèin  ; 
Beannaichear  leis  tigh  Israeil, 
's  tigh  Aaroin  mar  an  ceudn'. 


13  Na  big  's  na  mòir  d'an  eagal  Dia, 
beannaichidh  e  gu  caoin'. 

14  Cuiridh  e  sibh  an  Uonmhoireachd, 
ìibh  fe"in  's  'ur  sliochd  faraon. 

15  Is  beannaicht'  sibh  o'n  Tighearna, 
nnn  nèamh  is  làr  gu  le;ir. 

16  An  talamh  thug  do  chloinn  nan  daoin' ; 
's  leis  fèin  àrd  nèamh  nan  speur. 

17  Na  mairbh,  no'n  dream  th£iu  tosdach  sìoa 
do'n  uaigh,  cha  mhol  iad  Dia. 

18  Ach  molar  leinn  e  nis,  's  gu  bràth. 

Molaibh  gu  h-ard  an  Triath. 

SALM  CXVI. 
TS  toigh  leam  Dia,  air  son  gu'n  d'tìsd 
-*■     ri  m'  ghuth,  's  ri  m'urnuigh  fòs. 
2  A  chionn  gu'n  d'aom  e  rìum  a  chluais, 

sior-eigheam  ris  ri  m'  bheò. 
5  Chaidh  uinam  dòruihn  geur  a'  bhàis, 

ghlac  pìantan  ifrinn  mi: 
Theann-ghlacadh  mi  le  trioblaid  thruaigh, 

is  àmhghar  cruaidh  do  ra'  chlaoidh. 

4  Air  aìnm  Iehobhah  ghair  mi  'n  sin; 

(mar  so  a'  labhairt  ris,) 
O  Dhia  mo  Thighearn,  guidheam  ort, 
saor  m»  anam  bochd  a  nis. 

5  A  ta  Ichobhah  gràsmhor,  ceart; 

's  is  tròcaireach  ar  Dia. 

6  *Se  ghleìdheas  daoine  simplidh  ciùin' 

lag  bha  mi,  's  dh'f  hùir  an  Triath. 

7  O  m'anam,  feuch  gu'm  pill  thu  njs, 

gu  d'  shuaimhneas  is  gu  d'  thàmh ; 
Oir  dheònuich  Dia  gu  saoibhir  dhuit 

mòr  thoirbheartas  a  làimh'. 
S  O  ghàbhadh  is  o  chunnart  bàis 

shaor  thusa  m'anam  bochd ; 
Mo  chosan  shaor  o  shleamhnachadh, 

's  mo  shùil  o  dheuraibh  goirt'. 

9  An  sealladh  Dhè",  an  tìr  nam  beò, 

gu  direach  gluaisear  leam. 

10  Do  bhrìgh  gu  'n  chreid  mi,  labhair  rm 

's  mi  air  mo  chlaoidh  gu  trom. 

11  A'm' dheifìr  thubhairt  mi  mar  so 

's  breugach  gach  duin'  air  bith. 

12  Ciod  dh'ìocas  mi  do  Dhia,  aìr  son 

na  rinn  e  dhomh  do  mhaith  ? 

13  Cupan  na  slàinte  glacar  leam, 

air  ainm  Dhè  gaiream  fein. 

14  locam  mo  bhòid  do  Dhia,  a  nis 

an  Utth'r  a  shluaigh  gu  le"ir. 

15  AigDÌa  's  rophrìseil  i)às  a  naomh. 

16  Dhè",  t'òglach  's  rai  gu  beachd; 

'S  mit'òglach,  mac  do  bbanoglaich  ; 
mo  chuibhreach  sgaoileadh  leat. 

17  Bheir  mise  ìobairt-molaidh  dhuit 

airainm  Dht5  gaiream  fèin. 
1S  Iocam  mo  bhùid  do  Dhia,  a  nis 

an  làth'r  a  shluaigh  gultìir. 
19  An  cùirtibh  àluinn  àroìs  Dè, 

a'd'  bhuilsgean  fèin  gu  fior 
O  chaithir  àrd  lerusaleim. 

Molaibh  au  Triath  gu  sior. 

SALM  CXVII. 

OTHUGAIBH  moladh  mòr  do  Dhia, 
gach  fine  t'ann  fa  leth  ; 
Seadh  moìaibh  Dia  gu  fonnmhoràrd, 
gach  uile  shluagh  air  bith. 
2  Oir  's  mòr  a  chaoimhneas  tròcaireach, 
a  dheònuìch  e  dhuìnn  fèin ; 
Tha  firinn  Dè  sior-mhaireannach. 
Molaibh  Iehobhah  treuu, 

SALM  CXVIII. 

OMOLAIBH  Dia,  oir  tha  e  raaith, 
sior-mhairidh  tròcair  Dhè": 

2  Abradh  clann  Israeila  nis, 

gur  buan  a  ghràs  gach  rè. 

3  Tigh  Aaroin  abradh  iad  a  nis, 

sìor-mhairidh  trùcair  Dhe. 

4  Abradh  an  dream  d'an  eagal  Dia, 

gur  buana  ghràs  gach  xè. 

5  A?m*  èigin  ghair  mi  air  an  Ttiatfc; 
<         fhreagair  emigu  deas. 


ie 

An  ionad  farsiiinn  agus  re'idh 
shocruich  e  mi  le  treis. 

6  Tha  Dia  Iehobhah  air  mo  chrann, 

cha'n  eagal  leam  a  chaoidh, 
Aon  ni  a  dh'f  heudas  clann  nan  daoin* 
a  dheanamh  orm  ga  m'  chlaoidh. 

7  Measg  luchd  mo  chuideachaidh  tha  Dia 

a'  seasamh  leam  gu  beachd : 

Air  luchd  mo  mhi-ruin,  uime  sinf 

chi  mi  mo  mhiann  a'  teachd. 

S  *S  fearr  na  bhi  'g  earbs'  6.  duine  beò, 

ar  dòchas  chur  an  Dia. 

9  'S  fearr  na  bhi  'g  earbs'  à"  prionnsaibh  mòr', 

ar  dòchas  chur  san  Triath. 

10  Do  chuairtich  umam  air  gach  làimh 

na  dùthchanna  gu  lèir: 
Ach  sgatham  agus  sgriosam  lad, 
an  ainm  Iehobhah  thrèin. 

11  Do  chuairtich  iad  mi  air  gach  taobh, 

chuairtich  iad  misefòs; 
Ach  sgatham  agus  sgriosam  Ìad 
an  ainm  Iehobhah  mhòir. 

12  Mar  bheachaibh  chuairtich  iad,  ach  chaidh 

iad  as  mar  theine  dris; 
Oir  ann  an  ainm  Iehobhah  thre"in, 
ni  mi  gu  Lèir  an  sgrios. 

13  Ga  ra'  Leagadh,  theann  thu  orm  gu  dldth; 

ach  chuidich  leam-sa  Dia. 
11  *Se  Dia  mo  cheol,  's  mo  shlàinte  fos, 
is  e  mo  threòir  an  Triath. 

15  Guth  gairdeachais  is  slàfnte  ta 

am  pàilliunaibh  nan  saoi : 

Deas  làmh  Iehobhah  uile  thrè"in 

f  huaradh  gu  treubhach  i. 

16  Ta  gairdean  deas  an  Tighearna 

air  'àrdachadhgu  mòr; 
Is  rinneadh  bearta  treubhantais 
le  deas  làimh  Dhè  na  glòir'. 

17  Cha'n  f  haigh  mi  bàs,  ach  maiream  beò, 

is  ìnnseam  oibre  Dhe*. 

18  Throm-smachda'.'h  Dia  mi,  ach  gu  bàs 

cha  d'thug  e  thairis  m:. 

19  O  fosglaibh  dhomh  gu  farsuinn  re"idh 

geatan  anionracais: 
Is  racham  orra-san  a  steach; 


Ienobhah  i 


ilaidhj 


20  So  dorus  De\  air  'n  tèid  a  steach 

na  daoine  còire  naomh*. 

21  Sior-mholam  thu,  oirchual' thumi; 

is  tu  mo  shlàinte  chaomh. 
2«  A'  chlach  a  dhin.lt  na  clachairean, 
ciach-chinn  na  h-oisinn  i. 

23  'Se  Dia  rinn  sud,  's  ro-iongantach 

*nar  sùilibh-ne  an  gnLomh. 

24  So  fe*in  an  là  a  dh'orduich  Dia, 

sa-n  bi  sinn  suilbhir  air, 
2.5  Fòir,  gnìdheara,  guidheam  ort,  a  Dhe*; 
nis  soirbhich  leinn  gu  paiit. 

26  Beannaicht'  gu  robh  an  neach  a  thig 

an  ainm  Iehobhah  threin: 
ThuL;  sinne  beannachd  oirbhse  macb, 
à  tigh  lehobhah  fèin. 

27  'Se  Dia  Iehobhah  dhealraich  oirnn: 

eeanglaìbh  le  cordaibh  cruaidh, 
Ri  adharcaibh  nah-altair'naoimh', 
an  lobairt  bheir  sibh  uaibh. 

25  'S  tusa  mo  Dhia,  is  molam  thu ; 

àrdaicheam  thu,  mo  Dhia. 
29  O  molainh  Dia,  oir  tha  e  maith : 
sior-mhairidh  grà6  an  Triath. 

SALM  CXIX. 

ALEPH. 
»C  BEANNAICHT'  an  dream  tha  foirfc  glan 
&     san  t-slighe  dhìrich  cheirt; 
An  dream  a  ghluaiseas  ann  an  lagh 
àrd-Thigheama  nam  feart. 

2  'Sbeannaicht'  an  aitim  ud  faraon 

le  *n  coimhdear  teisteas  De", 
*S  a  dh'iarras  e  gu  dlchiollach, 
le  'n  uile  chridhe  fèin. 

3  *Nashlighibh-san  sior-ghluaisear  leo, 

'3  ctra  deaa  iad  aingidheachd. 


4  Dh'àithn  thu  dhuinn  gu  coìmheadamaid 
gu  dichiollach  do  reachd. 

5  O  stiùir  mo  cheum,  's  gu  coimhdear  leam       ( 

do  reachda  direach  fèin !  . 

6  Cha  ghahh  mi  nàir',  tràth  bheir  mi  5pe*is 

do  t'àitheantaibh  gu  Iè"ir. 

7  Le  cridhe  treibhdhireach  gun  ghò 

mòr-mholam  Ihu  gu  binn, 
Tràth  dh'f  hoghlumas  mi  breìtheanals 
do  cheartais  naomha  ghrinn. 

8  'Se  so  mo  rùn  gu  coimhdear  leam 

do  reachda  naomh  a  ghnath  : 
O  Thighearna,  na  treig-sa  mi 
gu  buileacb  no  gu  bràth. 

BETH. 

9  Ciod  leis  an  glan  an  t-òganach 

a  shlighe  fèin  gu  ceart  ? 
Trid  faicill  mliaith  isfurachrais, 
rèir  t'f  hocail  ìs  do  reachd. 

10  Le  m'uile  chridhe  fè"in,  a  Dhè, 

dh'  iarradh  leam  thu  gu  caomh; 
Na  ieLr  dhorah  dol  air  seacharan 
o  t'àitheantaibh  ro-naomh. 

11  Air  eagal  peacaidh,  dh'fholuich  mi 

a'm'  chridhe  t'fhocal  ceart. 

12  Oteagaisg  dhomh  do  reachda  naomh* 

*s  beannaicht'  thu,  Dhia  nam  feart. 
15  Le  m'  bhilibh,  breitheanais  do  bhèil 
nochd  mi  air  fad  's  air  leud. 

14  Slighe  do  theisteis  b'aoibhnlch'  leam, 

na  saoibhreas  mòr  d'a  mheud. 

15  Socraichidh  mi  mo  smuaineachadh 

air  àitheantaibh  do  reachd  ; 

Air  ceumannaibh  do  shlighe  fein 

sior-ahearcaidh  mi  le  beachd. 

16  Gabhaidh  mi  tlachd  is  ciata  mhaith 

do  d'  statuisibh  gu  Ieir: 
Air  dearmad  fòs  cha  leig  mi  chaoidh 
deadh  f  hocal  glan  do  bhèil. 

GIMEL. 

17  Riurasa  ta  m'òglach  dhuit,  a  Dhè", 

dean  toirbheartas  gach  àm  ; 
A  chum  gu  bithinn  foeò,  isfùs 
gu'n  coimhdear  t'f  hocal  leam. 

18  Fosgail  mo  shùiiean,  'schi  mi  'n  sin 

mòr-iongantais  do  reachd. 

19  *S  coigreach  air  thalamh  mi ;  na  ceil 

orm  t'àitheanta  ro-cheart. 

20  Tha  m'anam  briste  brùite  stigh, 

is  muladach  a  ghnàth  ; 
Aig  raeud  mo  thograidh  is  mo  mhiann 
do  d'  bhreitheanais  gach  tràth. 

21  Luchd-uabhair  mhallaicht'  smachdaich  thu, 

a  chlaon  o  t'iarrtus  ceart. 

22  Cuir  spìd  is  masladh  fada  uam, 

oir  choimhdeadh  leam  do  reachd. 

23  A'm'  achaidh  Iabhair  prionnsan  raòr', 

air  suidhe  dhoibh  le  chèiL': 

Ach  air  do  statuisibh  ro-naomh 

do  smuainich  t'òglach  fèin. 

24  A  ta  mi  gabhail  tlachd  gu  mòr 

do  d'tbeisteis  naomha  fein; 
ls  mar  an  ceudna  tha  zad  dhomh 
'nan  comhairlich  a'm'  f  heum. 

DALETH. 

25  Tha  m'anam  ìeantuinn  ris  an  ùir: 

rèir  t'fhocail  beothaich  roi. 

26  Nochd  mi  mo  shligh',  is  dh'e'iad  thu  rium 

seòl  dhomh  do  lagh,  a  Dhe. 

27  Air  slighe  fhior-ghloin  t'àitheanta 

thoir  dhombsa  tuigse  gheur; 

Mar  sin  air  t'oibribh  iongantach 

Jabhrara,  'g  an  cur  an  cèiLL. 

28  Tha  m'anam  leaghadh  as  le  bròn: 

rèir  t'f  hocail  rieònuich  neart. 

29  Cuir  slighe  bhreugach  fadauam: 

a'd'  ghras  thoir  dhomh  do  reachd. 

30  Slighe  na  firinn  foirfe  gloin, 

ìs  i  bu  roghainn  leam  : 
Is  chuir  mi  do  cheart  bhreltlieanais 
fa  m'  chomhair  ffjin  gach  àrn. 

31  Lean  rai  gu  dlùth  's  gu  faicilleach 
ri  d'  theisteis  naomha  fèin; 
Na^uir  gu  h-amhluadh  nàire  mi, 
O  Thigheama  ro-threin. 
3*2  An  slighe  f  hior-ghloin  t'àitheanta 
sior-ruithidh  mi  le  tiachd  ; 
Trath  nlthear  leat  mo  chridhe  teann 
a  chur  am  farsuinneachd. 

HE. 

33  SUghe  do  statuin  teagaisg  dhomh, 

O  Dhia  Iehobhah  threin  : 
Is  coimhdeam  i  gu  dìchiohach, 

gu  crlch  mo  shaoghail  fein. 
24  Tuigs' aguseòlas  tabhair  dhomh, 

is  coimhdidh  mi  do  reachd; 
Is  fòs  le  m'uile  chrìdhe  fein 

coimhdear  leam  e  gu  beachd- 
36  An  ceum  do  lagh'  thoir  orm  bhi  triall, 

oir  leam  's  ro-thlachdmhor  e. 
35  G11  d'  theisteas  naomh',  's  cha'n  ann  gu  sannt, 

mo  chridhe  Lùb,  a  Dhè. 
57  Mo  shùile  pill  mu'n  amhairc  mi 

air  dlomhanas  gun  stà : 
Ar.h  ann  do  shlighibhnaomhafe"Ìn 

ath-bheothaich  mi  a  ghnàth. 

3S  O  daingnich  t'fhocal  firinneach 

do  t'òglach  fein  gu  mòr ; 
Do'n  neach  thug  suas  e  fèin  air  fad 

rio  t'eagal  mar  is  còir. 
50  Pìll  uam  an  nàir  a's  eagal  leam ; 

oir  's  inaith  do  bhreth,  a  Dhè. 

40  Fauch,  's  miannach  leamsa  t'àitheanta: 

a'd'  cheartas  beothaich  mi. 

VAU. 

41  Thigeadh  do  thròcair  mar  an  ceudn' 

a  m'ionnsuidh  fèin,  a  Dhe" ; 
Do  chomhf  hurtachd,  's  do  shlàinte  chaomh,^ 
a  rèir  do  gheallaidh  fein. 

42  Mar  sin  do'n  neach  bheir  masladh  dhomh, 

bidh  agam  freagradh  deas: 

Oir  ann  ad  fhocal  firinneach 

mo  dhòchas  cuiridh  mis*. 

4,"  Focal  na  firinn  na  buin  leat 
Kii  h-iomlan  as  mo  bheul ; 
Oìr  ann  ad  bhreitheanais  ro-cheart 
a  ta  mo  dhòchas  fèin. 

44  Mar  sin  gu  suthain  is  gu  sior, 

gnàth-choimhdìdh  mi  do  reachdt 

45  Air  son  gu'n  iarram  t'àitheanta, 

gluaiseam  am  fersuinneachd. 

46  Rì  rìghrihh  labhram  air  do  theist, 

gun  amhluadh  orm  no  sgàth. 

47  Ia  gabham  tlachd  do  t'àitheantaìbh, 

*s  ann  rioibh  a  thug  mi  gràdh. 
45  Ri  t'àitheantaibh  d'an  d'  thug  mi  toil, 
togam  mo  lamha  fein  : 
Isann  ad  statuisibh  ro-naomh 
bitheam  ii  cnuasachd  ghèir. 

ZAIN. 

49  Cuimhnich  am  focal  ud.  a  Dhe", 

do  t'ùulach  fèin  a  nis, 
Thug  thu  mar  bharrant  dòchais  dhomh, 
's  thug  orin  gu'n  d'earb  mi  ris. 

50  'Se  so  mo  chomhf  hurtachd  ro-mhòr 

a'm'  theinn  's  a'm'  àmhghar  geur: 
Oìr  nnn  do  bhriathar  firinneach 
m'ath-bheothachadh  gu  treun. 

51  Bha  mi  mar  aobhar  fanoid  mhòir 

aig  dnoinibh  àrdanach ; 
Gidheadh  cha  d'  aora  mi  o  do  lagh, 
le  claonadh  seachranach. 

53  D^  hhreitheanais  a  ta  o  chian, 

cbuimhnich  mi,  Dhia,  guleir 
Is  chlac  mi  thutram  fein  an  sin 
deadh  chomhfhurtachd  a'm'  fheum. 
55  Air  son  gu*n  d'  threig  an  daoi  do  lagh, 
ghlac  uamhunn  mi  gu  mòr. 

54  An  tigh  mo  chuairt  is  m'oil-thire, 

rio  statuin  b'iad  mo  cheòl. 
?ì>  Chuimhnich  mi  t'ainm  san  oidhch',  a  Dhe, 
u  choàmhdeadh  leara  do  reachd. 


56  B'e  so  mo  chuid,  oìr  choimhid  ml 

t'iarrtuis,  a  Dhe,  gu  beachd. 

CHETH. 

57  Mo  chuibhrionn  is  mo  chrannchur  thu, 

O  Thigheam  is  a  Dhè ; 
Le  gealladh  cinnteach  thubhairt  mi, 
gu  coimhdmn  t'f  hocal  fein. 

58  Le  m'uile  chridhe  dh'iarr  mi  ort 

do  ghnùis  's  do  ghrà3a  saor: 

A  reir  do  bhriathair  f  hirinnich, 

dean  trùcair  orm  gu  caoin. 

59  Do  chnuasaich  mi  rao  shlighe  fiSin, 

's  ri  d'  theisteas  phill  mo  chos. 

60  Rinn  deiftr  choimhead  t'àitheanta, 

's  nior  ghabh  mi  tàmh  no  fois. 

61  Chreach  buidhinn  aingidh  mi;  gidheadh 

nior  dhearmaid  mi  do  reachd. 

62  Eiream  mu  mheadhon  oidhche,chum 

gu  molam  do  bhreth  cheart. 

63  'o  fear-comuinn  mi  is  companach 

do  'n  dream  d'an  eagal  thu ; 

'S  do  'n  aitim  ud  a  choimhdeas  fos 

t'fhìor-àitheantan  gu  dlùth. 

64  A  Thigheama,  tha'n  talamh  lan 

do  d'  ghràs  'a  do  d'  thròcair  chaolmh: 
Tuigs'  agus  eòlas  tabhair  dhomh 
a'd'  statuisibh  ro-naomh. 

TETH. 

65  Do  t'òslach  rinn  thu  maith,  a  Dh£, 

a  rèir  do  bhriathair  cheirt. 

66  Deadh  thuigs'  is  eòlas  teagaisg  dhomh, 

oir  chreid  mi  fèin  do  reachd. 

67  Mun  robh  mi  'n  teinn,  air  seachran  chaidh 

ach  tf  hocal  ghlèìdh  mi  nls. 

68  'S  maìth  thus',  is  nithear  maithcasleat: 

a'd'  statuin  teagaisg  mib'. 

69  A'm'  aghaidh  luchd  an  ardain  bhuirb 

dhealbh  breuga  baoth  le  cheiF  : 
Ach  gleidhidh  mise  t'àitheanta 
le  m'  chridhe  fèin  gu  lèir. 

70  Tha  'n  cridhe-san  co  reamhar  fòs, 

ri  saill  aìg  meud  an  sògh : 
Ach  gabhaidh  mise  tlachd  dhomh  ftJin 
a'd'  lagh-sa,  Dhè,  gach  lò. 

71  'S  maith  dhomhs*  a  nis  gu  robh  mi  fein 

an  teinn  »s  an  àmhghar  geur, 
A  chum  gu  fòghlumainn  le  beachd 
do  statuin  cheart  gu  Iè"ir. 

72  'S  fearr  dhomh  gu  mòr  an  lagh  a  ta 

a'  teachd  o  d'  bheul  a  mach, 

Na  mHte  mor  do'n  airgiod  ghlan, 

'sdo'n  òra's  deirge  dreach. 

IOD. 

75  Do  rinn,  's  do  dhealbh  do  làmhan  mi; 
dean  tuigseach  mi  d'a  reir, 
A  chum  gu  faighinn  eòlas  maith 
Air  t'àitheantaibh  gu  lèir 

74  Tràth  chiluchd  t'eagail  mi,  bi'dait: 

oir  dh'  earb  mi  as  do  theist. 

75  Dhia,  's  ceart  do  bhreitheanais,  'a  le  còir, 

leòn  thusa  mi  gun  cheisd. 

76  Dhe\  guìdheam  ort,  do  thròcair  chaoin 

bhi  dhomh  mar  chomhf hnrtachd: 
A  reir  an  f  hocail  labhair  thu 
rì  t'òglach  fèin  gu  beachd. 

77  O  thigeadh  thugam  fein  a  nis 

do  throcair  chaomh,  a  Dhe, 
Ga  m'  chumail  beò:  oir  'se  do  lagh 
mo  thlachd  's  mo  mhiann  gach  rè'. 

78  Bìodh  nàir'  air  luchd  an  àrdain  mhòir . 

bhuin  riumsa,  gun  chion-fàth, 
Gu  fealltach  fiar  ;  ach  smuainicheam 
air  t'àitheantaibh  a  ghnàth. 

79  Pilleadh  luchd  t'eagail  rium,  's  an  dream 

ta  eòlach  air  do  theist. 

80  Gu  robh  mo  chridhe  ceart  a'd'  reachd, 

nach  nàraichear  mi  'm  feasd. 

CAPH- 

Ach  tha  mo  dhòchas  bunaiteach 
a'  d'  fhocal  tairis  fèin. 
82  A'  feitheamh  t'  fhocail  chaith  mo  shùil : 
furtachd,  O  c'uin  a  ni  ? 

53  Oir  taim  mar  shearraig  anns  an  toit ; 

's  do  reachd  nior  dhearmaid  mi. 

54  Cia  lìon  iad  làithean  t'òglaich  fèin  ? 

is  fòs,  a  Dhè",  cia  uair 
Chuireas  tu  breitheanas  an  gniomh 

orra  ta  orms'  an  tòir  ? 
85  An  dream  ta  làn  do  'n  àrdan  bhorb, 

chladhaich  iad  dhomh  gu  beachd 
Sluichd  dhomhain,  chum  mo  ghlacadh  leo, 

nach  robh  a  re"ir  do  reachd. 

55  An  tòir  gu  fealltach  tha  iad  orm; 

I>hè,  cuidich  leam  gu  grad : 
Oir  tairis  agus  firinneach 

tha  t'àitheantan  air  fad. 
S7  Air  talamh  chaidh  ach  beag  mo  chlaoidh  ; 

nior  thrèig  mi  t'iarrtus  naomh. 
98  'S  gun  coimhdinn  teisteas  fior  do  bhe'il, 

ath-bheothaich  mi  gu  caornh. 

LAMED. 

89  Tha  t'fhocal  bunaiteach  gu  bràth, 

sna  nèamhaibh  àrd',  a  Dhe"  : 

90  Tha  t'fhìrinn  is  do  thairisneachd 
.  buan-mhaireannach  gach  rè  : 

Do  dhaingnicheadh  au  talanih  laat, 
's  'na  sheasamh  tha  d'a  rèir. 

91  Taid  buan  an  diugh  re"ir  t'orduigh  fèin  ; 

do  mhuinntir  iad  gu  Itìir. 

92  Mur  bhith  gu  'n  ghabh  mi  ciata  mhòr 

do  t'fhocal  firìnneach, 
Ghrad-f  hàilnichinn  is  gheibbinn  bàs 
a'm'  àmhghar  iomareach. 

93  T'iarrtuis  cha  dìchuimhnich  mi  chaoidh; 

olr  bheothaich  thu  mi  leo. 

94  'S  leat  mi,  fòir  orm  ;  oir  dh'iarr  mi  fèin 

t'àitheanta-san  gach  lò. 

95  Bha  luchd  an  uile  gu  furaehar 

ga  m'  fheitheamh  clmm  mo  sgrioa; 
Ach  air  do  theisteas  fìrinneach 

le  m'  smuaintibh  dearcaidh  mis'. 
95  Chunnaic  mi  crioch  gach  ni  a  ta 

sa'  bheatha  so  d'  a  mheud  : 
Ach  t'àithne  tha  gun  tomhas  fòs 

aig  farsuinneachd  is  leud* 

MEM. 

97  Cia  ionmhulnn  leam  do  lagh-sa,  Dhè  ! 

mo  smuaineach'  e  gach  là. 

98  Thar  m'eascar  thug  thu  gliocas  dhomh 

Ie  d*  reachd,  ta  leam  a  ghnath. 

99  Is  tuigsich'  mì  na'n  aitim  ud 

thug  teigasg  dhomh  gu  lè'ir  ; 
Bhrigh  gur  ann  air  do  theisteas  naomh 
taim  smuaineachadh  gu  geur. 

100  Taim  tuigseach  eagnuidh  fòs  os  ceann 
gach  seanair  anns  an  tìr  : 

Air  son  gun  choimhdeadh  Ieam  gu  beachd 
iarrtuis  do  reachd  gu  fìor. 

101  Phitl  mi  nio  chos  o  rùd  gach  uilc, 
gu'n  coimhdinn  f  f  hocal  ceart. 

102  Nior  chlaon  mi  fòs  o  d'  bhrettheanais  ; 
oir  theagaisgeadh  ìni  leat. 

>03  I*  m'  bhlas  cia  milis,  O  mo  Dhia, 
do  bhriathra  ceart  gu  lèir  ! 
Do  m'  chàirean  "s  milse  iad  gu  mòr 
na  mil  air  feadh  mo  bhèil. 
104  Tre  t'àitheanta  taim  faghail  fòs 
tuigs'  agus  eòlais  mhaith  ; 
Is  uime  sin  's  ro-fhuathach  leam 
gach  slighe  cham  air  bith. 

NUN. 
109  Is  lòchran  t'fhocal  fèin  do  m'  chois, 
solus  do  m'  cheum  gu  beachd. 

106  Do  mlnonnaich  mi,  's  nì  mi  d'a  rèir  : 
gu'n  coimhdinn  fè*in  do  reachd. 

107  Tha  mis'  an  trioblaid  iomsrcaich, 
O  Thigheama  nam  feart : 

A  rèix  an  fhocail  labhair  thu, 
atb-bheothaich  mi  le  d'  nearU 


108  Gabh  uam  gu  taitnsach,  guidheam  ort, 
ofrail  mo  bhuil  a  nis, 

A  bheir  mi  dhuit  gu  toileach  saor  ; 
stiùir  mi  a'd'  bhreitheanais. 

109  Tha  m'anam  bochd  a'm'  làimh  a  ghnàth.* 
ach  chuimhnich  mi  do  reachtì. 

110  Leag  droch  dhaoin'  romham  lion  ;  gidheadh 
nior  chlaon  o  t'iarrtus  ceart. 

111  Do  theisteis  fhior  ghabh  mise  fèin 
mar  m'  oighreachd  bhuan  am  feasd  ; 

Oir  's  iad  a  bheir  do  m'chridhe  leòint' 
mòr-shubhachas  gun  cheisd. 

112  Dh'aom  mi  mo  chridhe  fòs  a  cbum 
gu  deanar  leam  a  ghnath, 

Do  statuin  cheart  a  chur  an  gnìornh, 
o  so  a  mach  gu  bràth. 

SAMJECH. 

113  Is  fuath  leam  smuaìnte  dìomhanach  ; 
do  d*  reachd  ach  thug  mi  gràdh. 

114  'S  tu  m'  ionad-foluich,  's  tu  mo  sgiatb 
•i  t'f  hocal  m'  earbsa  ta. 

115  O  sibhs'  a  chleachd  bhi  deanamh  uilc, 
imichibh  uam  a  nis; 

Oir  àitheanta  mo  Thigheama 
le  cùram  coimhdidh  mis'. 

116  Re"ir  t'fhocail  dean  mo  chumail  suas, 
a  chum  gu  mairinn  beò  ; 

'S  na  leig  16  naire  mi  fa  chuis 
mo  dhùchais  iein  gach  lò. 

117  Neartaich  mi,  's  tearnaidh  mise  slàn  ; 
sior-dhearcam  air  do  reachd. 

11S  Shaltair  thu  air  na  chlaon  o  d'  lagh  ; 
oir  's  breug  am  feall  gu  beactid. 

119  Mar  shal  droch-mhiotail  tilgear  uait 
gach  daoi  air  thalanih  ta  : 

Is  uime  sin  's  ro-chaomh  leam  fèin 
teisteis  do  bhèii  a  ghnàth. 

120  Do  chrìothnaich  m'f  heod  fa'n  eagal  ud 
a  ghabh  mi  romhad  fèin  ; 

Is  lìonadh  mi  le  uamhunn  fòs, 
fa  d'  bhreitheanais  gu  lèir. 

AIN. 

121  Rinn  mi  breth  chothromacn  ;  na  fàg 
fo  iochd  luchd  m'  f  hòirneirt  mi. 

12-2  Air  t'oglach  'n  urras  bi  chum  maith; 
na  leig  luchd-buirb  do  m*  chlaoidh. 

123  Mo  shùìJean  tlia  air  fàilneachadh 
feitheamh  do  shlàinte,  Dhe" ; 

'S  a'  feitheamh  gus  an  coimhlionar 
deadh  bhriathar  ceart  do  bheil. 

124  Ri  t'òglach  buin  a  rèir  do  ghràis, 
seol  dhomh  do  lagh  gu  beachd. 

125  'S  mi  t  oglach,  tabhair  eòlas  domh, 
gu'n  tuiginn  fein  do  reachd. 

125  'S  mithicii  dhuit  gmomh  a  thaisbeanadh 
a  Dhè  iehobhah  thrèm  : 
Oir  sgaoileadh  agus  bhriseadh  leo 
t'àitheanta  naomh'  gu  lèir. 
127  Fa'n  aobhar  ud,  O  Thighearna, 
gu  dearbh  is  ionmhuinn  leam 
T'aitheanta  fèin  os  ceann  an  òir, 
an  òir  a's  fearr  a  t'ann. 
12S  Measam  t'uil'-iarrtuis,  uime  sin, 
bhì  anns  gach  aon  ni  ceart ; 
Is  fuathach  fÒs  le  m'  chrìdhe  fèin 
gach  slighe  bhrèig'  gu  beachd. 

PE. 

129  Tha  ff hocal  is  do  theisteis  fè*in, 
a  Dhe,  ro-ìongantach  ; 

Is  uime  siti  ni  m'anam  bochd 
'n  coimhead  gu  cùramach. 

130  Btieir  tionns.^nadh  t'f  hocaU  solus  maith 
ri  dol  a  stigh  'na  phàirt; 

Do  dhaoinibh  simplidh  aineolach, 
do  bheir  e  eòlas  àrd. 

131  Gu  farsuinn  dh'fhosgail  mi  mo  bheul, 
a'  ploscartaicli  gu  mòr; 

Fa  mheud  mo  thoil'  do  t'àitheantaibh 
bhiom  muladach  gu  leòr. 

132  Seall  agus  amhairc  orm,  a  Dhia, 
dean  tròcair  orm  gu  caomh  ; 


SALM  CXX.  CXXI. 


133  Ejacadh  na  bìodh  an  uachdar  orm, 
a'd'  fhocal  stiùir  mo  cheum. 

134  O  f  hòirneart  dhaoine  teasnirg  mi ; 
Iscoimhdcam  t'iarrtuis  fijin. 

135  Dealradh  do  ghnùis'  air  t'òglach  tog, 
aeòl  dhomh  do  staturn  cheart. 

136  Ruith  srutha  dheur  o  m*  shùilibh  fòs, 
air  briseadh  Jeo  do  reachd. 

TSADDI. 

137  'S  ro-chothromach  thu  fein,  a  Dhe\ 
's  is  dh-each  r^ìdh  do  bhreth. 

I3S  Do  theistei.s  dh'aithn  thu  dhuinn,  a  ta 
ro-thairis  ceart  gach  leth. 

139  Do  rinn  mo  ghràdh  is  m'eud  ra-mhòr 
mo  chaitheadh  as  gu  Ie"ir  ; 

Do  bbrlgh  gu  *a  diiearmaid  m'eascairde 
deadh  bhriathra  ceart  do  bhdil. 

140  'S  ro-f  hiorghlan  t'fhocal ;  uime  sin 
's  ionmhuinn  le  t'ùglach  e. 

Hl  Taim  suarach  beag,  gidheadh  do  reachd 

air  dìchuimhn'  nior  leig  mi. 
143  Do  cheartas  fein  is  ceartas  e 

ta  siorruidh  buan  gu  bràth  ; 
Is  amhluidh  sin  do  lagh  ro-cheart 

'na  fhirinn  ghloin  a  ta. 
143  Ghlac  trioblaid  mi,  is  ghabh  orm  greim 

teinn  agus  àmhghar  geur ; 
Gidheadh  a  ta  mo  thlachd  gu  mòr 

a'd'  àitheantaibh  gu  le"ir. 

14 1  Ceartas  do  theisteis  fein,  a  Dhe*, 
tha  siorruidh  buan  guri  cheisd : 

Deadh  thuigse  tabhair  thusa  dhomh, 
is  bitheam  baò  am  feasd. 

KOPH. 

145  Ghlaodh  mi  le  m'  uile  chridh' ;  a  Dhe", 

tHsd,  's  coimhdidh  mi  do  reachd. 
»46  Ghlaodh  mise  riut,  fòir  orm  ;  's  an  sin 

coimhdeam  do  theistgu  beachd. 
147  n<»  thionnsgain  mi  roimh  'n  charahanaich, 

is  giJaodh  mi  riutsa,  Dhe" ; 
Oir  tha  mo  dhòchas  bunaiteach 

a'd'  f  hocal  daingean  fèin. 
I4S  Mo  shùìiean  tha  ni's  furaehair' 

na  forair'  theann  na  h-oldhch'  ; 
A  chum  gu  bithìnn  smuaìneachadh 

air  t'fhocal  fe'in  a  chaoidh. 

149  A  reir  do  chaoimhneis  thròcairich 
èisd  fe'in  ri  m»  ghuth  a  nis : 

A  rèir  do  bbreitheanais  ro-mhòir, 
Iehobhah,  boothaich  mis'. 

150  Luchd  leanmhuinn  uilc  tha  teannadh  orm: 
a  ta  iad  fad  o  d'  reachd. 

151  Dhd,  tha  thu  'm  fagus  :  agus  tha 
t'uil'  iarrtuis  fior  is  ceart. 

152  Fa  thimchioll  fòs  do  tbeisteas  naomh', 
o  thoiseach  b'f  hiosrach  mi, 

Gu'n  d'rinneadh  leat  an  socrachadh 
a  chum  bhi  buan  gach  rè. 

RESH. 

153  Amhairc,  a  Dhè*,  air  m'àmhghar  goìrt, 
is  fuasgail  orm  a'm'  fheUm  ; 

Fa'n  aobhar  nach  do  dhearmaid  mi 
an  reachda  dh'àithn  thu  fijin. 

154  Tagair  mo  chùis,  is  fuasgail  orm  ; 
re"ir  t'fhocail  cum  nii  beo. 

155  'S  fad  slàint'  o  Iuchd  an  uilc :  air  son 
do  reachd  nach  iarrar  leo. 

156  'S  ro-lìonmhor  mòr*  do  thròcaìrchaomh, 
a  Thighearn  is  a  Dhè  : 

A  rèir  do  bhreitheanais  ro-cheirt 
dean  beothail  ealamh  mi. 

157  *S  lìonmhor  luchd  leanmhuinn  orm  an  toir, 
is  m'eascairde  faraon ; 

Ach  mis'  o  d'  theisteas  firìnneach, 

cha  deacìi'  air  seachran  claon. 
153  Chunnaic  mi  peacaich,  chràidh  sud  mi, 

do  reachd  oir  bhriseadh  leo. 
159  Feuch  mar  is  ionmhuinn  leam  do  lagh ; 

a'd*  chaoimhneas  cum  mi  beò. 


160  A  Thigheama  tha  t*f  hocai  f«a 
o  tholseach  daingean  fìor  ; 

Is  tha  do  bhreitheanais  air  fad 
ceart  agus  buan  gu  sìor. 

SCHIN. 

161  Bha  prionnsan  làidir  orm  an  tòir 
gun  aobhar  no  cion-fàth  ; 

Ach  air  mo  chridh'  tha  eagal  mòr 
roimh  t'f  hocal  fem  a  glmàtn. 

162  Tha  aiteas  orm  ri  t'fhocal  niaith, 
mar  neach  f  huair  creach  gun  tòir. 

163  'S  oillteil 's  is  fuath  leam  breug;  iicliìhi^ 
mi  gràdh  do  d'  lagh  gu  mòr. 

164  Tha  mi  a'  tabhairt  molaidh  dhuit 
seachd  uairean  gach  aon  là, 

Air  son  do  bhreitheanais  gu  Jèir 
ta  ceart,  a  Dhè,  gu  bràth. 

165  *S  mòr  sìth  na  muinntir  ud  a  ta 
a'  tabhairt  gràidh  do  d'  reachd  ; 

Cha'n  èirich  tuisleadh  idir  dhoibh, 
no  oilbheum  fùs  gu  beachd. 

166  Ri  d'shlàinte  dh'fheith  mi  filin,  a  Dhè"  5 
coimhdeam  do  reachd  air  chòir. 

167  Do  theisteis  choimhid  m'anam  fe"in  ; 
*s  ionmhuinn  leam  iad  gu  mòr. 

168  Do  theistei.s  agus  t'àitheanta, 
do  choimhdeadh  leam  a  ghnath  ; 

Oir  tha  mo  shligheanna  gu  leir 
fa  d'  chòmhair  fe*in  gacn la. 

TAU. 

169  Tliigeadh  mo  ghlaodh  am  fagus  duit 
a'd»  f  hianuis  fem,  a  Dhe"  : 

1«  fòs  reir  t'fhocail  fhìrinuich 
dean  tuigseach  eòlach  mì. 

170  A'd'  làthair  thigeadh  m'  athchuinge; 
rèir  t'f  hocail  ormsa  fòir, 

171  Air  teagasg  dhuit  do  statuin  dhomh, 
mo  bheul  bheir  dhuitse  glòir. 

172  Labhraidh  mo  theang*  air  t'fhocal  fior; 
oir  tha  t'uil'  iarrtuis  ceart. 

173  Deanadh  do  làmh-sa  còmhnadh  leom; 
oir  ròghnaich  mi  do  reachd. 

174  A'  feitheamh  air  do  shlàinte,  TA\èt 
bhiom  fèin  gutuirseach  trom  ; 

Is  mar  an  ceudna  tha  do  reachd 
ro-thlachdmhor  ciatach  leam. 

175  Deònuich  do  m'anam  bochd  bhi  beò, 
is  dhuitse  bheir  e  glòii* : 

Ig  deanadh  do  cheart-bhreitheanais 
deadh  chòmhnadh  dhomh  le  fòir. 

176  Do  chaidh  mi  fèin  air  seacharan 
mar  chaoraich  chaillte  thntaigh  : 

larr  t'òglach,  oir  cha  d'  leig  do  d'  reachd 
dol  as  11  iu  chuimhne  uam. 

SALM  CXX. 

A  »M'  ^igin  ghlaodh  mi  suas  ri  Dia, 
■^*"    is  dh*  èisd  e  rium  gach  re. 

2  O'n  teangaidh  chealgaichj  m'anam  saor  ; 

's  o  bbeul  nam  brei^,  a  DIwS. 

3  Ciod  bheirear  dhuìt,  no  nithear  crt, 

a  theangadh  làn  do  ghò  ? 

4  Mar  shaiglidibh  laoich,  's  iad  gcuraichtej 

mar  eiblilibh  aiteil  beò. 

5  Mo  thruaighe  mi,  gu  bheil  mo  chuaict 

am  Mesech ;  is  mo  thàmh 
Am  bùthaibh  Chedair  choigrich  bhuirbj 
gu  muladach  gun  dàimh  I 

6  Rirtn  m'anam  comiinuidh  f  hada  bhuan 

le  neach  thug  fuath  do  shìth. 

7  Gu  cogadh  tha  iad  togarach  ; 

air  sìth  'n  tràth  labhr-as  mi. 

SALM  CXXI. 

Tl/TO  shùile  togam  suìis  a  chum 
-LVJ-    nam  beann,  o'n  tig  mo  neart. 

2  0**n  Dia  rinn  talamh  agus  nèamh 

tha  m'f  hurtachd  uile  teachd. 

3  Cha  leig  do  d'  chois  air  chòir  air  bith 

gu'n  sleanuinuich  i  gu  bràth ; 

Tàmh-neul  cha  tig  sin  airan  neach 

's  feaF-coim!ùd  ort  a  ghnìth. 

4  Feuch,  air  fear.colmhid  Israeil, 

codal  cha'n  aom  no  suain: 

5  'Se  Dia  t'f  hear-coimhid ;    sedosgàii 

air  do  làimh  dheis  gu  huan. 
t>  A'  ghrain  cha  bhuail  i  thu  san  là, 

na  ghealach  tòs  san  oidhch'. 
7  Ni  Dìa  do  choimhead  o  gach  olc ; 

m  t'anam  dhion  a  chaoidh. 

5  Do  dhol  a  mach,  *s  do  theachd  a  steach, 

coimhididh  Dia  a  ghnàth ; 

's  o  sin  a  mach  gu  bràth. 

SALM  CXXII. 

BHA  aoihhneas  orm  tràth  thubhairt  iad, 
Gu  tigh  Dhe"  thèid  sinn  suas. 
2  A'd'  dhorsaibh,  O  lerusalem, 
ar  cosa  seasaidh  fòs. 
Ierusalem  mar  chaithir  ì, 

thogadh  gu  dileas  dlùth; 
D'an  teld  na  treubhan  suas  gu  leir, 

's  iad  treubhan  Dhè  nan  dùl : 
Gu  teisteas  Israeil,  a  chum 

■iinm  Dhè  gu  moladh  iad. 
Oir  caithrichean  chum  breth  tha'n  sin; 
's  le  teaghiach  Dhaibhidh  iad. 

6  Sior-ghuidhibh  do  Ierusalem 

sith-shàirah  is  sonas  raùr: 
A'  mhuinntir-sin  le'n  ionmhuinn  thu 
soirbhichidh  ìad  gu  leòr. 

7  An  taobh  a  stigh  do  d'  bhallachaibh, 

biodh  sìth  is  sonas  maith  ; 
Deadh  shoirbheas  fòs  gu  robh  gu  bràth 
a'd'  lùchnirt  àird  a  stigh. 

8  Air  sgàth  mo  bhràithrean  's  luchd  mo  gh 

dhuit  guidheam  sìth  a  ghnàth. 

9  Air  sgàth  tigh  naomh  ar  Tighearn  Dia, 

iarram  do  leas  gu  bràth. 

SALM  CXXIII. 

"ft/f  °  shùile  togam  riutsa  ta 
-"J-     'n  còmhnuidh  air  nèamh  nan  speur. 
t:  Feuch,  mar  tha  sùil  nan  seirhhiseach 
air  làimh  am  maighstir  fiein, 
'S  mar  shùile  banoglaich  air  làìrah 

a  ban-tighearnfaraon, 
Feithidh  ar  sùil  air  Dia,  gus  'n  dean 


?  tròc 


iguc 


5  Dean  tròcairoirnn,  Iehobhah  Dhìa, 
dean  tròcair  oirnn  gu  luath ; 
Oir  tha  sinn  air  ar  lionadh  làn 
do  tharcuis  is  do  fhuath. 

4  Le  fanoid  luchd  na  seasgaireachd, 

llonadh  ar  n-anam  bochd; 
'5  le  spìd  na  muinntir  ud  a  ta 
Iàn  ardain  is  an-iochd. 

SALM  CXXIY. 

NIS  abradh  Israel  gu  fior, 
mur  biòdh  Iehobhah  leinn: 
2  Mur  biodh  Iehobhah  as  ar  leth, 
tràth  dh'èirich  daoine  ruinn; 

5  'N  sin  dheantadh  leo  ar  slugadh  beò, 

'n  tràth  las  an  corruich  ruinn. 

4  Is  ruitheadh  tharuinn  tuilte  bras, 

sruth  làidir  thar  ar  ceann. 

5  *N  sin  rachadh  thar  ar  n-anam  bochd, 

na  tuiltean  àrd'  gu  lèir. 
£  Moladh  do  Dhia,  nach  d'  thug  e  sinn 

mar  chreich  d'am  fiaclaibh  geur'. 
7  Mar  eun  d  lìon  an  eunadair, 

ar  n-anam  truagh  chaidh  as: 
Bhriseadh  an  lìon  is  sgaoileadh  e, 

is  shaoradh  sinn  gu  cas. 

S  Ar  còmhnadh  ta  's  ar  cuideachadh 
an  ainm  Iehobhah  thrèin : 
An  neach  a  rinn  an  talamh  fòs, 
'i  a  chruthaich  nèamh  nan  speur. 

SALM  CXXV. 

THA'N  dream  ni  dòchas  ann  an  Dia 
mar  shliabh  Shioin  a  ghnàth, 
Nach  feudar  fòs  a  charuchadh, 
ach  mhaireas  ann  gu  brath. 


2  Ceart  mar  atana  beannta  tnc 

timchioll  Ierusaleim, 
Tha  Dia  mar  sin,  a  nis  gu  sior, 
timchioll  a  phobuili  fein.  * 

3  Oir  slat  luchd-uilc  cha  ghabh  1  tàrah 

air  chrann  nan  daoìne  cùir; 

Eagal  gu'n  sln  na  fìreanaich 

an  làmh  gu  peacadh  mòr. 

4  An  aitim  ud  tha  maith,  a  Dbe", 

do  mhaitheas  pàirtich  leò  ; 
Is  leis  an  dream  tha  treibhdhireach 
's  'nan  cridhe  ta  gun  ghò. 

5  Ach  iadsan  uile  theid  a  thaobh 

d'an  slighibh  ciaon  ìe  chèil', 
Iomaìnidh  Dia  le  luchd  an  uilc. 
'S  bidh  sith  air  Israel. 

SALM  CXXVI. 
>VT  TRATH  thug  Iehobhah  air  a  h-ais 
^      bruid  Shioin,  b'  ionnan  sinn 
Is  daoine  chunnaic  aisiing  mhòr, 
's  a  mhosgail  as  an  suain. 

2  Lionadh  ar  beul  le  gair  an  sin, 

's  ar  teangadh  fòs  le  ceòl ; 
Am  meosg  nan  cinneach  thubhairt  iad, 
Hinn  Dia  dhoibh  bearta  nior'. 

3  Rinn  Dia  mòr-bhearta  air  ar  son 

chuir  oirnne  gairdeachas. 

4  Iehobhah,  pill  ar  bruid  a  ris, 

raar  shruth  san  àirde  deas. 

5  Iadsan  a  chuir  gu  deurach  siol, 

gu  subhach  ni  iad  buain. 

6  An  neach  gu  cur  a  thèid  a  mach 

le  siol  ro-phriseil  caoin, 
Air  bhith  dha  gul  gu  muladach, 

'g  a  iomchar  sud  gu  foun, 
Le  h-aiteas  pillidh  e  gu  dearbh, 

a'  giùian  sguaba  trom*. 

SALM  CXXVII. 

MUR  tog  Iehobhah  fèin  an  tigh, 
iuchd-togail  tha  iad  faoin; 
Mur  glèidh  lehobhah  'm  baile  fòs, 
luchd-faire  chaill  an  saoth'r. 

2  Dhuibh  's  dìomhain  bhi  ri  moch-eirigh, 

san  oidhch*  ri  caithris  bhuain, 
Bhi  'g  itheadh  arain  bròin  ;  rcar  sin 
d'a  sheircin  bheir  e  suain. 

3  'Se  Dia  bheir  toradh  bronn  mar  dhuais ; 

mar  oighreachd  bheir  e  clann. 

4  Bidh  mic  na  h-òig'  mar  shaighdibh  geur', 

'n  Iàirah  ghaisgich  thre'in  gach  àm. 
b  Is  sona  'm  fearr  'gara  bi  dhiubh  sud 
a  ghlac  's  a  dhorlach  iàn ; 
Gun  rughadh  labhraidhiad  sa'  gheat' 
r'  an  naimhdibh  olc  gu  dan. 

SALM  CXXVIII. 

'O  BEANNAICHT'  gach  aon  neach  aig  ara  bhe» 
&     eagal  Iehobhah  mhòir ; 
Is  ann  an  slighibh  tiorghlan  Dè 
stiùireas  a  cheum  air  chòir. 

2  Oir  toradh  gnìomh  do  làmha  fè*in, 

ithidh  tu  e  gu  h-ait: 
Beannaichear  thu  gu  mòr  mar  sin, 
's  bidh  sonas  ort  gu  pailt. 

3  Mar  f  hionain  tharbhaich  bidh  do  bheaa 

'n  taobh  stigh  do  t'f  hàrdaich  fèin ; 
Do  chlann  mar  òg  chroinn-olaulh  nir 
timchioll  do  bhùird  gu  lèlr. 

4  Feuch,  's  amhluidh  sin  a  bheannaichear 

an  neach  d'an  eagal  Dia. 

5  A  Sìon  gheibh  thu  beannachadh, 

is  sonas  pailt  o'n  Triath ; 

Is  chi  thu  maith  Ierusaleim 

ri  fad  do  làith'  gu  ldir. 

6  Seadh,  cl inn  do  chloinne  chi  thu  fos, 

is  sith  air  Israel. 

SALM  CXXIX. 

BU  tric  a  chràidh  iad  mi  o  rn*  àtig', 
deir  Israel  gu  truagh  : 
2  O  m'  òige  chràidh  iad  mi  gu  trie, 
Kidheadh  cha  d'  thug  Ud  buaidh. 

5  'N  luchd-rreabhaidh  threabh  iad  alr  mo  dhruii 
tharruing  iad  claìsean  fad. 

4  Ach  's  ceart  Iehobhah,  's  bhriseadh  leis 

rtnrdan  nan  daoi  gu  grad. 
3  Air  naimhdibh  Shioin  gu  robhnàir', 

's  raehadh  air  cùl  gu  Iuath  : 
€  Mar  fheur  air  muNach  tighe  ta, 

a  shearg  mu*n  d'fhàs  e  suas: 
7  Nì  leis  nach  Uonar  glac  an  f  hir 

n  bhios  gu  tric  a'  buain  ; 
Is  leis  nach  lìonar  sgiath  an  ti, 

a  bhios  ri  ceangal  sguab. 

5  Ni  mò  their  luchd  an  rathaid  ritt, 

Gu  robh  oirhh  heannachd  Dhè; 
Tha  sinne  fòs  'gar  beannachadh, 
au  ainm  Iehobhah  thrtiin. 

SALM  CXXX. 

O'N  doimhne,  O  Iebobhah  Dhè, 
do  ghlaodh  mi  rìutsa  suas. 

2  Dhia,  £isd  ri  m'  ghulh  gu  furachar  ; 

's  ri  m'umuigh  crom  dochluas. 

3  Ma  chomhraichear  leat  aingidheacbd, 

a  Dhè",  cò  sheasas  riut  ? 

4  Acb  agad-sa  ta  iochd:  achura 

gu*h  striochdt'  a'd'  eagal  dhuit. 
fr  Ri  Dia  tha  mise  feitbeamh,  fòs 
tha  m'anam  feitheamh  ris; 
Is  ann  a  bhriathar  firinneach 
mo  dhòchas  cuiridh  mìs'. 

6  Tha  tn'anam  hochd  ni  'sfurachair' 

a'  feitheamh  Dhè"  a  ghnàth, 
Na  bbios  luchd  faìre  rnaidnefòs 

ri  sgarachdaimi  nan  tràth: 
Ni  'g  furachair',  a  deiream  fòs, 

'g  a  f  heitheamh-san  gun  ghò, 
Na  bhios  luchd-faire  anns  an  oidhch' 

ri  teachd  a  steach  do'n  lò. 

7  Biodh  dòchas  Israeil  an  Dia ; 

otr  tha  a  thròcair  mòr; 
'S  ann  aig  an  Tigheama  gu  beachd, 
tha  fuasgladh  paillt  gu  leòr. 

8  le  bheir  e  feìn  gun  cheisd  air  bith 

d'a  phobul!  Israel, 
Làn-shaorsadh  agusfuasgladh  glan 
o'n  aingidheachd  gu  le-ir, 

SALM  CXXXI. 

MO  chridhe  cha  'n'eil  àrdanach, 
no  fòs  moshùil,  a  Dhè"; 
Nior  ghluais  mi  ann  an  cùisibh  mòr', 
a'3  àirde  na  mi  fe*in. 
2  Gu  dearbh,  mar  naoidhean  chaidh  o'n  chìch, 
chum  ml  mi  fèin  a'm'  thosd. 
Mar  naoidhean  chaidh  o  chteh  a  mhàth'r, 
is  amhluidh  m'anam  bochd. 
Z  Biodh  dòchas  maith  alg Israel 
.iii  Dia  Iehobhah  treun, 
O'n  aimsir  so  a  nis  a  t'ann, 
's  aìr  feadh  gach  linn  an  ce"in. 

SALM  CXXXII. 

AIR.  Daibhidh  dean-sacuimhne,  Dhe1, 
's  air  uile  àmhgr.ar  geur: 
2  Mar  thug  e  mionn'  do  Dhia,  is  bòid 
do  Dhia  ud  Iacoib  treun. 
Do  m'thìgh  cha  teid  mi  fuin  a  steach, 
no  air  mo  leabaidh  suas: 

4  Do  m'  shùiiibh  codal  fòs  cha  leig, 

no  do  mo  rosgaibh  suain ; 

5  uu  ruig  an  uair  am  faigh  mi  àit 

do  Dhia  Iehobhah  treun, 
Is  ionad-oòmhnuidh  bunaiteach 
do  Dhia  ud  lacoib  fiein. 
4»  Feuch,  ann  an  crìochaibh  Ephrata, 
do  chuala  sinn  an  sgeul ; 
Air  maohairibh  nan  coilltean  dlùth, 
fhuair  sinn  e  mar  an  ceudn*. 

7  Aig  stol  a  choise  sleuchdaidh  sinn, 

an  àros  Dhè"  nam  feart. 

8  Eirich.a  Dhe",gu  t'ionad  tàimh: 

thu  fein  is  àirc  do  neirt, 

9  Sgeudaichf  gu  robh  do  shagairt-sa 

j.  ghaatb  le  b-ionracas; 


Is  deanadh  do  luchd-muinntir  naomh, 
gun  tàmb  ùr-ghairdeachas. 

10  Air  sgàth  do  sheirbhiseach  ro-chaomh, 

Daibhidhdo'n  d'thug  thu  buaidh, 
Aghaidh  an  ti  a  dh'  ungadh  leat, 
na  cuir  air  ais  gu  truagh. 

11  Do  Dhaibhidh  ìnhionnaich  Dia  gu  fior, 

's  cha  phill  e  uaith'  aro  feasd, 
A'd'  chaithir-rioghail  cuiridh  mi 
t'iarmad  's  do  shliochd  gun  cheisd. 

12  Ma  ni  do  chlann  mo  choimhcheang&I 

a  choimhead,  is  mo  reachd, 
An  teist  a  ni  mi  theagasg  dhoibh, 

ma  chumar  leo  gu  ceart: 
An  shochd-san  suidhidh  mar  an  ceudn 

a'd'  chaithir  righ,  gu  bràth. 

13  Oir  mhiannaich  agus  ròghnaich  Dìa 

Sion  mar  ionad  tàimh  ; 

14  'S  i  somo  thàmh  's  mo  shuaimhneasfùs, 

gu  suthain  is  gu  sìor : 
An  so  ni  mise  fardach  dhomh, 
oir  's  ì  mo  mhiaiìn  gu  fior. 

15  Mòr-bheannaicheam  a  stòr  gu  pailt; 

diolam  a  bochd  le  lòn. 

16  Le  slàint'  a  sagairt  eudaicheam; 
's  a  naoimh  ni  iolach  mhòr. 

17  Bheir  mi  an  fcin  gu  h-ùrar  glas 

air  adhairc  Dhaibhidh  f às ; 

Is  Iòchran  dh*  orduich  mi  do  'n  ti 

a  dh*  ungadh  leam  tre  ghràs. 

18  Cuairtichidh  ml  a  nairahde-san 

le  nàir'  is  rughadh  gruaidh': 

Ach  air-san  bidh  a  choron  fe*in 

a'  fàs  le  h-iomadh  buaidh. 

SALM  CXXXIIT. 

OFKUCH,  cia  meud  am  maith  a  nis, 
cia  meud  an  tlachd  faraon, 
Bràithrean  a  bhi  'nan  còmhnuidh  ghnàth 
an  sith  's  an  ceangal  caoin. 

2  Mar  oladh  phrlseil  air  a'  cheann, 

ruith  air  an  fheusaig  sìos, 
Air  feusaig  Aaroin,  agus  shruth 
gu  iomall  'eudaich  rìs. 

3  Mar  dhealt  aìr  Hermon,  's  mar  r.n  dròchd 

air  slèibhtibh  Shioin  shuas: 
»N  sin  dh'orduich  Pia  atn  heannachadh 
a'  bheathashiorruidh  bhuan. 

SALM  CXXXIV. 

OOGLACHA  Tehobhah  mhòir, 
beannaichibh  Dia  a  chaoidh; 
Sihhse  le'n  gnàth  hhi  'n  hrosDe* 
'nur  seasamh  feadh  na  h-oidhch'. 

2  'Na  theampull  togaibb  suas  'ur  larah, 

beannaichibh  Dia  nam  feart. 

3  Beannaicheadh  Dia  A  Sion  thu, 

rinn  nèamh  is  làr  le  neart. 

SALM  CXXXV. 

MOLAIBHSE  Dia,  àrd-mholaibh  fòa 
deadh  ainm  Iehobhah  thrfiin, 
Is  thugaibh  cliu  is  moladh  dha, 
òglacha  Dhe'  gu  lèir. 

2  O  sibhse  ta  'nur  seasamh  fòs 

an  tigh  Iehobhah  mhòir, 
An  cùirtibh  àluinn  tigh  ar  Dia, 
molaìbh  e  mar  is  còir. 

3  Molaibh  an  Tigheama,  do  bhrìgh 

gu  bheil  e  maith  gach  rè: 
D'a  ainm-san  seinnibh  moladh  ait, 
oir  's  niro-thlachdmhor  e. 

4  Oir  Iacob  fòs  do  ròghnaich  Dia 

'na  thròcair  mhòir  dha  fèin  : 
Dha  f«?in  mar  ionmhas  is  mar  slieilbh, 
do  thagh  e  Israel. 

5  Oir  *s  fiosrach  mi  's  is  deimhrn  Ieara 

gu  bheil  Iehobhah  mòr, 

Gu  bheil  ar  Tigheama  faraon 

os  ceann  gach  dia  an  glòir. 

6  Gach  ni  air  bith  bu  mhiannach  leis, 

rinn  Dia  an  nèamh  nan  speur, 
'S  air  talamh,  *s  anns  na  cuantaibh  mòr', 
't  nadoimmieachdaibh  gu  Ie~ir> 


u 

7  Eheir  esan  air  a'  cheò  dol  suaa 

o  chrlch  a'chruinne-che; 
Is  uisge  ni  le  dealanaich ; 
gaoih  as  a  stòr  bheir  e. 

8  Gach  ceud-.ghin  anns  an  Eiphit  bha, 

do  bhuaileadh  leis  gu  trom  ; 
Do  dhuine  's  ainmhidh  anns  gach  àit, 
ag  imeachd  bha  air  fonn. 

9  O  Eiphit !  chuir  e  comhara, 

is  mlorbhuile  lechèil', 
A'd'  bhuilsgean-sa;  's  air  Pharaohfòs 
'sair  òglachaìbh  gu  lèir. 

10  'Na  cinnich  lìonmhor  chlaoidheadh  lels, 

mharbh  righrean  cumhachdach. 

11  Do  mharbhadh  Og  righ  Bhàsain  leis, 

Sihon  nan  Amorach: 
Gach  uile  rìoghachd  mar  an  ceudn', 

•  ia  h-iomadh  bha  iad  ann, 
Lom-sgriosadh  agus  mhilleadh  leis, 

d'an  rohh  an  tiv  Chanaain: 

12  Am  fonn  's  am  tearann  sud  air  fad, 

mar  oighveachd  thiodhlaic  e; 
Mar  oighveachd  do  chloinn  Isvaeil, 
a  phobull  diieas  fèin. 

13  Tha  tainm.aThighearnanamfeart, 

buan-mhaireannach  a  ghnàth*, 
Thi  t'ioraradh  buan  r.ir  chuimhne,  Dh^, 
o  linn  gu  linn  j;u  ìnkfti. 

14  Oir  air  a  pbobuil  fèin  ni  Dia 

ceart  bhreitheanas  gu  beachd; 
Is  gabhaidh  cstii  aithreachas 
rn'a  òglachaibh  le  iochd. 

15  Iodhoil  nan  cinneach  tha  do'n  òr, 

*s  do'n  airgiod  ghlas  faraon ; 

Is  cha  'n'eil  annt'  ach  dìomhanas 

rinneadh  le  làmhaibh  dhaoin'. 

16  Tha  beul  ac',  is  gun  chòmhradh  ann  ; 

is  sùilean,  leis  nach  l£ir. 

17  Tha  cluasan  ac',  's  cha  ehluinn  iad  leo; 

gun  anai!  fòs  'nara  beul. 
1S  A'  mhuinntir  tha  'gan  deanarah  sud, 
ro-chosmhuil  iad  riu  fèin; 
'S  amhlnidh  gach  neacb  ta  anntafòs 
ag  earbsa  mar  an  ceud  '. 
*9  O  beannaichibh  Iehobhah  mòr, 
a  theaghlach  Israeil ; 
'S  a  theashlach  Aaroin,  beannaichibh 
an  Tighearna  le  chèil'. 

20  o  theaghlach  Lebhi,  beannaichibh, 

is  thugaibh  cliu  do  Dhia: 
Sibhse  d'an  eagal  Dia  faraon, 
mòr-bheannaichibh  an  Triath. 

21  A  Sion  beannaicht' gu  robh  Dia, 

*g  am  bheil  a  chòvnhnuidh  bhuan 
An  caithir  naoimh  Ierusaleim. 
ìlolaibhse  Dia  gach  uair. 

SAZiH  CXXXVI. 
f\  THUGAIBH  buidheachas  do  Dhia, 
*-'     do  bhrìgh  fflUf  sàr-mhaith  e ; 
Air  son  gu  maira  thrOcair  chaomh, 
gu  siovruidh  feadh  gach  rè". 
2  Thugaibh  ùo  Dhia  nan  uile  dhia 
mòr  bhuidheachas  le  chell' ; 
Air  scrn  gu  mair  a  thròcair  ehaomh 
gu  siovruidh  fiiadh  gach  re*. 
5  Thugaibh  do  Thriath  nan  uile  thriatb 
mòr  bhuidheachas  gu  lèir; 
Airson  gu    *air  a  thròcair  chaomh 
gu  siorruidh  feadh  gach  re". 

4  Do'n  Ti  'na  aonar  fòs  a  rinn 

mòv  mhlorbhuile  gu  treun; 
Air  son  gu  maira  thròcair  chaomh 
gu  siorruidh  feadh  gach  rè. 

5  Do'n  TI  le  gliocas  iongantach 

a  chruthaich  nèamh  nan  speur; 
Air  son  gu  mair  a  thròcair  chaomh 
gu  sioiTuidh  feadh  gach  rè. 
G  Do'n  ti  a  shm  air  uachdar  tuinn 
an  talawih  trom  gu  lè"ir ; 
Air  aon  gu  mair  a  thròcaìr  chaomh 
gu  siorruidh  feadh  gach  xè 
7  Do'n  ti  a.rinn  na  spluis  mhò* 
ta  soìlUeachadh  nan  sp«ur 


Air; 


mair  a-lhrocair  chaomh 
gu  siorruidh  feadh  gach  rè. 

8  A*  ghrian  gu  h-uachdranachd  san  la, 

chura  dhuinne  gu'm  bu  leir;  « 

Air  son  gu  mair  a  thròcair  chaomh 
gu  siorruidh  feadh  gach  rè. 

9  A' ghealach  is  nareulta  glan* 

a'  riaghladh  oidhch'  le  chèil'; 
Air  son  gu  mair  a  thròcair  chaomh 
gu  siorruidh  teadh  gach  rè. 

10  Do'n  Ti  rinn  bualadh  trora  san  Eiph*t 

air  ceud-ghin  dhaoin'  is  sprèidh  ; 
Air  son  gu  mair  a  thròcair  chaomh 
gu  siorruidh  feadh  gach  xè. 

11  Thug  as  ara  builsgean-san  a  mach 

a  phobull  Israel ; 
Air  son  gu  mair  a  thròcair  chaorah 
gu  siorruidh  feadh  gach  re'. 

12  Le  neart  a  ghairdein  sinte  mach, 

's  le  làimh  a  ta  ro-threun; 
Air  son  gu  mair  a  thròcair  chaomh 
gusiorruidh  feadh  gach  rè. 

13  Do'n  Tì  a  sgoilt  an  f  hairge  ruadb, 

'naroinmbhasachèil'; 
Air  son  gu  m  air  a  thròcair  chaomh 
gu  siorruidìi  feadh  gach  re". 

14  Is  troimh  a  meadhon  stiùradh  leis 

gu  tèaruint'  lerael ; 
Air  son  gu  mair  a  thròcair  chaomh 
gu  siorruidh  feadh  gach  rè. 

15  San  f  hairge  ruaidh  ghlan  sgriosadh  Icàa 

Pharaoh  's  a  shluagh  gu  lèir; 
Air  son  gu  mair  a  thròcair  chaomh 
gu  siorrnidh  feadh  gach  rè. 

16  Do'n  Ti  sin  tre  an  f  hasach  rahpr 

a  stiùir  a  mhuinutir  fem ; 
Air  son  gu  mair  a  thvùcair  chaomh 
gu  siorvuidh  feadh  gach  rè". 

17  Dhasan  a  bhuail  's  a  lot  gu  trom 
na  rlghrean  làidir  treun* ; 

Air  son  gu  mair  a  thròcair  chaomh 
gu  siorruidh  feacm  gach  rè. 

18  Is  vìghvean  mòr  is  iomraiteach, 

mharlih  e  le  'ghairdean  fèin; 
Air  son  gu  mair  a  thròcair  chaomh 
gu  siorruidh.  feadh  gach  rè. 

19  Seadh  Sihon  righ  nan  Amorach, 

bha  naimhdeH  guineach  geur ; 
Air  son  gu  mair  a  thròcair  chaomh 
gu  siorruidh  feadh  gach  rè: 

20  Is  Og  air  Basan  bha  'na  rigb, 

do  mharbh  is  chasgair  e; 
Air  son  gu  mair  a  th.òcair  chaoron 
gu  siorruiùh  feadh  gach  rè. 

21  Is  thug  e  fòs  mar  oighreachd  bhuain 

am  fearann-san  gu  I(?ir; 
Air  son  gu  ìnair  a  thròcair  chaomh. 
gu  siorruidh  feadh  gach  rè". 

22  An  oighreachd  thue  do  Israel, 

'òglach  ro  dhileasfèin; 
Air  son  gu  mair  a  thròcair  chaomh 
gu  siorruidh  feadh  gach  rfi. 

23  Neach,  air  bhi  dhuinn  ro-ìosal  tvuagh, 

a  chuimhnich  oirnn  'nar  feum  ; 
Air  son  gu  mair  a  thròcair  chaomh 
gu  siorruidh  feadh  gach  re. 

24  Gu  tèaruint'  bhuin  e  sinna  mach 

o  neart  ar  naimhde  treun' ; 
Air  son  gu  mi&r  a  tWocair  chaomh 
gu  siorruidh  feadh  gach  rè. 

25  Tha  tabhairt  beatha  do  gach  feòil 

is  lòiit  do'n  uile  chrè ; 
Air  son  gu  mair  a  thròcair  chaomh 
gu  siorruidh  feaclh  gach  tè. 

26  O  thugaibh  moladh  agus  cliu 

do  Dhia  nan  nèamh  's  nan  spenr; 
Air  son  gu  inair  a  thròcair  chaomh 
gu  siovruidh  teadh  gach  rt. 


SALM  CXXXTIJ. 

IGsvuthaibh  coimheach  Bhabi'oiq, 
shuidh  sinn  gu  brònach  bochd ; 
àin  air  Sion  chuimhnicti  sinn, 
ghuileadh  leinn  gu  goirt. 


An 

J  A!r  gbeiigaibh  seilich  chrochadh  leinn 

ar  clàrsaichean  an  sin. 
*f  Oir  iadsan  a  rinn  braìghde  dhinn 
dlf  iarr  òran  oirnn  is  gean  : 
Seadh  iadsan  Ie'n  do  chreachadh  sinn 

dh'iarr  luathghair  oirnn  is  ceòl; 
Seinnibh  do  laotdhibh  Shioin  duìnn, 
(ars*  iadsan)  mar  bu  nòs. 

4  'N  tlr  choignch  cia  mar  dh'f  heudar  leinn 

òran  lehobhah  sheinn? 

5  Mur  cuimhn'cheam  thu.  Ierusalem, 

rì  m'  dheis  nior  lean  a  seirm. 

6  Mo  theangadh  leanadh  teann  ri  m*  ghìal, 

mur  cuimhnichear  thu  leam  ; 
Murfearr  leam  na  m'uil'  aoibhneas  àrd 
caithir  Ierusaleim. 

7  Ctann  Edoim  cuimhnich  thusa,  Dhè*, 

oir  thubhairt  iad  le  tàir, 
An  làithibh  truagh'  Ierusaleim, 
leag,  leag  i,  sìos  gu  làr. 

8  O  nifrhean  uaibhreach  Bhabiloin, 

a  dh'fhàsaichear  gu  lè"ir: 
Issona  dha,  mar  rinn  thu  oirnn, 
a  dhlolas  dhuit  d'a  re*ir. 

9  U  sonadha-san  ghlacasfòs 

do  mhaoth-chlann  bheag  is  thruagh, 
*S  a  phronnas  iad  gun  acarachd, 
ri  clachaibh  daingean  cruaidh'. 

IE  m'uile  chridh'  àrd-mholam  thu, 
J    àrd-mholam  thu  gucaomh 
2    N  làthair  nan  dia.    Is  sleuchdam  dhuìt ; 
m'aghaidh  ri  d'theampull  naomh, 
Is  molam  t*ainm,  bhrigh  t'f  hìrinn  cheirt, 

's  do  chaoimhneìs  ghràdhaich  fè*in : 
Oir  t'fhocal  riorghlan  dh'àrdaich  thu, 
os  ceann  t'uil'  ainm'  gu  lè"ir. 

5  San  là  a  ghlaodh  mi  riut,  a  Dhe", 
fhreagair  thu  mi  gu  luath; 
Is  thug  thu  spionnadh  dhomh  gu  leòr, 
le  treòir,  a'm'  anam  truagh. 

4  Bheir  rìghre  mòr'  na  cruinne  dhuit, 

àrd-mholadh  binn  gu  I&r, 
San  uair  an  cluinnear  leo,  a  Dhia, 
deadh  bhriathra  glan  do  bhèll. 

5  An  slighibh  fòs  Iehobhah  rohòir, 

seinnidh  iad  ceòl  gu  h-a.it; 
Air  son  gur  urramach,  's  gur  àrd 
glòir  àluinn  Dhè  nam  feart. 

6  Ge  h-àrd  Iehobhah,  seallaidh  e 

air  daoinibh  umhal  còir; 
Ach  's  lèìx  dha'n  dream  ud,fad  o  làimh, 
tha  làn  do*n  àrdan  mhòr.     *> 

7  Ged  ghluaisinn  ann  am  builsgean  fòs 

na  trioblaìd  mòir'  do  m*  chlaoidh, 
A  ta  mi  fiosrach  dòchasach 

gu  beothaìch  thusa  mi : 
An  aghaidh  corruich  mòir*  mo  nàmh, 

do  làmh-sa  sìnear  leat; 
Is  ni  do  dheas  làmh  ann  am  fheum 

mo  theasairginn  le  neart. 

S  Gach  ni  air  bith  a  bhuineas  domh, 
coimhlionaidh  Dia  gu  treun ; 
Is  buan  do  ghràs,  a  Dhia,  gu  bràth  ; 
oìbre  do  làmh  na  trèig. 

SALM  CXXXIX. 

DO  rannsuich  thu  's  is  aithne  dhuit 
mise,  Ichobhah  thrèin: 

2  Mo  shuidh',  is  m'  èìrigh  's  aithne  dhuit; 

's  lèir  dhuitmo  smuain  an  cein, 

3  Mo  cheuma  is  mo  luidhe  sìos, 

do  chuairtich  thu  gu  diùth ; 

Is  air  mo  shlighibh  fèin  gu  le*ir, 

's  geur  f  hiosrach  eòlach  thu. 

4  Feuch  cha  'n  'eil  focal  mòr  nobeag 

no  cainnt  air  bìth  a'm'  bheul, 
Mu'n  labhram  sud,  a  Dhia  nam  feart, 
nach  aithne  dhuit  gu  lèir. 

5  Do  chuairtich  thu  mi  air  gach  taobh, 

romham  faraon  *s  am  dhèigh; 
Do  làmh  ta  neartmhor  cumbachdach 
ieag  thu&a  orm,  a  Dhe*. 


6  Tha  'n  t-eòlas  so  ro  iongantach, 

is  ormsa  tha  e  ciuaidh  ; 
Cha  ruig  mi  air,  or  tha  e  àrd 
r'  a  thuigsinn  is  r'a  luaidh. 

7  Cia  'n  t-àit  air  bith  am  feud  mi  do 

o  d'  spiorad  glic,  a  Dhè  ? 
O  d'  ghnùis  ta  uile-lè'irsinneach 
cia  'n  taobh  a  theicheas  mi  ? 
S  Nan  racha-inn  suas  air  nèamh  nan  speur, 
a  ta  thu  fèin  an  sud  ; 
Nan  luidhinn  ann  an  ifrìnn  shìos, 
tha  thu  san  ionad  ud. 

9  Air  bharraibh  sgiath  na  maidne  fòs 

nan  siùbhlainn  fad  o  làimh, 
Gu  h-iomallaibh  na  fairge  mòir' 
chuin  còmhnuidh  agus  tàimh  ; 

10  Stiùraidh  tu  mi  an  sin,  a  Dhe*, 

le  d'  làimh  ta  treun  an  neart; 
Is  nìthear  leat  mo  chumailfòs 
le  d'  dheas  làimh  mhòir  gu  beachd. 

11  Nan  abrainn,gudean  dorchadas 

gu  deimhin  m'fholach  uait; 
Bidh  'n  oidhche  ft*in  mar  sholus  glan 
ag  iadhadh  orm  mu'n  cuairt. 

12  Cha'n  fholuich  uaitse  dorchadas, 

's  co-shoilleir  oidhch*  ìs  là; 
'S  ceart-ionnan  duits'  an  duibhre  dorch, 
is  solus  glan  nan  tràth. 

13  Oir  feuch  ghabh  thusa  sealbh  gu  moch 


'S  ; 


n  leat  a  rinneadh  m'f  holach  fòs 
i  broinn  mo  mhàthar  chaoimh. 


14  Ard-mholam  thu,  oir  's  uamhasach, 
*s  is  mìorbhuileach  mo  dhealbh : 

Tha  t'oibre  iongantach  ;  *s  is  leir 
do  m'anain  sin  gu  dearbh. 

15  Tràth  rinneadh  mi  an  dìomhaireachd, 

'&  a  dhealbhadh  mi  gu  ceart, 
An  àitibh  iochdrach  talmhainn  shìos; 
bu  lèir  dhuit  brìgh  mo  neirt. 

16  Mo  cheùd-fhàs  an-ahuich  gun  dreach, 
do  d'  shùilibh-sa  bu  le*ir; 

Mo  bhuiil  gu  h-iomlan  chuireadh  sìos 
sgrlobht*  ann  ad  leahhar  fèm; 

Gidheadh  ri  aimsir  is  ri  ùin, 
do  dhealbhadh  iad  'nan  àm  ; 

ALv  bhi  dhoibh  roimhe  sin  gun  drcach 
's  nach  robh  a  h-aon  diubh  ann. 

17  *S  ro-phrìseil  uime  sin,  a  Dhe*, 

do  smuaintean  uile  leam: 
'S  ro -tìonmhor  mòr  r'an  àireamh  iad, 
's  r'an  cur  air  cunntas  cheann. 

18  Ri  'n  àireamh  *s  raòr  gur  lìonmhoir'  iad 

na  gaineamh  mhìn  na  tràigh': 
Air  mosgladh  as  mo  chodal  domh, 
taim  mailleriut  a  ghnàth. 

19  Marbhar  an  t-aingìdh  leat  gu  beachd, 

O  Thighearna  ro-thre*in: 
A  nis,  O  dhaoine  ftiileachdach, 
imichibh  uam  an  cèm. 

20  Oir  labhaii-  iad  a'd'  aghaidh,  Dhe", 

le  aing'eachd  eusaontais ; 
Is  thug  do  naimhde  mi-runach 
t'ainm  naomh  an  dlomhanas. 

21  Nach  'eil  mi  tabhairt  fuath,  a  Dhia, 

do'n  dream  thug  dhuit-sa  fuath  ? 
Nach  'eil  mi  gabhail  gràin  do'n  dream 
a'd'  aghaidh  dh'eirìch  suas  ? 

22  Fuath  iomlan  thug  mi  dhoibh  gu  beatìhd: 

mar  naimhdibh  nim'  am  meas. 

23  Rannsaich  mi,  Dhè,  mo  chridhe  t'aic; 
mosmuaintefeuch.dearbh  mis*1. 

24  Feuch  agus  amliairc  fèin  am  bheii 

sligh*'  aingidh  olc  a'm'  chlè ; 
Is  anns  an  t.sligheshìorruidh  chòir 
gu  dìreach  treòraich  mi. 


O 


SALM  CXL. 
N  droch-dhuin'  saor  is  teasairg  mi, 
O  Dhia  lehobhah  naoimh ; 
)'n  f  hear  a  ta  ri  fòireigneadh 

dean  dldean  dhomh  gu  caomh. 
Nan  cridh'  tha  iad  a'  smuaineaohadh- 
aìr  aimhleas  mòr  jjach  la; 


m 

Chum  cath'  is  combraig  chruaidh  tha  iad 
air  crulnneachadh  a  ghnàth. 

3  Mar  theangaidh  nathrach,  rinneadh  teo 

an  teangadh  sgalteach  geur : 
A  ta  nìmli  mhillteach  nathrach  fòs 
am  i'alach  ann  am  beul. 

4  O  làìmh  nan  daoi,  gUHdh  mise,  Dhe"  ; 

's  o  luchd  an  f  hòirneirt,  dìon  ; 
Mo  cheuman  thilgeadli  bun  os  ceann, 
'sc  sud  an  rùn  's  am  miann. 

5  Dh'f  holuich  na  h-uaibhrich  ribe  dhomh, 

is  corda  fòs  gu  m'  sgrios ; 
Eà  taobh  a1  bhealaich  sgaoil  iad  lìon, 
is  lcag  iad  ceap  giin  f  hios. 

6  Ri  f)ia  fehobhah  thubhairt  mi, 

'S  tu  fèin  gu  beachd  mo  Dhia  ; 
Eisrt  ri  guth  m'  athchuinse  a  nis, 
O  Ihighearn  is  a  Thriath. 

7  Is  tu  a's  spionnadh  slàinte  dhomh, 

Iehobhah  Dhia  nam  flath  ; 
Cuir  dìon  is  folach  air  mo  cheonn 

an  aimsir  teinn  is  cath'. 
S  Na  de'iiuich  miann  an  aingidh  uilc, 

O  Thighearna  nam  feart ; 
'Ais-innleachd  1  js  na  soirbhich  icis, 

mu'n  dean  iad  uaUl  'nan  neart. 

9  Ach  cinn  an  dream  a  chuairtich  mi 

gach  taobh  le  tuaileas  bhreug, 
Gu  robh  iad  air  am  folach  fòs 
le  aiLnhleas  mòr  am  bèil. 

10  Orra  gu'n  tuiteadh  eibhle  loisgt* ; 

tllg  iad  san  teine  beò  : 
An  siochdaibh  domhain  slos,  a  chum 
nach  èirich  iad  ni  's  mù. 

11  Nadningnichearair  talamh  fòs 

fenr-Iabhairt  uilc  a  chaoidh  : 
Eiodh  olc  a'  sealg  fir-fòreignidh, 
g'a  leaga.dh  is  g'a  chlaoidh. 
1-2  Is  aìthne  dhomh-sa  gu  dean  Dia 
do'n  dreain  ta  'n  àmhghar  goirt, 
An  cùis  a  sheasamh  dhoibh  gu  treun, 
is  coir  nan  daoìne  bochd. 
13  Do  bheir  na  fireana  gu  dearbh 
do  t'ainm-sa  moladh  mòr; 
Eidh  còmhnuidh  bhuan  a'  d'fhianuis  fe*in, 
a  Dhe',  ai£  daoine  còir. 

ODHIA,  a  ta  mì  *g  Cigheach  riut, 
dean  deifìr  thugam  fèin  ; 
Is  tabhair  e'isdeachd  fòs  do  m'  ghuth, 
tràth  ghlaodham  riut  a'm'  fheum. 
£  Mar  bholtrach  tùis  a'd'  làthair  suas, 
mar  sin  biodh  m'urnuigh  riut ; 
Is  togail  suas  mo  làmh,  gu  robh 
mar  'n  lobairt  iheasgair  dhuit. 

3  Cuir  faire  air  mo  bheul,  a  Dhia  ; 

dorus  mo  bh^il-sa  gieMdh. 

4  Gu  droch-bheirt,  no  gu  olc  air  bith 

na  aom  mo  chridh',  a  Dhè : 
Ea^al  le  luchd  na  h-aingidheachd, 

gu'n  cuirinn  olc  an  gnlomh, 
Ge  inilis  blasd'  an  sògh  's  an  gleus, 


cha'n  ith  i 


i  fèin  i 


i  diubh. 


5  BuaUeadh  am  firean  mi  le  smachd, 

gabhaidh  mi  sin  gu  caomh  : 
Gahliaidh  mi  uaithan  t-achmhasan, 

mar  oladh ■phrìseil  mhaoth  ; 
Cha  bhris  am  bualadh  ud  mo  cheann : 

oir  fùs  theid  m'urnuigh  suas, 
Tràth  bhio^  an  aitim  ud  gu  truagh 

'nan  àmhghar  cruaidh  an  sàs. 

6  Tràth  thilgear  sìos  air  clachaibh  cruaidh, 

am  breitheamhna  gu  lèir  ; 
'N  sin  cluinnidh  iad,  oir  *s  milis  binn, 
deadh  hhriathra  grinn  mo  bhè"U. 

7  Ar  cnàmhan  fòs  at*  beul  na  h-uaigh' 

do  sgaoileadh  lcò  le  tàir; 
Mar  ghearrar  is  mar  sgoiltear  fiodh 

'iia  spealtaibh  air  an  làr. 
S  Ach  tha  mo  shùìlean  riutsa  suas, 

lehobhah  Dhia  nam  feart : 
Na  fa^-sa  m'anam  bochd  gun  treòir, 

's  tu  fi£j.a  mo  dhòigh  's  mo  neart. 


9  O  teasairg  mi  o'n  rlb%  a  Dliè", 

a  lea^  iad  clmm  mo  sgrios  ; 
'S  o  lioht3ibh  luchd  na  h-aingidheacbd 
a  dh'f  holuich  iad  gun  f  hios.  , 

10  Ach  tuiteadh  luqhd  na  h-aingidheacbd 

'nan  hontaibh  rinneadh  ieò, 
Am  feadh  bhios  mise  gabhail  thart', 
's  a'  tòarnadh  asta  beò. 

GHLAODH  mi  ri  Dia  le  m'  ghuth  ;  is  fbn 
le  m'  ghuth  rinn  m'urnuigh  ris. 

2  Mo  chaoidh  'na  f  hianuls  dhòirt  mi  mach, 

's  mjj  thrioblaid  dh'fhoillsich  mis'. 

3  Trìith  bha  mo  spiorad  bàite  stigh, 

'n  sin  b'aithne  dhuit  mo  cheum  ; 
Sa'  bhealach  san  do  shiubhaU  mi, 
gun  fhios  do  leag  iad  hon. 

4  Dh'amhairc  mi  air  mo  dheis,  is  dh'fheuch, 

's  cha  robh  fear  m'eòlais  ann  ,* 
No  neich  do  m'anam  bheireadh  spe"is  ; 
thrè"ig  cabhair  mi  san  àm. 

5  O  Thighearna,  do  ghlaodh  mi  riut, 

is  thubhairt  mi  gun  ghò, 
Gur  tu  a's  tèarmunn  dlleas  domh, 
's  mo  chuid  an  tir  nam  beò* 

6  Chionn  gti  'n  do  chlaoidheadh  mi  gu  truaghj 

Èisd  ri  mo  ghlaodh  san  àm  ; 
Is  saor  mi  o  luchd  m'f  hòinJeirt  mbòir, 
oir  's  treise  leo  na  leam. 

7  A  priosan  m'anam  buin  a  mach, 

t'ainm-sa  gu  molar  leam : 
Is  iadhaidn  umam  fireana, 
oir  ni  thu  pailteas  rium. 

RI  m'urnuigh  e"isd,  is  aom  do  chluas 
ri  m'atlichuinge,  a  Dhè; 
A'  d'fhlrinn,  ìs  a'd'  cheartas  àrd, 
gu  gràsmhor  freagairmi, 

2  Na  tionns^.iin  ann  am  breitheanas 

le  t'òglach  dileas  ftìin  : 
Oir  's  dearbh  nach  saorar  duine  beo 
a'  d'f  hianuis  ann  am  binn. 

3  Oir  lean  an  nàmhaid  eucorach 

le  tòir  gh^ìr  m'nnam  bochd, 
Mo  bheatha  thilg  e  sìos  le  tàir, 

leag  ris  an  lar  gun  iochd  : 
Is  chuir  e  mi  an  dorchadas 

chum  còmhnuidh  ann  gu  truagh  ; 
Is  ionnan  mi  's  an  dream  gn  dearbh 

bhiodh  fada  marbh  san  ìiaigh* 

4  Is  uime  sin  tha  m'anam  bàit' 

gu  cràiteach  ann  am  chom  : 
Mo  chridh '  a'm'  chliabh  gu  muladacb 
air  fas  gu  tuirseach  trom. 

5  Na  làith'  o  cbian  do  chuimhnich  mi, 

taim  cnuasactiadh  gun  tàmh 
T1  oibre  gu  leir  ;  's  a  smuaineachadh 
air  gnìomharaibh  do  làmh. 

6  Mo  làmhan  shln  mi  riutS3  suas  ; 

an  geall  tha  m'anam  ort, 
Amhluidh  mar  bhitheas  fearanq  cruaidh 
air  tiormachadh  le  tart. 

7  Eisd  rium,  a  Thigbearna,  gu  grad  ; 

chaidh  as  do  m'anam  bochd  : 
Do  ghnùis  na  ceil,  chum  nach  bi  mi 

mar  dhream  thèid  sios  do'n  t-slochd. 
3  Thoir  orm  gu'n  cluinnear  leam,  gu  moch, 

guth  binn  do  chaoimhneis-ghraidh  ; 
Oir  annad  chuir  mi  fèin  gu  mòr 

mo  dhòchas  is  mo  dhòigh  : 
Am  bealach  fòs  an  gluaisear  leaxn, 

thoir  orm  gu'n  aithnicn  mi : 
Oir  riutsa  tha  mi  togail  suas 

mo  spioraid  thruaigh,  a  Dhe*. 

9  O  m*  naimhdibh  guineach  teasairg  nri, 

O  ThighearnisaRigh: 
A  d'ionnsuidh  theich  mi  fòs,  a  chum 
gu  fohiicht*  leatsa  mi. 

10  Do  thoil  a  dheanamh  teagaisg  dhomh, 

oir  's  tu  mo  Dhia  gu  beachd : 
O's  mnith  do  spiorad ;  treòruicfa  xvn 
gu  tìr  na  ureantachd. 

11  Sgàth  t'ninme  beothaich  ml  gu  treun, 
a  Dhe"  lehobhah  mhòir: 
S:.va;h  t'fhìrciintachd,  saor  m'anam  bochd 
" "*■  -ojhrioblaìii  ghoirt  's  o  leòn. 
1*2  Cuir  as  do  m'  naimhdibh  tre  do  ghràs, 
is  sgrios  iad  sin  gu  le"ir 
A  ta  cur  m'anam  'thruaigh  fa  leòn  j 
oir  's  mise  t'òglach  fèin. 

BEANNAICHT'  gu  robh  lehobhah  troun, 
mo  charraig  e's  mo  threòir ; 
Mo  Utmh  a  theagaisgeas  gu  cath, 
s  pu  comhrag  mhaith  mo  mheòir: 
9,  Mo  nihaith,  mo  dhion,  's  mo  bhaideal  àrd, 
mo  shlànuighear,  's  mo  sgiath  ; 
•S^  cheannsaicheas  mo  dhaoine  fo'm 
mo  mhuinghinn  is  e  Dia. 

3  Dhia,  ciod  e'n  duine,  gu  bheil  thu 

a'  gabhail  eòlais  air? 
No  ciod  e  mac  an  duine  fòs 
gu*n  d'thùg  thu  e  fa'near  ? 

4  An  duine,  's  cosmhuil  e  gu  fior 

ri  diomhanas  gun  stà  ; 
>S  a  làith'  mar  sgàil,  's  mar  f  haileas  fos 
a'  gabhail  seach  a  ta. 

5  O'litb,  a  Dhia,  do  f  hlaitheis  àrd', 

thig  r'ein  gun  dàil  a  nuas  : 
Bean  ris  na  sltHbhtibh  mòr'  Ie  d'  neart, 

is  uath'  thciiì  deatach  suas. 
€  Cuir  uait  a  mach  do  dhealanach, 

is  sgaoil  iad  sud  air  fad : 
Is  tilg  a  mach  do  shaighde  geur*, 

is  claoìdhear  iad  gu  grad. 

7  Sm  uait  do  làmh  à  t'ionad  àrd, 

O  uisgihh  làidir  iomarcach, 
's  o  ìàimh  nan  coigreach  borb'. 

8  Iadsan  'g  am  bheii  am  bèil  a'  teachd 

air  dìomhanas  gach  Iò  : 
An  deas  làmh  sud,  is  deas  làmh  i 


lan  ì 


gò. 


9  Dhuit  seinneam  òran  nuadh,  a  Dhè*, 

's  ann  air  an  t-saltair  ghrinn  ; 

Air  inneal-iiiùl  nan  teuda  deich, 

dhuit  seinncam  moladh  binn. 

10  'Se  Dia  a  bheir  do  rìghribh  mòr' 

slàint'  agus  buaidh  gu  treun, 
»Se  shaoras  Daibhidh  'òglach  caomh 
o'n  chlaidheamh  mhiliteach  gheur. 

11  Saor  mi,  is  fuasgail  orm  o  làimh 

nan  cohnheaeh,  'g  am  bheil  beul 
Làn  dìomhanais  :  's  an  deas  làmh  fùs 
'na  deas  làimh  foill'  is  brCig*. 

12  A  chum  gu'm  biodh  ai  mic  a*  fas 

mar  ùr-chrann  suas  'nan  òìg' : 
'S  ar  nigheana  mar  chlachaibh  snaidht* 
an  oisinn  lùchairt  mhòir. 

13  Ar  saibhlean  làn  do'n  uile  stòr  ; 

ar  treudan  fòs  a'  breith 
Nam  mìltean,  seadh  delch  mìltean  fòs 
'nar  machairibh  gach  leth. 

14  Ar  daimh  gu  h-obair  làìdir  calm, 

gun  bhriseadh  m.ich  no  steach  ; 
A  chum  'nar  sràidibh  fòs  nach  biodh 
guth  caoidh'  gu  gearanach. 

15  'S  beannaicht'  am  pobull  sin  a  ta 

san  inbhe  so  gn  beachd  ,* 

'S  heimnairiht*  am  nnhnll  ftu 

ARDUICHEAM  thu,  mo  Dhia,  »s  mo  Righ; 
t'ainm  beannaicheam  gu  bràth, 

2  Do  t'ainm  ain  feasd  bheir  mise  cltu; 

àrduicheam  thu  gach  là. 

3  Tha  Dia  lehohhah  mòr  gu  dearbh  ; 

lon-mholta  Dia  gu  mpr: 
Cha'n  fheudar  meuda  mhòrachd-san 
a  rann.sach.adh  gu  leòr. 

4  Molaidh  gach  àl  do  ghnìomhara 

do'n  àla  thig 'nan  de"igh  ; 
Is  t'oibre  cumhachdach  ro-mhòr 
sior-ehuirear  leò  an  cèill. 


5  Urram  do  mhòrachd  ghlòrmholr  fcfin 

cuiridh  mi'n  ctfill  gu  beachd  ; 
Air  t'oibribh  iongantach  gu  lè"ir 
labhram,  a  Dftie  nam  feart. 

6  Labhraidh  daoin'  eile  fòs  air  neart 

do  bhearta  uamhasach : 

Is  mise  foillsicheam  gu  mòr 

do  mhòrachd  iongàntach. 

7  Is  cuirear  leo  an  cèill  gu  pailt 

ìoinradh  do  mhaitheis  mhòir  ; 
Do  cheartas  glan,  is  t'ionracas 
molaidh  gu  binn  le  ceòl. 

S  Tha'n  Tighearna  ro-ghrasmhor  caoln, 
is  làn  do  thruacantachd  ; 
A  fei  e  mall  chum  feirg',  is  fòs 
pa'dt  ann  an  tròcaireaehd. 

9  Is  maith  lehobhah  do  gach  dùil  ; 

tha  'thròcair  chaomh  gu  beachd 
Os  ceann  gach  obair  agus  gnìomh 
a  rinneadh  leis  le  ncart. 

10  Dhia,  molaidh  t'oibre  thu  air  fcd  ; 

le  d'  naomhaibh  molar  Ihu: 

11  Air  glòir  do  noghachd  labhraidh  iad  ; 

innr.idh  do  neart  le  cliu. 

12  A  chum  a  bhearta  cumhachdach 

gu'n  tuigeadh  clann  nan  daoin'  s 
Gu  bheil  a  rìoghachd  làn  do  ghlòir, 
is  mòralachd  faraon. 

13  Do  rloghachd  fèin,  is  rìoghachd  i 

ta  siorruidh  buan  gti  beachd  ; 
Is  mairidh  t'uachdranachd  gu  bràth 
air  t'eadh  gach  àil  ri  teachd. 

14  Cumaidh  lehobhah  suas  le  neart 

an  dream  tha  tuiteam  sìos  ; 
'S  an  dream  tha  elaonadh  chum  an  lair, 
togaidh  e  'n  àird  a  ris. 

15  Tha  sùile  fòs  gach  dùil'  air  bith 

a'  feitheamh  ort,  a  lìigh  ; 
ls  tha  thu  anns  na  trìithaibh  ceart 
a'  tabhairt  dhoibh  am  bìdh. 

16  A  ta  thu  ann  ad  thoirbheartas 

fosgladh  do  làimh*  gu  mòr, 
Is  miann  gach  nithe  beò  air  bith 
sàsuichear  leat  gu  leòr. 

17  Tha  Dia  'na  uile  shlìghibh  ceart, 

is  naomh  'na  uile  ghniomh. 
IS  'S  dlùth  Dii  do  mheud  's  n  ghairmeas  air. 
seadh  ghairmeas  air  gu  tìor. 

19  Deadli  mhiann  gach  neach  d'an  eagaJ  e, 
coimhlionaidh  egu  pailt ; 

Is  èisdidh  esan  fòs  r'an  glaodh, 
saoraidh  e  iad  'nan  airc. 

20  An  dream  tha  tabhairt  graidh  do  Dhia, 

dhoibh  ni  e  tèarmunn  deas; 
Ach  fòs  na  h-aingidh  olc  gu  lèir 
do  ìii  e  ù-;n  an  sgrios. 

21  A'  luaidh  aircliu  Iehobhah  thrCin, 

bithidh  mo  bheul  gun  cheisd  : 
Ainm  naomha  beannaicheadh  gach  fcoil, 
gu  siorruidh  buan  am  feasd. 

SALM  CXLVI. 

DIA  molaibh  ;  mol,  O  m'anam,  Dia. 
2  Molaidh  mi  Dia  ri  m'  bheò  ; 
Ard-seinnitlh  mise  cliu  do  m'  Dhia, 
ri  fad  mo  rè  's  mo  lò. 

3  Na  earbaibh  is  na  deanaibh  bun 

à  prionnsaibh  làidir  treun' ; 

No  fùs  à  mac  aoin  duin'  a  t'ann, 

'8  gun  fhurtachd  ann  ri  feum. 

4  Tha  'anail-san  dol  as  a  macb, 

thdid  e  g'a  ùir  air  ais, 
Thèid  as  d'a  smuaintibh-san  gu  l^ir, 
san  là  sin  fèin  gu  cas. 

5  'S  bcannaicht'  an  duine  sin  'gam  bheil 

Dia  Jacoib  mar  a  neart ; 
'G  am  bheil  a  dhòcha?  ann  a  Dhia, 
Iehobhah  Triath  nam  feart. 

6  'Se  chruthaich  nèamh,  is  muir,  is  tìrt 

's  gach  aon  ni  annta  ta  ; 
'S  e  choimhdeas  iirinn  mar  an  ceudn 
gu  siorruidh  is  gu  brktli. 

7  Ri  daoinilih  ta  fo  xhùirneart  mòr, 

cumaidh  e  còir  gu  caoin, 

Bheir  bladh  do'n  ocrach:  culridh  Dla 
oa  prtosanach  fo  sgaoil. 

E  *Se  Dìa  ta  fosgladh  sùil  nan  dall; 
togaidh  Iehobhah  mòr 
An  4'eam  a  ta  ait  cromadh  sios: 
iscaomh  leis  daoine  còir. 

9  Dia  seasaidh  bantrach  's  dilleachdan, 

'se  's  dion  do  'n  choigreach  ann : 
Ach  slighe  f  hiar  nan  daoine  daoi 
tilgidh  e  bun  os  ceann. 

10  Bidh  Dia  *na  Ard-RÌgh  mòr  gu  bràth, 

do  Dhia-sa,  Shion  naomh; 

O  linn  gu  linn  gu  maireannach. 

Molaibhse  Dia  gu  caonih. 

SALM  CXLVII. 
OLAIBHSEDia;  oir 's  maith  bhi  seinn 
àrd-mholadh  binn  d'ar  Dia, 
Oir  's  tlachdmhor  e  's  is  maiseil  sud, 
bhi  tabhairt  cliu  do'n  Triath. 

2  Suas  togaidh  Dia  lerusalem; 

cTuinnichidh  e  ri  che"il', 
An  dream  d'an  d'  rinneadh  dìobaraich, 
do  ghineal  Israeil. 

3  Do'n  aitim  'g  am  bheil  cridhe  brùit*, 

bheir  esan  slàinte  mhòr: 
Is  ceanglaidh  suas  gu  faicilleach 
gach  cneadh  ta  orra  's  leòn. 

4  Na  reulta  lionmhor  àirmhear  leis; 

g*  an  ainmeachadh  gu  le"lr. 
ò  Is  mùr  ar  Dia,  's  is  mòr  a  neart; 
gun  tomhas  air  a  chèill. 

6  Togaidh  Iehobhah  suas  gu  dearbh 

na  daoine  ciùin  a  rìs, 
Is  leagar  leis  na  daoi  le  tair, 
gu  làr,  'g  an  tilgeadh  sìos. 

7  Seinnibh  do  Dhia  Iehobhah  mòr, 

le  buidheachasgu  binn: 
Scinnibh  d'ar  Dia-ne  moladh  àrd 
air  teud  na  clàrsaich  grinn. 

8  'Se  dh'fhol'cheas  nèamh  le  neulaibh  tlugh' 

dh'ulluicheas  uisge  fòs 
Do'n  talamh ;  'se  bhcir  air  an  f  heur 
bhi  fàs  air  slèibhtibh  mòr'; 

9  Do'n  ainmhidh  's  do  gach  beathach  beòt 

bheir  esan  Iòn  gun  dlth; 
Is  do  na  fithich  òg'  faraon 
a  ghlaodhas  'g  iarraidh  bidh. 

10  An  neart  an  eich  cha  bhi  a  dhùil, 

ge  mòr  a  lùth  's  a  threis  : 
Cha  ghabh  e  tlachd  an  cosaibh  fir 

sheasas  gu  dìreach  deas. 
ì  1  Tha  Dia  a'  gabhail  tlachd  gu  mòr 

do'n  dream  d'an  eagal  e, 
Chuireas  an  dòchas  is  an  dòigh 

'na  thròcair-san  gach  rè. 
12  Thoir  moladh,  O  Ierusalem, 

do  Dhia  lehobhah  mòr, 
Do  d'  Dhia-sa  tabhair  moladh  fior, 

O  Shion,  mar  is  còir. 

15  Croion-dhruìdidh  fùs  do  dhorsa  mòr* 

do  neartaich  e  gu  maith  ; 
la  hhe^innaich  e  do  shliochd  gu  le"ir 
a'd'  mheadhon  fèin  a  stigh. 
14  *S  e  chuireas  ann  ad  chriochaibh  fòs 
sìth  agus  sonas  mòr : 
*Se  ni  le  smiora'  chruithneachd  ghloin 
do  shàsuchadh  gu  leòr. 
li  'Se  chuireas  'àithne  mach  air  tìr, 
ai  'f  hocal  ruith  gu  luath. 

16  Bheir  sneachd  mar  olainn ;  sgaoilidh  e 

an  Hath-reodh  mar  an  luath. 

17  Leac-eighe  tilgidh  e  a  mach, 

mar  ghreamanha  nach  gann ; 

Is  anns  an  fhuachd  a  rinneadh  leis, 

cò  dh'f  heudas  seasamh  ann  ? 

18  Cuiridh  e  'fhocal  mòr  a  mach, 

is  leaghar  iad  a  rìs: 
Air  seideadh  dha  le  gaoith  an  sin, 
sruthaidh  na  tuillte  sìos. 

19  Do  lacob  tha  e  foillseachadh 

a  bhriathar  fiorghlan  naomh, 
A  statuin  is  abhreitheanais 
do  IsraeL  gu  caomh. 


20  So  maitheas  nach  do  dheònaich  e 
dh'aon  chinneach  ta  fo  'n  ghreìn  : 
A  bhreitheanais  cha  b'aithne  dhoibh. 
Molaibh  lebobhah  treun.  ,  • 

MOLAIBHSE  Dia.     Ard-mhcJaìbh  fòs 
Iehobhah  mòr  gu  bràth, 
O  nèamh  nan  speur;  rr.olaibhse  Dia, 
sna  h-ionadaibh  a'sàird'. 

2  Uil'  aingle  Dhè,  mòr-mholaibh  e: 

molaibh  e,  'shluagh  gu  lèir. 

3  O  ghrian  's  aghealach,  molaibb  e 

's  a  reulta  glan  nan  speur. 

4  O  nèamha  àrd'  nan  uile  nèamh, 

is  uisgeachan  a  ta 
An  oòmhnuidh  shuas  os  ceann  nan  speer, 
molaibhse  Dia  a  ghnàth. 

5  Thugadh  iad  cliu  is  moladh  binn 

do  ainm  Iehobhah  thre"in; 
Oir  chuir  e  'àithne  mach  le  neart, 
is  rinneadh  iad  d'a  r€ir. 
G  Do  rinn  e  fòs  an  daingneachadh 
a  chum  bhi  buan  a  ghnàth  : 
Is  chuire  statuin  orra  sud 
nach  tèid  air  chùl  gu  bràth. 

7  O'n  talamh  fòs  a  ta  fo  nèamh, 

molaibh  Iehobhah  treun ; 

Uil'  dhràgona  ro-uamhasach, 

's  a  dhoimhneachda  gu  lèir. 

8  Tein'-athair  agus  clach-shneachd  chrnaidh, 

an  ceò  thèid  suas,  's  an  sneachd  ; 
Gaoth  dhoinionnach  a*  coimhlionadh 
a  bhriathar-san  gu  beachd. 

9  Na  sldibhte  farsuinn  atmhor  mùr', 

's  na  tulaich  fòs  le  chtiil': 
Gach  craobh  bheir  toradh  agus  blàth, 
's  na  seudair  àrd'  gu  lè'ix. 

10  Gach  beathach,  ainmhidb,  is  gach  dùii 

a  shnàigeas  air  an  làr, 
*S  gach  eunlaith  sgiathach  iteagach, 
ta  'g  itealaich  gu  h-àrd. 

11  Gach  righ  air  thalamh,  làidir  mòr, 

's  gach  pobull  fòs  air  bith; 
Na  prionnsan  is  luchd  breitheanais 
tha  thar  gach  tlr  fa  leth. 

12  Na  hòig-fheara  ta  calma  deas, 

's  namaighdeana  !e  chèil'; 
Na  seanaire  ta  eòlach  glic, 
*s  gach  leanabh  òg'  gu  leir. 

13  Atnm  Dhè  àrd-mholadh  iad,  oir  tha 

'ainm-san  a  mhàin  ro-mhòr: 
Os  ceann  na  talmhainn  is  nan  nèamh 
air  àrdachadh  tha  'ghlòir. 

14  Adharc  a  shluaigh  leis  àrrtaichear, 

seadh  cliu  a  naomh  gu  lèir, 
Sluaigh  Israeil,  tha  dhasan  dlùth. 
Molaibh  Iehobhah  treun. 

MOLAIBHSEDia:  isòrannuadh 
seinnibh  do  Dhia  gu  caomh ; 
Seinnìbh  a  mholadh-san  gu  binn, 
an  coimhthional  nan  naomh. 
9  Biodh  Isra'l  aoibhneach  ann  an  Dia; 
an  Ti  a  chruthaich  e; 
Deanadh  clann  Shioin  gairdeachas 
'nan  Rìgh  air  feadh  gach  re*. 

3  Is  anns  an  dannsadh  thugadh  iad 

d'a  ainm-san  moladh  binn : 
A  chlìu  le  tiompan  seinneadh  iadt 
ls  leis  a'  chlàrsaich  ghrinn. 

4  Oir  tha  Iehobhah  gabhail  tlachd 

'jia  phobull  dlleas  fèin : 
Rc*-sgiamhach  fòs  le  'shlainte  ni 
na  daoine  sèimh  gu  leir. 

5  Biodh  air  na  daoinibh  naomh'  an  sia 

ùr-ghairdeachas  an  glòir: 
Is  air  an  leabaidh  seinncadh  iad 
do  Dhia  le  h-iolaich  mhòir. 

6  Gu'n  robh  àrd-cliliu  an  Titfheama 

gu  dligheach  ann  am  beul : 
Is  ann  an  làimh-6an  fos  gu  roìih 
claidhjeamh  dà-fhaobhair  geur 


A  ehomgu  deant'  air  fineachaibh 
t-dìoghaltas  gu  lè"ir: 
vr  an  ceudna  air  na  slòigh 
i-smachdachadh  gu  geur. 
B  A  chum  gu'n  tleanf  an  ri^hrean-san 
a  chur  fo  chuibhreich  gheir ; 
Fuìdb  gheibhlibh  teann  do'n  iarunn  chruaidh 
an  uaisle  mòr'  gu  Jèir. 
9  Chum  dioshaltas  a  chur  an  gnìomh, 
la  sgrìobht'  'na  fhocal  ccaxt: 
So  cliu  nam  Hreanach  gu  leUr. 
Molaibhse  Dia  nam  feart 

MOLAIBHSE  Dla.     'Na  theampull  naomh 
molaibhae  Dia  gu  mòr : 
An  speuraìbh  àrd'  a  chumachd  fòs 
mulaìbh  e  mar  is  còir. 
2  Air  mm  a  ^hmomhara  ro-threun, 
iv.oiaibnse  Dia  's  gach  àit; 


A  rt?ir  a  mhòraohd  molaibh  e, 
's  a  ghlùir  a  ta  ro-àrd. 
5  Le  guth  na  trompaid  mar  an  ceudn* 
moiaibhse  Dia  gu  bìnn; 
Air  clàtsaich  seinnibh  moladh  dha, 
is  air  an  t-saltair  ghrinn. 

4  Le  tiompan  thugaibh  moladh  dha, 

san  dannsadh  mar  an  ceudn'; 
Le  organ  togaibh  suas  a  chliu, 
's  le  inneal-cìùil  nan  teud. 

5  Air  ciombalaibh  ta  Iàbhar  binn 

molaibhse  Dia  gun  tàmh  : 
Molaibhse  Dia  air  ciombaUùbh, 

ni  toirin  is  fuaìin  ro-àrd. 
Gach  uile  dhùil  sam  bith  ta  bcò, 

6  'g  am  bheil  an  deò  'nan  crè, 
Ard-mholadu  iadsan  Dia  gu  rnòr, 

Molaibhlehobhah  treua. 

